
Budapest,  az  Athenaeum  r.-társulat  könyvnyomdája. 


1841. 
BEVEZETÉS.*) 

Midőn  a  tulajdonos  kiadó  úr  eme**)  nyilatkozása 
következtében    szerkesztéshez   fogunk,    oly  meggyóző- 

*)  Az  1841-iki  évi  >>Pesti  Hirlap<<  első  számából.  —  A  ^Peeti- 
Hirlap<<,  melynek  Kossuth  Lajos  szerkesztőjévé  lett  s  a  melyben 
hatalmas  tollával  készítette  elő  hazájának  jövőjét,  1841.  január 
2-án  indult  meg. 

Kossuth  Lajos  életéből  ismieretesek  azok  a  körülmények,  melyek 
ezt  az  eseményt  megelőzték.  , 

Az  országgyűlési  tudósítások  megindítása  az  1832-iki  diétán  ; 
és  ezeknek  óriási  hatása.  A  hosszú  diétának  vége  után  1836-ban  a 
törvényhatósági  tudósítások  közzétételével  serkentette  Kossuth 
Lajos  a  közvélemény  ébredését,  s  a  kormány  tilalma  daczára  a 
vármegyék  saját  közegeik  által  terjesztették  a  pirkadó  szabadság 
e  hatalmas  eszközét. 

Ismeretes  Kossuth  Lajos  hosszú  fogsága,  mely  a  kormánynyal 
szemben  kifejtett  ellentállásnak  volt  a  következménye  s  a  mely 
1837-től  1840-ig  tartott ;  és  a  mely  az  1840-iki  országgyűlés  erélyes 
fellépése  folytán  ért  véget. 

Rövid  néhány  hónappal  Kossuth  Lajos  kiszabadulása  után 
történt  tehát  az»  hogy  Kossuth  lapszerkesztővé  lett,  a  minek 
köszönhetjük  azt,  hogy  e  kötetben  összegj^^üjtött  remekiratokat, 
melyek  a  nemzet  újraszületésére  döntő  hatást  gyakoroltak,  a  magyar 
hazafiság  emlékébe  visszaidézhetjük. 

A  >>Pesti  Hírlap*  keletkezésére  vonatkozólag  sok  valótlan  hir 
maradt  fenn  a  mai  [napig  is.  Maga  Széchenyi  István  a  »Kelet 
népében*  eléggé  nem  sajnálható  éllel  támadta  meg  Kossuth  Lajost, 
ki  a  >>Felelet<<-ben  válaszolt  e  meg  nem  érdemelt  támadásra. 

Válaszából  közöljük  a  következőket: 

»Nehéz  idő  vonult  el  vállaím  fölött  ;  és  midőn  elvégre  viszont- 
látott barátaim  megismertettek  az  időkkel  s  dolgok  és  személyes- 
ségek változataival,  volt  köztük  nem  egy,  a  ki  tanácsolá,  igyekez- 
ném az  időszaki  sajtó  körében  magamnak  munkatért  nyitni  ;  de 
feleletem  mindig  az  vala :  nem  látom  módját,  a  míg  törvény 
mondja  ki,  hogy  hirlapkiadásra  engedelemkérés  kell,  én  nekem  en- 
gedelemért  folyamodnom   erkölcsi   lehetetlenség.    Különben   is  nem. 

désből  tesszük  azt:  hogy  a  napnak  tömérdek  szük- 
ségei között  alig  van  egy-egy  sürgetőbb,  mint  oly 
időszaki  lap,  mely  a  nemzet  életének  hű  tükre  legyen; 
közzé,  nemzetivé  tegye  öröm  s  bánatnak,  hűség  s 
törvényességnek,  bajnak  s  hiánynak  minden  érzetét, 
melyet  a  nemzet  szívében  egy  hangrezgésre  találni 
köz,  magas  és  szent  érdekék  jogosítanak;  és  szabad 
tért  nyisson  az  észnek,  értelemnek,  jóakaratnak,  hogy 
szükkeblüséget,  mint  elbizakodást  egyiránt  kerülve, 
vak  előszeretetet,  vak  előgyűlölség  nélkül,  higgadt 
kebellel  s  ama    mérséklettel  és  Hiedelemmel,    mely  a 


tudtam  magammal  elhitetni,  hogy  a  könyvvizsgálat  és  az  én  tollam, 
mely  ha  nem  írhat  is  mindent,  mit  gondolok  s  érzek,  de  mást,  mit 
gondolok  és  érzek,  irni  sohasem  fog  —  egybeférhetnének.  Azon- 
ban látám,  mikép  egyik-másik  hírlapban  a  megyegyűlések  szóba 
jönnek,  s  a  Társalkodóban  gróf  Zay  levele  nemzetiség,  Tanárky 
»Utazása  Erdélyben*  alkotmányfejlési  eszmék  körül,  több  czikkek 
a  Hírnökben  s  melléklapjában,  különösen  a  sajtószabadságróli  czikk, 
oly  téren  mozognak,  miszerint  írni  talán  mégis  lehet  ;  s  magános 
körben  valóban  sokat  beszélgeténk  :  mennyire  kívánatos  egy  lap- 
nak keletkezése,  mely  egy  részről  a  törvényhozási  nagy  kérdések 
előkészítésével,  más  részről  autonómikus  beligazgatási  javasla- 
tokkal foglalatoskodván,  tegyen  jelenre,  a  mennyit  tehet,  hasson 
jövőre,  a  mennyit  lehet  ;  és  egy  tisztelt  barátom,  ki  a  nemzet  bizo- 
dalmában  kitűnő  helyen  áll,  magára  vállalá  egy  ily  hírlapnak  léte- 
sítését kieszközölni,  melynek  munkatársai  közt  nekem  is  úgy,  vala- 
mint hírlapja  irányával  megegyezendő  minden  becsületes  igyeke- 
zetnek egy  kis  tért  engedni  szíves  volt  volna.  Megtette  tehát  a  szük- 
séges lépéseket,  azonban  —  sikertelenül.  Időközben  Landerer  Lajos 
úr  a  Munkácsy  úr  által  kiadott  Sürgöny  kiadó-tulajdonosi  jogának 
a  volt  tulajdonos  hozzájárultával  magára  átruházását  legfelsőbb 
helyen  megnyerni  szerencsés  volt ;  és  a  szerkesztés  is  elrendeztetett ; 
a  hírlap  kiadását  megelőzve  közrebocsátott  programmja  is  elké- 
szíttetett, midőn  Landerer  úr  (jó  vagy  rossz  számolással,  az  Isten 
tudja)  azon  ötletre  jött,  hogy  hírlapjának  szerkesztésével  engem 
kínáljon  meg.  A  múlt  decz.  28.  vagy  29-ik  napja  volt,  midőn  Lan- 
derer úr  azon  kérdéssel  lépett  szobámba,  nem  volnék-e  hajlandó 
januárius  kezdetével  minden  esetre  megindítandó  Pesti  Hírlapjá- 
nak szerkesztését  magamra  vállalni  ?  Kérdésére  viszont  kérdéssel 
feleltem :  ha  meggondolta-e,  hogy  szerencsétlen  nevem  bizonyos 
helyeken  nem  a  legjobb  ajánló,  s  nem  tart-e  tőle,  hogy  ha  lapjának 
szerkesztését  én  rám  bizza,  a  Pesti  Hírlap  napvilágot  sohasem 
lát  ?    Természetesnek    fogja   ön  találni  —  felelt     erre   Landerer  — 


jó  szándék  s  igazság  bélyege,  megvitassék  és  elő- 
készítsék a  napnak  nagy  kérdéseit,  mikben  e  hon- 
nak jövendője  rejtezik.  Mert  nem  az  a  kérdés  közöt- 
tünk, haladjunk-e,  avagy  megálljunk  ?  miként  Józsue 
napjáról  írva  van;  —  e  kérdést  eldönté  a  Minden- 
ható, midőn  a  világot  megteremtette;  és  bizony  nincs 
erő,  mely  a  világkerék  küllőibe  vághasson  —  nem 
ez  hát  a  kérdés  közöttünk,  hanem  az:  hogy  mit  és 
miként?  Es  itt  egy  magasabb  nézőpontra  van  szük- 
ség. Nem  mind  javítás,  a  mi  egyes  érdekeknek  híze- 
leg, és  tartós  csak    az,    mely  igazságon   épült,    valódi 


hogy  mielőtt  önt  megszólítanám,  erre  nézve  magamat  biztosítani 
el  nem  inulasztottam.  Én  tegnap  este  érkeztem  Bécsből,  s  ott  meg- 
vallom, egyenesen  a  végett  voltam,  hogy  biztos  legyek,  nem  veszé- 
lyeztetném-e a  legfelsőbb  királyi  engedményezést,  ha  szerkesztőnek 
önt  kérném  meg  ?  Es  örömmel  értesítem  önt,  hogy  e  járatban  alkal- 
mam volt  tapasztalni,  miképen  a  kormány  jelenleg  azon  meggyő- 
ződésből indul,  hogy  Magyarország  alkotmányos  ország  levén, 
azt  máskép  kell  kormányozni,  mint  az  ausztriai  örökös  tartományo- 
kat, s  hogy  a  magyar  nemzet  hosszas  alkotmányos  élet  után  meg- 
érett annyira,  miszerint  minden  véleménynek,  a  méltányosság, 
törvényesség  és  illendőség  határai,  közt  (mire  hiszen  felügyelni  a 
czenzxirára  van  bizva)  szabad  kifejezés  engedtessék.  Hírlapomra 
nézve  a  dolgok  úgy  állanak,  hogy  a  kormánynak  meg  levén  garan- 
cziája  a  czenzurában,  egyébiránt  én  vagyok  a  tulajdonos,  s  mint 
ilyen  köteles  megtartani  a  hirlapkiadásra  nézve  fennálló  szabályo- 
kat, miket  megtartván,  miként  kezelem  lapom  belső  ökonómiáját  ? 
abba  senki  sem  avatkozik.  Hogy  pedig  pusztán  név  ellen  a  kormány- 
nak kifogása  nem  lehet,  azok  után,  mik  a  múlt  országgyűlés  végével 
történtek  a  kormány  következetességéről  előre  is  föltehetni  véltem, 
a    mint    hogy    nem    is    csalatkozám. « 

Kossuth  Lajos  e  nyilatkozata  minden  kételyt  eloszlat  a  >>Pesti 
Hirlap«  keletkezésére  vonatkozólag..  K.  F. 

**)  Az  1841.  évi  január  hó  2-án  megindult  1-ső  számban  ugyanis 
Landerer  ezzel  a  néhány  sorral  mutatja  be  előfizetőinek  a  szer- 
kesztőt :  >>Most,  midőn  e  lapokat  megnyitom,  örömmel  van  szeren- 
csém értesíthetni  a  tisztelt  közönséget,  hogy  semmit  el  nem  mulasz- 
tottam, miáltal  a  lap  érdekességét  emeljem  és  szíves  szándékomat, 
a  közkívánatnak  megfelelni,  tettleg  bizonyítsam.  Úgy  vélem,  e 
szándékomnak  fényesb  tanúságát  nem  adhatám,  mint  azáltal,  hogy 
a  szerkesztés  vezetésére  Kossuth  Lajos  urat  kértem  meg,  kit  ezennel 
a  t.  közönségnél,  mint  e  lapok  szerkesztőjét,  bemutatni  hazafiúi 
szíves  örömömre  szolgál.*  K.  F. 

szükségen  segített,  s  a  nemzet  életéből  önként  fejlett 
ki.  Ismerni  kell  tehát  a  nemzetnek  előbb  önmagát, 
és  ismernie  kell  szükségeit;  aztán  megvitatni  czélt 
és  eszközöket,  dolgot  és  módokat,  minden  oldalról  s 
ha  ekkor  elkövetkezik  a  törvényhozás  ideje,  áldásdús 
leend  mindenik  törvény,  mert  egy-egy  socialis  meg- 
győződést mondott  ki.  A  törvény,  mely  ekként  szü- 
letett, mindenek  előtt  jogszerő  leend  —  mert  hiu  böl- 
csesség az,  melyet  a  jog  tekintete  nem  vezet,  de  a 
jogszerűség  határai  közt  követni  fogja  a  józan  poli- 
tika sugallásait;  és  bizonyosan  nem  felejtendi,  hogy 
a  századokon  át  emelkedett  országépület  roppant 
boltjainak  árnyékában  millió  élet,  millió  érdek  nyug- 
szik, mely  az  igazság  mellett  gyöngéd  figyelmet  s 
kíméletet  is  követel.  —  Vezetni  egy  időszaki  lapot, 
mely  ily  tükör,  ily  kalauz,  ily  raktár  legyen,  nehéz, 
fontos  feladat;  s  ha  mi,  kik  mélyen  érezzük,  hogy 
egyike  vagyunk  a  leggyengébbeknek,  a  kiadó  úr 
becses  bizalmú  felszólításának  erőtlenségünket  feledve, 
engedénk,  oly  hiedelemben  tettük  azt,  hogy  egy  ily 
nemű  szükség  érzete  sok  kebelben  él,  s  így  számos 
polgártársaink  s  barátaink  köréből  nem  egy  kitűnő 
észre  és  szivre  számolhatunk,  kik  erősbek  mint  mi, 
gyámolítandják  gyöngeségünket. 

Es  ha  szükségről  szólottunk,  távol  volt  tőlünk,  az 
időszaki  sajtó  körébeni  pályatársaink  érdemeit  kellő- . 
leg  nem  méltánylani,  csak  azt  akartuk  mondani,  hogy 
egj  nemzet  életében  több  színvegyület  s  több  árnyék- 
lat van,  és  egymás  mellett  mindenik  megfér.  Mi  baráti 
kezet  nyújtunk  pályatársainknak,  s  végczélunk  külön- 
böző nem  lehetvén,  ennek  megközelítéséhez  egj  becsü- 
letes versenyre  szólítjuk  fel,  s  ha  versenyzésünk  egy- 
másnak viszonosan  jótékony  ösztönül  szolgálandó tt, 
minden  dicsőséget  örömest  átengedünk  —  elégültek, 
ha  szerényen  szabad  lesz  éreznünk,  hogy  a  közjó 
nagy  építményéhez  egy-két  darabbal  mi  is  járulhatánk. 
Helyén  lenne  most  talán  az  Ígéretek  és  biztatások 
szokott    szóseregét    elősorozni;    de    mi    úgy    hiszszük, 


az  értelmes  közönség  ilyesminek  nem  sok  becset  ád, 
8  a  hol  foglalót  csakugyan  kivan,  inkább  hajlandó 
személyességet  mint  Ígéretet  annak  fogadni.  — 
Lapunk  jövendője  min  kezünktől  függ.  Hogy  ha  nem 
vagyunk  szükségtelenek,  hogy  ha  sem  későn,  sem  korán 
nem  jövénk,  egyszóval:  hogy  ha  megérdemeljük,  bizony- 
nyal pártfogást  is  lelendünk  e  nemzetnél;  —  ha 
pedig  mindez  másképen  vagyon :  le  a  szinpadról  ügyes- 
bek elől!  nem  érdemiettük  meg  az  életet.  Azonban, 
ha  gyöngeségünk  érzetében  nincsen  is  bár  jogunk, 
egy  derék  művészünk  példájára  az  érdemes  közön- 
séget atridesi  reményekkel  biztatni:  annyit  mondunk, 
miképen  szennyes  érdekek  vezetni  soha  sem  fognak, 
meggyőződésünk  nem  lesz  eladó,  s  tanulni  szeretve 
is,  szükségét  is  érezve,  észnek  és  oknak  ugyan  min- 
dig hódolunk,  de  más  semmi  s  nevezetesen  Nagy 
Pál  >egykori<í  szavaival  élve,  » sem  a  hatalmasok  komor 
tekintete,  sem  polgártársaink  heve  soha  el  nem  tán- 
torít«.  —  Ezek  után  nincs  egyéb  hátra,  mint  a  tisz- 
telt közönséget  megkérni,  hogy  miután  a  kiadó  tulaj- 
donos úr  lapjaink  kiadhatása  felől  tisztába  csupán 
a  lefolyt  év  legutolsó  napjaiban  jöhetett,  -s  így  a 
szükséges  előkészületre,  adatgyűjtésre,  vidéki  levele- 
zés elrendezésére  időnk  teljességgel  nem  vala,  sőt  a 
szerkesztés  elvállalása  is  csak  épen  most,  már  a  hir- 
detmény közrebocsátása  után  történt:  lapjaink  becse 
ne  az  első  egy-két  számokból  Ítéltessék. 

Pénz  szűke.*) 

Az  adás-yevés  nagyobb  része  a  világ  piaczán  nem 
készpénzzel,  hanem  papirosokkal  történik.  így  például 
Angolhon  egész  belső  kereskedését  papirossal  viszi ;  pedig 
a  kereskedési  forgás  csak  magában  az  óriás  Londonban 
naponként  egy  milhó  font  sterlingre  (lOmiUió  pengő  frtra) 
rug.  Ha  már  a  poUtikai  láthatáron  barna  fellegek  vonulnak 
fel,  a  papiroshitel  igen  természetesen  megcsökken,  s  ekkor 
mindjárt  érezhető,  miként  a  pengő  pénz  a  közlekedés  szük- 
ségeit nem  fedezheti. 


*)  Az  1841 -ik  évi  »Pesti  Hírlap «2-ik  számából.  K.  F. 


De  a  pengő  pénz  szűkének  is  vannak  általános  okai. 
Ilyenek  például  :  1.  hogy  más  világrészekből  régóta  nem 
jő  annyi  nemes  érez  Európába,  mint  hajdanta.  2.  A  státus- 
adósságok. Európában  a  nagyobb  hatalmasságok  között 
ekkoráig  csak  a  töröknek  nem  volt  adóssága,  már  annak 
is  van.  Németországban  csak  Oldenburgnak  s  Lichtenstein 
nagyherczegségnek  nincs.  Európa  státusadóssága  két  év 
előtt  15.580  millió  forintra  hágott.  Azóta  egy  pár  száz 
millióval  bizonyosan  növekedett.  Kamatfizetésül  és  tőke- 
fogyasztásul már  ama  két  év  előtti  összegből  is  évenként 
670  millió  kívántatik.  Az  összes  státus  jövedelem  pedig 
Európában  1836  millióra  rug  :  tehát  az  egésznek  több  mint 
harmadrészét  elnyeli  évenként  az  adósság.  3.  A  státus- 
papirosokkali  nyerészkedés  tömérdeket  von  el  a  forgásból, 
s  a  tulaj donképeni  adásvevési  piaczról.  4.  A  növekedő 
fényűzés  naponként  több  s  több  nemes  erezet  fordít  arany- 
s  ezüstművekre,  aranyozásra,  ezüsttel  borításra.  5.  A  népes- 
ség sokkal  nagyobb  arányban  növekszik,  mint  a  pénz- 
tömeg :  ez  tehát  sokkal  többek  között  oszlik  el  és  így 
gyérebb  is. 

De  hazánkra  nézve  nekünk  még  különös  nézeteink  is 
vannak.  Mi  úgy  vélekedünk,  hogy  azért  szűk  nálunk  a  pénz, 
mivel  bizonyos  dolgokra  sokat  költünk.  »Minő  botor  gon- 
dolat !  —  felelik  némelyek  —  Azért  nincs  pénzünk,  mivel 
keveset  költünk  !  Különös  egy  állítás. «  Igen,  igen.  Uraim, 
higyjétek,  a  fösvénység  ott,  a  hol  önhasznunk  érdeke  bőkezű- 
séget parancsol,  a  legrosszabb  gazdaság.  Vegyük  fel  a  dolgot 
röviden.  A  közgazdasági  tan  axiómáiból  minden  gyermek 
tudja,  miként  gazdag  tartománynak  aránylag  kevesebb 
pénzre  van  szüksége  ;  mert  az  élénkebb  forgás  sokszorozni 
látszik  azt,  a  mi  van  ;  és  a  hitel  is  sok  pénzt  kipótol.  A  poli- 
tikai számtan  rég  elfogadta  azt,  a  mit  Say  mond,  hogy  a 
forgás  és  csere  szükségeire  elég,  ha  annyi  pénz  van  forgás- 
ban, mennyi  a  nemzet  évenkénti  egész  munkatermékének 
egy  ötödrészét  felüti  ;  de  czélirányos  rendezés  mellett  még 
ennek  is  lehet  egy  harmadát  papirossal  pótolni.  Ezen  előz- 
ményekre támaszkodva,  mi  azt  mondjuk  :  A  mely  országnak 
4848  négyszögmértföldnyi  területe  s  ahhoz  legnagyobb 
részben  termékeny  területe  s  több  mint  12  millió  (némelyek, 
a  statisticai  hivatalosztály  tabelláira  hivatkozva,  úgy  hiszik, 
hogy  több  mint  14  millió)  lakosa  van  és  mégis  szegény, 
az  nem  érdemli,  hogy  gazdag  legyen.  A  pénz  nem  manna, 
mely  az  égből  hull.  A  mely  nemzet  mindazt,  a  mi  okvet- 
lenül szükséges  arra,  hogy  pénze  legyen,  akkorra  halasztja, 
ha  majd  pénze  lesz,  úgy  jár,  mint  az  a  jámbor,  ki  föltette 
magában,  hogy  míg  úszni  nem  tud,  mindaddig  vízbe 
nem  megy. 


Vegyük  fel  például,  hogy  egy  nemzetnek  nincs  több  tíz 
millió  forintjánál,  de  földjét  felszabadította,  az  iparnak 
tág  mezőt  nyitott,  minden  becsületes  igyekezetnek  szabad 
tért  engedett,  a  jár-kelést  könnjátve,  a  közlekedést  élén- 
kítette, a  tulajdont  biztosította,  az  igazságszolgáltatás  for- 
máit osztályérdekeknek  alá  nem  rendelte ;  s  mivelhogy  a 
külkereskedést  némi  akadályok  nehezítik,  melyeknek  elhárí- 
tása nem  egyedül  tőle  függ,  panaszos  henyeségben  nem  tes- 
pedett,  hanem  a  belkereskedést  (melyre  hiszen  4848  négy- 
szögmértföldön s  12  millió  lakos  között  szép  tér  nyílik) 
mondom  a  belkereskedést  könnyítette,  előmozdította,  s 
mindezekkel  azt  eszközlé,  hogy  tíz  millió  forintja  évenként 
ötször  megfordul ;  e  nemzetnek  a  tíz  millió  forintban  50  millió 
forintja  van.  Nekünk  is  van  annyi  pénzünk,  hogy  ötször 
annyink  lehet,  mihelyt  akarjuk.  Csak  ne  fösvénykedjünk, 
Uraim  !  Nemes  örömmel  érezzük  mi,  és  hálával  érezzük, 
hogy  kormányunk  s  törvényhozásunk  a  haladás  pályájára 
határozottan  fölléptek,  s  a  miket  föntebb  érinténk,  egy 
részben  immár  meg  is  indítvák  ;  de  még  igen  sok  hátra 
van ;  nevezetesen  nagyon  nehezen  akarjuk  megszokni  azt 
a  gondolatot,  hogy  a  közlekedés  könnyítésének  hatalmas 
eszközeire  pénzt  adni  nem  akarni,  a  legrosszabb  gazdaság, 
s  hogy  a  legcsalókább  szempontból  indulunk,  midőn  a 
nemzeti  közvagyonosság  érdekeit  provinciális  szűk  tekin- 
teteknek alárendeljük.  1835-ben  egyszer  indítvány  tétetett 
az  országgyűlésen,  hogy  az  >xiuctum  salis  pretium«  (11  kr. 
minden  mázsánál  1792  :  14)  szét  ne  íilléreztessék  ezer  felé, 
hanem  egy  bizonyos  józan  irány  rendszerében  összpontilag 
használtassék  ;  boldog  Isten  !  miként  nekizúdult  Tisza  a 
Dunának,  a  Garam  a  Körösnek,  s  mit  én  tudom.  Alig  lehe- 
tett más  szót  hallani,  mint  ilyeneket  :  »Hát  mikor  kapna  belőle 
az  én  megyém  valamit  ?«;  vagy:  »Az  én  megyém  a  Tisza- 
szabályozásra fizessen  ?  Majd  bizony,  mi  közöm  nekem  a 
Tiszához  ?«  —  s  több  efféléket.  Biz  így.  Uraim,  mindig  sze- 
gény legények  maradunk.  Higyjük  el,  egy  dunatiszai  csatorna 
hasznát  Rosenberg,  egy  pestfiumei  vasút  hasznát  a  Szilágy- 
ság, sőt  a  fiumei  kikötőn  javító  munkák  hasznát  még  a 
priszlopi  rusznyák  is  megérzi.  Tehát  újra  :  ne  fösvényked- 
jünk, költsünk,  ha  akarjuk,  hogy  pénzünk  legyen ;  higyjük 
el,  nincs  kamatozóbb  tőke,  mint  melyet  a  közlekedés  élén- 
kítő eszközeire  fordítottunk. 


lyelvünk  ügye.*) 

Ha  meggondoljuk,  miképen  már  ötven  év  előtt  ébre- 
dett föl  a  nemzeti  vágy,  kivívni  tulajdon  édes  honunkban, 
tulajdon  édes  nyelvünknek  a  jogokat,  melyek  a  nemzet 
eszméjével  oly  lényegesen  egybekapcsol vák ;  miszerint  az, 
hogy  fölébresztésökért  s  teljes  életre  hozásukért  oly  hosszú 
évsoron  át  kellett,  sőt  több  tekintetben  még  jelenleg  is 
kell  küzdenünk,  nem  kevésbbé  csodálatos,  mint  az,  hogy 
előbb  oly  mély  álomba  sülyedhettek ;  ha  az  ötven  éves 
harczon  végigtekintünk,  önkény  telén  is  eszünkbe  ötlik  a 
gondolat :  hol  állanánk  ma,  ha  ötven  év  előtt  mondatott 
volna  ki  törvényhozásunk  által  a  hatalmas  szó,  csak  oly 
kiterjedésben  is,  mikép  azt  legújabb  törvényeink  kifejtet- 
ték !  Ne  mondja  nekünk  senki,  hogy  előbb  készíteni,  neveim, 
művelni  kellett  a  nyelvet,  miszerint  majd  fokonként  fölebb 
sántikálva,  végtére  helyt  foglalhasson  a  polczon,  mely  csak 
őt  illeti.  Mi  nem  értjük  e  szavakat.  Nemzeti  nyelv  nem 
gyermek,  kinek  lassanként  hosszabbítod  pórázát,  ha  járni 
tanul.  A  nyelv  mindig  csak  annyira  bő,  a  mennyire  sziikség 
van  reá.  Neveld  a  szükséget  és  nevelted  a  bőséget.  Tudja 
mindenki,  minő  volt  a  francziák  nyelve,  minő  volt  irodal- 
muk XIV.  Lajos  előtt.  Lajos  szólott :  Legyen !  E  szóra 
lehulltak,  egyszerre  hulltak  le  a  nyelvet  kötő  bilincsek,  és 
tudja  mindenki,  pár  évtized  alatt  minő  óriás  lőn  a  törpéből, 
minő  polczra  hágott  nyelv  és  irodalom  Franczhonban.  Azon- 
ban ez  csak  késedelem,  csak  hátramaradás  és  semmi  más. 
Kár,  kár,  de  nem  kipótolhatatlan.  Nemzetek  élete  nem 
méretik  maroknyi  napjaink  mértéke  szerint.  De  van  a 
dologban  kipótolhatatlan  kár  is.  Uraim.  Ha  ötven  év  előtt 
mondatott  volna  ki  a  »legyen«  szó,  nem  találkoznak  vala 
milliók  a  magyar  korona  oltalmában,  kik  nyomás  ürügye 
alatt  nem  csekély  ingerültséggel  szaggatják  a  nemzet 
kebelét.  És  miért  ?  Talán  mivel  a  magyar  nyelvnek  jogaiba 
visszatételével  azt  parancsolják  törvényeink,  hogy  ők  tótul 
ne  tudjanak,  talán  mert  tótul  folytatják  ekkorig  pőréiket, 
tótul  vitatkoztak  megyei  gyűléseiken,  s  mi  most  nyelvöket 
tiltjuk  ki  szájaikból  ?  Koránt  sem.  Azt  akarjuk,  hogy  a 
magyar  hazában  ne  egy  holt  idegen,  nekik  úgy,  mint  ne- 
nekünk  holt  és  idegen,  hanem  a  magyar  —  mely  Magyar- 
honban.  nekünk  nemzeti  és  anyai,  nekik  pedig  nem  anyai 
bár,  de 'nem  is  idegen,  ha  ők  honunk,  alkotmányunk  s  törvé- 
nyeink jóvoltiban  nem  idegenek  —  azt  akarjuk,  hogy  a  kor- 
mányzás és  közigazgatás  nyelve  a  magyar  legyen.  Hisz  ez 

*)  Az   1841-ik  évi   »Pesti  Hirlap«  3-ik  számából.  K.  F. 


így  van  mindenütt  s  például  Észak-Amerikában  a  német, 
Franczhonban  szintúgy  a  német  (elzász),  a  baszk  és  brey- 
zard,  Angolhonban  a  walesi  s  gáel  és  ír,  Poroszországban  a 
lengyel,  porosz  litván  s  kaszub  nyelv  és  nemzetiség  meg- 
maradásával nem  ellenkezik.  Nem  akarunk  mi  itt  oly  gyana- 
kodásnak  helyet  engedni,  hogy  talán  más  fekszik  a  dolog 
hátterében,  nem  egybekötni  azon  több  oldalról  valónak 
állított  törekedéssel,  melynél  fogva  egy  roppant  hatalomnak 
csak  a  legújabb  időkben  szólanak  dalnokai  a  nagy  jöven- 
dőről, mely  a  szláv  nemzetre  várakozik  ;  és  ama  rokonszen- 
vekről, melyek  egy  bizonyos  irányban  csak  az  újabb  idők- 
ben ébredtek  s  itt-ott  talán  ébresztettek  is ;  mi  csak  azt 
kívánjuk  :  Isten  adja,  ne  mutatkozzék  károsnak  ez  irány 
mindazokra  is,  kik  iránta  mással  mint  borzadás  érzelmével 
viseltethetnek.  —  Minket  azon  meggyőződés  melegít,  hogy 
férfias  önérzet  a  hűség  legbizonyosb  bélyege  ;  azon  önérzet, 
mely  rettenthetlenül  védi  saját  jogát,  s  így  a  hűség  jogát 
is  főképen.  Nem  akarjuk  ezeket  bővebben  fejtegetni, 
elég  legyen  említenünk,  miképen  ezek  lebegtek  lelkünk 
előtt,  midőn  pótolhatlan  kárnak  vallottuk,  hogy  nemzeti 
nyelvünk  melletti  harczunk  s  erőködésünkre  immár  ötven 
év  kellett.  Ez  alatt  támadtak  a  körülmények,  melyek  az 
ellenkező  irányt  nemzették,  mely,  ha  csakugyan  él  és  táp- 
láltatik,  káros  következményeit  azoknak  kellene  jó  előre 
meggondolniok,  kik  nyelvünk  terjesztését  s  teljes  elfogadását 
most  is  ellenzik,  s  tán  gyűlöletes  ingerültséggel  hátráltatják, 
íme,  itt  fekszik  jövendőnk  legfontosabb  kérdése !  —  Mi, 
azonfelül,  hogy  a  magyar  nemzetiséget  minden  törvényes 
és  méltányos  úton,  s  különösen  az  iskolamesterek  serkenté- 
sével (itt  kevéssel  nagy  hasznot  tehetni)  terjesztendőnek 
vélnők,  ezen  intéssel  szeretnők,  mint  Cato  Carthago  letörlé- 
sével, minden  beszédünket  végezni ;  mi  ezenfelül  csak  egy 
gyógyszert  tudunk,  mely  ama  szakadást  a  nemzetben  gyö- 
keresen megszüntethetné  ;  és  ezen  gyógyszer  ?  egy  szóból 
áll ;  és  ez  a  szó  ?  Azt  Uraim,  el  kell  találnátok,  nekünk 
kimondanunk  nem  lehet,  de  a  ki  tudja,  mi  nehéz,  hogy  ne 
mondjuk,  lehetetlen  az  ellenkező  elemeket  egybeforrasztani, 
az  könnyen  kitalálhatja. 


Békés-Csaba  mezőváros.  (Pálinkamiiigy.)  *) 

Kondorosról,  Tél-hó  9-ről,  tudósíttatunk,  hogy  Békés- 
Csaba,  Európának  talán  legnagyobb  faluja  (határa  86.000 
hold,  lakosa  24.000),   a  falvak  sorából  kiemeltetve,  mező- 


*)  Az    1841-iki    oPesti   Hirlap«    6-ik   számából.  K.  F. 

várossá  lön,  minthogy  közbirtokossága  vásári  szabadalmat 
nyert.  Négy  vására  leend  évenkint :  Tavaszelő  1,  Nyárhó, 
öszhó  26.  és  Telelő  1.  napjain,  óhajtanok  tudni,  vájjon 
e  hatalmas  helység,  melyből  terjedelmileg  egynémely 
»souverain«  herczegség  tán  négyszer  is  kitelnék,  bir-e  már 
csak  annyi  önállósággal  is,  ki  van-e  községi  élete  csak 
annyira  is  fejlődve,  hogy  egy  rendezett  tanácscsal  dicseked- 
hetnék ?  Ha  nincs,  úgy  óhajtjuk,  hogy  a  vásári  szabadalom- 
mal nyert  »acessio  honoris«  Békés-Csaba  polgárjogi  életére 
legalább  ennyi  hatással  legyen.  Hahogy  egyébiránt  e  vásári 
szabadalom  Csabát  ipar,  szorgalom  és  kereskedés  tekinteté- 
ben gyarapulni  segitendi,  annak  kétségtelenül  csak  örvend- 
hetünk ;  ámbár  ha  másként  nem  lehet,  legalább  óhajtásban 
szeretvén  anyagi  jólétünket  is  kifejlett  alakban  képzelni, 
ipart,  kereskedést,  szorgalmat  és  közlekedést  oly  élénknek 
kivánnánk  e  honban,  hogy  vásár  mindig  mindenütt  s  így 
vásár  soha  sehol  se  legyen.  Ez  állapot  azonban  oly  igen- 
igen  messze  van,  hogy  igazán  a  jámbor  óhajtások  körébe 
tartoznék  ;  s  a  mint  most  állunk,  valóban  a  népsziíkségek- 
hez  számítható,  hogy  minden  vidék  városokkal  ellátva 
legyen  ;  de  mégis  azt  hisszük,  miként  e  vásárszabadalom 
Csabán  sem  fog  oly  gyarapítólag  semmire  hatni,  mint  a 
csapszék  jogra,  s  ez  által  az  iszákosságokra,  mely  ellen  mi, 
mint  páter  Mathew  Irhonban,  ész  és  szív  nevében  keresztes 
hadat  indítani  igen  nagyon  szeretnénk.  Legyen  szabad  ez 
alkalommal  megvallanunk,  miképen  bármennyire  jövedel- 
mezők is  legyenek  a  szeszfőzőházak,  mi  mégis  a  pálinkát 
azon  átkok  közé  számítjuk,  melyek  a  népen  igen  nyomasztón 
fekszenek.  Nem  akarjuk  a  pálinkávali  boldogtalan  vissza- 
élésnek kártékonyságát  általánosan  fejtegetni,  sőt  ismert 
dologul  tesszük  fel,  mit  e  részbe  például  dr.  Casper  (Beitráge 
zur  medizinischen  Statistik)  s  más  jeles  írók  mondanak  ;  és 
ezeknek  nyomán  csak  azon  meggyőződést  fejezzük  ki,  hogy 
a  ki  szerét  találná  az  emberiség  e  rettenetes  mételyét  az 
italok  sorából  ki,  s  pusztán  a  chemiai  laboratóriumokba 
s  gyárakba  szorítani,  tán  épen  oly  jótevője  lenne  az  emberi 
nemnek,  mint  a  himlőoltó  Jenner,  vagy  a  ki  egykor  a 
dögmirigy  mérges  nyilait  eltompítandja.  Oly  lelkes  szózatok 
emelkedtek  a  szeszes  italokkali  visszaélés  ostromlására ; 
oly  borzasztó,  de  igaz  színekben  rajzolvák  egyes  szomorú 
esetek  a  pálinka  szerencsétlen  áldozatai,  oly  szembetünő- 
leg  aljasodíB:,  erőtlenedik,  butul  és  szegényedik  nemze- 
dékről nemzedékre  az  emberfaj  egész  népeknél,  hol  a 
pálinkaital  közönségesen  elterjedt  ;  mind  hiában,  a  mirigy 
terjed  borzasztólag,  iszonyatosan  !  s  vegyük  fel  már  most, 
hogy  honunkban  egész  vidékek  vannak,  melyek  a  szeszes 
italok  közül  egyedül  a  legkártékonyabbat,  a  pálinkát  ismerik 


11 


—  egész  vidékek,  melyeknek  ez,  mint  a  levegő,  már-már 
életszükségökké  lőn  ;  egész  vidékek,  hol  a  pálinka  azon 
feneketlen  örvény,  mely  a  népnek  lelki,  testi  erejét,  nyo- 
morgó szorgalma  minden  gyümölcsét  elnyeli  ;  hogy  ez  a 
földbirtokos  gazdáknak  sokhelyütt  legfőbb,  csaknem  egyedüli 
jövedelme  ;  hogy  ez  egész  roppant  vidékeken  a  nép  erkölcsi 
életébe  annyira  beszövődött,  miszerint  a  falusi  bíráskodás, 
községigazgatás,  adókivetés,  népügyintézkedés  attribútumá- 
nak díja  s  föltételének  tekintetnék  ;  mert  egész,  meg  egész 
megyékben  már  föl  sem  vett,  sőt  nem  csak  természetesnek 
nézett,  de  gyakorlat  által  föl  is  szentelt,  a  köztisztviselők 
elnézésével  mintegy  törvényesített  szokás  :  hogy  a  helység 
elöljárói,  bárminemű  községi  dolgok  végett  mindig  a  pálin- 
kás korsó  körül  gyűlnek  össze,  ha  lakostársaik  ügyes-bajos 
dolgaiban  bíráskodnak,  első  gondjuk  a  pálinka,  melynek 
árát  a  vesztő  féllel  megfizettetik  ;  ha  megyei  tisztviselők 
által  bizonyságul  vagy  becslésül  használtatnak,  első  gondjuk 
a  pálinka,  melyet,  mint  valamely  törvényes  bírói  taxát, 
a  helység  pecsétje  alatt  kiadott  bizonyság-  vagy  becsülevél- 
ben  gyakran  itcze  számra  felrónak  a  nélkül,  hogy  mi  ezen 
legkevésbbé  is  fölakadnánk;  és  mindezt  felvéve,  gondoljuk 
el,  hogyha  itt,  hol  e  mirigy  annyira  elterjedt,  hol  a  mérték- 
letességi egyesületek  még  egészen  ismeretlenek,  statisticája 
Íratnék  a  pálinkának,  orvosi,  lélektani  és  státusgazdasági 
szempontból,  mi  borzasztó  adatok  tömegét  láthatnék  egy 
rakáson  !  De  mi  tudjuk,  mily  nehéz  föladat,  még  egy  chinai 
császárnak  is  a  népmámor  ellen  (legyen  mákony-  vagy 
pálínkamámor  mindegy)  háborút  indítani  ;  s  azért  csak 
azt  óhajtanok  ezúttal  legalább,  hogy  a  falusi  elöljárók 
botránkoztató  szokásai  eltöröltetnének  s  ezzel  is  növeltetnék 
a  tekintet,  melylyel  birniok  kell,  hahogy  a  község  igaz- 
gatás jótékony  oldalait  kifejteni  óhajtjuk. 


Szelid  tortura.*) 

Biztos  kútfőből  tudjuk,  hogy  a  büntető  rendszer  ügyé- 
ben kiküldött  országos  választmány  a  jövő  ősszel  fog  egybe- 
gyűlni ;  addig  a  roppant  fontosságú  munkához  minden 
szükséges  előz  vények,  büntetési  statisztikai  adatok  stb. 
gyűjtetnek.  Ügy  tetszik,  Sieyés  mondotta  egykoron  :  »ha 
nem  személyek  végett,  úgy  nem  is  tudom,  mi  végett  van 
a  társaság*,  és  mégis  valljuk  meg  őszintén,  a  közönséges 
pór  ember  y>személye«  a  büntető  törvénykezésnél  általában, 
de  különösen  a  vallatásoknál,  nyomozásoknál  még  gyakran 


*)  Az   1841-iki   *Pe8ti  Hírlap*   7-ik  számából  K.  F. 

oly  becstelen  »dolognak«  tekintetek  igen  sok  helyütt,  hogy 
a  kinek  néhány  éveken  át  az  ügyek  gyakorlatába  betekin- 
teni engedtetett,  lehetetlen  volt  a  szánakozásnak  azon  nemét 
nem  éreznie,  mely  az  embert  pirulni  készteti,  mert  ne  vallja 
bár  meg  en magának  is,  homályos  sejtéskint  érzi  magát 
részesnek  hibában  s  bűnben,  mely  a  nemzeté. 

lm,  egyet  a  sokak  közül  :  A  kínfaggatás  (tortura)  az 
1791  :  42.  t.-czikkelyben  eltöröltetett  s  némi  nemes  önér- 
zettel szabad  emlegetnünk,  hogy  az  emberi  nem  imez 
ördögbélyegét  hamarabb  törlé  el  a  magyar,  mint  némely 
nemzetek,  melyek  magokat  a  czivilizáczió  kengyelfutóinak 
tekintgetik  ;  sőt  némi  nemes  önérzettel  szabad  említenünk, 
hogy  a  kínvallatás  e  honban  világos  törvény  által  sanc- 
tionálva  soha  sem  is  volt.*)  Nemzetünk,  a  mióta  lételéről 
tanúságot  tesznek  a  történetek,  mindenkoron  szabad  alkot- 
mánynyal biró  nemzet  volt.  Szabad  nemzetnek  pedig  a 
nyilvános  vádpör  mindenhol  és  minden  időben  jelleméhez 
tartozott.  Göröghon,  Róma  s  a  hajdankori  germánok  mást 
nem  ismertek.  Angolhon,  Észak-Amerika,  Franczhon  a 
revolutio  óta,  Németalföld,  Svéd-  s  Norvégország  mást 
nem  ismernek.  Nyilvános  vádpör  mellett  pedig  kínvallatásról 
szó  sem  lehetne.  A  tortura  csak  azután  csúszott  be,  miután 
a  faggató  pör  (processus  inquisitorius)  ellentétben  a  vád- 
pörrel  (processus  accusatorius)  legelőbb  is  az  egyházi  jog 
s  bíróság  útján  embertelen  czélok,  embertelen  eszköze  gya- 
nánt életbe  jött,  utóbb  az  ököltörvényes  középkor  feudális 
zsarnoksága  által  századokon  át  megőriztetett.  Nálunk  is 
nagy  szerepet  játszott  e  változás  a  gyakorlati  életben  ;  de 
a  régi  jog  és  szabadság  emlékezete  megóvott  a  szenytől 
legalább,  hogy  törvényeink  ez  átalakulásra  felütnék  a  tör- 
vény-szentség bélyegét.  Ezért  nem  sanctionálták  soha  tör- 
vényeink a  kínvallatást,  mert  soha  sem  sanctionálták  a 
vallató  port.  Azonban,  fájdalom,  mi  a  szokás  rabjai 
vagyunk.  Szokás  hozta  be  mind  a  kettőt  törvényen  kívül, 
szokás  tartja  fel  az  elsőt  tör  vény  tilalom  ellen,  mert  szokás 
tartja  fel  a  másodikat  törvényen  kívül  mai  napiglan,  de  csak 
a  nemetlenekre  nézve,  mert  a  nemesség  sokkal  jobban  átlátta 
a  faggató  pör  baloldalait,  mintsem  hogy  attóli  mentségét 
fel  nem  tartaná."  Nagy  szó,  a  mit  mondunk.  Uraim,  de  való 
s  igaz.  A  kínvallatásról  így  szól  a  törvény  :  szűnjék  meg 
mii.denütt,  egyáltalában  ;  mert  nem  alkalmas  eszköz  való- 
ságot kipuhatolni  s  bürtetés  inkább,  hogy  sem  nyomozás. 
És  mégis  mondani  merjük  s  óhajtva,  de  nem  remélve  czáfo- 
latot,  merjük  mondani  :    a  tortura  él  és  uralkodik  csaknem 


*)    Verbóczy  III.    r.    20.    czimjét    ismerjük  ;     ott    csak    egyes 
esetről:   s  arról  is  tilalmazólag  van  szó.  K.  L. 


13 


mindenütt  az  egész  honban.  Nem  akarjuk  mondani,  hogy 
mindenütt  kivétel  nélkül  ;  de  ha  van  megye,  a  mely  tiszt- 
viselőiről le  az  utolsó  csendbiztosig,  ki  azon  tekintetnél  fogva, 
melyet  a  tiszteletbeli  esküdtség  nyújt,  a  zsivány űzésben 
nekihevült  csendbiztosi  keblet  ülteti  esküdti  minőségben  a 
vallató  asztalhoz  ;  ha  van  megye,  mely  minden  tisztviselői- 
ről, még  ezekről  is  jót  mer  állani,  hogy  vallatásra  kínt 
nem  használnak,  ha  van  ily  megye,  övé  a  dicsőség,  hogy 
életet  birt  adni  a  gondolatnak,  melyet  igazság  s  emberiség 
érzete  ötven  év  előtt  már  törvénybe  tőn.  — •  Vagy  rágalom 
talán,  aL  mit  mondottunk  ;  mert  hiszen  a  kínkamarák  eltűntek 
szemeink  elől,  nem  látjuk  Procrustes  nyoszolyáit,  a  vas 
csizmákat  lábszárfeszítő  ékeivel,  az  idegszaggató  horgokat 
s  a  tagnyújtóztatás  kíncsavarjait.  — •  Ezek  igenis  eltűntek. 
De  hát  a  bot  s  korbács,  mely  oly  lármás  szerepet  játszik 
a  vallatásoknál,  melynek  már  csak  jelenléte  is  a  vallatott 
háta  mögött  egy  oly  individuum  kezeiben,  minőket  egy 
külföldi  mtleg  virtuózoknak«  nevez,  elég  tortura ;  kivált 
miután  minden  tagadó  szónál,  melyben  az  »inquisitor« 
(legyen  nagy  vagy  kicsiny),  makacs  hazudságot  vél  észre- 
venni, egyetlen  szemhuny orításra  a  vallatottnak  válla  közé 
repül,  vagy  épen  künn  a  deresen  űzi  hatalmát  a  »szám- 
lálatlan«  tizenkettőig,  néha  egy  napon  ötször-hatszor  is  ; 
hát  az  a  kötél,  melylyel  karjait  hátra  szorítják  a  vallatott- 
nak, s  minden  tagadó  szónál  szorosabban,  míg  kidüllednek 
kíntól  szemei,  s  arczán  kékülnek  a  duzzadt  erek  ;  hát  a 
^akba  húzás,  gúzsbakötés «  ismeretes  jelenetei ;  és  imitt-amott 
(bárha  gyérebben,  de  mégis  tudnánk  példát  mondani)  az 
a  csavaros  kis  aczélgyűrű,  melybe  a  két  hüvelykujjat  szok- 
ták szorítani,  s  ha  nemet  mond  a  vallatott,  egy  kis  szelíd 
csavarítással  pokolbeli  kínt  űznek  tagjaiba  ;  mindez.  Uraim, 
nem  kínfaggatás  ?  És  van-e  valaki  a  megyéknek  városi  s 
vérhatalmat  űző  földesúri  hatóságoknak  gyakorlati  életét 
ismerő,  a  ki  mondhatná,  hogy  e  szörnyű  rajzban,  csak  egy 
vonás  is'  nagyítottan  áll  ?  Van-e  a  tapasztaltabbak  között 
valaki,  a  ki  egy-két  borzasztó  eseményre  ne  emlékeznék, 
melyet  ilynemű  kínzástalan  vallatások  okoztak  ?  Oh,  mi  ma- 
gunk is,  tudnánk  elég  iszonyatos  dolgokat  beszélleni,  oly 
bűnök  felől,  melyek  nem  történtek  ;  gyilkosságokról,  melyek- 
nél a  meggyilkolt  messze,  távol  volt  ;  rablásokról,  miket 
mások  követtek  el,  mit  azonban  mind  magokra  vallottak 
az  ártatlan  szenvedők,  mert  korbács,  kötél  és  a  gúzs  hatal- 
mas igazságpuhatoló  eszközök.  De  vannak  talán,  kik  azt 
felelik  :  »Ez  nem  tortura,  ez  oly  szükséges  eszköz,  mely 
nélkül  a  vétkest  vallomásra  bírni  tíz  eset  közül  nyolczszor 
nem  lehet. «  Értjük,  Uraim  :  van  igenis  különbség  e  között 
és  a  tortura  között.  A  torturánál  gondosan  kidolgozott  föl- 

tételek  s  eljárási  formák  lágyították  a  barbárságot,  s  külö- 
nösen az,  hogy  ha  kibírta  állani  a  kínt,  azonnal  szabadon 
bocsáttatott.  De  itt  a  vallatószoba  magányában,  szemközt 
a  vallatóval,  kinél  az  emberi  kebel  indulatait  néha  különös 
körülmény  felingerié  ;  néha  a  vallatás  eredménytelen  folyama 
szenvedélyig  emelé  ;  néha  az  ügyes  vallatói  »reno'mée«  (mert 
ember  keblében  sokféle  hiúság  van)  egy  eredménytelen 
vallatásban  dicsőség  vesztéssel  csiklandja  ;  ily  helyzetben 
miben  találjon  óvást,  biztosítást  az  emberfia  ?  Hiszen  a 
szenvedett  méltatlanság  fölött  még  csak  nem  is  panaszkod- 
hatik,  mert  bizonyítani  nem  tud;  magány  és  titok  övedzi 
körül  a  vallató  szobát,  a  tanuk  kiparancsol vák,  csak  az 
»ütlegvirtuóz«  van  jelen  és  a  kínzó  szerepre  várakozó.  Ez  a 
különbség,  Uraim,  a  tortura  s  a  szóban  forgó  nem  tortura 
közt.  Most  legyen  szabad  az  ugyanazonságokat  elmondanunk. 
1.  Mind  a  kettő  fáj  ;  2.  a  fájdalom  mindkét  esetben  nem 
büntetésül,  hanem  vallás  eszközéül  használtatik  ;  3.  egyik 
mint  a  másik  nem  azon  épül,  hogy  a  bűn  világos,  mert 
akkor  vallomásra  szükséges  nem  volna,  hanem  azon,  hogy 
nem  világos  ;  4.  a  hajdani  torturát  is  egy  évezreden  át 
avval  védették,  hogy  minden  bűn  büntetlen  marad,  vége 
lesz  a  személy-  s  vagyonbeli  biztosságnak  és  a  polgári  társa- 
ság embercsordává  fajulva,  fenekestől  felfordul.  — ■  Isten 
örök  igazsága,  a  szelíd  humanitás  és  a  jogérzet  diadalmas- 
kodtak a  vészjósokon,  és  ők  a  hamis  próféták  közé  soroz- 
tattanak ;  itt  is  diadalmaskodni  fog  a  jogérzet,  igazság  és 
humanitás,  s  ama  vészjósok  itt  is  hamis  látnokokká  sülyed- 
nek  ;  a  mint  azokká  sülyedtek  a  szabad  Brittániában  s  fel- 
eisorozott minden  országokban,  hol  a  faggató  procedúra,  a 
»szelid  torturának «*)  mind  eme  nemeivel  egyetemben  örökre 
s  tökéletesen  eltöröltet vék.  Ily  törvényes  visszaélések  meg- 
szüntetésével kellene  a  kezdetben  említett  országos  választ- 
mány nagy  munkálatát  előre  könnyíteni,  hogy  érett  bölcs 
eszméi,  tapasztalaton  világosult  közvéleménynyel  találkoz- 
zanak. 

Nyilvánosság.**) 

Az  ország  legnagyobb  részében    elkezdődtek  vagy  kez- 
dődnek e  napokban  a  törvényszékek.  A  vádlottak   — >  kik 


*)  A  hires  jogtudós,  Koch  kanczellár,  még  a  múlt  század  végé- 
vel, a  Juste  milieu-rendszer  elóérzetében  nem  borzadott  leírni,  hogy 
a  tortura  ellen  Beccaria  által  felizgatott  szemérem  és  jogérzet  nem 
egyéb,  mint  túlfeszített  gyöngédség.  Föltéve,  úgymond,  >>hogy  emberi 
módon  kínozzanak*,  sofern  nvir  menschlich  torquirt  wird  !  ! 

**)  Az    1841-iki    »Pesti    Hirlap«    8-ik    számából.  K.  F. 

között  sok  ártatlan  is  lehet,  ártatlan  is  van  — ■  nehéz  vasba 
verve  vezettetnek  fel  a  tömlöczből  (föl  —  mondánk  — •  mert 
a  tömlöcz  többnyire  igenis  »lent«  van),  hol  egy  hosszú 
törvény  szüneten  át  vették  a  birói  faggatás  kijátszásában 
megrögzött  gonosztevőktől  oktatást,  és  jőnek  itt  — ■  mi- 
kép  a  megyei  divat,  hozza  magával  —  kezeik  béklyóba 
szorítva  ;  amott  nyakukban  az  úgynevezett  »hegedű«  (szív- 
háborító látvány,  ama  barbár  kor  maradványa,  melyben  a 
zsarnok  — -úr  — ■  bírónak  félnie  kellett,  félni  oka  volt, 
hogy  kit  ököltörvénynyel  rabbá  tőn,  keselyű  hosszura  nőtt 
körmeivel  szemének  szökik,  adózzék  érte  életével  bár)  s  a 
lebéklyózott,  felhegedűzött  »még  nem  vétkeseké,  fájdalom, 
néhol  igenis  hosszú  sorokban  görnyesztenek  a  folyosó  jég- 
hideg kövén,  míg  órák,  napok  után  kiált  a  porkoláb,  s 
bemegy  —  ha  nem  a  legutolsó  is  — >  mit  árt  ?  hiszen  megint 
lesz  törvényszék  néhány  hét  múlva  — •  de  legalább  az,  a  ki 
utolsó  volna,  ha  utána  még  más  is  nem  volna.  —  így  künn. 
Vessünke  gy  pillanatot  be  a  szobába.  Vannak  hires  jogtudó- 
sok, kik  azt  tartják,  nem  jó  az  örökös  táblabiráskodás,  mert 
az  ember  szive  megkövesedik,  nekifásul  az  örökkön  szemlélt 
nyomornak,  s  a  bíróban  az  ember  elvész  ;  és  annyi  sok  gazem- 
berrel van  dolga,  hogy  végre  hinni  szokja,  mindenki  gazem- 
ber, kivel  dolga  van.  Amott  egy  másik  megyében  nincsenek 
fizetéses,  de  vannak  soros  táblabírák  napidíjakkal.  És  a 
táblabíróság  még  tisztelet  jele  ;  nem  neveztetik  táblabíróvá 
boldog  boldogtalan,  mihelyt  posztó  kabátja  vagy  kámzsája 
van,  s  a  kik  táblabírák,  becsületnek  tartják,  hogy  azok  ; 
és  eljőnek  rendesen  letölteni  a  soros  hetet  — •  ámbár  a  hon- 
vágy gyakori  remíníscentiáival  — >  és  fölszedik  a  napidíj  t 
és  hazamennek.  — •  Ez  is  rendin  van.  — >  Amott  egy  har- 
madik helyen  nincsenek  soros  táblabírák,  hanem  meghívó 
levelet  kapnak  — •  ötvenen,  hatvanan  — •  (hogy  jusson  is, 
maradjon  is)  az  ahspántól.  — -Itt  is  napidíj.  És  kezdetben, 
midőn  a  jelenlevők  nevei  besoroztatnak,  dicséretes  szorga- 
lommal tömvék  a  székek  ;  — >  utóbb,  micsoda  ?  az  ember- 
nek más  dolga  is  van  ;  — >  tízenkettőn  túl,  ha  csak  érdekes 
pör  nincs,  ahg  látunk  mást,  mint  kinek  különben  is  el 
kellene  jönni  a  megyeházhoz,  mert  ebédre  hivatalos  az 
ahspánhoz.  És  a  »nomina  praesentium«  szerinti  napidíj - 
lajstrom  egy  kissé  mégis  nagyocskára  nőtt,  egy  őszutói 
közgyűlésen,  midőn  a  házi  adó  szükségeit  (technicus  szóval 
praelimínáris  designatiót)  bemutatja  a  fő  adószedő  :  nemes 
áldozatkészségre  lobban  a  táblabírói  kar,  »nem  kell  napidíj « 
— >  kiáltjuk  — '  elegen  vagyunk,  eljövünk  sorszerint,  napi- 
díj nélkül  is.  S  a  dolog  megyén,  baj  nélkül  — •  talán  négy-öt 
hétig  is.  — •  Utóbb  szegény  alispánnak  meggy  ült  a  baja  ; 
—  büntető    törvényszéki    táblabírák    többnyíre    ügyvédek, 

s  vagy  csak  futtában  ülnek  a  zöld  asztalhoz,  vagy  néha 
tán  egy  kis  »replicát«  is  készítenek  vallatás  közben  ;  vagy 
egyenesen  megmondják,  hogy  pereikben  kell  dolgozniok  ; 
két  hétből  áll  az  egész  törvénykezés,  egy  időben  nem  lehet 
két  úrnak  szolgálni,  és  igazuk  van.  Küld  az  alispán  szolga- 
bíró után,  ennek  is  perben  kell  Ítélnie,  jelentéseket  kell  a 
holnapi  gyűlésre  készítenie,  a  népösszeirást  kell  módosítania, 
a  tavalyi  rovatos  conscriptióból  ez  ideit  készítenie,  pana- 
szokat kell  elintéznie,  szénáról,  zabról  kell  az  átutazó  katona 
számára  gondoskodnia  ;  a  folyam  árját  kell  meggátolnia, 
útról,  töltésről  rendelkeznie  ;  aztán  ez  az  átkozott  »Scontro«, 
s  végre  most  hoznak  be  járásából  egy  rabot,  kit  hirtelen 
egy  kis  szelid  kínfaggatással  benevolizálni  kell,  mert  enélkül 
át  nem  veheti  a  tömlöcztartó ;  s  elvégre  1 1  óra  van ,  midőn 
914  helyett  a  küldözésben,  unszolásban,  nógatásban,  kor- 
holásban  kifáradt  alispán  nem  épen  a  legnyugalmasabb 
kebellel  helyet  foglalhat  elnöki  székében.  — •  Megyékről 
szóltunk,  Uraim.  Hát  a  vérhatalmat  gyakorló  uriszékekről 
mit  szóljunk  ?  Hideg  fut  végig  kereszt-csontunkon.  Mi  hall- 
gatunk. A  név  mindent  megmond.  Különös  dolog  ám  ez. 
Uraim.  Előbbi  számunkban  van  egy  czikkecske  »Szelid 
tortura«.  Isten  tudja  mennyire  óhaj  tank  czáf  oltatni  ;  de, 
fájdalom,  minden  ember,  kikkel  találkozánk  — ■  pedig  sokkal 
találkozánk  — ■  igazat  adott  !  így  járunk  a  jelen  czikkel  is  ; 
mert  nem  könyvtárunk  poros  lapjaiból,  hanem  saját  sze- 
münk után  az  életből  szedtünk  rajzunkhoz  minden  kicsiny- 
ded  vonást.  Ezt,  miként  amazt,  minden  ember  tudja,  minden 
ember  rosszalja  s  mégis  így  vagyon  ;  igen,  igen,  régen  így 
vagyon,  miben  kell  ennek  és  miben  igen  sok  másnak,  a  mi 
rossz,  a  mi  hiányos  van  büntető  törvénykezésünkben,  egyik 
fő  okát  keresni.  Megmondjuk,  Uraim,  véleményünket.  Abban, 
hogy  törvénykezésünk  hajdani  jellemét,  a  nyilvánosságot 
elveszítette.  »Adjatok  nekem  bírákat,  a  minőket  akartok 
—  szólt  egykor  M.,  a  marseilliek  nevében  — ■  legyenek 
hanyagok,  legyenek  részrehajlók,  legyenek  megvesztegetve, 
legyenek  ellenségeim,  nem  bánom,  csak  azt  engedjétek, 
hogy  semmit  se  tehessek  másként,  mint  a  közönség  szemei 
előtt. «  És  valóban,  nyilvánosságban  a  büntető  törvényke- 
zésnek hatása  csodálatos.  Legyenek  nyilvánosakká  a  megyei 
s  városi  törvényszékek  és  az  eljárásbani  hanyagság,  feliile- 
tesség,  rendetlenség  vagy  indulatoskodás  magában  meg- 
szűnik ;  a  »szelid  tortura «  és  minden,  a  mi  hozzá  tartozik, 
örökre  elenyészik,  s  a  közönségnek  az  ítéletek  igazsága  felőli 
bizodalma  szilárd  alapokra  lesz  megfektetve  ;  pedig  ennek 
hiányát  semmi  mesterség  ki  nem  pótolja  ;  ennek  hiánya 
egy  erkölcsi  méreg,  mely  a  polgári  társaság  életerén  rág. 
Mi  meg  vagyunk  lelkünkben  győződve,  hogy  ezen  mód  többet 

ér,  mint  minden  egyéb  csomóba  véve  ;  nélküle  pedig  leg- 
jobb szándékkal  is  kevés  sikert  várhatni.  Nagy  Fridrik 
Poroszhonban,  Katalin  Russiában  a  legdicséretesebb  lelke- 
sedéssel igyekeztek  a  törvény  szolgáltatást  kijavítani,  s  a 
telj  hatalmi  törekedések  kevéssé  gyümölcsöztek  :  miért  ? 
Mert  nyilvánosakká  nem  tették  törvényszékeiket.  De  hiszen 
ma  már  annyira  haladt  erre  nézve  egész  Európában  a  köz- 
vélemény, hogy  legyenek  bár  országok,  melyek  még  zárva 
tartják  a  törvényszékek  ajtait  —  minthogy  a  törvény- 
hozásnak természetében  van  a  változtatásokbani  lassudad 
óvakodás  — •  de  nehezen  van  bölcselkedő  jogtudós  Európá- 
ban (pedig  bölcselkedők  készítik  elő  a  törvényhozás  eszméit) 
ki  a  titkos  bíráskodás  védelmére  felkelne.  —  Érdekében 
fekszik  a  nyilvánosság  magoknak  a  bíráknak  is.  A  »Vehm- 
gericht«  az  inquisítió,  a  tizek  tanácsa  kárt,  gyalázatot 
hoztak  a  kormányra,  melynek  érdekében  működtek  ;  és 
százszorta  több  bűn  nyomja  emiékezetöket,  mint  mennyit 
elkövettek.  — ■  Szokták  azonban  ellenvetni,  hogy  a  bírói 
Ítéletek  tekintete  csökken,  hahogy  a  közönség  bírálata  alá 
bocsáttatik.  Ezt  megczáfolja  a  tapasztalás.  Nincs  a  világon 
nagyobb  fokon  a  bírói  tekintet,  nincs  a  világon  nagyobb 
bizodalom  a  bírák  iránt,  mint  Angolhonban,  pedig  ott 
korlátlan  a  nyilvánosság,  első  lépéstől  az  utolsóig.  Aztán 
emberi  erő  nem  gátolhatja,  hogy  a  bírák  eljárásáról  — • 
mely  az  ő  legszentebb  érdekeit  érinti,  a  közönség  magának 
véleményt  ne  képezzen ;  miért  fosztják  hát  meg  az  egyetlen 
egy  módjától,  mely  őt  képessé  teheti,  hogy  helyes  véleményt 
képezzen  ?  És  ha  tehetnők,  hogy  a  bírákat  bírálgató  szem- 
mel ne  kísérje  a  közönség  — •  nem  tehetjük  pedig ;  — - 
akarhatnók-e,  hogy  ily  részvétlenségbe  sülyedjen  ? 

A  magyar  törvénykezés  hajdan  egészen  nyilvános  volt. 
Még  az  1846  :  65.  czikkely  is  azt  rendeli  :  tegye  le  kiki  a 
szállásán  fegyverét,  hogy  a  törvényszéken  minden  ember 
békével  jelen  lehessen  ;  nem  is  törvény,  hanem  csak  szokás 
által  szűnt  meg  megyei  törvényszékeknél  a  nyilvánosság, 
bírói  eskübe  (a  legújabb  váltótörvényszékít  kivéve)  mai 
napig  sem  vették  fel  törvényeink  a  titoktartást  ;  némely 
megyékben  pedig,  például  Pozsonyban  s  Nógrádban,  a  tör- 
vényszékek nyilvánossága  meg  is  maradt  ;  csakhogy  a 
termek  szűk  volta,  karzat  hiánya,  perlekedésí  s  birószava- 
zási  mód,  mellékes  tanú  vallatás  és  vádlottfaggatás  a  föl- 
maradt jót  egészen  kiforgatták. 

Birtoktalanság.*) 

Látogatónk  volt.  Egy  tisztes  öreg.  Magyar  vagyok  — 
mond  —  de  nem  nemes.  Nekem  nem  jutott  a  szerencse, 
őstől  öröklött  földbirtok  áldását  éldelni.  A  két  szó,  mely 
Epictet  egész  philosophiáját  magában  foglalja  :  »türés«,  meg 
»nélkülözés«,  e  két  szó  jutott  osztályrészemül  életem  leg- 
szebb éveiben,  és  egy  harmadik,  mit  a  zsidó  átoknak  mond, 
de  én  Istenünk  legszebb  áldásának  hiszem  :  a  munka,  Uram. 
Nekem  van  pénzem,  fáradságom  gyümölcse,  és  szétnézek 
a  honban,  hol  van  egy  hely,  hol  éldelni  szeressem  a  nyugal- 
mat családom  körében,  éltem  alkonyán  ?  De  a  helynek 
magaménak  kell  lenni,  Uram  ;  mert  e  szavakban  :  »enyém, 
sajátom,  véres  verítékkel  szerzett  tulaj donom«,  e  szavakban 
igen  sok  báj  fekszik,  ha  mellette  lélekismeretünk  csöndes 
és  tiszta.  És  a  helynek  falusi  birtoknak  kell  lenni.  A  város 
életzajos  kéjei  nem  nekem  valók  ;  én  szelid  örömek  után 
vágyódom,  szeretnék  kéjelegni  a  soká  nélkülözött  természet 
kebelén.  De  itt  ám  a  bökkenő  !  Nem  vagyok  nemes.  Azt 
mondják  :  ha  veszek  egy  kis  birtokot  és  elrendezem  magam- 
nak Ínyem  szerint,  és  építek  és  ültetek  és  javítok  a  gondo- 
latban, hogy  gyermekeimre  száll,  és  ők  ízlelvén  gyümölcsét 
a  fának,  melyet  én  ültettem,  emlékezetemet  megbecsülik  ; 
mert  szeret  az  ember  nem  felejtetni.  Azt  mondják  :  el  jő 
egy  nemes  úr,  kinek  kertem  stylje  vagy  szomszédom  valamije 
megtetszik,  leteszi  pénzemet  s  kikerget  saját  lakomból  »ex 
incapacitate«,  vagy  mikép  mondják.  Én  magyarnak  szület- 
tem, viseltem  a  statusnak  minden  terheit,  neveltem  a  hon- 
nak gyermekeket  és  magyarokká  neveltem  ;  igaz-e,  hogy 
én  oly  kitagadott  gyermeke  legyek  e  honnak,  miszerint 
nekem  egy  talpalattnyi  mezei  földet  sem  szabad  vennem 
széles  Magyarhonban  ?  Pedig  lám,  mennyi  puszta  van  még 
itt,  sivatag,  mint  a  »Tur«  Indiában,  melyre  még  ipar  és 
szorgalom  nem  üték  az  emberkéz  bélyegét,  és  mennyi  föld 
van,  melyet  békán  kívül  állat  sem  használ.  Igaz-e,  hogy 
nekem  pénzem  után  annyi  jogom  sincs -e  honban,  hogy 
bűzhödt  posványt  termékeny  földdé  változtathassak  ?  —  Ez 
volt  tisztes  vendégem  kérdése.  —  Uram,  —  felelém  —  Magyar- 
honban e  kérdésre  :  quid  juris  ?  nem  oly  könnyű  felelni, 
mint  gondolnók.  Mert  nem  tudja  az  ember  :  törvény-e  a 
törvény,  vagy  szokás  a  törvény,  vagy  a  decisio,  vagy  mit 
én  tudom.  Elméletileg  csak  megmondhatnék,  hogy  törvény 
az,  mit  a  fejedelem  s  ország  rendéi  együtt  alkottak  ;  de  gya- 
korlatban nem  mindig  így  van.  Lássa  az  úr,  itt  van  Kál- 


*)  Az  1841-iki  »Pesti  Hirlap«  9-ik  számából.  K.  F. 

mán  I-só  könyvének  75-ik  fejezete,  ez  azt  mutatja,  hogy 
törvény  szerint  zsidónak  is  szabad  birni  Magyarhonban 
ingatlan  jószágot.  Különösen  vagyunk  mi  ezzel  a  Kálmán 
király lyal.  Ha  szemünkre  vetek  a  XIX.  században,  miké- 
pen  szörnyű  szeretetlen  nép  vagyunk,  vallásuk  miatt  kitagad- 
juk polgári  jogból  az  embereket  :  nyomban  előkerestük 
Kálmán  törvényét  s  büszkén  feleltük  :  nézze  meg  az  úr, 
mi  ezen  a  baUtéleten  már  a  XI.  században  túl  voltunk. 
Megégették  a  boszorkányokat  (láthatjuk  Szirmayban,  nem 
régi  dolog),  s  ha  szemünkre  vetek,  ismét  Kálmánnal  áUtunk 
elő  bizonyítványul,  miképen  mi  már  a  XI.  században  tud- 
tuk, hogy  nincs  boszorkány.  Ámde  törvény  nincs,  mely  azt 
mondaná,  hogy  pénze  után  zsidó  nem  bírhat  ingatlan  jószá- 
got ;  törvény  nincs,  mely  azt  mondotta  volna  :  van  boszor- 
kány, s  a  boszorkányt  mégis  égettük  674  esztendeig,  ingat- 
lan jószágot  pedig  —  mint  sokan  hiszik  —  nemcsak  a  zsidó, 
de  még  keresztény  magyar  sem  birhat,  hacsak  az,  kitől 
nevét  öröklé,  nemes  nem  volt.  Mi  ezenfelül  igen-igen  sok 
törvényt  tudnánk  mutatni,  meg-megannyi  bizonyságokat, 
hogy  nemcsak  nemesek,  de  nemetlenek  is  bírhattak  s  birtak 
is  ingatlan  vagyont  egészen  a  XVIII.  század  második  feléig. 
Ha  tud  az  úr  latinul  (mert  latinul  kell  ám  érteni,  a  ki  Magyar- 
honban tudni  akarja,  mit  mond  a  törvény  1836  előtt)  tes- 
sék megolvasni  az  aranybulla  26-ik  czikkelyét ;  Verbőczy 
Ill-ik  része  26-ik  czíme  4-dik  §-át,  19.  ez.  3.  §. ;  az  1458  :  2-ik 
ez.  2-dik  §-át  ;  1474  :  1.  ez.  1.  §-át  ;  1523  :  19.  ;  1537  :  3.  ; 
1556  :  21.  és  26.  ;  különösen  Mátyás  király  Vl-dik  k.  14.  ez. 
5-dik  §-át,  mely  azt  mondja :  hogy  bizonyos  eskütételből 
a  nemetlenek,  bárha  birtokosok  is,  kitiltvák.  És  most  jő 
még  a  legkülönösebb.  Az  1715  :  23.  t.-cz.  azt  mondja  :  kiíl- 
földiek,  hacsak  nem  honosítvák,  ne  bírhassanak  a  honban 
jószágot,  ha  pedig  mégis  szereznének,  azt  tőlök  minden, 
a  ki  magyar  (quiscunque  ex  natione  ungarica)  magához 
válthassa.  Tehát  nemcsak  nincs  törvény,  mely  megengedné, 
hogy  a  nemetlen  magyart  csak  azért,  mivel  nemetlen,  a 
nemes  csak  azért,  mivel  nemes  (mert  az  ősiségi  jog  egészen 
más)  igaz  keresetéből  kizavarhassa  ;  sőt  világos  törvény 
van,  mely  ily  kedvezést  külföldiek  ellen  nyújt  minden  ma- 
gyarnak különbség  nélkül.  És  ez  a  legutolsó  törvény,  melyet 
e  tárgyban  mutathatunk.  »Igy  hát  vehetek  ?«  —  kérdé  ven- 
dégünk. —  »Az  még  nem  bizonyos «  —  volt  a  felelet.  Lássa 
az  úr,  1769-ben,  felsőbb  parancs  következtében,  a  királyi 
curia  egy  munkát  dolgozott  ki,  mit  maiglan  is  terv-nek, 
Plánum  tabulare-nsík  ismerünk.  Hogy  az  1760 — 70.  korszak 
a  legnépszerűbb  szak  volna  nemzetünk  szellemének  év- 
könyveiben, nem  állíthatjuk.  Ezen  időszak  az,  Uram,  mely- 
ben  avagy   csak   az    urbáriumot   is   hatalom-szóval   kellett 

behozni.  Ily  szellemű  korban  készült  az  említett  terv,  mely- 
nek 193-dik  lapján  olvastuk  :  hogy  ámbár  a  fent  idézett 
1715  :  23.  t.-cz.  világosan  csak  külföldiek  ellen  szól,  mégis 
a  magyarhoni  nemetlen  polgárt  is  kiszoríthatni  a  nemesi 
birtokról,  mert  Verbőczy  Ill-dik  része  23.,  30-dik  czímében 
megvan,  hogy  a  nemetlenek  nemesi  jószágot  nem  bírhat- 
nak. Mi  tudunk  latinul,  eleget  elkínoztak  vele  ;  szegény  Ver- 
bőczy t  sok  vétek  nyomja,  de  ez.  Uram,  válóban  nem  az  6 
bűne.  Egy  szó  sincs  ott  arról,  mit  a  Plánum'' beszél.  Az  ott 
van,  hogy  a  földesúri  föld  a  földesúré  s  nem]  á^  jobbágyé  ; 
8  nem  is  nagy  philosophia  kell  kitalálni,  hogy  a  mi  másé, 
az  nem  a  mienk  ;  de  hogy  midőn  valaki  nem  jobbágy  lenni, 
hanem  szabad  földet  venni  akar,  azt  ne  tehesse,  erről  Ver- 
bőczyben  egy  szó  sincs.  S  hát  az,  mi  a  tervben  van,  erősebb 
törvény,  mint  a  törvények  ?  »Hiszen  a  mi  terv,  az^,  még  nem 
törvény  !«  —  monda  vendégünk.  S  mi  a  jámbornak  nem 
tudánk  felelni.  Tudjuk  ugyan,  hogy  a  curialis  plánumban 
sok  dolgok  vannak,  melyek  praejudicium  erejével  bírtak, 
például  :  hogy  zálogot  nem  lehet  kiváltani  egyszerű  zálogos 
pörrel,  hacsak  meg  nem  mutattatik,  miképen  a  jószág  zálo- 
gos czímen  ment  kézről-kézre  és  nem  máskép  ;  de  azért 
nincs  bíró  az  országban,  ki  marig  ezen  praejudicium  sze- 
rint ítélne  ;  tudjuk  azt  is,  miképen  a  németiének  bírhat- 
lánsága  (incapacitas  possessorii)  az  ősíséggel  legkisebb  kap- 
csolatban sincs  ;  mert  valamint  a  királyi  fiscusnak  mindegy, 
akárki  kezén  kóborol  az  adományos  birtok,  valameddig 
az  adományos  család  ki  nem  hal,  csak  ekkor  ismét  vissza- 
kaphassa :  úgy  az  ősi  jogúnak  is  mindegy  akárkinek  kezén 
van  az  ősi  jószága,  csakhogy  ellene  ősiség  jogát  követel- 
hesse ;  de  hogy  Pál  valakit  birtokából  kivethessen,  azon 
oknál  fogva,  mivel  Pál  úrnak  a  kérdéses  birtokban  ősi  joga 
nincs  :  ezt  épen  oly  kevéssé  tudjuk  az  ősíségböl  leszármaz- 
tatni, mint  a  mai  havazást  abból,  hogy  sétabotunk  tegnap 
a  szögletben  állt.  Meglehet  tehát,  hogy  bíráink  ma  már 
nem  a  »plánum«,  hanem  a  törvény  szerint  ítélnének  ;  azon- 
ban ki  tudna  erről  bizonyost  ? 

Előttünk  fekszik  naplónk  az  1832 — 6-ki  országgyűlésről, 
melynek  a  polgári  törvényjavításról  szóló  részét  —  mint- 
hogy a  dolog  országos  ülésre  nem  kerülvén,  országos  iro- 
mányok között  nyoma  nincs  —  egykor  talán  a  nagy  közön- 
ségnek átadandjuk.  1834  nyárelő  4-kén  került  az  nncapa- 
citas«  kérdése  kerületi  ülésben  vitatás  alá.  Nógrád  megye 
tőn  indítványt :  ruháztassanak  föl  birhatási  joggal  a  nemet- 
lenek. Akkor  még  csak  16  megye,  a  jász-,  kun-  s  hajdú- 
kerületek s  királyi  városok  pártolák.  A  tizenhat  megye 
ezekből  áll  :  Zemplén,  Ung,  Borsod,  Torna,  Bihar,  Cson- 
grád, Békés,  Csanád,  Temes,  Krassó,  Trencsén,  Zala,  Somogy, 

Hont,  Baranya,  Tolna.  —  Ki  mondja  meg,  mennyit  haladt 
ezóta  a  közvélemény  ?  Talán  már  ekkor  is  több  pártolást 
nyert  volna  Nógrád  megye,  ha  indítványát  nem  mint  újítást 
s  korszellemi  eszmét  hozza  föl  (hat  év  előtt  e  szavaktól 
még  sokan  borzadtak)  hanem  egy  soha  el  nem  törölt,  de 
merő  gyakorlat  által  erejében  megfogyatkozott  törvénynek 
(1715  :  23)  világosítását  indítványozza. 


Gyermekgyilkolás.*) 

Épen  most  olvastuk  miss  Pardoe-nak,  a  »City  of  (he 
8ultan«  Beauties  of  the  Bosphorus  etc.  sokat  utazott  szerző- 
jének hazánkról  irott  munkálat,**)  melyre  az  adatokat  múlt 
országgyűlés  alatt  huzamos  ideig  ittmulatásakor  gyüjtögeté. 
Sokat  igen  jól  fogott  föl,  sok  kitűnő  személyességeket  oly 
találóan  jellemzett,  hogy  az  embernek  szíve  repes  örömében, 
midőn  olvassa,  mert  jól  esik  látni  a  meleg  érdeket,  a  csak- 
nem hajlandósággá  olvadottat,  melylyel  e  félreismert  nem- 
zetet ügyes  tollával  rajzolja.  Általában  minden  ilynemű 
munkák  közt,  miket  külföldiekről  honunkról  olvasánk,  ezt 
s  Paget  Villiam  utazását  legjobbnak  tartjuk  ;  ámbár  meg 
kell  vallanunk,  egyikben  mint  másikban  sok  érdektelen 
szószaporítás  mellett  olyasokra  is  akadtunk,  hogy  meg  nem 
foghatnók,  miként  lehetett  ilyesmit  írni  ?  vagy  miként  akad- 
hatott ember  Magyarországban,  ki  ily  fonák  s  egészen  hamis 
adatokat  nyújthatott  utazóknak,  kik  ezt  az  ismeretlen 
földet,  annak  institutióit  és  férfiait  egy  hatalmas  nagy  nem- 
zettel megismertetni  magokra  vállalák.  Több  igen  fontos 
tévedések  között  egy  igen  kevéssé  fontos  tévedést  is  vet- 
tünk észre  ;  t.  i.  mind  a  két  utazó  nem  restelvén  csekély 
személyünkkel  is  bíbelődni,  történetesen  minden,  mit  e 
részben  mondanak,  igen  kevés  kivétellel,  vagy  nagyon  fonák 
s  csalódással  teljes,  vagy  egészen  hamis.  Nevezetesen  a  mit 
miss  Pardoe  rólunk  mond,  az,  kivévén  az  első  öt  sort, 
egész  ország  tudomására  merő  hazudság,  s  pedig  nem  any- 
nyira  eszünket,  mint  szívünk  s  jellemünket  igen  érzékenyen 
sértő  hazudság.  Meg  nem  foghatjuk,  hol  tehetett  ily  kút- 
főre  szert.    De   hiszen   imígy   készítik   a   históriát. 

Épen  egy  magzatgyilkos  nőrőli  előadását  olvasók, 
midőn  jőnek  leveleink,  erimin alis  statisticai  adatok,  s  min- 
denütt gyermekgyilkolás  gyakran  említve.  És  eszünkbe 
jutott,   hogy  lelenczházaink  nincsenek  és  eszünkbe  jutott, 

hogy  a  hol  lelenczházak  vannak,  ott  a  hölgyerény  épen  nem 
a  legfényesebb  tisztaságban  áll.  Minket  e  komoly  jelenet 
elmélkedésre  vezetett.  Alig  képzelhető  a  természet  legerősebb 
ösztönének  borzasztóbb  megtagadása,  mint  a  gyermek- 
gyilkolás  ;  s  mégis  alig  van  bűn,  melyre  jogszerűbben  elmond- 
hatnék, hogy  társaságos  viszonyok  teremtették.  Pedig  tán 
nem  is  mondhatni  e  viszonyokat  fonákszerűeknek.  Leg- 
fölebb  azt  tanúsítják,  hogy  gyarló  emberi  mű  a  legjobb 
akarat  mellett  is  örökké  tökéletlen  marad.  Hol  van  a  tör- 
vényhozó, ki  képes  volna  egyesíteni  az  egymással  merőben 
ellenkező  érdekeket,  melyek  a  polgári  társaságra  nézve  tán 
egyformán  fontosak,  sőt  talán  szükséges  eredményei  ?  Haj- 
dan Spartában  s  most  a  st-simonisták  között  bizonyosan 
hallatlan  a  gyermekgyilkolás  ;  de  a  világ  sem  Lacedaemonná 
nem  válhatik,  sem  st-simonista  családdá  össze  nem  forr- 
hat. Mindkettő  képtelenség.  A  társaságos  élet  azon  viszonyai- 
ban pedig,  melyek  még  igen  sokáig  (ha  nem  mindig)  sajátjai 
lesznek  a  művelt  világnak,  a  kérdés  oda  megy  ki  :  vájjon 
tanácsos-e  a  házasságon  kívüli  erkölcssikamlásra  felütni  a 
gyalázat  bélyegét  ?  Ha  törvény,  erkölcstan,  vallás  és  ezekre 
sarkaló  közvéleményt  a  kérdést  igenlőleg  döntik  el  s  a  státus 
nem  gondoskodott  intézetekről,  melyeknek  titkai  gyalá- 
zatot elhárítanak  :  ám  írjon  a  törvényhozó  Draco  kezeivel 
büntető  törvényeket,  a  gyermekgyilkolást  ki  nem  irtandja  ; 
mert  a  közönséges  gyalázattóli  félelem  erősebb  leend,  mint 
a  vérpadtóli  félelem,  s  annál  erősebb,  mentül  több  szemé- 
rem, több  becsületérzés  lakik,  mentül  kevésbbé  romlott 
a  szív  a  szerencsétlen  leányban,  kinek  vesztére  ifjú  vér 
lángheve  s  az  asszony  kebel  szelíd  lágysága  és  alkalom^ 
meg  ördögi  lelkű  ügyes  csábító  és  az  érzelmek  legégiebbje 
összeesküdtek. 

Ah  !  könnyű  a  csillapult  indulat  hideg  óráiban  szenve- 
delmek legyőzéséről  elmélkednetek  ;  de  az  ifjú  érzelem  hő 
pillanatiban  a  legnemesebb  keblű  hölgy  is  sokkal  gyar- 
lóbb — ^  mert  hiszen  ember  —  mintsem,  hogy  őt,  egy  gyönge 
lényt,  ennyi  szenderítő  gőz,  avagy  csak  egy  pillanatra  is 
önfeledés  mámorába  ne  meríthetné.  Pedig  a  számolásában 
megcsalatkozott  alacsony  férj  kerítés  s  az  élelmi  gondszapo- 
rodás okozta  kevés  eseteket  kivéve,  a  magzatgyilkosok 
többnyire  eme  szerencsétlenek  sorába  tartoznak.  Kit  faj- 
talan szenvedély  vezérlett  kegy  osztásaiban,  meg  tudja  bírni 
a  következmény  gyalázatait  s  a  szemtelen  aligha  lesz  va- 
laha magzatgyilkossá.  Szemérem  tesz  azzá  legtöbbnyire. 
És  ki  merné  mégis  tagadni,  hogy  a  szemérem,  becsület- 
érzés  vagy  szégyentőli  félelem  oly  érzelmek,  miknek  hiányát 
polgári  társaságban  semmi  ki  nem  pótolná,  melyek  nélkül 
az  emberi  nem  vagy  alávaló  csorda  volna,  vagy  haramia- 

csoport,  melyeket  tehát  a  stástusnak  mindenképen  ápolni 
kell.  Ügy  de,  ha  ápolja,  gyermekgyilkolást  teremt ;  s  ezt 
másképen  soha  sem  is  képes  egészen  megszüntetni,  mintha 
letörU  az  elsikamlásról  a  szégyen  s  gyalázat  bélyegét  ;  igen, 
de  így  viszont  felszentelné  a  fajtalanságot  és  eltörölné  az 
asszonyerényt,  melyben  a  családi  szövetkezés  szívere  ver, 
mi  nélkül  mégis  fönn  nem  állhat  a  polgári  társaság,  miként 
az  a  valóságban  s  nem  Plató  ábrándjaiban  létezik.  Ki  fogja 
kiegyenlíteni  imez  ellentéteket  ?  A  mi  ekkorig  itt  vagy 
amott  történt,  mind  csak  sötétben  tapogatózás  volt  ;  a 
gyógyszer  néha  rosszabb,  mint  a  betegség.  Szabad-e  remélni, 
hogy  e  nehéz  kérdést  is  nemzetünk  ama  választottjai  ol- 
dandják  meg,  kikre  s  munkálatukra  a  hon  oly  osztatlan 
bizalommal  várva  tekint  ? 


Örökváltság.*) 

Mi  már  legelső  számunkban  kimondottukj  hogy 
a  javítva  haladás  ösvényén  a  teendők  sorában  min- 
denek előttinek  e  szót  tartjuk:  :» szabad  föld«,  s 
elannyira  megvagyunk  győződve,  miképen  e  nélkül 
legbuzgóbb  törekvéseink  sem  hoznak  kellő  eredményt, 
sőt  néha  tán  számolásunkban  egészen  is  megcsalat- 
kozunk, hogy  a  Cato-íéle  »caeterum  censeo«-kint, 
minden  felszólamlást  közhelyen,  minden  beszélgetést 
magánkörben  ezzel  szeretnénk  végezni:  » egyébiránt 
a  földet  szabadítsuk  fel  s  hozzunk  szabadságot  és 
biztosságot  a  javak  világába «.  —  Ez  állapot  hasz- 
náról közgazdasági,  közpénzügyi  s  népvagyonossági 
tekintetben  a  költővel  szólva:  »még  Marczi  kanász 
is,  a  ki  nagy  A-t  se  tanult  soha«  —  meg  van  már 
ma  győződve,  minélfogva  a  földesuraknak  saját  ma- 
gánérdekök  hozza  magával,  minél  gyorsabban  létesí- 
teni úrbéri  örökváltság-kötéseket. 

Minden  kornak  megvan  saját  eszméje,  mely  egy 
világrésznek  életszükségeiból  önként  fejlődvén  ki,  oly 
világerővel  hat,  hogy  nincs  nemzet,  mely  attól  magát 
elkülönözni  képes  legyen.  Nézzük  a  sajátlagos  ele- 
meket,   mik  a  magyart,    itt  az  európai    polgárosodás 

határvonalon  a  nyugati  eszméktől  mintegy  elszige- 
telni látszottak,  és  gondolják  meg,  mi  verhet  mélyebb 
gyökeret  egj  nemzet  szivében,  mint  az  ősök  őséről 
öröklött  istenek;  gondoljuk  meg  az  elfoglalt  ország 
felosztásában  személyesített  nemzet  családi  viszonyo- 
kat s  az  ázsiai  jellemmel  rokon  ázsiai  népszokásokat, 
és  emlékezzünk  mindezeknek  daczára  és  a  nemzetnek 
ezekhezi  hő  ragaszkodása  daczára,  miként  kellett  enged- 
nünk a  kereszténységnek,  a  frank  capitularék  eszméi- 
nek, az  alkotmányunkkal  oly  merőben  ellenkező  feudalis- 
musnak,  a  boldogtalan  ősiségnek,  a  reforraatiónak,  az 
állandó  hadsereg  tartásának,  9,  földhözragadt  szolga- 
ság s  földesúri  kényhatalom  eltörlésének  és  a  többi; 
—  s  miután  mindezt  végig  gondoltuk  és  meggondol- 
tuk, miként  e  szavak:  » személyszabadság,  földszabad- 
ság«  korunk  hatalmas  világeszméje,  és  megemlékez- 
tünk, miként  a  földnek  felszabadítása  szabad  egyezés 
utján  a  világon  sehol  egészen  végbe  nem  ment,  a 
kényszerítő  törvényt  sehol  a  világon  ki  nem  kerülte : 
szivre  kezünket.  Uraim!  hisszük-e,  hogy  mi  kikerül- 
hetjük? Senki  se  altassa  magát  a  gondolattal  hogy 
a  tulajdon  sérthetlenségének  elve  a  kényszeredett 
váltságtól  meg  fog  óvhatni.  A  rabszolgaság  s  föld- 
hözragadtság eltörlésének  is  a  tulajdon  sérthetlen- 
ségét  vetették  mindig  ellene;  de  ember  keblében 
sokkal  elevenebb  a  jog  érzete,  sokkal  tisztábban  ki 
van  fejtve  tudományban  és  törvényhozásban  a  lénye- 
ges különbség,  mely  az  örökké  szent  és  sérthetlen 
» magánjogi «  tulajdon  s  a  pusztán  tényleges  (positiv) 
törvényen  épülő  s  azért  minduntalan  tényleges  tör- 
vény által  rendezett  »7íyilvdnjogi«  tulajdontól  éles 
vonalban  különválasztja,  mintsem  hogy  amannak 
örve  alatt,  ennek  körébeni  oly  intézkedéseket,  minő- 
ket épen  a  jog,  az  örök  igazság  s  ezekkel  »in  ultima 
instantia«  mindig  egyező  közérdek  parancsolnak 
visszataszítni  lehetne.  Kivált  pedig  honunkban  cso- 
dásan hangzik  ez  ellenvetés,  miután  törvénykönyvünk- 
nek mindenik  lapja  Szt.  Istvántól  1840-ig,  még  azon 
törvények  is,  miket  a  Dózsa  pórhada  miatt  bosszúra 

gyuladt  törvényhozók  írtak,  s  lázadókat  és  nem 
lázadókat  s  maradékaik  maradékait  örök  szolgaságra 
kárhoztatták  —  még  ezek  is  egyhangúlag  kiáltják, 
hogy  a  jobbágy  föld  tisztán  a  földesúr  korlátlanul 
szabad  rendelkezésétől  soha  sem  függött,  s  úr  és 
jobbágy  között  mindig  tényleges  törvény  határozott. 
Epén  honunkban  csodásan  hangzik  ez  ellenvetés,  hol 
(valljuk  meg  őszintén)  jóformán  már  ma  sem  tudnók 
megmondani,  kié  tulaj  donkép  a  jobbágyföld!  földes- 
úré, vagy  közadó  fundusáé,  vagy  pedig  a  jobbágyé? 
Ha  tehát  elvégre  is  ki  nem  kerülhetjük  a  kénysze- 
rítő váltság-törvényt :  mit  lehet  időközről  jósolni? 
Canova  mester  egy  igen  szép  szobrát  (Venere  vin- 
citrice)  mindig  csak  egy  pislogó  mécsecske  homály- 
világánál szokta  látogatóinak  mutatni.  Szabad  legyen 
nekünk  is  csak  ily  pislogó  mécs  világnál  mutatni 
vázlatunkat.  Lehet,  hogy  azon  érdek,  melyről  írva 
van:  miképen  sem  okulni  nem  akar,  sem  felejteni  nem 
tud,  a  világerővel  ható  •»  szabad  föld«  kiáltásra  még 
évekig  palástoló  fellépés  kékkel  fog  felelni;  lehet, 
még  nem  egészen  éltük  le  az  időt,  melynek  kény- 
telenség elleni  harczát  Nagy  Pál  ama  gyermekekhez 
hasonlítgatá,  kik  a  felbőszült  tenger  árjait  egy  ív 
papirossal  megakasztani,  a  várost  borító  lángokat 
egy  gyűszűnyi  vízzel  kioltani,  a  hatalmasok  várait 
porba  rázó  földingást  egy  földbe  vert  szöggel  meg- 
állítani, a  tölgyeket  döntő  orkánt  hálóval  felfogni 
akarják;  ám  legyen  így,  mi  lesz  következése?  Min- 
den országgyűlésen  egy-egy  úrbéri  törvényczikk-pótlék, 
s  minden  pótlék  törvényben  egy-egy  »concessio«,  ma 
csirke-,  tojás-,  báránydézsma,  ugarkilenczed,  holnap 
más  valami,  mivel  a  jobbágyon  gyökeresen  segítve 
nincs,  a  földesúrnak  pedig  tetemes  anyagi  kárt 
teszünk;  s  végtére  mégis  csak  elkövetkezik  az  örök- 
váltság szentségtelen  kénytelensége ;  de  mikorra  reá 
kerül  a  sor,  az  aprólékos  concessiócskák  már  úgy 
megnyirbálták  a  dolgot,  hogy  alig  lesz  mit  még 
megváltani.  Avagy  tegyük  fel,  hogy  a  váltság  kény- 
szerítő törvény  hamarabb  elkövetkezik,  úgj  hogy  még 

legyen  mit  megváltani:  mi  lesz  a  következés?  Vala- 
mint mindenütt  széles  e  világon,  úgy  minálunk  is 
részletbe  taglalva  fog  számolgatni  a  törvényhozó. 
Ha  olyanra  talál,  mely  még  netalán  a  személyes  szol- 
gaság rommaradványa,  azt  alkalmasint  váltság  nélkül 
elfogja  törölni, -a  többi  adózások  közt  különbséget 
teend,  a  mint  köz  vagy  magánjogi  természetűek ; 
amazok  közt  lehet  oly  közadózási  eredetű,  melynek 
czélja  vagy  megszűnt,  vagy  ugyanazon  személyek 
által  más  alakban  még  egyszer  viseltetik;  ezeket  is, 
meglehet,  elfogja  törölni,  s  ha  el  nem  törli,  legalább 
mérséklettebb  kamatlábat  vészen  föl;  vagy  a  teher- 
nek egy  részét  leveszi  a  jobbágy  válláról  s  a  Státus 
tömegére  rój  ja,  vagy  legalább  például  a  dézsmánál 
(ha  mint  közadó  eredetűt  el  nem  törölné)  e  szava- 
kat: » kinek  az  Isten  tizet  adott,  tizediket  az  Isten- 
nek, vagyis  a  papnak  adja«,  taglalni  fogja,  s  talán 
úgy  találandja,  hogy  a  földbe  vetett  mag,  minthogy 
már  midőn  tavaly  megtermett,  mégis  tizedeltetek ;  és 
a  munka,  melyet  a  földbe  fektettünk,  a  számolásból 
ki  is  maradhat,  mert  az  Isten  csak  azt  adta  tülaj- 
donkép,  a  mi  tiszta  haszonul  termett ;  vagy  a  kilen- 
czednél  felfogja  venni,  hogy  a  földesúrnak  nem  mint 
tiszta  haszna,  mit  a  jobbágytól  elveszen ;  mert  annak 
huszadrésze  útközben  kihull,  azt  csépeltetni,  nyom- 
tattatni kell,  annak  tisztet,  töltőházat  stb.  kell  tar- 
tani ;  annálfogva  ahhoz  méri  a  váltságbért  mit  a  földesúr 
nyer,  nem  ahhoz,  mit  a  jobbágy  elveszít.  Ilynemű 
tekintetek  a  váltságdíjszabást  nagyon  megcsonkíthat- 
ják. Mi  tehát  boldognak,  háromszor  boldognak  tart- 
juk a  földesurat,  ki  az  engedő  törvénynek  életet  adva, 
addig  eszközlé  az  örökváltság-kötést,  míg  szabad 
alkuképen  tehette,  mert  nemcsak  hogy  hamarabb 
állítá  saját  gazdaságát  oly  lábra,  minőre  az  urbáriáli- 
nomadicus  rendszer  mellett  soha  sem  állíthatja,  hanem 
nagyobb  váltságpénzt  is  kap,  mint  a  ki  kétkedőleg 
elkésett,  és  e  nagyobbat  hamarabb  kapja.  A  szente- 
siek, midőn  magukat  megakarák  váltani,  többet  Ígér- 
tek, mint  birtokuk  ért.  xMiért  teszitek  ezt?  — kérdó 

valaki.  A  szabadságért,  volt  a  felelet.  —  Legyen 
egyszer  kényszerítő  törvény,  s  a  szabadságért  többé 
fizetni  nem  fognak ;  mert  azt  a  törvény  ingyen  meg- 
adja. De  boldog,  háromszor  boldog  a  jobbágy  is,  a 
ki  sietett  magát  megváltani;  mert  váltsága  napjával 
jólétének  napja  kezdődik.  A  tulajdonnak  kedves  érzete 
előbb  nem  ismert  ipart  hoz  be  házához;  és  ez  oly 
tőke,  melynek  kamatja  is  kamatozik  legelső  percz- 
től.  Ily  bizonyos  hasznot  jövendőben  Isten  tudja 
mikor  lehető,  de  bizonytalan  olcsóbbságnak  feláldozni 
merő  balgaság.  Azért  hát  yCarpedie)n«,  mert  »IIora 
ruid « . 

Műipar.*) 

»Nem  mindent  tehetünk  mindnyájan «  —  szól  a  közmon- 
dás. Egész  nemzetekről  igaz  ez  úgy,  mint  egyesekről.  Nem- 
zetek iparirányát  geographiai  helyzet,  népesség,  népjellem 
s  ezekkel  rokonkörülmények  határozzák  ;  s  iparnak  termé- 
szetes gyümölcskint  keU  a  nép  állapot  jából  kifej  leni  elany- 
nyira,  hogy  a  védvámrendszer,  egyedárúság  s  az  iparerőtetés 
több  hasonló  fonák  eszméi  nem  mást,  mint  üvegházi  tengő- 
lengő növényt  teremthetnek,  melyek,  ha  egykor  a  nép 
eljutott  tehetségeinek  érzetére,  s  józan  óhajtásait  jogok 
polczára  emelé  :  valóságos  akadályul  lesznek  az  ipar  útján, 
mert  abnormis  érdekeket  szülnek,  ellentétben  állókat  a 
természetes  érdekekkel,  és  igen  nehézzé  teszik  visszavinni 
a  dolgot  az  iparvilágbani  szabadság  és  biztosság  kerékvágá- 
sába, melyen  lehetséges  egyedül  a  nemzeti  közipar  fel- 
virágzása. Azért  mi  nem  tartunk  azokkal,  kik  úgy  véle- 
kednek, hogy  műiparos  (kéz-  és  gyármunkabéli)  szüksé- 
geinket is  mind  magunknak  kellene  fedeznünk,  s  a  külföld- 
nek csak  eladnunk  termékeink  fölöslegéből,  de  cserébe 
semmit  nem  vennünk.  A  ki  mindent  csak  eladni,  venni  pedig 
semmit  sem  akar,  az  semmit  sem  fog  eladni  ;  mert  a  keres- 
kedés cserén  alapszik.  És  e  vagy  ama  nemzet  iparának 
tökélye  nem  abban  áll,  hogy  minden  lehető  dolgot  maga 
termeszszen  s  gyártson  ;  hanem  abban,  hogy  mindazt  ter- 


*)  Az   1841-iki   »Pesti  Hirlap«   15-ik  számából.  K.  F. 

meszsze  s  gyártsa,  a  mit  természeti  és  kereskedési  viszo- 
nyainál fogva  haszonnal  előállíthat.  Már  más  alkalommal 
kimondok  :  miképen  az  ipar  dolga  csak  akkor  van  jól,  ha 
csupán  azon  erőfölösleg  fordul  a  műiparra,  mely  a  föld- 
művelési érdekek  tökéletes  fedezése  után  fölmaradott.  Ezen 
alapelvnél  fogva  mi  úgy  gondoljuk,  hogy  Magyarországnak 
(különös  helyzetű  egyes  vidékeket  kivéve)  még  igen  soká  — 
ne  mondjuk  :  mindig  —  főképen  földmivelő  országnak  kell 
lennie.  Azonban  műipar  és  földmívelés  igen  szoros  kapcso- 
latban állanak.  Egyik  a  másikra  hat  kölcsönösen.  Még  amaz 
Afrikának  is,  ki  sem  kapát,  sem  ekét  nem  ismer,  hanem 
hegyes  bottal  szúr  a  földbe  lyukat  és  abba  veti  buzaszemét, 
még  ennek  is  van  egy  bothegyező  késre  szüksége  ;  annál 
inkább  egy  oly  földmívelés,  minő  már  csak  most  is  a  hazán k- 
beli,  kézművesi  segédkezet  nem  nélkülözhet,  és  ennélfogva 
bizonynyal  kézműveinknek  legnagyobb  részét  mindig  hon 
fogjuk  csináltatni.  De  már  kérdjük  :  miért  nem  iparkodunk, 
hogy  kézműveseink  hasonló  jót  készíthessenek,  mint  a  kül- 
földiek, vagy  ha  készíthetnek,  ne  drágábban,  mint  kül- 
országból vehetnők  ?  Kérdjük  :  mathesis  és  természettudo- 
mányok, melyek  a  technikával  oly  szoros  kapcsolatban 
állanak,  miért  nem  hatnak  be  éltető  sugaraikkal  műhelye- 
inkbe ;  miért  kell  csak  egy  szerszámnak  ismeretét  is  évtize- 
dekig nélkülöznünk,  mely  külföldön  a  kézműves  munkáját 
már  évek  óta  könnyebbé,  jobbá,  olcsóbbá  teszi  ?  Miért  kell 
kézművesink  legnagyobb  részének  oly  elhanyagolt,  ala- 
csony állapotba  tespedni,  hogy  még  csak  egy  árjegyzéket  se 
legyen  képes  becsületesen  föltenni ;  mesterségéből  pedig 
ne  tudjon  egyebet,  mint  a  mit  jártában,  keltében,  titkolózó 
mestereitől  mintegy  félszemmel  lopva  ellesett  ?  Ügy  vél- 
jük, ezek  és  igen  fontos  több  tekintetek,  melyeket  a  jöven- 
dőről csak  egy  kis  sejtelmet  bíró  szemnek  is  nem  látni  nem 
lehet,  igen  elevenen  éreztetik,  hogy  gondoskodni  eszközök- 
ről, melyek  polgártársaink  egyik  igen  nevezetes  osztályá- 
nak —  a  kézműves-osztálynak  —  nevelését  s  kiképzését 
elősegítsék,  a  legsürgetősebb  szükségek  közé  tartozik.  Ezen 
eszközök  sorában  a  legsikeresbek  egyikének  mutatkoztak 
ekkorig  Európa  különféle  részeiben  az  iparegyesületek. 
Van  ilyen  Londonban  (Society  for  Encouragement  of  Árts 

Manufactures  and  Commerce),  Parisban  (Société  d'encou- 
ragement  pour  rindustri  enational),  van  Bécsben,  Berlinben, 
Prágában,  Grátzben,  Münchenben,  Hannoverben,  Darm- 
stadtban,  Kasselben,  Szászországban  (Chemnitz),  Braun- 
schweigben,  Stuttgartban  ;  ezek  mind  országos  intézetek  ; 
—  azonkivül  helybeli  hatáskörű  iparegyesület  magában 
Némethonban  1838-ban  már  72  volt.  —  Mi  történt  nálunk 
ez  irányban  mindekkorig  ?  —  Semmi.  De  csak  egyetlen  egy 
lépés  sem. 

íme  napjainknak  egyik  legparancsolóbb  szüksége.  íme 
egy  gyönyörű  tér  az  egyesületi  szellemnek  !  Fogunk  e 
tárgyról  részletesen  szólani ;  —  most  —  a  mennyire  egy  vezér- 
czikkecske  parányi  helye  engedi  —  csak  azt  említjük  meg  : 
hogy  ha  hazánkban  egy  iparegyesület  keletkeznék,  annak  — 
nézetünk    szerint     —     munkálkodása    köréhez    tartoznék : 

1.  Egy  igen  olcsó  folyóirat  (ha  ingyen  teljességgel  nem  lehetne) 
és  aprólékos  füzetkék  által  a  műipar  körébe  vágó  ismere- 
teket népszerűen  terjeszteni,  minden  hasznos  találmányt  és 
javító  fölfedezést  megismertetni  ;  a  nemzet  tömegét  a 
közművekkel    viszonyos    érintkezésbe,    ismeretségbe    hozni. 

2.  Pesten  egy  olvasó  termet  állítani,  melylyel  a  kézművesek 
minden  hasznos  olvasmányt  feltaláljanak,  melylyel  reális 
ismereteiket  gazdagíthatnák.  3.  összekötni  e  teremmel 
egy  szerszámgyűjteményt,  minő  Bécsben  a  poly technikum- 
ban van,  s  melyre  az  Altmütter  oktató  által  szerkesztett 
Kannasch  által  pedig  tovább  művelt  új  tudomány  (műszeri 
technológia,  ellentétben  a  vegytanival)  alapítva  van. 
4.  Ezzel  összeköttetésben  egy  pár  tanítót  tartani ;  kik  (mint 
Berlinben  igen  nagy  sikerrel  történik)  vasár-  és  ünnepnapo- 
kon a  mesterlegényeknek  életkörükbe  vágó  technikai  tudo- 
mányokból ingyen  népszerű  leczkéket  adjanak  ;  egy  har- 
madik oktatót  pedig,  ki  a  mesterinasokat  magyar  nyelvre 
oktassa.  5.  Pesti  vásáronként  műkiállítások.  6.  Az  ipar- 
üzö  népesebb  helyeken,  például  :  Miskolcz,  Debreczen, 
Szeged,  Temesváron  stb.  fiókintézetek  létesítése.  Szerencsénk 
volt  e  részben  eszméinket  a  hasznos  ismereteket  terjesztő 
egyesület  alapszabályain  dolgozó  választmányban  azon 
hozzátétellel  indítványozni,  hogy  ha  netalán  az  egyesület 
munkálódását  ily  irányban   intézni  jónak  vélné,   megegye- 

zésre  remélünk  találni  a  dologban  tulajdonilag  érdeklett 
polgártársainknál  :  ha  Ígéretet  teszünk,  hogy  néhány  ezer 
forint  tőkével,  mely  korántsem  tulajdonunk,  hanem  inkább 
kezeinkre  bízott  közérték,  az  első  szükségek  fedezéséhez 
járulhatunk.  A  választmánynak  nem  vala  csekély  elő- 
adásunkra szüksége,  hogy  a  műiparos  dolgozó  néposztály 
érdekeire  figyelmével  kiterjeszkedjék  ;  azért  is  eddigi  álla- 
podása  szerint  úgy  javaslaná  a  tervezett  egyesületet  alakí- 
tani, hogy  az  czélul  tűzze  ki  magának  :  1.  népszerű  mun- 
kácskák  által  terjeszteni  a  hasznos  ismeretek  azon  nemeit, 
melyek  kisebb-nagyobb  mértékben  minden  embernek  szük- 
ségesek ;  2.  ha  az  egyesület  pénzereje  megengedendi,  hogy 
specziális  irányban  többféle  eszközökhöz  nyúlhasson,  a 
műiparos  néposztályokra  irányozni  ismeretterjesztő  mun- 
kálódását. 

Azonban  az  épen  olyan  halhatatlan  író,  mint  meleg 
emberbarát  s  buzgó  hazafi,  Fáy  András,  kinek  honunk 
már  sokkal  tartozik,  e  részben  más  véleménynyel  van. 
ö  azt  óhajtaná,  hogy  a  kérdéses  egyesület  a  maga' munkál- 
kodását a  legalsóbb  néposztályra  :  a  földmíveléssel  foglal- 
kozó parasztokra  intézze.  Sok  gyakorlati  tapintattal  írott 
s  minden  esetre  igen  tanulságos  észrevételeit  lapjaink  érte- 
kező része  közli.  Nem  gondoljuk,  hogy  akármelyikünk  is 
inkább  saját  véleményét  keresztül  vinni,  mint  használni 
óhajtson.  Azért  a  két  eszmét  elfogultság  s  előszeretet  nélkül 
bocsátjuk  a  közönség  ítéletére.  Csupán  azt  jegyezzük  meg, 
liogy  :  1.  Más  utón,  mint  hasznos  könyvek  terjesztése  által 
a  földmívelő  nép  nagy  tömegének  nevelésére  hatni  egy 
magányos  egyesület  alig  képes.  Azon  anyagi  szükölködés- 
nek,  mely  e  részben  akadályt  képez,  nemző  oka  instítutiók- 
ban  létezik,  miket  csak  törvényhozás  egyenlíthet  ki.  Elemi 
iskolák  útján  pedig  egyes  földesurak  és  községek  hathatnak 
legsikeresebben.  2.  Könyvterjesztés  által  pedig  a  leg- 
alsóbb néposztályra  nálunk  még  igen  keveset  hathatni, 
mert  legnagyobb  része  még  olvasni  nem  tud.  A  mennyiben 
pedig  hathatni,  e  hatást  a  gazdasági  egyesület  egyik  osztálya 
tűzte  ki  magának  szerencsésen  választott  irányul  és  remél- 
jük, évről-évre  növekedő  sikerrel.  3,  Nincsenek  még  mi- 
nálunk  a    »hberalismus«   eszméi    tisztában.    Igen    sok   úgy- 

nevezett  liberálisokat  tudnánk  nevezni,  kik  a  nép  nevelé- 
sének épen  nem  barátai  ;  mert  a  népnevelés  hátterében 
ijesztő  rémeket  képzelnek.  Törvényhozásnak  ily  szűkkeblű 
bahtéletelekkel  szabad,  sőt  keU  nem  gondolnia.  De  magány- 
egyesületnek  mentül  szélesb  körben  i  részvétre  kell  szá- 
molnia. Már  ha  ki  van  fejezve  a  specziáhs  irány,  mely  az 
iparegyesület  eszméjében  foglaltatik,  azt  hiszszűk,  még 
a  legfélénkebb  legfélénkebbje  sem  lesz  képes  rémeket  kép- 
zelni, és  segédfillérét  nem  vonja  meg.  Végre  4.  csak  egy 
parányi  fok  az,  melylyel  ezen  néposztály  a  parasztosztály 
fölött  áll.  De  mégis  fölötte  áll.  A  műveltségnek  felülről 
kell,  felülről  lehet  csak  alólra  hatni  s  nem  megfordítva. 
Azonban  több  szem  többet  lát. 


Kisdedóvás.*) 

Hatodik  év  foly  már,  mióta  a  kisdedóvó-intézeteket 
Magyarországban  terjesztő  egyesület  Festetics  Leo  gróf  igaz- 
gatása alatt,  halkan  bár,  miként  erő  s  körülmény  engedek,  de 
mégis  mindig  haladva,  mindig  erősödve  működik.  Ha  e  dolog 
még  azok  közé  tartoznék,  melyek  a  nagy  közönség  előtt  esz- 
mében ismeretlenek,  eredményökben  bizonytalanok  :  szívünk 
melegébe  szeretnők  mártani  tollúnkat,  hogy  az  ismeretet, 
mit  e  tárgyról  tudunk,  hogy  a  meggyőződést,  mit  keb- 
lünkben táplálunk,  ájtatos  buzgalom  szent  ihletével  adjuk 
át  mindenkinek  ;  mert  az  ember  gyermekinek  gyámol- 
talansága épen  olyan  ma  is,  mint  a  minő  volt,  midőn  Idvezí- 
tőnk  ez  igéket  monda  :  »Ki  egy  kisdedet  az  én  nevemben 
befogad,  az  engem  fogadott  be«,  mert  e  századnak  ember- 
szerető gondolatai  között  nem  tudunk  üdvösebbet,  mint 
a  kisdedóvás  gondolatát,  melyben  kész  könnyű  segély, 
ajánlkozik  az  ezernyi  szerencsétlenségek  ellen,  mik  a  gyer- 
mekvilágban a  status,  az  emberi  nem  kiszámíthatatlan 
kárára  mindennapiak  ;  mely  ép,  egészséges  gyermekké 
neveli  azt,  ki  a  mocsok  és  inség  lakában  csak  hervadó  növény 
maradandott ;  mely  a  szegény  anyát  megmenti  a  szomorú 
kénytelenségtől,  magára  hagjiii  a  gyámoltalan  kisdedet, 
vagy  pedig  munkátlanul  éhezni  vele  ;  mely  a  gyönge  korhoz 
mért  játszi  gyöngédséggel  nyújt  erényt  és  ismeretet  annak, 
ki  különben  magát  hon  a  sutban  tunya,  rest  fajankóvá 
aszalta,    vagy    kün    az    utczán    erkölcstelenség    fertőjében 

fetrengett  volna.  De  hiszen  e  dolgok  már  azok  közé  tartoz- 
nak, mikre  még  honunkban  is  világot  lövelt  a  késő  hajnal  ; 
és  ámbár  a  gyermeknevelés  általában  hasonlít  az  elvetett 
makkhoz,  mely  csak  évek  során  át  mintegy  észrevétlenül 
emelkedik  hatalmas  tölgygyé,  míg  lombjaiban  az  ég  madarai 
megfészkelhetnek  ;  ámbár  hasonlag  ehhez  a  gyermeknevelés 
sikere  családban,  községben,  nemzetben,  emberiségben  és 
az  unokák  unokáiban  ezrediziglen  rejledez  ,  a  kisdedóvás 
eredményeit  még  is  oly  szembetűnő  fénykörrel  áldotta 
meg  a  gondviselés,  miszerint  mondhatni,  egy  ily  intézetet 
csak  látni  kell  és  a  legszűkebb  kebelben  is  felébred  a  szere- 
tetnek istentörvénye.  Ah  !  de  emberben  érzelem  s  akarat, 
szó  és  tett  között  nagy  mélység  tátong ;  és  e  nemzetben 
sokaknak  adatott  a  pillanatnyi  lelkesedés,  de  keveseknek 
tettre  mindig  kész  vasakarat.  Nem  fognák-e  azok,  kik  régi 
jó  szokás  szerint  csak  örökös  magasztalást  akarnak  olvasni 
hírlapokban,  kik  apró  tetteik  nagy  harangjával  szendergésbe 
szeretik  zúgni  a  kötelesség  éber  szemét,  nem  fognak-e  nehez- 
telő tekintettel  mutatni  egyesületinkre,  mint  megannyi 
kiáltó  bizonyságoltra,  hogy  szívünk  melege  nem  szalma- 
láng ?  Igenis,  Uraim,  van  e  nemzetben  egy-kétszáz  ember, 
kiket  csaknem  mindenik  közhasznú  egyesiilet  névjegyzéké- 
ben föltalálhatni  ;  és  ezek  közül  van  egy  nem  olyan,  kiktől 
csak  öt-hat  forint  is  évenkint  valóságos  áldozat  ;  mert 
csak  épen  annyijok  van,  és  munkaveriték  után  van  annyijok, 
a  mennyi  kell,  hogy  családjaikkal  élhessenek.  E  hon  milliói- 
ban pedig  százezerek  vanjiak,  kiktől  telhetnék  és  kik  még 
sem  tesznek  ;  százezerek,  kik  büszkén  mutatnak  a  fölébredt 
egyesületi  szellemre,  de  magok  szép  csendesen  kívül  marad- 
nak ;  százezrek  kik  amaz  egy-kétszáz  embert  olyba  veszik, 
mintha  lerónák  az  egész  nemzet  kötelességét.  íme,  Uraim  ! 
hat  éve  már,  hogy  a  kisdedóvó  anyaegyesület  áll  ;  és  tag- 
jainak száma  e  nemzet  százezreiből  nem  volt  képes  nyomorú- 
ságos félezerre  fölemelkedni :  és  ez  ötszáznál  kevesebb 
hatforintos  részvényekből  is  2664  pengő  forint  nincs  meg- 
fizetve ! —  És  ez  pedig  nem  elkűlönözett  egyes  jelenet. 
Kivévén  azon  egyesületeket,  melyek  közvetlen  kézzelfogható 
anyagi  érdeket  is  nyújtanak  tagjaiknak,  s  ez  érdeket  pontos 
fizetés  föltételezi,  ezeket  kivéve,  hanyagság  és  pontatlanság 
csaknem  mindenütt.  Pirulni  kellene  minmagunk  előtt, 
hahogy  egyesek  feszült  munkássága  vétkeinket  nem  takar- 
gatná. Beletekintvén  egy  kissé  a  dolgoknak  gyakorlati 
bajaiba,  úgy  találtuk,  hogy  a  részvétlenség  s  hanyagság  ott 
legnagyobb,  hol  a  képviselők,  kik  az  egyesület  czéljainak 
előmozdítására  vidékenkint  felszólítvák,  a  bennök  vetett 
bizodalmat  nem  méltányolják.  Vannak  igen  lelkes  hazafiak 
ezek  között,  s  ezeknek  lépteiből  szembetűnő  sikert    s  látunk 

fölvirágozni  ;  vannak  ellenben  mások,  kik  az  egyesület  biza- 
lomteljes felszólítására  évek  óta  még  csak  nem  is  vála- 
szoltak, sőt  tudjuk  mi,  hogy  az  úgynevezett  kunyorálást 
sokan  igen  kellemetlen  munkának  tartják,  s  ha  e  kellemet- 
lenség érzelme  erősebb  bennök,  mint  a  hon  és  embersze- 
retet ;  hahogy  nem  adatott  nekik  kegyelem,  a  szót  felülről 
megérteni,  nem  fog  az  úr  velők  pörbe  szállani  ;  de  elvál- 
lalni s  nem  tenni  semmit,  vagy  még  csak  nem  is  válaszolni, 
valóságos  bűn  ;  mert  nemcsak  azon  sikertől  fosztják  meg 
az  egyesületet,  melyet  magok  eszközölhetének  ;  hanem  attól 
is,  a  mit  más  lelkesebb  eszközölhete,  ha  ők  nyilván  s  halo- 
gatás nélkül  kimondják,  hogy  a  megbizást  el  nem  vállalják. 
Azonban  ily  körülmények  közt  is  megelégedhetik  a  hon 
kisdedóvó-intézeteket  terjesztő  egyesületünk  munkálatival. 
Ekkorig  ha  megszólítánk  valakit  :  miért  nem  állit  jószá- 
gában ily  intézetet  ?  Közönségesen  azt  kaptuk  válaszul, 
hogy  nincs  alkalmas  kisdedóvója.  Ez,  Uraim,  többé  nem 
felelet  ;  mert  az  egyesület  tolnai  képző-intézetében  van  alka- 
lom kisdedóvókat  képeztetni.  Igaz,  mindeddig  nem  nagy 
számmal  jelentkeztek  e  pályára  ifjak,  ámbár  az  intézet 
hét-nyolcz  száz  ezüst  forintot  ád  ki  évenkint  segélydi jakul  : 
ez  azonban  csak  arra  mutat,  hogy  a  kisdedóvókra  még 
eddig,  fájdalom,  nem  nagy  szükség  volt,  mert  ha  volt  volna, 
kétségtelenül  akadandott  ember,  az  ajánlkozott  becsületes 
élelemmódot  elvállalandó.  Ha  valaki  kisdedóvó-intézetet 
készül  állítani,  vagy  küldjön  maga  egy  növendéket  Tolnára, 
vagy  értesítse  szán  dókáról  az  egyesületet,  s  mikorra  épülete 
készen  lesz,  bizonyosan  kisdedóvója  is  lesz. Ne  is  gon- 
dolja senki,  hogy  egy  példány,  még  inkább  egy  falusi  kisded- 
óvóintézet létesítése  valami  szokatlan  tömérdekbe  kerül. 
Az  egyesület  tolnai  intézete,  igaz,  olyan,  minőnél  tökélyes- 
bet  tán  Skóczia  sem  mutathat ;  de  azért  olyan,  mert  országos 
példányintézet,  ennek  olyannak  kellett  lennie,  hogy  a  leg- 
jobbnak is  mintául  szolgálhasson.  Azonban  a  gyermekóvó 
szobától,  melyben  csupán  arra  van  ügyelet,  hogy  a  gyer- 
mekeket disznó  vagy  patkány  össze  ne  rágja,  míg  anyjok 
mezőn  élelmet  keres,  a  Tolna  példány-intézetig,  úgy  ter- 
jedelem, mint  czél  s  eszközök,  úgy  fölkészítés  mint  tanító- 
fizetés  tekintetében,  sok  fokozat  van,  és  mindenik,  még  a 
legalsóbb  is,  roppant  nyereség.  Csak  akarni  kell.  Uraim, 
csak  nem  kell  magunkat  semmit-nemtevés  álmába  rin- 
gatni azzal,  hogy  mindent  nem  tehetünk.  Minden  és  semmi 
közt  van  a  valami.  Az  egyesület  idei  költségterve  szerint 
egyébiránt,  ha  minden  fizettetnék,  a  minek  fizettetni  kellene, 
6979  frt  35  kra  menne  jövedelme  ;  költségei  pedig  3380  frtot 
tennének  ;  és  akkor  negyedfél  ezer  pengő  frt  fölöslege  ma- 
radna. Azonban  (nem  szégyen,  nem  nemzeti  szégyen-e  ez, 

Uraim?)  annyira  oka  van  nem  bizni  a  pontos  fizetéshez, 
hogy  ámbár  elvben  elhatározá,  minden  évben  egy-két  helység 
közönségét  kisdedóvó- intézetek  állításában  egy  pár  száz  forint- 
tal megsegíteni :  határozatának  végrehajtását  kénytelen  volt 
még  ez  év  végéig  elhalasztani.  Mutassuk  meg,  Uraim,  hogy 
csak  egy  emlékeztető  szóra  vala  szükségünk. 


TJnio.*) 

Több  hírlapok  közlötték  már  gróf  Zay  Károlynak 
a  két  evang.  felekezet  egybeolvadására  czélzó  lelkes  felszó- 
lítását »Néhány  szó  a  Pesten  felállítandó  rej.  főiskola  ügyében« 
czím  alatt.  Mi  úgy  vélekedünk,  hogy  jobb  rendben  lesz  a 
dolog,  ha  azon  iskola  létrehozásában  munkás  választmány- 
nak hivatalos  felszólítását  bocsátjuk  előre  s  miután  ezt  meg- 
tettük, nem  kételkedvén,  hogy  a  nemes  grófnak  időközben 
a  Társalkodóban  megjelent  lelkes  szózatára  (melynek  fon- 
tosságát nem  kevéssé  neveli,  hogy  az  egyik  evangélikus 
felekezet  főkormányzójától  jő)  az  iskolai  választmány  két- 
ségtelenül felelni  fog  ;  a  hatást  véltük  nevehxi,  ha  mind- 
kettőt együtt  adjuk  át  olvasóközönségünknek  ;'  a  mi  lap- 
jaink utolsó  számában  meg  is  történt.  A  szóba  hozott 
»egyesülés«  ajánlgatásába  ereszkedni,  annak  hatalmas  jóté- 
konyságát fejtegetni  szükségtelennek  véljük  ;  kinek  keblé- 
ben a  rokon  óhajtás  húrja  nem  rezeg,  kiben  gróf  Zay  »szó- 
zata«  s  a  református  választmány  »visszhangja«  meggyőző- 
dést nem  támasztott,  annak  gyönge  szózatunk  úgyis  hiába 
intene  ;  mi  csak  szerencsélni  akarjuk  az  ágost.  vallástételt 
követő  evang.  magyarokat,  hogy  főkormányzójukban  ily 
férfiúval  dicsekedhetnek  ;  és  az  indítványozott  egyesülést 
elméletileg  mindenki  által,  a  ki  nem  szűkkeblű  és  nem  vak- 
buzgó, elfogadottnak  nézve  —  a  dolog  gyakorlati  oldalához 
kívánunk  egy-két  szóval  szólani. 

Mindenekelőtt  szükség  elismernünk,  hogy  a  különböző 
egyházfelekezetek  egybeolvasztása  ha  »dogmákra«  van  in- 
tézve, igen  sok  gyakorlati  nehézséggel  jár.  A  hol  ily  egybe 
olvasztás  kísérletével  találkozunk,  mindenütt  azt  látjuk, 
hogy  az  uniált  felekezet  mellett  még  egyik,  mint  másik 
részről  ó-hitüek  maradnak  fenn,  kik  vallásuk  históriai  alap- 
ját elhagyni  nem  akarják  :  így  hát  két  vallásfelekezetből 
három  támad.  A  hol  pedig  az  Unió  mellett  kormányhatalom 
is,  mintegy  kényszerítő  tekintély lyel  fellép,  ott  épen  lelki- 
ismereti szabadság  utáni  sóvárgás,  sőt  tömegestiili  kiván- 
dorlás is  ötlik  szemünkbe  ;    szóval :  oly  jelenetek  bukkan- 

nak  elő,  melynek  valamint  a  XlX-ik  század  jellemével,  úgy 
a  protestantismus  szellemével  is,  a  mely  hit  dolgában  kény- 
szerítést nem  ismer,  merőben  ellenkeznek.  Mi  tehát  őszintén 
megvalljuk,  hogy  a  dogmákbani  különbségeket  csak  a  pro- 
testantismus alapelvét  tevő  szabad  észhasználat  lassú  műkö- 
dése és  semmi  más  által  véljük  elérhetni  ;  azonban  ily 
meggyőződésünk  mellett  is  azt  tartjuk,  hogy  az  egyesü- 
lés nemcsak  az  evang.  két  felekezet,  de  ezek  és  a  róm.  katho- 
hkusok  közt  is  lehetséges,  sőt  talán  annál  könnyebben  lehet- 
séges, minél  inkább  illetlenül  hagyjuk  a  dogmákat,  minél 
inkább  visszatartózkodunk  azon  kényes  mezőről,  mely 
kényszerítést  nem  tűrhetvén,  még  a  puszta  tanácsló  szónál 
is  ingerültségre  nagyon  könnyen  kész.  Ha  tehát  Uniót 
akarunk,  mindent,  a  mi  dogma  s  mit  a  hivők  felekezete 
dogmának  tart  (hogy  tisztelt  barátunk,  Bezerédy  István 
szavát  használjuk),  mindenki  számára  »nyilt  kérdésnek«  kell 
hagyni,  mint  némely  pohtikai  kérdéseknél  az  angol  minisz- 
térium tenni  szokott  ;  és  az  egyesülést  az  iskolai  népnevelés 
körébeni  munkálkodás  egyesítésével  kellene  kezdeni.  Csekély 
nézetünk  szerint  csak  ez  úton  lehet  egykoron  a  vallásbeh 
felekezeteknek  eljutni  oda,  hogy  »egy  akol  legyen«,  mint  az 
írás  szól.  De  lássuk  már  e  tekintetben  is  a  dolog  gyakorlati 
helyzetét  honunkban.  Mi  a  mystiíikatióknak  nem  vagyunk 
barátai  s  ezért  őszintén  kivalljuk,  hogy  akármit  mondjunk 
bár  szavakban,  akármiként  összeforrjunk  bár  :  midőn  közös 
ellenség  fenyeget,  az  élet  mezején  a  két  evang.  felekezet 
közt  sok  idegenkedés,  sok  félrehuzás,  sőt  némely  helyütt 
olyasmi  is  van,  mi  a  polgári  életben  nem  épen  barátságos- 
nak nevezhető  eredményben  mutatkozik.  Ehhez  még  két 
tekintet  járul  :  a  helv.  vallás  tételt  követők  kitünőleg  ma- 
gyarok ;  az  ágostai  vallásúak  között  csakugyan  van  egy 
boldogtalan,  mondhatnók,  kárhozatos  párt,  mely  vallását, 
mi  nem  tudjuk,  minő  képtelen  okoskodás  szerint,  a  »sla- 
vismus«  érdekeivel  törekszik  ugyanazonosítani.  Másrészről 
az  ágostai  vallástételűek  egyházi  behgazgatása  szorosan 
és  kitünőleg  néphatalom  ;  a  helvét  vallásuaké  pedig  zárt- 
körű főnökhatalom,  melyben  —  nem  kételkedünk  nyilván 
kimondani  —  a  hierarchiahs  irány  gyakran  a  magyar  nem- 
zetiségi jellemhez  hőn  ragaszkodnak  —  és  méltán  ;  ugyanazok 
a  hierarchiahs  suprematiától  óvatosan  vonakodnak  —  és 
ismét  méltán.  E  két  körülményt  ki  lehet,  e  két  körülményt 
ki  kell  egyenhteni  és  az  uniótóh  idegenkedés  lágyítva,  talán 
engesztelve  lesz.  Az  elsőre  nézve,  úgy  hisszük,  a  magyar 
nemzetiség  érdekében  határozottabban  fellépni  nem  is 
lehet,  mint  az  ágostai  vallásúak  érdemteljes  főkormány- 
zója,  gróf  Zay  Károly  fellépett  ;  tudja  nemzetünk,  miként 
a  derék  hazafinak  minden  lépését,  minden  szavát  a  magyar 

nemzetiség  lángcsillaga  vezérli  s  hogy  e  részben  vele  hit- 
sorsosainak  legnagyobb  része  egyetért,  mutatja  a  kitűnő 
bizodalom,  mely  őt  díszes  polczára  felkarolá,  mutatja  a 
múlt  évi  nyárutó  végével  Pesten  tartott  egyetemes  egyházi 
gyűlés  minden  tette,  minden  végzése  s  egész  szelleme. 

E  részben  tehát  mindkét  részről  megvan  a  biztosítás, 
hogy  az  egybeolvadt  erővel  vezérlendő  nevelés  nemzeti 
alapokra  építend.  A  mi  pedig  a  másik  körülményt  illeti, 
e  részben  viszont  a  helvét  vallástételt  követők  soraiban 
máris  igen  sokan  vannak,  kik  erősen  meggyőződvék,  hogy 
a  fentemlített  irány  a  protestantizmus  s  az  eredeti  tiszta 
kereszténység  szellemével  egybe  npm  hangzik  :  itt  is  megvan 
tehát  a  kiegyenlítésre  minden  kellő  biztosság.  És  így  mi 
az  ezerféle  szempontból  annyira  kívánatos  egybeolvadás 
eszközlésére  első  lépésül  —  csekély  véleményünk  szerint  — 
ezeket  gondolnók  :  1.  Nyilatkoztassék  ki  egyetemesen, 
hogy  hitágazati  kényszerítés  sem  egyik,  sem  másik  részről 
nem  czéloztatik  ;  hanem  2.  iskolák  felállítása  s  nevelési 
ügy  intézkedés  erkölcsileg  s  anyagilag,  egyesített  erővel  tör- 
ténendik,  a  protestantismus  közös  szellemében,  úgy  mind- 
azáltal, hogy  a  közös  erővel  alapítandó  iskolákban  hitágazati 
tanításra  mind  a  két  felekezetnek  külön  tanítója  legyen. 
3.  Az  egyesület  czélul  csak  a  jövendőt  tűzi  ki  s  azért  a  már 
fennálló  tanodák  alapítványai  eredeti  rendeltetésöknél  sér- 
tetlen meghagyatnak  ;  ezekre  nézve  vezérelvül  a  kölcsönös 
szeretet  szellemében  csupán  az  fogadtatván  el,  hogy  a  hit- 
tani  oktatást  kivéve,  a  tanítók  alkalmazásában  vallásfele- 
kezeti különbségre  tekintet  ne  legyen  s  a  hol  egyik  feleke- 
^zetnek  iskoláját  a  másik  felekezetből  számosan  látogatják, 
ott  ezeknek  számára  saját  hittanító  széket  alapíthasson. 
És  ennyiből  áll,  mit  mi,  a  körülményeknek  gyakorlati  szem- 
pontból irányzott  komoly  megfontolása  után,  az  érdem- 
teljes gróf  nagyszerű  óhajtása  létesítésére  jelenleg  czél- 
irányosnak  tartanánk  ;  s  mit  mi,  hatósabban  nem  vélünk 
kifejezhetni,  mintha  ugyanazon  lelkes  szózat  némely  sza- 
vaival betűszerinti  értelemben,  de  csupán  szókapcsolati 
áthelyezéssel  zárjuk  be  csekély  előadásunkat,  t.  i.  legyen 
egybeolvadás  és  ez  történjék  a  pesti  fő-  és  egyéb  iskolák- 
nak a  két  evang.  felekezet  összpontosított  ere j  éveli  felállí- 
tásával. 

Ősiség.*) 


Évek  multak  el,  mióta  előbb  homályosan  sejteni,  utóbb 
beszélni  kezdettük,  hogy  míg  az  ősiség  dolgán  nem  segítünk, 
a  javak  világában  legbuzgóbb  ügyekezettel  sem  leszünk 
képesek  oly  normáhs  állapotot  előidézni,  miszerint  a  magyar 
birtokos  birtokát  sajátjának  mondhassa  és  a  biztosság- 
nak imez  érzetéből  felvirágozzék  a  hon  közjava.  És  a  birtoki 
bizonytalanság  és  ebből  a  nemzeti  hitelnek  ingadozása  és 
a  tömérdek  perek,  melyek  a  viszálykodás  érzetét  nevelve 
közöttünk,  a  közös  érdek  kapcsaival  egybecsatolt  nemzeti 
egészszé  egybeolvadnunk  nem  engednek  és  az  elszámlál- 
hatlan  bajok  egész  serege  naponkint  erősben  éreztetik, 
miként  a  büszke  palotákból  a  törpe  vityillóig  mindenütt, 
a  hol  baj  van,  az  ősiség  mint  szörnyeteg  áll  őrt,  s  nem  enged 
a  bajhoz  orvosló  kezekkel  közelítenünk.  És  mi,  a  helyett, 
hogy  azon  erős  akarattal,  mely  —  Cato  szerint  —  lehetet- 
lenséget nem  ismer,  szemébe  néznénk  a  szörnyetegnek, 
gyáva  röpkedéssel  lengjük  körül  és  lesben  állunk,  hogy  ha 
talán  száz  szemének  egyikét  behunyná,  szép  távolból  egy 
kanálnyi  meszes  homokot  vessünk  az  épület  repedékeire, 
mely  a  nélkül,  hogy  segítene,  lerí  a  kormos  falakról,  mint 
gyászköntösről  egy-egy  fehér  folt.  De  mi  nem  vádoljuk 
hanyagságról  a  nemzetet.  Ezernyi  érdekbe  szövődött  belé 
ez  az  ősiség  és  összebonyolódék  viszonyainkkal  elannyira, 
hogy  ha  nemzetünk  fontolgatva  töltött  évtizedeket,  ha 
tartózkodik  a  gordiumi  metszés  csiklandós  experimentumá- 
tól, ha  szét  szeret  nézni  módok  után,  melyek  a  bajon  segít- 
senek ugyan,  de  a  létező  érdekek  közül  is  minél  kevesebbet 
sértsenek  :  ez  óvatosságon  csodálkoznunk  épen  nem  lehet. 
Mert  sok  igaz  van  benne,  a  mit  Lamartine  mond,  hogy  a 
polgári  társaságot  elvekkel  és  igazságokkal  szintúgy  meg- 
ölhetni, mint  hibával  s  bűnnel  alááshatni.  Azonban  elkövet- 
kezett már  a  tettek  kora,  talán  már  annak  érzete,  hogy  az 
ősiség  dolga  nem  jól  van  így,  a  mint  van  s  hogy  kell  valamit 
csinálnunk  vele,  eléggé  megérett  a  nemzetben,  miszerint 
itt  az  idő  átmenni  a  másik  kérdésre  :  hogyan  és  miként  ? 
Már  itt  mindenekelőtt  két  ágát  kell  a  kérdésnek  egymás- 
tól elválasztani  :  első  a  végrendelkezési  szabadság,  másik 
az  ősi  javaknak  eUdegeníthetlensége.  Ez  utóbbira  nézve, 
ha  van  bennünk  akarat,  könnyebb  a  dolgon  segítenünk, 
mert   tökéletesen   igaz,    a   mit    Deák   Ferenczünk    már    az 

1834-iki  országgyűlésen  a  nyárelő  25-ikei  kerületi  ülésben 
kimondott :  hogy  t.  i.  »az  eldegeníthetlenség  és  ezen  épült 
örök  vallási  erőtlenítés  az  ősiségből  épen  nem  is  következik  ; 
sőt  egy  oly  monstrum,  melyet  erőszakkal  facsartak  ki  belőle 
némely  törvények  ;  oly  monst»um,  mely  egyenesen  csaláson 
alapszik,  t.  i.  hogyha  idők  körülménye  szerint  a  jószág 
becse  növekedett,  azt  visszavenni,  különben  pedig  a  vevő- 
nek nyakában  hagyni  lehessen«. 

A  mi  már  a  végrendelkezési  szabadság  kérdését  illeti  : 
ez  tulaj  donkép  a  fiscus  örökösödésének  kérdésével  egybe- 
forr. Mi  e  pietásnak  ájtatos  érzetével  közelítenük  e  kér- 
déshez. Mintha  Kölcseynek  árnyékát  éreznők  körűitünk 
lebegni  ;  őt,  kihez  minket  a  polgári  hő  tisztelet  mellett  még 
baráti  emlékezetek  is  csatolnak.  Mióta  I.  Lajos  13ol-ik 
decretumát  megalkotá,  —  pedig  hoc  fonté  derivata  clades 
in  pátriám  populumque  /luxit  —  483  év  folyt  le,  hogy  a  nem- 
zet törvényhozó  gyűléseiben  szó  nem  emelkedék  e  bajnak 
orvoslására.  Kölcsey  volt  első,  ki  e  dologban  az  országgyű- 
lésen indítványt  tőn  :  elsőben  '  834  tavaszutó  30-kán  ; 
ekkor  halogatás  volt  a  felelet ;  másodszor  nyárhó  26-kán  s 
ekkor  a  szatmári  követet  még  csak  üng,  Szabolcs,  Csanád^ 
Temes,  Nógrád,  Zala,  Somogy,  Győr  és  Tolna  pártolák. 
Mi  úgy  érezzük,  mintha  áldott  emlékezetű  hazánkfia  vég- 
rendeletül hagyta  volna  e  nemzetnek  a  végrendeleti  sza- 
badság hel3?Teállítását  s  azért  oly  pietással,  minővel  szent 
hagyományhoz  illik,  közelítünk  a  kérdéshez.  Mindenek- 
előtt meg  kell  jegyeznünk,  hogy  a  magyar  birtok  eredeti 
állapotja  feudumot  nem  ismert,  mert  valamint  lakhelyt 
fegyverrel  szerzett  más  nemzetek,  őseink  is  közosztályra 
bocsáták  a  közerővel  nyert  földet  és  felosztották  tribusok 
szerint  ;  ily  osztály  mellett  pedig  a  státus  örökösödéséről 
szó  sem  lehetett,  a  mint  Erdélyben  székely  rokonainknál 
maiglan  sincs  ;  mert  ott  a  birtokállapot  eredeti  typusát 
megtartá  s  magszakadás  esetén  szomszéd  örökli  a  végren- 
delet nélkül  elhalt  szomszédnak  birtokát.  Még  Szt.  István 
II  :  5.  törvénye  szerint  is  magszakadás  esetében  a  magyar 
nemes  teljes  végrendeleti  szabadsággal  birt.  II.  András 
aranybullája  a  negyedik  czikkelyben  ezen  szabadságot  alkot- 
mányunk sarktörvényeinek  sorába  emelte  s  csupán  Lajos- 
nak 1351-iki  törvénye  volt  az,  mely  az  ősi  javakróli  vég- 
rendelet szabadságát  eltörölvén,  a  kir.  fiscus  örökösödését 
nemcsak  ab  intestato,  mint  az  aranybulla,  hanem  végren- 
delet ellenére  is  megáll apítá.  És  kerülve  minden  mystifi- 
catiót,  ki  kell  mondanunk,  hogy  míg  e  törvény  áll,  míg  az 
aranybulla  IV-ik  czikkelye  újra  életbe  nem  lép,  addig  az 
ősiségi  bajokon  gyökeresen  nem  segíthetni.  Ha  már  megfon- 
toljuk,  mikép   a   királyi   adományos   javak   a   kir.    fiscusra 

azért  szállaiiak  vissza,  hogy  érdemjiitalmazásra  fordíttas- 
sanak :  mondhatná  talán  valaki,  hogy  a  kir.  fiscusnak  ősi- 
ségi örökösödését  minden  váltság,  minden  kárpótlás  nélkül, 
országgyűlésen  és  így  a  fejedelem  hozzájárultával  törvé- 
nyesen eltörölhetni.  Hogy  a  kir.  kegyelem  hozzájárultával 
ez  megtörténhetnék,  kétségtelen  ;  de  mi  megvalljuk,  a  dol- 
gokat gyakorlatilag  tekintve,  ily  okoskodásokat  a  jámbor 
óhajtások  közé  sorozzuk,  annyival  inkább,  mivel  a  kir. 
fiscus  örökösödése  500  év  óta  a  kir.  jövedelmeknek  csak- 
ugyan egyik  kútforrását  teszi,  nemcsak  a  magszakadás  és 
újabb  adományozás  közti  időszak  jövedelmeinek  tekinteté- 
ből, hanem  azért  is,  mivel  törvényeink  előtt  az  egyrészben 
pénzért  történő  vegyes  adományozás  sem  ismeretlen  ;  végre 
pedig  a  királyi  örökösödésnek  más  ága  is  van,  nevezetesen 
szerzeményekben,  végrendelet  hiányában  vérrokonok  előtt 
és  hűtlenségből.  E  kérdéseknek  pedig  együtt  kell  intézkedés 
alá  kerülniök.  És  ámbár  az  utolsóra  nézve,  mely  a  fiscus 
örökösödését  büntetési  alakban  tünteti  elő,  megváltásnak 
vagy  kárpótlásnak  helyét  teljességgel  nem  találhatjuk, 
minthogy  ennek  eltörlése  a  büntető  igazság  azon  alapfogal- 
mából következik,  mely  az  austriai  büntető  törvénykönyv 
életbehozására  1803  őszelő  3-ikán  kiadott  császári  parancs- 
ban e  szavakkal  van  kifejezve  :  ^Die  Folgen  der  Strajen 
sollen  sich  wenig  wie  möglich  auf  die  Nachkommen  erstrecken.«. 
De  már  a  végrendelet  hiánya  miatti  örökösödést,  mely 
mégis,  midőn  a  gyermektelen  gazdagnak  szegény  rokonait 
a  testvéri  szere tet-nynjtotta  enyhhelyből  kiszoríttatni  látjuk, 
annyival  inkább  felzúdítja  keblünk  érzelmeit,  mint  hogy  ha 
történetesen  eme  gazdag  rokon  nem  e  honban  a  magyar 
kettős  kereszt,  hanem  az  angol  leopárd  ótalma  alatt  halt 
volna  meg  valahol  a  hajdani  nagy  mogol  tartományában: 
a  törvényünk  szerint  üresen  kimenő  szegény  rokonok  meg- 
kapták volna  minden  kincseit ;  ez  örökösödést  —  mondom  — 
minthogy  törvényen  alapszik,  épen  úgy,  mint  az  adomá- 
nyozott javakbani,  váltság  és  kárpótlás  nélkül  eltörölni  nem 
remélhetjük. 

11.*) 

Ha  egyszer  a  k.  fiscus  örökösödését  a  nemzet  megvál- 
totta s  azt  a  javak  eredetére  vagy  természetére  való  tekintet 
nélkül  csak  azon  egy  esetre  hagyta  föl,  midőn  valaki  vég- 
rendelet nélkül  hal  meg  és  sem  maradéka,  sem  szüléje, 
sem  mellékrokona  nincs,  a  javak  világában  helyre  áll  azon 
szabadság,    mely  alkotmányunknak  eredeti  typusában  van, 


*)  Az    1841-iki    »Pesti   Hirlap«   24-ik  számából.  K.  F. 

s  melylyel  az  egykor  épen  úgy  világerővel  hódító,  mint  most 
világerővel  irtott  eszmének,  a  feudalismus  eszméjének  atri- 
desi  hatalma  sem  volt  képes  egészen  kitörölni  törvényeink- 
ből, mint  hogy  a  hagyományosokra  és  engedményesekre  is 
kiterjesztett  királyi  adomány  :  ama  degatiriis  et  cessionariis« 
záradék  törvényeinkben  még  ma  sem  ismeretlen,  követ- 
kezőleg ma  is  van  birtok,  mely  ha  a  magvaszakadt  végren- 
deletet tőn,  a  koronára  soha  többé  vissza  nem  szállhat. 
És  itt  van  a  kapocs,  mely  az  újat  a  régivel  képes  közvetí- 
teni. Az  ősiség  másik  ágát,  a  magánosok  közti  viszonyokat 
illetőleg,  szerencsénk  van  »Ertekezönkben«*)  lelkes  hazánk- 
fiának, Szentkirályi  Móricz  barátunknak  nem  kevesb  éles- 
látással, mint  jogtudományi  philosophiával  kidolgozott  javas- 
latát bemutatni,  melynek  folytában  nézetünk  vázlata  a 
következő  :  1.  Jövendőben  minden  örökeladások  a  telek- 
könyvet kezelő  helyhatóság  előtt  történjenek,  és  az  egy  csalás 
esetét  (részletekben  meghatározandót)  kivéve,  felbonthat- 
lanok  legyenek.  2.  A  csalás  miatti  felbontás  keresete  is 
három  év  alatt  elévül.  3.  Múltra  nézve  pedig  az  elévülést 
(praescriptio)  semminemű  ellenmondások  s  jogóvások  félbe 
ne  szakíthassák,  hanem  egyedül  a  perkezdet  és  törvény  sze- 
rinti perfolyamat.  4.  Ezen  elévülési  szak  (nézetünk  szerint 
12 — ^16  év)  minden  eddig  történt  örökvallásokra  nézve 
az  új  törvény  kihirdetése  napjától  kezdődjék  ;  zálogokban 
pedig  a  kötött  zálogos  évek  lefolytával,  úgy  hogy  a  ki  ezen 
időszakoktól  számított  praescriptionális  évek  alatt  kere- 
setét — '  legyen  az  elsőségi,  erőtlenítési,  egyszerű  félre- 
tételi  vagy  zálogváltási  — >  el  nem  kezdette  :  annak  keresete 
örökre  megszűnjék.  5.  Hogy  pedig  a  pereknek  nem  épen 
kívánatos,  de  ha  javításinkban  jogszerűleg  lenni  akarunk, 
elmellőzhetlen  özöne  a  birtokot  ne  tegye  hosszabb  időre 
bizonytalanná,  mint  a  mennyi  kell,  hogy  a  perlekedők 
jogaikat  a  törvény  előtt  tisztába  hozhassák  ;  csekély  néze- 
tünk szerint  jónak  vélnők  :  a)  a  kifogásokat  mind  eltörölni, 
kivévén  az  idézés  ellenit ;  mert  ki-ki  joggal  megkívánhatja, 
hogy  a  perbe  idézés  kezéhez  és  kellő  időben  jusson.  Azonban 
tartozzék  kifogását  a  legelső  megjelenéssel  együtt  és  egye- 
temben megtenni  ;  a  bíró  pedig  e  fölött  15  nap  alatt  ítélni. 
Más  egyéb  kifogásoknak  helye  ne  legyen,  s  különösen  ne  az 
az  ügy  út  elleninek.  —  Minek  a  szőrszálhasogató  casuistica. 
Miért  ne  legyen  elég  imígy  szólani :  »Uram,  bíró  !  ím  pana- 
szom van,  tégy  igazságot  a  törvény  szerint  ?«  b)  A  tilta- 
kozás (prohibita)  és  visszaverés  (repusío)  töröltessenek  el. 
c)  Három  szóváltással  egyik,  három  szóváltással  másik  rész- 
ről minden  pörnek  vége  legyen.  A  mindig  készen  lenni  tartozó 


*)  A   Pesti   Hírlap   egyik   rovata   neveztetett   így.         K.  F. 

felperesnek  az  úgynevezett  hosszúperekben  (processus  lon- 
gae  litis)  minden  szóváltásra  félév,  az  alperesnek  egy  év 
engedtessék,  egyéb  perekben  rövidebb  időszak.  Előleges 
lépések,  pl.  tanúvallomások  hitelesítése,  birói  szemle,  becsű 
s  több  effélék  iránt  pedig  a  kérelem  legelső  törvényke- 
zési szak  folytában  adassék  be.  Mihelyt  pedig  egy  vagy 
más  dolog  iránt  a  kiszabott  határidő  meg  nem  tartatik  : 
azon  határidőhöz  kötött  kedvezés  az  elmulasztó  félre 
nézve  magában  elenyészszék.  Ilynemű  intézkedések  mellett, 
még  egy  negyedszázad  előtt,  legkisebb  jogsértés  nélkül, 
az  ősiségi  birtokviszonyokat  egészen  kiegyenlíthetőknek 
ítéljük.  — •  Rövid-szárazok  valánk  e  vázlatban,  részint 
mert  Szentkirályink  értekezése  több  érdeket  nyújt,  mint 
mi  adhatnánk,  részint  mivel  vezérczíkkül  olvasóinkat 
Deák  Ferenczünk  szavaival  akarjuk  megismertetni,  melye- 
ket követi  jelentésökben  ö  és  követtársa  Zala  rendéinek 
mondottak,  s  melyek  megérdemlenék,  hogy  nem  a  hírlapi 
czikkek  vezérei  (mint  a  mieink),  hanem  a  közvélemény  vezér- 
czikkje  legyenek.*) 

Bot,  vessző,  korl)ács.**) 

Pécsről  ily  tartalmú  czikket  kaptunk    (Mottó  :    »Men- 
,  schenwürde    und    Prügel«    Mittermayer).    Szombat  volt  és 
1  Pécsett  hetivásár.  A  nap  örvendve  ragyogott  le  a  mennyek 
I  vidám  kék  színéből  a  nagy  vásártérre,  hol  a  sok  adóvevő 
;  tarka   vegyületben   sürgött,    forgott   s   örült   az   életnek,    a 
szép  időszaknak.   Egyszerre  kardok   és   lánczok  csörögnek, 
szuronyok  csíllámlanak,  és  jő  a  píacztól  meszsze  fekvő  megye- 
ház  bűzhödt  földalatti    börtöneiből,   vagy    — •  hogy   igazat 
mondjak  — >  vermeiből  egy  sereg,    szennyes  rongyokba  bur- 
kolt sápadt,  elfonnyadt  arczu  rab,  igenis  czifra  poroszlóktól 
körülvéve.  Két  szerencsétlen,  rémítő  tölgy  derest  és  jókora 
kötet  mogyoró  pálczát  emel  vállain,  és  sejteni  hagyja  mi 
'  következik.    Meg   áll   most   a  piaczon   az   egész   expedítió ; 
f  tódul  a  sokaság  bámulni  a  vérfagylaló  executiót,   színpadi 
I  jelenetkint  nézni  ember  kínoztatását ;  s  emez  az  ütleg  virtuó- 
1  zokat  dicsérgeti,  míg  amaz  bámészan  nézi,  miként  dobatik 
i  le  durva  hajdúk  által  némely  félalélt  a  deresről,  s  miként  ül 


*)  E  czikk  Deák  Ferencz    egy  beszéde   részletének   idézetével 
végződik,  melyet  helyszűke  miatt  kihagytam.  K.  F. 

♦*)  Az   1841-iki   oPesti  Hirlap«  26-ik  számából.  K.  F. 

vízbe  nyüszörögve,  összegörnyedten.  — •  Szegény  hazám  ! 
Csak  most  is  igaz  még  Ellrich  állítása  :  hogy  nincs  ország, 
hol  úgy  »con  amore«  botoznák  az  embereket,  mint  kebeled- 
ben. — •  Mikor  ülendi  már  valahára  a  szelíd  emberiség  dia- 
dalát a  középszázadok  durvaságán  ?  Mikor  lesz  szép  tereiden 
borura  derű  ?  — •  Szaporán  siettem  el  a  kínzó  helyről, 
a  székesegyház  előtti  gyönyörű  sétányra,  utam  a  nemzeti 
iskolák  közelébe  vitt  ;  s  innen  szintúgy  mint  a  közel  piacz- 
ról  fülhasító  jajgatás  hatá  meg  füleimet,  és  lelkem  mélyen 
illetődve  lőn  és  eszembe  jutott  Pius  Desideriusnak  (Über 
das  Erziehungswesen  in  Ungarn)  azon  megjegyzése  :  hogy  a 
serdülő  magyart  már  iskolában  kell  botozáshoz  szoktatni, 
különben  ha  felnő,  ki  nem  állhatná.  — -Azonban  nem  rég 
értettem,  hogy  Baranyának  mostani  lelkes  alispánja  nem 
vágat  többé  rabot  a  nagy  piaczon.« 

Eddig  levelezőnk.  És  az  élethű  rajz  fölébreszté  emlé- 
kezetünkben a  bot,  vessző,  korbács  ezernyi  jeleneteit.  Meg- 
emlékezénk,  miként  verik  a  tanítók  vesszővel  s  korbácscsal 
gyermekek  fejibe  a  tudományt,  miként  képezik  a  nevelők 
becsületérző  polgárokká  bottal,  korbácscsal  az  ifjút,  miként 
csepegtet  cselédje  keblébe  bottal  hűséget  a  ház  gazdura, 
kinek  irányában  a  béres  szolga  igen  sok  helyütt  még  féktelen 
kényuraságnak  alája  vetett  rabszolgai  állásban  van  ;  megem- 
lékezénk  a  szolgabirákról  és  szolgabirácskákról,  kik  (kivált 
távolabb  fekvő  megyékben)  hatalmuk  egész  auctoritását 
botban  képzelik  ;  megemlékezénk,  miként  láttuk  a  végre- 
hajtó hatalom  zárköveit,  a  falusi  bírákat  be  nem  hajthatott 
adó  vagy  Isten  tudja  mi  minden  miatt,  egész  kerületenkint 
deresre  kerülni  ;  megemlékezénk  ifjú  korunk  vadászéveire,*) 
midőn  száz  meg  százak  kíséretében  magunk  is  bebarangolok 
az  őserdő  rengetegeit,  az  úgynevezett  magisztratuális  vadá- 
szatokon, melyekkel  szolgabíró  barátaink  minket  s  több 
barátaikat  örvendeztettek,  hol  azonban  már  akkor  is  gyakran 
némi  kis  szóváltásba  bonyolódánk  a  botok  iránt,  miket  egy 

*)  Ekkor  még  nem  olvastuk  a  perzsa  Homérnak,  Firkutzinak, 
több  mint  emberi  morállal  teljes  eme  szép  sorait : 

>>Ne  bántsd  a  férget,  mely  a  földön  csúsz, 
Hisz  ő  is  él  —  s  élni  oUy  édes,  ah  ! 
Egyaránt  édes  néki,  mint  neked. 

kiszalasztott  vadacska  miatt  osztogattatni  szemléltünk  ; 
eszünkbe  jutottak  az  ütleg  virtuózok,  kik  a  kocsi  bakról 
sebesebb  hajtásra  ösztönzött  »forspontosból«  s  a  macska- 
lovakkal kitérni  nem  tudó  szekerestől  kezdve,  föl  egész  a 
helység  birájáig  mindent  vernek  és  örökké  vernek  ;  eszünkbe 
jutottak  a  törvényszéki  jelenetek,  a  várfalakon  kívül  és  belül, 
s  a  pálcza  mint  igen  is  jellemző  díszszel,  bíró,  kisbíró,  hajdú 
s  káplár  kezében,  és  a  vesszőzés  mészárlatai,  és  a  pesti  rendőr- 
szolgák,  kik  agyba-főbe  verik  az  utczán  verekedőket,  mint- 
hogy verekedni  nem  szabad  és  — >  — •  — ^  de  ki  tudná  a  protensi 
alakot  minden  változataiban  követni  e  nemzetnél,  melynél 
az  ütleg  oly  szokásos  valami,  hogy  a  parasztnő  sírásra  fakad 
s  ura  szerelmét  kétségbe  veszi,  míg  egyszer  jól  át  nem  dönget- 
tetik! 

Az  ütlegek  egyéb  nemeiről  lesz  még  alkalmunk  elmél- 
kedni ;  most  csak  a  testi  büntetésről,  mint  a  büntető  törvény- 
kezés kedvencz  eszméjéről  akarunk  szólani. 

A  büntetésnek  imez  nemét  a  romlott  képzelő  tehetség 
egy  boldogtalan  tévelyedés  időperczében  gondolta  ki  ;  és 
mivel  írva  vagyon,  hogy  »der  schrecklichste  der  Schrecken  ist 
der  Mensch  in  seinem  Wahn«.  Nem  tekintet  a  szent  igazság 
komor  jellemére,  nem  az  emberiségre,  nem  a  szeméremre, 
nem  semmire.  Sokszor  mondaték  már  és  mindig  helyesen 
mondaték,  hogy  bot,  vessző,  korbács  az  embert  oktalan 
állat  fokára  sülyeszti,  s  így  mindenik  megbotozott  ember- 
ben az  emberi  nem  méltósága  van  sértve  ;  pedig  ezt  tenni 
nem  szabad,  embert  barommá  alacsonyítani  joga  senkinek 
sincs.  — •  És  nézetünk  szerint  magában  e  tekintetben  ele- 
gendő ok  fekszik  a  testi  büntetés  eltörlésére,  habár  különben 
czélirányosnak  találtatnék  is  ;  mert  jogtalan  eszközt  soha- 
sem szentesíthet  a  pohtika.  De  még  czéKránytalan  is  a  bün- 
tetés, mert  1.  nem  javít,  sőt  inkább  a  bűnöst  lealacsonyítván, 
romlottabbá  teszi,  mint  előbb  volt.  ö  rajta  a  gyalázatnak 
legfőbb  neme  történt  meg  ;  nincs  többé  mit  veszítnie. 
ö  számkivetve  van  minden  becsületes  társaságból ;  ő  az 
akasztófának  candidátusa.  Szomorú  eredmény,  nemde. 
Uraim?  és  mégis  azt  kell  mondanunk  :  boldog  tartomány, 
hol  a  testi  büntetésnek  csak  ily  eredménye  van  !  Mert  ha 
ellenvetnétek,  hogy  minálunk  a  piacz  közepén  megbotozott 

bűnöst,  az  egész  világ  szemeláttára  félmeztelenül  megvet- 
kőzött asszonyt  minden  kétkedés  nélkül  befogadja  ismét 
körébe  a  társaság,  melyben  előbb  élt  :  Rossi  szép  szavai 
szerint  kellene  megmondanunk,  hogy  e  tünemény,  ha  igaz, 
a  tünemények  legboldogtalanabbika ;  mert  a  hol  a  megboto- 
zett  embernek  úgyszólván  csak  meg  kell  magát  ráznia, 
hogy  letörölje  az  ütlegek  minden  bélyegét :  ott  egy  szolga- 
lelkű  elbaromult  nép  teng,  melynek  haladása  a  civilisatio 
ösvényén  megakasztatott.    —  Szívre  kezünket,  Uraim  ! 

Nekünk  ugyan  még  nincs  históriánk,  mely  a  népélet 
hű  rajzát  adná  :  de  vannak  mégis  töredékeink  ;  s  mondjuk 
meg  e  töredékek  nyomán  :  haladt-e  az  utolsó  három  század 
alatt  a  nép  tömege  erkölcsben,  civilisatióban  egy  észrevehető 
lépést  ?  Leborulunk  a  porba  és  hamut  hintünk  a  fejünkre  ; 
mert  azt  kell  mondanunk  :  nem  !  —  Éz  ez  mutatja  2.  miként 
a  testi  büntetés,  ha  bűnöst  nem  javít,  nem  is  oktat  másokat. 
De  hiszen  erkölcstelen  irányú  büntetés  soha  sem  oktat, 
ilyesek  által  egy  kézzel  lerontja  a  törvényhozó  azon  kis  jót, 
melyet  a  másikkal  építtet.  3.  Mi  a  tapasztalásra  hivatkozva 
azt  is  tagadjuk,  hogy  elrettentő  példaként  hat  a  tömegre. 
Ám  nézzétek  meg  csak  egyszer  is,  ha  elég  erőtök  van,  az 
»augaricalis  executio«  jelenetét.  Itt  a  deresen  egy  elfásult 
fél  barmot  láttok,  ki  hősi  erénynek  tartja,  jaj  nélkül  kiállani 
az  ötven  botot.  Mit  mond  a  tömeg,  mely  őt  környezi  ? 
Bámulja,  magasztalja,  dicséri  a  derék  legényt !  amott  egy  másik 
gyöngébb  idegű  feljajdul  minden  ütésnél  és  görnyed  és  arczát 
torzítja  ezerfélekép  ;  —  s  körülte.  Uraim,  nevetés  hangzik, 
mulatságvonás  ül  az  arczokon,  mint  a  rómainál,  midőn  a 
rabszolgát  fenevaddal  látta  küzdeni  ;  legfölebb  a  szánako- 
zásnak  itt-ott  egy  oly  neme,  minőt  érzékeny  keblek  kín  és 
méltatlan  szenvedés  szemléleténél  szoktak  élvezni.  Ennyiből 
áll  aztán  a  dicsért  példaadás  !  De  hiszen,  oroszt  és  törököt 
kivéve,  a  büntetésnek  emez  elrettenteni,  példát  adni  akaró 
oldala  ki  is  marad  egészen  mindenütt  a  számvetésből,  mert  a 
porosz  törvényben  már  betüleg  fennálló  »Staupenschlag« 
(hóhér  általi  ostorozás)  kivételével,  a  testi  büntetés  sehol 
se  történik  nyilvánosan.  Még  az  austriai  büntetőtörvény- 
könyvben is  világosan  benne  van,  hogy  a  fogház  falai  közt 
kell  történnie  ;  a  csehországi  feltörvényszékhez  1812  tavasz 

hó  24-ikén  kibocsátott  udvari  parancsban  az  is  kitétetik, 
hogy  a  nőrabok  csak  asszonyok  által  vesszőz tessenek,  s 
minden  férfi  kirekesztessék,  kivétetvén  csupán  »em  beschei- 
dener  Comissdr«,  mint  írva  van.  A  vezérczikki  rovat  szűk 
köre  nem  engedi  e  büntetés  többi  szempontjait  végig 
taglalni  ;  annyi  bizonyos,  hogy  még  a  fokozhatási  szempont 
(mely  talán  egyetlen  a  mi  ajánlhatná)  sem  állhatja  ki  a  szoro- 
sabb vizsgálatot,  minthogy  a  büntetés  súlyát  elannyira  a 
bün  te  tettnek  s  az  ütlegvirtuóznak  személyessége  föltételezi, 
hogy  nem  mondom  lélektanilag,  de  még  csak  testi  intenzi- 
vitás  tekintetében  is,  minden  büntetések  közt  épen  ez  az, 
melyet  legkevésbbé  képes  a  biró  súlyára,  hatására,  következ- 
ményre nézve  előre  mérlegre  venni.  Hátha  még  ártatlanul 
botoznak  meg  valakit,  ki  képes  a  kiszenvedettnek  elég- 
tételt nyújtani  ?  Sajnálnunk  kellene  a  hont,  melynek  lakói 
azt  hinnék,  hogy  az  ütlegeknek  ára  van  s  a  korbács  kínját 
pénzzel  ki  lehet  egyenlíteni.  —  Ha  tehát  a  büntetésnek  e 
neme  jogtalan,  durva,  kegyetlen,  kiszámíthatlan,  ha  úgy 
javításra,  mint  oktatásra,  úgy  rettentésre,  mint  példaadásra 
egyaránt  alkalmatlan  :  miért  nem  töröljük  el  ?  »Mert  e  nép 
durva,  —  jön  a  felelet  —  durva  népet  bot  nélkül  nem  lehet 
kormányozni.*  És  e  felelet  iszonyatosabb,  mint  a  tény  maga. 
Korunk  megérett  már,  ily  állításokat  érdem  szerint  méltány- 
lani  :  nem  húzzuk  meg  tehát  a  lármaharangot  ellene  ;  csak 
annyit  említünk,  hogy  a  mely  nemzetnek  törvényei  durva- 
ság, kegyetlenség  bélyegét  viselik,  annak  nem  lehet  durvá- 
nak nem  lennie.  Törvény  a  leghatósabb  nevelő,  törvény  a 
nemzet  erkölcsi  állapotjának  egyik  legbővebb  kútfeje.  Neve- 
zetes tünemény  a  történetek  évkönyvében,  hogy  a  törvények 
szelidülésével  az  erkölcsök  szehdülése  mindenütt  karöltve 
jár.  íme  !  egy  évezreden  át  botozzuk  a  népet  minden  untalan  ; 
elég  hosszú  idő  meggyőződhetni,  hogy  a  bot,  korbács  nem  jó 
nevelő,  kisértsük  meg  egyszer  az  ellenkezőt,  rosszabbul 
nem  üthet  ki  a  dolog,  mint  a  hogy  most  van.  Lám  !  az  újabb 
törvényhozások  mindenütt  eltörlik  a  testi  büntetést.  — 
A  poseni  lengyel  egy  vonallal  sem  áll  magasabban  a  művelt- 
ségben, mint  a  mi  rusznyákjaink,  s  mégis  bot  nélkül  kor- 
mányoztatik.  1833-iki  tavaszelő  29-én  kelt  cabineti  parancs 
szerint  senki  sem  büntettetik  testileg,  a  ki  bűnét  megvallá ; 

10  évnél  idősebb  némber  soha  sem  ;  még  a  katonának  is 
előbb  a  »Straf-Compagnie«  soraiba  kell  sülyesztetnie,  hogy 
megbotoztathassák  ;  a  genfi,  badeni  büntetőtörvények  a 
testi  büntetést  még  csak  fogházi  fenyíték  gyanánt  sem  isme- 
rik ;  Badenben  a  kormány  még  csak  indítványba  sem  hozta, 
s  az  országgyűlés  iránta  még  csak  szót  sem  tőn  ;  de  a  szardí- 
niái büntetőtörvénykönyvben  is  (1839  őszhó.26-ról)  —  ámbár 
elég  drákói  kézzel  van  írva,  mert  24  czikkben  fenyeget 
halálos  büntetéssel  —  botról,  korbácsról  csak  említés  sincs  ; 
sőt  —  a  mi  legtöbb  —  a  korbács  már  Jamaikában  is  eltöröl- 
tetett ;  Jamaikában,  hol  tömérdek  ember  lakik,  a  ki  néhány 
év  előtt  még  rabszolga  volt  !  —  És  mi,  Uraim  !  mi  leszünk-e 
hátrább,  mint  Jamaika  ? 


Aprócska  kényurak.*) 

Alkalmazás  az,  mi  a  törvény  holt  betűinek  életet  ad. 
Van  példa  és  nem  egy  példa  van  a  világ  történeteiben,  hogy 
a  népnél,  melyet  törvényeiből  szabad  népnek  hinnénk, 
melynek  személyét  a  kény  uraság  darázscsipéseitől,  vagyonát 
a  nadályhizlalás  zsarolásaitól  tökéletesen  biztosítottnak  vél- 
nénk, hol  azt  gondolnók,  kunyhóban  mint  palotában  egyen- 
lőn örülhetnek  az  életnek,  egyenlőn  éldelhetik  az  istenáldás 
külön  nemeit,  mert  a  törvénynek  örök -éber  szeme  egyenlő 
szeretettel  védi  a  kicsinyt  a  nagyoknak  méltatlankodásaitól , 
védi  a  nagyokat  a  tömegnek  irigy  csapongásaitól,  még  senki 
sem  fél,  csak  a  bűn  maga,  — «  van  példa  és  nem  egy  példa 
van,  hogy  egy  ily  népnél  mégis  a  jogot  és  szabadságot  hirdető 
törvény  fénymázas  czimtáblája  mögött  szolgaság  lakik, 
apró  kényurak  dúlják  föl  a  jogállapotot,  és  a  »szabad«  czím 
gúnynyá  változik.  Vannak  ellenben  tartományok,  hol  a  tör- 
vénytől visszaborzadunk,  mert  csak  parancsszót  mutat 
mindenütt,  csak  teherről  beszél  s  csak  kötelességet  emleget, 
jogokról  szó  sincs  ;  de  az  életben  biztosság  lakik,  mert  a 
tömeggel  közvetlen  érintésben  levő  hivatalnokok  méltányos 
és  emberies  végrehajtással  enyhítik  a  törvény  kemény- 
ségeit, s  a  hivatalos  buzgóságot  és  felelősséghezi  hő  ragasz- 
kodást a  kezeikre  bízott  néptagok  iránti  hű  gondossággal 
tudják  egyesíteni.  Ily  népekről  azt  szoktuk  mondani,  hogy 
jó  dolguk  van,  és  boldogoknak  is  mondanók,  ha  jólétökről 
institutiók  kezeskednének.  De  van  egy  harmadik  néposztály 
is,  melynek  az  alkotmány  »szabad  nép«  büszke  czímét  adá ; 

*)  Az   1841-iki   >>Pesti  Hirlap«  28-ik  számából.  K.  F. 

e  czím  aranya  azonban  már  az  institutiók  fonákságaiban 
aranyfüstté  változik,  s  ha  mégis  mélyebbre  tekintünk,  az 
életben  nyomorult  szolgaság  tanyáz.  —  Tegyünk  alkal- 
mazást, ha  úgy  tetszik ;  de  ez  már  az  olvasóra  tartozik  ; 
a  théma  itt  van .  Mi ,  még  —  ha  úgy  tetszik  —  gondolkoz- 
hatunk, egy  esetet  fogunk  elbeszélni.  — •  Beszélyünk  oda  vezet, 
hol  a  költő  szerint  »az  áldott  tér  mezőkön  megjeketült  haragos 
kún  faj  lakik«.  —  Ezek  a  kunok  (mint  tudjuk)  »szabad« 
emberek  —  »si  Diis  piacét  /«  — .85  négy  szeg  mértföldnyi  kövér 
mezőn  mintegy  175.000  »szabad«  jászkún  lakik  ;  ezek  közül 
a  Kis-Kúnságnak  közel  48  négyszög  mértföldén  csak  mintegy 
61,000  ember  él:  de  annál  több  barom  legel  33  pusztáin, 
habár  aztán  itt-ott  egy  szép  nyájacska  vagy  egy  szép  csorda 
nem  is  mindig  azé,'  a  kiének  gondolnók.  — A  Kis-Kúnságon 
van  többek  között  (mint  tudjuk)  Dorozsma  is,  messze 
lent  az  Alföldön,  Szegedhez  csupán  egy  mértföldnyire. 

Tegnapelőtt  déltájban  egy  szegény  magyar  asszony 
jött  szállásunkra,  dorozsmai  lakos,  szegény  birtoktalan 
juhász,  Zambó  Mihály  neje,  vagy  talán  —  polgárilag  leg- 
alább —  özvegye.  Az  asszony  mezítláb  volt  s  mellén  egy 
parányi  kisdedet  tartott,  alig  7  napost.  —  Az  asszony  nem 
sírt,  a  könnyütlen  fájdalom  nehéz  szavait  rebegé  a  pusztá- 
nak szerencsétlen  gyermeke.  »Békével  éltünk  —  úgymond  — 
kézi  munkánk  után  Dorozsmán,  én  és  emberem,*)  ki  most 
betegség  miatt  szolgálaton  kívül  volt.  Február  20-kán  a 
dorozsmai  biró  felhivatá.  ö  mint  ártatlan,  semmit  sem 
gyanítva  fölment  bíró  uramhoz,  de  ott  azt  mondák,  hogy 
katona  lesz  ;  ö  szabadkozott,  mert  úgy  hallottuk,  hogy  a 
törvény  sorshúzást  parancsol  és  a  családfőket  még  ez  alól 
is  kiveszi  ;  és  ő  sem  sorsot  nem  húzott,  sem  a  város  borából 
nem  ivott,  sem  gonosztettet  nem  követett  el.  De  bezáratták 
ás  meg  akarták  vasalni.  Az  én  emberemnél  egy  bicska  volt 
és  nem  engedte  magát  meg  vasaltatni.  Aztán .  három  napig 
koplaltatták,  aztán  adtak  neki  egy  itcze  páhnkát,  s  midőn 
megrészegedett,  vasra  verték,  szekérre  lökték  és  elvitték 
Félegyházára.  Gondolhatja  biz,  édes  uram,  hagy  útjában 
szitkozódott,  —  ki  ne  szitkozódott  volna  ily  állapotban  ? 
De  Félegyházán  az  esküdt  úr  azt  monda,  hogy  ez  makacs- 
ság, engedetlenség,  és  tömlöczre  vetette,  és  egy  hónapig 
tömlöczöztette,  aztán  felöltöztették  katonának.  Én  igen 
szeretem  őt  és  meghalok  nála  nélkül  éhen,  két  kis  kisdedem- 
mel. A  nagyobbik  másfél  esztendős,  azt  elhag3^tam,  várandó 
állapotban  bebarangoltam  Félegyházát,  Jászberényt,  sehol 
sem  akartak  segíteni.  Félegyházán   lebetegedtem  :  de  csak 


*)  A  kun  asszonyok  férjeikről  így  szólanafc  :     i>az  én  emberemé 
nem  mondják  :   >>az  én  uram<i  —  szerk. 

két  napig  feküdtem  gyerekágyat,  harmadnapra  karjaimra 
vettem  gyermekeimet,  és  22  mértföldet  jövök  vele,  hogy 
beadjam  az  instantiát,  melyet  emberem  Félegyházán  megíra- 
tott.* —  így  a  szegény  asszony.  —  Nekünk  eszünkbe  jutott 
levelezőnk  tudósítása,  a  kiskunsági  törvénytelen  ujonczállí- 
tásról,  és  kérdezők  :  hogy  talán  gonoszság  miatt  fogták  el 
férjét  ?  (Ámbár  jól  tudtuk,  miként  katonának  adni  ekkor 
sem  volt  volna  szabad.)  »Nem  biz  az,  uram,  hanem  csak 
hogy  nálunk  a  szegény  ember  iránt  nem  tekintenek  sem 
Istenre,  sem  igazságra,  csak  úgy  néznek  mint  a  barmokat ; 
redemptus  e'mber«  fia*)  meg  egy  sem  lett  katonává,  csak  az 
ilyen  szegény  emberekből  akarják  kiállítani.  Még  most  is 
hibázik  4  legény,  de  azért  redemptus  egy  sem  megyén. 
Én  Istenem,  én  Istenem  !  mi  lesz  belőlünk  ?«  —  Mit  tehe- 
ténk  ?  Megmutattuk  az  utat,  merre  kell  instantiájával 
mennie,  bizodalmat  önténk  keblébe,  hogy  a  hová  igyekszik, 
ott  bizonyosan  igazságig  pártfogást  talál,  és  egy  fehér  pénzt 
akartunk  adni  a  szegény  anyának,  kinek  karjait  kétnapos 
kisdede  lánczolva  tartá  ;  ki  egy  hét  előtt  lőn  csak  anyává, 
s  már  22  mértföldet  jött  gyalog,  éhszomjan,  hogy  a  magas 
kegyelem  fénysugaránál  ótalmat  keressen  az  aprócska  kény- 
urak zsarnoksága  ellen.  Fel  fogja  kétségtelenül  találni, 
a  mit  keresett,  de  pénzünket  vonakodott  elvenni.  »Nem  ve- 
szem el,  —  úgymond  —  édes  uram  !  Nem  koldulok  én,  csak 
igazságot  keresek  — •  igazságot  !« 

És  ez  történik  az  1840-iki  országgyűlés  után,  történik 
daczára  ezen  országgyűlésnek,  melynek  humánus  gondos- 
kodását aprócska  kényurak  füstbe  oszlatni  nem  átalják. 
És  történik  azon  kerületek  egyikében,  melyek  magokat 
»par  excellence«  szabadoknak  nevezik ;  azon  kún  nemzet 
körében,  mely  nemzetiségünknek  a  legviharosabb  időkben 
hű  rakományosa  (depositariusa)  volt  ;  hol  mindenik  lakos- 
nak közös  személyes  és  birtoki  szabadság,  egyenlőség  ter- 
hekben  s  a  törvény  előtt  és  kivételt  nem  ismerő  territoriális 
biróhatalom,  a  szabadságnak  megannyi  áldásbeli  nrott« 
malasztjai.  Mórus  Tamás  utópiájának  valósulása  gyanít- 
tatnék,  hol  azonban,  kivévén  a  tisztviselő  rendet,  az  életből 
csaknem  minden  szabadság  száműzve  van,  és  a  bureau- 
craticus  nepotismus  a  legszomorúbb  alakban  mutatkozik. 
E  népnek  beléletét  a  városi  tanácsoktól  egész  a  kerületi 
közgyűlésekig    gyakorlatilag    oly    abroncs    gyűrűzi    körül, 


*)  1702-ben  a  Jász-Kun  kerületek  500  ezer  frtért  lovagrendnek 
eladatván,  1730-ban  a  rokkant  katonák  pesti  lakának  birtokába  jutot- 
tak, mig  végre  1745-ben  a  befektetett  pénzek  letételével  magukat 
megváltották.  —  Redemptusoknak  neveztetnek  tehát,  kik  a  váltság- 
summából rajok  esett  részt  birtokuk  aránya  szerint  lefizették.  Szerk. 

melynek  testületi  szelleméből  a  népélet  minden  nyilatkozása 
visszariad.  —  Innen  a  szomorú  anomália,  mely  az  írott  tör- 
vények, a  hivatalos  tudósítások  és  az  élet  eleven  képei  közt 
szemlélhető.  A  panasz  útja,  igaz,  nyitva  áll,  és  segedelemre 
mindig  kész  a  magas  hatóság  :  de  egyrészt  ismerjük  az  orosz 
közmondást  :  »Az  ég  magasan,  a  czár  messze  van« ;  más- 
részt miként  maradhatna  meg  közöttünk,  a  ki  egyszer 
panaszkodni  mert  ?  így  halmozódnak  visszaélések  vissza- 
élésekre —  vizsgálatra  vagy  nem  kerül  a  sor,  vagy  szokás 
szerint  semmi  sem  jő  ki  ;  mert  hiszen  azon  gyűrűben  forog 
a  vizsgálat  is,  melyben  a  panasz  tárgya  fogott ;  és  a  nép 
szóbeszédben  elég  keservesen  panaszkodik.  Es  ez  a  kép  az, 
melyet  a  szabad  kerületek  egyik  részében  mindenki  meg- 
szerezhet magának,  ki  ott  utazik.  Nekünk  szerencsénk 
van,  hív  és  részrehaj  la  tlan  vázlatokkal  megismerkedhetni 
e  törvényhatóság  belviszonyairól ;  —  talán  a  »napfényre 
Uraim«  kis  szavacska  itt  is  segíthet  egy-két  kis  bajon. 


Humanismus,  realismus.*) 

—  —  —  —  —  Az  ágostai  vallást  követő  iskolák  is 
útban  vannak  maholnap  egész  magyar  iskolákká  lenni,  s 
tettleg  bizonyítani,  miképen  nemzetiségünk  ellenségeinek 
jövendője  még  e  körben  sincs.  Hozzá  tehetnők  még  a  pesti 
evangélikus  gymnasium  példáját,  hol  immár  szintúgy  több 
tanulmányok  magyarul  taníttatnak,  a  nagyon  érdemes  tanító 
urak  magyar  kézikönyveket  részint  már  sajtó  alá  adtak, 
részint  készítenek ;  a  magyar  nyelv  gyakorló  iskola  szépen 
virágzik,  az  évi  tudósítások  felsőbb  helyre  magyarul  terjesz- 
tetnek, az  iskolai  bizonyítványok  magyarul  adatnak,  s  t.  eff. 
Ha  ezen  jelenetekkel  egybevetjíik  a  helyét  vallásnak  intéz- 
kedéseit, de  leginkább  felséges  királyunknak  a  magyar  nyel- 
ven tanítás  iránt  legközelebb  köztudomásra  jutott  kegyel- 
mes szándokát  :  nem  lehet  kételkednünk,  hogy  iskolai 
intézeteink  az  átalakulás  pontján  állanak.  Az  átalakulás 
természete  hozza  pedig  magával,  hogy  a  tanítási  nyelv 
változtával  az  iskolai  szellemirány  sem  maradhat  taglalat- 
lanul  s  némileg  talán  érintetlenül.  — -  Ez  okért  akarunk  a 
nagyfontosságú  dologról  nem  annyira  határozott  véleményt, 
mint  inkább  gondolat  ébresztésül  egy-két  rövidke  szócskát 
mondani. 

Ha  csakugyan  írva  volt  a  végzet  könyr^ében,  hogy  nem- 
zetünknél nemzeti  nyelvünk  jogait  századokon  át  más  bito- 
rolja :  szerencse  talán,  hogy  a  bitorló  a  holt  latin  volt ;  holt 


*)  Az    1841-iki   »Pesti  Hirlap«   29-ik   számából.  K.  F. 

KOSSUTH    LAJOS    IRATAI.     XII.  4 


50 


karok  közül  csak  eszmélni  kellett  és  szabadulnunk  :  de  ha  élő 
idegen  nyelv  igázott  volna  le  jármába  századokig,  szabadu- 
lásra csak  remény  is  alig  volna  már  ;  sőt  édes  nyelvünk, 
melynek  ifjantan  duzzadt  ereiben.  Istennek  hála,  most  oly 
tűzele vénen  kereng  a  meleg  vér,  alkalmasint  csak  néhány 
szobatudós  asztalfiókjaban  tengene  nyelvészeti  régiség  gya- 
nánt, s  nem  mint  a  sanscrit  vagy  ó-görög,  hanem  csak  oly- 
f ormán,  mint  a  devanagari  vagy  az  ó-porosz.  —  Azonban, 
habár  nemzetiségünkre  nézve  kevésbbé  gonosz  bitorló  volt 
is  a  latin  nyelv,  mint  más  volt  volna :  csakugyan  bitorló 
volt,  és  midőn  jármából  menekszünk,  hogy  a  százados 
járomra  méreg  és  bosszúság  nélkül  gondolni  sem  tudunk, 
ez  igen  természetes.  De  kisebb  hiba  czélig  nem  menni,  mint 
czélon  túl  menni  (le  plus  grand  défaut  de  pénétration  n'est 
pas  de  ne'aller  point  jusque,  aut  but,  c'est  de  le  passer) 
mond  Larochefoucauld,  és  ebben  néha  igaza  van.  — ■  Vigyáz- 
zunk, nehogy  midőn  a  tanítási  nyelv  polczáról  a  latin  nyel- 
vet kiküszöböljük  (és  méltán),  vigyázzunk,  nehogy  hevünk- 
ben ezt  az  iskolai  nevelés  úgynevezett  humanisticus  irányá- 
val összetévesszük  s  amazt  kizavarva,  ezt  is  kizavarjuk,  — 
a  mit  mi  a  szellemi  érdekek  tekinetében  nagyon  sajnálatos- 
nak tartanánk. 

A  tanításnak  kettős  czélja  van ;  egyik  :  a  szellemi  tehet- 
ségek általános  képzése  ;  másik  :  előkészítés  e  vagy  ama  külö- 
nös életpályára.  A  humanisták  amazt  pártolják,  a  realisták 
emezért,  buzognak.  Műiparos  századunk  iránya  ezekhez 
hajlik  (ám  legyen,  csak  a  pénzkeresetbe  el  ne  vesszen  az 
ember,  el  ne  süllyedjen  az  erkölcsös  szellemi  lény).  Az  iskola 
merevélyen  az  elsőhöz  ragaszkodik,  őszintén  megvallva,  mi 
nem  tartozunk  azok  közé,  kik  az  általános  emberi  művelt- 
séget, nemünknek  eme  nemes  levelét,  egyes  szaktudományi 
kiképzésnek  •>>egészen«  feláldozni  hajlandók.  Nem  helyesei- 
nők, minden  embert  csak  földmérőnek,  vagy  mathematikus- 
nak,  vagy  vegytudósnak,  vagy  földmívesnek  stb.  nevelni ; 
szeretjük,  hogy  művelt  ember  is  neveltessék,  annyival  inkább, 
mert  kiművelt  fej  könnyen  magáévá  tehet  egy  vagy  más 
szaktudományt ;  az  egyes  műágazati  képzés  ellenben  egyet- 
len irányban  magas  tökélyre  vihet  ugyan,  de  általán  véve 
az  észt  parlagon,  a  szellemtermék  erejét  törpén,  az  eszmék 
világát  ismeretlenül  hagyhatja  ;  pedig  az  emberi  társaság 
igen  nevezetes  részénél,  a  tudósok,  papok,  tanítók,  tiszt- 
viselők tömött  osztályánál  s  mindazoknál,  kiket  születés 
vagy  alkalom  a  közigazgatás,  törvényhozás,  szóval  :  a  köz- 
élet sokoldalú  mezején  szellemi  működésre  hí,  a  szellemi  erők 
összhangzatosan  kifejtett  felvirágzására  van  szükség.  — 
Háromfelé  ágazik  a  nemzet  összeségének  életiránya.  Egyik- 
nek  rendeltetése    a    tisztán   szellemi    munkásság  ;    másiké  : 

testi-lelki  munkák  egyesítése  technikai  irányban  ;  harma- 
diké végre  a  tisztán  testi  munka. 

ffSi  Nézetünk  szerint  e  három  iránynak  kell  hogy  a  köz- 
nevelés rendszere  megfeleljen,  s  mindenkinek  alkalma  legyen 
oly  nevelésben  részesülni,  minőt  rendeltetése  kivan.  — 
Már  pedig  iskolai  rendszert  képzelni  sem  tudván  a  nélkül, 
hogy  egy  bizonyos  képző  tan  az  oktatás  lényeges  alapjául 
felvétetnék ;  úgy  gondoljuk,  a  három  közül  mindegyik 
osztálynak  saját  irányához  mért  képző  tanra  van  szüksége, 
8  azért  (az  utolsóról,  mint  a  szorosabban  vett  népnevelésről 
máskor  szóiandok)  épen  oly  hibának  tartanok  minden 
embert  realismusi  irányban  akarni  nevelni,  mint  a  minő 
hibának  tartjuk,  hogy  ekkorig  minden  embert  humanismusi 
irányban  akartunk  nevelni.  Csak  soha  ne  felejtsük,  hogy 
latin  nyelven  tanítani  a  tudományokat  és  humanisticus 
alapra  építeni  a  tanítást,  két  különböző  dolog,  s  ez  utóbbi 
a  magyar  nyelvnek  tanítási  nyelvvé  tételével  igen  jól  meg- 
fér ;  azért  tehát  óvakodjunk,  nehogy  az  elsőnek  kizárásával 
a  másodikat  is  —  a  fürdővel  a  gyermeket  is  —  kiszórjuk. 

lm,  szörnyű  nagy  hiba,  hogy  minálunk  a  jövendőbeli 
mezei  gazda,  kézműves  gyártó  és  kereskedő,  hacsak  a  latin 
iskolákban  nem  akarják  ifjúságuk  becses  idejét  oly  tanul- 
mányokra vesztegetni,  melyeknek  jövendő  hivatásuk  egész 
mezején  hasznát  sohasem  veszik,  közintézetekben  úgyszólván 
semmi  nevelést  nem  kaphatnak,  s  mindent,  a  mit  tudnak, 
csak  amúgy  történetesen,  szilárd  alap  nélküli  gyakorolga- 
tásból  mintegy  lopva  szerezgeték ;  a  honnan  következik 
aztán,  hogy  a  technikai  tudományok  a  gyakorlatos  iparágak- 
kal minálunk  életadó  viszonyban  épen  nem,  vagy  csak  gyér 
kivételként  állanak.  E  roppant  fontosságú  néposztálynak 
tehát  széles  irányú  külön  nevelésre  van  szüksége,  és  itt 
képző  alaptan  a  magyar  nyelven  tanított  mathematika. 
Ellenben  a  tudósirányzatu  nevelést  s  a  közhivatal  vise- 
lésre czéltó  státusférfiak  nevelését,  melyet  mi  Rehberggel 
tartva  amattól  elkülönözni  nem  tudunk,  s  nem  is  java- 
solhatnánk ;  e  nevelést,  nézetünk  szerint,  az  úgynevzett 
humanisticus  alapra  kell  építeni ;  mert  itt  általános  szellem- 
képzésre van  szükség  ;  és  akármennyit  gondolkozzunk  is, 
bármennyire  meghányjuk- ve  tjük  is  az  ellenkező  vélemé- 
nyeket, Jakohitól  egész  Benthamig,  nem  gondolhatunk  tu- 
dományt, mely  az  ily  általános  szellemképzésnél  a  »classi- 
kai  stúdiumok*  helyét  hasonló  sikerrel  kipótolhatná.  Csak- 
hogy ne  vétessenek  önczélnak,  mint  eddig  honunkban 
vétetvék  ;  épen  mint  a  mathesis  magában  nem  önczél, 
hanem  csak  eszköz  azon  tudományokra,  melyek  a  műiparos 
hivatásu  embernek  egyedül  szükségesek  ;  — •  és  ezen  classikai 
tanulmányok  vekículuma  is  magyar  nyelv  legyen.  A  miből 

aztán,  nézetünk  szerint,  az  a  különös  körülmény  is  követ- 
kezendik,  miszerint  épen  midőn  a  latin  nyelven  tanítást  ki- 
küszöböljük, oda  dolgozunk,  hogy  kevesebben,  de  jobban 
tudjanak  latinul ;  míg  ekkorig  sokan  mondattak  tudni,  de 
jól  alig  tudott  valaki.  Mert  valóban  Blumauer  ismeretes 
csípőssége  :  »H.ier  sprechet  Jadermann  latéin,  drumm  müssen 
Jiier  ansdssig  sein,  Lateiner  oder  Ungarn.«  — •  Csak  félig  igaz. 
Igaz  ugyan,  hogy  annyi  konyhalatin  povedálást  a  földkerek- 
ségen sehol  sem  lehetett  hallani,  mint  még  csak  kevés  év  előtt 
is  édes  hazánkban  ;  de  ez  a  konyha-latinitás,  mely  tör- 
vényhozásainkban, gyűléstermeinkben  s  magán  férfiköreink- 
ben lidérczekedtt,  ez  a  csontváz,  mely  a  sírból  szállott  fel 
az  élők  közé,  s  mivel  sodronyra  fűzött  csontjait  a  villanyos 
folyam  néha  megizgatá,  életet  hazudott  az  itózatos  ez  a 
latinitás.  Uraim,  borzasztó  latinitás  ! 

Mi  nem  kételkedünk,  hogyha  valaki  M.  T.  Cicerót  e 
nyelven  szólítná  elyziumban  :  azt  gondolná  nincsenek  mind- 
nyájan otthon  a  szólítónál,  s  alig  felelne  mást,  mint  Rábener 
satiráiban  egy  német  professzornak  :  »Cura  ut  valeas.«  — 
Idővel  ez  alkalmasint  másképen  leend.  — >  Csak  az  a  kérdés  : 
lehet-e  a  két  irányt :  humán ismust  és  realismust  egyesíteni  ? 
E  nehéz  kérdésre  alig  tudunk  határozottan  felelni.  A  né- 
német tanodák,  melyeket  mégis  a  világ  legjobbjainak  hal- 
lunk gyakran  kürtöltetni,  egyesíteni  eddig  nem  tudták. 
Cousin  e  részben  még  a  szász-weimari  gymnasiumokról  is 
rosszalva  szól.  S  nem  helyeselheti,  hogy  a  classicai  tanul- 
mányok a  többieket  nagyon  elnyomják,  de  Cousin  úr  az  ellen- 
kezőt szintúgy  rosszalja,  s  ő  is  Willemain  gyakran  mondák 
a  Státus  tanácsban,  hogy  a  »collegyumokban«  a  studia 
humanióra  tegyék  ugyan  az  oktatás  alapját  :  de  azért  a  ter- 
mészettani és  mathematikai  tudományok  föl  ne  áldoztassa- 
nak, és  ne  a  bölcselkedés,  mely  minden  tanulmányok  koro- 
nája. Mindent  jól  megfontolva,  s  emlékezve  az  oly  igen 
gyakorlati  angolokra  is,  kiknél  a  »classics  ant.  mathematics« 
példabeszéddé  vált,  úgy  gondoljuk,  hogy  mathesis,  ter- 
mészettan és  chemiában  előkészítő  oktatást  lehet  is,  kel  is 
a  humanisticus  iránnyal  egyesíteni ;  de  ezt  iskoláink  egyik 
osztályából  kiküszöbölve  látni  épen  úgy  nem  szeretnők, 
mint  a  mennyire  örülünk,  hogy  a  latin  nyelv  megszűnik 
tanítási  nyelv  lenni,  s  azt  mégsem  is  tartanok  ;  bárha  Lauren- 
tius  Rhodomaunns  újra  feltámadna  is,  és  Krisztus  dicsőségére, 
a  hon  üdvösségére,  az  ország  díszére  s  javára  kényszerítene 
is  (mint  egykoron  tőn),  hogy  a  latin  nyelvet  megtartsuk. 

Erdély  és  Uiiio,  egység  a  magyarnak.*) 


Erdélyről  érdekes  dolgokat  adnak  olvasmányul  mai 
lapjaink.  Ott  van  többek  között  Erdély  lelkes  fiai  egyiké- 
nek, gróf  Teleki  Domokosnak,  ki  a  hont  oly  munkás  szere- 
tettel szereti,  Uestvérlioni  párhuzamai  !  Egy  tartalomdús  elő- 
szó az  érdekhatalmas  kérdéshez  :  hogy  a  magyar  egy  nemzet 
legyen.  Félre  az  önzés  salakjaival  !  Napfényre  vonjuk  a  ma- 
gány paránjd  érdekeket  itt  és  egyebütt,  most  és  minden- 
koron, bár  a  hazafiság  fényes  öltönyét  bitorolják  is.  Félre 
a  mától  holnapig  s  a  tűzhelyünktől  szomszédunk  tűzhelyéig 
számítgató  rövidke  politikával  !  Ily  kérdéseknél  magasult 
nézőpontra  van  szükség,  keselyűszemre,  mely  a  napba  néz, 
prometheusi  szellemre,  melynek  kebele  egy-egy  eleven  ora- 
culum.  Ily  szemre,  ily  szellemre  van  szükség ;  mert  e  kér- 
dés azon  kérdések  egyike  (talán  legfőbbike),  melyekben  a 
magyar  jövendőjének  szíve  ver. 

Mi  e  kérdésnek  roppant  fontosságát  ösztönszerűleg 
érezve  és  okszerűleg  felfogva,  szeretnők  a  dolgot  úgy  meg- 
vitatni, hogy  eloszlatni  segítsük  a  fellegeket,  a  mik  jöven- 
dőnk napját  felfogják.  Azonban  erre  tudomány  kell,  minővel 
mi  nem  bírunk  és  Erdély  jogállapotának  ismerete  kell,  minővel 
mi  nem  dicsekedhetünk.  Sohasem  ragadott  meg  minket  erő- 
sebben az  önparányiság  fájdalma,  sohasem  éreztük  súlyo- 
sabban, mennyire  elmaradtunk  a  legközelebb  lefolyt  években 
a  haladó  kornak  igénye  mögött,  mint  épen  most.  Erdélyiek 
közül  a  magyarhoni  jogállapotot  elméleti  és  gyakorlati 
összefüggésben  oly  kevesen  ismerik,  mi  magyarokul  viszont 
az  erdélyieket  oly  kevéssé  ismerjük  !  Kölcsey  nincs  többé  ! 
0  köztünk  volt  volna  e  kérdésnél ;  s  a  másik,  a  ki  lehetne, 
vakulással  küzd.  Köszönet  gróf  Telekinek^  hogy  ő  szólalt 
fel.  Legyen  vezérünk  a  véleményvitában  a  kérdés  fölött, 
taglalja  végig  —  és  újra  meg  újra  —  szüntelen  minden 
oldalról,  szálljon  fel  ismereteinek  tág  mezején  a  magas  szem- 
pontra, honnan  Erdély  s  Magyarhonra  egyaránt  széttekint- 
hetni ;  nézzen  a  napba  mint  keselyű  és  szóljon,  a  mit  keb- 
lének istene  sugall.  Honunk  publicistáinak  pedig  meg  kell 
mondanunk,  hogy  nem  eléggé  méltányolják  azon  tapasztalási 
igazságot,  mily  nehéz,  mondjuk  :  lehetetlen  a  javítás,  mely 
a  nemzetben  előkészítve  nincs ;  mily  gyönge  szózat  az, 
melyet  nem  hangoztat  vissza  a  közvélemény.  Mi  tudjuk 
84^ mondottuk  máskoron  is,  hogy  az  országgyűlésnek  egyik 


*)  Az   1841-iki  »Pesti  Hirlap«  30-ik  számából.  K.  F. 


54 


hivatása  ugyan  előkészíteni  a  közvéleményt,  de  vannak 
kérdések,  melyeket  készen  kell  találnia,  mert  a  napnak 
szükségeihez  tartoznak ;  ha  ezeknél  is  országgyűlés  kény- 
telen az  előkészítő  szerepet  eljátszani  :  a  sybillimus  kilencz 
könyvből  hat  időközben  tűzbe  röpül  s  az  elfogadott  három- 
nak homlokán  ül  Sybilla  kártékony  betűje  (xa^TTra  zaxtov), 
mely  minálunk  »későt«  jelent.  Többi  közt  honunk  publiczis- 
tái  nem  eléggé  méltányolják  az  időszaki  sajtó  hatáskörét  ; 
mely  csak  úgy  gyakorolhat  üdvös  hatást,  hahogy  a  nemzeti 
összes  értelmiség  raktára  lesz.  Addig  is  tehát,  míg  e  szavak 
körül  :  »Erdély  és  Unio«  Magyarhonból  is  erősebbek  szólná- 
nak, legyen  szándokunk  tisztaságának  megbocsátva,  ha 
egyben,  másban  talán  tévedünk. 

Van  a  nemzeteknek  is  egyediségük,  mint  embernek 
van  ;  s  azért  az  egységre  törekvés  iránya  keresztül  a  tör- 
ténetek minden  viszontagságain,  keresztül  minden  esemé- 
nyeken, melyek  a  természetes  néphatárokat  összezavarták, 
elannyira  kitűnik  mindenkoron,  hogy  a  nemzeti  egyedi- 
ség eldarabolása  még  mindig  felkölté  a  nemzetiségre  s  nem- 
zeti egységre  törekvés  igyekezetét.  így  van  ez  jelenleg  is. 
Alig  van  nemzetiség,  melyet  Napóleon  hódításai  meg  nem 
sértettek  s  midőn  ő  eldőlt,  nem  minden  lépés  a  szerint  tör- 
tént, hogy  a  politikai  egység  vagy  népindividualitás  ösz- 
tönszerű irányával  megegyezőnek  mondhatnók.  Innen  a 
századok  óta  ily  erőben  soha  nem  látott  nemzeti  törekvés, 
nemzetiségek  kifejtésére,  melynek  gátolhatlan  eredménye 
lesz  egy  másik  törekvés  :  a  kifejlesztett  nemzetiséget  egye- 
síteni. Mert  politikai  egység  a  nemzeti  egységgel  tőszom- 
széd.  Nézzünk  magunk  körül.  Ez  irány  az,  mely  századunk 
vezér  jellemeként  a  világ  évkönyveiben  csillagbetükkel  immár 
írva  van  ;  pedig  jegyezzük  meg  jól,  mit  az  új  világ  illusz- 
trátora, Humboldt  Sándor  említ  valahol,  hogy  :  »ha  valamely 
század  egy  nagyszerű  reményt  táplálni  kezdett,  annak  útját 
többé  állni  nem  lehet«.  Igenis,  világerővel  hat  a  nemzeti  egy- 
ség iránya,  s  a  mely  nemzet  parányi  szerű  indolentiában 
e  világirányhoz  nem  simul,  annak  jövendője  :  elnyeletés, 
meg  járom,  szolgaság.  Mi  magyarhoniak,  úgy  látszik,  sejtünk 
ebből  valamit  ;  innen  a  nagyszerű  törekvés  :  nemzetiségünket 
kifejteni.  Erdély  azonban  itt  máskép  áll  :  ott  a  magyarság 
az  aristocraticus  sánczok  között  saját  körében  kifejlett  elem, 
jobban,  ezerszer  jobban,  mint  Magyarhonban,  de  institutióit 
még  távolról  sem  illette  meg  korunk  géniusza  ;  az,  mi  az 
említett  sánczon  kívül  van,  még  ott  faktornak  nem  számít- 
tatik, és  ez  irányban  a  nemzetiség  kitérj edőleg  lépést  sem 
halad.  Ez  az  aristocraticus  magábavonulás,  ha  egyrészről 
minden  ingert  elölt,  a  magyar  elemet  szélesíteni ;  másrész- 
ről ösztön  volt  a  sánczon  belőli  tömegnek  hinni,  hogy  ha 

ő  kicsinyded  körében  institutióit  védelmezgeti,  elforog  sán- 
czain  kívül  a  világkerék  s  ö  ben  megmarad  illetetlenül. 
Itt  van  a  magyarhonnali  egyesüléstől  idegenkedésnek  leg- 
főbb kúfteje  :  sejtetlenül  buzog  az  ben  a  kebelben  ;  csak 
itt-ott  lök  fel  egy  kis  porondot ;  s  ezt  egy  táblai  rend- 
szernek, vallásszabadságnak,  f ©hivatalok  országgyűlési  válasz- 
tásának s  több  ilyeseknek  nevezik,  mikkel  közös  király 
alatt  könnyű  lesz  a  két  nemzetnek  tisztába  jönni,  ha  kút- 
fővel tisztába  jő.  Még  egyszer  nézzünk  komolyan  körül  : 

Mik  vagyunk  mi  magyarok  ?  Középre  vetve  két  rop- 
pant nemzetiség  közé,  melynek  mindkettejéből  tömérdek 
elem  zavarja  sajátságunkat  ;  úgy  hogy  egyiknek,  mint 
másiknak  Oczeániáról  a  habgyürűzet  szivünkig  elhat.  Mi  hát 
kikerülhetlen  hivatásunk  ez  állásponton  ?  Kiállani  az  első 
rohanást,  midőn  egykoron  e  két  nagy  elem  összeütközik, 
és  pedig  kereken  szólva,  frigyesülni  azon  elemmel,  mely 
mellett  a  világ  színpadán,  a  magyar  elem  nagyszerű  önállás- 
ban  békén  megférhet,  melyhez  királyunk  trónérdeke  barát- 
ságra hí,  melyhez  a  civilisatió  és  a  jog  és  szabadság  közös 
eszméi  vonzanak  ;  frigyesülni  pedig  a  másik  ellen,  mely 
máris  vakandokként  turkálja  ültetvényünket,  mely  mellett 
önállás  lehetetlen,  mely  elnyeléssel  fenyegeti  nemzetisé- 
günket, melynek  előcsapatja  barbárság  és  hagyománya 
járom  és  szolgaság.  Fűzzön  össze  bennünket  Erdélylyel  a 
politikai  egység  kapcsolata,  miként  nemzeti  rokonság  egybe- 
fűz  :  és  bátran  nézhetünk  az  időnek  elibe,  melyben  még 
tán  egyszer  hivatva  leszünk  védfalat  képezni  Európának  ; 
ellenben  maradjon  továbbra  is  eldarabolva  nemzeti  erőnk, 
és  —  —  de  legyen  távol  minden  baljóslat,  csak  emlékezzék 
Erdély,  mikép  mi  magyarhoniak  milliók  vagyunk,  és  milliók- 
ban sok  erő  rejlik,  de  őt  csak  körén  kívüli  ótalom  mentheti 
meg,  hogy  a  jeges  tengertől  Adriáig  karjait  kinyújtó  Bria- 
raeusnak  súlyát  legelső  ne  érezze.  Es  e  szempont  az,  mely- 
ből, nézetünk  szerint,  e  nagy  kérdést  tekintenünk  kell ; 
e  szempont,  mely  a  két  testvérhon  legszentebb  érdekeit  a 
királyi  szék  legfőbb  érdekével  egybeforrasztja  ;  s  ép  e  szeren- 
csés találkozásnál  komolyan  int,  ragadjuk  üstökén  az  alkal- 
mat, mely  a  pohtikai  conjuncturák  változtával  ily  kedvezőn 
talán  soha  sem  ajánlkozik.  Egység  a  magyarnak!  E  szavak- 
ban fekszik  a  jövendőnek  kulcsa.  Nincs  érdek,  a  nyilvános 
közjog,  nincs  érdek  a  magánjog  körében,  melynek  e  nagy- 
szerű szempont  előtt  háttérbe  ne  kellene  vonulni.  Előleges 
sérelmeink  között  26  év  óta  legelői  állanak  a  territoriális 
sérelmek.  Sejtettűk-e  felőlük  szivük  érzelmét?  Legyen  ma 
mienk  Galiczia  nemzetiségének  egész  idegen  eleme :  mer- 
nők-e  mondani,  hogy  erősödénk?  ellenben  legyen  Erdély 
egy  testté  velünk,  s  magasztos  érzettel  nézhetünk  a  jövendő 

viharaiba.  Azonban  jól  tudjuk  mi,  hogy  ily  kérdéseket  nem 
a  históriai  jogok  kényszerítő  szempontjából,  hanem  a  közös 
fejedelem  hozzájárultával,  a  két  ország  viszonos  hajlandó- 
ságából lehet  csak  eldönteni  ;  azért  hát  méltó  mindent, 
a  mi  erdélyi  rokonainknál  az  egygyéolvadástól  idegenkedést 
okoz,  nyiltan,  őszintén  végigtaglalni,  a  függetlenségi  kérdés- 
től egész  az  úrbérig ;  hogy  kitűnjék,  miként  az  egyesüléssel 
veszteni  semmiben,  mindenben  csak  nyerni  lehet. 

II.*) 

Megemlitők,  a  mennyire  tudtuk,  a  magas  szempontot, 
melyben  nézetünk  szerint  oly  parancsoló  szükség  rejtezik  az 
egyesülésre,  hogy  ellenében  minden  más  érdek  s  minden  más 
érdekből  szivárgó  ellenkezés,  kicsinyszerűség  s  önzés  bélyegét 
ét  viselné  ;  azonban  gyakran  s  egész  elszántsággal  kell  mégis 
velők  megküzdenünk,  mert  oly  kútfőből  erednek,  mely  az 
ember  akaratjára  leghatározóbb  közvetlen  hatást  gyakorol. 
A  közeiérdek  kútfejét  értjük.  A  nap  egész  földünknek  világot 
adva  csügg  láthatólag  a  végetlenben,  de  tenyerünket  tartjuk 
szemünk  elé,  és  nem  látjuk  őt.  így  teszik  apróbb  dolgok 
nagy  tekintetek  iránt  szemehunyottá  az  emberfiát.  A  szem- 
pont, melyet  emliténk,  távolba,  lehet,  hogy  messze  távolba 
mutat,  s  a  távolság  az,  mely  az  óriást  törpévé  teszi.  A  val- 
lás egy  igazságos  Istent  imádtat,  ki  büntet  s  jutalmaz 
érdemünk  szerint ;  és  e  túlvilági  büntetésre  felüté  a  kikerül- 
hetlen  bizonyosság  pecsétjét  ;  még  sem  gyakorol  oly  hatást, 
a  minőnek  ily  bizonyosság  mellett  gondolnók,  még  azoknál 
sem,  kik  a  poklot  egy  valóságos  olvasztókemencze  örök 
lángjának,  s  körülte  az  ördögöket  szarvas,  farkas  hóhér- 
legényseregnek hiszik.  És  miért  nem  gyakorol  az  örökké- 
való büntetés  a  hívőknél  is  nagyobbka  hatást  ?  Mert  távol- 
ban van  ;  a  távolság  törpévé  sorvasztá  az  óriást ;  —  s  innen 
magyarázható,  hogy  a  ki  kis  ujját  mécslángra  tartani  képes 
nem  volna,  csak  ne  féljen  a  csendbiztostól,  rabolni  megy, 
s  felejti  az  olvasztókemenczének  hitt  pokol  örök  lángját. 
Figyelmet  érdemlő  lélektani  körülménj^  a  büntetőtörvény- 
hozásnál !  Kis  büntetés  azonnal  hatásosabb,  mint  távolban 
nagy.  Aztán  legtöbbnyire  úgy  vagyunk  a  hazafisággal,  mint 
az  erdővel,  kivágatjuk,  mert  pénzre  van  szükségünk,  akár- 
mit csinál  kopár  hegyeinkkel  a  maradék.  így  szeretitek 
sokan  a  hazát;  a  »haza«  név  alatt  a  jelent,  saját  javatok, 
saját  kényelmetek,  saját  szokásaitok,  saját  előítéletetek  az, 
a  mit  szerettek  ;  de  a  hon,  a  mely  lesz,  midőn  ti  többé  nem 
lesztek,   e   hon  kívül    van   szerelmeteken,   ennek   jövendője 


*)  Az   1841-iki   oPesti  Hirlap«  31-ik  számából.  K.  F. 

végett  nem  örömest  mozdultok  a  megszokás  karosszékéből, 
már  csak  azért  sem,  mert  mozdulni  kell,  annál  kevésbbé, 
ha  áldozni  kell.  —  És  valóban  könnyebb,  kétségtelenül 
könnyebb  nem  hinni  a  jövőt  oly  feketének,  mint  a  minő, 
hiszen  akarat  a  hitnek  egyik  főorganuma  (la  volonté  est 
un  des  principaux  organes  de  la  croyance),  mint  Pascal 
mondja. 

»Igen,  —  mondjátok  erdélyhoniak  —  de  ha  egyesü- 
lünk, elveszítjük  függetlenségünket,  önállásunkat ;  pedig 
a  mely  nemzet  ezt  elvesztette,  épen  úgy,  mint  egyes  ember, 
lelkének  jobb  felét  veszítette  el.«  Hogyan,  Uraim?  Hiszen 
mi  azt  hittük,  függetlenséget  nyertek  az  Unióval !  Egy  hó- 
dítónak karjait  tárjuk-e  mi  felétek,  mi  magyarok,  vagy  a 
szeretet  s  polgári  egyenlőség  testvéri  karjait  ?  Fejedelmünk 
egy,  alkotmányunk  egy  eredetű,  s  midőn  két  ily  nemzet 
a  fejedelem  megegyeztével  egyesül,  és  egyesül  a  nélkül, 
hogy  a  kisebb  jogaiból  valamit  veszítene,  hogy  a  nagyobb 
ily  veszteséget  kívánna,  midőn  a  közös  alkotmány  minden 
jó  voltinak  és  minden  jognak  közös  élvezetére  egyesül,  hol 
van  itt  ok  függetlenség-veszteségről  szólani  ?  Nézzük  csak, 
ha  úgy  tetszik,  miben  áll  ez  a  függetlenség  ?  Első  tekintet 
az  ország  állása  a  külföld  iránt.  E  részben,  úgy  hisszük, 
hosszadalmas  mutogatás  nélkül  szabad  azokra  utalnunk. 
Miket  előbbi  számunkban  mondottunk.  Második  tekintet 
az  austriai  tartományok  iránti  viszony.  Erre  nézve  jó  feje- 
delmünk jogosságszeretete  egyiránt  biztosít ;  de  ha  az  első 
tekintetre  állítani  mertük,  miképen  Erdély  függetlenséget 
ép  az  egyesülés  által  kap,  nem  pedig  veszít  :  a  másodikra 
nézve  is  elmondhatjuk,  hogy  függetlensége  bizonyosan  nem 
kisebbedik.  Vagy  talán  a  kormány  iránti  viszonyról  van 
szó,  midőn  önállás  emlegettetik  ?  Erre  már  igazán  sokat 
lehetne  szólanunk.  Azonban  mellőzhetjük  a  szót  s  elfogu- 
latlan elmélkedésre  hivatkozunk.  Végre  még  a  beligazgatás 
szerkezetét  értitek  talán,  midőn  önállásról  szóltok,  más  szó- 
val, hogy  Erdélynek  saját  kormányzója  van.  Am  hiszen 
alkotmányunk  nem  centralisatión  alapszik  :  önállásu  hely- 
hatósági rendszer  —  ez  a  mi  polgárzatunk  alakja.  A  ma- 
gyar nemzet  e  részben  önmagát  sohasem  tagadta  meg,  jogot 
nem  vett  el  soha  nemzettől,  mellyel  frigyesült  és  saját 
ogainak  tág  használatától  sohasem  zárta  el  legkisebb  rész- 
részben  is  frigyeseit,  inkább  annak  adta  a  világ  történetei- 
ben talán  egyedülálló  példáját,  hogy  önmagát  tagadta  ki 
jogok  élvezéséből,  koronája  birtokának  oly  részeiben,  melyek 
lakosainak  a  maga  tág  határaiban  minden  jogokban  osztályt 
engedett.  E  részben  hát  bizonnyal  nyugodtak  lehetnek 
erdélyi  rokonaink.  Ha  nekünk  van  nádorunk,  Horvátország- 
nak meg  van  bánja,   Erdélynek  meg  lehet  kormányzója  s 

a  kormányzónak    kormányszéke    is    lehet,    a  nélkül,  hogy 
ez  egygyéolvadásunkat  akadályozná. 

Második  tekintet  az  országgyűlés.  Erdélynek  —  a  mint 
tudjuk  —  csak  egy  táblája  van.  A  személyes  jelenlét  jogát 
(királyi  hivatalosságot,  a  mint  nevezik)  nem  születés  dja, 
mint  minálunk,  hanem  a  gubernium  terjeszti  fel  lajstromát 
mindazoknak,  kiket  meghívásra  alkalmasoknak  vél  s  ezek 
közül  a  felség  meghívja  azokat,  a  kiket  akar,  kivévén  talán, 
hogy  némely  regalista  családok  mintegy  jogosan  számít- 
tathatnak a  meghívásra  ;  e  királyi  hivatalosak  a  kormány- 
szék s  a  királyi  tábla  tagjai  együtt  ülnek  a  törvényható- 
ságok és  szabadhelyek  követeivel,  és  mindenki  egyenlő 
szavazattal  bír.  Nézzük  már  most  honunkat.  A  főrendi  tábla, 
mint  mindenütt  a  világon,  úgy  minálunk  is  a  stabilitási 
elemre  épített  institutio,  melyet  azonban  saját  keblében  is 
mérsékel  némely  regalisták  állása.  Nevek,  melyekkel  —  mint 
mondani  szoktuk  —  egy  rohanásra  be  lehet  törni  a  győri 
kaput  ;  nevek,  melyek  századok  óta  megszokták  a  nemzet 
sorsának  vezérei  közt  állani,  s  kik  e  hivatást  bizonynyal 
megértik  a  béke  korán,  a  mint  megértették  a  harcz  idején. 
De  ép  ezen  elem  hozza  magával,  hogy  a  főrendi  tábla  indít- 
ványi  joggal  minálunk  nem  él.  És  így,  mivel  alkotmányi 
szerkezeteknél  mindig  azt  kell  vizsgálni,  minő  kezességet 
nyújtanak  Magyarhonban  a  főrendek  táblája,  képes  akadá- 
lyozni, de  nem  képes  ténylegest  indítványozni.  Ellenben  az 
erdélyi  országgyűlésen  minden  megfordítva  áll :  ott  akármelyik 
tag,  nemcsak  paralyzálhatja  akármelyik  törvényhatóság  sza- 
vazatát egyesegyedül  (nemleges  hatás),  hanem  mindent  is 
indítványozhat  (tényleges  hatás).  E  rövidke  vázlatból  könnyű 
az  egyenvonal.  Nem  is  változtat  nézetünkön  az,  hogy  Erdély- 
nek országgyűlései  még  ily  szerkezet  mellett  is  mutatnak 
jeleneteket,  melyeknél  a  hazafinak  örömében  szíve  repes  ; 
mert  a  mi  jó  történt,  az  nem  ezen  szerkezet  következésében, 
hanem  annak  daczára  történt  és  a  mi  érdem  van  benne, 
az  a  nemzeti  lelkületnek  érdeme,  nem  a  rendszeré  ;  azon 
lelkület  érdeme,  melynek  hatásköre  az  egyesülés  után  is 
nemcsak  megmaradna,  sőt  növekednék,  sőt  terjedne,  sőt 
egy  (minden  hibái  mellett  is)  egészségesebb  rendszer  által 
támogattatnék.  Mi  a  képviseleti  rendszerről  sokat  elméi- 
kedénk életünkben,  és  elmélkedésünk  azon  eredményre  veze- 
tett, hogy  emberi  mű  mindig  tökéletlen  marad  itt  e  téren 
is  ;  s  a  kérdés  csak  az  :  mi  több  a  fény  oldal-e,  vagy  az 
árnyéklat  ?  Mert  árnyéklata  mindennek  van.  Mi  nem  szeret- 
nénk oly  országban  élni,  hol  a  nemzetnek  a  törvényhozás- 
ban semmi  része  sincs  ;  azonban  vannak  a  törvényhozó 
gyülekezeteknek  is  árnyékoldalai  ;  és  ezek  közé  tartozik, 
hogy  tanácskozó  gyülekezeteknél  az  indulat  sokszor  hatal- 

mas  szerepet  játszik,  és  pedig  itt  a  mozgalom  (mouvement) , 
amott  a  maradalom  (stabilitás)  szellemében,  minő  az  elem, 
melyből  alkotvák.  Mi  mind  a  kettőt  szükséges  faktornak 
hiszszük  :  azért  hát  nem  vagyunk  az  egy-kamarai  rendszer 
barátai.  Erdély  maga  is  érezte,  hogy  itt  hiány  van  és  pót- 
lékról gondolkozott  ;  de,  nézetünk  szerint,  nem  jól  választott 
az  eszközökben,  midőn  ott  keresé  a  segélyt,  hogy  egyik 
országgyűlés  állapodásai  csak  a  másikon  koníirmáltatnak. 
Innen  sok  törvény  túlélte  magát,  még  mielőtt  csak  meg  is 
született.  E  tekintetben  tehát  ismét  csak  nyerhetnek  az 
egyesüléssel  erdélyi  rokonaink. 


Iparegyesület*) 

Az  eszmék,  ha  helyesek,  megtermik,  s  ha  korszerűek, 
hamar  termik  meg  gyümölcseiket.  Alig  múlt  egy  évnegyed, 
hogy  Almássy  Balogh  Pál  hasznos  ismereteket  térj  eszten- 
dők egyesületre  szólitá  fel  a  nemzetet,  s  azonnal  találkoz- 
tak, kik  munkába  vették,  hogy  az  ige  testté  legyen ;  és  gyűlés 
tartatott,  és  aláírások  történtek,  és  választmány  neveztetett 
az  egyesület  tényleges  létesítésén  dolgozandó.  Lapjaink 
15-ik  számában  egy  kis  eszmecsere  történt,  korántsem 
arra  nézve  (mint  némely  magányosok  s  hírlapok  is  kétség- 
telenül nem  igen  szerencsés  tollúnk  homálya  miatt  vélték), 
váljon  mi  szükségesebb,  a  legszegényebb  földmivelő  nép 
tömegét-e,  vagy  a  műiparos  osztályt  nevelni  ?  Korántsem 
ez  iránt  volt  az  eszmecsere,  hanem  inkább  arról,  minő 
irányban  hathatna  a  tervezett  egyesület  több  sikerrel  ? 
A  választmány  minden  tekintetnek  szigorú  meghányása 
után  abban  állapodott  meg,  hogy  az  egyesület  legtöbb 
sikerre  számolhat,  ha  általános  czélul  kitűzi  ugyan  hasznos 
ismereteket  terjeszteni  a  nép  minden  osztályában,  melyek- 
nek ni'^cs  módjuk  ismeret  vágyukat  egy  vagy  másképen 
kielégíteni  ;  hanem  egyszersmind  különösebb  czélul  azt 
veszi  fel,  hogy  hasznos  ismeretekben  a  műiparos  nép- 
osztályt részesítse  ;  e  czél  megközelítésére  pedig  mindenek 
előtt  az  élet  szükségeinek  megfelelő  népszerű  tanulságos 
munkák  kiadását,  azlán  az  ipar  és  kézművek  kifej  lését 
előmozdító  egyéb  módokat  használja.  A  társaság  czímét 
njxtregye8ül€t«-Te  változtatá.  Fogadjuk  nyilt  karokkal,  hő 
kebellel,  vas  akarattal.  Csak  e  három  kell  hozzá  s  az  egye- 
sületre (merjük  jóslani)  hatásban  gazdag,  eredményben 
dús  jövendő  várakozik.  Erre  nézve  azok  után,  miket 
Balogh  Pál,   Fáy  András    s    mi  magunk  is   mondottunk  s 


^)  Az   1841-iki   »Pesti  Hirlap«   32-ik^számából.';  K.  F. 

Zsoldos  Ignácz  mond,  bővebb  fejtegetést  nem  látunk  szük- 
ségesnek. De  szükségesnek  látunk  részvétre  hivni  rang,  élet- 
mód, politikai  hitvallás,  érdekkülönbség  nélkül  minden- 
kit. Politikai  hitvallást  s  érdekkülönbséget  nem  ok  nélkül 
említénk  ;  mert  a  legújabb  napok  e  részben  különös  tüne- 
ményeket mutatnak.  Ekkorig  liberalismusnak  —  igen  nagy 
részben  —  mondhatni  az  első  stádiumban  forgott.  Ezen 
stádium  az,  midőn  érezzük,  hogy  a  dolog  nem  jól  van  úgy, 
a  mint  van.  Szükséges  lépés  minden  bizonynyal  a  tovább, 
juthatásra  ;  mert  ember  természete  sokat  hasonlít  a  laj- 
háréhoz  ;  nem  mozdul  helyéből,  míglen  ott  magát  ínye 
szerint  kéj  elmésen  erezi  ;  és  e  kéj  elem  miatt  a  megszokás 
magát  jognak,  törvénynek  álmodja  és  az  »inertia«  erejének 
egész  súlyával  hiszi  és  vallja,  hogy  a  dolog  máskép  nem 
is  lehet,  mint  a  mikép  van.  De  ha  egyszer  magát  kéj  elmet- 
lenül, erezi,  fészkelődni  kezd  (első  stádium,  »agitatio«  stá- 
diuma) s  fészkelődése  közben  azon  meggyőződésre  jut, 
hogy  a  dolog  bizony  máskép  is  lehet  (második  stádium, 
»diskussio«  stádiuma).  És  meggyőződésre  akarat  követ- 
kezik ;  ha  látjuk,  hogy  a  dolog  máskép  is  lehet,  mihamar 
elmondjuk  :  máskép  kell  lenni  (harmadik  stádium,  »cselek- 
vés«  stádiuma).  Minket  magyarokat  kebelfogékonyság  s 
politikai  conjuncturák  az  utolsó  15  év  alatt  hamar  érleltek. 
Igaz  ugyan,  hogy  még  nem  mindenre  nézve  vagyunk  a 
harmadik  stádiumon  :  de  sokra  nézve  mégis  már  ott  va- 
gyunk. Ellenben  minden  főkérdésekben  az  első  stádiumon 
már  alkalmasint  egészen  túl  vagyunk.  Személyes  biztosság, 
jó  bünhesztési  törvények  által  garantirozva  ;  a  politikai 
szabadságnak  azon  tiszta  fogalma,  hogy  megosztás  által 
nem  veszít  a  megosztó  ;  szabadság  a  javak  világában ; 
szabadság  a  műiparnak  egyedárusi  szabadalmaktól ;  és 
szabadság  a  kereskedésnek  a  kártékony  akadályoktól  — 
és  e  szabadság  háramságán  keresztül  a  gondolat  :  hogy 
küzdeni  csak  ellenséggel  kell,  de  vetélytárs  (concurrens) 
ellen  csak  versenyezni.  És  ezen  általános  nézetek  mellett  : 
az  ősiség,  az  adó,  az  örökváltság,  a  birtokjog,  az  országos 
közmunkák,  a  népnevelés,  a  királyi  városok  állapotja  stb. 
az  első  stádiumon  mind  túl  vannak.  És  ezer  térváltozás 
némelyeket  különös  állásba  hozott.  Vannak,  kik  az  agitatio 
korában  magokat  szabadelmű  javítóknak  vallották,  s  a 
száraz  discussio  korában  visszavonulnak  a  tétlen  nyugalom 
karjai  közé,  vagy  épen  gyanusítgatásokhoz  folyamodnak 
és  gyűlölettel  tekintenek  a  kor  szellemének  idézetjeire, 
kiket  ők  a  kor  szelleme  idézőinek  képzelnek.  Vannak  mások, 
kik  öt-hat  speczialitást  tűztek  ki  czélul  maguknak  és  a 
ezél  szép,  nemes,  jó,  hasznos  volt.  Azonban  e  szép,  jó,  nemes 
czélok  végett  szükség  volt,  hogy  a  nemzet  akarjon  ;    akarat 

végett  pedig,  hogy  meggyőződve  legyen,  és  meggyőződés 
végett  meggyujtaték  az  igazságos  elvek  fáklya  világa. 
Ámde  az  elveknek  természetökben  van,  hogy  békóba  vere- 
test nem  tűrhetnek  s  magokat  az  öt-hat  specziálitáson 
túl  is  keresztül  viszik.  A  nemzeti  meggyőződés  nagy  tere- 
mének közepén  lángoló  fáklyavilágnak  nem  lehet  meg- 
parancsolni, hogy  csak  e  vagy  ama  szögletbe  hintse  fény- 
sugarai egész  csomóját,  mint  az  üstökös  ;  a  terem  min- 
denütt világossá  lesz,  s  ha  egyik  vagy  másik  szögleténél 
spanyolfalat  húzunk  is,  kijönnek  hamar,  a  kik  mögé  szo- 
rultak, mert  látni  akarnak,  látni ! !  mindnyájan.  És  az 
értelem  világa  olyan,  mint  a  nap,  azt  nem  lehet  olajlámpa- 
ként egy  fordítással  most  lobogtatni,  majd  lefojtani, 
vagy  épen  el  is  oltani  tetszésünk  szerint.  Vannak  ismét 
mások,  kik  barátai  voltak  a  szabadelműségnek,  míg  kegye- 
lem színébe  jelentkezhetett  ;  de  a  gondolat  fejökre  nőtt 
s  érzelmöket  sérti  a  kor,  melynek  kegyelem  nem  kell, 
mely  jogot  és  igazságot  követel.  És  ezek  birkaszám  után 
mérik  a  szabadelműséget,  az  igazságot.  Ellenben  vannak 
mások,  kik  lomhák  voltak  a  mozdulásban,  de  miután  meg- 
mozdultának, őszintén  törekszenek  kivinni,  a  mit  legjobb- 
nak látnak  ;  vannak  mások,  kik  az  első  stádium  korában 
veszteg  állottak,  de  fegyverzetten  tetőtől  talpig,  »harrend 
der  Dinge,  die  da  kommen  soUen« ;  és  ismét  vannak,  kik 
az  agitatio  stádiumában  tűzzel,  fegyverrel  riasztgatják  a 
kor  szellemét,  melyről  azt  hitték,  hanyat-homlok  akar 
forgatni  minden  dolgokat  ;  kik  attól  féltek,  hogy  javítás 
annyit  tesz,  mint  forradalom.  És  ím  !  az  idő  elforgott, 
itt  a  discussio,  ott  a  cselekvés  elkövetkezett  ;  és  ők  látják, 
hogy  a  forradalmi  rémalak  sehol  sem  mutatkozik.  És  e 
tapasztalás  a  határozotlanokat  úgy,  valamint  a  félénkeket 
megnyugtatá  ;  és  a  javítva  haladni  akarók  száma  szapo- 
rodott. És  az  eszmék  ereje  és  a  kor  maga  kezességet  nyújt, 
hogy  irigység,  szűkkeblűség,  szere  tétlenség,  kevélység  vagy 
tiszta  szándékú  eKogultság  és  szemponti  különbség  daczára 
pjőni  jog  a  jobb  kor,  mely  után  buzgó  imádság  epedez  száz- 
ezrek ajakán«. 

Be  midőn  politikai  életünk  ily  tüneményeket,  bár 
sokszor  és  sokaknál  szenvedélyig  hevülteket  mutat,  nem 
hisszük  mégis,  hogy  a  hol  részvétre  szólíttatunk  oly  ügy 
iránt,  mely  különféle  szempontból  bár,  de  mindnyájunknak 
érdekében  van,  poUtikai  elveink  árnyéklatai  miatt  meg- 
vonjuk a  közös  jótól  segédkezünket.  Ily  közérdekű  dolog 
pedig  a  tisztelt  közönségnek  ezennel  bemutatott  npar- 
egyesület«.  A  ki  valóban  szabadelmű  gondolkozású,  nem 
tagadandja  meg  részvétteljes  részvényét,  különben  jobb 
keze  ajka  vallomását  meghazudtolná  ;    kinek    eszméi  csak 

az  anyagi  jólét  kifejtése  körül  pontosulnak,  annak  ipart 
fejleszteni  czélzó  egyesületet  nem  lehet  nem  pártolnia ;  a  ki 
földmives,  annak  érdekében  áll,  hogy  a  műipar  körébőli 
szükségeit  minél  jobban,  minél  olcsóbban,  minél  könnyeb- 
ben fedezhesse,  hogy  a  fogyasztó  néposztály  benn  a  hon- 
ban szaporodjék  s  tehetösbüljön ;  végre  még  legközelebb 
műiparos  polgártársaink  azok,  kikre  ezen  egyesület,  ha  élet- 
erősen léphet  életbe,  leg jótékonyabb  közvetlen  hatással 
leend,  kiktől  tehát  leghőbb  részvétet  igényelhet.  Miért 
maradt  el  a  nép  mindekkorig  ?  Azért,  mert  megszokta  volt 
önmagáról  saját  erejével  nem  gondoskodni  ;  megszokta  min- 
dent, a  mit  kap,  mások  kegyelmétől  várni,  és  nem  jutott 
el  meleg  érzetére  a  gondolatnak  :  hogy  a  ki  magán  segíteni 
igyekszik,  azt  Isten  segíti  meg.  A  nép  filléreiben  a  jótékony 
intézetek  leghatalmasabb  kútforrása  rejtezik  ;  azonfelül  pedig 
minden  intézetet,  melyet  maga  hozott  létre,  kellőleg  mél- 
tányoland  és  kitelhetően  hasznát  is  veszi ;  örülend  neki, 
mint  saját  művének,  és  ápolandja,  -mint  sajátját;  mindez 
azoknál,  miket  mások  kegyelmétől  vőn,  legnagyobb  részben 
máskép  van,  és  lélektani  okoknál  fogva  örökké  máskép  is 
leend.  És  hála  Istennek  !  a  patakká  növő  cseppek  rendszerét 
ajánló  szavak  nem  is  maradnak  egészen  visszhangtalanul. 
Akadt  már  a  távol  Torontálban  helység,  mely  a  pesti  ref. 
főiskolára  a  7^  kros  adakozást  megkezdé,  és  Pest  megyében 
a  népnevelési  2  krnak  nagy  részben  tőkésített  beszedése 
igen  jól  indul.  Adjon  a  kézművesek,  gyárosok,  kereskedők 
egy  harmadrésze  egy-egy  forintot,  s  azzal,  a  mi  egyébként 
összegyűl,  az  iparegyesület  nagyszerű  hatással  kezdheti 
meg  egy  pár  hónap  alatt  munkálkodását.  De  különösen 
a  czéheket  akarjuk  saját  javokra  figyelmeztetni.  Nem  szán- 
dokunk  ezúttal  még  az  institutiónak  jó  s  rossz  oldalát  végig 
taglalni,  de  annyit  bátran  kimondhatunk,  hogy  a  »discussio« 
korában  élvén,  ily  testületek,  melyek  a  népélet  érdekteljes 
viszonyaiba  ennyire  bevágnak,  a  taglaló  figyelmet  ki  nem 
kerülhetik.  E  honban  igen  sokan  vannak,  a  kik  nagyon 
jól  tudják,  hogy  a  körülmények,  melyek  a  czéheket  életbe 
hozták,  immár  nincsenek.  Tudják,  hogy  a  czéhek  azon 
korban  születtek,  melyekben  mindenek  harczban  állottak 
mindenek  ellen,  melyben  segél3T:e,  ótalomra  ki-ki  csak  á 
hozzá  hasonlóknál  számolhatott.  Ekkor  a  közös  érdek  egy 
testületbe  kapcsolt  többeket  ;  ebből  csakhamar  szokás,  a 
szokásból  pedig  kizáró  jog  támadott  és  e  jognak  erőt  kölcsön- 
zött a  városi  védrendszer  állapotja,  melyben  s  miatta  a  város 
behgazgatásában  a  czéhek  fontos  szerepet  játszottak.  De 
megváltoztak  a  körülmények,  a  testületek  védszerepét  a 
status  magára  vette,  és  korunkban  olyasmire,  minek  neve 
»statu8  in  statu«  már  hely  alig  van,  úgy,  hogy  csaknem  közön- 

séges    vélemény    a    czéhekről :    »Aa    nem    léteznének,    léteibe 
bizonynyal  nem  jönnének«. 

Vannak  továbbá  igen  sokan,  kik  úgy  hiszik,  hogy  a 
czéhek  a  műipar  kifej  lésére  nézve  is  ma  már  inkább  gátló, 
mint  előmozdító  institutiók ;  s  hogy  tanítás  tekintetében 
sem  a  legjobb  tanodák.  Hogy  az  inas  többnyire  házi  szolga 
szerepet  viszen,  s  a  mesterségből  nem  tanul  5  év  alatt  annyit, 
mennyit  egy  jó  ipariskolában  félév  alatt  tanulhatna.  Hogy 
a  legényt  mestere  csak  eszköznek  tekinti,  ki  által  minél 
olcsóbb  bérért,  minél  több  nyereséget  vadász  ;  ki  tehát  leg- 
fölebb  mechanikai  gyakorlatra  tehet  szert  egyes  munka- 
részekben ;  de  az  egésznek  még  csak  teljes  áttekintését 
sem  nyerheti  meg,  még  kevesebbé  az  ismeret  tökélyt.  A  ván- 
dorlásról is  sokan  hiszik,  hogy  ma  már  nem  oly  szükséges, 
mint  akkor  volt,  midőn  bizonyos  ismeretre  csak  bizonyos 
helyütt  lehetett  szert  tenni,  s  hogy  mindenesetre  kár  min- 
denkit oly  cselekvésre  kényszeríteni,  mely  legtöbbeknek 
igen  kártékony  lehet,  hasznos  pedig  csak  azoknak,  kikről 
feltehetni,  hogy  önként  is  megtennék.  Végre  a  mestermű- 
készítmény  kötelessége,  a  mesterré  létei  költséges  volta  s 
a  czéhek  azon  szelleme,  csaknem  közönségesen  kázhoztatik, 
mely  a  czéhbehek  érdekét  az  iparíizők  szaporodásával  ellen- 
kezésbe hozván  ;  magoknak  a  czéhbelieknek  tökéletesítésére, 
a  műipar  kifejlésére  s  a  becsületes  kenyérkereset  szabad- 
ságára kártékonyán  hat,  s  a  kézműveket  fogyasztó  nagy 
néptömeget  kényszerített  függésbe  helyezi.  Mindezek  bár 
jelenleg  csak  száraz  vázlatban  említ vék,  annyit  minden- 
esetre bizonyítanak,  miképen  ha  még  szeretnek  magoknak 
a  czéhek  jövendőt  ígérni,  símulniok  kell  a  kor  kivánatihoz  ; 
meg  kell  mutatniok,  hogy  van  kebelökben  haladási  elem. 
hogy  nem  gátjai,  sőt  inkább  előmozdítói  a  műipar  kifej- 
lésének. 

Yalami  a  népnevelésliez.*) 

A  gyapjúvásár  közéig,  s  a  ki  juhot  tart,  de  kivált  kinek 
(mint  nekünk  magunknak  is  egy  pár  száz  juhocskánkkal) 
a  telelés  nagy  gondot  adott,  némi  nyugtalansággal  néz  a 
gyapjú  árnak  elibe  ;  mert  hiszen  még  azok  szerint  is,  kik, 
mint  Elsner,  legtöbbnyire  kedvező  conjuncturákat  szeretnek 
a  gyapjúttermesztőknek  jóslani,  a  legjobb,  a  mi  történhe- 
tik, az  :  hogy  a  tavalinál  alább  nem  száll.  És  ez  a  nyugtalan- 
ság s  ez  a  bizom'^talanság  évről-évre  tart,  és  é^TŐl-évre 
súlyosodik,  s  bár  optimistáinkat  néha  egy  pár  forintnjá 
árszökkenés  új  reményekre    élessze  :    önmystificatió    nélkül 


*)  Az  1841-iki    »Pesti  Hirlap«   34-ik  számából.  K.  F. 

nem  lehet  tagadnunk,  hogy  a  gyapjútenyésztésre  a  mosta- 
ninál tartósan  jutalmazóbb  jövendő  minden  valószinűségen 
kívül  van ;  ellenben  a  csökkenés  csaknem  bizonyos,  két 
oknál  fogva:  1.  mivel  a  termesztésben  oly  vetélytársak 
léptek  a  világ  színpadára,  kik  óriási  lépésekkel  túlszárnyalni 
fenyegetőznek,  s  kikkel  mi  a  világpiaczon  a  versenyt  ki  nem 
állhatjuk  ;  2.  mert  a  fogyasztás  nem  szaporodik,  sőt  népes- 
ség szaporodási  viszonylag  talán  kisebbedik.  —  Kevesbülni 
véljük  a  fogyasztást,  mert  a  gyapotszövetek  igen  sok  birto- 
kot elfoglalnak,  hol  ezelőtt  csak  a  gyapjú  uralkodott,  s  habár 
az  alsóbb  néposztály,  vagyonossága  növekedtével  és  szokásai 
változtával,  még  Európa  némely  vidékein,  nevezetesen  mi- 
nálunk, a  közönséges  gyapjúfogyasztást  növelhetné ;  de 
mi  azt  hisszük,  még  vagy  egy  századig  bizvást  koldussá 
lehetne  minden  gazda,  ki  gazdasági  számvetését  ezen 
reményre  alapítaná  ;  Chinának  250  millió  embere  ha  tücs- 
köstől,  bogarastól  meghódol  is  a  kevély  Albionnak,  alig 
lesz  egyhamar  hajlandó,  klimatikus  és  népszokásos  körül- 
ményeihez alkalmatosabb  selyem  ümegét  posztó  kabáttal 
felváltani.  Ellenben  midőn  e  szerint  a  fogyasztás  nem  épen 
rózsaszínű  reménynyel  biztat  :  másrészről  a  termesztésben 
hatalmas  versenytársak  keletkeznek.  Elég  itt  csak  szárazon 
említeni,  az  óriási  orosz  birodalmat  és  különösen  Uj -Hollan- 
dot és  Van-Diemenslandot,  honnan  1810-ben  még  csak 
41.407  font  gyapjút  vittek  be  Angliába,  1830-ban  már 
1,967.309  fontot,  1840-ben  pedig  (ha  nem  csalatkozunk) 
Anglia  gyárainak  32 — 40  milhó  fontnyi  behozott  gyapjúra 
menő  szükségét  ^/e  részben  Ausztrália  pótolta,  melynek 
végetlen  legelői  a  népességnek-  számba  vételét  még  alig 
érdemlő  csekélysége  mellett  a  juhtartásnak  csaknem  határ- 
talan kiterjedést  engednek  ;  a  már  magában  is  olcsóbb 
tengeri  szállítást  pedig  sem  út  vámok,  sem  harminczadok 
nem  nehezítik.  Ily  conjunc túrák  között  e  tárgyakbani 
tudatlanságunk  mellett  is,  czáfolattól  nem  tartva  merjük 
elmondani,  hogy  eljött  az  idő  gondoskodni :  mivel  fogja 
nemzetünk  a  gyapjúban  valószínűleg  elkövetkezendő  jöve- 
delemhiányt pótolni  ?  —  mert  pótolnia  kell,  ha  elszegényedni 
nem  akar.  És  e  kérdésre  elmondjuk  egyszerűen,  a  mit  előt- 
tünk egy  tisztán  practicus  életet  élő  barátunk  elmondott : 
»Gyapju  manufactura,  czukor  belföldi  növényekből  és 
különösen  selyem,  —  e  három  czikk  bőven  fedezhetné  a  gyapjú 
miatti  hiányt  nemzetünk  jövedelmében.  Készítsünk  csak 
annyit  e  háromból,  mennyire  magunknak  szükségünk  van, 
s  kárunk  gazdagon  ki  lesz  pótolva,  s  vetélytársaktól  nincs 
mit  tartanunk,  mert  nem  annyiban,  hogy  sokat  vegyünk  be, 
mint  inkább  abban,  hogy  keveset  adjunk  ki,  fekszik  a  valódi 
nyereség  egyeseknél,  mint  nemzeteknél.* 

így  szólt  barátunk.  Mi  ezt  nem  volnánk  hajlandók  alá- 
írni, mi  azt  gondoljuk,  hibázna  a  nép,  mely  mindent,  a  mire 
szüksége  van,  maga  akarna  termeszteni  és  készíteni  ;  az 
annyit  tenne,  mint  megszüntetni  az  internationális  keres- 
kedést. Mi  a  statusgazdaságban  azok  tanához  szegődtünk, 
kik  legjobbnak  véUk,  ha  minden  nemzet  azt  teszi,  a  mit  saját 
körülményeihez  képest  leghasznosabban  tehet ;  s  ennek 
fölöslegét  kicseréli  olyanokért,  miket  mások  könnyebben  s 
olcsóbban  képesek  előáUitani.  Azonban  épen  e  tannál  fogva 
vagyunk  hajlandók  aláírni,  a  mit  derék  barátunk  »m  speci- 
fico«  javasol.  Mert  azt  hisszük,  hazánknak  kevésbbé  termé- 
keny, de  nagyon  népes  felső  vidékei  igen  alkalmasak  arra, 
hogy  annyi  gyapjút,  mennyire  magunknak  szükségünk  van, 
feldolgozzanak ;  a  czukor  pedig  és  különösen  a  selyem  oly 
termékek,  mikre  csaknem  üstökünknél  fogva  ragadnak  a 
körülmények.  —  Irtózatos  pénzt  admxk  ki  évenként  czu- 
korért,  melyet  mégis,  miként  Anghában  a  sört,  minden 
gazdasszony  olcsóbban  előállíthatna  családja  számára ;  pedig 
lám !  még  a  pesti  czukorgyár  is  (ha  nem  csalatkozunk) 
amerikai  czukornádlisztet  dolgozik  fel,  —  a  mi  pedig  a  sely- 
met illeti  :  miihók  vannak  hazánkban,  kik  egy  rőf  posztót 
egész  éltükön  át  nem  vesznek  ;  de  talán  egy  sincs,  a  kin 
valami  kis  selyem  ne  volna  ;  a  legszegényebb  leány  hajában 
is  van  egy  selyemszalag,  s  tán  még  a  nyomorult  koldus 
Tongyai  közt  is  van  selyemférczelés,  avagy  kalapján  egy 
selyemszegély.  Mindezt  játszva  teremthetnők  elő  benn  a 
honban,  a  nélkül,  hogy  földeink  egyéb  termékét  kevesbíte- 
nők,  vagy  a  munkáserőt  mástól  elvonnók. 

»Azonban  —  folytatá  barátunk  —  ezekről  szólva  nem 
egyes  birtokosok  vagy  egyesületek  forognak  szemeim  előtt, 
hanem  a  nép,  mert  nemzeti  kárról,  haszonról  van  szó.  Egyes 
vállalatok  szállnak  és  kelnek  a  nélkül,  hogy  a  nemzet  élet- 
erejét tartósan  föltételeznék.  Tartósság  ég  életerő  csak 
a  népben  van.  A  minek  termesztését  a  nép  magáévá  nem 
tette,  az  egy  egész  nemzetre  áldáshozó  nagyszerűségben 
virágozni  soha  sem  fog.  Ellenben  a  mely  idegen  terméket 
a  nép  feKogott,  a  nép  honosított  meg,  az  állandó  kiirthatlan 
súlyt  képez  a  nemzeti  jólét  mérlegében.  Ilyen  nálunk  a 
kukoricza,  burgonya,  dohány,  szőllő  s  némely  olajnövény ; 
ilyen  Lombardiában,  ilyen  lehet  minálunk  a  selyem  is. 
Olaszhonban  is  idegen  termék  volt  egykor  a  selyem.  Tudjuk, 
hogy  550-edik  év  előtt  még  Európában  selymet  nem  tenyész- 
tettek ;  Gibbonból  ki-ki  megtanulhatja,  miként  Justinián 
volt,  ki  két  perzsa  barát  által  hozatta  Chinából  az  első 
selyembogártojásokat,  és  megmaradt  a  selyem  Európában 
kiirthatlan ul  ;  mert  termesztését  a  nép  fogta  föl,  és  a  nép 

általa  vagyonossá  lön,  míg  az  aranybányákban  bérért  dol- 
gozó nép,  lelkileg,  testileg  nyomorult  marad. « 

Az  tehát  a  kérdés  :  miképen  kellene  különösen  a  selyem- 
tenyésztést úgyszólván  a  népnek  kezére  játszani  ?  És  mi  e 
kérdésre  alig  tudnánk  mást  felelni,  mint  ezt  :  népiskolák 
által,  Uraim  !  A  népnevelés  alkalmasint  a  legkorszerűbb 
kérdések  egyike  közöttünk.  Sok  fontos  szózat  emelkedék 
már  e  tárgyban  ;  de  sok  el  is  enyészett,  siker  nélkül,  miként  a 
kiáltás  a  kietlenben.  Ne  hagyjuk.  Uraim,  legközelebb  Zsoldos 
Ignáeznak  utóbbi  számainkban  közlött  fontos  szózatát 
elenyészni  sikertelenül.  Egyesületet  javasol  ő  ;  fogadjuk  el 
a  kétkrajczáros  adakozás  rendszerét  s  e  két  krajczárral 
álljon  össze  mindenik  megye.  Pest  példája  szerint,  egy  nagy 
egyesületté.  Azonban  nekünk  van  még  ezenkívül  saját 
nézetünk  a  dologról,  melynek  gyakorlati  alkalmazására 
nézve,  megvalljuk  őszintén,  leginkább  az  hozott  tisztába, 
mit  az  Ismertető  derék  szerkesztő  tulajdonosa  egy  pár  év 
előtt  egy  morvaországi  helység  (ha  nem  csalatkozunk 
Turcs)  iskolájáról  közlött  ;  mi  azonban,  fájdalom,  szintúgy 
pusztában  hangzott  el,  mint  más  igen  sok. 

Mi  azt  gondoljuk,  a  népiskolának  valósággal  népisko- 
lának kell  lenni,  különben  czéljának  meg  nem  felel.  Tehát 
irányul  kell  magának  kitűznie  a  nép  életmódját,  hiva- 
tását, rendeltetését.  Ez  pedig  minálunk  legnagyobb  rész- 
ben a  földmívelés.  De  a  földmívelési  irányú  nevelésnek  a 
népnél  gyakorlatinak  kell  lenni,  különben  merő  haszontalan- 
ság. Gyakorlatra  pedig  egy  kis  föld,  egy  kis  gazdaság  kell. 
Ez  egyik  nézetünk.  Másik  :  az  iskolamesterek  sorsát  javí- 
tani kell ;  mert  élelmi  gondoktól  kínzott  állapotban  jó 
tanítót  várni  képtelenség.  Ügy  de  erre  pénz  kell ;  minálunk 
pedig  a  pénz  igen  drága,  ellenben  földet  adni  igen  sok 
helyütt  nem  is  áldozat.  íme  !  tehát  mind  a  két  nézetnél  egy 
eredményre  jöttünk  :  földre  van  szükség,  hogy  a  népisko- 
lában azt  lehessen  tanítani,  mire  a  népnek  szüksége  van  ; 
és  földre  van  szükség,  hogy  a  néptanító  élhessen.  Két  czélt 
érhetnénk  egy  eszköz  által.  Nincsenek  még  (de  lesznek) 
bizonyos  adataink  arról :  országrészünk  hányadrészében 
hajtatott  ekkorig  végre  a  tagosztály  s  elkülönözés ;  azon- 
ban nem  csalatkozunk  talán  hitünkben,  hogy  az  országnak 
két  harmadrésze  még  alkalmasint  hátra  van.  Már  pedig, 
nézetünk  szerint,  ahg  van  helység,  hol  tagosztály  alkalmával 
károm-négy  holdat  kiszakítani  nem  lehetne ;  igen  sok  van 
pedig,  a  hol  10--12  holdat  kiszakítani  lehet  a  nélkül,  hogy 
a  földesuraság,  avagy  község  csak  meg  is  érezné.  De  tegyük 
fel  10  közül  5  helyütt  nem  történhetnék,  a  másik  5  helyen 
bizonyosan  megtörténhetik ;  hiszen  számtalan  helység  van 
honunkban,    melynek   libapástjából   is    kitelnék,    vagy   egy 

kis  fáradtsággal  a  békák  s  pióczák  birodalmából  elszakíttat- 
hatnék  annyi  az  iskola  számára,  a  mennyi  kell,  hogy  mind 
a  két  czél  fedezve  legyen. 

Ezen .  néhány  holdon  az  értelmes  oktató,  vidéki  hely- 
zet szerint,  a  földmívelésnek  minden  alkalmazható  nemeire 
gyakorlatilag  oktathatná  növendékeit,  s  gyakorlati  oktatás 
közben  játszva  önthetné  elméjökbe  az  elméleti  rokonisme- 
reteket, így  honosulna  meg  a  népnél  az  okszerű  gazdálkodás, 
így  a  kertészség,  különösen  a  gyümölcstermesztés,  melynek 
hiánya  a  pesti  piaezon  oly  igen  érezhető  ;  így  a  méhészet, 
így  a  selyemtenyésztés  is,  —  és  a  föld,  melyben  a  nép  gyer- 
mekei oktatást  nyertek,  nemzedékről  nemzedékre  gyümöl- 
csözendőt,  az  oktatónak  élelmet  adott,  és  lesimítja  e  tisztes 
osztály  homlokáról  az  ínség  és  nyomor  ránczait.  Igen,  — 
mondjátok  — 'de  ki  oktatandja  az  oktatókat  ?  És  e  kérdésnél 
egy  gondolat  ötlik  eszünkbe.  Néhány  nap  előtt  kimentünk 
megnézni  a  pesti  városerdőcskébeni  epreskertet,  József  pro- 
metheusi  eszméinek  rommaradványait.  Ott  áll  elhagyatot- 
tan, az  »aréna«  háta  mögött ;  de  a  gyökeret  vert  fák  közül 
vagy  1000  még  él  is  levelezik  is.  És  körültekinténk  és  szom- 
szédjában senki  által  nem  használt  kopár  homokhget  tengerét 
láttuk,  s  nekünk  úgy  tetszett,  hogy  a  nemes  város  kétség- 
telenül segédkezet  nyújtana,  ha  valaki  a  nemzeti  jólét  ara- 
tásához e  téren  egy  pár  magot  elvetne.  És  eszünkbe  jutott, 
hogy  magyar  gazdasági  egyesületünk  van,  s  hogy  az  talán 
épen  itt  alakíthatna  egy  mintaiskolát,  hol  a  tanítók  meg- 
tanulhatnák, mit  egykor  a  nép  gyermekeinek  tanulni  kel- 
lene. A  selyemtenyésztést  bizonynyal  addig  is,  míg  a  szom- 
széd homoktér  eperfa-erdővé  válnék,  gyakorlatilag  nyomban 
el  lehetne  József  kertjével  kezdeni,  — -de  gyakorlatilag,  Uraim, 
mi  magunk  is  el  mérnők  vállalni  a  gondoskodást,  hogy 
Bergamo  tájáról  egy  alkalmas  család  kész  legyen  első  meg- 
hívásra az  »aréna«  mellett  selyemtenyésztés  népiskolai  arénát 
nyitni.  Legyen  ennyi  elég  gondolatébresztésül ;  ki  tudja,  nem 
érlelik-e  meg  kik  erősebbek !  Végezetül  még  azt  írnok,  eszünkbe 
jut,  miként  a  cseléd  jó  Banyán  egy  fát  ültet  valahányszor 
gyermeke  születik  ;  ha  perzselő  alföldünk  árnyéktalan  lakói 
e  népszokást  követnék,  mi  máskép  néznének  ki  trágya- 
garádos  falvaink,  ha  garád  mentében  eperfák  zöldelnének ! 
Pedig  legyen  ismételve  végezetül  :  vigyázzunk,  nehogy  a 
gyapjúra  nézve  valószínűleg  elkövetkezendő  catastropha  ép 
oly  készületlen  találja  nemzetünket,  mint  a  hegyalját  találta 
a  borkereskedés  csökkenése.  Azon  szép  vidéken,  készület- 
lensége  miatt,  kézzelfoghatólag  mutatkozik  az  Isten  átka, 

Angol-magyar  kereskedés.*) 


Tavaly  szülőföldemen  voltam,  a  szép  Hegyalján,  Nyolcz  év 
óta  nem  láttam  immár,  de  örök  frisseségben  hordozám 
keblemben  a  báj  képeket,  melyek  a  mint  egykor  összeolvad- 
tak a  gyermek  álmaival,  ép  úgy  kisérték  munka-  és  szen- 
vedés viharon  keresztül  a  férfiút.  Hallottatok  valamit  ama 
velenczeiről,  ki  örökre  száműzetvén,  titkos  szövetségbe 
lépett  a  köztársaság  ellenségivel  s  maga  feladta  magát, 
csakhogy  Rialtót  még  egyszer  láthassa,  mert  ily  bűnért 
csak  Velenczében  lehetett  Ítéltetnie.  Én  meg  tudom  fogni 
e  velenczeit.  Csaknem  leborultam  megcsókolni  a  földet, 
midőn  nehéz  nyolcz  év  után  először  ismét  Zemplénbe  léptem. 
De  ha  örültem  a  viszontlátásnak,  le  nem  írhatom,  mi  fáj- 
dalmas érzéssel  hatott  rám  :  minden  lépésnél  látni,  mint 
pusztul,  mint  szegényedik  a  gerezddús  Hegyalja,  mi  súlyo- 
san fekszik  vidékén  az  Isten  keze.  A  borkereskedés  napon- 
ként csökken.  Lengyelország  volt  főpiacza,  azt  azonban 
nagyobb  mértékben  veszíti,  elannyira,  hogy  például  Varsó, 
mely  még  csak  1829-ben  is  évenkint  10.000  hordó  gönczi 
hegyaljai  bort  fogyasztott  el,  az  1830-iki  forradalom  óta 
alig  fogyaszt  el  2500-at  évenkint.  És  minekünk  magyarok- 
nak örök  önszerencsétlenségünk  volt,  hogyha  elvesztettünk 
egy  piaczot,  sohasem  kerestünk  mást  helyébe,  hanem  a  régi 
jó  idők  panaszos  emlegetése  közt  ültünk,  mint  a  szénára 
fektetett  eb,  vermeink  zárkövén,  vagy  pinczéink  ajtajánál ; 
hagytuk  megdohosodni  gabonánkat,  megeczetesedni  borun- 
kat ;  vártuk,  mint  Izrael  a  mannát,  ki  borunkat,  búzánkat 
féláron  elvigye  ;  s  csak  fogyott,  csak  fogyott,  míg  végtére 
sem  pénz,  sem  posztó  ;  vagy  pedig  eladtuk  előre  aratásunkat, 
szüretünket,  mert  különben  föld,  szőlő  parlagon  marad. 
Néhány  ember  meggazdagodott,  de  egész  vidék  elszegé- 
nyedett. 

ügy  látszik  nekünk,  hogy  a  természet  által  különösen 
földmívelésre  utasított  nemzeteknél,  kivált  ha  geographiai 
helyzet  s  históriai  események  által  sok  időn  át  mintegy 
csigaszerű  magábavonulásra  voltak  kárhoztatva,  a  keres- 
kedés szelleme  nehezen  ébred  ;  e  nélkül  pedig  saját  zsír- 
jába fulladó  szegény  marad  örökké  a  legtermékenyebb 
ország  is.  E  szellemhiányból  ered  az,  hogy  mi  nem  kere- 
sünk piaczot  termesztményeinknek ;  miből  aztán  önként 
következik,  hogy  ingert  sem  érzünk  többet  és  jobbat  ter- 
meszteni. Most,  miután  Smith  és  Fergussen,  Mill  és  Hume 

*)  Az    1841-iki   »Pesti  Hirlap«   37-ik  számából.  K.  F. 

és  Mac  Culloch  és  száz  »és«  után  a  kereskedésnek  egyedi 
és  egyetemi  jólétre,  iparra,  tudományra,  művészetre,  civi- 
lisatiora,  mindenre,  mi  embernek  kedves.  Isten  előtt  jó, 
hatalmas  befolyásáról  immár  senki  sem  kételkedik  ;  most, 
miután  alig  vagyunk  képesek  megfogni,  miként  vehetett  erőt 
egész  nemzeteken  a  balgatag  gondolát,  hogy  a  mit  egy 
nemzet  a  kereskedésben  nyer,  azt  a  másik  elveszti  ;  most, 
miután  mindnyájan  tudjuk,  hogy  a  szabad  kereskedés  nem 
emel  egy  nemzetet  a  másik  föhbe,  hanem  mindkettőnek  jólétét 
s  éldeleteit  nagyobb  mértékben  megszaporítja,  mint  egyelőre 
gondoltuk  volna,  most,  a  fogalmaknak  ily  tisztulása  után, 
alig  tudja  az  ember,  szégyenelje-e  inkább,  vagy  csodál- 
kozzék, hogy  valaha  oly  törvényt  lehetett  hozni,  mirt  pél- 
dául az  1504  :  28.  ez,  mely  szabad  zsákmányra  bocsátás 
*  büntetése  alatt  eltilt  minden  belföldit,  eladás  végett  mar- 
hát kihajtani  ;  de  korántsem  élelmi  vagy  tábori  szükség  te- 
kintetéből, korántsem  oly  czélból,  hogy  a  marhák  ki  ne  haj- 
tassanak, hanem  csak  a  végett,  hogy  belföldiek  által  ki 
ne  hajtassanak  ;  mert  az  1-ső  §.  egyenesen  rendeh,  hogy 
»ha  külföldiek  marhát  akarnak  venni,  jöjjenek  érte,  misze- 
rint ők  s  nem  az  ország  lakosai  fizessék  a  harminczadot«. 
Mintha  bizony  a  vámot  egy  részben  nem  az  eladó,  ki  vagyo- 
náért annyival  kevesebbet  kap,  másrészt  nem  a  vevő,  ki 
annyival  drágábban  vészen,  fizetnék.  De  bármennyire  ne- 
vetségesnek találjuk  is  az  ilyen  törvényt,  annyi  igaz,  hogy 
a  gyakorlati  életben  maiglan  is  erővel  bír  ;  mert  mi  ugyan 
termesztményeinknek  piaczot  nem  keresünk.  Ez  pedig  nem- 
csak a  hegyaljai  borról  áll,  hanem  áll  minden  egyébről  is. 
És  mi  ezúttal  kereskedésünk  egyéb  akadályinak  fejtegeté- 
sét egy  másik  czikkre  halaszt ván,  jelenleg  csak  azon  meg- 
győződésünket fejezzük  ki,  hogy  minél  inkább  taglalgatjuk 
népgazdasági  állapotunkat,  annál  erősebben  hiszszük  orszá- 
gunk egész  termesztő  körére  általánosan  kiterjeszthetni  a 
meggyőződést,  melyet  bennünk  a  Hegyaljának  szemlélete 
gerjesztett,  t.  i.,  hogy  legnagyobb  szükségeink  közé  tarto- 
zik oly  valamely  közvetítő  mód,  mely  termesztményeinket 
egyenest  a  világpiaczra  vigye  s  a  termesztőket  a  vevőkkel 
közvetlen  érintkezésbe  hozza.  Most  három-négy  kézen  jut- 
nak csak  a  fogyasztó  kezébe  termesztményeink  ;  s  ezen 
körülményt  elég  említenünk,  hogy  kitessék,  mi  kevés  jut 
termesztőink  kezébe  abból,  mit  termékeinkért  a  vevő  fizet. 
Tudva  van  a  nemzet  előtt,  miként  e  szempont  az,  melyből 
Almási-Balogh  Pál  egy  angol-magyar  intézet  létesítésére 
irányzott  törekvésében  kiindult.  Munkálkodásinak  végered- 
ményét lapjaink  előbbi  számában  szerencsénk  volt  a  közön- 
ségnek előterjeszteni  ;  jelenleg  magának  Giffard  úrnak  fel- 
szólítását  bocsátjuk   közre,    miszerint   értesíti   a   nemzetet, 

hogy  a  magyarországi  terraékeknek  a  londoni  piaczon  el- 
adását száztól  5  díj  mellett  magára  vállalván,  nagyszerű 
bizományintézetét  megnyitotta.  Tudjuk  ugyan,  hogy  Kirk 
Henrik  úrnak  hasonló  czélú  vállalata  némely  részben  nem 
épen  alkalmas  talán  a  termesztök  tömegében  egy  hasonló 
irányú  másik  iránt  nevelni  a  bizodalmat,  de  mi  őszintén 
megvalljuk,  hogyha  egyszer  ily  férfiaknak,  mint  Giíford  úr  és 
társai,  pénzforrásaik  gazdagságánál,  összeköttetéseik  fontos- 
ságánál s  a  kereskedő  világbani  tapasztalásaiknál  fogva  sike- 
rülend  a  magyar  termékeket,  melyek,  mint  magyar  termékek^ 
ekkorig  az  angol  kikötőkben  egészen  ismeretlenek  voltak,  Britan- 
niában megismertetni :  a  két  kormány  közti  viszonyok  ked- 
vező conjuncturáinak  hozzáj árulta val  oly  terjedt  kereskedés- 
nek kell  a  két  nemzet  között  kifejlődnie,  s  a  termékekben 
már  is  oly  gazdag  Magyarország,  mihelyt  egyszer  megnyitva 
látván  a  világ  piaczát,  a  biztos  haszon  érzetével  ingert  is 
érezend  földjének  s  iparának  rejtett  kincseit  kifejleszteni,  ter- 
mesztményekben  annyira  bevelkedhetik,  miszerint  nem  egy, 
nem  kettő,  hanem  20 — 30  ily  nagyszerű  bizomány-intézetnek 
is  egymássali  becsületes  versenj're  bő  anyagot  képes  nyújtani ; 
s  azért  mi,  távol  a  hiedelemtől,  hogy  az  előzményeket  nem 
biztatóknak  tartanok,  inkább  szívből  örvendünk,  hogy  máris 
két  ház  áll  fenn,  melynek  egymássali  becsületes  versenye 
e  vállalattól  az  általunk  minden  tekintetben  oly  méltán 
gyűlölt  egyedárúság  színét  már  kezdetben  eltávoztatja, 
örülünk  pedig  annyival  inkább,  mivel  mind  a  két  válla- 
latnak keletkezését  alkalmunk  lévén  figyelmes  szemmel 
kisérni ;  Kirk  Henrik  úrra  nézve  csupán  azt  sajnáltuk,  hogy 
Balogh  Pál  úrrali  meghasonlás  után  ez  ismeretlen  földön 
szerencsétlensége  volt  ép  azon  emberek  körmei  közé  ke- 
rülni, kiknek  ekkorig  a  termékeladás  csaknem  egészen  kezeik 
közt  volt  és  így  nem  lépvén  közvetlen  érintkezésbe  a  ter- 
mesztőkkel, ismét  a  régi  kezek  közt  sikamlott  el  minden 
haszon,  melyet  útjai-  s  módjainak  szerencsésb  választása 
mellett  a  termelőknek  juttathat  s  ezzel  vállalata  iránt 
bizodalmat  gerjeszthet  vala.  Mi  tehát  Giíford  úrra  nézve, 
ámbár  egyrészről  ezen  előzmények  miatt  nem  örvendhetett 
oly  szíves  fogadtatásnak,  mint  a  minőre  e  nemzet  ismeretes 
lelkületénél  fogva  jogszerűen  számolhata,  épen  ez  előzménye- 
ket inkább  kedvezőknek  tartanok,  mert  ő  neki  jutott  a 
szerencse  más  kárán  okulhatni  ;  midőn  Kirk  úr  elég  szeren- 
csétlen volt  csak  saját  kárán  okulni.  Azonban  reméljük, 
ő  is  eljutott  immár  helyzetének  ismeretére  s  így  nincs  egyéb 
hátra,  mint  szerencsét  kívánni  minmagunknak,  hogy  Gií- 
ford úr  fellépésével  az  angol  nemzetbeli  internationahs 
közvetlen  kereskedés  első  kapcsai  immár  megforrasztvák  ; 
a  többit,  csak  ne  hibázzék   egyik   részről  a  férfias  kitűrés, 

másikról  az  önérdeket  józanul  fölfogni  tudás,  az  események 
hatalma  előbb-utóbb  kiküzdi  minden  bizonnyal.  Vannak 
ugyan  külkereskedelmünknek  más  egyéb  akadályai  is, 
melyeknek  elhárítása  egyrészről  nem  egészen  tőlünk  függ, 
de  van  sok,  mi  egyenesen  csak  mitőlünk  függ.  Mindkettő- 
ről megmondjuk  közelalkalommal  nézetünket  ;  most  két 
figyelmeztetéssel  zárjuk  bódító  fejfájás  közt  írott  sorain- 
kat :  1.  hogy  Gifford  úr  vállalatában  nincs  semmi  egyed- 
árúság eleme  ;  ki  vele  összeköttetésbe  lép,  teljességgel  nem 
kénytelen  magát  kötelezni,  hogy  neki  tartozzék  átadni 
jövendőben  is  termesztményeit.  2.  A  nemzet  becsülete  s  az 
önérdek  józan  értelme  nevében  szabad  remélnünk,  hogy 
elmultak  az  idők,  midőn  a  kenderköteg  közepén  tégladara- 
bok, a  gyapjúzsák  belében  dögbőr-hulladék  ke  vertetett. 
Ily  gazemberek  ellen,  kik  ostoba  csalárdságuk  által  hazánk 
hitelét  s  hitelével  jövendőjét  koczkáztathatnák,  ma  már  a 
nemzeti  indignáczió  —  meg  vagyunk  győződve  —  minden 
kitelhető  súlyával  kelne  föl. 


A  szegény  vakok.*) 

Hagyjuk  egy  kissé  a  politikát.  Érdekbarázdás  komor 
mezején  a  fontolgató  hideg  ész  lakik  ;  nekem  most  szív  kell, 
áldozatra  kész,  melyhez  a  nyomor  mindenhatón  szól.  Legyen 
távol  a  szeretetlenség,  mely  a  véleményharczot  a  jótékony- 
ság birodalmába  is  átviszi,  s  még  jót  sem  örömest  teszen, 
ha  más  is  teszi,  a  kit  nem  számít  barátaihoz. 

Minő  boldogság  látni.  Uraim  !  A  szem  világban  egész 
menny  lakik,  mert  a  természet  oly  mondhatlan  szép.  A  ki 
boldog,  vessen  egy  ájtatos  tekintetet  a  ragyogó  csillagoktól 
a  fénybogárka  kis  csillámáig  és  boldogsága  magasztossá 
lesz.  A  ki  boldogtalan,  keressen  vigasztalást  künn  a  szabad- 
ban, és  ha  szétnézett  és  nem  érezte,  hogy  minden  erkölcsi 
rosszak  mellett  is  mik  az  emberélet  árnyékrészei.  Isten 
világa  mondhatlanul  szép  ;  ő  menjen  magát  eltemettetni, 
mert  ez  az  élet  nem  neki  való.  És  ki  a  polgár  férfias  lelkét, 
az  áldozatra  kész  resignatiót,  az  igazságnak  meggyőződését 
szemben  tükrözni  sohasem  látta,  ki  a  szemfénynek  nedves 
sugarában  emberi  részvétet,  barátságot,  szerelmet  soha  nem 
olvasott,  azt  a  földnek  legszebb  látványától  fosztá  meg  az 
Ég,  annak  nincs  a  mennyről  előérzete.  De  épen  mivel  a  látás 
ily  kincs  :  kőszívnek  kell  lenni,  mely  meg  nem  indul,  ha  egy 
vakot  át.  Gondoljuk  csak  meg  az  örökös^jt,  mely  őt  környezi 
egész  életén,  a  veszteségnek,  nélkülözésnek  minden  nemeit, 

*)  Az   1841-iki   »Pe8ti  Hirlap«  38-ik  számából.  K.  F. 

a  gyámságra  kárhoztatott  kiskorúságot  s  tehetetlenség  minden 
bajait,  —  és  érezni  fogjuk,  mit  értett  amaz  óvilági  bölcs, 
midőn  azt  monda  :  hogy  a  vak  feje,  még  az  Istenek  előtt 
is  szent.  »Sterben  ist  nichts  —  doch  lében  und  nichts  sehen, 
das  ist  ein  Unglück«,  —  a  mint  Schiller  monda.  Bocsássátok 
meg.  Uraim,  a  komor  férfiúnak  egyszer  az  érzés  meleg  szó- 
zatát !  Nekem  okom  van  méltányolni  az  élet  kincseit,  s 
mivel  van,  kettős  erővel  hat  reám  a  szerencsétlenség  szem- 
lélete ;  hármas  erővel,  ha  eszembe  jut,  hogy  egy  kitűnő  hazafi, 
kinek  barátsága  az  én  büszkeségem,  szinte  vakulással  küzd. 
Engedjétek  a  messze  távolban  őt  üdvözlenem  nevetekben 
is,  engedjétek,  hadd  legyen  im  e  lap  a  közönséges  részvét 
hírnöke. 

Mindig  irigyeltük  a  mennyei  éldeletet,  melyet  egy 
szemorvos  érezhet,  valahányszor  egy  vaknak  szemevilágát 
visszaadja.  De  soknak,  igen  soknak  vissza  nem  adhatni. 
A  statisztikai  lajstromok  oda  mutatnak,  hogy  Magyarhon- 
ban mintegy  500  emberre  egy  vak  esik,  tehát  mindössze 
24.000.  Arról  van  hát  szó,  hogy  a  kiknek  szemök  világát 
vissza  nem  adhatjuk,  gyújtsuk  még  legalább  kebelökben  a 
szellem  fáklya  világát,   mely  felderítse  örök  éjöket. 

ötvenhat  éve,  mióta  a  hallhatatlan  emlékezetű  Haüy 
a  vak  Lesueurt,  kit  a  szent  germaini  templomajtóból  fogott  fel, 
a  philanthrop-egyesületnek  bemutatta  s  módot  nyert  vak- 
nevelő-intézetét fölállítani,  ö  a  vakoknak  azzá  lőn,  a  mi 
de  VEfée  a  siketnémáknak.  Mindketten  az  emberszeretet 
szeliden-nagy  bajnokai.  Haüy  megoldá  az  évezredes  problé- 
mát ;  a  vakok  nevelésének  lehetségét  gyakorlatilag  meg- 
mutatta ;  emberszerető  gondolata  visszhangra  talált ;  immár 
tudtunkra  mintegy  30  helyen  nyitott  a  szegény  vakoknak 
nevelőházat  az  emberszeretet  ;  s  közöttük  —  nemzetünk 
becsületére  legyen  mondva  —  a  magyarhoni  kitűnő  helyt 
foglal,  ha  segédkezet  nyújtunk  újra  támadnia  romjaiból, 
melyekbe  az  1838-ki  árvíz  döntötte.  És  mi  nem  fogunk 
reménységünkben  megcsalatkozni ;  mert  igaz,  a  mit  több- 
ször mondottunk,  hogy  az  irgalom  érzete  nem  hiányzik 
e  nemzetben.  1825-ben  történt,  hogy  a  bécsi  vaknevelő- 
intézetnek érdemteljes  igazgatója,  Klein  tanácsnok,  Beitl 
Rafaelt  rábírta,  menne  Pozsonyba  az  országgyűlésre,  egy 
hasonnemű  intézet  felállítását  megkisérlendő.  A  főherczeg- 
nádor  által  kitűnő  pártfogásra  méltatva,  intézetét  magány- 
adakozásokból nemsokára  megnyithatá  ;  mely  is  1826-ban 
Pestre  tétetett  át,  s  kivált  1833-tól  fogva,  mióta  t.  i.Dole- 
zsálek  úr  által  igazgattatik,  naponkint  több  és  több  rész- 
vétre talált,  mert  naponkint  szebb  és  szebb  eredménynyel 
dicsekhetik,  elannyira,  hogy  mi  kételkedünk,  ha  van-e  vak- 
nevelő-intézet a  föld  kerekségén,  mely  úgy  erkölcsi   képzés. 

mint  testi  és  szellemi  nevelés  tekintetében,  hasonló  erővel, 
aránylag  több  eredményt  mutathatna ;  van  pedig  oly  része 
a  magyarhoni  intézetnek,  mire  nézve  kétségtelenül  csak- 
nem minden  más  intézetet  felülhalad  ;  és  ez  a  testi  neve- 
lés. Duzan  még  1837-ben  csudálkozva  emlité,  hogy  a  vak- 
nevelő-intézetek a  szegény  vakok  számára  sajátlagos  gym- 
nastikáról  nem  gondoskodtak  ;  de  panaszos  csudálkozását 
nem  terjesztette  volna  ki  általánosra,  hahogy  a  pesti 
intézetet  ismeri,  mert  ennek  már  1834  óta  gymnasticája  van. 
Ki  a  testgyakorlati  egyesületnek  Pesten  a  Beleznay-féle 
kertben  Clair  úr  igazgatása  alatt  levő  gymnasticai  iskoláját 
látta,  ha  később  a  vakok  intézetét  meglátogatja,  egy  bizo- 
nyos nemével  a  szent  bámulatnak  fogja  szemlélni,  minő 
szabatos  bizonyossággal  mozognak  a  vak  gyermekek  sok 
nemében  a  testgyakorlásnak,  mihez,  hogy  erő  és  ügyesség 
kell,  már  amott  a  látóknál  is  gyönyörrel  szemlélhetők. 
Csaknem  kételkedik  az  ember,  ha  valósággal  vakok-e  ez 
ifjoncz  gymnazisták,  s  midőn  kétsége,  fájdalom,  igen  is 
bizonyosan  eloszlik,  erővel  eszébe  jut  az  embernek  ama  hato- 
dik érzék,  melyet  a  görögök  wocuestesis«-nek.  neveznek  s 
melyről  az  állati  magnetismus  párthívei  állítják,  hogy  annál 
erősebben  fejHk  ki,  minél  inkább  csonkul  a  speciális  érzé- 
kek egy  vagy  másika.  De  hiszen  ép  azon  alapszik  Haüy 
emberszerető  rendszere,  hogy  a  természetnek  minden  hiányt 
fedezni,  minden  csorbát  pótolni  törekvése  szerint,  a  leg- 
nemesebb érzék  hiányát  is,  a  többi  érzékeknek,  különösen 
a  hallásnak  és  tapintásnak  nagyobb  fokra  kifej  leszthetése 
pótolhatja  ;  s  így  lesz  a  szegény  vak  oly  oktatásnak  elfoga- 
dására képessé,  mely  őt  (hacsak  egyszersmind  nem  buta  is) 
az  irgalom  koldúskenyerére  kárhoztatott  nyomorultak  közül 
az  önére j  ökre  támaszkodó  hasznos  polgárok  sorába  emel- 
heti. Az  érzékek  e  kifej  lésének  minden  nyomon  meglepő 
példáit  láthatni  ez  intézetben,  különösen  a  tapintat  érzé- 
kére nézve  a  kézműhelyben,  hol  a  legcsinosabb,  legszabály- 
szerűbb  asztalos-  és  esztergályosmunkákat  készítik,  a  hallás 
tekintetében  pedig  egy  valódi  csudafit  mutathat  ez  intézet 
egyik  9 — 10  éves  növendékében,  ki  előtt  zongorán  bárminemű 
accordot  vagy  discordot  vegyünk,  annak  egyes  hanga  betűit 
a  legszabatosabb  művésztudományi  alnaysissel  azonnal  meg- 
mondja ;  általában  az  egész  oktatást,  legyen  az  tudományos, 
hangászati  avagy  kézműtani,  és  az  egész  nevelést,  legyen 
testi,  legyen  erkölcsi,  lehetetlen  amaz  édesbús  melancholia 
bánatos  öröme  nélkül  szemlélni,  mely  midőn  szemünk  pil- 
láit a  részvét  könnyűivel  nedvesíti  meg,  egyszersmind 
élénken  késztet,  hogy  az  emberszeretet  e  szép  műhelyének 
virágzását,  jótékonyságának  minél  többekre  terjesztését 
adakozásunkkal  segítsük.  És  valóban  az  irgalmas  érzet  nem 

hiányzik  e  nemzetben.  15  év  sincs  még  ez  intézet  parányi 
kezdetétől  s  tökéje  már  90.000  frtot  halad  s  jelenleg  12  nö- 
vendéket saját  értékéből,  13  fizetőt  és  14  alapitványost 
számlálhatna,  hahogy  mostani  ideiglenes  szűk  s  évenkint 
mégis  2000  váltó  forintban  kerülő  szállásán  (Budán  messze 
künn  a  Horváth-kert  házban)  avagy  csak  ezt  is  mind  be- 
fogadni képes  volna  ;  holott  Pesten  az  1838-iki  árvíz  által 
rombadőlt  saját  házában  80,  egész  100  növendékre  volt 
helye.  És  e  körülmény  maga  mutatja,  miképen  a  pesti  lak 
ujdon  építésének  siettetése  e  jótékony  intézetre  nézve  csak- 
nem a  »lenni  vagy  nemlennii'-  kérdéssel  azonos.  Egy-egy  ala- 
pítványra 2400  pengő  frt  szükséges  ;  nem  is  kételkedünk, 
hogy  az  eddigi  alapítványok  számát  úgy  magánosok,  püspök- 
ségek, káptalanok,  mint  törvényhatóságok  is  (a  mint  Békés 
vármegye  és  szabad  kir.  Kassa  városa  szép  példát  mutattak) 
szaporítandják  s  már  ekkorig  is  szaporították  volna,  de  meg 
kell  vallani,  miképen  erre  korántsem  biztató  körülményt 
tudni,  hogy  az  intézet  a  már  alapított  helyek  betöltését 
sem  képes  mostani  szállásán  mind  elfogadni.  így  van  az 
egyesek  adakozásával  is.  Ez  intézetet  látni,  csak  látni 
kell.  Uraim,  s  e  látvány  a  szívhez  hatósabban  szól,  mint  egy 
Demosthenes  ékesszólása  ;  a  mint  hatósabban  szól  az  utcza 
szögletén  némán  ülő  vak  hallgatagsága,  mint  a  nyomorát 
hangosan  panaszló  koldus  szava  ;  azonban  oda  kimenni, 
a  hol  most  van  az  intézet,  egész  utazás  ;  csak  a  Zugliget 
zöldjét  keresők  rohannak  el  mellette  ;  pedig  az  örömet  va- 
dászó seregnek  nincs  ideje  jót  tenni.  És  valóban  ama  mel- 
lékes segedelmek,  mik  az  intézetet  Pesten  csaknem  napon- 
kint táplálák,  gyarapították,  mostani  szállásán  legnagyobb 
részben  meg  is  szűntek.  Hozzájárul  még  a  belső  rendezet 
hiánya  is.  Nem  kell  részletekben  mutogatnunk,  hogy  egy 
vaknevelő  háznak  egészen  más  szükségei  vannak,  mint 
a  minőket  egy  kerti  mulatóház  fedezhet  ;  világos  az  is, 
hogy  a  pestmegyei  első  alispán  elnöksége  alatt  levő  kor- 
mányzó biztosság  a  felvigyázást  távolból  kevesebb  sikerrel 
gyakorolhatja  ;  ellenben  az  intézet  igazgatója,  kinek  min- 
denért egy  hosszú  utat  kell  tenni,  sokkal  több  időt  kény- 
telen az  intézeten  kívül  eltölteni,  mint  növendékeinek  java 
engedné.  Mindezen  s  vele  rokon  több  körülmények  a  szent- 
ségtelen kénytelenség  parancsszavával  nógatták  a  kormányzó 
választmányt,  hogy  az  építés  megindításával  tovább  ne  kés- 
sék. És  csakugyan  el  is  kezdették  az  építést.  És  e  körül- 
mény az,  melynek  említésénél  szívünk  melegét  szeretnénk 
tollúnkba  önteni,  hogy  szavunk  el  ne  hangozzék  sikertele- 
nül. Van  az  intézetnek  —  igaz  —  szép  tőkepénze,  de  ha 
házának  felépítését  ebből  kénytelen  fedezni,  tíz  évvel  vet- 
tetik vissza  belső  élete,  s  a  mint  most  egyebe  csak  van,  de 

alkalmas  laka  nincs,  úgy  majd  laka  lesz,  hanem  egyebe 
alig  marad.  Ne  engedjük,  Uraim,  hogy  az  életerős  férfiú  a 
gyermekkorba  visszavettessék  ;  ne  engedjük,  hogy  az  izga- 
lom tizenötéves  munkáját  Dunahullámok  meghiúsítsák ; 
legyen  erósb  az  erény,  mint  az  elemek.  Itt  az  adakozásnak 
legkülönszerübb  nemére  nyílik  alkalom ;  a  leggazdagabb- 
tól,  ki  meg  sem  érez  egy  marok  hiányt  tömött  erszényeiből, 
az  egylovas  szekeresig  s  a  napszámosig,  kinek  vagyona 
két  ép  erős  kéz.  Adjon  pénzt,  kinek  pénze  van  ;  fát,  követ, 
téglát,  cserepet,  meszet,  a  ki  ezekben  bővelkedik ;  segítsen 
munkával,  mesterségével,  a  ki  ezekhez  ért  (a  pesti  czéhek 
már  több  ily  alkalommal  emberszeretetöknek  szép  jelét 
adták);  tegyünk  bár  keveset,  de  tegyünk  sokan  :  egyesítsen 
az  irgalomnak  önkéntes  buzgalma  egy  gondolatban  száz 
meg  százakat  ;  szerezzük  meg  magunknak  minél  többen 
az  éldeletet,  hogy  elmondhassuk  :  »Ez  a  mi  művünk  !« 
A  gyönyör.  Uraim,  melyet  az  emberszeretet  istenszikrája 
szívünkbe  lövelt,  hű  kísérőnk  marad  keresztül  az  életen 
ama  hatalmas  perczig,  melyben  minden  elhagy,  csak  tet- 
teinknek ámyékszellemei  lebegnek  körül.  És  a  nyomor- 
enyhítés felszámíttatik  ama  mérlegben,  mit  egy  Isten  tart, 
és  felrovatik  a  végtelenség  márványkönyvébe  annak  számára, 
ki  embertársai  nyomorát  megenyhítette.  íme  !  itt  az  alka- 
lom egy  szép  rovatra  szert  tenni  ;  ne  szalaszszuk  el  haszná- 
latlanul.*) 

Még  egyet.  Pünkösd  vasárnapján  a  magyar  színházban 
a  vakok  intézetének  javára  Mendelssohn  oratóriuma  :  »PáZ« 
nagyszerű  zedekarral  magyarul  fog  adatni.  Legelső  magyar 
oratórium  !  !  —  Zeneéldelet,  nemzetiség  és  jótékonyság  !  ! 
Reméljük,  elég  három  rugó,  hogy  a  színház  lehetséges  tele 
legyen.  Szomorú  volna,  ha  csalatkoznánk,  kivált  ha  a  lámpa- 
világ üres  páholyokba  nézne  be,  mint  Schiller  ^Harangjában^ 
a  felhők  a  leégett  ház  puszta  ablakán. 


Bot  for  ever.**) 


Különös,  mennyire  rabjai  vagyunk  mi  emberek  a  meg- 
rögzött hiedelmeknek.  Azt  gondoljuk  :  bot  nélkül  nem  lehet 
gyermeket  nevelni,  bot  nélkül  nem  lehet  a  bűnöst  büntetni 


*)  Kötelességemnek  ismerem  azt,  a  mit  szóval  ajánlok,  cse- 
kély tehetségem  szerint  tettel  is  megkezdeni.  —  Aláirást  nyitok 
a  vakok  intézete  felépítésének  segedelmére,  s  azt  részemről  10  pengő 
frttal    kezdem    meg.  K.  L. 

♦*)  Az    1841-iki   »Pesti  Hirlap*  39-ik  számából.  K.  F. 

(hacsak  nem  nemes),  bot  nélkül  nem  lehet  verebet  pusz- 
títani, bot  nélkül  nem  lehet  házat  tartani,  bot  nélkül  nem 
lehet  országot  kormányozni,  sőt  talán  még  csak  üdvözülni 
sem.  Már  most  tehát  a  mesztegnyőiek  felháborodnak  a 
törvény  s  azt  végrehajtó  megyei  hatóság  ellen  s  büntetésül 
megbotoztatnak  ;  a  mármarosi  paraszt  pedig  rossz  mada- 
rász lévén,  nem  elég  verebet  öl  és  büntetésül  hasonlókép 
megbotoztatik.  Közbevetőleg  szólva  :  meg  kell  vallanunk, 
hogy  csekély  nézetünk  szerint  nemes  Mármaros  vármegyét 
nem  sok  nagyobb  természeti  csapás  érhetné,  mintha  550.000 
embere  rögtön  a  verébölésnek  adná  magát.  Az  austriai  biro- 
dalom egyik  délszaki,  különben  igen  gyümölcsdús  tarto- 
mányát a  hernyók  több  éveken  át  kegyetlenül  elpusztit- 
gatták ;  mire  nézve  a  kártékony  csapásnak  elhárításáról 
gondoskodó  igazgató  azon  meggyőződésre  jött,  hogy  a  her- 
nyók tömérdekségét  a  verebeknek  s  apróbb  madárfajnak 
néhány  év  óta  nagyon  elhatalmazott  gyilkolása  okozta. 
Tudjuk  ugyan,  hogy  Mármarosnak  nem  sok  gyümölcse 
terem,  de  terem  tölgymakkja  s  főbb  kincsét  földszínen  felül 
minden  esetre  az  erdők  teszik.  Nyomorlakta  vidék  az,  mely- 
nek verebe  nincs.  A  természet  tudja,  mit  csinál.  Ezzel  azon- 
ban nem  akarjuk  mondani,  hogy  a  Budha  követőit  utá- 
nozva, magtárakat  építsünk  az  ég  madarainak,  mint  a  sze- 
líd Banián,  csak  azt  gondoljuk,  hogy  ilyes  dolgokat  legjobb 
az  önérdek  ösztönére  bízni  s  nem  bottal  parancsolni.  Néze- 
tünk szerint  a  büntetőjog  körében  alig  van  egy-egy  káro- 
sabb eredményű  dolog,  mint  az  egy  tekintet  alá  teljességgel 
nem  jöhető  törvényszegések  eszméinek  összekeverése.  Ebből 
oly  boszorkánypép  kerekedik,  a  minő  csak  a  Macbeth-féle 
katlanból  kerülhetne.  Érezték  is  ezt  minden  törvényhozók 
s  azért  alig  van  büntetőtörvénykönyv,  mely  a  kellő  külön- 
böztetésről  ne  gondoskodnék.  így  a  »Code  Pénah  még  az 
1832  ápr.  20-ikán  hozott  átvizsgáló  törvény  után  is  mind- 
járt legelső  czikkében  e  különböztetést  határozza  meg, 
»Contravention«-nsik  nevezvén  azon  törvényszegést,  meljo-e 
rendőri  büntetés  (peines  de  police)  van  szabva  ;  a  mi  javító 
büntetéssel  (peines  correctionelles)  fenyíttetik,  az  »déliU ; 
a  mire  végre  a  törvény  aífictiv  vagy  becstelenítő  büntetést 
szab,  az   »crime«. 

így  az  austriai  régibb  törvényben  Criminal  és  poli- 
tische  Verbrechen  és  schwere  Polizeiübertretungen;  a  bajor 
codexben  Verbrechen,  Vergehen  és  Polizeiübertretungen  osz- 
tályzatok jelennek  meg.  Vannak  ugyan  példák,  hogy  az 
ily  külön böztetés  elmellőztetett,  így  Bádenben  az  éppen 
most  újólag  tanácskozásra  kerülő  új  törvénykönyvnél,  hol 
azonban  a  vétségek  helyett  a  büntetések  osztályoztattak 
(peinliche    Strafen,    bürgerliche    Strafen).    És    ez    tulajdon- 

képen  egyre  megyén  ;  sőt  ha  meggondoljuk,  minő  nehéz 
volna  a  törvényszegéseket  belső  jellemök  szerint  szétosz- 
tályozni, ez  utóbbi  mód  talán  még  biztosabban  czélhoz  vezet. 
Akadnak  ugyan  büntetések,  melyek  fokozat  s  alkalmazási 
különbség  szerint  mindenik  osztályba  tartozhatnak  (pél- 
dául fogság),  ez  azonban  csak  oly  büntetéseknél  történhe- 
tik, melyeknek  általában  véve  nincs  becstelenítő  bélj'^egök 
8  becstelenítőkké  csak  alkalmazási  különbség  által  válhat- 
nak ;  de  hogy  oly  büntetések,  melyek  a  legszelídebb  alkal- 
mazásban is  mindenesetre  becstelenítők,  válogatás  nélkül 
a  legnagyobb  vétségre  úgy,  valamint  a  legcsekélyebb  ki- 
hágásra, sőt  némely  esetben  még  óságos  státusgazdasági 
csudálatos  tanaink  végrehajtására  is  alkalmaztassanak,  ez 
csakugyan  a  legfonákabb  s  eredményeiben  igen  boldogtalan 
egy  gondolat.  Pedig  ha  van  büntetés,  melynek  a  becstelen- 
ség már  fogalmában  bernfoglaltatik  :  ilyen  kétségtelenül  a 
botbüntetés,  mely  az  embert  az  oktalan  állat  fokára  sülyeszti 
s  az  egész  emberi  nem  méltóságát  sérti,  a  mit  tenni  nem 
szabad  ;  mert  embert  barommá  alacsonyítani  joga  senkinek 
nincs.  És  mégis  minálunk  az  emberöléstől  a  veréb -nem- 
ölésig  mindenért  bottal  büntetnek  !  A  miből  aztán  termé- 
szetesen következik,  hogy  a  deresre  fektetett  ember  keblé- 
ben nem  a  sértett  emberi  méltóság  érzete,  hanem  csak  a 
testi  szenvedés  félelme  él.  ö  ezt  a  szót  :  gyalázat  nem  ismeri, 
pedig  a  ki  ezt  nem  ismeri,  az  e  szót :  becsület  sem  ismeri, 
8  hol  a  tömegből  még  e  szónak  sejtelme  is  számkivetve  van, 
az  lehet  csorda  s  néha  igenis  felbőszült  csorda,  de  nem  lehet 
nép  ;  mert  e  szóban  :  NÉP  magasztos  gondolat  rejlik.  Bár 
a  néppel  hivatalos  állásuknál  fogva  közelebb  érintésben 
levők  figyelmökre  méltatnák,  hogy  az  emberiebb  bánásmód 
a  nép  jellemére  ki  sem  mondható  hatással  van  s  bár  ne 
tekintenék  a  botot  minden  valódi  s  képzelt  bajoknál  oly 
panaceának,  mint  a  borbély  az  érvágást  ! 

Azon  emberek  közt,  kik  —  az  országnak  némely  részeit 
(nevezetesen  egy-két  királyi  várost)  és  minden  részein 
némely  nemesebb  keblűeket  kivéve  —  legtöbbet  üttetnek, 
botoztatnak  és  pofoztatnak,  csaknem  első  helyen  áll  a  cse- 
lédosztály. Mi  oly  hosszú  lajstromban,  mint  Leporelló  a 
Don  Jvxin  kedveseit,  el  tudnók  csak  magunk  saját  tapasz- 
talásából is  sorozni  a  szelíd  hölgyeket  s  művelt  uracsokat, 
kik  fölött  évfolytában  ritkán  nyugoszik  le  a  nap  a  nélkül, 
hogy  amazoknak  gyöngéd  kacsócskáik  szakácsnéjuk,  szoba- 
leányuk arczán,  ezeknek  súlyos  markát  bottal,  bot  nélkül 
inasok  fején  patriarchaliter  ugrándozni  ne  látta  volna. 
Egész  vidékek  vannak,  hol  még  a  megfoghatlanságok  közé 
tartozik,  miként  lehet  házat  botozások  és  pofoncsapások 
nélkül    fentartani,    hol    a    patriarchális    kényuracskák    még 

példáknak  sem  akarják  hinni,  hogy  a  cseléd,  kivel  becsü- 
letesen bánunk,  hűbb,  ragaszkodóbb  s  igy  engedelmesebb 
is,  mint  az  örökös  ütleggel  emberiségéből  kivetkőztetett 
buta  rabszolga.  E  számos  néposztály,  mely  a  közálladalom 
családi  elemében  oly  fontos  sokszorozó  ;  melyen  mintegy 
csatornán  a  felsőbb  körökben  honos  szokások,  erkölcsök, 
erények  és  bűnök  a  néptömegbe  átszivárognak  ;  melyre 
nézve  egyrészt  a  házi  s  nyilvános  rend  az  úri  hatalom  bizo- 
nyos nemét  szabatos  korlátok  közt  fentartani  parancsolja  ; 
másrészt  azonban  jog,  szabadság,  emberiség  s  más  igen  fon- 
tos státustani  tekintetek  határtalan  durva  kény  elleni 
biztosítást  követelnek,  e  számos  néposztály  érdeke  sür- 
getőleg  int,  hogy  országos  törvény  állapítsa  meg  a  cseléd- 
rendet. Mi  magunk  sem  fogunk  késni  elmondani,  miként 
van  e  dolog  más  czivilizált  országokban  elrendezve  s  miként 
gondolnók  mi  municipiumaink  sajátságos  helyzetében  elin- 
tézendőnek.  Jelenleg  czikkecskénk  czíme  következtében 
azt  az  egyet  meg  kell  említenünk,  miképen  Pest  városának 
legfelsőbb  helybehagyásával  megállapított  cselédrendjében 
(34-ik  §.)  olvassuk,  hogy  »a  cseléd,  ha  illetlen  magaviselete 
által  a  gazdát  haragra  indítja  s  általa  ez  állapotban  szit- 
kokkal vagy  csekély  testi  hántással  illettetik,  elégtételt 
nem  követelhet*.  Ezen  rendszabás  csaknem  szórói-szóra  a 
porosz  törvényből  van  véve.  Poroszországot  ugyan  O'Connel 
a,  legjobban  kormányzott  (best.  governed)  országnak  mon- 
dotta még  néhány  év  előtt  (miként  gondolkodik  a  Cölnia- 
dák  óta?  az  más  kérdés);  mi  azonban  a  porosz  törvényt 
sem  tartjuk  szent  evangéliumnak  és  jobban  szerettünk 
volna  e  részben,  kivált  Pestre  nézve,  a  bécsi  szabályhoz 
közelíteni.  De  psychologiai  okoknál  fogva  itt  még  hagyj ánt 
mondhatnánk,  kivált  ha  egyrészről  az  illetlen  viseletet, 
másrészről  hol  van  a  csekély  testi  bántás  határa  ?  —  egy 
kissé  meghatározottnak  látnók  ;  de  midőn  a  37.  §-ban  már 
nem  az  illetlen  viselet  által  haragra  lobbantott  indulatkitörés 
elnézését  látjuk,  hanem  egyenesen  jogot  látunk  a  házi  gaz- 
dáknak tulajdoníttatni,  hogy  mérsékletet  túl  nem  haladó 
testi  fenyítéshez  nyúlhassanak  ;  és  pedig  látjuk  ezt  a  nélkül, 
hogy  e  mérséklet  fogalmáról,  e  fenyíték  módjáról,  határá- 
ról csak  egyetlen  egy  betűt  is  olvasnánk  ;  megvalljuk  őszin- 
tén,  hogy  elpirulunk  és   botránkozunk. 


Büntetőjog.*) 


A  nemzeti  élet  protensi  változatinak  caleidoscopjai 
—  a  hírlapok  —  élőnkbe  tálalják  a  különszerűség  zagyva 
tömegét,  melynek  egységi  kapcsa  nem  a  programmá  sza- 
vaiban áll,  hanem  a  szellemben,  mely  sejdítlenül  ömlik  el 
minden  betűn,  mit  a  meggyőződés  ereje  árúba  nem  bocsá- 
tott tollát  szívmelegébe  mártva,  írt  vala.  Hol  e  szellem 
hiányzott,  ott  múlékony  a  hatás,  mint  a  hulló  csillagfény. 
De  nekünk  hírlapíróknak  fáj,  fáj  mondhatlanul,  ha  még 
oly  szózatunk  is,  mely  éveken  át  izzadott  stúdiumnak  töre- 
dékes hangrezgése  volt,  nem  tör  utat  magának  az  életbe  ; 
mert  a  mai  olvasmányt,  még  mielőtt  átfontolgatnók,  fele- 
dékenységbe meríti  a  holnapi,  kevés  órák  alatt  a  tegnapinak 
sorsában  osztozandó.  Vagy  ha  nem  így  volna,  miként  tör- 
ténhetnék, hogy  a  mit  például  gyönge  tollal  bár,  de  a  mez- 
telen életből  kölcsönzött  vonásokkal  »szelid  tortura«  s  »nyil- 
vánosság«  czím  alatt  írtunk,  semmi  gyümölcsöt  sem  termett  ? 
Miként  történhetik,  hogy  tapasztalt  férfiaktól,  kiknek  jó 
szándéka  felül  van  minden  kétségen,  folyvást  kell  halla- 
nunk az  ellenvetést  :  »ha  ott,  a  hol  az  indiciumok  csalhat- 
lanok,  egy  kis  kényszerítést  nem  használunk,  nem  jő  ki 
soha  egy  vétek  is«  ;  és  felejtik,  hogy  a  hol  az  indiciumok 
csalhatlanok,  ott  kifaggatott  vallomásra  nincs  szüskég  ; 
a  hol  pedig  nem  csalhatlanok  (pedig  melyik  indicium  csal- 
hatlan  a  gyarló  ember  előtt?),  ott  gyakran  megtörténhetik, 
hogy  ártatlanul  kínozunk.  Pedig  csak  ne  veszítsük  soha 
szemeink  elől,  hogy  a  vádlott  még  nem  bűnös  és  inkább 
maradjon  minden  ötödik  bűn  büntetlenül,  mint  egy  ártat- 
lan büntetve.  Indiciumok  !  Boldog  Isten,  van-e  a  jogtudo- 
mánynak szerencsétlenebb  elmeterméke,  mint  az  indiciumok- 
róli  tan  ?  Ha  csak  példa  kell,  mennyire  biztos  vezér  az  indi- 
cium, meg  fogjuk  kérni  egy  érdemteljes,  hazaszerte  tisz- 
telt hazánkfiát,  hozza  emlékezetünkbe  azon  somogymegyei 
juhász  szomorú  történetét,  kit  minden  kigondolható  indi- 
ciumok gyilkosnak  kiáltottak,  s  meg  is  halt  a  tömlöczben 
ártatlanul.  És  mi  el  fogjuk  mondani  ama  beregmegyei  csap- 
láros történetét,  ki  nejével  együtt  bevallotta,  hogy  egy 
Scultéti  nevű  sáfrányost  megölt ;  holott  ez  a  vélt  meg- 
öletés  után  épen,  egészségesen,  egy  hajszálban  sem  sértve, 
Zemplén  megyében  kocsiskodott  ;  —  ezt  és  amazt  és  száz 
más  esetet  a  vak  történet  világosságra  hozott  ;  de  fontolják 
meg,   hogy  az  ily  vak  történet  nem  rendes  esemény,    sőt 

*)  Az    1841-iki   .>Pesti   Hirlap«  45-ik  számából.  K.  F 

ritka,  mint  ternók  a  takarékpénztár  veszélyes  ellenségében, 
a  lottójátékban  ;  és  ezernyi  esetet  fed  a  sír,  tömlöcz,  meg 
az  ott  tanult  későbbi  bűn,  míg  egy  amolyan  tudomásra  jő. 
Bár  sohase  felejtenők,  hogy  a  nyomozó  bírónak  Isten  és 
lelkiösméret  előtt  feladata  nem  az,  hogy  vétkest,  hanem 
hogy  igazságot  süssön  ki.  Azonban  a  faggató  procedúra 
irtózatos  eredményeinek  nem  annyira  a  személyekben,  m  nt 
az  institutióban  feküsznek  ;  mert  a  mint  már  a  híres  Amim 
porosz  juszticzminiszter  rég  megmondotta,  s  Európa  min- 
den részei  —  melyeknek  esküdtszékeket  nem  adott  az  ég  — 
hangosan  kiáltják  :  »a  titkos  inquisitionális  'pertől  az  inqui- 
sitionális  tortúrák  elválaszthatlanok«.  Mert  ne  gondoljuk, 
hogy  bot  és  koplalás  és  sötét  magány  tömlöcz,  *)  bak  és 
gúzs  és  csavaros  gyűrű,  és  ama  lábdobbantás  a  nagy  patkós 
csizmával  a  faggatottnak  lábujjaira  a  kínfaggató  eszközök 
tárát  egészen  kimerítik.  Maga  az  örökös  faggatás  morális 
tortúrája  is,  mely  mindenféle  furfangos  kérdésekkel  a  fag- 
gatottat  ellenkezésekbe  bonyolítja,  az  a  hiedelem,  hogy 
minden  szóval  árthat  magának,  s  minden  szóval  mondhat 
olyat,  mi  a  nyomozó  bíró  judicialis  theoriája  szerint  hazug- 
ság lehet,  s  egy  kis  szelid  torturát  vonhat  maga  után ;  ez  a 
morális  tortura  magában  elég,  hogy  némely  vádlott  seregek 
gyilkosának  vallja  magát,  bár  soha  mármarosi  verebet 
sem  ölt. 

De  ép  azért,  mivel  büntetőjogi  törvénykezésünk  szo- 
morú eredményei  magából  a  rendszerből  származnak,  minél 
többet  gondolkozunk,  annál  erősebbé  válik  bennünk  a  meg- 
győződés, hogy  a  jog  s  igazság  szent  nevétől  követelt  orvos- 
lás csak  az  egész  büntetőjogi  eljárásnak  gyökeres  átalakí- 
tásával eszközölhető.  Tudva  van,  miképen  III.  Innoczencz 
pápától  a  hierarchico-theocraticus  uralkodási  rendszemek 
tulaj  donképeni     alkotójától    jő    a    titkos    faggató    bűnper 


*)  Egykor  a  büntetőtörvényszék,  melynek  tagja  valék,  tömeg- 
ben ment  le  a  tömlöcz  foglyait  megnézni.  Kinyittatok  a  magányos 
sötét  czelláknak  vagyis  inkább  ablaktalan  ölnyi  kalitkáknak  vas 
ajtait,  s  egyiknek  hidegkőtábla  padozatáról  élőnkbe  vánszorog 
egy  sápadt  alak  és  lábainkhoz  omlik,  és  összetett  kézzel  könyörög 
fel  hozzánk  :  >>üraim  !  az  irgalmas  isten  nevére  kérlek,  adjatok  vala- 
kit, a  kihez  egy  szót  szólhassak,  legyen  bár  egy  őrjöngő  bolond, 
csak  ember  legyen..«  És  gondoljátok,  ixraim,  büntetésül  méretett 
rá  a  hidegen  sötét  kalitkának  dologtalan  magánya  ?  Nem,  ő  vádlott 
volt ;  öt  esztendő  óta  folyt  boltfeltörés  vádjabeli  pöre ;  ő  ez  öt  év 
alatt  mindig  tömlöczben  s  másfél  év  óta  illy  tömlöczben  volt  !  —  Egy 
hét  múlva  Ítéltünk  pőrében,  s  —  mint  mondani  szoktuk  —  bizo- 
nyítványok elégtelensége  miatt  a  vád  alól  közakarattal  feloldoz- 
tatott. —  Százakat  tudnánk  ehhez  hasonlókat  mondani.       Szerk. 

eredete.  Igaz  ugyan,  hogy  ő  ezt  (X.  Cap.  21,  24.  de 
accusat.)  közvetlenül  csak  az  egyházi  törvényszékeknél 
hozta  be  ;  de  a  hatalomvágy  természeti  egysége  mihamar 
oda,  vitte  a  dolgot,  hogy  a  hierarchiai  elvek  világi  bíró- 
ságoknál is  legyőzzék  a  szabadabb  jogelveket,  melyeknek 
minden  czivilizált,  minden  szabad  nemzetnél  ős  eredeti 
typusa  volt,  hogy  a  vádlott  polgártársai  a  »búnös«  szó  kimon- 
dásában nyilvános  és  szóbeli  per  útján  közremunkáltak  ; 
és  innen  van  :  hogy  a  titkos  faggató  pörrendszer  teljes 
szörnyűségében  csak  ott  verhetett  gyökeret,  hol  a  törvények 
a  nép  által  nem  értett  nyelven  Íratván,  ama  polgártárs! 
részvét,  előbb  nehezítve,  utóbb  lehetetlenítve  lón,  míg  vég- 
tére egészen  elenyésznék.  Azonban,  Istennek  hála,  törvényeink 
immár  magyarok,  s  ezzel  itt  a  csalhatlan  kezesség,  hogy 
büntetőjog  tekintetében  is  visszatérendünk  ama  rendszer- 
hez, mel3'^et  az  elévülhetlen  igazság  világhatalma  követel. 
Mondjatok  bár  optimistáknak.  Uraim,  de  e  hit  mibennünk 
oly  magasztos  meggyőződéssé  erősödött,  hogy  nem  kétked- 
nénk nyíltan  kimondani :  bármennyire  sürgessen  időt  nem 
veszteni  a  személyes  biztosságnak  s  néperkölcsiségnek  mér- 
hetlen  súlyú  tekintete,  inkább  óhajtanok,  hogy  a  legköze- 
lebbi országgyűlés  büntető  törvénykönyvet  meg  ne  alkosson, 
mint  egyengető  fellépésekkel  jövendőnket  compromittálja  ; 
mert  ha  valahol,  a  törvényhozásban  igaz,  hogy  egyetlen 
szerencsétlen  alapelvben  százados  átok  rejtezik  ;  s  a  menek- 
vés minden  naplenyugtával  nehezebbé  lesz.  Emlékezzünk 
csak  az  ősiség  elvére  !  Mennyire  tapasztaljuk,  hogy  prae- 
terita  melius  rejrrehendi  quam  cnrrigi  possunt. 

És  itt  elvonulnak  a  gondolkozó  fej  előtt  minden  körül- 
mények árnyékképei,  melyek  komolyan  intenek  :  tegyünk, 
mit  helyhatósági  törvényes  rendszerünk  tenni  enged,  elő- 
lópésül  a  nagy  czél  felé.  Mutatkozik  is  e  részben  sok  törvény- 
hatóságoknál bizonyos  mozgalom,  bizonyos  készség,  bizo- 
nyos tenni  akarás  ;  csakhogy  nézetünk  szerint  ritkán  vagy 
épen  nem  kérünk  tanácsot  a  jövendőtől,  minek  majd  követ- 
kezése lesz,  hogy  buzgalmunknak  elkülönzött  munkagyűrüi 
tán  majd  belé  nem  illenek  az  egésznek  lánczolatába  s  tán 
akadályozandják  inkább,  hogysem  könnyítenék  a  forrasz- 
tás munkáját.  így  például  a  börtönügy  minden  képzetet 
túlhaladólag  rosznak  éreztetvén,  a  javítóházak  kétségte- 
lenül a  legsürgetőbb  országos  szükségek  közé  tartoznak. 
De  másrészről  a  fogházak  szabályozása  a  büntetőrendszer- 
rel s  törvényekkel  kétségtelenül  legszorosabban  összefügg. 
^Taga  az  is,  hogy  minő  rendszerre  legyen  az  épület  számítva 
még  nagyon  is  problematikus  feladat,  a  mennyiben  azt, 
mit  e  tárgyról  mondottunk,  újabb  tapasztalások  is,  például 
a  londoni  Aldelmenek  panasza,  borzasztóan  igazolják.  Hozzá- 

járul,  hogyha  egyszer  a  börtönügy  országosan  ehntéztetik, 
kétségtelenül  nemcsak  a  patrimonialis  vérbiróságok  meg- 
szűnnek, de  minden  megyének  nem  lesz  saját  börtöne, 
hanem  népesség,  geographiai  helyzet  és  czím,  statistica 
aránya  szerint  több  törvényhatóságok  össze  fognak  kap- 
csoltatni s  —  kivéve  tán  némely  e  részben  nagyon  szomorú 
helyzetű  megyéket  —  a  törvényhatóságokban  egj^'enkint 
csak  politialis  fenyítékre  és  némely  vádlottak  letartózta- 
tására számított  fogházak  maradnak.  Mindezen  körülmé- 
nyek még  financiális  tekintetben  is  gondos  óvatosságot 
parancsolnak ;  mert  nem  gondolnók,  minő  támaszt  nyújt 
az  indolentiának  egy-egy  materialis  nehézség.  íme  !  itt 
van  például  a  nyilvánosság  kérdése.  Ennek  a  törvényszé- 
keknél behozatalára  törvényeinkben  kétségtelen  alapot  talá- 
lunk s  mi  tudunk  megyét,  mely  a  dolognak  roppant  fontos- 
ságáról meggyőződve,  azt  kétségtelenül  inkább  ma,  mint 
holnap  decretálná,  ha  minden  okoskodásainkat  semmivé 
nem  tenné  azon  egy  ellenvetés  :  »nincs  alkalmas  helyünk  a 
vármegye  Iiázánáh.  Mert  igaz,  ehhez  különös  rendezetü  terem 
s  a  bírák  számára  külön  mellékszoba  stb.  kívántatik.  És 
pedig  ma  is  épülnek  megye-  és  városházak  és  nagy  gonddal 
vagyunk,  hogy  a  tisztviselőknek  kényelmes  lakuk  legyen  ; 
de  ily  tekintetekre  kinek  jut  eszébe  az  építésnél  ügyelni  ? 
Amott  van  —  további  például  —  ns.  Fejér  vármegye  : 
elhatározá,  hogy  javítóházat  épít,  takarékpénztárt  alapít 
s  kisdedóvóképző-intézetet  létesít.  Nagyon  tartunk  tőle, 
hogy  háromba  fogván  egyszerre,  egyikkel  sem  messze  me- 
gyén és  igen  örvendettünk  volna,  hahogy  a  javítóházra 
nézve  szomszéd  ns.  Komárom  vármegyéhez  csatlakozik, 
hol  már  e  részben  előlépések  történtek.  Fájdalom  !  mi  köz- 
tünk igen  sok  jóra  fogékony  nemes  szív  buzog,  de  kevés 
köztünk  a  kivitelnek  érczembere. 


Utak*) 


Ne  ki  vágtattunk  a  rákosi  úttöltés  portengerének.  Oly  gyö- 
nyörűséges szép,  finom  por  feküdt  utunkban,  hogy  ha  gyer- 
mek vagyunk,  elszöknénk  hazulról,  csakhogy  ily  szép  porban 
játszhassunk;  s  miért  nem?  Miután  írva  van,  hogy  egykor 
a  18-ik  brumairi  hős  által  improvizált  hollandi  király  fiacs- 
kája, a  gyermekvilág  minden  dicsőségei  közül,  mikkel 
akkoron  még  gyermektelen  császári  nagybátyja  körülhal- 
mozá,  sírva  kivánkozék  a  kertészfiúkhoz   ki  a  porban  ját- 

*)  Az  1841-iki  »Pesti  Hirlap«  46-ik  számából.  K.  F.  . 

szani.  És  a  mint  haladánk,  kocsink  kerekei  mögött  szé- 
pen összecsapott  a  kétfelé  szelt  porözön,  mint  Byron  nagy- 
szerűen a  tengerről  mondja,  hogy  rajta  százezer  hajóhad 
nyomot  nem  hagyva  hömpölyög.  Csak  néha,  ha  egy-egy 
vak  német  ló  magasat  lépett,  vagy  egy  ármányos  veréb 
száraz  fürdőt  vőn,  csattan  kétfelé  a  portenger,  mikor  aztán 
látni  lehetett  a  küllő  veszélyes  kerékvágások  tátongásait. 
És  jött  egy  jámbor  kapával  kezében,  s  a  kétfelé  csattant 
port  a  kerékvágásba,  ismét  szorgalmasan  beegyengette  ; 
de  az  ármányos  verebeknek  egész  passiójok  volt  mindig  a 
frissen  összehúzott  porban  fürdeni,  s  mit  a  jámbor  épí- 
tett, kis  szárnj^aikkal  nyomban  elronták  ;  mire  ő  kimért 
útdarabján  Sisiphus  munkáját  újra  kezdette.  Mi  végre 
húzogatja  azt  a  sok  port  (mert  porról  van  szó,  gyönyörű- 
séges porlisztröl  s  nem  porondról)  barátom  ?  —  kérdezők. 
»Mert  comissárius  úr  parancsolta «  —  volt  a  felelet.  -  De 
hiszen,  jó  földim,  nem  ér  az  semmit  —  mondánk.  —  »jNem 
biz  az,  uram,  egj'^  irgalmas  kiáltást.*  Auch  gut  —  gondolok 
Saphirral,  s  mentünk. 

Nálunk  vagy  tatarozzák  az  utakat,  vagy  nem.  Ha 
tatarozzák  :  utunk  járhatlan,  mert  Mak  Ádámot  gúnyolva, 
reáfektetnek  egy  féllábnyi  magas  kőréteget  —  »glarea  facile 
contundibilis«,  mint  stylo  commissariatico  szokták  mondani 
—  s  közre  nem  ritkán  kődarabokat  (a  kinek  tetszik,  Zem- 
plénben megláthatja)  nagyokat,  mint  egy  cretinfej.  Ezt  a 
tatarozott  utat,  hacsak  szerit  tehetjük,  messze  kerüljük, 
természetesen.  Ha  pedig  nem  tatarozzák  :  no  ekkor  hát 
nem  tatarozzák,  ennek  nem  kell  commentár. 

Francziaországban  volt  egykor  egy  útfelügyelő.  Ennek 
az  évszaki  rendes  tatarozást  kellett  volna  megtétetnie  ;  de 
történetesen  még  nem  hordták  szokott  mennyiségben  a 
»facile  contundihilis  glareáU.  Mit  tőn  ?  Seprőt,  vastag  nyír- 
seprőt  ad  a  kapa  mellé  minden  útkaparónak  kezébe  és  a 
port  rakáskákra  oldalt  seperte  ti.  Mi  lett  belőle  ?  útja  sokkal 
jobbá  lőn  a  tatarozási  félmennyiséggel,  mint  volt  máskoron 
kétannyival.  És  azóta  Francziaországban  az  utakat  mindig 
söpregetik  ;  és  az  utak  kétszerte  jobbak,  mint  előbb  voltak 
és  félannyiba  kerülnek.  És  midőn  ezt  ujsággyanánt  meg- 
írá  valaki,  Bajorhon  felszólalt,  hogy  ezt  ő  már  jó  régen  teszi 
és  teszik  mások  is  ;  és  igen  okosan  teszik  ;  mert  por  miatt 
áll  meg  különben  jól  épített  úton  az  esővíz ;  és  ebből  lesz 
a  szép  sárhabarék  és  a  gyönyörű  sok  szép  pocsolya  és  ez  az, 
a  mi  az  utat  rontja.  Ez  ellen  nincs  könnyebb,  nincs  olcsóbb 
óvószer,  mint  elseperni  a  port  és  ha  valahol  az  esővíz  megáll, 
ezt  is  azonnal  szétseperni,  s  az  ilyen  homorú  helyecskéket 
poronddal  behuzogatni.  Mennyi  tömérdek  erőbe  kerül  például 
ns.    Heves   megyének  gondos   szorgalommal   készített  utait 

fentartani,  midőn  a  tiszai  vonalhoz  minden  szekér  kő  avagy 
poroíid  egy  egész,  sőt  jövés-menést  számítva,  két  napi  sze- 
keres közmunkába  kerül.  A  keskenyen  hosszú  Zemplénnek 
utain  néha  tíz  mérföldnyiről  jő  a  nép  dolgozni  ;  és  Zemplén 
megye  rendes  útkaparókat  is  tart  ;  mibe  kerülne  a  kis  kísér- 
let, mindeniknek  egy  seprőt  adni  kezébe  oly  parancscsal, 
hogy  seperje  föl  a  port  és  sepregesse  szét  a  pocsolyát,  az 
ilyen  helyet  poronddal  töltse  be  ?  »Ki  győzné  a  sepregetést  !« 
mondjátok.  Elgyőzik  biz  azt,  Uraim,,  a  mint  másutt,  nálunk 
is  ;  mert  ez  igen  háládatos  munka,  minél  többet  teszünk 
egy-két  éven  át,  annál  könnyebb  lesz,  annál  kevesebbre 
lesz  szükség.  —  Hát  az  utazók  kényelme,  a  porfellegektőli 
mentség  nem  érdemel  semmi  tekintetet  ? 

Előttünk  fekszik  nemes  Somogy  megye  küldöttségé- 
nek a  közmunkák  szabályozása  iránti  javaslata,  mely  már 
megyei  határozattá  vált.  Miután  eddig  Somogyban  köz- 
munkák tekintetében  a  »quantum  satis«  elv  uralkodott, 
mely  habár  a  n,emes  megyének  gondossága  s  egyes  tiszt- 
viselők humanitása  által  gyakorlatban  legtöbbnyire  mérsé- 
keltetett :  magában  véve  mindazáltal  ott,  hol  a  közszükség 
meghatározásához  az  azt  egyedül  fedező  néposztályoknak 
szólójuk  nincs,  oly  elv,  minőt  csak  rabszolgák  irányában 
követel  a  kényúr,  ki  akaratján  kívül  törvényt  nem  ösmer  ; 
lehetlen  meleg  hálával  nem  adózni  a  lelkes  választmánynak, 
mely  ezernyi  erkölcsi  és  anj^agi  akadályok  daczára  buzgón 
közremunkált,  hogy  az  adózó  nép  közterheinek  határa, 
mértéke  legyen  ;  és  lehetetlen  meleg  hálával  nem  adózni  a 
nemes  megyének,  mely  az  üdvös  javaslatot  határozattá 
emelé  és  kétségtelenül  gonddal  leszen,  hogy  a  mit  végzett, 
papirosáldás  írott  malasztja  ne  maradjon.  Azonban  alkot- 
mányos hon  szabad  polgárait  megilletvén  a  szabad  véle- 
mény nyílt  szózata.  Megmondjuk  e  tárgyról  véleményünket, 
annyival  inkább,  mert  a  lelkes  választmány  munkálatából 
gyakran  látszik  szólani  valami,  mintha  mondaná  :  hogy  a 
baj  hatalmasabb,  mintsem  törvényhatóságilag  gyökeresen 
orvosolni  lehetne  ;  s  azért  javaslatát  a  választmány  maga 
is  csak  ideiglenesnek  tekinti,  s  ideiglenes  gyanánt  is  csak 
olyannak,  melj^  a  »quantum  satis«  ellenében  időt  s  körül- 
ményt  fontolóra   véve,   arra   figyelmezett :  »quantum   liceU. 


Közmunkák.*) 

Említők    ns.    Somogy   vármegyének   közmunkák   iránti 
határozatát.    Vezérelvül   volt   a   véleményező   választmány- 

*)  Az   1841-iki   »Pesti  Hirlap«  47-ik  számából.  K.  F. 

nak  kitűzve,  hogy  a  közmunkákra  fordítandó  napszámokat 
határozná  meg.  E  végett  mindenekelőtt  ismerni  kellett  az 
erőt,  melylyeí  rendelkezhetni,  s  ez  körülbelől  7200  egész 
telekre  s  az  1828-iki  összeírás  szerint  3900  házas  és  2000 
hazátlan  úrbéri  zsellérekre  tétetik.  Ez  alapfölvételben  »körül- 
belőh  szó  és  13  év  előtt  készült  —  s  tudjuk,  miként  készült 
—  összeírás  említtetvén,  egy  neme  látszik  az  ingatagság- 
nak, bizonytalanságnak,  melynek  habgyürüi  aztán  termé- 
szetesen az  egészen  szerteterjednek.  Erről  a  választmánj'^ 
kétségtelenül  nem  tehetett,  csak  sajnálhatá,  hogy  határo- 
zott erőszámvetésre  nem  építheti  munkálatát.  Mi  e  sajnál- 
kozásban teljes  lélekkel  osztozunk  ;  mert  ez  adathiány 
újabb  bizonyságul  szolgál  nekünk,  hogy  édes  honunkban 
az  adókivetés  s  közterhek  elrendezése  korántsem  azon  vezér- 
elv körül  forog,  hogy  igazság  s  arány  szerint  részesüljön 
minden  adózó  a  közterhekben,  hanem  épül  titkolózáson, 
mely  titkolózásnak  iránya,  a  közterhekből  minél  többet 
másokra  róni,  hogy  a  mi  népünk  minél  kevesebbet  viseljen. 
Ezen  iparkodik  minden  követ  az  országgyűlésen  törvény- 
hatóságra nézve,  ezen  minden  szolgabíró  kerületére  nézve. 
Mi  névvel  nevezhetnők  az  ily  rendszert  kerekded-magyarán  ? 
Nem  akarjuk  kimondani,  de  annyi  bizonyos,  hogy  a  tíz- 
parancsolatok mindenikével  aligha  megegyezik.  Midőn  én, 
ki  ezeket  írom,  a  közéletben  részt  venni  kezdek,  midőn 
még  az  ónlábu  valóság  meg  nem  tördelé  vágyaim  merész 
szárnyait  és  azt  gondolám,  csak  akarni,  erősen  akarni  kell, 
hogy  az  igazság  igéje  testté  legyen  :  adóviszonyaink  fonák- 
ságát tisztán  átlátva,  néhány  rokonkeblü  ifjú  barátimmal 
mindent  elköveténk,  hogy  megyénkben  a  közterheknek 
igazságos  elosztását  eszközöljük  ;  nevezetesen  a  közmunkák 
iránt  is  mélyen  éreztük,  hogy  mindenekelőtt  a  disponibihs 
erőt  ismerni  kell ;  oda  vittük  tehát  a  dolgot,  hogy  a  szolga- 
bírák  szavokat  adnák,  kerületeik  erejét  a  szolgabírói  karnak 
alispán  elnöksége  alatti  gyűlésében  valóság  szerint  hitelesen 
fölfedezni  (hogy  ez  közgyűlésen  történjék,  kivinnünk  lehe- 
tetlen volt).  És  vala  pedig  a  szolgabírák  közt  egy  barátunk, 
ujoncztisztviselő,  mint  én  ujoncztáblabíró  ;  ez  úgy  gondola, 
a  dolog  fenékig  tejfel  és  felírta  kerületének,  legkisebbnek  az 
egész  megyében,  utolsó  kisujját  szigorúan.  Ép  az  nap  reg- 
gelén, melynek  estéjén  diadalát  ünneplendő  vala  a  szolga- 
bírói őszinteség,  ujonczszolgabíró  barátunkkal  egy  vete- 
ránus  főszolgabíróhoz  vetődünk,  kinek  járásában  52  erős 
helység  van,  háromszor  több  s  háromszor  erősebb,  mint 
amazéban  ;  és  történetesen  asztalon  fekszik  járás-erejének 
lajstroma  ;  belé  pillantunk  s  az  összeg  sokkal  kisebb  szám 
vala,  mint  amannak  leggyöngébb  járásában  ;  ujonczszolga- 
bíró barátunk  tűzbe  jött,  és  az  adott  szó  szentségét  és  mit 

én  tudom,  mit  emlegetett  ;  de  az  érdemes  veterán  mosolyogva 
legyintett  kezével :  »Beszélhet  nekem  uramöcsém,  nem 
vagyok  én  bolond,  hogy  járásomat  megrontsam. «  —  »Vagy 
úgy  ?«  —  monda  ujoncz  barátunk  —  és  tollat  vön  és  kihúzta 
conscriptiójának  két  harmadrészét  ;  és  mi  földre  eresztők 
vágyaink  fencsattogó  szárnyait  és  segitönk  neki  Tiach  bestém 
Wissen  und  Gewissen  törölni,  vagyis  más  szóval,  segíténk 
neki  hivatalos  hirtelenséggel  hazudni.  E  rendszer  ugyan 
tömérdek  kárt  okoz  :  de  még  többet  okozna,  hahogy  a  ter- 
mészetben a  gravitatio  törvénye  ellenállhatlanul  nem  ural- 
kodnék, s  nem  eszközlené,  hogy  a  falláciákban  is  bizonyos 
arány  legyen  :  egyik  valótlanság  a  másikat  némileg  para- 
lizálja s  ennélfogva,  mivel  a  végszélek  találkoznak,  a  rend- 
szerített  valótlanság  némileg  közelít  valósághoz,  csakhogy 
jaj  a  népnek,  melynek  tisztviselője  —  mint  a  mese  szól  — 
termetes  akar  lenni  a  púposok  közt.  Nézetünk  szerint  mind- 
addig, míg  a  legszigorúbb,  személyenkinti  kivetés  (indivi- 
duális repartitio),  melynek  egész  nyilvánossággal,  ünnepé- 
lyességgel s  a  népnek  arróli  előleges  felvilágosításával  kell 
történnie,  hogy  minden,  a  mit  elhallgatni  engednek,  a  többie- 
ket és  különösen  a  szegényeket  terheli,  minthogy  nekiek 
nincs  mit  elhallgatniok  —  mindaddig,  míg  ezen  személyen- 
kinti kivetés,  úgy  a  rovatos,  mint  az  országos  (portalis) 
kivetésben  alapul  nem  vétetik  —  mindaddig  sem  törvény- 
hatóságok között  az  országban,  sem  járások  között  a  megyék- 
ben, sem  helységek  között  a  járásokban,  sem  egyes  lakosok 
között  a  helységekben  nem  lehet  arányos,  nem  lehet  igaz- 
ságos a  kivetés,  s  mindig  a  szegény  lesz  nyomva  leginkább? 
kin  mégis  Isten  és  ember  törvénye  szerint  leginkább  köny- 
nyítenünk  kellene,  kit  azonban  —  közmondás  szerint  igazán 
szólva  —  még  az  ág  is  húz.  De  visszatérve  a  somog\ megyei 
javaslatra,  olvassuk  benne  :  hogy  minden  telkes  jobbágy 
évenkint  24  gyalog-,  vagyis  12  vonósnapszámot  (felét  ősz- 
kor, felét  tavaszkor)  káros  megerőltetés  nélkül  dolgozhat, 
házas-zsellér  évenkint  négy  gyalognapszámot,  hazátlan  pedig 
kettőt,  mindnyájan  napkelettől  napnyugotig.  De  a  jövés- 
menés ezen  szabályzásba  nincs  beszámítva.  Hogy  pedig 
illetőségén  felül  senki  se  terheltessék,  minden  helységnek 
könyvecskéje  lesz,  melybe  tartozása  szintúgy  beiratik,  mint 
az  illető  főszolgabíró  által  utalványozott  napszámok  az  el- 
használó tisztviselő  által  nyugtat ványilag  bejegyeztetnek. 
A  megyei  közmunkák  pedig  (mert  csak  ezekről  s  nem  a  hely- 
ségbeliekről  van  szó,  ezek  minden  községnek  külön  teherül 
maradnak)  szükségesekre  és  hasznosokra,  rendszerintiekre 
és  rendkívüliekre  soroztatvák,  s  a  nem  annyira  határozott, 
mint  gyanított  erőösszeg  használata  e  szerint  osztályozta- 
tik.    E   javaslat    a    választmányhoz   első    sorban    a    végett 

lón  visszautasítva,  hogy  az  ingyeni  közmunkáknak  pénzbeli 
megváltása  iránt  véleményt  adjon,  s  a  tettleges  alkalmazás- 
hoz  még  szükséges   számolási   adatokat  szerezze  meg. 

A  jelentés,  melyet  a  derék  választmány  e  visszautasító 
határozatra  tón,  meggyózött  bennünket,  hogy  e  tárgyban 
végetlen  lehetett  a  súly,  melylyel  előbb  az  adózó  nép  terhelve 
volt  és  nem  ritkák  a  visszaélések  ;  mert  a  jeles  javaslat 
leginkább  a  körül  forog,  hogy  legyőzze  a  nehézségtámasztó 
ellenvetéseket,  melyek  a  réginek  megtartására  talán  fegy- 
verül használtattak.  —  És  ámbár  mi  úgy  vélekedünk,  hogy 
a  javaslat  így,  a  mint  áll,  a  mértéket  nem  ismerő,  vagy  leg- 
fölebb  csak  egyes  tisztviselők  humanitása  által  mérsékelt 
tehernek  égrekiáltó  jogtalanságát  megszünteti  ugyan  és  így 
a  régihez  képest  valóságos  üdv  és  boldogság  :  de  nem  kereste 
föl  mindazon  módokat,  melyek  a  kényszerített  munka 
mérges  fulánkjait  tompíthaták  :  mindazáltal  oly  elveket 
látunk  a  derék  javaslatban,  melyekben  szívvel-lélekkel 
osztozni  dicsőségünknek  ismerjük. —  —  —  —  —  — 

»Ez  ország  minden  rendes  közterheit  a  szegény  adózó 
nép  viseli  :  a  követeléseknek  tehát,  miket  a  közálladalom 
tőle  megkíván,  oly  határok  között  kell  maradni,  hogy  a 
létének  biztosítására  nyújtott  javak  körét  túl  ne  hágják, 
különben  alapot  vesztve,  zsarolássá  fajulnak  s  orvosolhatlan 
nyomorúságot  okoznak. «  —  Szent  ezen  elv  és  annyira  szent, 
hogy  valóban  mélyen  kellett  a  választmánynak  az  akadályok 
sárkány  erejét  ismernie,  midőn  mégis  ezen  elv  daczára  egy- 
egy  tehertől  jövés-menésben  és  a  helybeli  közmunkákon 
kívül,  melyekhez  még  csak  a  levélhordást  is  hozzászámítá, 
évenkint  24  napi  kényszerített  ingyen  közmunkát  javas- 
lott  ;  mit  önmaga  is  oly  terhesen  soknak  vélt  vala,  hog}^ 
nyíltan  kijelentené,  miképen  feddéstől  kell  tartania,  ha  valaki 
naptárt  véve  kezébe,  számba  veszi  a  maroknyi  időt,  mely 
mindent  levonva,  a  szegény  embernek  szabad  munkára 
megmarad.  Idő  és  munka  a  két  nagy  sokszorozó,  mely  a 
nemzeti  vagyonosság  összegét  előállítja ;  de  ép  azért,  vala- 
meddig a  kényszerített  munkák  határozatlanul,  vagy  leg- 
alább súlyos  nagy  mértékben  emésztik  a  megbecsülhetlen 
két  kincs  erejét,  anyagi  pazarlás  s  a  tunyaságnak  és  titkos 
boszúságnak  erkölcsi  mételye  erőink  szabad  kifej  lésének, 
mint  éhes  farkas,  útját  állja  el,  s  lehetnek  közöttünk  egyes 
gazdagok  ;  és  ha  ezt  nemzeti  jólétnek  nézitek,  ám  legyen 
nektek  hitetek  szerint ;  de  a  tömeg  mindig  csak  szegény 
maradand,  mint  törvény  és  megye  stylusa  szól,  melyre  a 
földi  javak  közül  legfőbb  áldás  gyanánt  csak  az  várhat, 
hogy  megmaradhdsson. 

»A  közadministratiónak  különösen  megismert  és  tapasz- 
talásból bizonyodott  jelleme  a  hanyag  kezelés  és  alig  van 

mód  e  téren  a  magánykezelés  jelességeit  megközelíteni.* 
—  így  szól  a  választmány.  És  nekünk  eszünkbe  jut  az  ármá- 
nyos gyámsági  rendszer,  minélfogva  némelyek  leg-  és  leg- 
jobb szándékból  az  emberek  minden  cselekvényeit  mily 
bölcseségök  szerinti  avatkozásaikkal  intézgetnék,  azt  vélve, 
ők  jobban  értik  a  földmívelést,  jobban  a  kézműipart  és 
kereskedést,  mint  magok  a  földmívelők,  kézművesek  és 
kereskedők.  —  Boldog  Isten  !  mivé  lenne  némely  ország, 
hahogy  az  ember  ész  fonákságait  a  természet  csendes  műkö- 
dése ki  nem  kaczagná !  —  »A  kinek  nehézségei  vannak 
javaslatunk  ellen  —  mond  tovább  a  választmány  —  annak 
egy  jobbal,  tökéletesebbel  szolgálhatunk :  minden  ingyeni 
kényszerített  közmunka  eltörlésével. «  Euréka  !  —  monda  Archi- 
med ;  — igenis,  Uraim,  e  szónak  e  honban  jövendője  van. 
A  határozatlan  közmunkarendszernek  még  egy  átka 
van,  melyet  a  somogyi  választmány  az  által  fejeze  ki,  hogy 
»a  köznek  örve  alatt  sok  magányérdekü  munkára  több  ezer 
napszám  fordíttathatik,  a  nélkül,  hogy  ellenörség  gátolná, 
vagy  felelősség  tartóztatná*.  —-  Ez  szomorú,  nagyon  szo- 
morú ;  de  ha  visszaemlékezünk  a  turóczi  hídépítésre,  ha 
visszaemlékezünk,  hány  elhagyatott  utat  láttunk  imitt-amott 
az  országban,  melyet  e  vagy  ama  hajdani  alispán  lakához 
egykor  százezernyi  kezek  raktanak,  s  mely  most  romban 
áll,  mert  megszűnt  az  érdek,  mely  építteté ;  ha  vissza- 
emlékezünk mindazon  adatokra,  mik  saját  tudomásunk 
szerint  s  mások  beszéde  szerint  Ilium  falain  kívül  és  belől  a 
választmány  állítását  igazolják  :  lehetetlen  föl  nem  kiálta- 
nunk és  minden  kellemetlenségek  daczára  (mikben  bő  részünk 
van)  tökélt  lélekkel  kiáltunk  fel  :  Ki  a  napfényre,  Uraim  / 
e  napfény  megorvosolja  hajainkat ! 


Egy-két  szó  magunkért.*) 

Gróf  Széchenyi  István  legújabb  munkája,  melyről 
sokan  előre  sokat  beszéltek,  megjelent.  Czíme  nem  »Fonák 
reforma,  mint  a  »Fő városi  újdonságok  írója«  nemrég  balul 
értesülve  mondotta,  hanem  »A  kelet  népe.  1841. «  24  és  fél 
ív,  a  lehető  legszebb  typographiai  művek  egyike.  A  nemes 
gróf  ezen  munkája  a  »Pesti  Hirlap«  ellen  van  írva ;  de  — 
Istennek  hála  !  —  nem  elvei  ellen,  —  Istennek  hála  !  mon- 
dom ;  mert  mondhatlanul  fájt  és  értelmemet  kétkedésbe 
hozhatta  volna,  ha  épen  általa  látnám  megtámadtatni  az 


*)  Az  1841-iki  »Pesti  Hirlap«  51-ik  számából.  —  »Felelet  gróf 
Széchenyi  Istvánnak*  czimű  füzetben  is  válaszolt  Kossuth  Lajos 
»A  kelet  népe«  czímmel  megjelent  röpiratra.  K.  F. 

elveket,  mikre  nézve  örökös  hála  s  tisztelet  érzetével  meste- 
remnek vallom  őt,  melyekben  szent  vonzalommal  hinni 
őtőle  tanultam,  mielőtt  a  comtemplativus  gondolkodás 
meggyőződéssé  érlelné,  a  mi  előbb  hit  vala.  Ezen  elvek  nin- 
csenek megtámadva.  A  nemes  gróf  mindig  híven  magához 
a  117-ik  lapon  n\'^ilt  vallomást  tesz  :  »hogy  elveimet  jobbadán 
és  legfőbb  vonásaiban  osztja,  sőt  egy  cseppet  sem  vonakodik 
kinyilatkoztatni,  hogy  azokat  legnagyobb  részben  magáéivá 
teszi,  sőt  legédesb  atyai  érzések  közt  jobbadán  magáéinak 
ismeri*.  E  részben  tehát  nem  kell,  nem  fogunk  szót  váltani. 
»Csupán  a  modor  az,  a  mi  ellen  lehet  és  van  kifogása «  ;  de 
már  ez  ellen  annyira  van,  hogy  azt  gondolná  és  24  és  fél 
íven  át  mutogatná  is  :  e  modor  a  magyart  megsemmisítésre 
vezetheti,  e  modor  a  magyart  sirba  dönti.  Szinte  meg  kellene 
ijednem,  ha  nem  érezném  parányiságomat.  —  A  modor 
az  csupán,  mely  a  nemes  grófban  oly  irtózást  szül  a  Pesti 
Hirlap  ellen,  melynek  elveit  legédesb  atyai  érzések  közt 
jobbadán  magáéinak  ismeri,  hogy  a  rokonelvü  lapot  modorja 
miatt  revolutionáriusnak  kiáltaná  és  a  franczia  forradalom 
véres  és  nem  véres  hőseit  emlegetné.  —  Ez  ugyan  alkalma- 
sint csak  színezés,  csak  declamatio,  minőt  (mint  a  nemes 
gróf  én  ellenem  szereti  mondogatni)  akkor  írunk,  midőn 
szavainkat  inkább  az  érzelem,  mint  az  értelem  forrásából 
merítjük;  azonban  e  kis  declamatio  mindenesetre  oly  gya- 
núsítás, mely  —  szándokkal  vagy  szándoktalanul  —  oda  van 
irányozva,  hogy  azok,  kik  kényelmesbnek  vélik  esküdni  a 
mester  szavaira,  mint  gondolkozni,  a  Pesti  Hirlap-töi  elide- 
genedjenek. Jól  számolt-e  nagy  hazánkfia,  vagy  tán  épen 
ellenkező  eredményt  idézett  elő  ?  nem  jósolhatom.  Tempus 
magister.  Azonban,  ha  elannyira  nem  szoknám  csekély  kis 
eszemtől  is  egy  kis  tanácsot  kérni,  mint  a  nemes  gróf  rólam 
mondani  szereti  :  declamatióra  könnyen  deklamatióval  felel- 
hetnék és  föltárnám  a  história  lapjait  és  megmutatnám 
benne  a  sorokat,  miket  a  közvélemény  régóta  világitéletnek 
tart  :  hogy  kisüljön,  kik  idézték  a  népekre  a  forradalmak 
szörnyetegeit.  De  én  gyanusítgatásokra  nem  akarok  gyanu- 
sítgatássaí  felelni ;  én  azt  gondolom,  ügyről  s  nem  személy- 
ről van  szó  ;  és  miután  valamint  keblem  rejtekét  szeretném 
kitárni  a  nemes  grófnak,  hogy  lássa,  minő  tiszta  szándok 
minden  érverés  :  ép  úgy  meg  vagj^ok  győződve  a  közös  hont 
oly  munkás,  oly  áldásdús  szeretettel  szerető  nemes  gróf 
szándoka  tisztaságáról  ;  úgy  vélem,  elveink  egyezők  levén, 
nincs  okunk  indulatba  jőni  ;  s  a  többit  könnyen  tisztába 
hozzuk.  —  De  tisztába  kell  hoznunk  ;  ez  a  honnak  érdeké- 
ben van.  A  mit  gróf  Széchenyi  István  elég  fontosnak  tar- 
tott arra,  hogy  a  közjónak  szánt  életéből  reá  heteket  for- 
dítson, annak  tisztába  hozatalához  nem  lehet,  hogy  nem- 

zeti  érdek  ne  csatlakozzék.  És  a  mit  gróf  Széchenyi  István 
szól,  annak  joga  van  akárkitől  is  e  honban,  annál  inkább 
tőlem  megkivánni,  hogy  mély  figyelemmel  fogadjuk.  — 
Én  tehát  igenis  felelni  fogok,  és  pedig,  mivel  a  dolog  termé- 
szetében fekszik,  hogy  kevesebb  ember  kezén  fordul  meg, 
mint  a  hírlapok :  nem  tartanám  egyenlő  fegyvernek,  ha 
könyvre  hírlappal  felelnék.  Könyv  ellen,  könyvet  tehát  ! 
ha  mindjárt  nem  24  és  fél  ívest  is.  Azonban  a  hírlapi  szer- 
kesztés egy  napról  a  másikra  nem  halasztható,  ezt  sem  pil- 
lanatnyi lustaság,  sem  megfáradás,  sem  kedvtelenség,  sem 
testi  kis  bajok  miatt  máról  holnapra  s  holnapról  holnap- 
utánra  át  nem  tehetni  ;  sajnálom  tehát,  hogy  egy  pár  hét 
a  feleletre  szükséges  leszen. 

És  többet  ezúttal  nem  szólanék,  hahogy  a  nemes  gróf 
azon  gyanúban  nem  volna,  hogy  keblemben  ő  ellene  bizo- 
nyos fulánk  rejtezik,  ha  nem  gondolná,  hogy  én  vágyód- 
tam vele  szemközt  a  síkon  találkozni,  ha  föl  nem  szólítana, 
hogy  »pontosítsam  (337.  lap)  mindazon  nemes  indignatiót, 
melyet  személyemben  rejtek,  egyenesen  reá,  hogy  öntsem 
(mint  mondani  kegyes)  felette  jó,  de  sokak  ellen  felette 
elkeseredett  szívemnek  minden  felcsordultát  fejére«,  —  ha 
nem  mondaná  (373.  lap)  :  »tépjem  személyét  minden  cze- 
rimónia  nélkül,  a  hogy  tetszik*  stb.  Boldog  Isten  !  minő 
véleménnyel  van  a  nemes  gróf  én  felölem  !  Politikai  életem 
sokkal  csekélyebb  fontosságú  volt,  mintsem  számot  tart- 
hatnék, hogy  a  gróf  figyelmét  csak  távolról  is  magára  vonná  ; 
különben,  a  mint  ő  felszólít,  mutassak  politikai  következet- 
lenséget életéből,  úgy  felszólítanám  én  is,  mutasson  egy 
perczet  életemből  is,  melyben  gyáva  képmutató  valék, 
melyben  érzelmet  vagy  meggyőződést  hazudtam  !  Nem, 
Uraim  !  én  gróf  Széchenyi  Istvánt^  még  a  múlt  november- 
ben (miként  maga  is  említi)  Pest  vármegye  népes  gyűlé- 
sén a  magyarok  legnagyobbikának  vallottam,  a  sokaság 
pedig  szűnni  nem  akaró  helj^^eslésben  utánharsogá  ;  és  e 
szót  a  Pesti  Hirlap-hsin  is  ismételem.  E  szó  lelkem  hitéhez 
tartozik.  A  képmutató  politika  nekem  nem  mesterségem, 
.  Én  czáfolgatni  fogom  a  gróf  véleményét,  mert  azt  ezúttal 
hibásnak,  elfogult  szempontból  eredettnek  és  inkább  (mint 
ellenem  veti)  a  nemes  szív  hőn  buzgó  érzelmeiből,  mint 
értelmi  analysisből  származottnak  tartom  ;  de  szégyennel 
pirulnék  el  enmagam  előtt,  hacsak  egy  perczig  is  megtud- 
nék felejtkezni  a  tiszteletről,  mellyel  gróf  Széchenyi  István 
hallhatatlan  érdemeinek  minden  magyar  tartozik,  s  melyet 
melegebben  senki  sem  érez,  mint  én,  ki  őt  ez  ajkakkal, 
miket  gyáva  hízelgés  és  hazug  politika  soha  sem  fertőzte- 
tett és  fertőztetni  soha  nem  fog,  legnagyobb  magyarnak 
vallottam,  a  mint  vallom  őszintén  most  e  perczben  is.  — 

Nem,  Uraim  !  én  nem  vágyódtam  gróf  Széchenyi  Istvánnal 
szemközt  a  síkon  találkozni  ;  én  azon  oldalon  vágyódtara 
inkább  állani,  hol  ő  a  vezér,  és  semmi  sem  lephetett  meg 
váratlanabbul,  mint  a  hír,  hogy  gróf  Széchenyi  a  Pesti  Hir- 
/^p-nak  ellensége.  Tetszett  a  grófnak  kesztyűt  vetni  lábaim- 
hoz ;  én  fölveszem  azt  —  fölveszem  azon  meggyőződés- 
ben, hogy  nyerjek  vagy  veszítsek,  az  igazság  és  vele  a  hon 
minden  bizonnyal  csak  nyerni  fog  ;  de  a  gyanusítgatást, 
mit  a  gróf  tisztelt  személye  iránti  érzelmeimről  nyilvánít, 
a  sértett  kebel  nemes  önérzetével  visszalököm.  Végezetül  a 
vészjósló  több  gyanusítgatások  ellenében  —  a  mennyiben 
talán  valaki  azt  vélné  a  czél  hátterében  lappangani,  hogy 
azon  bizonyos  köpölyözések,  érvágások,  pióczázások  elkövet- 
kezzenek, melyekről  minap  »SzázadunJc«  Hungaricája,  mint 
a  Pesti  Hirlap  elsorvasztására  legsikeresebb  eszközökről 
elmésen  tréfálgatott  —  szabad  legyen  remélnem,  hog}'  a 
meztelen  élet  kedvező  jelenetei,  az  eszméknek  határozott 
pontok  körüli  egyesülése,  a  megyegyűléseknek  (még  Heves- 
ben is)  engesztelő  fordulata  *)  az  apróbb  körökbeni  vissza- 
élések gyérülése,  és  különösen  a  nemzet  és  kormány  közti 
bizodalom  naponkinti  erősödése,  szóval  :    a  nemzeti  élet,  a 


*)  Erre  nézve  tisztelt  barátunk,  Deák  Ferencz,  midőn  három 
hónap  előtt  a  hírlapról  szigorú  bírálatát  kérnők,  levelében  —  mely- 
nek terjedelmes  közlésére  ezennel  engedelmét  kérjük  —  így  írá : 
>>örülök  az  élénk  (hírlapi)  mozgásnak  s  rossz  következéseitől  nem 
tartok.  Izgatás,  ha  helytelen,  ha  rosszkor  vagy  rosszul  intéztetik, 
ha  hibás  számolással,  vagy  titkon  gonosz  szándokkal  történik, 
gyűléseken  lehet  káros  és  veszélyes  következésü,  minthogy  ott  az 
izgató  szónak  elragadó  hatalmát  azonnal  határozat  követi  ;  s  ez 
már  egy  lépés,  mit  visszalépni  mindenkor  nehéz  és  egy  positiva 
quantitas  a  politika  számolásában  mi  ellenünk,  vagy  mellettünk 
eldöntő  is  lehet,  s  ha  rosszul  vagy  rosszkor  történt,  S/Zonnal  kárt 
okoz  ;  de  a  hírlapok  izgatása  csak  szabad  tért  nyitott  a  szabad 
vitatásoknak,  miket  azonnal  határozat  nem  követ,  sőt  gyakran 
épen  az  által,  hogy  a  vitatás  alatti  tárgynak  minden  oldala  vizsr 
gálát  alá  vétetik  a  hírlapokban  s  annak  jó  és  rossz  része  kímélés 
nélkül  felbonczoltatik,  ritkább  és  nehezebb  le^z  a  gyűléseken  eddig 
gyakran  elófordtdó  helytelen  és  roasztd  számított  izgatás. «  így  írt  Deák 
ezelőtt  három  hónappal  és  mély  belátásu  jóslatát  a  tapasztalás 
kézzelfoghatólag  megigazolá.  A  gyűlések  csendesebbek,  a  közigaz- 
gatási tárgj'akra  több  figyelem  fordíttatik,  ez  által  sok  panasz 
orvoslást,  sok  megelőzést  nyer,  az  időnek  nagy  kérdései  választ- 
mányok által  előkészíttetnek,  a  nemzet  higgadtabbá  lett  és  komo- 
lyan discutiálja,  mire  a  hírlapok  meleg  szózata  lelkesedést  ébresz- 
tett, így  csúfolja  meg  az  élet  a  forradalmi  gyanusítgatást. 

Kossuth  Lajos. 

minőnek  közhelyeken,  köztárgyak  körül  mutatkozik,  elég 
nyomatékkal  birandnak  szakadást  hirdető  néhány  szóza- 
tot a  mérlegben  ellensúlyozni. 


Uévtelenség.*) 

Az  időszaki  sajtó  hivatásában  egyik  legüdvösb  rész  az 
örökös  éber  figyelem  mindenre,  mi  a  polgári  közélet  s  nyil- 
vános erkölcs  körében  történik.  Legfőbb  bajaink  egyike  a 
hanyagság,  mellyel  törvényeinket  végrehajtjuk,  s  ama  tisz- 
teletlenség, mellyel  irántok  sokan  viseltetnek,  hacsak  hata- 
lom vagy  erő  nem  készteti  megtartásukra.  Deák  Ferencz- 
től  hallottuk,  hogy  minálunk  a  törvény  iránt  élénkebb  rész- 
vét csak  addig  mutatkozik,  míg  vitatás  alatt  van  ;  ha  egy- 
szer meghoztuk,  eltesszük  szunnyadni  számos  elszenderült 
társai  közé,  és  ismét  új  törvényt  sürgetünk.  Ez  —  fájda- 
lom —  nagyon  is  igaz.  Nézzük  bár  a  legújabb  törvénye- 
ket. Az  ujonczállítást  nem  is  említjük.  E  részben  még  sokáig 
fognak  hangzani  ezernyi  panaszok  csaknem  mindenütt  (Pest- 
megyét sem  véve  ki,  mint  legközelebb  hallottuk).  A  zsidók- 
róli  törvény  a  végrehajtásban  gúnnyá  változott  ;  fogunk 
legközelebb  Losonczról  egy  adatot  közölni,  nem  kevésbé 
szívháborítót  durva  embertelenség  miatt,  mint  elevenen 
bizonyítót,  hogy  a  balítélet  és  szeretetlenség  szirtjein  a  tör- 
vény iránti  tisztelet  gyakran  megtörik.  De  nemcsak  bal- 
ítélet, nemcsak  szeretetlenség,  hanem  az  índolentia  is  útját 
képes  állani  oly  törvényeknek,  melj^ek  annyira  az  élet  szük- 
ségeiből merítvék,  hogy  azt  gondolnók,  mohón  nyúl  utána 
boldog  boldogtalan,  mint  régen  áhított  kincs  után.  Ilyen 
a  mezei  rendőrségről  szóló  törvényczikk.  Tudunk  egész 
megyéket,  és  pedig  fényes  megyéket  (ha  nem  csalatkozunk, 
Biharról  is  hallottunk),  hol  ez  üdvös  törvény  maiglan  is 
csak  papiroson  áll,  de  végre  nem  haj  tátik,  az  életbe  át  nem 
szivárgott.  Ezt  a  hanyagságot,  ezt  a  részvétlenséget  lelkünk- 
ből kiirtani  valóban  közszükségeink  legnagyobbika  ;  és 
erre  alig  van  más  mód,  mint  a  nyilvánosság,  s  az  általa 
ébresztett  tisztább,  szilárdabb,  élénkebb,  határozottabb  köz- 
vélemény. Mi  tehát  azt  gondoljuk,  hogy  ha  az  időszaki 
sajtó  a  visszaéléseket,  kihágásokat,  törvénytelenségeket  és 
törvényes  kötelességek  elmulasztását  napfényre  hozni  meg- 
szűnnék vagy  megszüntetnék  :  szárnyának  legjobb  tollát, 
hatásának  legüdvösb  részét  veszítené  ;  kivált  miután  van- 
nak vétkek,  miket  másképen  büntetni,  és  vannak  emberek, 
kikhez   másképen   férni   nem   lehet.    Másrészről   azonban   a 


*)  Az   1841-iki  »Pesti  Hirlap«  52-ik  számából.  K.  F. 

személyes  becsület  áll  elő  nem  kevésbé  fontos  igényeivel, 
és  .minden  méltatlan  bántalom  ellen  kezességet  követel. 
E  két,  csaknem  egyenlően  fontos  tekintetet  csupán  szabatos 
határozottságu  törvények  egyenlíthetik  ki,  minő  például  a 
törvénykönyv,  melyet  Livingston  Edvárd,  Louisiana  meg- 
bízott törvényhozója  készített.  Nálunk,  hol  ily  törvények 
nincsenek,  a  jogérzet  individuális  ösztöne  kényszeríti  a  nyil- 
vánosság emberét,  szétnézni  eszközök  után,  hogy  midőn  a 
státusnak  használni  akar,  ne  sértsen  egyeseket,  kik  végett 
s  kikből  a  státus  áll.  E  szempontból  indulánk,  midőn  kinyi- 
latkoztatok, hogy  a  hol  személyes  megtámadás  forog  kér- 
désben —  értünk  oly  megtámadást,  melyet  (ha  be  nem 
bizony íttatik)  a  törvény  becsületsértésnek  vészen  —  ott  a 
névtelenséget  nem  helyeseljük,  s  névtelen  közlést  közre  nem 
bocsátunk.  Erre  nézve  kettőt  kell  megjegyeznünk.  Egyik  : 
hogy  nem  szólunk  véleményről,  nem  bírálatról  s  következ- 
tetésről, miket  —  egy  bizonyos  ténynek  valósását  föltéve  — 
levonunk  ;  ez  lehet  hibás  logika,  de  soha  sem  lehet  rága- 
lom, s  az  ész  fegyverével  letorolható ;  hanem  szólunk 
egyedül  csak  a  személyes  megtámadások  azon  nemeiről, 
melyek  határozott  egyedek  becsülete  körül  forogván,  puszta 
logikával  meg  nem  czáfolhatók.  Másik,  hogy  mélj^en  érez- 
zük, miképen  minden  visszaélésnél  a  közlőt  megnevezni 
annyit  tenne,  mint  a  becsületes  akaratú  fölfedezők  két  har- 
madrészét vagy  örökös  hallgatásra  kárhoztatni,  vagy  üldö- 
zésnek tenni  ki.  Mi  tehát  csak  azt  kívánjuk  levelezőinktől, 
hogy  velünk  neveiket  minden  esetre  közölvén,  vagy  hatal- 
mat adjanak,  szükség  esetében  őket  meg  is  nevezni  ;  vagy 
nynjtsanak  nekünk  közléseik  valódiságáról  a  dolognak  nem 
csak  velejére,  hanem  színezésére  nézve  is  oly  alapos  meg- 
győződést, miszerint  —  helyzetök  körülményei  megnevezé- 
söket  nem  engedvén  —  képesek  legyünk  a  visszaélést  vagy 
kicsapongást  saját  nevünkben  a  közvélemény  bírálatának 
alá  terjeszteni  s  a  felelősséget  is  elvállalni.  Erre  kötelezettek- 
nek érezzük  magunkat,  azon  egyszerű  oknál  fogva,  mert 
valakit  megbecstelenítení  szóval  sem  szabad,  bár  a  szó 
mindig  csak  kis  körre  szorul  :  annál  kevésbé  lehet  tehát 
szabad  hírlapban,  egy  egész  nemzet  közvéleménye  előtt  ; 
s  így  ha  valaki  megtámadta  tik,  kell  valakinek  lenni,  kit  a 
megtámadott  szüksége  esetében  feleletre  vonhasson.  —  Ha 
egyszer  a  személyes  becsületet  ekképen  biztosítottuk  :  a 
nyilvánosság  orgánumai,  a  visszaélések  gyérítésére  mond- 
hatlan  jó  hatást  gyakorolhatnak.  —  Ez  a  mi  meggyőző- 
désünk. Azonban  a  »Budapestí  napló«  írója  erről  más  véle- 
ményt nyilvánított,  s  nyilvánítását  a  régi  gyakorlat  supe- 
rioritásának  érzetében  azon  legyintéssel  kezdi  meg,  hogy 
a  név  utáni  motozgatásoktól  csak  ujoncz  borzadhat  vissza  ; 

utóbb  az  ember  hidegvérrel  megszokja.  Mit  volt  ö  képes 
mindent  megszokni,  nem  tudjuk,  s  nem  is  vitatjuk  ;  bizta- 
tását azonban  szíves  óhajtásunkkal  viszonozzuk  ;  bár  soha 
se  akadjan  a  derék  veterán  ujonczokra,  kikkel  úgy  járjon, 
mint  Melas  tábornok  a  dijoni  tábor  ujonczaival  Marengónál. 
A  mi  már  a  névtelenségrőli  véleményét  illeti  :  ő  úgy  gondolja, 
hogy  minden  sértés  helyre  van  hozva,  ha  a  megsértettnek 
alapos  czáfolatát  szilárd  részrehaj latlansággal  közöljük  s 
állításának  támogatásául  a  szabad  sajtóval  bíró  külföldi 
lapokra  s  különösen  a  kilenczfarku  macska  húsvéti  hősének, 
Cardigan  lordnak,  az  angol  lapokban i  szigorú  megrovására 
hivatkozik,  és  azt  is  állítja,  hogy  angol  lapokban,  igen  kevés 
kivétellel,  minden  hírlapi  czikk  név  nélkül  jelenik  meg,  s 
hogy  a  megtámadott  a  maga  védelmére  más  fegyvert  nem 
használhat,  mint  a  mely  őt  megsebzé,  és  ez  a  sajtó.  —  Mint- 
hogy a  büntető-törvénykönyv  nemzetünk  legközelebbi  fel- 
adatához tartozik,  nem  felesleges  annak  mezején  részletes 
kérdések  körül  is  ösmereteket  váltani.  Előrebocsátván  tehát, 
hogy  mindig  oly  megrovások  forognak  szóban,  melyek  ha 
valótlan  adaton  épülvék,  a  törvény  által  becstelenítésnek 
tekinthetők  - —  meg  kell  mondanunk,  hogy  ha  mi  a  hírlap- 
szerkesztésben  vagyunk  ügyetlen  ujonczok  :  a  »Budapesti 
napló«  írója  viszont,  úgy  látszik,  a  külföldi  törvények  isme- 
retében ujoncz  ;  mert  oly  dolgokat  állít,  a  mikből  ténylege- 
sen egy  betű  sem  áll.  Ugyanis  angol  és  franczia  hírlapokban 
a  köztisztviselők  hivatalos  tetteinek  bonczolgatása  történik 
szabadon  ;  mert  ez  a  vélemény  szabadságához  tartozik, 
mi  nélkül  alkotmányos  élet  merő  csalódás  ;  de  ezen  bonczol- 
gatás  épül  nyilvános  köztudomású  adatokon,  melyeknek 
valódiságát  kétségbe  hozni  senkinek  eszébe  nem  juthat,  s 
mik  ha  valótlanok  volnának  is,  becsületsértést  (injuria) 
magokban  nem  foglalnak.  De  még  ezekről  sem  áll,  hogy 
névtelenül  jelennének  meg  ;  mert  a  hol  sajtószabadság  van, 
ott  minden  szóért  a  hirlapszerkesztő  felelős,  s  így  minden, 
a  mi  mellett  név  nem  áll,  a  szerkesztő  tettének  vétetik  a 
törvény  által,  s  ezekért  egyedül,  amazokért  pedig  a  név- 
aláírókkal  együtt  felelős.  Egyébiránt  a  rágalomnak  vehető 
személyes  sértésekre  erős  büntetések  szabvák,  s  korántsem 
gondolhatjuk,  hogy  a  megsértettnek  a  hirlapi  czáfolat  volna 
egyedüli  fegyvere.  Innen  van  aztán,  hogy  a  valótlanság 
esetében  becsületsértő  megtámadások  az  angol  s  franczia 
hírlapokban  épen  nem  sürüek  ;  s  ha  történnek,  mindig  a 
szerkesztő  rovására  történnek.  Ezt  jól  tudván  a  szerkesztők, 
e  kényes  mezőre  csak  úgy  bocsátkoznak,  hahogy  közléseik 
valódiságára  nézve  egészen  bizonyosak  ;  különben  igen  keser- 
vesen lakolnak.  Nevezetesen  Angliában  a  rágalom  (libel)  mond- 
hatlanul  szigorúan  büntettethetik,  annyira  szigorúan,  hogy  a 

népérzelem  megbotránkoznék,  mint  Shebbeare  tanár  és  Wil- 
liams életeiről  tudva  van.  Angol  törvény  szerint  a  sértett  féltől 
függ  hirlapi  becstelenítésért  polgári  vagy  büntető  keresetet 
indítani  ;  s  amabban  tetemes  pénzbírság,  ebben  fogság 
vagy  bírókény  szerint  még  ennél  is  keményebb  a  büntetés. 
És  a  mi  legrosszabb,  a  »libel«  értelme  Blackstone  szerint  is 
annyira  határozatlan,  hogy  Beniham  keserű  tréfával  mon- 
daná :  »Politikai  rágalom  Angliában  olyast  írni  a  hatalom 
birtokosáról,  a  mi  neki  nem  tetszik. «  —  így  még  a  szabad 
Éjszak-Amarikában  is,  a  törvényhozó  testület  s  a  kormány- 
nak bármelyik  ága  mint  testület  ellenében  rágalomról 
ugyan  szó  sem  lehet,  mert  ezek  eljárásának  sajtó  útjáni 
szabad  taglalata  az  alkotmány  által  minden  polgárnak  sar- 
kalatos jogához  számíttatik  ;  azonban  ha  ezen  jog  örve 
alatt  egyes  tisztviselők  becstelenítésekkel,  rágalmakkal  illet- 
tettnek,  ép  úgy  joguk  van  büntetést  követelni,  mint  más 
akárkinek  ;  e  büntetésnek  maximuma  pedig  például  Loui- 
siánában  3000  dollár  birsággal  egybekötött  egy  évi  fogság 
is  lehet.  —  Francziaországban  végre  a  tisztviselők  becste- 
lenítése  1835-ig,  az  1819  május  17-iki  törvény  16-ik  czikke 
szerint,  8  naptól  18  hónapi  fogsággal  és  pénzbirsággal  50 
franktól  3000  frankig  ;  magánszemélyeké  pedig  5  naptól 
egy  évi  fogsággal  s  25 — 2000  frank  birsággal  büntettetek  ; 
mely  büntetéseket  azonban  az  elhíresztelt  Szeptemberi  tör- 
vény (1835  szept.  9.)  9-ik  czikke  megkettőzteté  ;  az  1830-ki 
(október  8.)  törvény  pedig  a  2-ik  czikkben  minden  ilynemű 
vádak  iránti  bíráskodást  még  csak  az  esküdtszékhez  sem 
utasította,  hanem  az  1819  május  26.  törvény  14.  czikke  sze- 
rint a  police  correctionelle  bírósága  alá  vetette.  —  Legyen 
elég  ennyi  bizonyítvnáyul,  hogy  a  személyes  becsület  meg- 
óvására a  czáfoló  czikkek  fölvételét  elegendőnek  még  a 
legszabadabb  nemzetek  sem  tartották  ;  mi  tehát  csupán  a 
közönségesen  elismert  igazság  elvének  hódolunk,  midőn  a 
visszaélések  megrovására  nézve  valódiság  tekintetében  minél 
több  kezességet  keresünk,  —  ismét  és  ismét  kijelentvén, 
hogy  a  hol  e  részben  tisztelt  levelezőinktől  tökéletes  bizo- 
nyosságot nyerünk,  védpaizsukra  szükségünk  nincs,  hanem 
minden  bizonyos  visszaélés  ellen  minden  felelősségnek  ma- 
gunkra vállalásával  föllépni  —  a  mennyire  tőlünk  függ  — 
soha  el  nem  mulasztjuk. 

Adalék  l3üiitetőjogi  eszmékliez.*) 

A  franczia  Mémoires-özön  valamelyik  cseppjében  olvas- 
tuk XV.  Lajosnak  egy  udvaronczárói,  hogy  ő,  bár  urának 
különös  kedvencze,  folytonos  kegyelemben  részesült,  mégis 
szembetűnő  zavarodásba  jött,  valahányszor  a  királynál 
meg  kellett  jelennie  ;  mert  —  úgymond  —  »le  nem  győz- 
hetem a  gondolatot,  hogy  oly  ember  közelében  állok,  kinek 
parancsára  fejem  lábaimhoz  gördülhet,  vagy  a  Bastille 
sírjába  elevenen  eltemethetnek «.  —  Ilynemű  érzés  lephet 
meg  sok  embert,  oly  országokban,  hol  egy  ingatag  s  határo- 
zatlan büntetőtörvény  hasonlít  a  kardhoz,  mely  bár  soha 
le  nem  szakaűt  a  hajszálról,  Damocles  ebédjét  mégis  elrontá. 
—  Ily  törvényekről  mondja  a  bölcs  Bacon  5H-ik  Aphoris- 
májában  :  »Pányva  fog  esni  a  nép  fölibe,  szól  a  próféta  ; 
nincs  pedig  rosszabb  pányva,  mint  a  törvénj'-eké,  kivált  a 
büntetőtörvényeké,  melyek  a  helj'-ett,  hogy  lámpást  tarta- 
nának, inkább  hálókat  vetnek  lábaink  elé.«  Nem  lehet  hát 
eléggé  örvendenünk,  hogy  az  országosan  egybegyűlve  volt 
RR.,  a  felséges  király  hozzájárulta val,  a  legközelebbi  ország- 
gyűlés egyik  főfeladatául  a  bűntetőtörvénykönyv  kidolgo- 
zását tűzték  ki.  Élet,  szabadság,  becsület  és  vagyon  és 
minden  érdek,  mely  a  személyhez  csatlakozik,  ezt  kiáltják 
minden  emberi  társaságban  a  szükségek  legfőbbikének  ;  és 
legyen  ez  jól  elrendezve,  legyenek  a  világ  évkönyvei  által 
nyújtott  tapasztalások  sajátlagos  körülményeinkhez  mért 
alkalmazásra  méltatvp  :  még  nemzetiségűnk,  még  alkotmá- 
nyos életfejlemünk  tekintetében  is,  oly  gyűrűket  illeszthet 
eme  nagy  munka  polgárzatunk  lánezolatába,  mik  horog- 
kapcsul  szolgálhatnának  civilisatiónak  és  szabadságnak, 
oly  időkben  is,  melyekben  romlottság  mindent  megvesz-^ 
tegetne,  s  pártos  dühösség  mindent  megtámadna,  miben  a 
civilisatió,  miben  a  szabadság  védangyalát  tisztelők.  — ■ 
De  a  munka  nehéz,  mert  egyetlen  alapelvben  századok 
3orsa  rejtezik.  A  kerékvágásból,  melybe  eg3^etlen  alapelv 
bűntetőjogi  helyzetűnket  bele  sodorja,  évek  meg  évek  hosszú 
sora  sem  képes  kisodorni,  ellenben  ha  az  alapelv,  úgy  a  bűnök 
és  büntetések,  mint  az  eljárás  ;  úgy  a  bizonyítványi  tan, 
mint  fogházügy  s  javító  disciplina  tekintetében  (mert  e  négy 
könyvből  áll,  nézetűnk  szerint,  a  bűntetőjog  rendszere)  ; 
ha  —  mondók  —  az  alapelv  elhibázva  nincs  :  nem  kellene 
megütköznünk,  habár  az  oly  különféle  elemek  súrlódásai 
közt  születendő  törvény  születési  órájában  nem  hasonlítancj 
is  a  nem  gyermekként  született  Minervához  ;  mert  csak  az 


*)  Az  1841-iki  .>Pesti  Hirlap«  53-ik  számából.  K.  F. 

alapelvben    legyen    a    naponta    fejlő    élethez    simuló    fogé- 
konyság :    az   idő    bizonynyal    meghozza   a   maga    fejlemé- 
nyeit.   Ily  alapelvnek   tartjuk  mi  eljárási  codexre  nézve  az 
esküdtszéki  institutiót,   melyről  már  több  izben  kimondok 
erős   hitünket,   hogy   nélküle   nincs   e    téren    üdvösség.    De 
senki  se  higyje,  hogy  midőn  esküdtszéki  institutióról  szó- 
lunk,   Amerika    forogna   szemeink    előtt  ;    senki   se    higyje, 
hogy    a    világtapasztalás    az    esküdtszékeket  a  népnevelés 
lehető  leghatalmasb  iskoláinak  bizonyítván,  azon  meggyő- 
ződést akarnók  emlegetni,  hogy  a  kik  a  népneveletlenségnek 
örve  alatt  hajlandók  volnának  azon  eszközöket  megtagadni, 
melj^ek  a  neveletlen  népet  nevelni  segíthetik,  azon  perzsa 
fejedelemhez  hasonlítnának,  ki  —  Malcolm  szerint  —  mint 
gyámatya  kiszuratá  a  gondviselésére  bízott  trónörökös  sze- 
meit,   hogy  őt  vaksága  miatt  uralkodásra  alkalmatlannak 
bizomíthassa.    Nem,  Uraim,  mi  még  csak  Ceylon  szigetére 
sem  akarunk  hivatkozni,  melyet  hinduk  és  mahomedánusok 
és  Sziám  és  Ava  emigránsai  és  a  portugallok,  hollandusok 
és    angolok    egymásra    következett    uraságából    származott 
minden  keverék  zagyva  néptömegben  lakja,  s  hol  mégis  sir 
Johnston  Sándor  főgyarmatbiró   az   esküdtszéket,   bizonyos 
quahficatióval,    minden    vallás-,    vér-    és    állapotkülönbség 
nélkül  az  egész  népre  kiterjesztve,    1811-ben  behozta,  s  a 
merászrek    látszó    próbatétel     immár    30    éves    tapasztalás 
által   minden    várakozást    felülmúlva     jótékonynak   mutat- 
kozott ;    mert    egy    büntetőtörvény  eredményeit  korántsem 
egyedül   a    fogházak    statistikájából    kell    megítélni,  hanem 
főképen  azon  hatástól,   melyet  a  nép  erkölcsi  és  pohtikai 
jellemére   gyakorol.  —  Mint   mondók,    mi   e    példákra  sem 
akarunk    hivatkozni ;    sőt    örökké    szemünk    előtt    tartjuk, 
hogy   az    alkotmány    évezredes    boltjai    alatt    miUió    érdek 
nyugoszik,    mely   gyöngéd    figyelmet    s   kíméletet    követel ; 
és   azt   sem  akarjuk    felejteni,    hogy  mielőtt    (mindig  bizo- 
nyos   qualificatiók    mellett)     ily    nevezetes    politikai     jog 
szélesen    vett    osztályokra    kitérj  esz  tetn  ék,     több    rendbeli 
országos  intézkedéseknek  kell  előrebocsáttatniok,  mik  nem 
egyetlen   országgyűlés  föladatai.   Azért  nyíltan  kijelentjük, 
miképen  mi,  hálát  adva  Istennek,  tökéletes  megnyugvással 
néznénk  ez  igen  nagy  tekintetű  mezőn  nemzetünk  jövendő- 
jének elébe,  ha  a  jövő  országgyűlésen  alkotandó  büntető- 
törvénykönyvbe    az    esküdtszéki    institutió    elve    csak    úgy 
vétetnék  is  föl,    hogy  a  /w?7/-lajfitrom  alkotmányunk  mos- 
tani állása  szerint  a  kiváltságos  osztályokon  kívül  (hová  a 
nemeseket,   városi    polgárokat  s  a  tisztesrendűek   osztályát, 
ezek  közé  pedig  a  ga^záíi-tiszteket  is  számítjuk)  csupán  a  sza- 
bados mezővárosok  előbbkelőire,   akár  adómaximumi  quali- 
ficatióval,  akár  pedig  évenkinti  nép  választás  emanti  ójával 

kiterjesztetnék.  — A  többit,  nézetünk  szerint,  a  jövendő  kor 
feladásai  közé  számi  tanok,  meg  levén  győződve,  hogy  a 
mint  műveltség,  vagyonosság,  ipar,  népjellem  és  nemzetiség 
bölcs  törvények  által  elősegítve,  s  a  nyilvánosság  érlelte 
közszellem  karjain  ápolva  lesz,  akként  fog  fejleni  az  alkot- 
mány is,  s  akként  gyürüzendik  el,  e  fejleménnyel  egyetem- 
ben, a  polgári  jogok  részvéte  is  ;  míg  majd  egykoron,  ha 
rég  felejtve  lesznek,  kik  a  hosszú  pálya  sorompóján  belől 
az  első  lépést  megtevék,  e  honnak  minden  gyermeke  egy 
közös  édes  anya  édes  gyermeke  leend,  és  mostoha  senki  más, 
mint  a  bűnös  és  tehetetlen.  Sőt  még  az  említett  qualifica- 
tiók  határain  belől  is  oly  eljárási  formákat  gondolnánk 
csekély  véleményünk  szerint  felállítandóknak,  melyek  már 
magokban  biztosítanának,  hogy  esküdtszéki  tag  nem  lehet, 
ki  a  műveltségnek  bizonyos  fokára  nevelve  nincs.  — •  Mi  álta- 
lában mindenütt  szeretnők  a  politikai  jogok  gyakorlatát 
akként  intézni,  hogy  e  jog  maga  némi  erkölcsi  kényszerítést 
foglaljon  magában  a  nevelésre.  Ily  intézkedéssel  gondol- 
nánk a  tisztválasztási  bajokon  is  segíthetni,  s  korántsínn  az 
1812-ki  spanyol  alkotmány  oligarchiái  szellemű  találmányá- 
val :   a  választók  választásával. 

Azonban,  a  mi  az  esküdtszékeket  illeti,  a  tárgy  sokkal 
fontosabb,  sőt  —  valljuk  meg  őszintén  — ■  alkalmazása, 
körülményeinkhez  illesztése  is  sokkal  több  gondot  kivan, 
mintsem  egyetlen  czikkecskében  ki  lehetne  meríteni.  Ezúttal 
csak  annyit  akartunk  kijelenteni,  hogy  ezen  institutiónak 
semmi  más  által  ki  nem  pótolható  jótékonyságáról  annyira 
meg  vagyunk  győződve,  miszerint  emlékezetünkben  tartván 
a  nehézségeket,  melyek  egy  rendszeres  törvénykönyvnek 
alapelvébeni  megváltoztatásával  járnak,  inkább  óhajtanok, 
ne  alkosson  még  a  legközelebbi  országgyűlés  büntetőtörvény- 
könyvet, mint  esküdtszékek  nélkül  alkossa  ;  meg  akartuk 
egyszersmind  mondani,  hogy  csekély  belátásunk  szerint  ép 
azt  akadályoznók,  a  mit  óhajtunk,  ha  jelenleg  az  esküdtek 
lajstromával  szélesre  terjeszkednénk.  —  Egyébiránt  lap- 
jaink rendszeréhez  tartozik  megtapintgatni  az  időnek  minden 
üterét,  s  ha  aztán  egy  vagy  más  tárgy,  akár  mert  tanács- 
kozásba vételének  ideje  közéig,  akár  más  oknál  fogva  is 
kitünőleg  korszerűvé  válik  :  mennyire  csak  azon  tekintet 
engedi,  hogy  olvasóinkat  örökké  egy  nótával  ne  mulassuk, 
az  ily  korszerű  tárgyat,  szakadozva  bár,  de  mégis  ezek 
egészbe  összeforraszthatólag  gyakrabban  s  minden  oldalról 
taglalni;  ezek  szerint  lapjaink  folytában  a  büntetőjogról 
immár  sokszor  szólandunk  s  bizonyosan  bátorságot  veszünk 
megmondani  azt  is,  miképen  gondolnók  nemzeti  szerkeze- 
tünk sajátságai  mellett  meghonosíthatni  az  esküdtszékek 
nagy  gondolatát,  mely  nem  e  vagy  ama  nemzetnek,  hanem 

az  Istentől  jog-  és  szabadságra  hívott  emberi  nemnek  közös 
tulajdona  ;  s  melyről  még  Hiime,  a  híres  historicus,  a  higgadt 
keblű  bölcs,  ő,  kit  túlságos  szabadságvágy  nem  gyanú- 
síthat, mert  honában  inkább  óhajtott  látni  korlátlan  hatalmú 
monarchiát,  mint  respublicát  ;  melyről  —  mondók  —  még 
ezen  Hume  is  úgy  itélt,  hogy  a  legfelségesebb  találmányok 
egyike  alkalmasabb,  mint  más  akármi,  fentartani  a  sza- 
badságot, s  az  igazságnak  uralkodást  szerezni. 

Minthogy  idézgetésekbe  bonyolódánk,  szabad  legyen 
még  végezetül  a  fenemlített  ceyloni  főbírónak,  sir  Johnston 
Sándornak,  az  ellenőr-tanácshoz  (Board  of  Control)  1815-ben 
írt  hivatalos  jelentéséből  némelyeket  idéznünk  :  »Az  igazság- 
szolgáltatás előbbi  módja  ellen  az  volt  a  panasz,  hogy 
késedelmes,  költséges  és  népszerűtlen.  (Kinek  nem  jut 
eszébe  a  mi  állapotunk  ?)  A  rendszer  hiánya  onnan  eredett, 
hogy  a  lakosok  igen  kevés  becset  helyeztek  az  igazmondási 
jellembe,  s  legkisebb  érdekkel  sem  viseltettek  oly  rendszer 
iránt,  melynek  kiszolgáltatásában  részök  nem  vala  ;  továbbá, 
hogy  az  európaiak  nemcsak  törvénynek,  hanem  ténynek  is 
birái  levén,  nem  valának  képesek  eligazodni  a  tanúbizony- 
ságok hitelén  ;  végre,  hogy  a  törvényszék  eljárása  hosszú 
és  halasztékos  volt.«  Ezen  bajokon  a  nevezett  főbíró  csupán 
az  esküdtszékek  behozatalával  vélt  segíthetni ;  meghallgatá 
tehát  előlegesen  a  buddhisták  papjait  és  a  braminokat,  s 
tervét  a  gyarmati  kormányszéknek  előtérj  észté  ;  ez  azonban 
félvén,  hogy  mivel  Indiákon  a  benszülötteknek  ily  jogok 
még  soha  és  sehol  nem  engedtettek,  a  merényt  újsága  miatt 
az  angol  kormány  helybe  nem  hagyja,  Johnstont  Londonba 
küldé,  helybehagyást  eszközleni  ;  és  a  főbíró  szerencsésen 
járt.  —  Behozattak  az  esküdtszékek,  s  az  eredményről 
Johnston  ekkép  ír :  »Az  esküdtszéki  ülésekben  résztvevő 
lakosok  e  foglalatosság  közben  tömérdek  ismereteket  sze- 
reznek ;  senki  sem  juthatván  a  jury-lajstromra,  ki  becsület 
s  igazmondás  (veracity)  tekintetében  alapos  gyanút  szen- 
ved, e  körülmény  a  nép  jellemére  mondhatlanul  jótékonyan 
hat,  s  az  erkölcsi  érzelmet  szembetünőleg  neveli. «  Ki  az 
esküdtek  lajstromán  áll,  magát  a  közigazgatás  tagjának 
tekinti,  s  azelőtt  soha  nem  érzett  érdekkel  viseltetik  a  tör- 
vény 8  angol  uralom  iránt  ;  mely  érdek  a  háborukbani 
magokviseletében,  mint  ellentét  az  előbbeni  közönbösséggel, 
-igen  kedvezőleg  kitűnik  ;  e  mellett  pedig  a  magán életbeni 
vétkek  évről  évre  gyérülnek,  mit  nemcsak  Johnston,  hanem 
hivatalutódja  is  főképen  az  esküdtszékek  behozatalának 
tulajdonít  ;  s  jelentését  azzal  végzi,  hogy  mindezen  kedves 
változások  okát  erős  meggyőződéssel  a  jury-rendszerben 
találja,  melyet  hindu  és  mahomedánus  s  a  szingáli  faj  nem- 
zedékei már  oly  hő  ragaszkodással,  oly  tisztelettel  szeretnek, 

minővel  csak  legkedvesebb,  legrégibb  institutióikhoz  visel- 
tethetnek. —  Az  ily  egyszerű  szózat,  ily  körülmények  közti 
tapasztalásból  merítve,  felér  könyvkötetek  okoskodásaival. 


Védelem  és  nyilvánosság.*) 

A  büntetőperekbeni  eljárás  egyik  alapelvének  az  esküdt- 
székeket óhajtjuk.  Szabad  legyen  ennek  folytán  meg- 
mondanunk, hogy  ez  egy  másik  alapelvet  feltételez,  mely- 
nek amaz  már  csak  képlete,  eredménye  s  ágazata  gyanánt 
jelenik  meg  ;  és  ez  :  nyilvánosság  és  szóbeli  eljárás.  — 
Hahogy  a  büntető-törvénykezés  históriáját  írnok :  meg- 
tudnók mutatni,  miképen  nem  volt  szabad  nép,  melynek 
rendszeréből  e  kettő  egykoron  hiányzott  volna.  És  elkövet- 
keztek az  idők,  mikor  a  sötétség  közepette  itt  az  ármány 
malomkövet,  amott  a  hatalmas  kardot  vetett  a  mérleg- 
serpenyőbe és  a  másikban  két  puszta  szócska  :  »jog«,  »embe- 
riség«  nem  ritkán  a  légbe  billent.  —  Ekkor  a  büntetőtör- 
vényszolgáltatásból száműzetek  a  nyilvánosság  és  a  szóbeli 
eljárás  is.  Csak  kevés  népek  maradtak  a  jogeszméknek  asy- 
lumai  (mert  jog  és  szabadságnak  minden  időben  volt  asy- 
luma),  és  ezek  után  legszerencsésebbek,  kiknél  a  törvényben 
egy-két  horogkapocs  épen  maradt,  melyhez  a  régi  jogot  az 
újkor  gyaluló  fejleménye  szerint  hozzáilleszthetni  ;  mert 
így  elnémulásra  kárhoztatvák,  kik  a  korszellemet  sületlen 
elménczséggel  korszellemnek  csúfolva  »feszítsd  meg«-et  sze- 
retnek, a  mi  új,  kiáltani.  —  Ezt  nem  tehetik  oly  eszméknél, 
melyekről  a  törvényekből  megmutathatjuk,  hogy  nem  új 
lények,  miket  teremteni,  hanem  csak  aluvók,  kiket  ébresz- 
teni kell.  : —  És  itt  fekszik  oka  igéretünknek,  hogy  elmond- 
juk, mit  a  büntetőtörvénykezés  körében  a  közelgő  országos 
nagy  munkát  előzőleg  teendőnek  vélnénk.  —  És  az  időkben 
egy  sajátlagos  ösztön  van,  mely  a  kor  szükségeinek  mezejére 
késztet  sok  külön  erőt  ;  és  az  ember  gondolkozásában  szi- 
lárdul, meggyőződésében  erősödik,  ha  ily  mezőn  a  gondo- 
latban másokkal  is  találkozik. 

Nyáry  Pál  főjegyző  Pest  vármegye  múlt  közgyűlésén 
indítványt  tőn,  hogy  a  rövid  úton  ítéltetni  szokott  bün- 
tetőjogi esetekben  a  vádlottak  szintúgy,  mint  perekben  szo- 
kás, ügyvédek  által  védelmeztessenek.  Az  indítvány  kül- 
döttséghez lőn  utasítva,  keblünkben  azonban  több  mint 
egy  oldalról  visszhangra  talált;  leg3''en  hát  szabad  sajtó 
útján  is  eszmecserére  egy  kis  alkalmat  nyújtani. 

Hogy  a  személybiztosságnak  emberi  gyarlóság  s  emberi 

*)  Az  1841-iki  »Pesti  Hirlap«  54-ik  számából.  K.  F. 

kény  ellen,  mely  bíróban  is  (minthogy  ember)  létezhet, 
kezességre  van  szükségre,  azt  minden  törvényhozás  elismeri, 
és  e  garantia  időkülönbség  szerint  különbözőkben  keres- 
tetett. Kezdetben  a  nyilvánosság  s  a  szabad  szónak  véd- 
ereje  volt  a  kezesség  ;  utóbb,  midőn  ármány  és  hatalom, 
mikről  fentebb  szó  vala,  e  két  ellenőrt  a  törvénj^-székből 
kiszorították,  helyettök  a  fölebbvitel  nyújtatott.  De  a  poros 
akták  soha  sem  adják  vissza  híven  az  élet  eleven  képét ; 
soha  sem  adhatják  vissza,  habár  stenograph  tesz  föl  minden 
szót,  a  Daguerre  heliographja  ragad  meg  minden  arczvonást ; 
és  pedig  —  boldog  Isten  !  —  miként  készül  el  gyakran  ez  akta- 
tömeg !  Minőkre  nem  emlékezünk,  kiknek  valaha  alkal- 
munk volt  ilyen  perekből  ítélet  végett  kivonatokat  készítni  ; 
s  maga  e  szó  »kwonat«  —  —  —  de  hagyjuk  ezt  most ;  elég 
hogy  a  főlebbviteli  kezesség  elégtelennek  már  csak  az  által 
is  bebízonyodott,  hogyha  csak  egy  főtörvényszék  helyett 
10 — 12  nem  állíttatik,  mindenkit,  ki  előbb  a  nyilvánosság- 
ban és  szóvédelemben  részesült,  a  főlebbviteli  garantiában 
részesíteni  úgy  szólván  lehetlen  volt.  Ámde,  Uraim,  tör- 
vényhozóink érezték  a  dolog  fontosságát,  törvényeket  alkot- 
tak és  esküt  vőnek  e  törvényekre  királyaiktól,  mik  nemes 
és  nemzetes  személyeinket  minden  önkénjétől  biztosítanák  ; 
nem  lehet  egy  bűnper,  legyen  bár  egy  órai  fogság,  avagy 
100  frt  birságfizetés  ;  hogy  körül  ne  sánczoltuk  volna  magun- 
kat a  formalitások  védelmeivel,  fenn  ne  tartottuk  volna 
főlebbviteli  jogunkat  a  leg-  és  legfelsőbb  törvényszékig  ;  — 
és  ez  helyén  van,  ezt  őseink  jól,  bölcsen  cselekvék  ;  de  már 
az,  hog}'^  míg  magokat  és  maradékaikat  még  csak  egy  bírói 
pirongás  ellen  is  mindennemű  védperekkel  körülsánczolák  : 
a  többi  népnek  igazságszolgáltatási  képességül  majd  semmit 
sem  nyujtottanak  ;  hogy  magunk  egy  órai  fogság  ellen  a 
hétszemélyi  tábláig  appellálhatunk,  nemetlen  polgártársunk 
ellenben  csak  akkor,  midőn  halálra  ítéltetett,  s  a  királyi 
táblához  is  csak  3  éves  fogság  s  egyszeri  100  bot  esetében  ; 
ez,  Uraim,  szenny  folt  nemzeti  lobogónkon,  melyet  nem 
siethetünk  eléggé  letisztítani.  Hogy  őseink  az  uradalom 
parancsszavával  mondák  e  honban  :  »Domini  est  terra  et 
plenitudo  ejus«  ;  hogy  a  fénvpolczokat  s  a  hivatalok  méltó- 
ságait magoknak  megtarták,  mindezt,  s  még  más  igen  sokat, 
sajnáljuk  bár,  de  meg  tudjuk  fogni  ;  de  hogy  a  miben  igaz- 
ságszolgáltatási kezességet  kerestek,  azt  másoktól  meg- 
tagadták, ezt  megfogni  nem  tudnók,  ha  eszünkbe  nem 
jutna,  hogy  oly  időkről  van  szó,  melyekben  az  igazság- 
szolgáltatás is  azon  elaljasodásban  részesült,  melyet  a  köz- 
sötétség, tudatlanság  és  egyes  hatalmasok,  vagy  egyes 
osztályok  túlnyomó  befolyása  egyéb  közintézetekre  is  kiter- 
jesztett. »Igen,  —  mondjátok  —  de  miként  győzne  e  vagy 

ama  bíróság,  ha  minden  crim.  pör  felébb  vitetnék.*  —  Szo- 
morú állapot,  Uraim  !  —  árva  lelkemre  mondom,  szomorú 
állapot,  —  hol  a  törvényszolgáltatás  ily  szempontokból  intéz- 
tetik ;  és  ha  csakugyan  igaz,  hogy  a  fölebbvitelt  így  nem 
győzhetné  :  kérdjük,  minő  jog  s  igazság  szerint  történhetik, 
hogy  a  3  napi  fogságra  itélt  nemes  úr  perét  megvizsgáltat- 
hatja, de  ama  nem  nemesét,  ki  vasban,  közmunkával,  heten- 
kint  két  napi  böjttel  szenvedendő  2^5/4  évi  fogságra  s  fél- 
évenkint  50  botra  Ítéltetett,  felülvizsgálni  ideje  nincs  ?  És 
ha  csakugyan  igaz,  hogy  nincs  :  úgy  ez  csak  cda  mutat, 
miképen  az  institutio  hibás  ;  s  másutt  kell  keresni  sege- 
delmet. —  Azonban  ez  csak  törvényhozás  útján  történhetik; 
addig  vigasztalhatnók  az  illetőket  azzal,  hogyha  fölebb- 
vitelben  nem  részesülhetnek  is  mások,  mint  kikre  az  1832 — 
36-ki  törvény  egy  kis  engedélyt  szivárogtatott,  de  legalább 
részesültek  védelemben  ;  és  mi  nem  akarjuk  említeni,  hogy 
e  védelem  tíz  eset  közül  ötben  valóságos  satyrája  a  védelem- 
nek, és  nem  akarunk  emlékezni  azon  bűnperre,  melyről  a 
tek.  kir.  táblának  lapjaink  20-ik  számában  közlött  ítélete 
mondja,  hogy  a  vádlottak  közül  ketten  akasztófára,  többen 
súlyos  fogságra  s  testi  büntetésekre  Ítéltettek,  a  nélkül, 
hogy  védelmező jök  volna,  vagy  védelmekre  csak  egy  szó  is 
beíktattatott  volna  ;  —  nem  is  akarunk  következtetést 
vonni,  hogyha  ilyesmi  történhetett  oly  perben,  melyről 
tudva  volt,  miképen  felspbb  bíró  elébe  kerülve,  a  meg- 
rovást ki  nem  kerülheti  :  hányszor  nem  történik  fölebb 
nem  vihető  esetekben  ?  —  Mindezen  ellenvetésekkel  önként 
felhagyva,  csupán  azt  kérdjük  :  minő  biztosítékot  hagy- 
tunk meg  azoknak  számára,  kiknek  ügyei  rövid  úton  ítéltet- 
nek el  ?  Kiket  több  hónapos,  gyakran  egy-két  éves  fogságra 
és  súlyos  testi  büntetésre  kárhoztatnak,  a  nélkül,  hogy  valaha 
védelmezőjük  volt,  vagy  védelemről  gondoskodhattak,  vagy 
gyakran  vallomásuk  hitelesítése  előtt,  midőn  nyomban 
ítélet  is  következik,  sőt  itt-ott  ítélet  előtt,  avagy  csak  azt 
is  tudnák,  hogy  tulajdonképen  mivel  vádoltattak,  vagy  a 
bíróból  is  soha  ki  nem  vetkeztethető  emberi  gyarlóság, 
indulat,  szenvedély,  érzéketlen  elfásultság,  minden  vádlott- 
ban bűnöst  képzelő  szokásosság  s  a  tévedésnek  ezer  nemei 
ellen  legkisebb  biztosítékhoz  nyúlhattak  volna  ?  —  csak 
egy  pirongató  szó  ellen  is  mindenféle  módon  biztosíttatik. 
Vádoltatván,  nyomozás  történik  ellene,  s  már  ez  a-lkalmat 
nyújt  a  védelemre  ;  a  nyomozás  ügyészi  véleményadásra 
kíadatik,  közgyűlésen  megvitattatik  ;  —  itt  magát  ismét 
védelmezheti,  s  ha  bűnper  határoztatott,  ügyvédet  választ, 
sok  esetben  vallatásra  még  csak  föl  sem  szólíttatik,  s  végre 
ha  3  napi  letartóztatásra  Ítéltetett,  fölebb  vitellel  él  egész 
a  hétszemélyi  tábláig.  —  Állítsuk  e  képnek  ellenébe  a  nemet- 

len  vádlott  sorsát,  a  mint  az  még  mai  nap  is  nem  ritkán 
tapasztaltatik  ;  ezt  kisebb  gyanúra  is  befogatjuk,  vasra 
veretjük,  itt  a  kőbányában,  ott  kitudja  miben  megdolgoz- 
tatjuk ;  végre  hónapok  múlva  egyszer  felhozatjuk  ;  vallo- 
mását, mi  azonban  igen  gyakran  vallomásának  nem  is  árnj'^éka, 
felolvassuk  ;  néha,  de  nem  mindig  egy-két  tanúval  —  kiről 
hogy  tanú,  előbb  semmit  sem  tudott  —  szembesítjük  ;  s 
ezzel  a  nélkül,  hogy  a  földkerekségén  egy  szó  emelkednék 
védelmére,  elitéljük  :  s  ha  Ítéletét  halván,  szólni  akar,  érté- 
sére adjuk,  hogy  minden  beszéd  haszontalan.  —  Igazság 
és  emberiség  oly  hatalmat  gyakorolnak  az  ember  fölött, 
hogy  midőn  igazságtalanul  tőn,  legalább  színét  akarja  meg- 
menteni, és  szépen  hangzó  szavakban  keres  mentséget, 
hahogy  a  dolog  menthetetlen.  Szoktuk  ugyanis  ellenvetni, 
hogy  a  bíró  részrehaj latlanul  tartozván  az  igazságot  keresni, 
kipótolja  a  vedlő  hiányát.  Ha  istenek  ülnének  bírói  széket  : 
elfogadiiók  az  ellenvetést  ;  de  emberekről  annál  kevésbbé 
fogadhatjuk  el,  minél  régebben  bíró  valaki  ;  mert  —  miként 
már  többször  mondottuk  —  ember  szíve  megkövesedik 
az  örökös  nyomor  szemléletén,  és  annyi  gazemberrel  van 
dolga,  hogy  végre  hinni  kezdené,  mindenki  gazember,  a 
kivel  dolga  van.  —  Azonban  halljuk,  mit  mond  erről  Living- 
sion  :  »Törvényünk  elméletében  bíráink  a  vádlott  ügyvé- 
deinek tekintvék  ;  gyakorlatban  —  igen  kevés  tiszteletre 
méltó  kivétellel  —  a  legbuzgóbb  vádolók.  A  büntetőjog 
helyes  elvei  kívánják,  hogy  egyik  se  legyen.  Tökéletes  részre- 
haj latlanság  e  kötelezettségekkel  össze  nem  fér.  A  jó  bíró- 
nak soha  sem  kell  kívánnia,  hogy  a  bűnös  büntetlen  marad- 
jon ;  sem  álirgalom,  sem  helytelen  szigorúság  ne  vezérelje 
ítéletének  rendíthetlen  egyenességet ;  nyugodt,  ha  fontol- 
gat ;  szilárd,  midőn  határoz ;  türelmes,  ha  igazságot  für- 
kész ;  hűn  ragaszkodó,  ha  föltalálta ;  —  ilyen  legyen  a 
bíró,  s  benne  urbanitás  méltósággal,  minden  gyanút  haladó 
becsületesség  tudománynyal  egyesüljenek ;  az  ilyen  bíró 
pártfogója  lesz  a  vádlottnak,  de  nem  ügyvéde  ;  bírája,  de 
nem  vádlója  ;  nem  lesz  egyéb,  mint  a  törvény  szent  akarat- 
jának orgánuma.  Ellenben  szállítsátok  le  a  bírói  padról  az 
ügyvédi  székre,  keverjétek  össze  az  egybe  nem  férő  két 
külön  pálya  kötelességét,  és  nézzétek  meg,  minő  bírót  terem- 
tettetek.* 

Ez,  úgy  véljük,  elég  eloszlatni  az  egyetlen  ellenvetést, 
mit  a  szavakkal  csillogó  áltheoria  előgördíthet. 

A  védelemmód.*) 

Mondók,  hogy  némely  kérdést  kell  megfejteni,  miután 
Nyáry  Pál  indítványát  a  védelem  iránt  elvben  jónak  val- 
lottuk. És  pedig  legelőbb  is  szükséges  megvizsgálni  :    nem 
haladja-e  ezen  indítvány  a  törvényhatóságok  statutumi  jogá- 
nak körét  ?    Mi  erre  teljes  meggyőződésből  >mem<'-mel  fele- 
lünk. Okaink  a  következők  :   Nincs  pozitív  törvény,    melyet 
ez    indítvány    elfogadása    sértene.    A    törvényhatóságoknak 
pedig  alkotmányos  jogaikhoz  tartozik,  törvénynyel  nem  ellen- 
kező statútumot  alkotni  ;  tartozik  pedig  kétszeresen  :  midőn 
Isten    és    természet    törvényével,    sőt    a    positív   törvények 
szellemével  is  egybehangzólag  az  igazságszolgáltatás  érdeké- 
ben alkotják.  Bármennyire  felcsigázzuk  is  emlékező  tehet- 
ségünket,   nem    tudunk    törvényt,    mely    a    büntetőjogilag 
vádlottaktól  a  védelmet  megtagadná  ;    ellenben  mindenütt 
világosan  kifejezve  találjuk  törvényeinkben  az  óvatosságot, 
mely  gondoskodni  parancsol,    hogy  az  ártatlan  ne  büntet- 
tessék. Idézhetnénk  e  részben  igen  sok  törvényeket,  ha  meg 
nem  emlékeznénk,  hogy  nem  könj'vet,  hanem  hírlapot  írunk, 
melynek  körébe  a  cathedraticus  fejtegetés  nem  tartozhatik. 
Azért   csak   kettőről   teszünk   említést.    Egyik  az  1514  :  13. 
t.-czikkely  ;    ezt   azért  idézzük,   mert  oly  időben  hozatott, 
melyben  Dózsának  dühöngő  csordái  felforralták  a  szenvedé- 
lyeket, míg  a  törvényhozók  szellemi  hangulata  sokat  hason- 
lítana ahhoz,  melyet  az  1831-iki  borzasztó  események  után 
egy  megye  rögtönzött  törvényszékeinél  tapasztalánk  ;   s  az 
ily  hangulatban  hozott  törvény  mégis  azt  mondja  :    »gon- 
doskodni  kell,  hogy  ártatlanok  ne  büntettessenek «.   Ám  gon- 
doskodjatok, hahogy  védelmet  nem  engedtek  !  A  szőrszál- 
hasogató casuistica  korában,   midőn  angyali  tanárok  egész 
foliantokat  írtak  a  kérdésről :  hány  angyal  tánczolhat  egy 
tűhegyen,  a  nélkül,  hogy  egymásba  ütközzék  ?  Ama  casu- 
isticus  korban  a  Rota  Romána  kérdést  kapott  az  egyházi 
törvényszékektől  :    váljon,  ha  megtörténnék,  hogy  az  ördög 
törvényszék  elébe  kerülne,  kellene-e  neki  védelmezőt  engedni  ? 
miután  tudva  van,  hogy  egész  lényo  vétek  és  gonoszság. 
S  a  kérdés  ngenn-neX    fejtetek    meg  ;    mert  —  úgy  mondá- 
nak  —   a   beszámításnak   az    ördögnél   is   lehet    fokozata  : 
igazság    szerint   tehát   tőle    sem   lehet  megtagadni  a  védel- 
mezőt.   Valóban,    még   a   legjobb   törvény   is   emberi   mű ; 
emberi  műre  pedig  Isten  kezétől  van  felütve  a  tökélytelen- 
ségnek  bélyege.  Megközelíthetjük  végetlenségén  át  a  tökélyt, 
s  e  végetlenség  nemünknek  nemes  levele  :  de  el  soha  nem 


*)  Az  1841-iki  »Pesti  Hirlap«  55-ik  számából.  K.  F. 

érhetjük.  Azért  még  a  legbölcsebb  törvények,  kezeltessenek 
bár  oly  bírák  által,  minőket  csak  az  arany  képzelgés  ismer, 
sem  lesznek  képesek  eszközleni,  hogy  az  ártatlanság  néha 
véteknek  ne  lássék,  s  a  törvény  súlyos  keze  ártatlant  is  ne 
sújtson.  De  ép  ezért  kötelesség  óvatosnak  lenni,  ép  ezért 
kell  mindent,  mi  a  bün.tetőjog  főczéljával,  a  bűnösnek  bün- 
tetésével megegyezik,  segédül  venni  :  hogy  a  tévedés  leg- 
alább minél  gyérebb  legyen  ;  és  pedig  tévedhetünk  ártat- 
lant bűnösnek  és  lehet  bűnöst  bűnösebbnek  tartva  téved- 
nünk. —  És  azért  van  szükség  a  védelemre.  »Adsit  regula 
peccatis,  quae  poenas  irroget  aequas ;  ne  scutica  dignum 
horribili  sectare  flagello« ;  mint  a  költő  szól.  A  másik  tör- 
vény, melyet  idézni  akarunk,  az  1791  :  41.  t.-cz.  ;  és  jól 
jegyezzük  meg,  az  1791-ki  törvények  azok,  mik  a  büntető- 
jogi eljárást  ideiglen  szabályozák.  Itt  e  czikkben  pedig 
megengedtetik,  hogy  a  kik  József  császár  büntetőjogi  ren- 
deletei (Sanctio  criminalis)  szerint  fogságra  Ítéltettek,  legye- 
nek bár  nemesek,  avagy  nemetlenek,  ügyvédők  vagy  a. 
tiszti  ügyész  által,  kinek  a  pártfogás  kötelességében  áll, 
ügyöknek  új  fölvételét  sürgethessék,  s  ha  tetszik,  magokat 
újólag  is  védelmezhessék.  Itt  tehát  ki  van  mondva  az  ügy- 
védválasztásnak, ki  van  mondva  a  védelemnek  s  védel- 
mezésnek  törvényessége  ;  nem  is  lehet  pedig  ellenvetni, 
hogy  ez  csupán  a  »Sanctio  criminalis*  szerint  elitéltekről 
szól,  mert  a  mit  a  törvényhozás  ezektől  nem  vélt  megtagad- 
hatni, még  kevésbbé  tagadhatná  meg  azoktól,  kik  sem  e 
szerint,  sem  más  szerint  még  el  nem  itélvék  ;  a  minthogy 
a  tek.  kir.  táblának  lapjaink  20-ik  számában  közlött  Ítélete 
a  védelem  s  védelmező  hiányát  csakugyan  hibának,  fogyat- 
kozásnak s  törvénytelenségnek  vette,  ámbár  az  ott  szóban 
forgó  eset  sem  volt  a  »Sanctío  crímínalís«  szerint  ítélve  ; 
s  ha  valaki  ellenvetné,  hogy  ott  írott  perről,  itt  pedig  csak 
rövid  eljárásról  van  szó  :  kérnők,  emlékezzék  meg,  miként 
a  törvény  lelke,  mely  az  ártatlanokat  a  büntetéstől  óvni 
akarja,  véleményünket  a  rövid  eljárással  végezni  szokott 
ügyekre  nézve  még  inkább  erősiti;  mert  az  írott  perek 
némely  eseteiben  a  fölebbvitel  egy  biztosítékkal  többet 
nyújt  a  törvény  czéljának  elérésére  ;  de  amazok  minden 
biztosítékban  megfogyatkozvák.  Ha  mindezekhez  hozzá 
vesszük  :  miképen  az  1836  :  10.  t.  ez.  5-ik  §-a  az  önkénytől i 
mentesség  elvét,  a  földesúri  viszonyokon  túl  is,  minden 
tekintetben  kimondotta  :  ennek  tehát  alkalmazása  a  tör- 
vényhatóságoknak kötelességökben  áll  ;  ha  megfontoljuk, 
hogy  a  megyék,  a  törvény  korlátain  belől,  tisztviselőikre  s 
törvényszékeikre  nézve  organicus  szabályozásokat  folyvást 
gyakorolnak,  sőt  még  itt  dolgozó-,  amott  magánfogházak 
építgetésével  a  büntető  rendszeren  gyökeres  módosításokat 

jogszerűen  tesznek  :  lehetlen  meg  nem  gvözödnünk,  hogy 
Nyáry  Pál  főjegyző  úr  indítványa  a  törvényhatóságok 
hatalomkörébe  tartozik.  —  Most  már  önként  következik  a 
második  kérdés  :  miként  történjék  a  védelmezés  ?  —  Igény- 
telen nézetünk  szerint  mi  ekként  látjuk  a  két  végpontot  : 
Minden  megyének  főügyésze  vádló  :  legyen  hát  minden 
megyének  első  alügyésze,  vagy  váltogatva  alügyészeinek 
egjike  védlö,  és  soroztassanak  ezen  védlők  sorába  más  ügy- 
védek is,  kik  az  emberbaráti  szolgálatra  magokat  önként 
kötelezik,  s  hűséget  és  törvényességet  esküvel  fogadva, 
midőn  a  vádlottat  védelmezik,  egyszersmind  önmagokat 
az  ügyvédi  hivatás  magasabb  polczára,  nemesebb  részébe 
felküzdik,  és  föl  magokkal  a  polgári  társaságban  oly  nagy 
fontosságú  ügyvédi  kart,  melynek  tekintetét  a  pervadászó 
zug-rabulák  naponkint  mélyebbre  sülyesztik.  És  legyen  bár 
így,  legyen  a  tiszti  ügyészekre  szorítva,  a  mint  a  vádló 
ügyész  jelen  van  a  törvényszéken,  úgy  legyen  jelen  a  vedlő 
is  ;  ez  aztán  magától  leendő,  vagy  az  elnöknek  benyújtandó 
kérdések  által  ép  úgy,  mint  a  vádló  befolyással  lehet  a  val- 
latások vezetésére,  kérést  tehet  az  iránt,  mit  az  igazság 
kipuhatolására  szükségesnek  lát  ;  és  miután  a  vallatások 
bevégezvék,  s  vádját  a  vádló  szóval  előterjeszté,  a  vedlő 
viszont  szóval  rögtön  védelmet  mond,  és  a  törvényszék 
itél.  Ez  a  javaslat  nadir  pontja  ;  mert  fel  van  téve,  hogy  a 
vedlő  a  vádlottal,  vallomásának  hitelesítése  előtt  nem  beszél. 
—  A  zenith-^ontot  pedig  így  gondolnók  :  mihelyt  bűngyanu 
miatt  letartóztatás  végett  valaki  a  megyeházához  beho- 
zatik,  a  várnagy,  vagy  porkoláb,  vagy  miként  nevezik, 
midőn  a  foglyok  lajstromába  beírja,  egyszersmind  meg- 
kérdi :  van-e  ügyvéde  ?  s  ha  van,  azt  külön  rovatba  föl- 
jegyzi ;  ha  nincs,  fölolvassa,  szabad  választás  végett,  előtte 
a  vedlő  ügyvédek  lajstromát,  s  a  nyomban  bejegyzendő 
választásról  a  törvényszék  elnökét,  a  vádló  tiszti  főügyészt 
s  a  választott  védlőt  értesíti  ;  ha  pedig  a  fogoly  választani 
nem  akarna,  e  körülményt  az  elnöknek  tudtul  adja,  a  ki 
védlőt  rendelend.  —  Ezzel  a  védlőnek  joga,  sőt  kötelessége 
származik  a  vád  irományokat  megtekinteni,  a  fogolylyal 
szólani,  a  mentő  tanúkról  s  védeszközökről  gondoskodni, 
hol  a  törvény  engedi,  kezességre  bocsátást  eszközleni,  külön- 
ben pedig  gonddal  lenni,  hogy  az  ügy  eldöntése  ne  késlel- 
tessék és  midőn  az  ítélet  órája  elközelgetett,  védelmezni 
a  vádlottat,  miként  fentebb  mondottuk.  —  E  két  végpont 
között  forog  nézetünk  szerint  az  alkalmazás.  Mi  az  utolsót 
fogadnók  el.  Vannak,  kik  ellenvetik  :  hogyha  vallomásá- 
nak hitelesítése  előtt  a  vádlott  ügyvédjével  tanácskozan- 
dik,  hitelesítéskor  minden  vallomást  visszahuzand.  De  mi 
ez    ellenvetést    nem    találjuk    igen    fontosnak.    Alapszik   ez 

némi  bizalmatlanságon,  mely  az  »ügyvéd«  szó  alatt  egy 
szőrszálhasogató  furfang-rabulát  képzel,  ki  a  vádlottnak 
majd  mindenféle  rosöz  tanácsot  ad ;  azonban  midőn  az  ily 
gyanusitást  általában  lehetlen  nem  rosszalni,  midőn  lehet- 
len  meg  nem  győződni,  hogy  az  institiitiónak,  melyről  most 
szólunk,  hasznai  között  ama  jótékony  hatáson  túl,  mit  az 
igazságszolgáltatásra  gyakorolna,  talán  épen  az  ügyvédi 
kar  jellemének  nemes  kifejtése  a  mellékhatások  legfontosbika: 
csak  azt  legyen  szabad  kérdenünk,  miképen  áll  az  ellenvetés 
oly  helyütt,  hol  a  vádlottak  gyakorlott  bűnhősök  közé, 
mintegy  vétek,  ármány  és  hazugság  iskolájába  járatnak,  s 
ez  ellen  nem  bizalmatlankodunk  ;  de  a  művelt  üg3^^véd  ellen, 
ki  eskü  mellett  szolgál,  ki  felett  a  nyilvánosság  őrködik, 
kinek  becsületét  minden  nemtelen  lépésektől  szeplőtelen 
épségben  tartani  élte  szerencséjének  érdekében  áll  ;  egy 
ily  férfiú  elleni  bizodalmatlanságból  tagadjuk  meg  azt,  mit 
az  örök  igazság.  Isten  törvénye  követel !  Aztán  hiába, 
Uraim,  hozzá  kell  szoknunk  a  gondolathoz,  hogy  a  faggató- 
rendszer  fölött,  mely  vallomások  kicsikarására  építi  az 
igazságszolgáltatást,  ép  az  igazságszeretettel  karöltve  járó 
szeKd  erkölcsiség  maholnap  bizonyosan  pálczát  törend.  — 
Lám  !  az  angol-szász  répfajnál  Európában  úgy,  mint  a  világ 
többi  részeiben,  korlátlanul  divatozik  az  elv,  hogy  a  vád- 
lott nemcsak  minden  megszorítás  nélkül  tanácskozhatik 
ügyvédjével,  de  még  a  bíró  által  világosan  is  figyelmeztetik, 
hogy  vallani  vagy  nem  vallani,  s  a  kérdésekre  felelni  vagy 
nem  felelni,  avagy  úgy  felelni,  miként  legjobbnak  látja, 
teljes  szabadságában  áll ;  hogy  hallgatás,  vagy  nem  vallás 
miatt  semmi  sérelemtől  nem  tarthat,  s  azért  beszédeit  jól 
megfontolja,  nehogy  magának  ártalmára  legyen  ;  mind  e 
mellett  az  igazság  ép  úgy,  sőt  talán  bizonyosabban  kisül, 
mint  azon  országokban,  hol  minden  törekvés  a  bűnvallo- 
mások kicsikarására  intéztetik  ;  és  személy-  s  vagyonbeli 
bátorlét  is  képes  az  egyenvonalt  akármely  nemzettel  kiál- 
lani. Bár  nézzük,  ha  úgy  tetszik,  Angliát.  Egy  részről  a  köz- 
szabadságnak tág  köre,  a  birtokegyenetlenség,  a  nagy  váro- 
sok és  számtalan  gyárak  ;  más  részről  az  idegeneknek  minden 
világrészekbőli  összesereglése,  kiknek  sem  útlevélre  nincs 
szükségök,  sem  az  országból  ki  nem  utasíttathatnak,  —  mind 
ez  mennyire  növeli  a  vétkek  számának  lehetségét  !  s  mégis 
a  közbátorság  és  törvényes  rend  ép  úgy  fentartatik,  mint 
másutt  akárhol,  a  nélkül,  hogy  tizedrésznyi  elfogatás  tör- 
ténnék, 8  a  mi  kevés  történik,  felényi  ideig  is  tartana,  mint 
minálunk,  és  a  nélkül,  hogy  a  titkos  faggató-rendszernek 
csak  árnyékát  is  ösmernék.  —  Véleményünk  mellett  tehát 
törvényünk  szelleme,  véleményünk  mellett  a  tapasztalás  és 
az  élet  szól.  Azonban  kinek  a  zenith  nem  tetszik,  álljon  a 

nadir  pontjához  ;  —  ez  is  végetlen  nyereség.  Az  acta  kórságos 
faggató-rendszer  ép  azon  ok  miatt,  melynél  fogva  a  fölebb- 
vitelt  minden  perekre  ki  nem  terjesztheté,  az  írott  perle- 
kedést sem  vala  képes  mindenre  kiterjeszteni.  így  maradott 
meg  szerencsénkre  épségben  a  horogkapocs,  melyhez  a  régi 
jogot  az  újkor  fejleménye  szerint  hozzáköthetni.  És  érezni 
fogja  mindenki,  hogy  ezen  egy  lépéssel  a  nyilvános  és  szó- 
beli eljáráson  sarkalló  procedúrának,  mely  némely  lényeges 
részeiben  megyékben  jelenleg  is  megvan,  tökéletes  modor- 
bani  törvényesítését  nem  kis  hatással  előkészítők. 


Egyetemes  konvent  és  nnio.*) 

Hitet  s  vallásos  és  erkölcsi  érzelmet  kényszeríteni 
senkire  sem  lehet  ;  lelki  állapot  az,  mely  nemcsak  külkény- 
szerítést  nem  ismer,  de  sőt  a  saját  akarat  hatalomkörén 
is  kívül  esik.  Senki  ne  vélje  tehát,  hogy  midőn  Bernát  Zsig- 
mond egyetemes  conventre  szólítja  fel  honunk  evang.  lako- 
sait, egy  újabb  csepregi  conventről  lehetne  szó,  hasonlóról 
ahhoz,  melyet  Nádasdy  Ferencz  1591-ben  összehívott,  —  oly 
conventről,  hol  egy  második  Sculteti  Severin  a  concordiae 
formulák  mellett,  egy  második  Beythe  István  pedig  azoknak 
ellenére,  mintegy  választott  bajnokok  horatius-curiatiusi 
harczot  víjanak,  békés  taglalattal  kezdendőt  és  zajos  szit- 
kokkal végzendőt.  —  Harmadfél  századnak  közösen  leélt 
viszontagságai,  annjd  jó,  annyi  balszerencse,  mikben  test- 
vérileg  osztozánk,  a  kebleket  nyíltakká  tevék  elfogadni  az 
egybeolvadás  intő  tanácsát,  melynek  a  közös  kútfőből 
merített  közös  hit  akadálya  nem  lehet,  miután  az  aprólékos 
szögletességeket  ütközés  köveivé  köszörülő  controversiák 
ingere  lehunyt,  s  hit  és  vallásunk,  nemkülönben  mint  nem- 
zetiségünk s  vele  jövendőnk  nagy  érdekei  egy  be  forrásra 
szólítanak.  Ha  kérditek  :  miként  lehet  egygyé  lenni,  s  mégis 
megtartani  nemcsak  a  kebelnek  titkos  rejtekében,  hanem  kül- 
jelekben  is,  a  mi  különbség  a  hitben  lehet  ?  Legyetek,  Uraim, 
emlékeztetve,  hogy  egy  a  kútfő  ;  melyből  hitet,  reményt,  sze- 
retetet a  szabad  észhasználat  korsójával  meríttek,  és  e  sza- 
bad észhasználat  edénye  ép  úgy  kezeitek  közt  volt,  míg  két 
felekezetet  képeztetek,  mint  kezeitekben  lesz,  midőn  egygyé- 
ól vadtok  ;  temesvári  példára,  melyből  meglátjátok,  miként  az 
úrvacsora  ennek,  ki  letérdel,  ostyában,  amannak  ki  állva 
marad  kenyérben  szolgáltatik  ;  s  ha  látjátok,  miként  nem 
ritkán  megesik,  hogy  sokan  e  szabadságnál  fogva  ép  ellen- 
kező módon  járulnak  az  úrasztalához,   mint   egyesülés  előtt 

*)  Az  1841-iki  »Pesti  Hirlap«  57-ik  számából.  K.  F. 

járultanak,  ámbár  az  unió  még  csak  két  éves  ;  és  megfon- 
toljátok, hogy  ha  ez  már  most  is  így  lehet,  miképen  kell 
majd  lennie,  ha  e  külön  hitben  nevelt  emberek  helyébe 
egy  nemzedék  lép,  mely  az  egyesült  tanodákban  kapott 
oktatást  :  bizony  nem  lehet  meg  nem  győződnötök,  hogy 
a  hitágazat  az  uniónak  nem  akadálya.  Pedig  csak  ez  az, 
mi  az  akarat  körén  kívül  van  ;  minden  más  akadályt  tiszta 
és  erős  akarat  könnyen  elhárít.  —  Peragit  tranquilla  volun- 
tas,  quod  violenta  nequit.  E  kevés  Ígéretben  fekszik  a  kulcs, 
mely  megmagyarázza,  miért  lehetséges  most,  a  mi  két  század 
előtt  meg  nem  eshetett.  A  wiolente  voluntas«  nem  minden- 
ható. Azon  időben,  mikor  Dévai  Mátyásnak  Drágfy  Gáspár 
erdődi  várába  kellett  rejteznie,  hogy  hitsorsosainak  fana- 
tismusától  élete  bátorságban  legyen  ;  midőn  Thury  Pál  a 
terebesi  gyűlésen  P erényi  Gábor  büntetéssel  fenyegettetek  ; 
midőn  Berger  Péter,  bicsei  lelkész,  a  diaphorák  felett  dühön- 
gött ;  midőn  a  kölcsönös  eretnek  szaglálás  közepette  az  erő- 
szak véres  jelenetei,  hasonlók  a  Servet  máglyájához,  vagy 
keleten  az  orthodoxok  és  áriánusok,  Afrikában  a  katholi- 
kusok  és  donatisták  közötti  dühöngésekhez,  —7  minálunk 
csak  azért  maradtak  el,  mivel  a  státus  egyik  félt  sem  gyá- 
molítgatá  ;  midőn  a  tarczali,  gönczi,  herczeg-szőlősi  synodus 
a  szakadást  sanctionálta,  amott  a  zsolnai  és  kirchdraufi 
synodusok  a  concordiae  formulát  vallásuk  próbakövévé 
szentelek  :  ily  időkben,  ily  tények  után,  ily  ingerültség 
mellett,  a  »violenta  voluntas«  egybeolvadást  koránsem  esz- 
közölhetett ;  —  de  ma  már  ezeknek  ellenében  a  Hranquilla 
voluntasn  mindenható  ereje  lépett,  annál  mindenhatóbb, 
minél  nyugottabb,  mert  annál  szilárdabb.  —  Erről  elany- 
nyira  meg  vagyunk  győződve,  hogy  az  unióra  nézve  egy 
szivet,  lelket  remélnénk,  ha  nem  tudnók,  miként  emberek 
között  a  földi  érdekek  bekeveredése  el  nem  marad.  És  itt 
lesz.  Uraim,  a  bökkenő.  A  slavismus  ábránd  szenvedélye 
(ne  kételkedjünk)  minden  követ  mozgásba  hozand,  hogy  az 
uniót  meggátolhassa  ;  mert  érzi,  lehetlen  nem  éreznie,  miként 
a  magyar  nemzetiséget  egy-egy  nagyobb  szerencse  alig 
érhetné,  mint  az  unió.  —  Ezen  akadályt  azonban  a  szilárd, 
erős  akarat  könnyen  legyőzi  ;  mert  ha  e  részben  legalább 
egyik  részről  közakaratot  bizton  várhatunk  :  másik  részről 
gr.  Zay  Károly  és  a  tavali  convent  szellemiránya  megnyug- 
tató kezességet  nyújt.  Lesznek  talán,  kik  szemhunyorítva 
ellenvetik,  hogy  az  uniónak  nemzetiség  tekintetébeni  nagy 
fontosságot  ily  leplezetlenül  kimondani  rossz  tactica ;  de 
mi  régen  kinőttünk  a  gondolatból,  hogy  e  nemzet  oly  gyer- 
meki még,  melynek  az  olasz  költőként  meg  kell  mézezni  a 
pohár  szélét,  különben  a  gyógyszert  nem  issza  meg  ;  kinőt- 
tünk a  gondolatból,  hogy  a  nemzet  oly  pisla-szemü,  mely 

az  elébe  tartott  szitán  át  nem  lát.  —  »0§ene  Rechtlichkeit 
ist  die  beste  PoUUk«  —  ez  a  mi  tanunk  —  A  második  akadály, 
melyet  földi  érdek  gördítend  elő,  bizonyos  hierarchiai 
vágyakban  áll.  E  részben  azonban  örömmel  vesszük  észre 
a  kiegyenlítő  kornak  jeleit.  És  itt  van  helye  megmondanunk, 
mit  értünk  az  alatt,  midőn  kimondjuk,  hogy  az  ágostai  vallás- 
tételűek  egyházi  beligazgatása  szorosan  néphatalom,  a  helvét 
vallásuaké  pedig  zártkörű  főnökhatalom.  Mi  azt  értjük,  hogy 
az  ágostai  vallástétel  űeknél  községegyházi  gyűlésben  a 
községnek  minden  tagja,  senioratusaiban  a  senioratusnak, 
egyházkerületiben  a  superintendentiának  bármelyik  tagja, 
egyetemes  gyűlésen  pedig  egész  Magyarhonnak  e  vallású 
bármely  lakosa  szót  emelhet.  Ez  az,  a  mit  röviden  egyházi 
néphatalomnak  nevezünk,  és  talán  helyesen  nevezünk ; 
mert  bár  a  gyakorlati  élet  e  jogállapot  eredményeit  nagyon 
mérsékli  :  nem  abban  áll  az  erő,  hogy  mindenki  részt  vegyen, 
hanem  abban,  hogy  mindenki  részt  vehet.  A  helvét  vallá- 
súaknál  ellenben  ez  máskép  van.  A  dunamelléki  superint. 
gyűlésen  még  most  is  panasz  fordult  elő,  hogy  az  egyház- 
vidéki tanácskozások  zárt  körökben  tartatnak  ;  és  ámbár 
e  részben  a  legüdvösebb  határozat  hozaték  :  az  egyházkerü- 
leti gyűlésre  nézve  a  nyilvánosságot  gátló  1835-ki  46-ik 
statútum  végzésig  eltörölve  még  csakugyan  nincs  ;  a  köz- 
conventben  pedig  alkalmasint  néha  még  »curiatum  votu'm«-ok 
is  igényeltetnek.  —  Ezeknek  kiegyenlítése  azonban  nehéz 
nem  lehet  ;  annyival  kevésbbé  pedig,  mert  nem  nagy  jóslói 
tehetség  kell  előrelátni,  hogyha  egyesült  zsinat  tanácsko- 
zására kerül  a  sor,  egy  részről  ugyan  minden  suprematialis 
irány  a  kellő  fokra  szállíttatik  :  de  másrészről  a  népválasz- 
totta lelkipásztor  a  változó  kedély  üldözéseitől  sorsának 
biztosításától  megóva  leszen.  Mind  megannyi  tekintet  tehát 
vállat  vállhoz  vetve  megkísérteni  az  akaratot  ;  midőn  min- 
den körülmény  oly  kedvezőn  hí,  az  idő  pedig  komolyan  int. 
Ezeknek  előrebocsátása  után  tisztelt  hazánkfia,  Bernát 
Zsigmond  úr  javaslatában  szívvel  lélekkel  egyetértve,  szük- 
ségesnek tartanok:  1.  hogy  a  két  felekezet  részéről  külön- 
ben is  ugyanegy  időben  tartatni  szokott  egyetemes  gyűlések 
még  ez  idén  megkezdjék  az  egybeolvadás  nagy  munkáját  ; 
s  azért  az  egyházvidékek  (tractusok  és  senioratusok)  a  super- 
intendentialis  gyűlésekre,  ezek  pedig  az  egyetemes  zsinatra 
küldendő  követeket  e  fontos  ügyben,  nem  mondjuk  a  rész- 
letes kivitelre  nézve,  mert  ezt  kölcsönös  tanácskozások  elö- 
zendnék  meg,  hanem  az  akarat,  készség  és  óhajtás  iránt 
határozott  utasításokkal  ellássák,  hogy  a  nép  szavából 
tudva  legyen  az  Isten  szava.  —  Szükségesnek  tartanok 
2.,  hogy  egyházi  községek,  vidékek  és  kerületek  úgy,  vala- 
mint egyes  személyek,  kiknek  nevei  hitsorsosaik  előtt  kisebb- 

nagyobb  körben  tekintélylyel  bírnak,  a  nyilvánosság  orgá- 
numai által  egyesülésre  hajlandóságukat  kinyilatkoztassák. 
—  Szükségesnek  tartanok  3.,  hogy  egyházi  hirlap  keletkez- 
zék, mely  munkásságát  egyenesen  az  egyesülés  eszközlésé- 
nek szentelje,  s  minden  jóakaratú  gondolatcserére  tért  nyis- 
son, alkalmat  adjon.  Lehetlen  nem  remélnünk,  hogy  ily 
vállalkozás  a  felsőbbség  helybehagyását  megnyerni  szeren- 
csés leend.  És  miután  ily  lap  kiadására  nézve,  több  mint 
egy  oknál  fogva,  a  főváros  legalkalmasb  helynek  látszanék  : 
e  vállalat  megkisértésére  különösen  Székács  József  ágostai 
és  Török  Pál  helvét  vallású  pesti  hitszónok  urakat  bátor- 
kodunk felszólítani.  Ilyetén  közremunkálásuk  az  óhajtott 
czélnak  igen  kedvezően  megfelelne,  s  hozzájuk  nagyon 
illenék,  kik  —  mint  halljuk  —  abban  egyeztek  meg,  hogy 
néha-néha  a  szónoklatban  egymást  felváltsák. 

Még  csak  egy-két  szót.  Tisztelt  barátunk  Bernát  Zsig- 
mond például  hozza  fel  többek  között  a  görög  vallású  oro- 
szok egyesülését.  Igen  jól  tudják  olvasóink,  miképen  a 
kereszténységnek  keleti  és  nyugati  egyházra  szakadása 
tulajdonkép  az  ephesusi  úgynevezett  gyilkos  zsinaton  ^449) 
legelőször  igénylett  »oecumenicus  patriarcha«  czímmel  kez- 
dődött s  a  hol  és  a  mennyire  az  egyesülés  megtörtént,  a  római 
szék  primátusának  elismerésével  végződött.  —  Irtózatos, 
de  érdekes  lapok  a  históriában  e  dolognak  történetei,  a  híres 
Böjtölő  Jánostól  (Joanncs  Jejunator),  keresztül  a  tudo- 
mányban ép  úgy,  mint  vétekben  nagy  Photiuson,  Cerida- 
rius  Mihályig,  ki  a  szakadást  bevégezte  ;  valamint  viszont 
az  egyesülési  kísérletek  is,  melyeknek  rugója  ismét  a  ró- 
mai császári  czímvadászat  volt,  Commenus  Alexiustól  s  a 
lovagias  Mamiéitól  kezdve  egész  Palaelogus  Mihályig,  ki 
X.  Gergely  pápával  a  lyoni  második  zsinaton  1274.  július 
6-án  az  egyesülést  megkötötte  ;  de  tudjuk  azt  is,  miképen 
közel  hatszáz  év  múlt  már  azóta  el,  s  a  keleti  s  a  nyugati 
egyház  közötti  szakadás  nemcsak  kiegyenlítve  nincs,  de 
sőt  az  egybeolvadástól  távolabb  van,  mint  valaha,  s  Magyar- 
országban is  a  görög  nem  egyesült  vallásúak  száma  sokkal 
nagyobb,  mint  az  egyesülteké,  mind  a  mellett,  hogy  már 
ötszáz  év  előtt  a  Károly  és  Lajos  királyainktól  nagyon 
pártfogolt  Koriatovics  Tódor  lithaui  herczeg  által  az  egye- 
sült hitűek  ügye  hatalmasan  előmozdíttatott  ;  és  így  maiglan 
is  az  egyesülés,  némely  hitágazatokon  kívül,  csak  a  pápa 
primátusának  elismerésében  áll  ;  különben  pedig  a  várt 
egybeolvadás  teljességgel  meg  nem  történt  ;  a  mit  már 
csak  az  is  elegendően  bizonyít,  hogy  a  hol  az  egyesült  óhitűek 
r.  katholikusokkal  együtt  laknak,  egy  parochiába  össze 
teljességgel  nem  olvadnak,  hanem  külön  egyházban,  külön 
lelkészek   szolgálata  mellett  külön  istentiszteletet  tartanak. 

Ezen  egyesülésnek  példája  tehát  korántsem  követés  végett 
lőn  nézetünk  szerint  felhozva,  hanem  inkább  annak  bizony- 
ságául, hogyha  itt,  hol  annyi  hatalmas  világi  indulatok 
keveredtek  mindig  a  játékba,  az  unió,  ha  csak  ennyire  is 
sikerült,  minél  inkább  kell  az  evangélikusoknál  sikerülnie, 
hol  semminemű  primatialis  kérdések  akadályt  nem  képeznek. 


Tisztválasztás.*) 

Mintegy  huszonöt  év  óta  a  politikai  nagykorúság  egyik 
legszebb  attribútumának,  a  polgári  szabadság  egyik  leg- 
szebb jogának,  a  tisztválasztásnak  gyakorlata  szokottnál 
gyakrabban  idézett  elő  jeleneteket,  melyek  a  felbőszült 
indulat  féktelen  mámorát  állítván  a  szabadság  érzetén 
melegült  lelkesedésnek  helyébe,  a  választó  tömegeknek 
néhány  lélekvásárlók  kezében  lelketlen  vakeszközzé  alacso- 
nyulásával  egyrészt  a  nemzet  erkölcsi  jellemét  sebes  lép- 
tekkel sülyesztették  (és  ez  a  nemzeti  szerencsétlenségeknek 
talán  legnagyobbika)  ;  másrészt  a  törvényes  szabadság 
barátai  közül  a  gyöngébbeket  már-már  zavarba  hozák,  mit 
feleljenek  azoknak,  kik  a  tömegek  éretlenségét  szeretik 
emlegetni  oly  gyógyszerek  ajánlatának  gyámokául,  melyek 
a  beteg  fájdalmait  az  által  szüntetik  meg,  hogy  megszün- 
tetik az  életet.  —  És  csaknem  félni  lehetett  volna,  hogy  az 
alkotmány  ezen  egyik  legszebb  részére  kifejlés  helyett 
megszorítás  vár,  hahogy  a  higgadt  keblű  alkotmányszerüek 
meg  nem  tartják  azon  szilárd  állást,  melynek  ellenében 
előbb-utóbb  a  mámor  kijózanodik,  s  a  megriadt  ijedtség 
eszméletre  jő.  —  Mesét  beszélünk,  hiszen  mi  keleti  népraj 
vagyunk,  s  a  keletnek  sajátságihoz  "tartozik,  hogy  mesék- 
ben oktat,  mesékben  tanul  :  »Midőn  Pháeton  a  »sanscou- 
lotte«  egykor  a  nap  szekerére  kocsisnak  ült,  s  a  földet  csak- 
nem jól  megpörzsölé,  a  sötétesdiek  táborai  a  porból  imigy 
kiáltanak  föl  :  Oh,  Zeusz  atyánk  !  nézd,  mily  közel  volt 
hozzánk  a  vég,  a  halálos  veszély  ;  oltsd  el  a  napot,  oltsd  el 
örökre,  —  mi  megelégszünk  csillagaidnak  pislogásival.  — ' 
És  Zeusz  mosolyogva  monda  Phoebusznak  :  Nézd,  nézd  a 
balgák  s  képmutatók  !  miként  a  visszaélés  lángja  miatt 
magát   a   világot  kárhoztatják.* 

A  tisztválasztási  visszaélések  ellen  repressiv  eszközök 
használtattak  ;  és  lehet,  hogy  volt  imitt-amott  sikerök  :  de 
mi  azt  gondoljuk,  hogy  előző  eszközök  nélkül  amazok  hatása 
sem  általános,  sem  állandó,  s  árnyékoldalaihoz  tartozik, 
hogy  míg  hiba  van  Ilium  falán  kívül,  mint  belől  :  megtorlás 


*)  Az  1841-iki  »Pesti  Hirlap«  61-ik  számából.  K.  F. 

nincsen  belől  mint  kívül  ;  s  a  fenéken  mindig  maradt  egy 
csepp,  mely  oda  mutatott,  hogy  az  orvoslás  nem  volt  gyök- 
keres. Nekünk  úgy  látszik,  az  egyebek  közt  szintúgy  szük- 
séges repressivák  hatásánál  tán  még  sikeresebb  volt  a  nem- 
zeti indignatio,  mely  az  alkotmányunk  legszebb  virágát 
hervasztó  kicsapongások  ellen  minden  jobbak  kebelén  keresz- 
tül zúgott.  —  Egyik  jelentkezése  ez.  Uraim,  ama  közszel- 
lemnek, mely  ha  nincs  is  még  közöttünk  egészen  kifejlődve, 
mivel  alkotmányunk  sem  kifejlett  még,  de  a  szükség  órái- 
ban még  mindig  nyilatkozott  e  nemzetből,  s  nyilatkozásával 
fentartotta  bennünk  a  hitet  minmagunk  iránt,  melynek 
hiányát  mesterkélt  biztosítékok  soha  ki  nem  pótolhatják, 
s  melyről  Deák  nem  kevésbbé  szépen ,  mint  igazán  mondotta, 
hogy  »a  mely  nemzet  önmagát  elhagyja,  sorsát  megérdem- 
lette«.  —  Jelenleg  tehát,  mint  —  Istennek  hála  —  minden 
egyébben,  úgy  e  kérdésben  is  higgadtabbak  vagyunk ; 
sem  félelem,  sem  ingerültség,  sem  gyanakodás  nem  háborít 
gondolatinkban,  a  jószándéku  akarat  pedig  a  nyugodtabb 
helyzettel  le  nem  nyugodott ;  és  ezen  állapot  az,  mely  a 
javítások  kivitelére  nagyon  kedvező.  Legyetek  hát  fölhíva, 
ti  erősebbek,  gondolatcserére  em  tárgyban  is  ! 

Nekünk  —  csekély  értelmünk  szerint  —  úgy  látszik, 
mindenek  előtt  bizonyos  alapelveket  szükség  tisztába  hozni, 
mielőtt  részletes  kivitel  tervezésébe  bocsátkoznánk.  És  itt 
egyelőre  jó  lesz  megemlékeznünk  arra,  mit  magányos  éle- 
tünkben csaknem  minden  lépésnél  s  gyakran  igen  is  fájdal- 
masan tapasztalunk,  mit  azonban  institutióinknál,  köz- 
életbeni  működéseinkben  örömest  felejtünk,  t.  i.  hogy 
emberek,  gyarló  emberek  vagyunk,  s  mint  ilyenek  tökéletes 
művet  soha  sem  alkothatunk  :  minélfogva  a  világon  minden 
törvénynek,  minden  institutiónak,  minden  alkotmánynak, 
minden  országlási  rendszernek  van  árnyék-  és  fényoldala ; 
még  a  legjobban  is  van  valami  rossz,  még  a  legrosszabban 
is  van  valami  jó.  A  pohtikai  számtannak  alapszabálya 
abban  áll  :  összesíteni  a  tétleges,  összesíteni  a  vétleges 
quantitásokat  ;  ezeket  levonni  amazokból  ;  s  ha  tetleges 
maradék  jő  ki,  a  dolog  már  magában  jó  ;  csakhogy  annál 
kevésbbé  3Ó,  minél  kisebb  ;  annál  jobb,  minél  nagyobb  ezen 
maradék  ;  és  azon  törekedni,  hogy  ez  mindig  nagyobb  és 
nagyobb  legyen  ;  a  dolgot  a  déli  nap  éltető  sugárihoz  minél 
közelebb  vinni,  miszerint  az  árnyékoldal  minduntalan  kiseb- 
bedjék :  ebben  áll  a  tökélyesedési  státustan  taktikája.  — 
De  gyakran  történik,  hogy  ezt  felejtjük  ;  ha  valamely  insti- 
tutiónak árnyékoldala  ötlik  szemünkbe,  felejtjük  annak 
fény  oldalait,  és  az  egészet  elátkoznók  ;  de  meg  nem  fontol- 
juk, mi  várna  ránk,  ha  elvesztenők.  —  Van,  ki  megolvas- 
ván Athéné  történetét,   elborzad  a  népszabadságtól,   mely 

oly  kegyetlen,  oly  igazságtalan  tudott  lenni  ;  de  elfelejti, 
mily  gyönyörű  jeleneteket  idézett  e  szabadság  más  részt 
elő,  és  elfelejti,  mennyivel  kegyetlenebbek,  mennyivel  igaz- 
ságtalanabbak voltak  ugyanazon  korban  a  Dionysiusok  s 
Artaxerxesek.  Itália  középkori  szabad  státusainak  szemlé- 
lete borzadásra  gyújt,  s  felejtjük  képét  azon  tartományoknak, 
melyek  nem  voltak  szabad  státusok.  Apáink  látták  Frank- 
honban  a  féktelen  népszenvedelmek  legirtózatosb  kicsa- 
pongásait  ;  de  egy  bőszült  forradalom  megdühödéséről 
gyámokot  vonni  minden  néphatalom,  minden  népszabad- 
ság gyanúsítására  ép  oly  boldogtalan  hiba  s  tévedés,  mint 
hibázna,  a  ki  egy  Nero,  egy  Caligula,  egy  Christiem  miatt 
ellensége  volna  minden  monarchiái  országiásnak.  Ez  ugyan 
mind  igen  elcsépelt  szalma  már :  de  sohasem  lehet  eléggé 
ismételni  ;  mert  a  riadalom  emberei  oly  igen  hajlandók  fel- 
áldozni a  test  életét,  hogy  a  vértolulás  localis  fájdalmát  meg- 
szüntessék. —  Ezeket  tisztválasztási  rendszerünkre  alkal- 
mazva, úgy  vélekedünk,  hogy  minden  Soloriok,  kik  valaha 
születtek,  s  kik  még  valaha  születendnek,  sem  lesznek  képe^ 
sek  oly  választási  rendszert  alakítani,  mely  a  nép  választási 
mód  jóvoltival  a  kormány  kinevezési  módnak  jóvoltait 
egyesítse,  s  árnyékoldalait  egyiknek  úgy,  valamint  a  másik- 
nak elváltoztassa.  A  nép  választás  soha  sem  lesz  oly  csendes, 
oly  nyugodt,  nehézségtelen,  mint  mikor  a  minister  urának 
benyújt  egy  ív  papirost  aláírásra,  melyen  egy  kinevezés 
foglaltatik  ;  de  viszont  ezen  kinevezés  ritkán  lesz  a  nép 
bizodalmának  oly  emanatiója,  miként  amaz  ;  népválasztás- 
nak pártraszakadás,  kinevezésnek  kény,  kedv,  pártfogás 
gyenge  oldala  :  azért  hátha  mindent  végig  fontolva,  tiszt- 
választási szabadságunkat  mégis  hőn  szorítjuk  keblünkhöz, 
mint  nemzeti  kincseink  egyik  legdrágábbikát,  ha  úgy  gon- 
doljuk, hogy  egy  szabad  nép  szabad  életéből  egyetlen  ily 
nap  felzajongása  többet  ér,  mint  egész  évek  az  ukázos  nép 
hallgaságából :  szokjuk  megtűrni  sajátságait,  mik  nélkül 
megszűnnék  lenni,  a  mi ;  mert  természetével  járnak,  miként 
a  szélnek,  midőn  a  föld  szinét  megtisztogatja,  hogy  egy  kis 
szemetet  szórjon  néha  szemeink  közé.  Ekkorig  midőn  tiszt- 
választási kicsapongásoknak  akartuk  elejét  venni,  többnyire 
a  körül  forogtak  gondolatink  :  miként  eszközöljük,  hogy  a 
»factiók«  megszűnjenek  ?  Boldog  Isten  !  csak  ne  ijedjünk 
meg  a  szavaknak  rémhangzatától,  hiszen  ezt  megszüntetni 
lehetetlen,  hacsak  minden  tisztikarnak  örökösséget  nem 
decretálunk ;  másrészről  meg  első  választásra  Istentől 
mindenüvé  egy  embert  le  nem  kérünk,  kinek  személyében 
minden  érdek,  minden  óhajtás,  minden  bizodalom  egye- 
süljön. A  különböző  vélemények  lehetősége  tehát  szabad 
választásoknak  elannyira  természetükhöz  tartozik,  hogy  csak 

akkor  szűnhetnék  meg,  ha  mindenki  teljes  rész  vétlenségbe 
sülyedne,  álmos  apathiában  dermedezne,  és  ama  szünetlen 
semlegességet  öltene  fel,  mely  alkotmányos  nemzeteknél  a 
legbizonyosabb  halál  jele,  s  melyet  Solon  egykor  halállal 
rendelt  büntettetni.  —  Nem  kell  hát  víz  ellen  úszni  akarni, 
nem  kell  a  vélemények  kifej  lése  árjának  ellenébe  gátat 
emelni  ;  mert  bizonyosak  lehetünk,  hogy  ezt  vagy  elsodorja, 
vagy  áthágja  ;  sőt  inkább  azon  kell  lenni,  hogy  ezen  vegy- 
tani processus  minél  könnyebben  lefolyhasson,  s  a  tör- 
vénynyel csak  oda  munkálni,  hogy  a  külön  véleményűek 
egymás  ellen  erkölcsi  fegyverekre  szorítkozni  kénytelenít- 
tessenek,  s  a  vad  erőnek  durva  erőszaka  távoztatva,  vagy 
ha  ez  nem  lehet,  azonnal  szétoszlotva  legyen.  —  És  ez  az 
első  elv  nézetünk  szerint.  És  ezzel  rokon  :  hogy  a  lélek- 
vásárlásra  szigorú  büntetések  hozassanak  ;  de  szorosan  meg 
legyen  határozva  lélek  vásárlásnak  mit  cárt  a  törvény, 
nehogy  ismét  azt  akarjuk  kiirtani,  a  mi  a  nép  választások 
sajátságaihoz  tartozik,  hogy  t.  i.  a  főnökök,  kiknek  létezése 
ismét  el  nem  nyomható,  saját  nézeteiknek  s  jelöltjeiknek 
becsületes  módon  többséget  szerezni  iparkodjanak.  Itt 
nyílik  a  közszellem  ébresztésének,  nyilvánosságnak,  nemzeti 
becsületérzés  s  egy  bizonyos  nemes  büszkeség  éltetésének 
a  legszebb  tér  ;  csak  ez  az,  a  mi  egyrészről  a  polgárisodás 
fejlesztésével,  másrészről  a  vagyonosság  gyarapodására  ható 
törvényekkel  kezet  fogva,  a  lélekvásárlást  számkivetheti. 
Itt  tehát  a  legszorgosabb  előrelátás  igényeltetik,  nehogy 
a  pártalakulás  természetes  kifejlésétől  elválaszthatlan  dol- 
gokra reáütvén  a  lélekvásárlás  bélyegét,  a  törvény  intéz- 
kedése vagy  Róma  egykori  auguraiként  mindenkitől  kinevet- 
tessék, vagy  talán  épen  lélekvásárlást  teremtsen  s  kárté- 
kony vak  erekbe  kényszerítse,  minek  elejét  nem  ve  hété. 
Harmadik  elv :  hogy  a  népválasztási  elemmel  természetes 
ellentétben  álló  más  elem  ne  gyakorolhasson  valami  kény- 
szerítő avatkozást.  Erről  azonban  mi  csak  ennyit  szólhatunk. 
Negyedik  elv  :  oly  eljárási  formákhoz  kötni  a  választójog 
gyakorlatát,  melyek  bizonyos  értelmi  qualificatiót  tegyenek 
föl,  például  :  írni  tudást  s  legalább  az  elemi  iskoláknak 
bizonyos  ideig  látogatását,  szóval  legalább  annyit,  mennyit 
ily  nevezetes  jog  gyakorlatáért  a  közállomány  csakugyan 
megkívánhat.  Ezzel  ismét  összeköttetésben  v^an  az  ötödik 
elv  :  senkit,  kinek  az  alkotmány  e  jogot  már  megadá,  abból 
ki  nem  rekeszteni  ;  ellenben  józan  megválasztással  olyanokat 
részesíteni,  kikre  nézve  polgári  helyzetök  képességet  nyújt, 
hogy  bírnak  elegendő  értelmi  fejlettséggel  ily  joggyakorlat 
tekintetében.  —  így  elrendezvén  az  elemeket,  hatodik  alap- 
elvnek tekintjük  oly  eljárási  formák  felállítását,  melyek 
—    emberileg    szólva    —    tökéletesen    biztosítsanak,    hogy 

ki-ki  szabadon  s  minden  kényszerítéstől  menten  gyakorol- 
hassa polgári  legszebb  jogát.  És  végezetül  ha  mindezen 
alapelveknek  következetes  alkalmazása  a  kiesapongást 
nyomban  érzékenyen  s  különösen  a  választói  jog  elveszté- 
sével is  sújtó  bírói  eljárás  kíséretében  elegendő  biztosítékot 
nyújtani  nem  látszatván,  még  több  biztosíték  igényeltet- 
nék :  akkor  alig  maradna  más  hátra,  mint  hetedik  alap- 
elvül venni  a  tisztválasztások  oly  móddali  elrendezését, 
hogy  nagy  tömegek  egyszerre  egy  helyre  össze  ne  gyüle- 
kezzenek ;  hanem  ugyanegy  napon  több  helyütt  történjék 
a  választás,  a  mi  könnyen  eszközölhető.  Meg  fogjuk  kisér- 
teni ezen  alapelvek  alkalmazását  ;  —  addig.  Uraim,  gon- 
dolkozzunk ;  mert  ha  gondolkozánk,  már  megvan  a  nyereség. 
»Hier  ist  das  Streben  selbst  ein  Zweck.«  —  mond  egy 
német  bölcs. 


Közlekedés.*) 

Aggasztó  hírek  érkeznék  nem  egy  vidékről.  Bihar  úgy, 
valamint  Somogy  a  katonagyakorlati  összpontosítás  ellen 
felír,  mert  a  népnek  magának  sem  lesz  mit  ennie  ;  derék 
gazdasági  hírlapunk,  a  »Magyar  Gazda«  innen  is,  amonnan  is 
rossz  aratásról  tudósít,  s  hogy  egy  szóval  sokat  mondjunk, 
még  az  áldott  Torontál  országos  hírű  Háezfeldén  is  ínségről 
beszélnek.  Mi  azonban  a  télszakára  előre  látható  élelem- 
szűkét  mégis  csak  részes  ínségnek  hisszük,  olyannak,  melyet 
természetes  fogságukban  könnyen  enyhítenének  a  körül- 
mények, hogyha  jó  s  olcsó  közlekedési  módok  hiánya  nem 
akadályozná  a  belkereskedés  szabad  mozgását.  Ám  vessen 
csak  majdan  tél  derekán  akárki  egy  összehasonlító  tekinte- 
tet a  gabona  piaczi  árára,  csaknem  előre  jóslani  mérnők, 
hogy  világrészek  közt  nem  lesz  gabonaár  tekintetében 
nagyobb  különbség,  mint  Magyarország  vármegyéi  közt. 
Hogy  is  ne  ?  hiszen  az  európai  szárazföld  nagy  közlekedési 
hálója  még  nagy  részben  csak  készülőben  van,  mégis  a  már 
kész  töredékek  s  Anglia  Leviathán  gőzösei  segedelmével 
tán  kisebb  bajjal  s  kevesebb  idő  alatt  juthatnának  Pestről 
Amerikába,  mint  Mármarosból  Pestre  meg  vissza,  s  egy 
mérő  gabonát  bizonyosan  kevesebb  költséggel  szállíthat- 
nának   Bajáról    a    Fekete-,    Közép-    s    Atlanti- tengereken 

Brasiliába,  mint  a  Bánságból  Homonnára.  És  ha  ezen  abnor- 
mis  állapot  mellett  eszünkbe  jut,  miként  az  ország  közjavát 
s  kereskedését  gyarapító  magányos  vállalatokról  1836-ban 
alkotott  XXV.  t.-cz.  öt  esztendő  alatt  a  pozsony-nagy- 
szombati  vasút  egy  részecskéjén  kívül  semmi  gyümölcsöt 
nem  termett,  s  így  ámbár  ezen  törvény  az  ilynemű  válla- 
latokat adómentesekké  tevén,  egy  részben  legalább  nagyobb 
kedvezéssel  ajánlkozik,  mint  tudtunkra  bármely  országnak 
hasonló  törvényei,  —  annak  sikeréről  tehát  a  törvényhozók 
annyi  reményeket  tápláltak,  hogy  készebbek  voltak  más 
alkotmányos  nemzetek  példáját,  miszerint  minden  egyes 
esetre  nézve  a  kisajátítással  összekötött  engedelmezés 
országgyűlésen  történik,  el  mellőzni,  mintsem  az  ország- 
gyűlések közti  időt  kipótolhatlanul  elvesztegetni  :  mégis 
e  törvénybe  vetett  reményeik  egészen  meghiusodtak  ;  való- 
ban lehetetlen  tisztelt  hazánkfiait  esengve  nem  kérnünk, 
méltóztassanak  komolyan  fontolóra  venni,  s  az  eszmesur- 
lódás  mezején  kimerítőleg  át  is  taglalni  :  váljon  csatlako- 
zánk-e,  midőn  lapjainknak  legelső  számában  mindjárt  azon 
meggyőződést  fejeztük  ki,  hogy  nálunk  a  közlekedés  nagy 
eszközeit,  a  nemzeti  test  eme  vérereit,  közköltségen  kell 
építenünk.  —  Nekünk  úgy  tetszik,  hogy  egy  vagy  más  dolog- 
nak ajánlatára  99  gyönge  okocskánál  többet  nyom  egy  olyan 
ok,  minővel  az  egykori  közönség  a  harangozás  elmulasztását 
mentette,  t.  i.  hogy  nincs  harangja.  Talán  nekünk  is  elég 
volna  egyetlen  okul  felhoznunk,  hogy  a  magános  vállalatok 
kecsegtetésére  alkotott  törvényünk  mellett  sem  vasutunk, 
sem  csatornánk.  —  »Igen,  —  mondjátok  —  de  majd  lesz; 
hiszen  a  bécs-győri  s  középponti  vasutvállalatok  főnökei 
bizonyosan  nem  fognak  késni  tökéletesen  nyugtató  nyilat- 
kozásaikkal a  hozzájok  intézett  nyilvános  kérdésekre.*  — 
Nyilatkozásokat  magunk  is  remélünk,  de  megnyugtatókat 
—  legalább  a  bécs-győri  vasútra  nézve  —  nem  igen.  De 
legyen  bár  :  mégis  e  két  vállalat,  ha  egyetlen  éjnek  átfor- 
dultán  fölépítenék  is  a  tündérek,  mint  a  karcsai  templomot 
Bodrogközön,  az  ország  szükségét  egészen  egyáltalában  nem 
fedezhetné  ;  s  ha  ki  minket  több  meg  több  vállalatok  elkö- 
vetkeztetésével  kecsegtetne,  kecsegtetésben  csak  amúgy 
gyönyörködhetnének,    mint   a   mezítlábos   majdani   sarkán- 

tyúja  pengésében  ;  —  s  hogy  opfcimisticus  reményekre  nem 
igen  van  hajlandóságunk  hevülni,  okul  az  érdek  hatalmas 
tekintetét  hozzuk  fel.  Magyarországon  egy  nagy  közlekedési 
vonal,  például  a  lengyel  határszéltől  Fiúméig,  a  legközelebbi 
25  éven  át  bizonyosan  nem  lesz  nagyon  nyereséges  vállalat, 
s  erős  követelés  volna  magánosoktól  remélnünk,  szórják 
ki  millióikat  legjobb  esetben  száztól  egy  vagy  két  kamatra, 
midőn  más  úton  hatot,  sőt  a  kinek  lelkiismerete  elég  tág, 
hogy  a  kamattörvényt,  mivel  rossz,  kötelezőnek  nem  tartani 
merészelje,  többet  is  kapnak.  Már  pedig  honunknak  ép  ily 
nagy  fővonalokra  van  szüksége.  Azonban  van  egy  más 
tekintet  is,  mely  a  közköltségéül  építést  javasolja.  Akármint 
pengesse  bár  egy  vagy  más  vállalkozó  a  hazafiságot  ojkain, 
puszta  hazafiságból  soha  sem  fog  vasutat  építeni,  vagy 
csatornát  ásni,  következőleg  azt  mindig  akként  is  fogja 
kezelni,  a  mint  saját  haszna  kívánja,  és  így  a  szállítási  bért 
soha  sem  fogja  lejebb  vinni,  mint  épen  kell,  hogy  olcsóbb  bér- 
ből sokaktól  több  jövedelmet  kapjon,  mint  drágábból  keve- 
sektől. De  a  politikai  számtannak  theoremáját,  miszerint 
olcsóság  neveli  a  jövedelmet,  nem  lehet  tovább  vinni,  mint 
csak  addig,  míg  a  fizetés  kevesítése  arányban  marad  a  fizetők 
szaporodásával ;  különben  a  haszon  elenyészik.  Ellenben  a 
státusnak,  hogyha  nem  kölcsönpénzen  épít,  egyenes  jöve- 
delemre ügyelni  a  legnagyobb  botlás  volna  ;  ő  reá  sokkal 
több  haszon  hárul  mellékesen,  a  lakosok  növekedő  jóvoltá- 
ból, mintsem  e  tekintetet  amannak  alárendelhetné  ;  és  így 
közköltségen  épített  utakon,  csatornákon  a  szállítási  bért 
annyira  leszállíthatni,  hogy  épen  csak  a  legelési  és  fentar- 
tási  költségeket  fedezze,  s  előre  nem  látott  esetekre  egy 
kis  takarékot  adjon.  Az  ily  olcsóság  ha  mindenütt  jó,  mivel 
magának  a  néptömegnek  közvetlen  részesülését  föltételezi, 
Magyarországon  még  mulaszthatlanul  szükséges  is,  mivel 
nálunk  sok  okok,  többek  közt  épen  a  közlekedési  eszközök 
hiánya  miatt  a  pénz  nagyon  szűk,  s  itt  a  vasutak,  csatornák 
élénk  mozgalmat  készen  nem  találnak,  hanem  megfordítva 
az  élénkebb  kereskedési  mozgalmat  ép  a  közlekedés  könnyí- 
tésével kell  még  csak  teremteni. 

Az    1836  :  XXV.  t.-czikk  azon  kezdődik  :  hogy  a  leg- 
közelebbi   országgyűlésen   ilynemű   vállalatok  iránt   a   tör- 

vényhozás  okvetlenül  kimerítöleg  fog  rendelkezni.  Ki  a  jöven- 
dőt akarja  megkötni,  felejti,  hogy  a  jövendőnek  körülmé- 
nyei nem  tőle  függnek,  8  az  ily  okvetlenséggel  úgy  szoktunk 
járni,  mint  Mátyás  király  örökké  tartandó  törvényeivel  ; 
egy-két  év  múlva  azt  mondták  reá  :  »Mátyás  újításai  eltöröl- 
tetnek.«  Az  okvetlen  rendelkezés,  a  mint  tudjuk,  elmaradt, 
de  a  rendelkezés  szüksége  ép  az  elmaradozás  által  növe- 
kedett ;  minélfogva  mi  úgy  gondolkozunk,  hogy  a  közle- 
kedési módok  tárgyában  gyökeresen  intézkedni  csakugyan 
a  legközelebbi  országgyűlés  feladatához  tartozik.  Mire  nézve 
csekély  véleményünkkel  oda  nyilatkozunk,  hogy  a  mint 
már  az  1827-ki  országos  küldöttség  a  közlekedési  módokat 
igen  helyesen  három  nagy  osztályra  sorozta,  t.  i.  orszá- 
gosokra, törvényhatóságiakra  és  helységiekre  :  úgy  ezeknek 
létrehozásához  az  ország  minden  lakosának  aránylag  hozzá 
kell  járulnia ;  nevezetesen  az  országosokhoz  mindenkinek, 
ki  az  országban,  a  törvényhatóságiakhoz  mindenkinek,  ki 
azon  törvényhatóságokban,  s  a  helységiekhez  mindenkinek, 
ki  a  helységben  lakik  vagy  bir  ;  s  a  teendők  elhatározásá- 
nak és  kivetésnek  is  e  szerint  kell  történni  ;  t.  i.  az  első- 
rendűekre  nézve  országgyűlésen,  a  másodikra  a  törvény- 
hatósági, s  a  harmadikra  nézve  helységi  municipiumok 
útján.  —  Hiába,  Uraim,  hiába  kerülgetjük  a  dolgot  minden 
oldalról,  hasztalan  gondolkozunk  az  adózó  nép  terheltetése 
nélkül  előteremtendő  »fundus  publicus«-ról  ;  adjuk  meg  ma- 
gunkat az  igazságnak,  adjuk  meg  magunkat  saját  javunkat 
s  erszényünket  közvetlenül  illető  érdekünk  parancsának  : 
építsünk  utakat,  csatornákat  közköltségen.  Ez  a  legkönnyebb, 
legegyszerűbb,  legbizonyosabb  és  —  merjük  állítani  —  leg- 
kevesebb áldozatba  kerülő  mód.  Ám  számítsa  fel  akárki 
utazási  költségeit,  kárát,  hátramaradását,  miket  rossz  utak 
miatt  szenved,  vegye  számba,  hány  jobbágy  vagy  béres 
napot  veszít,  csak  hogy  gabonáját,  gyapját  piaczra  szállít- 
hassa, és  igen  kevés  ember  lesz  az  országban,  kire  a  vas- 
és  más  jó  utak,  csatornák  közköltségem  építéséből  évenkint 
több  teher  hárulna,  mint  mennyi  veszteségébe  kerülnek 
most  a  rossz  utak.  És  csak  ne  mondjuk,  hogy  pénzünk 
nincs.  Csak  egyetlenegy  megye  van  az  országban  (Árva 
megye),   melynek  földéből   mintegy   2/3   rész   van   jobbágy- 


120 


kézen,  több  sehol ;  fele  csak  Temes,  Mosony,  Bács  és  Bara- 
nyában, 1/3  része  csak  Tolna  s  Torontálban  (s  Kőrösben 
mintegy  ^/n,  Verőczében  10/33  rész),  1/4  része  csak  Békés, 
Győr,  Pozsony,  Sáros,  Sopron\  megyékben  van  adó  alatt  ; 
a  többi  megyékben  mind  kevesebb  és  kevesebb  egész  Fejérig, 
hol  1/9  rész,  Szatmárig,  hol  i/n  rész,  Zólyomig,  hol  1/15,  Sza- 
bolcsig, hol  1/21  és  Mármarosig,  hol  1/44-ed  rész  van  csak  adó 
alatt*)  s  mégis  a  jobbágyi  tartozásokon  kívül,  mik  nem 
közadó  természetűek,  hadi  s  házi-  adó,  közmunkák,  deper- 
diták  stb.  fejében  az  évenkinti  adó  bizonyosan  felrúg  15 
millió  pengő  forintra,  és  ez  évről-évre  minduntalan  ;  vegyük 
fel,  hogy  országos  közmunkákra  évenkint  2 — 3  millió  for- 
díttatnék, s  ezt  aránylag  mindenki  viselné  :  a  nem-adózó 
kiváltságos  osztályok  ezen,  nem  idegen  hatalom  által  reájok 
rótt,  hanem  szabad  emberekhez  illőleg  önakaratból,  saját 
felszámíthatlan  nagy  hasznukra  elvállalandó  rendes  terhet 
nem  igen  neheztelhetnék ;  az  adózó  nép  pedig  az  eddiginél 
nagyobb  terhet  nem  viselne,  a  mennyiben  azt,  mit  az  orszá- 
gos közmunkákra  aránylag  adóznék,  a  nemességnek  megyei 
s  helységi  közmunkák  terhébeni  részesülése  helyrepótolná  ; 
s  vegyünk  fel  csak  20 — 30  évet,  és  ne  felejtsük  számveté- 
seinkből, minden  mértföldnjd  kész  vasút  mennyire  könnyí- 
tené a  folytatást,  mennyire  nevelné  a  hozzájárulás  kedvét, 
s  azon  mindenható  érzelmet,  a  vállalkozási  szellem  terem- 
tőjét, mely  saját  erőnkkel  létrehozott  műveink  szemléleté- 
ből átihletné  a  nemzet  kebelét ;  valóban  csudálkoznunk 
kell,  hogy  e  nemzet,  mely  háborús  időkben  a  szerencsét- 
lenség eltávoztatásának  nemleges  jótéteményeért  oly  tömér- 
deket áldozni  kész  vala,  már  régen  saját  positiv  javáért, 
ezen  oly  igen  egyszerű  s  nemzeti  szabadságot  nemcsak  nem 
sértő,  sőt  inkább  épen  szabadságot  bizonyító  módot  elhá- 
ny agolá. 

Midőn  magános  körökben  ezekről  szólanánk,  hallottuk 


*)  Távol  vagyunk  a  hiedelemtől,  hogy  ezen  adatokat  mathe- 
matikai  bizonyosságúaknak  állítanók.  Honnan  is  meríthetnénk 
ilyeneket  ?  Azonban  alapul  van  véve  az  országos  összeírás  is.  Az 
egész  lajstromot  tisztelt  barátunk,  Hegedűs  Pál  úrnak,  Verócze 
vármegye  három,  országgj'-űléseni  érdemes  követének  nagybecsű 
munkáját  közölni  fogjuk,  midőn  adóról  fogunk  szólani.         Szerk. 

az  ellenvetcat,  hogy  :  kire  I)íznók  ezen  nagy  munkát  ?  — 
Csak  akarni  kell.  Uraim  !  s  mi  nem  gondoljuk,  hogy  e  kér- 
désen a  nemzet  akaratja  hajótörést  szenvedhetne.  —  Erről 
mi  többet  nem  szólhatunk. 

Most  még  a  gyakran  mutatkozó  élelmi  szükség  s  a  napon- 
kint aggasztóbb  fokra  emelkedő  pauperismus  ellenében  egy 
másik  módró^  kellene  szólanunk,  mely  hazánk  körülményei 
közt  mindennél  alkalmasabb  arra,  hogy  édes  hazánk  föl- 
dének szunnyadó  termékenységét  fölébresztve,  termékein- 
ket megkettőztesse  :  míg  jó  közlekedési  eszközök  kétszer- 
annyit  is  könnyen  eladhatóvá  tennének,  mint  mennyit 
most  nagy  bajjal  adhatunk  el  ;  értjük  a  jobbágyi  állapot- 
nak örökváltság  általi  megszüntetését  s  hazánk  földének  úgy 
ezen,  mint  az  ősiségi  bilincsek  alóli  felszabadítását. 

Most  csak  újólag  kijelentjük,  hogy  nézetünk  szerint 
a  teendők  sorában  legelői  áll  e  szó  :  »szabad  föld«  és  mindaz, 
a  mi  szükséges,  hogy  a  földbirtok  szabad  és  biztos  legyen. 
Most  jelen  czikkünk  tulaj donképeni  tárgyára  visszatérve, 
csak  arra  kérjük  tisztelt  olvasóinkat,  méltóztassanak  meg- 
fontolni, mennyi  tömérdek  alamizsnának  vennők  elejét  az 
élelem  kereséssel,  melyet  az  említett  országos  közmunkák 
nyújtanának.  És  ennyi,  minden  oldalról  egybevágó  fontos 
tekintetektől  támogatva,  végszavunk  ennyiből  áll  :  Él 
ember  keblében  egy  Isten-szó,  mit  az  áleszmélet  sophismái 
megtagadhatnak  a  világ  előtt,  de  senki  sem  tagadhat  meg 
maga  előtt,  a  jobbak  pedig  megtagadni  nem  is  akarnak. 
Ilyennek  ismerjük  mi  e  nemzetet,  s  azért  bátran  kimerjük 
mondani  :  annak,  hogy  országos  közmunkák  épen  ne  történ- 
jenek, a  törvényhatóságiak  pedig  ingyen,  kényszerített 
alakban,  az  eddigi  rendszer  szerint  történjenek,  —  ennek 
már  ideje  lejárt,  s  a  nemzeti  meggyőződés  csak  törvényes 
alkalomra   várakozik,   hogy   tetté   legyen. 


Hírlapkor.*) 

E  napokban  jelent  meg  két  ívnyi  kis  röpirat  tisztelve 
szeretett  barátunktól,   Fáy  Andrástól  »Kelet  népe  nyugaton« 


*)  Az  1841-iki  oPesti  Hírlap «  66-ik  számából.  K.  F. 

czím  alatt.  —  Egyike  az  elme  termékeknek  az  eszmesurlódás 
mezején,  mely  gróf  Széchenyi  István  »Kelet  népének*  követ- 
kezése. Nem  azért  hozzuk  szóba,  mintha  adott  szavunkhoz 
hűtelenül  hirlapi  körbe  akarnók  vonni  a  védelmet,  melyre 
a  nemes  gróf  megtámadása  kényszerített  ;  csekély  véd- 
iratunk  legnagyobb  részben  kész,  s  már  sajtó  alatt  ;  a  mi 
még  időnk  és  szándokunk  szerint  hátra  van,  kevés  napok 
alatt  elkészülend  ;  s  ha  máskép  volna  is,  adott  szavunkat 
nem  szegnök  meg :  —  hanem  szóba  hozzuk  azért,  mert 
igen  tisztelt  barátunk  a  hirlapírás  körére  oly  véleményt 
nyilvánít,  mely  nemcsak  gróf  Széchenyi  Istvántól  kezdve, 
le  egészen  csekély  személyünkig,  igen-igen  sokaknak  véle- 
ményével s  országgyűlésileg,  törvényhatóságilag  s  nyilvá- 
nosság útján  ezerszer  kijelentett  óhajtásokkal,  hanem  a 
magyar  időszaki  sajtónak,  mióta  csak  a  boldog  emlékezetű 
Halálos  mesék«  idejéből  kivánszorgott,  általában  kitüntetett 
irányával  elannyira  ellenkezik,  hogyha  azt  a  magyar  idő- 
szaki sajtónak  bárminő  szinü,  bárminő  árnyéklatu  orgánu- 
mai vezérelvül  elfogadnák,  ép  azon  mezőről  kellene  leszálla- 
niok,  melyen  —  ha  még  oly  gyöngén  is  —  mozogni  ekkorig, 
legfőbb  dicsőségüknek  s  legszentebb  hivatásuknak  tartották; 
minélfogva  ezt,  mint  a  »Kelet  népe«  s  Pesti  Hirlap  közti 
kérdéstől  egészen  különvált  s  a  magyar  politikai  hírlapokra 
nézve  életkérdési  javaslatot,  közérdekességénél  fogva  fej- 
tegetésünk tárgyául  venni,  s  annak  minden  oldalróli  meg- 
vitatására pályatársainkat  úgj ,  valamint  magát  nagyra- 
becsült barátunkat,  Fáy  András  urat  is  tisztelettel  meghíní 
el  nem  mulaszthatjuk. 

De  hogy  tudhassák  olvasóink,  minő  ítélettel  van  köz- 
tiszteletben álló  hazánkfia  a  ».Kelet  7iépe«  és  Pesti  Hirlap 
felől  :  azon  őszinteséggel,  mely  a  tökéletesség  igényétől  min- 
dig távol  volt,  íme  idézzük  néhány  sorait,  már  csak  azért 
is,  mivel  e  sorokkal  jelen  fejtegetésünk  tárgya  összefüggés- 
ben van  :  »Kelet  népében  —  úgymond  tisztelt  barátunk  — 
a  nemes  gróf  alkalmasint  kimutatja  azt,  mit  tán  kimutatni 
fő  czélja  volt,  hogy  az  agítatio  korán  immár  túl  esvén, 
inkább  hideg  kiszámításokra,  mint  érzelmek  felingerlésére 
van  szükség.  —  Megvallom  azonban,  hogy  ezen  kimu- 
tatásnak a  Pesti  Hirlap  szerkesztőjére  tett  alkalmazásában 
a  nemes  grófnak  aggodalmát  egy  kissé  túlvittnek  tekintem. 
Jól  ismerem  én,  mily  határtalan  a  hírlapok  hatási  köre, 
de  megvallom,  bátor  a  hírlap  első  40  számát  gondosan 
újra  megolvasám,  azoknak  vezérczikkeit  lelkem  előtt  mus- 
trára eresztgetém,  azokban  a  vádlott  káros  forradalmi  veres 
fonalat  nem  találtam,  de  igen  némelyikében  egy  kissé  élén- 
kebb költői  és  szónoki  nyelvet,  szívhez  szólást  ott,  hol  főhöz 
kell  vala  intézni  okainkat,  és  felszaggatását  némely  sebeik- 


123 


nek,  miknek  bekötözésére  ír  vagy  nem  nyuj tátik,  vagy  leg- 
alább nem  hamar  nyujtathatik.  E  részben  tehát  modorát 
a  Pesti  Hirlap  szerkesztőjének,  bár  nem  is  javallom,  ezt 
egészen  nem  haj  lom  oly  hibásnak  tartani,  mint  azt,  hogy 
oly  tárgyakat  is  vett  fel  hírlapjába,  mik  annak  szerepébe, 
nézetem,  szerint  nem  tartoznak.  Legyen  itt  elég  a  40 
szám  közül  a  94ket  *)  megemlíteni.  Szent  az  ügy,  melyért 
itt  a  szerkesztő  buzog,  s  melyre  nézve  mindenben  egyetértek 
véle  ;  de  azt  nem  journalistika,  hanem  könyvirodalom  meze- 
jére tartozónak  vélem. « 

És  itt  vagyunk  a  pontnál,  mely  fejtegetésünk  tárgyát 
teszi.  Tisztelt  barátunk  tudniilhk  oda  nyilatkozik,  hogy 
a  hirla'pok  körébe  tartoznék  azon  közhasznú  tárgyak  előkészí- 
tése, mik  már  létező  törvényeink  köreiben  szabadelmü  haladás 
kivánatához  képest  egyesek,  testületek,  sőt  törvényhatóságok 
által  is  kivihetők ;  ellenben  mindazon  tárgyak  előkészHését, 
mik  a  lefelé  adandó  jogokra  és  engedményekre  nézve  új  tör- 
vényalkotást, s  mellett  s  ellen  minden  oldalról  megvitatást, 
hányás-vetést  kivannak,  nem  a  hirlapi  körbe,  hanem  a  könyv- 
irodalom mezejére  tartozónak  véli. 

Értsük  meg  egymást :  nem  arról  van  szó,  hogy  miként 
vélekedünk  egy  vagy  más  tárgjTÓl,  nem  is  arról,  minő 
modorban  adjuk  elő  véleményünket  ;  hanem  egyenesen 
arról  :  hírlapok  körébe  tartoznak-e  a  törvényhozási  kérdé- 
seket előkészítő  fejtegetések,  vagy  sem  ? 

Mi  azt  gondoljuk  ép  a  törvényhozási  kérdések  előleges 
fejtegetése  tartozik  a  hírlapok  körébe,  s  pedig  tán  inkább 
mint  más  akármi.  Deák  Ferencz  országgyűlési  jelentésében, 
a  szabad  hírlapokról  szólva,  ezeket  mondja  :  »Más  alkot- 
mányos nemzeteknél  a  szabad  sajtónak  vitatásai  kifejtenek 
minden  tárgyat,  mielőtt  a  felett  a  törvényhozás  határoz, 
s  mikor  az  köztanácskozás  alá  kerül,  ismerve  van  a  fer- 
forgó  kérdésnek  minden  oldala  ;  tudják  a  nemzet  képviselői 
a  nemzet  véleményét  és  közszükségeit,  s  végzéseiket  ezek- 
hez alkalmazhatják.  A  hol  ez  így  van,  nem  lehet  ott  félni 
attól,  hogy  valamely  eszmének  elragadó  fényes  külseje 
veszélybe  döntse  a  nemzetet  :  mert  a  szabad  sajtó,  mely- 
nél a  vélemények  minden  árnyéklatának  van  képviselője, 
a  felkapott  és  vitatott  eszméknek  veszélyes  részeit  tartóz- 
kodás nélkül  szétbonczolja,  mi  által  a  közvélemény  fejlik 
és  erősödik.  A  hol  ez  nincs,  ott  kormány  s  törvényhozás 
több  nehézségekkel  küzködik,  az  ország  egyik  vidéke  nem 
ismeri  a  másik  vidéknek  szükségeit  s  nézeteit  ;  minden  tör- 
vényhatóság csak  a  maga  köréhez  képest  adhatja  a  maga 
utasításait,  a  kormány  nem  kísérheti  gondos  figyelemmel  a 


*)  »Birtoktalanság«.  Szerk. 

nemzet  kifejlődésének  haladó  lépteit  s  munkálódását  ezek- 
hez nem  irányozhatja.  Innen  származnak  a  számtalan  csaló- 
dások, gyakran  elhibázott  számolások  és  azon  ingatagság, 
mely  irányt  s  eszközöket  minduntalan  változtatva,  czélt  soha 
nem  ér,  de  kárt  sokat  tehet. «  így  Deák. 

És  valóban  tekintsünk  bár  általános  szempontokra  s 
más  alkotmányos  nemzetek  példájára,  vagy  figyelmezzünk 
saját  körülményeinkre,  ezen  nézeteket  mindenekben  igazolva 
találjuk.  A  kik  könyvet  írnak,  az  egész  közönséghez  képest 
sokkal  csekélyebb  számban  állanak,  mintsem  hogy  őket  a 
közvélemény  képviselőinek  lehetne  tekinteni.  A  könyvírás 
és  könyvkiadás  nehézségekkel  jár,  miket  legyőzni  és  pedig 
legyőzni  úgy,  hogy  nagy  olvasó  közönségre  találjon,  csak 
igen  keveseknek  adatott  ;  és  ha  legyőzött  bár  egy  vagy  más 
könyv  minden  nehézségeket  s  habár  nagy  olvasó  közönség- 
gel találkozott  :  mégis  arra  nézve,  hogy  nemzet  és  kormány 
előtt  tudva  legyen,  elfogadta-e  a  közvélemény  e  vagy  ama 
könyvnek  javaslatait  ?  a  hírlapi  fejtegetések  okvetlenül 
szükségesek.  Aztán  tagadni  nem  lehet,  hogy  a  törvényhozás- 
nak tárgy  s  körülmények  gyakorlati  ösmeretein  kell  épülni  ; 
pedig  nincs,  nem  is  lehet  ember,  ki  egy  országban,  kivált 
ha  (mint  minálunk)  a  szokás  nagy  szerepet  játszik  s  egy 
kifejlett  municipalis  rendszerben  a  különbözések  mintegy 
benfoglalvák,  azon  körülményeket  mind  ösmérhesse,  melyekre 
a  törvényhozásnak  figyelmezni  kell,  hacsak  annak  nem  akar 
kitétetve  lenni,  hogy  rendeletei  (mint  ez  ott,  hol  a  törvény 
nem  a  közvélemény  emanatiója,  igen  gyakran  történik) 
papiroson  maradjanak.  Ellenben  nézzük  a  hírlapokat  : 
ezekben  tárt  mező  nyílik  a  legkülönszerúbb  értelmiségnek, 
a  legpartialisabb  ismeretnek.  Szőnyegre  jő  egj?  törvény- 
hozási tárgy^  fejtegettetik  ;  és  az  országnak  különböző 
részeiben  egynek  egy,  másnak  más  körülmény  iránt  észre- 
vétele van  ;  a  könyvirodalom  mezejére  tán  soha  sem  lép, 
mert  tán  nincs  is  annyi  mondanivalója,  hogy  egy  könj-vet 
írhasson,  vagy  ha  volna,  nem  talál  kiadóra,  maga  költeni 
nem  képes,  vagy  nem  akar  ;  de  különben  is,  nincs  talán 
ismeretes  neve,  mely  gondolatainak  utat  törjön,  vagy  nem 
gyakorlott  stylista  s  több  efféle  ;  szóval  :  könyvet  vagy  nem 
ír,  vagy  ha  ír,  nem  olvastatik  ;  ellenben  a  hírlapokban  tér 
nyílik  egyetlen  gondolatnak  is  ;  egy-két  hasábon  elmond- 
hat mindent,  a  mi  észrevétele  van,  elmondhatja,  minő  fokon 
áll  vidékében  azon  tárgy  iránt  a  gondolkozás,  s  ha  csak 
vélemény  forog  szőnyegen,  nem  is  nevezi  meg  magát,  ha 
úgy  tetszik  s  mégis  biztos  lehet,  hogy  olvasókra  talál,  töb- 
bekre, mint  a  legfényesebb  sikerrel  írott  könyv  ;  és  ez  olva- 
sók között  bizonyosan  akad  olyan  is,  ki  ép  azon  körülmé- 
nyek közt  forog,   miket  amannak  észrevételei  tárgyaznak, 

ép  azon  vidék  lakosa,  melynek  közvéleményét  amaz  tolmá- 
esolá  ;  s  ha  ez  vagy  mást  lát,  vagy  tulajdon  azt  másképen 
látja,  szintoly  könnyű  szerrel  nyilatkozik  ;  s  így  innen, 
így  amonnan,  így  az  országnak  minden  részeiről  ugyanazon 
tárgynak  ismét  és  ismét  különböző  alakban  előfordulása 
elmesurlódásra  ébreszt,  eszmecserére  vezet,  s  imígy  alak- 
szik, és  a  mi  fő  dolog,  imígy  jut  tudomására  a  közvélemény, 
melyet  könyvirodalomból  megismerni  lehetetlen.  E  nézete- 
ket igazolja  minden  alkotmányos  nemzet  példája  ;  mert 
nincs  tárgy,  melyet  politikai  hírlapjaink  inkább  körükbe  tar- 
tozóknak vélnének  s  inkább  is  körükbe  vonnának,  mint 
épen  a  törvényhozási  kérdéseket. 

Nézzük  már  most  saját  körülményeinket  s  emlékezzünk 
meg  mindenekelőtt,  hogy  nálunk  a  követek  utasításoktól 
függnek,  s  bárha  az  egész  követi  kar  elfogad  is  első  pilla- 
natban valamely  indítványt,  a  későbbi  phasisokban  okvet- 
lenül meg  kell  buknia,  hacsak  a  közvélemény  által  nem 
támogattatik.  E  helyzetből  két  körülmény  fejlik  ki ;  egyik  : 
hogy  a  választottak  értelmisége  alá  van  rendelve  a  töme- 
gek akaratjának  ;  másik  :  hogy  e  miatt  az  országgyűlés 
maga  kénytelen  elvállalni  az  előkészítő  izgatást,  miszerint 
a  nemzet  akaratját  a  maga  véleményével  összhangzásba 
hozhassa.  Igen,  de  az  első  körülményt,  az  utasításoktóli 
függést,  sajátságos  helyzetünkben,  tán  mindig,  de  legalább 
addig,  míg  alkotmányos  életünk  jobban  kifejlik,  igen  fon- 
tos tekintetek  támogatják,  miszerint  attól  nemzetünk  nem 
is  volna  hajlandó  elállani  ;  mert  igen  természetes,  hogy  több 
garantiát  vél  feltalálni  önmagában,  mint  egyesek  individua- 
litásban ;  a  másik  körülményből  pedig,  abból  t.  i.,  hogy  az 
előkészítő  izgatás  szerepét  az  országgyűlés  kénytelen  keresz- 
tüljátszani, természetesen  következik,  hogy  országgyűlé- 
seink nagy  részét  gyakran  ingerültséget  okozó  elméleti  álta- 
lános vitatások  foglalják  el  ;  némely  törvények  későn  szü- 
letnek, s  már  születésekkor  átélik  korszerűségüket ;  mások 
ellenben  gyakorlati  hiányokkal  jőnek  létre.  Tapasztalás 
mutatja  azt  is,  —  mint  ismét  Deák  mondja  —  hogy  »min- 
den  országgyűlésen  hónapok  múlnak  el,  míg  a  kormány  a 
nemzetnek  s  a  nemzet  a  kormány  véleményének  valóságos 
állásával  tisztán  megismerkedik  ;  és  ez  gyakran  az  elveszett 
időn  felül  még  keserűségbe  is  kerül«.  Mindezen  viszonyo- 
kat a  könyvirodalom  fejtegetései  ki  nem  egyenlíthetik  ;  itt 
közvetlenebbül  s  terjedelmesebben  ható  közvetítőre  van 
szükség,  s  ez  semmi  más  nem  lehet,  mint  a  törvényhozási 
tárgyak  fejtegetéseivel  országgyűlés  előtt  s  országgyűlés 
alatt  foglalatoskodó  hírlapok.  Minélfogva  mi  nyíltan  meg- 
valljuk, hogy  ámbár  a  már  létező  törvények  köreiben  kivi- 
hető haladási  lépések  fejtegetéseit  is  a  hírlapok  körébe  tar- 

tozónak  véljük  :  mégis  ha  csupán  árnyékoldalát  tekintjük 
a  dolognak  (melytől  semmi  emberi  nem  ment),  itt  tán  na- 
gyobb s  gyakoribb  botlásokra  vezethetnek  a  hirlapok,  mint 
a  törvényhozási  kérdésekben ;  mert  a  mi  a  létező  törvé- 
nyek körében  magunktól  függ,  ha  kedvező  szinben  adatik 
elő,  meglehet,  itt-amott  azonnal  életbe  jő,  »az  ige  testté 
válik «,  még  mielőtt  a  dolognak  más  oldalróli  fejtegetése 
napfényt  láthatott ;  ellenben  a  törvényhozás  formái  bizto- 
sítanak, hogy  a  körébe  tartozó  tárgyaknak  a  hirlapi  fejtege- 
tések elhamarkodott  életet  nem  adhatnak. 

És  váljon  minő  ok  az,  melyre  az  ezektől  eltérő  véle- 
mény építtetik  ?  Egyedül  az  :  hogy  »az  időelőtti  étvágy- 
gerjesztés, mi  felől  még  nem  tudhatjuk,  mikor  és  miként 
fogjuk  kielégíthetni,  a  kiváltságtalanok  kebleiben  könnyen 
elégületlenséget  s  kesert  támaszthat ;  minélfogva  előbb 
magunk  közt  kellene  az  ebéd  felől  értekeznünk,  s  azt  előbb 
megfőznünk,  kik  szakácsok  vagyunk  s  aztán  jó  szívvel  ültetni 
a  kiváltságtalant  a  kész  ebédünkhöz*.  Már  mi  kénytelenek 
vagyunk  megvallani,  hogyha  ezen  szerepnek  s  a  gondolko- 
zás néposztály  szerinti  elkülönözésének  lehetségét  puszta 
elméletnek  nem  tartanok  is  :  ahhoz  véleményünkkel  nem 
járulhatnánk  ;  azonban  a  dolgot  gyakorlatilag  egészen  más- 
kép is  látjuk.  Az  eszmefej tegetési  terem  ajtaját  nem  lehet 
úgy  bezárni,  hogy  a  kik  nézetünk  szerint  nem  oda  valók, 
mind  kapun  kívül  maradjanak.  A  kiváltságtalanoknak  van 
egy  része,  mely  ép  azon  fokán  áll  az  értelmességnek,  melyen 
a  kiváltságosok  többsége  ;  ezek  szintoly  érett  figyelemmel 
kisérik  a  nemzeti  test  mozgalmait  a  köztanácskozások  s 
könyvirodalom  mezején,  mint  más  akárki  ;  ezekben  tehát  az 
»étvágy«  bizonyosan  nem  függ  a  hírlapoktól  ;  a  néptömeg 
pedig,  adná  Isten,  hogy  a  kiváltságos  osztályoknak  az  ő 
javára  intézett  tenni  akarását  tisztábban  láthatná,  úgy  bizo- 
nyosak lehetnénk,  hogy  nagylelkű  készséggel  hozott  intéz- 
kedések nem  okoznának  oly  hiedelmet,  minőt  például  az 
úrbér  okozott.  És  kell  e  vágyakról  szólani  ?  Tekintsünk  a 
történetek  évkönyveibe  :  nem  épen  azon  időszakban  látjuk 
a  legkicsapongóbb  vágyakat  s  azoknak  durva  kitöréseit, 
midőn  a  .zárt  ajtóknáli  »szakácskodás«  a  népet  a  főzésnek 
minden  szemléletétől  elzárta  ?  Mi  úgy  hisszük,  a  ki  látja, 
hogy  a  szakácsok  csakugyan  főznek  a  számára,  türelmeseb- 
ben vár,  mint  a  ki  nem  látván,  hogy  főznek,  azt  gondolja, 
hogy  nem  is  főznek.  Azt  gondoljuk  tehát,  hogy  ép  a  törvény- 
hozási tárgyak  fejtegetése  történhetik  legüdvösebb  sikerrel 
hírlapokban,  miknek  különben  is  természetökben  s  rendel- 
tetésökben  fekszik,  hogy  a  könyvirodalomnak  kengyelfutói 
legyenek. 

Örökváltság.*) 

—  —  — —  —  Miképen  már  mi  is  több  izben 

mutogattuk),  a  tökéletes  kárpótlás  melletti  megváltásra 
kötelezéssel  a  tulajdoni  jog  szentsége  még  csak  a  legtávo- 
labbról sem  sértetik.  Egyes  fejtegetek  azt  mondják,  hogy 
eredetileg  ugyan  szabad  rendelkezése  alá  tartozó  tulaj- 
dona volt  a  jobbágyföld  is  a  földesúrnak,  melyet  legelébb 
is  a  helyette  dolgozó  s  terheket  viselő  néposztálynak 
maga  könnyebbsége  végett  is  adott  által  bizonyos  adó- 
zások mellett  ;  de  később  úgy  fejlődött  ki  a  dolog,  hogy 
most  már  a  földesúri  tulajdon  saj átlag  a  törvény  által  meg- 
határozott s  mindig  is  azáltal  határozgatott  jobbágyi  adó- 
zásokra és  szolgálatokra  szorult.  Ez  utóbbi  tökéletesen  áll ; 
de  az  elsőre  nézve  nekünk  úgy  látszik,  hogy  a  jobbágy  föl- 
dének használata  iránt  sohsem  függött  a  földes  úr  szabad 
rendelkezésétől,  hanem  mindig  a  törvény  oltalma  alatt  volt. 
Már  Kálmán  király  I.  törvénye  19-ik  czímje  mutatja,  miké- 
pen a  földe  használatából  kivetett  jobbágynak  köteles  volt 
földjét  az  úr  visszaadni,  s  azóta  még  a  jobbágyságra  nézve 
még  a  legszerencsétlenebb  időben  is  örökké  hozattak  tör- 
vények, világosan  mutatók,  hogy  a  jobbágyföld  a  földes- 
úrnak kénye  szerinti  szabad  rendelkezésétől  függő  tulaj- 
dona soha  sem  volt. 

A  mi  a  kötelező  megváltásnak  különböző  módját 
illeti :  miszerint  az  egész  ország  úrbérisége  egyszerre  váltat- 
nak meg,  csak  azon  egy,  talán  nyomós  észrevételünk  van  : 
hogy  90,  vagy  tán  kétszer  is  annyi  millió  bankjegynek 
egyszerrei  kibocsátása  az  értéki  világban  mondhatlan  zavart 
hozhat-na,  s  a  bankjegy  mint  pénzjel,  s  árúk  s  munka  közt 
oly  aránytalanságot  hozna  be,  melyet  a  váltságbérnek  előle- 
ges meghatározásánál  eleve  számba  venni  lehetetlen  volna, 
azon  nézetre,  hogy  a  fölmondás  jog  úgy  a  földesurat,  mint  a 
jobbágyot  illesse,  s  bármelyik  fél  kivánatára,  vegyes  kül- 
döttség által  megszabandó  becsű  ár  szerint  az  örökváltság- 
nak meg  kelljen  történni  ;  azon  észrevételünk  van,  hogy 
igen  nagy  a  különbség  azon  kötelezés  közt,  miszerint  valaki 
feltartozzék  venni  a  pénzt,  mit  neki  lefizetnek,  és  a  közt, 
hogy  fizetni  tartozzék,  a  ki  fizetni  nem  képes.  Mi  a  jobbágyi 
tartozásokat  úgy  tekintjük,  mint  az  évpénzt  (Rente),  mire 
nézve  az  évpénzes  nem  kényszerítheti  a  fizetőt,  hogy  a  tőkét 
tegye  le,  de  viszont  arra  sem  lehet  a  fizetőt  kényszeríteni, 
hogy  örök  időkre  kamatot  fizessen,  ha  ő  tőkéjének  lefizeté- 
sével   adósságától    menekülni    kíván. 


*)  Az  1841-iki  oPesti  Hirlap«  69-ik  számából.  K.  F. 

Mi  azon  véleményben  vagyunk,  hogy  a  bizonyos  évek 
alatti  általános  megváltás  a  legki vánatosabb,  és  előbb- 
utóbb  meg  is  fog  történni  ;  de  aligha  megtörténhetik  a  nél- 
kül, hogy  a  váltságbérnek  egy  részét  a  státus  vállalná 
magára  ;  miről  mostani  adórendszerünk  s  adómentessé- 
geink mellett  még  csak  a  gondolkozást  is  ábrándnak  hisszük. 
Nem  marad  hát  egyéb  hátra,  mint  az  oly  módon  kötelező 
örökváltság,  hogy  a  felmondási  joggal  csak  a  jobbágy  bir- 
jon.  —  És  itt  fordul  már  elő  a  kérdés  :  mikép  kelljen  a  vált- 
ságbért meghatározni  ?  Megtörténhetnék  ez  kétségen  kívül 
törvényhatósági  ügyelet  mellett  a  felek  által,  egyenlő  szám- 
mal nevezhető  becsbirák  által,  kikhez  elnökül  egyet  vagy  a 
felek  közösen,  vagy  a  törvényhatóság  nevezne,  s  kiknek 
számára  országgyűlésileg  kívánnánk  utasítást  szabatni  mind- 
azon körülményekre  nézve,  melyekre  a  becslésnél  ügyelniök 
kellene  (pl.  :  hány  esztendőt  kell  a  középszámvetés  alapjául 
használni  stb.).  Mi  azonban  jobbnak  vélnők  a  maximum  meg- 
határozását ;  ez  a  dolgot  nagyon  egyszeríti,  költséget,  bajt, 
súrlódást  kevesít,  csakhogy  e  maximumot,  melynek  letétele 
mellett  az  örökváltságnak  meg  kellene  történni,  mi  nem 
az  egész  országra  nézve  általában,  hanem  megyénkint,  s 
még  megyékben  is  osztály onkint  óhajtanok  meghatároz- 
tatni.  Mert  vegyük  fel  csak  a  végetlen  különbséget,  mely 
egy  torontáli  —  például  haczfeldi,  s  egy  ung-zemplén-krajnai 
telek  közt  van  ;  amott  csak  a  jobbágytelki  haszonvétel  ára 
is  1 — 4  ezer  pengő  közt  forog  ;  ily  haszonvételért  senki  egy 
fillért  sem  ad,  s  bírói  becsnél,  eladásnál  is  alig  számíttatik 
egy  telek  200  forintba.  De  csak  egy  megyét  vegyünk  is, 
melynek  vidéke  különféle,  nézzük  például  Zemplént,  hason- 
lítsuk össze  a  harangodtáji,  sajóvölgyi  telek  értékét  ;  vagy 
még  közelebb  menve  a  nagymihályi  vidéket  a  krajnaival  : 
minő  végetlen  különbség  !  Már  az  adóra  nézve  is  onnan 
ered  ép  a  legszegényebb  népnek  sok  megyékbeni  terhelte- 
tése,  hogy  a  rovatos  összeírásban  jó  és  rossz  jobbágytelek 
hasonlónak  vétetik,  azon  szerencsétlen  alapelvnél  fogva, 
mintha  a  minőséget  mennyiséggel  helyre  ütni  lehetne  ; 
holott  a  dolog  ép  ellenkezőn  áll,  —  legalább  a  befektetési 
tehetséggel  nem  bíró  népre  nézve  —  mert  csekély  erejével 
kevés  földet  sem  képes  jól  mi  vélni  ;  a  sok  rossz  föld  pedig 
igen  sok  munkát  s  jó  mívelést  kíván,  hogy  valamit  terem- 
jen ;  s  kik  az  országos  összeírási  munkálatokban  részt  vet- 
tünk, tudjuk,  miként  ép  ez  az  oka,  hogy  a  jobbágy  telkek 
jövedelmének  számításánál  az  ország  nagy  részében  haszon 
helyett  kár  jött  ki  a  számvetésből.  És  a  munka  tekinteté- 
ben is  ki  nem  tudja,  minő  a  különbség  a  vasatlan  fakó  sze- 
kerét két  diminutiv  riska-ökörrel  vontató  rusznyák,  s  egy 
—  mint  mondani  szokták  —  hat  ökrös  gazda  között,  viszont 

mi  különbség  van  munkabérre  nézve  a  néptelen  alföld  s 
túlnépes  felföld  között.  És  így,  ha  az  egész  országra  nézve 
egy  maximum  szabatnék,  annak  a  legjobbhoz  kellvén  lenni 
mérsékelve,  az  országnak  mondhatnók  51/52-ed  részére 
nézve  semmit  sem  tettünk.  Minélfogva  mi  a  már  közel  egy 
század  gyakorlata  által  sanetionált  úrbéri  osztályzat  nyo- 
mán kivánnók  a  maximumot  megyénkint,  s  megyékben 
osztályonkint  kiszabatni  s  országgyűlésileg  felülvizsgálva 
törvénybe  iktattatni.  Nézetünk  szerint  ha  a  jövő  országgj'-űlés 
kezdetén  az  osztályozás  megrendeltetnék  :  még  annak  foly- 
tában jelentés  s  reá  határozás  történhetnék.  ÍVIi  nem  gon- 
doljuk, hogy  az  ily  előleges  munkálat  akadályt  szenved- 
hetne a  miatt,  hogy  a  fejedelem  hozzá j áruitávali  országos 
végzés  s  nem  törvény  által  rendeltetnék  ;  hisz  az  adó  sem 
megy  törvénybe,  mégis  országos  kötelezésü.  Ezek  szerint 
még  csak  az  volna  elhatározandó,  mennyi  idővel  tartozzék 
a  jobbágy  váltsági  szándékát  előre  jelenteni,  hogy  a  földesúr 
gazdálkodását  eleve  ahhoz  szabályozhassa. 

Második  főkérdés,  hol  vegyen  a  jobbágy  pénzt,  hogy 
magát  megválthassa  ?  mert  mi  is  szükségesnek  találjuk  az 
oly  módokróli  gondoskodást,  miszerint  a  magát  megváltani 
akaró  jobbágy  olcsó  kamatra,  s  meghatározott  éveken  át 
részletes  törlesztések  általi  visszafizetésre  kaphasson  pénzt ; 
miszerint  ne  legyen  annak  kitéve,  hogy  akár  szerfölötti 
kamat,  akár  váratlan  hirtelen  felmondás  által  tönkre  tétes- 
sék. —  Es  itt  vagyunk  a  bank  eszméjénél  ;  mi  előtt  azonban 
ehhez  szólanánk,  egy  gondolatot  bocsátunk  előre.  Az  úrbéri 
szántóföld  az  egész  országban  körülbelől  5,020.675  holdat 
teszen,  ha  megfontoljuk,  hogy  ennek  aránylag  legnagyobb 
részében  a  kilenczed  s  tized  igen  sok  helyütt  ötöd  termé- 
szetben szedetik  :  el  kell  ismernünk,  hogy  az  összes  névvel 
úgynevezett  dézsma  megváltása  már  magában  sok  millióra 
rúg,  s  ha  ezen  milliók  készpénzi  fizetését  megkímélni  lehetne, 
az  egész  operatió  nagyon  könny  íttetnék.  Lehet  pedig.  A  tör- 
vényhozásnak egyetlen  szavára  lehullhatnak  a  jobbágyföld- 
nek termesztés  csökkentő  dézsmabilincsei,  és  lehullhatnak 
úgy,  hogy  a  földes  vagy  dézsmás  úr  tökéletesebben,  állan- 
dóbban, arányosabban  lesz  kármentesítve,  mint  pénz  által, 
melynek  jövendő  pházisait  teljes  biztossággal  előre  tökéle- 
tesen számba  nem  vehetjük.  E  mód  pedig  ennyiben  áll  : 
minthogy  az  ugartól  dézsma  nem  jár,  a  háromdülős  gazda- 
ságot alapul  véve,  a  dézsmás  jobbágyföldek  két-harmad- 
részének  annyiad  része  szakíttassék  ki  természetben  a  földes 
vagy  dézsmás  úr  számára,  hanv  adat  a  dézsma  teszi  ;  tehát 
ötöd,  heted,  kilenczed  vagy  tized,  a  mint  az  adózás  van. 
Jól  tudjuk  ugyan  mi,  hogy  az  1836  :  VII.  t.-cz.  ép  ellenkező 
elvből  indulva,   a  dézsmaszerü   tartozásoknak  jobbágyföld- 

kihasításávali  megváltását,  még  szabad  alku  után  is  tilal- 
mazza ;  úgy  gondoljuk  mindazáltal,  hogy  az  aggodalom, 
mely  ezen  tilalomnak  alapját  teszi,  elenyésztethető ;  körül- 
mény pedig  és  statusgazdálkodási  nézetek  változtatcíst  sür- 
getnek. 

A  kérdéses  tilalom  abból  veszi  eredetét,  hogy  az  adó 
fundusa   ne    csonkíttassék.  —  —  —  —  —  —  Azonban  ne 

nézzünk  az  adó  kérdésére  ;  gondoljuk,  hogy  az  adózó  s 
nem  adózó  fundus  közötti  demarcationális  vonal  örökké 
fenmarad  ;  kérdeni  bátorkodunk  :  nem  nyujt-e  az  adó  fun- 
dusának  annyi  biztosságot  nyolcz  hold  szabadföld ,  mint 
kilencz,  mely  kilenczedeltetik  ?  Mi  azt  gondoljuk,  több  biz- 
tosságot nyújt,  mert  hiszen  a  földet  magát  adó  fejében 
elvenni  különben  sem  lehet  ;  ámbár  még  ekkor  is  többet 
érne  nyolcz  szabad,  mint  kilencz  dézsmás  ;  - —  hanem  az  adó 
fundusát  teszi  a  kilencz  hold  földnek  jobbágykézen  maradó 
terméke  ;  úgyde  ez  csak  nj-olczról  marad  az  ő  kezénél,  mert 
kilenczedikét  urának  adja,  s  így  a  2X2=4  számvetés  nem 
változik  ;  —  de  —  míg  változik,  és  pedig  jobbágynak,  földes- 
úrnak, státusnak  közös  hasznára  ;  mert  a  jobbágy  bizonyosan 
több  értékű  termést  fog  előállítani  8  hold  szabad  földből, 
mint  mennyit  neki  ugyanazon  nyolcz  hold  behozott,  míg 
szabad  nem  volt :  ekként  értéke  szaporodván,  az  adó  fun- 
dusa is  gyarapodik ;  a.  földesúr  ellenben  okszerű  majorsági 
gazdálkodása  mellett  az  egy  hold  földön  többet  fog  termesz- 
teni, mint  mennyit  a  dézsma  alatt  pangott  kilencz  hold 
jobbágyföld  kilenczed  része,  azaz  ismét  egy  hold  neki  beho- 
zott ;  a  munkát  pedig  —  megvalljuk  —  a  termesztésnek 
szabad  tetszésszerinti  választása  s  terméki  többség  által 
tökéletesen  compensálva  vélnők ;  ha  mindjárt  oly  hitben 
nem  volnánk  is,  hogyha  becsszerinti  megváltásra  kerülne  a 
dolog,  alkalmasint  nem  az  összes  termésre,  hanem  ez  s  a 
tiszta  jövedelem  közti  középszámra  kellene  a  becslésnek 
alapulnia. 

A  megváltásnak  ezen  módját  még  más  tekintetek  is 
ajánlják.  Nevezetesen  1.  ha  igaz,  hogy  a  föld  becsének  növe- 
kedését előre  alig  lehet  biztosan  .kiszámítani  :  bizonyos, 
hogy  az  úrbéri  adózásoknak  azon  részére  nézve,  melynek 
becse  a  föld  becsével  viszonyban  áll,  t.  i.  a  dézsmára  nézve  ; 
ez  minden  mások  fölött  igazságos  örök  váltság,  mert  a  meg- 
váltásul nyert  föld  a  föld  becsének  általános  növekedésében 
örökkön-örökké  osztakozni  fog,  mi  a  pénzről  tán  inkább 
megfordított  arányban  áll.  2.  Az  1840  :  VII.  t.-cz.  í)-ik  §-a 
úgy  rendelkezik,  hogy  szabad  egyezség  általi  örök  váltság 
esetében  a  megváltási  tőkepénzeknek  biztosított  állapotban 
kell  tartatniok  ;  már  kérdjük  :  a  koronái,  egyházi  vagy 
közalapítványi    javakra   nézve   a  váltságbérnek  nem    azon 

része  volna-e  legnagyobb  biztosságban,  a  mely  földben  fe- 
küdnék ? 

És  ígv  miután  ezen  mód  által  az  adó  valóságos  fun- 
dusa  nemcsak  nem  csökkenne,  sőt  növekednék  :  a  jobbágy- 
nak termesztő  ereje  egyik  legkárosabb  bilincstől  megszaba- 
dulna ;  a  földesúr  oly  kárpótlást  nyerne,  melynél  minden 
jövendő  időt  számba  véve,  igazságosabbat  gondolni  sem 
lehet  ;  az  országnak  termesztő  ereje  talán  szinte  megkettőz- 
tetnék, s  a  mi  termett,  az  a  dézsmálás  miatti  vesztegetéstől 
megóva  volna  ;  de  még  a  fenemiitett  külön  érdekek  is,  melyek 
a  kérdés  megoldását  a  gyakorlatban  annyira  nehezítik,  leg- 
méltányosabb  kiegyenlítést  nyerhetnének ;  által  nem  lát- 
hatjuk, elfogadását  minő  tekintet  ellenezhetné  ?  —  És  pedig 
mi  volna  az  úrbéri  viszonyok  kisajátítására  nézve  a  dolog 
következménye  ?  Az,  hogy  a  törvény  által,  mely  a  dészma  s 
kilenczednek  egyszerre  ily  módon  megváltását  elhatározná, 
azon  lelánczolt  óriásnak,  a  föld  termékenységének,  melyet 
Bidwer  ismeretes  allegóriájában  oly  mesterileg  állít  szemünk 
elé,  egyik  karja  az  egész  országra  nézve  megszabadulna,  az 
Örökváltság  többi  része  pedig  igen  tetemesen  megkönnyít- 
tetnék  ;  minthogy  ha  az  egész  megváltandó  adózások  és 
szolgálatok  összes  tőkéjét  200  millióra  tesszük,  ebből  tizedre 
és  kilenczedre  alkalmasint  esik  60  millió  ;  de  essék  bár 
sokkal  kevesebb,  minden  esetre  az  e  rovatra  eső  nevezetes 
tőkével  a  váltságbér  megkevesedett,  s  így  a  váltság  is  meg- 
könyíttetett. 

A  többire  nézve  bankfelállítást  tartunk  mulaszthatlan 
szükségesnek. 

II.*) 

Bulvvernek  említett  allegóriája  a  föld  termékenységéről, 
vagyis  —  helyesebben  szólva  —  az  iparról ;  ennyiből  áll :  »Utol- 
szor  hogy  Micromegas  földünket  meglátogatá,  egy  különös 
jelenet  által  lőn  meglepetve.  Irtózatos  óriást  látott  hányat  a 
földön  fekiidni  termésdús  gyümölcsfák  között.  Tagjai  le  voltak 
lánczolva,  mellét  nehéz  súlyok  terhelek.  Az  óriás  váltig  erő- 
ködött  lánczai  ellen,  s  erőködései  megrázkódtaták  a  földet, 
hogy  a  közel  fákról  mindannyiszor  jó  rakás  gyümölcs  hullna 
le,  és  a  lakosok  körülte  állottak  és  elkapkodták  a  gyümölcs- 
hulladékokat ;  de  a  táplálék  nem  volt  elég,  és  kik  nem  kap- 
tak, zúgolódtanak.  Az  irgalmas  Micromegas  hozzá  tolako- 
dott s  kérdezé  :  Ki  vagy,  boldogtalan  óriás  ?  Én  az  ipar 
vagyok  —  feleié  —  atyja  e  hálátlanoknak,  kik  földre  terí- 
tettek, hog}'  szabadság  utáni  küzdelmeim  némi  gvümölcsöt 

rázzanak  le.  —  Isten  bocsáss  !  —  mond  Micromegas,  —  minő 
gondolat  !  Nem  látjátok,  barátaim,  hogy  apátok,  ha  szabad 
volna,  hatalmas  karjaival  felérne  a  gyümölcsfák  gallyaihoz 
s  ellátna  gyümölcscsel,  a  mennyi  csak  kell.  Vegyétek  le  csak 
egyik  kezéről  ezt  a  lánczot  itt  ;  próbáljátok  csak.  oEzt  a 
lánczot  ?  —  kiálták  néhány  százan  a  sokaságból  —  te  isten- 
telen !  hisz  ez  a  mi  élelmünk.*  —  Jó,  vegyétek  hát  le  mellé- 
ről a  súlytömeget.  — -  »Mit  ?  —  kiáltanak  mások  —  hisz  ezek 
a  mi  külön  jogaink  ;  elvesznénk,  ha  ettől  megszabad] tnók.« 
—  Gyermekeim  !  —  mond  az  óriás  —  tettem,  mit  tettem, 
hogy  mindnyájatokat  eltarthassam.  Van  elég  eledel  a  gyü- 
mölcsösben, ötvenszer  annyit  táplálni,  mint  mennyien  vagy- 
tok ;  de  megcsonkíttok  erőmben  vesztetekre.  Bízzatok  a  ter- 
mészetben s  az  ép  életemben,  és  mindnyájan  boldogok 
leszünk,  s  ha  e  gyümölcsös  nem  elég,  új  meg  új  kertet  ültet- 
vényezek. —  »Természet  s  ép  értelem,  édes  jó  aty"ánk  ? 
Félre  az  újításokkal,  a  tapasztalás  legyen  vezérünk  s  nem  az 

elmélet,    nem   spekuláczió.«   Ekkor  a  hátullállók, 

azonban  elég  ;  rég  elmúlt  az  idő,  mikor  a  világ  mesékből  okult. 
Az  örökváltság  könnyítésére  a  dézsmának  földben  le- 
hetne megváltatnia.  —  Az  úri  dézsmáról  szólottunk,  nem 
az  egyházi  tizedről  ;  ez  egészen  más  természetű.  Azonban 
meg  kell  mondanunk,  miképen  e  javaslatunk  csak  azon  szem- 
pontból eredt,  hogy  az  ellenkező  érdekeknek  közelég ültségre 
kiegyenlítését  óhajtanok.  S  pénzbeli  s  egyéb  viszonyain- 
kat figyelembe  vettük.  Kérdés  ám  az,  ha  váljon  a  föld- 
mívelő  nép  örömest  venné-e  a  megváltásnak  ily  nemét  ? 
Nem  kötné-e  vele  össze  a  boldogtalan  gondolatot,  melyet 
(évek  előtt  legalább),  valahányszor  mérnököt  látott,  ekként 
szokott  kifejezni  :  »szedik  a  földet «  !  Ez  az,  mire  nézve  a 
közvéleményt  tisztába  hozni  valóban  érdemes  volna,  mert 
az  ilyes  nagy  lépéseknél  nyugalom  és  béke  még  az  előítéle- 
teket is,  ha  nyomatékosak,  respectálni  parancsolják.  Más 
az,  hogy  a  dolognak  gyakorlati  kivitele,  kötelező  szempont- 
ból véve,  minden  esetre  csak  úrbéri  rendbeszedés  s  határ- 
összesítés által  és  alkalmával  történhetnék ;  a  hol  tehát  ez 
már  végbement,  ott  a  birtoknak  újabb  változtatását  ép  oly 
károsnak  tartanok,  mint  azt,  hogy  a  földesúr  egymástól 
távol  eső  apró  földdarabkákban  kapja  meg  a  dézsma váltsá- 
got. Ezen  tekinteteknél  fogva  tehát  a  nem  annyira  javasolt, 
mint  eszmecserére  fölvetett  gondolatot  csekély  nézetünk 
szerint  akként  gondolnók  valósíthatónak :  mondaná  ki  a 
törvény,  hogy  a  kilenczed  stb.  természetben  nem  szedethe- 
tik. Erre  fölösleges  elegendő  ok  az,  mit  Bezerédj  István 
barátunk  számtani  bizonyossággal  megmutatott,  hogy  t.  i; 
a  földmíves  annál  kevesebb  tiszta  jövedelemre  számolhat 
dézsmás  földéből,  minél  több  befordítással,  azaz  minél  jobban 

mívelte.  Ilyesmit,  mi  a  jövedelmet  az  iparral  megfordított 
arányba  teszi,  minélelóbb  jóra  fordítani,  s  jóra  fordítását 
szabad  egyezkedés  bizonytalanságából  függőben  nem  hagyni, 
nekünk  úgy  látszik,  a  közös  jólét  közös  érdeke  parancsolja. 
A  természetbeni  dézsmálást  tehát  általában  megszüntetni 
kivánnók,  s  e  végett  törvény  által  kijelentetni,  hogj'  úrbéri 
rendbeszedéseknél  s  elkülönözéseknél  a  dézsm  a  váltság  föld- 
ben szakíttassék  ki  ;  addig  pedig,  vagy  a  hol  már  az  elkülö- 
nözés  végbe  ment,  s  a  jobbágyságnak  közös  földje  nem  volna, 
melyből  a  váltságot  kiadhatná,  ott  a  felek  által  választott 
becsbírák  12 — 15  esztendei  középszámvetéssel  határozzák 
meg  magban  a  földesúrnak  e  részbeni  tiszta  jövedelmét, 
melyet  a  jobbágy  karácsony  táján  szemül  beadni  tartozzék  ; 
felmaradván  azon  szabadsága,  hogy  ezen  állandó  adózását 
12 — 15  évi  középszámvetésscl  pénzre  számíttatván,  öttül 
száznak  lefizetésével  magát  örökre  mentesíthesse.  —  Mi 
reméljük,  sok  helyütt  a  földdeli  megváltás  kedvezően  fogad- 
tatnék ;  de  a  hozzácsatolt  második  mód  is  eléggé  alkalmas 
volna  az  örökváltságot  igen  megkönnyíteni,  egyszersmind 
a  földmívelés  felvirágzásának  egyik  legkárosabb  akadályát 
nyomban  megszüntetni.  Mire  nézve,  a  fent  idézetteken  kívül, 
egy  jeles  német  író  után  röviden  csak  ennyit  jegyzünk  meg  : 
Minél  nagyobb  hatást  gyakorol  munka-  és  tőkeerő  a  föld- 
termékre,  a  dézsma  annál  kártékonyabb.  Nemcsak  súlyos 
teher  tehát,  hanem  még  oktalan  is,  mert  a  földmíves  érdekét 
ellentétbe  teszi  föld  javításának  érdekével,  melyet  a  föld- 
adónak inkább  nevelni  kellene.  Ugyanis  az  adónak  ezen 
neme  az  összes  (bruttó)  terméken,  tehát  nem  annyira  a  föl- 
dön, mint  a  munkán  s  befordításon  fekszik  és  sokszor  az  egész 
tiszta  jövedelmet  elnyeli.  Minélfogva  az  adózónak  érdeké- 
ben van,  hogy  összes  terméke  kevesebb  legyen,  ha  ez  által 
annyi  munkát  s  költséget  kímél,  miszerint  tiszta  jövedelme 
ugyanaz  marad.  Hozzájárul,  hogy  a  dézsma  egyenlőn  vétetik 
minden  földnek  összes  termékéből,  figyelem  nélkül  azon 
nyomós  körülményre,  hogy  a  termesztés  költségei  külön- 
böztek, s  így  a  tiszta  és  összes  jövedelem  közti  arány  is 
különbözik.  Ha  még  ezek  mellett  figyelembe  vesszük,  miként 
a  dézsma  a  földmívelőt  földének  tetszésszerinti  használatá- 
ban gátolja,  aratásában  hátráltatja,  termését  veszélyezteti ; 
másrészről  a  földesúrra  nézve  minő  változó  bizonytalan 
jövedelem,  mennyire  ki  van  téve  csalásnak,  rövidítésnek ; 
mennyi  költséggel,  bo.sszúsággal,  czivódással  jár  ;  valóban 
igen  szembetűnőnek  véljük,  hogy  az  öt  évi  tapasztalás  által 
elégtelennek  mutatkozott  1836  :  VIT.  t.-cz.  2-ik  §-ának  ajánló 
tartalma  kötelezésre  változtatván,  az  iparóriás  e  részben 
hazaszert 3  fölszabadít  tassék. 

Mindazt   azonban,    mi   jelen   s   előbbi   igénytelen   érte- 

kezesünkben  javaslat  színét  viseli,  inkább  gondolatébresztő, 
mint  határozott  véleményt  nyilatkoztató  kérdésnek  kérjük 
vétetni,  azon  igyekezetből  eredőnek,  hogy  az  ellentétben 
álló  érdekek,  hacsak  lehet,  kiegyenlíttessenek.  Minekünk  meg- 
van határozott  véleményünk  e  dolog  végső  stádiumáról,  s 
azt  több  ízben,  a  mennyire  lehetett,  ki  is  mondottuk,  hogy 
a  bizonyos  évek  alatti  általános  megváltás  a  legkívánatosabb, 
s  meg  is  fog  előbb-utóbb  történni  ;  azonban  ismerve  hala- 
dásunk progressiójának  természetét,  ezt  a  jövő  országgyű- 
léstől még  nem  merjük  remélleni  ;  de  már-azt,  hogy  a  »köte- 
lezés«elve  kimondatik,  hisszük,  reméljük,  és  e  hitnek  éltetése 
és  e  reménynek  valósítása  szolgál  ösztönül,  hogy  minden 
előfordulható   javaslatra  fölhívjuk  a  közönség  figyelmét. 

De  legyen  bár,  hogy  a  dézsma  pénznélküli  megváltásá- 
nak gondolata  el-  vagy  el  nem  fogadható,  mindenesetre 
bankra  —  mondhatnók  bankokra  - —  van  szükség,  miszerint 
az  úrbéri  viszonyok  kisajátítása  eszközöltessék.  Oly  bank, 
mely  mérsékelt  kamatra,  hosszabb  időre  s  apró  törlesztések 
elfogadása  mellett  fekvő  birtokra  pénzt  kölcsönözzön,  nem- 
csak az  úrbéri  örökváltság  közvetítése,  hanem  a  magyar 
földbirtokosok  állapot  ja  tekintetéből  is  a  legsürgetőbb  szük- 
ségek csaknem  legsürgetőbbjének  mutatkozik.  —  Nézzük 
bár  egy  kissé  a  váltótörvények  eredmém^éc  :  szükségesek 
voltak  e  törvények  és  üdvösöknek  is  mutatkoznak  sok 
tekintetben  ;  ezt  már  is  nem  lehet  el  nem  ismerni.  Azonban 
egy  tekintetben  nem  feleltek  meg  a  várakozásnak.  Voltak 
ugyanis,  kik  azt  gondolák,  hogy  a  váltótörvények  pontos 
fizetést  biztosítván,  a  pénzkölcsönzést  könnyítendik,  és  a 
kamatot  legalább  a  most  törvényesnek  mondott  lábra  szál- 
lítandják.  E  reménység  nem  teljesedett.  Még  a  kereskedői 
világban  is  igen  magasan,  áll  a  váltóleszámítolási  díj  (disconto), 
rendesen  száztól  12 — 16  ;  de  a  kölcsönöző  birtokosokra  nézve 
az  uzsora  gyalázatosabb  féktelenséggel  tudtunkra  soha  sem 
űzte  hatalmát,  mint  most  űzi.  A  törvénynek  azon  rendelete, 
miszerint  saját  váltót  csak  bejegyzett  kereskedők,  gyárosok 
és  kézművesek  adhatnak  ki,  tökéletesen  ki  van  játszva  azzal, 
hogy  idegen  váltó  fogadtatik  el  az  által,  ki  saját  váltóval 
magát  nem  kötelezhetné,  s  ekként  a  hitelező  legrosszabb 
esetben  is  föl  levén  a  kölcsön  valóságának  s  teljes  értékének 
bizonyítása  alól  mentve,  tökéletes  nyugalommal  ad  jó  barát- 
jáiiak,  különös  szívességből  50 — 60  perczentre,  idegennek 
80— lOO-ra  kölcsön  rövid  időre;  sőt  az  apróbb  népek  istenei, 
kiknek  a  szegényekkel  van  dolguk,  egy  forinttól  egy  hétre 
csak  egy  garaskát,  s  így  esztendőn  át  száztól  csak  260-at 
szoktak  venni.  —  Ha  egy  kötelező  levélnek,  mely  a  váltó- 
törvény előtt  kelt,  ideje  lejárt  s  az  adóst  bírói  foglalás  fenye- 
geti:  ha  van  értéke,  kap  egy  kis  időt  lélekzetre ;  de  csak 

úgy,  ha  egy  váltóra  amolyan  apró  kis  kamatbeszámítás 
mellett  reá  írja  e  szócskát :  »elfogadom«,  s  így  mondhatni, 
a  birtokos,  a  ki  nem  fizethet,  vagy  kinek  sokszor  minden- 
áron pénzre  van  szüksége,  kevés  idő  alatt  tönkre  jut  ;  mert 
igen  kevés  oly  szilárd  tőkepénzes  házra  talál,  melytől  mér- 
sékelt kamatra  pénzt  kaphasson.  Mindezt  törvényparan- 
csolta szigorúsággal  egy  vagy  más  valakire  reábizonyítani 
talán  nehéz  volna,  bár  néha  tán  ez  sem  volna  nehéz  ;  de  itt 
a  fővárosban  legalább  ily  dolgok  a  nyilvános  titkok  között 
állanak,  monstrantur  digito  úton  útfélen.  Mi  azok  közé  tar^ 
tozunk,  kik  a  kamathatározó  törvényt  jónak  nem  tartják ; 
ha  szabad  repczémet  eladni,  a  mint  vevőre  találok,  ez  áll 
természetesen  pénzemről  is,  s  a  természet  keservesen  meg-: 
szokta  magát  bosszulni  minden  abnormis  eltérés  miatt  ; 
de  úgy  gondoljuk  másrészről,  hogy  a  pénzbeli  viszonyok 
kiegyenlítésére  segédkezet  nyújtani  és  gonddal  lenni, 
hogy  lakosainak  igen  nagy  része  a  bizonyos  romlástól  meg- 
menekülhessen, a  statusnak  szintúgy  kötelessége.  — -  Ezen 
gondoskodás  pedig  oly  intézetek  felállításában  áll,  melyek 
biztos  hypothecára  illendő  mérsékelt  nyereség  mellett  pjnzt 
kölcsönözvén,  az  uzsorásokkal  sorompóba  lépjenek  s  concur^ 
rentiájuk  által  a  kamatlábat  természetes  fokra  szállítsák: 
A  nemesi  földbirtokosokra  nézve  magunk  is  úgy  vélekedünk, 
hogy  hvpothec-bankok  felelhetnek  meg  leginkább  a  szük- 
ségnek. Megvalljuk  azonban,  hogy  e  részben  az  ősisf  g  eltör- 
lését nélkülözhetlen  előzvénynek  tartjuk,  minthogy  enélkül 
a  nemesi  földbirtok  tökéletesen  biztos  hypothecát  nem  képez- 
het ;  mi  pedig  az  ősiség  eltörlését  jelenleg  még  kivihetőnek 
csak  úgy  véljük,  ha  az  e  természetű  keresetek  kiegyenlíté- 
sére bizonyos  határidő  engedtetik;  addig  pedig,  ha  folyton 
így  megy  a  dolog,  a  földbirtokosok  nagy  része  tönkre  kerül : 
itt  van  tehát  egy  újabb  ösztön  arra,  hogy  oly  bank  felállí- 
tásával a  lehetségig  siessünk,  mely  az  örökválíságot  hatal- 
mas segedelmével  közvetítvén,  ez  által  —  mondhatni  — 
sok  földesurat  is  a  bukástól  megmentsen. 


Bank.*) 


Ki  szabadságát  megosztja,  nem  veszít  szabadságából,  sőt  a  ki 
szabadságokat  bocsát  osztályra,  szabadságot  nyer ;  mert 
szabadságnak  nincs  többesszáma  ;  de  nem  is  azért  emlí- 
ténk  áldozatot,  mivel  napról  napra  több  a  remény  az 
1723  :  90.  t.-cz.   valósításához,  melyben  írva  van  :    hogy  ki 

*)  Az  1841-iki  »Pesti  Hirlap«  71-ik  számából.  K.  F. 

a  közállomány  jótékonyságaiban  részes,  részének  kell  lenni  a 
közterhek  viselésében  is,  az  ily  részesülést  nézetünk  szerint 
igazság  kivánja  meg,  igazságosnak  lenni  pedig  sohasem  áldo- 
zat ;  de  különben  is  a  közterhekre  adózott  pénzt  olybá 
vehetni,  mint  a  díjt,  melylyel  vagyonunkat  tűz,  víz  vagy 
jégeső  ellen  biztosítjuk  :  hanem  azért  szólottunk  áldozatról, 
mivel  a  humanismus,  emberszeretet  s  nemzeti  dicsőség 
igényei  szintúgy  a  kor  szükségei  közé  tartoznak  ;  de  ép 
e  miatt  kétszeres  kötelességünk  az  országos  pénzviszonyok 
ügyében  oly  intézetek  keletkezéséről  gondoskodni,  melyek 
segedelmünkre  legyenek,  hogy  az  áldozattételben,  melvre 
készség  e  nemzetben  soha  sem  hiányzott,  pénzszűke  ne 
gátoljon. 

Minő  intézetek  a  bankok  s  mennyire  alkalmasak  a 
kereskedésbe  élénkséget  hozni,  a  pénzforgást  meggyorsí 
tani,  aránylag  csekély  tökével  az  adás-vevési  összeget 
sokszorozni,  de  kellő  korlátok  közt  tartott  bankjegy  ki- 
bocsátással magát  a  tőkét  is  szaporítani,  s  a  —  úgyszól- 
ván —  holtan  heverő  értéket  folyóvá  tenni  ?  Mindezt 
ismert  dolognak  gondoljuk  feltehetni  ;  abba  pedig,  hogy 
egy  bank  értékének  hányadrészét  fordíthatja  ingatlan  bir- 
tokrai  kölcsönzésre  ;  hányadrészét  váltó  leszámításra,  minő 
feltételek  alatt  vállalhat  el  kormányadóssági  törlesztést, 
minő  kamatlábra  alapíthatja  munkálódásait  stb.,  bocsátkozni 
szükségtelennek  tartjuk  ;  mindez  a  számtan  dolga,  melylyel, 
mihelyt  az  indulási  pont  meg  van  határozva,  a  pénzügyi 
tapasztalások  nyomán  tisztába  jönni  avatottaknak  nem 
lesz  nehéz  :  inkább  csak  arról  akarunk  egy  rövidke  szót 
szólani,  hol  vegyük  pénzalapját  egy  magj^ar  banknak  ? 
mely  az  úrbéri  örökváltságot  olcsó  kamat  mellett  hosszabb 
időre  kölcsönzésével  közvetítse,  s  ez  által  egyrészről  az  úrbéri 
földet  szabaddá  tenni  segítse,  másrészről  a  földesuraknak 
pénzkútföt  nyisson,  itt  egyet  az  uzsorások  karmai  közül, 
még  mielőtt  elvérzett  volna,  megszabadítandót,  amott  egy 
másiknak  birtoka  elrendezésére  módot  nyujtandót,  miszerint 
több  jövedelme  lehessen,  mint  volt,  míg  sovány  földeit  az 
úrdolgosok    bosszúsan,    henye    kezei    művelgetek. 

A  törvényhatóságok  háziadó-tára  fordíttassék  a  magyar 
bank  megalapítására  és  megvan  a  pénzalap  Ezt  mi  egy  ép, 
egészséges  gondolatnak  tartjuk,  melyben  az  életfejlemények 
gazdag  csirája  rejtezik.  Meg  kell  azonban  jegyeznünk  :  1.  hogy 
miután  a  bankok  ingyen  egyetlen  egy  bankjegyet  sem  szór- 
nak ki,  hanem  vagy  földbirtokra  vagy  zálogra  kölcsönöznek, 
vagy  biztos  váltókra  előlegeznek  :  következőleg  mindaz,  a  mi 
kölcsönzéseik,  előlegezéseik  fedezésére  szolgál,  egyszersmind 
a  bank  valóságos  értékét  is  növeli,  ennélfogva  még  akkor  is 
teljes  biztossággal  működik  az  intézet,   midőn  háromszor-, 

négyszerannvi  bankjegyet  eresztett  ki,  mint  a  netalán  be- 
váltás végett  előmutatandó  jegyek  fizetésére  készpénzzel 
bir :  mindazáltal  körülményeink  közt,  minden  attól  függ- 
vén, hogy  a  közönség  kezdetben  mindjárt  tökéletes  bizoda- 
lommal birjon  a  bank  iránt  ;  erre  nézve  pedig  a  papiros- 
pénzkori emlékezetek  sok  elfogult  keblet,  a  különbséget 
egyszerre  felfogni  nem  igen  tudót,  mondhatni  nem  a  legked- 
vezőbb hangulatban  tartanak ;  tanácsosnak  vélnők  eleinte 
szabályul  venni  föl,  hogy  a  bank  csak  még  egyszer  any- 
nyi  bankjegyet  s  ne  többet  bocsáthasson  ki,  mint  a  mennyi 
ezüst  és  arany  készpénzalappal  bír.  E  szerint  tehát  ha  fel- 
vesszük, hogy  például  a  törvényhatóságok  háziadó- tárai 
ezüstben,  aranyban  s  bécsi  bankjegyekben,  melyeknek  be- 
váltása iránt  bizonyosan  lehet  oly  egyezkedésre  lépni,  mely 
a  bécsi  bank  által  is  örömest  elfogadható,  éven  át  4  millió 
pengő  forintot  vesznek  be  ;  ezt  átadják  a  felállítandó  magyar 
banknak  s  cserébe  ugyanannyi  értékű  bankjegyeket  vesz- 
nek át,  adótáraik  rendeltetésének  fedezésére ;  a  magyar 
bank  ezen  4  millió  forintnak  pénztárában  tartása  mellett 
az  örökváltság  elősegítésére  részletes  törlesztések  s  mérsék- 
lett  kamat  mellett  ne  többet,  mint  csak  ismét  4  millió  bank- 
jegyet adhasson  kölcsön  és  folyvást  mindig  annyit,  mennyi 
a  részletes  törlesztések  s  kamatok  fejében  visszafizettetik. 
2.  A  készpénz  nem  igen  nagy  bőségben  lévén  honunkban, 
s  így  hihető  levén,  hogy  3 — 4  esztendő  múlva  a  törvényható- 
ságok háziadó-tárába  legnagyobb  részben  már  a  mi  bank- 
jegyeinkkel történnének  a  befizetések :  mi  azon  alapsza- 
bályt, hogy  a  háziadó-tárak  öszszege  magyar  bankjegyekért 
cseréltessék  be,  3 — 4  esztendőn  túl  nem  terjesztenők.  Ily 
megszorítással  nem  gondoljuk,  hogy  az  adóba  fizetett  bécsi 
bankjegyeknek  készpénzrei  beváltása  is  nehézségre  vagy 
neheztelésre  találaa.  E  szerint  t?hát  tekintetbe  vévén,  hogy 
a  törvényhatóságok  háziadó-táraiba  sok  fizetések  nem  kész- 
pénzzel, hanem  beszámításokkal  (például  hivatalos  vonta- 
tókróli  nyugtatványokkal  stb.)  történnek  ;  valami  pedig  már 
a  második  évben  mindjárt  a  forgásba  tett  magyar  bank- 
jegyekkel fizettetnék.  Nem  vélünk  ez  úton  egy-egy  évre 
több  készpénzt  a  bank  alapjánál  fordíthatónak  mint  három 
milliót  s  így  négy  éven  át  12  milliót.  3.  Szükségesnek  tar- 
tanok, hogy  a  bank  alapja  ne  csak  a  háziadó-tárakra, 
hanem  együtt  és  egyszersmind  részvényekre  is  építtessék. 
Nyereségesebb  vállalatot  képzelni  is  alig  tudunk,  mint  egy 
jól  rendezett  bankot  Magyarországban  ;  a  részvények  elke- 
lésén  tehát  kételkedni  nem  lehet.  Ezt  pedig  azért  tartanok 
szükségesnek,  hogy  a  bank  törvény  által  megszabandó  kor- 
látok között  s  a  nyilvános  számadásnak  hatalmas  őrködése 
mellett    a    státusnak    ne    csak    ótalma,    hanem    ellenőrsége 

alatt  is  álljon  ugyan  :  azonban  ne  a  státus,  hanem  magá- 
nosokból álló  egyesület  által  kezeltessék.  E  szerint  ha  4  év 
alatti  részes  befizetések  mellett  500  pengő  forintos  24.000 
részvény  útján  szintúgy  annyi  gyűjtetnék  be,  mennyi  a 
háziadó-tárakból  begyülendne  (t.  i.  12  millió  forint)  :  a 
banknak  összes  készpénzalapja  24  milliót  tenne  s  erre 
48  millió  bankjegyet  bocsáthatván  csak  ki,  mondhatjuk, 
ez  volna  a  legszilárdabb  bank  az  egész  világon.  4.  A  rész- 
vényesek meghatározandó  szabályok  szerint  szednék  rész- 
vényeik után  az  osztalékot  ;  azon  jövedelemnek  pedig, 
mely  a  háziadó-tárakból  eredett  összeg  után  esnék,  néze- 
tünk szerint  mindig  az  alaptőkéhez  kellene  csatoltatnia  s  ez 
évről-évre  növekedendő  egész  pénzalapnak  minden  mások 
előtt  jobbágy-örökváltsági  kölcsönzésekre  fordíttatnia  ;  mi 
hogy  annál  szaporább  sikerrel  történhessék,  szabályul  kiván- 
nók  vétetni,  hogy  akárminő  legyen  bár  különben  a  váltó- 
leszámítolási disconto,  vagy  zálograi  kölcsön  kamatja : 
örökváltsági  kölcsönözésnél  száztól  négynél  nagyobb  kama- 
tot a  bank  semmi  esetre  se  kívánjon. 

Kérdjük  mi  :  nem  roppant  kár-e  már  csak  az  is,  hogy 
például  a  hadiadó-tárban  évenkint  mintegy  5  millió  pengő 
forint  több  hónapokon  át  a  forgásból  elvonva  hever,  miután 
a  kir.  kincstárba  csak  kétszer  történik  esztendőn  át  a  beszol- 
gáltatás ?  Kérdjük  mi :  nem  halálos  vétek-e,  hogy  hazánk- 
ban közönségnél  úgy,  valamint  magánosoknál  annyi  pénz, 
mondhatnók,  halva  vesztegel  itt  rövidebb,  másutt  hosszabb 
ideig,  s  hogy  nincs  intézetünk,  melynek  segedelmével  annyi 
holt  erő  életeleven  keringésre  üdülhetne  ?  És  pedig  lehet 
ily  intézetünk,  lehet  áldozat  nélkül ;  a  nemzetnek  csak  szi- 
lárdan akarnia  kell,  s  elfoszlik  akaratja  előtt  minden  valódi 
s  képzelt  akadály,  mint  álomkép. 


Unio.*) 

Még  féléve  sem  múlt,  hogy  a  közvélemény  figyelme 
egy  lelkes  szózat  által  fölhivaték,  ápoló  karokra  venni  a 
magyarországi  evangelicusok  egybeolvadásának  gondolatát. 
E  sokat  hányatott  hon,  mely  annyi  sebforradásokban 
viseli  a  szakadozás  átok  ostorának  jeleit,  nem  most  hallott 
először  ily  szózatot.  De  az  ige  hatalmát  a  kornak  lelke  föl- 
tételezi. Hiányzik  fogékonyság  a  keblekből,  s  rögtöni  siker 
még  az  ihletésnek  varázshangjait  sem  követi  ;  de  ha  csak- 
ugyan az  ihletésnek  varázs  hangja  volt,  élve  marad  a  vég- 
telenségnek  ama   könyvében,   melyet   a   költő   világbirónak 

*)  Az  1841-iki  »Pesti  Hirlap«  73-ik  számából.  K.  F. 

nevez,  s  az  idők  méhében  érik  az  ige,  míg  a  korszerűség  éles 
tapintatu  felszólamlására  meg  testesülten  életbe  lép.  —  Még 
féléve  sem  múlt,  hogy  az  unió  nagy  gondolata  köztünk 
forog,  s  ma  már  ezereknek  ajkairól  szól  az  óhajtás,  ezerek 
kebelében  buzog  a  szilárd  szűz  akarat,  s  mi  a  meggyőződés 
szent   hitével   mondjuk  :    »Az   unió   meglesz. « 

A  magyarországi  evangelicusok  ágostai  hitvallást  követő 
része,  egyetemes  conventben  összegyűlve,  egy  gondolatban 
egybeforrva,  s  e  gondolatot  egy  szóba  foglalva,  imígy  kiál- 
tott fel  :  ^egyesüljünk  /«  és  e  felkiáltást  üzenetbe  foglalá, 
s  a  helvét  hitvallásúak  egyetemes  conventjéhez  által  kül- 
dötte ;   mely   üzenet   így  szól  : 

Méltóságos  és  főtisztelendő  egyetemes  egyházi  gyűlés  ! 
A  kik  vallásunk  közös  alapjában,  a  hit,  remény,  szeretet 
közös  kútfejében,  mindig  egyek  valánk,  kiket  századoknak 
viszontagságai  jó  s  balszerencsében,  jog  és  törvényekben 
osztályosokká  tettének,  - —  meleg  test  vérszere  tettel  szívünk- 
ben, szilárd  férfias  akarattal  keblünkben  s  rendíthetlen 
bizodalommal  az  isteni  gondviselésben,  mely  századokon  át 
érleli,  de  megérleli  az  emberiségnek  üdvös  műveket,  nyújt- 
juk testvérileg  testvéri  fogadtatást  váró  jobbunkat,  és  ki- 
mondjuk a  szót,  melyben  vallásunkra,  magunkra,  hazánkra 
s  az  emberiségre  üdv  s  malaszt  rejhk,  —  kimondjuk  a  szót, 
melyet  közel  két  századon  át,  édes  reménykint  ápolt  annyi 
őszinte  kedély  ;  és  e  szó  ebből  áll :    »egyesüljünk  f  /« 

A  kor  szellemének  szelíd  haladása  szenvedelmeket 
csillapított  ;  a  szabad  észhasználat,  a  protestantismus  e 
közös  jelleme,  elfogultságot  oszlatgatott ;  politikai  körül- 
mények akadályokat  hárítottak  el,  s  a  fogékony  keblek 
akaratjára  kedvező  alkalom  int.  Ily  pillanatban  s  ily  viszo- 
nyok között  költé  fel  Isten  az  egyesület  szózatát,  és  nekünk 
úgy  tetszik,  hogy  e  szózatban  a  kor  nyelvének  szózata 
cseng  ;  —  és  kebleinkben  e  szó  csengése  visszhangra  talált. 

Mi  tehát,  az  ágostai  hitvallást  követő  magyarországi 
evangelicusok,  mind  a  négj'-  egyházkerületünk  egyetemes 
közgyűlésében  egybegyűlve,  komoly  megfontolás  után  egy 
szívvel  lélekkel,  közös  és  közértelemmel  valljuk  és  kijelent- 
jük :  hogy  mi  a  magyarországi  két  evangelicus  felekezet 
egybeolvadását  buzgóan  óhajtjuk  ;  valljuk  és  kijelentjük  : 
hogy  ezen  egybeolvadás  mind  a  két  felekezet  közös  érdeké- 
ben jó,  üdvös,  sőt  szükséges  is.  Valljuk  és  kijelentjük  :  hogy 
oly  lényeges  akadályt  nem  ismerünk,  mel}''  ha  mindkét 
részről  tiszta  és  erős  akarat  lesz,  az  egybeolvadást  gátol- 
hatná ;  s  azért  valljuk  és  kijelentjük  :  hogy  mi  a  két  evan- 
gelicus felekezet  egybeolvadására  tehetségünk  szerint  közre- 
munkálni magunkat  elhatározók.  íme  tehát  a  testvérszeretet 

8  férfias  akarat  nyilatkozása,  melyet  a  helv.  vallástételü 
méltóságos  és  főtisztelendő  egyetemes  egyházi  gyűléssel 
azon  édes  reményben  közlünk,  hogy  abban  velünk  egyetér- 
teni, testvéri  jobbunkat  testvérszeretettel  fogadni,  s  minket 
hasonló    nyilatkozattal    megörvendeztetni    méltóztatnak. 

A  mi  már  e  szent  s  üdvös  szándok  valósítását  illeti : 
mi  úgy  vélekedünk,  hogy  az  óhajtott  egyesülés  módjának 
a  protestantismus  közös  elvei  vezérlete  mellett  kidolgozása 
legsükeresebben  vegyes  választmány  által  történhetnek ; 
mely  javaslatát  mind  a  nyolcz  superintendentiákkal  közölné, 
hogy  így  annak  idejében,  mind  a  két  evangelious  felekezet 
egyetemes  gyűlésében  megvizsgáltatván,  annak  rendje- 
módja   szerint   közhatározat   hozathassék. 

Nem  kételkedhetvén,  hogy  testvéries  ajánlkozásunk  a 
méltóságos  és  főtisztelendő  egyetemes  egyházi  gyűlésnél 
rokon  indulatra  s  kész  elfogadásra  talál :  részünkről  e  választ- 
mányhoz a  következők  neveztettek  ki  *)  stb.  A  vegyes 
választmány  elnökségére  pedig  nméltóságu  széki  gróf  Teleki 
József  koronaőr  ő  exzellentiáját  bátorkodunk  megkérni. 
A  gondviselésnek  mutató  ujja  az  idők  tanácsában  nyilatko- 
zik. A  siker  áldása  Istennél  van,  embereké  a  szándék,  akarat, 
ügyekezet.  Forrjunk  össze  szándékban,  akaratban,  ügyeke- 
zetben, s  Isten  segedelmével  össze  vezérlendjük  a  folyam 
elszakadott  két  ágazatát,  hogy  egyesülten,  díszben,  erőben, 
tehetségben  meggyarapodva,  szent  rendeltetésének  az  idők 
viszontagságain  keresztül  megfelelhessen.  A  kik  egyébiránt 
stb.  Költ  1841  szeptember  8-kán  Pesten  tartatott  egyetemes 
közgyűlésünkből. 

Az  egyesülés  nagy  eszméjétől  mélyen  meghatva,  s  annak 
üdvös  és  hasznos  voltáról  szintúgy  meggyőződve,  a  helvét 
hitv.  egyetemes  convent  írott  válaszában  örömtelve  s  egyes 
akarattal  nyilvánítá,  hogy  az  egyesülést  mint  egy  régi  vágy- 
nak teljesedését,  s  egy  szép  jövendőnek  megalapítóját, 
buzgón  óhajtja,  s  annak  létesítésére  szilárd  akarattal  tehet- 
sége szerint  közremunkálni  kész.  Ilyen  a  végzés,  a  mi  kelet- 
kezését illeti  :  fájdalmas  bár,  de  mégsem  váratlan  volt 
előttünk  a  helvét  vallású  túl  a  tiszai  superintendentia  részé- 


*)  A  világiak  közül  a  négy  főgondviselő  :  Ragályi  Tamás, 
Dókus  László,  Sombory  Imre,  Nyáry  Pál,  Fáy  András  és  Zsoldos 
Ignácz  ;  az  egyháziak  közül  a  négy  szuperintendens :  Polgár  Mihály 
gener.  notar,  Szeles  Sámuel,  Nagy  Mihály  és  Futó  Sámuel  esperesek. 
Az  elnökséget,  melyre  a  koronaőr  úr  már  az  evangelicusok  által  is  meg 
vala  kérve,  hosszabb  unszolás  után  ő  excja  csakugyan  elfogadá, 
úgyszinte  gr.  Zay  Károly  az  alelnökséget,  melyre  ő  méltóságát  a 
gyűlés  közbizodalmára  hivá  meg. 

rőli  nyilatkozás.  Óhajtottuk  volna,  hogy  közértelemre  talál- 
jon a  közértelemből  eredett  felszólítás  ;  azonban  többségre, 
nagy  és  lelkesült  többségre  talált,  és  ez  elég.  Nem  ismeretlen 
előttünk  —  a  mint  e  tárgyról  szóltunkban  már  másszor  is 
említők  —  azon  irány,  mely  egy  zártkörű  főnöktestületben 
vél  minden  egyházi  összesítendőnek,  s  azért  még  az  egyete- 
mes conventet  is,  határozó  erővel  nem  biró  beszélgetéssé 
sülyeszteré  ;  hogy  ez  a  választmány  conventbőli  kinevezé- 
sének barátja  nem  lehet,  az  igen  természetes  ;  de  mi  szeren- 
csésnek tartjuk  az  ügyet,  mely  már  ott  áll,  és  hódolattal 
üdvezeljük  a  közvéleményt,  mely  ez  ügyet  rövid  félév  alatt 
oly  polczra  juttatá,  hogy  még  a  nem  akarás  is  formák  palástja 
mögé  vonulna,  s  ellenvetése  fillérezésre  menne  vissza.  S  azért 
erősen  kisszük,  hogy  az  értelem  fáklyája  előtt  eloszland  a 
még  itt-ott  veszteglő  homály,  és  a  szeretet  szelíd  melegénél 
kitárul  a  szorult,  a  szűk  kebel ;  s  biztos  hiedelemmel  állít- 
juk, már  most  is  ott  áll  az  ügy,  hogy -ha  találkoznék  vagy 
egy  zöld  asztal,  mely  mellől  az  egvesülni  nem  akarás  szó- 
lamlanék  meg :  az  ily  megszólamfós,  hogyha  hátra  néz, 
nem  fogná  háta  mögött  találni  a  közvéleményt,  —  azon 
közvéleményt,  mely  a  nép  szava,  és  épen  azért  az  Isten  szava. 

Én,  ki  ezt  írom,  egyike  vagyok  azoknak,  kik  a  fen- 
idézett  üzenetben  szavokat  adták,  hogy  az  unióra  tehetsé- 
gök  szerint  közremunkálni  magokat  elhatározák.  A  közön- 
ség, mely  csekély  lapjainkat  pártfogására  méltatja,  legyen 
bár  vallásban  különböző,  a  haza  szent  nevének  szempont- 
jából közös  szerelmében  nem  különbözik,  s  az  unió  ügye  a 
haza  szent  nevének  szempontjából  is  sokkal  inkább  közügy, 
mintsem  helyeslést  ne  remeiének,  hahogy  azt,  nemcsak  a 
vegyes  választmányban,  hova  feleim  megtisztelő  bizodalma 
engem  is  méltatott,  hanem  ép  azon  utón  is,  mely  a  gróf  Zay 
Károly  által  elvetett  magvak  dús  reményű  sarjadását,  a 
nyilvánosságban  fekvő  hatásnál  fogva,  érlelni  segítette,  — - 
előmozdítani  ügyekezendem.  Mi  tehát  az  uniót  korunk  nagy 
kérdései  közé  számítjuk  ;  ezek  közt  azonban  olyannak  tart- 
juk, melyhez  a  szeretetnek  szent  pietásával  szabad  csak 
közelíteni.  Ily  szempontból  ügyekezendünk  e  czélra  közre- 
munkálni ;  s  ily  szempontból  szólítjuk  fel  közremunkálásra 
az  erősbeket,  kiknek  elvben  s  buzgalomban  rokonszenvüek- 
nek   tehetségből  több  adatott. 

Polgárerény.*) 

Bármi  magasztos  látvány  legyen  is  egyes  nagy  ember, 
miként  képviseli  tettben,  áldozatban  nemünknek  isteni 
eredetét  :  mi  mégsem  tartjuk  ezt  a  látványok  legszebbiké- 
nek. Míg  a  csudálat  nemes  adójával  hódolunk  egyes  ember- 
nagyságnak, vágyaink  a  nemzethez  sóvárognak  föl  ;  itt 
szeretnők  látni  a  polgárerény  ama  typusát,  mely  egy  nem- 
zet jövendőjének  biztosb  záloga,  mint  egyes  tett,  vagy  egyes 
áldozat,  legyen  bár  olyan,  minőt  csak  félisten  tehet,  áldozhat. 
És  eme  typus  a  törvényesség.  És  a  látványok  legfölségesbje 
egy  szabad  nemzet,  melynek  önálló  meggyőződésben  az  élet 
s  érdek  ezer  ösvényén  szerte  törekvő  minden  tagjait  egy  szent 
kapocs  övedzi  körül,  és  elágazó  tehetségeit  közös  czélokra 
összpontosítja.  És  e  szent  kapocs  a  törvényesség  ;  az  önzés 
ösztönét  felejtni  tudó  engedelmesség  a  törvény  iránt,  melyet 
mi  magunk  szabad  akarattal  hozni  segíténk,  és  nem  idegen 
kény  és  hatalom  rázott  nyakunkba  mint   szolgajármot. 

És  mi,  fájdalom  !  már  gyakran  valánk  kénytelenek 
aggódó  bánathangján  szólani  a  tiszteletlenségről,  melyet  a 
törvények  iránt  viseltetünk,  hanyagságról,  melylyel  azokat 
végrehajtjuk.  Régi  átok  ez  a  magyar  fajon.  Évkönyveink 
telvék  a  legszomorúbb  catastrophákkal,  és  ezek  között  alig 
van  egy,  egészen  a  legsiralmasbig  a  mohácsi  gyásznapig, 
melyről  kézzelfoghatólag  ne  lehetne  megbizonyítni,  hogy  a 
törvények  iránti  köztiszteletlenségből  eredett.  Hoc  fonté 
derivata  clades  in  pátriám  populum  que  fluxit.  Fájdalma- 
san összeszorul  a  szív,  midőn  olvassuk,  miként  érezték  a 
vész  napjaiban  ez  átok  súlyát  szegény  őseink,**)  és  ha 
kebelünk  örömre  tágul  a  jelek  fölött,  melyek  annyi  borús 
napok  után,  e  múltért,  jövendőért  megbűnhődött  népnek 
derűt  Ígérnek  :  örömünk  ma  sem  lehet  zavartalan,  mert 
még  ma  is  ijesztő  rém  gyanánt  áll  előttünk  a  törvény  iránti 
tiszteletlenség,  még  ma  sem  távozott  el  fejeinkről  a  régi 
átok.  Nem  akarjuk  ismételni  a  sokszor  idézett  adatokat, 
csak  előbbi  s  mai  számunkra  utalunk  :  nemde  szívkeserítő 
dolog  látni,  hogy  az  országos  ajánlatok  másfél  év  alatt  nem 


*)  Az   1841-iki  »Pesti  Hírlap «  74-ik  számából.  K.  F. 

**)  Sok  példa  közül  idézzük  az  1521-iki  országgyűlés  23-ik 
czikkelyét  (Kaváchich  Vestig.  Cam.),  mely  így  szól:  »Praeseiis 
etiam  constítutío  ín  fumum  convertetur,  in  nihiliim  redigetur  (quod 
Deus  avertat),  executíonem  non  habebít.«  Adóról  vala  szó,  mely 
megmentheté  a  hazát  a  közelgő  végveszedelemtól  :  s  mégis  így 
szólottak  őseink. 

mondjuk  beszedve,  de  némely  helyütt  még  kivetve  sincse- 
nek, és  még  van  megye,  hol  az  1 830-ki  koronázási  honorá- 
rium tisztába  hozva  maiglan  sincs  ?  És  pedig  e  törvényeket 
a  nemzet  indítványozá,  ez  ajánlatokat  a  nemzet  önként 
magától  tévé  !  !  És  nekünk  a  szent  igazság  peng  ajkainkon, 
fölemelt  fővel  valljuk,  hogy  a  status  terheinek  viselésében 
részesülni  akarunk,  részesülnünk  kell  ;  s  egy-két  nyomorú- 
ságos százezer  forintot,  a  mi  még  csak  száztól  ötös  kamatját 
sem  teszi  annak,  mit  a  nép  évenkint  adózik,  ámbár  az 
adózó  föld  a  nemesinek  hatodrészét  sem  teszi,  —  egy-két 
nyomorúságos  százezer  forintot  másfél  év  alatt  magunk 
között  még  csak  kivetni  sem  tudunk,  ámbár  e  pénzt  a  nem- 
zeti nagylelkűség  oly  intézet  megalapítására  hozá  áldozatul, 
a  mely  pénzhiány  miatt  vonaglik,  mint  egy  haldokló.  És  mi 
ne  érezzük  magunkat  fölhiva,  ismételve  kiáltani,  a  meddig 
csak  szavunk  hathat,  hogy  ime  törvények  iránti  tisztelet- 
lenség a  féreg,  mely  nemzeti  jövendőnk  életerén  rág. 

Azonban  mit  ér  a  gyáva  panasz  !  kérdezzük  inkább, 
hol  fekszik  a  baj,  institutiókban-e  vagy  szellemben.  Jól 
tudjuk  mi,  hogy  a  megyehatósági  szerkezetnek,  jól  tudjuk, 
hogy  a  jogegyenlőségnek  nemes  és  nemes  között,  mely  e 
szerkezet  alapját  teszi,  sok  ellensége  volt  s  van  ma  is,  és 
tudjuk,  hogy  mint  mindennek,  a  mi  emberi,  árnyékoldala 
ennek  is  van,  és  tudjuk  azt  is,  hogy  amaz  ellenség  káröröm- 
mel ragad  meg  minden  alkalmat  ama  franczia  doctrinávali 
hitegetésre,  hogy  a  végrehajtásnak  nagyobb  önállást  s 
centralisatiót  kell  engedni  ;  a  mi  természetesen  azoknak 
jutna  osztályrészökül,  kik  a  megyei  rendszernek  nem  bará- 
tai. De  nyolcz  századnak  tapasztalása  megyei  szerkeze- 
tünket sokkal  inkább  nemzeti  lételünk  életerének  bizonyí- 
totta, hogysem  az  ajánlgatott  gyógyszert,  mint  minden 
bajnál,  mely  van  vagy  lehet,  sokkal  rosszabbat,  nemzetünk 
az  önfentartás  ösztönszerű  tapintatával  vissza  ne  lökné  ; 
minélfogva  bizton  merjük  jóslani,  hogy  az  oly  tannak,  mely 
a  megyei  hatóság  csonkítására  törekednék,  e  honban  jöven- 
dője csak  akkor  volna,  midőn  e  nemzet  önmagát  elhagyván, 
az  enyészetet  megérdemlené.  De  különben  is  a  törvények 
iránti  tiszteletlenség  bűne  korántsem  a  megyei  hatóságra 
hárul  ;  mert  hiszen  az  idézett  példa  szerint  1521-ben  is  ép 
úgy  országgyűlési  ajánlat  nem-fizetése  forgott  kérdésben, 
mint  most  forog  ;  pedig  akkoron  az  ajánlott  adót  nem  a 
vármegyék  hajtották  be  ;  és  a  törvények  iránti  tisztelet- 
lenségnek legszomorítóbb  példáit  nem  is  megyei  körökből 
valánk  kénytelenek  e  lapokban  többször  felhozni  ;  hanem 
hárul  e  bűn  azon  körülményre,  hogy  közöttünk  a  közszellem 
elegendőleg    kifejlődve    nincs.    Azon    közszellem,    mely    az 

örömteli  készségben  áll,  melylyel  magános  vagy  particuláris 
érdekeinket  a  közérdeknek  alárendeljük  ;  azon  közszellem, 
mely  a  köz  jólétnek  életelve,  biztosítéka  s  dajkája  ;  sőt 
szülője  a  polgárerénynek,  melynek  hiányát  sem  a  vak  enge- 
delmesség mechanizmusa,  sem  az  erőszak  ijedelmei,  sem 
közigazgatási  institutiók  mesterkélt  formái  ki  nem  pótolják. 
E  közszellemnek  hatalmas  előmozdítója  ugyan  a  nyilvános- 
ság és  a  szabadság  szóban,  írásban  :  azonban  mégis  ama 
tudomány,  melyet  üux  veritatis«  czímmel  ékesített,  azt 
tanúsítja,  hogy  a  közszellem  hervatag  növény,  hol  a  szabad- 
ságok útjában  állnak  a  szabadságnak.  Vessünk  bár  egy 
pillanatot  Amerikára,  melyről  Fábián  »Tocquevüle<f  híres 
művéhez  írott  előszavában  mondja,  hogy  politikai  alkot- 
mánya oly  elemek  által  tartatik  fenn,  melyek  nálunk  nem 
fentartó,  hanem  felforgató  elemeknek  tekintetnek :  mi  lepi 
meg  leginkább  a  figyelmezőt  ?  a  tisztelet,  melylyel  mindenki 
a  törvény  iránt  viseltetik.  E  tünemény  okát  megfejteni 
nem  nehéz,  hiszen  még  Machiavelli  is,  midőn  kebléből  aka- 
ratja ellen  a  jobb  embernek  szózata  kitör,  nyíltan  megvallja, 
hogy  szabad  statusokban  a  törvényhozás  nem  egyeseknek 
különös  hasznát,  hanem  a  közjót  vévén  czélzatul,  az  ily 
törvények  iránti  tisztelet  igen  sokaknak  érdekében  áll. 
Azonban  míg  elkövetkeznék  a  jobb  kor,  mely  felé  gróf  Szé- 
chenyivel e  honban  milliók  óhajtása  fordul,  kettő  van, 
a  mi  minmagunktól  függ,  mire  nézve  sem  az  óhajtás  epedé- 
seire  nem  vagyunk  szorítva,  sem  mások  kénykedvétől  neiíi 
függünk.  Egyik  az  :  fogjuk  fel  a  nyilvánosságot  érdeme  sze- 
rint, dajkáljuk  ennek  karjain  a  polgárerény  szent  érzelmeit, 
s  készítsük  elő  a  közszellemet,  melytől  e  honnak  jövendője 
függ.  Más  az :  emlékezzünk,  hogy  mindannyian,  kiket  az 
alkotmány  közügyekbeni  közvetlen  részvétre  hívott,  meg- 
annyi őrjei  tartozunk  lenni  a  törvénynek,  s  önérzetünket 
kell  sértettnek  éreznünk,  valahányszor  saját  hanyagságunk 
miatt  füstbe  megy  a  közvélemény  akaratja,  mely  a  tör- 
vényben kifejezve  van  ;  valahányszor  gyakorlati  életünk 
ürügyet  keres  meghiúsítani  a  végrehajtásban  azt,  a  mit 
akarni  büszkeségünk  volt,  midőn  akaratunkat  törvénybe 
iktatni  buzgólkodánk.  Mi,  a  mint  mondók,  municipális 
szerkezetünk  jövendőjét  épen  nem  féltjük.  Ez  élni  fog, 
a  míg  magyar  él.  Azonban  meg  kell  mégis  vallanunk,  hogy 
ha  van,  a  mi  e  szerkezetet  veszélylyel  fenyegetheti,  a  hanyag- 
ság az,  melylyel  magános  vagy  particuláris  érdekeinknek 
nem  hízelgő  törvényeinket  végrehajthatjuk.  Túlhágni  a 
törvényszabta  határokon  soha  sem  szabad,  s  mindig  kárt 
szül  inkább,  hogysem  használna ;  mert  a  mint  már  többször 
mondottuk,  nagyobbra  becsüljük  a  tant,  mely  a  polgárnak 
engedelmességet  parancsol  oly  törvény  iránt  is,   melyet  a 

bölcselkedő  méltán  kárhoztat,  mint  a  legfelségesebb  társu- 
lati elméletet,  mely  a  törvényt  mielőtt  megváltoztatnék, 
megszegni  tanítana :  azonban  mégis  meg  kell  vallanunk, 
hogyha  tán  egy  vagy  más  megye  a  sociális  nagy  igazsá- 
goknak meleg  érzetében  némely  vonaloknak  határozatlan- 
sága miatt  autonómiájában  egy  vagy  más  kérdésnél  talán 
hatalma  körén  túllépne :  sajnállanók  bár,  mert  csak  oly 
előlépést  helyeselhetünk,  mely  a  törvénynek  és  alkotmány- 
nak értelmében  van  :  de  annyira  maradandón  káros  követ- 
kezésünek  korántsem  tartanok,  mint  az  autonómia  körül 
kívül  eső  törvény  végrehajtás  körüli  hanyagságot  vagy 
épen  ellenszegülést.  Amaz  legrosszabb  esetben  túlcsapongás 
lehet,  melyet  az  igazgatásnak  folyammederbe  visszavezér- 
leni  ezer  módja  van  ;  de  itt  az  ellenszegülés  a  szabad  insti- 
tutiók  tekintetét  sülyeszti,  a  nemzet  erkölcsi  jellemét  mér- 
gezi meg  ;  a  hanyagság  mozdulatlanságán  pedig  minden 
jobb    ügyekezet    megtörik. 

Legújabb  törvényeink  között  leginkább  kettő  van, 
mely  a  végrehajtásban  igen  szomorító  jelenetekkel  talál- 
kozott. Egyik  az  országos  ajánlatokról,  másik  a  zsidókról 
szól.  A  nemzeti  színházra  tett  ajánlatnak  másfél  év  alatt 
még  negyedrésze  sincs  behajtva !  —  Pirító,  szégyenítő 
állapot !  Egyrészt  azonban  annak  következése,  hogy  a  köz- 
terhek kivetésének  fontos  kérdése  határozatlanabbul  a  vilá- 
gon tán  sehol  sincs,  mint  minálunk,  kik  azt  gondoljuk, 
szőröstől  bőröstől  elnyeletünk,  hahogy  a  boldogtalan  tit- 
kolózás mystificatiójából  kilépünk ;  de  legyen  csak  szabad 
megismerkednünk  birtok-  s  adóbeli  viszonyaink  statisticá- 
jával,  merjünk  csak  egyetlen  bátor  lépéskét  a  homály  ködből 
ki  a  napfényre,  s  alig  leszünk  megfogni  képesek,  miért  hogy 
azt  már  régen  nem  tevénk.  Közbevetőleg  szólva,  holmi 
tisztválasztási  tekintetecskék  imitt-amott  oly  káros  hatást 
gyakorolnak  a  nemesek  által  viselni  tartozott  közadó  s 
országos  ajánlatok  behajtására,  hogy  mi  csekély  nézetünk 
szerint  igen  jónak  tartanok  a  szabadon  választott  adó- 
szedőket holtig  meghagyni  hivatalukban  ;  s  csak  halál  vagy 
hivatalos    visszaélés   esetében  restaurálni. 

A  mi  pedig  a  zsidókróli  törvény czikkelyt  illeti,  igen 
gyakran  volt  alkalmunk  adatokkal  idézni,  miként  hiusítja 
meg  a  gyakorlat  mindazon  szépen  hangzó  elveket,  mik  a 
törvény  hozásakor  humanitásunk  dicsőségét  Európaszerte 
hangozák.  Eddig  azonban  az  ellenszegülés  legtöbbnyire 
csak  a  városok  körében  maradt,  melyeknek  némelyike  oly 
energiát  fejtett  ki  a  törvény  ellen,  minőt  más  ellen,  a  mi 
nem  törvény,  kifejtve  nálok  soha  sem  láttunk.  Most  már 
megyében  is  van  ily  példa.  Nemes  Zemplén  vármegye  leg- 

közelebb,  az  1729tl2.  törvényre  támaszkodva  a  zsidókat 
az  aszuszőlövételt^  s  aszuborcsinálástól  eltiltotta.  Nem 
akarjuk  ezúttal  a  véleménynek,  melyre  e  határozat  épült, 
státusgazdasági  oldalát  taglalgatni,  sem  a  hegyaljai  bor- 
kereskedés hanyatlásának  különben  is  igen  világos  okait 
fejtegetni ;  azt  sem  akarjuk  mutogatni,  hogyha  e  határozat 
a  borhamisítás  megelőzése  végett  hozatott,  nemcsak  a  ki- 
tűzött czélt  nem  éri  el,  de  még  a  más  köpönyegéveli  taka- 
rózás  erkölcstelenségét  is  felidézi ;  pedig,  ha  egyrészt  a  keres- 
kedést ily  határozatokkal  szabályozni  akarásra  olyasmit 
lehetne  felelni,  mint  ama  londoni  kereskedő  Jakab  király 
fenyegetéseire  felelt,  midőn  e^ész  alázattal  kérdezé  :  váljon 
a  Themsét  Londontól  elásatja-e  ?  másrészt  tagadni  nem 
lehet,  hogy  azon  szabály  mindenek  közt  a  legboldogtala- 
nabb,  a  mely  erkölcstelenséget  idéz  elő,  —  mindezt  mel- 
lőzve, miután  mindennél  legelőbb  a  törvényesség  oldalát 
szeretjük  tekinteni,  igénytelen  véleménynyel  csak  annyit 
mondunk:  hogy  az  1840  :  XXIX.  törvény,  mely  a  keres- 
kedést a  zsidóknak  kivétel  nélkül  megengedi,  s  utolsó  sza- 
kaszában minden  e  törvénynyel  ellenkező  törvényt,  szokást, 
rendeletet  vagy  határozatot  eltöröl  és  megszüntet,  sokkal 
világosabb,  mintsem  ennek  ellenében  eltörlött  régi  törvé- 
nyek nyomán  a  törvényhozás  akaratját  bármi  nézetből  is 
meghiúsítani  szabad  volna. 


Adó.*) 


Midőn  nyolcz  hónap  előtt  egy  nemes  megyében  a  házi- 
adó terheinek  egyrészben  a  nemesség  által  is  elvállalása 
országgyűlésen  indítványozta tni  kívántatott,  emelkedtek 
szózatok,  melyeket  lapjaink  21-ik  számában  alkotmányunk- 
kal merőben  ellenkező  szellemből  eredetteknek  mondánk,  s 
most  újra  mondunk  ;  az  igazságnak  eme  postulatumáról  az 
állíttatott,  hogy  nem  egyéb,  mint  vagyontalanok  harcza 
vagyonosok  ellen  ;  és  a  sarkalatos  törvények  tanácskozás 
alá  vételének  tilalma  emlegettetett,  és  emlegettetett,  hogy 
ily  alkotmányunk  életerébe  vágó  újítást  sem  a  haladás, 
sem  a  nemzeti  jólét  eszméje  okvetlenül  nem  kíván !  !  Nem 
tagadhatjuk,  hogy  ámbár  sokkal  inkább  igényeljük  a  véle- 
ményszabadságot, mintsem  azt  másokban  is  ne  tiszteinők : 
mindazáltal  érzékenyen  fájt  1841-ben  ily  ügynek  ellenében 
ily  ellenvetéseket  hallani ;  azonban  éltetett  a  biztos  remény, 


*)  Az  1841-iki  >>Pesti  Hirlap«  75-ik  számából.  K.  F. 

liogy  a  magyar  nemesség  kebléhez  e  kérdésben  is  utat  talál, 
mint  sok  egyébben  is  talált  a  századoknak  intő  szózata, 
mely  arra  tanít,  hogy  a  ki  szabad  lenni  akar,  mindenekelőtt 
igazságosnak  kell  lennie.  Időközben  nagy  nyomadéku  szó- 
zatok emelkedtek  a  közvéleménynek  irányt  adók.  Gr.  Szé- 
chenyi István  az  adónak  elvállalása  mellett  nyilatkozott ; 
gróf"  Sztáray  Albert  a  nemességnek  beligazgatási  adómen- 
tességét abnormis  állapotnak,  sőt  az  örök  igazsággal  ellen- 
kezőnek nyilvánítván,  a  beligazgatási  költségeket  egészen 
és  kirekesztőleg  a  p.emesség  által  viseltetni  kívánja  (mely 
véleményt  mi  a  nagyérdemű  gróf  saját  szempontjához 
mérve,  igen  okszerűnek  és  következetesnek  elismerünk, 
azonban  politikai  hitvallásunk  szempontjából  indulva, 
hasonló  következetességgel  magunkévá  nem  fogadhatunk); 
lapjainkban  pedig  tisztelt  barátunk  Hegedűs  Pál  e  kérdésre 
nézve  mély  tárgyismerettel  határozottan  nyilatkozott.  — 
Nekünk  hát  úgy  tetszik,  hogy  a  mint  a  tárgy  maga  már 
régen  korszerű  volt,  úg\  ily  előzmények  után  a  fejtegetés 
is  korszerűvé  vált. 

Midőn  valamely  fennálló  positiv  szabálynak  törvény- 
hozás útjáni  megváltoztatásáról  van  szó,  mindenek  előtt 
az  iránt  kellene  tisztába  jőni,  váljon  a  kívánt  változtatás 
megegyezik-e  azzal,  mit  gr.  Sztáray  örök  igazságnak  nevez  ? 
Mert  tagadja  bár  a  históriai  positivitáson  kívül  tekintélyt 
ismerni  nem  akaró  önzés,  gúnyolja  bár  üres  speculátiónak 
vagy  álomképzelgésnek  az  ész  jogot :  mi  pedig  szent  igaz- 
ságnak fogjuk  vallani,  hogy  kell  valaminek  lenni,  a  mi 
mérlegül  szolgáljon  a  gyakran  történetes  eset,  gyakran 
hatalom  és  erőszak  szülte  positiv  szabályok  jogszerűségé- 
nek fölbecslésénél.  Már  a  jelen  kérdésre  nézve  az  örök  igaz- 
ság kivánata  az,  a  mi  az  1723 :  90.  törvény czikkely ben  a 
magyar  törvényhozás  által  is  el  van  ismerve,  t.  i.  hogy  ki 
a  közállomány  jótékonyságaiban  részes,  részesnek  kell  lennie 
a  közterhek  viselésében  is  ;  következik  tehát,  hogy  ha  a 
jelen  helyzet  e  postulatumnak  meg  nem  felel,  annak  meg- 
változtatását az  örök  igazság  s  általa  a  szabadság,  melyet 
mi  magyarok  oly  hő  indulattal  istenítünk,  követeli.  Ez 
minekünk  oly  tisztán,  világosnak  látszik,  hogy  annak  merő, 
egyenes,  határozott  tagadásával  még  nem  is  találkozánk ; 
de  vannak,  kik  azt  mondják,  hogy  ez  örök  igazságnak  gya- 
korlat báni  alkalmazása  különféle  módon  történhetvén,  ho- 
nunkban oly  módon  történt,  hogy  a  magyar  nemes  átadta 
fekvő  vagyonának  egy  részét  tűrhető  föltételek  mellett  a 
parasztságnak,*)  oly  föltétel  alatt,  hogy  ebből  minden  köz- 

*)  Irodalniunk  habozik,  miként  nevezze  a  misera  plebs  contri' 
híienst.  Egyik-  »pór«,  másik  >>paraszt«,  harmadik  »jobbágy«,  negyedik 

terhet  viseljen.  A  magyar  nemes  tehát  azért  nem  tartozik 
a  közterhekben  évenkint  részesülni,  mivel  az  adónak  tökéjét 
minden  időkre  egyszerre  földben  lefizette.  E  véleményt 
igen  sokan  »bona  fide«  igaznak  hiszik,  mivelhogy  kényelmesb 
dolog  hinni,  mint  vizsgálódni.  Már  pedig  ha  e  vélemény 
valóságon  épülne,  el  kellene  ismernünk,  hogy  a  nemesség 
adóviselésbeni  részesítése  igazságtalan  kívánság  volna  ; 
minélfogva  e  vélemény  alaposságának  taglalatát  mellőzni 
annyit  tenne,  mint  örök  időkre  változhatlannak  ismerni  el 
azon  állapotot,  melyet  gr.  Sztáray  az  örök  igazsággal  ellen- 
kezőnek méltán  nevezett.  A  ki  e  fejtegetésnek  nem  barátja, 
gondolja  meg,  hogy  alkotmányunk  históriai  alapokon  nyu- 
godván, a  históriai  tények  mezején  forgást  minden  politikai 
színezetek  között  a  magát  conservativnak  nevező  felekezetnek 
lehet  elvhűséges  következetességgel  legkevesebbé  neheztelni. 

Az  említett  véleményre  törvénj^^hozási  philosophia  szem- 
pontjából csak  annyit  bocsátunk  előre,  hogy  a  jövendőnek 
minden  terhét,  a  határozatlant,  a  napról  napra  növeked- 
hetőt,  sőt  tapasztalás  szerint  egy  század  óta  előre  alig  kép- 
zelt arányban  növekedettel,  egy  határozott  földdarabbal, 
mely  terjedelemben  soha,  jövedelemben  pedig  csak  ipar 
által  —  mely  nem  a  földesúr  ajándoka  —  de  ez  által  sem 
hasonló  arányban  növekedhetik  ;  a  végetlen  számot  egy 
bizonyossal  in  secula  seculorum  leróni  akarni  képtelenség. 
Ennek  előre  bocsátásával  egyenesen  a  históriai  mezőre 
lépünk,  s  azt  állítjuk,  hogy  az  idézett  véleményt  törvény 
és  história  eg\aránt  megczáfolja,  és  a  föltett  tény  egyrészé- 
ben  sem  áll.  E  kérdés  összefügg  a  parasztság  jogállapotának 
s  adórendszerünknek  történetével  általában,  s  azért  bocsá- 
natot, hogy  ennek  fejtegetését  szélesebben  véve  nem  mel- 
lőzhetjük, mint  a  háziadó  kérdése  —  ha  különzárva  tekin- 
tethetnék —  kívánni  látszanék.  1715-ben  hozatott  be  az 
állandó  adó  :  ha  tehát  alapos  azon  állítás,  hogy  akkor  a 
nemesség  földben  fizette  le  a  státus  közterheinek  tőkéjét, 
annak  is  igaznak  kell  lenni,  hogy  olyasmit  adott  által,  vagy 
olyasmit  áldozott  fel,  a  mivel  a  parasztság  annak  előtte 
nem  bírt.  Lássuk,  volt-e  áldozat  a  parasztságnak  eredeti- 
leges megtelepítése  ? 

A  hódítás  hatalmával  elfoglalt  országot  maga  a  nemes 
nem   művelheté,    mert   így   hamar    éhen   halt   volna.    Még 


»úrbéres«  stb.  kifejezéssel  él.  Nevezzük  parasztnak,  tiszteletes  neve- 
zet az,  ép  úgy,  mint  a  farmer,  paysan,  Landbauer.  Svédországnak 
parasztrendje  is  van.  Lafayette  pedig  élte  utolsó  éveiben  egykor  a 
törvényszék  előtt  tanukép  jelenvén  meg,  midőn  rangja  kérdeztet- 
nék, így  felelt  :    >>Paraszt  és  követ  vagyok. «  Szerk. 

Ulászló  boldogtalan  emlékezetű  korában  (1514  :    14.)  is  meg- 
vallják őseink,  hogy  a  nemesség  parasztok  nélkül  nem  sokat 
ér.  De  rabszolgák  által  sem  művelheté  mind.  mert  ha  min- 
dig győztek  volna  is  harczos  eleink,  mégis  nehéz  volt  .volna 
minden   nemesnek  elegendő  számban    rabszolgákká  teendő 
foglyokra  szert  tennie ;    később  szelidültek  az  erkölcsök,  a 
béke   gyakoribb   lőn,    rabszolgát   venni   pedig   drága   dolog 
volt,  mert  még  ma  is  az,  hol  az  emberiség  gyalázatára  még 
van  rabszolga,  s  annál  drágább,  minél  igazabb,  hogy  a  rab- 
szolgakezek munkája  felét  sem  éri  föl  a  szabadkezek  mun- 
kájának ;    de    még    fődolog  volt  a  bátorlét,    személy,  lak, 
birtok  biztossága,   kivált  azon  századokban,   hol  ököl  sza- 
bott   törvényi,    szomszédok   gyakran    összekoczódtak.    s    a 
koczódást   ütközettel   végezték.   Van   egy   bizonyos   valami 
az  ember  keblében,   mely  még  a  legdurvább  századokban 
is   világosan    érezteté,    vagy    legalább    ösztönileg   sejdítteté 
vele,  hogy  a  rabszolgától,  kit  az  emberiség  fokáról  barmok 
sorára  sülyesztett,  a  semmivel  nem  birhatótól  hű  ragaszko- 
dást   nemcsak    nem    remélhetni,    de    nem   is   kívánhatni  ; 
innen  van,  hogy  a  legvégső  veszélynek  utolsó  fokra  hágása 
esetén  kívül  fegyver  a  rabszolga  kezébe  soha  sem  adatott 
egy  nemzetnél  is  ;   honvédelemre  soha  sem  fordíttaték  sehol, 
a  magvarnál  sem;    ha  tehát  élni,  ha   javakkal  bírni  kívánt 
a  magyar  nemes,  legfőbb  jó  gyanánt  kellett  oly  embereket 
tekintenie,    önéletének    fentartása    végett    kellett    oly   nép- 
osztálvról  gondoskodnia,   kik  bizonyos  feltételek  mellett  s 
bizonyos    szabadsággal    fölruházva    s    bizonyos    tulajdoni 
jogokba  lépve,  átvegyék  művelni  a  földet,  vagy  el  ne  ván- 
doroljanak a  meghódított  földről,  ha  már  ott  laktak  ;    kik 
valamint  idegen  nyomás,  rablás  ellen   a  nemestől  ótalmat 
reméltek  saját  hasznáért,  úgy  őt  szükség  esetében  ótalmazni 
is  készek  legyenek  saját  hasznukért.  Ez,  nézetünk  szerint, 
a  magyar  parasztság  eredete  ;    ezeknek  állapot  ja  úri  kén}^- 
kedvtől  függő  rabszolgaszerü  soha  sem  volt,   hanem  min- 
dig szelídebb  s  törvényhatározattól  függött.   És  ily  »colo- 
7iws«-ok    a    nemesnek    legnagyobb    kincsei    voltak    minden- 
koron ;   még  alig  van  egy  százada,  hogy  a  gazdagság  s  hata- 
lom >>colonus«  számra  becsülte  tett.  Azt  tehát,  a  mi  legfőbb 
kincs,  a  mi  nyereség  vala  eredetileg,  áldozatnak  nem  nevez- 
hetni.   Sőt    egyenesen    innen    következik,    hogy    a    magyar 
paraszt  állapot  ja  már  eredetileg  bizonyos  státus-polgárszerű- 
ség alakjában  jelenik  meg,  mely  még  az  Ulászló  korában! 
parasztlázadásra    következett   időkben   is   fenmaradott,    el- 
annjdra,  hogy  bár  a  szabad  költözködést  elveszítené,  adó- 
zása mégis,  vagy  telkérőli  elkergettetése  földesura  kényére 
bízva  soha  sem  volt,  hanem  mindig  törvény  által  lőn  hatá- 
rozva, s  bár  fölhagyatott  a  földesúrnak,  hogy  ha  régi  szo- 

kás  szerint  valahol  a  paraszt  többet  adózott,  azt  az  úr 
tovább  is  a  szerint  szedhesse  ;  de  hogy  az  eredeti  régi  szo- 
káson felül  terhelhesse  jobbágyait,  arra  a  magyar  törvény 
engedelmet  soha  sem  adott  ;  s  ha  mégis  megtörtént,  s  ha 
igen  gyakran  történt  meg,  törvényellenes  cselekvés  volt, 
melynek  még  lehetségében  is  eltörlése  az  utóbbi  országgyű- 
lések dicsőségei  közé  tartozik. 

Ne  nézzétek,  Uraim  !  hiú  fejtegetésnek  eme  visszapil- 
lantást nemetlen  polgártársaink  jogállapotjának  eredetébe. 
A  magyar  státusélet  épülete  nem  három  meleg  nap  rögtön- 
zött műve,  nemzetünk  történeteivel  fejlett  az  együtt,  egy- 
szerre. Ily  nemzetnél  a  békés  reform  útján  nem  lehet 
felejtem,  nem  lehet  megvető  szemhunyorítással  mellőzni  a 
históriát.  Nektek,  a  XlX-ik  század  gyermekeinek,  jutott  osz- 
tályrészetekül e  nemzetnek  múltját  és  jövendőjét  követi- 
teni  ;  nektek  nem  az  élvezet,  nektek  nem  a  fáradalom 
dicsősége  jutott,  —  a  fáradalomé,  melynek  hivatása  a  világ- 
nak példát  mutatni,  minőt  az  évkönyvek  még  nem  mutat- 
nak, hogy  egy  nemzetnek  aristocratiája  nem  három  napok 
tűzmelege  előtt  meghajolva,  hanem  az  igazságszeretet  szent 
ösztönétől  buzdittatva  igazságos  lenni  tudott,  akart,  mert. 
E  mása  nélküli  példának  dicsősége  békés  fejleményhez  van 
kötve  ;  a  békés  fejlemény  pedig  —  ismételve  mondjuk  — 
nem  ignorálhatja  a  históriát  ;  nem  tekintheti  egy  nemzet 
életét  oly  tabula  rasa  gyanánt,  melyre  milliók  lehelik  az 
első  betűt.  Ne  nézzétek  hát  —  még  egyszer  kérünk  —  hiu 
fejtegetésnek  eme  visszapillantást.  Adóügyről  van  szó ;  tisz- 
tába kell  jőni  a  kérdésnek  fekvésével  ;  tisztába  pedig  nem 
jöhetünk,  a  nélkül,  hogy  a  viszonyos  jögállapotnak  erede- 
tét szemügyre  vennők. 


11.*) 

A  részletes  fejtegetés  egy  komor  mező,  hol  az  érzékcsik- 
landós  éldeletnek  virág  nem  virul.  De  itt  edződik  meg  az 
akarat,  melynek  gyümölcse  cselekvés  leend,  s  a  cselekvésben 
van  az  éldelet,  férfihoz  illőbb,  mint  akármi  más.  Legyünk 
férfiak  nemcsak  egyenleg,  de  mint  nemzet  is.  Az  ifjú  remél, 
férfi  cselekszik,  az  ősz  pihen.  Ifjúé  a  jövő,  öregé  a  múlt,  férfié 
a  jelennek  röppenő  pillanata.  Ragadjuk  meg,  hogy  el  ne  múl- 
jék nyomtalanul.  Szabadelműségünk  ekkorig  a  jövendőnek 
alaktalan  képletein  kóválygott  íegtöbbnyire,  s  míg  így  van, 
szabadelműnek  lenni  olcsó  dicsőség.  De  vágyainkhoz  a  kornak 
Islke  csatlakozott,  és  a  reménynek  valósulni  kell.  Ki  riadna 


*)   1841-iki  »Pesti  Hirlap«  76-ik  számából.  •  K.  F. 

vissza  saját  óhajtásaitól,  midőn  az  istenek  már-már  hajla- 
nak meghallgatni  ?  Legyünk  hát,  mondom,  legyünk  fér- 
fiak. Cseréljük  be  a  reményt  cselekvésért.  Bimbófüzért  a 
bájremény  korának ;  munka  vihart  a  férfi  vaskarjának  ;  az 
őszült  kornak  mákkoszorút.  Múlnak  a  napok,  észre  sem 
vesszük  s  eljő  az  országgyűlés  ideje  ;  s  ha  e  szó  :  »házi- 
adó«  szőnyegre  kerül,  meglássuk,  szabadelműségben  férfiak 
vagyunk-e,  vagy  csak  gyerkőczök,  vag\  tán  pihenni  megyünk, 
hangokban  fáradtak,  cselekvés  előtt  ?  Nekünk  úgy  tetszik, 
e  szó  :  »adó<<  lesz  a  próbakő.  És  meg  fogunk  mindnyájan 
méretni ;  Isten  adja,  ne  jegyezhesse  joggal  könyvébe  föl 
a  chronorgraph,  hogy  könnyűeknek  találtattunk  !  Meglát- 
juk. Addig  érleljük,  miként  erőink  parányisága  engedi,  a 
cselekvés  gyümölcsét ;  ez  kötelesség,  s  azért  bocsánatot, 
hogy  a  részletes  fejtegetés  száraz  olvasmánya  talán  napon- 
kint gyakoribb   lesz. 

Az  ország  nemesei  eredetileg  nem  áldozatképen,  hanem 
önhasznukért  adtának  a  parasztoknak  földet,  következőleg 
örök  igazság  szerint  ezzel  nem  takarózhatunk,  midőn  a 
naponkint  növekedő  beligazgatási  költségek  részesülésün- 
ket követelik.  Az,  a  mit  ma  már  úrbéri  földnek  neve- 
zünk, első  telepítés  óta  soha  sem  volt  oly  szabad  tulajdona 
a  nemességnek,  miszerint  később  szabad  tulajdonának  fel- 
áldozásáról szólhatna,  s  így  a  közadót  tőkében  örök  időkre 
lefizetettnek  históriai  igazsággal  állíthatná.'  Lássuk :  mit 
változtat  e  dolog  ábrazatán  adórendszerünk  históriája  ?  — 

Adórendszerünkben,  s  a  mi  ezzel  csaknem  hasonértelmü, 
ország  védelmi  állapotunkban  négy  korszakot  kell  megkü- 
lönböztetni. Az  első  Zsigmond  király  idejekori  1435-iki 
országgyűlésig  terjed  ;  a  másik  ettől  a  mohácsi  vésznapig ; 
a  harmadik  1527-től  1715-ig  ;  a  negyedik  végre  ettől  mos- 
tanig. Vannak  nyomai  törvényeinkben,  hogy  a  szabad. embe- 
rek (liberi,  Kálmán  I  :  40.)  már  a  legrégibb  időben  adót 
fizettek,  melynek  két  harmadrészét  a  kiráh'^  kapta,  egy  har- 
madrészét pedig  a  főispán,  egyenesen  a  végett,  hogy  az  adó- 
ból zsoldosok  tartassanak.  1342-ben  pedig  az  ócska  pénzek 
ujakkali  beváltásának  költsége  fejében  behozatott  a  kincs- 
tári nyereség  név  alatt  ismeretes  adó,  melyet  azonban  az 
1351  :  12.  t.-cz.  útmutatása  szerint  egy  időben  a  nemesek 
is  fizettek.  De  a  rendes  országvédelem  (mint  azon  időben 
csaknem  egyedüli  státusteher)  kötelességét  csakugyan  nem 
a  jobbágyok,  hanem  a  király,  főpapok  és  urak  s  ezeknek  és 
főispánoknak  zászlója  alatt  katonáskodó,  eleinte  különféle 
névvel  nekezett,  de  később  (a  XIV.  században)  minden 
különbség  eltörlésével  a  »nemes«  névben  összeolvadott 
szabad  emberek  teljesítették.  Ezen  időszakba  esik  az  úrbéri 

kilenczed  eredete.  Első  Lajos  király  előtt  az  adónak  ezen 
neme  ismeretlen  volt.  0  hozta  azt  be,  hogy  a  nemesség  jöve- 
delme szaporodván,  könnyebben  viselhesse  a  katonáskodás 
kötelességét.  Nem  azért  adá  tehát  a  nemes  kilenczed  mellett 
földjét  a  jobbágynak,  hogy  ez  azon  földnek  egyéb  jövedel- 
méből a  közterheket  viselje;  hanem  azért  szedett  kilencze- 
det  a  jobbágytól,  hogy  maga  könnyebben  viselhesse.  Ezáltal 
emelte  I.  Lajos  200  ezer  főre  seregét  e  honban,  melynek 
erejét  a  várbiztosoknak  elvesztegetése,  s  ezzel  a  várjobbá- 
gyoknak nevezett  szabad  néposztály  meggyérítése  a  gyenge- 
ségig megfogyasztotta.  A  második  időszak  Zsigmond  király 
1435-ki  regestrumával  kezdődik.  Itt  is  az  foglaltatik,  hogy 
az  ország  védelmét  mindenek  előtt  a  király  által  állandón 
tartott  zsoldos  sereg,  ennek  elégtelensége  esetére  a  főpapok 
bandériumai,  majdan  az  ország  zászlósai,  nagyjai,  s  végre 
a  megyei  zászlók  alatt  katonáskodó  nemesség  viselje ;  de 
már  itt  világosabban,  látjuk  azt  is,  hogy  azon  jövedelem, 
melyet  a  földesúr  törvény  által  határozott  mennyiségben 
jobbágyaitól  vőn,  alapja  volt  a  később  »portalis  Í7isurrertio« 
név  alatt  ismeretes  országvédelmi  kötelességnek ;  mint- 
hogy minden  33  jobbágy  után  egy  lovas  íjászt  tartozott 
állítani  a  birtokos  nemesség,  a  mi  későbben  különböző  kulcs 
szerint  gyakrabban  fordul  elő.  Ez  időszakban,  nevezetesen 
Mátyás  alatt,  mutatkozik  első  nyoma  az  állandó  adó  által 
fedeztetni  kívánt  katonáskodási  kötelességnek ;  midőn  az 
ország  rendéi  1478-ban,  kivévén  némeh^  szomszéd  hatal- 
masságoknak az  oiszágba  beütését,  magokat  öt  évre  a 
katonáskodás  terhétől  menteknek  határozták,  s  e  helyett 
adót  rendeltek,  a  jobbágyok  által  fizetendőt,  melynek  első 
nyomát  1474-ben  látjuk,  de  még  azon  különösség  kíséreté- 
ben, hogy  az  adóért  só  adatott.  Azonban  Ulászló  alatt 
visszaállíttatott  a  régi  szokás,  azon  különbséggel,  hogyha 
annak  előtte  a  státus  terheknek  viselése  mindenek  előtt 
a  királyi  bandériumot  s  főtisztviselőket  illeté,  kik  bandé- 
riumaik fentartására  zsoldot  kaptak  a  kir.  kincstárból ; 
ha  pedig  ez  nem  volt  elegendő,  az  egyházi  rend  tartozott 
dézsmajö védelme  s  jobbágyszám  szerint  fegyvereseket  állí- 
tani ;  majd  ezek  után  az  országnagyok,  végre  a  nemesség 
következett  :  most  a  gazdagabb  országnagyok  a  sorból 
kimaradtak  s  a  közfelkelésben  olvadtak  el.  És  a  királyi 
kincstárt  a  vesztegetés  kimerítette,  hadi  erény  helyére 
pazarló  fényűzés  lépett,  a  kisebb  nemesség  elnyomatott, 
nyomását  lefelé  terjesztette  ;  és  a  veszélynek  végnapjaiban 
kapkodott  az  ország  mindenfelé.  Volt  idő,  hogy  a  föld  népé- 
nek személyenkénti  fölkelése  is  elrendeltetnék  ;  de  meg- 
szakadoztak a  státusélet  minden  kapcsai,  s  rövid  40  év 
alatt  a  Mátyás-kori  hatalom  s  dicsőség  fokáról  nemzetünk 

le  a  sírig  sülyedett.  —  A  harmadik  időszakot  örökös  harcz 
és  küzdés  élethalálra,  s  azért  szokatlan  rendkívüli  segéd- 
eszközökhöz folyamodás  jellemzik ;  minden  megkísértetett 
a  honnak  ótalmára ;  királyi  zsoldosok  s  mellettök  a  portalis 
■ektonaság,  állandó  lovasok  s  ezeken  kívül  partieuláris  és 
közönséges  és  személyes  fölkelések  ;  a  zsoldosok  s  portalis 
katonaság  már-már  rendesen  a  jobbágyokra  vetett  adóból 
fizettetnek  ;  a  nemesség  azonban  maga  erszényéből  is  gyak- 
ran hozzájárul.  De  mindenek  fölött  egy  körülmény  van  ez 
időszakban,  mely  az  1715-iki  gyökeres  változás  magvának 
tekinthető.  Az  t.  i.,  miszerint  a  nemesség  fölkeléséhez  tör- 
vény szerint  föltételül  lévén  kötve,  hogy  a  király  maga 
vezérelje  a  hadakat ;  mivel  ez,  mióta  V.  Károly  császár 
európailag  divatba  hozá,  hogy  a  fejedelmek  fővezéreik  által 
hadakozzanak,  kivált  a  mohácsi  gyászpélda  után  nem 
történt,  nem  történhetett,  kormány  s  országgyűlés  mintegy 
hallgatólagos  megegyezéssel  közelebb  s  közelebb  járultak 
azon  rendszer  állandósításához,  miszerint  az  országvédelem 
rendszerint  adó  által  fedeztessék,  s  egyenesen  megfordít- 
tatván az  eredeti  állapot,  melylyel  a  nemes  minden  adózás- 
tóh  mentességének  sarkalatos  kiváltsága  viszonyban  áll  : 
a  nemesség  csak  rendkívüli  esetben  tartozzék  személyesen 
katonáskodni.  így  simult  nemzeti  életünk  az  európai  fejle- 
ményekhez, így  lőn  az  állandó  hadseregre  nézve  alkalmazá- 
silag  valósítva,  mit  már  egvszer  általában  mondottunk, 
t.  i.  hogy  minden  kornak  van  saját  eszméje,  mely  egy  világ- 
résznek életszükségeiből  önkényt  fejlődvén  ki,  oly  világ- 
erővel hat,  hogy  nincs  nemzet,  mely  magát  attól  elkülönözni 
képes  legyen.  így  lőn  minálunk  is  sok  egyebekkel,  így  külö- 
nösen a  rendezett  állandó  katonaság  s  ennek  tartására 
nélkülözhetlen  folytonos  adó  behozásával ;  mely  adórend- 
szerünknek 1715-tel  kezdődő  negyedik  korszakát  teszi, 
melyről  az  1827  :  15.  t.-cz.  által  kiküldött  országos  választ- 
mány így  szól :  s>Az  ország  védelmének  rendszere  lényege- 
sen megváltozott.  1715  előtt  állandó  rendezett  katonaság, 
s  ezzel  egybekötve,  az  ország  minden  nemetlen  lakosai 
által  folytonosan  fizetendő  adó  törvényeink  előtt  ismeret- 
len volt ;  a  mely  védelmet  hajdan  a  királynak  s  királyi 
tiszteknek  zsoldosai,  az  ország  rendéi  által  szükség  eseté- 
ben kiállított  népekkel  egyesülve  viseltek,  azt  most  az 
állandó  hadsereg  viseli ;  s  a  portalis  katonaságnak,  vagyis 
csupán  rendkívüli  veszély  közelgésekor  fölállíttatni  szokott 
hadseregnek  pénzalapja,  állandó  katonaság  alapjává  átvál- 
tozott.«  így  szól  az  országos  választmány.  Mi  e  históriai 
vázlat  syliogismusának  következményét  rideg  meztelen- 
ségben élre  állítni  nem  akarjuk.  Csak  ann;vit  vonunk  ki, 
hogy  az   1715  :  8.  czikkelynek  nem  szavai  (mert  a  nemesi 

személyes  fölkelés  kötelessége  ott  is  elől  áll),  hanem  gya- 
korlati fejleménye  után,  az  ország  védelem  fol3^tonos  rendes 
kötelessége  oly  vállakra  menvén  által,  melyek  azt  előbb 
nem  viselték,  ha  e  változásnál  áldozat  forog  fenn,  Ítéljen 
kiki,  melyik  részen  van  az  áldozat ;  de  mielőtt  itélne,  emlé- 
kezzék meg,  hogy  az  1715-iki  8-ik  törvény  a  földesúr  s  job- 
bágy közti  viszonyokba  legkisebb  változást  sem  hozott,  s 
a  földesúr  azon  jövedelmeitől,  melleket  jobbágyaitól  soha 
kény,  mindig  törvény  határozta  mérték  szerint  vőn  1715-ben 
még  csak  egy  csirkét  sem  veszített ;  és  ha  ezekre  megemlé- 
kezek, a  históriának  s  törvényeinknek  el  nem  sophismáz- 
ható  nyilt  szózata  ellenében  lehetlen  lesz  tagadnia,  hogy 
csalódáson  épül  ama  j óhitű  vélemény,  mely  a  közterhek 
tőkéjét  1715-ben  a  földbirtok  egy  része  feláldozásával  örök 
időkre  lerovottnak  hiszi. 


Házi  adó.*) 

I. 

Az  adatok  mellett,  miket  előbbi  fejtegetéseinkben 
törvény  s  história  nyomán  említénk,  különösen  jő  ki  a 
híres  »demarcationális«  vonal,  melynek  gyakorlati  életét 
az  1836-ki  úrbéri  törvények  szentesítették.  Minden  az  alap- 
tól függ,  melyre  építünk,  a  szemponttól,  melyből  indulunk. 
Kevés  politikai  axióma  ugyan  (de  mégis  van),  melylyel  az 
életnek  bonyolódásai  fel  egész  a  tűhegyig  vas  következe- 
tességben lépést  tarthatnának  a  nélkül,  hogy  képtelensé- 
gek álljanak  elő  ;  midőn  szélsőségekre  kerül  a  dolog,  az 
»események  hatalmán  (die  Macht  der  Ereignisse),  mely  a 
státusélet  szükségeitől  postulált  fejleményt,  minden  ellen- 
zés letárolásával  (a  miről  jó  volna  bizonyos  embereknek 
meg  nem  felejtkezniök),  mindenhatóan  létre  hozza,  túl  e 
postulatum  határán  temperatorkép  tűnik  elő,  s  az  élet 
kineveti  a  logicát,  mint  Jupiter  s  Venus  a  szép  Danaé  arány- 
talan őrét  nevették.  Azonban  ama  postulatum  határáig  a 
logikának  vaskarjai  közül  nincs  menekvés.  Azt  mondák  : 
nemcsak  1715-ben  egyszerre  letettük  földben  az  adótőkét 
örökre,  s  ebből  —  »legyen  álom,  legyen  biró<(,  mindegy  — 
a  demarcationális  vonalnak  szoros  logica  szerint  el  kellett 
következni,  el  annak  is,  hogy  a  jobbágytelket  ülő  nemes 
s  a  puszta  telket  használó  földesúr  adót  fizessen.  Sőt  a  logi- 
cának  van  következetessége  még  többet  kívánt,  kívánta 
azt  is,  hogy  minden  puszta,  melynek  az  állandó  hadsereg 


*)  Az  1841-iki  »Pesti  Hirlap«  77-ik  számából.  K.  F. 

behozatalára  következett  legelső  összeírásba,  vagy  mint 
népes,  vagy  mint  törvény  szerint  megnépesítetni  tartozott 
helynek  bemenni  kellett  volna,  mint  hasonlókép  a  demar- 
cationális  vonalon  belől  eső  föld,  adót  fizessen.  Es  valóban 
érezték  is  az  ország  rendéi,  hogy  ennek  a  fölvett  alapból 
okvetlenül  következni  kell  s  azért  azt  el  is  határozták,  és 
felírásba  is  tették ;  de  a  logicának  itt  már  az  élet  állott 
ellene,  tekintetbe  vétetett,  hogy  ezen  elvből  a  neo-acquis- 
tica  comissiónak  egy  újabb  neme  s  kutatás  és  birtokzavar 
következnék,  s  a  syllogismus  félben  maradt.  De  mi  ép  ebből 
merjük  jósolni,  hogy  mivel  itt  a  syllogísmust  következetes- 
séggel keresztülvinni  nem  lehet,  a  logicai  kénytelenség 
előbb-utóbb  magának  az  alapnak  taglalásához  fogja  vissza- 
vezérelni a  nemzetet.  Mert  ha  Árva  megye  sokszor  és  sokáig 
fogja  emlegetni,  hogy  földterületének  2/3 -ad  része  adó  alatt 
van,  míg  némely  másnak  csak  i/e,  Vs  része,  s  így  le  egé- 
szen 1/44-ed  részig,  ez  emlegetésnél  lehet  hallgatni  egyszer, 
másszor  is,   de  nem  örökre. 

Azonban  a  házi  adó  kérdésére  nézve  a  dolog  másképen 
áll.  Az  1715-iki  8-ik  t.-cz.,  mely  a  folytonos  hadi  adót  behozta, 
a  beligazgatási  költségek  ki  általi  viseléséről  még  csak  nem 
is  álmodik,  nem  álmodhatik  ;  a  magunk  által  kezelt  admi- 
nistratiónak  mimagunktól  önként,  minden  idegen  avat- 
kozás nélkül  eredő  költségei,  a  világnak  bármely  hermeneu- 
ticája  szerint  is,  nem  trihutaria  serintus,  melytől  a  nemessé- 
get országvédelmi  (de  már  nagy  változást  szenvedett)  köte- 
lességénél fogva  sarkalatos  törvények  mentnek  mondják ; 
sőt  ha  törvényeink  aknáiba  a  bíráló  história  szövétnekével 
tekintünk  be,  talán  ép  annak  fogunk  nyomába  akadni, 
hogy  adófizetési  tekintetben  hadi  és  házi  adó  nemcsak  nem 
azonos  természetű,  de  sőt  az  igen  jól  megnevezett  házi 
szükségeket  ép  azok  tartoztak  fedezni,  és  valósággal  fedez- 
ték is,  kik  hadi  adót  nem  fizettek,  és  viszont.  Különös  állí- 
tás, nemde  ?  Hahogy  tévedünk  hiedelmünkben,  örömest 
tanulandunk  másoktól,  kik  jobban  tudják  ;  de  kell,  hogy 
elmondjuk  tudomásunkat,  s  megismertessük  adatainkat, 
mik  közt,  úgy  hisszük,  ujdonságszerü  régiség  is  lesz. 

E  szónál  »régiség«  egy  észrevételt  kell  tennünk.  Van- 
nak a  státuséletnek.  Vannak  a  kornak  és  igazságnak  pos- 
tulatumai,  melyeknek  helyzetök  akkor  legjobb,  midőn  semmi 
másra  mint  csak  egyedül  önmagokra  támaszkodnak.  Ily 
kérdéseket  a  Corpus  Juris  tömkelegébe  visszavinni  igen 
nagy  hiba.  Nézetünk  szerint  a  királyi  városok  országgyű- 
lési állásának  korszerű  elintézését  egy-egy  dolog  nem  aka- 
dályozá  s  nem  akadályozza  annyira,  mint  az,  hogy  a  váro- 
sok követeléseiket  nem  az  életre,  melynek  jelenje,  nem  a 

korra,  melynek  jövendője  van,  s  nem  az  önérzetre,  mely 
akarni  tud,  hanem  a  Corpus  Juris  avas  obscuritásaira 
támasztják ;  ez  a  legrosszabb  mező,  melyet  választhatnak, 
a  mint  ezt  egykor  számtani  bizonyossággal  megmutatjuk. 
De  vannak  kérdések,  melyeknek  megoldása  leefőbb  erőt  a 
törvényből  nyer  ;  mert  az  igazság  oly  hangosan  szól  mel- 
lettök, hogy  a  szi'íkkeblü  önzés  sokkal  inkább  nevetséges, 
mint  bosszantó  gyanú sítgatásokon  kívül,  semmi  mást  nem 
is  képes  ellene  vetni,  mint  a  jelen  állapot  törvényszerű- 
ségének praesumptióját ;  minélfogva  ha  ezen  gyámoszlop- 
tól megfosztatik,  elnémul  minden  ellenvetés,  s  kész  a  győze- 
lem. Ilyen  kérdés  mindenek  felett  a  házi  adó  ;  s  így  ha  vala- 
hol, itt  szükség  a  törvény  aknáit  a  história  szövétnekével 
felvilágosítani. 

Több  megyék  levéltáraiba  veténk  búvárkodó  pillan- 
tásokat, s  úgy  tapasztalok,  hogy  1715,  sőt  1 720  előtt  külön 
állandó  házi  pénztárnak  semmi  nyoma  ;  sőt  minden  oda 
mutat,  hogy  az  állandó  házi  pénztár  1723-ban  vette  ere- 
detét, egyenesen  a  6-ik  törvényczikkely  következésében, 
mely  az  armalistákat  a  megyék  házi  szükségeire  mérsék- 
lettel taksáltatni  rendeli.  Vegyük  tehát  ezt  elválasztó 
vonalnak,  s  kisértsük  meg  a  kimutatást,  miként  állott  a 
beligazgatási  költségvetés  ezen  időszak  előtt  és  után. 

Hajdan  —  mondhatnók  —  alig  volt  szükség  a  megyék- 
ben beligazgatási  rendes  költségekre ;  a  rendkívülieket  a 
megyei  nemesség  idő  s  körülmény  szerint  maga  pótolta  s 
pótohd  is  tartozott,  a  mint  mindjárt  meglátjuk.  Háziadó- 
táraink  egyik  legsúlyosabb  rovatja,  a  megyei  tisztviselők 
fizetése,  hajdan  alkalmasint  semmi,  később  igen  csekély 
volt,  elannyira,  hogy  a  megyét  illető  bírságokból  s  acciden- 
talis  jövedelmekből  könnyen  fedeztethetnék.  A  minthogy 
valóban  nagy  tehernek  is  nézetett  a  megyei  hivatal.  Zemplén 
megyében  még  1601-ben  is  Bocskay  Miklóst  100  frt  bün- 
tetés alatt  kellett  alispánságra  kényszeríteni;  1588-ban  a 
megye  főjegyzőjét  50  frton  fogadta,  tiszti  főügyészének 
szintúgy  50  frt  fizetést  adott.  A  hivatalok  ezen  állásából 
magyarázható,  hogy  egy  személy  több  megyei  s  országos 
hivatalokat  viselt  együtt  egyszerre,  miket  most  már  esz- 
mében sem  tudnánk  egyesíteni.  így  'Zemplénben  Cherney 
Pál  1646-ban  főjegyző,  egyszersmind  országbírói  itélö- 
mester,  sőt  már  1723-ban  Reviczky  János,  szintúgy  zempléni 
főjegyző,  egyszersmind  kir.  ügyigazgató  is  volt.  Már  pedig 
a  jegyzőn  s  tiszti  ügyészen  kívül  a  megyei  tisztviselőkar 
egészen  bírákból,  s  ezeknek  fizetése  a  peres  felek  által  fize- 
tett taksákból,  napidíjakból  s  bírságokból  állott.  így  látjuk 
az   1546  :  37.  t.-czikkből,  hogy  az  alispánok  és  szolgabirák 

osztályoknál  s  jószág  visszaadásoknál  12  forint  »salarmm«-ot 
vettek,  s  a  törvényhozás  ezt  is  sokallotta,  a  »salariuin«-ot 
minden  oly  esetben,  hol  birságnak  volt  helye,  megtiltotta ; 
hol  pedig  ez  nem  volt,  egy  napi  munkadiját  csak  egy  forintra 
szorította.    Ezen    fizetéstelen    állapotból  magyarázhatók   az 
oly   jelenetek   is,   hogy  például   Zemplén   vármegye   rendéi 
1711-ben   Szenti ványi   Mihályt,   ki   az   alispánságot  példát- 
lan önfeláldozással  20  esztendeig  viselte,  20  évi  szolgálatá- 
nak jutalmául   400  frttal  megajándékozták.  A  mi  pedig  a 
házi   pénztárak   többi  rovat  ját   illeti  ;   a   megyék   hol   egy, 
hol  más   helyütt  gyűltek  össze  tanácskozásra,    tisztválasz- 
tásra,  rendes   megyeházuk  nem   volt ;    később   a  nemesség 
költségén  vétetett  ;    mint  még  ma  is,   a  hol  új   megyeház 
építtetik  (ennyire  megmarad  ember  keblében  minden  ano- 
máliák közt  az  igazság  érzete) ;  de   perditáknak  híre  sem 
volt  ;    megyei  közmunkák,    útcsinálások    stb.    ismeretlenek 
voltak,  rabjaikat  legtöbbnyire  földesuraik  tartották,  hiva- 
talos  szekerezésekről   lóhátas   apáink   nem   sokat  álmodoz- 
tak ;    országgyűlésre    eleinte    személyesen    mentek,    később 
minden   10  szegényebb  nemes  egyet  küldött,  közös  költsé- 
gen ;  még  később  a  megyei  követek   100,   vagy   150,  vagy 
legfölebb  300  frt  tiszteletdíj t  kaptak ;  ezt  pedig,  mint  álta- 
lában minden  közigazgatási  rendkívüli  költséget,  a  nemesek 
fizették,   ők  tartoztak  törvény  szerint  fizetni.   Ugyanis  az 
1486  :  64.   t.-cz.,   midőn    parancsolja,    hogy   a   megj'e   által 
elrendelt    költségeket    (ex/pensas    per    cummunilatem   dispo- 
nendas)  minden  nemes,  legyen  úr,  vagy  pap,  vagy  ak1í,rki, 
aránylag  fizetni  tartozzék  s  ezen  általános    kötelesség  alól 
a  főpapokat  s  országnagyokat  csak  azon  esetben  veszi  ki, 
midőn  követségi  költségről  van  szó,  ők  pedig  a  király  által 
személy  szerint  hivatalosak  ;   de  határozottan  utána  teszi, 
hogy   minden    más   esetben,   cum   factum   comitatus   agitur^ 
mindenki  adózni  tartozzék  ;  midőn  —    mondánk  —  e  tör- 
vény így  rendelkezék,  korántsem  valami    hallatlan   újságot 
hozott  be,   hanem  fennálló  rendszerre  hivatkozva,   csupán 
néhány  hatalmasak  makacsságát  zabolázta  meg,  kik  mások 
terheltetésével  magokat  mentesítgetni  ügyekeztek.  Szokták 
ugyan  e  törvénynek  ellene  vetni,  hogy  ez    azon  Mátyás-kori 
újítások  egyike  volt,  melyeket  Ulászlónak  legelső  törvénye 
egy    tollvonással   eltörlött  :    de   mi   ezt   kereken   tagadjuk ; 
részint  mivel  nem  volt  újítás,  hanem  csak  alkotmán yszerü 
gyakorlat    sanctionálása ;    részint    mivel    (és    itt    figyelmet 
kérünk)  Mátyásnak  ezen  törvénye  még  Leopold  alatt  is  az 
1659  :  68.  t.-cz.  által  világosan  megerősíttetett.   De  hiszen, 
hogy  rendes  házi  pénztár  nem  volt,  sőt  hogy  a  megyéknek 
liatalmukban  sem  állott  a  föld  népére,  vagyis  jobbágyokra 
beligazgatási  költségek  fejében  kivetéseket  tenni,  igen  vilá- 

gosan  mutatja  az  1543:9.  és  10-ik  czikkely,  melyek  által 
az  ország  rendéi  minden  jobbágytól  egy  forint  segédpénzt 
zsoldos  lovagok  fogadására  oly  módon  ajánlottak,  a  job- 
bágyok által  fizetendőt,  hogy  minden  forintból  öt  fillér  a 
megye  szükségeire  fordíttassék ;  már  pedig  ha  a  megyék 
a  jobbágyok  által  fedeztethették  volna  házi  szükségeiket, 
ezen  kivetés  országgyűlésen  elő  sem  fordulhat  vala,  a  mint 
korunkban,  midőn  így  fedezhetjük,  valósággal  elő  sem  for- 
dul. De  ezen  egyetlenegyet  kivéve,  az  epochalis  1715  előtt 
nincs  törvény,  mely  a  jobbágyságot  házi  adóra  kötelezné ; 
ellenben,  a  mint  említők,  van  1659-ben  törvény,  mely  a 
házi  költségeket  a  nemesek  által  viseltetni  parancsolja. 
S  ez  igen  természetes.  Él  ember  keblében  az  örök  igazság 
szent  szózata ;  őseink,  kik  még  az  1 723  :  90-ik  czikkelyben 
is  nyílt  vallomást  tettek,  hogy  ki  a  közjóban  részesül,  a 
közterhekben  is  részesülnie  kell,  bizonyosan  melegen  éreztén, 
hogy  minden  anomáliák  között  legnagyobb  anomália  volna, 
ha  épen  csak  azok  nem  járulnának  a  házi  szükségek  fedezé- 
séhez, kik  e  részben  is  a  közjogoknak  egyedüli  birtokosai. 

No  már  ha  1715  előtt  sem  hadi,  sem  házi  állandó  adótár 
ez  országban  nem  volt  :  mi  különbséget  hozott  ez  állapotba 
az  1715  :  8.  törvény  ?  A  házi  pénztárra  nézve  semmit,  de 
még  csak  egy  hajszálnyit  sem.  Nem  törvényileg  :  de  jure, 
—  és  nem  tényileg  :  de  facto.  —  Törvényileg  nem,  mert 
hiszen  az  idézett  törvény  csak  azt  mondja  :  hogy  regulata 
milUia  kell,  erre  contributio  kell,  s  így  az  e  végre  szükséges 
adó  dolga  országgyűlésre  való.  Már  pedig,  hogy  ebből  a 
háziadóügynek  mai  állapot  ja  ;  de  sőt  a  háziadótárnak  még 
csak  létezése  is  következtethetnék,  arra  ép  úgy  nem  látunk 
alapot,  mint  arra  nem,  hogy  tegnap  azért  volt  erős  eső, 
mivel  sétabotunk  a  szögletben  állt.  De  tényileg  sem  történt 
változás ;  mert  (nehogy  más  vármegyére  hivatkozzunk) 
határozottan  mondhatjuk,  hogy  Pest  vármegyében  1715 
után  még  több  esztendőn  át  külön  házi  adónak  semmi  nyoma. 
Honnan  eredett  tehát  a  dolog?  Megmondjuk,  Uraim! 
száraz  röviden :  1715  óta  a  portalis  érték  hadiadó  alá  a 
megyékben  összeiratott.  A  birtoktalan  nemesek  tehát, 
armalisták,  curialisták,  udvar-helyeiken  lakó  többnyire 
mesterember  és  zsidó  zselléreikkel,  e  teherben  nem  része- 
sültek. Ezt  a  birtokosok,  kiknek  jobbágyaik  adót  fizettek 
s  e  miatt  a  statusnak  úri  kényt  fékező  gondosabb  ótalmá- 
ban  részesültek,  nehezen  szívelék  ;  azonban  a  kisebb  neme- 
seket s  csak  ezeket  egyedül  személy  szerint  adó  alá  vetniök 
nem  lehetvén,  más  részről  az  állandó  katonaság  s  hadi  adó 
behozatalával,  a  megyei  igazgatás  költségei  állandósulván 
s  megszaporodván,  közölték  a  kerékvágást ;  s  e  közlésnek 
köszöni  létét  az  1723  :  6.  törvényczikkely,  mely  azt  rendeli, 

hogy  az  armalisták  a  megyék  házi  szükségeire  taxáltassa- 
nak.  Ez  a  háziadótárnak  legelső  eredete.  Taxatio  és  dicatio 
törvényeinkben  mindég  megkülönböztetve  áll.  Itt  is  a  házi 
szükségekre  taxáitatás  nem  úgy  jelenik  meg,  mint  a  job- 
bágyok által  fizetett  házi  adóhoz  járulás,  hanem  mint  egyenes 
ellentéte  a  contributióiiak,  íígy,  hogy  a  ki  contributiót  fize- 
tett, az  házi  adót  nem  fizetett.  És  ez  nem  inductio,  nem 
okoskodás,  hanem  valóságos  tény.  Előttünk  fekszik  Pest 
megye  háziadó- tárának  lajstromkivonata  1725-től  egész 
mostanig  s  különösen  szoros  figyelemmel  megtekintettük 
Pest  vármegyének  1725-ki  adólajstromait,  s  ott  ezt  talál- 
juk :  1725-ben  a  taxae  domesticae  inipositio  tett  5651  frt 
193/4  fillért  ;  erre  a  taxalista  nemesek  fizettek  3765  ft  341/4 
fillért,  a  curiahs  helyek  rovatala  2885  ft  85 1/^  fillért  tőn  ; 
a  jobbágyságra  pedig  (s  itt  figyelmet  kérünk)  házi  adó  fejében 
egyetlen  egy  fillér  sem  vettetett  ki.  És  ha  kérditek  :  miként 
vonatott  be  a  jobbágyság  ezen  terhekbe  ?  képesek  vagyunk 
megfelelni.  Ugyancsak  1725-ben  a  katonaság  m'^ári  élelme- 
zéseért a  kir.  hadi  kincstár  bonifieált  a  megyének  4517  frtot ; 
ez,  a  mint  a  pénztárnok  számadásában  világosan  megjegyzi, 
nem  adatott  vissza  az  illető  helységeknek,  hanem  a  megye 
házi  szükségeire  fordíttatott  ;  és  ismét  a  hadiadótár  98  frt 
39  fillérrel  többet  vett  be,  mint  kellett  volna  ;  ez  sem  ada- 
tott vissza  a  helységeknek,  nem  is  számíttatott  be  a  jövő 
évi  adóba,  hanem  fordíttatott  a  házi  szükségek  fedezésére. 
Ez  a  dolognak  törvény  s  históriai  eredete.  Mikor  kez- 
dették a  házi  adót  a  portalis  értékre  kivetni  ?  egykor  szint- 
úgy meg  fogjuk  teljes  bizonyossággal  mondhatni  :  hogy  az 
armalisták  csupán  az  1805:  1-sö  t.-cz.  által  mentettek  fel 
a  háziadó  alól,  mindnyájan  tudjuk.  Törvény  s  história  köré- 
ből ennyi  elég  ;  hátra  van  a  dolog  financiális  s  politikai 
oldala  és  véleményünk  a  teendőkről.  Ezekkel  fogjuk  a  tárgy- 
róli  unalmas  bár,  de  talán  nem  haszontalan  fejtegetéseinket 
berekeszteni. 


II.*) 

A  háziadó  rovatalai  nagj'^  részben  oly  érdekek  körül 
is  forognak,  melyeket  a  haladó  kornak  parancsoló  szüksége 
a  köz  nemzeti  jólét  föltételeivé  tőn  ;  s  ha  ez  országnak  kivált- 
ságos osztályai  az  utolsó  évszázad  alatt  ez  érdekeket  s  velők 
saját  jólétük  tekintetét  a  szabad  emberekhez  illő  igazság 
útmutatása  szerint  elengedőleg  nem  ápolák  is,  de  dicső 
készséggel  hozták  a  tömérdek  áldozatokat,  miket  ez  ese- 
ményterhes századnak  viszontagságai  a  nemzeti  nagylelkű- 


*)  Az  1841-iki  oPesti  Hirlap«  78-ik  számából.  K.  F. 

ségtől  igényeltek  ;  pedig  egy  oly  nemzet,  mely  magáról, 
mely  saját  javáról  meg  tud  felejtkezni,  de  a  nagylelkűség- 
ről soha  sem,  méltánylást  érdemel,  Isten  és  ember  előtt; 
kivált  miután  ezer  jelekben  nyilvánítja,  hogy  az  idők  taná- 
csát érteni  kezdi.  Igenis,  érteni  kezdi,  s  a  mely  nemzet  ezt 
érti,  az  érteni  fogja,  hogy  midőn  az  áldozatigénylő  külső 
bajok  lenyugtával  gondjait  egészen  a  socialis  javításokra  s 
általok  saját  javára  fordíthatja,  mindenek  előtt  igazságos- 
nak kell  lennie,  s  mint  ilyennek  saját  jóléte  előmozdításá- 
nak dicsőségét  öntehetségében,  nem  pedig  abban  keresnie, 
hogy  a  növekedő  szükségek  fedezésére,  önhozzáj árulást 
mellőzve,  naponkint  növekedő  áldozatokat  követeljen  azok- 
tól, kiknek  a  jogokból  ekkorig  legalább  csak  csekély  osztály- 
rész jutott.  Pedig  az  áldozat  igénye  naponkint  növekedik. 
Vessünk  csak  egy  összehasonlító  tekintetet  akármely  megye 
háziadótárának  egy  század  óta  lajstromaira.  íme  itt  van 
például  Pest  vármegye.  A  háziadó  1740-ben  12,004  forint 
14  dénárt  tőn,  1840-ben  136,500  frtot  teszen.  Ez  egy  század 
alatt  egy  kissé  mégis  csak  sok,  kivált  ha  meggondoljuk, 
hogy  a  nemesek,  kik  egy  század  előtt  a  kisebb  terhet  viselni 
segítek,  ma  már  a  tízszer  nagyobbnál  nem  segítenek.  Kérdés 
ugyan  :  nem  szaporodott-e  népesség  s  pénzmennyiség,  s 
nem  emelkedett-e  a  keresetmód  még  nagyobb  arányban, 
mint  a  közterhek,  úgy,  hogy  az  adózó  nép  a  sokkal  nagyobb 
adót  ma  talán  könnyebben  fizetné,  mint  egy  század  előtt 
a  kisebbet  ?  E  kérdésre  azonban  határozottan  »nem«-mel 
lehet  felelni,  s  hogy  az  országgyűlési  irományokra  és  köz- 
tudomásra alapított  felelethez  egy  kis  számtani  nyomadékot 
is  csatoljunk,  megemlítjük,  miként  például  Gömör  megyé- 
ben, hol  a  házi  adó  29,887  frttal  nagyobb  mint  100  év  előtt, 
és  pedig  a  mostani  s  az  akkori  adó  közti  arány  úgy  áll,  mint 
7  :  2-höz  ;  1740-ben  a  hadi  s  házi  adótárakba  Gömör  vmegye 
adófizetőinek  hátramaradásuk  nem  volt,  sőt  a  két  pénz- 
tárba 6801  frttal  többet  fizettek,  mint  tartoztak  ;  jelenleg 
pedig  a  két  pénztárba  39,459  frt  7  krral  tartoznak.  Más 
megyékben  a  különbség  tán  még  nagyobb  lesz,  miután  a. 
házi  pénztár  költségei  aránylag  még  nagyobbak,  s  a  kereset 
módja  pedig  igen  kevés  megyében  emelkedhetett  csak 
annyira  is,  mint  a  vashámorok,  papir  s  más  gyárak  és  üveg- 
huták felállításával  Gömörben.  Emlékezzünk  e  mellett, 
hogy  úr  s  jobbágy  közti  viszonyokban  a  népet  védő  tör- 
vények 1740  táján  az  életből  rég  kifelejtvék,  M.  Terézia 
úrbére  pedig  behozva  még  nem  vala,  s  a  nép  mégis  adóját 
felessn  megfizethette,  ámbár  a  kivetés  szintoly  rossz,  szint- 
oly  aránytalan  volt,  mint  ma,  s  tán  a  bérescseléd  czím 
alatti  mentesítések  sem  voltak  oly  sűrüek,  mint  jelenleg ; 
ellenben  most  alig  van  törvényhatóság,   hol  tetemes  adó- 

tartozások  ne  volnának,  ámbár  a  jobbágyi  terhek  az  1 836-ki 
törvény  által   megkönnyebbültek. 

Azonban   húzzuk   egy   kissé   közelebb   az   egyenvonalt, 
vegyünk  föl  félszázadot,  s  ezt  annyival  inkább,   mivel   az 
előleges  költségvetés  1790-ben  tűnvén  föl  legelőször,  némely 
főrovatokat  jobban  össze  lehet  hasonlítani.   Pest  megyéről 
szólunk.  Ennek  házi  adója  1790-ben  91,226  frt  20  krt  tőn, 
1840-ben    136,500    frtot    teszen  ;     még    mindig    45,000    frt 
különbség.    Ha   pedig   egyes   rovatokat   nézünk  :    legelői   is 
szembe    ötlenek    a    megyei    tisztviselők    fizetései.    E    rovat 
50  év  alatt   16,236  frtról  30,159  frtra  növekedett,  s  pedig 
a  panasz  mindennapi,   hogy  tisztviselőink  a  munkát   nem 
birják,  s  alig  van  megye,  mely  a  mezei  rendőrség  tekinteté- 
ből szolgabírái   számát  szaporítani  ne  kívánná,   a  mi  ter- 
mészetesen ismét  csak  a  háziadótár  újabb  terhelését  húzza 
maga  után,  ámbár  a  mezei  rendőrségnek  hasznát  annyival 
nagyobb    mértékben    kell  a  földesuraknak    érezniök,   mint 
a  jobbágyoknak,  mennyivel  nagyobb  amazok  birtoka  emeze- 
kénél. S  nézzünk  a  jövendőbe,  fontoljuk  meg  a  közbátorlét, 
a  politiális  rend  igényeit,   a  fejlődő  korral  fejleni  szokott 
új   szükségeket,   s  lehetlen  meg  nem  győződnünk,   hogy  e 
költségek  tetőpontjukat  még  nem  érték  el.  Nézetünk  szerint 
ugyan    lehetséges,    hogy    a    megyei    tisztviselői    kar    összes 
fizetése  nagy  mértékben  ne  növekedjék,  de  csak  úgy  lehet- 
séges,   hahogy    a   községi    helyhatóság,    melynek   ezelőtt    a 
már-már  sírba  szállott  patriarchális  rendszer  útját  állotta, 
kellő  kifejlődést  nyer.  És  nyerjen  is,  ez  a  mi   óhajtásunk ; 
de  akár  így,  akár  amúgy  történjék,  azt  mindenesetre  erkölcsi 
lehetetlenségnek  véljük,  hogy  az  e  részbeni  költségek  terhe 
alól    vallásukat    elvonhassuk.    Ezt    elméletileg    már    alkal- 
masint érezzük  is,  és  innen  magyarázható,  hogy  ha  új  szük- 
ségek új   költségeket  igény  lenek,  szétlapintgatunk  minden- 
felé,  mikép  lehetne  az  adózó  népet    újabb    tehertől    meg- 
kímélenünk  ;  de  fájdalom  I  Kölcseynk  igazat  mondott,  midőn 
sujtásos    népnek    nevezett.    íme !     nemes    Pest    vármegye 
rendéi,  kik  a  háziadó  egy  részbeni  elvállalására  országgyű- 
lési követeiknek  már  utasítást  is  adtak  volt,  érezték,  miként 
a    felállíttatai   kívánt   új    rendörszolgabíróí    hivatalok  fize- 
tésének egész  terhét  méltányosan  a  háziadótárból  nem  kíván- 
hatnák,   s    azért   a   közigazság    érzetére    támaszkodva,    föl- 
hítták  a  földesurakat,  hogy  szabad  ajánlatilag  ez  új  költ- 
séget fedezni  segítenék.  De  a  felhívásnak,  közel  egy  év  óta 
semmi  sükere.   A  rideg  élet  kineveté  a  lelkesedésnek    szép 
szavait.   S  ez   igen   természetes.   Rendkívüli  veszély,   rend- 
kívüli alkalmaikor,  midőn  a  polgári  erény  a  földhöz  sújtott 
Antaeus-kint  magából  a  veszélyből  új  erőt  merít,    a  szent 
lelkesedés     magasult    pillanataiban    megtörténhetik,    hogy 

ezerszer  többet  áldozunk,  mint  mennyivel  kivetéskép  tar- 
toznánk, s  a  cannaei  gyásznap  után  minden  ékességöket, 
az  asszonyiság  egészkincs  világát  a  honnak  áldozó  római 
hölgyek  resignatiója,  Op])iiis  törvényével  egyetemben  ;  bár 
igen  szép,  de  igen  természetes,  hogy  a  német  becsületesség 
régi  korszakában  Bréma  és  Constancz  s  más  német  váro- 
sokban, midőn  adóra  s  e  végett  jövedelmök  század  vagy 
ötvened  részére  volt  szükség,  a  polgárok  nem  kivetés,  hanem 
hit  s  lelkiösméret  szerint  vetették  minden  ellenörség  nélkül 
egy  zárt  ládába  illetőségeiket  ;  s  a  közszükségek  felesleize- 
sen  is  fedezve  voltak  ;  mit  Machiavell  egyenesen  annak 
tulajdonít,  hogy  a  német  birodalmi  városok  aristocraták- 
tól  mentek  valának  ;  de  már  arra,  hogy  az  enthusiasmust 
nem  gerjeszthető  dicsőségtelen  mindennapiasság  rendes  költ- 
ségei szabad  ajánlás  útján,  nem  egy  pillanatra,  hanem  foly- 
tonosan fedeztethessenek,  a  mint  példa  nincs,  úgy  azt  csak 
remélni  is,  vagy  önmystificatio,  vagy  affectált  kegyelmesdi- 
ség.  Kivetés  kell  itt.  Uraim  !  miszerint  a  teherviselés  a 
javakkal  kötelességileg  és  nem  kegyelmileg  arányban  legyen. 

Második  rovatban  a  megye  béres  szolgáira  megkíván- 
tatott költségek  állanak.  E  rovat  Pestmegyében  1790-ben 
8576  frtot  tőn.  1840-ben  a  fizetés  18,lB0-ra,  ruházat  és 
fegyver  7,170-re  s  így  összesen  25,330  frtra  hágott.  Még  az 
elsőnél  is  meglepőbb  növekedés  !  Ilyen  a  hivatalos  szekere- 
zések  rovatja  is  ;  ez  ötven  év  alatt  3,400  frtról  27,038.  frtra 
hágott.  A  megye  közönséges  épületeinek  tatarozása  pedig 
1,279  frtról    11,958  frtra  emelkedett. 

A  többi  rovatok  közül  a  deperditákat,  mint  a  melyek- 
nek megszüntetése  már  két  országgyűlés  által  czélba  véte- 
tett, elmellőzvén,  még  csak  az  út-  és  hidcsinálást  említjük. 
E  részben  ugyan  Pest  vármegyének  országszerte  ismeretes 
rossz  utai  hangosan  szólanak,  hogy  a  dicsőségből,  mely  a 
köz  jólét  eme  vérereinek  csak  az  adózó  nép  munkájával  s 
pénzével  előteremtéséből  aratható,  Pestmegye  rendéi  dísz- 
koszorújába csak  parányi  boglárka  jutott :  mindazáltal 
figyelmet  érdemel,  hogy  1790-ben  e  rovat  alatt  Pestmegye 
íidózó  népe  még  egy  fillért  sem  fizetett,  jelenleg  azonban 
nnár  naponkint  többet  és  többet  fizet  ;  hát  még  a  tömérdek 
ingyen  közmunkák  s  ezekkel  a  nemzeti  jólét  két  hatalmas 
factorainak  idő  s  munkának  megbocsáthatatlan  vesztege- 
tése !  Ez  így  nem  maradhat,  ennek  lehetlen  így  maradnia  ; 
ebből  anyagilag  és  erkölcsileg  a  legszomorúbb  következmé- 
nyek eredhetnének.  Valahányszor  rendes  normális  állapottá 
tétetik,  mit  ideig-óráig  csak  rendkívüli  hirtelen  szükség 
igazolhatna,  a  káros  eredmény  naponként  fejünkre  súlyoso- 
dik,  mert  a  politikai  számtudománynak  alapelvei  közé  tar- 

tozik,  hogy  egy  számtévesztés  annál  több  zavart  okoz, 
minél  tovább  megyünk  a  számvetésben.  Felejtsük  bár  jog- 
szerűség tekintetében,  hogy  az  ingyen  közmunkák  az  1720. 
évi  1-ső  t.-cz.  elveivel  merő  ellentétben  állanak ;  annyi 
igaz,  hogy  miután  a  pillanat  rendkívüli  szükségein  túl,  oly 
dolgokra  is  terjesztettek,  melyeket  önkénytes  béresekkel 
jobban  teljesíthetni,  mint  kényszerített  ingyen  szolgamunká- 
val, miután  a  státustól  vett  jótétemények  arányát  a  ter- 
hekre nézve  egyenesen  megfordítottuk,  még  csak  saját 
javunkat  sem  eszközlök  ;  mert  alig  van  tartomány  a  civili- 
sált  Európában,  hol  a  közlekedési  segédeszközök  általában 
véve  rosszabb  karban  állanának^  mint  épen  minálunk,  kik 
jnégis  e  czélra  évenkint  legalább  is  60  millió  napszámot 
elvesztegetünk.  Ez  így  nem  maradhat,  ennek  nem  szabad 
így  maradnia  ;  ez  maga  elég  ok,  hogy  gyökeres  orvoslásról 
gondoskodjunk.  így  áll  a  dolog  a  beligazgatás  fenn  előszám- 
lált többi  rovataival  is.  Czélszerűbb  gazdálkodás  által  ugyan 
nyerhetünk  valamit,  a  hivatalos  vontatókat  megszüntetni 
nem  lehetetlen,  a  megye  hajdúi  egyszerűbb  köntöst  is  visel- 
hetnek stb.  :  de  magában  véve  mindez  csak  foltozás  ;  a 
gyökeres  orvoslás,  mely  gyakorlatilag  véve  még  a  jó  gazdál- 
kodást is  föltételezi,  egyedül  abban  áll,  hogy  a  beligazga^ 
tás  házi  szükségeit  aránylag  mindnyájan  viseljük.  Ezt  kí- 
vánja az  örök  igazság,  ezt  a  jog,  törvényesség,  alkotmá- 
nyunk józan  szelleme,  ezt  a  méltányosság  és  az  önérdek. 
Ennyi  indítóokok  ellenében,  midőn  másrészről  mostani 
menthetetlen  mentességünk  támogatására  sarktörvényeink 
philosophíájában  még  csak  ürügyre  sem  találhatni,  egyet- 
értését csak  az  tagadhatná  meg,  ki  még  azt  is  jogszerűnek 
látná,  hogy  gazdatisztjét  úgy,  a  mint  inasát,  az  adózó  nép 
fizesse,  a  íiakker  ingyen  kocsikázza,  Mayer  pedig  magyar 
királynáh  ^>gemüthlich«  termében  ingyen  vendégelgesse.  És 
eddig,  t.  i.  hogy  háziadódolgaink  jelen  állapotja  abnormis 
s  az  örök  igazsággal  ellenkező,  gróf  Sztár ay  nyilatkozatával 
tökéletesen  egyetértünk  s  azt  nemcsak  részünkről,  kiket 
rokonszenveink  a  néphez  vonzanak,  hanem  a  magas  aris- 
tocratia  részéről  is  bevégzett  tény  gyanánt  jegyezzük  föl ; 
de  már  az  arány  s  föltételek  iránt  a  tisztelt  gróf  véleményé- 
vel homlokegyenest  ellenkezünk. 

Szavazat  és  költségvetés.*) 

T. 

A  nemes  gróf,  kire  adótárgyi  fejtegetéseinkben  gyak- 
ran hivatkozni  szerencsénk  vala,  abban  határozza  vélemé- 
nyét :  hogy  1.  a  háziadót  egészen  a  nemesség  fizesse,  mikor 
aztán  — ha  a  tömegek  a  vagyonjogokat  mégis  megtérítik  — 
jó  lelkiismerettel  hadierőt  is  használhat  önmagának,  jogai- 
nak s  jogszerű  tulajdonának  védelmére.  De  a  nemesember, 
ki  jobbágyi  telket  bír,  s  kinek  nemesi  birtoka  nincs,  min- 
den haditerheket  viseljen  kivétel  nélkül,  ellenben  a  háziak 
viseléséhez  semmikép  ne  járuljon,  ép  úgy,  mint  az  adózó 
nép.  2.  A  beligazgatáshoz  tartozó  kiadások  meghatározá- 
sában, kivetésében,  behajtásában,  hovafordításában  stb.  ki 
hozzájárul,  szavazzattal  bírjon  ugyan  :  de  f őszóval  ez  ügyek- 
ben leginkább  azok  bírjanak,  kik  többet,  sőt  legtöbbet 
adóznak  ;  különben  inkább  a  réginél  kíván  a  nemes  gróf 
maradni.  És  e  vélemény  az,  melyben  egyet  teljességgel  nem 
értünk  s  nem  fogunk  soha  érteni.  És  e  részbeni  gondolkozá- 
sunk kulcsa  abban  fekszik,  a  mit  gróf  Széchenyi  István 
>^Kelet  népe«-bení  nyilatkozata  folytában  s  azzal  egyetértve 
kijelenteni  több  ízben  alkalmunk  volt.  t.  í.  hogy  mi  a 
magyar  (jól  megjegj^ezzük,  Uraim  !  magyar)  alkotmány 
jóvoUait  hazánk  Tninden  lakosaira  kiterjesztetni  óhajtjuk. 

Ha  ki  úgy  gondolkoznék,  hogy  e  honban  a  kiváltsá- 
gok, előjogok  és  szabadságok  mindig  csak  egynémelyekre 
szorítva  legyenek,  de  egy  általános  szabadság  soha  se  legyen ; 
ha  ki  úgy  gondolkoznék,  hogy  ez  ország  nemességének  a 
többi  nép  irányában  hívatclsa  örök  időkre  nem  más,  s  más 
nem  is  lehet,  mint  gyámatyáskodás  ;  a  ki  így  gondolkozik, 
attól  saját  szempontjához  mérve  nemcsak  következetesnek, 
de  sőt  nemesnek,  igazságosnak  s  patriarchálisnak  jóakaratú- 
nak  vesszük  a  javaslatot,  hogy  a  beligazgatási  költségeket 
kirekesztőleg  a  gyámnok-osztály  viselje.  Ebben  bizonyos 
lovagiasság  van,  minő  őseinkben  volt,  midőn  intézkedései- 
ket a  tényleges  állapot  pillanatához  mérve,  e  költségeket 
épen  így,  épen  csak  magok  viselték,  s  minőt  az  országg^^'ű- 
lési  költségekre  nézve  ma  is  gyakorol  az  ország  nemessége. 
Kötelesség,  Uraim,  akármely  vélemény  iránt  is  kíméletes 
tisztelettel  viseltetni,  midőn  látjuk,  hogy  egy  nemes  indi- 
vidualitás a  meggyőződés  tűzmelegéböl  fejté  ki.  Vélemény- 
különbséget csak  a  hypocratismus  nem  tűr,  melynek  min- 
den betűjéből  az  árúba  bocsátott  lélek  kandikál,  melynek 


*)  Az  1841-iki  .>Pesti  Hírlap «  79-ik  számából.  K.  F. 

minden  érzelme  felpaskolt  habbuborék.  Mi  egyike  vagyunk 
ítz  értelemben  leggyöngébbeknek :  de  nekünk  van  meg- 
győződésünk f  azért  a  viszonos  jogszerűség  érzelmeivel 
fogadunk  mindent,  a  mi  meggyőződés.  Tgy  az  idézett  véle- 
ményt is.  Azonban  hozzá  nem  járulhatunk  s  nem  járul- 
hatunk azon  oknál  fogva,  melyet  a  »Századunk«  7S.  számá- 
ban névtelen  értekező,  ki  sarcasticus  szökd élései  mellett  is 
mél}''  gondolkozási  elmetehetséget  árul  el,  igen  alaposan 
e  szavakban  fejezett  ki :  hogy  ha  a  háziadót  a  parasztság 
kirekesztésével  egyedül  a  nemesség  viselné.  »a  polgári  szeU 
lem  —  a  civismus  —  vagyis  az  p.gésznek  összeolvadhaiási  fel- 
tété szorítva  volna  ;  mert  ezen  rendszabás  az  osztályok  eszmé- 
jének magvát  hordja^  azaz  elkülönöz«.  Mi  nyiltan  meg- 
valljuk, hogy  politikai  religiónk  alaptanja  összeolvasztás, 
nem  elkülönözés  ;  mi  e  honnak  minden  osztályait  nemzeti- 
ségben és  alkotmányban  egygyéforrottnak,  egy  nagy  nem- 
zeti családdá  egybeolvadottnak  óhajtanok.  Mert  úgy  véle- 
kedünk, hogy  ha  nemzetünkre  e  szép  egységnek  napja  föl- 
derül, bármit  rejtsenek  is  méhökben  az  Európa  politikai 
conjuncturáinak  egén  halkan  felvonuló  fellegek,  a  királyi 
trónt  törhetlen  hűséggel  oly  nemzet  övezendi  körül,  mely 
kül veszély  ellenében  nemes  önérzettel  mondhatja  el  Albion 
koszorús  költőjével  :  » Jöjjön  el  a  világ  három  szöglete^  mi 
visszalökjiík«*)  —  oly  nemzet  övezendi  körül,  melynek  — 
miként  egykor  mondánk  —  törvényszerűségben  edzett  mel- 
léről visszapattanandnak  az  erőszak  s  ármány  minden 
nyilai,  bárha  saját  fiai  lődöznék  is. 

Legyen  hát  távol  tőlünk  minden  lépés,  mely  az  elkü- 
lönözést  sanctionálná  ;  Ipgyen  a  haladás  ösvényén  akként 
intézve  minden  lépés,  hogy  nem  az  elkülönözés,  hanem  az 
egybeolvadás  eszméjének  magvát  hordja  magában.  Ez  egybe- 
olvadás alkotmányunk  szellemétől  nem  idegen  ;  nem  is 
lehet  az  idegen  oly  alkotmánytól,  melyet  annyi  századokon 
keresztül  a  fejlődő  kor,  a  fejlődő  nemzet  magával  fejtett 
együtt  egyszerre.  Már  midőn  N. -Kőrös  és  Kecskemét  váro- 
sainak Pestmegye  gyűlésein  emberemlékezetet  haladó  idők 
óta  gyakorlott  képviseltetésével  olvasóinkat  megismertet- 
nők, mondottuk,  hogy  szabad  földbirtok  alkotmányunk  bol- 
tozatának mindenkor  egyik  sarkoszlopa  volt  és  azért  -— 
azért  emeljük  gyakran  e  szót  :  ^yszdbadjöldt,  mivelhogy  ez 
az  alkotmányos  egybeolvadásnak  egyik  (de  nem  egyedüli) 
elmeilőzh étlen  föltétele.  Nézzünk  bár  vissza  alkotmányunk- 
nak évrajzaiba :  minden  lépten  igazolva  találjuk  ez  állítást. 
Legelőször  á  várjobbágyok,  mint  szabad  földbirtokosok,  az 
alkotmányossággal  egyértelmű  nemes  névbe  beleolvadtak ; 


*)  Shakspeare.  King  John. 


166 


majd  a  kir.  városok,  majd  ismét  a  Jász-Kun  kerületek, 
mindnyájan  mint  szabad  földbirtokosok  az  alkotmány  sán- 
czaiba  befoglaltattak  s  még  ma  is,  kinek  a  királyi  kegyelem 
szabad  földbirtokot  ád,  az  e  birtok  által  az  alkotmánynak 
részesévé  lesz.  A  terjedés  tehát,  az  egybeolvadás,  alkotmá- 
nyunk szellemében  tisztán,  világosan  ben  foglaltatik  ;  minél- 
fogva mi  az  elkülönözésnek,  mint  pillanatnyi  ténynek,  viszo- 
nyos logikai  következményét  ideiglenesen  javaljuk  ugyan, 
de  csekély  véleményünkkel  semmihez  sem  járulunk,  a  mi 
az  elkülönözést  örökithetné,  az  egybeolvadást  gátolhatná ; 
s  azért  a  háziadót  nem  a  nemesség  által  kirekesztőleg, 
hanem  nemes  és  ne-nemes  által,  nem  osztályon-,  hanem 
személyenkinti  aránylagos  kivetés  szerint  együtt  viselen- 
dönek  óhajtjuk,  nyilván  megvallván,  hogy  mi  az  alkot- 
mányos szabadság  egyik  szebb  részét  épen  abban  találjuk, 
miszerint  jogunk  és  szabadságunk  legyen  a  beligazgatási 
költségeket  meghatározni  s  azt  önmagunkra  ki  is  vetni. 
ÍjS  ha  már  a  parasztságot  sem  akarnók  a  nemességtől  el- 
különözni,  még  kevesebbé  egyezhetünk  meg  azon  véle- 
ményben, hogy  a  jobbágy  telket  ülő  nemes  a  többi  nemes- 
ségtől, melyben  sarkalatos  törvényeink  szerint  is  jogkülönb- 
ség nincs,  elkülönöztessék  ;  mert  hiszen  ebből  az  indítványozó 
nemes  gróf  következetes,  logikája  szerint  az  következnék, 
hogy  a  közigazgatási  municipális  határozatok  jogából  is 
kirekesztetnék.  Valóban,  különös  volna,  ha  mi  a  XIX.  szá- 
zadban a  helyett,  hogy  alkotmányos  jogaink  sánczaiba 
többeket  is  befoglalnánk,  még  a  benlevők  közül  is  egy  jó 
rakás  sereget  a  sánczokon  kívül  állítanánk. 

Nézetünk  szerint  mindennek,  a  ki  atyai  hatalom  alatt 
nincs,  vagy  nem  állandóan  lekötelezett  béres  szolga,  ha  a 
megyében  lakik,  legyen  birtokos,  legyen  birtoktalan,  • — 
továbbá  az,  kinek  a  megyében  birtoka  van,  bárha  másutt 
lakik  is,  a  háziadó  viseléséhez  egyenlő  kivetés  szerint  hozzá- 
járulni kellene.  És  pedig  1.  személye  után,  nemes,  nemetlen 
egyenlően,  különbség  nélkül.  A  személyszerinti  adó  csak 
ott  s  csak  akkor  gyűlöletes  és  igazságtalan,  midőn  egyedüli 
rovatja  minden  kivetésnek,  s  mint  ilyen,  fejadónak  nevez- 
hető, minőt  például  Róma  császárjai  szedtek  a  gallusoktól 
(Gibhoni  szerint  minden  fejtől  16  arany),  mi  mellett  azon- 
ban több  ember  is  számíttatott  egy  fejre  és  egy  ember  is 
több  fejre,  a  mint  például  Sidonius  Apollinaris  panaszko- 
dik, hogy  úgy  bántak  vele  az  adószedők,  mintha  cerberus, 
azaz  háromfejű  volna.  De  midőn  az  adózás  azon  egyedül 
helyes  és  igazságos  alapra  építtetik,  hogy  a  ki  mint  része- 
sül a  státus  jóvoltiban,  akként  részesüljön  annak  mellőz- 
hetlen  terheiben  is  :  a  személyt,  mint  a  mely  szintúgy 
tárgya,  sőt  főtárgya  a  státus  ótalmának,  az  adóvetés  róva- 

iáiba  egy  igen  mérsékelt,  de  egyenlő  kulcs  szerint  befogla- 
landónak  hisszük.  2.  Fizessen  kiki  birtoka  után  arány 
szerint.  A  szabad  földbirtok  vétessék  kulcsalapul,  termékeny- 
ségi osztályzat  szerint  ;  tehát  a  minőséget  mennyiség  által 
pótoló  eszmének,  mint  adó  tekintetében  egyenesen  az  ipart 
terhelő  szerencsétlen  gondolatnak  száműzésével.  A  jobbágy- 
föld akkép  parificálhassék  a  szabadfölddel,  hogy  amannak 
birtokértékéből  a  jobbágyi  adózások  és  tartozások  s  püspöki 
dészma  lehuzatván,  ezektől  a  földesúr  s  dézsmabirtokos,  a 
jobbágy  pedig  csak  a  felmaradott  értéktől  adózzék.  8.  A  fekvő 
birtokot  nem  birok  (hova  tőkepénzeseket,  ügyvédeket, 
orvosokat,  földmérőket,  fizetéses  vagy  nyugpénzes  hivatal- 
nokokat stb.  is  számítunk)  fizessenek  tőke-  és  jövedelem- 
adót, melynek  valósítása  a  minő  jogszerű,  ép  úgy  a  szoros 
igazsághoz  emberileg  közelítve  ki  is  vihető.  Egyébiránt  az 
adókivetési  rendszerről,  mint  az  országos  pénzügyi  tudo- 
mánynak egyik  igen  nevezetes,  de  tökéletesen  még  sehol 
meg  nem  oldott  ágazatáról  egykor  talán  rovatról-rovatra 
részletesen  elmondjuk  igénj'telen  nézeteinket  ;  most  még 
csak  annyit  jegyzünk  meg,  hogy  az  adó  vetés  elveit  úgy, 
valamint  azt  is,  minő  költségrovatokból  állhat  a  törvény- 
hatóságoknak háziadó-lajstroma,  országgyűlésileg  meghatá- 
roztatni  kívánjuk,  miszerint  vége  legyen  az  aggodalomnak, 
hogy  a  kevésbé  jó  birtokosok  a  több  csekély  vagy  semmi 
birtokuaknak  áldozataivá  lehetnének. 

A  mi  pedig  a  háziadónak  országgyűlésileg  meghatáro- 
zandó rovatait  illeti  :  ezúttal  csak  két  megjegyzést  kívá- 
nunk tenni.  Első  az,  hogy  mi  az  út-  s  hídépítést,  csatorna- 
ásást s  egyéb  megyei  közmunkát  egyenesen  olyannak  óhajt- 
juk tekintetni,  mint  a  háziadónak  akármely  más  rovatát. 
Erre  nézve  elmondok  gyakorlati  nézeteinket,  melyeknek 
vázlata  abban  pontosul  össze  :  hogy  meghatároztatván  az 
erő,  melynél  többet  éven  át,  rendes  körülmények  közt,  köz- 
munkára nem  fordíthatni,  a  közmunkák  gyalog-  és  szeke- 
res-napszámra, ezek  pedig  illendő  ár  szerint  pénzre  számít- 
tassanak s  pénzben  vettetvén  ki  a  háziadó  többi  rovataival 
egyetemben,  kinek-kinek  szabadságában  álljon  illetőségét 
szabott  ár  szerint  munkában  ledolgozni,  vagy  pénzben 
lefizetni ;  főtekin tétnek  vétetvén,  hogy  senki  csak  egy  kapa- 
vágást se  tegyen  a  nélkül,  hogy  munkájával  adójának  egy 
részét  leróná.  Miáltal  az  eszközöltetnék,  hogy  a  közmunka 
legtöbb  esetben  nem  volna  kényszerített  és  semmi  esetben 
nem  volna  ingyen  ;  következőleg  nem  volna  a  nép  tunya- 
ságának  gyakorlati  oskolája.  Második  az,  hogy  Bars  vár- 
megyének példája  szerint  a  népnevelésnek  azon  költségeit, 
melyeket  minden  e  czélra  fordítható  segédeszközök  sem 
fedezhetnek,  egyenesen  azon  legsürgetőbb  beligazgatási  költ- 

ségek  közé  számíthatjuk,  melyeket  személyválogatás  nél- 
kül mindenkire,  legyen  gyermekes  vagy  gyermektelen, 
nemes  vagy  németien,  aránylag  kivetn  is  beszedni  kell.  a 
kivetésnek  azon  elvei  szerint,  mik  a  háziadótárra  nézve 
országgy úlésileg  megállapítandók  :  úgy  mindazonáltal ,  hogy 
é  költségek  nem  az  összes  megyei,  hanem  a  községi  költsé- 
gek közé  tartozzanak,  miket  minden  helység  külön  viselni 
köteles  legyen. 


II.*) 

A  nemességnek  minden  beligazgatási  költségektől  való 
mentessége  rendellenes  és  az  örök  igazsággal  ellenkező.  E  szó 
a  mily  igaz,  ép  oly  ösztönző,  hogy  siessen  a  magyar  aris- 
tocratia  megbizonyítani  a  reá  naponkint  több  és  röbb  érdek- 
kel figyelő  külföldnek,  mikép  dicsőségéhez  számítja,  igaz- 
ságtalanságot ép  úgy  nem  gyakorlani,  mint  a  mint  túrni 
nem  szereti.  Igen,  de  azt  mondják  :  »A  beligazgatáshoz 
tartozó  kiadások  meghatározásában,  kivetésében,  behaj- 
tásában, hovafordításában  ki  hozzájárul,  szavazattal  birjon 
ugyan,  de  főszóval  leginkább  azok  bírjanak,  kik  többet, 
sőt  legtöbbet  adóznak. «  Ez  köttetik,  mellőzhetlen  föltéte- 
lül az  igazság  elvállalásához,  különben  az  mondatik  •  inkább 
maradjunk  a  réginél,  azaz  maradjunk  annál,  a  miről  elis- 
merők,  hogy  rendellenes  s  az  örök  igazsággal  ellenkező.  És 
emlékezzünk,  miképen  a  javaslat,  mely  adóróli  fejtege- 
sinkre  alkalmul  szolgált,  aristocratiai  előjogok  megörökí- 
tése szempontjából  indul,  s  e  szempontból  teszi  fel  a  szava- 
zati osztályozás  is  előzvény  gyanánt,  hogy  a  házi  adót 
egészen  csak  a  nemesség  viselje  :  következőleg  a  szavazati 
különböztetés  javaslata  szorosan  s  egyedül  csak  a  nemesség 
körére  szól,  — ■  azon  nemesség  körére,  melyről  egyik  sarka- 
latos törvényünkben  írva  van,  hogy  a  legutósó  nemesnek 
sincs  kevesebb  szabadsága,  mint  a  legelső  országnagynak. 
Mit  tesz  hát  más  szóval  e  javaslat  ?  Sem  többet,  sem  keve- 
sebbet mint  ennyit  :  a  »semmü  rólunk,  nélkülünk«  —  alkot- 
mányos elv  továbbá  is  csak  a  születéses  aristocratia  körére 
maradjon  szorítva  ;  de  kevesítsük  e  jog  osztályosinak  eddigi 
számát  (a  jobbágytelket  ülő  nemesek  kizárásával,  a  mint 
javasoltatik),  a  megritkított  születéses  aristocraták  közé 
pedig   hozzuk   még   be   a  gazdagsági  aristocratiát. 

Tiszteljük  mi  az  indítványozó  nagyérdemű  gróf  nemes 
individualitását,  de  a  társasági,  nagy  kérdéseket  önmagok- 
ban  szükség   meglatolni,    felejtve   a   halandó   egyede    s   az 


*)  Az  184:l-iki  »Pesti  Hirlap«  80-ik  számából.  K.  F. 

egyedeknek  egész  tömegét,  elemeikben  kell  felbonczolni;  s 
hatásuk  képét  megnézni  a  történetek  évrajzaiban.  Ne  mys- 
tiíicáljuk  hát  magunkat  individualitásokkal ;  ha  e  javaslat 
elfogadtatnék,  a  jövendő  igazolná  meg,  mit  Klübernél  a 
bécsi  kongresszus  actáiban  (Vl-ik  rész  452.  lap)  nemzetünk 
múltjára  vonatkozólag,  a  mágnások  túlnyomó  hatalmáról 
jól  vaű;y  rosszul,  irva  találunk.  Nem  is  sokat  nyomhat  az 
ellenvetés  :  hogy  hiszen  csak  a  beligazgatási  költségekrőli 
határozat  forog  kérdésben,  csak  itt  volna  kevesebb  szavuk 
a  szegényebbnek,  minden  egyébben  szólhatnának  és  szavaz- 
hatnának s  határozhatnának.  Ez  ellenvetésből  hiányzik 
minden  lélektan,  kiányzik  minden  gyakorlat.  A  kinek  egy- 
szer azt  mondhatnák  :  az  alkotmányos  élet  eme  lényeges 
kérdéseinél  önnek  szava  épen  nincs,  vagy  csak  sokkal  keve- 
sebb, mint  más  egyénnek,  —  kinek  azt  mondhatnák,  az  a 
polgári  állásról  lesülyedett.  Hol  egyszer  a  pénzaristocratia 
határozottan  a  homloktérbe  lép,  ott  nincsen  többé  meg- 
állapodás ;  minden  kerékfordulásnál  tovább  s  továbbra  uj 
erőt  nyer,  s  majd  néhány  gazdagok  nagy  számú  szegénynek 
állanak  ellenében.  S  mi  a  kinézés  ily  állapotból  ?  Keserű 
titkos  érzelemharcz,  mely  ha  veszélyesebb  tényekre  nem 
fakad,  bizonyosan  eltörpíti  hon-  és  szabadságszeretetét,  és 
elsorvasztja   a  népjellemet. 

Ha  jog  és  szabadság  történetein  emlékezetünket  végig- 
futtatjuk, azt  találjuk  ugyan,  hogy  a  census  eszméje,  misze- 
rint hajdan  a  polgárok  érték  szerint  osztály oztattak,  újabb 
időkben  pedig  a  politikai,  kivált  választási  jogok  gyakor- 
lata bizonyos  értékhez  köttetett,  sok  nemzeteknél  előfor- 
dul, így  Athénében  az  előbb  túlhatalmas  aristocratiával 
mintegy  alkura  lépve,  Solon  a  polgárokat  négy  osztályra 
választá,  melyeknek  utolsója  (Thetes)  státushivatalt  (Aris- 
tides  idejéig)  nem  viselhetett ;  de  szavazat  joga  mindenkinek 
egyenlő  volt.  Rómában  ellenben  történt  valami  hasonló 
ahhoz,  a  mi  itt  javasoltatik.  Servius  TuUius,  az  utolsó  előtti 
király,  a  plebejusokat  az  előbb  kirekesztőleg  csak  a  patrí- 
ciusok által  birt  jogokba  befoglalván,  a  három  hatalom- 
elem kölcsönös  mértékletéül  az  egész  római  népet  érték- 
arány szerint  hat  osztályba  s  ezeket  193  centuriára  osztotta  : 
úgy  mindazáltal,  hogy  a  kevés  számú  leggazdagabbat  magá- 
ban foglaló  első  osztálytól  98  centuriát  csinált ;  az  utána 
következő  4  osztályból  94-et ;  végre  a  hatodik  osztályt,  a 
birtoktalanoknak  egész  tömegét,  egyetlenegy  centuriába 
szorította  ;  miből  aztán  az  következett,  hogy  a  népgyűlése- 
ken minden  centuriának  egy  szava  lévén,  a  98  renturiát 
tevő  első  osztály  a  kevés  számú  leggazdagabbak,  az  egész 
roppant  néptömeg  ellenében  szótöbbséggel  bírtak,  a  szegé- 
nyek egész  serege  ellenben  csak  egy  szóval  bírt  192  ellené- 

ben  ;  csakhogy  viszont  a  katonáskodástól  is  egészen  ment 
volt.  E  szerkezetnek  legelsőbb  is  a  királyságra  vonatkozó- 
lag támadott  következéseit  tudjuk  mindnyájan.  Servius 
Tullius  említett  osztálj^ozása  hasonlít  némileg  az  eszméhez, 
mely  azon  javaslatban  foglaltatik,  hogy  háziadó  kérdések- 
ben szavazattal  minden  (nem  jobbágy)  nemes,  de  föszóval 
a  legtöbbet  adózók  bírjanak :  egy  lényeges  különbség  de 
mégis  van,  az  :  hogy  Rómában  a  nép  lön  felosztva  ;  nálunk  a 
nép  kirekesztésével  a  nemesség  osztatnék  fel,  azaz,  mint 
fölebb  mondánk  :  a  születési  aristocratiát  még  gazdagsági 
aristocratia  szorítaná. 

Ujabb  korban  a  státustörténetek  nem  mutatnak  semmi 
hasonlót.  A  választási  jog  ugyan  még  a  képviseleti  rendszer 
anyaországában  Angliában  is  bizonyos  értékhez  van  kötve, 
a  mi  Francziaországban  a  census  magasságánál  fogva  any- 
nyira  megy,  miszerint  ez  országban,  melyet  szabadság  és 
egyenlőség  honának  neveznek,  36  millió  ember  közül  poli- 
tikai jogokat  csak  180  ezer  gazdag  ember  s  tetemes  számú 
kormányszolga  gyakorol  ;  a  minek  következését  borzadva 
szemléljük  a  beteg  népállapot  irtózatos  kór  jeleiben  ;  de  már 
annak  példáját  a  világon  sehol  sem  látjuk,  hogy  a  politi- 
kai joggyakorlatra  megkívántatott  értékkel  birok  között 
is  fokozat  tétetnék,  de  mégis,  csalatkozunk,  van  példa  a 
szavazati  duplicatumra,  és  épen  Frankhonban  van,  hol 
XVIII-ik  Lajos  alatt,  egy  reactionális  törvény  a  leggazda- 
gabbakat  kettős  szavazattal  ruházta  fel.  Ez  1820-ban  tör- 
tént, s  csak  10  év  kellett,  hogy  az  következzék,  a  mi  1830-ban 
elkövetkezett. 

De  váljon  minő  okkal  is  lehet  a  kérdéses  javaslatot 
védeni  ?  azzal  talán,  hogy  mindenkinek  oly  arányban  kell 
szavazati  joggal  bírni  a  közpénzekrőlí  határozatnál,  minőben 
a  fizetéshez  hozzájárult  ?  Igen,  de  váljon  részvényes  társa- 
ság-e a  státustestület,  hogy  a  személy  semmit,  s  mindent 
csak  a  részvényszám  nyomjon,  s  ember  csak  annyi  joggal 
bírjon,  mennjd  reá  mint  erszénytartóra  a  holt  mammonból 
visszasugárzik  ?  Nem.  nem  a  syllogísmusban  sophisma  van. 
Nem  azért  kell  valakinek  több  jogokkal  bírnia,  mívelbogy 
több  adót  fizet,  hanem  azért  kell  több  adót  fizetnie,  mivel 
a  státusnak  több  javaiban  már  részesült,  e  teherviselés 
.  díját  már  elvette  abban,  hogy  aránylagos  kivetés  szerint 
többet  fizethet,  mint  más  szegényebb.  Aztán  áldozatról 
szólanak.  Ki  hoz  hát  a  státusnak  legnagyobb  áldozatot  ? 
»Bízony,  mondom  nektek,  —  szól  az  evangélium  — •  hogy  a 
szegény  özvegy  többet  vetett  a  ládába,  hogy  nem  mint  a 
többi  ;  mert  mindenek  abból  vevének  pénzt,  a  mivel  bővöl- 
ködnek,  ez  pedig  az  ő  szegénységéből.*  — -  És  ha  megnézzük 

az  alkotmányos  nemzetek  joggyakorlatát,  a  teher  s  áldozat 
fogalmának  ép  ezen  eszméjét  találjuk  valósítva;  mert 
például  Angolhonban,  hol  mégis  az  aristocratia  oly  hatal-' 
mas  országlási  elem,  adóhatározási  kérdésekben  a  leggazda- 
gabb földbirtokosok  testületének,  a  hatalmas  lordok  házá- 
nak  még   csak   szava   sincs. 

Ne  gondolkozzunk  hát  a  XIX.  században  arról,  hogy 
oly  jogszorító  csemetéket  oltogassunk  alkotmányunk  ős 
törzsökébe,  minőről  őseink  még  a  majorátusok  behozatala- 
kor sem  álmodoztak.  Ez  iránynak  ideje  lejárt,  mert  ninos 
sem  alkotmányos,  sem  rationális  alapja.  A  gazdagság  bizo- 
n^'os  tekintetben  mindig  nyomadékkal  birand  a  polgári 
életben,  ez  a  dolog  természetében  feküszik  ;  de  igazságos, 
üdvös-e  ezen  természetes  túlnyomóságot  még  törvények 
által  is  ápolni,  nevelni,  potencirozni  ?  Vagy  talán  ochlo- 
cratiától  fél  valaki  ?  Ez  minálunk  csudálatos  félelem  volna ; 
e  tekintetben  nem  kell  egyéb  felelet,  mint  a  múlt  idők  tör- 
téneteire, s  számos  törvényeink  tanúságára  hivatkozni. 

A  mi  minket  illet :  mi  e  dologról  úgy  vélekedünk,  hogyha 
majd  egykor  alkotmányunk  sánczaiba  az  egész  nép  be  lesz 
foglalva  :  municipális  szerkezetünk  terinészeteser  nem  fogja 
megtarthatni  ős  népgyíílési  typusát,  hanem  képviseleti 
rendszerré  kell  fejlődnie  ;  ekkor  lesz  ideje  határozni :  kell-e 
vagy  nem  kell  censushoz  kötni  a  politikai  jogok  gyakor- 
latát s  kell-e  és  mikép  kell  egységbe  hozni  a  képviseleti 
rendszert  a  nemességnek  most  alkotmányszerűleg  fennálló 
személyes  szavazat  jogaival  ?  Erről  vitatkozni  most  még 
egészen  szükségtelen,  s  mivel  szükségtelen,  mi  az  aristo- 
cratiában  a  jogegyenlőséget  sértetlen  épségben  fentartani 
még  azért  is  óhajtjuk,  mivel  ebben  csak  ebben  találjuk 
alkotmányunk  békés  kifejlésének  közvetítő  elemeit :  ellen- 
ben a  szabad  földbirtokos  községeknek  követeik  által,  a 
többieknek  pedig,  legalább  adókérdésekben,  községenkinti 
népszótöbbséggel  szabadon  választandó  ügyvédek  által,  a 
közdolgokba  befolyást  engedni,  igazságosnak  és  korszerű- 
nek   Ítéljük. 


Szűkölködés.*) 

Mi  kevesek  az  ember  napjai,  s  mi  számosak  e  kevés 

napokban  a  szenvedésnek  órái  ? Honnan  az  erő  a  gyönge 

emberben,    össze    nem  roskadni  az  élet  terhe  alatt  ?  —  — 
A  természet  keze  hasonlít  ama  lándzsához,  melyről  írva  van. 


*)  Az  1841-iki  »Pesti  Hírlap*  81-ik  számából.  K.  F. 

hogy  meggy ógyítá  a  sebet,  melyet  döfött  volt.  Midőn  meg- 
nehezül az  idők  súlya  vállaink  fölött :  megbírjuk  terhét, 
'mivel  reméljük,  majd  jóra  fordul,  s  a  remény  sejdítlenüí 
is  úgy  hat  ránk,  mint  a  szálló  napsugár  fellegekre  :  »arannyá 
festi «  —  mint  a  költő  szól.  —  Ha  pedig  roncsolt  élettel  bár, 
de  mégis  átvergödénk  a  baj  nehezén  :  a  leélt  szenvedésnek 
még  öröme  s  a  fájdalomnak  éldelete  van  ;  mert  az  emlé- 
kezet engesztelő  tükör,  melyből  a  letűrt  szenvedés  szelíd 
mosoly lyal  néz  felénk,  mint  szokott  harczban  csonkult 
tagjára  az  ősz  bajnok.  És  e  remény  és  ez  emlékezet  a  kettős 
gyámol,  mely  a  szenvedő  embert  élte  terhe  alatt  összeros- 
kadni nem  engedi.  Ez  nagy  jótétemény  a  természettől,  de 
árnyékoldal  nélkül  még  ez  sincs,  mint  nincsen  semmi ;  a 
mi  emberi.  Ez  árnyékoldal  pedig  abban  van,  hogy  e  kéjelgö 
emlékezet  s  a  mindig  jobbra  váró  remény  gyakran  süketté 
teszen  az  idő  intő  tanácsa  iránt,  szárnyát  szegi  az  előrelátó 
bölcs  gondosságnak,  miszerint  ismét  készületlenül  talál  az 
újdon  előforduló  baj,  melyben  ismét  remélleni  s  majd  mul- 
tának emlékezetén  kéjelegni  fogunk,  melyet  azonban  elhá- 
rithatánk,  ha  megszokjuk  követni  Schiller  intését,  hogy  a 
jövendőt  vegyük  tanácsul,  ne  pedig  tetteink  szerszámául. 
'És,  fájdalom !  minő  az  ember,  olyan  a  társaság,  mert  embe- 
rekből áll ;  egyesek  hibái  mint  erényei  egy  nagy  egészbe 
összeforrnak,  s  a  lélekösztön  rugói  ugyanazok.  Innen  van, 
hogy  az  említett  gondatlanság,  mely  a  jelennek  röppenő 
perczein  csügg,  s  a  jövendőről  —  német  példa  szerint  — 
azt  tartja  :  jő  idő,  majd  jő  tanács  is  ;  e  gondatlanság  — 
mondánk  —  összes  társaságnál  ép  úgy  gyakori,  mint  egye- 
deknél. 

lm!  Magyarország,  a  tejjel,  mézzel  folyó  Kánaán, 
mely  hivatva  lehet,  mely  hivatva  van,  hogy  az  ember  — 
s  pénzgazdag  Álbionnak  gabnatára  legyen ;  melynek  henger- 
malom őrlötte  lisztjével  terhelt  hajóit  ismerni  kellene  a 
távol  ter^gereken.  Jöjjön  egy  szűk  esztendő  (a  mint  csak- 
nem minden  harmad-negyed  idén  rendesen  jönni  szokott), 
s  már  beköszönt  a  szűkölködés ;  jöjjön  kettő,  s  már-már 
éhség  van,  ekkor  kapkodunk  mindenfelé,  érezzük  a  kény- 
telenséget,  hogy  rendkívüli  körülmények  közt  rendkíviili 
segédmódokhoz  kell  nyúlni,  hő  buzgalommal  pengetjük 
ajkainkon  a  status  oeconomisták  javaslatait ;  de  ha  majd 
egykor  —  jól  avagy  rosszul  —  télen,  tavaszon  átvergödénk, 
egy  hosszú  lélekzetet  veszünk,  elbeszéljük  egymásnak  a 
túlélt  bajok  kéj  érzelmével  küzdelmeinket;  reméljük,  most 
majd  minden  jó  leszen ;  de  az  időtől  annyi  tanácsot  nem 
kérünk,  mint  a  hangya  kér,  és  szokott  indolentiával  semmit 
nem  teszünk,  hogy  fedezve  legyünk  inség  ellen,  ha  majd  a 
termesztő  erő  megpihen ;  sőt  mindent  teszünk,  hogy  a  bajt 

gondatlanság  által  növeljük.  Ezt  gyermeki  stádiumnak 
kellene  mondanunk,  hahogy  a  keleti  fatalismus  jellem- 
vonása   nem    volna. 

Hogy  felét  sem  termesztjük  annak,  mit  termesztenünk 
lehetne,  immár  ezerszer  írva,  mondva  volt.  Hogy  Éden 
kertjén  kívül,  kivévén  egyes  szerencsegombákat,  az  istenek 
áldásaikat  munka  és  szorgalomhoz  kötötték,  már  az  óvilág 
bölcseitől  megtanulhatók.  Hogy  munkát  és  szorgalmat 
törvények  által  növelni,  törvények  által  csökkenteni  lehet, 
hogy  az  egésznek  jólétét  egyesek  képzelt  javának  feláldozó 
törvények  magát  a  föld  termékenységét  is  mintegy  békóba 
szoríthatják  — •  mindezt  a  népgazdasági  tan  már  axióma 
fokára  küzdé  ;  —  minek  igazolását,  ha  saját  példánk  reánk 
nem  hatna,  Siciliában  szemlélhetjük,  melyben  aránylag 
talán  több  ember  éhezik,  mint  az  eszkimók  között ;  míg 
hajdan  Rómának  élelemtára  vala.  Azért  hát  szabad  föld^ 
Uraim  !  és  ismét  és  ezerszer  ismét  szabad  föld  !  bármit  károg- 
jon is  a  feudális  oppositió.  Útját  és  módját,  miként  kell 
földünket  szabaddá  tenni,  ám  vitassuk  meg  emberséges 
szándokkal,  becsületesen;  és  ne  legyen  senki  közöttünk, 
ki  saját  véleményének  csalhatlansági  reputatióját  többre 
becsülné,  mint  a  hon  javát ;  de  forrjunk  össze  testvéri  ügye- 
kezettel  az  akaratban,  hogy  lehető  legjobban,  lehető  leg- 
kevesb  áldozattal,  lehető  legtöbb  kímélettel  érhessük  el  a 
czélt,  melynek  gazdagra,  szegényre  jótékonysága  a  józan 
értelem  előtt  rég  minden  ellenvetésen  túl  van :  mely  ellen 
hát  nem  is  igen  lehetne  más  hangot  hallanunk,  mint  vagy 
a  szolgalelkü  hypocrisisét,  vagy  a  nevetséges  tudatlanságét, 
minőt  például  az  árulna  el,  ki  az  úrbéri  adózások  és  szolgá- 
latoknak teljes,  tökéletes  kármentesítés  melletti  kisajátí- 
tását a  tulajdon  megtámadásának  mondaná,  s  ezzel  jelét 
adná,  hogy  jog-  és  státustudomány  abc- j ében  még  csak 
annyira  sem  haladt,  miszerint  megtudná  mondani,  minő 
portéka  az  a  birtok,  az  a  tulajdon  ? 

Azonban  e  honnak  nagyrésze  áldásdús  föld ;  midőn 
csapástól  megőrzik  az  istenek,  van  annyi  gabnánk,  hogy 
olcsóság  miatt  becsét  vesztené ;  mert  a  külkereskedésnek 
megvannak  a  maga  akadályai,  miknek  elhárítása  egyedül 
magunktól  csak  annyiban  függ,  a  mennyiben  belső  köz- 
lekedési eszközök  nélkül  külkereskedésnek  is  pangani  kell, 
s  a  mennyiben  hiányzik  jellemünkből  a  vállalkozási  szellem, 
mely  vásárt  keres  és  talál  annak,  a  mivel  Isten  megáldotta. 
A  belkereskedésnek  pedig  szintúgy  megvannak  akadályai, 
mikről  már  többször  szólottunk,  s  miknek  elhárítása  alkal- 
masint csak  magunktól  függ,  elég,  hogy  bő  esztendőben 
gabnánkat  becstelen  jószágnak  nézzük  ;  az  elkövetkezhető 

szűk  esztendő  eszünkbe  sem  jut  ;  s  nemcsak,  hogy  meg- 
takarításról nem  gondoskodunk,  de  még  minden  kigondol- 
ható módon  vesztegetjük  is.  Láttunk,  s  nem  egyszer  lát- 
tunk parasztot,  ki  szakajtóval  mérte  lovának  a  tiszta  búzát, 
ép  olyannal,  minővel  zabot  mért  volna,  ha  zabja  van ; 
láttuk  (s  ez  mindennapi  látvány),  mint  mérnek  falusi  gazd- 
asszonyok öblös  fazekat  tele  búzával  falékesitő  mázas  kan- 
csóért, vagy  egy  maroknyi  fanyar  gyümölcsért,  melynél 
kertjökben  talán  jobb  teremne,  ha  gazdájoknak  fát  ültetni 
eszökbe  jutna.  Ez  azonban  hagyján  !  A  termék  emberkézből 
emberkézbe  jut,  sovány  agyagon  lakó  gerencsér  boldogabb 
vidék  áldásából  él,  s  a  gondos  kertműves  iparkodását  henye 
nyalánkság  megjutalmazza.  De  már  az  csakugyan  meg- 
bocsáthatlan ,  hogy  a  mezei  gazdák  nagy  része  oly  oktalanul 
bánik  termésével,  miszerint  nem  igen  csalatkozunk,  midőn 
állítjuk,  hogy  az  egészt  véve,  talán  nem  kellene  szűkölkö- 
déstől  tartani,  hahogy  az  aratás  végeredménye  annyival 
több  volna,  a  mennyit  hordásnál  s  nyomtatással  még  most 
e  szűk  esztendőben  is  elvesztegeténk.  E  veszteség  felszá- 
mítása a  gazdasági  arithmetikában  ismeretes  dolog,  s  ha  a 
Magyar  Gazda  derék  szerkesztői  e  veszteséget  számban 
kimondják,  bizonnyal  elborzadunk  a  mennyiségtől.  Mi  leg- 
alább tudnánk  az  »áldott  térmezőkről«  példát  mondani, 
hogy  ámbár  alig  adott  az  aratás  két-három  magot,  mégis 
e  kevésből  annyit  szórtak,  vesztegettek  el  haszontalanul, 
hogy  a  tarló  a  legszebb  vetéskint  zöldellenék,  s  taligástul 
hordaná  be  naponkint  a  juhász  a  buja  növénytől  elhullt 
juhokat. 

De  kisérjük  tovább  annak  megmutatását,  a  mi  miatt 
minap  mondók,  hogy  a  nálunk  honos  czimbokrétából  leg- 
kevssbbé  illik  kalapunk  mellé  a  »circumspectus.«  Nemrégi- 
ben egyik  erdélyi  német  hírlap  a  szűk  termésről  elmélkedvén, 
csudálkozva  kérdezé  :  mikép  lehet,  hogy  a  magyarhoni  vár- 
megyék özönét  nevezik  ki  a  választmányoknak  ezer  kü- 
lönféle dolgokban,  de  takarékmagtárak  felállítása  végett 
választmányt  még  sehol  nem  neveztek  ?  Ez  a  jó  úr  nem  igen 
ismeri  dolgainkat.  Egy-két  ily  magtárt  már  láthatni  is ; 
a  mi  pedig  a  tervezést  illeti :  bizonyosan  kevés  megye  van 
az  országban,  mely  magtárakról  nem  tanácskozott  vagy 
tán  végzett  is ;  csakhogy  többnyire  oly  időpontban,  midőn 
az  Ínség  kapunk  előtt  állt ;  midőn  a  rögtöni  létesítés  lehe- 
tetlen volt  ;  bő  esztendőben  pedig  felejtők  kész  terveinket ; 
beléringattuk  magunkat  az  örökös  áldás  reményeibe,  és 
semmit  nem  tevénk.  Azonban  mivel  ez  ekkorig  így  volt, 
nem  következik,  hogy  jövendőben  is  mindig  így  lesz.  Fej- 
lünk, Uraim,  már-már  elég  erősek  vagyunk  nyílt  szemmel 
betekinteni  az  önismeret   tükörébe ;    majd   elkövetkezik   az 

akarat,  mely  kivetkeztet  gyarlóságinkból,  és  a  terveket, 
miket  a  józan  fon  tolás  szőtt,  a  férfiasság  létre  hozza  ;  a  nyil- 
vánosság pedig  őrködni  fog,  hogy  a  megyei  határozat  végére 
nyomandó  eme  szavak  :  »é5  e  rendelet  végrehajtás  végett  az 
illető  tisztviselőknek  kiadatni  rendeltetett«  holt  betűsorok  ne 
maradjanak.  Mi  úgy  gondoljuk,  hogy  a  terveket  most  kell 
megkészíteni,  s  a  jövő  nyáron  végrehajtani.  Nem  kételke- 
dünk, hogy  sok  nemes  megyék  alkalmat  nyujtandanak, 
e  tárgyról  ismételve  szólani.  Most  csak  annyit  jegyzünk  meg, 
hogy  mi  más  tartalékmagtár  felállításának  nem  vagyunk 
barátai,  mint  csak  épen  annak,  mely  a  nép  adalékaiból 
került  össze,  s  csak  az  által  is  tartatik  fen ;  miszerint  ne 
legyen  alamizsnatár,  melyre  a  henyeség  támaszkodhassék, 
hanem  legyen  a  takarékosság  szekrénye,  melyből  csak  az 
vesszen  ki,  a  ki  belé  tőn  :  az  első  megalapításnál  mindaz- 
által a  földesurak  nagylelkűségét  igényeljük.  Ebből  önként 
következik  :  hogy  nem  megyei,  hanem  helységi  magtárakat 
kívánunk,  s  hol  a  hely  alkalmas  s  a  község  gyenge,  költséges 
épülettől  a  dolgot  fel  nem  függesztenők,  hanem  jól  készült 
s  (a  színig  teli  tartás  végett)  csak  egy-egy  fölmérésre  számí- 
tott vermekkel  is  beérnők.  Továbbá  az  ily  magtárak  létesí- 
tésére igen  hatalmas  ösztönnek  vélnők,  ha  végzés  által 
kijelentetnék,  hogy  az  abba  letett  gabna  akár  pénz,  akár 
termesz tmény béli,  szóval :  bármi  néven  nevezett  közadó 
fejében  elfoglaltatni   semmi   esetben   sem  fog. 

Mindez  azonban  a  jelen  szükségen  korántsem  segít  ; 
s  ha  azt  vetjük  föl  kérdésül  :  mit  kell  most  tenni  ?  Általános 
feleletet  alig  adhatni  ;  mert  a  dolog  kör  ülménj^  szerinti 
különbségtől  függ.  Rendkívüli  állapot  ugyan  rendkívüli 
segélymódokat  igényel :  de  az  óvatosság  minden  esetre 
erősen  kötelesség,  nehogy  szükségen  túl  aggasztó  kora 
lépésekkel  a  tömegben  rettegést  okozzunk,  s  ekkép  a  bajt, 
melyet  legyőzni  akaránk,  tán  még  neveljük.  Elvnek,  a  meny- 
nyiben itt-ott  majd  kötelező  határozatról  is  kellene  szónak 
lenni,  nem  azt  óhajtanok,  hogy  a  sokaság  néhány  kevesek 
költségén  tápláltassék,  hanem  azt,  hogy  néhány  kevesek 
akadályozva  legyenek  a  sokaság  ínségét  előmozdítani. 
Mindenek  fölött  tehát  a  szükségtelen  fogyasztást  gátolan- 
dónak,  s  e  végett  mindazon  vidékeken,  hol  a  szűkölködés 
biztosan  előre  látható,  a  tömérdek  pazarlást  okozó  lármás 
lakodalmakat  a  köznépnél  eltiltan dóknak  véljük.  Katonai 
élelmezés  tekintetében  hahogy  tavasz  felé  tetemes  drágu- 
lástól tarthatni,  szükségesnek  látnók,  a  deperditák  terhe 
viselni  szokott  házi  pénztár  útján  gondoskodni,  hogy  a  más 
módon  teljességgel  ki  nem  kerülhetett  élelmezés,  legalább 
a  mostani  piaczi  árnál  többe  ne  kerüljön ;  mit  a  földbirtoko- 
sokkal  kötendő   szerződések   által   eszközölhetni.   Továbbá, 

minthogy  galicziai  tudósításink  szerint  ott  bő  aratás  volt, 
a  lengyel  határszélnéli  megyék  e  részbeni  szükségeiket  tán 
még  olcsóbban  onnan  fedezhetnék,  s  azt  is  előmozdíthat- 
nák, hogy  vásárpiaczaikon  a  népnek  módja  legyen  közvet- 
len a  galicziai  termesztőktől  vásárolhatni ;  hogy  pedig  legyen 
min  vásárolnia,  törvényhatóságoknak  s  egyes  tehetősbeknek 
a  szokatlanul  kedvező  időt  magoknak  hasznos,  a  népnek 
pedig  ily  körülmények  közt  legjótékonyabb  munkára  kel- 
lene fordítaniok,  s  ezzel  keresetre  módot  nyujtaniok.  Mi- 
részünkről  az  említett  installationális  költségeket  is  jobb 
szeretnők  ez  úton,  mint  pusztán  alamizsnakép  a  nép  javára 
fordítani  ;  —  a  hol  a  szükség  oly  nagy,  miszerint  mindez 
elégtelennek  mutatkoznék,  ott  kétségtelenül  a  pálinka- 
égetés tilalma  is  elkövetkezhetik ;  ámbár  ennek  sok  árnyék- 
oldala van,  sikere  pedig  csak  úgy,  ha  egy-két  megyére  nem 
szorul  a  tilalom  ;  különben  egyeseknek  ártott,  köznek  nem 
használt.  Végezetül,  hacsak  az  isteni  gondviselés  késő  téllel, 
kora  tavaszszal  sokat  nem  segít,  az  irgalomhoz  folyamodunk. 


Polémia.*) 

Mióta  a  »Világ«  más  kezekbe  menvén  át,  színét  változ- 
tatá,  vagyis  — -  miként  a  »noininalis«  szerkesztő  monda  — 
megfordult :  minden  száma  teli  van  stereotyp  oppositióval, 
nem  annyira  a  Pesti  Hírlap  ellen,  mint  az  Athenaeum 
állítja  ;  hanem  inkább,  miként  azótai  számainak  legtöbbjei 
mutatják,  a  Pesti  Hírlap  szerkesztőjének  személye  ellen  ;  és 
minket  unszolnak,  faggatnak  különféle  kísérletekkel :  miért 
nem  felelünk  ?  és  sokan  küldöttek  be  hozzánk  dolgozatokat, 
melyek  majd  a  logika  éles  fegyverével,  majd  a  tudomány 
axiómáival,  majd  a  satyra  csípős  ostorával,  majd  egy  kis 
tanulságos  mesécskével ;  majd  ismét  néha-néha  oly  durván 
goromba  személyeskedéssel  is,  mint  minő  durván-goromba 
személyeskedés  ama  stereotyp  oppositió ;  majd  végre  a 
nemtelen  gyanusítgatások  ellenében  holmi  adatokkal  támo- 
gatott gyanusítgatásokkal  a  megfordult  Világ  egyik-másik 
czikkére  felelgetnek,  mely  feleletek  közül  azonban  mi  maig- 
lan  még  egyet  sem  adánk.  Erre,  és  mimagunk  hallgatására 
nézve  is,  lapjaink  tisztelt  olvasóinak  s  dolgozótársainknak 
nyilatkozással   tartozunk'.    —  íme !    tehát   nyilatkozásunk : 


*)  Az  1841-iki  »Pesti  Hirlap«  83-ik  számából.  K.  F. 

Mi  már  lapjaink  1-ső  számában  megmondottuk,  hogy 
»egy  nemzet  életében  több  szinvegyület  s  több  árnyéklat 
van,  és  egymás  mellett  mindenik  megfér,  s  azért  baráti 
kezet  nynjtva  pályatársinknak,  becsületes  versenyre  szóli' 
tók  föl ;  — •  ha  versenyzésünk  egymásnak  viszonos  jótékony 
ösztönül  szblgálandott,  minden  dicsőséget  örömest  átenge- 
dendők,  — >  elégülve,  ha  szerényen  szabad  lesz  éreznünk, 
hogy  a  közjó  nagy  építményéhez  egy-két  kődarabbal  mi  is 
járulhatánk«.  —  Ez  vala  hírlapunkban  legelső  szavunk, 
s  bátran  hivatkozunk  mindenkire,  hogy  e  szavakhoz  válto- 
zatlanul hívek  maradánk.  Melyik  pályatársunk  miképen 
méltatá  ez  irányt,  e  szabályt,  e  felszólítást  ?  a  közönség 
előtt  tudva  van  ;  mi  mindazért,  mivel  nemes  versenyzés 
szabályaihoz  férfiasan  hívek  maradni  akarunk,  mind  pedig 
(vegyétek  büszke  öntudatnak  bár)  hírlapunk  állása  erejének 
érzeténél  fogva,  nem  mutatjuk  föl  egyiknek  vagy  másik- 
nak tükörképeit  ;  mindezt  mellőzve,  annyi  bizonyos  és 
tagadhatatlan,  hogy  versenyzésünk  á'  magyar  journalisti- 
kában  jótékony  ösztönül  szolgált,  mely  ösztön  következé- 
sében az  időszaki  sajtóban  képviselve  legyen  a  közvélemény 
minden,  árnyéklata,  és  képviselve  legyen  minden  szín,  mely^ 
nek  zászlója  nem  lehunyt  idők.  sír  ja  fölött  áll  rideg-magá- 
nyosan,  hanem  fölülve  áll  az  élet  mezején,  a.  hol  lobogó 
csíkjaira  ezreknek  őrködő  tekintete  néz.  Mi  hát  jónak,  szük- 
ségesnek, kívánatosnak  tartjuk,  hogy  minden  felekezet- 
nek meg  legyen  a  maga  orgánuma.  Legyen  liberális  lap ; 
e  szót  »liberalismus«  azon  föltétel  alatt,  hogy  a  liberális 
kifejlés  békés  alkotmányos  úton,  a  közállomány  fennálló 
formái  között  történjék  lépésről-lépésre  óvatosan,  s  így 
kellő  figyelemmel  arra,  mit  lapjaink  első  számában  elvünk- 
nek vallottunk  :  hogy  »a  századokon  át  emelkedett  ország- 
épület roppant  boltjainak  árnyékában  millió  élet,  millió 
érdek  nyugoszik,  mely  az  igazság  mellett  gyöngéd  figyelmet 
s  kíméletet  is  követe^<,  ily  föltételek  mellett  e  szót  dihera- 
Usrmts<<  színünknek  valljuk  tartózkodás  nélkül,  nyíltan, 
őszintén  ;  —  továbbá  legyen  orgánuma  a  haladási  eszmék 
elleni  feudális  oppositiónak  ;  mert  hiszen  még  ennek  is 
vannak  nálunk  emberei  ;  legyen  azoknak  is,  kik  magok 
sem  tudják  tulaj  donkép,  melyik  oldalhoz  tartoznak  ;  mert 

KOSSUTH     LAJOS     IRATAI.     XII.  12 


V 


bizony  e  határozatlanoknak  sem  vagyunk  szűkében  ;  és 
végre  óhajtanok,  legyen  egy  tisztán  kormánylap  is,  egy 
Moniteur,  mely  a  politikai  pártokon  kívül,  vagy  —  ha  úgy 
tetszik  —  akár  felül  áll.  Tgy,  csak  így  emelkedhetik  fel  az 
időszaki  sajtó  azon  polczra,  melyen  állania  kell,  hogy  a ' 
nemzet  szellemi  mozgalmainak  minden  árnyéklatban  hű 
tükre  legyen. 

A  megfordult  Világ  e  színek  közül  a  haladás  ellen  inté- 
zett feiTdális  oppositió  színét,  vagyis  kereken  kimondva,  a 
tespedés  színét  viseli.  Beszél  ugyan  megfontolásról  :  de  meg- 
fontolása (némi  kivétellel,  melyet  alább  említendünk)  károgó 
varjúseregként;  durva  goromba  rivalgás})ól  áll,  vagy  státus- 
tudományi axiómák  iránti  ellenvetésekből,  miket  az  obscu- 
rantismus  rég  elkoptatott  fegyvere  gyanánt  ismer  már  min- 
den tanodás  gyermek  ;  áll  csupa  >megatio«-hó\,  mely  a  magyar 
nemzetélet  16  év  ótai  szellemi  mozgalmainak  minden  lépé- 
sét kárhoztatja  ;   a  nélkül,   hogy  egyetlenegy  positiv  javas- 
lattal is  föllépne  ;  hacsak  azt  positiv  javaslatnak  nem  vesz- 
szük  :    hogy   javítsa   kiki   tehetsége   szerint   gazdaságát,    ez 
van  a  teendők  során,  és  más  semmi.  Ezen  durván  goromba 
rivalgások,  ezen  nevetséges  szélmalomharczok,  ezen  örökös 
negatiók  mellett  pedig  minő  fonal  vonul  keresztül  minden 
lapjain  ?     A    piszkol  ódás,    daróezos    személyeskedés,    csűrő- 
csavaró  gyanúsítgatás  epesáros  fonala.  És  ebbea  áll,  Uraim  ! 
a  kulcs,  miért  nem  tartjuk  magunkhoz,   ügyünkhöz  s  elv- 
barátainkhoz méltónak  ily  emberekkel  a  polémiát.  Értsük 
meg  egymást.  Korántsem  azt  akarjuk  mondani,  hogy  a  meg- 
fordult »F/'Zá(7«-ban    nincsenek  czikkek  és  elvek  és  gondola- 
tok, mik  tagadhatlanul  igen  jeles  értelmi  capacitás  bélyegét 
viselik,  s  mik  majd  magukban,  majd  legalább  sophismaként 
talpra  esettek  ;  s  azért  egy  becsületes  elmés urlódás  fac  to- 
rainak   tekintetni    teljesen   megérdemlik  ;    hanem   csak   azt 
akarjuk  mondani,  hogy  az  értelmi  notabilitásnak  íme  jeles 
eltnetermékei  annyi  piszok,  szenny,    mocsok   kíséretében  és 
társaságában    jelennek    meg  :    minélfogva    valóban    többre 
becsüljük   magunkat,   lapjainkat   s   a   rokonszenveket,   mik 
lapjainkhoz  csatlakoznak,    mintsem  hogy  ne  szégyenlenénk 
e  fertőben  turkálni   a  végett,   hog\    sár   fenekéről  valamit 
napfényre  hozzunk,  megvizsgá.landók  :  mi  a  méltó  elismerést 

érdemlő  drágakő,  és  mi  csehgyémánt  s  csillogó  üveg  ?  Míg 
ez  így  marad,  addig  a  »Világ«-ot  daróczos  rivalgásaira  és 
piszkos  személyeskedései  miatt  csaknem  olybá  kell  vennünk, 
mint  ama  mázolásokat,  mikkel  egy  pár  sötétben  kullogó 
betyár  lakásunk  táján  a  házfalakat  undorítgatja,  míg  azok, 
kik  kevesebb  türelemmel  bírnak,  mint  minmagunk,  csitít- 
gatásunk  ellenére  az   éj  madarakat  hurokra  nem  kerítik. 

Egy  jeles  értelmi  notabilitás  szövetkezett  a  »Világ« 
embereivel.  Ha  jól  vagyunk  értesítve,  úgy  a  »Vildg« 
nominális  szerkesztője  tulaj  donképen  csak  a  piszkolódások 
regisztrátora.  A  zászlótartás  más  kezekben  van.  A  zász- 
lós felhatalmazá  ugyan  a  nomináUs  szerkesztőt,  hogy  őt 
akárkinek  nevezze  meg ;  s  így  korántsem  vétkeznénk, 
hahogy  a  nyilvános  titkot  néven  neveznők.  Azonban  ő  nem 
nevezé  meg  magát  lapjaiban ;  s  mi  ismerve  a  lovagias- 
ság igényeit,  soha  sem  leszünk  indiscretusok.  Csak  annyit 
mondunk  tehát,  hogy  ámbár  hihetetlennek  véltük  értelmi 
capacitásaink  notabilitásai  közül  a  haladás  elleni  feudális 
oppositió  vezértoUát  ép  annak  jeles  kezeiben  látni,  kiről 
egy  bizonyos  »Napló«  47(i-ik  lapján  írva  van,  hogy  a  hala- 
dás síkjáni  versenyzésre  akárkit  is  bátran  elvár  :  mindaz- 
által tudjuk,  hogy  az  ember  hite  az  ő  mennyországa,  s  azért 
száműzve  minden  nemtelen  gyanúsítást,  nyíltan  kimondjuk, 
hogy  valamint  gróf  Széchenyivel  a  síkon  találkozni  nem 
szereténk  :  úgy  ő  vele  szeretni  fogjuk  a  találkozást  ;  s  elve- 
ink nemes  ellenének  személyét  tisztelve,  értelmi  capacitást 
pedig  érdemlett  magasztalá-ssal  méltatva,  megbecsülteknek 
fogjuk  magunkat  érezni,  hogy  hivatva  leszünk  az  elmesur- 
lódás  harczjátékát  ily  derék  lovaggal  végigküzdeni  ;  de 
mielőtt  a  sorompóba  lépnénk,  meg  kell  őt  kérnünk  :  szórja 
el  magától  a  piszkos  kezeket,  ő  hozzá  nem  illik  e  társaság  ; 
emlékezzék  meg  (a  mit,  ha  eddig  irott  czikkeic  higgadt  kebel- 
lel átolvassa  már  is  lehetlen  lesz  nem  éreznie),  hogy  a  ki 
kéményseprőkkel  társalog,  kissé  maga  is  kormossá  lesz  ; 
és  ha  erie  megemlékezve,  nyílt  vagy  zárt  sisakkal,  de  tiszta 
fegyverrel  sorompóba  lép,  számolhat  reá,  hogy  habár  min- 
ket gyöngéknek  találna  is,  lesz  oldalunkon,  a  ki  megvíjon. 
(Tán  az  is  ott  lesz,  kit  egykor  maga  versenyre  hitt.) 

SzalDad  kir.  városok.*) 
I. 

A  kir.  városok  országgyűlési  állása,  politikai  életünk 
napi  kérdései  közt,  a  legsürgetőbbek  közé  tartozik.  A  keserű- 
ség, mely  a  két  utolsó  országgyűlésen  a  városi  követek 
soraiból  annyiszor  kitört,  vészt  rejt  méhében.  Egy  villám- 
terhes felleg  az,  mely  hazánk  egén  fölebb  és  fölebb  vonul. 
Amazt  a  polgárszeretet  férfias  indulatával  lecsillapítani, 
emezt  az  igazság  szelével  szétoszlatni,  jogszerűség  s  józan 
politika  páran csolólag  intenek.  Ki  tudja,  mit  rejt  a  jövendő 
kétes  födele  1  Ki  tudja,  nem  jönnek-e  idők,  midőn  e  nem- 
zetnek állni  kellene  egy  testbe  f orrottan,  mint  egy  óriás 
férfi  áll  ?  s  ha  ekkor  nem  állana  mint  egy  férfiú,  s  nem  állana 
azért,  mert  ben  a  honban  ellenségei  volnának,  kik,  ha  jókor 
akarjuk,  barátaink  lehetnek  vala  ;  ha  minden  érdek,  mely- 
nek igényeit  a  szent  igazság  istenereje  támogatja,  elkesere- 
detten azon  osztály  ellen  fordulna,  mely  közel  egy  ezreden 
át  a  nemzeterő  megtörhetlen  magköve  volt ;  s  hahogy  az 
országgyűlésről  országgyűlésre  mindinkább  növekedő  keserű- 
ség a  szenvedelem  vakhevében  oda  tévesztené  a  kir.  váro- 
sokat, hogy  jelszavul  választanák  :  »mindent  inkább,  mint 
gúnyt «,  minő  átok  nyomná  korunknak  emlékezetét !  Minő 
lehetségeket  tüntet  föl  ily  körülményekből  a  história  !  Emlé- 
kezzünk csak  más  egyebek  közt  Dániának  1660-iki  kor- 
szakára. 

»Gúny«  szót  említénk.  Igenis,  Uraim,  teljes,  tiszta 
meggyőződésünk,  hogy  valamint  azoknak,  kik  magukat  a 
negyedik  rend  képviselőinek  mondják,  minden  kir.  város- 
nak, bármi  rotten  borough  (korhadt  helység)  szinü  legyen  is, 
akármely  vármegyével  egyenlő  szavazatot  óhajtó  követelé- 
sök,  nevetséges  igény,  melynek  sem  törvényes,  sem  poli- 
tikai, sem  számtani  alapja  nincs  :  úgy  másrészről  a  kir. 
városok  országgyűlési  jelen  állása  több  mint  igazságtalan- 
ság ;  —  valóságos  gúny.  És  ez  az,  mit  ember  még  amannál 
is  nehezebben  tűr.  Ez  nem  maradhat  így,  ennek  nem  sza- 
bad így  maradnia.  Midőn  a  samniták  Spurius  Postumius 
légióit  a  caudiumi  szorosban  körülkerítek  s  tanácskozának, 
mit  tegyenek  a  magokat  kényre-kegyre  megadni  kénytelen 
rómaiakkal  ?  Herennius  Pontius  azt  tanácsolá  :  öljék  meg 
mind,  vagy  bocsássák  mind  szabadon  bántatlanul,  csak  ne 
gúnyolják  ;  Samnium  kormány  tanácsa  mást  határozott  : 
jármon    bútatta   keresztül   a   konzult    és    seregét  ;    s   ezzel 

boszút  vetett  és  kárhozatot  aratott.  Az  ősz  Herennius 
tanácsa  szolgáljon  intésünkül ;  mondjuk  ki  (ha  tehetnők, 
ha  akarhatnók),  hogy  a  kir.  városok  országgyűlésünkben 
részt  ne  vegyenek  ;  de  ha  ezt  nem  tehetjük,  ha  ezt  tenni 
nem  akarhatjuk,  úgy  kapcsoljuk  magunkhoz  érdeköket  mél- 
tányossággal és  igazsággal  s  ne  tűrjük,  hogy  a  törvényhozási 
részvét  reájok  nézve  gúnyszó  legyen.  Mert  még  egyszer 
mondjuk :  gúnyt  szenvedni  nehezebb,  mint  igaztalansá- 
ságot,  mint  szolgaságot. 

A  kérdés  nehézségeit  jól  ismerjük  ;  tudjuk,  hogy  már 
csak  a  dolog  fekvésének  kifejtése  is  kényes  feladat,  mely 
a  kir.  városok  túlfeszített  igényeinek  sem  lehet  kedvező ; 
azonban  bármennyire  érezzük  is,  hogy  a  bonyolult  csomó 
feloldása  miénknél  erősebb  karokra  vár  :  kötelességünknek 
tartjuk  mégis  véleményünket  megmondani ;  s  tesszük  azt 
nem  a  csalhatlanság,  hanem  a  jó  szándék  igényével.  Leg- 
alább anyag  lesz  s  ösztönül  szolgál  :  hogy  veniant  de  plebe 
fogata,  qui  juris  nodos  et  legum  aenigmata  solvant. 


II.*) 

A  királyi  városok  küldöttjei  törvény  s  história  alapján 
követelnek  minden  városnak  egy  szavazatot  az  országgyű- 
lésen s  követelik  azt  a  városoknak,  mint  a  szabad  emberek 
által  űzött  műiparos  szorgalom  képviselőinek.  Szükség  tehát 
a  bírálgató  história  szövétnekével  betekinteni  azon  törvé- 
nyek homályába,  melyek  a  kir.  városokat  az  ország  rendéi 
közé  emelték,  szükség  a  városoknak  s  politikai  jogaiknak 
eredetét  felfogni ;  mert  az  alap  iránt  kell  tisztába  jönni, 
hogy  a  szempont  meghatároztathassék,  melyből  a  kérdés 
csomója  nemes  és  polgár-rend  elégedésére  megoldható.  Mi, 
hogy  egyszerre  kimondjuk  a  históriai  alap  fejtegetésének 
eredménye  iránti  véleményünket,  egyenesen  oda  nyilatko- 
zunk :  hogy  a  kir.  városok  igen  jól  cselekszenek,  midőn 
országrendi  jogukat  általában  véve  a  törvények  nyomán, 
mint  az  alkotmány  által  kezesített,  már  meglevő  jogot  állít- 
ják a  homloktérbe  ;  de  igen  rosszul  cselekszenek,  ha  ezen 
jog  individuális  alkalmazásának  mértékét  a  Corpus  Juris 
avas  obscuritásaira  támasztják  ;  mert  itt  a  támasz  ellenök 
fordul.  Maradjanak  ezúttal  a  kérdés  általános  része  mellett. 

A  városok  eredetét  egész  Európában  egy  kútfőre  lehet 
vissza  vezérleni  :  a  római  municipiumokra  ;  ezeknek  erede- 
tét pedig  a  közös  ótalom  szükségének  érzetéből  származott 
associatio  szellemére.  Emez  utóbbi  volt  a  világerővel  ható 

eszme,  mely  szülöttjét,  a  városokat,  még  oly  földben  is 
elővarázslotta,  melynek  politikai  éghajlatában  (mint  miná- 
lunk is)  a  városi  szerkezet  tulajdonképen  idegen  növény. 
Ama  közös  kútfő  pedig  okozá,  hogy  a  városi  szerkezet  a 
legkülönbözőbb  alkotmányn  s  politikai  állapotú  országok- 
ban is  több  mint  hasonlat,  bizonyos  egység  színét  viselné. 
így  a  mi  kir.  városaink  szerkezetének  lényeges  vonásait  az 
olasz-,  német-,  frank-,  angolhoni  városok  históriájában  mind 
feltaláljuk.  E  szerkezet  fenékalapját  a  római  municipiumok 
republikánus  institucziói  teszik  ;  azon  municipiumoké,  me- 
lyekre honunk  kir.  városainak  nagy  része  históriailag  is 
visszavihető.  így  Buda  Acincum,  Pest  Contraacincum, 
Pozsony  Pisonium,  Soprony  Colonia  Júlia,  Győr  Arr'abona, 
Fejérvár  Osones,  Temesvár  Zambara,  Trencsén  Eburnuum, 
Esztergom  Carpis,  Fons  ad  Herculem,  Körmöcz  Uscenum, 
Selmecz  Arsicum  stb.  név  alatt  már  mint  római  gyarmat- 
városok  léteztek.  Azon  hasonlatot,  —  mondhatnók  egysé- 
get • —  mely  az  eredet  kezességénél  fogva  az  európai  leg- 
több városok  szerkezetében  mutatkozik,  később  egy,  szinte 
világerővel  ható  eszme  növelé,  értjük  a  czéheket,  miknek 
legelső  példáját  a  X-ik  század  első  felében  a  ravennai  halá- 
szok adák.  A  czéheknek  eredetileg  tisztán  csak  műipar- 
egyesületi  czéljok  volt  ugyan  s  valának  azon  kornak  szü- 
löttjei, melyben  mindenek  harczban  állván  mindenek  ellen, 
a  kik  sorsban,  állapotban,  élelemkeresésben  egyenlők  vol 
tak,  egyesültének,  hogy  egymásban  viszonos  ótalmat  és 
segedelmet  találjanak.  De  a  középkor  sajátságaihoz  tarto- 
zott, hogy  a  mi  kezdetben  semmi  más  nem  volt,  mint  a 
körülmények  által  előidézett  puszta  egyszerű  tény,  azt  nem- 
sokára joggá  változtatná  ;  a  jog  eszméjéhez  kizáró  egyed- 
áruság eszméje  csatlakozott ;  és  midőn  a  bitorlott  monopó- 
lium a  czéheket  zártkörű  testületté  forrasztaná,  e  zártkörű 
testületek  érdekegységböl  származott  erejök  érzetében  har- 
czias  szint  öltöttek  fel  ;  azon  szerepet,  meljet  hajdan  Rómá- 
ban a  plebs  a  patríciusok  irányában  játszott,  most  a  köz- 
igazgatást kirekesztőleg  magához  ragadott  tehetősb  városi 
családok  nepoticus  hatalma  ellenében  a  dolgos  osztályt  kép- 
viselő czéhek  vállalták  magokra,  míg  az  egyesületi  közszel- 
lemből gerjedett  önérzet  s  a  kor  szükségeiben  feküdött 
fegyverforgatási  járatosságból  kifejlett  merészség  által  oda 
jutnának,  hogy  a  városi  hadvédrendszer  csaknem  egészen 
a  czéh-szerkezetre  feneklenék  s  ez  által  a  czéhek  a  városi 
beligazgatásnál  is  túlnyomó  súlyra  vergődvén,  alapját  képez- 
nék azon  szerkezetnek,  mely  akkor  s  ily  föltétel  mellett 
helyes  lehetett  ;  de  ma  már  • —  miután  a  czéhek  politikai 
jelentősége  s  ezzel  közügyekrei  befolyása  megszűnt  —  így, 
a  minőnek   most   az    úgynevezett   választott   polgárságban 

látjuk,  valóságos  anomália,  mely  a  városi  polgárság  politikai 
nagykorúságát  akadályozza.  És  ez  állapotban  találták  őseink 
a  városi  szerkezetet  Európában,  midőn  keleties  instituczióink 
az  európai  formákhoz  simulva,  midőn  a  világerővel  ható 
eszmék  magoknak  idegen  földre  is  rést  nyitni  kezdenek. 

Ezen  vázlatot  előre  kellett  bocsátani,  hogy  kir.  váro- 
saink országrendi  jogának  eredetét  s  természetét  tisztába 
hozhassuk.  És  itt  van  ideje  megmondanunk,  hogy  azok, 
kik  az  1608-ki  törvényczikkre  épitik  követeléseiket  s  mégis 
azt  állítják,  hogy  a  negyedik  (a  polgári)  rend,  mint  a  mű- 
iparos  érdekek  képviselője  vétetett  föl  alkotmányos  sán- 
czaink  közé  s  mint  ilyen  bir  joggal  részt  ven  ni  az  ország- 
gyűlésekben, hatalmas  tévedésben  vannak.  Magyarhonban 
az  alkotmányos  jogokban  részvét  1715-ig  örökké  az  ország- 
védelmi kötelességgel  állott  viszonyban.  A  magyar  nemzet 
csak  azzal  osztotta  meg  alkotmányos  jogait,  kit  az  ország 
védelmére  alkalmasnak,  sőt  szükségesnek  itélt  ;  és  ország- 
védelmi kötelességet  senkitől  sem  kívánt  a  nélkül,  hogy 
ezért  őt  pohtikai  jogokban  részesítené.  És  mivel  —  a  mint 
emiitők  —  a  városi  szerkezet  hadvédrendszeri  faktorrá  emel- 
kedett, alkotmányunk  most  említett  természete  hozta  magá- 
val, a  mely  városok  ezen  fokon  állottak,  az  alkotmány  sán- 
czaiba  befoglaltattak,  a  nélkül,  hogy  műiparos  virágzásuk 
legkisebbé  is  tekintetbe  vétetett  volna.  Általában  véve  már 
abban  is  egy  kis  circulus  vitiosus,  hogy  a  műipart  városok- 
nak köszönhetni  ;  nem  ;  inkább  városok  köszönik  lételö- 
ket a  műiparnak.  A  fejleménynek  ezen  processusát  még 
most  is  látjuk  Amerikában,  hol  például  Lövell  városa,  csak- 
nem a  legelső  gyárváros,  oly  helyen  díszeleg,  hol  alig  25  év 
előtt  kondult  meg  először  az  őserdőt  irtó  fejszevágás.  Hogyha 
egyszer  az  ipar  várost  épített,  a  város  az  ipar  gyarapítására 
a  mint  ez  amannak  emelkedésére  folytonos  kölcsönhatással 
van,  az  kétségtelenül  bizonyos  ;  de  az  ipar  mégis  anya 
marad,  a  város  pedig  ennek  szülöttje.  Azonban  midőn  a 
kir.  városok  országrenddé  emeltettek,  erre  tekintet  egyálta- 
lában nem  volt.  Vannak  szabados  mezővárosaink,  melyek 
műipar  tekintetében  századok  óta  virágzóbbak  sok  kir. 
városoknál  s  országgyűlési  joggal  mégsem  bírnak ;  van- 
nak ellenben  királyi  városaink,  melyek  az  iparnak  neve- 
zetes gyülpontjai  soha  sem  voltak  ;  vannak  a  szó  teljes 
értelmében  szántóvető  városaink  ;  sőt  még  Sopronról, 
legrégibb  városaink  egyikéről  is  azt  mondják  törvényeink 
(1715  :  35.),  hogy  egyenesen  csak  bortermesztésből  él ;  s  ezek 
mégis  törvényesített  kir.  városok.  A  dolog  eredetét  Zsig- 
mond király  törvényeiből  tanuljuk  megismerni,  hol  az 
országnak  törökök  s  tatárok  általi  elpusztítása  legfőképen 
kulcsos    városok    hiányának    tulajdoníttatik,    hová  szükség 

esetében  a  földnépe  bevonulhatna  s  magának  és  javainak 
ó.talmat  találhatna.  Ekkor  lőn  a  városoknak  várfalakkal! 
kör  ül  vétele  országos  sjzükségnek  elismerve ;  és  ebből  követ- 
kezett, hogy  a  mely  szabad,  azaz  földesúri  hatalom  alatt 
nem  volt  város  magát  fallal  keríté.  s  falai  ótalmáról  a  czéhek 
honvédrendszere  által  gondoskodott,  az  mint  az  országvéde- 
lem faktora,  az  alkotmányos  jogoknak  is  részese  lön.  — 
A  falakkal  és  sánczokkal  és  bástyákkali  megerősítés  volt 
tehát  a  kir.  városiság  föltétele  és  ném  az  ipar  ;  innen  van, 
hogy  több  kir.  városok  diplomáiban  ezen  föltétel  is  világo- 
san kitétetett  ;  innen  van,  hogy  sok,  hajdan  s  egy  részben 
még  most  is  virágzó  mezővárosok,  ámbár  törvények  s  diplo- 
mákban .»civitas«  névvel  neveztetnek  s  különféle  szabadal- 
makkal is  dicsekedhetnek,  az  ország  rendéi  közé  mégis  nem 
számíttatnak,  mert  körülfalazva  soha  sem  voltak ;  míg 
más  aprócska  helyek,  mik  egy  pár  ezer  lakosnál  többet  soha 
sem  bírtak  s  miknek  műíparos  virágzásáról  a  história  sem- 
mit sem  tud,  az  országgyűlésen  kép  visel  vék,  minthogy  haj- 
dan fallal,  sánczokkal  valának  erősítve  ;  innen  van,  hogy 
Werbőczy  a  kir.  város  (civitas)  értelmezésébe  (definitio) 
ezt  világosan  be  is  foglalja,  mondván  :  »civitas  est  domonum 
et  vicorum  pluralitás  moeniis  et  praesidiis  circumcincta  neces- 
sariis«.  (III.  r.  8.  ez.)  Ezt  jól  meg  kellene  gondolniok,  kik 
jégi  törvényekre  támaszkodva,  azt  követelik,  hogy  például 
Kassa  városának  oly  nyomadéku  szavazata  legyen  az  ország- 
gyűlésen, mint  Biharmegyének  van,  s  viszont  Rusztnak, 
Modornak,  mint  Kassának  lenne  ;  meg  kellene  gondolniok, 
hogyha  nemzetünk  viharos  életének  egy  vagy  más  ren- 
kivüli  alkalmáról  a  voksegyenlőséget  megbizonyíthatnák  is- 
a  rendszer  örökre  lehunyt,  melyből  az  hajdan  következhe- 
tett ;  s  hogy  habár  az  építmény  az  alap  elkorhadását  egy 
kis  időre  túlélte  is,  mint  Kölcseynk  az  illatról  m.ondja,  hogy 
a  wózsát,  mely  elhull,  még  egy  percczel  éli  túl«,  de  az  egy- 
szer elszállt  illatot  visszaidézni,  nem  kevesbbé  lehetetlen, 
mint  fölemelni  akarni  a  szertedölt  építményt,  melynek  alapja 
az  idők  viszontagságaiban  visszaidézhetlenül  odalett.  Az  ily 
tényeket  eldisputálni  lehetetlen  ;  ezekben  fekszik  az  élet 
hatalma.  Uraim  !  —  az  életé,  mely  kártyavárt,  légállítványt 
riem  tűr  ;  s  némán  végzi  be  a  syllogismust,  melyet  az  ese- 
mények hatalma  megkezdett  volt.  Minő  anomáliának  látszik 
ma,  hogy  a  jelen  nem  levő  mágnások  követjei  szavazat- 
joggal bírjanak?  Pedig  a  dolog  nem  volt  ám  mindig  ily 
képtelen.  Eredetileg  a  zászlósok,  főpapok  és  országnagyok 
küldhettek  követeket  az  országgyűlésre  ;  mert  részint  hiva- 
talaiknál, részint  javadalmaiknál,  részint  birtokaiknál  fogva 
a  megyék  zászlóitól  különvált  bandériumokat  tartoztak  a 
hon  védelmére  kiállítani  ;   s  országvédelem  és  országgyűlési 

jog  e  honban  mindig  viszonyban  állt  ;  de  miután  a  bandé- 
riumok ideje  lejárt,  alapeny észtével  az  idők  logikája  meg- 
emészté  az  épületet  is.  És  ez  másképen  nem  is  lehetett ; 
a  mely  nemzet  institutiói  önkény tes  fejleményében  az  idők 
logikájának  ellene  szegül,  és  azon  működik,  hogy  galvanicus 
operatiók  által  életet  hazudtasson  a  csontvázzal,  az  ép  úgy 
rázkódtatásokat  idéz  elő,  mint  mely  halottnak  szeretné 
tartani  az  éledezőt.  »Minden  kornak  van  istene,  ne  zúgo- 
lódjunk ellene*  —  ha  kérditek,  minő  varázserő  tartá  fel  e 
nemzet  alkotmányát,  hatalmas  autokratiák  szomszédságában 
egy  ezreden  át  ?  Kétkedés  nélkül  felelem  :  az,  hogy  az  időhöz 
hozzásimulni  tanult.  A  minek  erejéből  az  élet  kiaszott, 
azt  sírba  szállítá ;  a  mi  élet  ébren  emelte  fel  fejét  a  porból, 
azt  fölvenni  az  életben  nem  vonakodott,  e  készség  okozá, 
hogy  mindig  találna  kapocsra,  mely  a  holnapot  a  tegnappal 
összekötné,  pedig  a  históriai  alapú  békés  fejlemény  titka 
ebben  áll.  Isten  adja,  ne  lehessen  rólunk  egykoron  elmon- 
dani, hogy  a  múlttól  tanulni,  a  jövendőtől  tanácsot  kérni, 
elfelejténk. 

III. 

(Szavazaljogliistória.)  *) 

Politikai  religiónk  alaptanjához  tartozik  a  haladás  ügyé- 
nek s  alkotmányunk  és  ezzel  együtt  semminek  föl  nem  áldoz- 
ható, semminek  alá  nem  rendelhető  nemzetiségünk  kifejlődé- 
sének oly  előmenetelt,  oly  győzedelmet  óhajtani,  melynek 
diadalive  nem  a  rettegtető  megalázás,  hanem  a  kibékítő  érdek- 
kímélés alapkövére  épüljön,  —  ha  ez  óhajtásról  megfelejtkezni 
képesek  lennénk  :  némi  kárörömmel  mutathatnánk  e  s  ama 
jelenetre,  mint  megannyi  kiáltó  bizonyságra,  hogy  nem  téve- 
dénk,  midőn  a  dolgok  felszínétől  magunkat  elkapatni  nem 
engedők  azokra  nézve,  kikről  írva  van  :  hogy  meg  fognak 
méretni  és  könnyűeknek  találtatni.  Azonban  mi  e  történ- 
hetőségek  végkövetkezményéről  megmondok  véleményün- 
ket a  »kelet  népérei  Felelet «-ben ;  s  ha  e  véleményben  valami 
jóslatszerü  van,  ne  vegyétek.  Uraim,  kérkedésnek ;  hiszen 
csak  azt  mondók,  mit  a  történetírás  mindenkinek  nyilt 
lapjaiból  olvasánk,  —  azon  lapokból,  melyeknek  tanúsá- 
gáról igaz,  hogy  :  >>Die  Lehre  ist  ewig,  wie  die  Welt«.  A  minek 
ez  örök  tan  törvénye  szerint  jönni  kell,  minden  bizonnyal 
eljövend  ;  mi  tehát  erre  nézve  magunkkal,  hitünkkel  és  remé- 
nyünkkel tisztában  levén,  mindig  és  folyvást  korszerűnek  tar- 
tandjuk  csekély  fejtegetéseinkkel  hozzájárulni :  hogy  a  nem- 
zeti kérdések  megoldása  a  közvéleményben  előkészüljön. 


*)  Az  1841-iki  »Pesti  Hirlap«  86-ik  számából.  K.  F. 

A  mennyire  örvendünk  őseink  azon  practikai  bölcsesé- 
gének,  miszerint  távol  minden  oligarchiái  megkövesedéstöl, 
egy  egész  néposztályt,  a  városi  polgárok  néposztályát  az 
alkotmány  sánczaiba  fölvették  :  úgy  másrészről  politikai  léte- 
lünk ama  nagy  palládiuma  a  nemzetiség  és  az  alkotmányos 
fejlődés  érdekében,  szerencsétlenségnek  és  roppant  veszte- 
ségnek tartjuk,  hogy  ezen  fölvétel  nem  assimilatio,  hanem 
inkább  elszakadás  s  érdek  elválasztás  által,  szóval :  oly  for- 
mák meghonosításával  történt,  melyek  a  magyar  institutiók 

kertjében  idegen  növényként  állanak. Ha  sz.  k.  várossá 

lenni  honunkban  kezdet  óta  nem  annyit  tett  volna,  mint  a 
megyei  rendszertől  elszakadni,  sőt  az  élet  mindennapi  viszo- 
nyaira nézve,  annak  érdekeivel  úgyszólván  ellentétbe  jönni : 
ma  már  bizonyosan  a  sz.  kir.  városok  is  magyarabb  v^árosok 
volnának,  és  Kőrös,  Kecskemét,  Miskolcz  stb.  városok  sem 
állanának  kívül  az  alkotmányos  élet  sánczain  ;  sőt  például 
ns.  Kőrös  városának  beligazgatása  sem  sínlenék  azon  nem 
épen  örvendetes  helyzetben,  mint  a  melyben  a  kir.  városi 
belszerkezet  példájának  utánzása  miatt  sínlik ;  szóval  : 
édes  honunk  sem  nélkülözné  azon  valódi,  szilárd,  önálló 
polgárrendet,  melynek  szabadság  s  civilisatio  Európában 
oly  sokat  köszön. 

De  hiszen  e  jámbor  óhajtásnak  gyakorlati  értéke  csak 
annyiban  van,  a  mennyiben  egy  kis  vezérfonalat  nyújthat 
a  czélba  vett  elrendezésnél ;  jelenleg  vennünk  kell  a  kir, 
városokat  úgy,  a  mint  vannak ;  és  pedig  vennünk  kell  mint 
országrendet,  melynek  követei  minden  városnak  az  ország- 
gyűlésen egy  egész  szavazatot  követelnek.  Mi  azt  gondoljuk, 
e  követelés  nincs  az  életre  építve,  melynek  jövendője  van ; 
és  azt  gondoljuk,  hogy  e  követelés  a  tenni  akarókat  az 
igazságban  akadályozza,  a  nem-akaróknak  pedig  ürügyül 
szolgál,  szép  szerivel  semmit  sem  tenni.  Azért  hát  a  kir. 
városok  érdekében  vélünk  közre  dolgozni,  midőn  megmutat- 
juk, hogy  e  kérdést  kár  a  í>Corpus  juris«  tömkelegébe  vissza- 
vezérleni ;  mert  az  avult  törvények  obscuritása  e  kérdésben 
a  városok  ellen  fordul ;  mikép  minap  jobban  megfontolva 
s  egy  kissé  több  vizsgálódás  után  mondottuk,  mindazok 
vélnék,  kik  azt  hiszik,  a  magyar  publikumnak  pénz  helyett 
fagomb  is  jó,  s  a  magyar  jus  publicum  termésfájáról  minden 
előkészület  nélkül  csak  úgy  téphetni  gyümölcsöt,  mint  a 
berkenyét. 

Tegyük  föl  egy  pillanatra,  hogy  a  kir.  városok  valóság- 
gal oly  szavazattal  bírtak  törvény  szerint,  mint  akármely 
törvényhatóság  :  ki  gyakorlottá  e  szavazatot  ?  A  város 
maga,  a  polgárok  összesége  —  >^civium  unitas«  —  mint  Wer- 
bőczy szól.   Mondók  ugyanis,   hogy  kir.   városaink  ország- 

rendi  állapot  ja  ország  védelmi  tekintetből  eredett :  úgy  kel- 
lett tehát  belszerkeze töknek  is  alakítva  lenniök,  hogy  ezen 
tekintetnek  megfelelhessenek.  És  itt  állanak  elő  a  czéhek 
mint  politikai  institutió,  népképviselő  szerepökkel.  Min- 
den erősebb  czéhnek  vagy  a  gyöngébbek  közül  többeknek 
külön  zászlójuk  volt,  mely  alatt  szükség  esetén  a  városi 
kerítés  védelmére  fegyvert  ragadtak  ;  s  így  a  dolog  termé- 
szete hozta  magával,  hogy  kik  a  czéhek  politikai  testületé- 
ben legnagyobb  tekintély lyel,  legnagyobb  befolj'^ással  bírtak, 
a  város  beligazgatásába,  az  úgynevezett  választott  polgár- 
ságba meg  kellett  hivatniok  ;  különben  ha  a  czéhek  a  válasz- 
tott községben  kellőleg  képviselve  nem  voltak  volna,  igen 
könnyen  megtörténhetek,  hogy  szükség  esetében  a  városi 
elöljáróság  fogadós  nélkül  teszi  számadását.  Ügj^de  viszont 
a  czéhek  is  tartottak  külön  testületi  gyűléseket,  s  ebben 
részt  vőnek  azok,  kik  tekintetöknél  fogva  a  választott  pol- 
gárok között  állottak  ;  s  mivel  ezeknek  erejök,  befolyásuk 
a  czéhek  testületi  szelleme  által  volt  föltételezve ;  mivel 
közöttük  a  legderekabb  is  nem  annyira  ön  személye  miatt 
volt  erős  és  hatalmas,  mint  inkább  annálfogva,  hogy  háta 
mögött  egy  organ'sált  fegyv^eres  testület  állt  s  minden  sza- 
vának e  nyomadékot  elkölcsönzé  :  —  igen  természetes,  hogy 
a  választott  polgárság  mindenik  tagját  megannyi  népkövet- 
nek lehetett  tekinteni,  s  az  országgyűlési  követet,  kit  e 
testület  választott,  a  városi  polgárság  követének ;  minél- 
fogva mindaddig,  míg  a  czéhek  politikai  jelentőségüket 
a  hadseregek  állandósításával  el  nem  vesztették,  nehezen 
tudnánk  példára  akadni,  hogy  midőn  az  országgyűlésen 
városi  polgárok  politikai  jogairól  volt  szó,  a  polgároknak 
ily  jogokbani  tényleges  részesítése  ellen  ép  azok  szólaljanak 
fel,  kik  magokat  kir.  városok  követeinek  nevezik,  mint  ez 
az  utóbbi  országgyűlésen  nem  egyszer  történt.  Ha  ezen 
körülményeket  figyelembe  vesszük,  ha  meggondoljuk  az 
idők  fordulatát,  miszerint  a  szilárdult  socialis  állapotban 
kellő  védelmet  találva,  védszövetkezésre  többé  nem  szorult 
ipar  és  szorgalom  a  szabadba  vágyik,  s  e  vágynál  fogva 
királyi  városaink  lerontják  lélekzetszorító  bástyáikat,  s 
behúzzák,  vagy  kertviránynyá  változtatják  sánczaikat,  — 
azon  bástyákat  és  azon  sánczokat,  melyeknek  országrendi- 
ségöket  köszönhetik ;  ha  meggondoljuk,  hogy  a  városoknak 
országvédelmi  fontossága  nem  valamely  hatalomcsapás, 
hanem  az  idők  csendes  folyamának  mindenható  ereje  által 
megszűnt,  s  ezzel  egyszersmind  a  czéhek  politikai  nyomadéka 
is  elenyészett,  —  azon  politicai  nyomadék,  minélfogva  a 
különféle  módosítások  változatai  közt  mostanig  fenmara- 
dott  választási  rendszer  valóban  nép  választás,  s  az  ekként 
választott  követ  valóban  a  polgárság  követe  volt,  —  ha  mind- 

ezt  meggondoljuk  :  igen  természetesnek  fogjuk  találni,  hogy 
a  városok  országgyűlési  állása  nyomadékának  is  korántsem 
a  többi  országos  KK.  és  RR.  hatalmoskodása,  hanem  az 
időknek  ép  azon  mindenható  ereje  által  kellett  csökkennie, 
mely  elenyészteté  az  alapot,  melyre  azon  nyomadék  fenek- 
lett volt.  És  ha  most  a  kir.  városok  visszakövetelik  szava- 
zatuk vélt  hajdani  nyomadékát :  föl  kellene  a  sírból  támasz- 
taniok  mindazt,  mi  e  nyomadékot  feltételezé  ;  és  ha  erre 
azt  felelnék,  hogy  multat  Isten  sem  varázsolhat  vissza  többé  : 
nem  avas  obscuritások  holt  betűire  — nem  avas  obscuritá- 
*sok  holt  betűire  tehát,  melyekből  idők  viszontagságai  az 
éltető  szellemet  elfu vallották,  hanem  az  életre,  melynek 
jövendője  van,  kellene  építeni  követeléseiket,  s  mindenek- 
előtt nem  csak  nem  ellenzeni,  de  sőt  előmozdítani,  hogy 
követeik  választása  oly  fenékre  alapíttassék,  minélfogva 
a  városi  követek  nemes  önérzettel  mondhassák,  hogy  az 
ipar,  szorgalom,  nemzetiség  s  polgári  szabadság  érdekeiben 
egybeforrott  polgárság  összegének  ép  oly  valódi  képviselői 
mint  elődeik  hajdan  képAdselői  voltak  a  városi  védrendszer 
érdekében  a  czéhek  politikai  jelentősége  által  egybeforrott 
polgárságnak. 

Egyébiránt,  mint  minden  nemzetnél,  melynek  alkot- 
mánya nem  octroyirozott  gyármü,  hanem  históriai  fejle- 
ményü,  az  ősnépgyűlések  képviseleti  rendszerré  igen  lassan 
olvadnak  át,  s  a  törvényhozás  részletes  szabályozását  igen 
sok  egyéb  előzi  meg  :  úgy  minálunk  is  ezen  átolvadás,  ezen 
átalakulás  tökéletesen  végbe  maiglan  sem  ment ;  minélfogva 
az  országgyűlési  szavazatok  egymás  iránti  súlya  fölött  nem 
is  annyira  törvények,  mint  inkább  a  körülmények  ereje, 
s  az  idők  logikája  határozott.  Azt,  hogy  kik  legyenek  a  tör- 
vényhozás részesei,  a  törvények  meghatározzák  ;  de  hogy 
-a  fejedelem  irányában  még  mindig  egyetlen  testületet  képező 
két  tábla  egymás  iránt  s  azoknak  tagjai  egymás  között 
-minő  súly  arányában  állanak  ?  világos  törvény  által  elha- 
tározva soha  sem  volt ;  mire  nézve  a  habgyűrűzés  phasisait 
—  ha  szükség  lesz  rá  —  kimutatni  nem  késendünk.  Jelenleg 
elég  legyen  a  mellett  maradnunk,  hogy  az  országvédelmi 
súly  mutatkozván  joghistóriánkban  az  országgyűlési  jog 
arányosító  nyomadékának,  habár  semmi  kétséget  nem  szen- 
vedne is,  hogy  a  kir,  városok  hajdan  egyenkint  sokkal 
nagyobb  befolyással  voltak  a  törvényhozásba,  ezt  nem 
annyira  törvényeinkből,  mint  inkább  a  már  most  gyökeres- 
tül megváltozott  körülményekből  magyarázhatni ;  minél- 
fogva, például,  midőn  Kassa  városa  oly  nagy  nyomadéku 
fontos  heh'^  volt,  hogy  a  ki  Kassát  bírta,  ez  által  Felső- 
Magyarország  igen  nagy  részének  urává  lőn ;  midőn  négy 
vármegye   az   országgyűlésre    volt   kénytelen  Kassa  városa 

nyomorgatásai  ellen  ótalomért  folyamodni,  s  az  ország  rendéi 
különös  törvényczikkelyben  kérték  meg  a  királyi  felséget, 
hogy  ezen  vármegyéket  a  kassaiak  ellen  ótalmazza  (1546  :  52.); 
midőn  még  1647-ben  is  13  megye  panaszkodott  az  ország- 
gyűlésen, hogy  Kassa  városa  a  vidéki  nemesség  fölött 
mbsolutam  cujusdam  respuhlicae  auihoritatem  sihi  usurpaU, 
—  igen  természetes,  hogy  a  mely  időnek  körülményei  a 
városoknak  ily  túlnyomó  súlyt  kölcsönöztek,  azok  a  váro- 
sok országgyűlési  állását  is  bizonyosan  igen  emelték,  a  nél- 
kül azonban,  hogy  a  mi  e  szerint  nem  annyira  állandó  jog, 
mint  puszta  tény  volt,  egészen  megváltozott  körülmények 
közt  visszaidézhető  lehetne,  vagj'"  túlságos  követeléseket 
gyámolíthatna.  Egyébiránt  az  tagadhatlan,  hogy  a  szava- 
zatjog ismeretét  az  1608-ki  sarkalatos  törvény  határozza  meg. 


Városi  szavazatjog  L*) 

Valahányszor  a  kir.  városoknak  a  vármegyékéhez 
hasonló  egyenkint!  szavazatjog  követeltetik,  mindannyiszor 
az  1608:  1.  czikkelyre  történik  hivatkozás,  mint  sarkalatos 
törvényre,  melynek  ellenében  mértékrőli  s  arányróli  minden 
kívánatnak  el  kell  némulni.  47  kir.  városból  70  követet**) 
az  országgyűlésre  felcsődíteni,  s  ha  ez  egy  évig  tart,  a  váro- 
soknak csupán  követi  napidíj  fejében  102,200  frt  költséget 
csinálni  a  végett,  hogyha  vagy  egyszer  mind  a  70  követ 
egy  értelemben  van,  a  47  városnak  egyetlenegy  szavazata 
legyen  52  megye  ellenében  ;  —  ez.  Uraim  !  valljuk  meg, 
valóságos  gúny  ;  ellenben  azt  kívánni,  hogyha  47  kir.  város- 
sal Horvátország  követe  s  a  három  legkisebb  megye  (Torna, 
Esztergom,  Kraszna)  egyetért,  ezen  törvényhatóságok,  me- 
lyek kiterjedésre  nézve  a  többiekhez  úgy  állanak,  mint< 
2841/5  :  3298-hoz,  népességre  mint  852,013':  10.378,983-hoz, 
portaszámra  mint  826  :  5478i/8-hoz  ;  tehát  mind  a  három 
faktort  egviivé  véve,  az  országnak  mintegy  tizedrésze  a  ^/lo 
ellenében   többséget   tegyen,   —  e  kivánatot  valóban  csak 


*)  Az  1841-iki  »Pesti  Hirlap«  87-ik  számából.  K.  F. 

**)  Igen  jól  tudjuk,  hogy  a  kir.  városok  száma  (Fiumét  a  kerü- 
letek közé  számítva,  Eszéket  pedig,  Pécset  és  Aradot  nem  számít- 
hatva) 49 :  de  mi  a  legutolsó  országgyűlés  naplójábani  lajstrom 
szerint  számítánk  ;  s  ezt  tettük  szándékosan,  hogy  az  illetők  ily 
különbségekre  figyelmeztetve  legyenek.  Az  előbbi  országgyűlések 
lajstromához  mérve,  Posega  és  Zeng  (Segnia)  kimaríidt  az  1840-ki 
lajstromból.  —  Voltak-e  követeik  az  országgyűlésen  ?  nem  tudjuk. 
1830-ban  a  49  kir.  város  75  követet  küldött,  1825-ben  ugyanazon 
városok  77-ct,   1808-ban  80-at.  K.  L. 

úgy  s  csak  akkor  nem  lehetne  nevetségesnek  mondanunk, 
ha  törvény  s  joghistória  mindenkor  tiszteletet  igénylő  tekin- 
tetével tisztán  és  kétségtelenül  sanctionálná.  Szükség  tehát 
az  e  kivánat  védelmére  fölidézgetni  szokott  óriásnak,  az 
1608  :  1.  t.-czikknek  szemébe  néznünk.  E  törvénynek  ide 
tartozó  része  igy  szól  :  »Minthogy  a  király  ő  felsége  által 
országgyűlésre  hívott  személyek  sokaságából  egykor-máskor 
némi  egyenlőtlenségek  szoktak  származni«  —  —  tehát  meg- 
határoztatik :  hogy  mivel  az  ország  rendéit  a  főpapok, 
országnagyok,  nemesek  és  szabad  városok  tennék,  ezeken 
kívül  az  országgyűlésre  királyi  levél  által  senki  se  hivassék 
meg.  Ezeknek  előrebocsátásával  elmondja  a  törvény,  kik 
tartoznak  a  főrendek  táblájához  ;  a  vármegyéket  pedig,  s 
káptalanokat  csak  közbevetőleg  érintve,  a  jelen  nem  levők 
követeiről  szól,  mondván  :  hogy  »ezeknek  helyök,  méltósá- 
guk s  voksaik  (régi  szokás  szerint)  a  megyei  követek  és  káp- 
talanok után  engedtessenek«  ;  s  mindezek  után  a  törvényben 
ezek  állanak  :  10.  §.  »A  szabad  városokat  (melyek  Ulászló 
kiráy  VII.  D.  3.  czikkelye  szerint  rendben  elszámláltatnak) , 
a  'mi  illeti  :  hogy  szabadalmaikban  s  az  ország  rendéinek  szá- 
mában ezek  is  jentartassanak,  méltónak  Ítélik  a  KK.  és  RR. 
s  hogy  követeik  a  RR.  között  helylyel  s  voksokkal  bírjanak,  szint- 
úgy méltónak  vélik  az  ország  rendéi.  —  77.  §.  Az  ott  nem 
foglalt  többi  szabad  városok  állapotja  a  törvények  kijavítására 
halasztatík.«  így  a  törvény.  Itt  már  mindenekelőtt  meg  kell 
jegyezni,  hogy  ezen  törvény  által  az  ország  rendéi  közé 
senki  föl  nem  vétetett,  helyet  és  szózatot  senki  sem  nyert ; 
a  dolgok  előbbi  állásán  semmi  változás,  a  szavazatadásban 
és  szedésben  semmi  módosítás,  szóval :  semmi  új  jogszerzés 
nem  történt ;  hanem  egyedül  megszorítás  történt,  azaz 
némelyek  kitiltattak,  kiket  annak  előtte  kir.  levelek  által 
az  országgyűlésre  meghíni  szokás  vala.  A  szavazás  rendje 
s  ereje  tehát  maradt  a  mint  előbb  volt,  és  így  más  törvé- 
nyekben kell  ennek  nyomait  kutatnunk ;  de  bármiként 
kutassuk  is,  kétkedésekre,  bizonytalanságokra,  törvény  s 
gyakorlat  közti  különbségekre  igen,  de  határozott  szabá- 
lyokra sehol  sem  találunk ;  úgy  hogy  minden  vizsgálódásnál 
újabban  meg  kell  győződnünk,  miképen  a  szavazatarány 
határozatlan  mezején  nem  törvény,  hanem  a  körülmények 
ereje  s  az  idők  logikája  határozott.  Ugyanis  szemünkbe 
ötlik  mindenek  előtt  az  1495  :  25.  törvény,  melyből  az 
oligarchiái  szellem  azt  a  következést  vonta  ki,  hogy  törvény 
szerint  minden  köztanácskozásokban,  ország-  s  megye- 
gyűléseken  a  szavazatokat  nem  számítani,  hanem  mérni 
kellene,  miszerint  nem  a  többség,  hanem  az  úgynevezett 
sanior  pars,  azaz  a  gazdagabbak  határozzanak.  Igen,  de 
ezen    törvény   nem    az    országgyűlésről,   hanem   az    ország- 

gyűlésnek  előkészítése  végett,  a  királyi  felség  által  előleges 
tanácskozásra  összehivatni  rendelt  főpapokról,  zászlós  urak- 
ról s  kir.  tanácsnokokról,  tehát  a  kir.  tanácsról  szól,  midőn 
azt  rendeli,  hogy  ha  különböznek  ítéleteikben,  a  sanior 
pars  véleménye  által  egyetértésre  vezéreltessenek ;  ebből 
tehát  az  országgyűlési  szavazatok  arányára  nézve  semmit 
sem  meríthetünk.  De  már  az  1556-ki  országgyűlésről  igen 
különös  körülmény  tűnik  elő,  az  t.  i.,  hogy  midőn  az  ország 
rendéi  a  véghelyek  körüli  erősítvényekhez  országos  köz- 
munkát, ezeknek  fizetésére  pedig  subsidiumot  ajánlottak, 
a  többség  akaratját  egyes  ellenzés  ugyan  nem  gátolhatá, 
mint  a  lengyeleknél  szokásban  volt :  de  a  többség  sem  róha- 
tott terhet  oly  megyére,  mely  abba  különösen  belé  nem  egye- 
zett ;  minélfogva  a  tiszamelléki  megyék  mentek  is  marad- 
tak minden  tehertől,  mivel  követeik  ilyesminek  elvállalására 
küldőiktől  utasítva  nem  voltak ;  már  pedig  ezen  ország- 
gyűlésen a  szabad  városok,  sőt  még  mások  is  jelen  voltak 
azok,  kik  később  az  1608  :  1.  t.-cz.  által  a  szabad  városok 
kivételével,  országrendi  jogukat  elveszítették.  E  törvény- 
ből tehát  azon  tanulságot  vonhatni  le,  hogy  habár'  a  kir. 
városok  a  megyékkel  egyenlő  szavazattal  bírtak  volna  is, 
annak  súlyát  még  is  kimondhatlanul  leszállította  azon 
körülmény,  hogy  az  ország  védelemmel  szorosan  összefüggő 
adóvetés,  mint  legfőbb  s  azon  időkben  —  mondhatni  — 
csaknem  egyetlen  és  örökös  országgyűlési  kérdés  tárgyában 
a  többség  kényszerítőleg  senki  egyesre  nem  hathatott, 
így  1548-ban  is  egy  igen  nevezetes  különböztetésre  akadunk. 
Ez  országgyűlésen  is  jelen  voltak  a  kir.  városok  s  a  18-ik 
czikkelyben  írva  találjuk,  miképen  némely  megyék  szóba 
hozván  a  nádorválasztást,  az  összes  KK.  és  RR.  közakara- 
tából határoztatott,  hogy  nádorválasztásra  a  király  minden 
KK.  és  RR.-nek  gyűlést  hirdessen  ;  s  így  a  főpapok,  zászlós 
urak  és  nemesek  által  történjék  a  választás.  Jól  tudjuk  ugyan, 
hogy  Thurzó  Györgynek  1609-ben,  Thurzó  Szaniszlónak 
1622-ben,  Draskovich  Jánosnak  1647-ben  s  Páljjy  Pálnak 
1049-ben  nádorokká  lett  választatása  személyenkinti  szava- 
zattal, és  így  a  kir,  városokéval  is  történtnek  lenni  állíttatik, 
s  különösen  Révaynak  azon  szavaiba,  miszerint  a  rádor- 
választást  rendes  gyakorlat  szerint,  nem  mért,  hanem  szá- 
mított szavazatok  által  történtnek  bizonjátja,  nagy  erő 
helyeztetik ;  de  ha  nem  említenők  is,  hogy  a  felhívott  gya- 
korlatot talán  épen  Thurzó  György  választása,  melynél  a 
kezünk  közt  levő  történetírók  (Révay  nincs  kezeinknél) 
szavazatot  nem  jelentenek,  s  a  Pálífy  Pálé,  kinek  válasz- 
tásakor Lipvay  esztergomi  érsek  s  Oszirosics  Pál  egyrészről, 
másrészről  pedig  a  szerény  Forgách  Ádámot  hevesen  pártoló 
ifjú  Nádasdy  közt  némi  szóvita,   de  szavazás  nem   említ- 

t-etik,  egy  kissé  meggy engí ti  ;  s  ha  elhallgatjuk  is,  hogy 
Draskovich  választásánál  mind  a  két  táblát  együttvéve 
csak  150,  Thurzü  Szaniszlóénál  pedig  (ha  nem  csalatkozunk) 
175  szavazat  jőve  számításba  ;  ezen  példáknak  a  fenidézett 
1548-ki'  törvény  szavaival  ellenkezése  csak  újabban  is  azt 
erősíti,  hogy  a  szavazatok  tárgyában  nem  törvénj^  hanem 
a  körülmények  parancsoló  ereje  határozott  ;  pedig  a  kir. 
városokra  nézve  különös  figyelmet  érdemel,  hogy  az  idézett 
választások  ép  azon  időszakban  esnek,  melyben  a  hon  kebe- 
lében dúló  örökös  harcz  a  kulcsos  városoknak  oly  túlnyomó 
súlyt  kölcsönözött,  miszerint  hol  4,  hol  13  megye  volt  kény- 
telen egyetlenegy  város  elleni  ótalomért  az  országgyűlésre, 
ez  pedig  a  fejedelemhez  folyamodni. 

Ezek  szerint  szavazatarányt  határozó  törvényszabályra 
az  1608-ki  sarkalatos  t.-cz.  előtt  ftevo.  találhatván,  midőn 
erre  nézve  a  most  idézett  törvény  sem  új  szabályt  nem 
hozott,  sem  a  régit  nem  változtatá :  a  nyomban  utána 
következett  egy-két  példa,  századok  utáni  rehabilitatióra, 
—  pedig  úgy,  a  mint  követeltetik,  a  politikai  számtan  első 
elemeivel  merőben  ellenkező  rehabilitatióra  jogszerű  alapot 
annál  kevesbbé  nyújthat,  minél  bizonyosabb,  hogy  őseink 
az  országgyűlési  szavazatarány  határozatlanságát  nyomban 
az  1608-ki  sarkalatos  törvényre  következett  időkben  is 
annyira  érezték,  miszerint  a  linczi  békekötés  7-ik  pontjában 
a  közbéke  egyik  szükséges  föltétele  gyanánt  kikötnék,  hogy 
az  országgyűlésre  meghívandó  személyekről,  az  ottani  sza- 
vázatszedésről  és  a  szózatok  vizsgálatáról  a  legelső  ország- 
gyűlésen bizonyos  szabályok  határoztassanak.  Azonban  — 
mint  már  máskor  is  mondók  —  a  parlamentáris  reform 
oly  sok  előz  vényt  igénylő  kényes  kérdés,  hogy  annak  szirt- 
jein még  a  békekötési  kötelezettség  is  hajótörést  szenvedne, 
s  az  annyira  óhajtott,  oly  szükségesnek  vélt,  s  a  legelső 
országgyűlésre  kikötött  törvény  két  század  alatt  sem  hozat- 
nék meg  ;  sőt  az  országgyűlési  belszerkezetről  s  parlamen- 
táris rendről  hozott  minden  törvényeinkben  oly  határozat- 
lanság, oly  íngatagság  uralkodnék,  miszerint  például  míg  az 
1608  :  1.  törvény  a  megyéket  csak  amúgy  mellékesen  érinti, 
viszont  az  1723  :  7.  t.-czikkely,  ámbár  amarra  hivatkozik, 
mégis  csak  a  főpapokról,  mágnásokról  és  a  vármegyéktől 
külön  választva  említett,  de  (a  mi  elég  csudálatosan  állít- 
tatik) az  1608  :  1.  t.-cz.  értelmében  meghivandóknak  mon- 
dott nemesekről  szól ;  és  szól  a  megyék  s  jelen  nem  lévő 
mágnások  követeiről ;  végtére  pedig  Horvát-,  Dalmát-  s 
Tótországról ;  és  elrendeli  a  tanácskozások  folyamát,  kicsa- 
pongásra  büntetést  szab  ;  de  nemcsak  a  szavazat  módjáról, 
arányáról,  hanem  még  a  kir.  városokról  is  egyetlenegy 
betűvel  sem  ellenkezik  ;    ámbár    másrészről,    ha  a  gyakor- 

latot  nézzük,  ugyanazon  1723-ki  országgyűlésen  a  »pragma- 
tica  sanctio«  elfogadásában  a  kir.  városok  egyenkint  s  a 
megyékkel  egyenlő  siilylyal  szavaztak.  Végre  még  annak 
bővebb  bizonyságául,  mikép  a  szavazatarányosító  hatá- 
rozattól, nemcsak  az  országos,  hanem  megyei  gyűlésekre 
nézve  is  mindig  fázott  a  törvényhozás,  hasonlati  például 
idézzük  az  1723  :  58.  t.-czikkelyt,  mely  a  megyegyűlések 
szerkezetéről  rendelkezvén,  midőn  a  szavazatról  kellene 
határoznia,  semmit  sem  határoz,  hanem  az  oly  igen  lénj^eges 
kérdést  azon  általános  kifejezéssel  mellőzi,  hogy  a  voksolás- 
ban törvényre  (a  mi  nincs)  és  szokásra  (a  mi  változik)  legyen 
tekintet. 

Mindezen  fejtegetésekből  két  következtetést  vélünk 
levonhatónak.  Egyik  az,  hogy  az  ország  rendéi  összeségének 
törvényhozásbani  részvétét  századokon  keresztül  éber  köz- 
nemzeti erővel  gondosan  őrzött  sarktörvények,  kötéslevelek 
s  békekötések  garantirozzák  ;  de  az  országos  KK.  és  RR. 
a  körükbeni  viszonyok  kérdését,  nem  egészen  maguktól 
függő  törvényhozási  alkudozásokra  bocsátani  bizonyos  ösz- 
tönszerű tapintatnál  fogva,  örökké  vonakodtak.  Másik  az  : 
hogy  a  szavazati  súlyarány  kérdésében  a  rehabilitationális 
követelés  sem  az  1608-ki,  sem  más  akármely  törvényben 
szabatos  vezérfonalra  nem  talál ;  következőleg,  hogy  e  kér- 
désnek a  Corpus  Juris  tömkelegébe  visszavezérlése  az  óhaj- 
tott sikert  inkább  gátolja,  mintsem  elősegítené  ;  s  a  kér- 
dést, melynek  megoldását  az  élet  világos  mezején  annyi 
hatalmas  érdek,  az  igazság,  a  közszabadság,  a  civilisatio 
gyarapodása  s  ezekkel  mondhatnók,  maga  az  Isten  mutató- 
újának komoly  intése  követeli,  s  csak  ez,  de  már  ez  bizo- 
nyosan ki  is  víhatja,  —  rég  lehunyt  viszonyok  halottas- 
házába sülyeszti,  melynek  homályát  eloszlathatja  ugyan  a 
tudomány  fényszövétneke  :  de  azért  mégis  csak  halottasház 
maradand,  mely  magát  a  vidor  élet  lakai  közé  föl  nem 
küzdheti. 

•  Azonban  eddig  csak  negatív  kárt  okoz  a  városoknak, 
hogy  a  kérdést  ezen  mezőre  állították ;  de  van  még  a  tör- 
vényfejtegetésnek egy  oldala,  melyből  positiv  kár  tűnik  ki, 
az  :  hogy  nérriely  királyi  városoknak,  nincs  az  egész  Corpus 
Jurisban  nagyobb  ellenségök,  mint  épen  az  1608-iki  I.  törv.- 
czikk  ;  melyhez  mint  győzhetlen  erejű  baráthoz  folyamodnak. 

Yárosi  szavazatjog  11.*) 

Az  1608  :  1.  törv^ényczikk  azon  szabad  városoknak 
ad  ülést  és  szavazatot  az  országgyűlésen,  melj^ek  Ulászló 
Vll-ik  0.  3,  czikkelyében  rendre  elszámítvák  ;  a  többiek 
állapot]  át  tör  vény  ja  vitásra  halaszt  ván.  Ebből  mindenek 
előtt  az  következik,  hogy  vannak  városok,  melyek  már  az 
1608-ki  törvény  alkotásakor  a  negyedik  rendhez  tartozó 
szabad  városok  voltak,  de  azért  akkor  az  országgyűlésre 
ülést  és  voksot  nem  kaptak,  melyet  tehát  hacsak  későbben 
ezen  jogok  részeseivé  világos  törvény  által  nem  tétettek, 
ámbár  szabadalmaik  igen  régiek,  ámbár  a  megyei  hatóság 
alóli  mentességök  —  mint  a  szabadvárosiság  jele  —  századok 
óta  kétségtelen,  ámbár  az  országgyűlésre  nemzedékek  emlé- 
kezetét haladó  idők  óta  meghivatnak,  s  ámbár  jövendőre 
is  meghivatásukat  ellenzeni  e  honban  senki  nem  akarja, 
nem  akarhatja  :  mégis  ha  ezen  közjogi  kérdés  a  Corpus 
Juris  avas  obscuritásaira  támasztatik,  az  ily  városok,  melyek 
sem  Ulászló  idézett  törvény  czikkelyében  nem  foglaltatnak, 
sem  későbbi  törvény  által  országgyűlési  üléssel  és  szavazat- 
tal föl  nem  ruháztattak,  országrendi  jogukat  nemcsak  hogy 
törvényből  meg  nem  bizonyíthatnák,  de  sőt  a  törvény 
egyenesen  ellenök  fordul,  s  leghatározottabb  ellenségökké 
válik,  a  mihez,  mint  győzhetlen  erejű  baráthoz  folyamodtak. 
És  itt  van  a  kulcs,  —  miért  tartók  szükségesnek  a  joghis- 
tóriai fejtegetést ;  —  szükségesnek  tartottuk  azért,  mivel 
a  kérdést  fonák  mezőre  láttuk  állítva,  mivel  oly  gyáva 
szűkkeblüséget  egy  kir.  városról  sem  tehetünk  föl,  hogy 
politikai  jogai  kiterjesztését,  törvényhozási  részvéte  gyara- 
pítását más  testvérvárosok  jogromjain  akarná  fölépíteni ; 
jó  lesz  tehát  megemlékezni,  hogyha  a  városi  szavazat  jog 
kérdésének  csakugyan  az  1608  :  1.  t.-cz.  útmutatása  szerint 
kellene  elintéztetni :  akkor,  hahogy  az  alább  előterjesztendő 
törvénymagyarázat  helj'es,  több  mint  20  városnak  ország-, 
gyűlési  ülés  joga  ingataggá  válik ;  ha  pedig  törvénymagya- 
rázatunk hibás  :  úgy  jobb  esetben  legalább  7,  rosszabban 
pedig  12  városnak  hasonló  joga  alap  nélkül  rakott  légépü- 
letkint  összerogyik.  Már  pedig  mi  ösmérve  nemzetünk  lelkü- 
letét, ösmerve  századunk  szellemét,  tagadni  merjük,  hogy 
e  honban  csak  egyetlenegy  ember  is  találkoznék,  ki  a 
XIX.  század  közepén  az  1608-ki  jelenetet  újra  játszani 
nem  szégyen^ené  :  azaz  csak  egyetlen  várost  is  országgyűlési 
ülésétől  megfosztani  akarhatna,   a  nélkül,   hogy  a   »nil  de 


*)  Az  1841-iki  »Pesti  Hirlap«  88-ik  számából.  K.  F. 

nóbis  sine  nobis«  jognak  általános  kiterjesztésével  az  indi- 
viduális veszteségért  pótlékot  vagyis  inkább  a  speciális 
jognak  az  egészbeni  képviseletnél  illő  arányt  s  nyomadékot 
nyújtana.  Félre  hát  egyrészről  a  megkövesedett  szűkkeblü- 
séggel,  félre  másrészről  a  túlságos  követeléssel,  félre  a  kétélű 
fegyverrel,  és  ki  a  kérdéssel  az  élet  mezejére  ;  ott  az  igazság, 
méltányosság,  szabadság  és  haladás,  s  ezekkel  a  közjó  isten- 
erejétől támogattatik  ;  ott  bizton  mondhatjuk,  hogy  a  kér- 
désnek jövendője  van. 

A  mi  minket  illet  :  a  napnak  nagy  kérdéseit,  mikben 
az  időnek  szíve  ver,  megszoktuk  olyanoknak  tekinteni, 
mikhez  némi  vizsgálat,  némi  fontolgatás,  némi  előkészület 
nélkül  botor  bizakodottsággal  hozzájok  szólani,  hiba,  vétek, 
kár  :  mielőtt  tehát  kimondottuk  volna  a  szót,  hogy  a  városi 
szavazatjog  kérdését  nem  kell  a  Corpus  Juris  avas  obscuritá- 
saiba  visszavezérleni*)  a  városokat  lajstromba  foglalók,  s 
mindenikre  nézve  lelkiismeretes  szigorúsággal  kijegyeztük, 
mit  mondanak  felőle  a  törvények ;  e  lajstromot  azonban 
az  »ultima  ratio«  szüksége  idejére  halasztjuk,  jelenleg  csak 
annyi  speczialitást  említvén,  mennyi  a  törvény  értelmében 
felfogására  okvetlenül  szükséges. 

Az  1608  :  1.  t.-ez,  tehát  csak  azon  szabad  városoknak 
nyújt  ülést  és  szavazatot  az  országgyűlésre,  melyek  Ulászló 
VII.  D.  3.*  czikkjében  rendre  elszámláltatnak ;  a  többiek 
állapotját  későbbi  törvényhozásra  halasztja  (11.  §.).  Lássuk 
hát,  mely  városok  számláltatnak  el,  mint  szabad  kir.  városok, 
Ulászló  idézett  törvényében.  E  törvény  szól  a  kir.  jövedel- 
mek forrásairól,  szól  pedig  ekképen  :  Hogy  pedig  a  királyi 
javak,    jövedelmek   s    birtokok    jelöl    kétség    ne   támadhasson, 


*)  Midőn  e  szót  először  kimondottuk,  a  >>Világ«  szokása  szerint 
egy  hosszú  tyradát  gombolyított  le  ellenünk,  hogy  minő  szörnyűség 
a  törvényt  ennyire  nem  tisztelni  !  S  kérdezé :  váljon  minélfogva 
adunk  p.  o.  Korponának  országgyűlési  jogot,  ha  az  1608  :  1.  t.-czikk- 
nél  fogva  nem  ?  Mi  azt  gondoljuk,  hogy  a  ki  a  közjogi  kérdésekliez 
liozzá  mer  szólani,  annak  ha  többet  nem,  legalább  azt  a  törvényt 
kellene  ismernie,  a  melyet  idéz,  különben  lehetetlen,  hogy  mlág-hek 
ne  beszéljen.  —  Minden  kigondolható  példák  között  Korpona  volt 
légszerencsétlenebbül  idézve  ;  mert  ezen  kir.  város  akármire  épít- 
heti inkább  országgyűlési  jogát,  csak  az  1608  :  1.  t.-czikkelyre  nem  ; 
mert  ez  csak  az  1314  :  3.  czikkelyben  elszámláltaknak  ad  ülést  és 
szavazatot  ;  ott  pedig  épen  Korpona  egy  szóval  sincs  említve,  s  így 
a  többi  közt  épen  Korponának  nincs  és  nem  is  lehet  a  világon  nagyobb 
ellensége,  mint  épen  az  1608 :  1.  ez.,  s  az,  ki  reá  nézve  ezen  törvényre 
hivatkozik.  —  De  hisz  ilyen  »világ«-ba  beszélési  curiosumokat  halom- 
mal találhat  ott,  a  kinek  tetszik.  K.  L. 

13* 

azokat  itt  följegyezni  tetszett.  1.  §.  Vannak  tehát  először  8 
szabad  városok  :  Biida,  Pest,  Kassa,  Pozsony,  Nagyszombat^ 
Bártfa,  Eperjes,  Sopron.  —  2.  §.  Ezenkívül  Ö-Buda,  Esz- 
tergom stb.  —  3.  §.  Ismét  a  kiinok  és  jászok.  —  4.  §.  Visegrád^ 
Csepel  és  Ros  szigetekkel.  —  5.  §.  Körmöcz,  Besztercze, 
Zólyom  a  többi  bányavárosokkal.  —  6.  §.  És  Nagybánya  és 
a  huszti  vár  ;  az  öt  várossal  és  sóaknákkal  stb,  stb.  Már  most 
az  a  kérdés  :  hány  kir.  város  van  itt  rendre  elszámlálva  ? 
Mi  úgy  hisszük,  nyolcz,  s  nem  több,  nem  kevesebb,  mint 
csak  épen  nyolcz,  a  mi  t.  i.  az  1.  §-ban  foglaltatik.  Ezen 
állítás  épen  nem  újság,  már  Fessler  is  {8-ik  kötet  17.  lap) 
és  előtte  és  utána  igen  sokan  így  fogták  föl  a  törvény  értel- 
mét ;  meglehet  azonban,  hogy  a  gyámokok  összeállítása 
nem  lesz  egészen  érdektelen.   Okaink  tehát  a  következők  ; 

»Sunt  igitur  octo  inprimis  civitates  liberae.«  Hogy  ez  a 
szó  :    nnprimis«  itt   =    »először«  vagy  mindenek  előtt«,  azt 
minden  gyermek  tudja,  ki  latin  gramaticát  tanult.  Már  ha 
ezen  törvény  azt  tűzné  ki  magának  czélul,  hogy  a  királyi 
városok  lajstromát  adja,  s  ekkor  mondaná  :  először  (inprimis) 
Budapest    stb.,   ezenfelül    (praeterea)    ö-Buda,    Esztergom, 
Fejérvár  stb.,  ismét  (item)  a  kunok,  nemkülönben  (nec  non) 
Visegrád,  ezenfelül  (in  super)  Körmöcz  stb.  :  úgy  igen  helye- 
sen mondhatnók,  hogy  ez  mind  kir.  város  ;  de  midőn  a  tör- 
vény nem   erről,   hanem  a   kir.   jövedelmekről   szól,    s   azt 
mondja,  hogy  a  kir.  javak,  jövedelmek  és  birtokok  közé  tar- 
toznak :  először  (inprimis)  a  nyolcz  szabad  városok  ;   másod- 
szor Ö-Duda,  Esztergom  stb.  és  8-szor  Munkács,  Diósgyőr 
és  11-er  Görgő,  Thens,  Déva  stb.,  mi  valóban  igen  világos- 
nak gondoljuk,  hogy  mindaz,  a  mi  a  kir.   városokat  rendben 
elszámláló  első  §-on  említtetik,  nem  mint  szabad  kir.  város, 
hanem  mint  királyi  jövedelemforrás  említtetik  ;  arra  tehát 
az     1608  :  l.    t.-czikkelynél    fogva    szavazatjogi    követelést 
ama  nyolczon  kívül  akármely  más  ott  megnevezett  város 
ép  oly   kevéssé  építhet,   mint  Ö-Buda,   Miskolcz,  Diósgyőr 
nem  építhetnek,  melyek  a  többi  királyi  javak  s  jövedelmek 
sorában  szintúgy  megneveztetnek.  Ez,  úgy  hisszük,  magá- 
ban is  igen  világos,   mert  ha  Ulászló  idézett  törvényében, 
más  szabad  kir.    város  is  volna,    mint  a  melyet  az  maga 
ilyennek  mond  :  úgy  e  törvényczikkely  az    1608-ban  meg- 
állapított országrendi  jognak  criteriona  nem  lehetne,  hanem 
magának  volna  még  további  criterionra  szüksége.   E  véle- 
mény korántsem  kétséges  hermeneutica  eredménye,  hanem 
számos  más  törvények  és  diplomák  által  igazolt  históriai 
tény.  Nevezetesen  : 

Az  Ulászlóval  egykorú  Werbőczy,  midőn  hármaskönyve 
Ill-ik  részének  8-ik  czimében  a  szabad  városokat  elszám- 

Iái  ja,    a    fentebb    említett    tősgyökeres    8   szabad    városon 
kívül   csak   Székes-Fej  érvárt,   Esztergomot,    Lőcsét  nevezi ; 
s  így  habár  azon  képtelenséget  vennők  is  fel  alapul,  hogy 
a  szavazatjog  kérdésében  ne  az  1514-iki  törvény,  hanem  az 
iigyanazonkori  Werbőczy  határozzon  :    mégis  azokon  kívül, 
melyek  országgyűlési  ülésjoggal  1608  után  speciális  törvény 
által  ruháztattak  föl,  legfölebb  csak   11  város  alapíthatna 
követelést.    De    csupán    8    alapíthat,    mert    Ulászló   VIT-ik 
törvénye  szabad  kir.  városnak  csak  ennyit  nevez.  E  nézetet 
igen  erősen  támogatja  az   1500  :  41.  t.-cz.  is,    midőn   meg- 
rendeli,   hogy   mindazon   városok   és    helységek,    melyek  a 
vámtóli    mentességre    magokat    kiváltságosoknak    állítják, 
szabadalmaikat   mutassák   elő,   ^>kivevén   egyedül  ő  kir.   fel- 
ségének   S  szabad   városait    (Buda,    Pest   stb.),   melyek   köz- 
tudomású   szabadságuknál    fogva    mindennemű   vámadó    fize- 
téstől szabadalmasak «.  Ugyanezen  t.-czikk  a  bányavárosokról 
különösen  a   4-ik   §-ban  így  szól :    »ö  felsége  bányászainak 
városairól  hasonlót  kell  érteni,  hogy  t.  i.  adómentességi  jogai- 
kat mutassák  be,   időközben   pedig  a  szokás  tartassák  meg. « 
Már  miután  itt  csak  nyolczra  terjed  a  kir.  városok  összes 
száma,  miután  a  csak  14  évvel  későbbi  törvény  ismét  csak- 
ugyan ezen  nyolczat  nevezi  szabad  kir.  városnak,  miután 
az   1608-ki  sarkalatos  t.-cz.  csak  azon   sz.  kir.  városoknak 
ad  ülést  és  szavazatot,  melyek  a  most  utóbb  nevezett  tör- 
vényben   elszámláltatnak  :    igen    világos,    hogy  az  1608  :  1. 
t.-czikk    10.    §-ának   jó  voltára    csak    ezek    hivatkozhatnak, 
a  11.  §-ban  tör  vény  ja  vitásra  halasztottak  közül  pedig  csak 
azok,  a  melyek  azóta  specziális  törvény  által  ruháztattak 
föl  országrendi  jogokkal. 

Végre  még  törvényeinknek  e  kétségtelen  értelmét  erő- 
sítik a  tárnoki  jogszabályokat  megalkotó  kir.  privilégiu- 
mok. Első  ezek  között  Ulászló  privilégiumának  a  Rudolféba 
is  1602-ben  bevett  töredéke,  íme  szavakban  :  »Cwm  cives 
et  communitates  octo  liberarum  civitatum  nostrarum  singu- 
laribus  gratiis  et  libertatibu^s,  per  serenissimos  reges  eisdem 
cmicessis  gaudeant  et  —  —  specialiorem  quandam  et  aliis 
regni  nostri  civitatibus  et  liberis  locis  secretam  cousvetudinem 
habeant«  stb.  Következik  Rudolf  cs.  és  király  privilégiuma 
1602-ről ;  ez  úgy  az  előszóban,  mint  befejezésben  csak  hét 
kir.  városról  beszél,  t.  i.  (Buda  és  Pest  időközben  török 
kézre  kerülvén)  az  Ulászló  decretumábani  többi  hat  várost 
nevezi,  s  még  hetediknek  Szakolczát.  Költ  eme  privilégium 
1602  aug.  13.  —  Ugyanezen  év  és  hónap  20-káról  Rudolf 
király  szabadságerősítő  s  a  tárnoki  jogot  minden  itélőszé- 
keknél  megtartatni  rendelő  privilégiumot  adott  ki,  mely 
nemcsak,  hogy  ismét  csupán  e  7  várost  említi,  hanem  az 
is  nyilvánosan  mutatja,  miképen   e  hétnek  megemlítésével 

minden   kir.   szabad  várost   megemlített,    midőn   így  szól  : 

»Con  questi  sünt  nobis universi  cives  et  inhabitatores 

civitatum  nostrarum  regalium  sive  liberarum,  utpote :  Casso- 
viensis,  Posoniensis,  Tyrnaviensis,  8oprome7isis,  Bárt  ja  ^ 
Eperjes  et  Szakolcza.«  Hasonlóan  szól  ugyanazon  napon 
költ  másik  általános  protectionalis  levele.  Ezen  három 
rendbeli  oklevelet  a  királyi  városok  az  1603-ki  országgyű- 
lésnek is  bemutatták,  s  azoknak  a  133-ik  lapon  történt 
belajstromzásukról  Istvánfy  Miklós  nádori  helytartó  1603. 
márcz.  23-káról  bizonyságlevelet  is  adott,  melyből  egyszers- 
mind azt  is  látjuk,  hogyha  több  városok  és  szabadhelyek 
követei  voltak  legyen  bár  az  országgyűlésen,  sz.  kir.  váro- 
soknak csak  ezen  7  város  tartatott.  Ugyanis  így  szól  a 
nádorhelytartói  bizony  ságlevél  :  •>>Nuncii  et  legati  civitatum 
regiarum  et  liberarum  dicti  domini  imperatoris  et  regis  riostri, 
utpote  (7  név)  ad  praesetcm  diaetam  destinati  nostram  et 
praefatorum  SS.   et  00.    exurgentes  inpraesentiam.« 

Az  idézett  adatok  eredményét  összefoglalva  ezekben 
fejezzük  ki :  Az  1608-ki  törvény  tisztán  és  világosan  8  várost, 
azótai  speciális  törvények  pedig  17  várost  ruháznak  föl  ország- 
gyűlési üléssel  és  illetékes  szavazattal ;  ezenkívül  kettő  van 
speciális  törvény  által  a  kiráhd  városok  sorába  számítva  a 
nélkül,  hogy  országgyűlési  szavazatukról  szó  tétetnék  ;  azon 
városok  közül  pedig,  melyeknek  nevei  Ulászló  sokszor 
idézett  törvényében  említ vék  ugyan,  de  nem  a  szabad  városi 
rovatban,  van  3,  mely  későbbi  törvény  által  a  kir.  városok 
sorába  nyilván  fölvétetett,  de  országgyűlési  joga  nem 
említtetik,  és  van  7,  melynek  a  kir.  városok  közé  fölvételé- 
ről törvény  nincs,  ámbár  egyszer-másszor  közbevetőleg 
szabad  városnak  neveztetik  ;  végre  van  12,  melynek  neve 
sem  Ulászló  sarkalatos  törvényében  elő  nem  fordul,  sem 
későbben  országrendi  joggal  törvény  által  föl  nem  ruház- 
tatott. Ezen  joghistóriailag  külön  kategóriába  sorozható 
városok  száma  49,  s  mindnyájan  az  országgyűlésre  kétségbe 
nem  vonható  régótai  folytonos  gyakorlatnál  fogva  hiva- 
talosak. 

Hagyjuk  tehát  régi  törvények  avas  obscuritásait,  melyek 
ha  néhány  városnak  követelését  támogatnák  is,  ezeknek 
diadalíve  csak  társaik  szabadságának  romjain  épülhetne. 
Állítsuk  a  kérdést  az  élet  virító  mezejére,  vegyük  fel  indulás- 
pontjául, hogy  a  szabad  kir.  városok  polgáraitól  az  ország- 
gyűlési jogot  a  szabadságszerető  nemzet  ma  már  Isten  és 
ember  igazsága  szerint  meg  nem  tagadhatná,  habár  a  városok 
e  jognak  ekkorig  nem  voltak  volna  is  részesei :  annál  inkább 
meg  nem  tagadhatja  tehát,  s  gúnynyá  még  kevesbbé  ala- 
csonyíthatja, midőn  a  kir.  városok  immár  jogtényileg  egyikét 

teszik  a  négy  oszlopnak,  melyen  az  alkotmány  boltozata 
nyugoszik.  E  mezőn  távoztassuk  szíveinktől  a  szeretetlen 
szűkkeblüséget,  távoztassák  a  városok  a  méltánytalan  túl- 
ságos követelést,  és  közelégedésre  megoldathatik  a  bonyo- 
lult csomó,  melynek  megoldását  hon  és  szabadság  és  civi- 
lisatio  magas  érdekei  parancsolják. 


Iparegyesület.*) 

A  polgári  álladalom  egész  testülete,  bármi  legyen 

is  kormány  idomja,  míg  normális  állapotban  van,  kissé 
nehézkes  mozgalmaiban,  s  ez  igen  természetes,  s  bizonyos 
határig  jó  és  üdvös  is ;  de  a  sociális  lét  kisebb  terjedelmű 
szövetkezései,  le  egészen  a  családokig,  fesztelenebbül  mozog- 
hatnak, haladásuk  sebesebb,  szemmelláthatóbb,  bár  defi- 
nitív értéköket  végsőkép  csakugyan  a  státus  álláspontjára 
határozza.  Olyanok  törvény-kormányzottá  szabad  emberek 
közt  az  egyesületi  mozgalmak,  mint  óraművön  a  perez- 
mutató :  míg  ő  sebesen  mozog,  előre  mozdul  vele  a  nélkül, 
hogy  szemébe  ötlenek  az  óramutató  is,  mely  amannak 
időszámítási  értékét  tulaj  donképen  meghatározza.  így  függ- 
nek össze  a  tökélyesülés  műkerekei,  és  ez  összefüggésben 
rejlik  az  isteni  rend.  Ama  sebesebb,  fesztelenebb  mozgalom, 
mely  a  státus-testületiek  irányában  az  egyesületi  szövet- 
kezések sajátja,  ezekét  hahogy  a  közszükség  sejtelmeiből 
fogamzott  korszerű  eszmék  szülöttjei,  —  izgalom  és  fontol- 
gatás stádiumain  keresztül  hamar  eljuttatja  a  cselekvési 
mező  sorompóihoz,  hol  rajok  vagy  áldást  tenyésztő  mű- 
ködés, vagy  az  ájultság  csigaléte  vár.  lm  az  iparegye- 
sület is  e  sorompónál  !  azért  hát,  Uraim !  kérünk,  olvas- 
sátok munkálati  tervét  a  tenni-akarás  figyelmével.  Lenni 
kellene  ügynek  és  dolgoknak,  miknél  a  politicai  rivafitások 
elhallgassanak,  mik,  mint  az  Isten  egyháza,  barátot  és  ellen- 
séget, fehéret  és  feketét  és  mindazokat,  kik  megméretvén, 
súly  télieknek  és  könnyűeknek  találtat  vák,  befogadjanak. 
Midőn  ez  egyesület  néhány  hónap  előtt  még  csak  egy  eszme, 
csak  embrió  volt,  akadtak  kik  aláírásra  szólíttatván  föl, 
imígy  feleltek  :  »előbh  a  tervet,  utóbb  az  ívet« ;  és  midőn  felelénk. 


♦)  Az  1841-iki  »Pesti  Hirlap«  89-ik  számából.  K.  F. 

hogy  a  terv  gombakiiit  nem  nő,  hogy  annak  jóságát  az 
íven  álló  nevek  föltételezik :  »mondák,  mmt  Pontius,  hogy  a 
mit  mondottak,  azt  megmondották*.  Jó  !  tehát  itt  van  a 
terv,  és  itt  van.  november  13-ka,  midőn  az  egyesület  össze- 
jövend,  hogy  e  tervet  vagy  egyesületi  törvénynyé  tegye, 
vagy  félrevesse.  Már  most,  vagy  jó  e  terv,  vagy  pedig  nem 
jó  ;  —  ha  jó  :  teljesítve  van  az  előz  vény,  melytől  a  részvét 
egynémi  által  fölfüggesztetett ;  ha  nem  jó  :  ám  ne  írjátok 
alá,  kik  jobbat  tudtok  ;  de  jelenjetek  meg  a  gyűlésen,  hogy 
bölcs  tanácstok  által  más  oly  terv  készülhessen,  melynek 
valósítására  jó  lélekkel  adhassátok  neveteket  és  pénzeteket. 
A  tervkészítésre  megbízott  egyesületi  választmány  elannyira 
nincs  elfoglalva  hiúságos  előszeretet  szenvedelmétől,  hogy 
minden  jobb  tervnek,  jobb  gondolatnak  épen  ő  leszen  első 
védnöke.  A  terv  tehát  itt  van ;  de  buzgó  részvétre  Van  szá- 
mítva, s  ha  ennek  az  íveken  kevés  nyoma  lesz,  amaz  is 
megbukhatik  ;  mert  pénz  kell  hozzá,  —  pénz,  Uraim  !  sok 
pénz  ;  bár  ugyan  nem  annyi  sok,  mennyivel  például  a  nem- 
zeti casino  hol  készpénzben,  hol  s  pedig  főképen  restan- 
tiáhhan  dicsekedhetik  ;  nem,  ennyi  nem  kell,  3,  4,  5  ezer  frt 
évenkint ;  de  ha  ez  nem  lesz,  a  terv  lézenghet  mint  egy 
árnyéklény,  de  vidor  élet  ő  reá  nem  vár ;  —  s  ekkor  tudna-e 
közöttünk  örülni  valaki,  hogy  egy  jóakaratú  törekvés 
újólag  dugába  dőlt  ?  Igen,  de  talán  nem  volt  korszerű,  nem 
volt  merítve  az  életmezőnek  forrásából,  mert  nem  reális 
volt  a  hiány,  melyet  pótolni,  a  szükség,  melyet  fedezni 
kívánt  ?  Olvassátok,  Uraim !  olvassátok  a  tervet,  s  legyen 
kifogástok  egy  vagy  más  ellen,  legyen  kifogástok  az  egész 
ellen  ;  de  hogy  legyen,  ki  a  szellemet,  mely  rajta  keresztül- 
leng, az  irányt,  mely  felé  minden  betűje  fordul,  —  hogy 
legyen,  ki  ezt  sem  számítaná  a  korszerűek,  a  mulhatlanul 
szükségesek  sorába,  ezt  —  megvalljuk  —  hinnünk  nehéz, 
tudnunk  keserves  volna. 

»Kevés  az  intelligentia  közöttünk*  —  panaszolják 
nemzetünk  legjobbjai  ;  pedig  rég  írva  van,  hogy  a  kiművelt 
emberfej  a  nemzeti  kincsek  legnagyobbika.  Ez  irányban 
közredolgozni  tűzte  ki  magának  feladatul  az  nparegyesület«, 
oly  mezőt  választván  m.unkálatára,  mely  közintézvények 
által    minálunk    teljességgel    fedezve    nincs,    nagy   részben 

pedig  nálunk  úgy,  mint  mindenütt;  talán  mindig  egyesületi 
s  magános  törekvés  feladata  maradand. 

Ugyanis  az  iparegyesületnek  kettős  czélja  van,  mik 
ikertestvérekül  a  közirányban  összeolvadnak.  Egyik :  hasz- 
nos ismereteket  terjeszteni  általában  ;  másik  ezt  tenni 
különösen  a  műiparos  néposztályban  s  az  ipar  és  kézművek 
haladását  és  tökélyesítését  előmozdítani.  Az  első  oly  szük- 
ség fedezgetésáre  van  irányozva,  melyet  iskolák  soha  sem 
képesek  kipótolni,  —  értjük  a  folytatólagos  képződés  szük- 
ségét. Ne  menjünk  ezúttal  nézeteinkben  le  a  polgári  társu- 
lat legszélesb  alapzatát  képző  tömeghez  ;  maradjunk  azon 
osztálynál;  mely  gyermekkorában,  mint  mondani  szoktuk, 
tanult  valamit.  Egyik  hamarabb,  másik  később  a  cselekvő 
életbe  lép ;  ezt  az  élelem  gondjai,  amazt  apjától  örökölt 
szokásosság,  egy  harmadikat  holmi  hivatalocska  slendiránja, 
oly  kerékvágásba  sodorják,  melyben  műszerileg  hömpölyög 
sírja  felé,  napjának  örök  egyformaságu  fáradalmaitól  est  ve 
bizonyos  lelki  marazmus  tespedésében  pihengetve,  vagy 
ama  többé-ke vésbbé  unalmas,  lelketlen  piszkos  valamiben, 
mit  mulatságnak  csúfolnak  ;  így  vész  el  élete  örömtelenül, 
nem  is  sejdítve,  mennyi  nemes  gyönyört  nyújthat  az  élet 
osztályrészéül.  S  miért  van  ez  így  ?  mert  a  folytatólagos 
képződésre  sem  módja,  sem  környezetében  ingere  nincs ; 
mit  gyermekkorában  szajkómód  tanult,  néhány  év  alatt 
rég  elfelejté  s  így  teng  át  az  életen,  a  nélkül,  hogy  csak 
sejtelme  is  volna  azon  ismeretek  első  elemeiről,  melyek 
nélkül  rá  a  mindennapi  élet  legközönségesebb  jeleneteinél  — 
mondhatnók  —  örökös  f elakadás,  örökös  kár  várakozik ; 
mert  minden  lépésben  homály,  babona,  előítélet  környezik 
őt,  a  tudalom  mennyei  éldeletének  veszteségét  nem  is  említve. 
Pedig  ez  korántsem  átalkodottság,  korántsem  idegenkedés, 
korántsem  fogékonysági  hiány.  Emlékezzünk  csak,  kiknek 
e  néposztály  között  szerencsénk  vala  gyermekkori  tanulmá- 
nyainkat nemcsak  nem  felejteni,  de  sőt  továbbművelni, 
emlékezzünk  csak,  midőn  a  beszéd  alkalma  a  tudalmak 
mezejére  fordul,  s  a  szerény  házias  körben  például  a  ter- 
mészettan köréből  egy-két  népszerű  szócskát  ejtünk,  mint 
hallgat  mindenki,  miként  csügg  ajkainkon  az  ismeret  vágy- 
tól csillogó  szem  és  elnémul  a  semmitmondó  üres  trécse- 

lés  ;  már  rég  végezénk  s  mégis  csend  van,  melynek  elvégre 
kérdés  vet  véget  :  miből  lehetne  erről  olcsó  pénzért,  kevés 
fáradsággal  valamicskével  többet  érteni  ?  Már  most  olvas- 
suk meg  az  iparegyesületi  terv  első  és  második  pontját ; 
gondoljuk  meg,  hogyha  a  fiókegyesületek  létesülnek,  melyek- 
nek létesítésére  imitt  csekély  költség,  másutt  talán  semmi 
sem  kell  ;  és  mindazok,  kik  hallottak  valaha  az  életbevágó 
tanulmányokról,  mindazok,  kik  soha  sem  hallottak,  de  gya- 
korlati életökben  szükségét  erezik  hetenkint  egy-két  estén 
tán  családjok  kiséretében  is  összegyűlnek,  hogy  meghallgas- 
sák, mit  az  iparegyesület  apró  füzetkékben  nekik  megküld ; 
s  mit  imitt-amott,  például  Miskolczon,  Nyíregyházán,  Kecske- 
méten, egy  értelmes  férfiú  némi  érdekes  magyarázatokkal, 
egy-két  aprólékos  mutatványkával  értesített  ;  és  gondol- 
juk meg,  ha  néhány  úgynevezett  casinóban.  ilyen  kis  fel- 
olvasáska  s  azt  kísérgető  beszélgetés  divatba  jő,  lassankint 
mikép  hagyják  el  a  sereskancsós  kártyaasztalt  és  hallgatják 
és  egyet-kettőt  a  füzetkéből  tán  meg  is  vesznek  és  haza 
viszik,  hogy  családjuknak  magyarázgassák,  mit  egy  értel- 
mesebb előbb  nekiek  magyarázott ;  gondoljuk  meg,  mennyi 
értelmet  lehet  így,  csaknem  észrevétlen  apró  csatornákon 
a  nemzet  testébe  szivárogtatni ;  miként  ébred  az  ismeretek 
utáni  szomj,  miként  keres  és  talál  kielégítést,  miként  veszi 
át  az  értelem  sugarai  melegítő  lángját  az  életbe  s  mint  száll 
az  nemzedékről  nemzedékre  kamatozólag  :  —  valóban  lehe- 
tetlen hinnünk,  hogy  buzgó  részvéttel  ne  találkozzék  egyesü- 
letünk ügyekezete. 

Az  iparegyesület  ikerczéljainak  másodika  közelebb  s 
különösen  a  műiparos  kézműves  néposztályt  illeti,  de  általa 
közvetve  az  egész  hont.  Minő  módokat  vélt  a  választmány 
e  tekintetben  czélszerűeknek  ?  Tervében  részletesen  olvas- 
hatni. Mi  szükségesnek  vélünk  mindenek  előtt  egy  észre- 
vételt. Sokan,  s  különösen  azok,  kiknek  javát  tartja  leg- 
inkább szem  előtt  az  egyesület,  kiknek  még  ehhez  —  mond- 
hatni —  egyenes  anyagi  hasznot  is  nyújt,  mert  a  mellett, 
hogy  tökélyesítésüket  eszközölhetik,  még  alkalmuk  is  lesz 
technikai  ügyességöket  a  közönséggel  nagyobb  mértékben 
megismertetni,  mint  máskép  tehetnék,  s  ez  által  magok  iránt 
bizodalmat,    müveiknek    kelendőséget    szerezni  ;    a   mellett 

kitüntetésekben,  jutalmakban,  segedelmekben  is  részesül-' 
hétnek :  kiktől  tehát  ha  más  indulatból  nem,  legalább 
önérdeküknél  fogva  legbuzgóbb  részvétet  méltán  várhatánk ; 
sokan  ezek  közül  nemcsak  vonakodnak,  sőt  ellenséges  szem- 
mel nézik  az  egyesületet,  azon  balhiedelem  miatt,  hogy  ez 
a  czéhek  eltörlésére  kivan  munkálni.  Ez  nagy,  ez  igen  sze- 
rencsétlen tévedés.  Olvassák  meg  a  munkálati  tervet  és 
látni  fogják,  mennyire  csalódnak.  Ne  tévesszék  össze  a  Pesti 
Hirlap  elveit  az  iparegyesület  czéljával,  szándokával,  mun- 
kálatával. E  kettő  egészen  két  külön  dolog.  Igaz,  hogy  a 
Pesti  Hirlap  a  czéheket,  a  mennyiben  egyedárúsági  zsarnok- 
ságot űznek,  kártékonyaknak ;  a  mennyiben  politikai  insti- 
tutio  szinét  viselik,  elavultaknak ;  a  mennyiben  pedig  a 
műiparnak  mintegy  gyakorlati  tanodáját  képviselik,  nem 
oly  tökéleteseknek  tartja,  hogy  egy  kis  radical  reform  rajok 
ne  férne  :  azonban  ezekrőli  meggyőződését,  mely  gróf  Szé- 
chenyi »Hitel«-e  óta  édes  honunkban  épen  nem  újság,  örökké 
azon  javaslat  kíséretében  emlegeté  s  most  is  akként  említi, 
hog}'^  általában  véve  az  ipar  mezején  első  a  szabad  föld^ 
miszerint  a  műiparos  mezőre  csak  azon  kezek  forduljanak, 
melyek  a  földművelő  ipar  tökéletes  fedezése  után  felmarad- 
tak ;  nehogy  ezt  feudalisticus  bilincsei  közt  tartva,  amott 
pedig  a  vetélkedés  korlátait  lerontva,  olynemü  bajt  idéz- 
zünk elő,  minőt  a  testben  vértolulásnak  nevezünk.  Azon- 
ban akármint  legyen  is  ez,  a  czéhek  el-  vagy  nemtörlésének 
kérdése  politikai  kérdés  ;  az  iparegyesület  pedig  kizárta 
munkálkodása  köréből  a  politikát  s  a  honi  műipart  általá- 
ban és  különösen  a  czéheket  veszi,  a  mint  vannak,  s  magát 
azokkal  nemcsak  ellenkező  helyzetbe  nem  teszi ;  sőt  a  mint 
tervéből  látható,  többekre,  nevezetesen  a  mesterinasoknak 
írás,  olvasás,  számolás  és  rajzolásbani  tanítására  nézve 
egyenesen  a  czéhek  közredolgozására  építé  számvetését. 
Hallottuk  a  czéhek  idegenkedésének  azon  okát  is,  hogy  ha 
ily  egyesületek  segedelmével  mesterinasok  és  legények  a 
műiparos  ismeretek  köréből  néhány  hónap  alatt  többet 
tanulnak,  mint  a  czéhrendszerü  gyakorlat  által  éveken  át, 
ez  ismét  oly  eredmény,  mely  nekik  épen  nem  kedvező. 
Ez  különös  egy  ellenvetés.  Az  iparegyesület  által  czélba  vett 
ismeretterjesztés,  a  kezelés  gyakorlati  fogásainak  megtanu- 

lását  feleslegessé  ép  úgy  nem  teheti,  mint  annak  taníttatá- 
sába, miként  varrják  a  sarut,  miként  gyalulják  a  deszkát, 
szóval :    mit  a  műhelyek  gj^^akorlati  szorgalma  nyújt,  bizo- 
nyosan nem  bocsátkozik ;    hanem  oly  tanulmányok  terjesz- 
tésével foglalatoskodandik,  melyek  a  műhelyekbe  életet  és 
haladást  leheljenek,   s  miknek  magok  a  mesterek  is  hasznát 
vehetik.  A  továbbművelés  az  emberi  tudalom  minden  ágá- 
ban nélkülözhetlen  ;   a  ki  ezt  szem  előtt  nem  tartja,   annak 
más  minden  bizonnyal  elébe  vág  ;    a  mi  kézműveseink  ily 
továbbművelődési    alkalom    hiánya    miatt    nincsenek  azon 
helyzetben,  hogy  mások  gondolatain  s  művein  a  magukéi- 
nak becsét  mérhessék,  hogy  megóvják  magokat  olyasminek 
tökély  telén  feltalálásától,  mit  mások  talán  tökéletesen  már 
feltaláltak  s  a  mi  talán  már  el  is  avult.  Méltán  mondja  lord 
Brougham,  hogy  a  leg jótékonyabb  tanács,  melyet  kézműve- 
seknek adhatunk,   abban  áll,  hogy  ismereteket  szerezzenek 
az  embert  környező  minden  tárgyakról,  de  kivált  a  mecha- 
nikából. E  tanácsot  a  műiparos  osztálybelieknek  soha  sem 
kellene   felejteniök.   A  melj    kézműves  műhelyének   ószerű 
kaptáján   túlra   nem   néz,    az   a   változó   időknek   könnyen 
martaléka    lesz  ;    egyetlen    divatváltozás    megfoszthatja    öt 
kenyerétől,  mert  minden  tudományát  semmivé  teszi.  Ellen- 
ben ha  gyakorlati   műhelye   homályát  a  rokontanulmányok 
sugara   világítja  ;     ha   el   nem   marad    a   haladó   mesterség 
mögött,    szerencséjének    örökké    kovácsa,    sorsának   örökké 
ura  leszen ;    de  sőt  még  oly  feltalálásokra  is   képesíttetik, 
melyek  nemcsak  nemzetének  örökös  kincstáraivá  emelked- 
hetnek,   hanem    az    emberi    nem    kifejlésének    évrajzaiban 
is   mintegy   tájékozó   időszakkövek   gyanánt   állanak.    Ügy 
vagyon ;    úgy  ;    a  mechanikai  legfőbb   tanulmányok  a  mű- 
helyekben születtek ;     mert   ott  tűnnek  fel  leggyakrabban 
véletlenül  is  oly  tünemények,  melyek  a  közönséges  kézmű- 
ves szemei  előtt  észrevétlenül  surrannak  el ;    de  egy  másik- 
nál,  kinek   műhelyéből   a   technikával  szoros  kapcsolatban 
levő  tanulmányok  éltető  szelleme  kizárva  nincs,  oly  termé- 
keny   gondolatokká    fejlődnek,    melyek    a   világkereskedést 
átalakítják.  Száz  meg  száz  példát  tudnánk  idézni.  Ezek  által 
emelkedett  Anglia  műipara   oda,    a  hol  áll ;    pedig   ő  reá 
nézve  is  volt  idő,  mikor  Európában  példabeszéd  vala,  hogy 

az  angolok  lOkrajczáron  (4pence)  adják  el  idegennek  a  róka- 
bőrt,  csak  azon  gyönyör  végett,,  hogy  tőle  a  rókafarkot  10  gara- 
son (12pence)  visszavásárolhassák.  Boldog  Isten  !  mi  tömérdek 
sok  dologra  nézve  lehetne  rólunk  még  ma  is  hasonlót  mondani ! 


Városi  belszerkezet.*) 

Ha  sz.  kir.  városaink  országgyűlési  szavazat]  oga 

elrendezéséről  van  szó,  magát  a  várost,   nem   pedig    annak 
körébeni  egy  vagy  más  olygarchicus  testületet  kell  a  jogsza- 
bályozás candidatusának  érteni.  Ebből  természetesen  követ- 
kezik, hogy  a  kir.  városok  belszerkezetének  jog-  és  alkotmáuy- 
szerü  szabályozása  egy  kikerülhetlen  előzvény.  Ha  valamit, 
ezt  közvéleménynek  lehet  mondani.  Azt  tehát  a  bevégzett 
tények  közé  sorozván,  egyenesen  a  »mikép«  kérdésére  térünk. 
A  nemzetiség  és  alkotmányos    fejlődés  érdekében  sze- 
rencsétlenségnek nyilatkoztattuk,   hogy   a   városi    polgárok 
néposztályának    az    alkotmány    sánczaiba    befoglalása   nem 
assimilatio,  hanem  oly  formák  meghonosítása  által  történt, 
melyek  a  magyar  institutiók  kertjében  idegen  növénykint 
állanak.   Ha  van,  ki  ebben   egyetért,   az  bizonyosan  egyet 
fog  érteni  velünk  is  abban,  hogy  a  históriának  intését,  mely 
e  tényben  fekszik,  tanulságul  kell  vennünk  és  vezérfonalul 
a    czélbavett    elrendezésnél,    miszerint    a    belszerkezet   úgy 
idomíttassék,  hogy  az  idegen  növénynek  a  nemzeti  tetthez 
boldogtalanul  elmulasztott  assimilatiója  a  lehetségig  helyre- 
hozassék.   Forrasszuk   össze   tehát,  a  mennyire   csak   lehet, 
formát  és  castát  és   érdekeket,   különben  félni  lehet,   még 
soká  és  sokan  lesznek,  kik  amaz  elhíresztelt  szót,  melylyel 
egykor  Lyndhurst  lord   a   zöld    »^rm«-nek   sok   szenvedésü 
fiait  idegeneknek  bélyegzé,   e   honban  a  városok  nagyobb 
részére   alkalmazandnák,  s  így    mégsem  oszlanék  ama  régi 
átok :  >me  legyen  egység  soha  köztetek«,  melynek  súlyát  egy 
évezreden  át  annyiszor  érzé  a  szegény  magyar.  Ezen  assi- 
milatiót  még  két  fontos  tekintet  támogatja,  úgy  mint  1-ször 
a  territoriális  bírósági  elv  tekintete  ;  2-szor  az  a  tekintet, 
hogy    alkotmányunk,    ha  békés    fejleményét  a  vég  vonagló 
feudalismus  fanatismusával  meg  nem  zavarja,  előbb-utóbb 
képviseleti  rendszerré   minden   bizonynyal   át   fog  olvadni. 
A  mi  az  elsőt  illeti  :  nem  gondoljuk^  hogy  hosszas  okos- 
kodással  kellene    bizonyítanunk,    miképen   oly   helyeken  a 
rendre  s  közbátorságra  ügyelő  politia  örökké  a  re  vétségig 
rossz  lábon  fog  állani,  a  hol  személykülönbség  szerint  több- 
féle törvényhatóság,  azaz  tulaj  donkép  senki  sem  parancsol, 

*)  Az  1841-iki  oPcsti  Hirlap«  90-ik  számából.  K.  F. 

8  lehetnek  emberek,  kikhez,  bármi  rendellenes  betyárkodást 
is  kövessenek  el,  a  helyhatóság  tisztviselőinek  közeledniök 
óvakodni  kell,  hacsak  magokat  s  a  törvényhatóságot, 
melynek  képét  viselik,  a  kiváltságolt  lét  alázó  gúnyjának 
kitenni  nem  akarják.  Midőn  ezt  írjuk,  előttünk  a  rendőr- 
ségi ügyek  lebegnek  ;  emlékezünk  azonban,  hogy  az  1832/g-ki 
országgyűlésen,  midőn  az  Ítélőszékek  elrendezése  forogna 
szőnyegen,  a  kir.  városok  (1834  ápr.  10.)  azt  kívánták,  hogy 
a  városi  biróhatóság  hatásköre  kitérj esztessék  :  1.  minden 
benlakó  nemetlenekre,  az  úgynevezett  honoratiorokat,  a 
kétséges  nemeseket,  s  a  nemeseknek  nemetlen  szolgáit  is 
odaértvén,  ügy-  és  személykülönbség  nélkül  általánosan ; 
2.  a  nemesekre  nézve  nemcsak  a  városi  házak  és  telkek, 
hanem  a  polgári  jogok  és  javadalmak  gyakorlása,  ottan 
okozott  károk  s  erőszaktételek  és  ezekkel  összekötött  bír- 
ságok s  pénzbeli  díjak  iránti  perekre,  a  köztörvényes  ter- 
hekből eredő  tartozásokra,  házbérre  s  városi  értékkel  biz- 
tosított adósságokra,  s  3.  még  a  folytonosan  városban  lakó 
s  polgári  foglalatosságot  űző,  vagy  károsi  szolgálatban 
levő  nemesekre  nézve  is,  csak  minden  dologügyi  kereset 
iránt ;  a  személyig,  bárha  csak  rendőrségi  tekintetben  is, 
á  territorialismus  követelését  kiterjeszteni  még  csak  eszökbe 
sem  jutott  ;  s  mégis  legelső  kívánatuk  ápr.  11-kén  25  megye 
s  a  Hajdúkerület  voksával,  22  megye  s  minden  kir.  városok 
igenlő  voksa  ellenére  ;  és  így  tovább  a  többi  mind  is  meg- 
bukott. Ezen  nap  az,  melyre  a  kir.  városok  indulatos  kese- 
rűséggel hivatkoznak  :  midőn  kérdezvék,  mikor  veszték  el 
országgyűlési  szavazatukat  ?  ezen  nap  az  más  részről,  mely 
a  megyéknek  kétségtelen  bizonyságot  adott,  hogy  kiket 
kir.  városok  követeinek  nevezünk,  a  polgárságot  a  mint 
választatásuknál  fogva  nem,  úgy  érdekben  sem  képviselik. 
Mert  min  bukott  meg  a  territoriális  biróhatalom  melletti 
minden  küzdelem  ?  Somsich  Miklós,  Somogy  vmegye  nagy- 
érdemű követe,  indítványt  tőn  :  hogy  a  bírák  választásában 
minden  polgár  részt  vegyen  ;  és  ez  indítványt,  mely  a  pol- 
gároknak polgári  jogokat  adandó  vala,  a  polgárok  követei 
közül  melegen  csak  Eperjes,  Szeben  és  Kassa,  mintegy 
kényszerülve  csak  Újvidék  s  Beszterczebánya  pártolák  ; 
44  város  ha  egyenes  ellenzésre  nem,  legalább  elmellőzésre 
szavazott,  s  a  somogyi  indítvány,  25  megye  s  az  egyházi 
rend  szavazatával,  24  megye  s  a  kerület  ellen  megbukott. 
Igaz  ugyan,  hogy  mi  nem  találtunk  és  nem  találunk  logikát 
a  következtetésben,  mely  innen  a  városok  ellen  vonatott ; 
mert  a  megyék  követeié  volt  az  ország  és  hatalom,  s  a  kir. 
városok  nem  voltak  okai,  hogy  25  megye  a  helyett,  hogy  a 
somogyi  indítvány  ellen  szavazna,  nem  inkább  mellette 
szavazott :  annyit  azonban  bizonyossággal  jósolhatni,  hogy 

valameddig  a  kir.  városok  belszerkezete   minden  tekintet- 
ben úgy  nem  szabályoztatik,  miszerint  az  állandóan  város- 
ban lakó,  városi  birtokot  bíró,  városi  vagyis  inkább  polgári 
keresetmódból  élő  nemesség,  úgy  a  választásokban  mint  a 
közigazgatásban,  alkotmányszerü  befolyást  nyerjen  ;  mind- 
addig az  érdekek  s  velők  a  rendek  összeolvadásáról,  s  így 
a   territoriális    biróhatóság   kiterjesztéséről   is,    mely  nélkül 
azonban   jó  rendet,  kivált  ezer  meg  ezerekre  terjedő  nép- 
tömeg között,  nem  is  képzelhetni,   még  csak  álmodni  sem 
lehet.  Mi  jónak,  üdvösnek,  kívánatosnak  véljük,  hogy  kellő 
biztositékek  mellett,  a  territoriális  bírói  hatalom  elve  hazánk- 
ban mindenütt  úgy  kifejlődjék,  mint  a  Jász-Kun  kerületek 
úrott  7nalasztjai«  közt  olvashatni  (de  nem  ám  gyakorlatban 
láthatni).   Mi  jónak,   üdvösnek,  kívánatosnak  véljük,   hogy 
nemes  és  polgár  nemzetiségben,  jogban,   törvényben,  köte- 
lességben s  ezekkel  együtt  minden  érdekben  összeolvadjon ; 
kívánjuk,    hogy    a   polgár,    kit    a   gondviseléstől    megáldott 
becsületes    szorgalom    vagyonossá    tőn,    ha    munkás    élete 
fáradalmaitól  mezei  birtok  szelíd  gyönyöreiben  megpihenni 
vágy,  a  megyei  jogok  részesévé  legyen  a  nélkül,  hogy  ere- 
detét gyáván  megtagadni  kénytelen  lesryen  ;  kívánjuk,  hogy 
a  munka  nemesíttessék,  hogy  nem  az  ipar  és  a  szorgalom, 
hanem  a  dologtalan  hereélet  leg\en  megvetett  és  utálatos, 
s  azért  kívánjuk,   hogy  a  vagyontalan  nemes  sem  szégyen- 
nek ne  tartsa,  sem  a  városi  institutiók  irigy  kizáró  szelleme 
által  ne  gátoltassék  a  polgárias  műhelyekben  keresni  fel  a 
jólétet,  mely  tízbarázdás  ősi  föld  szalagján  három  szilvafája 
árnyékában  reá  soha  nem  várakozik.  Nem  akarjuk  ez  óhaj- 
tásoknak ellentétéül  rajzolni  a  dolgot,  a  mint  most  van  ; 
a  polgárt,  ki  mihel^'^t  kereskedésben,  gyártásban,  kézműves- 
ségben meggazdagodott,  eredetét  mintegy  megszégyenelve, 
az  isteni  gondviselést,  mely  őt  megáldá,  mintegy  gúnyolva, 
azonnal  nemeslevél  után  sóvárog,   és  sietni  elhagyni  a  rendet, 
melyben  született,   melyben   boldogult ;   nem  akarjuk  bon- 
czolgatní    a    M:,ivismus«    nemes    önérzetének    eme    hiányát, 
melyet    pirulva    száműznénk    szívünkből,    ha    polgári    rend 
tagjává   születtünk  volna,   s   melyet   felfogni   sem  volnánk 
képesek,  ha  nem  tudnók,  hogy  a  casták  rendszerének  saját- 
ságihoz    tartozik,    fölfelé    sóvárogni,    lefelé    nyomni ;    nem 
akarjuk    másrészről    festeni  a  mágnást  és  nemest  (a  több- 
ségről  szólunk,   mert   vannak  igen  szép   kivételek)  miként 
veti  meg  a  polgárt,  s  a  mi  polgári :  *)    viszont  a  polgárt, 


*)  Még  csak  épen  most  történt,  hogy  egy  úri  családfő  leányát 
egy  pesti  igen  derék  nevelőintézetbe  vala  adandó  ;  az  intézetnek 
szerkezete  és  személyzete  minden  gáncson  felül  ált,  de  leányát  mégis 
visszavette,  csak  azért,  mivel  a  növendékek  közt  egy  derék  gazdag 
nagj'kereskedőnek  leánya  is  volt  !  !  K.  L. 

miként  gyűlöli,  tán  titkolt,  de  keserű  érzéssel  a  nemest,  ki 
öt  megveté ;  mellőzzük  az  élethű  képeket,  miket  e  feszült 
viszonynak  botrányos  köreiből  íveken  át  rajzolhatnánk ; 
elég  legyen  annyit  említenünk,  hogy  e  viszonynál  fogva 
igen  is  tudjuk  érteni  az  indulatot,  mely  Sz. -Fejérvár  városa 
követét  hevítheté,  midőn  az  országgyűlésen  oda  nyilatko- 
zott :  »miképen  annak,  hogy  valaki  a  polgárok  kenyerét 
nemesi  kiváltságokkal  egye,  a  polgárok  keresményét  nemesi 
immunitással  űzze,  s  e  kiváltságosak  a  polgárok  uraivá, 
ezek  pedig  amazoknak  örökös  legényeikké,  szolgáikká  legye- 
nek, természeti,  atyai,  polgári  követségi  és  alkotmányos 
jogainál  fogva,  az  országgyűlésen  is,  otthon  is,  a  királyi 
szék,  az  egész  világ  s  a  mindenható  Isten  szent  szine  előtt 
is  örökké  ellen  fog  kiáltani.*  Nekünk  úgy  látszik,  hogy  a 
viszonyok,  miket  itt  futólag  említénk,  s  miket  még  ezek 
nyomán  sejteni  lehet,  hazáját  szerető,  minden  igaz  magyar- 
nak kötelességévé  teszik,  a  feudalismus  nevetséges  pöííesz- 
kedései  ellenében,  vállat  vállhoz  vetve,  azon  iparkodni, 
hogy  nemes  és  polgárrend  között  a  kiváltságos  különözések 
erőszakító  boldogtalansága  megszüntessék.  Ez  azonban 
mindaddig  nem  történhetik,  míg  a  városi  institutiók  a 
patricialis  nepotismus  hínáraiból  ki  nem  szabadíttatnak, 
s  természetszerű  alapjokra  vissza  nem  vezéreltetnek,  mely 
alap  abban  áll,  hogy  mindazok,  kik  a  majdan  kifejtendő 
qualificatiók  szerint  a  városi  polgárság  néposztályába  soroz- 
hatok, mint  alkotmányos  polgárokhoz  illik,  a  ^semmit  rólunk 
nélkülünk<i  jóvoltiban  nemcsak  képzeletben,  de  valósággal 
is  részesüljenek.  Ezért  gondoljuk  mi,  hogy  a  városok  bei- 
szerkezetének  alkotmányos  életünk  typusába  kell  belé- 
illesztetnie,  következőleg  az  assimilatio  szempontjából  sza- 
bályoztatnia. 

A  másik  tekintetről,  mely  hasonló  tanácsot  nyújt, 
csak  keveset  lehet  s  kell  szoknunk.  Mi  már  több  ízben, 
midőn  az  adóról  szólanánk,  világosan  kimondok :  hogyha 
majd  egykor  alkotmányunk  sánczaiba  az  egész  nép  be  lesz 
foglalva,  megyei  municipális  szerkezetünk  természetesen 
nem  fogja  megtarthatni  ősnépgyűlési  typusát,  hanem  kép- 
viseleti rendszerré  kell  fejlődnie.  Ez  az,  mit  gróf  Széchenyi 
István  —  kivel,  ha  modorunk  rosszaltatik  is,  elvben  talál- 
kozni kebelnyugtató  édes  öröm  —  a  »Kelet  né^é«-ben 
imígy  fejez  ki  :  »Hazánknak  egy  elkopott  féligmeddig  feudá- 
lis, féligmeddig  alkotmányos  szövevényből  emberhez  illő, 
minden  ál  fény  tői  kitisztult  képviseleti  rendszerre  kell  minden 
ingadozás  nélkül  átvarázsoltatnia.«  B.ogy  ez  megtörténhessék, 
s  történhessék  municipális  lételünk  ama  nemzeti  sajátsá- 
gainak épségben  tartása  mellett,  melyek  a  mint  multunkat 
fentarták,   úgy   jövendőnket  biztosítandjuk :    szükség   köz- 

jogi^'reformjainknál  kerülni  minden  anomáliát,  s  úgy  ido- 
mítani polgári  szerkezetünk  lánczolatának  minden  gyűrű- 
jét, hogy  természetesen  beleüljék  az  egésznek  azon  ido- 
mába, melybe  nemzetünk  őrlelke  s  a  haladásnak  istenereje 
eljutnunk  segítendnek.  És  ez  a  második  fontos  tekintet, 
mely  a  városi  belszerkezet  szabályozásánál  az  assimilatio 
vezérelvét  tanácsolja. 

Mindezeknél  fogva  igénytelen  véleményünk  abban  hatá- 
rozódik :  1.  Hogy  sz.  kir.  városokban  a  követválasztások  az 
egész  polgárság  által  történjenek ;  kiket  kívánunk  a  »polgár« 
nevezet  alatt  érteni  ?  majd  kifejtendjük.  —  2.  Hogy  ugyan- 
csak az  egész  polgárság  által,  három  évre  választassék,  s 
egy  harmadrészben  minden  idén  megujíttassék  egy,  a  mos- 
tani úgynevezett  választott  polgárságnál  számosabb,  de  a 
város  népességéhez  arányosítandó  testület,  mely  épen 
úgy,  mint  a  megyei  KK.  és  RR.,  nyilvános  közgyűléseket 
tartson,  s  e  közgyűlések  jogban,  törvényben,  törvényható- 
ságban tökéletesen  a  megyei  gyűlések  activitásával  bír- 
janak, szóval :  a  vármegyei  municipiumok  fokára  emeltes- 
senek —  hivatalos  nyelvük  természetesen  csak  magyar 
lehetvén.  —  3.  Hogy  a  városi  tiszt  viselőkar,  melynek  mun- 
kálatában a  törvénykezési  kört  a  politikaitól  egészen  külön 
választandónak  véljük,  az  említett  városi  képviselők  gyűlés- 
testülete irányában  tökéletesen  oly  viszonyban  álljon,  minő- 
ben a  megyei  tisztviselők  a  megyei  közönség  irányában 
áll.  Tehát  ne  legyen  status  in  statu,  hanem  egészítő  része 
a  közgyűlésnek  s  határozatinak  felelős  végrehajtója.  Válasz- 
tassék pedig  (3  évre,  s  minden  másod  évben  egy  harmad- 
részben megujíttassék. 


Városi  polgárjog.*) 

—  —  —  —  —  A  vezérnézet,  melyre  elmélkedésinkben 
folyvást  ügyelni  kívánunk,  az  :  hogy  városaink  oly  szerke- 
zetet nyerjenek,  miszerint  egyrészről  honunk  sajátságos  in- 
stitutióihoz  (a  megyei  rendszerhez)  assimiláltassanak ;  más- 
részről :  hogy  é  szerkezet  a  különböző  osztályzatok  egy  testté 
forrásának  színét  viselje. 

Mondók,  hogy  az  országgyűlési  követválasztás  az  egész 
polgárság  által  történjék,  a  választásban  résztvenni  tehát 
minden  polgárnak  joga  legyen.  Itt  mindenek  előtt  azon 
kérdés  adja  magát  elő  :  kit  kell  a  »polgár<(  nevezet  alatt 
érteni  ?  Hogyha  felejthetnők,  mit  nem  lehet  felejtenünk, 
miként    nem    egy    magántársulat    alakítása     áll     előttünk, 


*)  Az  1841-iki  »Pesti  Hirlap«  93-ik  számábóL  K.  F. 

melynek  semmi  előzményei  nincsenek,  hol  tehát  tetszés- 
szerint  tehetjük  le  az  épületnek  legelső  kövét  :  a  föltett 
kérdésre  igen  könnyen  felelhetnénk.  Mondhatnók  t.  i.,  hogy 
városi  polgár  legyen  minden  családatya,  vagy  atyai  hata- 
lom alatt  nem  álló  teljeskoru  személy,  ki  állandóan  a  város- 
ban lakik,  bizonyos  keresetet  üz,  és  attól  adót  fizet,  ha  vagy 
az  országban  benszületett,  vagy  bizonyos  évek  óta  állandóan 
az  országban  lakott  s  adót  fizetett.  Tudván  azonban,  hogy 
a  jobb  a  jónak  ellensége,  szűkebb,  szorított  qualificatiót 
sem  elleneznénk,  csak  olyan  legyen,  hogy  a  korszerű  fejlőd - 
hetesnek  magvát  keblében  hordozza,  s  csak  oly  szűk  s  oly 
szorító  ne  legyen,  hogy  a  niockliberalismys  színét  viselje. 
A  mi  kívánságunk  természetesen  oda  megyén,  hogy  a  minő- 
sítés fentebb  kifejezett  óhajtásunk  valósításához  minél 
közelebb  járuljon.  Tekintvén  tehát  nemzeti  életünk  stádiu- 
mát, igénytelen  véleményünket  e  következőkben  fejezzük  ki. 

A  polgárjog  általában  véve  ne  legyen  senki  kényétől 
vagy  kegyelmétől  függő,  hanem  legyen  bizonyos  állapot- 
nak oly  természetes  eredménye,  miszerint  a  ki  a  törvény- 
ben meghatározandó  qualificatióval  bír,  az  ez  által  már 
tényleg  polgárrá  legyen,  sőt  a  mennyiben  a  polgáriság  nem- 
csak jogokkal,  hanem  kötelességekkel  is  jár,  polgárrá  lenni 
valósággal  tartozzék  is.  Midőn  városaink  belszerkezetének 
elrendezéséről  van  szó,  gyakran  történik  hivatkozás  a  porosz 
rendszerre,  melytől  talán  sokan  hallották  Raumer-nek  ama 
dicsekvését,  hogy  egy  franczia  diplomata  azt  monda  :  »Mi 
bírjuk  á  szabadság  nevét,  önök  városi  szerkezetöknél  fogva 
a  szabadság  lényegét. «  A  ki  szavakkal  s  dicsekvésekkei 
nem  éri  be,  hanem  szeret  a  dolgok  mélyébe  tekinteni,  ez 
ítéletet  egész  terjedelmében  nehezen  fogná  aláírni,  sőt  még 
arról  is  meggyőződnék,  hogy  az  a  mi  szükségeinknek,  a  mi 
körülményeinknek  meg  nem  felelne  ;  azonban  tagadni  nem 
lehet,  hogy  egyrészről  városaink  mostani  szerkezeténél 
felszámlálhatlan  fokoknál  jobb  ;  másrészről  pedig  csak- 
ugyan bír  oly  sarkelvekkel,  melyek  általában  a  városi 
szerkezet  természetes  alapjainak  tekinthetők.  Ennélfogva 
nem  teszünk  talán  kellemetlen  avagy  haszontalan  dolgot, 
ha  imitt-amott,  a  mint  a  tárgyhasoníat  kívánja,  tartalmát 
azokkal,  kiknek  külországi  törvényekkel  bíbelődni  idejök, 
alkalmuk  vagy  kedvök  nem  vala,    szögről-végre    megismer- 


Midőn  a  városok  eredetéről  szoknánk,  már  említettük 
az  okokat,  melyekből  magyarázhatni,  miként  történhetett, 
hogy  a  népállapotnak  és  státus-alkotmánynak  nagy  különb- 
ségei daczára,  a  városi  szerkezet  még  hibáiban  s  hiányai- 
ban is  Európaszerte  több  mint  hasonlatot,    bizonyos  egy- 

séget  mutatna  ?  Legyen  szabad  Raumer  Fridriknek  »Über 
die  preussische  Stádtc  crdnung«  (Leipzig,  1828)  czímü  iratából 
néhány  vonást  idéznünk.  —  »A  városi  előljáiók  —  úgy- 
mond —  önválasztás  által  egészítették  ki  magukat,  —  — 
s  a  polgárság  úgy  erre.  mint  az  adóra,  költségekre  stb.  nézve 
csaknem  semmi  befolyással  sem  birt.  Így  oszlott  a  város 
teljességgel  egybe  nem  kötött  két  egvenetlen  részre.  Az  egé- 
szen hátratett,  elmellözött  lakosság  csak  kelletlen,  kedvet- 
len engedelmeskedett,  s  elöljáróiban  nem  látott  mást,  mint 
önhaszonlesö  ellenséget  ;  ezen  korlátlan  hatalmaknak  lát- 
szók pedig  hasonlókép  nem  örvendhettek  mindenhatósá- 
guknak —  —  mert  a  kormányoknak  legszigorúbb  gyám- 
kodása alatt  állottak,  úgy,  hogy  ezeknek  engedelme  nélkül 
még  a  legcsekélyszerűbb  dolgokban  is  alig  végezhettek  s 
hajthattak  végre  valamit«  stb.  —  Valóban  azt  gondolná  az 
ember,  hogy  a  híres  historicus  Magyar-  s  nem  Poroszország- 
ról szól.  A  városoknak  e  hibás  szerkezetén  egy  új  rendszer 
behozatalával  kívánt  a  porosz  kormány  segíteni,  s  így  jött 
létre  az  1808-ki  nov.  9-kén  kiadott  »Stddteordnung«.  Meg 
nem  állhatjuk,  hogy  a  királyi  edictum  bevezető  sorait  ne 
idézzük  :  »A  hiány,  —  így  szól  a  király  —  mely  kivált  újabb 
időkben  a  városi  közállapotban  mind  helyes  szabályokra, 
mind  a  városi  község  képviseltetésére  nézve  mutatkozott  ; 
a  polgároknak  osztályok  és  czéhek  szerint  megosztott  érdeke 
és  sürgetöleg  nyilatkozó  kellék,  hogy  a  polgárságnak  a  városi 
bel  igazgatásba  hatályosabb  befolyása  legyen,  —  meggyőz- 
tek minket  a  szükségről,  hogy  a  városoknak  önállóbb  és 
jobb  szerkezetet  adni,  a  városi  községben  egy  szilárd  egye- 
sületi pontot  érvényesen  alakítani,  nekik  a  közügyek  igaz- 
gatásába munkás  befolyást  engedni,  s  ezen  befolyás  által 
a  közleiket  ébreszteni  és  fentartani  szükséges. «  Egy  kor- 
látlan hatalmú  uralkodó  monda  e  szakákat,  és  nekünk  úgy 
látszik,  hogy  e  szavak  egy  alkotmányos  ország  törvény- 
hozó hatalmából  eredett  törvénynek  is  díszére  válnának. 

Ezen  1868-ki  porosz  törvény  azon  sarkalatos  kérdést, 
kik  bírjanak  polgárjoggal?  imígy  fejti  meg:  »A  ki  városi 
fekvő  vagyont  bír,  vagy  városi  iparágat  űz,  polgárrá  lenni 
s  minden  polgári  kötelességekben  osztozni  tartozik.  Polgá- 
rok között  minden  különbség  eltöröltetik.  Állapot,  születés, 
vallás  és  személyes  viszonyok  általában,  a  polgárjog  meg- 
nyerésére nézve  különbséget  nem  tesznek.  Megtelepedett  s 
erkölcsileg  meg  nem  rovott  embertől  a  polgárjogot  meg  nem 
tagadhatni  ;  és  minden  polgár  szavazatjoggal  bír,  kivévén 
azokat,  kiknek  nagy  városokban  legalább  200,  középszerű- 
kisebbekben  pedig  150  tallér  jövedelmök  nincs.  Nagy 
városoknak  neveztetnek  pedig,   melyek  a  katonaság   kizá- 

rásával  legalább  10,000,  középszerűeknek,  melyek  legalább 
3500,  s  kicsinyeknek,  melyek  ezen  alóli  lakos  számmal  bír- 
nak.* Ezen  törvény  azonban  miután  17  éven  át  gyakorlat- 
ban volt,  újólag  vizsgálat  alá  vétetett,  s  e  vizsgálatból 
eredett  az  1831-ki  átnézett  városrendszer,  méhnek  minden 
pontjáról  azt,  hogy  a  mit  változtatott,  a  bevezető  szép 
szavak  iránya  tekintetében  mind  jóra  változtatta  volna, 
nem  mondhatnók. 

E  szerint  polgároknak  neveztetnek,  mindazok  kik  a 
választásnál  szavazattal  birnak.  És  pedig  csak  olyan  férfi- 
nemü  személyek  szerezhetik  meg  a  polgárjogot,  kik  sem 
atyai  hatalom,  sem  gyámság  vagy  gondnokság  alatt  nem 
állanak,  a  város  határában  laknak  s  a  törvényben  kinevezett 
büntetések  által  polgárjogi  képességöket  el  nem  vesztették. 
A  kiknél  pedig  az  idézett  előzmények  föltalálhatók,  vagy 
olyanok,  kik  a  polgárjogra  nemcsak  jogosítvák,  de  köte- 
lezettek is  ;  vagy  olyanok,  kik  jogosítvák  ugyan,-  de  nem 
kötelezettek  ;  vagy  pedig  olyanok,  kik  jogosítva  nincsenek, 
azt  mindazáltal  megnyerhetik.  Jogosítvák  és  kötelezettek, 
kik  (a  városok  különbsége  szerint)  300  —  2000  tallér  értékű 
fekvő  vagyonnal  birnak,  vagy  pedig  200 — 1200  tallért  jöve- 
delmező iparágat  űznek.  Jogosítvák,  de  nem  kötelezettek, 
kik  más  kútfőkből  400 — 1200  tallér  tiszta  jövedelmet  húz- 
nak, s  legalább  két  év  óta  a  városban  laknak.  Személyes 
érdemesség,  kisebb  vagyon  mellett  is,  igényt  ad  a  polgár- 
jogra,  melylyel  ez  esetben  a  városi  hatóság   ruházhat  fel. 

Ezeket  két  oknál  fogva  idéztük.  Először  azért,  mivel 
már  midőn  a  múlt  országgyűlés  alatt  a  városi  szerkezet 
elrendezése  megpendítteték,  több  külföldi  hírlapokban  azon 
jóslat  volt  kifejezve,  hogy  honunkban  alkalmasint  a  porosz 
rendszer  fog  követésre  találni.  Szükségesnek  véltük  tehát, 
hogy  e  rendszer  főbb  vonásaiban  ismeretes  legyen.  Másod- 
szor azért,  mivel  csakugyan  találunk  e  szerkezetben  oly 
elveket,  melyeket  sajátlagos  körülményeink  között  s  az 
assimilatio  szempontjából  is  méltánylást  s  figyelmet  érdem- 
lőknek ítélünk. 

Ezekhez  számítjuk  különösen  egymással  összekötve 
azon  két  elvet  :  hogy  a  polgárjog  senki  kényétől  ne  függ- 
jön, hanem  a  törvény  által  meghatározandó  qualificatiók- 
nak  megtagadhatlanul  szükséges  és  természetes  eredménye 
legyen  ;  s  hogy  e  tekintetben  állapot,  születés,  vallás  és 
személyes  viszonyok  semmi  különbséget  se  tegyenek.  Ha 
e  két  elv  a  polgárjogok  gyakorlatára  nézve  alapul  vétetik, 
8  a  városi  közgyűlés  megyei  ínstitutióinkhoz  azon  polgári 
szabadság  érdekében,  mely  ott  kezdődik,  hol  a  szabadságok 
végződnek,   annyiban   assimiláltatik,   hogy   municipiumaink 


213 


képviseleti  rendszerré  ától  vadasa  első  lépésének  raondat- 
hassék  :  egyrészről  a  szakadozott  nemzeti  tömeg  egy  testté 
forrasztásának  nehéz  kezdetét  fogjuk  tiszta,  salaktalan 
örömtől  dagadó  kebellel  üdvözölhetni,  másrészről  hazafias 
gyönyörrel  vetkőzhetünk  ki  azon  nem  oknélküli  tartózko- 
dásból, melyet  mintegy  önérzelmeinkkel,  önvágyainkkal 
harczolva,  ösztönszerűleg  mindannyiszor  érezni  kénytele- 
nítteténk,  valahányszor  avas  obscuritások  nj'^omán  a  királyi 
városok  országgyűlési  nyomadékának  minden  előzmények 
nélküli  növelése  kivántatott. 

Az  említett  vezérelv  folytában  tehát  mi  —  hogy  sokat 
ne  látszassunk  kivánni  óhajtjuk  l^ször  :  hogy  a  ki  városi 
fekvő  vagyont  bir,  az  ipso  facto  minden  polgárjognak  része- 
sévé legyen.  E  szóban  <>fekvő  vagyon«  a  stabilitási  elemet 
elegendőleg  feltalálhatónak  gondoljuk,  s  azért  nem  szeret- 
nők, ha  még  az  18:U-ki  porosz  rendszer  példájára  a  pénz- 
aristocratiának  elve  hozzá  köttetnék,  s  polgárjogi  érvényes- 
sége bizonyos  censustól  föltételeztetnék.  Legfölebb  oly 
véleményhez  járulhatnánk,  mely  azt  kivánná,  hogy  meg- 
hat ároztassék,  mennyi  külső,  vagyis  városhatárbeli  föld- 
birtok adja  meg  azon  polgárjogot,  melyet  egy,  bár  leg- 
kisebb háztelek  is  ad.  —  2-szor  óhajtjuk,  hogy  a  városi 
iparüző  osztály,  kereskedők,  gyártók,  mesteremberek,  ha 
vagy  árú  boltjuk,  vagy  raktáruk,  vagy  rendes  műhely  ök 
van,  polgárjoggal  birjanak.  Nem  idegenkednénk  azonban 
azoknak  véleményétől,  kik  ezeknél  némi  censualis  qiiali- 
ficatiót  is  kivannak,  csakhogy  az  minél  alacsonyabb  legyen ; 
nehogy  a  képviseleti  rendszer  első  fejleménye  honunkban 
a  pénzaristocratia  hínárjába  sodortassék.  —  3-szor  ezekhez 
számítanók  még  a  városban  lakó  diplomatreusokat :  ügy- 
védeket, földmérőket,  orvosokat,  seborvosokat,  s  a  kik 
még  (például  a  tudós  társaság  tagjai)  értelmiségi  capaci- 
tásuknál  fogva  ezekhez  sorozhatok,  —  ha  úgy  tetszik,  szint- 
úgy bizonyos  jövedelmi  qualificatióval.  Felhagynók  azon- 
ban a  városi  közgyűlésnek,  hogy  határozat  által  a  polgár- 
jogokban többet  is  részesíthessen  —  minden  véleményhez, 
mely  az  értekezésünk  kezdetén  kijelentett  általános  quali- 
ficatiót  még  jobban  megközelíti,  legszívesebben  hozzájárul- 
ván, í^s  ezekből  állana  csekély  nézetünk  szerint  a  városi 
polgárság,  mely  úgy  követeket,  mint  városgyűlési  kép- 
viselőket választana. 

Választási  rendszer  városokl)aii  *) 

Miután  meg  lesz  határozva,  kikből  áll  a  városi  polgár- 
ság összege,  Werböczynek  ama  civium  unitása,  melyet  — 
s  csak  egyedül  ezt  —  őseink  a  magyar  alkotmány  bohóza- 
tának negyedik  oszlopául  fogadtak,  önkényt  következik  a 
választás  kérdése,  minélfogva- a  polgárság  az  országos]  tör- 
vényhozásban aránylag  képviselve  legyen,  a  városi  bei- 
igazgatásban  pedig  kellő  befolyással  birhasson.  Már  meg- 
mondottuk, hogy  nézetünk  szerint  az  országgyűlési  köve- 
teknek az  összes  polgárság  által  kellene  választatni  ok,  mert 
mi  maiglan  is  úgy  vagyunk  meggyőződve,  hogy  a  hol  tör- 
vényhozási képviseletről  van  szó,  ott  az  1812-iki  spanyol 
alkotmányszerü  indirect  választási  diluitio  nem  egyéb, 
mint  a  népképviselet  mystiíicatiója.  Mikor  eredett  még  e 
választási  rendszerből  oly  törvényhozás,  melyet  a  tények 
a  nemzeti  közvéleménynyel  összhangzónak  mutattak  volna  ? 
De  mondottuk  azt  is,  hogy  az  országgyűlési  követeken 
kívül,  még  a  városi  képviselőknek  is  az  összes  polgárság 
által  kellene  választatniok ;  mely  képviselőtestület  a  tiszt- 
viselőkkel egyetemben  megyeközgyűlési  szerkezettel  bír- 
jon, s  mint  ilyen  a  megyei  közgyűlések  minden  jogait  és 
hatóságát  gyakorolja. 

Itt  mindenek  előtt  meg  kell  jegyeznünk,  hogy  nézetünk 
szerint  e  képviselőtestületnek  oly  számosnak  kell  lenni, 
miszerint  egyrészről  a  polgárság  benne  mindennemű  érde- 
keit képviselve  feltalálhassa,  másrészről  magok  a  választot- 
tak is  az.  időknek  minden  viszontagságain  a  nemzetélet 
jó  s  balszerencséjén  keresztül  önmagokból  annyi  erkölcsi 
önállást  meríthessenek,  a  mennyi  kell,  hogy  a  városi  gyű- 
lések az  alkocmányos  jogok  valódi  rakományosainak,  a 
királyi  szék  tehetős  védjeinek  s  törvény  és  szabadság  hatá- 
lyos őrjeinek  bizonyodjanak.  Talán  hogy  városaink  külön- 
böző népessége  szerint  200  és  1000  közt  lehetne  a  számnak 
forognia ;  mire  nézve  azonban  biztos  statistikai  adatok 
hiánya  miatt  bajos  határozottan  nyilatkozni. 

A  mi  már  a  választás  módját  illeti ;  szabad  legyen  erre 
nézve  is  a  porosz  rendszert  megismertetnünk.  Poroszország- 
ban a  városi  képviselők  a  szavazat  joggal  biió  polgárság 
által  választatnak.  És  pedig,  az  1808-iki  rendszer  útmuta- 
tása szerint,  a  800  lakosnál  kevesebbet  számláló  városok 
nincsenek  választási  kerületekre  felosztva ;  a  800-nál  népe- 
sebb városok  pedig  geographice  több  kerületekre  osztvák, 
melyeknek  azonban  nagy  városokban  sem    1500-nál   több, 

*)  Az  1841-iki  .>Pesti  Hir]ap«  94-ik  számából.  K.  F. 

sem    1000-nél    kevesebb    lakost    nem    szabad    számlálniok  ; 
kisebb  városokban  e  szám  400  és   1000  közt    változik.  — 
A   választandó   egyedeknek   száma   ezen    kerületek   közt   a 
szavazattal  biró  polgárság  számaránya  közt  felosztatik,  s  a 
választás   kerületenkint,    nem   pedig    czéhek,    rendek   vagy 
testületek   szerint   történik,    s    tekintet   nélkül    állapotra   s 
magánviszonyra,  a  választók  egyedül  mint  a  városi  polgár- 
ság tagjai  választanak.   Ezen  rendszabályt  igen  megegyező- 
nek találjuk,  az  idézett  királyi  szó  irányával,  mely  a  volt 
városi    szerkezet   hiányai   közé    számítá,    hogy    a    polgárok 
érdeke  osztályok  s  czéhek  szerint  el  volt  darabolva.  Azon- 
ban változás  nem  mindenkor  javítás.  Az  európai  életfejle- 
mény kiáltó  bizonyságot  nyújt,  hogy  ipar  és  szorgalom  a 
szilárdult   sociális   állapotban  nemcsak  kellő  védelmet  nem 
talál,  sőt  az  anyagi  érdekek  talán  túlnyomóssággal  is  dicse- 
kedhetnek,   különös    szövetkezésekre   tehát  korántsem  szo- 
rultak :   Poroszországban    mégis   a   testületi  önzés   szelleme 
rést  tudott  magának  találni  ;  minélfogva  a  választási  mód 
1831-ben  oda  változtaték,  hogy  az  első  törvényben  világo- 
san tilalmazott  czéhek  s  osztályzatok  szerinti  felosztás  s  a 
választó  polgárságnak  foglalatosság  vagy   életmód  szerinti 
széttagolása    megengedtetnék.    Mi    szemün.k    előtt    tartva, 
hogyha   valamely   nemzetnek,    minden   bizonynyal   nekünk 
magyaroknak   a   javítva   haladás   ösvényén    minden   lépést 
akként  kell  intéznünk,  hogy  a  szakadozott  nemzet  osztályai 
egybeforrasztassanak,  s  magántestületek  szűkkeblű   érdeke 
a  közérdeknek  ellene  ne  szegeztessék,  sőt  inkább  állapot, 
születés,  vallás  és  személyes  viszonyok  a  honpolgár  magasz- 
tos nevezetében  együvé  olvadjanak,  —  a  vezérelvül  tűzött 
assimilatio  s  egy  testté  forradás  érdekében  óhajtjuk,  hogy 
az  életmód  s  czéhek  és  testületek  szerinti  elkülönözés  szigo- 
rúan  mellőztessék,  s  a  választás  kisebb  városokban  egye- 
temesen, nagyobbakban  pedig  városkerületenkint  történjék. 
A  választási   cselekmény  részleteibe   bocsátkozást  nem 
tarjuk  körünkbe  tartozónak  ;  de  igen  is  ide  tartozónak  vél- 
jük két  elvet  kimondani.    Egyik  az  :  hogy  minden  választás 
a  válaszlók   absolut   többségének  legyen   eredménye,   mert 
a  választók    összegét  csak   a  többség  személyesítheti,  s  a 
kevesebbscgi  választás  —  miként  ezt  a  szegény  hannoveraiak 
tapasztalak  —  nagy ban-ki csínyben  országgyűlési  követ  vagy 
városi  képviselő  választásánál,  csak  gúnynak  valóság,  jog- 
nak satyra.  És  így  a  kik  absolut  többséget  nem,  de  mégis 
relatív  többséget  nyertek  az  első  választáskor,  azoknak  új 
választás  alá  kellene  nézetünk  szerint  bocsáttatniok.  Másik 
az  :  hogyha  már  legyen  a  hatalmi  elemek  súlyegyenlítésé- 
nek helyes  vagy  helytelen  theoriája  :  legyen  a  lelki  függet- 
lenséget   külviszony okban    kereső    féltékenység,    legyen    a 


216 


népműveletlenség  ürügyét  kizárásra  használni  szerető,  de 
arról,  hogy  jog  és  szabadság  által  válik  az  emberfia  leghama- 
rabb éretté  a  szabadságra,  örömest  felejtkező  nemakarás, 
legyen  akármi  jó  vagy  bal  tekintet,  mely  a  városi  fekvő 
vagyonnal  nem  biró  polgároktól,  a  választási  jog  gyakor- 
latára húzonyos  eensust  kí^án  :  ebben  béke  kedvéért  örö- 
mest nem  ellenkezünk  ;  különben  is  tudjuk,  hogy  e  kérdés 
a  határozatlanok  közé  tartozik,  miszerint  itt  a  census  szük- 
ségét absolutisták  és  szabadságbarátok,  amott  pedig  az 
általános  választási  jogot  lángoló  legitimisták  s  ábrándos 
republicanusok  egyaránt  védelmezik  ;  és  tudjuk  azt  is, 
hogy  míg  az  octroyirozott  alkotmányu  badeni  nagyher- 
-czegségben  az  1831-iki  községtörvény  eensust  nem  hatá- 
rozott, másrészről  az  alkotmány ozó  nemzeti  gyűlés  által 
hozott  1791-iki  franozia  alkotmány  a  választási  jogot  három 
frank  adóhoz  kötötte,  sőt  a  republicanus  Északamerikában 
is,  például  Vermont  status  semmi  censushoz,  Massachusets 
ellenben  három  font  sterling  (30  frt)  tiszta  jövedelemhez, 
sőt  a  rabszolgatartó  földbőséges  Virginia  épen  25  hold  föld- 
vagy városi  házbiitokhoz  köté  a  választási  qualificatiót  : 
ha  tehát  —  a  mint  mondánk  —  e  határozatlan  színezetű 
kérdésben  a  félemlékeny  tartózkodásnak  örömest  engedünk 
is,  de  már  azon  divatos  eszméhez,  hogy  a  ki  választó,  az 
még  azért  nem  választható,  hacsak  még  bizonyos  számú 
forintja  nincs,  véleményünkkel  egyáltalában  nem  járulhat- 
nánk. Értsük  meg  egymást.  Vannak  hivatalok,  melyek  a 
városi  község  vagyonát  vagy  jövedelmét  kezelik,  ezeknél 
igenis  helyén  lehet,  helyén  van,  nem  valamely  általánosan 
kiszabott  eensust,  hanem  a  kezelendő  vagyon  arányához 
mért  értékbiztositást  kivánni  ;  de  itt  nem  hivatalról,  nem 
tisztviselőről  van  szó,  hanem  arról  :  váljon  országgyűlési 
követté  abvag}  közgyűlési  képviselővé  választhatás  ne  legyen 
•e  közös  minden  választóval,  hanem  még  magasabb  census 
által  korlátozott  ?  Mi  e  kérdésre  kereken  nemmel  felelünk. 
Ám  szabjátok  meg  a  politikai  nagykorúság  föltételeit,  melyek 
á  státus  terheiben  osztozó  lakost  a  status  jogainak  is  része- 
sévé tegyék,  csak  ne  oly  pénzaristocratiai  gyűlöletességgel, 
mint  ama  nagy  nemzet,  mely  32  millió  közül  180  ezernek 
ad  választási  jogot,  s  mégsem  szégyenei  népsouverain itassál 
kérkedni  .  Mi  azonban  nem  ismerünk  képtelenebb  gondola- 
tot, mint  azt,  hogy  valaki  elég  politikai  érettséggel  birjon 
képviselőt  választani  ;  de  mivel  néhány  forinttal  kevesebb 
jövedelme  van,  mintha  annyival  többje  volna,  képviselővé 
ne  választathassék.  Ily  politikai  jogdestillatiók  mindig 
abnormis  közállapotot  idéznek  elő.  Ily  képtelen  kísérletek 
teremtik  a  Fourrier-  s  OAven-eket. 

Még   a  városi  képviselők   gyűléséről  kell  egy-két  szót 

szólanunk  ;  tiem  formáiról,  nem  hatóságáról  szólunk,  mert 
ezekre  nézve  véleményünket  elég  határozottsággal  kifeje- 
zettnek Ítéljük,  midőn  kimondok,  hog\  a  városi  közgyűlést 
a  megyei  közgyűléshez  óhajtanok  assimiláltatni  ;  hanem 
szólani  akarunk  azon  közérdekről,  mely  még  az  alkotmány 
érdekénél  is  fontosabb,  se  szóban  fekszik  :  »nemzetiség<t. 
Hazánk  szépreményű  ifjai  leg  jelesbeik  ének  egyike,  a  már 
is  sokat  tehető,  még  többet  igérő  Gorove  István,  e  napokban 
egy  könyvet  adott  ki,  ugyancsak  e  jellemző 'czim  alatt: 
»Nemzetiség.«  Az  embernek  örömében  szive  repes,  midőn 
az  utánunk  következő  nemzedékben  viruló  vállakon  annyi 
érett  fejeket  lát.  Még  néhány  rövid  év,  s  a  küzdelmek  sza- 
kának munkásai  korban  s  erőben  meghanyatlanak,  de  a 
halhatatlanság  előizletét  kell  majd  érezniök  hanyatlásuk- 
ban, midőn  életerősen  látják  növekedni  a  csemeték  erdejét, 
melynek  magvait  annyi  küzdelmek  közt  szórogaták.  De 
semmi  sem  nyújt  oly  biztos  kilátást  nemzetünk  jövendő- 
jébe, mint  azon  tapasztalás,  hogy  a  nemzetiség  fontos  tekin- 
tetének méltánylata  az  utánnunk  következő  nemzedékben 
—  mondhatnók  —  egy  nemzeti  religió  szent  lángjával  ég. 
Gorove  idézett  könyve  azon  sarkelv  körül  forog,  hogy  alkot- 
mányos életünket  úgy  kell  javítanunk,  miszerint  a  reform 
minden  lépésével  nemzetiségünket  biztosítsuk.  És  mi  --- 
habár  a  kivitel  részleteinek  minden  pontjánál  egyet  nem 
érthetünk  is  —  a  czélt  szentnek,  az  irányt  üdvösségesnek 
ismerjük  ;  és  különös  örömünkre  válik,  hol  a  részletekben 
is  a  derék  szerzővel  egyetérthetünk.  Egyetértünk  pedig  abban, 
hogy  midőn  a  városok  szerkezete  kijavíttatik,  midőn  a  pol- 
gári rend  politikai  életünk  nevezetes  factorává  emeltetik  ; 
ez  csak  oly  feltétel  alatt  történjék,  hogy  a  városok  igaz- 
gatási nyelve  annak  minden  ágaiban  magyar  legyen.  Voltak 
idők  e  földön,  melyet  magyarok  laknak,  midőn  a  rómaiak 
a  meghódított  dákokra  nyelvöket  a  magánélet  szent  rejte- 
kében is  felparancsolák.  Távol  legyen  tőlünk  e  kényszerítés  ; 
mi  csak  annál  kívánunk  maradni,  mit  minap  az  augsburgi 
Alig.  Zeitung-ham  egy  szlávbarát  maga  is  jogszerűnek 
ismert  el:  t.  i.,  hogy  hazánkban  jogunk  van  megkívánni, 
hogy  a  közigazgatás  minden  ága  magyar  legyen.  Ez  elég, 
több  sem  jogszerű,  sem  törvényes.  Miután  már  törvényileg 
parancsolva  van,  hogy  az  ország  határai  közti  törvényható- 
ságok ő  felségéhez  csak  magyar  felírással  járulhassanak  : 
miután  másfél  év  múlva,  még  csak  az  anyakönyvek  is 
magyarul  vezetendők,  elkö vetkezettnek  s  elég  mérséklettel 
előkészítettnek  véljük  a  törvényt,  mely  elrendelendi,  hogy 
a  közéletnek  minden  ága  s  mindenütt,  a  magyar  hon  határai 
közt,  kivétel  nélkül,  magyar  legyen.  És  ez  a  szögletkö, 
mply.  a  kiráh'^i  városokat  a  magyar  alkotmány  jogépületébe 

nemcsak  írott  malasztként,  de  valósággal  is  bekapcsolandja ; 
az  által  lesz  bevégezve  a  szép  növén3'^nél  a  mennyire  idegen 
is  volna,  a  meghonosításnak  nagy  munkája. 


Birtokaristocratia.*) 

A  naponként  élesebben  kitűnő  politikai  színezetek  egy- 
hangúlag mondják,  hogy  ^az  átalakulás  korszakát  éljük, 
vagyis  —  miként  nemrég  mondatott  —  ^>honnnk  a  múlt 
századoh  elavult  jormáiból  kivergödni  s  az  idő  s  körülmények 
kellékeivel  magát  ősszhangzásha  tenni  tőrekszik«.  Ezt  igaznak 
vallja  minden  színezet,  ez  tehát  a  nép  szava,  miről  írva  van, 
hogy  :  Isten  szava.  Ebben  ki  van  a  ezél,  ki  van  az  irány 
fejezve,  mely  felé  politikai  életünk  minden  léptének  gravi- 
tá,lni,  ez  a  »kibleh«,  mely  felé  fordulnunk  kell,  mint  Mecca 
felé  fordul  az  imádkozó  muzulmán.  Ha  ez  igaz  és  való,  nem 
gondolunk  ellenzésre  találni,  midőn  az  átalakulás  eme  kor- 
szakában az  idő  s  körülmények  kellékeivel,  a  nyíltan  val- 
lott czéllal  s  iránjmyal  minden  törekvés  mérőben  ellenkezik, 
mely  a  helyett,  hogy  az  osztályzatokat  egybeforrasztani, 
hogy  az  érdekek  szertevonulása  által  szakadozott  nemzeti 
testet  összeolvasztani  iparkodnék,  még  azon  túl  is  menve, 
mit  csak  imént  elavultnak  vallott,  alkotmányellenes  supre- 
matia  követeléseível  az  osztályzati  különbségeknek  új  meg 
új  nemeit  igyekszik  felállítani.  És  pedig  vannak,  kik  ezt 
cselekszik,  vannak,  kik  bár  magok  in  praxi  alkalmasint 
kívül  esnének  az  igényelt  suprematiai  qualificatio  vona- 
lán, elméletileg  mégis  oly  tant  hirdetnek,  melynek  tév- 
doctrínáí  vészt  rejtenének  méhökben  s  különösen  azon  érde- 
keket, melyeknek  legyezésére  számítvák,  veszélyeztetnék, 
hahogy  nyilaik  mindazoknál,  a  kik  mellett  szólani  látszanak, 
mindazoknál  is,  kik  ellen  sokszor  epés  gúnynyal  szólanak,  a 
felvilágosodott  józan  értelem,  jogszerűség  s  politikai  bölcse- 
ség  paizsán  meg  nem  törnének.  Ekkorig  nép  és  nemzet  között 
jogtanilag  különbség  vala,  s  hogy  e  két  nevezet  nem  egy- 
értelmű, hogy  a  jog  és  érdekegység  hatalmas  kapcsa  még 
ma  is  jámbor  óhajtás,  ezért  vagyunk  így,  a  mint  vagyunk, 
hogy  átalakulásról  kellene  gondoskodnunk  ;  de  bár  nép  s 
nemzet  között  egység  nincs,  ekkorig  alkotmányunk  sze- 
rint legalább  az  aristokratiát  egy  testnek  hittük,  meljnaek 
körében  törvény  szerint  jogban  különbség  nincs,  s  ha  jog- 
ban nincs,  politikai  hivatásban  sem  lehet.  És  mi  —  sze- 
gény tévelygők  —  azt  gondolok,  ép  ezen  egység,  jogban, 
hivatásban  teszi  lehetségessé  az  átalakulás   békés,  nyugal- 


*)  Az  1841-iki  »Pesti  Hirlap«  96-ik  számából.  K.  F. 

tnas  processusát,  mert  a  magyar  aristocratia  eléggé  szá- 
mos, hogy  a  sánczokon  kívül  esők  érdekeivel  igen  sokak- 
ban találkozzék,  mely  találkozás  megannyi  horogkapocsnak 
tekinthető  az  összeolvasztás  nagy  munkájában.  Majd  ismét 
azt  gondolok,  oly  időt  élünk,  melyben  az  értelmességnek 
szava  van,  bárha  nem  kastélyból  szólal  is  föl  ;  azt  gondo- 
lok, hogy  midőn  arról  van  szó  :  mi  jó,  mi  nem  jó ;  mit  kell, 
mit  nem  kell  tenni,  ok  harczoland  oknak  ellenében,  nem 
pedig  gyermeki  dacz,  mely  így  kérkedik  :  »legyen  bár  jó, 
én  még  sem  teszem,  mert  Te  javaslád«,  azt  gondolok,  nincs 
senki  közöttünk,  ki  Brennus-ként  kardjának  (vagy  akármi 
súlynak,  legyen  bár  birtok,  avagy  más  súly)  mérlegbe  veté- 
sével akarná  dönteni  a  kérdéseket,  miknek  csak  jogszerűség 
s  ennek  körébeni  józan  politika  által  kellene  dönteniök. 
Mindezeknél  fogva  megemlékezénk,  miként  a  magyar  aris- 
tocratiában  vannak  nagy  és  kis  urak,  van  fő,  van  közön- 
séges aristocratia  ;  de  oligarchiáról  törvény  s  alkotmány 
semmit  sem  tud,  s  ha  nemzetünk  leélt  viszontagságai  közt 
ily  vágj'^  mutatkozott,  az  egész  nemzetnél  mindig  a  leghatá- 
rozottabb ellenzésre  talált  s  vagj''  engedni  A^ala  kénytelen, 
vagy  a  hont  s  a  királyt  veszélybe  dönté ;  és  ha  ez  emléke- 
zet folytában  lelkiismeretünk  mélj'^ében  önmagunknak  kér- 
dést tevénk,  kik  hivat vák  honunkba  az  átalakulás  mun- 
kásaivá ?  Keblünkön  átrezgett  a  meggyőződés,  melyet  már 
máskor  is  nyíltan  kimondánk  s  kimondunk  most  is,  hogy 
hivatva  van  általában  a  honszeretet  szent  érzelmeivel  s 
kölcsönös  türelem  indulatával  ikeritett  értelmesség,  bár- 
honnan, bárkitől  jöjjön ;  mert  a  bitorlott  reputatiók  ideje 
lejárt  s  ész  a  hatalom,  ész  és  tudomány,  mely  privilégiumot 
nem  ismer,  s  melynek  valamint  az  istenszeretet  csillagos 
mennj'^ezetü  nagy  templomának  ajtai  nyitvák  minden  halandó 
előtt,  ki  parányisága  szerény  körében  is  emberi  méltóság 
indulatával  érzi  keblében  az  istenszikra  szelíd  melegét  : 
hivatva  van  tehát  ész  és  értelem  általában  is  ;  de  mivel 
körülményeink  természetében  fekszik,  hogy  a  békés  átala- 
kulás csak  a  fennálló  alkotmányos  formák  között  történ- 
hetik, különösen  hivatva  van  az  ész  és  értelmesség  a  magyar 
aristocratia  egy  és  osztatlan  testületéből,  melyben  minden 
érdek  találhat  s  stalál  képviselőt.  E  nézet  mellett  azonban  — 
nyíltan  kimondjuk  —  örökké  elevenen  áll  emlékezetünk 
előtt,  hogy  a  jogszerűség,  civihsatio  s  alkotmányos  élet 
legfőbb  faktorát,  a  nemzeti  erő  valódi  megtörhetlen  mag- 
kövét, a  középrendben  keresendőnek  mutatják  a  töiténe- 
tek  évkönyvei,  azon  középrendben,  mely  nem  áll  oly  maga- 
san, hogy  osztálj^zati  érdekeit  a  nemzeti  tömeg  érdekeivel 
ellentétben  képzelné,  s  azért  mások  fölött  kény  és  kedv 
szerint  uralkodni  vágynék ;  nem  áll  oly  alant,  hogy  mások 

suprematiai  vág\ának  eszközeivé  alacsony ulna ;  mely  sze- 
rény szükségeinek  szerény  vagyonában,  vagy  munkás  szor- 
galma gyümölcseiben  kielégítésre  talál,  s  függetlenségének 
alapját  önkeblében  lelvén  föl,  magát  sem  pénzért,  sem  csil- 
lárokért árúba  nem  bocsátja  ;  mivel  pdeig  aristocratiai 
alkotmányunk  mellett  a  privilegiált  osztályok  sánczain  kívül 
e  középrendet  hasztalanul  keresnők,  azt  egyedül  a  közép- 
rendü  nemesség  soraiban  véltük  föllelni,  azon  középrendü 
nemességben,  melynek  politikai  cselekvősége  a  municipális 
élet  körében  forog,  melyet  mi  e  szerint  a  közvélemény  kép- 
viselőinek tartunk,  oly  képviselőknek,  kiknek  szemei  előtt 
a  municipális  rendszer  a  haladás  érdekeivel  testvéri  kapcso- 
latban áll,  kik  tehát  a  kettővel  együtt,  nem  egymás  ellené- 
ben, élni  tudnak,  szeretnek,  akarnak  is.  Azonban  midőn  a 
középrendü  nemességben  ennyi  erőt  helyezünk,  azt  koránt- 
sem osztálykülönzési,  hanem  inkább  egybeforrasztási  szem- 
pontból tesszük,  nem  felejtők  és  soha  sem  fogjuk  felejteni, 
hogy  a  nemesség  egy  és  osztatlan  ;  nem  felejtők,  hogy  e 
nemzet  élete  históriai  alapokon  nyugoszik  ;  s  azért  fejez- 
tük ki  mindjárt  hirlapszerkesztési  pályánk  kezdetén,  hogyha 
oly  név  tűnik  föl  e  nemzet  előtt  az  életben,  melyhez  nagy- 
szerű históriai  emlékezetek  csatolvák,  a  közvélemény  őt 
bizodalomtelj esen  fogadja  vezérévé  s  kétszer  meleg  lelkese- 
déssel követendi  az  ős  neveket  a  béke  útján,  miként  egykor 
ősei  követék  a  harcz  mezején  ;  ha  tudniillik  nem  követel- 
nek imperátori  igényeket,  miknek  ellenében  minden  másokra 
csak  hallgatag  engedelmesség  vár  ;  ha  őszintén  összeolvad- 
nak a  közvéleménynyel,  melyről  gróf  Széchenyi  már  évek  előtt 
monda,  hogy  e  honban  már  van,  s  hogy  tanácsosabb  azt 
követni,  mint  neki  ellenszegülni.  Mi  úgy  vélekedünk,  hogy 
dicső  szerep  az,  mely  e  nézet  szerint  a  históriai  nevekre 
várakozik,  csakhogy  senki  ne  vélje,  mintha  e  szó  »históriai 
név«  a  fő  aristocratiával,  vagy  épen  a  gazdagsággal  egy- 
értelmű volna  ;  mert  ez  utóbbit  az  alkotmányos  lét  szel- 
lemi részeiben  faktornak  részünkről  elismerni  soha  sem 
fogjuk,  hanem  nyomadéknak  igenis,  melynek  értékét  azon- 
ban a  személyesség  föltételezi  ;  az  elsőben  pedig  vannak 
oly  nevek,  mikhez  vagy  semmi,  vagy  csak  kedvetlen  his- 
tóriai emlékezet  csatlakozik  ;  ezek  bírjanak  bár  terjedel- 
mes uradalmakkal,  a  nemzet  bizalmára  foglalót  még  nem 
nyújtottak  ;  s  ha  észnek,  értelemnek,  hazafiságnak  s  a 
municipáUs  élet  körében  nyilatkozó  közvéleménynek  elle- 
nében csupán  gazdagságukn„ál  fogva  igényelnének  túlnyomó 
suprematiát,  szerepök  Brennuséhoz  hasonlítna,  ha  hatok 
mögött  győztes  gallusok,  előttök  legyőzött  rómaiak  állaná- 
nak ;  de  minthogy  sem  az,  sem  ez  nem  így  van,  csak  saj- 
nálkozással találkoznának. 

Ez  a  mi  véleményünk  a  kérdés  iránt  :  hogy  kik  liivat- 
vák  honunkban  az  átalakulás  munkásaivá  ?  Ennek  ellené- 
ben legközelebb  egy  egészen  új  doctrinát  hallottunk,  azt : 
hogy  a  fekvő  birtoknak  kell  átalakulásunk  processusában 
túlnyomó  befolyással  bimia ;  és  ámbár  minden  gyermek 
tudja,  miképen  a  birtok-aristocratia  nem  egyéb,  mint  a  pénz- 
aristocratiának  egyik  neme :  mégis  mivel  ez  utóbbi  szó 
hazánkban  —  s  méltán  —  gyűlöletes,  a  magyar  alkotmány 
szellemével  merőben  ellenkező  doctrinának  azzal  akarnak 
bemenetijegyet  szerezni,  hogy  azt  mondják  :  »a  birtok- 
aristoeratiának  a  pénzaristocratiával  semmi  köze«,  s  a  mi 
még  ennél  is  különösebb,  a  fekvőbirtok  túlnyomó  befolyá- 
sának hasznait  Anglia  példájával  akarják  igazolni  ;  csak- 
hogy mondhatlanúl  rossz  kútfőkből  merítek  példájokat^ 
minthogy  a  dolog  Angliában  merőben,  de  merőben  ellen- 
kezőleg áll,  mint  ők  állítják.  Itt  már  nem  vélemény,  mely- 
ben különbözhetünk,  hanem  históriai  tény  forog  kérdésben  ; 
s  mégis  csak  különös  gondolkozással  lehet  a  statushistóriai 
tudományok  ismerete  felől  hazánkban,  ki  oly  tényt  állít 
föl,   melyet  egyhangúlag  megczáfol  a  história. 


Példa  külföldről.*) 

Montesquieu  állítja,  hogy  az  aristocratia  maga  magát 
kétféleképen  korlátozhatja :  egy  nagy  erény  által,  minél- 
fogva a  nemesek  magokat  en  quelque  jaQon  a  néppel  egyen- 
lőknek találják  ;  s  egy  kisebb  erény  által,  mely  őket  leg- 
alább egymásközött  egyenlőkké  teszi  ;  és  ez  az,  a  mi  által 
magokat  fentarthatják.  Ez  állításnak  kulcsát  azon  erőben 
véljük  feltalálni,  melyet  egy  néposztálynak  az  egyenlőség 
érzetéből  eredő  testületi  szelleme  nyújt,  de  ép  azért  gondol- 
juk, hogy  Montesquieu  által  idézett  nagy  és  kisebb  erény 
közül  amabban  még  több  önfentartási  erő  fekszik,  részint 
mivel  ama  nagyobb  erény  a  kisebbet  nemcsak  ki  nem  járja, 
sőt  szükségeskép  magában  foglalja  ;  részint  mivel  az  emberi 
természetben  fekszik,  hogy  könnyebben  s  örömest  tűrünk 
némely  egyenlőtlenséget  azoktól,  kikkel  különben  magun- 
kat igen  sokban  egyenlő  fokon  állni  érezzük.  Itt  véljük  mi 
annak  kulcsát  feltalálni,  miérthogy  az  angol  aristocratia 
magát  annyi  ellenséges  körülmények  közt;  —  és  ismét 
annak  kulcsát,  miérthogy  a  magyar  aristocratia  magát 
kevesbbé  ellenséges  körülmények  közt  fenn  birta  tartani. 
Ugyanis  históriai  igazságnak  hisszük,  hogy  a  Montesquieu- 
ből   idézett   két    temperamentum    vagyis    két   erény   közül 


*)  Az  1841-iki  »Pesti  Hirlapo  98-ik  számából.  K.  F. 

Magyarhonban  törvény  szerint  a  kisebb,  t.  i.  az  aristocratia 
soraibani  egyenlőség,  Angliában  a  nagyobb,  a  néppeli  egyen- 
lőség tűnik  elő.  Ama  kisebb  erény  nem  volt  volna  képes 
az  angol  aristocratiát  ekkorig  fentartani,  mert  ez  soha  sem 
volt  a  monarchia  mellett  egyedüli  politikai  hatalom ;  mert 
körülte  a  nép  soha  jogtalan  állapotban,  sem  az  alkotmány 
sánczain  kívül  nem  vala.  És  ez  a  nagy  különbség  az  angol 
és  a  magyar  aristocratia  között,  melyet  mindig  szem  előtt 
kellene  tartanunk,  valahányszor  gyakorlati  tanúság  után 
nézünk  szét  más  szabad  nemzetek  institutióiban  s  törvé- 
nyeiben. Anglia  s  Magyarhon  alkotmánya  közt  tagadhat- 
lanul  sok  hasonlat  van,  a  mi  korántsem  kerülte  el  publi- 
cistáink figyelmét  ;  magunknak  is  birtokunkban  van  egy 
latin  röpirat  még  az  1790-ki  időszakból,  mely  sok  tárgy- 
ismerettel ép  e  hasonlat  körül  foglalatoskodik ;  de  ha  ezen 
hasonlat  által  angol  viszonyoknak  például  állítására  ösztö- 
nöztetünk,  az  eredmények  idézésénél  soha  sem  kellene 
felejtenünk  azon  concomitans  tényeket,  melyek  az  idézett 
eredményt  föltételezik.  így,  ha  valaki  például  nekünk  az 
angol  aristocratiát  tűzné  ki  példa  gyanánt,  ki  kellene  tün- 
tetnie egyszersmind  azon  nagyobb  erényt  is,  mely  a  néppel 
bizonyos  tekintetbeni  egyenlőségben  gyökerezik  :  mert  ez  az, 
a  mi  az  angol  aristocratia  lételét  fentartotta  ;  —  ki  kellene 
tüntetnie,  hogy  az  angol  aristocratia  adót  fizet,  ép  úgy, 
mint  az  utolsó  szénégető,  ámbár  épen  az  angol  aristocratia 
törvényhozó  testülete  az,  melynek  mint  aristocratiának  az 
adó  felajánlásában  s  kivetésében  még  csak  szava  sincs ; 
hogy  az  angol  aristocratia  ép  azért  létezik,  létezhetik  maig- 
lan  is,  mivelhogy  adót  fizet,  s  így  ama  nagyobb  erényt,  a  nép- 
peli egyenlőséget  gyakorolja.  Nemkülönben  ki  kellene  mon- 
dania, hogy  Angliában  szabad  birtokot  minden  angol  bírhat, 
s  a  pazar  angol  lord  pompás  termeiben,  terjedelmes  vadas- 
kertjében holnap  az  egyszerű  takács  vagy  fűszerárus  ural- 
kodik, kinek  váltólevele  ellenében  a  fekvő  birtok  túlnyomó 
befolyása  szétoszlik  mint  szappanbuborék.  És  így  tovább 
keresztül  minden  viszonyokon.  Az  angol  aristocratia  fenn- 
áll, mert  minden  angol  adót  fizet,  mert  minden  angol  bírhat 
fekvő  birtokot,  mert  hogy  »gentleman«-ná,  legyen,  privilé- 
giumra angol  nem  szorult,  az  csak  önmagától,  iparától, 
szorgalmától  függ  ;  pedig  a  ki  gentleman,  az  előtt  nyitva 
áll  a  dicsőség  útja  fel  egész  a  premierminiszterségig ;  mert 
azon  országban,  mely  a  fekvő  birtok  suprematiójának  példá- 
nyául idéztetik,  egy  tamworthi  gyapotgyáros  ül  az  ország 
kormányán,  s  alatta  berezegek  szolgálnak,  s  mert  míg  itt 
a  nép  fia  a  magas  aristocratia  valamelyik  szülöttjének  bir- 
tokába lép,  amott  a  lord  vagy  gyárnokságot  űz,  vagy  keres- 
kedik, s  az  aristocratiai  családokból  csupán  az  elsőszülöttek 

öröklik  elődük  kitűnő  helyzetét,  a  többiek  a  polgári  életbe, 
a  nép  soraiba  lépnek  át.  így  tűnik  elő  ezer  viszonyokban 
a  néppeli  egyenlőség,  melynek  eredményét  s  vele  az  aris- 
tocratia  maradandóságát  nem  kevéssé  erősíti  az,  hogy  az 
aristocratia  Angliában  tiüajdonképen  nem  poUtikai  fele- 
kezet, ellentétben  a  népfelekezettel,  hanem  van  tory  s  van 
whig  párt,  s  míg  amaz  sorai  közt  igen  sok  népfiat  számlál, 
kik  a  tulaj donképeni  aristocratia  körén  kívül  állanak,  addig 
vannak  nagy  históriai  nevek,  roppant  gazdagságú  aris- 
tocratia családok,  királyi  berezegek,  kik  —  gyakran  — 
nemzedékről  nemzedékre  tántoríthatlan  hűséggel,  jó  s  bal- 
szerencsében a  liberális  párthoz  tartoznak. 

Montesquieu-yel  kezdettűk  e  históriai  tény  előadását ; 
szabad  legyen  ugyan  ő  vele  berekesztenünk  :  »Ha  kér- 
deztek. —  úgymond  a  nagyhírű  bölcs  —  ha  kérdeztek,  minő 
előítéleteik  vannak  az  angoloknak  ?  igazán  nem  tudnám  meg- 
mondani ;  nem  számíthatom  oda  a  háborút,  nem  a  születést, 
nem  a  hivatali  méltóságokat,  sem  a  szerencsefiakat,  sem  a 
miniszteri  kegyelem  balga  vágyát ;  az  angol  azt  akarja,  hogy 
az  ember  ember  legyen,  s  csak  két  dolgot  becsül,  a,  gazdagságot 
és  az  érdemet«  ;  mi  mellett  mi  csak  azt  jegyezziik  meg,  hogyha 
becsüli,  tán  kelletén  is  túl  becsüli  az  angol  a  gazdagságot 
(mert  hiszen  szójárásához  tartozik  az  ember  becsét  jövedel- 
métől mérni.  »What''s  he  worth  ?«  »mit  ér  ez  az  ember  ?« 
»ten  thousand  a  year«  »tizezer  fontot  évenkint«) ;  ha  mondók, 
kelletén  túl  becsüli  az  angol  a  gazdagságot  :  de  nyitva  van 
ám  a  kereset  minden  útja,  a  gazdagodás  minden  ösvénye 
mindenki  előtt  ;  minélfogva  elég  egyetlen  pillanatot  vet- 
nünk politikai  hatalmának  terjedelmére,  hogy  meggyőződ- 
jünk, mik  épen  nagyságát  nem  a  fekvő  birtok  túlnyomó 
befolyásának  köszönheti. 

Azonban  sokaknak  kedvencz  thémájok  Angol-  s  Fran- 
cziaországokat  összehasonlítani,  s  midőn  az  átalakulásnak 
oly  különböző  eredményeit  tapasztalják,  midőn  amabban 
roppant  kűlhatalom  mellett  a  rend  és  szabadság  szövet- 
ségének lélekemelő  látványát  szemlélik,  emebben  pedig 
szüntelen  küzdést  s  belharczokban  vonaglást  látnak  :  a 
különbséget  egyenesen  a  nagy  fekvő  birtok  amott  túlnyomó 
befolyásának,  itt  nem-létezésének  tulajdonítják.  Nem  akar- 
juk vitatni  mennyire  igaz,  mennyire  nem,  hogy  Anglia  csak 
rendet  és  szabadságot,  Francziaország  csak  küzdést  s  vonag- 
lást mutat  ;  nem  akarunk  amarra  nézve  az  emantipatio,  s 
reform-bili  előtti  jelenetekre,  nem  a  boldogtalan  Irland  hét- 
százados szenvedéseire  utalni ;  nem  emerre  nézve  Franczia- 
ország vagyonosságának,  ipar  és  szorgalma  kifej  lésének  annyi 
áldozat,  annyi  veszteség  után  csaknem  hihetetlen  emel- 
kedésre hivatkozni,  —  mi  mindezt  mellőzve,  s  rokon  szén- 

veinkkel  különben  is  inkább  az  angol  institutiókhoz  hajlók, 
a  tényt,  úgy  a  mint  állítva  van,  elfogadva,  oda  nyilatko- 
zunk :  hogyha  Francziaország  örökös  küzdelmekben  vonag- 
lik, a  beteg  népállapot  emez  irtózatos  kórjeleit  nagy  bir- 
tokok nem  létezéséből  korántsem  magyarázhatni,  hanem 
inkább  onnan,  hogy  azon  politikai  nagykorúságot,  melyért 
az  egész  nép  annyit  küzdött,  szenvedett,  vérzett,  sőt  vét- 
kezett is,  36  millió  közül  180  ezer  ember  monopolizálja,  s 
csak  a  pénzaristocratiának  ily  túlnyomó  "  befolyása  képes 
örökös  zavart  &-  küzdelmeket  tartani  fenn  azon  országban, 
melyben  ép  azáltal,  hogy  igen  sok  középrendü  földbirtokost 
számlál,  a  stabilitásnak  legtöbb  elemeit  vélnők  feltalálni, 
minthogy  tudva  van,  s  magának  Angolhonnak  históriája 
is  kiáltólag  bizonyítja,  hogy  a  roppant  terjedelmű  föld- 
birtokosok valahányszor  a  más  két  státushatalom  által 
kellőleg  ellensúlyozva  nem  valának,  túlnyomó  befolyásuk- 
kal nem  a  stabilitásnak,  hanem  majd  a  nép,  majd  a  mon- 
archia ellenében  örökös  forrongásnak,  örökös  revolutiónak 
valának  elemei. 

És  valóban  hahogy  az  angol  státusélet  fejleményén 
vizsgáló  szemmel  körülfutunk,  le  hetién  ugyan  tagadnunk, 
hogy  a  nagy  földbirtokos  aristocratiához  szívemelö  nagyság 
emlékezete  csatlakozik  :  de  — ^  ha  igazságosak  akarunk 
lenni  —  lehetlen  azt  is  meg  nem  vallanunk,  hogy  ezen  nagy- 
ság csak  akkor  tűnik  elő,  midőn  a  conservatiónak  Montes- 
quieu által  felállított  hatalmas  eszközére,  ama  nagyobb 
erényre  támaszkodott :  ellenben  azon  időtől  fogva,  midőn 
Wilhelm  a  hódító  1066-ban  Angliát  a  hastingsi  mező  45 
ezer  győzői  közt  felosztotta,  valahányszor  a  nagy  fekvő 
birtok  túlnyomó  befolyásra  emelkedett,  mindannyiszor 
tőben  rázatott  meg  a  királyi  szék,  vagy  a  közbéle,  rend  s 
népboldogság  épülete.  Nem  akarunk  bizonyítványul  azon 
időkre  hivatkozni,  midőn  a  büszke  Warwick-ház  kérkedve 
szerété  emlegetni,  hogy  egyik  kezével  királyt  dönt,  másikkal 
királyt  emel.  Csak  a  legközelebbi  időkre  vessünk  egy  pilla- 
natot. Nézzük  a  reform-bili  behozatalát,  midőn  London- 
derry  s  NewcasÜe  palotái  leromboltattak,  midőn  Notting- 
ham,  Derby,  Longborough,  Bristol  környékén  a  nép  fel- 
lázadt, midőn  már  a  királyi  lak  előtt  is  ágyúkra  volt  szük- 
ség, midőn  Chester,  Hauts,  Cornwall,  Glasgow  tájékán 
ezerenkint  gyűlt  össze  a  nép  ;  s  Anglia  újólag  egy  rettenetes 
revolutio  örvényszélén  állott.  Mi  idézte  elő  az  irtózatos 
státushelyzetet  ?  A  nagybirtokos  aristocratia  túlnyomó  befo- 
lyása, mely  Montesquieu  nagy  erényéről  megfeledkezett. 
S  most  ismét  nem  ezen  érdek  idézi-e  fel  a  gabnatörvény 
elleni  mozgalmakat  s  a  proletáriusok  fenyegető  szövetke- 
zéseit ?   Igenis,  ama  befolyás,  a  hol  s  a  meddig  túlnyomó 

volt,  bajt  idézett  eleget  Angliára  ;  de  Anglia  bámulatos 
nagyságát  nem  ez  eszközlé,  s  nem  is  ez  Angliának  életere  ; 
nem  itt  támadta  meg  őt  Napóleon,  midőn  semmivé  tenni 
akará,  nem  ez  teremte  ama  csudaere jü  associatiókat,  nem 
ez  Anglia  kereskedő  marináját,  nem  ez  szerzé,  nem  ez  ala- 
pitá  a  roppant  gyarmati  birtokokat,  nagyobbakat  mint 
minőnek  Róma  a  világot  álmodá. 

A  ki  tehát  a  magyar  nemesség  sorai  közt  törvény  s 
alkotmány  szerint  jogban  s  hivatásban  fennálló  egyenlőséget 
rosszallaná,  s  históriai  súly  után  nézve  szét,  más  nemzetek 
eseményein  azt  állítaná,  hogy  Anglia  a  rend  és  szabadság 
szövetségének  lélekemelő  látványát  a  fekvő  birtok  túl- 
nyomó befolyásának  köszönheti,  az  egyoldalúlag  venné  fel 
a  dolgok  állapot  ját,  s  megfeledkeznék  Thierry  August  mon- 
dásáról, hogy  ma  már  nem  szabad  egy  bizonyos  eszme  hasz- 
nára faragni  a  históriát. 


Kamatláb  s  MteMszonyaink.*) 

Midőn  egy  nemzet  áll  apót  jába  valamely  új  institutió 
illesztetik  be,  melynek  hatása  annak  előttei  tények  ered- 
ményére is  kiterjed,  igen  természetes,  hogy  a  gyakorlatba 
vétel  első  szaka  bizonyos  crisissel  jár  ;  s  míg  az  új  törvény 
erkölcsileg  s  jogilag  az  élettel  nem  assimilálódik,  lehetetlen 
hogy  az  összes  nemzetre  áradó  jótéteménynek  némi  egyesek 
viszonyai  áldozatul  ne  hulljanak.  Ez  minden  bizonynyal 
sajnálatos  kénytelenség,  melytől  az  emberbarát  részvétét 
soha  sem  tagadja  meg,  de  kénytelenség  ;  s  ennek  csapásai- 
ban míg  a  keletnek  embere  >> Allah  akbarn-t  kiáltva  fatalis- 
musból,  addig  a  komoly  Stoa  elveivel  megbarátkozott  nyu- 
goti  philosophiából  nyugszik  meg,  s  mihelyt  nyugodt 
lélekkel  ismételheti  I.  Ferencz  franczia  királynak  a  páviai 
szerencsétlen  ütközet  utáni  mondását ;  hahogy  az  új  insti- 
tutióból  a  közre  háruló  jótékonyságát  szemügyre  veszi, 
bizonynyal  föltalálandja  keblében  ama  vigasztalást  is,  mely 
L.  Aemilius  Paulus  nagyszerű  szavaiban  feküszik :  »cladeni 
domus  meae  vestra  felicitas  consolatur«.  De  mi  azon  nemzet- 
ben sok  életerőt  vélünk  rejleni,  s  ezért  örömmel  hiszünk 
jövendőjében,  mely  az  új  institutiók  életbelépésének  cri- 
sisét,  egészben  véve,  kevés  rázkódással  átéli.  És  mi  ilyennek 
hisszük  a  magyart,  s  hitünknek  újabb  zálogát  véljük  a  sebes 
assimilatióban  föltalálni,  mely ly el  az  eddigi  hiteltörvényeink- 
kel mondhatjuk  merőben  ellenkező  irányú  új  hiteltör  vényeink 
viszonyaiba  beléforranak.  De  a  törvényhozó  magasult  szem- 

*)  Az  1841-iki  oPesti  Hirlap«  100-ik  számából.  K.  F. 

pontjára  nem  mindenki  emelkedhetik,  s  mig  az  erösebb 
keselyű  szemmel  néz  a  közelgő  czél  felé,  bárha  körüle  jobb- 
ról és  balról  sűrű  porfelleg  emelkedik,  addig  a  gyöngébb 
a  dolgok  felszinétől  elkapatva  félelmet  érez,  és  a  tünékeny 
phasisban  állandó  normát  képzelvén,  útjának  három  negye- 
déből is  örömest  visszatérítené  a  törvényhozót,  felejtve, 
hogy  a  visszatérőnek  a  már  túlélt  port  még  egyszer  végig 
kellene  küzdenie,  csakhogy  oda  jusson,  honnan  kiindult,  s 
hol  rosszul  kellett  magát  éreznie,  mert  különben  nem  moz- 
dult vala,  míg  a  bizton,  jó  hittel,  de  fontolgatva  haladóra 
zöldelő   oázis  vár.   —  —  —  —  — 

A  szabad  föld  ellentényét  mi  korántsem  szorítjuk  csak 
az  úrbéri  viszonyokra,  hanem  az  ősiségi  törvényekre  is  kiter- 
jesztjük, melyek  okozzák,  hogy  a  nemes  földbirtokos  kétségbe 
hozhatlanul  biztos,  állandó,  valódi  ingatlannal  sajátlag  nem 
is  dicsekedhetik,  és  így  tulajdonképen  dologűgyi  hitellel  sem. 
Mi  egyáltalában  nem  látjuk  földbirtokosainkat  oly  állapot- 
ban, hogy  felvirágzás  jelének  vehetnők,  ha  száz  forint  köl- 
csönt csak  20 — 30,  sőt  nagyobb  kamatra  kap  ;  mert  igen 
kevés  esetet  kivéve,  nem  hihetjük,  hogy  ily  magas  kamat- 
láb mellett  a  kölcsönvett  tőke  positiv  nyereséggel  gyümöl- 
csözhetnék, s  így  a  felvirágzó  nemzeti  jólét  factorának 
nézethetnék.  Alig  lesz  Magyarhonban  földbirtokos,  ki  gaz- 
dasági befordítás  végett  30  percentre  pénzt  positiv  haszon- 
nal kölcsön  vehessen ;  de  igen  sok  van,  ki  negatív  haszon 
tekintetéből  minden  áron  kölcsönre  levén  kényszerülve,  ha 
máskép  nem  lehet,  nagyobb  kamatot  is  örömest  ád.  Pél- 
dául ha  váltója  lejár,  és  legjobb  akarattal  sem  fizethet,  és 
bírói  foglalás  fenyegeti,  mely  által  vagyona  tőkéjét  a  vevők 
csekély  concurrentiája  miatt  fél-  vagy  harmadáron  elvesz- 
tené, a  nélkül,  hogy  árverés  által  csökkenvén  hitele,  vissza- 
válthatást  remélhetne ;  ilyenkor  ád  ötvenes  kamatot  is, 
csak  meneküljön.  És  miért  mindez  1  mert  reális  hitellel 
nem  bír,  s  telekkönyv  s  hypothecalis  rendszer  nélkül,  ezzel 
pedig  ősiség  mellett  soha  sem  is  birand.  Hogy  a  kereskedő 
balgatagul  cselekednék,  ha  12-őt  s  többet  nyerhetvén  keres- 
kedésben, pénzét  száztól  6  kamatra  kölcsönözné,  tagad- 
hatlan  ;  de  ebből  korántsem  következik,  hogy  12 — 20  pro- 
centes  kölcsön  kereskedésen  kívül  is  gyümölcsöző  befordít- 
hatásnak  s  így  a  köz  jólét  növekedése  jelének  tekintethet- 
nék ;  különben  is  kereskedő  és  pénztőzsér  nem  synonym. 
Amaz  ritkán  ád  pénzt  kölcsön,  ez  pedig  ritkán  kereskedik ; 
s  kivévén  az  ex  professo  vampyrokat,  a  tőkepénzesek  örö- 
mestebb  adnak  városi  birtokra  száztól  hatért,  mint  nemesire 
száztól  húszért  ;  a  mi  eléggé  mutatja,  hogy  a  magas  kamat- 
láb—  nemesi  jószágra  nézve  — nem  a  tőke  haszonvehető- 
ségének    s    gyümölcsöző    befordíthatásnak,     hanem    biztos 

hypotheca  hiányának  eredménye.  E  kamatlábróli  elmélke- 
désből azonban  egy  tény  világosan  szembe  tűnik  :  az  t.  i., 
hogy  midőn  a  kamatláb  magas  állása  fölött  nyiltan  s  tartóz- 
kodás nélkül  egy  öriil,  más  sajnálkozik,  a  törvény,  mely 
száztól  hatnál  nagyobb  kamatot  venni  tilt,  az  életben  min- 
den sikerét  elvesztette.  Hiába,  Uraim !  ne  helyeseljük  bár, 
de  nem  is  tagadhatjuk,  hogyha  valamely  szorító  törvény 
a  dolgok  természetével  ellenkezik,  s  a  törvényhozó  azt 
annak  idejében  nem  módosítja,  a  practikus  élet  találékony 
fogásaival  el  nem  mulasztja  módosítani;  és  ez  baj,  tagad- 
hatlanul  baj,  mert  minden  ily  törvény  az  embereket  tör- 
vényszegésre kényszeríti ;  ez  pedig  rossz  oktatás,  compro- 
mittálja  a  törvényhozó  tekintetét,  s  bűnt  vet,  hogy  kárho- 
zatot  arasson.  Nekünk  úgy  látszik,  hogy  a  törvényhozónak 
örökké  az  időnek  üterén  kellene  kezét  tartania,  és  semmitől 
gondosabban  nem  óvakodnia,  mint  attól,  hogy  az  élet 
kinevesse    a    megkövesült    szabályokat. 


Börzejáték  és  jószáglotteria.*) 

A  státuspapirosokkali  differentiális  börze  játék  a  szé- 
delgő nyerészkedésnek  egy  oly  neme,  melyről  a  jólelkű 
parlagi  magyarnak  —  Istennek  hála '  —  jóformán  képzete 
sincs,  összejön  két  ember  a  börzén,  s  alkura  lépnek,  hogy 
egyik  a  másiknak  mához  egy  hónapra  ez  s  ez  státuspapiros- 
ból, ilyen  s  ilyen  áron  például  200  ezer  p.  frt  értékűt  által- 
adand  ;  és  igen  gyakran  annak,  ki  200  ezer  pengő  frtig  venni 
kötelezi  magát,  tán  annyi  fillére,  —  a  ki  pedig  annyi  értékű 
státuspapirost  eladni  ajánlkozik,  talán  egy  betű  ilyen  papi- 
rosa sincs  zsebében.  És  el  jő  a  határnap,  és  föl  vettetik  a 
különbség,  mely  a  kialkudott  ár  s  börzei  kelet  közt  van,  s 
a  mint  ez  nagyobb  vagy  kisebb  amannál,  a  vevő  vagy  eladó 
nyer,  de  a  kikötött  papirosok  valóságos  átadása  vagy  vétele 
rendesen  szóba  sem  jő,  hanem  a  különbséget  magok  közt 
kiegyenlítik,  —  ha  van  miből.  És  ez  irtózatos  nagyban 
űzetik,  politikai  conjuncturákra  nyerészkednek,  bár  néha 
annyit  értenek  a  politikához,  mint  hajdú  a  harangöntéshez  ; 
s  a  balgatag  combinatiónak  nem  ritkán  egy  pillanatban 
áldozatul  esik  egész  életnek  munkás  keresménye,  egész  csa- 
ládok boldogsága,  míg  amott  egy  éj  fordulatán  gombaként 
felduzzad  némi  merész,  s  —  miként  a  francziák  szokták 
mondani  —  üveges  hintóban  jő  a  börzéről  haza,  ki  oda- 
menet a  bakon  állt,  s  gyalog,  ki  hintóban  ment.  És  e  szédel- 
gők fel-  s  lecsigázzák  a  börzeárt,  országok  hitelének,  a  poli- 


*)  Az  1841-iki  »Pesti  Hirlap«  102-ik  számából.  K.  F. 

tikai  láthatár  derü-borujának  fokmérőit  képviselik,  s  a  sze- 
rény, szorgalmas  polgárt  egy-két  szerencse  gombafi  példája 
szorgalma  közben  nyugtalanítja,  a  minden  áron  hirtelen 
gazdagodás  vágya  erőt  vészen  jobb  geniusán,  s  megzsugor- 
gatott  forintjait  a  börzére  viszi,  hogy  a  diíferentiális  nye- 
részkedők által  felcsigázott  áru  gyümölcstelen  papirosokba 
ölje,  mit  magának  úgy,  mint  a  köznek  hasznos  iparra  for- 
díthata.  Ez  úton  tömérdek  tőkepénz  vonatik  el  a  müipartól, 
reális  kereskedéstől  s  industriális  vállalkozástól,  még  miná- 
lunk magyaroknál  is  több  mint  gondolnók.  Azonban  jól 
tudjuk,  ki  a  kornak  mániája  ellen  sorompóba  lép,  ép  oly 
haszontalan  harczot  küzd,  mint  a  sok  nevű  Hohenheim 
Paracelsus,  ki  bölcsesége  daczára  éjjelenkint  az  ördöggel 
szokott  megvíni.  Azon  óhajtásunkat  mindazáltal  lehetetlen 
ki  nem  fejeznünk :  bár  a  státus-papirosoknak  magyarország- 
bani  árkeletét  szabályozó  bécsi  börzénél  is  törvénynyé 
válnék,  mi  —  ha  nem  csalatkozunk  —  Berlinben  törvény- 
szabály, hogy  csak  a  valósággal  átadott  státuspapirosok 
iránti  alkukötések  érvényesek,  mi  által  a  diíferentiális  börze- 
játék száműzetvén,  az  árkelet  mesterségesen  föl  nem  csi- 
gáztathatik,  mindazoknak  nagy  kárára  s  veszteségére,  kik 
—  minthogy  már  csakugyan  kór-  és  kordivat  — -  megtaka- 
rított pénzecske j őket  jó  lélekkel  státuspapirosokba  fektetik. 

De  hazánkban  a  státuspapirosokkali  nyerészkedésnél 
sokkal  terjedtebb  tért  vívott  ki  magának  a  jószáglotteria. 
Alig  van  széles  Magyarhonban  egy  parányi  mezővároska, 
melynek  talán  egyetlen  boltjában  a  jószágkijátszási  sors- 
jegyek állandó  s  igen  keresett  áruczikket  ne  tennének. 
Százezerek  mennek  ki  ez  úton  évenkint  az  országból ;  minek 
alkalmasint  legcsalhatatlanabb  bizonysága  ép  abban  van, 
miben  az  inger  a  játékra,  t.  i.  hogy  hazánkra  nyerő  sors 
gyakran  esik.  Azonban  ez  is  azon  mániák  egyike,  mik  ellen 
küzdeni  paracelsus-bombastusi  ördögvita ;  némely  bécsi 
nagykereskedőház  ma  már  oly  raffinirozott  mystificatióval 
zsebeli  ki  ez  úton  a  közönséget,  hogy  egy-két  figyelmeztető 
szó  talán  mégis  helyén  leend  ;  s  minden  esetre  tanulságo- 
sabb, mint  ha  Cicero  híres  levelét :  »si  vales,  bene  est«  másol- 
nók  le  vezérczikkül. 

Ha  már  csakugyan  meg  kell  lenni,  hogy  egy  vagy  más 
emberen  a  közönség  pénzével  legyen  segítve,  vagy  drágán 
adassék  el,  a  mire  vevőt  féláron  sem  találnánk  :  ama  jellem- 
szilárdság, mely  a  kereskedő  világnak  életere,  legalább  azt 
hozná  magával,  hogy  a  nagy  kereskedőházak,  melyek  ily 
jószágkijátszási  vállalatokkal  nyerészkednek,  mindenféle 
dulcamarai  mystificatiót  lelkiismeretes  szigorúsággal  kerül- 
jenek, s  a  nagy  közönség  járatlanságát  —  ne  mondjuk 
tudatlanságát    —    nyerészkedési    czikknek    ne     tekintsék. 

Ennélfogva  úgy  kellene  szabályaikat  intézniök,  hogy  a  nye- 
reség! maszlag,  melyet  tőkehalfogásra  Saphirként  paraszt- 
gombócz  betűkkel  minden  utczaszögletre  kiaggatnak,  leg- 
alább maszlagnak  valóság  legyen.  Nézzük  már,  például,  a 
Coith  Dániel  fiai  nagykereskedőházának  jótállása  mellett 
múlt  november  27-kén  húzott  sorsjátékot.*)  Ott  áll  a  pro- 
grammban,  hogy  az  összes  nyereség  600,000  frtot  teszen, 
pedig  ha  Coith  uraimék  mindent,  a  mit  nyerni  lehet,  utolsó 
fillérig  kifizettek,  csak  462,500  frtot  fizettek  ki,  s  a  közön- 
séget 137,200  frtig  mystificálták.  A  gyönyörű  mesterség 
pedig  abban  áll,  hogy  haszontalan  önfabricatumokból  kész- 
pénz-nyereségül számítottak  be  11  ezer  darab  sorsjegyet, 
még  pedig  öt  pengő  frt jávai,  míg  a  sorsjegyek  három  forin- 
ton alól  is  keltek,  s  oly  tizenegyezer  sorsot  számítottak  be 
nyereségül,  melyért  a  világnak  legheroieusabb  pazarlója 
sem  adott  volna  talán  egy  fillért,  miután  azon  haszontalan 
papirosrongy-szeletek  a  főnyerö  sorsok  értéktelen  tárgyaiul 
lévén  kitűzve,  a  főnyereségekre  nem  játszanak,  s  így  még 
csak  a  remény  szappanbuborékának  becsével  sem  dicseked- 
hetnek. Ez  több  mint  illetlen,  ez  oly  vastag  mystificatio 
melynek  jellemzésére  méltó  joggal  sokkal  erösebb  kifejezést 
használhatnánk.  Itt  van  ismét  egy  másik  jószáglotteria 
Hammer  és  Karis  nagykereskedőház  kezességével,  melynek 
f.  é.  április  7-kére  visszavonhatlanul  kiszabott  húzásával  a 
közönség  erszénye  újra  adózásba  vétetik.  Ez  már  a  mysti- 
ficatiók  mesterségében  még  tovább  megyén,  mert  nemcsak 
hogy  a  szintúgy  600  ezer  forintra  számított  nyereségbe 
már  nem  tizenegy,  hanem  12  ezer  darab  haszontalan  rongy- 
szeletért 150  ezer  forintot  számított  be,  ellenére  azon  nyom- 
tatásban szertehirdetett  biztosításnak,  hogy  ezen  sors- 
játéknak 21,200  nyerő  sorai  mind  készpénzzel  vannak 
ellátva,  hanem  még  a  közönséget  egymásra  torlasztott 
roppant  számok  ígéretével  is  ámítgatják,  azzal  kecsegtet- 
vén, hogy  sorsjátékukban  300,000  vagy  250,000,  meg  Isten 
tudja  mennyi  forintot  is  nyerhetni ;  talán  egyenes  nyereség- 
nek számítván  már  egyúttal  mindazt,  mit  ama  100  darab 
Eszterházy-féle  partialéval  nyerni  lehetne,  melyet  ezen  ámí- 
tás teljes  sorsjátéknál  nyerni  lehet.  Kár  volt  már  egyúttal 
egyenes  nyereségül  nem  ígérni  a  nagy  mogul  hajdani  biro- 
dalmát, melyet  minden  ember,  a  ki  Hammer  és  Karis  urak 
nagylelkűségéből  5  frtot,  ezzel  pedig  másutt  százezerét, 
azzal  ismét  egy  milliót  és  így  tovább  nyer,  néhány  százezer 
condottieri  segedelmével  minden  bizonynyal  megszerezhet. 
És  az  ámításnak   (hogy  többet  ne   mondjunk),    mystifica- 


*)  A  főnyereséget  Forti  bécsi  színjátszó  nyeró  ;  s  azóta  —  mond- 
ják —  potencirozott    dühhel    rohannak   a  bécsiek  e  játéknemnek. 

tiónak  eme  rendszerített  mestersége,  évek  meg  évek  óta 
minden  idén  kétszer-háromszor  megujíttatik,  és  százezerek 
mennek  ki  az  országból,  a  Hammer  és  Karis-féle  urak  erszé- 
nyibe  ;  és  erre  van  pénz,  és  nem  tudunk  példát,  hogy  vagy 
egy  jószáglotteria  játszók  hiánya  miatt  visszahuzásra 
került  volna  ;  de  az  iparegyesületre  s  annak  felszámíthat- 
lan  hasznaira  ritka  embernél  akad  két  forint  s  ellebbenvén  az 
uj  donsági  érdek  szalmát üze,  mély  csendesség  uralkodik 
mindenfelé.  Nekünk  úgy  tetszik,  hogy  az  ilyes  sorsjátéki 
vállalatoknak j  sajátlagos  körülményeink  közt,  a  közhasznú, 
különösen  pedig  jótékonysági  intézetek  számára  kellene 
feltartatniok ;  s  e  tekintetből  is  nem  lehet  nem  örülnünk 
azon  értesítésnek,  hogy  az  annyira  elhatalmozott  jószág- 
kijátszásokra a  már  bejegyzetteken  túl  engedelem  nem 
fog  adatni. 


1842. 

Régi  l3aj  új  kórjele.*) 

November  10-ike  volt  1834,  s  Pozsonyban  a  KK.  és 
RR.  teremé  tömve  emberrel  a  fulladásig  ;  és  ez  embertömeg 
reggeli  10  órától  napnyugoton  túlig  ernyedni  nem  tudó 
részvéttel  csüggött  a  szónokok  ajkain,  kiket  a  nemzeti 
bizodalom  egy  új  időszak  előbajnokaiként  tüze  ki.  Az  úrbéri 
örökváltságról  vitatkoztunk.  S  a  tiszai  követek  asztalánál 
egy  férfi  állott,  kinek  halk  szózata  szent  pietás  ihletéseként 
rezgett  végig  a  csontvelőkön.  És  e  férfiú  megyéjének  dísze, 
büszkesége,  nemzetének  tölgy-  s  borostyánkoszorús  kedveltje 
volt.  Egy  erős  lélek,  töredékeny  test  lánczai  közt.  Tar  agyát 
őszbe  vegyült  kevés  hajszálak  lengték  körül,  színtelen 
arczán  ezernyi  virrasztott  éjnek  tikkadtsága  ült,  egyetlen 
szemében  a  nemzet  minden  múlt  s  jövő  bánata  tükrözött, 
szava  tompa,  mély  és  ércztelen,  mint  egy  síri  hang,  melynek 
monoton  egyformasága  csak  ritkán,  csak  az  indulat  legfőbb 
hevében  szállongott  alá,  és  lón  még  tompább,  még  ércz- 
telenebb,  még  síriasabb,  mikor  aztán  ökölbe  szorított  jobb- 
ját emelve,  a  rámeresztett  szemek  előtt  úgy  állott,  mint 
egy  túlvilági  lény ;  kinek  szellemszavát,  nem  úgy  mint 
másét  az  érzéklélek  segedelmével,  hanem  közvetlenül  lel- 
künk lelkével  véltük  hallani.  És  a  síri  hangra  síri  csendesség 
figyelmeztetett  ;  csak  ily  szavaknál  :  »hogy  ha  elvettetik 
az  örökváltsági  törvényjavaslat  Magyarországban,  a  városi 


*)  Az   1842-iki  »Pesti  Hirlap«  105-ik  számából.  K.  F. 

polgáron  kívül  csak  két  emberosztály  leszen  szabad  :  a  föl- 
desúr meg  a  koldus,  ki  hajadon  fővel  s  mezítláb  kiáltoz  az 
utczán  irgalomért*,  a  síri  csendet  csak  ily  szavaknál  sza- 
kítá  félbe  az  érzelmeknek  villanyos  kitörése,  minőről  lord 
Brougham  szokta  mondani :  hogy  a  nép  szavában  néha 
mennyek  dörgése  hallatszik.  És  e  férfiú,  kinek  emlékezetéhez 
engem  a  polgári  tisztelet  s  a  hü  barátság  religiója  csatol,  e 
férfiú  Szatmármegyének  országgyűlési  követe,  Kölcsey  voU. 
És  kevéssel  ezen  nap  után,  melyen  a  szívleiket  rázó  gazdag 
gondolatok,  a  rózsaszínű  elmésség,  a  hideg  észnek  élesen 
metsző  ítéletei,  a  vívott  ügy  szentségétől  melegült  férfias 
merészség  s  a  szónoklatnak  minden  bájai  az  örökváltságot 
engedelmező  törvénynek  utolsó  győzelmet  vívtanak,  kevés- 
sel ezen  nap  után  —  épen  deczember  elején,  épen  hét  évvel 
a  mostani  szatmári  gyűlés  előtt  —  Szatmármegyének  rendéi 
egy  utasítást  küldöttek  fel  s  azt  követjöknek,  ki  büszke- 
ségök  vala,  megfeszített  morális  erőlködése  daczára  fel  is 
tartották  ;  egy  utasítást,  mely  mellett  azon  követ,  a  ki 
úgy  szólott,  miként  Kölcsey  nov.  10-kén,  követi  székében 
többé  becsülettel  nem  maradhata.  Lelépett  tehát  társával 
együtt,  mert  pályáján  elhagyatva  látta  magát  és  nem  ismeré 
a  másikat,  a  mely  most  elibe  szabaték ;  de  nehogy  azt 
mondhassa  valaki,  miképen  akkorig  is  Kölcsey  ajkairól 
nem  Szatmármegye  elvei,  hanem  csak  Kölcsey  magánvéle- 
ménye hangzott  a  velőket  rázó  szavakban,  búcsúbeszédében 
nyíltan  hivatkozók  küldőinek  eredeti  s  pótló  utasításaira 
s  írásban  kijelentett  megelégedésökre  ;  miknél  fogva  ő  s 
követtársa  boldogságukat  lelek  abban,  hogy  saját  meggyőző- 
désüket küldőik  óhajtásaival  párosíthaták.  És  a  követ,  ki 
Kölcsey  székét  elfoglalá,  bár  elődjének  elvrokona,  azon  szo- 
morú kénytelenségben  volt,  hogy  első  felléptekor  egy  írás 
tartalmát  lenne  köteles  jegj'^zőkönyvbe  iktatni,  minélfogva 
Szatmár  rendéi  ünnepélyesen  kijelentették,  hogy  az  elve- 
ket, miket  Kölcsey  s  rokonérzelmü  követtársa  oly  hőa  s 
hűn  védtek,  Szatmármegye  elveinek  el  nem  ismerik.  Alig 
enyészett  egy-két  rövid  év  és  Kölcseyt,  a  felejthetetlent, 
a  nemzet  bánatkönye  sírba  kisérte  ;  és  nemes  Szatmár- 
megye a  roppant  veszteség  fájdalmában  azt,  a  kit  nemrég 
elveiben  magától  eltaszított,  az  elveszett  erényt  —  viriu- 
tem  sublatam  ex  oculis  —  fény  csillagának  vallotta,  nemze- 
tünket a  lehunytnak  emlékezetben  méltatására  s  bánat- 
részvétre szólította  föl  s  arczképét  gyűlésterme  számára 
lefesteté.  Nemsokára  ismét  országgyűlés  volt  ;  miről  mi 
keveset  tudunk,  de  azon  Szatmámak,  mely  1838-iki  szep- 
temberben Kölcsey  arczképének  megrendelésével  a  Kölcsey 
szellemének  oly  szépen  hódolt,  ekkori  állásáról  ha  mi  keve- 
set tudunk  is,  az  ország  sokat  tud  ;    azonban  csakhamar 

országgyűlés  után  tisztválasztás  következett,  s  a  megye 
színe  tősgyökerestől  megváltozott,  kimondatván,  hogy  a 
megye  nemessége  azon  elveket  magáénak  el  nem  ismeri  s  a 
háziadónak  a  nemesség  általi  elfogadását  e  megyében  soha 
még  csak  pertractatio  alá  sem  jöhetőnek  határozza  ;  ha 
mindezeket  egybevetettük,  s  emlékezetünket  az  utóbbi  7  év 
megyehistóriai  vázlatán  végig  jártatjuk  :  lehetetlen  meg  nem 
győződnünk,  hogy  a  múlt  deczemberi  jelenet  speciális  vég- 
eredményére, t.  i.  a  nemesség  házi  adóbani  részesítésének 
eltörlésére  nézve  csak  egy  régi  bajnak  új  kórjele  ;  vastag 
kigőzölgés  a  pártszaggatta  megye  földéből,  mely  ily  vete- 
ménynek,  mint  e  szó  :  »közterhek  viselése«  meddő  telek. 

A  végeredmény  tehát  az,  hogy  az  anyagi  erő  a 

legundokabb  kitörésekben  napokon  át  garázdálkodott  Szatmár 
vármegyének  morális  életében.  Es  ebben  tárgy  van  elég  a 
reményre  s  vigasztalásra,  tárgy  van  elég  aggodalomtelt 
nemzeti  fájdalomra.  Reményt  említénk  s  vigasztalást  ;  ós 
ez  a  megbukott  tárgyat  illeti.  Megbukott  pedig  Szatmárban 
nem  az  ismeretes  12  pont,  mit  a  3Iult  és  Jelen  a  magyar 
radicalismus  chartájának  gúnyol,  mert  ez  egyet  kivéve, 
még  választmányhoz  utasíttatott,  s  ezek  közt  van  több, 
melynek  gyümölcsét  magok  az  indítványozók  is  nem  máról 
holnapra,  hanem  csak  évek  érlelésétől  reménylettók  ;  mert 
hiszen  a  javasló  választmány  kisérő  jelentésében  világosan 
kifejezek,  hogy  eszméket  pendítenek  meg,  melyek  jelen 
perczben  a  szokatlanság  s  újdonság  látszólagos  színe  miatt 
nem  minden  szívben  találnak  visszhangra,  de  kiköltve  az 
idő  hatalmától,  megérlelve  a  köztanácskozás  és  vitatások 
napmelegén,  néhány  év  alatt  eszmékből  valósággá,  igéből 
testté  lehetendének.  Nem  ez  tehát  a  megbukott  tárgy,  nem 
is  az  ellenzéki  párt  befolyása,  mert  lesz  idő,  hogy  az  értel- 
messég erkölcsi  ereje  jó  ügyben  helyt  állhatand,  a  nélkül, 
hogy  háta  mögé  állítaná  azon  tömeget,  mely  a  nem  oly  régi 
tisztválasztáson  ép  azon  pártot  győztessé  tévé  ;  nem  ez 
bukott  meg  tehát,  hanem  a  háziadó  elvállalása  lőn  meg- 
buktatva. És  ép  e  megbuktatás  mutatja,  miként  e  tárgynak 
már  igen  közel  jövendője  van.  Emlékezzünk  csak  az  elkese- 
redett küzdésre,  melyet  a  tiszai  megyék  nagy  része  megyei 
s  országgyűléseinken  kevés  évek  előtt  a  jobbágy  telket 
ülő  nemesek  adóztatása  ellen  vívtanak,  s  érteni  fogjuk,  hogy 
ott  e  szóban  adózás  a  szenvedelmek  kígyókorbácsa  rejte- 
zik, mely  azonban  már  legsujtóbb  ágát  rég  elvesztheté, 
hahogy  az  illető  megyék  némelyike,  névszerint  Szatmár  is, 
azon  polgári  vétket  (igen  is  vétket.  Uraim  !)  el  nem  követi, 
hogy  a  törvénynek  parancsoló  szava  már  öt  év  óta  telje- 
sítve nincs,  de  Szatmárban  a  jobbágytelket  ülő  nemesektől 
öt  év  óta  fizetni  tartozott  adójuk  nemcsak  beszedve,   de 

rájok  még  csak  kivetve  sincs.  Ha  itt  e  vétek,  e  polgári  bűn 
közbe  nem  jő,  állítani  merjük,  hogy  a  tyukodi  és  csengeri 
ólmosbotok  1841  deczemberben  vagy  semmi  szerepet  nem 
játszanak,  vagy  ha  csakugyan  egy  fatális  átok  a  téren, 
hol  csak  észnek  és  honszerelemnek  kellene  versenyezni, 
őket  is  feltünteti,  izgatás  nélkül  is  önérdekükben  az  igaz- 
ság táborának  salakját  képezték  volna.  Mikor,  oh  !  mikor 
szűnik  már  meg  az  uralkodó  néposztály  érdekébe  vágó  igaz- 
ságos törvény  iránti  tiszteletlenség  e  nemzetben?  Feltűnnek 
jelek  egyben-másban  iS;  a  multat  s  jövendőt  megbűnhődött 
magyarra  egy  jobb  jövendő  hajnala  hasad,  s  ilyenkor  oly 
örömest  engedünk  a  szebb  kilátás  gyönyörösztönének,  s 
munkásságra  feszül  minden  gondolat,  minden  izom,  mert 
a  czél  reménye  oly  kitűrésre  buzdít  gyöngébbeket  is,  minő- 
vel ott,  hol  minden  elveszett,  csak  a  becsület  nem,  csupán 
nagy  emberek  bírnak  küzdeni;  de  ha  meggondoljuk,  hogy 
egy  nemzetet,  melynek  erkölcsi  jelleme  sűlyedésben  van, 
csuda  sem  menthet  meg  enyészettől  ;  és  eszünkbe  jut, 
hogy  a  törvény  iránti  tiszteletlenség  e  sűlj^^edésnek  egyik 
bélyege  :  optimísmusra  van  szükségűnk,  hogy  Isten  meg- 
óvjon kételkedéstől.  Felejtsük,  Uraim  !  a  politikai  szín- 
különbséget s  vállat  vállhoz  vetve,  dolgozzunk  e  tisztelet- 
lenségnek ellene  ;  mert  bizony,  bizony  mondom,  jövendőre 
is  igaz,  minek  igazságát  vérbetűk  jegyzik  évkönyveinkben  : 
hogy  a  közboldogság  mételye  itt  rejtezik,  hoc  fonté  dérivata 
clades  in  pátriám  populumque  fluxit. 

És  már  most  nézzük,  miként  áll  a  háziadó  kérdése  ? 
A  legellenkezőbb  politikai  színezetek  orgánumai  kivétel  nél- 
kül a  részesülés  elve  mellett  nyilatkoznak,  sok  megyének 
már  utasításában  is  van,  legközelebb  Borsod  lelkes  nemes- 
sége az  ész  erejének  s  a  hazafiság  szent  érzelmeinek  hódolva, 
az  igazság  s  magas  szempontú  józan  politika  diadalát  ülé, 
s  tudtunkra  még  csak  két  megyében  bukott  meg,  s  ez  Fejér- 
és Szatmármegyék.  Amott  személy  ességi  viszálykodás  buk- 
tatá  meg,  itt  tömeg  s  anyagi  erő,  pedig  még  az  is  megjegy- 
zést érdemel,  hogy  ha  a  12  pontnak  s  közte  a  háziadónak 
is  elvben  lett  elfogadása  méltán  azon  kifogás  alá  esett,  hogy 
a  nemesség  tudta  s  hozzájárulása  nélkül  történt,  ezen  ki- 
fogás a  mostani  megbuktatás  ellen  is  áll,  mert  Tyúkod  és 
Csenger  még  nem  Szatmármegye  ;  s  ha  egyszer  az  1836. 
évi  XI.  t.-cz.  végrehajtva  lesz,  a  háziadó  kérdése  előleges 
hirdetés  után  vétetik  tanácskozásba,  s  gond  leszen  rá,  hogy 
a  lélekvásárlás  ördöge  ne  ármánykodjék  :  bizony,  bizony 
lehet,  hogy  az  ügy  még  Szatmárban  sem  esett  el.  Azonban 
akármiképen  legyen  is  ez,  annyit  bizonyosan  merünk  állí- 
tani, hogyha  már  odajutott  a  háziadó  elvállalásának  kér- 
dése, miszerint  azt  csak  anyagi  erővel  lehet  földre  teríteni ; 

az  földet  érvén,  Antaeusként  új  erőt  nyerend,  s  jövendője 
már  közelebb  van,  mint  év  előtt  a  rózsaszín  kedv  legsan- 
guinicusabb  perczében  sejdíthetők. 


Megyei  hatóságkor.*) 

Akárminö  legyen  egy  vagy  más  nemzet  kormányfor- 
mája, minden  institutióját  biz  vast  a  halottak  közé  soroz- 
hatja, melyben  annyi  életerő  nincs,  hogy  a  társadalmi  czé- 
lok  megközelítésében,  a  vesztegleni  képtelen  tökélyesedésben 
némi  practicus  hatást  gyakorolhasson.  A  mely  institutio, 
akár  külnyomás,  akár  öntehetetlensége  miatt  az  ily  practicus 
hatáserőben  ennyire  megfogyatkozott,  annak  még  legczif- 
rább  életmanifestatiója  is  csak  olyasvalami,  mint  midőn 
a  polgármester  bársony  párnán  nyújtja  át  az  utazó  fejede- 
lemnek ezüst  kapukulcsát  azon  városnak,  melynek  sem 
árka,  sem  fala,  sem  kapuja.  Azonban  van  a  státusállapot- 
nak bizonyos  életszaka,  midőn  az  institutiók,  hajdan  a 
nemzetélet  orgánumai,  évek  hosszú  során  keresztül  sem 
képesek  valami  jelt  mutatni,  ha  váljon  rejlik-e  hamujok- 
ban  a  haladási  practicus  hatásnak  életszikrája,  melynek 
csak  egy  kis  fuvalom  kell  az  események  fuvószájából,  hogy 
égjen  vidorul,  miként  az  örökös  Vestaláng  ég.  És  ez  élet- 
szak a  népvénhedés  életszaka,  mely  gyakran  az  individuá- 
lis mozgalmak  fiatalságával  azonos.  Enni,  s  jól  enni,  ez  az 
életnek  feladata  ;  és  dolgoznak,  hogy  ehessenek,  fáradal- 
maik között  délig  az  ebédlés  előgyönyörében,  aztán  az  ebéd- 
nek emlékezetében  találják  boldogságukat,  mint  doktor 
Johnson^  és  a  nap  meghozza  a  szokott  munka  egyhangú 
fáradalmát,  az  est  a  nyugalom  sörház-óráját,  és  a  nemzetben 
mindenki  mozog,  mindenki  él,  csak  a  nemzet  nem.  Ezt  a 
»Hungaricá<<-]í  geniális  írója  Fajákok  országának  nevezi, 
mihez  szerinte  semmi  más  nem  kell,  mint  nyárs,  a  nyársra 
pecsenye,  a  pecsenyére  vasárnap  s  a  vasárnapra  Strauss, 
és  ezzel  vége.  Ellenben  van  a  nemzeteknek  fiatalsági  élet- 
szakuk, midőn  a  jobblét  utáni  sóvárgás  munkás  ügyeke- 
zetté  feszül,  de  sok  egyeseknek  ügyekezetén  a  közszellem- 
nek ihletése  leng,  s  e  szavak  :  >memzetért,  nemzetnek,  nemzet 
által«  hangrezgést  költenek  föl  millió  szívnek  kebelhúrjain, 
és  a  sok  emberi  egyéniség  egy  nemzeti  individualitásba 
összeforr,  melynek  vérforgása  mozgató  gyanánt  hat  az  insti- 
tutiók gépkerekére,  hogy  kitüntesse,  van-e  bennök  ép  élet- 
erő, mely  a  társadalmi  czélok  megközelítésében  a  tökélye- 
sedési  fejleményben  tétleges  faktorkint  működhessék. 


*)  Az  1842-iki  »Pesti  Hirlap«  106-ik  számából.  K.  F. 

Ily  életszakot  él  most  a  magyar  ;  s  institutióink  közt^ 
mikre  az  összes  nemzeti  egyéniség  vis  motrixkép  hat,  ninc& 
egyetlenegy,  mely  annyi  sikert  képes  volna  kifejteni,  mint 
megyei  municipális  szerkezetünk,  melynek  inkább  mint  más 
akárminek  köszönheti  e  nemzet,  hogy  annyi  viszontagságok 
után  még  mint  nemzet  él.  Mennyi  nyíl  tört  meg  aczélpaizsán^ 
mit  nyilt  hatalom,  vagy  titkos  ármány  a  nemzet  szívére 
irányozott ;  mennyi  fentartó  elem  rejlik  e  szerkezet  létegei- 
ben, hogy  Európa  különszerűségei  közt  jó  s  balszerencsé- 
ben fentarthatók  eredetünk  sajátságait,  mik  nélkül  minden 
lehetnénk,  egyedül  magyar  nemzet  nem  !  Mennyi  fogékony- 
ság e  sajátságokat  az  európaias  polgárisodással  assimilálni, 
minélfogva  sok  jó,  sok  üdvös,  mit  a  nyugat  népei  kérkedve 
neveznek  sajátuknak,  mint  például  csak  az  esküdtszékek  is,^ 
institutióink  lánczolatába  legkönnyebb  szerrel  s  rázkódtatás 
nélkül  beilleszthető  !  És  ha  látjuk,  miként  a  kor  szüksége 
s  idő  kivánata  e  remek  institutiót  körülmény  szerint  a  leg- 
különszerűbb  hivatásra  irányozá  ;  miként  egyszer  korlát- 
lansági vágyak  özönének  kellett  gátakat  emelnie,  és  emelt, 
míg  a  vágy  özön  elapadott,  másszor  a  szabadságnak  kellett 
menedéket  nyújtania,  miként  ismét  itt  az  idegen  nemzeti- 
ség tátott  szájából  sikamlott  ki,  itt  a  századát  előző  rohan- 
tatásnak  állott  ellene,  ha  őt  királyi  kegy  s  anyagi  jólét  kisér- 
tette bár,  amott  viszont  a  tespedést  rázta  föl  lajhárságából^ 
s  az  átalakulás  békés  processusát  közvetítette,  —  valóban  ha 
megfontoljuk  e  különböző  hivatásokat,  s  látjuk,  miként 
kisebb-nagyobb  mértékben  idő  s  körülmény  szerint  min- 
dig megfelelt  és  ruganyosságát  minden  nyomás  után  ép, 
egész  erővel  visszanyeré  :  lehetetlen,  hogy  egy  szent  pietás 
szerelmével  ne  ragaszkodjék  hozzá  minden  fej  és  szív,  mely 
mint  a  cometa  külön  magános  utakra  nem  vágyakodik, 
hanem  magát  s  hatását  a  megyékében  s  általok  a  nemzeté- 
ben örömest  eltemeti,  test  izecskéje,  de  nem  külön  test. 

E  remek  institutiónak,  megyei  szerkezetünknek  becsét 
már  a  külföld  is  kezdi  méltánylani.  A  büszke  Albion,  »a  föld- 
nek legbecsesb  virága,  a  tengereknek  legdrágább  gyöngye«^ 
méltán  kérkedik  szabadságával,  s  mégis  e  szerkezet  már 
ő  nála  is  figyelmet  támaszt,  s  vannak  íiai  közt,  kik  már 
elmondák,  hogy  a  magyar  polgári  iiistitutiók  nemcsak 
hasonlók,  de  némi  tekintetben  jobbak,  dicsőbbek  Angliáéi- 
nál. És  mégis  ez  annyira  méltányolt  institutiónak  szent 
hivatásai  betöltésében  oly  sok  ellene  van  ben  honunkban,. 
s  oly  sokan  vannak,  kik  vagy  önségöknek  tömjénezve  a  lélek- 
vásárlás  szennyes  fegyverével  megdöngetik  a  dicső  épület 
alapzatát,  vagy  pedig  —  akarva  akaratlanul  —  speciosus 
gyanúsításokkal  ingerlik  ellene  a  hatalomnak  féltékenysé- 
gét. Amazokról  már  többször  mondók,  s  még  talán  sokszor 

fogjuk  mondani,  hogy  a.  mit  cselekesznek,  öngyilkolás, 
pillanatnyi  gözdiadal,  a  melynek  ára  pokolkárhozat,  s  ha 
öngyilkolási  merényeik  hatását  a  jogérzet  s  terjedő  értel- 
messég kellőleg  csakugyan  nem  ellensúlyozhatná,  egykoron 
a  haldokló  szabadság  átkával  ő  reá j ok  nehezedének  a  köl- 
tőnek ime  szavai  : 

Sic  est,  acerba  fata  Romanos  agunt, 
üt  seciindum  vota  parthorum,  sua 
Urbs  haec  periret  dextera. 

Az  utóbbiak,  kik  t.  i.  a  megyék  czélzatait  gyanúsít- 
gatva ingerlik  a  hatalom  féltékenységét,  igaz  ugyan,  sok 
kárt,  sok  akadályt,  sok  keserűséget  okozhatnak,  és  ha  nyilt 
fülekre  találnának,  talán  kételkedést  is  gerjeszthetnének  a 
kormány  akarat  jósága  iránt  e  nemzetben,  vagy  megrendít- 
hetnék a  kormánynak  nemzetünk  iránti  bizodalmát,  mitől 
úgy,  valamint  amattól.  Isten  őrizzen  :  azonban  itt  mégis  a 
férfias  nyíltság,  egyenes  őszinteség  ellenszer  lehet,  s  oknak 
okot  vetni  ellenébe  ;  miért  is  kevesbbé  veszedelmes,  mint 
amaz,  hol  a  bor  s  pálinkával  potencir ózott  tudatlanság 
vagy  felizgatott  fanatismus  ólmos  botokkal  mintegy  őr j  ült 
áll,  minőről  írva  van,  hogy  mit  dem  Wahnsinn  kámpfen 
Götter  selbst  vergébens. 

Ama  gyanusítási  körhöz  tartozik  egy  neme  a  tacticá- 
nak,  mely  íijabb  időkben  javítási  kérdéseknél  a  megyék 
statutarius  hatalma  ellen  fegyverül  használtatik,  s  ez  azon 
vád  :  hogy  a  megyék  statútumok  útján  a  törvényhozási 
centralisatiót,  s  így  a  kormánynak  alkotmányszerü  befo- 
lyását is,  paralyzálni,  ellenben  saját  hatóságukat  határ- 
talanítani  törekszenek.  Ideje,  hogy  e  vádnak  komoly -hig- 
gadtan szemébe  nézzünk.  Meg  kell  mindenek  előtt  jegyez- 
nünk, hogy  e  vád  hajdan,  midőn  a  megyék  munkássága 
jogvédelmi  körben  forgott,  szintúgy  használhatott,  mint 
most  a  javítási  kérdéseknél  :  a  dolog  tehát  maga  nem  új, 
hanem  csak  alkalmazása  változott.  Voltak  idők  (Istennek 
hála  !  hogy  már  nincsenek),  midőn  a  megyéktől  igényelte- 
tett, mit  ha  megtesznek,  alkotmányunknak  már  vége  van  ; 
és  midőn  a  megyék  azt  gondolák,  hogy  a  jogszerűség  határai 
közt  rajok  még  más  hivatás  is  vár  mint  csupán  az  enge- 
delmesség dicsősége  :  a  kérdés  nyomban  igen  ügyes  tacti- 
cával  a  politikai  statustheoriák  általános  mezejére  vitetett ; 
és  elvek  állíttattak  föl  ridegen,  meztelenül,  mik  követ- 
kezetes logicával  szélekig  űzve,  mindig  és  mindenütt  absur- 
dumokra  vezetnek,  de  melyek  mégis  féltékenységet  ébresz- 
tenek s  keserűséget  hagynak  hátra,  miből  minden  esetre 
csak  rossz  következik,  kivált  ha  a  körülmények  játszi  for- 

diilata  inkább  élesztőn,  mint  n\ugtatón  hat.  Mondatott 
ugyanis,  hogyha  fehrási  joguk  ürügye  alatt  a  megyék  tel- 
jesítetlen hagyhatnák  a  kormányparancsokat,  a  monarchia 
elvét  egyenesen  megsemmisítnék,  mert  hiszen  meddig  fog 
ez  a  felírások  általi  ellenkezés  mehetni  ?  Hol  lesz  határa, 
mely  a  monarchiái  fölség  elvét  fentartsa  ?  De  —  mondák 
tovább  —  ez  az  autonómiai  törekvés  nemcsak  antimonar- 
chicus,  hanem  antíconstitutionálís  is  ;  az  országgyűlést 
akarja  tenni  fölöslegessé,  annak  hatását  akarja  paralysálni, 
mert  hiszen  írva  van,  hogy  a  sérelmek  orvoslása  országgyű- 
lésre hivatkozik,  .  »diaeta  est  salntare  relevandorum  grava- 
minum  remedium«,  s  így  a  megyéknek  nem  szabad  sarló- 
jukat bevágni  az  országgyűlés  aratásába  :  ebből  azonban 
az  is  következtethetnék,  hogy  az  országgyűlésen  kívül 
parancsolt  ujonczokat  meg  kell  adni,  az  adót  be  kell  haj- 
tani stb.,  aztán  tenni  kell  sérelmet  a  diétán  !  Régi  históriai 
dolog,  a  mit  beszélünk,  s  nem  azért  mondók,  hogj^  czáfolatba 
bocsátkozzunk,  mert  —  Istennek  hála  !  - —  ilyesekre  sem 
szükség,  sem  alkalom  ;  hanem  egyedül  azért  hoztuk  föl, 
hogy  kitüntessük,  miként  ha  alkotmányos  életünk  kérdé- 
seinél elhagyjuk  a  gyakorlati  mezőt,  melyen  forognunk 
kell  s  a  discussiót  általánosan  theoriákra  játszuk  át  :  egyik 
oldalon  ép  úgy,  mint  a  másikon,  valóságos  absurditásokra 
jutunk,  mikből  a  kebellázító  keserűségen  kívül  nincs  ered- 
mény. És  pedig  itt  nem  szólunk  politikai  színezet  érdekében  ; 
így  áll  ez  a  jobb-  mint  a  baloldalról  ;  Hobbes,  Haller,  Bonald 
stb.  egy  cséppel  sem  képtelenebbek  elveik  ultrirozott  szélső- 
ségeivel, mint  a  »j)ar  la  volonté  du  peuple«  hívei  közül  ama 
hóbortos  német,  ki  elve  logicáját  azon  ostobaságig  vitte, 
hogy  állítaná :  »ok  ?  minek  itt  ok  ?  orra  nem  tetszik,  s  ezzel 
vége«.  Ennyire  tévedhet  az  emberész,  ha  magát  a  politikai 
theoriák  fonala  gombolyításának  vakon  átengedi  !  és  el  jő 
az  élet,  és  kineveti  a  Hegel-mód  szabatos  logicát.  így  van 
ez  a  megyei  hatóság  statutarius  körére  nézve  napirenden 
levő  általános  ellenvetésekkel  is,  így  azon  kérdésekkel  : 
hogy  hol  lesz  ennek  vége  ?  hol  lesz  liatára  ?  meddig  fog  ez 
menni  ?  mi  lesz  a  monarchia  elvéből  ezen  amerikai  foede- 
ralismusi  irányzattal  ?  és  mit  én  tudom,  miként  hangzanak 
mindazon  státustani  philosophemák,  melyekkel  speciális 
kérdések  igen  ügyesen  általános  theoriák  mezejére  játszat- 
nak, hol  logicánkfa  in  ultima  analysi  természetesen  kép- 
telenség vár. 

Megyei  szerkezet.*) 

Tétleges  (positiv)  tudományoknál  a  bölcselkedő  elmél- 
kedéseit eszmélve  vagy  eszméletlenül  életből  merített  adatok 
szabályozzák,  s  a  theoria  rendszerített  épületének  többnyire 
ily  gyakorlati  adatok  abstractiója  szolgál  alapul.  Mi  a  pol- 
gári álladalmak  normális  állapotában  a  status  tudományt 
ily  kiváltképen  tétleges  gyakorlati  tudománynak  hisszük, 
s  azért  úgy  gondoljuk,  hogy  valamely  polgári  institutiónak 
becsét,  hatáskörét  egyáltalában  nem  lehet  oly  theoriák 
doctrináiból  szabályozni,  melyeknek  épületénél  ilynemű 
institutiók  alapkövekül  nem  használtattak  :  miknek  elmé- 
leti abstractiói  tehát  ép  úgy  kívül  feküsznek  az  ily  insti- 
tutio  határain,  mint  a  hogy  ez  amaz  abstractióknál  adatul 
nem  használtatott.  Ilyen  institutio  az  európai  státustudo- 
mány irányában  megyehatósági  szerkezetünk.  A  classicus 
hajdankor  s  Közép-  és  Nyugot-Európa  nyílt  könyv  gya- 
nánt állott  a  gondolatbúvárok  előtt  ;  minket  körülmények 
s  eredeties  nemzetiségünk  ismeretlen  földkínt  rekesztettek 
el  szemeik  elől,  s  midőn  státustheoriák  mozaikját  össze- 
illesztek, szerkezetünk  kavicsait  izecskékül  nem  használták. 
Innen  van,  hogy  a  német,  franczia,  angol,  ki  ezen  státus- 
theoriák emlőin  nőtt  fel,  igen  ritkán  képes  hosszas  magya- 
rázatok után  is  szerkezetünk  philosophiáját  felfogni  ;  mit 
bizonyosan  mindenki  tapasztalt,  kinek  e  tárgjrról  idegenek- 
kel értekezni  alkalma  volt,  vagy  legalább  az  augsburgi 
Alig.  Zeitung  hazánkróli  czikkeit  olvasgatá,  melyek  a  leve- 
lezői hieroglyphok  fátyolán  át  is  a  legvilágosabban  mutat- 
ják, mikor  kerültek  magyar  tollából,  ki  e  szerkezet  dajka- 
karjai közt  növekedett,  mikor  viszont  oly  ember  tollából, 
ki,  bár  20 — 30  év  óta  lakjék  is  Budapesten,  még  csak  azt 
sem  volt  képes  megtanulni  :  a  magyar  nyilván  jog  mi  fán 
terem  ? 

Legyen  szabad  annak  bizonyságául,  hogy  megyei  szer- 
kezetünk mennyire  kívül  fekszik  a  világhírű  státustudósok 
theoriáin,  egyetlenegy  tényt  idéznünk.  Minden  alkotmányos 
monarchiában  két  tekintetnek  kell  szentnek  lenni  :  1.  a 
királyi  név  díszének,  méltóságának,  mivelhogy  monarchia  ; 
2.  annak,  hogy  csak  a  nemzet  hozzájárulásával  alkotott 
törvény  szerint  kormányoztassanak  az  alattvalók,  mivel- 
hogy alkotmányos.  E  két  tekintet  •  összeegyeztetésében 
sókat  fáradtak  a  nemzetek,  sokat  a  státustheoriák  bölcs 
mesterei,  és  különböző  módokban  kerestek  biztosítékot, 
miszerint  a  polgárok  soha  se  jöhessenek  oly  szomorú  kény- 


*)  Az    1842-iki  »Pesti  Hirlap«   107-ik  számából.  K.  F. 

telenségbe,  hogy  egyiket  a  másikkal  ellentétben  szemlél- 
hessék, s  bűn  és  hiba  közt  kelljen  választaniok.  És  az  európai 
státustheoriák  ezen  biztosítékot,  az  eleven  közszellem  (pub- 
lic  spirit)  doctrinák  mechanismusába  nem  illeszthető  hatal- 
mán kívül  legtöbbnyire  visszatorló  módokban  (felelősség- 
ben), előzőleg  pedig  csupán  a  hatalmak  elkülönözésének 
doctrinájában  keresgettek.  A  magyar  alkotmány  ellenben 
ismeri  ugyan  a  felelősséget  s  az  országgyűlés  sérelemorvosló 
hatalmát,  de  a  főkezességet  előző  módokban  találta  föl ; 
s  ez  »nil  de  nobis  sine  nobis«  elvnek  a  végrehajtó  hatalom 
körében  is  fentartása,  mely  ige  megyei  szerkezetünkben 
megtestesítve  él  ;  minélfogva  (hogy  az  1827-ki  országos 
választmány  rendszeres  javaslatának  szavaival  éljünk)  a 
törvények  végrehajtása  megyékben  nem  másképen,  mint  a 
megyék  által  eszközölhető,  mire  nézve  a  törvénynyel 
ellenkezni,  vagy  a  végrehajtó  hatalom  körén  túl  fekünni 
vélt  rendeletek  iránt  felírási  joggal  bírván,  a  megyei  gyűlé- 
sek törvényes  hatóságuk  kebelében  két  külön  attribútumot 
egyesítenek  ;  t.  i.  ők  a  végrehajtó  hatalom  törvényes  orgá- 
numai, de  ők  egyszersmind  a  törvények  őrei  is.  E  rendszer 
már  az  európai  státus  jog  tanjaitól  merőben  eltér ;  itt  a 
közvetlen  végrehajtást  eszközlő  tisztviselőkar  a  tanácskozó 
testülettől  különválasztva  nincs  —  ne  is  legyen  ;  itt  a  hatal- 
mak elkülönözésének  doctrinája  nem  alapelv  —  és  ne  is 
legyen,  sőt  inkább  a  »semmit  rólunk  nélkülünk«  az  alapelv. 
Azonban  itt  kitűnik,  mint  sok  egyébben,  alkotmányunk 
alapelveinek  sok  mások  fölött  elsőbbsége.  Egyrészről  azért, 
mivel  nem  tudunk  doctrinát,  mely  az  egyuraság  (monarchia) 
elvét  az  alkotmányosság  elvével  ily  szerencsésen  egyesítené  : 
másrészről  azért,  mivel  e  szerencsés  sajátság  mellett  is 
annyi  assimilationális  fogékonysággal  bír  szerkezetünk,  hogy 
a  józan  elmélet  postulatumait  lánczolatába  igen  könnyű 
szerrel  beillesztheti  a  nélkül,  hogy  eredetiségét  s  alapelveit 
csökkentené.  Nevezetesen  a  hatalomelkülönözési  theoriát, 
a  mennyiben  jó,  t.  i.  a  tisztviselőkre  nézve,  mi  magyarok 
megyei  szerkezetünkbe  törvényhozás  útján  legkönnyebb 
szerrel  beilleszthetjük  ;  úgy,  hogy  a  közigazgatás  és  bírás- 
kodás egy  tisztviselőben  egyesítve  lenni  megszünhetik  a 
nélkül,  hogy  a  megyei  közönség  egyetemes  testületében 
legkevesbbé  változnék  azon  elv,  mit  az  1827-ki  országos 
választmány  ekként  fejez  ki :  »a  megyék  hatóságához  tar- 
tozik mindaz,  mi  az  országot  általában,  vagy  a  megye  köz- 
állományát, vagy  pedig  magánosok  jogait  illeti,  a  mennyiben 
törvény  szerint  jogútra  (ad  viam  juris)  nem  tartoznék, 
gyűlésekben  tanácskozás  s  határozat  alá  venni  (pertractare)«. 
De  míg  a  magyar  alkotmány  ily  assimilationális  fogékony- 
sággal   bir,    az    ismeretes    státustheoriák    hasonlóval    nem 

dicsekedhetnek ;  mert  hatalomkülönzö  doctrinájok  mellett 
megyeszerkezetünk  »nil  de  nohis  sine  nohis«  elvét  el  nem 
fogadhatnák  a  nélkül,  hogy  egész  épületeket  talapzattól 
kezdve   újra   ne   raknák. 

Mindezekből  tisztán  következni  véljük,  hogy  midőn  az 
európai  státusszerkezetek  megyei  rendszerünkhöz  semmi 
hasonlót  nem  mutatnak,  midőn  az  ezekből  abstrahált  státus- 
tudományi theoriák  ime  rendszer  természetével  egyáltalá- 
ban nem  egyeznek  :  nemcsak  hiba,  de  talán  vétek  is,  ha 
olyankor,  midőn  megyei  gyűléseinken  egy  vagy  más  statú- 
tumnak törvény  értelmébeni  alkotásáról  van  szó,  az  egészen 
gyakorlati  speciális  kérdés  általános  theoriák  mezejére 
játszatik  át  ;  hiba,  mert  ezen  theoriák,  mint  már  megmutatok, 
oly  kevéssé  szolgálhatnak  mértékül  a  megyei  hatóság  köré- 
nek fölmérésénél,  mint  miként  rőííel  nem  mérhetjük  a  gabo- 
nát ;  de  vétek  is,  mert  gyakorlati  eredményre  nem  vezet- 
hetvén, a  vitatás  meddő  marad  ;  minden  meddő  vitatásnak 
természetében  fekszik  pedig,  hogy  a  demonstrationális  hév 
az  általánosság  végetlen  mezején  mindkét  részről  képtelen- 
ségre vezet,  miből  csak  viszonos  keserűség  támadhat,  s 
megzavarása  azon  két  elem  öszhangzásának,  melyet  az 
alkotmányos  alapelv  gyakorlati  fejleménye  oly  gyönyö- 
rűen közvetített. 

És  ha  talán  szabad  hinnünk,  miképen  e  nézetek  nem 
egészen  alaptalanok,  azokból  még  azt  is  következőnek 
véljük,  hogy  a  józanon  fontolgató  haladásnak  indult  nemzet 
alig  botolhatnék  kártékonyabban,  mintha  most  átalakulá- 
sának practicus  időszakában,  a  hatósági  körök  s  attributumi 
határok  elméleti  vita  harczába  hagyná  magát  csábíttatni. 
Ez  mindig  igen  kényes,  igen  veszélyes  dolog  ;  tudjuk,  hol 
kezdődik  a  vita  :  de  még  csak  nem  is  sejthetjük,  hol  fog 
végződni  ;  legkényesebb,  legveszélyesebb  pedig  oly  időszak- 
ban, melyről  írva  van,  hogy  drágák  'pillanatai.  Lám  az 
1827-ki  országos  választmány  rendszeres  munkára  volt 
kiküldve,  mégis  annyira  érezte  e  tekintetek  nyomatékát, 
hogy  a  megyei  szerkezetről  írott  véleményében  nyíltan 
kimondaná  :  miként  a  »megye«  szó  értelmének  meghatáro- 
zásába s  hatóságának  és  álladalmának  elméleti  (theore- 
ticus)  körülírásába  jónak  látná  nem  bocsátkozni.  Bölcs 
óvatosság  ez.  Uraim  !  ne  hagyjuk  magunkat  annak  köve- 
tésétől az  elmeíitogtatás  hiúságát  talán  ingerlő  kihívások 
által  letéríttetni. 

Nekünk  a  megyei  hatóság  törvényjelölte  statutarius 
körének  ismeretére  elégnek  látszik  azon  szívvérünkbe  szítt 
meggyőződés,  hogy  miután  a  megyék  oly  önálló  municipiu- 
mok,  melyek  egyrészről  a  törvényhozó  hatalom  részei,  más- 
részről a  végrehajtó  hatalom  orgánumai,  harmadik  részről 

a  törvények  őrei,  negyedik  részről  pedig  közigazgatási  tör- 
vényhatóságok, ebből  természetesen  következik,  hogy  sta- 
tutarius  hatalommal  kell  birniok,  különben  rendeltetéseik 
egyikét  sem  volnának  képesek  betölteni.  Igen,  de  mondjátok, 
ez  így  a  végetlenségig  mehet,  elnyelheti,  paralyzálhatja  a 
státushatalom  többi  ágait,  kell  tehát  szabálynak  lenni, 
mely  terjedelmének  határt  szabjon.  És  mi  azt  feleljük  : 
—  igenis  van  szabály  és  van  határ  ;  de  mint  minden  határ- 
nak természetében  van,  hogy  nem  a  mit  ?  hanem  a  netovábbal 
jelöli  ki,  úgy  itt  is  a  szabály  negatív  s  nem  positiv.  Az  t.  i., 
hogy  törvény  ellen  statútumot  alkotni  nem  szabad.  Ez  a 
legbiztosabb  általános  szabály,  érjük  be  vele,  a  többi  spe- 
ciális kérdés  s  gyakorlat  dolga ;  ne  hagyjuk  magunkat 
általánosságokba  szédíteni,  mert  teljes  meggyőződéssel 
mondhatjuk  :  nincs  ember  Magyarországon,  ki  ezenkívül  oly 
határvonalat  képes  lehetne  theoretice  felállítani,  mely  in 
ultima  analysi,  vagy  a  veres,  vagy  a  sárga-fekete  fonal 
szellemében  képtelenségre  ne  vezetne.  Ha  megtartók  ama 
szabályt,  jogszerűség  tekintetében  nyugton  lehetünk,  a,z 
előbbi  politika  dolga,  s  miután  ennek  mezején  a  tévedés 
emberek  között  mindenkor  lehetséges,  még  szerencsének 
mondhatjuk,  ha  institutióink  alkalmat  nyújtanak  csak 
partialiter  tévedhetni,  mert  ezt  egyrészről  az  összes  tör- 
vényhozás könnyen  helyrehozhatja,  míg  a  maga  egyetemes 
tévedéseit  helyrehoznia  sokkal  nehezebb  ;  másrészről  még 
az  ily  partialis  tévedések  sincsenek  nyereség  nélkül,  mert 
mint  intő  jelek  megóvhatják  az  összes  törvényhozást  mind- 
azon arasznyi  vízfödte  szirtecsk éktől,  melyeken  különben 
könnyen  hajótörést  szenvedhet  vala. 

Igen,  de  szokásba  veszik  ezen  pohtikai  hitágazat  ellenei, 
rémképeket  állítani  fel  ijesztőkül ;  azt  mondják  :  megyéink 
statutarius  hatóságuk  gyakorlatával  egyenesen  az  éjszak- 
amerikai  foederahsmus  öble  felé  hajóznak  !  !  És  ez  ismét 
ügyesen  gondolt  tactica,  mert  monarchiában  ily  kilátással 
fenyegetőzni  annyit  tesz,  mint  a  hatalom  minden  félté- 
kenységét felzúdítani  ;  és  hasonlít  azok  tacticájához,  kik  a 
porosz  királyt  a  híres  városrendszer  behozatalától  azon 
ijesztgetéssel  akarták  visszariasztani,  hogy  az  »respublicai 
institutio«.  Azonban  rém  és  rémítés  egyaránt  hiu,  s  az  erő- 
szakolt foederalismusi  következtetés  még  azon  esetben  sem 
bírna  a  valószínűség  legkisebb  árnyékával,  hahogy  a  megyék 
igazán  szokatlanul  terjeszkednének  statutarius  hatóságuk- 
kal. Nem  állana  pedig  nemcsak  a  monarchiái  és  alkotmá- 
nyunk szerinti  elvnél  fogva,  mely  a  királyi  felség  fölügyelői 
jogával  a  törvény  értelmében  a  kellő  súly  egyént  örökké 
fentartandja,  hanem  azért  sem,  mert  a  magyarországi  megyék 
állása  s  az  amerikai  foederalismus  közt  még  ezenj^fölül  egy 

minden  hasonlatot  lerontó  lényeges  különbség  van,  az  t.  i., 
hogy  Amerikában  a  szövetséges  törvényhozás  az  egyes  stá- 
tusok beligazgatásába  egyáltalában  nem  avatkozhatik,  s 
csak  az  alkotmány  által  számára  világosan  fentartott  ügyekre 
terjeszkedhetik  :  nálunk  ellenben  a  megyéknek  bármely 
statútuma  is  azon  pillanatban  elveszti  minden  erejét,  mely- 
ben a  törvényhozás  azon  tárgyról  rendelkezik.  Ezt  elég 
megemlíteni,  hogy  meggyőződjünk,  miként  honunkban  soha 
sem  lehet  alapos  azon  állítás,  mintha  statútumok  útján  a 
törvényhozási  centralisatio  csak  legtávolabbról  is  paraly- 
záltathatnék  ;  s  ép  ez  oknál  fogva  volt  lehetséges  ekkorig 
is,  hogy  a  megyék  a  közigazgatásnak  oly  ágait  intézgették 
el  statútumok  útján,  melyek  ha  általános  elméleti  szempont- 
ból vétetnének  föl,  a  doctrinák  szerint  valószínűleg  törvény- 
hozás körére  tartozóknak  Ítéltetnének.  Ilyen  például  az 
adókivetés  kulcsának  kimondhatlan  különbözése,  ilyenek  a 
tisztválasztásnak  évszakról  évszakra  módosított  szabályai, 
ilyen  a  megyei  tisztviselők  eljárását  szabályozó  utasítás,  ilyen 
a  megyei  törvényszékek  alakjának  roppant  különbözése  stb. 
és  ezerszer  a  többi,  miket  -  -  ha  szükség  lesz  — 'részletekben 
is  egyenvonalazva  fejtegethetünk.  Mindezt  századokon  át 
statútumok  útján  rendezgették  a  vármegyék,  s  a  mai  megye 
bizony  nyal  nem  bír  kevesebb  joggal,  mint  bírtak  az  egy 
század  előttiek  ;  és  kérdezzük  :  csökkent  e  e  miatt  csak  egy 
hajszálnyira  is  a  törvényhozás  centrális  hatalma,  vagy  tör- 
tént-e a  foederalismusi  rendszerhez  legkisebb  abnormis 
közelítés  ?  Szólnak  a  tények,  ám  tekintsünk  szét,  s  csak 
arról  ne  felejtkezzünk,  hogy  a  törvényhozás,  melyben  kez- 
demény! joggal  a  királyi  felség  is  bír,  akármely  statútumot 
ép  úgy  eltörölhet  s  megszüntethet,  mint  hogy  törvénynyé 
változtathatja  ;  s  e  megemlékezés  bizonyosan  eloszlatja  a 
szem  elé  torlasztott  rémeket,  mint  napsugár  az  éji  homályt, 
s  mi  vidorul  támaszkodhatunk  megyei  szerkezetünk  ép 
egészséges  oszlopaira,  s  jogszerűen  léptethetjük  életbe  a 
törvény  s  alkotmány  szellemének  természetes  postulatu- 
mait,  annál  vidorabban  és  jogszerűbben,  minél  szentebb 
pietással  függesztendjük  mindég  szemeinket  a  határvonal 
eme  szavaira  :  »Eddig  és  ne  tovább  !  itt  a  törvény  áll,  és 
ennek  küszöbe  szent,  mint  szent  volt  a  föld,  melyen  az  égő 
bokor  előtt  Mózes  állt.« 

Yámszövetség.*) 
I. 


Vannak  idők,  midőn  eljő  egy  gondolatbúvár  és  ellesi  a  termé- 
szet rejtekműhelyének  egyik  6  titkát,  és  eszméjével,  pislogó 
mécsvilágnál  átvirrasztott  éjek  szellemszülöttjével  az  embe- 
riség kifej lődési  útjában  megáll  egy  tájékzó  mértföldkő  gya- 
nánt ;  de  az  emberiség  a  mutatott  úton  lassan  halad,  és  vajú- 
dik néha  egy  századon  át,  mig  megszülemlik  egy  esemény, 
mely  a  történetek  forgó  kerekének  egy  lökést  ád.  Nem  úgy 
korunkban.  Hol  az  a  minden  élőket  messze  túlsugárzó  egyes 
nagyság,  mely  mint  egy  választófal  álljon  a  tegnap  és  holnap 
között  az  emberi  nem  évkönyveiben  ?  sehol  és  senkinél  ; 
de  az  egész  fürge  hangyaboly  mozog  feszült  iparral  javítás 
után,  folytonos  győzelemmel  a  természeten  s  avult  századok 
rozsdás  zárain,  s  az  egy  szellemtől  ihletett  sok  apró  erő 
egyesülete  csodákat  művel  mint  egy  óriás.  S  azért  nagy  e 
kor,  bármi  aprócskák  emberei  ;  hatalmas  mint  az  oczeán, 
melynek  hátán,  miként  Byron  mondja  :  »százezer  hajóhad 
nyomot  nem  hagyva  hömpölyög*,  s  a  mely  mégis  cseppek- 
ből áll.  Ily  korban  hamar  érnek  az  események,  s  a  politikai 
számtudós  jósló  szavának  ómegája  a  teljesedés  alphája  lesz. 

És  ime  jő  szózat  szózat  után,   hogy  a  sóvárgás 

megértetett  ;  s  nemsokára  ki  fog  elégíttetni,  és  ezt  ama 
sóvárgók  már  mintegy  bizonyos  gyanánt  ölelik,  s  a  sóvár 
tekintet  Austrián  túlnan  Magyar  honra  száll,  s  míg  egy  sze- 
rény habozó  kételkedni  mer,  váljon  Magyarország  törvény- 
hozása hajlandó  volna-e  a  német  vámszövetséggel  egyesülni  ? 
Már  emelkednek  szózatok,  melyek  a  nagyszerű  eszmétől 
elkapatva,  miszerint  hazánk  nyugati  részén  lehullván  a 
vámsorompók  16  millió  emberrel  **)  s  mivel  a  vámszövetség- 
hez csatlakozás  által  a  sorompók  Austrián  túl  is  lehullaná- 
nak, ismét  más  26  millióval,  s  így  összesen  mintegy  42  milhó- 
lakta  földdel  jőne  szabad  kereskedésbe  szegény  honunk, 
meljm-ek  régi  panasza  szerint  minden  nyomorúsága  e  sorom- 
póknak tulajdoníttatik,  elkapatva  —  mondom  —  e  nagyszerű 
látvány  sejtelmeitől,  Örömittasan  kürtölik  a  külföldön, 
hogy   a    magyar   törvényhozás   csatlakozni   igenis   hajlandó 


*)  Az    1842-iki  »Pesti  Hirlap«    1 10-ik   számából.  K.  F. 

**)  16.652,121  fejre  teszi  Becher  Siegfried  az  austriai  német  tar- 
tományok népességét  1839-ben,  az  olasz  tartományokét  4.680,871-re, 
Magyarországot  pedig  tartományaival  f»  szélekkel  15,322.41 8-ra. 

lesz  ;  sőt  áldozatokra  is  kész,  csakhogy  csatlakozhassék  ! 
Ámde  a  minő  elválaszthatlan  kapcsolatban  vannak  az 
anyagi  érdekek  a  szellemiekkel,  ép  úgy  a  kereskedési  szövet- 
ségek mélyen  bevágnak  a  nemzetek  politikai  életébe,  s  nem- 
zetiségűk,  függetlenségök,  polgári  kifejlődésük  felett  hosszú 
időkre  határozhatnak  :  azért  hát  minden  oldalróli  megfon- 
tolást igényelnek.  Gróf  Pejacsevich  János  mély  tárgyisme- 
rettel s  avatott  logicával  szólott  a  nehézségekről,  melyek 
Magyarországnak  a  vámegyesülethezi  csatlakozását  még 
azon  esetben  is  akadályoznák,  hahogy  az  ország  érdekére 
nézve  a  lépés  hasznossága  bizonyos  volna  ;  szabad  legyen 
nekünk  magára  e  hasznosságra  nézve  futólagos  elmélkedé- 
sünkkel néhány  szempontot  a  tárgyrovatosak  gondolkodá- 
sának s  erösbek  bírálatának  ajánlani.  Mielőtt  azonban  ezt. 
teimők,  nem  lesz  felesleges,  egy  rövid  pillantással  a  német 
vámszövetség  eredetén,  czélján  s  eredményein  végigtekinteni. 
Az  önbecsöket  érző  németek  joggal,  bár  nem  épen 
szerényen  szeretik  emlegetni,  hogy  nincs  nép  a  földön,  mely 
nemesb  származással,  nagyszerűbb  históriai  kezdettel, 
magasztosabb  rendeltetéssel  s  terjedtebb,  állandóbb  jóté- 
kony hatással  dicsekedhetnék,  mint  a  német  faj.  S  a  német 
nemzetet,  mint  egy  összeforrt  hatalmas  egészt,  mégis  hasz- 
talan keresők  a  népek  között.  Volt  ugyan  szóval  egy  német 
birodalom  :  de  a  sok  önálló  kormányokra  szakadt  státus- 
szövetségben a  nemzet  maga  képviselve  nem  vala,  s  így 
tanácsában  a  közérdek  örökké  eleven  életereje  nem  mun- 
kálhatott. Innen  feloszlás  és  erőtlenség  következett.  A  biro- 
dalomnak castokra  oszlott  aristocratiai  szerkezete  nem 
hagyá  kifejleni  a  közös  életerő  kölcsönhatását,  s  a  német 
honára  büszke  nem  vala  ;  keblében  a  honszeretet  kisszerű 
provinciális  érdekké  törpült,  s  e  szót  ^>közszellem«  csak  író- 
szobájában ismeré.  És  a  német  birodalom  összerogyott, 
s  a  foederativus  német  nemzet,  mely  kelet  és  nyugat  között 
középre  helyezve,  a  műveltségnek  s  hatalomnak  benne 
rejlő  elemeinél  fogva  közvetítőnek  van  hivatva,  nemzeti 
egység  hiánya  miatt  rendszerint  majd  ide,  majd  amoda 
hajlongó  satelles  kicsinyded  szerepére  kárhoztaték.  E  hely- 
zet súlyának  érzetéből  eredett  az  ösztön,  minélfogva  a  35 
német  fejedelem  s  négy  szabad  város  a  párisi  békekötés  s 
bécsi  congressus  által  egy  feloldozhatlan  szövetségbe  egye- 
síttetett,  melynek  czélja  (a  bécsi  1820-ki  zároklevél  szerint) 
Némethon  kül-  és  belbátorlétének  s  a  német  státusok  füg- 
getlenségének és  sérthetlenségének  fentartása.  Hatalmas 
lépés  külhatalom  vagy  belső  forrongás  irányában  a  német 
fejedelmek  politikai  egységére ;  de  a  harminczkilencz  önálló 
státusra  oszlott  német  nemzetnek  beléletében  nemzeti  egy- 
séget eszközölni  képes  nem  vala,  sőt  az  czéljában  sem  fekű- 

dött.    Ahány    külön    státus,     annjá   külön   test,   egymástól 
vámsorompók  által  elzárva,  s  az  utas,    kit   gyorslovai    egy 
napon  át  négy-öt  duodecz  országon  is  átrepíthettek,   míg 
szekerét    a    világhírűn    goromba    vámosok    ugyanannyiszor 
átkutaták,  bő  anyagot  lelt  az  elmélkedésre,  mi  kártékonyán 
hatnak    e    számi  álhatlan    vámsorompók    a    köz  jólét,    ipar, 
nemzeti  önérzet  s  nemzeti  erö  kifejlésére.  Képzeljünk  min- 
den vármegye  szélén  egy-egy  határ- vámépületet,  itt  a  pro- 
hibitió  féltékeny  szigorúságával,  amott    a    véd  vámrendszer 
zaklatásaival,    magyart  magyartól   elválasztani,    s    a     meg- 
testesült irigység  Argus-szemével  a  szomszéd  ipar  elsorvasz- 
tása felett  őrködni,  és  a  német  státusok  eleven  képe  előt- 
tünk áll.  Hogy  ily  állapotban  a  német  műipar  általában  véve 
oly  fokra  nem  fejlődhetett,  mint  a  minőre  az  a  német  szorga- 
lom, állhatatosság,  értelmesség  s  tőkepénzek  által  emelkedhet 
vala,  nem  szükség  mutogatni.  Már  pedig  akármiként  véleked- 
jék is  valaki  List  státusgazdasági  elveiről,  annak  valódiságát 
senki    sem    fogja   tagadhatni,    hogy   egy    műiparos    nemzet 
magas  állásához  mérve,  végetlen  alacsonyságban  hever  min- 
den tartomány,  mely  csak  nyers   termékeket  ád  el ;  mert 
amannak  a  munkabér,  a  productivus  erő  is   megfizettetik, 
míg  emez  régi   angol  példabeszéd  szerint  garasért    adja  a 
rókabőrt,  hogy  holnap    a   rókafarkat  forintért  visszavegye. 
Ezért  számítják  a  műiparuk  által  világtörténetileg  példát- 
lan suprematiára  emelkedett  angolok  nagyságuk  épületének 
alapkövei  közé  azon  státustani  maximát,  hogy  a  produc- 
tivus erőt  kell  mindenek  fölött  gyámolítani,  minélfogva  be 
csak  nyers  termék  hozassék,  ki  pedig  feldolgozott  gyármü 
vitessék.  A  mely  nemzet  e  maximát  szem  elől  elveszti,  s 
körülményeihez    képest    földmívelési    szükségek    fedezésétől 
felmaradott    erőt    gyümölcsözővé    tenni    s    általa    amannak 
termékeit    is    feldolgozással    értékben    növelni    nem    törek- 
szik,   az   —  miként   Franklin   N ew-J ersey-rcA   mondotta   — 
előbb-utóbb   oly  hordóhoz   hasonlítand,   melyet   szomszédai 
minden   oldalról   megfúrtak   s   lecsapoltak.    Hogy   a   német 
szövetség    apró    státuskáiban    mindaddig,    mig    a    belkeres- 
kedés    szabadságát    a    tömérdek    vámházak,    korlátozások, 
prohibitiók,   sorompók  akadályoz ák,   a  productiv  erőnek  s 
általa  a  nemzeti  mii  iparnak  általános  kifej  léséről  szó  sem 
lehetett,  igen  könnyen  megfogható.  A  német  szövetség  kül- 
ke  eskedése  tedát  többnyire  fa,  gabna  s  nyers-gyapjúeladás- 
ból állott,  s  piacza  Anglia  volt,  mely  viszont  négyszerannyi 
gyárműczikket    adott    el   a    németeknél,    mint    keletindiai 
roppant   birodalmában.    Ez   időben   Anglia   közelített   azon 
időponthoz,  hogy  az  egész  világra  nézve  azzá  legyen,   mi 
egy  virágzó  gyárváros  a  szomszéd  nyilt  mező  irányában  ; 
ámde  a   természet  gondoskodott,   hogy   a   fák   felhőkig  ne 

nőjenek.  Lord  Castlereagh  (kinek  müve  felett  igazán  oka 
volt  torkát  metszeni)  Anglia  kereskedési  politikáját  a  hirtok- 
aristocratiának  kezébe  adá  ;  és  jól  mondja  List,  hogy  ennek 
túlnyomó  befolyása  megölé  a  tyúkot,  mely  Angliának  arany 
tojást  tojt.  Meghozatott  ugyanis  Robinson  (később  lord 
Ooderich)  indítványára  1815-ben  az  átokteljes  gabnatör- 
vény,  mely  az  európai  gabonát  az  angol  piaczról  úgyszólván 
egészen  kitiltotta  ;  mert  szerinte  csak  akkor  engedtetik  meg 
idegen  gabona  bevitele,  midőn  a  Nagy  brittaniában  termett- 
nek ára  éhelhalási  fokra  hágott  (t.  i.  egy  quarter  :=  S'/g 
pesti  mérő  búza  80  shillingre  =  40  p.  frt).  Ez  által  a  német 
gabona  Angliából  annyival  inkább  teljesen  kizáratott,  mivel 
az  éjszakamerikai  angol  gyarmatokból  a  gabnabe vitel  már 
67  shilling  árnövekedésnél  meg  lőn  engedve.  E  botor  tör- 
vény pedig  1822-ben  még  súlyosabbá  módosíttatatt.  Es  e 
törvénynek  köszönheti  Anglia,  hogy  a  gyármüiparra  kény- 
szerítést, de  sokkal  olcsóbban  dolgozható  nemzetek  vetél- 
kedése miatt  ben  a  végetlen  népinség  vulkánján  áll  ;  kün 
pedig  á  világkereskedésben  piaczot  piacz  után  veszít.  A  fa- 
kereskedés,  mely  a  németek  jövedelmének  másik  ágát  tévé, 
az  angol  piaczról  hasonlóan  kizáratott  ;  mert  32 14  pengő 
forint  vámot  ve 'ni  20  mázsa  fára,  midőn  másrészről  cana- 
dábóli  behozatala  vámmentesen  megengedtetett,  valóságos 
kizárásnak  tekinthető.  Ily  helyzetben,  midőn  Anglia  hatá- 
raitól időnként  még  a  német  gyapjú  is  visszautasíttatott, 
a  nyers  termékeiket  angol  gyárművekkel  felcserélni  szokott 
németeknél,  kik  kereskedési  piaczukat  elveszítették,  ter- 
mészetesen törekvésnek  kellett  támadni,  hogy  a  kün  el  nem 
adható  nyerstermékek  hon  productivitási  nyereséggel  föl- 
emésztessenek, s  az  angol  gyárműveknek  védvámok  általi 
kitiltásával  honi  műipar  teremtessék,  mely  szemközt  a 
tökély  legmagasb  fokán  álló  angol  gyáriparral  védvámok 
nélkül  soha  fel  nem  virágozhata  ;  de  ha  egyszer  ezeknek 
ótalma  alatt  felvirágozott  ;  a  német  értelmesség,  szorgalom 
s  kitűrés  által,  Angliáénál  olcsóbb  élelem  és  munkabér  mel- 
lett, nemcsak  a  belső  fogyasztás  szükségét  fedezl^ptendi, 
hanem  a  gyarmatáru  szükségek  (kávé,  czukor  stb.)  bevásár- 
lására is  elegendő  csereértéket  nyujtand,  sőt  az  angol  műipar- 
ral  a  világkereskedésben  s  magában  Angliában  is  diadal- 
masan mérkőzhetendik.  Ily  körülmények  között,  ily  körül- 
mények által  született  a  német  vámszövetség.  Első  lépés- 
nek a  Bajorország,  Würtemberg  s  Hohenzollern-Hechingen 
és  Sigmaringen  között  1824-ben  kötött  kereskedési  szerződés 
tekinthető;  Poroszországban  azonban  már  előbb  (1816 — 17) 
történtek  lépések  az  egész  monarchiában  általános  egyenlő 
szabályokat  állítani  a  tartományonkinti  vámtörvények 
helyébe,    melyek   ép    úgy   különböztek   egymástól,    mint   a 

financiális  rendszer  általában  annyira  különbözött,  hogy 
például  Brandenburgban  69  garas  adó  esett  egy  fejre,  míg 
Süeziában  csak  22.  így  jelent  meg  1818-ban  az  új  porosz 
vámszabály  (ZoUtarif),  mely  lényegében  a  később  keletke- 
zett vámszövetség  alapjául  lön  elfogadva.  Majd  1819-ben 
Poroszország  a  hesseni  nagyherczegséggel,  Lippe-Detmold- 
dal  s  még  némely  tartományokkal  szövetkezett,  később  úgy 
a  porosz-hesseni,  mint  bajor-würtembergi  vámegyesülethez 
több  s  több  tartományok  csatlakoztanak,  míg  végre  1833- 
ban  a  két  egyesület  főbb  hatalmasságai  egyesültek,  s  így 
támadt  a  német  vámszövetség,  melyhez  jelenleg  23  külön 
státusban  lakó  26  millió  ember  tartozik.  Elmondottuk  a 
körülményeket,  mik  e  szövetséget  létrehozák,  majd  szó- 
landunk  hatásáról,  eredményeiről,  a  szempontokról,  melyek 
minekünk  szeretett  honunk  kereskedési  politikájára  nézve 
az  életerős,  jövendődús  hatalmas  német  szövetség  irányában 
túlnyomó  súlylyal  birni  látszanak.  E  kérdés  a  legfontosabbak 
egyike ;  egy  szerencsés  határozat  gazdag  jövendőt  biztosít- 
hat, egy  tévesztett  lépés  kipótolhatlan  kárt  okozhat,  s  mi 
előszeretet,  előgyűlölség  nélkül  igénytelenül  mondandjuk 
meg  véleményünket,  de  oly  meggyőződéssel  mondandjuk 
meg,  hogy  miután  körültünk  közel  és  távolban  minden 
nemzet  szájjal  bármit  valljon,  tettben  Burkenak  azon  taná- 
csát követi  :  hogy  »a  nemzeteket  nem  cosmopoliticus  rend- 
szerek, hanem  különös  nemzeti  érdekeik  mélyen  kinyomo- 
zott ismerete  szerint  kell  kormányozni,  hacsak  végetlenül 
bukni  nem  akarunk,  a  tanácsot  nem  helyeselnünk  lehet,  de 
követnünk    szentségtelen    kénytelenség «. 

II.*) 

A  német  vámszövetséget,  melynek  eredetét  levázolni 
megkisérlettük,  úgy  a  mint  most  kifejlődött,  eredményei- 
ben kettős  szempontból  kell  tekinteni.  Egyik  az,  hogy  bei- 
kereskedés  tekintetében  a  vámszövetséges  státusokban  teljes 
és  korlátlan  szabadság  uralkodik.  A  német  nemzetcsalád 
szövetkezett  ágai  közt  lehullt  minden  korlát,  minden  sorompó, 
niiely  a  kereskedési  üzletet  akadályozá.  A  tőkepénz  és  értel- 
messég, az  ipar  és  ügyesség,  mely  a  szövetkezett  státusok 
akármely  zugában  előtűnik,  nyílt  mezőül  nyeri  munkássá- 
gának s  befolyásának  az  egész  szövetséges  birodalmat, 
melynek  minden  lakosa  előtt  26  millió  fogyasztót  számláló 
vásár  áll  nyitva,  határvám  s  financz  akadály  nélkül.  És 
pedig  nem  kell  felejteni,  hogy  a  német  szövetség  abroncsa 
még   gömbölyítve   nincs,   s   még   minden   esetre   terjedelmi 


*)  Az    1842-iki   .>Pesti  Hirlap«    111-ik  számából.  K.  F. 

jövendője  van.  Másik  szempont  az,  hogy  a  vámszövetség, 
tökéletesen  szabad  belkereskedés  mellett,  önvédelmi  szer 
gyanánt  jelenik  meg  más  nemzetek  ellenséges  törvényhozása 
irányában  ;  mert  ámbár  ugyan  a  szövetséges  státusok  határ- 
vámszabása külföldi  árúk  bevitelére  nézve  nem  oly  magas, 
mint  más  nagy  státusoké,  a  teljes  kitiltás  elvének  pedig 
egyáltalában  és  semmire  nézve  nem  hódol  :  határvámja 
mindazáltal  elég  magas,  hogy  az  olcsó  élelem  mellett  dolgozó 
belföldi  gyárosokat  s  kézműveseket  külső  vetélkedés  ellen 
kisebb-nagyobb  mértékben  védje  s  biztosítsa.  Ezen  véd- 
vámok  ájfoló  karjai  közt  a  német  műipar  óriásilag  növekedik, 
elannyira,  hogy  például  harisnyaszöveteikkel,  melyeket  még 
nemrégiben  többnyire  Angliától  vettek,  most  nemcsak 
saját  szükségeiket  fedezik,  hanem  már  az  angolokat  Észak- 
s  Dél-Amerika  piaczairól  legnagyobb  részben  kiszorították, 
sőt,  a  mi  legnevezetesebb,  magában  Angliában  is  nem  cse- 
kély mennyiséget  adnak  el,  ámbár  20%  beviteli  vámot 
kell  fizetniök. 

Czéljában  volt-e  a  német  vámszövetségnek  ez  utóbbi 
szempont,  t.  i,  külföldi  gyáripar  elleni  védvámok  biztosí- 
tásával honi  gyáripart  teremteni  ?  vagy  pedig  eredetileg 
csak  a  belföldi  kereskedés  felszabadítása  czéloztatott,  s 
amaz  csak  természetes  fejleményi  logica  volt  ?  ezt  saját 
czéljuk  s  irányuk  szerint  angolok  és  németek  többen  több- 
félekép fejtegetik.  Angliából  Dr.  Bowring  (ki  a  magyar  köl- 
tészetet Angliával  megismerteté,  s  a  magyar  t.  társaságnak 
is  tagja)  küldetett  kereskedési  érdekek  miatt  a  Német- 
földre, midőn  az  előlegesen  csak  hat  évre  alakult  német 
vámegyesület  magát  1839-ben  új  hat  évre  alakítá.  Az  angolt 
gyáripara  s  kereskedése  emelé  a  suprematiának  szédelgésig 
magas  polczára,  melyhez  hasonlóra  nemzet  még  soha  nem 
emelkedett  ;  e  gyáripart  pedig  védvámok  ótalma  fejtette 
ki.  Az  angolok  tehát  büszkén  erezik,  hogy  a  műiparos  kifejlés 
náluk  immár  oly  fokon  áll,  miszerint,  hacsak  azt  kivihetik, 
hogy  Albion  dolgozó  népe  olcsóbb  kenyerén  dolgozhassék, 
nincs  nép  a  földön,  mely  szabad  piaczon  gyárművekben 
vele  a  versenyt  kiállhassa.  Ezért  ők  most  a  szabad  keres- 
kedés elvét  hirdetik  (ámbátor  maguk  még  nem  követik), 
ezt  árulják  egyedül  idvezítő  hit  gyanánt  a  népeknek  ;  más 
szóval  :  a  lábtót,  melyen  ők  magasba  feljutottak,  szeretnék 
elrúgni,  hogy  mások  utánok  ne  jöhessenek.  Ily  szempont 
lebeghetett  Dr.  Bowring  előtt  lord  Palmerston-nsik  tett 
jelentésében,  s  Mac  Gregor,  Hume  és  más  urak  előtt,  kiket 
mint  tárgy  avatottakat  a  parliament  kihallgatta.  Ök  t.  i. 
azt  állítják,  hogy  a  német  vámszövetségnek  tulajdonképeni 
czélja  csak  a  belkereskedés  szabadsága  volt,  a  védvámok 
pedig  csak  az  angol  gabnatörvények  visszatorlása,  melyek 

azonnal  meg  fognak  szűnni,  s  így  az  angol  műiparnak  Német- 
föld piacza  újra  megnyiland,  mihelyt  a  német  gabonának, 
fának  stb.  Anglia  piacza  megnyittatik.  És  azért  a  németeket 
emlékeztetik,  miként  még  nálok  minden  gyáriparos  fejre 
három  földmives  fej  esik,  ezeknek  érdeke  tehát  túlnyomó- 
sággal bir  ;  és  igen  nagy  fonákság  kevesek  hasznát  sokak- 
nak kárán,  vagyis  a  sokkal  kevesebb  gyáriparosok  ótalmát 
a  sokkal  több  fogyasztók  feláldozásán  vásárolniok.  Ezen 
okoskodás  a  szövetséges  státusok  inkább  földmivelő,  mint 
iparűzö  részeiben  nem  marad  egészen  viszhang  nélkül. 
Ellenben  a  német  politikai  oeconomisták  azt  hirdetik,  hogy 
nemzetök  mind  népesség,  mind  értelmesség,  mind  tőke, 
mind  szorgalom  tekintetében  hivatva  van  a  pusztán  föld- 
művelő országok  alacsony  állásán  túlemelkedni,  föl  a  művelt- 
ség, gazdagság  és  hatalom  azon  fokáig,  melyet  csak  műiparos 
nemzet  foglalhat  el ;  ezt  pedig,  a  gyáriparban  fejlettebb 
angolok  irányában  csak  úgy  érheti  el,  ha  fejledezö  manu- 
facturáját  ép  úgy  védvámokkal  ótalmazza,  mint  egykor 
Anglia  ótalmazá.  A  vámszövetség  tehát  félig  sem  felelt  meg 
hivatásának,  ha  csupán  a  belföldi  kereskedés  felszabadítása 
mellett  maradott  volna,  sőt  inkább  fejledezö  műiparának 
védelmére  kell  legfőbb  figyelmét  fordítania,  és  pedig  magád- 
nak a  földm Ívelésnek  érdekében  is  ;  mert  a  legszabadabb 
külföldi  piacz  sem  képes  oly  hatalmasan  emelni  a  földmive- 
lést,  mint  mikép  a  belföldi  manufacturáhs  ipar  egy  népes 
országban  az  által  növeli,  hogy  a  földbirtoktalan  tömegnek 
alkalmat  nyújt  a  keresetre,  s  ezáltal  azon  jólétre,  mely  a 
földmívelési  termékek  nagyobb  fogyasztásával  ugyanazonos, 
így  magában  Anghában  és  Liverpool  s  Manchester  környé- 
kén oly  földért,  mely,  ha  gyár  városoktól  távol  fekünnék, 
úgyszólván  semmire  sem  volna  használható,  holdszámra 
3 — 6  font  sterling  (30 — 60  pengő  frt)  haszonbér  fizettetik  ; 
míg  viszont  Némétföldön,  a  hajdan  igen  virágzó,  de  az 
utóbbi  század  alatt  műiparban  nagyon  megfogyatkozott 
Augsburg  környékén  a  földhaszonbér  tizedrészét  is  alig 
teszi  annak,  a  mit  száz  év  előtt  tett,  midőn  még  Augsburg 
virágzó  gyárváros  volt.  E  nézet  szerint  tehát  a  német  vám- 
szövetségnek a  belkereskedés  szabadságán  kívül  kettős 
czélja  van  :  egy  kézzel  angol  gyárműczikkek  behozatalát 
akadályozni,  más  kézzel  a  vetélkedő  manufacturáhs  érde- 
ket emelni  s  buzdítani,  s  így  gyarapítani  az  élelemszerek 
belföldi  vásárát  is,  mely  az  olcsó  munkának  jutalmat  adjon 
s  élvezetet.  E  különböző  nézetek  különböző  törekvésekre 
vezetnek.  Amazok  Anglia  s  a  német  szövetség  között  oly 
kereskedési  szerződést  iparkodnak  létesíteni,  minélfogva 
Angha  a  német  gabonának,  Németföld  ellenben  angol 
gyárműveknek  megnyittassék  ;   s  így  az  ezekre  vetett  határ- 

vám  leszállítását  kívánják,  jól  tudván,  hogy  ekkor  az  olcsóbb 
élelemhez  juttatott  angol  gyármüvessel  a  világon  senki 
sem  versenyezhet,  a  mint  ezt  Dr.  Boivring  elég  őszinte  volt 
megvallani,  midőn  a  parliamenti  választmány  azon  kérdé- 
sére :  nem  gondolja-e,  hogy  ily  csere  mellett  Anglia  veszí- 
tene ?  Feleletül  adá  :  hogy  a  világnak  akármely  népével 
lépjen  is  Anglia  kereskedési  szerződésre,  a  nyereség  leg- 
nagyobb része,  magas  tökélyü  .  gyáriparánál  fogva,  mindig 
az  ő  részén  lesz.  Az  utóbbi  szempont  védői  ellenben  nem- 
csak nem  hajlandók  Angliára  nézve  a  német  szövetségi 
vámokat  leszállítani,  sőt  azokat  honi  manufacturális  érde- 
keik védelmére  még  kicsinyeknek  is  találják;  s  most  már 
az  angol  gabnatörvények  eltörlésétől  inkább  félnek,  hogy- 
sem azt  óhajtanák  ;  a  mennyiben  attól  tartanak,  hogyha 
Anglia  a  német  gabonának  vásárt  nyitna,  ezen  concurrentia 
által  ben  Németföldön  az  élelem  megdrágulna,  drágább  éle- 
lem mellett  pedig  nem  volnának  képesek  gyárműveiket  oly 
olcsón  készíteni,  hogy  a  világkereskedési  piaczon  angol 
művek  mellett  megállhassanak  :  de  másrészről  még  azt  is 
remélik,  hogyha  még  nagyobb  védvámok  által  ápoltatnék 
a  német  gyáripar,  ben  a  szövetséges  státusokban  is  annyira 
növekednék  a  fogyasztás,  miszerint  a  német  szövetségnek 
nemsokára  nem  is  volnának  kivitelre  felesleges  nyers  ter- 
mékei. 

Ezek  száraz  fejtegetések.  Uraim  !  de  kétségbe  kellene 
esnünk  jövendőnk  fölött,  ha  nemzetünk  még  csak  annyira 
sem  ért  volna  meg,  hogy  életben  járó  kérdések  körül,  a  mi 
szükséges,  azt  érdekre  méltassa,  habár  száraz  is.  Már  pedig 
midőn  a  körülmények  mintegy  parancsolólag  fölhíják  "a 
nemzetet,  hogy  nyilatkozzék,  hajlandó-e  a  német  vám- 
szövetséghez csatlakozni  ?  a  tárgyat  minden  oldalról  ismer- 
nie kell,  és  megvizsgálni  a  jelenét  és  combinálnia  jövendő- 
jét, mielőtt  magát  elhatározná,  s  határozatával  talán  jövendő 
boldogsága  fölött  koczkát  vetne. 

Nekünk  így  tetszik,  hogy  a  két  nézet  közül  német 
szempontból  az  utóbbi  nemzetiebb,  s  annálfogva  annyiban 
valószínűbb  jövendővel  bír,  hogyha  bár  Anglia  irányában 
fölebb  nem  emeli  is  vámjait  a  szövetség,  mégis  a  maga 
napról-napra  virágzóbb  gyáriparát  Anglia  gabnapiaczának 
feláldozni  soha  sem  fogja  ;  miből  aztán  önként  következik, 
hogy  a  német  szövetséghez  csatlakozni  annyit  tesz,  mint  Angliá- 
tól elzárkózni.  E  nézet  valószínűségérőli  meggyőződésünket 
még  azon  körülmény  is  neveli  :  hogy  Anglia  Észak-Ameri- 
kát is  gabnapiaczának  kaczérkodásai  által  ügyekszik  meg- 
nyerni ;  s  látván,  hogy  a  kevély  Albion  győzhetlen  deszka- 
várfalának  szükségeit  Scandináviából  sokkal  czélszerűbben 
fedezheti,  mint  Canadának  szúkedvelte  korhadt  fájából,  e 

gyarmattartományt  is  fakereskedési  veszteségiért  gabna- 
piaczczal  kecsegteti  ;  azonkívül  pedig  mindent  elkövet, 
hogy  magát  Kelet-Indiából  s  Uj-Seelandból  lennel,  Van- 
Diemenslandból  pedig  gyapjával  minél  nagyobb  mértékben 
elláthassa  ;  s  így  a  német  nyerstermékeknek  az  angol 
piaczon  legjobb  esetben  is  sok  másokkal  kellene  versenyez- 
niök.  E  nézetet  ekként  felállítván,  a  dolog  fekvésén,  a  mint 
a  vámszövetség  most  áll,  épen  semmit  sem  változtat,  vegyük 
bár  eredeti  czéljának  a  védvámrendszert  is,  vagy  pedig 
csak  a  belföldi  kereskedés  szabad  mozgalma  mellett  marad- 
junk :  nekünk  mindenesetre  világosnak  látszik,  hogy  habár 
a  belkereskedést  akadályozott  vámsorompók  magukban  is 
elég  okot  nyújthattak  ilynemű  egyesületre,  szemközt  mégis 
az  angol  műipar  suprematiájával,  az  alapítók  szemei  előtt 
alkalmasint  Napóleon  kontinentális  rendszerének  emlékezete 
is  lebegett,  s  Robinson  gabnatörvényének  bosszantó  provo- 
katiója  nélkül  aligha  születik  meg  a  német  vámszövetség  ; 
de  miután  megszületett,  életben  maradand,  habár  a  gabna- 
törvények  ma  végképen  eltöröltetnek  is,  mire  különben  is 
kevés  a  kilátás.  Ebből  mi  természetesen  következni  véljük, 
hogy  Anglia  s  a  német  vámszövetség,  gyáripar  tekintetében, 
igen  sokáig  ha  nem  is  ellenséges,  de  bizonnj'^al  versenyező 
állásban  fognak  állani. 

Lássuk  már  most  néhány  vonásban  a  német  vámszö- 
vetség eredményeit,  hogy  kitűnjék,  van-e  valami  kecsegtető 
a  csatlakozási  gondolatban?  Mindent  egyefoglalva,  általá- 
nosan állíthatni,  hogy  a  német  vámszövetséges  státusok  tíz 
év  alatt  jólétben,  iparban,  nemzeti  önérzetben  s  nemzeterő- 
ben egy  századot  haladtak.  És  ama  két  szóban  :  nemzeti 
önérzet  s  nemzet  erő  a  dolog  eredményének  legfontosabb 
politikai  oldala  ki  van  fejezve.  A  szétdarabolt  német  nemze- 
ten a  nemzetegység  szelleme  leng,  s  kebléből  az  egyesült 
erő  hatalmas  önérzete  nyilatkozik.  Számításba  vették-e  az 
egyesülő  kormányok  ezen  következményt,  midőn  a  vám- 
egyesületet alkoták  ?  feszegetni  mi  reánk  nem  tartozik  ;  de 
lehetetlen  észre  nem  vennünk,  hogy  a  fejedelmek  szövetsége 
(Deutscher  Bund)  távolról  sem  tőn  annyit  a  németajkú  nép 
politikai  egységére  huszonöt  év  alatt,  mint  a  vámegyesület 
nyolcz  év  alatt.  E  rövid  időszak  már  annyi  tanulságot  nyújt, 
hogy  a  nemzetegységi  német  elem  ez  egyesületben  minden 
esetre  oly  eleven  önérzettel,  oly  mindent  tiilnyomó  határo- 
zott súlylyal  bír,  miszerint  bizton  elmondhatjuk,  hogy  a 
mely  tartomány  a  német  vámszövetség  tagjává  lesz,  a  német 
nemzet  tagjává  lesz,  következőleg  előbb  vagy  utóbb  németté 
lesz.  S  ez  a  politikai  és  nemzetiségi  szempont  a  dologban. 
A  mi  pedig  az  anyagi  érdekeket  illeti  :  mindenek  fölött  a 
gyáripar    óriási    haladásának    kell     felötleni ;     így   például 

1832-höz   képest    1837-ben  a  kivitt  gyapotszövetek   26,000 
mázsáról  75.000  mázsára,  a  gyapjúművek  49,000  mázsáról 
69,000-re  szökkentek,   a  feldolgozott  indigó    12,000  mázsá- 
ról  24,000  mázsára  emelkedett  ;    a  min  nem  lehet  csudál- 
koznunk,  ha  meggondoljuk,  hogy  egész  sor  új  fonó-,  szövő-  s 
festőgyárak  támadtak,  s  köztük  olyanok  is,  melyek  nagy- 
szerűségben   akármely    angol    gyárral    vetélkedhetnek.    De 
másnemű    gyárműczikkek    is    kimondhatlanul    szaporodtak, 
így  például  a  porczellán  bevitele  4000  mázsáról  ezerre  szál- 
lott, ellenben  a  kivitel  700-ról  4000-re  emelkedett  ;    a  kő- 
edény   bevitele    5000-ről    2000-re    csökkent,    kivitele    pedig 
4000  mázsáról  18,000-re    növekedett  stb.  A  gyárműiparnak 
€z    a    gyarapodása    a    földmívelésre    igen    kedvezőn    hatott 
vissza.   A  földmíves   termékeinek  kelendőségeiből  él,   a   mi 
természetesen  nagyobbodik,  ha  szaporodtak  a  gyárak,  melyek 
azon  termékeket  feldolgozzák,  nemesítik    vagy  fölemésztik, 
s  ha  ezáltal  szaporodott  a  keresetmód  a  legszegényebb  nép- 
osztálynál ;    és  valóban  csak  így  magyarázhatni  azon  tanul- 
ságteljes    tüneményt,     hogy    a    gyáripar    növekedésével    a 
munkabér,   ezzel  a  termesztmények  piaczi  ára,   a  fogyasz- 
tott mennyiség,  a  földhaszonbér  s  a  fekvő  birtok  értéke  is 
növekedett,  a  nélkül,  hogy  a  földmíves  manufacturális  szük- 
ségeit drágábban  fedezné,  mint  azelőtt  ;    s  e  viszonyokból 
magyarázhatni    a    mezei    gazdaság    intenzív    gyarapodását, 
miszerint  például  Poroszhonban  a  birkák  száma  8  millióról 
15  millióra  szaporodott.  E  szerint  nyert  s  jólétben  gyarapo- 
dott a  társaságnak  minden  osztálya,  a  napszámos,  mint  a 
földmíves,  a  tőkepénzes,  mint  a  gyárnok,  s  a  mesterember, 
mint    a  fogyasztó.   A  productivus  erőnek  ezen  mozgalmai- 
hoz még  magasabb  érdekek  is  csatlakoztak.  A  kormányok- 
nak  lehetetlen  volt   a   dolgozó   néposztályok    törekvésében 
mintegy  sürgető  felhívást  nem  látni,  hogy  a  nevelőintézetek 
czélszerűbb    elrendezéséről,    tágításáról,    szaporításáról   gon- 
doskodniok  kötelesség  ;    és  gondoskodtak  ;    s  ez  viszont  a 
nép  erkölcsi  s  értelmességi  nemesbedésére  nagyon  jótékony 
hatással  volt  ;     a  nép   takarékosságát   a  takarékpénztárak, 
ezeket  viszont  a  növekedő  kereset  gyarapították  ;    a  dug- 
árússág    mételye,    mely    a    határlakosok    erkölcsiségére    oly 
mondhatlanul   kártékonyán    hat,    a    belföldi    vámsorompók 
lerontásával  (3  mérföldet  számítva   minden   vámvonal  kör- 
nyékéül) ;     szóval   erkölcsiség,    jólét,    szorgalom,    rendszere- 
tet s  nemzetiség  minden  irányban  annyira  növekedett,  hogy 
ha  még  ehhez  a  közlekedési  eszközök  egyesült  erőveli  bámu- 
latos  javítását   és   szaporítását   s   a   különböző   pénzlábnak 
1842.    évre   egyenlő   pénzzel   határozott   beváltását   s   ezzel 
annyi  tömérdek  alkalmatlanságnak,   károsodásnak  megszű- 
nését   hozzá    vesszük  :     lehetetlen    meg    nem    győződnünk, 

hogy  a  német  vámegyesület  oly  nagyszerű  jótékony  poli- 
tikai tünemény,  melynél  eredményben  fontosabbat,  jöven- 
dőben gazdagabbat  századok  nem  mutatnak. 


Yámszövetkezési  érdekek.*) 

Mi  e  kérdésnél  :  »ha  vájjon  jó,  hasznos,  kívánatos-e, 
hogy  hazánk  a  német  vámszövetséghez  csatlakozzék  ?«.  minde- 
nekelőtt szükségesnek  véljük  constatirozni  a  szempontot, 
melyből  nézetünk  szerint  a  kérdés  megoldásában  indulni 
kell.  Miként  állnak  most  kereskedési  viszonyaink  ?  Gyáraink 
—  egyet-kettőt  kivéve  —  még  alig  vannak  s  manufacturális 
szükségeinket  legtöbbnyire  az  austriai  tartományok  gyár- 
ipara fedezi,  melyeket  más  idegen  kézművesek  versenyzése 
ellen,  egyben  tökéletes  prohibitio,  másban  magas  védvámok 
ótalmaznak.  Ennek  viszont  következése  az,  hogy  nyers- 
termékeinkkel legnagyobb  részben  az  austriai  tartományok 
piaczára  szorulunk,  minthogy  rendkívüli  eseteket  s  egy- 
részben  a  gyapjút,  mint  oly  czikket,  mely  akárhonnan  vétes- 
sék is,  mindenesetre  annak  javára  fordul,  ki  azt  szövetté 
alakította,  —  mondom,  rendkívüli  eseteket  —  s  'egyrészben 
a  gyapjút  kivéve,  azon  nemzetek  tőlünk  nem  vesznek  ter- 
mékeket, melyektől  mi  gyárműveket  nem  veszünk ;  mert 
az  internationális  kereskedés  cserében  áll.  Tehát  termé- 
keinknek állandó  piacza  csupán  Austria.  Igen,  de  némely 
termékeinket  ez  sem  veheti,  például :  nem  borainkat,  nem 
dohányunkat,  mert  ez  ott,  mint  nálunk  a  só,  kincstári 
magánjövedelem.  Egyéb  termékeinket  pedig  Austria  nem 
képes  elfogyasztani  ;  minek  elég  világos  bizonysága,  hogyha 
két  jó  aratásunk  van  egymásután,  gabonánknak  sem  ára, 
sem  vevője  ;  s  ezért  nem  termesztünk  annyit,  mennyit 
csak  földbirtoki  viszonyaink  közt  is  termeszthetnénk  ; 
mert  a  mezei  gazda  nem  számolhat  szaporított  termeszt- 
ményeihez  egy  bizonyos  áron  oly  biztos,  állandó  jutalmazó 
piaczra,  miszerint  költséges  befektetéseket  merészelhetne. 
Ez  a  tényleges  állapot  ;  s  ha  nemzetgazdasági  kérdéseket, 
a  jövendő  tartós  eredmény  mellőzésével,  egyedül  a  pilla- 
natnyi könnyebbedés  szempontjából  fejtegetni  szabad  lehetne; 
s  így  véve  fel  a  dolgot,  valaki  azt  kérdezné  :  mi  jobb,  e  tény- 
leges állapot  e,  vagy  a  vámszövetséghezi  csatlakozás  ?  min- 
den kétség,  minden  habozás  nélkül  az  utolsó  mellett  nyilat- 
koznánk. De  nézetünk  szerint  ez  oly  alternatíva,  mely 
minden  szabad  választást  kizár,  s  azért  a  magyar  törvény- 
hozásnak szempontul  nem  szolgálhat.   A  törvényhozó  bár- 


*)  Az    1842-iki   .>Pesti  Hirlap«  112-ik   számából.  K.  F. 

mennyire  érezze  is  e  tényt,  mégis  a  jogot  szem  elöl  el  nem 
veszítheti,  sőt  amannak  megítélésében  is  csak  ezt  lehet 
mértékül  használnia.  És  mi  azt  gondoljuk,  hogy  a  mint 
méltánytalanság  volna  még  csak  álomban  is  óhajtanunk, 
hogy  szomszédaink  önálló  független  érdekei  a  mi  érdekeink- 
nek alárendeltessenek  :  úgy  bizonnyal  szomszédaink  is 
eléggé  méltányosak  tőlünk  ily  érdekfeláldozást  hasonló- 
képen nem  kivánni  ;  felséges  urunknak  minden  alattvalóit 
egyenlő  szeretettel  ápoló  atyai  szivéhez  pedig  minden  bizony- 
nyal sokkal  közelebb  áll  ezen  hű  nemzet,  mely  koronájának 
legtündöklőbb,  legdrágább  gyöngyét  teszi,  mintsem  hogy 
a  legerősebb  hit  vallásosságával  ne  reménylenők,  hogy 
midőn  külkereskedési  viszonyaink  országgyűlési  szabályo- 
zásáról lesz  szó,  a  magyar  törvényhozás  nemcsak  engedel- 
mezve,  de  sőt  kötelezve  lesz  e  szép  ország  törvényes  önállá- 
sának   s   jogszerű   javának   szempontjából   indulni. 

Szabad  legyen  már  most  azon  helyzetnek  constatiro- 
zása  után,  melyből  véleményünkben  kiindul ánk,  legelőször 
kérdésül  vetnünk  föl  :  miben  áll  lételünk  legfőbb  föltétele  ? 
és  mi  egy  pillanatnyi  habozás  nélkül  feleljük  :  nemzetisé- 
günkben !  E  nélkül  a  nemzet,  mely  e  földet  lakandja,  lehet 
igen  gazdag,  vagyonos  és  hatalmas  ;  de  nem  lesz  magyar 
nemzet.  Mi  pedig  magyar  nemzet  vagyunk,  és  az  is  aka- 
runk maradni.  Ez  érdek  előtt  háttérbe  kell  vonulni  minden 
érdeknek.  Legyen  áldott  Nagy  Pál,  és  legyen  örökre  áldott 
emlékezete,  hogy  első  volt,  ki  országgyűlésen  e  szót  kimondá, 
e  szóval  létfentartásunk  kulcsát  adá  kezűnkbe  !  Kérdés  tehát  : 
minő  intés  fekszik  országos  érdekeink  e  szentek  szentében 
a  német  vámszövetséghezi  csatlakozás  irányában  ?  A  ki 
csak  önkényt  szemet  nem  huny  a  világosság  előtt,  kény- 
telen látni  és  megvallani,  hogy  a  német  vániszö vétség  szo- 
rosan és  kirekesztőleg  német  nationális  alapon  épül.  Ezt 
kiáltja  egyhangúlag  minden  szó,  mely  még  e  tárgyban  akár 
kitűrésre  buzdítólag,  akár  az  egykori  történteket  méltány- 
lólag  emelkedett.  Legyen  szabad  olvasóink  figyelmébe  aján- 
lani a  frankfurti  Journal  azon  czikkét,  melyet  lapjaink 
108-ik  számában  »Németfőld«  rovat  alatt,  némi  jegyzetek 
kíséretében  közlöttűnk.  Ott  is  kimondatott  világosan,  hogy 
a  vámszövetség  csupán  s  egészen  német  érdeket  foglal  magá- 
ban, s  német  nemzetiségre  van  építve  és  Austriának  ahhozi 
csatlakozása  is  ép  azért  reményltetik,  mivel  a  Habsburg-ház 
1273  óta  politikája  vezérgondolatát  mindenkor  és  szakadat- 
lanul a  német  nemzeti  érdekekből  meríté.  Olvastuk  a  nyil- 
vános szózatokat,  melyek  Hamburgnak  a  vámszövetségtőli 
idegenkedését  tárgyazák  és  minden  sorban  azon  szemre- 
hányással találkozánk,  hogy  Hamburgot  particularismus  és 
idegen    érdekbefolyás    bélyegezi,    s  hogyha  német  nemzeti 

érzelmekkel  birna,  a  szövetséghez  már  régen  esatlakozék. 
Olvassuk,  miként  a  német  írók  még  Machiavell  rokontanjai 
közül  kikeresik  az  üdvcsségnek  elszórt  gyöngyeit  s  eleven 
színekkel  festik  a  német  nemzet  előtt,  hogy  a  despotismus 
nagy  oktatója  is  elismeré,  miként  nemzetegység  a  mag, 
melyből  egyedül  képes  a  nemzetszabadság  feívirágzani. 
Halljuk  az  angol  Boicringot,  vagy  a  német  Listet :  ezt.  a 
vámszövetség  exaltált  barátját,  ki  abban  nemzetgazdasági 
tanjainak  alapeszméit  szemléli  megtestesülve  ;  amazt,  ki  a 
practicus  angol  irigy  szemével  nézi  a  már  bölcsőjében  is 
óriás  vetélkedőt,  s  a  nemzetiségi  szempontra '  nézve  mind- 
ketten egyetértenek.  Bowrinq  világosan  kimondja,  hogy 
»a  német  vámszövetség  eredményei  újabban  tanúsítják, 
mennyire  igaz  a  régi  tan,  miszerint  kereskedési  és  politikai 
érdekek  közt  a  legszorosabb,  lényeges  egybefüggés  van. 
Hogy  a  vámszövetség  eszméje  nem  egyéb,  mint  megteste- 
sült nemzetegység,  s  legelső  lépés  a  német  népet  germani- 
zálni  és  valósággal  németté  tenni ;  hogy  a  kereskedési  érde- 
kek közösítése  által  a  politikai  nemzetiségnek  utat  tört  és 
szerte  szakasztó  particularismus  helyébe  német  népiesség 
(Volksthum)  elemét  tevé«.  —  így  Bourring  s  az  érdek- 
ellenséges angolnak  ez  elismerést  hangos  tapssal  fogadá 
egész  Németföld.  List  pedig  magát  így  fejezi  ki  :  »Német- 
föld  kormányai  népei  napról-napra  erősebben  belátandják, 
hogy  nemzetegység  az  erős  szikla,  melyre  jólétük,  becsü- 
letük, hatalmuk,  jelen  lételük  s  jövendő  nagyságuk  épületét 
egyedül  alapíthatják. «  Ez  a  közvélemény  Németországban, 
ezt  ignorálnunk  kábaság  volna,  s  kábaság  szemet  hunyni 
a  kiáltó  eredmény  előtt,  miszerint  tagadhatlan,  hogy  mióta 
a  német  vámszövetség  áll,  a  német  nemzet  erőben,  egység- 
ben, közszellemben  rövid  8  év  alatt  századot  haladt.  És 
pedig  jegyezzük  jól  meg,  Uraim  !  mert  ez  a  kérdés  politikai 
oldalán  a  legfontosabb  körülmény  :  a  német  vámszövetség- 
nek ím  ez  eredménye  nem  valami  puszta  történet,  hanem 
az  alapításkor  határozottan  czélba  vett  irány  ;  mert  (s  itt 
figyelmet  kérünk)  a  vámegyesületi  alapszerződés  39-ik  jMntja 
egyenesen  csak  néynet  státusok  csatlakozását  engedi  meg.  Ezzel 
mi  korántsem  akarjuk  mondani,  hogy  Magyarországnak  a 
német  vámszövetséghezi  csatlakozása  már  in  thesi  lehetet- 
lenség ;  mert  a  külföld  sokkal  inkább  megszoká  e  szó  alatt  : 
oAustriai  birodalom «  Magyarországot  is  érteni,  mintsem 
hogy  azt  bementi  jegyül  hazánkra  nézve  is  örömest  el  ne 
fogadná,  midőn  általa  nemzetisége  terjesztésének  reményén 
kívül  iparmüveinek  15  millió  főnyi  vásárt  nyer.  De  nekünk 
nem  szabad  legszentebb  érdekünkről  megfelejtkeznünk,  s 
kell,  hogy  mélyen  sziveinkbe,  véssük  a  németek  saját  tanját. 
példáját,  kik  azt  tanítják  s  azt  tanúsítják,   hogy  egyedül 

nemzetiség  a  szirt,  min  a  n i  mzetboldogság  épülete  emel- 
kedhetik.  Ah  !  ha  arról  volna,  vagy  arról  lesz  szó,  hogy  a 
német  nemzettel  hazánk  kereskedési  szerződésre  lépjen, 
melynek  mérlegében,  mmt  egymástól  független  nemzetek- 
hez illik,  a  kölcsönös  érdedek  szoros  viszonosság  elvei  sze- 
rint bölcs-óvatosan  fölméressenek  :  egy  ily  szerződést  még  a 
legféltékenyebb  magyarnak  is  lehetetlen  volna  nyilt  karok- 
kal nem  fogadnia  ;  de  a  német  vámszövetség  egészítő  tagjává 
lenni  egészen  más,  s  mi  azok  után,  miket  előterjeszteni 
alkalmunk  van,  erősen  meg  vagyunk  győződve,  hogy  a  mely 
tartomány  a  német  vámszövetség  tagjává  lesz,  következőleg 
előbb  vagy  utóbb  németté  lesz.  Mondhatná  tán  valaki,  hogy 
a  lombard-velenczei  királyság  sem  német  tartomány,  hogy 
ők  is  becsben  tartják  nemzetiségöket,  s  Milánó  mégis  választ- 
mányt küld  Bécsbe,  a  szövetséghezi  csatlakozásra  készségét 
jelenteni.  Igaz,  hallottunk  erről  valamit,  és  eszünkbe  jutott 
Lombardiának  virágzó  selyemtenyésztése,  valamint  azon 
körülmény  is,  hogy  a  német  vámszövetség  minden  nyers- 
termékek közt  a  selyemre  legmagasb  vámot  vetett.  Egyéb- 
iránt úgy  ezt,  valamint  azt  is  mellőzve,  hogy  nem  tudjuk, 
Milánó  kereskedőit  mennyire  lehet,  mennyire  nem  az  olasz 
nemzetiség  képviselőinek  tekinteni,  annyit  mindenesetre 
bizonyosnak  vélünk,  hogy  Itália  politikai  állapot  ja  nekünk 
zsinórmértékül  nem  szolgálhat  politikájának  követésére.  — 
Különben  is  olasz  nyelv  s  nemzetiség  jövendője  biztosítva 
van.  Olasz  nyelv  Európaszerte  a  dal  nyelve  lőn  ;  s  ez  élni 
fog,  míg  Itália  fölött  az  aether  fényes  azúrja  lebeg  ;  ő  ebben 
lel  reményt  s  erőt  a  hithez,  hogy  nemzeti  nyelv,  mint  a 
síron  zöldelő  cziprus,  föltámadásnak  záloga  ;  —  legrosszabb 
esetben  pedig  anyagi  jólét  ölében  vigasztalást  találhatand 
a  gondolatban,  hogy  az  olasz  nyelv  dalrithmusa  még  túl  az 
Addán  s  túl  a  Pón  is  cseng.  De  neked,  oh  magyar  !  lángbetűk- 
kel írta  szivedbe  koszorús  dalnokunk  velőket  rázó  »Szózata«, 
hogy  hazádnak  rendületlenül  híve  légy,  mert  »a  nagy  világon 
e  kívül  nincsen  számodra  hely«.  És  miként  áll  a  nemzetiség 
itt,  hol  >ymegjogyva  bár,  de  törve  nem,  él  nemzet  e  hazán  ?« 
Nem  kell  a  szilárd  akarat  öntudatának  erkölcsi  pánczéljá- 
ban  f  egy  vérzetten  állnunk  sarktul  fogakig,  éjjel  mint  nappal  ? 
Mennyi  ellenséges  elemmel,  mennyi  akadály lyal  szükséges 
küzdenünk  !  !  De  így,  a  mint  vagyunk,  az  erdélyi  szászok 
naponkint  oláhosodó  külön  testületét  kivéve,  a  hazánkbani 
német  elemet  nincs  okunk  ellenséges  elemnek  tekinteni  ; 
azonban  lehetetlen  megfelejtkeznünk,  hogy  Magyarország 
műiparos  polgársága  legnagyobb  részben  csakugyan  német, 
s  hogyha  honunk  a  német  vámszövetség  tagjává  lenne,  s  a 
közel  40  millió  német  velünk  financiális  és  kereskedési  érde- 
kekben egy  családdá  olvadva,  roppant  morális  súlyának  ter- 

mészetes  gravitatióját  a  hazánkbani  német  elemnek  táma- 
szul nyujtná  :  nincs  Isten,  ki  a  magyart  az  enyészettől  meg- 
menthetné. Ez  a  mi  meggyőződésünk. 


ííemzetgazdasági  coiiil3iiiatióL^^) 

A  nemzetiségi  érdek  előtt  minden  más  tekintetnek  hát- 
térbe  kell  vonulni  s  a  mi  a  nemzetiséget  veszélylyel  fenyegeti, 
átok  a  nemzetnek,  öntse  bár  fölibe  a  bőség  szarva  minden 
áldását ;  és  ehhez  még  azon  politikai  tekintet  is  járul,  hogy 
foederativus  egyesületeknél  (minő  a  német  vámszövetség  is) 
nagyobb  státusoknak, hacsak  Brennusként  kardjok  súiyát  nem 
lebegtetik  a  mérleg  fölött,  igen  nehéz  azon  nyomadékot  meg- 
tartani, melylyel  a  statisticai  számtudomány  szerint  függet- 
len érdekeik  képviseltetésében  birniok  kellene  ;  nehéz  pedig 
azért,  mivel  ha  ezen  arány  voltakép  megtartatik,  a  Idsebb 
státusok  súlytalanságra  kárhoztatvák,  a  mi  méltánytalan- 
ság ;  mert  a  jog  kicsinynél,  nagynál  egyenlő,  s  az  erre  épült 
érdekek  is  egyenlő  méltatást  igényelhetnek  ;  ez  egyenlőség 
azonban  a  nagyobb  státusokra  nézve  aránytalanság.  Nézzük 
például  a  német  fejedelmek  politikai  szövetségét.  A  szövet- 
séggyűlésen Austria  (3426  Q  mértföld  s  11.427,586  lakos), 
mely  a  szövetségi  táborhoz  94,822  embert  tartozik  állí- 
tani, 69  közül  4  szavazattal  bir.  Würtemberg,  362  Q  mért- 
föld  1.634,285  lakos  s  13,955  tábori  contingens  után  szint- 
úgy 4  vokssal.  Luxemburg  108  □  m.-f.  s  315,000  lakos  ad 
2556  katonát,  s  bir  3  szavazattal.  Hessen-Homhurg ,  7^/5  □ 
mértföld  s  23,600  lakos  után  200  katonával  járul  a  szövet- 
séges táborhoz  s  bir  egy  egész  szóval  a  gyűlésen.  Csak  e 
négy  adat  egymáshoz  illesztéséből  is  világos,  mennyire  nehéz 
foederalismusban  az  arányosítás  ;  mert  ha  szám  határoz,  a 
legnagyobb  státusnak  befolyása  van  úgyszólván  nuUificálva  ; 
ha  pedig  más  tekintet  s  nem  a  szám  határoz  —  no  hiszen 
úgy  nem  a  szám  határoz,  s  ekkor  Hessen-Homburg  voksa  =  0. 
Már  ha  Magyarország  a  német  szövetséghez  csatlakoznék  : 
igen  természetes,  hogy  a  vámszabályozási  elveknek  meg- 
határozásában, a  maga  érdekeinek,  melyek  például  Porosz- 
országétól minden  bizonnyal  igen  sokban  különbözhetnek, 
kétségtelenül  illő  súlyt  követelne ;  ha  látná,  miként  a  szövet- 
ségi státusok  minden  ügyekezetöket  arra  fordítanák,  hogy 
a  német  tengeren  minél  több  kikötővel  bírjanak,  s  annak 
valamelyikével  az  adriai  tengert  Triestnél  összekössék  és 
ezzel  a  kereskedésnek  vonalát  kijelöljék  :  hazánknak,  mely 
e    vonalon    egészen    kívül    esnék,    kétségtelenül    érdekében 

feküdnék  annak  ellene  dolgozni,  nehogy  a  vámszövetséghezi 
csatlakozásból  azon  egyetlen  gyönyörűsége  legyen,  hogy 
piaczot  tart  a  német  műiparnak  ;  igen,  de  remélhetnők-e, 
hogy  a  vámszövetségi  ügyek  szabályozásába  honunk  saját 
önálló  érdekeinek  arányos  nyomadék  engedtetnék  ?  A  német 
vámszövetség  jelenleg  26  millió  lakost  számlál,  ehhez  az 
austriai  birodalmat  (olasz  tartományaival  egyetemben)  21 
millió  lakossal  hozzávéve,  honunk  a  maga  15  millió  lakosával 
az  egészhez  úgy  állana,  mint  15  :  47-hez.  Ez  igen  tekintélyes 
arány ;  de  ki  merné  hinni,  hogy  hazánk  törvényhozása 
ezen  aránynak  megfelelő  súlyt  és  befolyást  remélhetne  ? 
Nem  is  nyugasztalhat  e  tekintetben  azon  ellenvetés,  hogyha 
érdekeinket  a  gyakorlat  mellőzöt beknek  bizonyítaná,  a  szer- 
jződési  évek  lefolyta  után  szabadon  visszaléphetnénk ; 
mert  az  ily  kereskedési  szövetkezés  annyira  belészövődik 
a  népéletbe  s  a  financiális  közigazgatás  viszonyaiba,  hogy 
a  vissza  nem  lépés  mintegy  kénytelenséggé  válik. 

Ezek  mindazáltal  politilíai  tekintetek,  s  ha  mégoly 
túlnyomó  súlylyal  bírnának  is,  igen  sok  polgártársainknál 
méltatásra  nem  számolhatnak ;  nem  a  nemzetiség,  mert 
iiazánkban  —  fájdalom  !  —  nemcsak  sok  oly  ember  van, 
ki  ez  iránt  közönyösséggel  viseltetik,  hanem  sok  olyan  is 
van,  ki  a  magyar  nemzetiséget  imádságában  éllel  az  ördög 
mellé  helyezi,  s  a  német  vámszövetséghez  minden  áron 
örömest  csatlakoznék,  ha  ez  által  nemzetiségünknek  sírt 
ásni  remélhetne  ;  de  sokaknál  menzetünk  politikai  súlyának 
rtekintete  sem  számolhat  méltatásra,  mert  mi  gondjuk 
-ehhez  mindazoknak,  kik  az  alkotmány  árkain  kívül  állanak. 
Ezeknél  az  anyagi  érdekek  köréből  vett  okoskodás  nyom 
icsak  valamit,  s  azért  megkísértjük  az  adathiányban  oly 
nehéz  kérdést  :  vájjon  a  német  vámszövetséghezi  csatla- 
kozás ígérhet  e  némi  tartós  hasznot  hazánknak  nemzet- 
gazdasági  tekintetben  ? 

Ily  fontos  lépést  a  nemzet  bizonyosan  nem  teszen  s 
-nem  tehet  a  nélkül,  hogy  a  czél  iránt,  melyet  lépése  által 
elérni,  vagy  legalább  megközelíteni  kíván,  tisztában  legyen. 
Csekély  nézetünk  szerint  itt  a  czél  csak  kettő  körül  forog- 
Jiat.  Tudniillik  vagy  az  lehet,  hogy  a  belföldi  gyárműipar 
fölvirágzását  —  mondhatnók,  keletkezését  —  eszközölje  ; 
vagy  pedig  az,  hogy  nyerstermékeinek  vásártért  nyerjen. 
A  mi  az  elsőt  illeti,  mi,  a  mint  hír  lapszerkesztői  pályára 
léptünk,  mindjárt  lapjaink  első  számában  oda  nyilatkozánk, 
hogy  a  nemzetgazdaságot  akkor  véljük  jó  rendben  lenni, 
midőn  a  műiparos  mezőre  csupán  azon  erőfölösleg  fordul, 
,me]y  a  földmívelési  érdekek  tökéletes  fedezése  után  fel- 
maradott. Később  nem  egyszer  fejtegetők,  hogy  a  nemzetek 
iparirányát  geographiai  helyzet,  népesség,  népjellem  s  ezek- 

kel  rokonkörülmén  vek  határozzák,  s  a  műiparnak  termé- 
szetes gyümölcsként  kell  a  nép  állapot  jából  kifej  leni,  külön- 
ben az  erőltetés  csak  üvegházi  növényt  idézhet  elő,  s  a  ter- 
mészetes érdekekkel  eg3'^enes  ellentétben  álló  abnormis 
érdekeket  teremthet,  melyek  mégis  a  gyakorlati  életben  sok 
ezernyi  viszonyokkal  annyira  összeszövődnek,  hogy  a  nem- 
zetállapot fejlettebb  korában  a  dolognak  természetszerű 
kerékvágásba  visszavitelét  sokáig  képesek  akadályozni. 
Ezeknél  fogva  nyiltan  elismerjük,  hogy  Magyarországot 
általában  véve  egy  varázsszóval  rögtön  manufacturáhs 
országgá  átváltoztatni,  ha  lehetetlen  nem  volna  is,  tanácsos 
minden  bizonnyal  nem  volna,  és  elismerjük,  hogy  Magyar- 
országnak legnagyobb  részében  még  igen  soká  főképen  a 
földmívelési  érdek  túlnyomó.  Mindazáltal  abból,  hogy  hazánk- 
nak áldott  térmezői  manufacturális  iparra  nem  alkalmasak, 
egyáltalában  nem  következik,  hogy  semmi  vidéke  sem  alkal- 
mas ;  legyen  —  ha  úgy  tetszik  —  legfőbb  a  földmívelésnek 
érdeke  ;  de  innen  ismét  nem  következik,  hogy  ezenkívül 
más  érdek  a  státustól  semminemű  ótalmat  s  ápolást  soha 
még  csak  nem  is  igényelhet,  s  habár  jelenleg  egyetlen  egy 
gyárunk  nem  volna  is,  mégsem  lehetne  véteknek,  sőt  hibának 
nem  mondanunk  (a  mi  Fouché  szerint  több  mint  a  vétek), 
ha  oly  szövetkezésekbe  lépnénk,  melyek  örökre  lehetetlenné 
tennék,  hogy  gyáramk  legyenek.  Hisz  ezzel  a  földmívelés  is 
örökös  tengésre,  legfölebb  coloniális  szolgahelyzetre  kárhoz- 
tattatnék ;  mert  —  ismételjük  múltkori  állításunkat  — 
a  legszabadabb  külkereskedés  sem  képes  oly  hatalmasan 
emelni  a  földmivelést,  mint  mikép  a  belföldi  manufactu- 
rális ipar  virágzása  által  növelt  belfogy asztás  emeli ;  s  ez  a 
biztosság,  állandóság  tekintetében  is  áll ;  mert  ezernvi  poli- 
tikai s  nem  pohtikai  conjuncturák  támadhatnak,  melyek 
miatt  a  legjobb  külföldi  piaczot  is  elveszíthetjük,  miként 
például  hegyaljai  boraink  a  lengyel  piaczot  legnagyobb 
részben  elveszítették,  de  a  honi  piacz  örökre  sajátunk  marad. 
Különben  is  sophisma,  sőt  sophismának  is  gyönge  állítás, 
hogy  hazánk  manufacturális  iparrá  általában  nincsen  hivatva. 
Hisz  ez  egy  oly  természetes  felsőbb  foka  a  társas  élet  kifej- 
lésének,  melyre  körülmény  szerint  nem  törekedni  annvit 
tenne,  mint  műveltség  s  jólétbeni  előhaladást  kizárni,  s 
magát  chinailag  stationarius  állapotra  kárhoztatni.  S  mint 
az  emberi  nem  Nimród  kora  sokkal  alacsonyabb  a  pásztor- 
kornál, ez  pedig  a  földmívelő  állapotnál  :  ép  úgy  törpe- 
lelkű  öngyilkolás  volna,  a  műiparos  állás  felsőbb  fokára 
nem  iparkodni,  mert  csak  ez  képes  a  nyerstermékek  értékét 
potencirozni,  a  különben  heverő  kezek  munkáját  értékké 
változtatni,  s  nélküle  a  másoktóli  függés  kikerülése  lehetet- 
len.   Ezeket   magára   nézve  igazaknak   minden   nemzet   rég 

elismeré,  s  a  szerint  cselekszik  is  ;  de  mindenik  szeretné,  hogy 
más  nemzet  ne  kövesse,  hanem  tőle  vegye,  mit  maga  készít- 
hetne. Ilyenek  vagyimk  mi  emberek  ;  haragszunk,  ha  más  is 
okcs  tud  lenni !  Hazánknak  kétségtelenül  igen  sok  vidéke  van, 
melynek  földsoványságához  képest  máris  szerfeletti  népes- 
sége csak  a  szunnyadó  erők  felébresztésére  vár,  hogy  müipa- 
ros  néppé  változzék  ;  hiába  mondogatjuk,  hogyha  majd 
földbirtoki  viszonyainkat  szabály ozandjuk,  ezek  szétoszlan- 
danak  még  most  laktalan  alföldi  pusztáinkon  ;  ők  nem 
fognak  lejönni  a  pusztákra  seregestül,  mert  kopár  hegyeiket 
szeretik,  mert  hiszen  hónuk  !  Az  orosz  birodalom  kétség- 
telenül sem  népesség,  sem  népállapot  tekintetében  nem  áll 
oly  fokon,  mint  e  vidékek,  s  kormánya  mégis  mindent  elköv^et, 
hogy  belföldi  műipart  teremtsen  ;  és  teremtett  a  bámulásig, 
teremtett  elannyira,  hogy  az  orosz  manufacturák  miatt  fcg 
egykor  Anglia,  az  északi  óriással  Ázsiában  élethalálra  küz- 
deni, s  azon  bosszankodás,  melylyel  az  európai  műiparos 
nemzetek  az  orosz  manufacturák  emelkedését  gáncsolják, 
mutatja  világosabban  mint  valami,  hogy  az  autocrator 
igen  jól  számolt  ;  s  ily  példával  szemeink  előtt,  nem  pirul- 
nánk-e hinni,  hogy  mi  örökkön  örökre  s  még  túlnépes  vidé- 
keinken is  kárhoztatva  lennénk  gyáripart  hazánkban  soha 
sem  látni  ?  De  hiszen  ezekről  lesz  még  alkalmunk  szólani  ; 
most  elég  legyen  azon  meggyőződésünket  kifejeznünk,  hogy 
ha  mi  a  német  vámszövetséghez  csatlakoznánk,  gyáriparnak 
hazánkbani  keletkezése  örökre  lehetetlenné  tétetnék  ;  mert 
mi  ép  oly,  sőt  a  mennjáben  köztünk  semmi  vám  nem  volna 
még  rosszabb  helyzetben  volnánk  a  hozzánk  képest  magas 
tökélyre  fejlett  német  műipar  ellenében,  mint  a  németek 
voltak  angolok  ellenében  mindaddig,  míg  magokat  ellenök 
véd-vámokkal  nem  ótalmazták,  s  ezáltal  honi  műipart  nem 
teremtettek,  melylyel,  ha  egyesületökben  szövetkeznénk,  a 
mi  még  csak  keletkezendő,  vagy  a  mennyiben  már  létez- 
nék, egy  kis  ápoló  védótalom  után  sóvárgó  manufacturánk 
versenyezni  képes  nem  volna.  A  német  vámszövetséghezi 
csatlakozás  másik  czélja  az  lehetne,  hogy  talán  vásártért 
nyerünk  termesztményinknek.  Erre  nézve  mindenek  előtt 
három  általános  észrevételünk  van  :  1.  Ha  úgy  volna  is, 
veszítenénk  ;  mert  elöltük  a  hazai  műipar  keletkezését, 
mely  hasznosabb  s  biztosabb  vásárt  nyújt  a  nyerstermé- 
keknek, mint  bármely  külföldi  szabad  piacz.  2.  A  német 
vámszövetséghez  csatlakoznunk  annyit  tesz,  mint  magun- 
kat a  többi  Európától  elzárnunk,  mert  honunk  ekkor  csak 
német  gyárműveknek  állna  nyitva  ;  s  így  a  többi  külföld, 
melytől  mi  semmit  sem  vennénk,  tőlünk  hasonlókép  nem 
sokat  venne.  Már  pedig  méltányos  kereskedési  szerződések 
útján  Európának  más  részeiben  nagyobb  s  kedvezőbb  vásárt 

nyerhetünk  termékeinknek,  mint  melyet  Németország  nyiijt- 
hatna.  3.  A  végett,  hogy  nyerstermékeink,  melyek  élelmi 
első  szükségeket  fedeznek,  vagy  gyáriparanyagul  szolgálnak, 
Németföldre  bevitethessenek,  nincs  szükségünk  a  vámszövet- 
séghezi  csatlakozásra  ;  mert  a  szövetséges  vámtarifa  vezér- 
elveihez tartozik,  nyers  kelméket  s  olyanokat,  melyek  vagy 
földmívelési,  vagy  gyáripari  czélokra  szolgálnak,  igen  cse- 
kély vám  mellett,  sót  nagyrészben  egészen  vámmentesen  beeresz- 
teni, így  például  tiltva  semmi  sincs,  mint  a  só  (minthogy  ez 
Poroszországban  a  kir.  kincstár  monopóliuma),  melyhez 
hasonló  okból  külföldre  mi  úgy  sem  kereskedhetünk ;  ellen- 
ben egészen  vámmentesen  bevihetők  :  nyerspamut,  gyapjú, 
szén,  nyersvas,  ásványok,  nyers  marhabőr,  vadhőrök,  hamu- 
zsir,  mész,  rongy,  facsemeték,  trágya,  föld,  halak,  jü  és  széna, 
kertitermékek,  madarak,  ócska  ruha ,  nemes  érez,  ja,  turfa, 
gyümölcs,  tej,  veteménymagok  stb.  Ezeknek  bevihetése  végett 
tehát  nincs  szükség  a  vámszövetséghezi  csatlakozásra,  mert 
mindezt  vámmentesen  bevihetjük,  ha  vevőt  remélhetünk 
találhatni. 

Egyébiránt,  ha  nem  csalatkozunk,  a  japáni  birodalom- 
ban szokás  a  népet  nem  fej,  hanem  száj  számra  összeírni. 
Nem  rossz  gondolat.  Szája  bizonyosan  minden  világfinak 
van,  de  a  fej  iránt  itt-ott  egy  kis  kétség  is  támadhat.  No 
már  most  kérdezzük  :  azáltal,  ha  mi  a  német  vámszövet- 
séghez csatlakoznánk,  szaporodnak-e  a  szájak  száma  Német- 
országban bárcsak  egy  gyei  is  ?  Bizonyosan  nem,  már  pedig 
a  meglevő  szájak  egész  seregét  Németország  nemcsak  ellátja 
maga  ennivalóval,  de  még  kivinni  való  gabonája  s  vágó- 
marhája is  marad  ;  mert  hisz  ép  az  elsőnek  Angliából,  a 
másodiknak  pedig  Francziaországbóli  kitiltása  szolgált  alkal- 
mul a  vámszövetség  létesítésére  ;  az  angol  whigek  még  most 
is  azzal  kecsegtetik  magukat,  hogy  a  szabad  gabnakeres- 
kedés  érdeke  oly  túlnyomó  a  németeknél,  miszerint  védvám- 
rendszeröket  örömest  meglágyítanák,  hahogy  viszonzásul  az 
angol  gabonatörvény  eltöröltetnék.  S  hogy  e  remény  nem 
egész  alaptalan,  már  csak  azért  is  gyanítható,  mert  Porosz- 
ország még  a  gabnatörvények  mostani  állása  mellett  is, 
1838-ban  561,440  quarter  (mintegy  3  millió  87,920  pozsonyi 
mérő)  gabonát  és  123,120  mázsa  lisztet  vitt  be  Anghába, 
ámbár  a  vámnak  ekkori  igen  alacsony  állása  mellett  is 
759,360  p.  frt  vámot  kellett  fizetnie,  s  hogy  a  vámszövetség 
keletkezése  nagy  különbséget  tett,  mutatja  az,  miszerint 
1830-ban  még  1  millió  mérővel  többet  vitt  be  Poroszország, 
ámbár  ekkor  4  millió  mérőért  2.282,360  frt  vámot  fizetett. 
A  mi  tehát  a  gabonát  illeti  :  Németországban  piaczra  nem 
számolhatunk,  a  mi  ránk  nézve  igen  nagy  tekintetet  érde- 
mel. Nem  kell  felejtenünk,  hogy  a  külföldi  gabona    bevite- 

lére  most  sem  igen  nagy  vám  van  vetve  —  12  tallér  egy 
teherre  —  (Last  =  20  mázsa),  azért  mégis  alig  vitetik  be 
valami.  Nevezetesen  :  Dieterici  nagybecsű  kereskedési  tabel- 
lái szerint  1832-től  1837-ig,  tehát  öt  év  alatt,  mindössze 
csak  730,505  mérő  gabona  vitetett  be  ;  ki  ellenben  8  millió 
846,848  mérő  !  !  Különben  is  mi  csak  a  vízmentiben  szállító 
Bajorországgal  sem  volnánk  képesek  vetélkedni  ;  sőt  volt 
idő,  hogy  ben  a  gabnadús  Magyarhonban  is  láttunk  bajor 
gabonával  terhelt  hajókat,  melyek  szállítmánya,  a  szállítási 
költség  miatt,  belföldi  piaczunkon  is  képes  volt  saját  ter- 
mesztményünkkel  a  csődöt  kiállani.  Volt  alkalmunk  német- 
országi gazdag  gyárosokkal  s  értelmes  kereskedőkkel  ez  iránt 
szólani,  kik  Magyarországnak  a  német  vámszövetséghez 
csatlakozását  szívből  lélekből  kívánják,  s  aranyhegy  ígére- 
tekkel kecsegtetnek  :  de  azt  mégis  mindnyájan  elismerik, 
hogy  gabonánkra  nézve  a  német  vámszövetséghez  csatlakozá- 
sunk által  semmit  sem  nyernénk.  Már  pedig,  ha  ez  igaz,  ha 
továbbá  megfontoljuk,  hogy  vágómarhavásárra  nem  szá- 
molhatunk, mert  Németország  nemcsak  saját  szükségeit 
fedezi,  de  még  kivitelre  valója  is  van  ;  gyapjúnkat  pedig, 
nyersbőrt,  rongyot,  hamuzsírt,  szenet,  ásványokat,  vete- 
ménymagot  csatlakozás  nélkül  is  vámmentesen  bevihetjük  : 
ha  talán  bor  s  dohány  tekintetében  valami  kedvezést  remél- 
hetnénk is  ;  a  mint  ezt  még  statisticai  adatok  által  meg- 
mutatandjuk.  Ha  tehát  csatlakozunk,  gyáriparunkat  örökre 
lehetetlenné  tettük,  nyerstermékeinkre  nézve  pedig  hason- 
lókép inkább  veszítünk,  hogysem  nyernénk  ;  s  így  mi  nem 
kétségeskedünk  oda  nyilatkozni,  hogy  a  vámszövetséghezi 
csatlakozást  még  anyagi  tekintetben  sem   ítélhetjük. 


Iparegyesület.*) 

Es  lehet  e  magyar,  kinek  szivében  meg  ne  rezdül- 
nének a  rokonérzet  húrjai  ?  ha  eszébe  jutnak  a  szavak, 
melyekkel  Kosciuszko  I-ső  Pál  czárnak  gazdag  ajándokát 
visszaküldötte  :  ^Haszontalan  annak  a  gazdagság,  kinek 
hazája  nincs. «  Tehát  a  műipar  felvirágzására  valamit 
tennünk  már  legfőbb  idő.  Hiába,  Uraim  !  e  nélkül  sem 
földmívelésünk  a  lehetségig  gyümölcsöző  fokra  fej  leni,  sem 
coloniális  eredményű  helyzetűnk  javulni  nem  fog.  Legyen 
szabad  e  részben  a  híres  List-nek  egy  thesisére  s  egy  nép- 
szerű bizonyítására  hivatkoznunk.  A  thesis  ez  :  A  mely 
nemzet  csak  földmivelést  űz,  hasonlít  oly  egyénhez,  kinek 
csak  egy  karja  van.   A  bizonyítvány  pedig  igen  egj'^szerü. 


*)  Az    1842-iki  »Pesti  Hirlap«   114-ik   számából.  K.  F. 

»Tegyük  föl  —  így  ír  List  Inger soll  Károly-hoz,  ab  philadel- 
phiai iparegyesület  elnökéhez  1828-ban  :  »Tegyük  fel,  hogy 
nem  értenétek  a  gabnaörlés  mesterségét,  a  mi  egykoron 
bizonvnyal  nagy  mesterség  volt,  s  a  kenyérsütés  titkát  sem 
ismernétek,  miként  az  angolok  a  heringsózás  igazi  mester- 
ségét még  a  XVII.  században  sem  ismerek,  s  azért  gaboná- 
tokat Anghába  kellene  küldenetek,  hogy  ott  hsztté  őröljék 
s  kenyérré  süssék  :  mennyi  veszne  el  őrlésért,  sütésért  gabo- 
nátokból az  angoloknál  !  Menmn  hasznot  vennének  el  a 
termesztőktől  mindazok,  kik  azzal  foglalatoskodnának,  hogy 
a  gabonát  ki-,  a  lisztet  pedig  behozzák  !  Hogy  a  külkereskedés 
ezáltal  nagyon  élénkittetnék,  az  kétségtelen  :  de  nyerne-e 
általa  a  nemzeti  jólét  s  függetlenség  ?  Ez  már  igen  is  nagyon 
kétséges.  Már  pedig  miképen  a  gabnatermesztő  gazdasági 
jóléte  megkívánja,  hogy  közelében  lakjék  a  gabnaőrlő  : 
azonképen  a  mezei  gazda  jólétére  általában  szükséges,  hogy 
a  kézműves  mellette  lakjék  ;  a  mező  jólétére  megkívánta- 
tik, hogy  közepén  vagyonos  műiparűző  város  legyen,  s  végre 
az  egész  ország  földmívelésének  jóléte  megkívánja,  hogy 
saját  műiparos  ereje  a  lehetségíg  kifejtve  legyen. «  Az  ily 
egyszerű  bizonyítást,  melynek  legyőzhetlen  ereje  elnémít 
minden  ellenvetést,  List  alkalmasint  a  maga  nemében  egyet- 
len lord  Brougham-tó\  tanulta,  ki  mint  hajdan  Menenius 
Agrippa,  a  hasról  s  tagokróU  híres  mesével  engesztelé  meg 
a  szenthegyre  vonult  római  népet  :  ép  úgy  a  gépek  elleni 
háborúra  kelt  angol  munkásokat  az  által  csíUapítá  le,  hogy 
nekik  megmutatá,  minő  nyomorult  életet  élnének,  ha  sem- 
mi jök  sem  volna,  mit  gépnek  nevezhetni. 

No  már  arra,  hogy  a  honi  műipar  nem  kályha  melegén 
erőtetett  sápadt  hervatag  növény,  hanem  a  népéletböl 
önkényt  felvirágzó  életerős  természetes  virágként  fejlődhes- 
sék ki,  mindenek  fölött  kettő  kívántatik  mulaszthatlanul  : 
1.  mód  és  alkalom  az  iparűző  néposztálynak  hasznos  isme- 
retekbeni  gyarapodásra  ;  2  mező  és  ismeretség,  a  gyakran 
ismeretlenül  elsorvadó  tehetségnek.  És  itt  vagyunk.  Uraim  ! 
mindkettővel  az  iparegyesületnél  '  Midőn  ennek  eszméje 
keletkezett,  nem  hiányzottak,  kik  annak  magában  igen  jó 
és  üdvös  czélzatát  nem  tagadák,  szőnyegre  hozását  azonban 
egy  bizonyos  logikátlan  hevenyészeti  viszketegnek  tulaj  do- 
níták,  mely  időt  s  tért  összezavar,  s  meg  nem  gondolja,  hogy 
nem  minden,  a  mi  jó,  egyszersmind  a  teendők  sorozatába 
bele  is  illik.  Ez  ellenvetés  annak  idejében  meg  volt  czáfolva  ; 
de  egyike  levén  az  ijxiregyesületi  terv  fogalmazóínak,  jogo- 
sítva érezzük  magunkat  némi  önmegnyugvással  említeni, 
hogy  ha  még  valamire  szükségünk  volt  volna,  mi  az  ipar- 
egyesületi  eszmének  igen  practicus,  igen  korszerű  s  a  teendők 
sorába  nagyon  is  beillő  mivolta  mellett  bizonyságot  tegyen, 

azt  a  vámegyesületi  kérdésnek  fontolgatásában  teljes  mér- 
tékben  feltalálnék. 

Szeretnők,  hogy  a  mit  most  irunk,  iparűzö  polgártár- 
saink tudomására  is  eljutna,  mert  náluk  óhajtanánk  legin- 
kább tettleges  részvétet  az  iparegyesületnek,  minthogy  irva 
van,  hogy  a  ki  magán  segít,  az  Isten  azt  segíti  meg  ;  —  ezért 
írjuk  jelen  sorainkat  tárgyhoz  alkalmazottan,  egészen  más 
hangon,  mint  midőn  például  legdrágább  kincsünk,  megyei 
szerkezetünk  fölött  felvonuló  fellegek  az  országos  nyilván  jog 
magasabb  regióiba  intenek.  Legyen  hát  szabad  igénytelen 
egyszerűséggel    két    dolgot    említenünk. 

Nem  régiben  akalmunk  vala  kereskedési  viszonyaink 
felöl  egy  igen  értelmes  külföldi  gyámokkal  szólani,  ki  éven- 
ként egy  pár  százezer  forint  áru  papirost  ad  el  Magyar- 
országban, ki  tehát  csupa  merő  philantropismusból  hazánkra 
nézve  abban  véli  a  boldogság  titkát  fekünni,  ha  sok  lent  s 
kendert  termesztve,  azt  nyersen  kivisszük,  s  vászonalakban 
két-háromszoros  áron  visszahozzuk,  majd  ismét  becstelen 
rongydarabokban  olcsón  kivisszük,  hogjí  mint  szép  papirost, 
köteget  40 — 50  p.  frt jávai  újra  behozzuk,  rajta  —  például 
a  Pesti  Hirlap-hól  (melyhez,  olvasóink  mostani  számához 
képest,  egy  millió  ívnél  többre  van  évenként  szükségünk)  — 
Frankfurtban  öntött  betűkkel,  Bécsben  készült  gyorssajtón 
mintegy  5000  példányt  nyomandók.  —  Ez  a  jó  úr  nekünk 
ígjí  szólott  :  »Magyarország  nem  alkalmas  a  gyáriparra, 
mert  dologértő  emberek  híjával  van.  Angliában  azért  áll 
a  gyár-  s  kézműipar  oly  magasan,  mivel  minden  foglala- 
tosságra ahhoz  értő  ember  bőven  akad  s  egynek  betegsége, 
halála,  vagy  kilépése  más  által  nyomban  pótoltathatik. 
Ellenben  például  Austriában  a  státusnak  különös  ótalma 
mellett  már  rég  ideje,  hogy  gyárak  keletkeztek  :  de  a  nép- 
ségnek gyáriparossá  változása  mégis  oly  nehezen  megy,  s 
oly  sok  időt  kíván,  minélfogva  nem  ritkán  egész  műiparos 
vállalatoknak  folyamatban  tartását  s  ez  által  egész  vidékek 
keresetmódját  egyetlen  ügyes  ember  jelenléte  föltételezi. 
Ezért  tehát  Magyarországban  műiparról  gondolkozni  sem 
lehet. «  Midőn  ezen  ellenvetést  hallók,  azonnal  eszünkbe 
jutott  az  ipar  egyesület,  s  azt  gondolok,  hogy  mégis  csak 
igen  jól  cselekszenek,  kik  ezen  egyesület  által  a  hasznos 
ismereteknek  általában,  különösen  pedig  a  műiparos  nép- 
osztálynál terjesztésére,  gyarapítására  az  első  lépést,  maga 
után  majd  nagyobbakat,  sikeresbeket  vonandót,  megtenni 
iparkodnak  ;  csak  azt  sajnáltuk,  hogy  e  végetlen  nagy  hiány 
kipótolásán  törekedni,  ily  későn  jut  eszünkbe.  Mert  hiszen 
abból,  a  mit  gyárnok  barátunk  monda,  hogy  t.  i.  mi  nem 
értünk  a  műiparhoz,  csekély  nézetünk  szerint  józanon 
semmi  de  semmi  más  nem  következik,  mint  csupán  az,  hogy 

tanulnunk  kell,  s  azért  hő  kebellel  fogadnunk  minden  gon- 
dolatot, meleg  részvéttel  pártolnunk  minden  ügyekezetet, 
mely  módot  s  alkalmat  kivan  nyújtani,  hogy  tanulhassunk, 
hogy  közöttünk  a  hasznos  ismeretek  terjedjenek.  Hasonló- 
képen abból,  hogy  ezeknek  elterjedésére  sok  idő  kell,  koránt- 
sem az  következik,  hogy  hozzá  se  fogjunk,  hanem  inkább 
az,  hogy  minél  hamarább  hozzá  fogjunk  s  annyival  nagyobb 
ügyekezettel,  a  mennyivel  később  kezdettük,  miszerint  a 
mulasztott  időt,  mennyire  lehet,  helyrehozzuk.  Ennénk-e 
ma  gyümölcsöt,  ha  apáink  azért,  mivel  a  fának  hogy  gyü- 
mölcsözzék, sok  idő  kell,  nem  ültettek  volna  gyümölcsösöket  ? 
Aztán  nincs  gyorsabban  kamatozó  tőke,  mint  a  tanulmány, 
kivált  midőn  arra  van  számítva,  hogy  nyomban  gyakorlati 
életbe  menjen,  s  a  mint  az  iparegyesületnél  czéloztatik,  a 
kézművesek  műhelyeit  elevenítse.  Ki  tudja,  hány  oly  tehet- 
ség rejtezik  ezen  műhelyekben,  melynek  csak  egy  gyújtó 
szikrára  van  szüksége,  hogy  a  körülte  most  észrevétlenül 
ellebbenő  tüneményekből  a  honi  műiparnak  gazdag  jöven- 
dőt készítsen  ?  Mert  a  kellő  ismeretekkel  előkészített  ember 
gyakran  a  legparányibb  körülményből  a  természetnek  egy 
még  ismeretlen  titkát  képes  ellesni.  Nézzük  például  minő 
roppant  hatalommá  vált  a  gőzerő  az  utolsó  félszázad  alatt  ; 
mondhatnók  a  távolságot  megsemmisíti,  s  a  gyarló  ember- 
nek isteni  erőt  kölcsönözött,  s  pedig  eredete  a  ne  vétségig 
csekélység  volt.  Fulton,  egy  amerikai,  theához  vizet  főzött, 
s  látta,  miként  a  gőz  az  edény  fedőjét  felemeli,  lezárta  tehát 
ismét  és  ismét,  s  mindig  nagyobb  gondial  a  födelet,  de  a 
gőz  újólag  fölemelé  ;  végre  jó  nehéz  nyomadékot  tőn  a  fedőre, 
melyet  a  gőz  nem  birván  fölemelni,  magát  az  edényt  szét- 
pattantotta ;  —  s  a  gőz  ereje  fel  lón  találva.  Végre  még  azzal 
is  biztatók  magunkat,  hogy  hiszen  még  a  virágzó  Anglia 
sem  lett  egyszerre  azzá,  a  mi  most.  Kezdeni  kell,  hogy  vég- 
hez érjünk.  Eszünkbe  jut  itt  egy  kis  történet  a  híres  Franklin 
életéből,  öt,  a  philadelphiai  szerény  könyvnyomtatót,  kiről 
írva  van,  hogy  egektől  a  mennyköveket,  s  a  tyrannoktól 
a  kormánypálczát  elragadá,  őt  polgártársai  az  északameri- 
kai szabadság-háborút  megelőzött  mozgalmak  alatt  biztosul 
Angliába  küldöttek.  Északamerika  gyarmat  vala,  mely  az 
anyaországot  ellátta  nyerstermékekkel,  s  ezért  kényszerítve 
volt  minden  kéz-  és  gyárműveket  Angliától  vásárolni  ;  mert 
hiszen  az  angol  parlamentben  még  Lord  Chatam  és  Lord 
North  idejében  is  nyíltan  kimondatott,  miképen  Észak- 
amerikának nem  kell  megengedni,  hogy  otthon  csak  egyet- 
lenegy patkószöget  is  készíthessen.  A  tisztes  Franklin 
tehát,  mint  mondók,  Angliába  küldetek,  s  az  alsóház  sorom- 
pói előtt  több  órákon  át  vallattatott  az  amerikai  viszonyok- 
ról. Utolsó  kérdésül  azt  tette  fel  neki  az  alsóház  elnöke  : 

Mibe  helyezik  az  amerikaiak  büszkeségöket  ?  És  Franklin 
felelt :  Abba,  hogy  ócska  ruháikat  mindaddig  hordják,  míg 
magok  képesek  lesznek  magoknak  újakat  készíteni.  Amerika 
e  feleletet  megértette  és  szabaddá  lőn. 

A  másik  körülmény,  melyet  említeni  akarunk,  e  követ- 
kező. Nemrégiben  alkalmunk  volt  látni  a  herendi  porczellán- 
gyár  készítményeit,  úgy  közönséges  használatra  valót,  mint 
a  legpompásabb  fény  darabokat,  különösen  a  herczegprimás 
számára  készített  asztali  edényeket.  És  midőn  a  műnek 
szépségét,  csinosságát  örömmel  szemlélnők,  s  egy  pár  tányér- 
nak, sőt  leveses  tálnak  is  földreejtéséből  szilárdságáról  is 
meggyőződnénk,  s  e  mellett  árát  is  ahhoz  képest,  melyet 
most  külföldi  művekért  fizetünk,  igen  jutányognak  talál- 
tuk, kérdezők  :  »Van-e  nagy  keleté  a  derék  gyárműveknek  ?« 
s  a  felelet  volt  :  »Még  nem  igen  van,  mert  nincs  út,  mód, 
alkalom  a  nagy  közönséggel  megismertetni*.  És  nekünk 
ismét  eszünkbe  jutott  az  i^Dar egyesület,  és  ismét  gondolok, 
mi  nagyon  jótékony  hatással  lehetend  az  a  honi  műiparra, 
ha  jövő  augusztusi  pesti  vásárkor  a  legelső  iparműkiállítást 
létesíthetjük  ;  honi  gyártmányainkkal  a  nagy  közönséget 
megismertetjük,  jelesebb  műiparos  polgártársainkra  figyel- 
mesekké leszünk,  kivetkőzünk  az  előítéletből,  hogy  a  mi  honi, 
az  már  csak  azért  is  rossz,  s  midőn  nem  egy  derék  tehetség, 
mely  most  illatát  pusztában  vesztegető  virágként  sötétség- 
ben senyved  észrevétlenül,  rég  hasztalan  sóvárgott  mélta- 
tásban részesül,  e  méltatásban  egyszersmind  ingert  talál, 
magának  s  a  honnak  közös  javára  előbbre  törni  a  derék 
pályán  ;  lehetetlen  nem  reméllenünk,  hogy  ha  egyszer  az 
iparegyesület  megkezdheté  munkálódását,  azok,  kik  azt 
becses  részvétükkel  ápolák,  már  a  legközelebbi  időben  is 
bőven  jutalmazandva  érzendik  magokat  hazafiúi  buzgal- 
mukért. 

Az  iparegyesület  hát,  ez  idén  mindenesetre  megkez- 
dendi  munkálódását,  csakhogy  működését  pénzerejéhez 
kénytelen  alkalmazni,  s  ezért  a  teendőket  fokozatokra  osz- 
tani. De  a  hasznos  ismeretek  terjesztése  is  mindenesetre 
még  e  tavaszszal  megkezdetik,  s  augusztusban  az  első  ipar- 
műkiállítás is  létre  hozatik.  Azonban  ehhez  is  pénz  kell,  tete- 
mes pénz,  s  pedig  az  aláírási  íveknek  még  ötödrésze  sem 
került  vissza.  Ez  mondhatlanul  hátráltatja  munkálatunkat. 

Pótlék  a  vámszövetségi  kérdésliez*) 

IVIidőn  azon  kérdést  fejtegetnők,  vájjon  a  német  vám- 
szövetséghezi  csatlakozás,  ha  már  nemzetiségünket  veszé- 
lyeztetné, s  a  honi  műipar  fölvirágzásának  még  lehelségét 
is  örökre  semmivé  tenné,  legalább  azon  kilátással  biztat- 
hat-e, hogy  nyerstermékinknek  nyit  valami  nevezetes  nagy 
vásárpiaczot  ?  mely  legalább  azokat  elégitse  ki,  kik  nem 
akarják  hinni,  hogy  a  magyar  szorgalom  is  hivatva  van, 
mint  más  akármelyik,  egykor  a  »szamárhidan«  túlkelni,  s 
nem  mindig  és  örökké  csak  nyersbőrt  adni  el,  hogy  kiké- 
szítve kétszeres  áron  visszavegye,  —  midőn,  mondom,  e 
kérdést  fejtegetnők,  némi  statisticai  adatokkal  is  bizonyi- 
tánk,  hogy  némely  termékeink  eladhatása  végett  nincs 
szükségünk  a  német  vámszövetséghezi  csatlakozásra, 
másokra  —  mint  például  gabonánkra  —  nézve  pedig  a  csat- 
lakozással vásárt  nem  nyernénk.  Nem  lesz  talán  érdektelen 
ez  adatokat  némileg  kiegészítenünk.  A  mi  a  gabonát  illeti  : 
még  csak  azt  kívánjuk  megjegyezni,  hogy  miután  —  a  mint 
már  megmutatánk  —  a  német  vámszövetséghez  csatlakozni 
annyit  tenne,  mint  Anglia  piaczát  elzárni  magunk  előtt, 
a  gabona  igen  nagy  tekintetet  érdemel,  mert  a  gyapjú  után 
ez  hoz  be  most  is  legtöbb  pénzt  hazánkba,  s  föJdbirtoki  és 
kereskedési  viszonyainknak  kedvezőbb  elintézése  után  még 
sokkal  többet  hozhat  be.  A  gabonának  ezen  fontosságáról 
nem  fogunk  kételkedni,  ha  meggondoljuk,  hogy  az  austriai 
birodalomba  kivitt  magyarországi  termékek  ára  tett  1837-ben 
47  millió  878,435  frtot,'s  ebből  a  gyapjú  21.090,886  frtot,  a 
gabona  8.186,982  frtot,  s  így  a  gyapjút  kivéve,  minden  egyéb 
együttvéve  alig  tett  kétszerannyit,  mint  a  gabona  maga. 
így  1838-ban  is  az  egész  kivitel  tett  61.684,121  frtot,  s  ebből 
a  gyapjú  27.683,443  frtot,  a  gabona  10.897,832  frtot.  Iliből 
természetesen  következik,  hogy  igen  sok  kedvezéseknek 
kellene  más  termékekre  nézve  halomra  gyűlniök,  míg  oly 
kereskedési  szövetkezés,  mely  gabonánkra  kártékonyán 
hatna,  nyereségesnek  mondathatnék. 

A  mi  2.  nyerstermékeink  legbecsesbikét,  a  gyapjút 
illeti,  erre  nézve  elég  annyit  ismételnünk,  hogy  miután  a 
német  vámszövetség  belföldi  gyáripar  emelésre  van  számítva, 
ebből  természetesen  következik,  hogy  minden  nyerstermék- 
nek, mit  a  gyáripar  feldolgozhat,  vámmentes  bevihetését 
önérdeke  tekintetéből  elvűi  kellett  elfogadnia.  Azonban, 
hogy  kitessék,  minden  műiparvirágzás  mellett  is  minő 
nagy    szerepet    játszik    még    mindig    külkereskedésében    a 

iiyerstermékeladás,  a  következő  adatokat  iktatjuk  ide  : 
1835 — 36 — 37-ben  közép  számvetéssel  bevittek  a  szövet- 
séges státusok  évenkint  139,870  mázsa  nyers  gyapjút, 
kivittek  ellenben  150,224  mázsát,  s  igy  a  magok  saját  tenyész- 
téséből 11  ezer  mázsát  még  mindig  nem  tudtak  feldolgozni. 
Nem  is  lehet  másképen,  mert  Poroszország  kétharmadát 
teszi  ,a  szövetséges  státusoknak,  s  ez  többnyire  csak  durva 
lengyel  gyapjút  viszen  be,  mintegy  12  procentumát  saját 
termékének,  melyet  azonban  távolról  sem  képes  hon  fel- 
használni ;  mert  az  utóbbi  évek  egyikében  Poroszhon 
tenyésztett  gyapjút  278,254  mázsát,  bevitt  61,426-ot,  össze- 
sen 339,680  mázsát  ;  miből  azonban  114,117  mázsát  kivitt  ; 
s  így  csak  225,563  mázsát  dolgozott  fel,  azaz  52,691  mázsá- 
val kevesebbet,  mint  a  mennyit  maga  tenyésztett.  A  fel- 
dolgozottból pedig  minden  lakosra  csak  1^  font  fogyasztás 
esik  ;  holott  az  általában  úgy,  valamint  aránylag,  sokkal 
népesebb  Angliában  Mac-Culloch  szerint  minden  fejre  4  font 
gyapjúfogyasztás  számíttatik. 

A  mi  3.  a  magyar  bortermesztést  illeti  :  ez  legvilágo- 
sabban mutatja,  hogy  nincs  kül kereskedési  piacz,  mely  a 
belföldi  fogyasztással  felérhetne.  Honunkban  a  bortermesz- 
tés mestersége  igen  alacsony  fokon  áll  ;  igen  kevés  kivé- 
tellel elmondhatjuk,  hogy  kezelésünk  a  szőlővessző  ültetésé- 
től egész  addig,  míg  kancsóra  szűrjük,  gyökeresen  hibás. 
Intensive  tehát  bortermesztésünk  virágzása  még  igen  sok 
kívánni  valót  hagy  :  de  már  extensive  talán  többet  is  ter- 
mesztünk, mint  kellene  ;  mert  sok  oly  helyütt  is  termesz- 
tünk, hol  egy  kis  gyümölcsös-,  vagy  egy  kis  szedres-kert 
fáradságunkat  csakugyan  jobban  jutalmazná.  És  miért  mind- 
ezt ?  Mert  a  belfogyasztás  iszonyú  nagy.  A  statisticusok 
Magyarország  bortermesztését  középszámvetéssel  30  millió 
akóra  teszik  ;  miből  külkereskedésre  alig  megyén  4 — 5  millió; 
25  millió  akót  benn  az  országban  fogyasztunk  el  :  tehát  min- 
den fejre,  apraját  nagyát,  tücskét  bogarát  összevéve,  l-j^ 
akót  !  Pedig  tudjuk,  hogy  a  legnépesb  vármegyékben  a 
köznép  nagyrésze  bort  tán  egész  életén  át  sem  izlel ;  mert 
—  hála  közlekedés  könnyítésérőli  gondosságunknak  —  a 
szállítás  oly  drágává  teszi,  hogy  az  olcsóbban  részegítő 
pálinkával  a  vetélkedést  ki  nem  állhatná.  No  már  azt  kény- 
telenek vagyunk  elismerni,  hogy  a  vámszövetséghezi  csatla- 
kozás borainkra  nézve  némi  vásárral  kecsegtethet.  Jelenleg, 
úgyszólván,  egészen  vásár  nélkül  vagyunk.  Az  Orosz  biro- 
dalom mindent  elkövet,  hogy  boraink  oda  ne  juthassanak, 
a  szerencsétlen  Lengyelhon  szegény  és  ahhoz  orosz  tarto- 
mány ;  Galiczia  nem  orosz  tartomány,  de  szintúgy  szegény  ; 
Austriát  az  ottani  bortermesztők  védelméül  magasra  rúg- 
tatott határvám  miatt  elzártnak  tekinthetjük  ;  Svédhonban 

borainkat  épen  nem,  Angliában  csak  névről  ismerik  ;  s  az  a 
bizonyos  vállalkozási  szellem,  minélfogva  piaczot  keresnénk 
termesztményinknek,  nemünket  még  eddig  nem  szállá  meg. 
A  francziák  e  részben  egészen  más  emberek.  Engedni  nem 
tudó  törekvésük  következtében  ellenünk  fordult  a  világ- 
izlés,  s  ez  ellen  oly  nehéz  minden  küzdés,  hogy  még  saját 
honi  asztalainkról  is  leszorítja  legjobb  magyar  borainkat. 
De  tegyük  fel,  hogy  például  Anglia  megízlelné  a  magyar 
bort  :  ez  még  rajtunk  egyáltalában  nem  segíthetne  ;  mert, 
ha  nem  csalatkozunk,  IV.  György  6-ik  statútumában  az  a 
rendelet  foglaltatik,  hogy  Angliában  nem  szabad  másképen 
bort  bevinni,  mint  vagy  angol,  vagy  azon  országbeli  hajón, 
melyben  a  bor  termett  volt,  s  a  hajónak  semmi  esetre  sem 
szabad  60  tonna  (1200  mázsa)  terhünél  kisebbnek  lenni. 
No  már  angol  hajó  bort  innen  nem  vihet,  mert  üresen  kel- 
lene ide  jönnie,  miután  mi  Angliától,-  úgyszólván,  semmit 
sem  vehetünk  ;  magyar  hajó  pedig  —  —  boldog  Isten  ! 
Látták-e  valaha  Londonnál  a  magyar  három  színt  lobogni  ? 
Ily  hetyzetben  nem  tagadhatjuk,  hogy  a  német  vámszövet- 
séghezi  csatlakozás  borainknak  talán  némi  vásártért  nyit- 
hatna, ezt  azonban  legjobb  esetben  sem  remélhetjük  oly 
nagynak,  hogy  a  nyereségtelen  conjunc túrákat  ellensúlyozni 
képes  lenne  ;  és  pedig  azért  nem  :  mivel  1.  a  német  vám- 
szövetséges státusok  magok  is  igen  sok  s  igen  jó  bort  ter- 
mesztenek, s  azokat  szerte  a  tartományokba  könnyebben 
szállítják,  mint  mi  a  magunkét  szállíthatnók  ;  2.  mivel  a 
franczia  ízlés  itt  is  diadalmaskodott,  s  ámbár  egy  mázsa 
borra  8  tallér  vám  van  vetve,  mégis  évenkint  1.600,000 
tallér  értékű  franczia  bor  vitetik  be.  Nevezetesen  Porosz- 
országba, mely  csak  681,741  akó  bort  termeszt,  a  déli  német 
tartományok  borait  vámmentesen  lehetne  bevinni,  még- 
sem képesek  a  magas  vámmal  küzdő  franczia  borokat  a 
divatból  kiszorítani  elannyira,  hogy  1838-ban  Poroszországba 
178,584  mázsa  franczia  bor  vitetett  be,  s  déli  Németország- 
ból alig  valami.  Ezen  tüneményt  egyrészről  az  izlési  szokás 
hatalma,  másrészről  a  tengeri  szállítás  olcsósága  elegendő- 
leg  kimagyarázza,  oly  két  körülmény,  mely  miellenünk  is 
fordulna,  miként  most  déli  Németország  ellen  fordul  ;  úgy, 
hogy  ennélfogva  igen  nagy  piaczra  a  szövetséges  státusok 
északi  részében  sem  számolhatunk  ;  délszakon  pedig  már 
épen  nem,  mivel  itt  a  bor  termesztés  ekkorig  is  szép  virág- 
zásban volt,  most  pedig  még  naponként  előbbre  halad. 
Végre  3.  a  bajor  sör  annyira  azonítva  van  a  német  nép 
mindennapi  gondolatával,  s  annyira  összeforrt  ízlésével, 
hogy  a  borivásnak  igen  sokkal  nagyobb  elterjedésére  szá- 
mítani aligha  lehet. 

Negyedik   főczikk   a   dohány.   Legkisebb   kétséget   sem 

szenved,  hogy  dohánytermesztésünkre  a  német  vámszövefc- 
séghezi  csatlakozás  igen  kedvezőleg  hathatna.  Igaz  ugyan, 
hogy  Pfalz,  Bajorország  Rajnamelléke,  egyr észben  Würtem- 
berg,  Hessen  (Nürnberg  és  Schwabach  körül),  sőt  maga 
Poroszország  is  sok  dohányt  termeszt.  A  német  dohány 
azonban  a  világnak  minden  dohánya  közt  a  legrosszabb, 
s  mint  ilyen  sem  képes  csak  távolról  is  a  szükséget  fedezni. 
A  szövetséges  státusok  összes  dohányfogyasztása  45  millió 
fontra  (450,000  mázsára)  számíttatik  ;  erre  1838-ban  221,109 
mázsa  külföldről  hozatott,  s  az  ezért  bevett  vám  ^Iiqq  részét 
tette  azon  czikkekből  bevett  egész  vám  jövedelemnek,  melyek 
a  belföldi  termesztéssel  vetélkednek.  A  dohányra  nézve 
mindazáltal  megjegyezni  kívánjuk,  hogy  miután  hazánk 
Európában  alkalmasint  legjobb  dohányt  képes  termeszteni  ; 
ha  oda  visszük  dohánytermesztésünket,  hogy  becsaránylag 
az  amerikaival  vetélkedhetünk,  Európában  mindenütt  pia- 
czot  találhatunk  termesztményünknek,  csak  közelítsük  hazán- 
kat Fiúméhoz,  hogy  a  szállítás  költségei  ne  lehetlenítsék  a 
kivitelt.  Nekünk  úgy  tetszik,  hogy  a  magyar  dohánynak 
jövendője  nem  annyira  Német-,  mint  Olasz-  s  kivált  Fran- 
cziaországra  mutat.  E  részben  azonban  mezei  gazdaságunk- 
nak még  sok  tennivalója  van  ;  még  egyáltalában  nem  tétet- 
tek kísérletek,  minő  vegyületü  földben  közelíthetjük  meg 
amerikai  dohánymaggal  leginkább  az  amerikai  dohány  minő- 
ségét, s  minő  művelési  móddal  távoztathatjuk  el  leginkább 
a  magyar  dohánynak  azon  rossz  természetét,  miszerint  kocsa 
s  ér-vastagsága  miatt  a  világkereskedésben  nem  kedveltetik. 
Erősen  hisszük,  hogy  a  magyar  gazdasági  egyesületnek 
honunk  egykor  erre  nézve  is  sok  köszönettel  tartozandik. 
Dohányról  szólva,  nem  teszünk  talán  kellemetlen  dolgot, 
ha  néhány  szóban  elmondjuk,  miként  állunk  ez  igen  neve- 
zetes czikkre  nézve  Austriával,  a  mi  annyival  inkább  érde- 
kelhet, mivel  a  monarchia  határain  kivül  eladott  dohány 
legalább  1839  előtt  említést  is  alig  érdemel.  1835-ben  a 
kivitt  49,742  mázsa  magyar  dohány  értéke  505,094  frt  volt, 
1837-ben  23,334  mázsára  s  ennek  ára  239,949  frtra  növeke- 
dett. A  min  épen  nem  csudálkozik,  a  ki  tudja,  hogy  a  magyar 
dohány  annyira  nem  fedezé  a  monarchia  szükségét,  misze- 
rint 1835-ben  még  6.324,138  forint  értékű  dohány  hozatott 
be  külföldről  a  monarchiába,  mi  azonban  1837-ben  1.687,534 
frtra,  1838-ban  pedig  ép  394,440  frt  értékű  3029  mázsára 
szállott ;  mit  Becher  statisticájából  már  csak  azért  is  érde- 
kesnek véltünk  kijegyezni,  hogy  az  árnak  véghetetlen  kü- 
lönbsége szemünkbe  tűnjék.  Egy  mázsa  magyar  dohány 
mintegy  10  p.  frt,  míg  egy  mázsa  külföldi  (természetesen 
többnyire  czigarrók)  100  p.  frtnál  többe  került  ! 

Austriában  tehát,  a  mint  tudva  van,  a  dohány  (mikép 

nálunk  a  só)  kir.  monopólium.  A  monarchiában  8  aeraria- 
lis  dohánygyár  van,  névszerint  :  Hainburg,  Sedlez,  Göding, 
Winiki,  FiirstenfeJd,  Milánó,  Velencze  és  Ragusában.  E  gyá- 
rak mostani  statisticájáról  nem  lévén  adataink  kezünknél, 
1825-re  megyünk  vissza.  Ekkor  a  dohánygyárak  hivatal- 
körében 1922  gyármunkás,  de  2447  felvigyázó  s  530  főtiszt 
volt  hivatalban.  Az  egész  gyártásnak  értéke  tett  17.600.000 
váltó  frtot,  a  költség  10.300.000  s  így  tiszta  nyereségül 
7.300,000  váltó,  vagyis  2.920,000  pengő  frt  maradt.  No  már 
1837-ben  1.049,374,  1838-ban  pedig  3.264,870  frt  értékű 
dohány  vitetett  be  törvényes  utón  Magyarországból  Aus- 
triába.  Középszám  vetéssel  tehát  föl  lehet  venni  két  milUó 
pengő  frt  értékűt,  vagyis  a  fentebbiek  szerint  10  p.  frtot 
számítván  egy  mázsára,  200  ezer  mázsát  =  20  millió  font  ; 
miből  az  következik,  dogy  ha  megszűnnék  az  egyedárúság 
s  a  dohánykereskedés,  minden  fontra  9  kr  határvámot  vetve 
megengedtetnék,  az  aerarium  ezen  mérséklett  vám  meUett 
is  csak  a  törvényes  úton  bevitt  dohányból  3  miUió  p.  frtot 
venne  be,  tehát  annyit,  mennyit  az  egész  monopoKum  be- 
hoz. De  ha  meggondoljuk,  hogy  ily  vám  mellett  a  dugárú- 
ságnak  lehetlen  volna  meg  nem  szűnni,  s  a  most  becsempé- 
szett mennyiséget  és  azon  szaporodott  fogyasztást,  melyet 
ez  árcsökkenés  természetesen  eszközölne,  ismét  200,000 
mázsára  tesszük,  a  szabad  kereskedés  6  milhó  frt  vámot 
jövedelmezne,  míg  a  monopohum  tömérdek  zaklatás  és 
erkölcsi  baj  kíséretében  csak  3  milliót  jövedelmez  !  ! 


Jíemzetiség  és  kereskedési  szövetkezés.*) 

Nemzetünk  kereskedési  érdekeiről  nyilvánított  nézeteink 
ellenzésre  találtak.  A  Hirnök-heji  \ét  szózat  emelkedék, 
oknvomadékos  mind  a  kettő,  s  egyik  egy  férfiú  nevének, 
másik  egy,  bár  névtelen,  de  nem  ismeretlen  névjegyének 
tekintélyétől  támogatva,  melyeknek  örömest  hódolnánk,  ha 
szabad  férfiakat  szabad  véleményökben  az  okok  túlnyomó 
súlyán  kívül  valami  megingathatna.  De  ha  bár  nincs  tárgy, 
mely  fölötti  elmélkedésünknél  erősebben  éreztük  volna  a 
tévedhetés  önbizalmatlan  kételkedését,  mert  éreztük  a  tárgy- 
nak kimondhatatlan  fontosságát  :  meg  kell  mégis  valla- 
nunk, hogy  távol  az  öneszmék  majomszereimétől,  vetők 
mérlegre  ok  és  ellenok  nyomadékait,  és  véleményünk  ugyanaz 
maradt ;  tudniillik,  hogy  valamint  a  németföldi  kisebb  tar- 
tományok szabad  belkereskedéssel  egy  közös  vámszövet- 
ségbe egyesültek,  úgy  Magyarországnak  nem  kevesbbé,  mint 


*)  Az    1842-iki   »Pe8ti  Hirlap«   120-ik  számából.  K.  F. 

az  austriai  birodalom  tartományainak  közös  érdeke  ez  egy 
fejedelmet  uraló  nagy  egésznek  egy  hasonló  vámszövetségbe 
összeforrását  tanácsolja,  de  a  német  vámszövetséghezi  csat- 
lakozás fejlődésünk  jelen  állapot jában  jövendőnket  veszé- 
lyeztetné, s  több  kárt,  mint  hasznot  okozhatna.  Sőt  bővebb 
fontolgatás  után  nem  kétségeskedünk  azt  is  kimondani, 
hogy  —  kivévén  talán  Lombardiát  s  némely  határszéli 
szűk  szeletecskét  —  magának  az  austriai  birodalomnak  is 
kárára  válnék  e  csatlakozás.  S  ez,  anyagi  szempontból  véve, 
tán  még  bizonyosabb  mint  amaz.  Mert  a  Quesnay-Smith- 
féle  úgynevezett  kereskedési  szabadságnak  legbuzgóbb  hősei 
is  elismerik  ;  sőt  cosmopoliticus,  tehát  antinationális  theo- 
riájok  egyik  főbb  gyámokát  abban  keresik,  hogy  a  mely 
országnak  műipara  prohibitiv  rendszerre  van  alapítva^  annál 
a  szabad  vetélkedés  kizárása  igen  sokáig  kénytelenséggé 
válik.  Már  pedig  az  austriai  tartományok  gyáripara  teljes 
tilalomhoz  közelítő  magas  védvámok  ótalma  alatt  keletke- 
zett, különféle  akadályok  miatt  azonban  nagy  részben  még 
oly  magas  fokon  nem  áll,  hogy  a  német  szövetség  fejlet- 
tebb gyáriparával  győzelmesen  vetélkedhetnék  ;  s  így  hacsak 
logicájokat  meg  nem  tagadják,  mind  a  két  ellenséges  theoria 
védői  kénytelenek  elismerni,  hogy  az  austriai  birodalom  a 
német  vámszövetséghezi  csatlakozással  piaczot  inkább  veszít, 
hogy  sem  nyer.  Ez  fontolgatásunk  végeredménye.  Meg  kell 
azonban  vallanunk,  hogyha  szellemi  érdekek  magasb  szem- 
pontjára emelkedünk  s  ha  csakugyan  igaz  volna,  mit  nem- 
rég a  frankfurti  Journalból  idézénk,  t.  i.  hogy  Austria  poli- 
tikáját mindig  főképen  német  nemzetiségi  szempontból  irá- 
nyozá  :  gondolkozásunk  végeredménye  Austriára  nézve  ép 
oly  bizonyosan  megváltoznék,  mint  a  minő  tagadhatlan, 
hogy  a  nemzetek  kifejlődésének  szellemi  alapokra  kell  épül- 
niök.  De  ha  ezen  frankfurti  nézet  valósággal  több  volna, 
mint  a  divatos  germanomániának  egy  kis  számított  kaczér- 
kodása  :  úgy  nekünk  magyarokul  kétszeres  okunk  van  vi- 
gyázni, hogy  a  német  nemzetiség  vontatókötelére  ne  ke- 
rüljünk. 

De  hiszen  aggodalmunk,  melyet  a  német  vámszövetség- 
hezi csatlakozás  esetére  nemzetiségünk  jövendője  iránt  nyil- 
vánítánk,  beteges  f élénkségnek  —  s  mit  tudom  én  minek  — 
bélyegeztetek,  és  tudva,  hogy  a  sértett  önérzet  a  magyar- 
nál azon  Achilles-sark,  melyet  Styx  vize  sebezhetlenné  nem 
edzett  meg,  szemünkre  vettetik,  miképen  mi  a  helyett,  hogy 
a  magyart  szabadon,  büszkén  s  belső  ereje  és  nemzetisége 
teljes  érzetében  léptetnők  fel,  inkább  sánczok  mögé  vonu- 
lunk, mi  nem  mutat  bizodalmat  a  nemzet  belére j éhez.  Tly 
ellenvetést  olvasva,  újra  végigfutók,  mit  e  tárgyról  írtunk 
volt,  és  nem  tagadjuk,  hogy  a  nemzetiségről  mondottakban 


273 


akadtunk  némely  lángszavakra,  miknek  talán  némely  sza- 
tócslélek  hitellajstromában  rovatuk  nincs  ;  de  mi  büszkék 
vagyunk  az  érzelemre,  mely  ama  szavakat  tollúnkba  önté  ; 
mi  túléltnek  hinnők  életünk  becsét,  ha  e  srent  szónál : 
^nemzetiség  !«  lobogó  enthusiasmussal  nem  dagadozna  már 
fel  kebelünk,  nevesse  bár  ez  enthusiasmust,  a  ki  nevetni 
nem  szégyenli.  Ámde  a  szív  ime  religióját  velőnk  értelme 
meg  nem  tagadja.  Lássuk  egy  kissé  ez  állapotot.  Okaink 
ellenére  Schweiz  háromnyelvű  kantonai  hozatnak  fel,  melyek 
kereskedési  szabadság  mellett  nemzetiséget  nem  cseréltek  ; 
és  felhozatik,  hogy  az  austriai  örökös  tartományokban  töké- 
letes kereskedési  szabadság  uralkodik,  s  az  olasz  mégis  olasz 
marad  ;  és  egy  nagyérdemű  hazafi,  kinek  kebele  honért  s 
nemzetiségért  nem  kevesbbé  hőn  dobog,  mint  akárkié,  elle- 
nünk veti  :  hogy,  ha  német  tartományokbeli  300  éves  poli- 
tikai összeköttetésünk  nem  semmisíté  meg  nemzetiségün- 
ket, 6  éves  kereskedési  szerződéstől  nincs  mit  tartanunk. 
Mi  ez  ellenvetésekben  az  egyenvonalnak  practicus  alapját 
nem  találjuk  ;  min  senki  sem  csudál kozandik,  ha  megemléke- 
zik, mi  az,  a  miben  velünk  nézeteink  ellenei  egyetértenek  ? 
Elismerik  ugyanis,  hogy  a  német  vámszövetség  szorosan  és 
kirekesztőleg  német  nationális  alapon  épül ;  elismerik,  hogy 
a  leghatalmasabb  lépés,  mely  a  német  nép  egy  nemzetté 
olvasztására  valaha  történt  ;  és  elismerik  azt  is,  hogy  hazánk 
műiparos  polgársága  s  országos  kereskedésünk  lényegileg 
német  ;  no  már  kérdezzük  :  mit  nyomhatnak  holmi  hetero- 
gén példák  e  három  elismert  tény  kombinált  hatásának  elle- 
nében ?  Az  austriai  birodalom  a  legkülönbözőbb  nemzetisé- 
gek aggregátuma  ;  egy  ily  testületnek  ereje  nem  a  nivellá- 
tióban  feküszik,  s  midőn  egy  hatalmas  lángész  ezt  vette 
irányul,  rázkódtatásokat  idézett  elő  és  ebben  van  a  kulcs, 
miérthogy  nemzetiségünk  300  év  alatt  el  nem  enyészett  ; 
ebben  a  biztosíték,  miérthogy  el  nem  enyészend  a  jövendő- 
ben is,  bár  az  örökös  tartományokkal  vámszövetségbe  egye- 
süljünk, mert  ez  egyesületnek  nationális  alapja  nem  lesz, 
mint  van  a  német  vámszövetségnek  ;  ez  egyesület  nemzet- 
egységet sem  czélozand,  sem  eszközlend,  miként  a  német 
szövetség  czéloz  és  eszközöl.  Azonban  a  dicsekvés,  hogy 
nemzetiségünk  meg  nem  semmisült,  kissé  túlságos.  Mert 
hivatásunk  :  nemcsak  meg  nem  semmisülni,  hanem  élni  élet- 
vidoran,  .s  a  miért  milliók  szíve  dobog,  a  mire  vágyik  min- 
den érverés,  az  nem  nyomora  tengés,  hasonló  azon  gyává- 
hoz, ki  minden  mozdulatával  engedelmet  látszik  kérni, 
hogy  élni  mer  ;  hanem  kifejlés,  mely  felküzdje  nevünket  a 
polczra,  melyen  állani  Európa  népei  közt  megérdemeljük. 
És  ha  ezen  magasztos,  de  korántsem  túlságos  vágyihletés- 
sel a  múlt  időkbe  visszapillantunk  :  fogunk-e  kérkedni,  hogy 

nemzetiségünk  meg  nem  semmisült  ?  Avagy  felköltsük-e  a 
magyar  névre  hárult  szégyent,  gyalázatot,  mit  felejtenünk 
kellene,  mit  felejteni  szeretnénk,  de  ha  meghallgatjuk  a 
hangokat,  mik  a  fénypaloták  hölgy  termeiben  meghonosul- 
tak,  felejtenünk  még  most  sem  szabad  ?  Megsemmisülni  ! 
igenis  nemzetiségünk  meg  nem  semmisült ;  mert  azoknak 
gúnyja  előtt,  kik  egy  fénybogár-élet  egynapi  csillámaért 
eredetüket  megtagadák,  törpe  vityillókban  talált  menedé- 
ket ama  népnél,  melyre,  ha  nemzeti  jogokról  álmodoznék, 
minap  a  nagymihályi  kastélyból  színházi  mennykő  sodor- 
taték,  és  menedéket  talált  ama  köznemesség  szalmásfedelü 
faházaiban,  melyet  most  jutalomul,  hogy  a  hont  s  nemzeti- 
séget megtartá,  némely  bitang  szózat  a  külföld  előtt  marha- 
csordának kiált,  hon  pedig  egy  második  Servius  Tullius  a 
római  proletáriusok  curiatus  szavazatára  szeretné  sülyesz- 
teni.  Nem  a  közelmúltnak  ily  emlékezetével  és  a  jelennek 
ily  képeivel  szemeink  előtt,  üdülő  nemzetiségünk  korántsem 
erősödött,  korántsem  fejlett  még  annyira,  hogy  gyávaság- 
nak neveztethetnék,  ha,  nem  elégelve  benföldi  ellenségeit, 
még  egy  roppant  külelem  természetes  gravitatióját  is  maga 
ellen  botorul  felhíni  gondosan  óvakodnék.  Mi  a  schweizi 
cantonok  példáit  és  a  többit  is  igen  jól  tudók  ;  sőt  kár 
volt  oly  messze  menni,  lehetett  volna  közelebb  is  szinte 
igen  jó  példát  találni  :  Horvátország  600  év  óta  koronánk 
birtoka,  s  habár  nem  mondhatjuk,  hogy  különös  nagy  keres- 
kedést űznénk  vele  :  de  megosztok  vele  alkotmányunk 
minden  jó  voltát,  sőt  többet  mint  mindent,  s  ők  magyarokká 
mégsem  lettek,  sőt  közöttük  törzsökös  magyarok  egyes 
személyek  s  egész  helységek  lettek  horvátok  —  akarók 
mondani  —  illyrekké.  Ezt  mi  mind  igen  jól  ismerők  ;  de  nem 
szükség  okok  halmával  mutogatnunk,  hogy  mindezen  példa 
mireánk  nézve  semmit  sem  nyom.  Európában  nincs  egy 
nemzet  is,  mely  nemzetisége  iránt  oly  sajátlagos  körülmé- 
nyekben volna,  mint  mi  vagyunk.  Luzernt  a  Genffeli  sza- 
bad kereskedés  nem  tette  francziává,  sem  Genfet  Luzern 
németté  ;  s  a  Schweizhoz  csak  névvel  és  a  Tagsatzung  cen- 
tralisationális  árnyékegységével  tartozó,  de  természeti  fek- 
vésben s  kereskedésben  egészen  elkülönzött  Ticinó  bizonyo- 
san olasz  maradt ;  mert  akár  fekvésileg,  akár  politikailag, 
akár  kereskedésileg  egyik  sem  képez  a  másik  ellenében  oly 
praeponderans  vonzó  elemet,  mely  amannak  nemzetiségét 
elnyelhetné ;  annyival  inkább  nem,  mivel  a  geographiai 
fekvés  által  is  gyámolítva,  mindenik  egy  nagy  kifejlett 
hatalmas  rokonnemzetiséget  talál  háta  mögött,  melynek 
megvihatatlan  életereje  saját  életével  mintegy  magnetis- 
musi  rapportban  áll.  És  így  van  ez  Horvátországgal  is  ; 
ámbár  itt  már  figyelmet  érdemel,  hogy  míg  a  magyar  elem 

a  horvát  elemet,  igen  természetes  okoknál  fogva,  föl  nem 
€mészté,  addig  a  németség  a  távol  Horvátország  városaiban 
meglehetősen  elharapózott  ;  miért  ?  mert  a  kereskedés  nagy- 
részben ott  is  német.  Ellenben  a  magj^ar  nemzetiség  Euró- 
pában rideg-magányosan  áll,  rokona  senki,  támasza  sehol, 
s   életének  sem  a    nyugatias    civil isatio,   sem  a  diplomata 
szokásossága,  sem  a  tudomány  istenereje,  sem  a  művészeti 
báj   érdekei,  sem  a  kereskedés  nyelvfolyama  nem  kedvez- 
nek ;  és  a  honban,  melyen  kívül  a  magyar  nyelv  mindenütt, 
melyen  belől  igen  sok  helyütt  ismeretlen,  a  közélet  minden 
jogait  egyrészben  félszázados  küzdés  után  sem  vítta  még 
ki,  magánéletben    pedig   ezer  meg  ezer  ellensége  van.  És  ily 
körülmények  között  —  mire  figyelmet  kérünk  —  a  magyar 
nemzetiségnek  még  fejleni,  terjedni,  erősödni  kell,  stationarius 
állapotban  maradnia  veszély  nélkül  lehetetlen  ;  s  már  most 
kérdezzük  :    nem    menthetetlen    elbizakodás,    nem    oktalan 
vakmerőség    volna-e,    nem    elégelnünk    a    szláv    ellenséget, 
hanem  még  a  hazánkbani  igen  nyomadékos  német  elemnek 
támaszául  a  derék  hatalmas   német  nemzet  legnemzetiesb 
állapotját  önkényt  nyakunkra  hoznunk,  mielőtt  ben  hazánk- 
ban nemzetiségünknek    —   nem   mondom,   gyökerei  eléggé 
megfogamzottak,   hanem   sok  helyütt   még   csak   magva   is 
vetve    volna  ? 

Midőn    azonban    aggodalmunkat    fejezők    ki,    hogy    a 
német  vámszövetséghezi  csatlakozás  nemzetiségünknek  ártal- 
mára lehetne,  korántsem  valánk  eléggé  balgák  attól  tartani, 
hogy  a  magyar  nemes  németté  lesz,  ha  gyapjúját  valamely 
német  gyámoknak  drágábban  adandja  el,  —  nem  ;  az   okos- 
kodás ereje  nem  itt  fekszik,  hanem  ott,  —  ha  már  csakugyan 
ezt  is  magyarázni  kell  —  hogy  honunk  kifej  lése  csak  egy 
tisztességes  középrend  minél  hamarabbi  keletkezésével  lehet- 
séges. Erre  sok  dicső  elem  van  a  nemességben,  de  a  nép 
érdekeivel     közvetlenebbül    egyező    elemek    assimilatiójára 
van  szüksége.  És  honnan  remélhetjük  legközelebb  e  közép- 
rendet ?  a  királyi  városok  polgáraiból,  mely  középrendnek, 
hogy  magyarnak  kell  lenni,  hogy  másnak  lennie  nem  szabad, 
azt  talán  csak  nem  kell  mutogatnunk.  Már  pedig  városaink 
legnagyobb   részben    még   németek,    oly    németek,    hogy    a 
magyarosodásnak  még  csak  jeleit  sem  mutatnák,  a  műipar 
hazánkban  német,  a  kereskedés  lényegileg  német,  s  a  német 
vámegyesülethezi   csatlakozás   által   természetesen   még   inkább 
azzá  kell  lennie  ;  és  így  a  német  vámszövetséggel  egyesü- 
légből kikerülhetlenül  következnék,  hogy   német  városaink, 
német    műiparunk,    német    kereskedésünk    magyarrá    soha 
sem   lenne.    És   ezért   veszélyeztetnék   nemzetiségünk,   nem 
mivel  a  magyar  németté  lenne,  hanem  mivel  a  városi  pol- 
gárság magyarosodása  s  vele  egy  magyar  középrend  kelet- 

kezese  akadályoztatnék.  Nem.  nem  !  ily  experimentumokra 
elég  erősek  még  nem  vagyunk  ;  alkossunk  vámszövetséget 
az  austriai  birodalommal,  ez  magában  is  nagyobb,  népesebb 
lesz,  mint  az  egész  német  vámegyesület  ;  még  az  austriai 
birodalom  műiparának  is  erősödni  kell,  hogy  a  szabad  ver- 
senyt kiállhassa ;  mi  pedig  fejtsük,  erősítsük  nemzetisé- 
günket, alkossunk  egy  életerős  középrendet,  egészítsük  ki 
hiteltörvényeinket,  hozzunk  be  szabadságot  és  biztossá- 
got a  javak  világába,  tegyük  földünket  szabad  földdé,  hogy 
azt  szabad  emberek  lakhassák,  s  igyekezzünk  hazánkban 
a  müipart  kifejteni,  melyre  kimondhatatlan  szükségünk  van, 
mindezekben  az  Austriávali  vámszövetség  akadályunkra 
nem  szolgálhat  ;  a  további  lépést  hagyjuk  a  jövő  kornak  ; 
mit  mi  csak  sejthetünk,  az  láthatandja,  s  megitélhetendi, 
mikor  jött  el  az  idő  oly  lépést  tenni,  melyre  más  nemzetek 
is  csak  akkor  mutatták  készségöket,  midőn  belére jök  egészen 
kifejlett,  hogy  a  cosmopoliticus  csatlakozás  tengerében 
nationalitásukat   nem   félthetek. 

A  fontos  kérdésnek  még  egy  igen  lényeges  oldala  van. 
Midőn  mi  az  austriai  birodalom  tartományaival  igen,  de  a 
nemei;  vámszövetséggel  egyesülni  nem  akarunk,  az  úgy- 
nevezett kereskedési  szabadság  fen  hangzó  nevével  élnek 
ellenünk,  —  ellenünk,  kiknél  a  szívnek  minden  érverése 
szabadságért  dobog.  Ez  ellenvetésre  ugyan  a  státusgazdaság 
tudományos  téréin  nálunknál  sokkal  honosabb  barátunk 
Trefort  Ágoston  úrnak  fontos  értekezése,  s  a  német  vám- 
szövetség előbajnoka  Dr.  List  epochális  tanjának  ismerte- 
tése, a  felelettől  nagyrészben  feloldozhatna  ;  azonban  még- 
sem mellőzhetjük,  hogy  a  szabadság  nevét  helytelenül 
bitorló  kereskedési  cosmopolitismus  szemkápráztató  fény- 
mezején, a  közvélemény  tájékozásához  ne  nyújtsuk  csekély 
adalékunkat  ;  mert  a  szükség  naponként  sürgetőbben  int, 
hogy    e    kérdésekben    a  vezérelvek  iránt  tisztába  jöjjünk. 


Státusgazdasági  tájékozás.*) 

Az  internationális  kereskedés  tökéletes  szabadsága  azon 
fényeszmék  egyike,  melyeknek  varázsereje  hatalmasan 
ragadja  meg  az  ember  kebelét.  Szabad  kereskedés  az  egész 
világon,  lerontva  minden  korlát,  minden  gát,  mely  a  föld 
lakosinak  különféle  nemzetcsaládjait  egymástól  elkülönzé, 
s  az  egész  emberi  nem  egy  testté  összeforradva,  oly  nagy- 
szerű kép,  melynek  ha  részletes  vonásait  anyagi  jólét  és 
szellemi  kifejlés  s  jog  és  politika  mezején  keresztül  visszük, 

*)  Az    1842-iki   »Pesti  Hirlap«   121-ik   számából.  K.  F. 

lehetetlen,  hogy  bizonyos  Anacharsis  Ctoofs-forma  ihletés  ne 
röpítsen,  perczekig  legalább,  ama  felséges  regiókba,  honnan 
csak  szánakozó  megvetéssel  lehet  az  emberi  nem  jelen  elsza- 
kadozott törpeségét  tekinteni,  miként  Micromegas  tekinté 
a  körmére  szedett  sorhajót.  Gúnynak  ne  legyen  véve  szóza- 
tunk. Ha  van  ember,  kinek  kebele  elég  tág,  a  mindent  fel- 
áldozó készség  munkás  szerelmével  az  egész  emberi  nemet 
dobogó  szivéhez  szorítani,  ha  van,  ki  elég  erős  az  összes 
emberi  nem  egy  családdá  forrasztását,  a  tökély  emez  ideál 
fénypontját,  cselekvésiben  s  áldozatiban  magának  közvet- 
len czélul  tűzni  ki,  bámulni  fogjuk  nagyságát  s  leborulunk 
előtte,  mint  egy  félisten  előtt,  és  nem  fogjuk  ellene  vetni, 
hogy  ily  hősül  még  a  vallás  is  nem  gyarló  embert,  hanem 
csak  istenembert  állít  élőnkbe,  nem  fogunk  a  nép  szavára 
hivatkozni,  miszerint  gondoskodva  van,  hogy  a  fák  felhőkig 
ne  nőjenek  ;  nem  fogjuk  mondani,  hogy  a  cosmopoliticai 
resignatio  valóságos  Titán  harcz,  mely  hasztalan  erőködik 
Ossát  Pelionra  halmozni  ;  nem  fogjuk  mondani,  hogy  az 
ideológiai  tökéletesség  végetlen  mezején  vannak  láthatlan 
vonalak,  melyekről  az  egész  emberi  nemre  nézve  is  áll,  mit 
Halley  mondott  Newtonról  :  hogy  embernek  közelebb  Isten- 
hez juini  tilalmas  ;  nem,  mi  bámulni  fogjuk  nagyságát  :  de 
nem  fogjuk  szégyeneiül  gyarlóságunkat,  minélfogva  meg 
kell  vallanunk,  hogy  a  mi  kebelünk  nem  ilyen  tág,  hogy 
gyönge  szemeink  közelebb  fekvő  czélra  függesztvék,  hogy 
nekünk  szűkebb  körre  van  szükségünJk,  melynek  élni  szeres- 
sünk, melyért  halni  örömmel  készek  legyünk  ;  és  e  szűkebb 
kör  az  édes  hon,  s  e  közelebb  czél  nemzetünknek  nemzeties 
kifejlődése.  És  lehet,  hogy  ezen  szempont  korlátoltsága 
miatt  tévedünk  :  de  nekünk  úgy  látszik,  hogyha  a  cosmo- 
politismus  czéljai  —  melyek  közé  tartozik  az  általános 
kereskedési  szabadság  is  —  csakugyan  nem  puszta  ideálok, 
hanem  valósággal  elérhetők,  vagv  legalább  megközelíthe- 
tők, azokhoz  más  úton  jutni  lehetetlen,  mint  csak  egyedül 
a  nemzeteknek  nationális  kifejlődésük  által.  Voltak  státu- 
sok, melyek  egyetemes  individualitásukban  csuda  nagy- 
ságra emelkedtenek,  de  ben  a  státuspolgárok  egyéniségét 
egészen  absorbeálták.  Mi  ez  állapotot  státusideálnak  épen 
nem  tartjuk.  Mert  ha  nem  az  egyének  szabadsága  és  bol- 
dogsága végett  vannak  a  polgári  társaságok,  úgy  nem  tud- 
juk, mi  végett  vannak.  Nézetünk  szerint  valamint  kell,  s 
épen  a  státus  boldogsága  s  kifejlődése  végett  kell,  hogy  annak 
irányában  egyes  polgárok  szent  és  sértetlen  individualitással 
bírjanak  :  ép  úgy  kell,  s  egyenesen  az  egyetemes  emberi 
nem  boldogsága  s  kifejlődése  végett  kell,  hogy  ennek  irá- 
nyában a  nemzetek  individualitása  sértetlen  megmaradjon, 
s  a  mint  merő  czéltévesztés  engedni,  hogy   a  státusok  az 

egyes  polgárok  egyéniségét  absorbeálják,  ép  úgy  az  volna 
oda  munkálni,  hogy  a  cosmopolitismus  a  státusok  egyéni- 
ségét   absorbeálja. 

—  —  —  —  —  —  —  —  —  Ezen  thesis  fona- 
lának tökéletes  fölgombolyítása  cathedrai  foglalatosság,  s 
így  messze  túlhaladja  hirlapi  czikkecskék  határait  ;  nem 
tartók  mégis  szükségtelennek  tájékozásul  ennyit  előrebocsá- 
tani ;  mert  midőn  azt  állítók,  hogy  a  német  vámszövetség- 
hez csatlakoznunk  kifejlődésünk  jelen  állapotában  annyit 
tenne,  mint  a  honunkbani  műipar  keletkezésének  hosszú 
időkre  még  csak  lehetségét  is  semmivé  tenni  :  a  kereskedési 
szabadság  cosmopoliticus  fényphrasisai  vettettek  ellenünk^ 
s  az  állíttatott,  hogy  »egyedül  a  kereskedési  szabadság  képes 
eszközölni,  hogy  a  magyar  gyárak  keletkezzenek,  s  annál 
inkább  fognak  31  agyarország  keletkezendő  gyárai  virágzani^ 
minél  nagyobb  lesz  a  kereskedési  szabadság  naj)jától  megvilá- 
gított tér,   melyen  mozoghatandnak«. 

Ez,  Uraim  !  merő  ideológia,  merő  légalkotmány,  mely 
igen  szép  volna,  hahogy  a  légre  építeni  lehetne  ;  de  a  gya- 
korlat  és  tapasztalat  mezején,  hol  syllogismusnak  mozaik 
művéhez  a  körülmények  kavicsait  nem  magunk  teremtjük, 
hanem   vennünk  kell,   a   mint   vannak,   merőben  ellenkező 
eredményre    vezetne.    Ha    valaki    nézeteink    ellenében    azt 
mutogatja,    hogy    a    német    vámszövetséghezi    csatlakozás 
által   piaczot    nyerünk    termesztményeinknek,    meg    tudjuk 
fogni,  sőt  végig  menvén  főtermékeinken,  a  borra  s  dohányra 
nézve  magunk  is  elismer  ők  ;  de  miként  lehet  állítani,  hogy 
e  csatlakozás  a  magyar  gyáripar  keletkezésének  kedvezen  d. 
Ezt  csakugyan  meg  nem  foghatjuk.  Lássuk  egy  kissé.  Ha 
e  szót  :  szabadság,  nem  státusjogtani  szempontból,  hanem 
elvont  fogalmában  tekintjük,  alkalmasint  legfőbb  fokának 
mondhatnók   azon   állapotot,    melyben    minden   ember   azt 
tehetne,  mi  neki  tetszik.  íme  az  ideológia  szabadsága  ;  de 
mi  volna  gyakorlatban  a  következés  ?  az  :  hogy  az  erősebb 
elnyomná  a  gyengébbet.   Nem  szabadság  ellen,  hanem  ép 
a  szabadság  érdekében  történt  tehát  az  emberi  viszonyok 
oly   módú   alakulása,   minélfogva   a   status   a  gyöngébbnek 
az  erősb  ellen  ótalmat  ad.  Már  pedig  a  mint  egyes  ember- 
nek   szüksége  van  az  erősb  elleni  ótalomra,  s  csak  ezáltal 
lesz  szabaddá,  ép  úgy  a  gyöngébb  —  azaz  nemzetgazdasági 
szempontból    szólva   —   fejlettebb   nemzetnek   is   ótalomra 
van  az   erősb   ellen  szüksége,   különben  közöttük  az   úgy- 
nevezett kereskedési  szabadság  csak  oly  forma  lesz,  minő 
"van  a  boroshordó  s  a  pinczér  között,  ki  azt  szabadon  csapra  üti. 
Midőn   azonban   a   védelem   szükségét   említjük,    távol 
vagyunk     a   prohibitiv   rendszer   pártolásától.    A   mit   már 
egyszer   a   státustani    theoriákról   mondottunk,    hogy   t.    i. 


279 


nincsen  körében  oly  doctrina,  mely  vaskövetkezetességgel 
szélekig  víve  képtelenségre  ne  vezetne,  azt  a  politikai  gaz- 
daságról is  teljes  mértékben  ismételjük.  Azok  után,  mit  a 
kereskedési  viszonyokról  már  mondottunk,  nem  látjuk 
szükségesnek  újólag  mutogatni,  hogy  egy  nemzet  sem  képes 
a  jólét  magas  fokára  emelkedni,  melynél  a  productiv  erők 
még  gyümölcsözővé  nem  tétettek,  mert  ezekben  fekszik  a 
nemzeti  gazdagság  legfüggetlenebb,  legkimeríthetlenebb 
tőkéje  ;  alkalmazza  tehát  valaki  egy  ily,  még  ki  nem  fejlett 
de  sok  szunnyadó  erővel  biró  nemzetre  a  productivus  kifej- 
lésben  magas  fokra  emelkedett  más  nemzetteli  szabad 
kereskedés  doctrináját,  s  oly  bizonyos,  mint  kétszer  kettő 
négy,  hogy  amaz  örökös  kiskorúságra  lesz  kárhoztatva, 
míg  két  nemzet  között,  mely  az  ipar  és  nemzeti  jólét  pályá- 
ján egyenlő  sikerrel  versenyezhet,  mely  anyagi  s  erkölcsi 
erők  kifej  lése  tekintetében  vagy  csak  most  indul  a  pályán, 
vagy  már  egyenlő  távolságra  haladott,  a  szabad  kereskedés 
csak  üdvös  lehet  ;  ellenben  ha  valamely  státus  hasonlóképen 
puszta  ideológia  xitán  productiv  erejét  minden  idegen  verseny 
kizárásával  akarná  kifejleszteni,  s  oda  munkálna,  hogy 
mindent  hon  készítsen,  még  azt  is,  mit  —  bármi  magasra 
fejlődjék  is  műipara  —  helyzetének  sajátságainál  fogva  oly 
jól,  vagy  oly  olcsón  sohasem  képes  kiállítani,  mint  kül- 
kereskedésben  megszerezhetné  :  ez  ismét  megszüntetne  min- 
den internationális  kereskedést,  s  vagy  haszontalan  erő- 
pazarlással egy  napig  virágzó  üvegházi  növényt  idézne  elő, 
vagy  pedig  magát  —  mint  dr.  Francia  Paraguay t  —  nélkü- 
lözésre kárhoztatná.  A  szélek  vaúgy  találkoznak,  az  ideológia 
anthitesisei  következetesen  keresztülvive  egyenlőn  képtelen 
eredményre  vezetnek.  És  pedig  abban  van  a  cosmopolisták 
csalódásának  egész  kulcsa,  hogy  a  szabad  kereskedés  elle- 
nében szabályos  állapotul  mindig  a  prohibitiv  rendszert 
veszik  föl,  még  pedig  annak  is  azon  fokát,  midőn  a  productiv 
erőnek  minden  cseppe  mozgásban  van,  veszteglésben  pedig 
semmi  sincs,  s  ezen,  már  elfoglalt,  már  gyümölcsöző  tőkének 
valamely  része  a  prohibitiv  rendszer  által,  természetes  s 
annálfogva  lehető  leghasznosabb  csatornájából  más  mes- 
terkélt, annálfogva  kevésbbé  hasznos  csatornába  szivárog- 
tatik  ;  ezen  állapot  minden  bizonynyal  káros,  mert  elméle- 
tileg tökéletesen  igaz  a  Smith  Ádám  tanjának  alapelve, 
melyet  Bentham  ekkép  fejez  ki  :  »Az  ipart  a  töke  határ ozza«  ; 
s  az  által  honosult  meg,  hogy  a  tőkét  más  iparágtól  elvonta  ; 
a  nemzeti  gazdagság  összes  értékét  bizonyosan  nem  növelé, 
sőt  ha  kevesebb  vagy  ingatagabb  hasznot  hajt,  mint  amaz 
hajtott,  még  veszteséget  okoz.  Igen,  de  van  még  egy  har- 
madik állapot  is,  s  ez  ott  van,  hol  a  productiv  erő  haszon- 
talanul   vesztegel.    így   például    honunknak    hegyes  népes 

felvidékén.  A  nemzeti  tőke  legnagyobb  faetora,  az  ember- 
kéz, télenát  egészen,  sok  helyütt  nyáronát  is  nagy  részben 
hever,  a  tömérdek  vízerő  használatlanul  elfolydogál,  az 
őserdők  fái  korhadva  dőlnek  ki,  hacsak  némely  industrialis 
paraszt  egy  jó  darabot  canadai  módra  le  nem  éget,  hogy 
a  hamu  kövérítette  sovány  földben  egy-két  éven  át  zabot 
termesszen,  s  aztán  elhagyja,  új  darab  erdőt  leégetendő ; 
no  már  itt  a  természettől  is  egyenesen  műiparra  hivatott 
vidéken  minden  gyár  s  minden  pamutszövőszék  valóságos 
adalék  a  nemzeti  gazdagság  tőkéjéhez  ;  ámde  keletkezni 
sohasem  fog,  ha  kezdetben  mindjárt  még  mielőtt  megerő- 
södött, mielőtt  meghonosult,  egy,  már  magas  fokon  álló 
műiparos  nemzet  vetélkedését  kell  minden  egyenlítő  véde- 
lem nélkül  kiállani.  Igen,  —  mondjátok  —  de  hisz  ezen 
gyártásra  hivott  vidéken  a  műipar  keletkezését  az  angol 
s  német  gyárművek  versenyzése  eddig  sem  akadály ozá, 
mert  ezek  ellen  nemcsak  mérséklett  védvámok  által  — 
mint  mi  kívánjuk  —  hanem,  mondhatni,  prohibitio  által 
valának  biztosítva  ;  az  austriai  gyárak  versenyzését  pedig 
kizárni  nem  akarjuk,  sőt  velők  szövetkezni  óhajtunk,  és 
gyáraink  még  sem  keletkeztek  !  Igaz,  de  nem  is  azt  állítjuk 
mi,  hogy  a  német  vámszövetséghezi  nem  csatlakozás  láb- 
dobbantásra  gyárakat  idézend  elő  honunk  alkalmas  vidé- 
kein ;  hanem  csak  azt  erősítjük,  ha  minden  akadályt  elmoz- 
dítunk is,  mi  eddig  honunkban  a  gyárak  keletkezését  nem 
engedé,  még  sem  lesz  soha  gyáriparunk,  hahogy  a  német 
vámszövetséghez  csatlakozunk  ;  mert  ennek  már  magas 
tökélyü  műiparával  védelem  nélkül  a  versenyzést  ki  nem 
állhatnók.  Hogy  gyárak  hazafiságból  keletkezni  soha  sem 
fognak,  ez  oktatásra  szükségünk  épen  nem  vala,  ámbár 
talán  nem  igen  hibáznánk,  ha  egy  kissé  követve  szeret- 
nők látni  hazánkban,  mit  Franklinról  említettünk  ;  de  ép 
azért,  mivel  hazafiságból  gyárt  senki  sem  állít,  nem  szeret- 
nők a  lehetőséget  kizárni,  hogy  nyereményi  számításból 
állíthasson,  és  ezért  nem  akarnánk  a  német  vámszövetséggel 
hazánknak  úgy,  valamint  az  austriai  birodalomnak  jelen 
állapotában  egyesülni.  Mondjátok  továbbá,  hogy  ha  nagyobb 
a  vásártér,  bizonyosabb  a  gyártás  haszna,  tehát  valószínűbb 
a  gyárak  keletkezése.  Ezen  ideológiai  állítás  gyakorlati 
alakba  öltöztetve  annyit  tesz,  hogy  minél  nagyobb  és  sza- 
badabb piaczot  nyitunk  mi  a  német  műiparnak,  annál  több 
gyár  keletkezendik  a  mi  rovásunkra  Németországban  ;  és 
e  felől  mi  egyáltalában  nem  kételkedünk.  Felhozzátok 
Baaden  példáját,  melybe  miután  a  német  vámszövetséghez 
csatlakozott,  a  szomszéd  Aargau,  Turgau  és  Schaffhausen 
cantonok  számos  gyárai  átköltöztek.  Ej;  tökéletesen  igaz, 
de  épen  a  mi  véleményünk  mellett  szól  :  azért  költöztek  át. 

mivel  cantonjaik  a  szövetséghez  nem  tartoztak  ;  de  ha  oda 
tartoztak  volna,  egy  lépést  sem  mozdultak  vala  hazulról, 
ép  úgy,  mint  az  elberfeldi  gyámok  nem  jövend  Trencsénbe 
gyárat  állítani,  ha  elberfeldi  gyármüveit  hozzánk  vám 
nélkül  leküldheti  ;  de  ha  nem  küldheti,  lesz  a  ki  eljö,  hogy 
pénzét  hazánkban  gyümölcsöztesse,  mihelyt  számvetését  a 
gyártáshoz  szükséges  segédszerek  behozatalának  gyarmati 
rendszerű  akadályozása  meg  nem  zavarja.  Mondjátok  azt  is  : 
»miképen  kevés  magyarral  lehetne  elhitetni,  hogy  az  austriai 
vámok  javunkra  állítvák  föl«.  Igaz,  valóban  igaz,  de  fordul- 
janak egy  kissé  a  szerepek,  huljanak  le  a  vámsorompók 
Austria  s  honunk  között,  a  többi  külföld  irányában  pedig, 
a  prohibitio  rendszerének  száműzésével,  oly  közös  vámok 
állíttassanak,  melyek  az  adás  és  vevés  közti  igazságos  arány 
által,  fejlődési  stádiumunk  fokkülönbségét  kiegyenlítsék  : 
akkor  igen  sok,  de  tán  minden  magyar  elhiendi,  hogy 
a  vámvonalok  az  ö  javára  is  állítvák,  miként  a  német 
vámszövetség  26  millió  lakosa  egy  szívvel-lélekkel  hiszi,  s 
áldva  hiszi,  hogy  a  vámvonal,  mely  honi  műiparát  az  angol 
suprematia  elnyomásától  megmentette,  az  ő  javára  állít- 
tatott. És  valóban  igen  különösen  hangzik,  hogy  minket  a 
kereskedési  szabadság  nevében  édesgetnek  azon  vámszövet- 
séghez, mely  ép  az  Angliávali  szabad  kereskedés  ellen  fel- 
állított vámvonalnak  köszöni,  hogy  gyáripara  óriásilag 
kifejlett  10  év  alatt  !  Ha  oly  szép  ezen  úgynevezett  keres- 
kedési szabadság,  miért  nem  nyitják  meg  piaczaikat  az 
angoloknak,  miért  nyitják  meg  ellenben  nekünk  ?  csak  azon 
egyszerű  kis  okból,  mivel  az  angoloktól  nagyobb  részben 
ók  vennének  gyármüveket,  mi  ellenben  ő  tőlük  vennénk. 
Eszünkbe  jut  itt  egy  amerikainak  elmés  megjegyzése,  ki 
előtt,  midőn  valaki  bosszankodva  említé,  hogy  az  angolok 
kereskedési  szabadságot  kezdenek  tanítani,  miután  vámok 
s  tilalmak  által  oly  magas  fokra  emelek  müiparukat,  misze- 
rint szabad  piaczon  hasonló  körülmények  között  velők 
senki  sem  versenyezhet,  az  elméncz  röviden  azt  feleli  : 
nincs  a  dolgon  mit  csudálkozni,  az  angolok  politikai  gazda- 
ságtan j  ok  theoriáját  ép  úgy,  mint  gyármüveiket  nem  bei- 
fogyasztásra,  hanem  kivitelre  fabrikálják.  De  hiszen  külö- 
nösen is  van  az  ember  ezzel  a  cosmopoliticai  theoriával ; 
lám  a  mi  tisztelt  vélemény-ellenünk,  ki  nézeteinket  azzal 
czáfolgatá,  hogy  gyáraink  keletkezésére  is  legbiztosabb 
eszköz  a  német  gyárnokkali  szabad  kereskedés,  egyúttal 
Austriának  azt  tanácsolja,  hogy  az  aegyptusi  s  odessai 
gabonát  zárja  ki  tökéletesen,  a  moldvai,  oláh  s  bessarábiai 
ökröket  pedig  bevitetni  ne  engedje  ;  már  pedig  azt  még 
List'  is  elösmeri,  hogy  a  védvámrendszert  az  élelmi  czik- 
kekre,   s  általában  a  nvers  kelmékre  nem  tanácsos  kitér- 

jeszteni  ;  ámbár  mi  bizony  nagyon  megköszönnők,  hahogy 
ama  jó  tanács  elfogadtatnék,  csakhogy  igen  gyöngének 
hangzanak  mellette  a  cosmopoliticus  tanácslatok.  Végre 
még  azon  mondásunkat  kell  igazolnunk,  hogy  a  német 
vámszövetséghez  csatlakoznunk  annyit  tenne,  mint  a  többi 
Európától,  különösen  Angliától,  elzárkóznunk  ;  erre  az  vála- 
szol taték,  hogy  inkább  közelítés  volna,  mivelhogy  az  angol 
kézműárúk  jelenleg  mind  az  austriai  birodalomba,  mind 
Magyarországba  hozataluknál  nagyobb  vámot  fizetnek,  mint 
a  vámegyesületi  statusokba  vitelöknél.  Megvalljuk,  nem 
mertünk  volna  a  dologhoz  szólani,  ha  Európa  vámviszon^ai 
előttünk  ismeretlenek  voltak  volna  ;  mi  ezt  igen  jól  tudók, 
azonban  megmondok  azt  is,  hogy  mi  nem  a  sérelmes  tény- 
helyzet, hanem  a  jogszerű  önállás  szempontjából  nyilatko- 
zunk ;  az  ellenvetésnek  tehát  ereje  nincs,  mert  vagy  a  jog- 
szerűség, vagy  a  sérelmes  tényhelyzet  szempontjából  kell  a 
dolgot  tekinteni  ;  ha  amabból,  úgy  áll  :  hogy  a  német  vám- 
szövetséghez csatlakozni  annyit  tesz,  mint  Európától  s 
különösen  Angliától  elzárkózni  ;  ha  pedig  emebből  :  úgy 
nincs  különbség  véleményünkben,  mert  előre  s  határozottan 
elismerők,  hogy  a  világon  minden  jobb,  mint  a  sérelmes 
tényhelyzet. 


Eszmebonczolat.*) 

Minél  többet  gondolkozunk  a  módokról  és  eszközök- 
ről, melyek  a  köz  jólétet  előmozdíthatnák  e  nemzetben, 
annál  erősebben  meggyőződünk,  hogy  míg  az  ősiség  a  nemesi 
földbirtok  tulajdonát  örökös  kétségben,  valódi  értékét  örö- 
kös bizonytalanságban  tartja,  míg  az  ország,  megye,  község 
közszükségeinek  fedezéséhez  a  nemesség  kivétel  nélkül  egye- 
nesen értékarány lag  hozzá  nem  járul,  mindaddig  a  napon- 
ként sürgetőbbekké  váló  javítások  ösvényén  biztosan  nem- 
csak nem  haladhatunk,  sőt  vagy  már  a  legelső  lépéseknél 
föl  kell  akadnunk,  vagy  minden  intézkedéseink  roppant 
áron  vásárlott  nyomorult  foltozásokká  törpülnek,  melyek- 
nél siker  és  eredmény  a  czélnak  s  várakozásnak  soha,  de 
soha  meg  nem  felelend.  Tehát  ősiség  eltörlése  és  háziadó  ;  e 
kettő  az,  mit  a  teendők  sorában  a  legelsők  közé  azért  számí- 
tunk, mivel  nélkülök  sikerrel  mozdulnunk  lehetetlen.  Sze- 
gények vagyunk,  s  a  nemzeti  hitel  hiányát  minden  lépésünk- 
nél oly  keservesen  érezzük.  De  hiszen  nem  lehet,  nem  is  lesz 
soha  valódi  hitelünk,  míg  az  ősiség  áll.  Ha  valaki  azt  várta, 
azt  remélte,  hogy  a  váltótörvény  egyedül  s  magában  véve, 


*)  Az    1842-iki   »Pesti  Hir]ap«    126-ik  számából.  K.  F. 

mint  Priesnitz  hidegvize,  vagyonállapotunk  minden  beteg- 
ségeit egyszerre  kigyógyítja  :  az  törvényhozási  philosophiá- 
jának  nem  igen  nagy  jelét  adta  volna  ;  mert  kábaság  hinni, 
hogy  egyes  institutio,  ha  még  oly  isteni  gondolat  is,  csudá- 
kat tegyen,  míg  a  többi  institutiók  vele  összhangzásba  nem 
hozatiiak,    míg    el   nem    háríttatnak    mindazon   akadályok, 
melyeknek   elhárítása,    és   életbe    nem   hozatnak   mindazon 
segédeszközök,  melyeknek  életbe-hozása  a  teljes  jótékony- 
ságu    sikert    és    hatást    mellőzhetlenül    föltételezi.    Legyen 
áldott  az  1840-ki  törvényhozásnak  emlékezete,  hogy  váltó- 
törvényt alkotott,  e  nélkül  nemzeti  hitelről  még  csak  álmod- 
nunk sem  lehetett  volna  ;    most  rajtunk  a  sor,  annak,  mi 
oly    dicsőn    kezdve    van,    kiegészítésére    közredolgozni.    És 
azért  kell  az  ősiségét  eltörölnünk,  mert  nélküle  e  kiegészí- 
tésben boldogulnunk  lehetlen.  Sőt  anyagi  és  szellemi  érde- 
kek annyira  egybevágnak,  a  nemzetnek  lelki  testi  organis- 
musa    oly    harmonicus    egész,    minélfogva    ősiség    eltörlése 
nélkül  nemcsak   a    javak  világábani  szabadság  és  biztosság 
lehetlen,    de   a   nemzet   erőteljes   kifej  lése   úgy   politikailag, 
mint   általában  szellemileg   sem  lehetséges  ;   mert  erre   ép, 
erős  középrend  kell,  ebben  fekszik  nemzetiségünknek,  alkot- 
mányos  életünknek,    haladásunknak,    szóval  :    egész    jöven- 
dőnknek   biztossága  ;    ennek    pedig    erőteljes     keletkezését 
képzelni  sem  tudjuk,  míg  az  ősiség  áll.  így  van  a  dolog  a 
háziadóval  is.  Beszélünk  népnevelésről,  kereskedésről,  utak- 
ról,   folyók    szabályozásáról,     csatornákról,    kikötőkről    és 
Isten  tudja  mi  mindenről,  a  mire  halaszthatlan  szükségünk 
van ;    hiábavalóság.    Uraim  !     wanitas    vanitatum«  minden 
szóbeszéd  !    mert   önkényesen,    önkénytelenül   visszabukunk 
azon  kérdésre  :   honnan,   miből  ?   s  a   végső  felelet  mindig 
csak  az  :  fizessünk,  mert  valamint  házunkat  költség  nélkül 
fen  nem  tarthatjuk,  valamint  házunk  jólétét  költség  nélkül 
nem  eszközölhetjük,     ép  úgy  van  a  dolog  az  országgal  s 
országos  jóléttel  is.  E  tárgyakról  már  sokszor  szólánk.  Neve- 
zetesen, mi  s  tisztelt  barátunk  Szentkirályi  Móricz  az  ősiség- 
ről,   szólottunk   az   adóról,    habár   nem   kimerítőleg   is,    de 
bizony  nyal  részletesebben,   mint  eddig  történt.   De   a   bal- 
itÉletek    —   miként   már   ugy   tetszik,    mondók   valahol  — 
hasonlítanak   Milton  ördögeihez,   kikről  halhatatlan  művé- 
ben, az   »Elvesztett  paradicsom«-hsLYL  írva  van,  hogy  bár  az 
angyalok  kardjától  derékon  kettészeletve  földre  hullottak, 
ép  testté  forrva  keltek  ismét  fel  mindannyiszor.  így  a  bal- 
itéletek  is.  És  azért  még  gyakran  fogunk  magunk,  s  fognak 
—  reméljük  —  elvbarátaink  e  fontos  tárgyak  felől  szólani, 
és    kikeresni    minden    gyámokot,    felvilágosítani     minden 
homályt,  s  méltánylani  minden  ellenvetést  ;  mert  becsületes 
emberek  véleménye  csak  oknak  hódol,  másnak  semminek. 

-de  oknak  igen.  Jelenleg  legyen  szabad  egy  ellenvetésnek 
szemébe  néznünk,  mely,  ha  alapos,  kábaság  volna  az  ősiség 
eltörléséről  gondolkoznunk,  habár  az  anyagi  nyereség  még 
oly  bizonyos,  még  oly  szembetűnő  legyen  is  ;  mert  ily  áron 
a  világ  minden  kincseit  sem  kivánnók  nemzetünknek.  Mond- 
ják t.  i.,  hogy  az  ősiség  eltörlésével  a  fekvőbirtok  idegen 
ajkú  tőkepénzesek  kezeire  kerülendvén,  nemzetiségünk 
nemcsak  veszélyeztetnék,  sőt  a  magyar  nemzet  megszűn- 
nék  magyar  lenni. 

Hogy  ezen  ellenvetés  csak  fel  is  hozathatik,  és  pedig 
az  ősiség  védelmére  hozatik  fel,  onnan  ered,  mivel  még  a 
legjobb  akaratú  s  ép  belátásu  férfiakon  is  megtörténik, 
hogy  nem  vesznek  magoknak  időt  s  fáradságot  bizonyos 
alapeszme  fogalma  fölött  tisztába  jönni,  s  így  aztán  hibásan 
választván  okoskodásuk  indulópontját,  természetesen  képte- 
lenségbe kell  bonyolódniok.  Ily  tévedések  kikerülésének 
titka  csupán  abban  áll,  hogy  mindenekelőtt  az  eszmét, 
melyet  elmélkedésünk  tárgyául  veszünk,  értelmezzük.  Ennek 
elmulasztása  még  a  világ  leghíresebb  bölcselkedöi  s  egész 
philosophicus  iskolák  között  is  századokon  át  szenvedélye- 
den vitt  haszontalan  controversiákat  okozott  ;  ilyen  volt  a 
stoicusok  és  peripatetikusok  közti  viszálkodás,  miről  a  derék 
Reid  igen  helyesen  jegyzi  meg,  hogy  az  egész  dolog  csak 
definitio  hiányából  eredett.  Értelmezzük  tehát  az  ősiségét 
is,  és  értelmezvén,  meglátandjuk,  hogy  az  annyi  bizako- 
dással s  itt-ott  annyi  tiszta  jó  szándékkal  is  felhozott  ellen- 
vetés az  ősiségre  ép  úgy  nem  alkalmazható,  mint  a  hangok 
meghatározására   nem   illik   a   színek   neve. 

Definitióról  szólva,  korántsem  szándokunk  az  ősiség 
értelmének  iskolailag  szabatos  határozását  hírlapi  rögtön- 
zés által  megkísérteni,  jól  tudjuk,  hogy  ez  mint  a  chamae- 
leon,  örökváltozatu  alakban  ámítgat  ezerfélekép,  minél- 
fogva legerősb  jogtudósaink  is  hasztalan  kisértgeték  tehet- 
ségöket  a  nehéz  föladaton,  melynek  képtelen  abnormítását 
tán  semmi  sem  bizonyítja  szembetűnőbben,  mint  épen  ez 
a  meghatározhatlanság  ;  mert  a  miről  oly  definítiót  adni 
lehetetlen,  hogy  a  legközelebbi  nem  s  a  végső  különbség 
szabályainak  megfeleljen,  az  minden  bizonynyal  képtelen- 
ség ;  oly  értelmezését  mindazáltal  adhatni  véljük,  minél- 
fogva világosan  kitűnjék,  hogy  kört  s  négyszöget  kever 
együvé,  ki  az  ősiség  eltörlése  miatt  a  magyar  nemesi  fekvő- 
birtokot  idegen  kezekre  juthatónak,  s  így  nemzetiségünket 
veszélyeztethetőnek    állítja.  ■  <  ■^^^.  ■M,h^,).vii,.  -^it-A 

Csak  ennyi  s  nem  több  ígénynyel  fogván  tehát  az  értel- 
mezéshez, ősiségnek  nevezzük  :  a  nemesi  ingatlan  birtok 
azon  természetét,  minélfogva  minden  birtok  a  koronától 
eredvén,  s  arra  is  kellvén  visszaszállnia,  az  ország  koronája 

tulajdoni  jogának  valóságos  rakományosai  a  nemzetségek^ 
nem  az  egyedek,  s  ezek  tulaj  dónk  épen  csak  haszonvevők  ; 
miből  az  következik,  hogy  rendelkezési  szabadsággal  ado- 
mányos  javakban  (kivévén  a  üegatariis  cessionariis«  zára- 
dékuakat)  csupán  az  első  szerzemény es,  nem-adományosok- 
ban  pedig  ez  és  az  utolsó  magszakadó  birván,  a  nemesi 
jószág  az  adományos  család  magvaszakadtával  a  koroná- 
tól, osztály  által  pedig  a  nemzetségtől  rendszerint  elidege- 
níthetienné válik.  Az  ősiség  eszméjét  a  birhatlanság  eszmé- 
jétől tehát  szorosan  meg  kell  különböztetni ;  mert  e  kettő 
egymással  elannyira  semmi  rokonságban  nincs,  hogy  a  bir- 
hatlanságot  az  ősiségnek,  ezt  viszont  amannak  épségben 
hagyása  mellett  tökéletesen  eltöröltetni,  viszont  akármelyik- 
nek eltörlése  mellett  a  másikat  mostani  állapot jában  meg- 
hagyhatni. Ugyanis  töröltessék  el  a  birhatlanság,  s  hagyas- 
sék  épségben  az  ősiség,  mi  lesz  a  dolog  következése  ?  az, 
hogy  nem- nemes  ember  is  vehetend  nemesi  birtokot,  de  tőle 
a  királyi  fiscus,  vagy  a  gyökeres  jog  tulajdonosa,  vagy  az 
eladó  maradékai  s  osztályosai  ép  úgy  visszavehetik,  miként 
most  a  nemes  vevőtől  vagy  a  nemes  vevőt  személyesítőktől 
visszavehetik.  Ellenben  töröltessék  el  az  ősiség,  s  hagyassék 
meg  a  birhatlanság  :  mi  következendik  ?  az,  hogy  a  nem- 
nemes vevőt  az  ingatlan  nemesi  jószág  birtokából  akármely 
nemes  ember  kizavarhatja  ;  de  nemesi  kezeknél  a  vett 
jószág  örökös  tulajdonná  változik. 

E  rövidke  eszmebonczolatból  is  világosnak  hisszük 
tehát,  hogy  habár  valaki  alaposnak  venné  is  azon  hiedel- 
met, mintha  a  magyar  nemzetiséget  csak  az  által  lehetne 
fentartani,  ha  a  magyar  nemesi  birtok  örökkön  örökre 
nemesi  kézen  marad  :  mégsem  kellene  nemzetiségi  tekintet- 
ből az  ősiség  eltörlésétől  visszaborzadnia  !  mert  valamint 
nem  az  ősiség  áll  ellent,  hogy  nemetlen  polgártársaink 
most  nemesi  birtokot  nem  vehetnek,  hanem  a  törvény  elle- 
nére becsúszott  birhatlanság  :  ép  úgy,  ha  az  ősiség  eltöröl- 
tetik, a  miatt  még  nem-nemes,  vagy  épen  idegen  kezekre 
egyetlenegy  hold  föld  sem  vándorolhatna,  hanem  az  egész. 
nemesi  birtoktulajdon  csak  azon  kezek  közt  foroghatna,  a 
melyek  közt  jelenleg  forog.  És  mi  nem  tartózkodunk  kijelen- 
teni, miképen  habár  lelkünk  mélyére  érzékenyül  bántólag 
is  hat  a  gondolat,  hogy  lehessen  magyar  polgár,  ki  bár  egy 
egész  hosszú  életen  át  segíté  viselni  a  hon  terheit,  birhatási 
joggal  mégsem  bir  ;  bár  a  múlt  század  közepe  boldogtalan 
szellemének  eme  fattyúsarjadéka  törvényeinkkel  merőben 
ellenkezik,  s  így  gúnynyal  tetézett  igazságtalanság  :  mind- 
azáltal, ha  csakugyan  arra  volna  e  nemzet  kárhoztatva, 
hogy  a  gyökeres  javítások  üdvösségének  élvezete  helyett, 
gyáva  foltozgatásokkal  lengesse  hervatag  nyomorúságát,  e 


286 


szerencsétlen  esetben,  mondom,  az  ősiség  eltörlését,  a  bir- 
hatlanság  meghagyása  mellett  is  némi  bár  igen-igen  csekély 
nyereségnek  tekintenők.  Ezek  szerint  jelen  értekezésünket 
azon  egy  eszmének  tisztába  hozatalára  szoritjuk,  hogy  a  kik 
az  ősiség  eltörlésében  nemzetiségünkre  azon  oknál  fogva 
látnak  veszel j^t,  mivelhogy  a  nemesi  birtoknak  idegen 
kezekre  kerülésétől  rettegnek,  vagy  elfelejtek  az  ősiség 
fogalmát  végigfontolni,  vagy  pedig  egy  egészen  idegen  s 
ide  teljességgel  nem  alkalmazható  eszmét  kötöttek  az  ősiség 
nevezetéhez  :  aggodalmuk  tehát  a  puszta  értelmezés  által 
elenyészendik  ;  mert  átlátandják,  hogy  az,  a  mitől  félnek, 
tulaj  donkép  nem  az  ősiség  eltörlése,  hanem  inkább  a  nem- 
nemeseknek birhatási  joggal  felruházása.  Mi  azonban,  bár 
nemzetiség  tekintetében  igen  hajlandók  vagyunk,  inkább 
kelletinél  több,  mint  kelletinél  kevesebb  óvatosságot  helyes- 
leni :  aggodalmukban  mégis  erre  nézve  sem  osztozhatunk, 
s  az  ősiségét  és  birhatlanságot  együtt  egyszerre  óhajtjuk 
és    sürgetjük    eltöröltetni. 


Birtokolliatlaiiság.*) 

Keleties  jellemünkkel  a  nyugatias  civilisatio  határ- 
szélére helyezve,  jóban  és  rosszban  később  kellett  az  idők 
angyalának  szárnycsattogását  hallanunk,  mint  mások  hallak. 
Szellemi  mozgalmak,  mint  a  habgyűr  űzet,  minél  messzebbre 
terjednek,  annál  később  bukkannak  föl  a  folyó  szinén,  s 
távolban  akkor  redőzik  meg  a  tükörsima  szinvonalat,  midőn 
a  mozdító  ok  hatásával  együtt,  a  közelben  már  régen  meg- 
szűnt, így  például  minálunk  a  majoritások  eszméje  csak 
mintegy  150  év  előtt  hozatott  be,  a  magyar  nemzet  annyi 
viszontagságok  között,  sőt  a  magyar  aristocratia  is  közel 
700  évig  fennállott  nála  nélkül,  s  mégis  vannak,  kik  szeretik 
hirdetgetni,  hogy  ez,  vagyis  vele  a  névfentartási  elv  volt  a 
bűvös  amulett,  mely  Magyarországot  az  enyészettől  meg- 
mentette. De  még  inkább  elkésett  szülöttként  ütötte  fel 
közöttünk  birtokértékcsökkentő  rémfejét  az  incapacitas 
possessorii,  nemetlen  polgártársainknak  a  nemesi  javak 
birhatásábóli  kirekesztése.  Törvényeink  ezt  soha  sem  ren- 
delek, törvényhozásunk  (magasztalására  legyen  mondva 
Magyarhon  aristocratiájának)  soha  sem  volt  oly  mostoha, 
hogy  kirekesztő  törvényeket  alkosson,  miknél  fogva  a  magyar 
nemetlen  még  csak  lehetség  tekintetében  se  találja  hónát 
a  hazában.  Nem,  hiszen  még  az  1715  :  23.  t.-cz.  is  egyenes 
jogot  ad  minden  magyarnak,  hogy  a  nem  honosított  kül- 


*)  Az    1842-iki    »Pesti  Hirlap«    127-ik  számából.  K.  F. 

földiek  által  e  honban  szerzett  jószágot  magához  válthassa. 
Azonban  elkövetkezett  az  1760 — 70-ki  időszak  s  a  cast-ok 
szelleme,  midőn  sok  más  helyütt  már-már  enyészetéhez 
közeige,  nálunk  hatalma  zenithére  hágott,  s  olyat  fogva  rá 
Werbőczy  III.  része  29.  s  30-ik  czímére,  a  mi  hogy  benne 
nincs,  de  még  csak  árnyékban  sincs,  minden  latinul  olvasni 
tudó  bizonyságot  tehet,  annyi  törvények  ellenére  egyszerre 
csak  egy  »decisió«  erejével  birtokolhatási  képtelenségre  kár- 
hoz tata  a   nem-nemes   magyar  néptömeget. 

E  nemzet  politikai  élete  históriai  alapokon  nyugoszik  ; 
s  azért  mi  azt  gondoljuk,  hogyha  mit  egy  rövidke  időszak 
abnormitása  közinkbe  sodort,  annak  megszüntetése  neve- 
zetesen könny íttetik,  ha  joggal,  s  czáfolhatlan  jogalappal 
mondanunk  lehet  :  ime  hazámíiai  !  hiszen  a  mit  mi  akarunk, 
nem  újitás,  csak  visszakivánjuk,  a  mi  honunkban  közel 
nyolcz  századon  át  életben  volt,  s  életben  a  nélkül,  hogy 
akár  a  honnak,  akár  azoknak,  kik  tőle  annyira  félni  látsza- 
nak, csak  egy  mákszemnyi  kárt  is  okozott  volna  ;  vissza- 
kivánjuk, a  mit  úgyis  nem  a  nemzet  és  király  törvényhozói 
hatalma  szüntetett  meg,  és  pedig  oly  időben,  melyben  azt 
nem  megszüntetni,  hanem,  ha  soha  előbb  nem  létezek, 
behozni  kellett  volna.  Nekünk  úgv  tetszik,  hogy  ilyest 
mondliatni  egy  nemzetnél,  melynek  alkotmánya  históriai 
alapon  nyugszik,  a  kérdés  sikerére  nem  rossz  segédmód. 
Azonban,  midőn  e  szempontból  indulva,  nem-nemes  polgár- 
társainknak a  birtokbirhatási  jogból  kiszorítását  lörvény- 
telennek  mondanók  s  bizonyitanók,  egy  igen  nagy  érdemű 
s  általunk  igen  tisztelt  hazafi  e  cselekvésünket  hibáztatá, 
mondván  :  »hogy  oly  tárgyakat,  melyek  közkedvezést  nye- 
rének,  s  melyek  fölött  már-már  ki  lehet  tűzni  a  diadal  dan- 
dárát,  mert  hasznuk  bizonyos  és  elismert,  a  Corpus  Juris 
tömkelegébe  vissza  ne  vigyünk«.  Isten  adja,  hogy  a  nagy- 
érdemű hazafinak  e  kérdés  állapot járóli  véleménye  szentírás 
legyen  ;  beh  örömest  meg  fogjuk  vallani,  hogy  kétségtelenül 
bölcs  intése  helyesen  is  volt  alkalmazva  !  Isten  adja,  minél 
több,  minél  nyomadékosabb  szózatok  keletkezzenek,  a 
kebel  kedves  hitét  mathematicai  bizonyosságra  emelők, 
hogy  a  birtokolhatási  képtelenség  eltörlése  valósággal  köz- 
kedvezést nyert,  hogy  haszna  ép  oly  elismert,  mint  a  minő 
bizonyos,  hogy  tehát  már-már  kitűzhetjük  fölötte  a  diadali 
lobogót.  Azonban  most  legújabban-  is  sűrűen  hallatszik  az 
ellenvetés,  hogy  az  ősiség  a  magyar  nemesi  birtokot 
idegenek  kezére  juttatná,  ez  által  pedig  nemzetiségünk 
veszélyeK.tetnék.  Azok  között,  kik  ez  ellenvetést  hallaták, 
egy  igen  nyomadékos  név  is  jelent  meg,  oly  férfiú  neve, 
kit  a  hon,  kedvelt  bajnokai  első  sorában  tisztel,  kinek  véle- 
ménye   —    mély    belátásába    vetett    régótai    bizalmunknál 

fogva  —  előttünk  oly  súlylyal  bir,  mint  kevés  másoké. 
Értjük  gróf  Andrássy  Károly  urat,  kinek  nevét  tisztelettel 
említve,  lehetetlen  sajnálkozásunkat  ki  nem  fejeznünk, 
hogy  két  tárgy  akadt,  mely  iránt  a  nemes  grófnak  vélemé- 
nyében nem  osztozni  szerencsétlenségünk  van.  Egyik  a 
vámszövetségi  kérdés  nemzetiségi  ága  volt,  másik  a  birto- 
kolhatlanság  eltörlése.  Amarra  nézve  már  sokat  szólottunk, 
s  bárha  még  sokat  mondhatnánk  is,  a  tárgy  —  úgy  véljük 
- —  eléggé  föl  van  mindkét  részről  világosítva,  hogy  a  köz- 
vélemény magát  elhatározza  jobbra  vagy  balra  ;  csak  Isten 
adja,  hogy  jóra  határozza.  Legyen  hát  szabad  a  másik 
kérdés  iránt  is  elmondani  okainkat,  miknél  fogva  nem  vagyunk 
meggyőződve,  hogy  ennek  nem  annyira  eltörlése,  mint 
inkább  az  1715  :  23.  t.-cz.  fölélesztése  nemzetiségünket 
fenyegethetné. 

Mindenek  előtt  meg  kell  jegyeznünk,  hogy  a  birtokol- 
hatási  jogot  az  1715  :  23.  t.-cz.  értelmében  Magyarország 
minden  lakosának  visszaadni  korántsem  annyit  tesz,  hogy 
szabad  kaput  tárjunk  jogaink  azonnali  osztályára  az  egész 
világ  minden  népének,  myiord  Shopocrattól  egész  a  Botccu- 
dig.  A  naturalisatio  kérdése,  az  incolatus  kérdése,  vagyis 
az  :  kell-e  s  minő  feltételhez  kell  kötni  azt,  hogy  valaki 
Magyarország  lakosának,  s  mint  ilyen,  birtokképességgel 
felruházottnak  tekintessék  stb.  ?  egészen  külön  kérdés,  mely 
külön  megfontolást  érdemel,  s  melyről  meg  fogjuk  mondani 
véleményünket.  Előlegesen  is  kijelentvén,  hogy  mi  az  absen- 
tismusnak,  minélfogva  e  s  ama  magyarhoni  uradalom  oly 
kezek  közt  van,  hogy  birtokosa  tán  magyar  levegőt  soha 
sem  szí,  s  a  magyarhoni  jövedelmek  örökké  külföldön,  talán 
a  Tájó  partján,  vagy  Isten  tudja  hol  költetnek  el,  még  csak 
annyira  sem  kedveznénk,  mennyire  jelenleg  honosítási  tör- 
vényeink kedveznek,  s  hogy  azon  könyvecskében,  melynek 
czímlapján  a  földgömb  tetején  ülő  magyar  Amerikára  lógat- 
ván lábait,  büszkén  eregeti  longistimájának  bodor  füstjét, 
a  193-ik  lapon  egy  kórállapot  van  megpendítve,  mely  bizony 
megérdemlené  a  gondolkozást.  De  —  mint  mondók  — 
hagyjuk  jelenleg  e  kérdést  vitatlanul,  s  nézzük  a  legnagyobb 
általánosságban,  mivel  változnék  nemzetiségi  tekintetben 
állapotunk,  ha  általában  megengednők,  hogy  a  nem-nemesek 
hazánkban  ingatlan  nemesi  javakat  tulajdonosi  joggal  bír- 
hassanak ?  Az  idegenajku  nem-magyar  nemes,  kitől,  ha  bir- 
tokot vesz,  nemzetiségünket  féltjük,  vagy  venne  nagy 
jószágtesteket,  vagy  apróbb  birtokocskát.  Nagy  birtokot 
most  is  vehet  egész  biztossággal,  a  kinek  tetszik,  mert  ugyan 
ki  veti  ki  ?  megvevén  pedig,  ha  belföldi,  igen  könnyen  kap 
nemességet,  mire  akárhány  példát  mondhatunk  ;  ha  pedig 
külföldi,   még   könnyebben   indigenává   leszen.    Töröljük   el 

tehát  a  birtokolhatási  incapacitást,  s  a  nagy  birtokot  vásá- 
rolható gazdag  nem-nemesekre  nézve  a  jelen  állapot  in 
praxi  még  csak  egy  körcm  feketényire  sem  változik.  Kérd- 
jük pedig  :  veszélyeztetek- e  ez  által  nemzetiségünk  mind- 
ekkorig ?  s  nincsenek-e  külföldiekből  lett  nagy  uraink  között 
jó  számosan,  kik  oly  magyar  lelkű  támaszai  nemzetiségünk- 
nek, alkotmányunknak,  mint  magyarabb  lelküekre  az  egy- 
más vérét  hörp'lt  párduczos  magyarok  *)  akármely  tősgyö- 
keres utódja  közt  sem  akadunk.  Ennyit  a  nagy  birtokot 
vásárolható  idegenekről.  Nézzük  már  most  a  kisebb  birtok 
vételét.  A  ki  kis  birtokot  vészen,  nem  azért  teszi,  hogy  a 
banquierségben,  nagykereskedésben  nem  forgatható  pénz 
fölöslegét  valamennyire  kamatoztassa,  hanem  hogy  vagy 
éljen  kis  birtokából,  vagy  a  falusi  élet  szende  kellemeiben 
megpihenhessen  élte  alkonyán,  ipar,  munka  és  törődés  után. 
Már  pedig  az  ilyen  kisbirtokos  legnagyobb  részben  már  maga, 
első  utódja  azonban  minden  bizonynyal  assimilálódik  a  többi 
birtokosokhoz,  kikkel  együtt  él,  kiknek  községi,  nemzeti, 
mondhatni  politikai,  sőt  családi  életével  saját  élete  úgyszól- 
ván eggyéforr,  kikkel  hát  nyelvben,  szokásban,  hajlamok- 
ban össze  nem  olvadnia  tökéletes  lehetetlenség.  Mert  kép- 
telenség csak  gondolni  is,  hogyha  az  incapacitas  possessorii 
eltöröltetik,  egy  egész  vidéknek  nem  tudom  én  hány  száz 
compossessora  egyszerre  áruba  bocsássa  minden  birtokát  ; 
s  tíz-húszezer  német,  mint  vándor  kalmukcsorda,  egyszerre 
útnak  induljon,  nem  foglalásra,  nem  ingyen  ajánlott  puszta 
földet  gyarmatosítani,  hanem  venni,  magyar  nemesi  birtokot 
venni,  —  oly  birtokot,  melynek  becse,  ára  akként  növekedik, 
miként  a  vevők  száma  szaporodik.  Ilyesmitől  tartani  bizo- 
nyosan eszébe  senkinek  sem  jut  ;  pedig  ilyesminek  kellene 
történni,  hogy  a  magyar  nemesi  birtoknak  idegen  kezekre 
kerülése  által  nemzetiségünJc  veszélyeztetnék.  Nem,  az  egész 
dolog  egyes  vételeknél  fog  maradni,  egyes  vevő  pedig  lehe- 
tetlen, hogy  a  vele  egyállapotu  birtokos  tömeghez  ne  assi- 
milálódjék  ;  és  így,  ha  más  nem,  a  birtokvásárolhatási  sza- 
badság nemzetiségünket  veszélyeztetni  soha  sem  fogja. 
Annyival  kevésbbé  pedig,  mert  nem  kell  felejtenünk  a  magyar 
földbirtokos  nemesség  azon  természetét,  hogy  földéhez  tán 
túlságos  szeretettel  is  ragaszkodik.  Tömérdek  ok  van,  mely 
institutióinknak  épen  mostani  állapotában  a  középosztályu 
birtokos  nemesség  fogyasztására  igen  igen  érezhetőn  hat, 
s  még  sem  ritkaság  oly  középrendü  nemes  nemzetség,  —  én 
is,  ki  ezt  írom,  ilyennek  tagja  vagyok  —  mely  ősi  nemes 
birtokát    4 — 5  száz    éveken    át   minden  kigondolható   con- 


*)  Interdum  bonus  dormitat  Homerus.  Az  embernek  gyomra 
émelyedik,  midőn  ilyet  olvas  a  különben  oly  clíissicus  Berzsenyiben ! 

juncturák  közt  kezei  közül  soha  ki  nem  bocsátotta.  Az  apróbb 
birtokosok  nagy  tömege  tehát  mindezen  okok  együvé  hatá- 
sánál fogva,  a  hol  magyar,  bizonyosan  az  incapacitás  eltör- 
lése után  is  magyar  maradand  ;  a  hol  pedig  nem  magyar, 
ott  nemzetiség  tekintetében  a  dolog  épen  nem,  rosszra  leg- 
alább bizonyosan  nem  változik,  mert  ha  egy  nyugalomra 
vágyó  pesti  német  kalmár  egy  tót  birtokos  jószágocskáját 
megveszi,  az,  ha  könnyebben  nem,  bizonyosabban  nehezeb- 
ben sem  fog  simulni  nemzetiségünknek,  mint  birtokelőde 
simult.  Sőt  miután  ezek  szerint  kétségtelennek  hisszük,  hogy 
a  birtokképességnek  általános  megadásával  a  magyar  nemes 
földbirtokosok  jószágaiktól  tömegenkint,  vidékenkint  tel- 
jességgel ki  nem  szoríttathatnak,  miként  az  indusok  Ameri- 
kában kiszoríttattak,  hanem  csak  egyenkinti  eladások  tör- 
ténendnek,  s  e  szerint  az  új  birtokos  a  tömeghez  assimilá- 
lódik,  nemzetiségünk  tehát  veszélyeztetve  egyáltalában  nem 
lehet  ;  meg  kell  vallanunk,  hogy  a  magyar  nemzetiségi 
törzsökbe  egy  kis  német  ipar  beoltását  épen  nem  tartjuk 
feleslegesnek.  Ám  nézzünk  szét  Tolna,  Fejér,  Somogy  stb. 
vármegyékben  :  a  ki  e  vidéket  ismeri,  nem  tudna-e  csak 
emlékezetéből  is  igen  sok  derék  nemes  családot  elszámlálni, 
mely  a  föld  kincsét  a  honosoknál  sokkal  ügyesebben  hasz- 
nálni tudó,  derék  iparteljes  német  haszonbérlőtől  ered,  s 
már  az  első,  legfölebb  második  nemzedékben  testtel -lélekkel 
oly  tökéletes  magyarrá  lőn,  hogy  német  származására  csak 
apáról  öröklött  vagyonossága  s  egész  vidékeket  hasonlóra 
buzdító  szorgalma  emlékeztethet.  Nem,  nem  !  ha  igaz,  hogy 
a  magyar  nemzetiségnek  legrendíthetlenebb  támaszát  a 
szabad  földbirtokos  középrendben  kell  keresni,  nemzetisé- 
günket nem  az  incapacitás  eltörlése,  hanem  inkább  annak 
törvénytelen  divatozása  veszélyezteti.  Mert  a  közbirtoku, 
vagyonos  iparnak  buzdító  példájától  megfosztott  kis  nemes- 
ség parányi  földje  épen  a  mostani  helyzetben  kerül  egész 
vidékenkint  roppant  birtokú  nagy  dynastiák  kezére,  s  a 
proletáriusok  száma  naponként  szaporodik,  a  nélkül,  hogy  a 
birtoka  vesztett  néposztály  helyébe  egy  erőteljes  középrend 
lépne  ;  de  tegyük  a  nemesi  földbirtokot  biztossá  az  ősiség 
lánczaibóli  felszabadítása  által,  s  adjunk  a  -nem-nemesnek 
is  birtokolhatási  jogot,  és  keletkezendik  ben  a  honban  egy 
erőteljes  középrend,  mely  földszeretetének,  iparának,  szor- 
galmának mérlegbevetésével  lépend  föl  vetélytársul  s  a 
dolog  természeténél  fogva,  eredetileg  is  legnagyobb  részben 
inagj'ar  elemből  leend  szervezve,  s  a  mi  más  elem  vegyü- 
lend  közé,  mulhatlanul  elkövetkezendő  assimilatiójával,  meg- 
annyi erőtoldalék  lesz  a  középrend  ama  hatalmas  befolyásá- 
ban, melylyel  a  magyar  nemzetiséget  s  a  magyar  nemzet 
alkotmányos  életét  megtörhetlenül  támogatandja. 

A  lehetség  conjuncturáinak  ime  practicai  bonczolatá- 
val  bebizonyítottnak  véljük,  hogy  az  incapacitás  eltörlésé- 
vel nemzetiségünkre  nem  veszélyt,  hanem  erősödést  várha- 
tunk. Elmélkedésünk  materiális  tekintetben  hasonló  ered- 
ményre vezet.  A  státusnak  bizonyosan  köz  vagyonosság  szem- 
pontjából sem  oly  agriculturális  institutiók  állanak  érdeké- 
ben, melyek  sokaknak  elszegényedése  mellett  egyes  roppant 
terjedelmű  földbirtok  szerzésnek  kedvezők  ;  hanem  inkább 
ama  józan  szabadság  és  versenyzés,  mely  egy  vagyonos 
középrend  keletkezését  előmozdítja.  Mi  legalább  Smith  Ádám 
sok  fonákkal  vegyített  jeles  mondásai  közt  nem  találunk 
egyet  is,  melyet  alaposabban  hinnénk,  mint  azt,  hogy  a 
középrendü  birtokos,  ki  nem  nagy  terjedelmű  birtokának 
minden  részét  ismeri,  a  hajlandóságnak  azon  erős  nemével 
tekinti  azt,  melyet  minden,  de  kivált  földbirtoki  csekély 
tulajdon,  ember  keblében  természetesen  fel  szokott  ébresz- 
teni, ki  annálfogva  gyönyörűségét  találja  kisded  birtokának 
nemcsak  mívelésében ,  hanem  csinosításában  is  ;  s  így  közön- 
ségesen véve,  minden  javítók  között  ő  az,  a  ki  legszorgal- 
masabb, legértelmesebb,  ki  egyszersmind  legtöbb  sikerrel 
javít.  Ily  középrend  keletkezését  mozdítja  elő  az  incapaci- 
tás eltörlése,  mellyel  a  közérdekek  tekintetén  kívül  már  csak 
saját  érdekénél  fogva  is  alig  siethet  eléggé  a  magyar  nemes- 
ség ;  mert  igen  helyesen  mondja  Deák,  hogyha  semmit  nem 
teszünk  a  nemesi  javak  értékének  emelésére,  midőn  a  bizto- 
sobb  s  bárki  által  megszerezhető  polgári  s  jobbágyi  birtok- 
nak becse  mindinkább  növekedik,  a  nemesség  hátramarad  s 
javainak  valóságos  értéke  aránylag  csökkenni  fog. 


Eszmetársulat*) 

Még  nem  régi  dolog,  hogy  a  szabadságra  büszke 
Albion  a  polgárjogok  malasztaiból  vallásuk  miatt  milliókat 
kizárva  tartott  ;  de  a  vakbuzgó  fanatismust  a  kor  szelleme 
megreszketteté  s  a  konservativ  toryk  a  római  hitűek  eman- 
tipatióját  önmaguk  indít ványozák.  A  birtok-aristocratia 
önző  kapzsisága  erszénye  javát  a  hon  javának  elibe  tévé 
s  éhes  milliók  ellenében  egyedárúskodott  a  mindennapi  darab 
kenyérrel,  s  bár  e  bitorlásnál  föl-fölviharzott  a  közvélemény, 
a  whig-kormánynak  meg  kellett  bukni,  mivelhogy  a  gabna- 
törvények  módosítását  javalni  meré  ;  s  néhány  rövid  hó  és 
a  kérlelhetlen  toryk  magok  lövik  e  féltékenyen  őrzött  érdek 
várfalába  a  legelső  rést,  mely  fölött  a  várfal  előbb  vagy 
utóbb  rakásra  omland  ;    és  nem  elég,  hogy  a  nép  érdekeit 


♦)  Az    1842-iki    .>Pesti  Hirlap«   130-ik  számából.  K.  F. 

19* 


292 


így  méltányolák,  hanem  még  készek  3  percent  jövedelem- 
adót viselni,  hogy  a  gyáripar  érdekeire  nyomasztólag  ható 
vámokat  leszállíthassák  s  a  máris  27  millió  pengő  forintnyi 
státusjövedelemhiányt,  az  e  leszállítás  által  közel  44  millióra 
szökkenhetőt,  fedezni  képesek  legyenek.  Kérdjük  hát  :  miben, 
tory  e  párt  és  miben  conservativ  ?  ha  t.  i.  a  »conservativ« 
szót  nem  ama  nemesD  értelemben  vesszük,  melyben,  mint- 
hogy mozgása  létföntartásnak  föltétele,  a  haladás  s  folyto- 
nos tökélyre  törekvés  értelmétől  összeolvad,  hanem  vesszük 
a  mától  holnapig  számítgató  önzés  értelmében,  miszerint 
conservati veknek  neveztetnek,  kik  minden  fennállót  rideg 
mozdulatlanságban  fentartani  szeretnének  ;  miszerint  aztán 
nálunk  magyarokul  a  conservativeknek  —  miként  egy  bará- 
tunk szokta  mondani  —  visszaéléseket,  előítéleteket,  sze- 
génységet s  a  nyomoroknak  egész  seregét  kellene  conservál- 
niok.  Gyönyörű  hivatás,  ha  istentől  van  ! 

Mi  politikában  nem  vagyunk  az  analógia  vak  bálvá- 
nyozol. Igen  jól  tudjuk,  hogy  nemzetek  körülményei  egy- 
mástól sokkal  lényegesebben  különböznek,  mintsem  állapo- 
tuk egy  mérték  szerint  mérethetnék.  De  másrészről  a  história 
nagy  tanulságai  előtt  sem  akarhatunk  szemet  hunyni,  mert 
ez  annyit  tenne,  mint  botorul  megvetni  évezredeknek  tapasz- 
talását s  megvetni  Isten  mutató  ujját,  mely  ok  s  eredmény 
megkér lelhetlen  lánczolatával  mások  sorsában  saját  sorsunk- 
nak képét  jelöli.  Ki  fogná  tehát  rossz  néven  venni,  ha  esz- 
méletünk az  aristocratiai  színezetű  Britanniáról  aristocratiai 
honunkra  vonul  ?  Ki  fogná  rossz  néven  venni,  ha  látván  a 
szellemet,  mely  Anglia  aristocratiáját  jellemzi,  midőn  föl- 
kiáltunk, hogy  az  ily  aristocratiának  jövendője  van  !  e  föl- 
kiáltásnál  a  honszeretet  egy-egy  sóhajtást  idéz  ajkunkra  ? 
Mert  nyílt  homlokkal  valljuk  mi  ugyan,  hogy  az  aristocratia 
azon  nemének,  mely  saját  szabadságát  népszolgaságra  alapí- 
taná, mely  osztály  érdeket  a  hon  érdeknek  elibe  tenné,  mely 
a  közállomány  minden  jó  voltát  monopolizálná,  ellenben 
minden  közállományi  terhet  másokra  róni  törekednék,  szó- 
val :  azon  aristocratiának,  mely  —  miként  Shakespeare 
Caesar  ja  magáról  s  a  veszélyről  mondja  —  a  szolgasággal 
egy  napon  született,  ily  aristocratiának  nem  vagyunk  igen 
hő  barátai  ;  nem  vagyunk  pedig  azért,  mert  a  cívilisatió- 
nak  vagyunk  barátai,  s  a  történetek  évkönyveiből  azt  tanul- 
tuk, hogy  a  civilísatio  haladásának  biztosabb  fokmérője  alig 
lehet,  mint  az  ily  aristocratiának  folytonos  enyhülése,  vagy 
(ha  úgy  tetszik)  gyengülése.  Azonban  épen  mivel  az  ilyen 
iránt  semmi  rokonszenvvel  sem  viseltetünk,  mély  tisztelet 
gerjed  kebelünkben  az  olyan  iránt,  mely  nagyobb  dicsősé- 
get nem  ismer,  mint  a  kor  kíván atainak,  haladásnak,  nem- 
zetérdeknek  zászlóját   a   végett  ragadni   ki   a   test  vértábor 

kezeiből,  hogy  önmaga  menjen  előre  vele.  Az  ily  aristocratia 
jogban,  szabadságban,  díszben,  jólétben  egyedárúságot  nem 
követel  s  ép  azért  megérdemli,  hogy  az  idők  hosszú  során 
keresztül  mindig  hatalmas  befolyással  birjon  azon  nemzet 
ügyeinek  intézésében,  melynek  erényben,  honszerelemben, 
tettben,  áldozatban  elsőrendű  tagja,  de  ura  nem.  És  ha  e 
szemléletnél  egy-két  fohász  leng  ajkain  :  aggodalom  fohásza 
az,  nem  a  méltánytalan  bírálaté  ;  jövendőt  illet,  nem  mul- 
takat. A  multat  —  legyenek  bár  évkönyveiben  koromlapok 
is  —  egészben  véve  a  magyar  aristocratia,  melyhez  annyi 
nagyszerű  emlékezetek  csatolvák,  nem  szégyeneiheti  ;  a 
közelebbi  múlt  országgyűlés  pedig  kezdetnek  oly  szép,  re- 
ménynek oly  gazdag  vala,  hogy  nemes  önérzettel  dagaszt- 
hatná a  magyar  aristocratia  kebelét  emlékezete.  De  honunk 
politikai  láthatárán  borús  fellegek  tünedeznek  fel,  melyek  a 
magyar  aristocratia  díszjövendő  jenek  leghőbb  barátait  aggo- 
dalomra kényszeríthetik.  Ezen  fellegek  elemei  közé  számít- 
juk mi  azon  idegenséget,  mely  a  háziadóba,ni  részesülés 
ellen  a  magyar  nemesség  felsőbb  és  alsóbb  osztályainál 
tagadhatatlanul  forrásban  van.*)  Ezen  idegenkedést  észre 
nem  venni,  vagy  pedig  észre  nem  vételét  színlelni,  a  leges- 
legnagyobb  kábaság  volna,  mert  igen  jól  mondja  Sir 
Róbert  Peel :  »hol  a  nehézségeket,  melyekkel  küzdenünk  kell, 
minmagunk  előtt  titkolgatjuk,  ott  remény  nem  lehet  javulás- 
hoz«.  Már  pedig  a  mint  tagadhatlan  igaz,  hogy  Anglia  aris- 
tocratia ját  a  tőszomszédjában  dúlongott  mindenható  vihar 
daczára  is  épen  az  tartotta  és  tartja  fen,  épen  az  igér  neki 
jövendőt,  hogy  valamint  a  nemzet  az  ő  jogainak,  úgy  ő 
a  nemzet  terhemek  mentességeket  soha  sem  követelő  résíese  : 
oly  tagadhatlannak  hisszük  azt  is,  hogy  a  magyar  aristo- 
cratiának,  sőt  magának  az  egész  magyar  nemzetnek  jövendő- 
jét is  semmi  inkább  n^m  biztosithatná,  mintha  az  ari-tccra- 
tia  a  közállomány  terheiben  aránylag  részt  venni  sietne  ;  és 
talán  semmi  inkább  nem  compromittálhatná,  mintha  attól 
az  aristocratia  mindörökké  idegenkednék  !  Lord  Brougham 
ugyan  az  angol  felsőházban  a  reform-bili  kérdésben  egy- 
kor így  szólott  :.  »Midőn  Lord  Chatam  szigorú  elődinkhez 
beszélle  e  ház  falai  között,  midőn  méltóságos  szónoklatá- 
val a  kebleket  megrázkódtatá,  nem  egyszer  történt,  hogy 
a  hatalmas  szózata  villámaival  a  reform  elleneit  végig- 
lángolá,fenyegetvénőket  a  veszélyekkel,  a  mik  reájok  követ- 
kezhetnek, ha  nem  engednek  az  igazságnak  ;  és  jól  emléke- 
zem, hogy  e  bátorság  meggyalázásnak  nem  vétetett,  hanem 


*)  Mi  e  szó  alatt  i>1iáziadó«.  nemcsak  a  megye  beligazgatási 
költségeit  értjük,  hanem  az  ilynemű  országos,  megyei  s  községi 
terhek  összegét.  K.  L. 

magasztos  becsületességnek  tekintetek.  Én  e  hanyatló  korban 
őt  nem  követem,  hanem  csak  arra  merem  fölhíni  lordság- 
tokat,  higyjék  el  s  fontolják  meg,  hogy  egy  nemzet  egyesült 
szavában  néha  az  egek  mernyköve  dörög. «  így  Brougham  ; 
s  mi  igen  jól  emlékezünk,  hogy  ez  i]letlen  rettegtetés- 
nek  az  ő  szájából  sem  vétetett.  Azonban  ép  oly  jól  tud- 
juk, hogy  Magyarország  nem  Anglia,  mint  mikép  érezzük, 
hogy  a  mi  nagy  férfiaknál  erő  s  bátorság,  az  ily  nyomorult 
porszemeknél  mint  mi,  egyéb  nem  volna,  mint  nevetséges 
botor  kábaság  ;  és  tudjuk  azt  is,  hogy  ostobán-rosszul  szá- 
mitana, ki  a  magyar  aristocratiát  ijesztgetésekkel  akarná, 
jóra  vagy  rosszra  reábirni,  mert  ez  csak  gödröt  ásna,  mely- 
nek partjai  ön  feje  fölibe  roskadnának.  Nem,  mi  szigorú 
vigyázattal  óhajtunk  kerülni  minden  kifejezést,  melyet  bár 
a  legszőrszálhasogatóbb  eltorzitás  rémítgetésre  magyaráz- 
hatna ;  de  annyit  csakugyan  szabad  lesz  hinnünk,  hogy  e 
nemzetben  egy  ember  sincs,  tartozzék  bármely  politikai 
szinezethez,  a  ki  egy  pillantást  vetvén  éjszakkelet  felé,  ne 
érezné,  hogy  a  magyar  népnek,  nemzetnek,  saját  java,, 
dísze,  becsülete,  nemzetisége  s  felséges  urunk  királyi  széke 
érdekénél  fogva,  melyhez  mindnyájan  kivétel  nélkül  buzgó 
szeretettel,  hő  ragaszkodással  viseltetünk,  hogy  —  mon- 
dom —  mindezen  szent  érdekeknél  fogva  e  népnek,  nem- 
zetnek parancsoló  szükségei  közé  tartozik  :  egy  testté  for- 
rásra törekedni  ;  mert  ha  ezt  tagadnók,  ha  ezen  köznemzeti 
s  hű  alattvalói  szükséget  státusügyi  gondolataink  számítá- 
sából kifelejtenők,  minálunk  is  mély  társadalmi  igazság  reve- 
latiójának mutatkoznék,  mit  egykor  a  franczia  státusfér- 
fiakról mondánk  :  hogy  »számvetőre  vala  szükségök,  s  táncz- 
mester  nyeré  el  a  hivatalU.  De  ha  ez  igaz,  ha  ezen  meggyő- 
ződést általánosnak  szabad  föltennünk  :  nem  fog  bizonnyal 
szerénytelenségre  torzíttathatni,  ha  esengve  kérjük  nemze- 
tünk azon  tisztelt  osztályait,  melyek  a  törvényhozásba  tör- 
vényes befolyással  bírnak,  győzzük  le  a  káros  idegenkedést 
s  ne  szalasszuk  el  az  alkalmat,  megjavítani  polgártársaink- 
nak irántunki  szives  indulatát.  Ha  ez  nem  volna  oly  erős, 
mint  minőnek  lenne  kívánatos,  ha  e  nemzet  különböző 
osztályai  közt  a  kölcsönös  szeretet  kapcsainak  s  a  privile- 
giált  osztályok  iránti  tiszteletnek  szilárdításra  volna  szük- 
ségök  :  akkor  valóban  nemcsak  a  politikai  bölcseség  s  józan 
tapintat,  hanem  a  köz-  és  magánérdek,  nemzeti  jövendő 
s  a  magyar  aristocratiának  saját  dísze,  méltósága  javasolja 
oly  lépést  tenni,  mely  nemcsak  újra  megszorítandja  a  köl- 
csönös bizodalom  kötelékeit,  ha  talán  az  idők  hosszú  során 
keresztül  megtágultanak,  hanem  mindazokat,  kiknek  áltar 
Iában  az  egész  honnal,  különösen  a  néppel,  legkülönöseb- 
ben pedig  önmagokkal  s  utódaikkal  e  jót  tenni  törvényes 

hatalmukban  áll,  magasabb  fokra  is  emelendi  a  népnél  sze- 
retetben, tiszteletben  s  ragaszkodásban,  mint  melyen  valaha 
állottanak  ;  s  csak  ez  legyen  meg,  jöjjön  kívülről  akármi 
veszély  :  alkotmányos  királyi  székünket  törhetlen  hűséggel 
körülövezve,  bátran  elmondhatjuk,  s  ha  kell,  tettel  is  iga- 
zolhatjuk a  költőnek  ama  büszke  szavát  :  » Jöjjön  a  világ 
három  szöglete  s  e  nemzet  előtte  meg  nem  riad,  a  mig  önmagá- 
hoz hü  marad. «  Vannak  órák  a  legkomorabb  ember  életében 
is,  midőn  átadjuk  magunkat  az  oraculosus  sejtelmeknek, 
s  ha  ilyenkor  hő  vágyainkat,  miket  nemzetünk  jövendője 
felől  lelkünk  mélyében  táplálgatunk,  megtestesült  alakban 
tünteti  föl  szemeink  előtt  az  ihletésnek  perczenete  :  koránt- 
sem úgy  lebeg  előttünk  Magyarország,  hogy  aristocratiája 
teljességgel  nincs,  hanem  úgy,  mint  melynek  aristocratiája 
a  nép  érdekeivel  együvé  forrva  olyan,  mint  testvérek  között 
a  hű  elsőszülött,  a  háznak  erős  szögletköve,  mely  csak  sze- 
retet és  bizodalom  tekintetével  találkozik  ;  úgy  áll  előttünk, 
honunk  képe,  mint  melyben  az  aristocratia  a  humanitás 
kifejlődését  ápolja,  dajkálja,  vezérelgeti  s  melynek  egyedü- 
liségét nem  követelő,  de  erkölcsi  ereje  által  tehetős  befolyá- 
sával kiirtva  leend  honunkból  a  belső  viszály  minden  csi- 
rája, mely  a  polgári  társaságok  fejlődéseit  sokszor  és  sok 
helyütt  megzavará.  De  hogy  a  magyar  aristocratia  ezzé 
legyen,  mindenekelőtt  igazságosnak  kell  lennie  ;  igazságos 
pedig  nem  lesz,  nem  lehet,  míg  a  közállomány  terheiben 
aránylag  részt  venni  nem  ajánlkozik.  Azonban  jól  tudjuk, 
mily  hatalmas  szerepet  játszik  az  ember  ész  határozatiban  a 
közvetlen  anyagi  veszteség  tekintete,  s  azért  a  nemzeti 
politika  magasabb  nézőpontjáról  örömest  leszállandunk  édes 
mindnyájunk  erszényíélelmének  alacsony  szűk  körébe,  meg- 
kisértendők  eloszlatni  a  bal  véleményt,  mely  a  háziadó  arány- 
lagos elvállalását  e  tekintetben  akadályozza. 


A  részek.*) 

Kénytelen  némán  bár,  de  a  tesvérkebel  hő  indulatának 
buzgó  részvétével  kisérvén  a  testvérhoni  események  hullám- 
zásait, öröm  és  aggodalom  közt  olvasók  a  felírás  tartalmát, 
mellyel  nemes  Erdélyország  karai  és  rendéi  a  Részek  vissza- 
csatolásának akadályozását  még  egyszer  megkisérlették  ; 
egyszersmind  azonban  a  két  tesvérhon  különszakadását  köz- 
nemzeti szerencsétlenségnek  nyilatkoztatván,  a  viszonegyesü- 
lés  kérdésének  meghányásával  országos  választmányt  bíztak 
meg.  Egy  lépés  a  czélhoz,  melyhez  —  hegyen  innen  avagy 


*)  Az  1842-iki  .>Pesti  Hirlap«  131-ik  számából.  K.  F. 

hegyen  túl  —  szent  pietással  felsovárog  minden  magyar 
szív,  melyben  a  köznemzeti  érzelmeket  egy  kis  úrbérveszte- 
ségtőli  félelem  vagy  comassatiótóli  idegenkedés  el  nem  tör- 
píté.  Igaz,  kis  parányi  lépés  a  távol  czélhoz,  melynél  nagyobb, 
határozottabb  történt  50  év  előtt,  mégis  nyom  nélkül  enyé- 
szett el,  mint  vándor  lépte  a  kietlenben  :  de  lépés  mégis, 
és  azért  legyen  szívből  üdvözölt  !  ! 

Nem  azért  tűztük  igénytelen  soraink  homlokára  a  Részek 
nevét,  hogy  érdemleges  vitatkozás  tárgyául  venni  megkisér- 
lenők.  Nem  is  tehetjük,  s  habár  tehetnök,  mégsem  tennők  ; 
mert  botorság  volna  nekünk  magyarhoniaknak  vitatkozás 
terére  bocsátkoznunk  oly  kérdés  iránt,  melyet,  magyar  szem- 
pontból szólva,  bevégzett  ténynek  tekinthetni  ;  jogban,  tör- 
vényben s  fejedelmünknek  a  testvérhonnal  is  határozottan 
tudatott  biztosításában  kezességünk  van  ;  hanem  szólani 
szeretnénk  egy  pár  szerény  szót  a  szempontról,  melyből 
eme  legújabb  manifestatiót  Magyarországban  a  közvélemény 
által  tekintetni  óhajtanok,  nehogy  a  könynyen  ingerülő  bal- 
magyarázat egyenetlenség  fegyverévé  kovácsolja,  minek 
közelítés  béke  jeléül  kellene  szolgálnia  s  a  jobbak  értelmében 
bizonnyal  arra  is  számíttaték.  »A  két  nemes  haza  egy  csont- 
hói való  csont,  egy  vérből  való  vér  s  egy  testből  való  test«,  így 
szólának  ezelőtt  52  évvel  Alsó-Fejér  s  Doboka  *)  vármegyék- 
nek a  magyar  országgyűléshez  szorosabb  egyesülésért  s 
hitleveli  biztosításért  járuló  rendéi  ;  és  mi  örömmel  idéz- 
zük föl  a  feledés  porából  e  szavakat,  hogy  sokat  jelentő 
egyszerűségökben  rezdítsék  meg  a  rokonelméknek  húrjait  ; 
mert  itt  szeretetre  van  szükség,  mely  mint  a  fürge  méh, 
mézet  gyűjt  oly  virágról  is,  honnan  a  szeretetlenség,  mint 
a  pók,  csupán  csak  mérget  szí. 

Lehetnek  s  talán  vannak  is,  kik  hajlandók  volnának 
nemes  Erdélyorszpg  azoo  végzését,  miszerint  az  egyesülési 
kérdést  vizsgálat  s  fontolgatás  alá  venni  elhatározá,  csupán 
a  Részek  visszacsatolása  ellen  intézett  lépésnek  tekinteni. 
És  meg  kell  vallanunk,  hogy  a  gyanakodók  s  gyanakodás- 
ból  gyanúsítok  nagy  seregének  e  balvéleményre  némileg 
ürügyül  szolgálhatott  az  E.  Hiradó  azon  tudósítása,  misze- 
rint voltak,  kik  az  egyesülés  kérdésének  félszázados  álmábóli 
felébresztésével  a   Részek  visszacsatolását  legczélszerűbben 


*)  Nemes    Alsó-Fej  érmegye    ez    érzelemhez    tudtunkra  mindig 
hű  maradt,  s  még  most  is  szemeink   előtt   lebeg  körlevele,  melyet 

1832-ben  az  egyesülés  tárgyában  szertebocsátott  :  de  Doboka 

ott  e  három  szó :  »commassatio ,  utivám  és  unio«,  mintha  boszorkány- 
pépet  akarnának  belőle  készíteni,  egybezavartatik,  s  miként  Szat- 
márban  a  háziadó,  nyers  tömegek  felizgatására  jelszavul  használ- 
tatik ;  ámbár  még  eddig  kevesebb  sikerrel,  mint  Szatmárban.    K.  L. 

vélték  felfüggeszthetni.  De  mi  őszintén  nyilatkoztatjuk, 
hogy  miután  a  végzést  elolvasok  s  abban  ily  hátulsó  gon- 
dolatnak még  csak  árnyékát  sem  találtuk,  örömünk  poharát 
ama  vélemény  ürömcsepp je  legtávolabbról  sem  zavarta 
meg  ;  mert  azt  egyébnek  nem  tekinthetők,  mint  a  tarka 
tömeg,  egy-két  egyének  véleményének  s  azon  új  meg  új 
gyámok-keresgetési  viszketegnek,  mely  testületi  tanács- 
kozásokban a  szónokság  sajátságaihoz  tartozik.  És  lehetlen 
nem  örvendenünk,  hogy  az  E.  Hiradó  nyilatkozatával  e 
nézetünket  egészen  igazolá.  És  valóban  nem  lehetne  a  két  test- 
vérhon egyesülésének  önmagában  fennálló  nagyszerű  érdeke 
felöl  oly  magasztos  hitet  és  meggyőződést  táplálni  keblünk- 
ben, mint  a  minőt  táplálunk,  hacsak  egy  pillanatig  is  kétel- 
kedheténk  vala,  hogy  azon  határozó  többség  s  azon  értelmi 
felsőség,  mely  a  rövidlátók  vidéki  zajongásán  túlemelkedve, 
e  végzést  megalkotá,  habár  utócsapatába  tarka  színezet 
vegyült  légyen  is,  semmi  másból,  mint  csupán  e  nagyszerű 
érdek  méltánylatából  indulhatott.  És  azért  kétkedés  nélkül, 
határozottan  ki  is  jelentjük  :  hogy  nézetünk  szerint  mi 
magyarhoniak  a  szeretetlenség  undok  vétkébe  esnénk,  sőt 
testvérárulás  bélyegét  sütnők  homlokunkra,  ha  a  helyett, 
hogy  az  egyesülés  nehezen  fogamzó  növénye  első  csíráját  a 
szeretett  testvér  hű  gondjával  ápolnók,  inkább  erdélyi  roko- 
nink közelítését  érdem  szerint  méltánylani  elmulasztanók, 
vagy  épen  a  >>Bészek«  megtartására  intézett  eszközzé  tör- 
pítenők.  Hiába  vetné  ellen  valaki,  hegy  az  erdélyi  ország- 
gyűlés e  részbeni  határozatát  annyi  óvásokkal  sánczolá 
körül  a  tartózkodás,  miszerint  a  siker  felőli  legsangvinicu- 
sabb  reményt  is  meghüthetné.  Mi  máskép  vélekedünk. 
Csak  egy  pillanat  kell  Erdély  ügyeire,  és  véleményünk 
alaptalannak  nem  fog  tetszeni.  A  szászoknak  Magyarhontóli 
idegensége,  mely  egyrészben  századunk  nemzetiséget  fej- 
lesztő egészséges  jellemének  beteges  kinövése,  —  az  úrbér, 
melytől  annyi  ember  irtózik,  miként  őseink  múlt  század 
közepén  irtóztanak,  s  az  elszigetelt  állapotban  hazafiság 
alakját  bitorló  önzés  mindazon  szűkkeblű  érdekecskéi, 
melyek  az  egyesülés  logicájának  hátterében  enyészetüket 
vélik  rejleni,  mindez,  most  eleven  tusában  a  hon  jövendő 
igényeivel  elégnél  több  ok,  hogy  meggyőződjünk,  miképen 
sokkal  több  siker  reménye  fekszik  a  bölcsen  óvatos  határo- 
zatban, mely  közmegegyezéssel  talán  csak  így  keletkezhe- 
tett, mint  feküdt  volna  egy  merészebben,  mely  csak  erős  párt- 
szakadással  keletkezhetve,  szenvedélyt  költött,  ingerültséget 
ápolt,  s  a  rosszakaratnak  kezére  játszott  volna.  Mert  igaz 
ugyan,  vannak  dolgok,  s  kivált  a  politika  mezején  vannak 
melyekben  a  bátortalan  fellépés  rosszabb  a  semminél  ;  de 
vannak    mások,    melyekben    annyi   önfejlesztési   erő   rejlik, 

miszerint  csak  az  élet  mezejére  kell  hozatniok  és  szeretettel 
fogadtatniuk,  hogy  jövendöjöknek  önmagok  legyenek  mes- 
terei. Ilyennek  látjuk  mi  a  két  testvérhon  egyesülését,  s 
nemcsak  azért,  mivel  korunk  vezérjelleme  nemzeti  egység, 
mely  előbb-utóbb  politikai  egységhez  szít  ;  hanem  azért  is, 
mivel  az  egyesülés  óhajtásának  Erdély  részéről  históriai 
múltja  is  van.  Június  18-ka  volt  1790-ben,  midőn  az  erdély- 
országi megyék  és  székek  a  magyar  országgyűléshez  intézett 
leveleikben  s  követeik  kérelmeiben  Magyarországgali  egye- 
sülésök  óhajtását  nyiltan,  határozottan  kifejezek,  s  annak 
egybevetett  vállakkali  eszközlésére  honunk  rendeic  fél- 
sz ólitották.  Minden  levelek  s  kérelmekben,  mik  ez  iránt 
az  országgyűléshez  beadattak,  csupán  Bruckenthal  Mihályé, 
az  erdélyi  szász  nemzet  biztosáé  az,  mely  Erdély  szabad- 
ságainak a  koronázási  hitlevélben  kívánt  biztosításán  túl 
világosan  nem  terjeszkedett,  de  az  uniónak  minden  többi 
követek  által  nyiltan  kifejezett  buzgó  óhajtását  egyenesen 
ö  sem  ellenzé  ;  minélfogva,  mit  gr.  Batthyány  Ignácz  erdélyi 
püspök  a  diplomaticai  biztosításra  mondott,  hogy  t.  i.  min- 
den vármegyék  és  székek  követei  jelenlevén,  egész  Erdély- 
ország kívánsága  tolmácsoltatik,  az  unió  kérdésére  nézve 
is  tökéletesen  áll.  És  csak  így  történhetett,  hogy  a  koro- 
názási hitlevél  javaslatába  Erdélynek  Magyarországgali 
valóságos  egyesítése  XXI-ik  föltételül  eredetileg  beiktatva 
lőn,  s  ámbár  e  pont  a  királyi  hitlevélből  későbben  kihagya- 
tott :  a  kihagyásnak  egyedüli  okáu]  mindazáltal  II.  Leopold 
szept.  21-kéről  költ  kir.  leiratában  csupán  azon  okot  adá, 
hogy  kivévén  az  1741  :  18.  t.-cz.  teljesülését,  vagyis  a  Részek 
visszacsatolását,  a  többire  nézve  Erdélynek  országosan 
egybehívandó  rendéi  először  kihallgatandók,  s  úgy  aztán 
kívánságaik,  miután  a  magyarországi  KK.  és  RR.-kel  újólag 
közöltettek,  kir.  helybehagyás  hozzá járultával  törvénybe 
iktatandók.  És  valóban  annyira  érezték  akkoron  Erdély 
rendéi  a  Magyarhonnalí  egyesülés  fontos  érdekét,  s  az  egye- 
sülés óhajtása  bennök  oly  általános,  oly  eleven  volt,  hogy 
a  magyar  diaetára  küldött  követeiknek  az  egyesülés  hátrál- 
tatásával vádolt  egyike  1791-ki  országgyűlésükhöz  vizsgá- 
latért, s  ha  büntetlennek  találtatnék,  becsülete  helyreállí- 
tásáért folyamodván,  Erdély  rendéi  világosan  elismerek 
s  kifejezek,  hogy   ily  tett  honárulás  volt  volna. 

Ily  előzményekkel  szemeink  előtt,  a  kérdés  lényegének 
biztossági  vizsgálatra  lett  utasításától  nincs  mit  tartanunk, 
sőt  inkább  annak  csak  örülnünk  kell.  Míg  a  biztosság  (hisz- 
szük,  reméljük)  ősei  szavához  hű  rokonszenvvel  s  me  e 
részvéttel  munkálkodandik,  időközben  Erdély  institutiói- 
nak  némelyikét  korunk  geniusa  megilletendi,  s  az  esemé- 
nyek hatalma  jognak  s  politikának  egy-két  bimbaját  Erdély- 

ben  is  gyümölcscsé  érlelendi,  miáltal  az  ütközés  kövei 
lesímulandnak,  és  elenyészik  az  aggodalom,  melyet  itt-ott 
közöttünk  némi  jobbak  is  táplálnak  talán,  hegy  t.  i.  Erdély, 
igy  a  mint  most  van,  önsúlyt  köthetne  lábainkhoz  a  hala- 
dásnak nehéz  ösvényén. 

Tiszta  szíves  örömmel  üdvözöljük  hát  az  egyesülés 
első  lépését,  mely  a  félszázadig  szenderült  ügyet  erdélyi 
rokoninknál  is  országos  vitatás,  élet  és  haladás  terére  hozá. 
Vannak  dolgok,  melyekben  a  gondolkozást  megkezdeni 
annyi,  mint  nyerni,  s  nekünk  igen  rosszul  kellene  honunk 
szellemét  ismernünk,  ha  csalatkoznánk,  hogy  azon  Magyar- 
ország, melynek  megyéi  az  egyesülésre  még  csak  épen  most 
is  felszóKtásokat  köröztettek,  erdélyi  rokonink  közelítését 
testvéri  szeretettel  méltányolva,  csak  törvényes  alkalomra 
várakozik,  hogy  a  csatoló  láncz  első  horgához  egész  sor 
szemet  illeszthessen. 

Ezen  méltánylást  örömest  átvisszük  a  Részek  vissza- 
csatolásának kérdésére  is.  Hogy  Erdélynek  érzékenyen  fáj- 
hat elválni  azoktól,  kikkel  három  századon  át  jó  s  balsze- 
rencsében egyesítve  volt,  kikkel  együtt  küzdött  szabadsá- 
gáért, együtt  élvezé  küzdése  gyümölcseit,  s  kik  társak  vol- 
tak szenvedéseiben,  midőn  fölötte  az  idők  súlya  megneheze- 
dett ;  hogy  ezektől,  állományának  megannyi  oszlopitól, 
válni  fáj,  mint  fájhat  kezünk  legjobb  ízének  megcsonkítása  : 
ezt  igazságtalanság,  szere  tétlenség  volna  el  nem  ismer- 
nünk s  azért  bánatos  részvéttel  fogja  bizonynyal  mindeni- 
künk olvasni  a  bár  nem  új,  de  a  veszteség  fiatal  tüzével 
újjá  melegített  védokokat.  Azonban  nem  lehet  kételkednünk, 
hogy  e  méltánylást  erdélyi  rokonink  magánérzelmei  hason- 
lóval viszonozandják.  Ehsmerendik,  hogy  a  törvénynek 
sem  szeretet,  sem  bizodalom  előtt  nem  szabad  meghajolnia. 
Viszálkodás  és  egyenetlenség  szerte  szaggatták  e  nép  erejét, 
midőn  életét  csak  egyetértés  tarthatá  fen,  és  kettéváltunk, 
kiknek  örökre  nem  kellett  volna  elszakadnunk.  »Ez  a  sors 
átka«  —  fogják  mondani  ;  —  »őseink  büne«  !  —  feleltem 
én.  —  És  a  história,  mit  világitéletnek  mondanak,  ezernyi 
példákban  kiáltja  felénk  kérlelhetlenül,  hogy  nemzeteknél 
az  ősök  bűne  az  utódokban  megbüntettetik.  És  e  nép  — 
mondják  —  multat  s  jövendőt  már  raegbünhöde  ;  de  nem, 
a  bűnhődés  keserű  kelyhe  még  fenékcseppig  ürítve  nincs. 
Lám,  hiszen  e  kérdésnél  is  ctt  vagyunk  még,  hogy  a  magyar 
törvény  nem  teljesülhet  a  nélkül,  hogy  Erdélynek  fájdalom 
okoztassék,  s  Erdély  fájdalma  nem  mellőzhető  a  nélkül, 
hogy  a  magyar  s  az  ő  törvénye  ne  bántassék.  Szentségtelen 
egy  kénytelenség  !  De  az  eseményekben  gyakran  orvosló 
logica  van.  Nemzetek  életéhen  az  önmystificatiónál  nincs 
károsabb.  A   gyönge,  ki  magát  erősnek  véli,  vagy  erőtetésben 

hál  meg,  vagy  árnyékéletet  él,  s  jogban,  szabadságban  valóság 
helyett  'puszta  szót  imád  ;  s  ilyenyiek  talán  gyengülnie  kell, 
hogy  erősödjék ;  gyengülnie,  míg  önkényt  gyógyszer  után 
nyúl.  S  aztán  közel  van  a  vigasztalás.  Mi  egyesülni  akarunk 
a  testvérhonnal.  Erdély  mihozzánk  közelítést  tőn.  Vessünk 
vállat  vállhoz,  hogy  az  egyesülés  igéje  testté  legyen,  és  a 
seb,  melyet  a  Részek  visszacsatolása  okozott,  az  egyesülés- 
sel orvosolva  lesz,  ez  egyesülésnek  pedig  annál  kevesebb 
ellenzésre  kellene  találnia,  mivel  mint  a  magyar  alkotmány 
védszárnyai  alatt  királyi  városok,  jászok  és  hajdúk  muni- 
cipális  jogaik  s  kiváltságaik  épségben  tartása  mellett  meg- 
férnek, ép  úgy  székely  és  szász  székek  s  Erdélynek  szabad 
helyei  kiváltságaikkal,  szabadságaikkal  sértetlenül  meg- 
férhetnek. 


Országos  pénztár.*) 

Hogy  az  » Alföldi  levelek«  nagyérdemű  szerzőjével  azon 
elvre  nézve  is  tökéletesen  egyetértünk,  hogy  az  országos 
háziadó-tár  indirect  adó  útján  szereztessék  be.  Nem  lesz 
talán  felesleges  megemlítenünk,  miképen  immár  119  esz- 
tendeje mióta  az  ország  rendéi  országos  pénztár  felállí- 
tásának szükségét  nyíltan  elismerek,  s  a  remzet  gondos- 
kodásának tárgyául  kitűzték.  1791-ben  az  ország  e  részbeni 
óhajtása  a  21-ik  törvényczikkben  ismét  kifejeztetett,  s  az 
e  tárgybani  intézkedés  és  szabad  rendelkezés  az  ország- 
gyűlésnek világosan  fentartatott,  s  ha  ki  az  1802-kí  orszá- 
gos naplót  s  irományokat  megtekinti,  azt  is  látni  fogja, 
miként  a  kormány  szeptember  23-kán  kiadott  k.  resolutió- 
jában  e  tárgyrólí  tanácskozásra  híván  föl  az  ország  rendéit, 
azok  nemcsak  közakarattal  elismerek,  hogy  »a  hazának 
közboldogságát  nevezetes  előmenetellel  közönséges  fundus  nél- 
kül foganatosán  eszközölni  nem  lehet«,  hanem  míg  a  KK. 
és  RR.  táblájának  többségét  az  idők  mostohaságának  tekin- 
tete e  tárgyban  azonnali  intézkedéstől  tartóztatá,  a  fő 
RR.  haladéktalan  áldozattételre,  még  pedig  —  a  mint  vilá- 
gosan kivehető  —  a  szabadalmazott  néposztályok  által 
egyenes  kivetés  szerint  viselendöre,  készeknek  nyilatkoz- 
tak. Azonban,  a  már  említett  oknál  fogva,  egyéb  nem  tör- 
tént, mint  az,  hogy  ismét  országos  választmány  lőn  tervezés 
végett  kiküldve,  a  mint  már  1791-ben  is  kiküldve  volt, 
s  a  mint  25  esztendő  múlva  ismét  egy  újabb  választmány 
küldetett  ki.  Mert  mi  nagyon  szeretjük  mindenben  az  ily 
választmányi    kiküldetéseket,     ámbár    az     úrbéri    tárgyon 


*)  Az    1842-iki    »Pesti  Hirlap«    139-ik   számából.  K.  F. 

kívül  eredményeket  aratni  még  nem  igen  sok  alkalmunk 
volt  ;  ellenben  a  váltótörvénykönyv  alkotása  igen  kézzel- 
foghatóan szemünk  elibe  állítá  ama  német  példabeszéd 
alaposságát,  miszerint  »gyorsan  merni  félnyerés«.  Vannak, 
kétségtelenül  vannak  tárgyak,  mikben  az  országos  választ- 
mányi elődolgozás  elkerülhetlen  ;  de  nem  minden  tárgy 
olyan,  s  a  mely  nem  olyan,  annál  a  választmányozás  néha 
tán  nem  egyéb,  mint  egy  kis  nemakarás  ;  pedig  Isten  szól 
a  nép  szavában,  mondván  :    »nemakarásnak  nyögés  a  vége«. 

Tehát  119  esztendeje,  hogy  egy  országos  pénztár  ala- 
kítása untalan  a  jámbor  óhajtások  állandó  rovatát  tévé, 
tervet  országos  választmány  csak  1791  óta  már  háromszor 
dolgozott,  a  törvényhatóságokkal  mindhárom  közöltetett, 
mindhármat  megbántuk  és  megvitattuk,  és  mind  a  hármat 
rég  elfelejtettük  ;  és  a  kormány  kimondá  és  az  országgyűlés 
megírá  számtalanszor,  hogy  közpénztár  nélkül,  úgy  vízen 
mint  szárazon,  könnyű  közlekedés,  e  nélkül  kereskedés, 
e  nélkül  pedig  nemzeti  köz  jólét  lehetetlen  ;  és  119  év  után 
is  csak  ott  vagyunk,  hogy  —  a  mint  felejthetlen  Kölcsey nk 
az  1741  :  18.  törvényre  visszapillantva,  1833-ban  mondotta 
—  »93  év  után  is  sem  Partium,  sem  Erdély  !  !«  úgy  mi  is 
elmondhatnók  :  közel  120  éve,  hogy  az  ország  elhatározá  : 
legyen  országos  pénztár  és  legyenek  közlekedési  eszközök  ; 
és  mai  napig  is  sem  pénztár,  sem  könnyű  közlekedés  ! 

Ily  tényekkel  szemeink  előtt,  csaknem  ösztönt  érez  a 
legepétlenebb  ember  is  keserű  szavakra  fakadni  a  tespedés 
hangos  hőseinek  ellenében,  a  kik  rohanást  szeretnek  emle- 
getni !  De  hiszen  a  mi  nevetséges,  a  fölött  keserűnek  lenni 
bizony  nem  méltó. 

Azonban,  bár  hosszadalmasság  bűnébe  essünk,  bocsá- 
natot remélünk  mégis,  ha  némely  eszméket,  mik  őseinket 
e  tárgy  körül  foglalatoskodtaták,  a  törvényhozási  történet- 
irat homályaiban  nem  búvárkodható  nagyközönség  előtt 
felemlítgetünk.  Vannak  ezek  közt  kétségtelenül  különösek 
is,  de  vannak  olyanok  is,  miket  a  nemzetgazdasági  tan 
jelen  kifejlett  doctrinái  sem  vehetnek  el.  ősök  példájából 
az  utódokra  ösztön  és  tanúság  fénye  sugárzik. 

Az  1802  :  30.  t.-cz.  által  az  országos  közpénztár  ügyé- 
ben kirendelt  választmány  elismeri,  hogy  az  1715-  és  1723-ki 
országos  irományokból  kitetszik,  miképen  hajdan  az  orszá- 
gos közszűkségek  fedezésére  különös  jövedelmek  voltak 
rendelve.  Ide  tartozott  nevezetesen  a  királyi  harminczadon 
felül  szedetni  szokott  fél  határvám,  de  sőt  a  megyék  is 
fizettek  házi  szükségeik  fedezése  mellett  bizonyos  adalékot 
az  országos  pénztárba.  1715-ben  országgyűlési  választmány 
volt  kiküld  ve,  s  ez  az  országos  pénztár  kiállítására  követ- 
kező kútfőket  javasolt  :   1.  a  kir.  harminczadon  felül  fize- 

tendö   fél   harminczadot  ;    2.    15  krt   minden   mázsa   sótól  ; 

3.  ő  felségétől  némely  fiscalisi  javaknak  e  czélra  kikérését  ; 

4.  hogy  a  szabad  hajdúkra  e  czím  alatt  taksa  vétessék  ; 

5.  a   Jász-Kun   kerületek   a   német   rendtől  kiváltassanak, 
s     a     közpénztár     értékéhez     csatoltassanak  ;     hasonlókép 

6.  Lublyó,  Podolin  s  a  XIII  szepesi  városok  a  lengyelektől 
visszaváltandók  ;  7.  hogy  a  törvényhatóságokban  nyilvá- 
nos jegyzőkönyvek  tartassanak,  melyekbe  mindenkinek 
birtoka  bejegyeztessék,  s  valahányszor  akár  örökösödés, 
akár  adás  ve  vés  útján  a  birtokos  változik,  úgy  minden- 
nemű szerződésektől,  sőt  adóslevelektől  is  bizonyos  taksák 
fizettessenek  ;  8.  az  asszonyi  fényűzés  s  férfiruha  kelmék, 
melyek  külföldről  hozatnak,  különös  adó  alá  vettessenek. 
Ezekre  nézve  úgy  vélekedünk,  hogv  az  1-sö  s  az  ezzel  rokon 
8-ik  pont  nem  a  mennyiség  s  mód,  hanem  a  bennök  rejlő 
elv  tekintetében  ma  is  főbb  tekintetet  érdemelnek.  E  körül 
forog  az  » Alföldi  levelek«  nagyérdemű  szerzőjének  igen 
korszerű  javaslata  is  ;  s  mi  is  azt  valljuk,  hogy  a  határ- 
vámok elvében  kell  igen  óvatos  mérséklett  alkalmazással 
és  az  ország  iparának  emelését  s  a  politikai  gazdaságtan 
nemzeti  rendszerének  józan  elveit  soha  szem  elől  nem  vesztve, 
országos  jövedelem  után  széttekintenünk.  Az  idézett  javas- 
lat második  pontja  valósággal  életbe  is  ment  ;  mert  először 
is  József  császár  által  1787-  s  1788-ban  egyenesen  és  kirekesz- 
töleg]l^útépitésre  s  a  hajózás  előmozdítására  minden  mázsa  só 
árából  11  kr.  rendeltetett,  s  ez  utóbb  az  1792:  14.  t.-cz. 
által  továbbra  is  e  czélra  fordittatni  határoztatott.  A  3-ik 
pont,  a  mint  akkor,  úgy  jelenleg  is  ő  felsége  kegyelmétől 
függ.  A  4.,  5.  és  6-ik  pont  az  idő  változott  körülményeinél 
fogva  természetesen  elenyészik  ;  de  a  7-ik  pont  elve  külö- 
nös figyelmet  s  méltánylást  érdemel,  annyival  inkább, 
mivel  a  rendes  telekkönyvek  behozatalára  az  országos  hitel 
kellékei  különben  is  sürgetőleg  intenek.  1741-ben  ismét 
alkalom  nyilt  az  országos  pénztárról  tanácskozni,  s  ekkor  a 
sóár  toldalékon  s  a  honosítások  és  egyházi  javadalmak 
taksáján  kívül  a  KK.  és  RR.  némely  kiviteli  árúczikkektől 
az  országos  pénztárba  folyandó  határvámot  indítványoz- 
tak, nevezetesen  minden  pár  lótól  vagy  ökörtől  egy  frtot, 
sertés  párjától  3  krt,  juhétól  1  krt,  egy  mázsa  dohánytól 
6  krt.  E  javaslatban  is  oly  elv  rejtezik,  mely  hasonlókép 
figyelmet  érdemel.  Az  1791  :  67.  t.-cz.  által  kirendelt  választ- 
mány maga  nem  tőn  javaslatot,  hanem  csak  azt  vélemé- 
nyezé,  hogy  a  választmánynak  úgy  saját  tagjai,  mint  más 
honpolgárok  által  benyújtott  tervek  a  törvényhatóságokkal 
megfontolás  s  követutasítás  végett  közöltessenek  ;  a  mi 
hihetőleg  meg  is  történt,  de  mi  nem  juthatván  azoknak 
birtokába,   tartalmukat  sem   ismerjük.   Az    1802  :  30.   t.-cz. 

által  újólag  megbízott  országgyűlési  választmány  mindenek 
előtt  5  millió  p.  fit  tőkepénzt  a  szabadalmazott  néposztá- 
lyoktól rendes  kivetés  szerint  beszedetni,  egy  nemzeti  keres- 
kedési intézet  alapjává  tétetni,  kamatokra  kiadatni,  s  kamat- 
jait országos  rendelkezés  szerint  közlekedési  eszközökre  for- 
díttatni javaslotta  ;   mit  az    1827-ki  országos   választmány 
is  elfogadott,  azon  különbséggel  :  hogy  a  tőke  mennyisége 
iránt    határozott    javaslatot    nem    tön ;    ellenben   kamatjai 
hovafordításának  czéljául  szoros  határozottsággal  az  útépí- 
tést, folyóvízi  hajózás  elmozdítását,  csatornaásást  és  töltés- 
rakást tíízte  ki.  Mi  már  említők  a  nehézségeket,  melyek  az 
országos  pénztárnak  egyenes  adózás  általi  kiállítását  ellen- 
zik, ha  kit   azok  e  nézet  alaposságáról  meg  nem  győznének, 
fontolja  meg  mindazon  nehézségeket,  mik  az  egyenes  adó- 
zástól elválaszthatlanok,  s  a  könny üségeket,  mik  az  indirecte 
adózás  rendszerét  ajánlani  látszanak,  a  mint  ezt  az  » Alföldi 
levelek«  igen  alaposan  fejtegetik  :  s  nem  lehet  nem  hinnünk, 
hogy    mindezeket    együttvéve    győző   okoknak   találandja. 
De  még  van  egy,  mit  az  1802-ki  s  illetőleg  1827-ki  országgy. 
választmány   javaslata   iránt   nem  lehet   meg   nem   jegyez- 
nünk. Nézetünk  szerint  az  országos  közszükségek  fedezését, 
a  mi  előlegesen  örök  időkre  meg  nem  határozható  mennyi- 
ség, egyszerrei  tőkével,  tehát  határozott  mennyiséggel  leróni 
akarni  képtelenség  ;   ha  képtelenség  nem  volna,  igazságta- 
lannak kellene  neveznünk,  miután  arra  csakugyan  nem  lehet 
a    társaság    tagjait    igazságosan   kötelezni,    hogy    valamely 
adónak  tőkéjét  tartozzanak  lefizetni  ;  ez  ellenkezik  az  adózás 
kötelességének   fogalmával  ;    mert    adóztatni    csak   addig   s 
csak  annyit  szabad,  a  meddig  s  a  mennyire  elviselhetőleg 
szükség  van,  a  ki  pedig  adója  tőkéjének  letételére  kényszerít- 
tetnék, az  örök  időkre  megadóztatnék  ;  —  de  ha  igazság- 
talan nem  volna  is,  volna  bizonyosan  politikai  hiba  s  rossz 
számolás  ;  mert  vegyük  fel,  mi  súlyos  teherként  nyomna, 
hacsak  5 — 6  millió  p.  frtot  kellene  is  egyszerre,  egyenes  adózás- 
képen letennünk  ;  s  mégis  mit  tehetnénk,  mit  hajthatnánk 
végre  általa,   miután  csak  kamatjáról,  tehát  nem  többről 
mint    2 — 3    százezerről    lehetne    évenként    rendelkeznünk  ? 
Mikorra  készülne  el  ez  úton  csak  egy  pest — fiumei  vagy  pest — 
debreczeni    vasútvonal    is  ?    Nézetünk    szerint    az    adózás 
philosophiájának   a   státusgazdaság   kellékeivel   egybevetése 
talán    inkább    oly   intézkedést   látszik   javaslani,    miszerint 
a  hon  polgáraitól  könnyű  szerrel  beszedett  csekély  kamat 
által    magáról    a    tőkéről    azonnali    közhaszonra    rendelkez- 
hessünk, nem  pedig,  hogy  a  tőke  lefizetésével  terheljük  a 
polgárokat,   s  aztán  mégis  csak  kamatjait  használhassuk  ; 
a  miből  igen'  természetesen  semmi  más  nem  következnék, 
mint  vagy  az,  hogy  a  csekély  kamattal  semmire  sem  men- 

nénk,  vagy  pedig  az,  hogy  a  tőkét  magát  (hamarabb,  mint 
egyelőre  hinnők)  elolvasztanék.  Ezen  tőkeadóztatási  terv- 
hez tehát  véleményünkkel  egyáltalában  nem  járulhatunk, 
s  ha  csakugyan  jónak  Ítéltetnék,  hogy  a  szükséges  pénzerő 
kiállításához  valamivel  egyenes  adózásképen  is  járuljunk, 
azt  tartanok  :  hogy  valamint  Francziaországban  helyható- 
sági költségekre  az  országos  adórovat  után  vettetik  ki  némi 
toldalék,  úgy  minálunk  merőben  megfordítva  —  a  megyék, 
szabad  területek  s  kir.  városok  háziadójok  mellett  tartozza- 
nak bizonyos  toldalékfilléreket  az  országos  pénztár  számára 
kivetni  s  beszedni,  például  minden  fél  forint  háziadó  után 
egy  krajczáit.  Ez  volna  igénytelen  véleményünk  szerint  jelen 
körülményeink  között,  midőn  a  megyei  háziadóbani  része- 
sülés az  egyenes  adózást  mindenek  előtt  igényli,  egyetlen- 
egy elfogadható  neme  az  országos  pénztár  számára  kivet- 
hető egyenes  adózásnak,  a  mit  némileg  az  is  támogat,  hogy 
az  1802-diki  országgyűlési  választmánynak  az  1715-  és 
1723-ki  országos  irományokra  hivatkozó  bizonyítása  szerint, 
az  országos  közköltségekhezi  járulás  ezen  neme  hazánkban 
hajdan  valósággal  divatozott  is.  Ha  már  gróf  Dessetvffy 
Emil  úr  hiteles  kútfőkből  merített  számítása  szerint  a  megyék 
összes  háziadója  3. 100,000  p.  frtot  halad,  a  Részeket,  szabad 
kerületeket,  királyi  és  szepesi  városokat  és  a  tengermellé- 
ket, némi  tekintetben  pedig  tán  a  határőrvidéket  is  együvé 
véve,  az  összes  háziadótárt  mintegy  4.500,000  frtra  tehet- 
jük ;  s  ekkor  a  toldalékfillérek  minden  fél  forint  után  egy 
krral  150,000  frtra,  minden  forint  után  egy  garast  számítva 
pedig  225,000  frtra  mennének  ;  a  mi  viszont  az  utóbbi  eset- 
ben közel  4  millió,  az  előbbiben  pedig  több  mint  harmadfél 
millió  5  pcentuális  kölcsönt  fedezhetne  ;  úgy,  hogy  csupán 
a  sóárból  e  czélra  törvényileg  szánt  11  kr,  s  ezen  toldalék- 
fillérek által  már  mintegy  8 — 9  millió  pengő  fitnyi  hitelről 
lehetne  nemzetünknek  vasútra  vagy  csatornára  rendelkeznie. 
Mi  egyébiránt  ezen  nézetet  igénytelenül  hozzuk  fel,  mint 
olyat,  mely  az  egyenes  adózási  rendszerhez  ragaszkodást 
téve  föl,  talán  legkevésbbé  akadékos,  és  bizonyosan  nem 
inpracticus. 

Azonban  az  e  tárgyra  vonatkozó  törvényhozási  histó- 
ria fejtegetésébe  bocsátkozván,  meg  kell  újólag  jegyez- 
nünk, miképen  minden  országgyűlések  és  országgyűlési 
választmányok  között  egyedül  az  1827-ki  volt  az,  mely 
szorosan  és  kirekesztőleg  (csupán  az  egy  sóártol dalékot 
véve  ki)  az  egyenes  kivetés  út  jani  subsidiumnak  egyáltalá- 
ban nem  gyakorlatias  eszméjére  szorítkozott  ;  még  az 
1802-ki  választmány  is,  csupán  gyüjtőmagul  s  egy  nemzeti 
hiteltár  felállításának  ösztönétől  vezéreltetve  javaslá  az 
5  milliónyi  kivetést  ;  el  nem  mulasztván  e  mellett  az  orszá- 

gos  pénztár  alakítására  más  kútfőket  is  indítványozni. 
Nevezetesen  1.  hogy  minden  esetekben,  a  hol  kir.  taksa- 
fizetésnek van  helye,  még  egy  negyedrésznyi  toldalék  az 
országos  pénztár  számára  kiszabassék  :  kivévén  mindazáltal 
a  fizetéses  közhivatalokrai  kinevezést.  Mi  ezen  országos 
javaslatot  igen  czélszerünek  s  üdvösségesnek  tekintjük,  s 
a  hivatalok  iránti  kivételt  sem  látjuk  elegendókép  motivált- 
nak. Királyi  taksafizetéssel  járó  hivataloknak,  czímeknek, 
rendeknek,  megtiszteltetéseknek,  egyházi  javadalmaknak  s 
akárminemü  grationaléknak  elfogadására  akaratja  ellen 
bizonyosan  senki  sem  kényszeríttetik,  s  ha  most  taksát 
fizet,  és  helyes,  hegy  fizet  mindezekért,  egyáltalában  át 
nem  láthatjuk,  miért  ne  fizethetne  még  az  ország  javára 
is  egy  negyedrésznyi  toldalékot.  A  kivel  akaratja  szerint 
történik,  sérelem  nem  történik  —  szól  a  közmondás.  Javaslá 
2.  az  országos  választmány,  hogy  minden  ember,  kire  az 
országos  pénztári  subsidium  kivettetik,  legalább  5  frtot 
tartozzék  végrendeletében  e  czélra  hagyni,  mit  ha  elmulasz- 
tana, a  törvényhatóság  vegyen  meg  örököseitől  az  örökség 
aránya  szerint  nem  többet  100  írtnál,  nem  kevesebbet  5  frtnál. 
Ezt  mi  sok  bajjal  s  kellemetlenséggel  járó  igen  egyenlőtlen 
tehernek  s  inpracticus  eszmének  tartjuk.  3.  Javaslott  bir- 
tokváltozási jegyzőkönyv-taksát  ;  —  a  mit  nem  lehet  nem 
helyesleni,  miként  már  az  1715-ki  javaslatok  során  meg- 
jegyeztük. 4,  Mérsékelt  vámot  az  országos  költségen  épí- 
tendő közkereskedési  utakon.  Ezt  vasutakon,  csatornákon, 
szabályozott  folyókon,  magától  értetni  véljük,  csak  azon 
különbséggel,  hogy  ki  a  vasutat  vagy  csatornát  használja, 
természetesen  fizetnie  kell,  akárki  legyen.  Itt  osztályzati 
szabadalmaknak   helye    nem   lehet. 


Indirect  adó*) 

A  birtokváltozási  bejegyzés  eszméje  —  a  mint  tud- 
juk —  már  a  XlV-dik  században  szép  Fülöp  franczia 
király  idejében  keletkezett,  s  azon  kevés  eszmék  egyike, 
melyeknek  gyakorlatias  becsét  századok  tapasztalása  s  a 
társadalmi  viszonyok  óriás  fejleménye,  vagy  —  ha  úgy  tet- 
szik —  teljes  átalakulása  nemhogy  csökkentette  volna, 
sőt  növelé.  Nekünk  úgy  tetszik,  hogy  a  polgári  institutiók 
javításainál  azon  eszmék  legjobbak,  legczélszerűbbek,  melyek- 
ről biztosan  elmondhatni,  hogy  nemcsak  azon  egyetlen  czélra 
szolgálnak,  melyre  közvetlenül  irány ozvák,  hanem  egyszer- 
smind   más    fontos    társadalmi    czélokat    is    előmozdítnak. 


*)  Az    1842-iki    oPesti  Hirlap«    141-ik   számából.  K.  F. 

Mert  bármit  tartson  is  valaki  Bentham  következménydús 
alapelvéről,  mely  szerint  az  álladalomnak  más  czélja  nem 
lehet,  mint  a  legnagyobb  szám  lehető  legnagyobb  boldog- 
sága :  azt  bizonyosan  kétségbe  nem  vonandja,  hogy  a  pol- 
gári álladalom  oly  combinált  műszer,  mely  rendben  csak 
akkor  van,  midőn  a  kerekek  egymásba  vágnak.  A  mi  rideg 
magányos  elkülönözésben  áll,  egyes  czélnak  megfeleljen 
bár,  az  egésznek  előbb  vagy  utóbb  ütközésköve  leszen. 
Ily  szempontból  szeretünk  minden  javaslatot  tekinteni,  s 
ily  szempontból  állit juk,  hogy  a  lajstromozási  adó  a  lehető 
legjobb  gondolatok  egyike,  nemcsak  azért,  mivel  az  országos 
háziadótárnak  bő  jövedelmi  forrása  lehet,  és  pedig  oly 
forrás,  mely  kiváltkép  a  vagyonosbak  erszényéből  folyván, 
nem  esik  (mint  az  adónak  sok  más  neme)  azon  nyomadékos 
ellenvetés  alá,  hogy  a  szegények  terheltetésére  van  számítva, 
hanem  különösen  javaljuk  a  lajstromozási  adót,  már  csak 
azért  is,  mivel  az  innen  remélt  országos  jövedelem  ingerül 
szolgáland  talán  a  lajstromozást,  vagyis  telekkönyveket 
minél  hamarább  behozni,  mit  az  országos  hitel  tekintete 
különösen  a  nemesi  javakra  nézve  oly  sürgetőleg  követel. 
Valóban  lehetetlen  nem  csudálkozni,  hogy  ez  mindekkorig 
behozva  nincs,  miután  a  szükségfelőli  meggyőződés  oly 
általános,  s  az  eszme  helyessége  itt  ben  a  honban  mind  elmé- 
letileg rég  elismerve,  mind  gyakorlatban  igazolva  van. 
Elméletileg  az  által,  hogy  a  birtokkönyveknek  minden  tör- 
vényhatóságoknál behozatalát  s  a  bejegyzéstőli  díjfizetést 
már  1715-ben  az  országos  pénztár  alakításáról  tanácskozó 
országgyűlési  választmány  javaslatba  hozá,  az  1840  :  XXI. 
t.-cz.  pedig  a  királyi  városoknak  a  hol  s  a  mennyiben  még 
rendes  birtokkönyvük  nem  volna,  azoknak  legfölebb  két 
esztendő  alatt  elkészítését  mulaszthatlan  kötelességül  tette  ; 
gyakorlatilag  pedig  az  által,  hogy  mindennap  tapasztalhat- 
juk, minő  roppant  különbség  van  hitel  s  birtokbecs  tekinte- 
tében a  birtokkönyvvel  nem  biztosított  nemesi  s  a  biztosí- 
tott polgári  javak  között.  Ezek  szerint  tehát  miután  — 
Deák  Ferenci  követjelentésébeni  szavaival  élve  —  a  birtok- 
könyvek behozatalában  lelhetjük  föl  az  egyetlen  egy  biztos 
módot,  mely  a  betáblázásoknak  hitelt  s  birtokbecset  emelő 
hatását  a  nemesi  javakra  is  kiterjesztheti ;  miután  a  bir- 
tokkönyvek mint  statisticai  kútfők  is  igen  nagy  becscsel 
bírnak,  azoknak  haladéktalan  behozatalát  buzgóan  óhajtva, 
nagyon  czélszerünek  véljük,  hogy  valamint  minden  e 
tárgyban  munkálkodott  országos  választmányok,  javasiák,  a 
lajstromozás  egyszersmind  státusjövedelmi  forrásul  is  hasz- 
náltassék  ;  még  pedig,  véleményünk  szerint,  a  birtokválto- 
zások bejegyzésével  a  tökéletes  birtokkönyvek  elkészíté- 
séig várni  egyáltalában  nem  kellene,  sőt  inkább  az  a  törvény 

kihirdetésével  megkezdethetnék.  Nincs  is  az  egész  javaslat 
iránt  más  észrevételünk,  mint  csupán  az,  hogy  a  lajstromo- 
zási adót  nem  véljük  egyedül  a  nemesi  birtokváltozások 
eseteire  szorítandónak,  miként  gr.  Dessewffy  Emil  úr  java- 
solja, hanem  e  részben  is,  úgy  financiális  mint  politicai 
tekintetekből,  a  szabályt  általánosnak  kívánjuk.  A  díjosztá- 
lyozás, telekkönyvvitel  s  adókezelés  aprólékos  részleteire 
az  időszaki  sajtónak  talán  nem  szükség  terjeszkednie. 

Az  indirect  adó  másik  neme,  melyet  javasoltatni  olva- 
sunk, mérsékelt  bélyegadó.  Ennél  már  nem  találjuk  fel  azon 
tulajdonságot,  mely  a  lajstromozási  adót  kitünőleg  ajánlja, 
t.  i.,  hogy  a  jövedelmezésen  kívül  valamely  más  státusczélt 
is  előmozdítson  ;  s  ha  egyrészről  európábani  csaknem  álta- 
lános divatozása  s  úgy  a  beszedési  mint  ellenőrzési  köny- 
nyűség  mellette  szól,  másrészről  nem  tagadhatjuk,  hogy 
ennek  behozatalát  Magyarországon  igen  népszerűtlen  esz- 
mének hisszük  ;  s  úgy  vélekedünk,  hogy  mivel  erre  nézve  — 
hacsak  a  méltán  utált  rendőri  kutatásokat  honosítani  nem 
akarnók  —  a  sanctiónak  más  nemét  alig  lehetne  föltalálni, 
mint  azt,  hogy  törvény  s  felsőbbség  előtt  semminemű  oklevél 
érvénj^es,  sem  folyamodás  elfogadható  ne  legyen,  hacsak 
bélyegzett  papirosra  nem  íratnék  ;  ez  a  magyarhoni  szokás- 
tól, népjellemtől  s  gondolkozástól  annyira  eltér,  hogy  míg 
közszokásban  gyökeret  verne,  ép  a  legszegényebb  nép- 
osztály között  igen  sok  kedvetlen  elutasításra  adhatna 
okot,  a  mi  a  tudatlanabb  néptömeg  előtt  a  megtagadott 
vagy  legalább  megnehezített  igazságszolgáltatás  színében 
jelennék  meg  ;  ez  pedig,  véleményünk  szerint,  a  felsőbbség 
iránti  bizodalom  koczkáztatásához  oly  közel  jár,  hogy  a 
népérzelem  ily  módoni  megsértéséből  eredő  erkölcsi  kárt  s 
a  hozzászokás  nehézségeitől  elválaszthatlan  egyedi  veszte- 
ségeket is  a  remélt  státus  jövedelem  által  elegendőkép  ellen- 
súly ozhatónak  annál  kevesbbé  hihetnők,  minél  tagadhat- 
lanabb,  hogy  az  indirect  adónak  ezen  nemét  az  aránytalan- 
ság vádja  is  kitünőleg  nyomja  ;  mert  azt  csakugyan  nem 
lehet  arányos,  tehát  igazságos  adónak  nevezni,  melynél  az 
adózónak  értéke  tekintetbe  egyáltalában  nem  jő,  mely  tehát, 
míg  a  vagyonosabb  osztályoknál  szót  sem  érdemel,  külö- 
nösen a  legszegényebb  néposztályt  nyomja.  Ezen  tekintetek- 
nél fogva  a  bélyegadó  behozatalát  elegendőleg  motiváltnak 
nem  tekinthetjük,  s  úgy  vélekedünk,  hogy  sokkal  inkább 
elfogadható  volna  a  köz  jegyzőkönyvekbe  való  bejegyzést 
nemcsak  a  birtokváltozási  esetekre,  hanem  (mikép  az  1715-ki 
országos  választmány  javaslá)  mindennemű  terhes  szerző- 
désekre s  kölcsönvételekre  is  kiterjeszteni,  s  az  országos 
pénztár  számára  szedendő  bizonyos  díjfizetéssel  egybekötni. 
Az  adóslevelek,  kivált  a  váltótörvény  behozatala  óta,  több- 

nyire  már  ekkorig  is  betábláztatnak,  úgy,  hogy  e  részben 
sem  a  népszokáson  észrevehető  változás  nem  történnék,  sem 
a  szerződő  felek  ekkorig  számbavenni  nem  szokott  költség- 
gel nem  terheltetnének,  hahogy  a  betáblázási  törvény  — 
hogy  úgy  mondjuk  —  engedményezőből  kötelezővé  tétet- 
nék, a  mennyiben  tudniillik  most  a  betáblázás  csak  a  kielé- 
gítési elsőbbség  biztosítása,  nem  pedig  magának  a  kötelező- 
levélnek érvényessége  végett  szükséges  ;  mi  pedig  a  tör- 
vényt oda  kivánnók  módosíttatni,  hogy  biró  előtt  érvényes- 
séggel se  bírjon  a  kötelezőlevél,  hacsak  egy  bizonyos  idő 
alatt  be  nem  tábláztatik.  Fizettessenek  kissé  jobban  minden 
törvényhatóságoknál  a  jegyzői  hivatalok,  s  a  betáblázási 
díj,  mostani  mennyiségben  hagyatva,  egészen,  vagy  —  ha 
úgy  tetszik  —  felében,  vagy  kétharmadában  vitessék  be 
a  törvényhatóságok  (de  minden  törvényhatóságok)  által 
félévenkint  a  betáblázási  jegyzőkönyv  hiteles  kivonata  mel- 
lett az  országos  pénztárba,  és  nevezetes  jövedelmi  kútfor- 
rásra  tevénk  szert,  a  nélkül,  hogy  nem  mondjuk  a  jelenlegi 
insti tutiókon  legkevesebbet  változtatni,  de  még  a  hivatalos 
személyzetet  e  végett  az  egész  országban  csak  egyetlenegygyel 
is  szaporítani  kellett  volna  ;  e  mellett  nekünk  úgy  tetszik, 
hogy  ily  intézkedés  egyszersmind  a  hitelügyre  is  jótékonyan 
hatna,  nemcsak  az  által,  hogy  a  csalárd  bukások  azon 
nemét,  mely  holmi  activ  követelések  eltitkolását  használja, 
egy  kissé  megnehezítné  ;  hanem  az  által  is,  hogy  kinek-kinek 
követelő  s  tartozó  állapotját  tisztába  hozván,  a  hitelezésnek 
s  mindazon  jóknak,  mik  ez  által  eszközölhetők,  a  jelennél 
szilárdabb  alapot  nyújtana.  Igen  népszerűtlen  bélyegadó 
helyébe  ajánlani  bátorkodunk  ;  másik  az,  mit  már  az 
1802-ki  országos  választmány  is  javasolt,  mi  pedig  helye- 
selve kiemelénk  ;  tudni  Ilik,  hogy  minden  esetben  hol  a 
királyi  kincstárba  bizonyos  taksa  fizettetik,  toldalékul,  még 
egy  negyedrész  az  országos  pénztár  számára  kiszabassék. 
Legyen  bár  ez  a  fizetéses  királyi  hivatalok  kivételével, 
miként  ott  javasoltatik,  vagy  ezekre  is  kiterjesztve,  mint 
mi  gondolnók  :  ez  a  dolgot  lényegében  nem  változtatja. 
Ám  vétessenek  ki  —  ha  tetszik  —  a  fizetéses  hivatalok, 
a  mennyiben  csakugyan  igaz,  hogy  nagyrészben  nem  igen 
dúsan  vannak  ellátva  :  de  a  czímeket,  rendeket,  kitünteté- 
seket, szabadalmakat,  javadalmakat  s  mindennemű  gra- 
tionalékat  csakugyan  méltán  megdíjazhatni.  Boldogult 
Kölcseynk  monda,  hogy  süjtátos  nemzet  vagyunk.  Ám  hiszen 
gyönyörködjék  sujtásaiban,  kinek  kedve  tartja  :  csak  fizes- 
sen valamicskét  az  országos  pénztárba  is.  Az  adóphilosophia 
hozza  magával,  hogy  leginkább  a  fényűzési  czikkeket  kell 
adóztatni.  Legyenek  hát  sújtások  és  sujtásosak  ;  de  fizesse- 
nek. Ez  igazságos  s  tanácsos  is. 

És  most  már  néhány  szót  a  vámokról.  Ismételjük, 
mit  már  máskor  mondottunk  :  a  határvámok  elvében  kell 
kiváltképen  országos  jövedelem  után  szétnéznünk.  E  tár- 
gyat azonban  egyedül  jövedelem  tekintetéből  Ítéletünk 
szerint  egyáltalában  nem  szabad  tekinteni  ;  sőt  inkább, 
ha  valahol,  épen  itt  szükség,  hogy  a  nemzetgazdaság  igé- 
nyeit, a  financiális  szemponttal  összhangzásba  hozzuk, 
nehogy  a  pillanatnyi  haszonvadászat  ösztönétől  elragadtatva, 
úgy  járjunk,  mint  ama  mesebeh  ember,  ki  megölé  a  tyúkot, 
mely  neki  aranytojást  tojt. 

Főelvünk  az,  hogy  valamint  a  német  vámszövetség- 
hezi  csatlakozást  nem  kevesbbé  nemzetiségünkre  mint  a 
keletkezni  óhajtott  honi  műiparra  nézve  veszélyesnek,  nyer.>- 
termék-eladás  tekintetében  pedig  kevéssé  hasznosnak  Ítél- 
jük :  úgy  azt,  hogy  a  magyar  korona  birtokai  az  austriai 
birodalom  tartományaival,  a  mint  egy  fejedelmet  uralnak, 
úgy  egy  nagy  vámszövetségbe  is  egyesüljenek,  mindkét 
részre  hasznosnak  hisszük  s  valljuk.  Ha  tehát  ezen  óhajtás, 
melyben  számos  milliók  osztoznak,  valósulhatna  és  leomol- 
nának a  vámsorompók,  melyek  hazánkat  a  birodalomtól 
elválasztják  :  akkor  természetesen  egyetlenegy  határvám- 
vonal veendvén  körül  az  egész  egyesületet,  országgyűlésünk 
befolyásával  s  nemzetünk  érdekeinek  mérlegbe  vetésével 
határoztatnék  meg  az  osztaléki  arány,  mely  szerint  a  vám- 
jövedelmek a  magyar  királyi  kincstárt  illetnék  ;  ekkor  bizo- 
nyosan helyén  volna,  s  a  kincstári  jövedelmek  csonkítása 
nélkül  lehetne  is  a  vámok  meghatározását  előlegesen  akként 
intézni,  hogy  árúczikki  különbség  nélkül  a  vámjövedelem 
bizonyos  része  honunknak  úgy  czéljaiban,  mint  kezelésében 
országos  rendelkezéstől  függő  s  már  120  év  óta  tervezett 
országos  pénztárába  folyjon.  És  ezzel  a  kérdés  csomója 
megoldatott.  Ha  ellenben  akár  Dr.  Wildner-íé\e  kacsintga- 
tások,  akár  rövidlátó  számolás,  akár  hazánk  törvényes  és 
igazságos  viszonyainak  szerencsétlen  félreismerése,  ez  álta- 
lunk mindenek  fölött  óhajtott  vámegyesülést  meggátolnák  : 
e  boldogtalan  esetre  Isten  és  emberek  előtt  nyilt  homlokkal 
igazolhatónak  hisszük  a  nemzetnek  azon  kívánságát,  hogy 
a  politikai  gazdaságtan  nemzeti  rendszerének  a  mint  szen- 
vedőleges hatását  tapasztaljuk,  a  mint  ellenünk  gyakorlatba 
véve  érezzük,  úgy  mi  is,  az  oly  igen  elmaradottak,  saját 
nemzeti  iparunk  ápolásáról,  a  kir.  kincstár  jövedelmeinek 
csonkítása  nélkül,  védvámok  által  gondoskodjunk  s  gondos- 
kodva egyszersmind  országos  pénztárt  teremtsünk,  viszony- 
lagos hatással  főképen  ép  azon  kereskedési  mozgalom  élén- 
kítésére szolgálandót,  melyből  a  jövedelmet  merítettük. 
E  státusgazdasági  tekinteteknek  szemügybe  vételével,  nem- 
csak   tökéletesen    helyeseljük   gr.    Desseívffi/   Ernü   úr   azon 

javaslatát,  hogy  a  királyi  kincstárt  illető  harminczad  épség- 
ben hagyása  mellett  a  külföldről  behozott  selyemszövetekre, 
mint  nagyobbára  kéjeimi  czikkekre,  minden  100  frt  érték 
után  2  frt  ;  a  gyapjúszöveteknél  1^4  forint,  a  gyapotszöve- 
teknél ellenben,  mint  már  a  szegényebb  osztályoknál  is 
használt  árúczikkeknél,  száz  után  1  frt  vám  az  országos 
pénztár  számára  megvétessék  :  hanem  általában  is  hisszük, 
hogy  immár  vannak  a  keletkező  magyar  műiparnak  oly 
ágai,  melyekre  nézve  a  védvámrendszer  ótalmának  ideje 
nemcsak  eljött,  sőt  alkalmazása  roppant  nemzeti  veszteség 
nélkül  már  nem  is  halasztható.  Ide  számítjuk  a  vas,  selyem, 
gyapjú,  gyapot,  len,  kender,  bőr,  üveg,  porczellán,  kőedény 
és  répaczukor  gyárműveket.  Ezeknek  csak  egy  kis  ótalom 
kell,  hogy  a  nemzeti  jólét  számvetésében  nevezetes  ténye- 
zőkké emelkedjenek.  Kivitelre,  míg  jelen  vám  viszonyaink 
nem  változnak,  adót  vetni  tanácsosnak  nem  ítélhetjük  ; 
kivévén  talán  a  gyapjút,  melynél  100  frt  értéktől  egy  forint 
adó  nyomasztólag  valóban  épen  nem  hatna,  s  mégis  éven- 
kint  mintegy  270,000  frtot  jövedelmezne,  s  talán  a  dohányt, 
melyre  az  1741-ki  országos  választmány  mázsánkint  6  kr. 
adót  javasolt  vettetni,  a  mi  mindazáltal  20 — 25  ezer  forint- 
nál többet  nem  tenne.  Mi  a  dohányra  nézve  hajlandók  vol- 
nánk a  belföldi  fogyasztásra  is  némi  kis  adót  vetni  ;  annyiban 
t.  i.,  hogy  a  vágott  dohány-  és  szivar-árulásért,  4 — 5  foko- 
zatú osztályzat  szerint,  évenkint  bizonyos  taksa  fizettessék. 
E  gondolatra  a  dohányárus  boltok  naponkint  növekedő 
száma  s  azon  roppant  különbség  hozott,  mely  a  dohány 
piaczi  s  bolti  ára  közt  tapasztalható.  Például  egy  mázsa 
dohányból  mintegy  8000  cigarro  készül,  s  ha  százának 
ára  csak  egy  p.  frton  vétetik  is,  egy  mázsa  cigarro  mégis 
80  p.  frton  adatik  el,  míg  a  leveles  dohány  ára  legfölebb 
10  frt,  a  munka  másik  10 — 15  frt  volt,  úgy,  hogyha  polgári 
keresetül  100  pcent  nyereség  számíttatik  is,  egy-két  garas 
adóra  még  mindig  marad.  E  gondolathoz  azonban  nem  igen 
ragaszkodunk ;  de  már  ahhoz  igenis,  hogy  a  kinek  amerikai 
dohányt  színi,  franczia  bort  inni,  vagy  ínycsiklandó  ceyloni 
fűszerrel  élni  tetszik,  az  ám  tegye,  ha  kedve  tartja  :  de 
fizessen.  Balgaságnak  tartjuk,  a  gazdagoktól  azt  kívánni, 
hogy  megtagadják  magoktól  a  külföld  ízletes  termékeit ; 
ízleljék,  éldeljék,  a  mennyit  tetszik  :  de  méltányosnak  hisz- 
szük  a  kivánatot,  hogy  míg  az  utolsó  napszámos  is  adót 
fizet,  mivelhogy  levegőt  szí,  ők  fizessenek  határvámot  fény- 
űzési éldeleteikért.  Eddig  minálunk  a  státusgazdaság  és 
íinánczrendszer  józan  elvei  megfordítva  gyakoroltattak  ;  a 
gazdag  nemes  nemcsak  vámmentesen  hozatott  be  minden- 
nemű külföldi  borokat,  de  sőt  —  valljuk  meg  —  a  nemesi 
személyes  kiváltság  sokszor  és  sok  helyütt  a  nyerészkedők- 

nek  törvényes  alakú  csempészkedésre  is  szolgált  palástul  ; 
miáltal  a  franczia  pezsgő  s  a  rajnai  és  spanyol  borok  hazánk- 
ban már  nemcsak  a  gazdagok  asztalánál  honosultak  meg, 
hanem  belföldi  borainkat  nagyrészben  ki  is  szorították. 
Ez  csakugyan  fonák  egy  poHtika !  Azonban  fényűzési  czik- 
keknél  sem  vagyunk  az  erőszakos  kizárás  barátai,  s  azt 
mondjuk  :  »Champagneit  stb.,  a  mennyit  tetszik  !  de  vámot 
tőle    jó    terheset. « 

Ezekből  világosan  hisszük,  hogy  csak  akarjunk,  talá- 
lunk elég  kútfőt,  melynek  segedelmével  az  országos  házi- 
adótárt, nemcsak  különös  nagy  terheltetés  nélkül,  de  sőt 
fontos  státusczélok  mellékes  előmozdításával  is  fedezni 
képesek  leszünk.  Csak  két  tárgy  van  még,  mire  nézve  a 
közvéleményt  gondolkozásra  felhíni  bátorkodunk  :  s  e  kettő  : 
pálinka  és  ahsentismus  !  ! 


Absentismus  és  pálinka.*) 

Hazánk  kereskedelmi  mérlegének  kimutatás  évenkint  40 
millió  veszteséget  bizonyít.  Van  egy,  kiszivárogtató  csatornák 
között,  melyet  nem  a  sors  átka,  nem  a  körülmények  hatalma, 
nem  századok  viszontagságos  küzdelmeinek  utófájdalma,  ha- 
nem a  nemzetet  s  öneredetet  megtagadó  elkorcsosodás  bűn- 
keze  nyitott,  azon  elkorcsosodás  bűnkeze,  mely  a  magasztos 
honszerelem  helyét  gyáva  kéjvadászattal  tölti  el,  s  leszórva 
minden  nemzeti  jellemet,  a  honra,  melynek  termékeny 
pora  őseinek  hamvával  vegyült,  csak  mint  egy  fejős  tehénre 
emlékezik,  mely  a  háládatlannak  táplálékot  nyújt,  külföl- 
dön kéjre  talán,  de  gyakran  unalomra,  de  még  gyakrabban 
magának  gyalázatára,  utódainak  romlására  vesztegetendőt. 
És  a  polgári  bűn,  melynek  rajzképéhez  egy-két  gyöngécske 
vonást  adánk,  —  e  polgári  bűn  az  ahsentismus.  Értsük  meg 
egymást  jól,  Uraim  !  Kik  a  státus  szolgálatában  haza j ok 
javára  töltik  külföldön  napjaikat,  legyen  megáldott  igyeke- 
zetük !  Isten  adja,  hogy  jót  tegyenek  szegény  hónukkal,  s 
felvirágzásában  leljenek  pótlékot  a  honvágy  gyal-küzdés 
áldozatáért ;  és  kiket  a  honszerelem  viszen  külföldre,  hogy 
lássanak  és  tapasztaljanak,  visszatérendők  mint  a  fürge 
méh,  tapasztalásuk  gyűjteményével  édes  hónukat  gazda- 
gítani, legyen  megáldott  minden  lépésök  !  —  ők,  a  haladott 
civilisatio  közvetítői,  nemzedékről  nemzedékre  gyümölcsö- 
zendő uzsorával  fizetik  vissza,  a  mit  hónukból  merítettenek, 
hogy  az  istenek  legfőbb  ajándokát,  tapasztaláson  szilárdult 
értelmet  szerezhessenek.  De  kiknek  hosszú  életökből  a  hon- 


*)  Az  1842-iki  ^Pesti  Hirlp-  *  14.3-ik  számából.  K.  F. 

nak  talán  egy  perez  sem  jutott,  míg  a  hon  nekiek  oly  sokat 
adott,  kiknek  a  hon  egy  utált,  kietlen,  hol  még  csak  fény- 
leni sem  tartják  érdemesnek,  kik  milliókat  czipelnek  ki, 
hogy  fényűzési  vetélkedésben  romlott  ínyöket  csiklándoz- 
gassák,  feszes  éjjelikben  ásítozzanak,  kártya-asztalnál  grand- 
seigneuri  könny údedséggel  szórják  az  ezreket,  vagy  a  hon 
földének  becses  jövedelmét  telhetetlen  hárem-pióczáknak 
vessék  martalékául,  —  -  ezeknek,  csak  ezeknek  vállaira 
hárul  az  absentismusnak  egy  egész  nemzet  bosszankodásától 
kitért   polgári   bűne. 

Különös  neme  az  elkorcsosodásnak,  melyhez  hasonlót 
a  história  alig  mutat  !  Azt  gondolnók,  az  emberi  nemnek 
csak  két  faja  van  ;  egyik  :  mely  valónak  érzi  keblében  azon 
vonzalmat,  mely  Ovid  szép  szavai  szerint  szülőföldünkhöz 
kimondhatlanul  édesen  csatol  ;  másik  :  mely  Otcenus  rút 
szavaival  tart,  mondván  :  »a  mely  föld  táplál,  az  honom«  ;  *) 
és  e  két  fajnak  van  különféle  színvegyülete  ;  a  magyar 
absentisták  azonban  sem  egyik-  sem  másikhoz,  sem  a 
kettőnek  színvegyületéhez  nem  tartoznak.  Montesquieu 
mondja  :  hogy  a  honszerelem  minden  emberrel  közös  érze- 
lem ;  de  a  mi  absentistáink  Montesquieut  meghazudtolják, 
hacsak  azt  nem  akarjuk  felőlük  hinni,  hogy  azért  futják 
szegény  honunkat,  miszerint  a  távolbani  visszaemlékezés- 
ben gyönyörködjenek,  miként  Eousseaio  távozott  szerelme- 
sétől, hogy  a  távol  kedvesseli  levelezés  gyönyörében  kéje- 
leghessen. De  ha  nem  ismerik  absentistáink  a  honszerelem 
édes  vonzalmát,  azt  gondolnók,  vonzódnak  legalább  a  föld- 
höz (patria),  mely  őket  érdemükön  kívül  gazdag  patrirno- 
niummal  élteti.  De  nem  ;  —  ők  idegen  földön  ütik  fel  tűz- 
helyüket, nehogy  valamikép  a  honnak  legalább  fényüzésök 
által  visszaadjanak  valamit  az  elszívogatott  tömérdek  jöve- 
delemből. A  brit,  ki  költségeiben  megfogyatkozott,  elmegy 
külföldre,  hogy  erszényzavarát  helyrehozhassa ;  a  magyar 
gazdagon  megy  ki,  hogy  eladósodottan  térjen  vissza,  ha 
ugyan  visszatér,  mielőtt  a  név  s  pazarfény  által  bizodalomra 
szédítettek  átkától  terhelten  sírba  szállana.  A  brit  magával 
viszi  nyelvét,  nemzeti  jellemét,  s  bárhova  forduljon  e  kerek 
földön,  Albion  érdeke  lebeg  szüntelen  szemei  előtt ;  a  magyar  ? 


*)   Owenus^verseihen  két  sor   így  hangzik  : 
>>Illa  mihi  patria  est,  ubi  pascor,  non  ubi  nascor. 
Illa  mihi  patria  est,  milii  quae  patrimonia  praebet.« 

Ezt    Vosz  a  németekre  alkalmazva  imigyen  fejezi  ki  : 

Das  Vaterland  ?    Was  Vaterland. 

Der  Topf,  der  Topf  ist  Vaterland, 

Das  übrige    sind    Fratzen.  K,    L. 


I 


313 


—  boldog  Isten  !  —  ő  nemzeti  nyelvét  felejtni  siet,  habár 
magyar  szó  ajkain  valaha  csengett  volna  is,  s  a  nemzeti 
jellem  vesztette  kebelben  a  honérdeknek  hely  nem  jutott. 
Az  angol  hazafisága  csaknem  igazságtalanságig  terjed,  mert 
jónak  semmit  sem  tart,  a  mi  nem  angol ;  a  magyar  absen- 
tista  rossznak  tart  mindent  a  mi  magyar.  És  pedig,  ha  oly 
emberekről  volna  szó,  kiket  a  hon  csak  terhekkel  sujta, 
de  áldásaiból  kitagadott,  kiket  hon  inség  kisért  fáradal- 
maikban, vag}'  a  castok  mohos  sorompói  jogosztályzatból 
kitagadtanak  ;  —  ha  oly  emberről  volna  szó,  ki  hónát  futva 
nyomortól  vagy  szolgaságtól  fél  :  e  hidegségen  nem  csudál- 
koznánk ;  nem  csudálkoznánk,  ha  nélkülözni  szeretné  a 
levegőt,  mely  születése  perczében  első  lehelletre  dagasztá 
mellét,  ha  nem  bánná  felejteni  az  édes  hangokat,  melyek 
bölcsőjét  körülrezgették,  nem  vágynék  látni  a  tájakat, 
miknek  képei  a  gyermek  álmával  összeolvadtak  ;  mindezen 

—  mondók  —  nem  csudálkozánk  :  de  kit  a  hon  elsőszülötte 
gyanánt  karolt  föl  édes  anyai  karjára,  kinek  módot,  jogot, 
szabadságot  adott  boldogítva  fényleni,  ki  előtt  tért  nyitott 
szépet  és  dicsőt,  minőért  más  talán  szívvérét  adná,  — 
hogy  ily  ember  keblében  sem  talál  visszhangra  Varnhagen 
Ráhel  ismeretes  fölkiáltása  :  »igazságos  Isten  !  mi  könnyű, 
mi  természetes  szeretni  a  hont,  ha  ez  az  embert  csak  egy 
kevéssé  viszonszereti  ;  hisz  azt  viszonszeretet  nélkül  is  oly 
örömest  tesszük«,  hogy  lehet  magyar,  szabad  és  gazdag,  ki 
annyi  viszonszeretetért  nem  érez  a  honhoz  csak  annyi  sze- 
relmet is,  miszerint  hon  maradjon,  mint  marad  jeges  part- 
jain az  eszkimó,  ez  csakugyan  szintoly  fájdalmas,  mint 
megfoghatlan.  De  azt  mondjátok  talán  :  »a  finomabb  ízlés- 
nek sem  a  falusi  lak,  sem  művészeti  éldeletekben  parlag 
fővárosunk  örökös  pora  nem  nyújthat  kielégítést « ;  — 
jó  —  hát  teremtsetek  kielégítést,  ragasszátok  az  éldelet 
gyönyöreihez  a  teremtés  örömét,  mely  e  szóban  fekszik  : 
»ez  az  én  művem «  ;  ne  építsetek  templomot  Rómának,  ne 
gyűjtsétek  a  művészet  remekeit  Bécsnek,  ne  emeljetek 
pompás  palotákat  Nápoly  utczáin,  ne  tüzeljetek  Libanon 
czédrusával  párisi  kandallótokban  ;  ki  tegye  széppé  a  hont, 
ha  ti  gazdagok  nem  teszitek  ?  De  hagyjuk  ezt,  minek  beszél- 
jük, mit  mindenki  tud,  mindenki  fájlal,  de  leginkább  hazánk 
azon  nagyjai,  kik  tűrnek,  nélkülöznek,  cselekszenek,  hogy 
a  honban  lakást  kedvessé  tegyék,  s  kik  e  törekvésben  azok 
által,  a  kiktől  telnék,  oly  kevéssé  gyámolíttatnak  ?  Igen, 
hagyjuk  ezt,  kit  a  hazához  szíve  nem  vonz,  philippikák 
nem  fognak  vonzani,  s  habár  fáj  a  hontól  ennyi  erőt,  ennyi 
pénzt  elvonva  látni,  sokkal  inkább  imádjuk  a  szabadságot, 
mintsem  bármi  fontos  politikai  tekintetekből  jogot  sérteni 
s    bárkit    is    honlakásra    kényszerítéssel    szabad    emberből 

földhöz  ragadttá  süly  esz  teni  kívánhatnánk.  Mi  szorosan  a 
jog  mezején  kívánunk  maradni,  s  azt  állítjuk,  hogy  külföl- 
dön lakni  joga  van  ugyan  akárkinek,  de  a  közterhekbeni 
részesülés  alól  künlakás  által  kibúni  joga  senkinek  sincs. 
Már  pedig  az  absentismust  egyenesen  terheli  e  polgári  bűn. 
Az  egyenes  adót  ki  lehet  vetni  s  megfizettetni,  habár  egy 
vagy  más  magyar  uradalom  jövedelmeit  a  Tajó  partján  is 
költsék  el  ;  de  a  ki  a  honban  nem  lakik,  az  az  indirect  adók- 
ban nem  részesül.  Vegyük  bár  fel  a  dolgoknak  csak  jelen 
állását  is  :  mi  nemesek,  kik  a  honban  lakunk,  minden  fillérrel, 
melyet  ittlakásunk  által  a  honi  földmivelőnek,  gyámoknak 
vagy  kézművesnek  keresetül  nyújtunk,  egyszersmind  segít- 
jük őt  a  közadó  viselésében  ;  háztartásunk  sófogyasztásával 
indirect  adót  fizetünk  a  kir.  kincstárnak  s  a  közlekedési 
eszközökre,  s  minél  több  külföldi  árúkat  veszünk,  annál 
több  vámot  is  fizetünk,  mivelhogy  a  vámfizetés  mindenkor 
a  fogyasztókra  hárul ;  —  de  az  absentisták  mindezen  köz- 
terhekben  nem  részesülnek.  Vegyük  föl  továbbá,  hogy  arról 
van  szó,  miként  alkossunk  egy  országos  házipénztárt,  orszá- 
gos közszükségeinket  fedezendöt  ;  s  keressük  ennek  kút- 
forrásait  az  indirect  adó  bármely  nemében  ;  a  magyar,  ki 
külföldön  lakik,  vagy  a  külföldi,  ki  örökség  avagy  kir. 
adomány  útján  Magyarhonban  uradalmakat  bír  —  például 
a  mindig  többet  és  többet  egész  a  meghökkenést-gerjeszté- 
síg  sokat  összevásárló  C.  vagy  S.  mindezen  adóktól  menten 
maradnak  —  értékök  szerinti  pompás  háztartásukkal  mennyi 
sót  fogyasztanának,  s  mennyi  11  —  vagy,  ha  Isten  kedvez, 
40  —  krt  fizetnének  ez  úton  az  országos  házipénztárba, 
mennyi  vámot  fizetnének  egyenesen  a  gazdagok  fényűzésére 
számított  czikkekért,  franczia  borért,  amerikai  dohányért, 
angol  posztóért,  lyoni  selyemszövetekért  stb.,  vagy  ha  nem 
fogyasztanának  külföldi  vámozott  árúczikkeket,  emelnék  a 
honi  műipart  fogyasztásukkal,  —  s  ők  mind  ezen  adó  alól 
nemcsak  kibúnak,  mert  külföldön  üték  fel  sátorukat ;  de 
sőt  míg  egy  vagy  más  kiviteli  czikkre  a  törvényhozás  az 
országos  háziadótár  java  tekintetéből  talán  némi  vámot  is 
vetend,  az  absentisták  százezerenkint  hordják  ki  a  honból 
vámmentesen  azt,  mire  honunkban  leginkább  szüksége  van 
—  a  pénzt  !  —  s  így  a  mellett,  hogy  a  közterhek  alól  kivon- 
ják legtehetősebb  vállaikat,  még  hazánk  éltető  zsírját  is 
kiszivogatva,  nevezetes  tényezőkké  válnak  a  nálunk  honos 
státusgazdasági  rendszerben.  Ezen  világos  tényekkel  sze- 
meink előtt  kérdjük  :  nincs-e  a  státusnak  világos  joga  tör- 
vényhozás útján  gondoskodni,  hogy  kik  az  országos  házi- 
adótárhoz indirect  adó  útján  járulást  külföldönlakás  által 
kikerülik,  ezért  a  státust  más  adó  útján  legalább  valameny- 
nyire  kármentesítsék  ?  Mi  azt  gondoljuk,  erre  kötelezni  az 

absentistákat  jog  is  engedi,  politika  is  tanácsolja  ;  ennek 
pedig  a  külföldön  tartózkodó  magyarokra  nézve  más  útja 
nincs,  mint  az  egyenes  adó.  Ezeknél  fogva  az  országos  házi- 
adótár egy  újabb  forrásául  véleményezni  bátorkodunk  : 
hogy  a  szabatosan  értelmezendő  absentismus  egyenes  adó 
alá  vétessék.  Ennek  két  módja  van  ;  vagy  az  :  hogy  az 
absentisták  azon  összeget,  mely  reájok  a  megyei  háziadó 
fejében  aránylag  ki  fog  vettetni,  kétszerezve,  vagy  —  ha 
úgy  tetszik  —  háromszorozva  az  országos  házipénztár  szá- 
mára befizetni  tartozzanak  ;  —  s  ez  a  mi  véleményünk. 
Vagy  pedig  az,  a  mit  Nagy  Károly  a  Daguerréotyp  193-ik 
lapján  javasol,  hol  ezt  olvassuk  :  »Nagyjaink  unják  magokat 
szegény  kecstelen  hazánkban  és  külföldre  mennek.  Ki 
mulatni  szeret,  annak  valamicskét  csak  illő  áldozni,  — 
úgy-e  bár  ?  Fordítsuk  meg  a  sort  s  mondjuk  :  ha  a  jövede- 
lem arithmeticai  arányban  nő,  a  külföldre  czepelendő  része 
geometriai  arányban  fogy ;  lesz  pedig  2  sorunk : 

1,  2,  3,  4,  5,  6  ...  .  11,  12,  ezer  forint  jövedelemből 
^4'  ^^'  ^/e?  Vöj  Vi2  •  .  •  •  Vssj  ^/24  rész  kisétálhat,  a  többi 
benmarad,  azaz  szépen  hon  csücsül,  s  jó  lesz  lyukakat  fol- 
tozni.«  így  Nagy  Károly.  Ez  utóbbi  javaslat  ellen  mennyiség 
tekintetében  sok  felzúdulást  hallottunk  már  ;  pedig  bizony 
elmondhatnók  talán,  hogy  az  ellen  nincs  mit  zúgolódni,  a 
mitől  igen  könnyű  megmenekedni ;  mert  nem  kell  egyéb  a 
menekvéshez,  mint  egy  kissé  szeretni  —  bárha  csak  a  pairi- 
monium  miatt  is  szeretni  e  szegényke  chara  patria-t,  s  nem 
Rómában,  Nápolyban,  Parisban,  íianem  Budapesten  köl- 
teni a  tömérdek  ezereket ;  azonban  nézzük  bár  a  geometriai 
arányt  kissé  súlyosnak  :  ez  nem  lehet  ok  magának  a  z  esz- 
mének elvetésére,  miután  ez  nem  más,  mint  jövedelmi  adó, 
minőt  Peel  Róbert,  az  angol  tory-vezér,  épen  most  indítvá- 
nyozott. Ezen  tekintély  ellen  reméljük,  absentistáinknak 
nem  leszen  kifogásuk  :  mi  hát  csak  arra  kérjük,  ne  sajnál- 
janak egyúttal  ők  vagy  —  mivel  ők  magyar  hírlapot  nem 
igen  olvasnak  —  a  közönség  megemlékezni,  miként  Sir 
Bobért  több  gyámokai  közt  ép  azt  is  felhozá  jövedelmi  adó- 
jának támogatására,  hogy  ez  az  absentistákat  is  érni  fogja, 
kiket  különben  indirect  adó  nem  érhetne ;  miáltal  a  righ  t 
honorable  Baronet  az  absentisták  megadóztatását  mind  jog- 
szerűnek, mind  méltányosnak  elismeré.  Ezt  nem  tartók 
fölöslegesnek  a  tekintély  emberei  számára  megjegyezni,  ha 
közülök  valaki  talán  Burke-t  találná  idézni  authoritásaul, 
ki  —  a  mint  tudjuk  —  az  absentismusi  adót  (értvén  az 
Angliában,  s  így  nem  Britannián  kívül  lakó  írhoni  absen- 
tistákat) ellenzetté.  Hahogy  az  authoritásokkaü  küzdésnek 
barátai  volnának,  nem  szűkölködnénk  nagy  nevek  nagy 
szavainak    idézetében,    melyek    közt    különös    örömünkre 

vált  a  »Nemzetek  gazdag sága«-TÓ\\  híres  munka  híres  szerző- 
jével, Smith  Ádámmal  e  tárgyra  nézve  véleménj^ben  talál- 
kozhatni. A  mi  pedig  az  absentismusi  adó  kezelésmódját 
illeti  :  meg  kell  vallanunk,  hogy  a  megyei  háziadó  kulcsa 
szerinti  kétszeres  vagy  háromszoros  kivetést,  jelen  körül- 
ményeink közt,  könnyebben  kivihetőnek  s  kezelhetőnek  vél- 
jük, mint  a  Daguerrétyp  geniális  irója  által  javasolt  jöve- 
delmi adót. 

Végre  az  országos  háziadótár  pénzforrásairól  gondol- 
kozván, a  már  javaslottakon  kivül  még  az  adónak  egy  neme 
jut  eszünkbe,  melyet  nézetünk  szerint  a  közjövedelem  tekin- 
tetén kívül  a  státusgazdaság  egészségi  politia  s  néperkölcsi- 
ség igényei  javasolnak.  És  ez  a  pálinkafőzésre  vetendő 
adó.  Mi  véleménnyel  legyünk  mi  a  páhnkamirigy  iránt  ? 
azt  kimondottuk ;  de  kimondottuk  azt  is,  hogy  ámbár  a  ki 
szerét  találná  e  mirigyet  az  életből  ki-  s  pusztán  a  chemiai 
laboratóriumokba  s  gyárakba  szorítani,  azt  az  emberi  nem 
oly  jóltevőjének  tartanok,  minő  a  himlőoltó  Jenner  volt ; 
tudjuk  mégis,  hogy  a  mélyen  gyökeret  vert  népmámor  ellen 
nehéz  küzdeni,  s  azért  soha  eszünkbe  sem  jutott  hinni,  hogy 
a  bajon  pálinkafőzési  tilalom  által  lehetne  segíteni  ;  nem 
jutott  eszünkbe  pedig  annyival  inkább,  mivel  igen  jól  tud- 
tuk, hogy  a  pálinkafőzést  belföldön  eltiltani  annyit  tenne, 
mint  a  külföldi  pálinka  behozatalára  jutalmat  tenni,  misze- 
rint a  nép  szintúg}^  pálinkát  innék,  mint  most  iszik  ;  azon- 
kívül pedig  még  néhány  millió  forint  vándorolna  ki  éven- 
kint  ez  úton  szegény  honunkból.  Pálinkafőzési  tilalomról 
tehát  nem  álmodozunk,  azt  véljük  azonban,  hogv  a  rossz- 
nak enyhítését  úgy  szellemi,  mint  anyagi  eszközökkel  meg 
lehet  kisérteni  ;  szellemi  eszközökhöz  számítjuk  a  népneve- 
lést, izlésnemesítést,  s  a  mi  ezekből  következik,  más  időtöl- 
téshezi  szoktatást ;  az  anyagiakhoz  számítjuk  a  drágítást, 
a  mi  néhányat  még  nagyobb  mértékben  megront  ugyan,  de 
a  fogyasztást  általában  megkevesíti,  s  a  nép  ízlését  lassan- 
kint megváltoztatni  segíti.  Ennélfogva  óhajtanok  a  pálin- 
kát oly  drágává  tenni,  miszerint  a  bor  a  honnak  bármely 
részében  aránylag  olcsóbban  kapható  legyen.  Ezt  egyes  föl- 
desurak által  jó  sikerrel  tudjuk  már  ekkorig  is  italmérési 
egyedáruságuknál  fogva  gyakoroltatni  ;  de  általánosan  csak 
úgy  vélnők  eszközölhetőnek,  hahogy  a  pálinkafőzésre,  az 
országos  háziadó-tárba  folyandó  súlyos  adó  vettetnék.  Ezt 
azonban  így  magában  czélszerűnek  azért  nem  hinnők,  mivel 
a  belföldi  szeszgyárak  már  jelenleg  is  nehezen  vetélkedhet- 
nek a  tökély  magasabb  fokán  álló  galicziai  szeszgyárakkal, 
minthogy  a  galicziai  pálinkának  Magyarországba  behozatala 
vámjutalommal  serkentetik,  azaz  a  határvámon  visszafizet- 
tetik az  egész  fogyasztási  adó,  mely  a  pálinkafőzésért  fizet- 

tetett.  Ily  körülmények  közt  oda  megy  véleményünk,  hogy 
külföldi  pálinka  behozatalára  ya,gy  egész  tilalom,  vagy  ha 
ez  diigárússág  miatt  tanácsos  nem  volna,  a  politikai  szám- 
tan szabálya  szerint  a  lehetségig  magas  vám  vettessék,  s 
ekként  a  honi  piaczot  külföldről  beczipelt  mirigycsődétől 
biztosítván,  a  pálinkafőzésre  oly  magas  adó  hárittassék, 
minőt  csak  azon  tekintetnek  szem  előtt  tartása  mellett  vetni 
lehet,  hogy  ezen  adó  külföldi  pálinka  behozatalára  tett  juta- 
lomnak ne  mutatkozzék.  Remélni  merjük,  hogy  ily  módon 
körülírással  csekély  javaslatunkat  a  szeszgyártulajdonosok 
méltányosabb  része  sem  fogja  neheztelni. 


Iparműkíállítás.*) 

Hol  az  ököljog  durva  erőszaka  teszen  adózóvá  egy  nem- 
zetet, fogcsikorgatva  fogja  ez  viselni  a  szolgaságnak  rab- 
bilincseit,  s  a  fegyver  művét  rögtön  egy  perczben  fegyver 
törheti ;  de  a  mely  nemzetre  idegen  szorgalom  békés  művei 
rótták  a  pulyán  megszokott  adót,  az  a  rút  tunvaság  szolga- 
kötelén vérzik  el  lassan  nemtelenül  ;  és  ha  elvérzett,  még 
emlékéhez  szánakozás  sem  csatlakozik,  mint  amazéhoz,  a  kit 
erőszak  tiport  alá.  Az  ős  hajdonkorban,  míg  a  nyers  népek 
kívül  maradtak  a  szükségek  ismerete  körén,  miket  a  pol- 
gárisodás  teremt,  hogy  teremtvén  kielégítsen,  míg  őserdő- 
ket lakta  szabad  népet  adózóvá  csak  fegyver  tehetett  :  addig 
az  iparhiány  politikai  függetlenséggel  megférhetett,  sőt  a 
szegénység  a  szabadsággal  karöltve  járt  ;  de  ma  már,  midőn 
—  legalább  Európában  —  nincs  nemzet,  mely  szükségei 
közé  ne  számítaná  mindazon  élvezetet,  mit  a  találékony 
ipar  s  a  fürge  szorgalom  békés  hódításai  kielégítnek  ;  ma 
már  politikai  függetlenség  industriális  függetlenség  nélkül 
nem  egyéb,  mint  ábránd  s  nem  soká  tartható  öncsalódás  ; 
mert  hiába  óhajtnátok  vissza  a  baromi  tengessél  határos 
)>szent«  egyszerűség  durva  napjait,  a  civilisatio  briaraeusi 
karjai  közül  menekvés  nem  adatott,  a  ki  áldásait  nem  sze- 
rezte meg,  legalább  átkát  fogja  érezni ;  ki  ajándékait  nem 
fogadta  el,  szükségeit  kell  ismernie,  s  kielégítésökért  más 
nemzeteknek  adóznia  ;  és  ez  adózás  elszegényít,  s  az  elsze- 
gényülés  a  néperőnek  sorvadozásából  elkövetkező  lassú 
halál.  De  adózást  mondottunk  és  nem  cserét ;  távol  vagyunk 
a  képzelettől,  azt  kívánni,  hogy  nemzetünk  mindent,  mit 
a  civilisatio  szükségessé  tőn,  maga  termesszen,  maga  gyárt- 
son és  zárkózzék  el  a  világtól,  mint  dr.  Francia  elzárta 
Paraguayt ;   hanem   termessze   és   gyártsa   mindazt,    a   mit 


*)  Az   1842-iki  »Pesti  Hirlap«  150-ik  számából.  K.  F. 

haszonnal  gyárthat,  termeszthet,  mire  meg  vannak  minden 
szükséges  elemei,  mik  által  oda  emelkedhetik,  hogy  más 
nemzetekkeli  viszonyaiban  ne  a  tributarius  alárendeltség, 
hanem  a  kölcsönös  haszonnal  cserélő  egyenlőség  fokára  lép- 
jen, s  ne  hasonlítson  a  hordóhoz,  melyet  idegen  szorgalom 
csapra    ütött. 

És  az  önfentartás  ösztöne  a  népélettől  sincs  megtagadva  ; 
míg  az  önérdeket  philosophemák  takarójába  burkoló  böl- 
cselkedők  izzadnak  elhitetni  egy  vagy  más  néppel  hogy  őt 
az  Isten  itt  csak  favágásra,  amott  nyusztfogásra  kárhoztatá, 
s  hogy  bár  erezi  a  szükségeket,  de  azoknak  önerőveli  fede- 
zésére hivatva  nincs  :  addig  a  népeknél  bizonyos  intuitivus 
ösztön  támad,  mely  őket  készteti  megkísérteni,  mit  a  philo- 
sophema  tagad  ;  és  ez  ösztön  az  önfentartás  biztos  ösztöne, 
mely  korunkban  világosabban  nyilatkozik  mint  valaha,  az 
európai  népéleten  végig  hullámzó  elevenségben,  miszerint 
minden  nemzet,  imitt  kevesebb,  amott  több  sikerrel,  több 
szerencsével,  de  minden  nemzet  arra  törekszik,  hogy  honi 
műipar  teremtésével  a  haszontalanul  veszteglett  erőket 
gyümölcsöző  mozgásba  tegye,  s  magát  a  külföldnek  fizetett 
adótól  a  lehetségig  függetlenítse.  És  a  szorgalmat  áldás 
követi,  a  munkás  igyekezet  nyomdoka  megtermékenyül,  s 
a  nyusztfogatók  daczára  minden  nép  üdül  s  folyton  gya- 
rapszik, a  mely  nem  hiszi,  hogy  műiparra  teremtve  nincs. 

És  mi  jeleket  látunk  e  nemzetben  feltünedezni,  melyek 
meggyőznek,  hogy  e  káros  nem  »hiszem«-en  immár  a  magyar 
nemzet  is  túl  van.  A  roppant  állandó  veszteség  fölött,  melyet 
kereskedésünk  mérlege  mutat,  még  az  ősi  kandallóhoz  sze- 
gődött pipás  indolentia  is  aggódni  kezd  ;  a  javulásnak  első 
stádiumán,  melyen  érezzük,  hogy  a  dolog  nem  jól  van  így, 
a  mint  van,  immár  túlesénk,  a  szükség  érzete  egy  bizonyos 
tenni-akarás  szellemét  költötte  fel,  mely  itt  egyesek  s  tár- 
sulatok vállalkozásában,  amott  a  jövő  törvényhozás  hihető 
irányának  naponta  sűrűbb  jelentkezésében  nyilatkozik. 
A  szükségnek  imez  érzete,  a  tenni-akarás  ime  szelleme 
idézte  elő  az  iparegyesületet  is  ;  az  okozá,  hogy  az  igénytelen 
felszólamlás  meddőn  nem  maradt,  hogy  a  közönség  részvéte 
az  igét  dajkáló  karokra  vévé,  s  az  egyesületek  nehézségeihez 
képest  aránylag  igen  rövid  idő  alatt  már  odajuttatá,  hogy 
ezen  egyesület,  mely,  ha  sejtelmeink  nem  csalnak,  a  honi 
műipar  mezején  nagy  dolgok  kezdetének  első  betűje,  a  terve- 
zés köréből  a  munkás  cselekvés  mezejére  lépni  képessé  lőn. 

Ekkorig,  valahányszor  az  iparegyesület  ügyében  szót 
emelénk,  egy  pár  csepp  áldozatért  esedeztünk,  mely  sokak- 
tól nyújtva,  a  honi  műipar  mezejét  termékenyítendő  patakká 
növekedjék  ;  most  nem  áldozatért  emelünk  szót,  most  csak 
azt  kérjük,  hogy  a  kik  magokban  iparmüves  tehetséget  éreznek, 

ne  mulasszák  el  az  alkalmat  haszimlni,  hogy  magokat,  müvei- 
ket s  tehetségeiket  a  nemzet  nagy  közönségével  megismertessék. 

A  honi  műipar  előmozdítására  —  Istennek  hála  !  —  szép 
számmal  egyesültünk,  s  munkálatunkat  egy  oly  férfiú,  kinek 
nevéhez  nagyszerű  históriai  emlékezetek,  kinek  személyé- 
hez nemzetünknek  köztisztelete  csatlakozik,  gr.  Batthyány 
Lajos  vezérlendi.  De  hogy  sikerrel  munkálkodhassunk, 
sőt  —  többet  mondunk  —  hogy  majdan  maga  a  törvény- 
hozás is  az  élet  gyakorlati  kellékeire  alapíthassa  intézke- 
déseit, mindenekelőtt  szükség,  hogy  a  nemzet  önmagával 
műipar  tekintetében  megismerkedjék,  hogy  lássa,  minő 
erők  rejteznek  szerte  honunkban  talán  ismeretlenül,  vagy 
legalább  nem  eléggé  ismerve,  hogy  eléggé  méltány oltatnék, 
hogy  azon  erőknek  szemlélete,  melyek  ekkorig  az  iparnak 
tagadhatlanul  nem  igen  kedvezett  körülmények  mostoha- 
sága  mellett  is  csakugyan  felfedeztek,  a  min  magunk  iránti 
bizodalom  hatalmas  ingerét  ébressze  föl,  mely  a  nemzeti 
becsületérzéssel  párosulván,  valóvá  tegye  közöttünk  is  az 
ismeretes  szót,  hogy  a  ki  segít  magán,  azt  megsegítik  az 
istenek  is. 

Ezen  önismeret  eszköze,  ezen  nemzeti  önbizodalom 
ébresztője  lehet  az  iparmükiállítás ,  hahogy  önjavát  fel- 
fogni nem  rest  munkás  rokonszenvvel  találkozandunk ; 
hahog}^  sikerülend  mindent,  mit  a  műipar  édes  hazánkban 
jelest  teremt,  szakrokonság  szabályai  szerint  összeállítva, 
hazánk  egj^etemes  műiparának  mintegy  tükörképét  feltün- 
tetni, ez  fogja  (hogy  a  választmány  szavaival  éljünk)  a  sze- 
rény csendben  rejtező,  vagy  mostoha  körülmények  miatt 
egy  elfelejtett  zugban  tespedő  ügyességet  napfénjrre  hozni 
és  nyujtand  ingert  az  igyekezetnek,  gyárnokot  s  kézműves- 
nemes versengésre  buzdítand,  a  hon  egész  nagy  közönségé- 
vel ismeretségbe,  közelebb  viszonyba  hozván,  a  kölcsön- 
hatásnak jótékony  erejét  ébresztendi  fel  !  A  mely  gyárnok, 
avagy  kézműves  már  a  hazában  érdemlett  elismeréssel 
találkozott,  tegye  meg  a  nemzeti  becsületért  a  beküldés  kis 
fáradtságát,  s  a  kitüntetés,  a  megkülönböztetés  közönyös 
még  reá  nézve  sem  lehet,  pedig  az  általános  nemzeti  elisme- 
réssel hazánkban  még  igen  kevés  gyár,  igen  kevés  kézműves 
dicsekedhetik,  a  Tisza  melléke  például  rossz,  töredékeny 
kőedényt  használ,  s  a  telkibányai,  nagyherendi  porczellán- 
gyár  műveit  nem  is  ismeri,  hát  még  jelesebb  kézműveseink 
közt  hányan  vannak,  kiket  lakhelyíikön,  vagy  annak  kör- 
nyékén túl  a  hon  ismert  ?  Ámde  közönségesen  tudva  van, 
hogy  a  műipar  körében  a  legelmésebb,  a  leghasznosabb 
találmányok  egyszerű  kézművesektől  eredtek  ;  és  tagadni 
senki  sem  fogja,  hogy  a  nemzet  íme  tiszteletes  osztályának 
fogékonyságáról    kétkednünk    nekünk    sem    lehet  ;    utazók 

beszélik  egy  értelmileg,  hogy  Parisban,  a  divat  s  polgá- 
risodás  fővárosában  a  magyar  mesterlegények  ügyességök- 
nél  és  szorgalmuknál  fogva  közönségesen  kedveltetnek,  s  több 
magyar  kézműves  igen  kedvező  helyzetben  van,  külföldön 
találván  fel  a  méltánylást,  melyet  tőle  a  hon  ismeretlenség 
miatt  megtagadott,  és  megtörténik,  hogy  egyet  vagy  mást, 
mivel  a  magyar  művet  megvetni  szerető  korcs  magyar, 
mint  párisi  művel  hetykén  kérkedik,  egy  szerény  magyar 
kéz  készitette.  Nem,  nem,  ennek  így  tovább  nem  kell  maradni. 
A  nemzeti  becsülés  sugarának  le  kell  a  műhelyekbe  szállani, 
az  értelmes  gyámoknak,  kézművesnek  tapasztalnia  kell, 
hogy  el  van  ismerve,  miként  ő  szerény  szorgalmával  a  nem- 
zeti jólét,  a  nemzeti  dicsőség,  nemzeti  függetlenség  ténj^ező- 
jének  elismertetik  ;  a  közönségben  pedig,  kivált  a  gazda- 
gabban a  nemzeti  önérzetnek  föl  kell  ébredni,  hogy  inkább 
magyar  művel,  mint  külföldivel  szeressen  dicsekedni.  x\zért 
hát  mégegyszer,  műveket.  Uraim,  műiparos  polgártársak, 
az  első  magyar  iparműkiállításra  ;  ne  gondolja  senki  mester- 
ségét oly  kisszerűnek,  hogy  művével,  ha  különben  jeles, 
kitüntetésre  nem  számolhatna,  a  tartósan  készített  bőr, 
mint  a  vashámorok  remek  művei ,  a  saru  vagy  keztyü,  mint 
a  gazdag  szőnyeg  s  a  többi  érdeme  szerint  méltánylásban, 
emlékpénzzeli   jutalmazásban   részesülhet. 


Engedelmesség*.*) 

ügy  tetszik,  Dupin  mondja  valahol,  hogy  »az  egyszerű 
munkás  ember  nem  sokat  gondol  vele,  habár  nevöket  sem 
tudja  is  azoknak,  kik  a  közálladalmat  kormányozzák  ;  de 
lehetetlen  közönyösnek  maradnia  azon  község  beligazga- 
tásánál,  a  melyben  él,  a  melyhez  tartozik.*  És  ez  állítás 
nagyon  igaz,  s  az  állított  tény  igen  is  természetes.  Száz 
között  kilenczven  olyan  ember  van,  ki  nem  kérdi  a  távol 
magasból  pislogó  csillag  nevét ;  de  azt  lehetlen  nem  éreznie, 
hogy  a  tűz,  a  mely  közelében  ég,  melegít-e  csak,  avagy  süt 
talán  ?  Vájjon  a  szem,  melynek  hunyorítása  reá  s  körére 
közvetlen  behat,  örök-éber  gonddal  örködik-e  javára,  mint  a 
gondviselés,  vagy  pedig  hasonlít  a  tyúkszemhez,  mely  szorít, 
de  nem  lát  ?  És  a  különböző  hatásnak,  természetes,  hogy  nem 
lehetnek  egyenlők  eredményei.  A  házias  kandalló  szelíd  mele- 
géhez kinyújtott  kézzel  szoktunk  simulni,  mintha  ölelni  készül- 


*)  Az  1842-iki  » Pesti  Hirlap«   152-ik  számából.  K.  F. 

nénk  a  kedves  tüneményt ;  a  tűztől,  mely  süt,  perzsel,  éget, 
futunk  —  ha  lehet  —  ha  nem,  szétnézünk,  nincs-e  valahol 
víz  a  közelben  ?  s  ha  van,  leöntjük.  És  valóban,  nagyon  is 
különös  volna,  hahogy  a  sütő,  perzselő,  égető  tűz  szemé- 
ly esülvén,  oly  közelítést,  olyan  vonzalmat  igénylene,  mint 
az  nyer,  mely  szelíden  melegít.  És  íme  itt  van  egy  parabola. 
Hahogy  a  keleti  faj  keleti  jelleméből  ezred  éven  át  oly  igen 
sokat  nem  vesztett  volna,  parabolánkhoz  egy-két  mesécs- 
két  ragasztanánk  boldog  emlékezetű  Harun  al  Rasid  idejé- 
ből s  tollúnkat  bizton  letehetnők,  mert  a  kelet  népe  mesé- 
ben oktat,  mesében  tanul ;  ámde  nyugaton  már  nyíltabb 
szó   kell,   bár   nyíltan   szólni   néha   bajos   is. 

A  constítutío  már  magában  véve  írott  malaszt,  melybe 
életet  az  institutiók  fuvalma  lehel.  S  az  institutiók  közt 
különösen  a  néptömeggel  közvetlen  mindennapi  érintkezés- 
ben levő  hatóságtól  függ  igen  nagy  részben,  vájjon  a  nép 
elégült,  nyugodt,  boldog-e?  alkotmánya  bárminő  legyen. 
Eme  hatóság  kezei  közt  az  átok,  a  kény,  fulánkja  hegyes 
fulánkját  vesztheti,  eme  hatóság  kezei  közt  áldás  átokká 
és  a  szabadság  büszke  szép  neve  szolgai  állapottá  fajulhat. 
A  hatóságot,  a  melyről  szólunk,  helyhatóságnak  szeretnők 
nevezhetni  ;  mert  a  községi  rendszert  úgy  óhajtanok  kifej - 
lesztettnek,  hogy  a  belígazgatásnak  utolsó  orgánuma  minde- 
nütt a  jól  szerkezett  helyhatóság  legyen,  oly  helyhatóság, 
mely  eredetében,  cselekvésében  a  nemzet  akaratát  tény  s 
valóságban  képviselje.  Legyenek  a  törvények  a  közönség 
javára  irány ozvák,  s  történjék  végrehajtásuk  jól  rende- 
zett helyhatóságok  által,  melyeknek  a  végrehajtás  érdekök- 
ben  van ;  s  így,  de  máskép  nem  is  lehet  elérni,  mit  a  bölcs 
Bentham  javai,  hogy  oly  törvényt  hozzunk,  mely  maga- 
magát végrehajtsa.  Emlékezzünk  csak  azon  példára,  mely  a 
mezőrendőrségi  törvény  iránt    említve  volt. 

Azonban  némely  körökben  igen  gyakorta  hangzik  a 
panasz  s  ép  a  helyhatósági  rendezetü  helyekre  nézve  hangzik, 
hogy  ^  nép  engedetlen,  s  közvetlen  f elsősége  iránt  tisztelet- 
lenséggel viseltetik.  Ez  ha  igaz,  pedig  itt-amott  tagadhat- 
lanul  csakugyan  igaz  :  minden  bízonynyal  komoly  figyel- 
met igénylő  kórállapot.  A  törvényhozás  e  részben  tagad- 
hatlanul    sokat    tehet,    hozhat    törvényeket    a    helyhatóság 

alakításáról,  miszerint  az  bizodalomra  számolhasson  ;  eny- 
híthet a  nép  terhein,  engesztelhet  jogrészesítés  által,  hathat 
neveléssel  a  nép  jellemére,  és  gondoskodhatik,  hogy  a  pol- 
gárok individualitása  a  státusnak  áldozatul  lökve  ne  legyen; 
és  gondoskodhatik,  hogy  a  jog  védtelenül  hatóság  ellené- 
ben se  álljon  ;  s  ha  mindezek  mellett  ellenőrségről,  felelős- 
ségről is  gondoskodott,  az  illedelmes  szót  szabaddá  tévé, 
s  a  nyilvánosság  jótékony  hatalmát  számolásából  ki  nem 
felejté  :  bizton  hihetjük,  hogy  a  jogérzet  a  nemzet  minden 
tagjában  eleven  leend  ;  de  jogtalan  daczról  mit  sem  hallan- 
dunk  ;  a  jogérzetnél  pedig  nincs  a  jóczélu  kormánynak 
hatalmasabb  szövetségese.  Mindezek  azonban  részint  socialis 
reformok,  melyeknek  hatásuk  lassú,  részint  még  egy  alak- 
talan jövendőtől  f eltételez vék.  Legyen  nekünk  szabad  egyet- 
kettőt  azon  módok  közül  említenünk,  melyek  csak  min- 
magunktól  függnek,  melyeknek  eszközlésbe  vételét  sem 
törvényhozástól  felfüggeszteni,  sem  jövendőtől  várni  nem  kell. 
Nekünk  úgy  látszik,  hogyha  egy  vagy  más  helyhatóság 
kormányzottaitól  bizodalmatlanságot  s  daczos  tiszteletlen- 
séget tapasztal,  igen  helyesen  cselekednék,  hahogy  a  kor 
romlottsága  fölötti  gyáva  panasz,  vagy  több  hatalom  több 
erő,  több  kény  utáni  sóvárgás  helyett  mindenekelőtt  önma- 
gával emberségesen  számot  vetne  :  vájjon  e  tiszteletlen- 
ségre okot  vagy  alkalmat  némileg  önmaga  is  nem  adott-e  ? 
Mert  ha  igen,  úgy  bizonyos  lehet,  hogy  önmagán  javítva, 
a  tiszteletlenségen  javít.  Hiában,  Uraim  !  az,  hogy  a  ki 
hatalommal  bir,  e  hatalmat  miként  gyakorlá,  tisztelet, 
vagy  tiszteletlenség  tekintetében  nemcsak  normáhs  álla- 
potok közt,  de  még  merő  anarchiái  helyzetben  is  sokat  — 
ne  mondjunk  mindent  —  határoz  ;  mert  a  hol  végrehaj- 
tásról van  szó,  ott  individuális  erény  sokszor  képes  a  tör- 
vényhiányt pótolni ;  az  ellenkező  sokkal  nehezebb.  Mi  leg- 
alább szent  igazságnak  hiszszük,  és  nem  is  tartunk 
a  czáfolattól,  hogy  állandó,  megrögzött  tiszteletlenség  nincs, 
a  hol  bizodalmatlanság  előre  nem  ment  ;  hol  pedig  a  bizo- 
dalom állandón  elvész,  ott  kötelességmulasztásnak  kellett 
közbejönni.  Ha  ez  igaz,  úgy  a  kötelességnek  emberséges 
bánásmóddal  párosított  teljesítése  bizodalmat  szerez,  a 
bizodalomhoz   tisztelet   csatlakozik,   a  kit  pedig  tisztelünk. 

annak  örömest  engedelmeskedünk.  Mindez  a  helyhatósá- 
goknál csak  önmaguktól  függ,  s  azért  nem  kellene  felejte- 
niök,  hogy  a  rettegtetés,  a  büntetések  a  beteg  jogszerűséget 
soha,   de  soha  ki  nem  gyógyítják. 

Vannak,  s  pedig  jeles  férfiak,  vannak,  kik  úgy  véleked- 
nek, hogy  a  hatóságok  gyarlóságait  fedezni,  simítni,  takar- 
gatni kell ;  mert  minden  homály  a  hatóság  tekintetét  csök- 
kenti.   Mi    ebben    igen    veszélyes    tévedést    vélünk    rejleni. 
Tekintetet  semmi  sem  csökkent    annyira,  mint  hiba,  hiány, 
gyarlóság  vagy  bűn  ;  nagy  önmystificatio  pedig  azt  hinni, 
hogy  ezt  földeríthetlen  sötétséggel  fedezni  lehet  ;   bírónak, 
tisztviselőnek,    rendőrnek,    adószedőnek    érintkezése    embe- 
rekkel  van ;    s    a    mit    emberen   vétettek,    emberek    között 
titok   nem   marad.    Ne   gondoljuk,   hogy   ott   nincs   panasz, 
hol  a  panasznak  orgánuma  nincs  ;  de  legyünk  meggyőződve, 
hogy    minél    kevésbbé    panaszkodhatunk,    annál    erősebben 
rág  a  szenvedett  igazságtalanság  érzete,  a  bizodalom  élet- 
gyökerén ;  míg .  más  részről  a  takargatási,  szépítési  irány  a 
magát  biztosnak  érző  visszaélésnek  ösztönül  szolgál,  míglen 
megtanulna  fölemelt  fővel  járni  szemközt  a  suttogó  meg- 
vetéssel  s   az   önmagukat,   véd-   s   támadólag  körülgyűrűző 
testületeknél    szabályul    fogadtatnék    el    az    ismeretes    »nos 
populus  sihilat,  sed  nobis  plaudimus  ipsis«.   Ily  állapotnak 
ellenében  bizony  dacz  támad,  mely  a  jóval  is  elégedetlen, 
a  törvényest  is  gyanúval  nézi,  s  a  hol  lehet,  njdlvános  enge- 
detlenséggé  is  fajul.  Ellenben  tiszteletet  víni  ki,  s  a  közön- 
séget   engedelmes    készség    kötelével    csatolni    magához,    a 
helyhatóságnak    hatalmában    van.    Vigye    akként    az    igaz- 
gatást, hogy  az  emberek  őrömest  engedelmeskedjenek.   Ezt 
azonban   rettegtetéssel,    magát   sem    okra,    sem   számadásra 
kötelezettnek    nem     érző    kényiirasdisággal,    vak    engedel- 
messég  követelésével   elérni,    legalább    Európában,    lehetet- 
len. Itt  csak  egy  mód  van  :  mllandó  törvényesség  .'«  Higyjük 
el.  Uraim  !  e  szóban  bizonyos  majestás  rejhk,  mely  előtt  a 
legátalkodottabb   dacz  is  meghajol. 

Nem  akarunk  mi  a  szenvedőleges  engedelmesség  s  a 
gondolkozó  szuronyok  közti  mélységen  ásni,  sem  a  kellő 
közép  meghatározhatlan  vonalának  határozgatásával  bíbe- 
lődni ;    annyit    azonban  állítni  merünk,  hogy  a  mely  hely- 

hatóság  a  maga  alattvalóitól  vak  szolgaságot  követel,  az 
erőszak  és  rettegtetés  által  parancsát  pillanatra  teljesít- 
tetheti ;  de  minden  indulatot  forrásra  késztet  önmaga  ellen, 
s  léptei  nyomán  tisztelet  s  bizodalom  viránya  soha,  de 
boszu,  zúgolódás,  tiszteletlenség  boj  törj  anya  bőven  terem. 
Legyetek,  Uraim  !  mindig  s  mindenben  törvényesek  !  legye- 
tek törvényes  eljárástokban  méltányosak  ;  ne  affectáljatok 
alázó  megvetést  embertársaitok  ellenében  ;  törvényes  kíván- 
ságnak okot  vessetek  ellene,  nem  tekintélyt,  játszatok  f el- 
sőbbséget, nem  kényurat  és  engedetlenséggel  találkozni 
sohasem    fogtok. 

Még  egyet  akarunk  említeni,  mi  hasonlókép  a  hely- 
hatóságoktól függ.  Kerüljék,  mint  a  népbizalom  s  engedel- 
mességi készség  legveszedelmesebb  ellenét :  a  »zuviel  regieren« 
szabályt.  Ez  a  polgárok  individualitását  egészen  elmerítő 
mindenbe  avatkozás  jó  gyümölcsöt  még  sehol  sem  termett, 
de  legkevésbbé  a  helyhatósági  hatalomnál,  minthogy  ez  a 
polgárok  mindennapi  viszonyaival  szoros  érintkezésben  levén, 
a  szerencsétlen  elv  sorvasztó  hatását  legsúlyosabban  érez- 
teti. És  pedig  »a  szerfeletti  kormányozgatásnak«  helyható- 
ságoknál három  igen  rossz  oldala  van.  Egyik  :  hogy  a 
socialis  szabad  mozgalmat  akadályozván,  a  minden  lépés- 
nél kőbe  ütköző  polgárnál  örökös  ingerültséget  támaszt  ; 
ez  pedig  oly  föld,  melyen  bizodalom  sohasem  tenyész. 
Másik,  hogy  a  haszontalan  aprólékosságok  a  közhatóság 
idejét,  figyelmét  annyira  kimerítik,  miszerint  a  nagyra, 
szükségesre,  kellő  kitüréssel  reá  nem  ér.  S  ha  aztán  a  közön- 
ség ezekben  örökös  hiányt  érez,  míg  szabadoknak  lenni 
kellő  aprólékos  viszonyaiban  kéj  elmetlen  gyámkodást, 
boszantó  avatkozást  kell  tapasztalnia,  igen "  természetes, 
hogy  a  tyúkszem  jutand  eszébe,  mely  csak  szorít,  de  nem 
lát.  Harmadik,  végre  :  hogy  a  ki  nagyon  sokat  parancsol, 
annak  nagyon  sok  parancsa  teljesítetlen  marad  ;  »ki  sokat 
markol,  keveset  szorít «  szokták  mondani.  Semmi  sem  árt 
pedig  a  hatóságok  tekintetének  annyira,  mint  az,  ha  halomra 
szórják  a  parancsokat,  miket  az  élet  legközelebbi  percze 
kinevet.  A  kinek  sokat  parancsolnak,  mit  teljesíteni  nem 
kell,  nem  lehet,  az  megszokja  nem  teljesíteni  azt  is,  a  mit 
kell,    avagy    lehet. 

Tehát  emberséges  bánásmóddal  párosított  törvény- 
szerűség s  a  minden  szabad  mozgást  gátoló  szerfeletti  gyám- 
kodás kerülése,  oly  két  mód,  mely ly el  a  közhatóságok  iránti 
tisztelet  s  bizodalom  élesztésére,  s  dacztól,  mint  szolgalelkü- 
ségtől  egyaránt  távol  polgári  engedelmesség  gyarapítására 
sokat  tehetni.  S  e  két  mód  a  hatóságoknak  hatalmukban 
van.  Itt  csak  akarni,  itt  csak  tenni  kell ;  s  véleményünk 
szerint  azon  hatóság  igen  fonákul  cselekednék,  mely  tisz- 
teletlenség fölött  panaszkodnék,  mielőtt  magával  számot 
vetett,  vájjon  annak  oka  nem  önmagában  fekszik-e  ?  Ki 
bajainak  ismeretére  jutott,  félorvoslatig  jutott.  Az  önisme- 
ret tüköré  az,  mely  nélkül  nincs  üdvösség.  Egyébiránt 
nincs  szándékunkban  álhtani,  hogy  az  említett  kórállapot 
nem  egy  közös  bűn  eredménye,  a  melyben  része  másoknak 
is  van.  Valóban  van,  és  igen  nagy  mértékben  van.  Ide  szá- 
mítjuk különösen  azon  aristocraticus  gőgös  megvetést, 
inelylyel  kivált  kir.  városokban  némely  nemtelen  nemes 
uracsok  a  közrend  érdekébeni  rendszabályok  iránt  viseltet- 
nek. Ez  nemcsak  polgári  bűn,  hanem  botrány  is,  s  mint 
ilyen,  még  amannál  is  veszélyesebb  ;  mert  hol  a  közhatóság 
megvetésére  minden  ember  szabadalommal  bír,  kinek  czi- 
merébe  a  vésnök  gombos  koronát  metszett,  hol  a  közható- 
ság ily  czimeres  uracs  negédes  pajzán  kicsapongását  össze- 
tett kézzel  nézni  kénytelen  :  ott  tiszteletet  a  néptömegtől 
várni  kábaság.  Igaz  ugyan,  hogy  itt  csak  a  territoriális 
hatóság  elvének  egész  tisztaságában  alkalmazása  segíthet, 
mit  viszont  oly  községi  rendszernek,  oly  városi  szerkezetnek 
kell  megelőzni,  miszerint  a  helyhatósági  tisztviselő,  legyen 
a  nemzet  akaratának  orgánuma,  és  kényúr  nem  ;  —  és  igaz, 
hogy  a  városi  hatóságnak,  a  minő  az  most,  a  magyar  nemesség 
magát  alávetni  soha  sem  fogja  ;  azonban  addig  is,  míg  e 
gyökeres  orvoslást  törvényhozás  útján  elérnők,  azoknak  a 
hetyke  uracsoknak  jó  volna  megemlékezniök,  hogy.  rend 
a  szabadság  föltétele,  s  a  ki  szabadalmait  a  renddel  tévé 
ellentétbe,  a  szabadságot  hítta  föl  maga  ellen,  s  ez  előtt  a 
szabadalomnak  meg  kell  törnie. 

Virraszszunk!  *) 

Horvátország   fővárosában    az   alkotmányos   jogaik 
legszebbikét    békében   gyakorlani    jó    hiszemben    fegy- 
vertelenül   összegyűlt    horvátokat    az  illyr  párt   fegy- 
verrel   támadja    meg,    ki    és    elveri,    s    maga    választ 
amazok    kizárásával,    míg    katonaság   áll    őrt,    hogy  a 
bennmaradottak    s    kizárottak    között    újabb    ütközés 
ne    történjék.     »Tisztválasztási    kicsapongás    —   fogják 
mondani    —    itt    fehér    s    fekete    toll,    amott    veres    s 
nem    veres    sipka ;    párt,    mely    áldomásnál    »zsivi/)«-t 
kiált  s  párt,  mely  azt  mondja,  hogy  »bog  zsivi«  ;  tiszt- 
választási kicsapongás  —  fogják   mondani  —  -  s  egyéb 
semmi. «  De   mi   azt   hiszszük,   itt   a   dolognak   egészen 
más  szine  van  s  a  külszin  alatt  még  inkább  más  való- 
ság rejtezik.    Emlékezzünk   egy   kissé,   ha   úgy   tetszik. 
Hat  vagy  hét  év  előtt  néhány  ember  az  illyr  literatura 
mivelésére  szövetkezik  és  mondák,  hogy  az.  illyr  régi- 
ségben buvárkodandnak  s  az  illyr  nyelvet,  melyet  úgy, 
a  mint  azt  ők  írják  s  beszélik,  ő  nekik  ez  bizonnyal 
nem    anyanyelvök,   az    élő    művelt    nyelvek   közé   fel- 
küzdendik.    Es   e  literatúrai  (!)   szövetkezés   csakhamar 
ifjat    és   vénet,    hölgyet   és   férfiút,    papot   és   katonát, 
nemest  és  parasztot,  tanítót,  tanulót,  Írástudót  és  írás- 
tudatlant  számol   párthívei   közt   és   ismertető   jelt,  öl- 
tönyt,   szalagot,    csillagot    visel,    szomszéd    megyék    és 
távol  vidékek,  országok  s  tartományok  lakosit  egyesü- 
lésre (természetesen  mindig  csak  literatúraira  !)  szólon- 
gatja fel ;  csupa  literatúrai  buzgalomból  a  magyar  név 
ellen   dühös   indulatot   forral,    egy   régi   harczdalnak   a 
török  ellen  szóló  eredeti  szövedékét  a  magyarok  ellen 
irányozza,   ezt   énekli   minden   ünnepélyes   alkalommal, 
annak    zenéjét    örömrivalgással    kiséri    mindig ;    imitt- 
amott  a  bárgyubb  dühöngök    csupa  literatúrai  buzga- 
lomból   szalmavázt    csinálnak,    azt    magyar    köntösbe 
öltöztetik,    nyilvános    helyen    szenvedélyittasan    körül- 
tánczolják  s  botokkal  földre  verik  ;  ismét  csupa  litera- 


*)  Az  1842-iki  »Pesti  Hirlap«  153-ik  számból.  K.  F. 

turai  buzgalomból  a  horvátokat,  kik  a  magyarhoz  s 
magyar  alkotványhoz  együtt  leélt  századok  során  szö- 
vődött testvéri  vonzalmukat  meg  nem  tagadák,  nyil- 
tan  és  titkon  bántja,  üldözi ;  végre  mindig  csupa  lite- 
ratúrai buzgalomból  akként  restaurál,  miként  azt  Zág- 
rábban éppen  most  tévé  !  s  ezt  mind  oly  fennhangon, 
annyi  energiával,  oly  jobb  ügyre  érdemes,  összponto- 
sult buzgalommal,  minővel  a  kis  szám  erőtlenséget  szo- 
kott fedezni. 

Isten  látja  lelkünket,  sem  nagyítani,  sem  torzítani 
sem  ingerelni  nem  akarunk.  Czélunk  kibékülés,  óhajtá- 
sunk engesztelődés,  miként  azt  jelen  értekezésünk  foly- 
tában is  bizonyítandjuk.  De  a  tényeket  ismernünk 
kell,  és  constatirozni  a  helyzeteket,  fölkeresni  s  valódi 
értékükre  szállítani  az  okokat,  melyek  az  ellenséges 
mozgalmak  ürügyéül  használhatnak,  hogy  kitessék,  mi- 
ként a  tény,  irány  s  eredmény  úgy  az  üriigyelt  októl, 
mint  a  kitűzött  zászló  vezérjelszavától  egyaránt  eltér  : 
hogy  lássuk  és  ismerjük,  kikkel  van  dolgunk ;  hogy 
ébredjünk  a  munkaszükségnek  meleg  érzetére  és  áfc- 
virraszszuk  a  bajnak  éjszakát ;  és  szétnézzünk  az  esz- 
közök között,  ne  bámuljuk  keleties  indolentiával,  mi- 
ként ássák  szemünk  láttára  lábaink  alatt  a  süppedő 
földet  s  tegyük  testvéries  engeszteltséggel,  de  férfias 
szilárdsággal  is,  harag  és  bosszúság  nélkül,  mit  egy  ön- 
becset érző,  jogait  ismerő  szabad  nemzetnek  tennie 
illik,  tennie  kell.*) 


*)  Épen  midőn  e  sorokat  leírtuk,  veszünk  távolban  szenvedő 
tisztelt  barátunktól  Wesselényi  Miklóstól  egy  levelet.  Férfiaknak, 
mint  ő,  éveken  át  tartó  nehéz  szenvedés  közepette  is,  gondjaik  örök 
tárgya  kedves  hon.  A  magyar  közönség,  melynek  annyira  fáj,  hogy 
őt  a  munkás  életben  nélkülöznie  keU,  bizonyosan  nemcsak  kedve- 
sen, de  szivére  is  veendi  a  bölcs  hazafi  szót,  mely  komoly  intéssel 
szól  felénk  a  sorokban,  miket  egészen  közérdekű  s  azért  —  ha  lehet 
-:—  egészen  is  közlendő  leveléből,  tárgyrokonság  végett  ide  kiírni 
bátorkodunk.  >>A  körültünk  —  így  ír  Wesselényi  —  a  körültünk 
s  keblünkben  levő  népek  nemzeti  törekvéseit  ismertetni,  és  újra 
meg  újra  ismertetni,  a  szükségek  legelsőbbei  közé  tartozik.  Csak  e 
által  lehet  távoztatni  mind  azt,  mi  azokban  veszélyes,  csak  így  lehet 
azok  ellen  gyógy-  és  óvószer  feltalálását  s  használását  eszközölni. 
És  azért  a  teendők  közt  is  ez  —  hitem  szerint  —  elől  áll  ;  mert  tisz- 

Míg  amott  délkeleten  a  dolog  akként  áll,  a  mint 
leírtuk,  addig  innen  körünkből  s  közelünkből  küldött- 
ség megy  Bécsbe  a  tót  ajk  érdekében,  —  küldöttség, 
de  titkon,  alattomban,  mert  nem  tudni,  ki  küldött- 
sége ?  annyi  azonban  igaz  és  kétségtelen,  hogy  az 
ágostai  evangélikus  papság  köréből  s  hogy  tagjai  s 
vezérei  superintendensek,  kik  a  tót  nyelvnek  Magyar- 
honban pártfogást,  önállást  kérnek  és  egyebek  közt 
gróf  Zay  ellen  is  panaszkodnak,  —  Zay  -ellen,  kinek 
főfelügyelővé  választását  a  magyar  nemzet  osztatlan 
tapssal  fogadá,  kinek  székfoglalási  beszédében  kijelen- 
tett vezérelvére  örvendő  helyeslést  harsogott  a  honnak 
közvéleménye  s  kinek  a  nyiltan  kitűzött  irányhoz  fér- 
fiasan hű  lépését  a  nemzet  méltányló  figyelemmel 
kisérte  vala.  Lapjainkban  közlők  a  magyarországi  evan- 
gélikusok múlt  évi  egyetemes  conventjének  rajzát  s 
határozatait.  Lelkünknek  lelkét  öröm  rezgé  át,  hogy 
tagja  leheténk  e  testületnek,  mely  nemes  önérzettel 
lépett  napfényre  s  bátran  hítta  fel  a  hont,  hogy  lás- 
son és  Ítéljen  iránya,  szándéka,  czélja  és  tettei  fölött. 
Es  gróf  Zaynak  a  magyar  nemzetiség  érdekében  tett 
erélyes  föllépéséért  köszönet  s  bizodalom  szavaztaték  ; 
azóta  kevesebb  történt,  mint  óhajtanok,  mondhatnók, 
talán  semmi  sem  történt ;  és  küldöttség  megyén  pa- 
naszra ő  ellene  !  Csak  tényt  akaránk  elbeszélni,  nem 
taglalni.  A  convent  már-már  kapunk  előtt  áll.  A  con- 
vent,  hahogy  a  múlt  évben    közösen    fogadott  engesz- 


tán  látom,  miszerint  nemzetünkre  nézve  a  lenni  vagy  nem  lenni 
kérdése  oly  élre  állva  létezik  most,  mint  soha  inkább.  A  Bécsbe 
ment  tót  küldöttség,  a  fiumei  botrány  s  annyi  más  kór  jelenetek, 
ha  magokban  nem  nagy  fontosságúak  is,  de  rémítő  betegségre  s 
annak  rémítő  foldg  hágottságára  mutatnak.  Sokat  késtünk,  adja 
isten,  hogy  el  ne  késtünk  az  óvó-  s  gyógyszerekkel.  Nagyon  szeret- 
nék e  tárgy  iránt  valamit  írni,  mert  sokat  gondolkoztam  felőle,  s 
itt  a  távolban  különböző  nemzetbei iekkel  és  szinezetüekkel  jővén 
össze,  olyanoknak  jöttem  tudására,  miket  ti  talán  épen  nem,  vagy 
legalább  nem  oly  kiterjedésben  tudtok.  De  fejem  és  szemem  bajosan 
fogja  a  dolgozást  engedni.  Wesselényi. «  Bár  szűnnének  !  —  fohá- 
szunkban két  testvérhon  fohásza  vegyül  —  bár  szűnnének  már  e 
testi  bajok,  hogy  az  erős  lélek  e  hon  javára  megszokott  munka- 
körébe  visszaléphessen  !  K.  L. 

telődés  kötele  botorul  megszakíttatott,  tudni  fogja 
kötelességét  és  bizonyosan  nem  engedendi,  hogy  egy- 
házi tekintély  egy  magyar  törvény  ótalma  alatt  álló 
vallás  rokonszenvét  magyar  nemzetiségellenes  moz- 
galmak eszközeivé  ferdíthesse. 

És  hogy  egy  harmadik  tény  se  maradjon  érintet- 
lenül, emez  illyr  literatúrai  (!)  és  szláv  nemzetiségi  (!) 
mozgalmak  mellett  a  két  Allgemeine  Ztg,  nem  tudva 
mit  cselekszik,  ellenséges  készséggel  tárja  fel  hasábjait 
nemzetünk,  önállásunk  s  nemzetiségünk  ellen  a  legbot- 
rányosabb  kikeléseknek  ;  s  az  egyik  Allgemeine,  amaz 
augsburgi  kis  hetvenkedő  miniatűr  napoleonocska, 
nem  régiben  egy  bölcs  utazó  levéltáskájában  már  azt 
is  föltalálta,  hogy  Magyarország  Mohácsnál  rég  elve- 
szett ;  ez  a  föld,  melyet  a  magyar  oly  hő  szerelem- 
mel mond  sajátjának,  a  töröktől  nyert  német  hódítás 
és  a  magyar  határőrvidék  honunknak  nem  része,  nem 
sajátja,  hanem  fél  részben  a  török,  fél  részben  a  ma- 
gyar ellen  kinyújtott  fegyveres  kar  ! 

Helyzetünk  eme  constatirozása  után,,  mihez  még 
Erdélyből  és  egyebünnen  sok  jellemző  vonást  csatol- 
hatnánk, szabad  leo^yen  horvát  —  vagv  miként  mago- 
kat  nevezni  szeretik,  illyr  —  atyánkfiaira  visszatér- 
nünk és  kérdenünk  :  történt  e  s  történik  e  valami  a 
magyar  törvényhozás  s  magyar  nemzeti  élet  körében, 
a  mi  ezen  illyr  mozgalmakat  s  a  magyarok  elleni 
bosszús  ingerültséget  magyarázhatná  ?  Kettő  van,  mire 
nézve  Magyarországgal  a  hozzá  kapcsolt  részek  nem 
egyeznek,  t.  i.  az  evangélikus  vallásuaknak  horvátor- 
szágbani  honosítása  s  a  magyar  nyelvnek  diplomatiai 
polczra  emelése,  vagyis  kormányzási  nyelvvé  tétele. 
A  mi  az  elsőt  illeti :  azt  hiszszük  a  legillyrebb  illyr 
sem  merné  állítani,  hogy  a  horvátok  municipalis  rend- 
szabály által  a  magyarországi  evangélikusokat  kitilt- 
hatták volna  Horvátországból,  hahogy  ezen  statútu- 
mot a  magyar  törvényhozás  meg  nem  erősítette  volna. 
E  kérdésnél  tehát  bizonyosan  nem  másról  vala  szó  az 
országgyűlésen,  mint  arról,  hogy  magyar  országos  tör- 
vény oldja  fel,  mit  magyar  országos  törvény  szorított 

s  ők  mégis  elnyomásról  szólnak  és  fenyegetőzve  szól- 
nak és  verőket  emlegetik.  Már  ha  a  zöld  Erin  gyer- 
meke panaszkodik,  hogy  vallása  miatt  nem  egyenlő 
mértékben  osztozik  az  angolokkal  a  közállomány  pol- 
gári jogaiban :  ezt  nemcsak  meg  tudjuk  fogni,  sőt 
ellenei  minden  elnyomásnak,  barátai  minden  elnyo- 
mottnak, meleg  részvéttel  osztozunk  fájdalmaiban.  De 
midőn  a  horvátok  —  akarók  mondani  illyrek  —  a 
magyar  alkotmány  minden  jóvoltiban  velünk  nem 
csak  teljes  egyenlő  mértékben  osztoznak,  hanem  még 
e  mellett  Magyarország  minden  evangélikus  lakosát  a 
magok  135  portáinak  határából  kizárják  s  annyiszor 
nógatva,  nemcsak  hogy  baráti  kezet  önkényt  nem 
nyújtanak,  hanem  midőn  azt  mondjuk  :  törültessék  el 
e  barbár  zsarnoklat,  szűnjék  meg  a  magyar  a  maga 
saját  koronája  birtokainak  egyik  szögletében  jogtalan 
lenni ;  legyünk  egyenlők  minden  jogban  veletek,  miként 
ti  vagytok  mi  velünk :  ha  ennek  ellenében  még  ők 
beszélnek  elnyomásról  !  !  —  —  ezt  megfogni  csak- 
ugyan nehéz.  Azonban  e  viszály  sem  az  illyrek  törzsön- 
ködéseinek  ürügyül  nem  szolgálhat,  sem  azokat  nem 
magyarázhatja ;  nem,  municipalitásuk  tekintetében, 
mert  hiszen  a  csomónak  saját  jóakaratukkali  megol- 
dása horvát  atyánkfiainak  még  mindig  kezükben,  hatal- 
mukban van;  —  de  vallásgyülölet  szempontjából  sem  ; 
mert  egy  az,  hogy  bizonyosak  lehetnek,  miként  közükbe 
ugyan  magyar  protestáns  lakni  soha,  de  soha  sem 
megy  ;  más  az,  hogy  ők  korántsem  oly  intoleránsok, 
mint  gondolnók  ;  mert  hiszen  a  nem  egyesült  ó-hitüe- 
ket  igen  szeretik  magok  között ;  a  magyarországi  tóto- 
kat, bárha  Luther  vallását  követik  is,  barátságra,  lite- 
ratúrai szövetkezésre  szólongatják  s  még  minapában  is 
egy  történetesen  arra  utazott  evangélikus  hires  tótlite- 
ratort  öröm  s  kitüntetéssel  fogadtak.  A  vallás  kérdése 
tehát  a  horvátországi  mozgalmakat  ki  nem  magyaráz- 
hatja. Nézzük  a  másikat,  a  nyelv  ügyét :  ./  ; 
Mit  kivan  az  ország  törvénye,  mit  kívánunk  mi 
magyarok  a  horvátoktól  nyelvünkre  nézve  ?  Azt,  hogy 
a    főkormányzási    nyelv    egy    birodalomban    csak    egy 

lehetvén,  ez  a  magyar  birodalomban  magyar  legyen  : 
tehát  azt  is,  hogy  a  magyar  vármegyékkel  máskép 
mint  magyarul  levelezni  ne  lehessen  s  ki  a  Magyar-  és 
Horvátországot  együtt  igazgató  kormányszékeknél  hiva- 
talt viselni,  vagy  különben  az  egész  országbani  hiva- 
taloskodásra  jogosíttatni  akar,  annak  magyarul  kell 
tudnia-  Már  mi  csak  azt  gondoljuk,  hogy  ezek  ellen 
isten  és  ember  igazsága  szerint  józanul  kifogást  tenni 
nem  lehet ;  többet  pedig  tőlük  a  magyar  törvényhozás 
nem  kivan  s  anyai  nyelvöket  nem  csak  a  magányélet 
köréből  ki  nem  tiltja  (mit  tiltania  nem  is  lehetne), 
nem  csak  művelését  nem  akadályozza,  hanem  bizonyo- 
san még  azzal  sem  gondol,  vájjon  a  zágrábi  provin- 
ciális országgyűlésen  latinul,  vagy  horvátul  vitatkoz- 
nak-e ?  Vagy  talán  azt  kivannak,  hogy  Zágráb,  Várasd, 
Kőrös  vármegyék  kedvéért  Magyarország  horvátul  ta- 
nuljon meg,  miként  ekkorig  latinul  tanult  ?  Szerény 
kívánság,  ha  istentől  van  !  de  még  sem  oly  képtelen, 
mintha  kivannak,  hogy  az  illyr  nemzetiség  kedvéért 
örökké  latinul  beszéljünk  országgyűléseinken,  perleked- 
jünk törvényszékeinken  s  levelezzünk  vármegyéinken. 
No  már  midőn  a  dolgok  ezen  helyzetében  némely 
horvrátországi  atyafiak  magokat  a  nagy  sdáv  nemzet 
nagy  jövendőjével  kecsegtetve,  a  magyarok  ellen  harcz- 
dalt  énekelnek  s  mégis  nemzetiségök  elnyomásáról  pa- 
naszkodnak —  ők,  kik  a  horvát  szellemű  horvátokat 
fegyveres  kézzel  űzik  el  a  zágrábi  tisztválasztásról ;  — 
ők,  kik  a  horvát  nyelvnek  a  magányéletből  is  kiirtá- 
sára, sőt  a  horvát  név  eltörlésére  is  magok  közt  szövet- 
keznek ;  —  ők,  kik  nemzetiségöket,  hazafiságukat  abba 
helyezik,  hogy  horvátok  ne  legyenek,  horvátoknak  ne 
neveztessenek,  hanem  illyrekké  váljanak  s  a  magyart 
mégis-mégis  nemzetiségök  elnyomásáról  vádolni  merik, 
ehhez  csakugyan  épp  úgy  erős  homlok  kell,  mint  a 
mikép  a?t  megfogni  nehéz.  E  dologban  tehát  (a  mint 
látjuk)  az  illyr  mozgalmak  kulcsát  föl  nem  találjuk. 
Ámde  kérditek :  miben  találjuk  ?  Vannak  nyilvános 
titkok,  miket  mindenki  lát,  mindenki  tud,  de  melyeket 
mégis  kimondani  nehéz,  mert  jogtudományilag  bebizo- 

nyítani  bajos.  A  dolog  olyan  formán  van,  mint  va- 
gyunk némely  uzsorásokkal,  kiket  úton-útfélen  ujjal 
mutatunk,  de  kik  ellen  a  kir.  fiscus  uzsoráskodási  port 
még  nem  nyert.  Elég  az,  hogy  a  Magyar-  és  Horvát- 
ország közt  vitatott  kérdések  az  illyr  mozgalmakat 
nem  magyarázhatják  ;  —  elég,  hogy  ezen  mozgalmak 
nem  literatúraiak  !  ! 

E  taglalatnak  még  egy  czélja  van  :  Horvátország- 
ban még  sokan  vannak,  kik  nem  illyrek  ;  a  hasonlít- 
hatlanul  nagyobb  rész  nem  az.  Ezeket  kérjük  s  nem- 
zeti erőnk  érzete  kezeskedik,  hogy  kérelmünk  a  test- 
vérszeretet, nem  az  aggodalom  kérelmének  vétetendők, 
ezeket  kérjük  :  vessenek  számot  magokkal,  miért  kell 
annak  úgy  lenni,  hogy  Horvátország  küldöttei,  ország- 
gyűléseinken a  magyar  nemzet  haladásának  mindig 
ellene  szegüljenek  s  a  magyar  szent  korona  felségleti 
működéseinek  mezején  a  horvátok  magány  életére  távol- 
ról sem  tolt  magyar  nyelvnek  útját  állani  törekedje- 
nek ?  Engedjék  Schiller  szerint  kérdenünk :  »H onnan 
közöttünk  a  viszálykodás  ?«  (Braut  von  Messina.)  Nyújt- 
satok a  magyarnak  baráti  kezet,  a  magyar  nem  fogja 
visszataszítani ;  s  nemzetiségtek  bántva  nem  leszen ; 
de  bántani  magunkét  sem  engedendjük.  Illyr  uraknak 
pedig  csak  annyit  kívánunk  kijelenteni :  miképpen  na- 
gyon csalatkoznak,  ha  úgy  vélik,  hogy  mi  magyarok  a 
szitán  át  nem  látunk.  Mi  nem  akarjuk  senki  hűségét 
gyanúsítani,  de  annyit  bátran  ki  merünk  mondani,  hogy 
ezen  illyr  mozgalmaknak  hátterében  (örömest  hiszszük) 
még  most  akaratlanul,  de  a  dolog  természeténél  fogva 
oly  rokonszenv  lappang,  oly  gravitatio  rejtezik,  mely- 
nek kifej  lését  bizonyos  politikai  conjuncturák  tekinte- 
téből engedni  lehetetlenség  ;  s  itt,  ha  ezen  irányú  illyr 
kevesebbségének  a  horvátokon  saját  hónukban  zsarno- 
koskodni csakugyan  sikerülne  :  a  gyógymódok  legked- 
vetlenebbikétől  sem  lehetend  visszaborzadni ;  mert  a 
dolognak  odamenetelét  engedni  csakugyan  lehetetlen, 
hogy  az  idegen  rokonszenvü  illyrismus  a  magyarország- 
bani  tót  machinatiók  élesztő  gyúpontjává  legyen. 

Sza])aáka  körlevele.*) 

Kinek  keblében  a  sziv  igazságért  és  nemzetért  ver, 
ki  szereti  a  szabadságot,  de  nem  azt,  mely  mások  szol- 
gaságán  épül,  ki  jólétet  óhajt,  de  nem  olyat,  mely  a 
köznek  elnyomorodásán  alapszik,  ki  a  hont  s  nemzetet, 
de  az  egész  hont  és  nemzetet  munkás  szeretettel  átka- 
rolni vágynék,  remél  ;  mert  hiszi,  hogy  Isten,  kinek  ereje 
mindenható,  az  igazságban  nyilatkozik,  meljmek  hát  egy- 
kor mégis  győzni  kell,  hacsak  győzelme  korát  a  későn 
ébredett  nemzet  öngyilkos  halála  nem  előzi  meg.  Ámde 
reménye  aggodalommal  vegyült,  mert  az  igazság  diadala 
nemzetek  fölibe  nem  hull  az  égből,  mint  a  manna  hullt  ; 
bár  az,  mely  csak  munkának  adatik,  czél  az,  melynek 
eléréséhez  a  nemzetben  férfias  elvhűség  kell  s  vasakarat 
s  kitűrni  tudó  egyesült  erőnek  ernyedni  képtelen  ügyeke- 
zete.  Ah  !  pedig  láttunk  s  nem  egyet  láttunk,  kiben  a 
sokat  Ígért  akarat  az  önérdek  kövén  megfogyatkozott,  l 
kit  a  kitűrni-tudás  a  pályahomok  izzadni  kezdő  részén 
elhagyott.  Ha  hát  remél  a  honfi,  mivelhogy  jövendőnk 
igen  nagy  részben  önmagunktól  függ  :  méltán  aggódik, 
mivel  jövendőnk  önmagunktól  függ.  Amaz  ellenben,  kinek 
vágyai  szeretetlenül  a  hon  minden  áldását  kötelességtől  s 
tehertől  menten  monopolizálni  szeretnék,  aggódik,  hogy  a 
szellem  hatalma  felkölti  az  igazság  istenerejét,  míg  szíve 
mélyén  a  reménység  él^  hogy  a  balitéletek  bástyái  s  a 
megszokott  állapot  nemleges  ereje  elég  hatalmas  lesz  az 
idők  rohamát  feltartóztatni.  Kinek  reményét,  kinek  aggo- 
dalmát igazolandja  majd  a  jövendő  ?  —  —  Alkalmasint 
a  várt  mértékben  egyik  részét  sem.  Hol  az  új  kor  igé- 
nyeinek annyi  ó  érdekek  rögzött  hatalmával  kell  megküz- 
deni, melynek  természetében  van,  hogy  még  egy  marok- 
nyi óra-perczekért  életre-halálra  ví  mind  végiglen,  ott 
csak  szerencsés  vagy  parancsoló  conjuncturák  segedelmé- 
vel vagy  az  előz  vények  azon  erejénél  fogva,  mit  esemé- 
nyek hatalmának  nevezünk,  szokott  történni,  hogy  a  por- 
lasztó alkudozások  súrlódásaiból  rendszerint  több  követ- 
kezzék, mint  fél  lépéske  ;  pedig  a  fél  lépéskék  azok,  mik 
egészen  sem  reményt  nem  elégítenek,  sem  aggodalmat 
nem  igazolnak.  Meglátjuk.  Eljövend  az  idő,  hogy  meg- 
kisértendjük  jóslatba  foglalni  sejtelmeinket  a  jövő  ország- 
gyűlés valószínű  typusáról,  s  ígyekezendűnk,  hogy  a  jóslat 
nem  óhajtásaink  meleg  forrásából,  hanem  a  politikai  con- 
juncturák    előjeleiből     legyen     merítve ;     addig     ismét     és 


')  Az   1842-iki  oPesti  Hírlap*   160-ik  számából.  K.  F. 

ismét  széttekintgetendünk  a  teendőknek  roppant  mezején, 
s  meg-megállapodunk  a  kérdések  fölött,  miket  a  sorozat 
logikája,  a  jövendőnek  igényei,  vagy  a  multaknak  előz- 
vényei  a  halaszthatlanok  közé  helyeztek. 

Már  gyakran  mondók,  de  nem  árt  gyakran  újra 
mondanunk,  hogy  ezen  legelső,  ezen  halaszthatlan  kérdé- 
sek közé  számítjuk  a  sz.  kir.  városok  országgyűlési  állá- 
sának s  belszerkezetének  rendezését.  Jó,  hogy  elég  önis- 
merettel birunk  fejtegetéseinknek,  habár  hosszas  stúdium- 
ból eredtek  is,  sokkal  kevesebb  fontosságot  tulajdonítani, 
mint  hiszik  felölünk,  kik  nem  ismernek  ;  különben  csak 
nem  sajnálanók,  hogy  miként  hab  habot  mos,  úgy  az  idő- 
szaki sajtó  hasábjain  egymásra  torlódó  tárgy  és  gondolat 
régen  feledésbe  meríté,  mit  a  kir.  városokról  meleg  tárgy- 
szeretettel terjedelmesen  fejtegeténk  ;  sajnálanók  különö- 
sen épen  most,  midőn  Szabadka  városának  körlevelei  a 
fontos  tárgy  érdekének  azon  oldalról  adtak  egy  elevenítő 
lökést,  melyről  azt  ily  szellemben  látni  eddig  —  fájda- 
lom I  —  alkalmunk  nem  volt.  Mert  hiában.  Uraim  !  bár- 
mennyire tetszetek  is  magatoknak  jog-antiquariusi  szó- 
váltásokban, minden  ember,  ki  a  kir.  városok  országgyű- 
lési állásának  anomáliáját,  a  viszonos  keserűségek  s  viszo- 
nos  idegenkedés  eme  boldogtalan  gyüjtömagvát,  nemzeties 
s  alkotmányszerü  eredménynyel  szétoszlatva  látni  igazán 
óhajtja,  kénytelen  lesz  megvallani,  hogy  nem  avas  obscu- 
ritások,  nem  derűre  is  borura  is  fejthető  históriai  aknák 
homálya,  nem  az  annyiszor  hasztalanoknak  bizonyult 
protestatiók,  nem  az  országgyűlés  elhagyásának,  nézetünk 
szerint  még  a  városok  mostani  nyomadékát  is  öngyilko- 
lással  fenyegethető  boldogtalan  gondolata  azon  álláspont, 
melytől  e  kérdés  szerencsés  megoldását  várni  lehet  ;  hanem 
az,  melyet  Szabadka  városa  szerencsés  tapintattal  válasz- 
tott. Ez  a  simulás  a  nemzeti  érdekekhez,  ez  a  kiengesz- 
telődés  az  egyesült  tehetséggeli  előrelépés  igényeivel,  ez  a 
vonzalom  a  közállomány  nemzeties  typusával  össze  nem 
hangzó  institutiók  assimilatiójához  —  ez  az,  a  mi  czélra 
vezet.  A  ki  számvetéséből  az  életet  vagy  szándékosan 
kihagyta,  vagy  kifelejté,  ki  a  XVI.  század  holt  tetemé- 
nek elporlott  csontjait  idézi  föl  mohos  sírjukból,  hogy  a 
XIX.  században  jogtalanságot  orvosoljanak,  az  csupa 
zérusokat  írt  számolásába,  melyek  elől  a  zérusoknak  érté- 
ket adó  számot  az  élet  kérlelhetlenül  letörlé.  Mi  legalább 
a  mint  teljes  meggyőződéssel  osztozunk  Szabadka  váro- 
sának azon  nézetében,  hogy  a  kir.  városok  nem  másutt, 
mint  a  követi  kar  teremében  lelhetik  föl  s  víhatják  ki 
igazságos  arányú  országgyűlési  befolyásukat  :  úgy  igen  ter- 
mészetes logi  rának   látjuk,"  hogy    azon    mezőt    önkényt    el- 

hagyni,  melyen  eg\^edül  lehetséges  a  győzedelem,  annyi 
volna,  mint  öngyilkolás.  Nézzünk  szemébe  a  fejlődő  kór 
alakjának  :  kedvező  az,  kétségtelenül  kedvező,  a  képvise- 
leti rendszer  elméletének  ;  de  a  karok  és  rendek  theoriá- 
jának  ?  aligha  ;  a  kettő  között  pedig  a  különbség  végte- 
lenül nagy,  ép  oly  nagy,  mint  a  minő  nagy  a  különbség 
azon  nemzet  ereje  s  erkölcsi  és  anyagi  súlya  között,  mely 
tagjának  (jogtudományilag  szólva)  népének  milliói  közül 
csak  néhány  százezerét  vall  és  azon  nemzeté  közt,  mely- 
nek milliói  egy  nemzeti  test.  Ha  a  kir.  városok  az  ország- 
gyűlést önkényt  elhagynák,  bízunk  ugyan  mi  a  népek 
sorsmérlegét  tartó  Istenben,  hogy  azon  honfiaknak,  kiket 
királyi  városi  polgároknak  nevezünk,  képviselői  egykor 
bizonyosan  újra  helyt  foglalnának  a  nemzet  törvényhozó 
tanácsában  ;  mert  hiszen  keblünk  religiójához  tartozik, 
hogyha  e  nemzetnek  még  rendeltetése,  hivatása  van,  bizo- 
nyosan elkövetkezendik  az  az  idő,  midőn  —  gr.  Széchen}^ 
szerint  —  az  alkotmány  áldásainak  honunk  minden  lakosa 
részese  leend  :  de  azt  is  hiszszük,  hogy .  ez  az  egy  osztat- 
lan törvényes  szabadság,  nem  pedig  szabadalmak  alapján 
épülendvén,  az  országgyűlést  elhagyó  képviselők,  mint  sza- 
badalmazott néposztály  s  negyedik  vagy  nem  tudom 
hányadik  »rend«  képviselői  talán  sohasem  térnének  vissza. 
Lehet,  hogy  ez  csalóka  sejtelem  :  de  az  már  valóban  több 
mint  sejtelem,  hogy  ki  a  harczmezőről  önkényt  elvonul, 
az  nyerni  sohasem  fog  ;  ellenben  ha  a  kir.  városi  követek 
férfiasan  helytállanak,  s  helytállanak  úgy,  hogy  a  nagy 
nemzeti  kérdések  iránti  viseletökkel  magok  iránt  rokon- 
szenvet költenek,  s  mintegy  hátuk  mögé  állítják  a  köz- 
vélemény roppant  hatalmát,  ekkorig  gyakorlatilag  talán 
nem  is  sejdíthetett  arányban  tapasztalandják,  mi  neveze- 
tes tényezői  ők  e  nemzet  jövendőjének  s  az  ő  irántuki 
igazságnak. 

Szabadka  városa,  a  mint  tudjuk,  írt  a  megyéknek  s 
kerületeknek,  írt  külön  a  kir.  városoknak,  s  ez  utóbbiak- 
nak e  tárgybani  választmánya  javaslatát  is  megküldötte. 
A  megyéknek  irott  körlevél  nyomós  tartalmú  kétségtele- 
nül, ki  van  benne  az  irány  tisztán  jelölve,  mely  a  kir. 
városok  ügyét  üdvösségre  vezérelheti  ;  a  ns.  város  azon- 
ban bizonyosan  nem  veendi  rossz  néven,  ha  sajnálatun- 
kat fejezzük  ki,  hogy  azon  választmányi  javaslatot  a 
megyéknek  irott  körlevelekhez  is  nem  csatolá.  Az  ország- 
gyűlési utasítások  közül  megbízott  megyei  választmányok 
sok  helyütt  már  vagy  munkában  vannak,  vagy  lesznek 
nemsokára  ;  hát,  igen  nagy  kár,  hahogy  a  szabadkai  kör- 
levél a  szabadkai  választmány  jelentése  nélkül  vétetik 
tanácskozásba. 

És  most,  mielőtt  a  kir.  városok]j,belszerkezeti  reform- 
járól a  szabadkai  indítványok  nyomán  még  néhány  szót 
váltanánk,  legyen  szabad  egyet-kettőt  azon  okok  közül 
említenünk,  melyeknél  fogva  óhajtjuk,  hogy  ez  ügy  az 
utasítások  készítésénél  azon  érdekkel  tárgyaltassék,  melyet 
a  nagy  nemzeti  kár  nélkül  továbbra  nem  halaszthatás 
igényel.  És  itt  mindenek  előtt  szemünkbe  ötlik  a  nemze- 
tiség tekintete,  azon  fontos  tekintet,  melyben  e  nemzetre 
nézve   a   létei   vagy   enyészet   kulcsa    rejtezik. 

De  itt  ha  széttekintünk  a  legújabb  események  között, 
melyek  e  nemzet  életében  a  legveszélyesebb  nj^avalya  kór- 
jelei közé  számíthatók  :  úgy  benn  a  honban  mint  ellensé- 
geink külföldi  mozgalmaiban  mindenütt  azon  váddal  talál- 
kozunk, hogy  a  törvényhozásnak  s  törvényhatóságoknak 
magyar  nemzetiség  iránti  lelkesedése  máris  mértéktelen 
túlságos  buzgalommá  fajult.  Mi  ellenben,  kiknek  a  i>com- 
pelle  intrare«  elv  nem  tanunk,  ezen  soha  be  nem  bizo- 
nyítható vád  ellenében  azt  állítjuk,  hogy  midőn  már  fél- 
százada, mióta  a  magyar  törvényhozás  lassú  léptekkel 
fokonkint  haladva  készíti  elő  az  órát,  mely  a  magyar 
nyelvet  a  magyar  honban  közigazgatási  nyelvvé  tegye, 
ezzel  oly  példátlan  türelmet,  oly  példátlan  önmegtagadást 
bizonyított,  melyhez  hasonlót  nem  képes  mutatni  a  his- 
tória. Azt  talán  csak  minden  ember  elismerendi,  hogy  a 
holt  latin  nyelvnek  többé  helye  nem  lehetett  az  élők 
között,  hogy  hacsak  ez  ország  jelenét  az  egész  világ  előtt 
nevetség  tárgyává  tenni,  jövendőjét  pedig  compromittálni, 
a  nemzeties  fejlődésnek  minden  reményét  elzárni,  a  pol- 
gári jogokat  örökre  néhány  »íráshidók«  monopóliumává 
hagyni,  a  népet,  ezt  az  örökségéből  sokáig  kitagadott 
elsőszülött  a  »polgár«  név  m§,gasztos  köréből  örökre  kita- 
gadni nem  akarók,  mit  öngyilkosság  nélkül  nem  akarha- 
tánk,  a  holt  latin  nyelv  most  a  XIX.  században  többé  köz- 
igazgatási nyelv  nem  maradhatott,  hanem  élő  nyelvnek 
kellett  a  halott  által  soká  jogtalanul  bitorlott  polczra  lépni  ; 
csak  az  lehet  tehát  az  egyedüli  kérdés,  melyik  élő  nyelv 
legyen  az  önálló  magyar  birodalomban  közigazgatási  nyelvvé  ? 
és  e  kérdésre  legrövidebben  egy  másik  kérdéssel  lehet  felelni; 
tudniillik  minő  országról  vagyon  itt  szó,  és  kié  a  hon,  a  mely- 
ről szó  vagyon  ?  Felelet :  Magyarországról  van  szó,  s  a  hon, 
a  melyről  szó  vagyon,  a  magyaroké.  E  szóban  fekszik  a  kér- 
dés kulcsa.  A  magyar  nem  áll  hontalanul  a  Kárpát  bérczein, 
hogy  fegyverével  utódainak  hont  szerezzen  ;  egy  ezred 
évnek  históriai  joga  avatá  fel  őt  az  európai  nemzetcsaládba; 
s  a  honban  nem  lehet,  egyetlenegy  teremtett  lélek  sem  lehet, 
ki  azt,  hogy  e  hon  felett  a  magyar  szent  korona  felsősége 
leng,  honárulás  és  hűtelenség  nélkül  kétségbe  hozni  meré- 

szelhetné  ;  —  ha  ez  így  van,  a  föltett  kérdés  is  döntve  van  ; 
s  bizonynyal  a  képtelenségnél  is  nagyobb  képtelenség  arról 
ábrándozni,  hogy  Magyarhonban  a  közigazgatási  nyelv 
nem  a  most  érintett  szempontból,  hanem  philologiai  becs- 
méregetés,  vagy  etymologicus  búvárkodások,  avagy  ki  tudná 
minő  milleniumi  szemkápráztatások  igényei  szerint  válasz- 
tassék  ;  s  nemcsak  képtelenség,  hanem  jogtalanság  s  bűn 
volna  Magyarhonban  a  magyar  nemzet  históriai  joga  elle- 
nében akármi  más  érdekeket,  jogot  —  követelő  hatalom 
gyanánt  felállítani  ;  mintha  bizony  az,  hogy  a  magyarok 
földje  kit  ural,  még  be  nem  végzett  tény,  még  meg  nem 
oldott  csomó,  avagy  vitatható  kérdés  lehetne.  Nem,  nem  ! 
legyen  éjszakon  avagy  keleten,  de  azon  sáskaseregnek  még 
terenmi  kell,  mely  a  magyarnak  fennragyogó  napját  örök 
homálj'ba  boríthassa  ;  addig  pedig,  míg  dalnokunk  szavai 
szeiint  i>É1  magyar,  áll  Buda  még  !  addig  Magyarhonban 
a  közigazgatás,  vagjás  közélet  nyelve,  élő  nyelvek  közül 
más  soha  sem  lehet,  mint  a  magyar.  Pedig  csak  ez  az,  mit 
a  törvényhozás  s  a  magyar  közélet  orgánumai  akarnak, 
ezt  pedig  mértéket  haladó  szertelen  túlbuzgóságnak  elany- 
nyira  nem  nevezhetni,  hogy  e  részben  még  ötvenéves  elő- 
készítés után  is  tennivaló  akármennj  i  van  ;  mert  mi  nem 
kétségeskedünk  nyiltan  kimondani  meggyőződésünket, 
hogyha  Magyarhonban  a  magyar  nyelvnek  diplomatikai 
polczra  emelését  jogszerűnek  és  igazságosnak  mindenki 
kénytelen  elismerni,  annak  minden  természetes  következ- 
ményeit is  jogszerűeknek  kell  elismernie  ;  természetes 
következés  pedig,  hogyha  a  magyar  közigazgatási  nyelv 
a  közélet  minden  ágának,  mindennek,  a  mi  polgári  értelem- 
ben véve  actus  puhlicus,  magyarnak  kell  lennie,  s  a  köz- 
nevelésnek ép  úgy,  a  mint  eddig  latin  alapra  volt  fektetve, 
magyar  alapra  kell  építtetnie  ;  mert  minden,  ki  e  honban 
lakik,  joggal  megkívánhatja,  hogy  a  közélet  cselekvényeire 
képesíttessék.  Ezen  túl,  nevezetesen  a  magány  —  s  családi 
élet  viszonyaiba  kényszerített  magyarosítással  hatni  jog- 
talanság volna,  minőt  ugyan  Dáczia  völgyei  Rómától  egykor 
tapasztaltának,  de  mely  a  magyar  nemzet  históriai  hírét, 
nevét  szennyezni  soha  nem  fogja.  De  ama  kettőnek,  a  magyar 
nyelv  diplomatiai  polczra  emeltetése  természetes  követ- 
kezményeinek teljesedni  kell,  s  mivel  még  nem  teljesedett, 
megfutva  még  csak  a  szoros  kötelesség  pályája  sincs,  nem- 
hogy túlbuzgóságróli  panasznak  helye  volna.  íls  íme  itt 
vannak  a  sz.  kir.  városok  ;  ezeknél,  egy-kettőnek  kivételé- 
vel, az  egész  rendszer,  az  egész  szerkezet  a  magyar  nemzeti- 
ség kertjében  tagadhatlanul  idegen  növény,  itt  még  a  maiíyar 
nyelv  a  közéletnek  nyelvévé  nem  lőn ;  azzá  tenni  pedig 
az  idő  oly  komolyan  int,  hogy  most,  midőn  annyi  kórjelek 

mutatkoznak,  minden  órányi  késedelem,  a  nemzet  jöven- 
dőjét compromittálhatja.  Igen,  de  itt  áll  elő  már  a  poli- 
tikának azon  javaslata,  hogy  ha  a  kir.  városokat  nemzeti- 
ségünk hathatós  tényezőivé  akarjuk  átalakítani,  becsület, 
jog  és  alkotmányos  állás  érdekeit  kell  hozzá  csatolnunk,  s 
a  nemzetiséget  üdv  és  áldás  kíséretében  tüntetve  fel  előttük, 
azt  nem  kénytelen  engedelmesség,  hanem  vonzalom  s  óhaj- 
tás tárgyává  tennünk.  Ez  sokkal  tisztábban  áll,  és  nálunk- 
nál sokkal  erősebbek  által  már  annyiszor  s  oly  alaposan 
megmutattatott,  hogy  a  bővebb  fejtegetést  biz  vast  mellőz- 
hetjük. Elég,  hogy  a  kir.  városoknak  országgyűlési  állása 
több  mint  igazságtalanság,  valóságos  gúny  ;  —  elég,  hogy 
ezen  abnormitás  kiegyenlítése  nemzetünk  legjobbjainak 
úgy,  valamint  a  közvéleménynek  hitvallása  szerint  a  kir, 
városok  belső  viszonyainak  s  közigazgatásának,  szóval  : 
egész  belszerkezetének  czélszerü  elrendezése  nélkül  nem 
történhetik  ;  elég,  hogy  ezen  rendezést  a  polgári  rend  érdeke 
is  sürgetőleg  követeli.  »Még  most  —  a  mint  Deák  mondja 
—  hatalmunkban  van  a  városokat  bizodalomnak  és  szeretet- 
nek, igazságnak  és  méltányosságnak  szorosabb  köteleivel 
a  nemzeti  szabadság  közérdekéhez  csatolni,  de  minél  inkább 
halasztjuk  ezt,  annál  kevesebbet  biztos  a  siker,  s  annál 
inkább  félhetünk,  hogy  azok,  kiket  századokig  idegenek- 
nek tekintettünk,  szívben  és  érzésben  idegenek  is  marad- 
nak hozzánk,  sőt  idővel  még  ellenünk  s  érdekeink  ellen  is 
fognak  használtatni. «  Ez  szent  igazság.  Itt  tehát  a  nem- 
zetiség érdeke  karöltve  jár  az  igazság,  humanitás  s  liberális 
alkotmányszerüség  igényeivel  ;  azt  véljük,  elegendő  ok,  a 
tárgy-elintézés  halaszthatlan  szükségéről  kit-kit  meggyőzni. 
De  mit  az  igazság  parancsol  s  a  nemzetiség  esengve 
sürget,  azt  a  multaknak  előzvénye  is  természetesen  követ- 
kezteti. Tudjuk  mi  ugyan,  s  már  mondottuk  is,  hogy  a 
kir.  városoknak  jövendőjöket  legnagyobb  részben  önma- 
guknak kell  köszönniök,  miszerint  érdemlett  jutalom,  tehát 
tartós  legyen,  nem  ingatag  kegyelem  ajándoka.  Ámde  az 
is  igaz,  hogy  a  nemesi  rendre,  mely  az  indítványi  joggal 
biró  követi  táblánál  csaknem  egyedüli  döntő  sulylyal  bir, 
e  részben  eddig  is  nem  csekély  homály  borul.  A  városok 
országgyűlési  állása  rendezésének  föltételéül  tevők  a  bei- 
szerkezet  rendezését,  az  indítványozás  magunktól  függött  : 
ha  tehát  igazságosak  akartunk  volna  lenni,  belé  kellett 
volna  fognunk  abba,  mit  magunk  tevénk  föltételül,  s 
minek  elővétele  csak  magunktól  függött.  Ez  némi  homály, 
Uraim  !  mely  alól  egészen  kibújni  lehetetlen.  Mondjátok 
talán  :  »hiszen  egy  országos  választmány  kiküldé.se  múlt 
országgyűlésen  is  végzésbe  ment«  —  igaz,  de  hiszen  sokkal 
inkább    megtanulhatók    azt,    mit    Bentham    törvényhozási 

tacticának  nevez,  mintsem  ne  tudnók,  hogy  a  mi  halasz- 
tást nem  szenved,  arra  ez  nem  a  legczélszerűbb  mód.  Egy 
részről  előttünk  állanak,  sőt  100  éves  választmányok  intő  pél- 
dái, másrészről  előttünk  áll  a  néhány  hónap  alatt  megszületett 
váltótörvény  kön  w  ;  ment  volna  csak  ez  országos  választ- 
mány útján,  a  keletkezésnek  melyik  stádiumán  állana  most? 
Igen,  de  mondjátok  :  »kerületi  választmány  is  volt  a  váro- 
sok ügyében  kinevezve,  de  reá  nem  ért,  hogy  eljárjon  biza- 
tásában«  —  elég,  ebben  magában  van  a  felelet.  Nem,  nem  ! 
itt  némi  homály  van,  mely  alól  múltra  nézve  ki  nem  búj- 
hatunk. És  hol  fekszik  ennek  oka  ?  legyünk  igazak,  legyünk 
őszinték  ;  oka  itt  fekszik,  hogy  vagyunk  KK.  és  RR.,  de 
nem  vagyunk  nemzet  ;  hogy  szerte  húzunk,  mert  osztály- 
zatokra « vagyunk  különözve  ;  hogy  egyik  a  maga  jogát 
mások  elnyomására  építi  stb.  Itt  hát  a  nemességre  nézve  — 
mondhatnók  —  becsület  dolgává  lett,  nem  halasztani  to- 
vábbra azt,  mit  magunk  tevénk  a  városok  országgyíílési 
nyomatékának  feltételül. 

Végre  még  egy  politikai  nézetet  akarunk  szegről-végre 
említeni.  Emlékezzünk  a  teendők  roppant  tömegére,  mely 
előttünk  áll,  s  gondoljuk  mellé  :  mi  lesz  haladási  reménye- 
ink l>ól,  ha  a  városi  követek  nem  hagyják  el  az  országgyű- 
lést, mint  Sopron  javaslá,  hanem  nem  épen  alaptalan  elkesere- 
déssel, nap,  nap  mellett,  kérdésnél  kérdés  mellett,  minden 
erejökkel  megújítják  szavazati  követeléseiket.  Nem  mond- 
juk, hogy  megakaszthatják  a  tanácskozások  folyamát,  de 
hogy  azt  fölszámíthatlan  köz  nemzeti  vesztességünkre  csak- 
ugyan mondhatlanul  hátráltathatják,  az  kétségtelen  ;  pedig 
bizony  törvényhozásunk  mozgalma  sokkal  inkább  csiga  ter- 
mészetű, minthogy  még  egy  kis  ráktermészeti  toldaléknak 
hasznát  vehetné.  Legyen  ennyi  elég,  ösztönül,  hogy  a  kir. 
városok  kérdését  a  halaszthatlanok  közé  sorozzuk. 


Yárosi  telszerkezet.  *) 

Nemzetiség,  nyilvánosság,  a  választási  jog  kiter- 
jesztése a  polgárokra  s  függetlenítés  a  nm.  magyar 
udvari  kamarától  —  ez  a  négy  az,  mit  Szabadka 
városa,  bölcsen  megértvén  az  időnek  intő  jeleit,  a 
városi  bel  szerkezet  javítására  indítványba  hoz.  Mi 
mind  a  négy  iránt  tökéletesen  egyetértünk,  a  mint  ezt 
már  igen   sok  izben   mondottuk  s   mutogattuk,   s   mit 


*)  Az   1842-iki  .>Pesti  Hírlap*   161-ik  számából.        *      K.  F. 

ismételni  annál  kevésbbé  akarunk,  mivel  több  bará- 
taink ösztönzésére  szándokunkban  van  mindazt,  mit 
némely  nevezetesebb  közkérdésekről  journalistikai  pá- 
lyánkon szerteszóránk,  tárgyrokonság  szerint  öszeszedni 
s  némi  jegyzetek  kíséretében  könnyebb  áttekintés  vé- 
gett egybefoglalva,  külön-külön  röpiratkákban  kiadni. 
Most  hát  ama  négy  pontra  nézve  először  általában, 
aztán  külön-külön  csak  némi  kis  toldalék-észrevételt 
teszünk. 

A  mi  általában  azt  illeti,  hogy  a  városok  beligaz- 
gatási  szerkezetét  javítani  kell :  ezt  axiómának  tevén 
föl,  lehetetlen  óhajtásunkat  ki  nem  fejeznünk,  hogy 
Isten  óvjon,  nehogy  e  javítgatási  akaratban  magunkat 
holmi  kisszerű  íoltozgatásokkal  mystificáljuk.  Vannak 
institutiók,  melyekkel  akként  van  az  ember,  mint  a 
repedt  keztyüvel,  ha  még  úgy  összetüzetjük  is,  mitse 
használ,  a  tűzés  mellett  újra  fölreped.  Gyökeres  bajon 
gyökeres  orvoslat  képes  egyedül  segíteni.  Mi  pedig 
nem  kétségeskedünk  leplezetlenül  kimondani,  hogy  a 
városok  beligazgatási  szerkezetét  gyökeresen  betegnek 
hiszszük  önmagában,  betegnek  a  más  honi  institutiók 
irányában.  Az  elsőt  azért,  mert  ámbár  egy  terjedt 
megyének  igazgatása  alkalmasint  sokkal  több  gyakor- 
lati akadálylyal  jár,  mint  egyetlen  városi  községé,  hol 
a  helybeliség  elve  a  jóakaratnak  s  hivatalos  buzgalom- 
nak mégis  csak  igen  nagy  könnyebbségül  lehet  és  ám- 
bár kétségtelenül  a  megyei  administratiónak  is,  mint 
mindennek,  a  mi  emberi,  tömérdek  árnyékoldala  van, 
mindazáltal  csaknem  állítani  mérnők,  hogy  a  legrosz- 
szabbul  igazgatott  vármegye  is  kiállaná  talán  a  leg- 
jobban igazgatott  várossal  az  egyenvonalt.  És  legyen 
bár,  hogy  szemüvegünk  a  városi  bajt  nagyítottan  mu- 
tatja talán  :  annyi  mindenesetre  bizonyos,  hogy  a  vár- 
megyék beligazgatásában  alig  van  baj,  melyen  indi- 
vidualitások, például  egy  kis  gyökeres  »restauratiócska« 
nem  segíthetne,  a  városokban  ellenben  igen  sok  van, 
min  egyes  személyességek  segíteni  egyáltalában  nem 
képesek.  Itt  hát  a  kórfészek  magában  az  institutióban 
feküszik.  Hiában  !  a  középkornak  azon    társadalmi  vi- 

szonyai,  melyek  a  városi  szerkezetet  szellemileg  eleve- 
nítek, visszaidézhetlenül  letűntének  s  a  szerkezet  úgy 
áll,  mint  csontváz,  melyről  Ims  és  izom  lesorvadt.  De 
beteg  ezen  szerkezet  a  más  honi  institutiók  irányában 
is.  Mert  azt  tagadni  csakugyan  lehetetlen,  hogy  a 
»semmit  rólunk  nélkülünk«  elv,  mely  a  megyei  munici- 
piumok  sajátja,  az  eredeti  typus  e  nemzetben  ;  a  városi 
szerkezet  pedig  egy  idegen  növény,  melyet  azon  esz- 
mék egyike,  melyek  egy  kornak  életszükségeiből  fej- 
lődve ki,  világerővel  hatnak,  hozzánk  átvetett.  Es  e 
különszerü  institutiók  assimilatiója  véghez  még  mai 
napig  sem  ment  s  hogy  foltozgatásokkal  menni  nem  is 
fog,  ezt  oly  bizonyosnak  hiszszük,  mint  tagadhatatlan- 
nak, hogy  e  nemzetben  osztályzatok  egybeforrása  s  e 
végett  institutiók  assimilatiója  nélkül  egység  soha  sem 
lesz,  ennek  körén  kivül  pedig  az  enyészet  örvénye 
tátong.  Ez  az  egy  előttünk  világosan  áll,  bár  nem 
tagadhatjuk,  hogy  honunk  politikai  conjunc túrái  között 
e  világosság  fáj,  mint  fájt  annak,  kiről  írva  van,  hogy 
világot  keresett  és  fölsírt,  midőn  föllelé  ( qua  esi  vit 
lucem,  ingemnit  que  reperta).  Tudjuk  ugyan  mi,  hogy 
a  gyökeres  orvoslatuknak  mindig  s  mindenütt,  de  ki- 
vált a  kir.  városok  azon  osztályában,  mely  a  4-ik 
rend  minden  jogát  magának  eltulajdonítá,  voltak,  van- 
nak és  lesznek  halálos  ellenségei ;  s  nemcsak  azért  van- 
nak és  lesznek,  mert  a  monopólium  érdeke  a  közjog 
érdekével  minden  esetre  ellentétben  áll,  hanem  emberi 
sajátságokból  is.  Nemzetek  s  nemzetekben  institutiók 
és  testületek  —  ábrailag  szólva  —  elöregszenek,  mi- 
ként egyesek  s  ekkor  .átveszik  az  öregségnek  sajátságait, 
vagy  ha  úgy  tetszik  gyarlóságait ;  ezekhez  tartozik 
pedig  és  tartozott  minden  időben  a  múltnak  hagyo- 
mányihoz  szenvedélyesen  ragaszkodás,  épen  úgy,  mint 
az  ifjúságnak  minden  korban,  egyeseknél  úgy  valamint 
nemzeteknél,  sajátságihoz  tartozott,  önerejébe  vetett 
határtalan  bizodalommal  a  jövendő  útjait  üdítgetni, 
kiegyengetni.  Az  ifjúkor  e  sajátsága,  mit  Scudo  a  20  év 
hősies  balgaságának  (héroique  folie  de  vingt  ans)  ke- 
resztel, a  mellett,  hogy  a  legnemesebb  erények  kútfeje 


342 


túlságaiban  kétségtelenül  nagy  tévedésekre  is  vezethet ; 
de  mit  mondjunk  a  másikról,  mely  minden  gyökeres 
változtatást  forradalmi  merénynek  kiált  ?  Ezt  azonban 
csak  a  mértéktelen  túlságról  kivánjuk  értetni,  kellő  ha- 
tárok között  bizonynyal  mind  a  két  erő  szükséges  s  örö- 
kös antagonismusok  az  örök  gondviselés  bölcs  rendele- 
téből származik.  Egyik  nélkül  —  mint  valahol  olva- 
sók —  minden  zavar  volna,  másik  nélkül  mozdulatlan- 
ság ;  egyik  nélkül  nem  volna  semmi  tapasztalás,  a  másik 
nélkül  nem  haladás.  Egyesülve  kimagyarázzák  a  huma- 
nitásnak e  két  nagy  szavát :  »bánat  és  remény «.  Istenért, 
csak  a  chaost  ne  conserváljuk  !  Pedig  a  városi  belszer- 
kezet,  úgy  a  mint  most  áll,  ha  nem  chaos  is,  de  bizony 
hozzá  akként  hasonlít,  mint  én  hasonlítok  atyámfiához. 
Ennyit  általában.  A  mi  a  kezdetben  felhozott  négy 
javaslatot  illeti :  nemzetiség  tekintetében  nem  igen  szük- 
ség szólanunk,  azt  ugyancsak  akármely  pánszláv*)  is 
elismerné,  miképen  jogunk  van  megkívánni,  hogy  hazánk- 
ban a  közigazgatás  minden  ága  magyar  legyen.  Ne  is 
vesse  senki  ellenünk,  hogy  némely  felföldi  városokban 
talán  e  miatt  egy  ideig  a  közigazgatás  szenvedne  némi 
hátramaradást.  Nem  szenved  biz  az.  Emlékezzünk  csak 
a  múlt  század  kilenczedik  tizedére.  Ez  is  azon  dolgok 
közé  tartozik,  melyek  mindaddig  nehezeknek  látszanak, 
míg  az  ember  hozzá  nem  fog  ;  csak  kezdeni  kell,  a  többi 
magától  elkövetkezik,  mert  hivatalviselési  érdek  leend 
hozzá  csatolva  s  a  magyarul  még  nem  jól  tudók,  de 
hivatalt  viselni  vagy  a  közdolgokba  befolyni  akarók 
úgy  lesznek  vele,  mint  az  ember  az  ifjúkorral :  oly 
hiány  az,  mely  naponta  kisebbedik.  Különben  is  50  évea 
előkészítés  áll  immár  hátunk  mögött ;  kinek  ez  sem  elég, 
annak  conservatismusa  szerint  nemzetiségünkkel  minden 


*)  Mi  e  szóval,  melyhez  annyi  ingerültség  csatlakozott,  élni 
nem  szoktunk.  Most  csak  azért  említők,  hogy  alkalmunk  legyen 
azon  tót  ajkú  polgártársainkat,  kik  a  panszlavismusért  annyira 
boszankodnak,  s  miatta  folyamodásokat  írnak  Bécsbe,  követeket 
küldenek  stb.  megkérdeni  :  miért  nem  támadják  meg  tiltakozásaik- 
kal az  illyr  dicsőséges  dr.  Ljvdevit  Gay-t,  az  Ilirszke  narodne  novie 
magasztalt  szerkesztőjét  ?  Mert  az  ő  nomne- jában  ez  a  szó  :  Wseszlo- 
wensetwo  (panslavismus)  állandó  rovat  !  !  K.  L. 

bizonynyal  azon  ember  logikájára  jutnánk,  ki  fölfogadá, 
hogy  vizbe  nem  megy,  míg  úszni  meg  nem  tanul.  Elég, 
hogy  a  hon  érdeke,  nemzeti  lételünk  erkölcstana  s  a  hatá- 
rozott szilárd  közvélemény  a  kir.  városoknak  adandó  jogok 
első  föltétele  gyanánt  a  közigazgatás  nemzetisítését  köve- 
teli :  a  városoknak  tehát  minden  esetre  jó  lesz  örökké 
szemök  előtt  tartamok,  hogy  a  nemzet  minden  insti- 
tutiót  bizonyosan  pártolni  fog,  melyben  a  nemzetiség 
egy  újabb  emeltyűjét  látandja,  de  semmit  sem  pártolhat, 
semmit  sem  fog  pártolni,  a  mi  ezzel,  honunk  jövendő- 
jének, nemzetünk  életének  föltételével  ellenkezésben  álló 
érdekeknek  hódol,  azokat  ápolja,  vagy  legalább  a  nem- 
zetiségre nemlegesen  hat". 

Második  a  nyilvánosság.  Vannak  dolgok,  melyeket 
elég  említeni,  hogy  mint  a  felhőtlen  nap  sugara,  oly 
fényt  derítsenek  a  kételkedés  homályaira.  Ilyen  a  nyil- 
vánosság. Helyhatósági  közigazgatás  nyilvánosság  nél- 
kül rendszerint  zsarnokság,  pazarlás,  visszaélések  mű- 
helye. Lélektani  elvekből  magyarázható,  hogy  azon  er- 
kölcsi fék,  mely  az  embernek  keblében  lakik,  kimond- 
hatlanul  megtágul,  midőn  a  példabeszédkint  egy  gyé- 
kényen többen  árulnak.  Igazat  mond  ugyan  a  bölcs. 
Jefferson,  hogy  »emberek  számára  csak  egy  erkölcsi  tör- 
vénykönyv létezik,  akár  egyenként,  akár  testületben 
cselekedjenek.  A  ki  azt  mondaná,  hogy  tág  lelkiismeret 
szerint  bánandik,  midőn  többekkel  együtt  cselek  vend  ik 
és  szigorú  becsületességgel,  midőn  egyedül :  megérdem- 
lené,  hogy  első  állításának  hitelt  adjunk,  a  másodiknak 
pedig  épen  nem.«  Ezt  mi  kétségbe  korántsem  vonjuk  : 
de  mégis  azt  látszik  mutatni  a  tapasztalás,  hogy  az, 
mit  egy  hajóban  evezésnek  nevezünk,  valamint  a  szeren- 
csétlenségnek, úgy  a  bűnnek  is  elviselését  könnyíti.  A  tár- 
saság ragálya  erős  egy  dolog.  Par  Compagnie  még  a 
poklot  is  megszokhatni,  az  ördög  arczát  is  szépnek  talál- 
hatni. Ezért  nem  elég  helyhatósági  közigazgatásban  az 
erkölcsi  fék ;  ezért  nem  elég  az  egy  hajóban  evezők 
viszonos  ellenőrsége;  ezért  szükséges,  elkerülhetlenül  szük- 
séges itt  a  nyilvánosság,  különben  par  compagnie  vajmi 
hamar  közszabálylyá  válhatik,  mit  az  angol  közmondás 

imígy  fejez  ki :  dauh  me,  andi  will  daub  thee  —  fedezgess 
engem,- én  meg  majd  téged  fedezgetlek.  Azonban  tegyük 
föl,  hogy  egyes  személyeket  vagy  egész  testületeket  egy, 
több  mint  emberi  magasztosság  száll  mep;,  mely  őket 
imc  conjuncturák  csábító  hatásán  mindig  állandón  felül- 
emeli ;  nyilvánosság  nélkül  mégis  helyhatósági  közigaz- 
gatás bízodalomra  számot  nem  tarthat.  Tegyen  még 
oly  sok  jót,  a  közönség  azt  mindig  keveslendi,  tegyen 
még  oly  kevés  gyarlóságot,  a  közönség  azt  mindig  sokai - 
landja  ;  úgy,  hogy  nem  létezhetik  oly  municipális  köz- 
hatóság, ha  még  oly  bűnbarlang  volna  is,  ha  még  annyira 
is  elhatalmazott  volna  is  keblében  a  zsarnokság,  pazar- 
lás, visszaélések,  mely,  ha  hiányzik  szerkezetéből  a  nyil-  ■ 
vánosság,  teljes  joggal  elmondhatná  Schiller  Mária  Stuart- 
jával :  »/c^  bin  besser,  als  mein  Buf«  —-  jobb  vagyok, 
mint  a  minőnek  tartatom.  És  aztán  egy  ily  hatóság  iránt 
viseltessék  tisztelettel,  szeretettel,  bizodalommal-?  Egy 
ily  hatóság  rendeletei  találkozzanak  örömest  nyújtott 
engedelmességgel?  Lehetetlen,  Pedig  ez  baj.  Uraim-!  ki- 
mondhatlan  baj.  A  terrorismus  ideje  lejárt.  Ma  már  akár- 
mely hatalom  is  hiába  mondaná  :  »gyülölj,  csak  enge- 
delmeskedj él«.  Gyűlölni  fogják  s  -a  mikor  csak  szerit  tehe- 
tik, nem  fognak  engedelmeskedni  s  a  gyűlölség  minden 
esetre  olyan,  mint  a  régi  gyepű,  melyről  írva  van,  hf)gyha 
felhányatik,  belőle  kigyó  jő  ki  és  a  fel  hány  ót  megmarja. 
E  bajon  még  oly  complicált  rendezés,  még  oly  mester- 
séges mechanismns  sem  képes  segíteni.  Itt  egyedül  a 
nyilvánosság  segít.  Legyen  hát  megáldott  a  jótékony- 
ságnak eme  janus-feje,  mely  a  gonosznak  fék,  az  igaz- 
nak jutalom,  mind  kettőnek  ösztön  rosszat  nem  tenni. 
Végezetül :  ha  reformáltatik  a  városi  szerkezet,  úgy  kell 
reformáltatnia,  hogy  egységbe  hozassék  sajátlagos  insti- 
tutióink  typusával ;  ez  pedig  a  nyilvánosság  elvének 
elfogadása  nélkül  sohasem  lesz  elérve  ;  ha  pedig  ez  elérve 
nem  lesz,  a  városok  sohasem  szünendnek  meg  e  honban 
idegen  elemeknek  nézetni.  És  ezt  talán  csak  nem  kell 
mutogatnunk,  hogy  a  városi  szerkezet  elrendezését  a 
territoriális  hatóság  elvére  alapítni,  a  közrend  igényei 
javasolják  ;  de  azt  ugyan  bizonyosnak  mérnők  állítani, 

hogy  a  nemesség  sohasem  fogja  magát  törvényileg  alá- 
vetni oly  hatóságnak,  melynek  életéből  hiányzanék  a 
nyilvánosság  biztosító  kezessége.  Hogy  a  nemesség  erre 
reá  álljon,  bizonyosan  más  is  fog  kívántatni,  mint  csak 
nyilvánosság  ;  de  nyilvánosság  minden  esetre. 

Harmadik  :  a  választási  jognak  a  polgárokra  kiter- 
jesztése és  pedig  a  »polgár«  szó  értelmezésének  részletes 
meghatározásával,  már  mi  is  bőven  fejtegetők.  A  polgár- 
ság teszi  alkotmányunk  boltozatának  negyedik  oszlopát, 
ntm  a  tanács,  vagy  azon  választottak,  kik  magok  mago- 
kat választottak.  Azon  eszmével  meg  kellene  a  városok- 
nak barátkozniok,  hogy  akármely  úton-módon  vínak 
is  ki  országgyűlési  arányos  szavazatot,  azt  csak  a  kir. 
városok  s  így  a  polgárság,  nem  pedig  a  tanács  képvise- 
lőinek számára  víhatják  ki.  Emennek  —  mit  a  németek 
szerint  hivatalviselők  aristocratiájának  nevezhetünk  — 
jövendője,  honunkban  teljességgel  nincs,  amannak  igenis 
gazdag  jövendője  van.  Szabadka  városa  ezen  eszméjével 
tökéletesen  megbarátkozott,  de  nem  úgy  Sojpron,  mond- 
ván :  hogy  Verbőczy  apánk  szerint  a  tanács  és  választó- 
polgár testület  azon  sanior  es  fotior  fars,  vagyis  —  a 
régi  hires  lőcsei  fordítással  szólva  —  »/o66  s  méltóságo- 
sabb rész«,  mely  a  kir.  városokat  törvényesen  képviseli. 
Mi  azt  gondoljuk,  talán  mégis  csak  érdemlettek  volna 
kis  figyelmet,  vagy  legalább  czáfolatot  azok,  miket  a 
városi  polgárság  ezen  képviseletének  históriájára  nézve, 
úgy  keletkezése,  mint  feltétele  tekintetében  mondottunk, 
hol  megmutogatok,  miként  a  kir.  városok  országrendi 
állapota  országvédelmi  elvből  eredett  s  így  valameddig 
a  czéheknek  mint  politikai  institutiónak  városi  védrend- 
szer  tekintetébeni  nyomadékát  a  mulandóság  ujja  s  az 
események  hatalma  meg  nem  érinté,  csak  addig  lehetett 
a  tanácsot  s  választott  polgárságot  a  czéhek  politikai 
jelentősége  által  egybeforrott  polgárság  valóságos  kép- 
viselőinek tekinteni.  Most  ezeknek  nyomán  .elég  legyen 
annyit  mondanunk,  hogy  a  mily  bizonyos  az,  miképen 
halottaknak  józanul  nem  lehet  hatalmuk  az  élők  fölött, 
épp  oly  tagadhatatlan,  hogy  midőn  arról  van  szó  :  a 
polgárság  öszvegéből  álló  városnak  követje  legyen-e  a 

városi  követ  ?  Kimondhatlan  impractikus  léfés  Verbőczi 
»sanior  és  fotior  7>6írs«-ával,  vagy  régi  liíres  lőcsei  formára 
a  »jobhakkal  és  méltóságosahhahkah  állani  elő  ;  ezekről 
igen  szépen  lehet  jog-antiquariusi  modorban  dissertálni, 
de  midőn  .politikai  reformról  van  szó,  az  ily  disserta- 
tiónak  egy  mákszemnyi  gyakorlati  nyomatéka  sincs. 
Aztán  igen  is  sokat  lehetne  azon  ^>johhakról  s  méltósá- 
gosahhakról«  szólani,  a  mi  nem  igen  nagy  jobbságot  s 
méltóságosságot  bizonyítana  ;  de  legyen  távol  a  keserű- 
ség s  legyen  elég  azon  észrevétel,  hogy  azon  sanior  és 
potior  pars,  mely  midőn  a  polgároknak  .adandó  politikai 
jogokról  van  szó,  annak  ellene  szegül,  mely  midőn  a 
városok  belső  viszonyainak  s  országgyűlési  helyzetének 
elrendezése  végett  választmány  indítványoztatik  az  or- 
szággyűlésen, annak  ismét  ellene  szegül,  meglehet  a  régi 
hires  lőcsei  formában  képviseli  a  kir.  városok  összes  pol- 
gárságát, de  az  életben,  a  gyakorlotban  aligha. 

Végre  negyedik  pont  a  nm,  kir.  kamarátóli  függet- 
lenítés. E  részben  legyen  szabad  magánokoskodás  he- 
lyett az  1827-iki  országos  küldöttség  véleményét  emlí- 
tenünk. »Tapasztalás  bizonyította  —  így  szól  az  orszá- 
gos választmány  —  hogy  azon  kétféle  függés,  miszerint 
az  1783-iki  évet  legközelebb  meg.előzött  szokás  szerint 
a  városok  közjogi  dolgaikban  a  nm.  helytartó  tanácsnak, 
gazdálkodásaikban  pedig  a  nm.  kir.  kamarának  alája 
vetvék,  a  közügyekben  nagy  hátramaradást  okozott, 
kivált  miután  lehetetlen  oly  bizonyos  határvonalokat 
felállítani,  melyek  minden  esetben  kétségtelenül  kimu- 
tatnák, hogy  melyik  ügy  minő  természetű  s  hová  tar- 
tozik. Ennélfogva  október  24-én  1783-ban  költ  kir.  ren- 
delet által  a  kir.  városok  minden  ügyei  a  helytartó- 
tanács kormányhatalma  alá  vettettek.  Ezen  rendelet 
indítóokait  tökéletesen  megigazolá  a  tapasztalás  elany- 
nyira,  hogy  visszahozatván  az  előbbi  szokás,  ámbár  az 
1794.  szept.  20.  költ  kir.  rendelet  által  a  két  kormány- 
szék hatósága  szabályos  határokkal  egymástól  elválasz- 
tatni czéloztatott,  az  előbbi  bajok  mégis  egészen  vissza- 
tértek ;  nehéz  és  súlyos  bajok,  melyek  még  oly  város- 
ban is,  hol  minden  a  legszerencsésebben  megyén,  el  nem 

háríthatók,  de  melyek  súlyosabbakká  lesznek  ott,  hol 
a  dolgok  rendje  megfogyatkozott,  legsnlyosabbakká  pedig, 
hol  a  két  kormányszék  különböző  elveket  követ,  a  mint 
ennek  oly  két  kormányszéknél,  melyek  egymástól  lénye- 
gükben, rendeltetésökben  különböznek,  lehetetlen  igen 
gyakran  meg  nem  történni.  A  királyi  városok  ügyeinek 
tehát  a  nm.  Idr.  helytartó-tanácsnál  keli  központosít- 
tatniok,  annyival  inkább,  mivel  ezen  kormányszék  ere- 
deti utasításának  12-ik  pontja  szerint  még  a  városi  szám- 
adások vizsgálata  is  oda  tartozott  s  csak  magának  a 
helytartó-tanácsnak  folyamodására  vitetett  által  1730-ban 
a  kir.  kamarához. « 


Még  egy  szó  a  sz.  kir.  városokról.*) 

Midőn  azt  mondók,  hogy  a  városi  szerkezet  reform- 
jára nézve  helyeseljük,  de  nem  elégeljük,  mit  Szabadka 
városa  javai,  egy  alapeszme  lebegett  szemeink  előtt, 
mely  e  tárgyróli  fejtegetéseink  végirányának  tengelyét 
tévé.  Es  pedig  ha  eszünkbe  jut,  hogy  a  miket  úgy  jelöl- 
tünk ki,  mint  a  kir.  városok  országgyűlési  állása  eme- 
lésének postulatumait,  magoknak  a  kir.  városoknak  kö- 
réből is  határozott  ellenzéssel  teljességgel  nem.,  hanem 
inkább  pártolással,  forróbbal  innen,  langyosabbal  amon- 
nan, de  pártolással  találkoztanak  s  csak  éppen  azon  egy- 
nek, mit  mi  alapeszmének  tartunk,  még  csak  taglalása 
is  maiglan  mintegy  szándékosan  mellőztetett :  e  mellő- 
zésen nem  lehetne  nem  csudálkoznunk,  ha  nem  tudnók, 
hogy  gyönge  szózatunk  a  többiek  iránt  már  egy  rég 
alakult  közvéleménynek  tolmácsa  volt ;  e  pontban  pedig 
csak  igénytelen  magánvélemény.  De  mi  örvendünk  e 
különbségnek.  Egy  újabb  jel  az,  hogy  a  közvélemény 
már  erősödik  s  gyámola  nélkül  elhangzik  a  szó,  mint  a 
szélvészben  el  a  sóhajtás,  közvélemény  !  te  ifjú  óriás  ! 
légy  üdvezülye  fölserdültödben ;  ujjad  a  nemzet  óra- 
mutatója, a  népéletnek  ütere  te  vagy.  Nőj,  erősödjél 
tenmagad    által    tenmagadban ;    ihlessen    a    nemzetiség 

*)  Az   1842-iki    oPesti  Hirlap«   165-ik  számából;  K.  F. 

religiója,  szivedben  verjen  érczakarat,  üljön  szemedben 
az  őszült  kornak  életbölcsessége  s  a  tapasztalás,  de  tudj 
akarni  s  tenni,  mit  akarsz,  hőn,  lelkesülten  mintegy  iíju  ; 
mert  a  tekintély  ideje  lejárt.  Nemzetet  állandón  dicsővé 
s  boldoggá  csak  önmaga  tesz.  Mit  más  nyújt,  az  csak 
szappanbuborék.  Játéknak  s;iép,  de  gyermeknek  való, 
vagy  ha  több,  mint  az,  úgy  gyámi  kegy,  .de  kinek  gyámja 

van,  az  még  kiskorú.  — Nőj,  erősödjél  ifjú  óriás  ! 

légy  hű  támasza  királyod  székének,  szilárd,  dönthetlen, 
mint  egy  sziklahegy  ;  a  királyi  szék  erőd  magköve,  s 
viszont  ki  neked  állná  utadat,  a  ki  nem  hagyna  nőni, 
fejleni,  az  a  királyi  díszt  és  hatalmat,  rly  rideg  njagas 
székre  ültetné,  hol  ha  szélvészek  üvöltik  körül,  nincs 
baráti  kar,  mely  a  szédelgéstől  óvhassa.  De  ha  a  fej- 
lődő közvéleményt  hűség  s  törvényszerűség  kisérik,  előbb 
vagy  utóbb  lábánál  törik  a  balitélet,  ármány,  haszon- 
vágy s  a  szakadozott  osztályérdekeknek  nemzetellenes 
csábja,  fegyvere. 

E  szavakban  talán  némi  homály  van.  Lehet,  hogy 
van  s  ha  van,  azt  körülmények  okozák.  Elég,  hogy  a 
közvéleménybe  egy  kis  bizalmat  szeretnénk  önteni*  ön- 
maga s  erkölcsi  ereje  iránt,  miszerint  az  országgyűlés 
közeledtével  feltünedező  machinatiók,  a  sötétben  kullogó 
ármány  s  az  értelemhiányt  eszközül  használni  nem  piruló 
rosszakarat  ellenébe  az  önérzet  erkölcsi  erejét  s  az  igaz- 
ság védpaizsát  állítsa  föl,  azon  erkölcsi  erőt,  mely  meg- 
győzethetik, de  le  nem  győzethetik,  sőt  —  mint  Antaeus 
—  minden  bukásból  új  erőt  merít. 

Tehát  —  a  mint  mondánk  —  örültünk  a  különb- 
ségnek, hogy  míg  magánvéleményünk  elfelejtetek,  a 
közvélemény  igényei  még  a  kir.  városok  jogát  monopo- 
lizáló testületekben  is-  elfogadásra  találtának.  Azonban 
a  jószándéku  vélemény,  ha  okokkal  támogatható,  meg- 
érdemli talán,  hogy  ismételve  megkisértenők,  ha  nem 
nyerhet-e  közvéleményt  ? 

A  dolog  a  körül  forog,  hogy  mi  a  kir.  városokban 
nemcsak  az  országgyűlési  követeket  kívánjuk  az  egész 
polgárság  egyenes  befolyásával  választatni,  hanem  egy 
választott  polgár-testület  is,  mely  a  most  úgynevezett 

választópolgárságnál  sokkal  számosabb  tagokból  állva  s 
a  polgárok  összessége,  által  választva,  a  várost  minden 
ügyekben  törvényhatóságilag  képviselje,  mint  ilyen,  egé- 
szen, az  legyen  a  városokban,  mi  a  közgyűlés  a  megyék- 
ben, úgy  hogy  a  városi  tanács,  vagyis  a  végrehajtó  tiszt- 
viselők testülete,  ne  álljon  mint  önálló  külön  hatalom 
a  képviselő  polgár-testület  ellenében,  hanem  legyen  annak 
egészítő,,  de  határozatiból  függő  része,  ép  úgy,  mint  a 
megyékben  a  tisztviselők  egészítő  részei  a  közgyűlésnek, 
de  határozatitól  függenek.  Szabadka  városa,  melyben  váro- 
saink közt  a  haladási  irányú  elem  szószólóját  tiszteljük, 
midőn  nevezetes  körlevelében  a  választási  jognak  a  pol- 
gárságra kiterjesztéséről  kedvezőleg  szól,  más  részről 
ekként  nyilatkozik :  »a  polgárságnak  a  köztanácskozá- 
sokbani  részvéte  s  így  a  legújabb  megyei  példák  szerint 
az  anyagi  erőnek  az  értelmiség  fölibe  helyezése  a  váro- 
soktól nem  kívántatik,  de  hogy  nem  is  kívántatik,  mu- 
tatja az  újabb  kor  azon  törekvése,  miszerint  alkotmá- 
nyunkat képviseleti  rendszerré  átalakítani  törekszik. « 

Ez  iránt  szükséges  az  eszmékkel  tisztába  jönnünk. 
Nekünk  úgy  látszik,  hogy  vagy  egyetért  velünk  ns.  Sza- 
badka városa  a  képviselőgyülésre  nézve  s  ekkor  e  nyilat- 
kozata homályos ;  vagy  egyet  nem  ért  s  ekkor  okaiban 
nincs  szabatosság,  mert  dolgokat  vészen  egyértelműnek, 
melyek  egymástól  végetlenül  különböznek.  Ugyanis  a 
polgárságnak  köztanácskozásokbani  részvétet  óhajtani 
.korántsem  tesz  annyit,  mint  az  anyagi  erőt  az  értelmi- 
ség fölibe  helyezni,  sőt  jó  rendezés  mellett  nézetűnk  sze- 
rint ép  ellenkezőt ;  mi  utáljuk  az  utóbbit  teljes  lelkünk- 
ből, án)de  az  elsőt  forrón  óhajtjuk  s  ez  óhajtásunk  a 
képviseleti  rendszerré  alakulás  irányával  nemcsak  nem 
ellenkezik,  sőt  annak  egyenes  postulatuma.  Ha  tehát 
Szabadka  városa  oly  értelemben  tette  e  nyilatkozást, 
hogv  a  közdolgok  feletti  tanácskozásokra  a  polgárság- 
nak egész  tömege  össze  ne  csődíttessék,  úgy  vele  töké- 
letesen egyetértünk ;  mert  az  anyagi  erőt  értelmiség 
fölibe  helyezve  látni  nem  szeretnők  ;  de  ha  úgy  véleked- 
nék, hogy  a  közdolgokat  jövendőben  is  csak  a  tanács 
intézze,   a   választott   község   befolyása   legfölebb   nem- 

leges  és  ellenőrző  ;  a  polgárság  pedig  a  közdolgokbani 
részvéttől  tovább  is  kirekesztve  maradjon  ;  úgy  vele 
egyet  nem  érthetünk  s  ép  azért  nem,  mivel  a  képvise- 
leti rendszerré  alakulás  korunk  irányához  tartozik.  Vá- 
rosi polgárgyüléseket  kívánunk  tehát,  melyekben  kép- 
viselők üljenek  az  egész  polgárság  által  eléggé  számosan 
választandók,  hogy  megvesztegetésen,  csábon  és  félel- 
men felülemelkedve,  a  közügyeket  intézhessék.  Okaink 
e  következők  : 

A  státuséletben  minden  iatézkedés  lényegesen  hibás 
és  eltévesztett,  mely  akármely  institutiót  rideg,  magános 
elkülönözésben  vészen  föl,  nem  pedig  az  egész  státustest- 
teli összhangzás  szempontjából.  Egy  harmonikus  egész- 
nek kell  a  közállományt  tekinteni,  egy  óraműnek,  mely 
tökéletes  csupán  úgy  lehet,  ha  kerekei  egymásba  vág- 
nak. No  már  tagadni  nem  lehet,  hogy  a  municipális 
közéletrend  szer,  melynek  typusa  leginkább  megyei  szer- 
kezetünkben van  kifejezve,  hogy  ezen  municzipális  köz- 
életrendszer az,  miben  a  magyar  közállománynak  szive 
-ver.  Ez  nemzetiségünk  potenczirozott  működésének  té- 
nyezője, ez  az,  miáltal  nálunk  (ha  szabad  francziás  ki- 
fejezéssel élnünk)  a  charta  valósággá  lesz.  A  mi  tehát 
honunkban  ezzel  összhangzásban  nincs,  az  egy  divergens 
idegen  elem,  egy  rideg  institutio,  mely  az  egésznek  lán- 
czolatában  sem  szem,  sem  horog.  Kérdjük  mi :  mit  tesz 
Magyarhonban  alkotmányos  polgárnak  lenni  ?  Felelet : 
részesnek  lenni  a  »semmit  rólunk  nélkülünk*  jogban. 
E  szerint  a  magyar  nemes  magát  a  szó  legteljesebb  értel- 
mében alkotmányos  polgárnak  méltán  vallhatja  ;  s  mi 
teszi  azzá  ?  A  megyei  szerkezet ;  mert  ott  találja  fel  a 
»scmmit  róla  nélküle«  jognak  emeltyűjét.  Ezzel  az  ő  alkot- 
mányossága valóság,  különben  volna  »papiros-áldás,  irott 
malaszt. «  Már  most  kérdezzük  :  alkotmányos  polgár-e 
hazánkban  a  városi  polgárság,  vagy  nem  ?  Elméletileg 
»igen«-t  felelünk,  mert  meg  van  írva,  hogy  a  városok 
negyedik  rend  ;  de  gyakorlatilag  »nem«-et  kell  monda- 
nunk, mert  nincs  hely,  nincs  mód,  hol  és  mely  által  a 
városi  polgár  a  »semmit  rólunk  nélkülünk«  jog  gyakor- 
latában részesülhetne.  Ö  reá  nézve  tehát  az  alkotmány 

papiros-áldás,  irott  malaszt.  Tegyük  valósággá  ;  ha  re- 
formálunk, ne  mystiíikáljuk  őt,  ne  magunkat.  Valósággá 
pedig  csak  úgy  lesz,  hahogy  a  »semmit  róla  nélküle* 
jognak  részesévé  lesz,  ennek  részesévé  pedig  a  magyar 
alkotmányos  közélet-rendszerrel  egybehangzólag  csak 
úgy  lehet,  ha  oly  hatóságu  gyűléseket  kap,  minővel  bir 
a  nemesség  a  vármegyékben.  Különben  az  ő  alkotmányos- 
sága kártyavár  marad  s  légalkotmány.  Pedig  kirekesz- 
teni valakit  az  alkotmányos  élet  áldásaiból  csak  igazság- 
talanság, de  szinleg  befogadva,  üres  puszta  hanggal 
mystifikálni  nemcsak  igazságtalanság,  hanem  még  gúny 
is.  Istenért  !  ugyan  miben  áll  most  honunkban  a  városi 
polgár  alkotmányossága  ?  Talán  abban,  hogy  vámot  nem 
fizet  ?  Vagy  abban,  hogy  subsidiumot  is  fizet  ?  Vagy  hogy 
sátorosünnepeken  egyenruhában  izzad,  vagy  didereg  ? 
Vagy  talán  abban,  hogy  nem  maga  választja  tisztviselőit, 
kik  neki  nem  tisztviselői,  hanem  kényurai,  s  kik  viszont 
követeket  küldenek  az  országgyűlésre,  az  ő  alkotmányos- 
sága, az  ő  választási  joga  ellen  szavazandókat  ?  Mi  többet 
nem  tudunk,  hacsak  valaki  azt  nem  mondaná,  hogy  a 
városi  polgárságot  a  lőcsei  fordítás  szerinti  jobbak  s  méltó- 
ságosabbak törvényesen  képviselik.  Ám  hiszen  legyen 
kinek-kinek  ő  hite  szerint ;  de  nem  hiszszük,  hogy  a  pol- 
gárság, ha  kérelmi  jogát  gyakorolni  akarná  —  miként 
már  a  múlt  országgyűlésen  a  zsidók  is  gyakorolták  —  ezen 
képviselet  iránt  igen  nagy  rokonszenvet  tanúsítana. 
A  városi  polgárgyüléseket  tehát  a  polgárok  alkotmányos- 
ságának tekintete  kívánja  meg.  Ehhez  nyomban  egy  más 
tekintet  is  csatlakozik.  Ugyanis  ha  még  nem  enyhülne 
felettünk  a  régi  átok,  miszerint  inkább  szeretjük  a  sza- 
badságokat, ha  továbbá  is  inkább  kevélyek  maradunk, 
hogy  a  civilisatio  által  kinevettessünk,  mint  egybe- 
forrva erősödnénk,  hogy  tiszteltessünk :  meglehet,  a 
szűkkeblűség,  balgaság,  rövidlátás  és  rosszakarat  egy 
ideig  még  erősek  lesznek  akadályozni,  hogy  kik  az  alkot- 
mány sánczain  kivül  veszteglenek  juhtürelenimel,  azok 
be  ne  foglaltassanak  ;  de  arról  már  csakugyan  jót  mer- 
nénk állani  még  azoknak  is,  kik  szűz  magyar  vállak 
ndójárom  stb.  emlegetésével  a  köznemesség  együgyűséget 

ezúttal  bővebben  még  nem  .jellemezendő  czélzataik  vak 
eszközévé  alacsonyítani  nem  pirulnának,  vagy  a  pro- 
gressivus  irányt  lélekvásárlás  és  babona  által  regressi- 
vussá  változtathatni  remélnék  ;  jót  mernénk  —  mondám 
—  állani,  hogy  ha  nem  vehetjük  is  be  alkotmányunk 
sánczaiba,  a  ki  kivül  van,  de  kilökniök  bizony  nem  sike- 
rülend  azt,  ki  már  benn  van.  Alkalmazzuk  ezt  a  kir, 
városokra.  Az  ^ssimilatio,  osztályzatok  egybeforrása, 
nemzeti  egység,  igazság  s  jó  rend  egyiránt  sürgetik,  hogy 
a  kir.  városok  szerkezete  akként  rendeztessék,  misze- 
rint a  városi  lakosok  között  törvényhatósági  tekintetben 
különbség  ne  legyen,  no  már  kérdezzük  :  ki  kívánhatná, 
vagy  ha  kivánná,  ki  remélhetné  a  magyar  nemességtől, 
mely  alkotmányos  állását  a  \se7nmü  rólunk  nélhülnnh<< 
jog  tettleges  gyakorlatában  találja,  hogy  ez  alkotmá- 
nyosságból kivetkőzve,  magát  oly  hatóságnak  vesse  alá, 
mely  mindenben  róla  nélküle  rendelkeznék  ?  Meg  kell 
vallanunk,  hogy  bár  hő  barátai  az  osztálykülönbség- 
nélküh  nemzetegységnek,  bár  a  territoriális  biró  hatóság 
elvének  teljes  lélekkel  hódolunk,  de  oly  alávetésre,  mely 
alkotmányos  jogainkból  kivetkőztetne,  egyáltalában  rá 
nem  állanánk.  Egységet  Uraim  !  egységet  s  az  osztály- 
zatok egybeforrását  !  !  mondjuk  ezerszer  ;  de  egységet 
jogban  és  szabadságban,  nem  szolgaságban.  Valósítani 
kell  tehát  a  »senimit  rólunk  nélkül ünk«  jogot,  a  nemes- 
ségre nézve  a  kir.  városokban  is,  különben  magát  a  városi 
hatóságnak  józanul  alája  nem  vetheti.  E  valósítás  pedig, 
az  institutiók  harmóniájának  igényeit  szem  előtt  tárta, 
csak  a  megyei  gyűlésekhez  hatósági  tekintetben  hasonló 
városi  gyűlések  behozatalával  eszközöltethetik.  Es  ennyi- 
ben mi  a  polgárságnak  a  köztanácskozásokban  igenis 
részvétet  óhajtunk  ;  e  részben  tehát  a  szabadkai  kör- 
levéllel egyet  nem  értünk,  de  igenis  egyetértünk  abban, 
hogy  az  anyagi  erő  az  értelmiség  fölibe  ne  helyeztessék  : 
e  köztanácskozásokbani  részvétnek  tehát  nem  az  eze- 
rekre  menő  poigártömegnek  személyszerinti  összecsődí- 
tésével,  hanem  mindnyáj  ok  által  kellő  számban,  sza- 
badon, de  nem  örökre  választandó  képviselők  által 
kellene  gyakoroltatni ;    mert  ismét  igaza  .van   Szabad- 

kának,  hogy  az  ujabb  kor  képviseleti  rendszer  felé 
törekszik. 

Polgári  institutio  (minthogy  emberi  mű)  előre  nem 
láthatott  minden  conjímctiirának  meg  nem  felelhet ;  leg- 
tökéletesebb az,  melyben  az  eredeti  rendeltetés  meg- 
tartása mellett  elég  erő  van  a  fejlődő  körülményekhez 
idomulni.  Eredeti  rendeltetés  megyei  szerkezetünkben  a 
»semmit  rólunk  nélkülünk*  elvet  valósítani  s  ezt  min- 
den conjuncturák  között  sértetlenül  meg  is  kell  tartania, 
de  ha  majd  (mit  Isten  adjon  minél  hamarabb  !  külön- 
ben talán  majd  későn  lenne)  az  alkotmány  sánczai  között 
nem  privilegiált  osztályok,  hanem  egy  egész  nép  s  nem- 
zet leend,  a  megyei  szerkezet,  említett  rendeltetésének 
valósítására,  többé  ősnépgyülési  typusát  meg  nem  tart- 
hatja, hanem  képviseleti  rendszerré  kell  alakulnia  ;  mert 
például  Bácsnak  500.000  lakosa  csak  nem  gyűlhet  össze 
fejenkint  tanácskozásra. 

Midőn  azon  thesist  legelőször  felállítottuk,  hogy  a 
megy  egy  üléseknek  ősnépgyülési  (primáre  Versammlung) 
typusok  van,  sokan  azt  mondák  :  nincs  igazunk  ;  mert 
a  mcgyegyülésekben  nem  a  nép,  hanem  csak  egy  kivált- 
sáíiolt  osztály  vesz  részt.  Fájdalom  !  igaz  ;  de  nem  kell 
felejteni,  hogy  a  megyei  szerkezet  egyidős  országunk 
szerkezetével ;  kezdetben  pedig  az,  a  mi  most  privilegiált 
osztály,  egész  nemzet  volt.  A  magyar  alkotmánynak  his- 
tóriai eredete  szorosan  democratiai  természetű  ;  nem  is- 
mert az  nemest,  hanem  ismert  szabad  magyart  és  min- 
den magyar,  kit  gyávasága  szolgává  nem  tőn,  szabad 
vala  s  mint  ilyen,  az  alkotmány  részese.  Ekkor  alakult 
a  megyei  szerkezet  is  határozottan  ősnépgyülési  typus- 
ban  ;  innen  eredett  azon  democratiai  jogegyenlőség,  mely 
a  nemesség  körében  maiglan  fennmaradott.  Es  mivel  a 
megyei  gyűlések  képviseleti  rendszerré  még  át  nem  ala- 
kultak, nem  lehet  mást  mondani,  mint  azt,  hogy  ősnép- 
gyülési typusuk  maiglan  is  meg  van,  természetesen  his- 
tóriai s  nem  jogtudományi,  sem  státustani  értelemben  ; 
mert  egyike  vagyimk  azoknak,  kik  nemzeti  szerencsét- 
lenségnek tartják,  hogy  nemzetnek  magát  még  most  is 
csak  a  nemesség  nevezheti ;  hiszünk  Istenben,  ez  más- 

ként  leszen,  különben  öngyilkolás  várna  nemzetünkre ; 
s  ha  másként  leszen,  a  megyei  szerkezetnek  is  képvise- 
leti rendszerré  kellend  alakulnia.  Es  inie  itt  van  a  horog- 
kapocs, mely  által  a  kir.  városokat  mindazon  súlylyal, 
melylyel  a  városok  másutt  a  szabadság  s  civilisatio  mér- 
legébe nehézkednek,  közállományunk  óramüvébe  egy  har- 
monikus kerék  gyanánt  beilleszthetjük.  Eddig  idegen 
elemek  valának  alkotmányunk  szerkezetében  ;  idomítsuk 
őket  a  »semmit  rólunk  nélkülünk*  elvnek  polgárgyülések 
általi  valósításával  magyar  alkotmányos  municipiumokká 
de  adjunk  e  gyűléseknek  szorosan  képviseleti  alakot  s 
ezáltal  nemcsak  a  városokat  tettük  idegen  elemekből 
nemzeti  alkotmányos  tényezőkké,  hanem  a  megyéknek 
azon  fejleményét  is  előkészítők,  mely  nélkül  nincs  nem- 
zeti egység  s  így  nincsen  erő,  nincsen  idvesség. 

Még  egy-két"  ok.*) 

Azokhoz  tartozunk,  kiknek  politikai  hitvallásuk  sark- 
dogmáj át  teszi,  hogy  szellemi  alapra  kell  fektetni  jele- 
nünk s  jövendőnket,  ezen  kell  emelkedni  anyagi  kikép- 
zésünknek s  nem  megfordítva  ;'  s  azért  kecsegtessen  bár 
arany  hegyekkel  egy  vagy  más  dolog,  mi  véleményünk- 
ben mindent  elvetünk,  a  mi  csak  hizlalót  igér  s  egyebet 
nem.  De  habár  e  szerint  a  vénhedő  Európa  hanyatló 
korának  beteges  hajlamából,  mely  csak  pénzt  istenít  s 
anyagi  érdekeket  bálványoz,  bennünk  szív  és  ész  elun- 
dorodik, hibának,  megbocsáthatatlan  hibának  tartanok 
mégis  a  szellemi  alapnak  mindenkor  szem  előtt  tartása 
mellett  az  anyagi  érdekeknek  is  fontosságát  el  nem  is- 
merni s  azoknak  gondos  méltánylatát  honunk  jövendő- 
jénél hatalöias  tényezőnek  nem  tartam.  Es  pedig  ha 
vannak  ezen  érdekek  között  olyanok,  melyeknek  nevén 
a  kor  szükségének  mutatóujja  kiválólag  megállapodott, 
ilyenek  bizonyosan  a  hon  financiális,  müiparos  s  keres- 
kedési érdekei,  szóval :  azok,  melyeket  kitünőleg  kép- 
viselni a  városok  természetes  viszonyaiknál  fogva  külö- 


*)  Az   1842-iki  »Pesti  Hirlap«   166-ik  számából.  K.  F. 

nősen,  mintegy  hivatvák.  De  mentsen  isten,  hogy  midőn 
«kkép  a  közérdekek  egyik  nemét  kiválasztva  egyik  rend- 
ben személyesitni  látszatunk,  ezáltal  az  uj  porosz  sajtó 
elsőszülöttének,  Bülow-Cummerow  elhíresztelt  elvtelen 
könyvének  hódolnánk,  ki  elkiilönzött  cast-ok  karérdekei- 
nek csoportozatába  szeretné  összíteni  a  nemzet  érdekeit, 
természetesen  azon  édes  reménynyel,  hogy  e  közfalazott 
épületben  sikerülend  majd  túlnyomó  súlyra  vergődni 
azon  cast-nak,  mely  a  mint  szabadalmait  az  ököljog 
'iurva  korszakában  ezreket  téve  jogtalanokká  a  jog 
fölibe  emelé  s  azért  a  világ  legnagyobb  részében  immár 
el  is  veszté  :  úgy  most  szent  jog  színében  szeretné  azokat 
csillámoltatni,  hogy  »eme  jelhen<'  letűnt  hatalma  újra 
-éledjen.  Nem,  nem  !  mi  kik  politikai  hiszek-együnket 
csak  hallgatással  sem  fogjuk  soha  megfertőztetni,  kik 
színünket  soha  zsebre  nem  dugjuk,  nyiltan,  határozottan 
köznemzeti  szerencsétlenségnek  valljuk,  hogy  osztály- 
zatok s  nem  a  nemzet  lévén  nálunk  képviselve,  egyik 
egy,'  másik  más  érdeknek  s  nem  mindnyájan  a  köznek 
«  csak  a  köznek  vagyunk  képviselői,  óhajtjuk  is  tehát 
s  (miért  tagadnók  ?)  az  időnek  aggasztani  kezdő  poli- 
tikai eonjuncturái  ez  óhajtást  keblünkben  nyugtalan 
sóvárgássá  feszítik,  hogy  —  a  mint  gr.  Széchényi  magát 
kifejezi  —  hazánk  »egy  elkopott  félig-meddig  feudális, 
félig-meddig  alkotmányos  szövevényből  emberhez  illő 
minden  álfénytől  kitisztult  képviseleti  rendszerré  vará- 
zsoltassék«,  vagyis,  hogy  a  KK.  és  RR.  helyébe  magyar 
nemzet  lépjen  ;  ha  tehát  a  financiális  müipari  s  keres- 
kedési érdekeknek  képviselését  kiváltképen  a  kir.  városok 
hivatásához  tartozónak  mondjuk,  korántsem  azért  mond- 
juk ezt,  mivelhogy  a  városok  negyedik  rend,  hanem 
azért,  mivel  azon  férfiak,  kik  ezen  érdekek  gyakorlati 
mezején  mozognak,  természetesen  a  városi  viszonyok- 
hoz csati  akozvák. 

Minden  országgyűlésnek  van  egy  bizonyos  typusa, 
van  egy  főtárgya,  melytől  szinét  kölcsönzi.  Mi  azt  sej- 
dítjük, hogy  már  csak  a  jövő  országgyűlésnek  is  (hacsak 
valami  véletlen  szerencsétlenséget  nem  küldnek  még 
ránk  a  balvégzetek)  a  vallásos  súrlódások  kiegyenlítésén 

kivül  épp  a  financia,  nemzeti  ipar  s  kereskedés  érdekei 
fognak  typust  adni,  szint  kölcsönözni ;  reméljük  a  szel- 
lemi alapnak,  mely  nálunk  más  nem  lehet,  mint  magyar 
nemzetiség,  jogszerű  önállás  és  alkotmányosság  örökké 
szem  előtt  tartása  mellett.  Fog-e  sok,  mindjárt  a  leg- 
első országgyűlésen,  azon  érdekek  érdekében  történ- 
hetni ?  Az  Isten  tudja  ;  mert  a  mától  holnapra  és  saját 
tűzhelyétől  szomszédja  tűzhelyéig  számítgató  rövidlátás^ 
meg  azok  nyomxadéka,  kiknek  úgynevezett  jogaik  túl- 
csapongván a  jog  határain,  nem  épen  jogszerűek,  magán- 
érdekek sánczai  mögül  hatalmas  gátakat  emelhetnek  ; 
emelhetnek  pedig  annyival  inkább,  mivel  vannak,  kik 
a  napfény  világú  okoknak  is  makacsul  szemet  hunynak, 
mintha  fáznának  a  nap  sugarától,  mint  a  divatos  poli- 
tikai bigottok  alakmintája,  Demopkon,  Nagy  Sándor 
hires  főasztalnoka,  kit  hideg  didergés  futa  végig,  vala- 
hányszor a  nap  rásütött.  Annyit  azonban  e  kétes  con- 
juncturák  között  is  bizonyosnak  hiszünk,  hogy  az  em- 
lített fontos  érdekekre  nézve  ez  ismeretlen  földet  Európa 
ismeretéhez  közelebb  hozni  s  e  kiskorusáííu  szemrehányá- 
sokkal tetézett  hont  alapos  diplomatikai  felvilágosítá- 
sokkal jobb  véleményre  felkűzdeni  a  jövő  országgyűlés 
alkalmasint  főbbik  hivatásának  ismerendi.  Sok  gyümölcs 
mindjárt  ha  nem  érend  is,  az  érés  kora  majd  elkövet- 
kezik. 

No  már  kérjük  tisztelettel,  tekintsünk  végig  az 
országgyűlés  alkotó  elemein  :  nem  érezzük-e,  nem  fog- 
juk-e naponkint  nagyobb  mértékben  érezni  oly  követek 
hiányát,  kik  a  kereskedési,  pénzügyi  s  industrialis  érde- 
kek gyakorlati  (mondjuk  gyakorlati  s  nem  tudományos) 
mezején  annyira  otthonosak,  hogy  azokat  kellő  politikai 
nemzeties  neveltség  mellett  az  országgyűlésen  képvisel- 
hessék ?  Távolról  sem  akarjuk  ez  észrevétellel  országos^ 
férfiaink  érdemét  becsmérleni,  sőt  némi  nemzeti  büszke- 
séggel valljuk,  hogy  vannak  honunk  polgári  bajnokai 
közt,  kiket  parlamentáris  készültség,  tudományos  sok- 
oldalúság s  politikai  neveltség  tekintetében  az  alkot- 
mányos külföld  akármely  férfia  mellett  is  becsülettel 
említhetünk  ;  de  teljesen   hiszszük,  hogy  ép  ezek  leg- 

inkább  elismerendik,  miképen  országgyűlésünkön  szük- 
séiT  van  s  naponkint  nagyobb  szükség  lesz  férfiakra,  kik 
midőn  az  említett  érdekek  jönnek  szóba,  elv  és  tudo- 
mány mezején,  tárgyavatott  tapasztalásukkal  tájékozó 
hatást  gyakoroljanak.  Ily  képviselőket  küldeni  az  ország- 
gyűlésre hivatvák  nézetünk  szerint  különösen  a  kir.  váro- 
sok. De  minő  követeket  küldöttek  ekkorig  rendszerint  ? 
Küldöttek  jogtudósokat  —  magyarán  szólva  verhóczis- 
tákat  ~-  minőknek  (Isten  panaszképen  ne  vegye)  külön- 
ben is  tán  szerfölött  bővében  vagyunk.  Nekünk  leg- 
alább, meg  kell  vallanunk,  hogy  a  fájdalomnak  esj  bizo- 
nyos neme  borsódzott  végig  tagjainkon,  midőn  új  tör- 
vényjavaslatoknál, hol  nem  sérelemorvoslásról,  hanem 
arról  van  szó :  mi  szabály  hozassék  jövendőre  ?  igen 
gyakran  hallók  ellenvettetni,  hogy  e  s  ama  szabály  nem 
hozható,  mert.  Verbőcziben  írva  más  vagyon  ;  mintha 
mondanák  :  hogy  a  napnak  kell  a  föld  körül  forogni  ; 
mert  írva  van,  hogy  Jozsue  annak  kiálta  »Megállj«-t  !  ! 
A  verbőczisták  seregén  kivül  küldöttek  még  a  kir.  váro- 
sok követül  nem  jogtudósokat  bár,  de  mégis  városi  tiszt- 
viselőket (s  ez  igen  természetes,  mert  tisztviselők  testü- 
lete s  nem  a  város  küldött)  kik  —  miként  a  választási 
jog  kiterjesztésének  kérdésében  láttuk  —  saját  testü- 
letük hatalmát  ellentétben  képzelek  a  polgárság  szabad- 
ságával s  veszteségöknek  tárták  mindazt,  mit  a  polgár- 
ság jogban,  politikai  befolyásban  nyer.  És  —  ismét  el- 
ismerjük, hogy  vannak  kivételek  —  ez  annyira  igaz, 
miszerint  alaposan  véljük  mondhatni,  hogy  a  polgárság 
órdekeit  legújabb  időben  talán  még  inkább  képviselek 
a  vármegyei  követek,  mint  a  városiak.  Pedig  állítani 
merjük,  hogy  habár  elrendeztetik  is  a  városok  belszer- 
kezete,  de  a  nélkül  rendeztetik  el,  hogy  a  polgárság  a  köz- 
dolgokbani  befolyáshoz  közelebb  vitetnék,  ezen  követ- 
küldési viszony  még  igen  sokáig  a  régi  marad,  nemcsak 
azért,  mivel  a  városi  tanács  ha  egyedül  intézendi  a  köz- 
"dolgokat,  bizonynyal  a  választásokra  is  túlnyomó  befo- 
lyását fenntartandja  ;  hanem  azért  is,  mivel  teljességgel 
nem  leszen  mód  és  alkalom,  hol  a  tanácsi  testületeken 
kivül  álló  férfiak,  épp  azok,  kik  a  financziális,  kereskedési 

és  industriális  érdekek  hathatós  képviseletére  kitimőleg' 
alkalmatosak,  képességöket  s  parlamentáris  tehetségeket 
megismertessék  s  megismertetve  polgártársaik  bizodalmát 
megnyerhessék.  Pedig  ép  azon  elem  az,  melynek  az 
országgyűlésen  hathatós  feltűnését  n  kor  igényei  napon- 
kint sürgetőbben  követelik.  Azonban  tegyük  fel  az  alig 
valószínűt,  higyük,  hogy  kiterjesztetvén  a  választási  jog, 
a  polgárság  ép  olyan  városi  férfiakat  fogna  ország- 
gyűlésre küldeni,  minőkre  részökről  a  honnak  szüksége 
volna  :  hol  vegyék  a  mostani,  bárha  javított  rendszer 
mellett  ezen  férfiakat  ?  Hiában,  Uraim  !  arra,  hogy  valaki 
a  nemzet  törvényhozó  tanácsában  becsülettel  részt  ve- 
gyen, politikai  képzettség  kell,  melyet  valamint  iskolák- 
ban nem  tanulhatni,  úgy  a  kereskedői  írószobában,  a 
gyárak  gépei  között,  vagy  a  pénz  váltóasztal  mögött- 
nem  szerezhetni.  Ennek  egyedüli  iskolája  tettleges  rész- 
vét a  közdolgok  iránti  tanácskozásban,  melynek  hiányát 
semmi,  de  semmi  ki  nem  pótolja.  És  ime  az  egyik  tol- 
dalék-ok, mely  az  általunk  javaslott  képviselő  polgár- 
gyűlések behozatalát  támogatja.  Ezek  nélkül  minálunk, 
hol  sem  különböző  néposztályoknak  polgári  foglalatos- 
ságbani  összevegy ülése,  sem  a  szabad  sajtónak  egy  álta- 
lánosan eltérj  edett  közös  nemzetiség  melletti  roppant 
hatása,  sem  a  politikai  clubbok,  sem  a  népgyűlekezetek, 
sem  egy  századokon  át  fejlődő  s  minden  institutiók  által 
támogatott  általános  politikai  nagykorúság  (miként 
mindez  Angliában  megvan)  előkészítő  hatással  még 
nem  voltak,  nálunk  —  mondom  —  polgárgyűlések  nél- 
kül a  városok  még  soká  nem  lesznek  képesek  ország- 
gyűléseinken az.on  polczot  elfoglalni,  mely  a  köznemzeti 
felvirágzás  végett  rendeltetésükben  feküszik. 

De  tulajdon  azon  politikai  nevelést,  melyet  a  pol- 
gárság sajátlagos  helyzetünkben  csak  polgárgyülések  által 
érhet  el,  javasolja  még  a  nemzetiség,  a  liberalismus  s. 
a  polgárméltóság  tekintete.  Nemzetiség  és  alkotmányos- 
ság e  nép  életíorgásának  két  gönczöle.  Mi  nemcsak  sza- 
badok, hanem  szabad  magyarok  akarunk  lenni.  Elvesz- 
hetünk, de  magyarok  lenni  meg  nem  szűnhetünk.  Máa 
részről  e  honban  alkotmánynak  kell  mindig  uralkodni 

s  a  magyar  —  hiszünk  Istenben  —  sohasem  jövend 
azon  helyzetbe,  hogy  szabadságát  szolgasággal  váltsa  föl. 
Ha  hát  lételünknek  ama  két  szóban  van  föltétele  :  tör- 
ténnék bár,  hogy  e  honban  a  magánélet  minden  viszo- 
nyaiban minden  ajakról  magyar  szó  zengjen,  a  mi  hihe- 
tőleg történni  sohasem  fog,  ez  még  az  alkotmányosság 
érdekét  nem  fedezné.  (Nézzetek  délfelé,  amott  van  Itália, 

egészen  olasz  s  mégis a  fájdalom  hazája  !  miként 

Dante  szól.) Közélet  kell  a  magyarnak,  hogy  sza- 
bad legyen  s  a  közéletben  magyar  nyelv,  hogy  a  szabad 
nép  magyar  legyen.  Egymásra  kell  e  kettőnek  hatni 
kölcsönösen.  Azért  hát  polgárgyülést.  Uraim !  a  polgá- 
roknak, hogy  közéletet  élhessenek  s  a  magyar  nyelvet 
a  közélet  eszközéül,  hogy  magyarokká  lehessenek.  Hatni 
fog  ez  gyorsabban,  hathatósabban,  mint  más  akármi ; 
annál  hathatósabban  pedig,  mivel  jogszerű  és  könnyen 
és  hamar  kivihető  ;  mert  tulságnak,  kényszerítésnek  még 
az  ellenséges  fanatismus  sem  keresztelheti,  míg  a  magá- 
nyos élet  nyelv  dolgában  kényszerítést  nem  tűr,  mi  ha 
jogtalan  nem  volna  is,  nehezen  volna  kivihető.  Aztán 
a  liberalismust  említők.  Isten  látja  lelkünket,  legjobb 
véleménynyel  vagyunk  a  magyar  aristocratia  felől  s  a 
mint  magunkban,  kiket  a  véletlen  szintúgy  ezen  nép- 
osztály tagjává  tőn,  teljes  készséget  érzünk  mindenben 
igazságosnak  lenni  a  nép  iránt,  úgy  hasonlót  teszünk 
föl  más  akárkiről,  hasonlót  tudunk  igen  sokakról ;  sőt  — 
a  mint  már  máskor  is  mondók  —  midőn  a  sejtelem 
óráiban  nemzetünk  jövendője  iránt  táplált  vágyainkat 
az  ihletés  megtestesíti,  nem  úgy  áll  előttünk  Mai»yar- 
ország  képe,  mint  a  hol  aristocratia  teljességgel  nincs, 
hanem  úgy,  mint  melynek  aristocratia]  a  a  nép  érdekei- 
vel együvé  forrva,  vezérli  a  nemzetet  jog,  jólét. és  sza- 
badság közös  mezején  ;  azonban  férfias  őszinteséggel  meg 
kell  vallanunk,  miképen  ezen  hit  s  remény  keblünkben 
csak  azon  épül,  hogy  nemzetünk  jövendőjének  tényezői 
közé  más  elemeket  is  beszámítottunk,  mint  csupán  csak 
az  aristocratiát ;  s  a  mint  tömérdek  sok  jót  várunk  tőle, 
a  befolyásának  tehetőségét  erkölcsi  erőre,  értelmiséggel 
párosult  humanitásra,  lángoló  hazafiságra  s  polgári  eré- 

nyékre,  nem  pedig  monopóliumokra  alapítandja  :  úgy 
tömérdek  rossztól  félnénk,  liahogy  e  nemzet  sorsának 
intézésében  mindig  egyedüliségét  követelne.  Pedig  —  mi 
türés-tagadás  —  bármi  magasztos  egyéniségeket  tisztel- 
jünk is  a  magyar  aristocratia  soraiban,  általában  véve 
mégis  igaz,  hogy  az  aristocratiának  összes  testületi  szel- 
lemében valami  kizárólagos,  valami,  egyedüliségét  köve- 
telő mindig  s  mindenütt  van  ;  ettől  pedig  magától  a  libe- 
ralismus  üdvét  várni  kissé  mégis  csak  merészL  hiedelem. 
Ezen  testületi  szellemet  egyes  tagok  félisteni  resignatiója 
sem  képes  paralyzálni ;  olyan  az,  mint  a  fátum  :  ragad 
magával  vagy  elsodor.  És  vannak  időszakok,  vannak 
körülménycsoportozatok,  midőn  —  egy  német  író  mon- 
dása szerint  —  az  aristocraticus  testületi  szellem  érzi  a 
szükséget,  hogy  a  liberalismussal  balkézrőli  házasságra 
kell  lépnie  ;  de  megmarad  keblében  hallgatólag  a  vágy 
s  az  irány,  hogy  ezen  »mesalliance«  által  jogot  érdem- 
lend  ki,  testületének  országlását  újra  s  korszerűbb  idom- 
ban tartósan  megalapítani.  Liberálisnak  mutatkozik 
tehát,  de  liberális  csak  a  végett,  hogy  az  aristocratiát 
a  közállomány  irányábani  viszonyaiban  szép  móddal 
regenerálja.  E  sorok,  önkeblünk  után  ítélve,  hiszszük,  a 
magyar  aristocratiára  nem  illenek ;  azonban  ha  szét- 
tekintünk az  időnek  jelei  közt  és  megemlékezünk  miként 
eddig  a  kenyértörés  jegét  még  csak  parton  állva  fél- 
lábbal próbálgatok,  a  tények  kora  még  csak  elkövet- 
kezendik,  lehetetlen  sóvár  kebellel  nem  óhajtanunk,  hogy 
nőjön,  erősödjék,  színpadra  lépjen  más  elem  is  s  a  nemes- 
ség ne  legyen  minden  mindenben.  Hol  kell  pedig  keres- 
nünk e  másik  elemet  a  békés  haladás  szelíd  ösvényén 
legközelebb  ?  A  polgárságban,  mert  ez  már  alkotmányos 
osztály.  Azért  hát  politikai  nevelést  s  e  végett  polgár- 
gyűlést,  uraim  !  a  polgároknak  !  Lehetetlen  itt  a  polgár- 
méltóság tekintetét  is  nem  említenünk.  Mérjünk  másokat 
minmagunk  után.  Ki  az,  a  jobbak  között,  kiben  az  ön- 
érzet szűz  lángja  ég,  mely  ösztönt  ád,  nem  csúszni  por- 
ban a  férgekkel,  ki  az  a  jobbak  között,  kinek  vágyait 
az  anyagi  érdek- vadászat  puszta  állatisága  kielégítné  ? 
Mily   kedves   gyönyörrel,    pedig   nemes   gyönyörrel   da- 

gasztja  nekünk,  kik  nemesekké,  születtünk,  keblünket 
azon  gondolat,  hogy  szerény  magános  helyzetünkben, 
független  önállásunknak  eladása  nélkül  is,  módunk  van 
részt  venni  a  közös  hazának  közdolgaiban.  —  Higyük  el, 
uraim  !  ezen  nemes  önérzet  utáni  vágy  más  keblekben 
is  ég ;  higyük  el,  hogy  másnak  sem  elég  pusztán  jól- 
lakni s  örökké  pénzt,  mindig  csak  pénzt  hajhászni ; 
hogy  más  is  érzi  a  »polgár<'  név  magasztos  méltóságát. 
Adjunk  neki  módot,  adjunk  neki  alkalmat,  hogy  legyen, 
minő  lenni  szeretne  ;  óvjuk  meg  a  hont,  hogy  válasz- 
tott fiai  közt  is  legyenek,  kik  irigy  szemmel  tekintsék 
mások  jogát ;  ez  irigység  keserűséget  növeszt  s  a  keserű- 
ség gyümölcse  fanyar  Ízléssel  száll  a  hazára  ;  óvjuk  meg 
azt,  hogy  polgár  gyermeke  ne  legyen  kénytelen  sorsát 
lealacsonyítottnak  tekinteni,  mivelhogy,  ha  csak  ön- 
magát s  eredetét  gyáván  megtagadva,  pergamentlevelet 
nem  szerez,  kirekesztve  kénytelen  magát  érezni  a  köz- 
ügyek iránti  részvét  tehetségéből,  melyre  keblének  istene 
a  polgárméltóság  nemes  érzetével  ösztönözi.  Adjunk  a 
polgárságnak  képviselők  általi  nyilvános  polgárgy ülé- 
seket !  ! 

Kinevezések.*) 

Huszonhét  éve  már,  mióta  hol  a  protocoUaris 
diplomatiai  nyujtogatásai,  hol  az  áldozatokban  kifá- 
radott  népek  pihenő  hajlama,  hol  a  kölcsönös  félelem, 
hol  pedig  a  >yparva  sapientia  regitur  mundus«  melletti 
szerencsés  véletlen  conjuncturácskák  a  világbékét  álta- 
lános európai  gyulamlástól  megóvták  ;  és  a  béke  napjá- 
nak éltető  melegében  az  anyagi  érdekek  mezején  egy 
közönséges  iramlás  keletkezett  a  jólét  felé,  miközben 
egyes  roppant  jellemek  nem  emelkedének  ugyan  ki  a 
tömegből  óriásilag,  mert  ilyeket  csak  viharok  idéznek 
elő,  hanem  az  egész  európai  embertömeg,  mint  fürge 
hangyacsoport,  szapora  léptekkel  ment  rendeltetésének 


*)  Az   1842-iki  oPesti  Hírlap*   167-ik:  számából.  K.  F. 

egy  újabb  phasisa  felé.  Azonban  jeleket  látunk  föltüne- 
dezni a  politikai  láthatáron,  melyek  időváltozás  közel- 
gésére  mutatnak.  Francziaországban  egy  szerencsétlen 
kikocsizás  tizeiikét  évek  nehéz  munkájának  gyümölcsét, 
az  új  dynastia  állandóságát  hozza  kétségbe  s  a  párt- 
szenvedélyek tüzére  olajat  önt ;  Angolhonban  a  socialis 
köteléket  megszaggatással  fenyegető  irtózatos  népinség 
oly  crisisközeledést  hagy  gyanítani,  melynek  hatalmát 
aprólékos  foltozgatásokkal  sem  whig,  sem  tory  meg  nem 
kérleli.  Ez  események  nagyon  fontosak.  A  mit  Spanyol- 
honban évek  óta  látunk  történni,  nevezetes  lánczszem 
minden  bizonynyal  az  emberiség,  szabadság  s  polgári 
viszonyok  történetében,  de  inkább  időnek  gyümölcse, 
inkább  következmény,  hogysem  ok  volna  s  azért  a  hosszú 
béke  folytában  szövetkezett  európai  népviszonyokat 
közvetlenül  meg  nem  zavara.  De  ha  Frankhonban  az 
Orleansidák  királyi  széke  ingásnak  indul,  ha  Angolhon 
óriási  státusépítménye  alatt  a  rég  forrongó  vulkán  kitör  : 
vihar  üvöltend  keresztül  Európa  minden  szögletén. 
S  ha  ez  valószínű,  ha  csak  lehető  :  az  idő  komolyan  int, 
hogy  a  nemzet  házi  dolgait  ne  késsék  rendbehozni  s 
felejtse  már  egyszer  aprólékos  békaegérharcz-érdekeit, 
miszerint  minmagunkkal  rendben  lévén,  nyugodt  erővel 
nézhessünk  elibe  a  jövendő  hozományának. 

De  az  angolhoni  események  ránk  nézve  még  egy 
más  szempontból  is  nagyon  érdekesek.  Szegények  va- 
gyunk, a  pénz  szűke  közöttünk  naponkint  nagyobb  és 
nagyobb  mértékben  érezhető,  nemzeti  hitelrendszerünk- 
ben s  nyerstermékeink  belfogyasztási  árviszonyaiban 
folytonosan  a  legszomorúbb  fluctuatióknak  vagyunk 
kitéve,  úgy  hogy  egy  évben  termékeinknek  csaknem 
semmi  ára  sincs,  más  évben  népünk  az  éhenhalás  kínai- 
val küzd,  tömérdek  productív  erők,  melyek  nyerstermé- 
keink becsét  sokszorozhatnák,  gyümölcstelen  szunnya- 

dásban  veszteglenek,  külföld  iránti  tartozásunk  pedig 
naponta  nő  s  így  habár  földünk  kimeríthetetlen  kincsei- 
nél fogva  egy  általános  bukás  örvényszélén  nem  állunk 
is,  de  legalább  a  nemzeti  közjólét  s  vagyonosság  kifejlő- 
dése kellő  arányban  kétségkívül  nem  növekedik.  Mind- 
ezen és  száz  meg  száz  egyéb  okoknál  fogva,  melyek  közt 
a  német  vámszövetségi  státusoknak  nemzetileg  védett 
műipar  általi  szembetűnő  gyarapodása,  mint  gyakorla- 
tilag vonzó  példa  nem  utolsó  helyen  áll,  úgy  látszik, 
bizonyos  tenni  akarás  szelleme  kezd  a  nemzeten  szét- 
terjedni, mely  egy  honi  műipar  előidézését  s  lassankint 
a  külföldi  szorgalom  vontató  kötelékérőli  leszabadulá- 
sunkat  veszi  irányul.  És  épen  most,  midőn  az  alig  kelet- 
kező gyermekszellemnek  minden  oldalról  biztató  dajká- 
latra  volna  szüksége,  előáll  Anglia  gyáriparos  kerületei- 
ben az  általános  népinség  ;  az  éhenhalással  küzdő  nép, 
mint  féket  szakított  szilaj  ló,  elveszti  tiszteletét  a  tulaj- 
doni jog  s  a  társadalmi  viszonyok  iránt  és  nomád  csor- 
dákba csoportozva  jár  erőszakkal  fel  és  alá,  megrohanja 
a  kerteket  élelemért,  sőt  mint  ellenséges  tábor  pénzt  is 
requirál,  szóval :  a  minden  fenyítéket  gúnyoló  éhség 
hatalmától  űzetve,  a  socialis  rend  épületét  felforgatással 
fenyegeti.  És  ime,  azonnal  akadnak  emberek  közöttünk, 
kik  a  dolog  felszínétől  'elkapatva,  a  vesztegelhetés  remé- 
nyében hosszura  vont  arczczal  imígy  kezdenek  suttogni : 
»Gyáripart  akartok  előidézni  ?  Istenért !  Óvakodjatok 
oly  proletarius  tömeget  teremteni,  melynek  létele  egyes 
roppant  gyártulajdonosok  kényétől,  vagy  szerencséjétől 
függ  ;  nézzétek  Angliát :  ő,  a  gazdag,  a  hatalmas,  azon 
ponton  áll,  hogy  a  gyáriparos  népesség  által  egész  állo- 
mánya tőben  megrázassék«  stb. 

Nálunk,  municipális  szerkezetünknél  fogva,  az  ily 
suttogások  itt-ott  könnyen  határozó  befolyásra  vergőd- 
hetnének s  azért  szükségesnek  láttuk,  a  dologról  egy-két 

nyugtató  szót  szólani.  Nem  akarunk  ugyan  mi  ezúttal 
az  angliábani  abnormitások  okainak  részletes  fejtegeté- 
seibe bocsátkozni,  idegenszerű  viszonyok  szövevényes 
tömkelege  az,  melyen  egy  napi  munkával  át  nem  eshetni ; 
annyit .  azonban  a  legfőbb  általánosságban  mondani 
merünk,  hogy  nagyon  tévedne,  ki  ezen  catastrophát, 
melynek  végeredménye  teljességgel  ki  nem  számitható, 
akár  csak  egyedül  Anglia  gabnatörvényeiből,  akár  csak 
lord  Palmerston  diplomatikai  botlásaiból,  akár  egyedül 
csak  a  német  vámszövetségből  szóval :  akárminemü 
egyes  adatból  külön  ki  vélné  magyarázhatni ;  s  azért 
nemcsak  arról  nem  kételkedünk,  hogy  oly  takarnék  is, 
nem  is«  lépésecskék,  mint  Sir  Róbert  Peel  módosított 
gabnatörvénye  s  vámtarifája,  az  angol  státustestben 
halomra  gyűlt  kóranyagon  csak  pillanatnyilag  sem  segít- 
hetnek, hanem  azt  is  hiszszük  :  töröljék  el  ma  egészen 
átokterhelt  gabnatörvényeiket,  melyek  úgy  állnak  Anglia 
történeteiben,  mint  a  földbirtokos  oligarchia  hatalmávali 
visszaélésének  szégyenoszlopa  :  a  baj  már  mégis  annyira 
nőtt,  hogy  ezen  egy  gyógyszer  által  pillanatnyilag  eny- 
hítve, engesztelve  talán,  de  gyökeresen  orvosolva  bizony- 
nyal nem  lesz  ;  mert  valóban  nem  sok  stúdiumra  van 
szükség,  hogy  átlássuk,  miként  ezen  rémületes  kórállapot 
tömérdek  státusintézkedési  aggregátumok  eredménye, 
melyeknek  állandó  egyetemes  typusa  volt :  hizlalni  a 
vadászebet  a  nyulak  rovására,  pártfogolni  a  macskákat 
az  egerek  ellenében,  szóval :  néhány  kevés  hatalmasok 
érdekének  az  egész  jóvoltát  alárendelni.  Ennélfogva  mi 
a  thesist  Angliára  nézve  így  véljük  felállíthatni :  nem 
a  gyárak  okozák  a  népinséget,  hanem  a  természetellenes 
státusállapot  az  ínségnek  annyi  kóranyagát  idézte  elő, 
miszerint  kitörésének  még  a  magas  fokra  hágott  gyáripar 
sem  volt  képes  elejét  venni.  Avagy  tegyük  föl,  hogy  nem 
volnának  gyárak  Angliában,  tegyük  föl,  teljesednék  a 

Standard  czimü  humánus  tory-lap  ördögi  óhajtása  (184L 
június  5-iki  szám),  miszerint  a  földbirtoki  érdekek  védel- 
mében azt  kivánta :  bár  Nagybritánniának  minden 
gyárai  s  manufacturális  városai  egyszerre  elsülyedné- 
nek,  kérdjük  :  több  vagy  kevesebb  kenyere,  több  vagy 
kevesebb  keresete  volna-e  ekkor  a  birtoktalan  milliók- 
nak ?  Aztán  ott  van  Irland,  a  szerencsétlen  Irland, 
annak  alig  van  gyáripara  s  kevesb  Ínséget  szenved  talán  ? 
Vagy  kevésbé  borzasztó  az  irlandi  pauperismus  képe, 
mint  Angliáé  ?  Ehhez,  úgy  hiszszük,  nem  kell  kommen- 
tár. Nézzünk  végig  Nagybritánnia  institutióin,  melyek 
minden  státusférfiu  tanulmányára  oly  igen  méltók  és 
látni  fogunk  egy  f sneketlenül  rossz  agriculturális  törvény- 
hozást, melynél  egyenesen  czélul  látszik  kitűzve  lenni, 
hogy  a  szabad  földbirtoknak  még  csak  fogalmát  is  ki- 
zárja ;  látjuk  a  pompás  parkokká  átvarázsolt  Anglia 
egész  földjét  néhány  ezer  majoresco  kezeiben,  úgy  hogy 
ezer  család  közül  egyetlenegy  van  földbirtokos  s  minden 
bérlőket,  szolgákat  együvé  véve,  az  ország  népességé- 
nek alig  egy  negyedrésze  talál  a  földbirtokos  érdekek 
körében  keresetet ;  vegyük  hozzá,  miképpen  ezen  túl 
hatalmas  casta  a  roppant  tömegnek  ellenében  oly  szere- 
tetlenül viselte  magát,  hogy  még  csak  az  olcsó  kenyér- 
vétel jóvoltából  is  tiltó  törvény  által  kizárná,  de  kegyet- 
lenül kegyelmesen  az  éhező  milliókat  nagyszerű  ala- 
mizsna-rendszerének erkölcsi  és  jellemrontó  hulladékaira 
utasította  ;  vegyük  föl  mindezt  s  kövessük  hatását  ezer- 
nyi szétágazásiban  és  meg  leszünk  győződve,  hogy  nem- 
csak a  világconjuncturák  különös  kedvezése  mellett 
magas  fokra  hágott  gyáripar  nem  teremte  e  catastrophot, 
de  sőt  sok  ideig  villámhárítóul  szolgált  ellene,  úgy  hogy 
nélküle  ezen  abnormitások  között  lehetetlen  lett  volna 
sokkal  hamarabb  ki  nem  törnie. 

Nem  tagadjuk   mi   ugyan,   hogy   azon   állapotban. 

miszerint  egész  vidékeknek  egy-két  nagy  gyártulajdonos 
nyújt  élelmet,  korántsem  találjuk  föl  a  szociális  viszo- 
nyok ideálját  és  hiszszük,  hogy  az  emberiség  előhaladá- 
sának  végetlen  ösvényén  elkövetkezendik  azon  stádium 
is,  midőn  egyes  nagy  gyárvállalkozók  helyére  a  kézmun- 
kás-osztályok filléreire  alapulandó  egyesületi  szellem 
lépend,  melynek  segítségével  a  gyármunkás  ép  úgy, 
mint  hajdan  a  kézműves,  magának  dolgozandik  ;  más- 
részről igaz,  hogy  a  pauperismus  rémarcza  naponkint 
rémítőbbé  leszen  a  vénhedő  Európában  s  e  világrész 
még  előbb-utóbb  keservesen  fog  lakolni  azon  vétkeért, 
hogy  álladalmi  szerkezetében  a  proletariusok  seregéről 
megfeledkezett.  Nem  régiben  egy  angol  lelkész  (Dundee 
táján)  vallásos  buzgalma  hevében  a  nép  füleibe  imígy 
mennydörgött :  »Templomba  járni  nincs  időtök,  de  van 
arra,  hogy  az  anti-gabnatörvény,  vagy  chartismus  utazó 
apostolait  hallgassátok  és  jogokért  ordíttok  !  Mik  a  ti 
jogaitok  ?  megmondom  nektek  —  szól  mennydörögve  — 
jogotok  a  pokol  s  az  örök  kárhozat. «  Valóban  ez  a  jám- 
bor nagyobb  igazságot  mondott,  mint  gondola.  Ez  az 
állapot  az,  melyet  Európa  nagy  részének  polgári  insti- 
tutiói  a  proletáriusoknak  osztályrészül  adtának  s  mivel 
ez  így  van,  lehetetlen,  hogy  a  természetellenes  állapot 
magát  elébb-utóbb  meg  ne  bosszulja,  hacsak  a  növe- 
kedő bajt  igazság  s  józan  politika  a  proletárius  tömeg 
érdekeinek  számbavételével  idején  korán  meg  nem  előzi ; 
annyit  azonban  bizonyosnak  hiszünk,  hogy  a  gyáripar 
ép  ezen  érdekek  számbavételének  nem  akadályaihoz, 
hanem  segítő  eszközéhez  tartozik,  mert  az  élelemkereset 
módjainak  számát  növeli. 

Alkalmazzuk  ez  elveket  egy-két  szóval  Magyar- 
országra, lm  !  a  nagy  részben  már  begyűjtött  aratás 
áldásai  épen  csak  most  engednek  kebeltágító  lélegzetet 
venni  a  szorongatott  szívnek,  melyet  télen-tavaszon  át 

az  irtózatos  népinség  s  éhenhalás  látványa  gyötört ;  mert 
borzasztó,  de  igaz,  a  szó  legteljesebb  értelmében  igaz  : 
honunkban  a  lefolyt  félévben  az  éhenhalásnak  ember- 
élet is  hullt  áldozatul.  Ámde  kérdezzük  :  több  hullott 
volna-e,  vagy  talán  ez  sem  ?  Nagyobb  volt  volna-e  az 
Ínség,  vagy  talán  kisebb,  ha  gyáraink  voltak  volna, 
melyekben  a  szűkölködők  keresetet  találhatának  ?  E  kér- 
désre —  úgy  hiszszük  —  nem  kell  felelet.  Különben  is 
azt  józanon  sem  félnünk,  sem  remélenünk  nem  lehet, 
hogy  gyáriparunk  egy  félezred  év  alatt  oly  terjedt  fokra 
hágjon,  miszerint  honunkban  jóban  mint  rosszban,  az 
angol  gyárkerületek  képmása  mutatkozzék  ;  s  ha  mégis 
valakinek  képzelgő  tehetségét  e  rém  gyötörné,  emlékezzék 
azokra,  miket  Pvlszky  Ferencz  barátunk  mondott,  t.  i. 
hogy  hazánkban  nagy  még  a  műveletlen  föld  területe,  itt 
még  a  gyárakból  elbocsátott  proletárius  gyármunkás  f  ^a 
földünket  felszahaditjuk)  élelmet  a  földmüvelésben  is  talál- 
hat s  így  a  szabad  föld  az  iparszabadság  káros  oldalától  is 
képes  megóvni.  S  itt  e  szavakban  fekszik  syllogismu- 
sunk  berekesztése.  Aggodalmat  szül  némelyitekben  a 
proletárius  állapot  képe  ?  Emlékezzetek,  hogy  honunk- 
nak is  van  tömérdek  proletáriusa  —  a  zsellérsereg  — 
melynek,  ha  földbirtoki  viszonyainkon  törvényhozásilag 
nem  javltunk,  természetesen  naponkint  szaporodni  kell. 
Honunk  s  Angolhon  közt  e  tekintetben  is  van  hasonlat, 
de  van  külöbnség  is.  A  hasonlat  az,  hogy  agriculturális 
törvényeink  mindkettőnknek  olyanok,  melyek  a  földbir- 
tokszerzés szabad  mozgalmának  s  a  kisebb  földbirtokos 
osztály  keletkezésének  útját  állják  (amazt  nálunk  az 
ősiség  s  vele  rokon  majorátus  és  incapacitás,  emezt  a 
roppant  tömegekbeni  gazdálkodást  lehetségesitő  úrbéri  vi- 
szonyok eszközlik),  az  ily  irányú  törvényhozásnak  pedig 
szükségképen  nagyszámú  proletáriusokat  kell  terem- 
teni, a  minthogy  teremtett  is  aránylag  itt,  mint  amott ; 

a  különbség  pedig  az  kettőnk  között,  hogy  ott  ezen  bal- 
irányu  törvényhozás  miatt  a  baj  már  annyira  nőtt,  mi- 
szerint még  a  virágzó  gyáripar  sem  volt  képes  rajta 
segíteni ;  nálunk  ellenben  a  gyáripar  a  mint  a  köznek 
tömérdek  hasznot  hozna,  úgy  a  proletáriusi  bajt  is  nagy 
részben  enyhítené  ;  e  mellett  azonban,  ha  palliativákkal 
nem  akarjuk  magunkat  áltatni,  itt  mint  amott  vissza 
kell  vinni  az  agriculturális  törvényhozást  azon  irányra,, 
miszerint  a  birtokszerzési  szabad  mozgalomnak  útját  ne 
állja.  E  nélkül  nincs  gyökeres  orvoslat,  nincs  üdvös- 
ség. Es  ismét  itt  vagyunk  az  ősiség  s  urhéri  váltság  esz- 
méinél. 


Eogházjavítás.*) 

»Kinek  Isten  szivet  adott,  mely  embertársainak  szen- 
vedéseinél dobogni  tud,  ki  érezve  emberi  méltóságát,  nyu- 
godtan nem  nézheti,  ha  az  hasonlójában  sértetett,  ki  vallá- 
sának szent  értelmét  fölfogá,  s  nemcsak  ajkain,  hanem 
keblében  is  hordja  azon  egyetlen  s  mindent  magába  záró 
parancsot  :  »Szeresd  felebarátodat, «  az,  látva  a  tömlöczök 
állapotát,  nyugodtan  nem  maradhata.«  E  szavakkal  kezdé 
báró  Eötvös  József  egy  év  előtt  fogházjavítási  fejezetét 
azon  védiratnak,  melylyel  a  megtámadott  »Pe.sti  Hirlap«-ot 
ész  és  szív  legnemesb  ösztönéből  ótalmazá.  Es  ha  ellenünk 
a  fogház  javítás  mellett  szót  emelőkre  százszor  meg  száz- 
szor szóratnának  is  a  gúnyolásnak  minden  nyilai,  e  sza- 
vakból mindig  tudnánk  erőt  meríteni,  hogy  a  közvélemény 
lelkesült  figyelméhez  e  tárgyat  újra  meg  újra  közelebb  hoz- 
zuk, és  a  teendők  legelsőbbjei  közzé  sorozzuk.  Ámde  tör- 
vényhozásunk előzményei  ezen  elsőség  mutogatásától  s  a 
korszerűség  igényeinek  kivívásától  annyira  feloldoz tanak, 
hogy  csodálkoznunk  kell,  miképen  akadhatott  még  a  leg- 
közelebbi napokban  is  író  magjyar  publiczistáink  között,  ki 
a  fogház  javítás  ügyének  sürgetőségét  azon  rég  elkoptatott 
declamatióval  igyekezzék  háttérbe  szorítani,  hogy  ^>szcp{\) 
börtönöket  akarunk  építeni,  miszerint  a  bűntettes  elköve- 
tett csinyja  után  jobb  hajlékba  lakjék,  mint  míg  becsü- 
letes ember  volt,  s  pedig  azoknak  rovására,  kik  semmi  bűnt 
sem    követtek    el.«    Azok    helyett,    miket    e    declamátiókar 


•)  Az   1842-iki  oPesti  Hirlap«  169-ik  számából.  K.  F. 

felelni  lehetne,  elég  legyen  az  1840-iki  országgyiilés  V-ik 
törvénj^czikkére  hivatkozni,  mely  egy  büntető  törvény- 
könyv kidolgozására  s  különösen  a  válhatlan  kapcsolatban 
levő  büntetés  javító  rendszer  behozása  iránti  vélemény- 
adásra küldöttséget  nevezett ;  és  elég  legyen  említenünk, 
hogy  ezen  országos  választmány  fontos  hivatásáéban  már 
háromnegyed  év  óta  foglalkodik.  Azt  csak  nem  gondolnók, 
hogy  kivált  most,  midőn  egy  vagy  más  törvényhatóság  a 
fogházügv  iránt  javítólag  akarván  intézkedni,  az  ország- 
gyűlésnek ama  határozata  ellenző  fegyverül  használtatik,  s 
ez  által  közhatóságaink  a  borzasztó  rossznak,  midőn  azt 
elvégre  belátták,  s  jogszerűségtől  és  emberszeretettől  lelke- 
sítve elhárítani  buzognának,  békén  tűrésére  reá  biratnak  ;  *) 
nem  gondolnók  —  mondom,  hogy  egy  poUticai  fractio  ke- 
letkezhessek, mely  az  országgyűlési  választmányozást  itt 
is,  mint  sok  egyébben,  az  elhalasztás  legsükeresb  módjává 
szeresse  törpíteni,  vagy  ha  ezt  nem  tehetné,  legalább  az  el 
nem  háríthatót  már  keletkezésében  depopularizálni  töreked- 
nék. De  volna  bár,  ki  üyest  akarjon,  a  tárgynak  jövő  or- 
szággyűléseni  föltételét  megakadályozni  képes  bizonynyal 
senki  sem  leend.  Azonban  mi  oly  nagy  fontosságot  tulaj- 
donítunk annak,  hogy  a  reform  ösvényén  minden  újabb 
lépés  a  korszerűség  meleg  érzetéből  fejlődjék  ki,  s  hogy  a 
nemzet  ne  azért  tegyen  valamit,  mivelhogy  (tetszik,  nem 
tetszik)  tennie  kell,  hanem  mert  a  szükségről,  halaszthat- 
lanságról  meg  van  győződve,  miszerint  ezen  erkölcsi  rugó 
végett  nem  tartanok  feleslegesnek  megemlíteni,  hogy  bűn- 
tető rendszerünk  haladéktalan  javítását  valóban  nemcsak 
a  józan  philantropismus,  hanem  a  legfontosabb  poütikai 
tekintetek   is   sürgetik. 

Midőn  büntetőrendszerünk,  vagyis  inkább  rendszerte- 
lenségünk, s  —  a  mi  ennek  lényeges  részét  teszi  —  foghá- 
zaink állapotja  gyakran  nemcsak  a  bűnöst,  de  még  a  csak 
vádlottat  is  oly  fokra  sülyeszti,  melyre  az  embert  még  a 
vétkesben  sem  lehet  sülyeszteni  a  nélkül,  hogy  neműnknek 
nemeslevelét  megfertőztetnők,  s  a  jog  eszméjét  gúnynyá 
ferdítnők,  midőn  itt-ott  az  embertelenséggel  határos  szigo- 
rúságot s  a  rettegtetés  komor  rendszerét  kimerítve  látjuk 


*)  Minap  füredi  utamban  megnéztem  a  Veszprém  megyei 
tömlöczöket  és  —  lehetetlen  volt  el  nem  borzadnom.  Kútforma 
lyukak,  melyeknek  öblébe  lábtón  juthatni  csak  le,  szellőjök  sincs, 
ablakuk  —  természetes  —  nem  is  lehet,  s  az  egyetlen  nyilas  —  a 
kut  szájának  mondanók  —  egy  sötét  parányi  4 — 5  lépésnyi  széles 
zárt  udvarkára  nyilik,  hová  csak  délben  fér  a  napsugár,  a  szellő 
pedig  talán  sohasem  ;  s  ez,  mint  mondják,  mégsem  legrosszabb 
tömlöcz  Magj'arhonban  !  !  !  K.  L. 

legkisebb  siker,  legkisebb  eredmény  nélkül,  és  látjuk,  miként 
népünk  műveltségi  tekintetben  századok  ótca  mozdulatlanul 
vesztegel,  erkölcsben  pedig  sülyed  naponkint  :  lehetetlen, 
hogy  szociális  állapotunk  ujjánemzésének  szükségéről  meg 
ne  győződjünk.  Nagyon  csalatkoznék,  ki  azt  gondolná,  hogy 
midőn  büntetőjogról  van  szó,  csak  néhány  útonálló,  rabló, 
tolvaj,  gyilkos  és  verekedő  büntetési  szenvedésének  szűk 
szempontjából  lehet  a  dolgot  tekinteni ;  nem  !  A  minő 
igaz,  hogy  személyekből  és  személyek  végett  áll  a  polgári 
társaság,  ép  oly  tagadhatlan,  hogy  a  büntetőrendszer,  mely 
a  személyes  bátorlét  fölött  határoz,  melynek  mérlegében 
szabadság  és  becsület,  s  minden,  minek  az  életben  becse 
van,  kérlelhetetlenül  fölméretik,  a  polgári  lét  ügyeinek  még 
akkor  is  legfontosbika  volna,  ha  hozzá  más  nagy  és  szent 
érdekek  melléktekintete  nem  csatlakoznék.  És  pedig  csat- 
lakozik. A  büntetőjogi  eszmék  phasisai  az  emberi  nem  civi- 
lisatiójának  világútjában  tájékozó  mértföldkövek  gyanánt 
állanak  ;  büntetőrendszer  által  egy  nemzet  civilisatiója 
fölött  talán  századokra  koczka  vettetik  ;  mert  az  a  nép- 
erkölcsiségnek, népjellemnek,  népnevelésnek  nem  egyedüli 
ugyan,  hanem  egyik  leghatalmasabb  factora,  s  egyszers- 
mind szögletkő  a  polgári  szabadság  épületében,  mert  ez 
teremthet,  ez  ronthat  jogállapotot.  Es  azért  reméljük,  hogy 
a  törvényhatóságok  a  halaszthatlan  szükség  és  fontosság 
ép  azon  meleg  érzetével  veendik  ez  ügyet  utasító  tárgyalás 
alá,  mely  az  ország  rendéit  lelkesítette,  midőn  a  büntető- 
rendszeri  javaslat  kidolgozására  hazánk  legjelesebb  fiai,  a 
politikai  színezetek  kitűnő  nobilitásai  közül  választottak. 
Isten  adja,  hogy  az  utasítások  készítésénél  az  ügyszeretet- 
hez alapos  ügyismeret  is  csatlakozzék,  mert  a  tárgy  a  minő 
fontos,  ép  oly  nehéz  is,  A  báli  téletek  szokásos  ereje  gör- 
csös hatalmat  űz  ember  fölött ;  mindennapi  dolog  müveit 
férfiakkal  találkozni,  kik  a  legbecsületesebb  meggyőződés- 
sel hiszik,  hogy  egy  kis  szelíd  tortura  nélkül  vétket  kisütni 
lehetetlen,  s  a  mindenható  mogyorófa  nélkül  sem  a  veréb- 
faj ki  nem  pusztítható,  sem  útonállás,  rablás  s  az  Alföld 
pusztai  népjellemével  congenialis  marhalopás  meg  nem 
gátolható  ;  s  a  ki  erre  fejét  csóválni  meri,  azt  könyörüle- 
tes mosolylyal  inpractikus  bohónak  nevezik,  fogultságuk- 
ban  észre  sem  vévén,  miként  amott  Mármarosban  a  veréb- 
faj bizony  (istennek  hála  !)  vigan  tenyészik,  mintha  ő  kapta 
volna  parancsul  a  paradicsom  ajtajánál,  hogy  »menjen  és 
szaporodj ék« ;  Alföldön  pedig  a  mindenható  mogyorófa 
ezredéves  uralkodása  mellett  lovat  és  marhát  oly  kéjel- 
mesen  elszedegetnek,  mintha  gulyátok  uratlan  volna,  miként 
egy  csoport  cserebogár.  A  balitéletnek  ezen  nemleges  aka- 
dálya mellett  van  egy  positiv  akadály  is,  az  t.  i.,  hogy  a 

büntetőjogi  törvényhozás  tömérdek  tudományos  előismere- 
tet föltételez,  mit  stúdiumul  vonni  ekkorig  nálunk  igen 
kevés  ember  tapasztalt  ingert  avagy  vonzalmat,  s  most 
nemsokára  hivatva  leszünk  a  nehéz  tárgy  fölött  határozni, 
s  határozandunk  a  nélkül,  hogy  a  közvélemény  ekkorig  föl- 
világosittathatott  volna  az  alapelvek  s  doctrina  felől,  mely  a 
büntetőtörvénykönyv  részleteiben  vezérül  szolgálandott.  Ezt 
pedig  méltányosnak,  sőt  szükségesnek  is  liittük  volna  ;  mert 
azoknak,  kiket  alkotmányunk  a  törvényhozás  részeseivé 
tőn,  bajos  leend  Ítéletet  hozni  oly  munka  fölött,  melynek 
vezértanjával  előlegesen  megbarátkozniuk  nem  lehetett,  és 
pedig  bajos  annyival  inkább,  mert  nézetünk  szerint  a  tör- 
vényhatóságoknak ez  ügybeni  utasításaikkal  szorosan  ép  a 
vezérelvek  kitűzésénél  kellene  megállapodni,  s  azoknak  a 
részletekben  következetes  keresztülvitelét  követeikre  bízva, 
szakaszonkinti  vagy  ép  stylaris  utasításra  nem  terjeszkedni, 
nemcsak  azért,  hogy  követeiket  puszta  gépekké  ne  alacso- 
nyítsák, hanem  azért  is,  mivel  különben  az  utasítások  oly 
zagyvakeverék  tömeget  képezendenek,  melybe  egységet  s 
rendszert  hozni  még  egy  istennek  sem  sikerülend  ;  pedig 
ne  felejtsük  :  rendszeres  törvénykönyvről  leszen  szó,  mely- 
nél azon  egy  szellem,  azon  egy  elvek  férfias  következetes- 
ségének kell  a  törvénykönyv  minden  betűjén  végig  lengeni. 
E  végett  pedig  távol  vagyunk  ugyan  kívánni,  hogy  a  tör- 
vény elméleti  doctrinákat  sanctionáljon,  mert  jól  tudjuk, 
hogy  a  mely  doctrina  igaz  és  való,  az  törvény  nélkül  is  az 
marad,  ellenben  tévtan  positív  dictatumok  által  igazsággá 
soha  sem  lesz  :  de  hiszszük,  hogy  a  törvényhozónak  doctri- 
nával  kell  bimia,  miszerint  rendszeres  törvénykönyvet 
alkothasson. 

Mi  a  büntető  törvényhozásról  úgy  vélekedünk,  hogy 
kor  és  nemzet  igazságos  igényeinek  meg  nem  felelhet,  hacsak 
a  nép  erkölcsi  állapot  ja  kifejezésének  nem  tekinthető,  hacsak 
a  közvéleményben  s  a  nép  erkölcsi  érzelmében  támaszt 
nem  talál.  Különben  ha  ezzel  ellentétben  van,  ha  innen 
nem  hárul  reá  az,  mit  Bentham  morális  sanctiónak  nevez, 
a  nép  vagy  nem  fogja  véteknek  tartani,  mit  a  törvényhozó 
veteknek  mond,  s  ekkor  a  társaság  mintegy  természetes 
összeesküvésben  van  a  törvény  ellen  ;  vagy  pedig  itt  mar- 
tyrságot,  amott  pedig  kéj  elmés  tápintézetet  látand  a  bün- 
tetés módjában,  fokozatában,  s  mindkét  esetben  a  törvény- 
hozás szellemi  czélja  merőben  tévesztve  van.  Ezek  szerint 
a  büntetőjognak  ép  úgy,  mint  a  státusgazdaságnak  natio- 
nalis  oldala,  igaz,  hogy  van ;  de  mindamellett  van  egy 
másik  is,  melyet  cosmopolitikusnak  nevezhetnénk,  mely  a 
jog  s  igazság  örök  és  változatlan  fogalmaiban  gyökerezvén, 
vezérelveket    ismer,    függetleneket    a    státusállapot    külön- 

böző  viszonyaitól ;  mert  lehetnek  körülménj'^ek,  miknél 
fogva  a  jog  egész  teljes  mivoltában  egyszerre  nem  való- 
sítható, de  sohasem  lehet  oly  körülmény,  melynél  fogva 
jogtalanságot  valósítni  szabad  legyen.  Ha  tehát  úgy  natio- 
nális,  mint  oosmopolitikai  tekintetben  elvekre  kellend  a 
törvénynek  épülnie :  valóban  igenis  kívánatos,  hogy  a  köz- 
vélemény amazokba  beavattassék,  mielőtt  e  fölött  hatá- 
rozand.  Ez  volt  volna  nézetünk  szerint  az  időszaki  sajtó- 
nak kiváltképeni  rendeltetése,  mert  hiszen  ép  abban  találja, 
föl  jótékony  hatásának  kulcsát,  hogy  a  napi  érdekű  kor- 
szerű tárgyakkal  foglalkodjék,  ez  által,  csak  ez  által  lehet- 
vén arra  alkalmatossá,  hogy  a  literatuiát  az  élettel  magne- 
tikus viszonyba  tegye.  A  körülmények  úgy  akarák,  hogy 
az  időszaki  sajtó  e  hivatásának  meg  ne  felelhessen,  de  épen 
mivel  meg  nem  felelhetett,  s  ép  e  miatt  a  közvélemény  e 
fontos  ügybeni  határozásra  előkészítve  még  épen  nincs,, 
kettős  üdvözlettel  fogadunk  mindent,  a  mi  e  mélyen  érzett 
hiány  pótolására  van  intézve.  Ilyen  a  h.  Eötvös  József  é» 
Lukács  Móricz  által  legújabban  kiadott  »Fogházjavitás«^ 
mire  nézve  nem  lehet  nem  óhajtanunk,  hogy  az  Szemére 
Bertalannak  még  1838-ban  kiadott  ^> Javító  fogház  tervé«-Yel 
egyetemben  az  utasítások  előkészítésére  megbízott  megyei 
választmányok  által  szorosan  egybevetve  megfontol tassék. 
Hogy  a  két  munka  véleményben  különbözik,  már  csak  a 
czím  is  sejdítteti.  Szemere  javító  fogházat  javasol,  mintha 
mondaná,  hogy  a  büntetés  főbb  czélja  javítás.  B.  Eötvös- 
és  Lukács  pedig  fogház  javításról  szólanak,  s  a  büntetés 
egész  czéljának  a  javítást  nemcsak  el  nem  ismerik,  sőt 
hibának  tartanák,  hahogy  a  közállomány  egyik  legneveze- 
tesebb működésének  —  a  büntető  jognak  oly  czélt  tűzne 
ki,  mely  többnyire  elérhetlen,  s  ha  eléretnék  is,  a  polgári 
társaság  főbb  feladását,  a  közbátorság  fenntartását  nem 
eszközölné,  minthogy  a  javítás  megóvhat  azon  egy  ember 
új  bűneitől,  ki  bűntettetek,  hogy  javuljon  :  de  nem  teheti,, 
hogy  más  valaki  hasonló  bűn  elkövetésétől  visszatartóz- 
tassék.  Ök  tehát  a  büntetés  czéljának  társaság  fennállá- 
sára szükséges  közbátorság  biztosítását  veszik  föl,  s  míg 
Szemere  határozottan  a  magányrendszer  mellett  szólal  föl, 
a  Fogházjavítás  szerzői  a  hallgató  rendszernek  adnak  első- 
séget :  így  hát  e  kérdésben  is  nekünk  azon  szerencse  jutott, 
hogy  köztiszteletben  álló  notabilitások  által  látnók  saját- 
lagos körülményeink  szempontjából  megvitatva  a  két  rend- 
szer közti  elsőbbség  nehéz  kérdését,  mely  iránt  a  tudományos 
világban  Európa  szerte  annyi  vita  folyt.  Szemere  mellett 
több  s  nyomatékosabb  tekintélyek  szólanak  ;  azonban 
mivel  idézett  röpirata  csak  mint  egy  alkalmi  dolgozat  volt, 
reméljük,  ösztönt  érzend  b.  Eötvös  és  Ljukács  uraknak  rend- 

«zeresebben,  kimerítőbben  s  az  övéhez  hasonló  tárgyszere- 
tettel dolgozott  munkája  ellenében  a  magán vrendszer  mel- 
lett még  egyszer  felszólalni,  és  pedig  különös  tekintettel 
népünk  jellemére  s  erkölcsi  vonzalmaira,  miután  abban 
velünlí  s  a  Fogházjavítás  szerzőivel  bizonyosan  egyetértend, 
hogy  az.  mit  mi  fölebb  a  büntetőjog  nationalis  oldalának 
nevezénk,  a  törvényhozástól  oly  nagy  figyelmet  igényel, 
s  a  végeredményében  csakugyan  tisztán  gyakorlati  kérdés 
pusztán  és  egyedül  elméleti  doctrinák  szempontjából  any- 
nyira  el  nem  határozhatók,  miszerint  abból,  hogy  egyik 
vagy  másik  rendszer  itt  vagy  amott  jobbnak,  czélszerübb- 
nek  mutatkozott,  még  egyáltalában  nem  következik,  hogy 
minálunk  is.  népünk  jellemsajátságai  mellett,  hasonlón 
czélszerünek  mutatkozandik,  kivált  miután  a  dolog  még 
sokkal  újabb,  hogysem  egyik  vagy  másik  rendszer  mellett  a 
világnak  bármely  részéből  hosszas  tapasztalás  tehetne  bizony- 
ságot. A  mi  minket  illet  :  addig  is,  míg  Szemére  barátunk 
várva  várt  munkáját  olvashatnók,  nem  kétségeskedünk 
■oda  nyilatkozni,  hogy  pusztán  elméleti  szempontból  szól- 
ván, azon  két  körülmény,  miszerint  a  hallgató  rendszer 
fogház  disciplinája  bot,  korbács  nélkül  fönn  nem  tartható, 
a  munkát  pedig  (a  legnagyobb  áldást,  mit  Isten  embernek 
adhatott)  átok  s  büntetés  színében  tünteti  föl,  a  magány- 
rendszer pártolásához  vonz  ;  ellenben  azt,  hogy  míg  a  két 
rendszer  közti  választás  eredménye  minden  esetre  proble- 
matikus, másrészről  a  hallgató-rendszer  bizonyosan  sokkal 
olcsóbb,  fájdalom  !  lehetetlen  minálunk  (!!)  nyomadékos 
körülménynek  el  nem  ismernünk.  Egyébiránt  kettő  van, 
mire  nézve  mind  a  két  vélemény  pártolói  alkalmasint  egyet- 
értendnek  ;  egyik  az  :  hogy  akármelyik  fogadtatik  el  fog- 
házaink mostani  állapotjához  képest,  minden  esetre  meg- 
becsülhetlen  javítás  leend  ;  másik  az,  hogy  a  hallgató  rend- 
szer a  még  el  nem  ítélt  vádlottakra  s  a  kevés  ideji  fogságra 
Ítélt  kisebb  vétségüekre  semmiesetre  sem  alkalmazhatók  ; 
s  így  csak  azon  központosított  kerületi  nagy  fogházakról 
lehet  még  szó,  melyeknek  a  nagyobb  vétségüek  számára 
felállítását  új  büntető  rendszerünk  alkalmasint  behozandja; 
ezekre  nézve  pedig  meg  kell  vallanunk,  hogy  miután  ezen 
nagy  és  költséges  börtönöknek  országszerte  kellő  számbani 
felépítése  egyszerre,  egy  időben  financiális  szempontból 
nem  igen  várható,  mi  legtanácsosabbnak  vélnők,  ha  ezen 
kénytelen  késedelem  némi  kis  gyakorlati  tapasztalás  szer- 
zésre fordíttatnék,  s  a  legelőbb  építendő  két  nagy  fogház 
egyike  a  magány-,  másilia  a  hallgató  rendszerhez  idomít- 
tatnék ;  mert  annyit  tagadni  csakugyan  lehetetlen,  hogy  azt, 
minő  hatással  leend  egyik  vagy  másik  rendszer  hazánknak 
nyelvben,  jellemben,  szokásban,  erkölcsben  végetlenül  szerte 

ágazó  zagyva  népességére,  sem  a  legtisztább  elméleti  tan- 
szabályokból, sem  más  nemzetek  néhány  évi  tapasztalásá- 
ból   nem    lehet    előre    biztosan   kiszámítani. 


Majorátusok.*) 

Az  ősiség  erei  birtokjogállapotunk  egész  testén  elany- 
nyira  szerteágaznak,  hogy  (s  e  szavakra  nemcsak  figyelmet, 
hanem  emlékezetet  is  óhajtanánk  nyerni  a  közönségnél)  ha 
majd  az  ősiség  tárgya  országgyűlésünkön  napirendre  jő, 
s  eltörlése  akár  egész  terjedelmében,  akár  pedig  csak  egyes 
ágaira  nézve  elvileg  elfogadtatik  :  nézetünk  szerint  mulhat- 
lanul  szükséges  leend  törvényeinket  választmányilag  átné- 
zetni, s  azoknak  szerteszórt  egyes  szabályait  az  eltörlés 
elvével  egységbe  hozni ;  különben  tömérdek  zavar,  habozás, 
összeütközés,  anomália  következhetnék.  Ez  ily  munka 
levén,  távolról  sem  juthat  eszünkbe,  az  ősiség  kérdésének 
részleteit,  ezernyi  elágazásukban,  hirlap  utján  rendszeres 
szabatossággal  kimeríteni.  Azonban  mégis,  úgy  hiszszük, 
vannak  némely  főelvek,  hírlapokban  is  megvitathatok,  mik 
a  tömkeleges  mezőn  tájékozó  pontokul  szolgálhatnak.  És  e 
tengely  körül  forgandnak  e  tárgyban  a  mi  csekély  elmél- 
kedéseink  is. 

Mindenekelőtt  meg  kell  vallanunk,  nagyon  óhajtanok, 
hogy  véleményeinkben  mindig  combinált  meggyőződés,  divat 
pedig  sohase  határozna,  különben  intézkedéseinkben  hiány- 
zandik  azon  erős  szilárd  alap,  melyek  alkotmányos  törvény- 
hozásban csak  a  kellékek  azon  érzete,  csak  azon  önkénjrtes 
fejlemény  adhat,  melyről  mondani  szoktuk,  hogy  elv-kér- 
dések a  népek  mellében  oldatnak  meg.  Most  ez  nálunk 
még  nem  mindig  s  nem  mindenütt  vagyon  így  ;  s  van,  a  ki 
az  ősiség  eltörlését  hangoztatja  ajkain,  van  ki  fenntartásáért 
buzog  szenvedélyesen,  a  nélkül,  hogy  egyik  vagy  másik 
valaha  számot  adott  volna  magának,  tulajdonképen  mi 
czél  az,  melyet  az  ősiség  eltörlésével  vagy  fentartásával 
megközelítni  akar  ?  Nekünk  úgy  látszik,  hogy  ha  őszintén, 
kölcsönös  türelemmel  s  jóakarattal  számot  adunk  egymás- 
nak,   haladni    vagy     maradni     akarásunk    tulaj  donképeni 


0  Az   1842-iki  »Pesti  Hirlap «  172-ik  számából.  K.  F. 

czéljairól,  sok  ingerültség  lesimulhatand,  sok  ellenkezés 
összeolvadand,  mely  különben  a  vállhoz  váll  vetést  aka- 
dályozá. 

E  szempontból  indulva,  adjunk  mindenek  előtt  számot 
magunknak  birtokjogi  állapotunkról  :  kérdjük  tehát,  elmond- 
hatja-e a  magyar  nemes,  hogy  ö  nemesi  fekvő  birtokának 
valóságos  szabad  tulajdonosa  ?  Felelet  :  teljességgel  nem  ; 
minden  nemesi  birtoknak  örökös  valóságos  tulajdonosa  a 
korona,  ideiglenes  tulajdonosai  a  családok  ;  azok  ellenben, 
kiknek  valamely  jószág  épen  birtokukban  van,  annak  csu- 
pán csak  haszonvevői,  a  tulajdoni  jog  ideiglenes  képviselői ; 
kik  azonban  vagy  biztos  állandó  joggal  nem  bírnak  a  fiscus 
vagy  a  fiscust  jogilag  képviselő  család  ellenében  ;  vagy  pedig 
rendelkezhetési  joggal  nem  bimak  saját  nemzetségök  elle- 
nében. Kérdjük  másodszor  :  mi  ezen  állapot  kikerülhetetlen 
következménye  ?  Az,  hogy  a  nemesi  birtok  Magyarország- 
ban vagy  nem  szabad,  habár  állandó  s  biztos  is  (mint  a  tős- 
gyökeres jogú  ősi  birtok,  majorátusok  stb.)  vagy  szabad 
ugyan,  de  nem  biztos  (mint  minden  szerzemény  a  szerzemé- 
nyes  kezei  között),  vagy  7iem  biztos  és  még  sem  szabad  (mint 
az  ingatag  jogú,  de  mégis  osztály  által  már  ősivé  vált  minden 
birtok).  E  három  categoria  pedig  gyakran  annyira  össze 
van  bonyolitva,  hogy  tulajdon  azon  egy  birtok,  egy  ember 
iránti  viszonyában  az  egyik,  más  irántiban  a  másik  vagy 
harmadik  osztályba  tartozik  ;  minélfogva  bizon  elmondhat- 
juk, hogy  Magyarországon  nincs  nemesi  ingatlan  vagyon, 
melynek  birtokosa  joggal  mondhatná,  hogy  annak  szabad 
és  biztos  tulajdonosa.  Más  szóval,  nálunk  nemesi  birtokaink- 
ból a  szabad  tulajdon  eszméje  számkivetve  van.  Mi  legyen 
más  részről  ezen  állapotnak  természetes  következménye, 
mennyire  kikerülhetetlen,  hogy  ily  birtokviszonyok  a  köz 
nemzeti  hitelnek,  köz  vagyonosság  eszméjét  is  kizárják,  s  az 
embert,  a  polgárt  a  lelketlen  föld  rabszolgájává  alacso- 
nyítják —  mind  ezt  nem  szükség  fejtegetnünk.  És  ha  már 
most  harmadik  kérdésül  azt  áUitván  fel,  mi  legyen  oka  ezen 
boldogtalan  állapotnak?  Kétkedés  nélkül  mindnyájan  azt 
felelendjük,  hogy  az  ősiség  :  önkényt  következik  a  felelet, 
azon  negyedik  kérdésre  is  :  hogy  mi  végre  akarjuk  az  ősi- 
ségét eltörölni  ?  Ez  óhajtott  eltörlésnek  t.  i.  más  czélja  egy- 

általában  nincs,  s  nem  is  lehet,  mint  az,  hogy  a  magyar 
nemesi  birtokot  szabaddá  és  biztossá,  vagyis  hogy  a  magyar 
nemest  vagyonának  szabad  tulajdonosává  tegyük. 

Ekként  a  czéllal  tisztába  jővén,  a  ki  velünk  e  tételek- 
ben egyetért,  következetesen  egyet  kell  abban  is  értenie, 
hogy  önmystificatio,  öncsalás,  közromlás  volna,  oly  lépé- 
seket tennünk,  miknél  fogva  itt  a  földet  szabaddá  tennők, 
csak  azért,  hogy  más  kezek  közé  kerülhessen,  hol  szabad- 
ságát örökre  elvesztendi,  vagy  itt  biztos  tulajdonná  tegyük 
csak  azért,  hogy  más  kezekben  bizonytalanná  váljék.  Sza- 
bad commerciumra,  szabad  kézen  forgásra  kell  a  magyar 
nemes  birtokát  képesíteni,  különben  a  föld  szabad  nem  leszen; 
és  állandó  biztosságot  kell  a  szabad  commerciumban  szer- 
zett birtoknak  adni,  különben  a  magyar  birtokának  tulaj- 
donosa   sohasem    leszen. 

És  ime  felállítok  a  tájékozó  elveket,  melyeknek  crite- 
riumul  kell  e  dologban  szolgálniok,  s  ez  leszen  a  mérték, 
melylyel  minden  gondolatot  megmérendünk,  hogy  köny- 
nyüségét    vagy    súly  teljességét    megítélhessük. 

És  e  vezérlő  criteriummal  szemeink  előtt  állítjuk  fel 
czáfolattól  nem  retteghető  axióma  gyanánt  azt,  hogy  ha 
ősiség  eltörléséről  van  szó,  a  hitrebizottságokat  (majorátuso- 
kat, senioratusokat)  jövendőre  megengedni  teljes  lehetetlen- 
ség. Eltörölni  az  ősiségét,  de  megengedni  majorátusok  ala- 
pítását, nem  előlépés  volna,  hanem  hátralépés.  Mit  az  ősiség 
ekkorig  a  birtok  szabad  commerciumából  fölemészteni  képes 
nem  vala,  azt  jövendőben  az  ősiségi  törvények  fékétől 
megszabadult  fidei-commissum  emésztené  föl.  A  mely  részét 
a  közép-  s  köznemességnek  még  az  ősiség  mindekkorig 
semmivé  tenni  nem  bírta  (pedig  bizony  nagy  részét  semmivé 
tette)  azt  az  ősiség  eltörlésével  fennhagy andott  majorátus- 
alapítási  jog  okvetlenül  semmivé  tenné,  s  a  nemességet  a 
magyar  nemzet  erejének  eme  magkövét,  a  helyett,  hogy 
birtokában  szabadsággal  s  tulajdonossággal  ruházná  fel,  a 
már  különben  is  szerfölött  számos  proletariusok  sorába 
sülyesztené. 

Sem  szándékunk,  sem  óhajtásunk  a  majorátusokat 
mennydörgő  declamatiókkal  ostromolni,  örömest  kerüljük 
a   legkisebb    körben    is    az    úgynevezett   rossz vércsinálást. 


377 


ha  és  a  mennyiben  ezen  figyelmet  a  közjónak  s  igazságnak 
mindenkor  egyedül  határozó  tekintete  megengedi ;  —  mi 
csak  tisztába  kívánunk  jőni  azon  alapelvek  logikus  kivána- 
tival,  melyek  nélkül  e  tárgyban  minden  mozdulat  nyomo- 
rult kapkodás  volna,  s  munkánk  eredménye  :  »kártyavár, 
légalkotmány «.  Vagy  akarjuk  a  czélt,  mely  az  ősiség  eltör- 
lésénél egyedüli  lehet,  vagy  nem  akarjuk.  Ha  nem  akarjuk, 
úgy  hagyjunk  fel  hitelhiány  miatti  örökös  általános  pana- 
szainkkal ;  büszkélkedjünk,  ha  tetszik,  szegénységünkben, 
s  vérezzünk  el  némán,  türelmesen  a  hiteltörvények  igazsá- 
gos súlya  alatt ;  ha  pedig  akarjuk  a  czélt,  úgy  akarnunk 
kell  annak  természetes  postulátumát  is.  De  nekünk  úgy  lát- 
szik, hogy  itt  akarás  s  nemakarás  között  választani  nem 
igen  nehéz.  lm  egy  parányi  kis  körülmény.  E  napokban  az 
iparegyesületnek  2000  pft  kiadható  tőkepénze  volt.  (Közbe- 
vetőleg szólván,  istenért  !  ne  gondoljátok  Urak,  hogy  az 
iparegyesület  már  el  van  látva  az  elégletig,  mivelhogy  még 
kiadó  pénze  is  volt ;  szegények  vagyunk.  Uraim  !  a  moz- 
dulhatlanságig  szegények,  ez  a  2000  frt  alapítványokból  állt, 
melyeknek  csak  kamatairól  rendelkezhetik  az  egyesület.) 
Tehát  2000  frt  volt  kiadható  ;  parányi  öszveg  —  a  mint 
látjuk  —  emHtésre  is  alig  méltó,  és  mégis  kénytelen  volt  a 
választmány  ezen  csekélységre  nézve  is  föltételül  szabni, 
hogy  nemesi  birtokra  nem  adhatja,  hanem  pesti  házra,  be- 
táblázás,  mellett  igen.  Ugyan  istenért  !  nem  a  legcsipő- 
sebb,  egyszersmind  legtalálóbb  satyra-e  ez,  melyet  birtok- 
jog  állapotunkra  írni  lehet  ?  Egy  honi  közintézet,  mely 
2000  forintocskát  minden  előfordulható  esetre  biztosan  akar, 
biztosan  tartozik  kiadni,  a  nemesi  birtokot  kénytelen  biz- 
tosságot nem  nyújthatónak  tekinteni,  habár  milUókat  érjen 
is  ;  ellenben  a  városi  fekvő  vagyonban  biztosságot  lát,  habár 
csak  4000  frtot  érjen  is,  és  miért  ?  Mert  ez  szabad  tulaj- 
don, amaz  ellenben  sem  szabad,  sem  tulajdon. 

Hogy  a  majorátusok  alapíthatásában  van  valami  a 
közálladalom  felvirágzását  bajjal,  veszélylyel  fenyegető,  azt 
—  ha  őszinték  akarunk  lenni,  zászlónk  akármi  színt  visel- 
jen is  —  mindnyájan  vagy  tiszta  meggyőződéssel  valljuk, 
vagy  legalább  ösztönszerűleg  érezzük.  Maga  az  1827-iki  or- 
szágos választmány  is,   melyről  bizony  nem  lehet  állítani, 

hogy  munkálatán  valahol  a  democratia  veres  fonalát  észre- 
vehetnők,  maga  ezen  országos  választmány  is  megvallá, 
miként  a  hitrebizási  jogot  korlátlanul  fennhagyni  káros  volna; 
csak  az  a  különös,  hogy  közmondás  szerint  a  kecskét  is 
jóllakatandó  s  a  káposztát  is  megmentendő,  500  teleknyi 
maximum  felállításával  gondolt  a  bajon  segíteni.  Mi  sokat 
gondolkozánk  e  dologról,  és  soha  sem  tudánk  —  legyen  jog, 
legyen  politika  mezején  —  egyetlenegy  okot  is  feltalálni, 
mely  ép  oly  erősen  ne  állana  500  teleknyi  majorátus  ellen, 
mint  áll  50,000  telek  ellen.  Kivévén  talán,  ha  valaki  azt 
hinné,  hogy  50,000  telkes  dynasta  státust  forgathat  fel, 
mit  500  telekkel  senki  sem  tehet.  Ez  ellenvetés  valaha  talán 
nyomhatott  valamit,  de  mai  időben  már  semmit  sem  nyom. 
Egy  milliókból  álló  nemzet  sokkal  szilárdabban  áll,  mint- 
sem, hogy  telekszám  intézkedhetnék  sorsa  fölött ;  s  ha  van 
erő,  mely  (mint  minden  erő)  mikép  hatalmas  a  jóban,  úgy 
hatalmas  lehet  forradalmak  költésében  is,  pénzes  ládákban, 
nem  telekszámban  kell  azt  keresni.  E  kettő  pedig  —  a  mint 
tudjuk  —  együtt  sokáig  igen  ritkán  jár.  Ezen  ok  tehát  már 
semmit  sem  nyom,  minden  más  pedig  ép  úgy  harczol  500 
vagy  50,  mint  50,000  telek  ellen.  Vegyük  föl  azon  jogi  szem- 
pontot, hogy  egy  rég  elhamvadott  halandó  akaratja  vál- 
tozhatlan  törvényt  nem  szabhat  az  utókor  minden  nemze- 
dékeinek, hogy  nem  kötheti  le  szeszélyének  vaslánczaival  a 
földet,  melynek  ő  maga  rég  porába  vegyült ;  vegyük  föl, 
hogy  a  majorátus  úgy  a  szabad  föld,  mint  a  birtoktulaj- 
don eszméjét  semmivé  teszi,  a  családi  viszonyok  szent  köte- 
leit irigy  —  mérgesen  szaggatja  meg,  az  ipar  s  javítás  inge- 
rével ellentétben  áll  stb.,  mind  ez  ép  úgy  áll  az  500  telkes 
majorátusra,  mint  az  ötven  ezeresre.  Még  azt  sem  lehet  mon- 
dani, hogy  az  500  telkes  maximum  kevesebb  földet  von  el 
a  birtokmozgalomból ;  mert  a  majorátusokat  alkothatók 
számát  nem  lehetvén  előre  meghatározni,  500  telkek  által 
ép  úgy  föl  lehet  az  egész  birtoktömeg  szabad  mozgalmát 
emészteni,  mint  50,000  által,  sőt  talán  hamarabb,  mert 
könnyebben  akad  100  ember,  kiknek  mindenike  500  telek- 
ről rendelkezhetik,  mint  egy,  ki  50,000  teleknek  ura.  Azon- 
ban akármi  ok  harczolna  is  az  1827-iki  országos  választmány 
közítő  javaslata  mellett,  azt  mi  mindenesetre  határozó  sulyu 

körülménynek  hiszszük,  hogy  azon  tisztelt  választmány  az 
ősiség  eltörléséről  nem  is  gondolkozott ;  közöttünk  pedig 
csaknem  általános  az  ősiség  eltörlésének  óhajtása,  s  a  kér- 
dés nem  így  áll  :  »maradván  az  ősiség  így  a  mint  van,  s 
legyen-e  szabad  majorátusokat  jövendőben  is  alapítani?* 
hanem  inkább  így  :  »lehet-e  az  ősiségét  úgy  eltörölni,  hogy 
a  hitrebízási  jog  f enntartassék  ? «  E  két  kérdés  között  a  kü- 
lönbség végtelenül  nagy,  s  mi  ez  utóbbi  kérdésre  nézve  soha 
sem  szűnünk  azt  állítani,  hogy  így  törülni  el  az  ősiségét, 
annyit  tenne,  mint  semmivé  tenni  a  czélt,  mely  végett 
el  akarjuk  törölni,  egyszersmind  pedig  semmivé  tenni  a  köz- 
nemességet is,  mely  e  nemzet  erejének  életmagköve. 

Iparműkiállítás.*) 

.  .  .  E  hon  fölibe  kiönté  a  gondviselés  sokféle  ter- 
mék bőségszaruját.  A  nyers  anyagnak  legkülönszerübb 
vegyülete  mintegy  fölhíni  látszik  az  embererőt,  hogy 
az  iparnak  tág  mezején  megkísértené  tehetségeit ;  s  e 
honnak  15  millió  lakosa  van,  megannyi  főnyi  vásár, 
mely  keletet  igér  a  szükségek  különféle  nemeiben  vállal- 
kozandó műiparnak  ;  s  e  termékbő  hon,  e  15  millió  ember 
fölött  27  éves  béke  vonult  el ;  pedig  a  békéről  mondani 
szokás,  hogy  mint  tavaszévszak  a  növényvilágot,  úgy 
idéz  elő  ipart,  szorgalmat.  Ha  már  most  valaki  oly  vára- 
kozással lépne  kiállítási  teremeinkbe,  hogy  egy  nagy- 
szerű látvány  terülend  el  szemei  előtt  —  egy  látvány, 
mely  a  hon  termékbősége  felőli  fogalomnak  megfeleljen 
és  megfeleljen  a  kiállító  erő  azon  eszméjének,  melyet 
e  szóban  :  15  millió  ember  !  rejleni  ösztönszerűleg  érzünk  ; 
s  az  ki  ily  várakozással  lépne  teremeinkbe,  a  27  éves 
heke  emlékezetével  szemei  előtt,  kérdené  :  s  ez  minden, 
mit  15  millió  ember,  ez  áldott  honban,  ily  hosszú  béke 

után  képes  mutatni  ? mondanók  ugyan :  hogy  ez 

nem  minden,  mondanók :  hogy  ez  két  hónap  alatt  rög- 
tönzött gyűjtemény,  melynek  időrövidséggel,  a  kezdet 
nehézségeivel  s  a  szokatlan  eszme  újdonságával  kellett 
küzdeni  és  megkérnők,  várakozzék  csak  ítéletével  esz- 

*)  Az   1842-iki  »Pesti  Hirlap«  174-ik  számából.  K.  F. 

tendeig,  mikorra  —  reméljük  —  az  egész  honi  műipar 
állapot]  ának  tükörképét  állíthatandjuk  fel  szemei  előtt : 
azonban  mind  e  nyugtatás  mellett  is  nem  lehetne  nem 
sóhajtanunk  ;  mert  minél  szebb,  minél  kitűnőbb,  minél 
váratlanabb  bizonyítványait  látjuk  e  kiállításban  a  közöt- 
tünk rejlő  manufacturalis  tehetségeknek,  melyek  oly 
kitűnők,  oly  meglepők,  hogy  egy  kis  buzdítás,  ótalom 
s  méltánylat  mellett,  versenyre  léphetnének  akárkivel : 
annál  fájdalmasabban  kell  éreznünk,  mind  azon  con- 
juncturák  mostohaságát,  melyek  okozák,  hogy  ez  áldott 
hon  15  millió  lakosa,  melynek  körében  annyi  kitűnő  kéz- 
műves talentum  van,  27  éves  béke  alatt  csak  annyira 
sem  volt  képes  fej  leni,  miszerint  önerejét  ismerve,  ön- 
magának szeresse  köszönni,  mit  mástól  vészen  s  ne  ve- 
szítsen évenkint  a  kereskedésben  60  milliót,  többnyire  oly 
művekért,  miket  maga  is  előállíthat.  És  ez  a  bánatos 
rész  a  dologban,  melyben  találó  satyra  fekszik,  híresz- 
telt patriarchális  atyáskodástok  ellenében,  melynek  csak 
ennyi  eredménye  van  ;  és  ha  e  bánatos  érzéssel  keb- 
lünkben végigtekintjük  a  kiállítási  teremeket,  lehetetlen 
ösztönt  nem  éreznünk,  hogy  meleg  kézszorítással  rázzuk 
meg  munkás  jobbjait  azon  derék  hazafitársainknak,  kik 
eltemetve  az  ismeretlenség  homályában,  visszataszítva 
a  honit  megvető,  külföldihez  szító  divatrohamtól,  felejtve 
törvényhozástól,  nyomatva  nem  kedvező  conjuncturák- 
tól,  küzdve  és  védtelenül  küzdve  haladottabbak,  párt- 
fogoltabbak  versenyzésével,  nem  ótalmazva,  nem  buz- 
díttatva,  nem  méltányoltatva,  nem  becsültetve,  törtek 
előre  csüggedetlenűl  az  iparűzés  nehéz  ösvényén ;  s  most 
a  legelső  felszólításra,  melylyel  az  ébredő  nemzeti  figye- 
lem kétes  reménynyel  feléjök  fordult,  összesiettek,  mint 
a  fürge  méh,  felmutogatni  a  nemzet  előtt  szorgalmuk 
rögtönzött  tanújelét,  melyeknek  szemléletére  örömtül 
tágul  a  honfi  kebel,  mint  örül,  ki  kertje  dudvái  között 
reábukkan  egy  csodavirágra,  melynek  bírását  nem  is 
sejdíté. 

Mi  legalább  akként  valánk  vele,  mint  a  szegény 
fogoly,  kinek  tömlöcze  felett  egy  évszak  múlt  el  észre- 
vétlenül, s  ki  midőn  először  a  szabadba  lép,  a  tavasz 

csírázó  zöld  világát  látja  elterülni  szemei  előtt,  hol  kopár 
rögöket  vélt  csak  találni.  A  honi  műipar  tavasz-csirá- 
zatát  gondolok  mi  itt  is  észrevenni,  melyet  csak  a  rész- 
vétlenség derétől  kellend  megóvnunk,  hogy  belőle  a  nem- 
zeti figyelem,  a  közös  érdek  öneszméletének  napsugará- 
val gazdag  gyümölcsöket  érleljen.  Műiparüző  polgár- 
társaink, felejtett,  magára  hagyott  derék  néposztály ! 
Ti,  kikért  ez  önerejébe  nem  bizott  hon  még  oly  keveset, 
csaknem  —  mondhatnók  —  semmit  sem  tőn,  legyen 
megáldott  bizodalmotok  a  jövendőhöz  ;  míg  publicis- 
táink osztályzatokat  keresgetének  a  nép  között,  kiket 
honoratiorok  nevezete  alatt,  a  lenézett  tömegtől  kisze- 
meljenek, mintha  mondanák  :  hogy  a  künnhagy ottak, 
s  azok  közt  ti  is,  nem  méltók  e  névre  :  »honoratior«, 
addig  ti  szerény  műhelyeitekben  iparkodástokkal  hono- 
ráltátok a  nemzetet,  s  készitgetétek  a  dicsőséget,  melyet 
ma-holnap  a  nemzet  büszkén  sajátjának  mond ;  míg 
mi  megvetők  kezeitek  művét,  mivel  honi  volt,  s  kül- 
földre költve  elszegényedénk,  és  velünk  a  hon  :  ti  tűritek 
vala  a  hátratétel  méltatlanságát,  s  azon  voltatok,  hogy 
szorgalmatok  termékink  értékét  megsokszorozza  ;  míg 
mi  nem  gondoskodánk,  hogy  fedve  legyetek  a  haladott 
külföld  vetélkedésének  verőfényétől,  míg  műipartok  fia- 
tal növénye  megerősedendik,  addig  ti  védtelenül  sem 
rettenetek  el  a  versenytől,  s  példát  adtatok,  hogy  melyik 
út  az,  melyen  e  pénztelen  hon  a  nűlliókat  megkímél- 
heti ;  de  nekünk  úgy  tetszik,  hogy  az  iparműkiállítással, 
legyen  bár  tökéletlen,  mint  ily  kedvetlen  körülmények 
között,  időrövidség,  kezdetnehézség,  tökéletesbet  nem 
is  engede,  mindenesetre  igénylevelet  mutattatok  be,  hogy 
pártfogást,  becsülést  és  ótalmat  a  nemzettől  kivánni 
jogotok  van  ;  s  nagyon  rosszul  ismernők  e  hont,  ha  nem 
hihetnőkj  hogy  a  nemzet  ez  igénylevelet  megbecsülendi, 
8  nemcsak  érzendi,  hanem  teljesítendi  is  a  kötelességet, 
melylyel  nemes  szorgalmatok  irányában,  isten  és  ember 
előtt  tartozik. 

És  pedig  kettős  —  nézetünk  szerint  —  e  kötelesség. 
Egyik  (hogy  úgy  nevezzük)  a  szociális  polgár- morált, 
másik  a  törvényhozást  illeti.  Amannak  teljesítését  Tolná- 

nak  százharminczkilenczei  immár  egy  részben  már  meg- 
kezdették ;  de  ilyesminek  sem  139-nél,  sem  csak  az  ipar 
egyik  ágánál  nem  szabad  maradni,  hanem  oda  kell  jőni 
a  dolognak,  hogy  divattá  legyen  dicsőségnek  tartani  a 
honi  gyártmányt,  avagy  kézművet ;  valamint  most 
divat  és  szalonszabály  csak  olyat  venni,  a  mi  külföldi. 
Honunk  hölgyei !  jusson  eszetekbe  a  hatalom,  melyet  a 
gondviselés  kezetekbe  tőn,  hogy  jót  tegyetek  e  szegény 
honnal !  az  nem  lehet,  hogy  a  kedélyes  asszonykebelben 
piperevágy  győzzön,  a  honszerelem  igénye  fölött,  —  és 
különben  is  nem  nélkülözés,  miért  esdeklünk,  hanem  a 
honi  mű  méltánylata,  —  és  ne  mondja  senki,  hogy  ez 
vagy  amaz  még  a  honban  nincs  ;  lesz,  mihelyt  tudva 
lesz,  hegy  nektek  kell,  csak  tegyétek,  hogy  a  honi  mű 
divattá  legyen ;  mert  ismét  mondjuk,  mit  már  mon- 
dottunk, divat  hatalmasabb,  mint  logika.  Istenem  !  minő 
lökést  adhatna  a  honi  műiparnak,  ha  csak  2 — 3  száz 
hölgy  határozná  is  magát  olyanra,  mint  Tolna  139  férfia. 
De  nézetünk  szerint,  már  csak  azon  kis  tapasztalás 
után  is,  melyet  az  első  magyar  iparműkiállítás  nyújt, 
igen  szembetűnő,  hogy  a  honi  műipar  azon  fokon  van, 
melyen  már  a  törvényhozás  ótalmát  is  nemcsak  meg- 
érdemli, hanem  azt  méltán  kívánhatja  is  ;  és  szeren- 
csére itt  is  teljesedhetik,  mit  a  státusintézkedési  bölcses- 
ség criteriumának  mondottunk  :  t.  i.  hogy  az  a  jó  eszköz, 
mely  által  többféle  közczélok  éretnek  el.  Emlékezni  fog- 
nak talán  tisztelt  olvasóink,  miképen  a  közpénztár 
nélkül  egyáltalában  nem  eszközölhető  közlekedési  esz- 
közökre pénzforrást  keresvén,  több  másokkal  is  egyet- 
értőleg,  védvámokat  bátorkodánk  javaslani,  melyek  a 
mellett,  hogy  országos  jövedelmi  forrásul  szolgálanda- 
nak,  egyszersmind  a  honi  műipar  megerősödését,  ki- 
fej lését  is  eszközlendik,  s  ez  által  nemcsak  a  most  nagy 
részben  heverő  munkatőkét  teendik  gyümölcsözővé,  ha- 
nem a  földmivelési  nyers  termékek  biztos  és  állandó 
keletét  is  előmozdítandják ;  mert  tudva  van,  hogy  a 
virágzó  gyár-  és  kézművesipar  sokkal  terjedtebb,  bizto- 
sabb, állandóbb  vásárt  nyújt  a  termesztőnek,  mint  akár- 
minő  külkereskedés,  föltevén  természetesen,  hogy  e  szó- 

ban :  wirágzó  müipar«  a  honi  műiparczikkek  belföldi 
keleté  bennfoglaltatik ;  mert  hiszen  különben  lehetetlen 
volna  virágoznia,  s  így,  csakis  így  áll  azon  thesis,  hogy 
műipar  mozdítja  elő  legsikeresebben  a  földmívelést : 
t.  i.  ha  a  földmíves  azon  pénzen,  melyet  termékeiért 
a  gyámoktól,  kézművestől  kapott,  honi  kézműczikkeket 
vészen  ;  miszerint  a  gyámoknak  és  kézművesnek  legyen 
min  a  földművelő  termékét  megvenni.  így  vág  ez  egy- 
másba, mint  az  óramű  kerekei.  A  javaslott  védvámoh 
ellen  alig  is  lehetett  volna  mást  felhozni,  mint  talán  azt, 
hogy  a  hol  honi  műipar  még  épen  nincs,  ott  nem  taná- 
csos védvámhoz  nyúlni,  nehogy  üvegházi  növényt  teremt- 
sünk, mely  sohase  erősödendik  meg  annyira,  hogy 
Istennek  szabad  egét  kiállja.  Ámde  ha  ki  ezen  elméletileg 
igen  is  alapos  ellenvetésre  hajlani  készült,  legyen  szives 
meglátogatni  az  első  magyar  iparműkiállítást,  és  látni 
fogja,  miképen  itt  e  honban  műipar  már  van,  s  csak 
éjjeli  fagytól,  déli  verőfénytől  kell  a  növénynek  meg- 
óvatni, hogy  erősödve  szétterjedhessen.  Szerencsénk  le- 
szen kevés  napok  múlva  az  iparműkiállításról  részletes 
jelentést  juttatni  a  közönség  tudomására  s  általa  derék 
műiparos  polgártársainkat  közelebb  hozni  a  közmél- 
tányláshoz ;  most  legyen  szabad  csak  egyetlen  czikket  em- 
lítenünk, melyet  szándékosan  a  kevésbbé  ismert  kevesb 
figyelmet  ébresztő  iparművek  közül  választánk.  Vegyük 
föl  például  a  sziksót  (soda).  Tudva  van,  miként  a  szik- 
sónk különféle  nemei  fehérítésnél,  szappanfőzésnél,  üveg- 
gyártásnál, szövetfestésnél,  gyapotkelme-szinezésnél, 
gyógyszerészetben  s  vegytani  praeparatumoknál  használ- 
tatnak, s  az  egész  austriai  monarchiában  sehol,  hanem 
csak  Spanyolországban  (az  úgynevezett  Barilla,  melyet 
a  Saltola  soda  növény  hamvából  készítenek)  Teneriífa 
szigetén,  ^  jó  reménység  fokán,  Egyptusban,  Siciliában, 
a  Caspi  tengernél.  Nagy  brittaniában  (az  úgynevezett 
Kdp) ,  déli  Francziaországban  és  honunkban  találtatik. 
A  kerekegyházi  soda-gyár  tulajdonosai  (Hakker  Rudolf, 
Baky  Ignácz  és  Pfanczert  József  uu.)  beküldöttek  az 
iparműkiállításba  sodát,  úgy  nyers,  mint  égetett,  jegesz- 
tett,   tiszta   és  porlott  állapotban ;   nézze   meg  akárki, 

s  kénytelen  leend  elismerni,  hogy  ily  soda  mellett  a  fran- 
ezia  sodát  nemcsak  mi  a  honban,  hanem  az  egész  aus- 
triai  monarchia  is  nélkülözhetné ;  pedig  kétséget  nem 
szenved,  hogy  ha  ezen  iparág  kissé  védetnék,  míg  job- 
ban kiterjed  s  megerősödik,  honunk  az  egész  monarchia 
e  részbeni  szükségét  képes  fedezni ;  de  így,  a  mint  van, 
a  fej  lésnek  indult  iparágnak  mondhatlan  nehézséggel 
kell  küzdenie,  mert  a  Francziaországból  behozott  soda 
csupán  12%  kr.  vámot  fizet,  holott  ha  a  magyar  soda 
2 — 3  frt  védvám  által  némileg  biztosíttatnék,  ezen  iparág 
minden  bizonynyal  nagyszerű  fejlődést  nyerne  honunk- 
ban, s  ama  nevezetes  pénzösszeg,  mi  most  Franczia- 
országba  megy,  megmaradna  a  monarchiában  !  Van, 
Uraim  !  tömérdek  olyan  czikk  van,  mire  nézve  valóban 
elkövetkezett  a  védvám  ideje  ;  posztó  (ha  posztóról  szó- 
lunk, ne  csak  a  gácsi  jusson  eszünkbe,  hanem  a  kassai 
dolgozóház  is.  Kőszegnek  200  posztószövője,  az  eperjesi 
posztósok  stb.),  gyapotszövetek,  bőr,  selyem,  vászon, 
üveg,  porczellán,  kőedény  stb.  stb. ;  jól  tudjuk  mi  ugyan, 
hogy  4 — 5  pcent  nem  minden  áruczikkre  hatna  mint 
védvám  ;  de  e  dolognak  azon  jó  oldala  van  :  hogy  míg 
nem  hat  mint  védvám,  vagy  legalább  csak  gyöngén  hat, 
addig  hoz  jövedelmet,  pedig  erre  közlekedési  eszközeink 
végett  szükségünk  van,  a  mely  pillanatban  pedig  jöve- 
delmet hozni  megszűnt,  bizonyos,  hogy  a  külföldi  mű- 
ipar a  belföldivel  a  versenyt  többé  ki  nem  állhatja  s 
ekkor  hat  mint  védvám,  a  honi  műipar  emelésére. 


Vasút.*) 

Midőn  az  ember  előtt  valami  oly  czáfolhatlanul  tisz- 
tán áll,  mint  állani  hiszszük  azt,  hogy  Magyarország 
kűlkereskedésére  egy  biztos  jövendő  nem  a  Szulinánál 
rekeszre  tehető  Fekete,  hanem  az  Adriai  tengerről  int, 
midőn  ennélfogva  az  Adriának  honunk  szivéveli  össze- 
köttetése oly  munkának  látszik,  melynek  nyomán  csak 
áldás   és   jólét   csírázhatnak   föl:    első   pillanatban   oly 

*)  Az  1842-iki  >>Pesti  Napló«  175-ik  számából.  K.   F. 

igen  természetesnek  látszik  azt  mondani :  »de  hát,  iste- 
nért!  tegyük,  ha  ily  jó,  ha  ilyen  üdvös;  hiszen  egy 
nemzetnek  csak  akarni  kell  s  erőket  képes  kifejteni, 
melyeknek  óriási  hatalma  előtt  egy  pest — fiumei  vasút 
minden  nehézségei  szétporlanak. «  Amott  van  például 
Pensylvania,  alig  másfél  millió  lakosával  s  15  év  alatt 
saját  költségén  608  angol  mérföld  csatornát,  118  angol 
mérföld  vasutat  építtetett  s  bevégeztetett,  és  még  közel 
félannyit  munkába  vőn ;  —  mi  pedig  15  millió  ember 
vagyunk  !  !  azért  hát  akarjunk  s  meglesz  !  —  így  háj  - 
landó  szólni  a  lelkesedés.  —  De  minek  mystificálnók 
magunkat  hiú  reményekkel  ?  Valljuk  meg  nyíltan,  őszin- 
tén, hogy  az  ily  lelkesült  nemzeti  közakarat  azon  ideálok 
egyike,  melyekért  lánghevében  feldobog  a  szív ;  melyek 
egy-két  óráig  gyönyörködtetik  tán  a  hiterős  képzelgést, 
mint  a  délibáb  gőzalakjai,  de  épen  mint  gőz,  úgy  f osz- 
lanak el  a  gyakorlati  élet  jeges  ujjai  közt.  Mi  legalább 
—  fájdalom  !  —  igen  is  meg  vagyunk  győződve,  hogy 
sok  víznek  kell  még  lefolyni  Dunánkon,  sok  balitélet- 
nek  oszlani,  sok  osztályérdek  hatalmának  változni  s  a 
vállalat  szembetűnő  köz-  és  magányhasznát  kézzelfog- 
hatólag  kell  tapasztalnunk,  míg  oly  prózai  dolgokra 
nézve,  mint  egy  vasútnak  közköltségem  építése  Debre- 
czentől  Fiúméig,  a  nemzeti  lelkesedés  erős  férfias  akara- 
tába vetett  remény,  nem  hasonlítand  a  harmatvirág- 
hoz, melyet  a  déli  nap  rögtön  elhervaszt. 

Mi  tehát  nem  kétségeskedünk  kimondani,  miképen 
bárha  még  oly  czáfolhatlanul  bebizonyítottnak  véljük 
is,  hogy  ha  valahol  a  világon,  épen  minálunk,  nem 
nyerészkedő  társaságok,  hanem  a  status  által  kell  vas- 
utaknak építtetni ;  s  hogy  e  részben  a  szükség  sokkal 
nagyobb  Fiume,  mint  Bécs  felé ;  sőt  hogy  a  debreczen- 
fiumei  vasútra  hazánknak  oly  szüksége  van,  mint  ember- 
nek a  mindennapi  darab  kenyérre  :  mindazáltal  egyálta- 
lában kevés  reménységünk  van,  hogy  a  jövő  ország- 
gyűlés azon  20 — 30  millió  hitelt,  mely  e  roppant  vál- 
lalatra alkalmasint  kívántatnék,  megszavazza ;  kivált 
miután  a  megyei  háziadó  kérdésének  már  csak  alkal- 
masint jövendője  van ;  s  azért  istennek  teljes  lelknnk- 

bői  hálát  adandunk,  ha  első  lépésül  csak  az  is  keresztül- 
megy, hogy  (a  mi  legszükségesebb)  Eszéktől  Károly- 
városig  építünk  közköltségen  vasutat.  Sőt  még  erre 
nézve  is  csak  úgy  remélünk  sikert  és  valóságos  ered- 
ményt, ha  minden  oldalróli  vizsgálat  után  oly  terv  fogad- 
tatik el,  miszerint  lehető  legkevesebb  költséggel  épít- 
sünk s  e  lehetőleg  legkevesebb  költség  előteremtése  is 
a  lehetségig  kevés  áldozatba  kerüljön.  És  ez  az,  mire 
nézve  csekély  véleményünket  a  közönség  bírálata  alá 
kívánjuk  terjeszteni. 

Első  feladat  tehát :  úgy  építeni,  hogy  a  lehetségig 
kevésbe  kerüljön.  Mi  akként  vagyunk  meggyőződve,  hogy 
a  Duna  és  Fiume  közti  vasútnak  főfeladata,  nemcsak 
most,  nemcsak  egy  század  múlva,  hanem  örök  időkre 
mindig  főképen  az  áruszállítás,  nem  pedig  a  személy- 
szállítás lesz  :  nekünk  tehát  ott  nincs  oly  vasútra  szük- 
ségünk, melynek  főczélja  legyen,  hogy  a  förgeteg  szár- 
nyain röpítse  Fiúméba  az  utazót ;  de  még  e  részben  is 
nagyon  megelégedhetünk,  ha  oly  vasutunk  lesz,  melyen 
felakadás  nélkül  minden  órában  két  mérföldet  halad- 
hatunk. Tehát  nem  gőz-,  hanem  csak  lóerőre  kivánnók 
az  eszek — károlyvárosi  vasutat  építeni ;  ezáltal  a  költ- 
ség mindjárt  milliókkal  alább  száll,  a  vitelbér  sokkal 
olcsóbbra  szabathatik,  nemcsak  azért,  mivel  az  ut  maga 
kevesebbe  kerül,  hanem  azért  is,  mivel  a  felvigyá- 
zat, kormányzás,  használat  (regié)  szintúgy  sokkal  ke- 
vesbbé  leszen  költséges  ;  de  még  azt  is  nyerjük  vele, 
hogy  ha  lóerőre  számított  lapos  sinezetü  vasutat  épí- 
tünk, egy  fillért  sem  leszünk  kénytelenek  vasért,  loco- 
motivokért  stb.  külföldre  költeni,  hanem  mindent,  a 
mire  szükség  lesz,  honi  vashámoraink  kiállíthatnak, 
(mire  nézve  az  iparműkiállítás  szintúgy  szolgálhat  némi 
kis  útmutatással) ;  miáltal  viszont  nemcsak  tetemes 
összeg  pénzt  kimélendünk  meg  a  hazának,  hanem  egy- 
szersmind honi  gyárainkat  is  emelendjük  s  azokat  emelve, 
a  gyárvidék  lakosinak  munkát  s  keresetet  nyujtandunk. 

Ha  ezen  elv  fogadtatik  el,  azt  hiszszük,  Eszéktől 
Károly  városig  a  vasút  hét,  legfölebb  nyolcz  millió  p.- 
frtnál  többe  nem  kerülne.   Lássuk,   nem  lehet  e  ezen 

költségösszeget  tetemesen  leszállítani  ?  Azt  hiszszük,  nem 
épen  lehetetlenség,  hogy  ezt  felére  is  leszállítsuk. 

Lóerőre  számított  vasutaknál  —  ha  nem  csalatko- 
zunk —  talán  még  többe  kerül  a  földtöltés,  szóval : 
a  talap,  mint  a  felszíni  építmény  ;  minélfogva,  ha  ké- 
pesek volnánk  akként  intézni  az  építést,  hogy  a  föld- 
munka készpénzbe  ne  kerüljön,  4  millió  frttal  az  eszék- 
károly városi  vasutat  alkalmasint  kiállíthatnók.  Tudják 
tisztelt  olvasóink,  hogy  mi  a  kényszerített  ingyen  köz- 
munkák elvének  határozott  ellenségei  vagyunk  ;  azon- 
ban azt  is  kimondok,  hogy  a  mint  közmunkák  nélkül 
általában  el  nem  lehetünk,  úgy  csak  a  felosztás  és  keze- 
lés rendszerétől  függ  az  ingyenség  fulánkját  egészen 
elvenni,  a  kényszerítést  pedig  megenyhíteni ;  és  miután 
a  közmunkák  rendszere  hazánkban  csakugyan  fennáll, 
kérdjük :  vájjon  szorult  állapotunkban  nem  önkényt 
ajánlkozik-e  azon  eszme  :  hogy  megkísértsük  a  combi- 
natiót,  nem  volna-e  lehetséges  egy  vagy  más  utoni  kárta- 
lanítás mellett  a  földmunkát  azon  törvényhatóságok 
által  tétetni,  melyeken  a  vasútvonal  keresztülmenne  ? 
(Verőcze,  Pozsega,  Zágráb  megyék  s  a  körösi  és  egy 
részben  talán  a  bánsági  határőrvidék)  vagy  —  ha  úgy 
tetszik  —  némely  szomszéd  törvényhatóságok  által  is 
segedelmet  nyújtatni  ?  Az  eszme  hazánkban  egyáltalá- 
ban nem  uj  ;  tömérdek  törvényczikkely  van,  várerősí- 
tésekhez vagy  ingyen  (mit  mi  egyáltalában  nem  helye- 
selünk), vagy  pedig  határozott  bérért  közmunkát  ren- 
delő. A  mi  a  határőrvidékeket  illeti :  meg  vagyunk  győ- 
ződve, hogy  a  katonai  erőnek  béke  idején  közmunkákra 
használata  mind  az  igazsággal,  mind  a  méltányossággal, 
mind  a  statusgazdaság  kivánatival  megegyezik ;  s  ha 
jól  emlékezünk,  az  ország  RRei  ujonczállítási  ajánla- 
tukhoz múltkor  ezeru  kivánatot  hozzá  is  csatolták  és  ám- 
bár nem  ismeretlen  előttünk  az  ellenvetés,  hogy  a  sza- 
badbani  táborozás  (bivouac)  költségei  a  közmunkák- 
nak ezen  nemét  igen  drágává  teszik  :  úgy  véljük  mind- 
azáltal, hogy  ha  másutt  nyomna  is  valamit  ez  ellen- 
vetés, a  tervezett  vasút  vidékén  —  hol  fa  bőségben 
van  és  igen  olcsó   —  bizonnyal   semmit    sem    nyom  ; 

25* 


388 


legkevésbbé  nyom  pedig  valamit  azon  határőrezredekre 
nézve,  melyeknek  földón  vagy  földe  szomszédjában  menne 
keresztül  a  vasútvonal.  Ügy  hiszszük  tehát,  hogy  a  határ- 
őrezredeknek nagy  része  ezen  munkára  méltányosan  hasz- 
náltathatnék. 

A  felmaradandó  és  az  illető  polgári  törvényható- 
ságok által  teljesítendő  munkára  nézve  pedig  köny- 
nyítés  és.káratlanítás  is  lehetséges.  Könnyítés  :  a  mennyi- 
ben ezen  munkát  is  akként  vélnők  felosztandónak  és 
kezelendőnek,  mint  a  háziadó  akármely  más  terhét ; 
miáltal  ki  van  egyszersmind  a  közel  jövendőben  vetett 
reményünknél  fogva  az  is  mondva,  hogy  nem  egyedül 
az  adózó  nép  viselendi,  mert  igazságban,  nagylelkűség- 
ben erdélyi  rokonink  mögött  bizonyosan  nem  lehet  el- 
maradnunk. Káratlanítás  pedig  két  utón  történhetnék, 
úgymint  egy  részbeni  adófölmentés  által  és  a  vasút 
használatára  nézve  adandó  bizonyos  engedményekkel. 

Az  elsőre  nézve  nem  szükség  szólanunk  ;  a  máso- 
dikat a  mi  illeti :  igen  kívánatosnak  vélnők  a  vasutat 
akként  építeni,  vagyis  inkább  olynemü  szekereket  alkotni, 
melyek  közönséges  utón  úgy,  valamint  vasúton  egy- 
aránt használhatók  legyenek  ;  —  igen  szembetűnő,  hogy 
midőn  lapos  sinü  vasútról  van  szó,  az  nem  valami 
ábránd,  nem  valami  lehetetlenség,  —  a  kérdés  legna- 
gyobb részét  oly  politialis  rendszabály,  minő  más  orszá- 
gokban már  a  közönséges  utakra  nézve  is  divatozik, 
jó  részben  megoldaná  :  az  t.  i.,  hogy  tengelyt  és  kerék- 
talpat csak  egy  bizonyos  szokott  mérték  szerint  .sza- 
badjon készíteni  és  csak  a  mechanismusnak  azon  része 
volna  még  hátra,  mely  által  a  keréknek  a  vas  sinrőli 
kibiczczenése  meggátoltassék.  Tegyen  föl  az  ország  1000 
arany  jutalmat  a  feltalálásra  s  nem  kételkedünk,  hogy 
a  kérdés  3  hónap  alatt  megoldatik. 

Már  pedig  ha  eszközölhetnők,  hogy  közönséges  sze- 
kerek a  vasúton  is  használtathassanak,  ez  által  kimond- 
hatlan  előlépés  történnék  a  vasutrendszerben  általá- 
ban, különösen  pedig  sajátlagos  körülményink  közt.  Ha 
nem  akarjuk  magunkat  inystificálni,  el  kell  ismernünk, 
hogy  azon  vidékek,  melyeknek  lakosai  most  nagy  rész- 

ben  szekerezésből  élnek,  nem  igen  nagy  kedvvel  fogad- 
nák egy  vasút  eszméjét,  mely  őket  élelmök  megszokott 
módjától  megfosztaná  ;  s  ők  e  veszteségért  statusgaz- 
dasági combinatióinkat  cserébe  nem  igen  örömest  fogad- 
nák el ;  de  mondjuk  azt  nekik,  hogy  saját  lovaikkal, 
saját  székelőkkel  a  vasúton  is  szállíthatandnak  és  két- 
ségtelenül két  kézzel  fogadandják  az  ajánlatot  s  kedvvel 
és  örömmel  járulandnak  a  vasúti  közmunkához,  kivált 
ha  biztosíttatnak,  hogy  munka j ok  jutalmául  talán  felé- 
nyi bérért  használhatandják  a  vasutat,  mint  más  akárki. 
És  itt  van  a  káratlahítás  ideája. 

De  még  van  egy  tekintet,  mely  ezen  javaslatot 
ajánlja.  Az  t.  i.,  hogy  a  szállításoknál  a  többszöri  átra- 
kodás nemcsak  időveszteséget  okoz,  hanem  a  költséget 
is  nagyon  növeli :  úgy  kellene  tehát  a  dolgot  irányozni, 
hogy  Károly  városnál  ne  kelljen  a  vasúti  szekerekről  más 
szekerekre  átrakodni,  hanem  Eszéktől  egész  a  fiumei 
kikötőig  minden  árut  ugyanazon  egy  szekér  szállíthasson, 
mi  a  kereskedést  kimondhatatlanul  könnyítené.  —  — 
Legyen  e  nyers  gondolat  kidolgozás  végett  avatottab- 
baknak  átadva  ;  részünkről  annyit  bizonyosnak  hiszünk, 
hogy  ha  ezen  ige  megtestesülne,  4  millió  p.-frtnyi  költ- 
séggel vasutat  húznánk  Eszéktől  Fiúméig ;  ez  pedig  oly 
összeg,  melynek  kiállítása  (ha  már  épen  minden  uj  áldo- 
zattól vonakodnánk)  egy  fiUérnyi  uj  terhet  sem  kívánna, 
mert  ily  összegnyi  hitelt  a  só  fölemelt  árábóli  illeték 
(mint  már  máskor  megmutatok)  nemcsak  egészen  fedez- 
hetne, sőt  még  a  Ludovicea-ut  megváltására,  vagy  leg- 
alább az  ország  számárai  kibérlésére  is  elegendő  erőt 
nyújtana ;  —  nem  szükséges  pedig  mutogatnunk,  hogy 
ezen  ut  megváltása  tengerpartunkkali  összeköttetésünk- 
nek nélkülözhetlen  részét  teszi.  —  Hahogy  akarnánk^ 
igazán  nemzetileg  akarnánk  :  nem  volna  szükség  ily  javas- 
latokkal foglalkodnunk  ;  de  így,  a  mint  vagyunk,  a  kény- 
telenség ösztönöz  reá. 

Yámszövetségi  kacsintgatásoi:.*) 

A  német  időszaki  sajtó,  mely  önkényt  vagy  kénytele- 
nül sokáig  minden  volt,  csak  német  nem,  egy  idő  óta  buzgó 
figyelmet  fordít  a  német  nemzeti  érdekekre ;  ezek  közt 
pedig  tán  semmivel  sem  foglalkozik  annyit  s  oly  előszere- 
tettel, mint  a  német  vámszövetség  viszonyaival,  igényei- 
vel, jövendőjével.  És  mi  ez  által  ujabban  megerősödünk 
azon  hitünkben  :  t.  i.  hogy  a  német  vámszövetség,  túl  az 
anyagi  érdekek  körén,  nemzeti  s  politikai  tekintetben  is 
kimondhatlan  fontossággal  bir ;  hogy  az  a  német  egység 
hatalmas  tényezője,  s  hogy  óriási  eredményeinek  legfőb- 
bikei  a  nyilatkozó  nemzeti  önérzet  és  a  fejlődő  nemzeterő. 
Ah,  bár  megértenők,  hazámfiai  !  e  tüneménynek  tanulsá- 
gait. Nekünk  inkább,  mint  akárkinek  e  földön,  éreznünk 
kellene,  hogy  összpontosuló  nemzeti  érzelem  nélkül  végső 
analysisben  bármely  státus  forma  sem  egyéb,  mint  »csengő 
érez  és  pengő  czimbalom«.  íme  idősbjeink  még  látták  a  kort, 
melyben  az  eldarabolt  német  nemzetet  a  közös  nyomor, 
közös  lealázás  köté  csak  össze  ;  a  pillanatnyi  egység  pedig, 
melynek  érzetét  idegen  járom  szégyen  ösztöne  költötte  föl, 
enyészni  látszott  a  külnyomás  enyészetével  ;  s  a  lázas 
enthusiasmus  napjaira  a  pihenő  particularismus  csendes 
éjjele  következek.  De  voltak  mégis,  a  kik  érezték  (bár  érez- 
nők  mi  is  nagyok  és  kicsinyek),  hogy  az  érdekek  elkülönözése 
mindenki  javát  veszélyezteti  ;  s  ezen  érzelem  volt  az,  mely 
eszközlé,  hogy  a  német  vámszövetség,  született  legyen  bár 
financiális  nézetekből,  vagy  belföldi  szabad  kereskedés, 
avagy  honi  műipar- védelem  tekintetéből,  mindenesetre  már 
úgy  fejlett  ki,  miszerint  tökéletesen  igaz,  mit  felőle  leg- 
közelebb egy  német  író  mond,  hogy  t.  i.  az  »egy  nagy  nem- 
zeti hódítás  béke  utján,  lényegesebb,  mint  egész  tartomá- 
nyoknak fegyveres  erőveli  meghódítása*.  Igenis,  a  német 
vámszövetség  Németországot  a  germanismusnak  meghódí- 
totta, s  ezen  meghódításnak  gravitationalis  erejében  fekszik, 
hogy  minden  tartományt  meg  fog  a  germanismus  számára 
hódítani,  a  mely  vámszövetségének  részesévé  lesz.  Ezt  mi 


*)  Az   1842-iki  »Pesti  Hirlap«  178-ik  számából.  K.  F. 

már  mondók,  s  talán  még  százszor  fogjuk  mondani,  és  keli, 
hogy  mondjuk,  mert  a  német  vámszövetség  helyzetének  ter- 
mészeti törvényében  fekszik,  hogy  magát  kigombolyít  ni 
törekedjék  ;  eme  kigömböljátés  ösztöne  pedig  nemcsak 
Hamburg  és  Dánia,  nemcsak  a  német  tenger,  nemcsak  a 
Rajna,  Ems,  Weser,  Elb  és  Trave  folyamok  torkolataihoz 
föl,  hanem  az  adriai  tengerpartokhoz,  Triest-,  Fiume,  Velen- 
czéhez  s  a  németnek  nevezni  szeretett  Duna  birodalmához 
is  lekacsintgatni  mintegy  kényszeríti  a  németeket ;  minél- 
fogva balgaság  volna  hinnünk,  hogy  a  honunkbani  közvéle- 
mény, melynek  e  tárgy  iránti  keletkezéséhez  talán  szerény 
lapjaink  is  járultak  valamivel,  a  kérdést  ránk  nézve  már 
határozottan  megoldotta.  Korántsem  ;  fel  fog  az  még  tűnni 
ismét  és  ismét,  és  pedig  különböző  alakokban  ;  itt  vasút, 
amott  kikötői  szabadság,  majd  ismét  particularis  vámkér- 
dés, vagy  kereskedési,  hajózási  szerződés  alakjában,  melyek- 
nél a  felületes  figyelem  előtt  a  kérdésnek  ezen  oldala  tán 
fel  sem  tűnik  ;  s  ez  így  fog  menni  új  meg  új  alakokban 
mindaddig,  míg  a  magyar  törvényhozás  határozott  jeleit 
adandja,  hogy  Magyarország  sem  eléggé  gyönge,  sem  eléggé 
rövidlátó,  miszerint  magát  idegen  érdekek  vontató  kötelére 
függeszteni  megengedhetné  :  és  jeleit  adandja,  mikép  a 
magyar  nemzet  szintúgy  erezi,  mint  akárki  más,  hogy  mezei 
gazdaság,  műipar,  kereskedés  tekintetében  nemzeti  szem- 
pontja neki  is  van,  mely  jogegyenlő  baráti  frigyre  minden- 
kor kész,  de  öng3álkolásra  soha  sem  ;  és  soha  sem  lesz 
eléggé  gyáva,  saját  érdekeit  számba  sem  véve,  magát  oly 
szenvedőleges  súlynyomatéknak  tekinteni,  mely  csak  arra 
való,  hogy  vele  mások  ketten  egymásközti  érdekeik  mérle- 
gét kiegyenlítsék.  Isten  adja,  hogy  a  közelgő  törvényhozás 
eme  manifestatiót  hivatásának  érezze  ;  Isten  adja,  hogy 
tegyen,  tehessen  némi  lépést  gyakorlatban  is,  mely  honunk 
nemzeti  érdekeit  viszonylag  szintoly,  gravitationalis  hata- 
lommal ruházza  föl,  minővel  a  német  vámszövetség  a  ger- 
manismus  nemzeti  érdekét  felruházá  ;  így  majd  a  halált 
huhogó  új  Pythia  (Berg  Farkas)  hamis  jóslónak  bizonyu- 
land,  az  aggódó  honfikebel  pedig  törvényhozásunk  ime 
typusában  vigasztalást  találand  sok  keserítő  jelenetekért, 
melyek  a  közel  jövendő  reményvirágát  hervasztgatják. 

Mi  adott  ez  elmélkedésre  alkalmat  ?  kérditek  talán. 
Alkalmat  adott  az  Alig.  Zeit.  23.  számán  (aug.  9 — 31.)  ke- 
resztülvitt vámszövetségi  értekezés,  melyről  minél  igazabb, 
hogy  a  német  időszaki  sajtó  fényczikkei  közé  tartozik,  annál 
helyesebben  jegyzé  meg  a  Jelenkor,  hogy  nekünk  sokkal 
ártékonyabb,  mintsem  a  magyar  sajtó  ellenhatását  meg  ne 
kivánná. 

Midőn  mi  legelőbb  kimondok,  hogy  nekünk  magyaro- 
kul a  német  vámszövetség  tagjává  lennünk  nemzeti  veszély 
s  közgazdasági  romlás  nélkül  lehetetlen,  az  önbizalmatlan- 
ság  bizonyos  neme  erősebben  szállott  meg,  mint  valaha. 
A  mező  új  volt  s  oly  töretlen.  A  magyar  közélet  Werbőczyes 
szelleme  oly  kevés  módot  nyújtott  eddig  a  státusgazdaság- 
tan elméleteit  nationalizálni,  s  az  önállapot  ismeretétől  ret- 
tegő nemzeti  titokkedvelés  adatokra  nézve  oly  szegénység- 
ben tart,  miszerint  a  gyakorlati  tájékozó  pontokat  e  járat- 
lan mezőn  nemcsak  készen  nem  találjuk,  sőt  inkább  mi 
magunknak  kell  azokat  elmélkedés  közben  teremtenünk. 
Megannyi  ok,  hogy  bizalmatlanokká  legyünk  saját  vélemé- 
nyünk iránt.  Ehhez  még  két  erős  körülmény  járult.  Egyik  a 
megszokott  gondolkodás  kerékvágási  roppant  ereje.  Másik  a 
szláv  ajkú  népmozgalmak  természetes  iránya.  Amazt,  a  mi 
illeti  :  századokon  keresztül  megszoktuk  a  panaszt,  hogy 
a  vámsorompókban  fekszik  nyomorúságunk  főoka  ;  s  mivel 
e  sorompók  szorító  hatalmát  nagyon  sinlettük,  mintegy 
önkény leg  ösztönszerűleg  támadt  keblünkben  az  óhajtás  : 
»le  a  vámsorompókkal  !«  és  sóvárogtunk  szabad  kereskedés 
után,  s  a  szabad  szónak  varázs  ereje  nem  hagyott  időt  meg- 
gondolnunk, miként  minden  cosmopoliticus  szabadság,  mely 
nem  a  nemzetek  individualitásának  lehető  legtökélyesb  ön- 
álló kifejlődése  által  éretik  el,  nem  mondom,  hogy  szolga- 
ság, de  bizonyosan  halála  minden  nemzetiségnek,  s  így  min- 
den nemzetnek  is,  s  nem  egyéb,  mint  oly  nagyszerű  diluitio, 
melyben  a  nemzeti  szabadság,  mint  »sohajtás  az  orkánban*, 
tényleg  elmerül.  Nyomorúságunk  sokkal  érzékenyebben  ha- 
tott reánk,  mintsem  a  legelső,  legközelebb  fekvő  gondolat- 
hoz ne  nyúltunk  volna,  s  ekként  lőn  mindennapi  imádsá- 
gunkká :  »add  meg  nekünk,  uram  !  a  mi  szabad  kereske- 
désünket és  szabadíts  meg  a  vámsorompóktul«.  Ügy  valánk 

vele,  mint  ama  jámbor  nép  van,  melyre  egy  bizonyos  épü- 
letből mindig  csak  megrohanás,  golyózápor  és  sanyargatás 
özönlik  ;  s  azért  semmit  sem  kivan  inkább,  mint  annak 
lerontását ;  s  egyáltalában  nem  jut  eszébe,  hogy  nem  magá- 
ban az  épületben  fekszik  a  gonosz,  hanem  abban,  hogy  mire 
s  miKéppen  használtatik  ;  s  nem  jut  eszébe,  miként  csak 
a  használat  módjától  függ,  hogy  a  rontó  épület  védelem- 
tanyává változzék,  s  hogy  azon  épületet  lerontás  helyett 
jobb  volna  úgy  használni,  miszerint  egyik  szárnyának  fedele 
alatt  honi  gyármunkások  dolgozzanak,  másik  szárnya  pedig 
a  népnevelést  fedezze  szél  s  eső  ellen,  vagy  a  közlekedést 
mozdítsa  elő.  Ez  mind  nem  jutván  eszünkbe,  igen  termé- 
szetes volt,  hogy  midőn  a  német  vámszövetséghezi  csatla- 
kozás kecsegtető  hivogatása  legelőször  hangzott  felénk, 
rokonszenvet  kellé  rögtön  ébresztnie  minden  kebelben, 
melynél  a  nyugati  vámsorompók  lehullásának  s  az  úgyneve- 
zett szabad  kereskedésnek  (vagy  talán  inkább  elszegénye- 
dési szabadságnak)  nemzeti  óhajtásában  osztozni  rég  szo- 
kássá vált.  Ezen  szokásos  gondolkodáshoz  pedig  még  a 
tudomány  tekintélye  is  csatlakozott.  Adam  Smith  tana  az 
analysis  nagy  mesterétől  Bentham  Jeromos-tői  s  a  csaknem 
oraculosus  Say-tól  támogatva,  az  elmélet  mezején  még  min- 
dig isteníttetik  ;  az  angoloknál  egy  hatalmas  párt,  mind- 
azok t.  i.,  kiknek  külföldi  piaczra  van  szükségök,  érte  buzog- 
nak, s  csak  kis  ideje  még,  hogy  egy-két  szózat  emelkedék, 
mely  az  elméletben  diadalmas  doctrinák  csalhatatlanságán 
kételkedni  mert.  A  conjuncturák  ezen  egész  szövedékének 
ellenállására  kellett  tehát  készen  lennie,  kit  keblének  istene 
arra  késztetett,  hogy  a  íísatlakozási  hivogatásra  nemmel 
feleljen. 

Más  részről  első  tekintettel  a  szláv  mozgalmak  ter- 
mészetes iránya  is  kedvezni  látszott  azon  eszmének,  hogy 
a  német  vámszövetséghez  csatlakozzunk.  Lehetetlen  ugyanis 
igaznak  nem  vallani,  mit  báró  Wesselényi  Miklós  egy  (fáj- 
dalom !  nem  közölhetett)  levelében  mond,  hogy  t.  i.  »8zellemi 
hatalom  ellen  csak  hasonló  szellemi  fegyverrel  lehetvén  küz- 
deni, azon  nemzetiségeknek  s  nemzeteknek  kell  ere j  őket 
szorosan  egyesítniök,  melyek  a  szláv  törekvésekkel  nem 
rokonok,   sőt  ezek  által  fenyegetvék.   Mivel  pedig  a  szláv 

nagy  törzsökkel  szemben  a  német  nemzeti  törzsök  áll  sok 
ágaival,  ehhez  kell  magát  csatolni  minden  más  nemzetiség- 
nek, melyre  a  szláv  törekvések  sikerülése  veszélyt  hozandó. « 
Ez  annyira  igaz,  s  elvben  oly  közel  fekszik  az  aggódó  magyar 
kebel  érzelmeihez,  miszerint  nem  lehetett  nem  hinnünk, 
hogy  az  sokak  szivében  legalább  sejtelemkép  él ;  mi  miatt 
attól  kellé  tartanunk,  hogy  midőn  mi  az  épen  most 
említett  s  általunk  is  betüröl-betüre  helyeselt  vezérelvből 
a  német  vámszövetséghezi  csatlakozást  korántsem  véljük 
következni,  sőt  azt  nemzetiségünkre  nézve  veszélyesnek  is 
hirdetjük,  ép  azoknak  érzelmét  sértettük  talán,  kikkel 
czélunk   egy,    kiknek    aggodalmaiban    osztozánk. 

Ily  nehézségekkel  szemeink  előtt  mondottuk  ki  önbizal- 
matlanul,  de  tiszta  komoly  meggyőződéssel :  ne  csatlakoz- 
zunk a  német  vámszövetséghez  ;  és  íme  az  Alig.  Zeitungban 
mély  tárgyismerettel  értekezik  e  tárgyról  egy  avatott  toll, 
épen  azt  tűzvén  ki  egyik  czélul  magának,  hogy  a  szövetsé- 
ges tartományoknak  Austriával  s  a  két  magyar  hazával 
egyesülését  előkészítse  ;  és  —  mi  tanulságot  vonhatánk 
le  értekezéseiből  ?  azt,  hogy  eloszlott  minden  kétség,  minden 
bizalmatlanság  kijelentett  véleményünk  helyes  volta  felől ; 
mert  nem  hihetünk  magyart,  tartozzék  bármely  politikai 
árnyéklathoz,  ki,  ha  ezen  (német  szempontból  véve)  igen 
gyönyörű  s  igen  tanulságos  értekezések  minket  illető  részét 
figyelemmel  olvasá,  szive  mélyéből  ne  kiáltana  föl  :  Isten 
őrizze  a  német  vámszövetségtől  magyar  hazánkat  úgy  szel- 
lemi, mint  anyagi  tekintetben  !  Ez  a  tudós  német  értekező 
capacitatiójának  magyar  szempontból  végeredménye  ;  mert 
mi  s  magyar  pályatársaink  ugyan  írhattunk  volna  bátran 
tiz  anynyit  a  csatlakozás  ellen,  mint  mennyit  ő  csatlako- 
zásunk mellett  írt,  s  mégsem  sikerült  volna  talán  polgár- 
társainkat oly  erősen  meggyőznünk  a  csatlakozás  vesze- 
delmes és  káros  voltáról,  mint  ő  (igaz,  akaratja  ellen)  meg- 
győz  őszinte  naiv  vallomásocskáival. 

Yámszövetségi  kilátások.*) 

Ha  volna  közöttünk  egy  Democritos,  ki  minden  baj 
fölött  kaczagni  tudjon,  ugyancsak  becsületesen  kikaczag- 
hatna  minket  magyarokat  sajtónkkal  együtt.  Egy  tisztelt 
barátunk,  tárgy  avatott,  mint  mások  kevesen,  azt  monda 
e  napokban,  hogy  még  soha  sem  volt  a  magyar  nemzetiség 
oly  nagy  veszélyben,  minőben  most  van,  megfoghatlan 
hanyagságunk  mellett  a  terjedő  szlávománia  miatt.  És  ez 
Ítéletet  a  tömérdek  adat,  mely  kezeink  közt  halomra  gyűl, 
a  szó  legteljesebb  értelmében  megerősíti.  Más  részről  ezen 
veszélynek  közepette,  mit  látunk  közöttünk,  veszély  fenye- 
gette magyarok  között  ?  —  látjuk  életkérdések  körül  nyomo- 
rúságos magánérdekek  miatt  az  anyagi  erő  vad  féktelen- 
ségét  felizgattatni,  s  az  erkölcsi  depravatio  üszkeit  szent- 
ségtelen kézzel  a  nyers  tömegek  közé  sodortatni,  mintha 
bizony  most  ideje  volna  aprólékos  pártgyőzelmeken  törni 
fejünket,  s  még  egy-két  napi  életet  hazudtatni  avult  men- 
tességek csontvázaival,  melyeknek  idejük  minden  esetre 
lejárt.  Valóban  az  ember  szivén  éles  fájdalom  nyilai  keresz- 
tül, és  kiáltanánk  és  ismét  kiáltanánk  :  Mindenható  Isten  ! 
vaksággal  vered-e  meg  e  nemzetet,  hogy  ne  láthassa  önkár- 
hozatát,  vagy  fanatikus  átalkodottsággal,  hogy  látni  ne 
akarja  ?  És  most  vessünk  egy  tekintetet  időszaki  sajtónk 
működésére,  melyben  a  kornak  s  életnek  érlüktetését  vélnők 
föllelni,  lássuk  meg,  mit  mivel  ily  körülmények  között ; 
egyik  a  vámszövetség  részleteivel  bíbelődik,  másik  negatiók 
magyarázatán,  harmadik  nyugpénz-intézeten,  negyedik  pedig 
épen  semmin  sem  töri  fejét.  Árva  lelkünkre  mondjuk  ! 
satyra,  édes  Urak  !  —  merő  satyra  ;  —  csak  mi  magyarok 
ne  volnánk  oly  igen  búskomorak  ;  az  ember  oly  tiszta  szív- 
ből kikaczagná  magát  éjen-napon  át.  Ha  kinek  lábai  előtt 
—  mint  Banquo  mondja  Shakespeare  Machethjében  —  a 
»száraz  föld  buborékot  hány«,  minden  bizonynyal  meg  fog 
állani,  s  távolt  felejtve  a  közel  miatt,  nem  fog  azon  tüskék- 
kel bíbelődni,  melyek,  ha  majd  mérföldeket  túlhaladandott, 
hihetőleg  útjában  lesznek,  nem   is   fog   vesződni   az   arany- 


*)  Az   1842-iki  »Pesti  Hírlap*  179-ik  számából.  K.  F. 

almák  sejtelmeivel,  mikkel  egykor  tán  az  önhaszonlesés 
csábjai  őt  útirányától  eltéríteni  megkisértendik,  hanem  köz- 
vetlenül a  lábai  előtt  felszökdécselö  tünemény  igénylendi 
egész  figyelmét,  nehogy  látatlanul  nyiljék  fel  a  föld  a  vándor 
előtt  és  eltemesse,  mivel  tekintete  távol  tárgyakra  vala 
feszítve.  E  szabályt  szeretnők  követni  pályánkon,  mert 
adat  jő  adat  után  kezeink  közé,  mely  mintegy  parancsolva 
szólít  föl,  hogy  az  időszaki  sajtó  háttérbe  szorítson  mindent, 
minek  érdeke  távolabb  fekszik,  s  minden  figyelmét  azon 
földbuborékok  körül  pontosítsa,  melyek  közvetlenül  lábaink 
előtt  egy  roppant  földnyílást  hagynak  sejteni,  —  földnyílást, 
eléggé  nagyot,  hogy  a  magyarnak  szabadságát,  jövendő  bol- 
dogságát, sőt  nemzeti  lételét  is  veszélyeztesse.  Nemzet- 
ellenséges szlavománia  s  vak  együgyüséggeli  kereskedés  — 
e  körül  forog  agyunknak  minden  eszmélkedése,  sajgó  szi- 
vünkben minden  érverés  ;  s  mivel  ez  így  van,  szólunk  a 
német  vámszövetségről,  vagyis  inkább  a  vámszövetség 
szabadjegyes  oldaláról.  Sajnáljatok,  Urak  !  ne  nevessetek  ! 
Tehát  vámszövetségről,  ha  úgy  tetszik.  A  rajnamel- 
léki  tudós  értekező,  kinek  az  Alig.  Zeitungban  szegény 
hazánk  java  oly  igen  szivén  fekszik,  különösen  két  alapos 
szempontból  intézi  Austria  felé  (hova  természetesen  minket 
és  Erdélyt  ért)  vámszövetséges  kacsintgatását.  Egyik  szem- 
pont szorosan  véve  a  német  nemzetiség  hatalmas  össz- 
pontosulására  vonatkozik.  Három  folyamtér  van,  —  mond 
a  tudós  értekező,  —  mely  a  szomszéd  nemzetiségek  harczte- 
rének  mintegy  természet  által  van  kijelölve  ;  a  Rajna-, 
a  Visztula-  és  a  Duna-tér  ;  itt  mint  amott  össze  kell  előbb- 
utóbb  a  nagy  nemzeti  törzsököknek  ütközni,  e  csomó  nem 
olyan,  melyet  a  diplomatia  megoldhatna.  E  harcz  lebegvén 
szemei  előtt,  nemes  önérzettel  kiált  fel  az  értekező  :  »Német- 
hon  Austriával  egyesülve  daczolni  képes  egész  világgal ! 
A  német  vámszövetség,  hahogy  a  német  tengervidéki  tar- 
tományok s  Austria  (mindig  Magyarországot  is  hozzáértve) 
vele  egyesül,  70  millió  lakost  számláland,  mely  tömeg  egyet- 
lenegy nagy  nemzetté  összeolvadand.«  És  íme,  hazafiak  !  itt 
van  az  egyik  jámbor  vallomás,  melylyel  a  vámszövetséghez 
hívogatnak.  Egy  második  Berg  Pythia  !  Mintha  mondaná  : 
»orosz  tartomány  vagy  német  gyarmat  —  válaszsz  magyar  !« 

Nem  úgy,  Uraim  !  van  még  egy  harmadik  állapot  is  :  önálló 
nemzet,  két  roppant  néptörzsök  között,  elég  erős  arra, 
hogy  nyomatékával  eldöntő  súly  legyen  a  mérlegben  ;  — 
önálló  nemzet,  melynek  elleniségét  félni,  barátságát  becsülni 
méltó,  melynek  rokonszenvét  civilisatiója,  szabadsága  s 
kedvelt  uralkodóháza  iránti  tántoríthatlan  hűsége  határo- 
zottan nyugatra  vonzza,  de  melynek  rokonszenvét  a  nyugat 
meg  nem  érdemlené,  ha  felejteni  tudná,  hogy  egy  ép  erős 
néptörzsök,  mely  annyi  veszély  között  egy  évezred  viszon- 
tagságain át  megtörhetlenül  fennállni  birt,  nem  egy  nyomo- 
rult szolgacsoport,  mely  csak  arra  való,  hogy  leszórva  magá- 
ról mindent,  a  mi  egy  nemzetnek  szent,  titeket  segítsen 
önvédelmetekben,  —  boldog,  ha  kegyesen  megengeditek, 
hogy  azok,  kik  egykor  egy  önálló  nemzet  tényezői  voltak, 
mint  megannyi  külön  egyes  szám,  ti  közétek  befoglaltas- 
sanak. Nem,  nem.  Uraim  !  így  nem  játszunk.  Ismerjük  mi 
magyarok  Martialis  epigrammját  ama  kábáról,  ki  midőn 
ellenség  előtt  futa,  magát  ölte  meg  ;  s  a  ki  azzal  édesget 
magához,  hogyha  hozzá  csatlakozandunk,  szerencsénk  leszen 
vele  egy  nemzetbe  összeolvadni,  annak  horgára  a  magyar 
ugyan  sohasem  kerül.  Ha  egykor  elkövetkezendik  azon 
időpercz,  melyben  német  és  szláv  nemzetiség,  mint  két 
óriás,  összeütközendik,  hogy  melyik  részen  fog  állni  a 
magyar  ?  arról,  úgy  hiszszük,  kétség  nem  lehet ;  de  fog  állani, 
mint  frigyes,  mint  szövetséges,  ki  a  nagy  tusában  maga  is 
czél,  8  azért  puszta  eszközíé  alacsonyulni,  magát  akarat- 
holtán  vontatóra  kötni  soha  sem  fogja.  És  hahogy  Némethon 
az  őszinte  barátot,  melyet  bennünk  bír,  méltánylani  kívánja  : 
el  fog  attól  szokni,  hogy  rólunk  úgy  szóljon,  mint  egy  holt 
súlyról,  melynek  ide-oda  rakosgatásáról  amúgy  könnye- 
dén rendelkezhetni,  mint  szokás  húsmérésnél  a  nyomtaték- 
ról ;  ellenben  meg  fogja  szokni,  hogy  a  magyar  alkotmányos 
nemzetiségnek  önczélja  is  van,  melyet  az  európai  polgári- 
sodásnak tisztelnie  kell ;  minden  esetre  pedig  jó  lesz  meg- 
tanulnia, miként  ha  e  nemzet  barátságára  számol  (s  méltán 
számolhat)  a  vésznek  napjain,  soha  sem  kell  azt  olyasmire 
édesgetnie,  miről  maga  megvallja,  hogy  e  nemzetnek  halála 
volna.  Ilyen  pedig  a  német  vámszövetség,  melyről  magatok 
megvalljátok,   hogy  hozzácsatlakozni  anynyit  tesz,   mint  a 

németekkel  egy  nemzetté  összeolvadni.  Halál  ez  is,  mint 
más  akármi  ;  s  ha  csakugyan  halnunk  kellene,  a  halálnak 
más  neme  is  van,  mint  a  puszta  dicsőségtelen  elolvadás. 
Az  édesgetésnek  másik  szempontja  közvetlenül  ugyan 
csak  vásárkérdés,  de  közvetve  szintúgy  életkérdés  is.  Azt 
mondja  ugyanis  a  tudós  német,  hogy  miután  az  austriai 
birodalom  némely  tartományai,  úgymint  Morva-,  Csehország, 
Austria,  Styria,  Lombard- Velencze  stb.,  az  austriai  vám- 
rendszer bölcs  védelme  alatt  oly  industrialis  fokra  hágott, 
hogy  a  müiparos  nemzetek  első  sorában  állana,  ellenben 
Magyar-  és  Erdélyország  a  maga  15  millió  lakosával,  a  tár- 
sadalmi állapot  kifejlésében  még  annyira  hátramaradt, 
hogy  leginkább  csak  dús  földje  s  kedvező  éghajlata  termeszt- 
ményeit  vinné  ki,  s  helyébe  gyármű-kellékeit  Austriától 
venné  cserébe  :  *)  igen  természetes  kívánságnak  találja  a 
német  vámszövetség  tudós  bajnoka,  hogyha  ezen  vám- 
szövetsén  Austria  nagy  tökély ü  kézműiparának  megnyitja 
saját  tartományait,  viszont  Austria  is  ne  csak  azon  tarto- 
mányaival csatlakozzék  a  szövetséghez,  melyekben  a  német 
iparmüvesek  honi  vetélkedőkkel  találkoznak,  hanem  adják 
toldalékul  Magyarországot  s  Erdélyt  is  oda,  melynek  15 
millió  főnyi  vásárán  a  német  manufacturalis  ipar  csak  vevőt 
talál,  de  honi  vetélkedőtől  nem  fél.  Ezen  derekas  okoskodás 


*)  Még  pedig  Becher  számítása  szerint  évenkint  mintegy  40 
millió  pft  veszteséggel.  Már  máskor  említők,  miként  Becher  szerint 
csak  gyapjúszövetekért  többet  fizetünk  az  austriai  gj^árii^arnak, 
mint  a  mennyit  minden  termesztményeinkért  kapunk.  A  64  milliót 
haladó  összeg,  meg  kell  vallanunk,  egy  kissé  mégis  csak  kétséget 
támaszthatott  Becher  számainak  vagy  hitelessége,  vagy  pedig  az 
iránt,  nincsen-e  ezen  öszvegbe  Galiczia  is  beszámítva  ?  Kérdés  tétet- 
vén erre  nézve  Becher  urnák,  szives  volt  ezeket  felelni :  >>A  keres- 
kedési tabelámban  kitett  64,084.602  frtnyi  gyapotszövet-bevitel 
egyenesen  csak  Magyarországra  s  melléktartományaira  szól.  Gali- 
cziára  teljességgel  nem.  Csak  azt  kell  megjegyeznem,  hogy  ezen 
64  millió  frtnyi  öszveg  egy  kissé  magas  vámbecsen  alapszik  ;  s  így 
az  árúk  valódi  értéke  szerint  ezen  öszveg  közel  Vs  részszel  kisebb 
lehet.  Annyi  mindazáltal  bizonyos,  hogy  az  austriai  tartományok- 
bóli  gyapjúszövet-bevitel  Magyarországba  s  Erdélybe,  évről-évre 
20 — 30  milliónyi  pengő  ftra  minden  esetre  fölrúg  ;  miért  is  lehetet- 
len, hogy  egy  gyapotgyár  alkalmas  helyütt  ezen  országokban  igen  nye- 
reséges vállalattá  ne  legyen^  stb.  így  ir  Becher  úr,  s  ezt  tőle,  gondo- 
lom,   örömest    olvassák    polgártársaink.  K.  L. 

annyit    teszen,  mintha  Némethon    ekkép  szólana  :  Nekünk 
németeknek  nagy  szükségünk    van  Austriára    nemzeti  erő 
tekintetében,   vele  egyesülten  daczolunk  a  világgal,   nélkül 
veszélyben  vagyunk  kelet  és  nyugat  felé,  és  így  kezet  nynj- 
tunk  Austriának,  megajándékozzuk  kegyesen  azon    jótéte- 
ménynyel,   hogy    a    német    nemzet    jövendőjét    biztosítani 
szerencséje  legyen  ;   s  gyárműveinek  is  megnyitjuk  német- 
honi vásárainkat,  mert  hiszen  magunk  még  magasb  fokán 
állunk  a  gyáriparnak,  s  így  vetélkedésétől  nincs  mit  tarta- 
nunk :    ellenben    mindezen    gratiáért    viszonzásul    kívánjuk, 
hogy  azt  a  15  milliónyi  Magyarországot    iparnélkülies    ala- 
csony állapotában  megtartani,  szövetséges  véd  vám- vonalunk 
által  egész  Európa  ellen  kizárólagosan  biztosított  monopó- 
liumunk legyen  !  íme,  hazámíiai  !  mi  mélyre  sülyedtünk  mi 
Európa    véleményében,    megkövesítő    veszteglésünk    miatt ; 
alkusznak  fölöttünk,  hogy  kinek  legyen  joga  honunk  zsírját 
kiszíni  ;  de  azt,  hogy  a  dologhoz  szólónk,  talán  csak  nekünk 
is  van,  hogy  a  mi  érdekeinknek  is  számba  kellene  talán  vétetni 
—  mindezt  még  csak  emHtésre  sem  méltatják  !  !  Ehhez,  úgy 
hiszszük,  nem  kell  commentár.  De  nekünk  szabad  lesz  talán 
kérdeznünk  német  barátainktól  :  váljon  midőn  ti  a  műipar- 
nak  szintoly  alacsony  fokán  állottatok,  mint  minket  állani 
gondoltok,  azzal  emeltétek-e  fel  magatokat  sülyedéstekből, 
hogy  szabad  vásárra   hittatok   meg  Albion  gyárműveseit  ? 
Nem,  hanem  elzártátok  ezt  magatoktól ;  védvámokat  állí- 
tottatok, s  azoknak    segedelmével  honi  műipart    teremtet- 
tetek ;    s    most    gondoljátok,    mi    15    millió    magyarhoniak 
elég  balgák  leszünk  ellenkezőjét  cselekedni  annak,   mint  a 
mivel    ti    magatokat    hasonló    helyzetben   megmentettétek ! 
ti  panaszszal  s  izgató  kikeléssel  töltitek  el  a  fél  világot,  hogy 
az  angol  gyáripar  titeket  gyarmati  függésre  szeretne  kár- 
hoztatni,   8   fölhíjátok   kormányaitok   fölfogását,    polgártár- 
saitok   nemzeti    önérzetét,    hogy    bárány ságtokat    az    angol 
farkastól  mentse  meg  ;  de  a  balgának  vélt  magyar  ellené- 
ben a  farkas  szerep  már  igen  tetszik.  Köszönjük  a  jóakara- 
tot 1  Elnyeletni  bizony  nekünk  sincs  kedvünk,  ép  úgy  nincs, 
mint  nektek  nem  vala.  Ez  egész  dologban  csak  az  a  jó  van, 
hogy  a  fogadós  nélküh  számvetés  oly  szembetűnő,  miszerint 
horogra    még    a   mi    magyar   jószívűségünk   sem    kerülhet  ; 


400 


mert  minden  édesgetésre  a  német  vámszövetség  hőseinek 
saját  szavaikkal,  a  szövetséges  németek  saját  példájának 
idézésével  lehet  felelnünk.  így  például  azt  mondják  :  hogy 
mi  viszont  a  csapra  vert  hordó  sorsára  jutás  szerencséjeért 
cserébe  kapnók  boraink  hihető  jobb  keletét  !  mert  remény- 
leni lehet,  hogy  a  vámmentes  magyar  bor  a  vámolt  fran- 
czia  bort  Németországból  kiszorítaná  (igaz  ugyan,  hogy 
saját  rajnai  boraik  sem  képesek  saját  hónukból  a  franczia 
bort  kiszorítani  :  ez  azonban  a  hitegetésben  természetesen 
nem  akadály),  továbbá  cserébe  kapnók  dohányunk  eladását, 
melyről  tulajdon  azon  bölcs  értekező  megvallja,  hogy  ameri- 
kaival soha  sem  versenyezhet,  s  hogy  a  dohány  semmiesetre 
sem  tartozik  azon  termesztmények  közé,  melyek  egy  terje- 
delmes országban  általános  földművelési  czikké  válhatnak. 
Egykor  ezen  kereskedési  combinatió  ellenébe  számokat  s 
valósági  számvetést  állítottunk  ;  mert  ilyesmire  nincsen 
szükségünk ;  most  elég  felelnünk  :  miként  épen  a  német 
vámszövetség  hőseinek  tanításából  s  azon  szövetség  pél- 
dájából tanultuk  volna  meg,  ha  előbb  nem  tudtuk  volna, 
hogy  az  egész  világoni  szabad  kereskedés  sem  képes  annyira 
emelni  egy  országnak  földmívelését,  mint  azt  a  honi  műipar 
kíséretében  járó  élénk  belfogyasztás  emeli.  Ez  az,  a  mire 
és  a  mi  végett  viszont  egy  önálló  magyar  középrendre  sze- 
gény honunknak  szüksége  van ;  ennek  lehetségétől  akar 
minket  a  német  vámszövetség  bajnoka  megfosztani,  s 
azért  bátran  ismételhetjük,  a  nélkül,  hogy  egyúttal  rész- 
letes fejtegetésbe  bocsátkoznánk  :  ha  még  volt  ember  honunk- 
ban, a  ki  kételkedett,  vájjon  igazán  nem  tanácsos-e  a  német 
vámszövetséghez  csatlakoznunk  ?  lehetetlen,  hogy  kétel- 
kedését  a   németeknek   saját   vallomásaik   el   ne   oszlassák. 

A  testvérlion.*) 

Erdély  az  örökigazságnak  oly  elveit  fogadá  már 
el,  oly  elveknek  ülé  már  a  nemzet  kebelében  dia- 
dalát, melyek  minálunk  még  indulatos  harcz  jel- 
szavai,   oly    harcz    jelszavai,    mely    nem   mindig,   nem 

*)  Az   1842-iki  oPesti  Hirlap«  181-ik  számából.  K.  F. 

minden  részről  nemes  fegyverekkel  vivatik  s  mely- 
nek közel  eredményét  még  a  jövendő  kétes  rejtelme 
iödi.  Mi  közöttünk  magyarok  között  vannak  embe- 
rek, kik  parányi  erőködéseink  parányi  eredményeiben 
kevélykedve,  Erdélyről  még  csak  nem  régiben  is  bizo- 
nyos felsőbbség  érzetével  szoktak  volt  emlékezni  s  haj- 
landók voltak  a  testvérhonról  azt  gyanítani,  bogy  az 
ónsulyt  volna  képes  kötni  haladó  lábainkra  és  ime  !  azon 
veszszük  észre  magunkat,  hogy  Erdély  túlhaladott,  hogy 
az  erdélyi  nemesség  igazságszeretetnek  s  nagylelkűség- 
nek jeleit  adá,  melyekre  nézve  minekünk  csak  a  követés 
dicsősége  maradott  fenn.  Nem  valánk  oly  boldogok,  hogy 
a  még  mindig  együtt  ülő  erdélyi  országgyűlés  munká- 
latait, a  míg  egy  vagy  más  dolog  készülőben  volt,  egyéb- 
ként mint  hő,  de  néma  részvéttel  kisérhetnők  ;  de  most, 
miután  már  bevégzett  tények  is  állanak  szemeink  előtt 
s  olvasó  közönségünk  azokat,  csak  száraz  eredmények- 
ben bár,  lapjaink  által  is  ismerheti,  szabad  lesz  kimon- 
danunk, miképen  mi  azt,  mi  Erdélyben  már  ekkorig 
történt,  a  tisztelet  legőszintébb  adójával  méltányoljuk, 
annyival  inkább,  mert  —  miként  már  másszor  is  mon- 
dók —  nem  ismeretlenek  előttünk  az  anomáliák,  me- 
lyek Erdély  közjogába  keveredvék^  úgy,  hogy  csak  az 
igazságnak  hódolunk,  ha  elismerjük,  hogy  Erdélynek 
jelen  közjogi  állapotában  a  reform  ösvény éni  haladás 
sokkal  több  természetes  akadálylyal  jár,  mint  minálunk, 
következőleg,  hogy  ott  minden  lépésnek  több  érdeme 
vari.  A  háromszázados  szakadás  e  két  testvérhon  köz- 
életét egymás  közvetlen  szemléletétől  sokkal  inkább  el- 
távolítá,  hogysem  haszontalan  dolgot  vélhetnénk  tenni, 
ha  nemcsak  az  akadályoknak  s  így  azok  legyőzése  érde- 
mének kitüntetéséül,  hanem  egyszersmind  ismertetésül 
is,  egy  kis  egyenvonalt  húzunk  a  két  hon  némely  főbb 
közjogi   viszonyai   közt.    Lehet,   hogy   ez   is   szolgálhat 

némi  kis  adalékul  ama  részünkről  oly  hőn  óhajtott  álla- 
pothoz, mire  nézve  ismét  úgy  most,  mint  ötven  év  előtt, 
erdélyi  rokonink  baráti  lépést  már  szintúgy  tettének. 
Honunk  országgyűlése  jelen  szerkezetét  sokkal  ismere- 
tesének  tehetjük   föl,    mintsem   arról   szólanunk   szük- 
séges volna.  De  már  Erdélyről  nem  árt  megjegyeznünk, 
miképen  Erdély  alkotmánya  nem  ismer  főrendeket  (a  pri- 
mőrök sem  azok)  és  így  a  törvényhozás  jogában  a  feje- 
delemmel ott  csak  egy  tábla  osztozik  ;   e  tábla  pedig 
áll :   némely  országos  tisztviselőkből,   a-  három  nemzet 
képviselőiből,   úgymint :    a   megyék,   székek,   kerületek, 
városok,  taxalis  helyek  követeiből  és  a  kir.   hivatalo- 
sokból, kikre  nézve  sem  birtoki,  sem  mágnási  qualifi- 
catio  kiszabva  nincs  s  kiket  a  kormányszéktől  javas- 
latilag   fölkivánni   szokott   névjegyzék  nyomán   a   feje- 
delem határozatlan  számban  tetszése  szerint  meghíhat 
az  országgyűlésre,  s  kik  a  követekkel  egy  táblánál  ülve, 
mindnyájan,  fejenkint  különbség  nélkül,  úgy  inditványi 
joggal,  mint  egyenlő  szavazattal  birnak.  Folytassuk  to- 
vább az  egyenvonalt.  Országos  egyház  Magyarországon 
van ;    Erdélyben   nincs.    Magyarországban   a   nádori   és 
két  koronaőri  hivatalra  a  kijelölés  a  királyi  felségnél, 
a  választás   az   ország  KEeinél   van  ;   Erdélyben  meg- 
fordítva :  ott  az  országos  tisztviselőket  a  fejedelem  ne- 
vezi ki  az  országgyűlés  által  vallási  és  nemzeti  arány 
szerint  fölterjesztett  kijelöltek  közül.   A  nemesség  sar- 
kalatos jogai  mind  a  két  hazában  betüről-betüre  ugyan- 
azok, kivévén,  hogy  Magyarországon  a  törvény,  némi 
esetben  a  nemest,  gyanúra  is  elfogatni  engedi,  Erdély- 
ben ellenben  sohasem.  A  megyehatósági  jogokra  nézve 
az  a  különbség,  hogy  Erdélyben  a  felsőbb  megyei  hiva- 
talokra a  tisztviselők  mindég  a  bevett  vallások  tekin- 
tetbe vételével  jelöltetnek  ki  s  a   megyei  választással 
még  a  dolog  bevégezve  nincs,  hanem  a  kir.  megerősítés 

végett  is  föl  kell  a  választottaknak  terjesztetniök  és  hogy 
—  mit  különösen  megjegyeztetni  kérünk  —  a  megyei 
pénztárak  kezelése  a  megyéknek  nemcsak  kezökben  nin- 
csen, sőt  házi  pénztáruk  sincsen..  Ezek  volnának  főbb 
vonásokban,  a  két  alkotmány  különbségei.  Lássuk  most 
először  az  országgyűlést.  Ki  országgyűlési  szerkezetünkre 
csak  egy  tekintetet  is  vetett,  azonnal  meggyőződhetik, 
hogy  az  minden  esetre,  nem  csekély  elsősége  két  táblás 
rendszerünknek  az  erdélyi  egy  táblás  fölött,  miszerint 
a  főrendek  táblája  indítványi  joggal  nem  bir,  holott 
Erdélyben  akármelyik  regalista  indítványozhat.  Nincs 
szándokunkban  az  egy-  vagy.  kétkamarás  rendszert  elmé- 
letileg vitatni ;  annyit  azonban  bátran  megjegyzünk,  hogy 
talán  Norvégiát  kivévén,  —  hol  azonban  igen  szeren- 
csétlen ötlet  volna  Magyarországra  alkalmazható  analó- 
giát keresni  —  nem  ismerünk  népet,  mely  az  egykamarai 
rendszer  nehézségeinek  rejtélyét  valaha  szerencsésen  meg- 
oldotta volna  ;  ámbár  Norvégia  Storthingját  sem  lehet 
tisztán  egykamarai  rendszernek  nevezni.*)  Nagyon  té- 
vedne, ki  azt  hinné,  hogy  országgyűlésünk  rendezetlen 
állapot jának  és  kétkamarás  rendszerünk  hiányainak 
harczosául  akarnók  magunkat  fölvetni :  annyit  mind- 
azáltal el  kell  ismernünk,  hogyha  minálunk  a  két  tábla 
együtt  tanácskozva  hozna  törvényeket  s  minden  tag  — 
legyen  követ,  legyen  regalista  —  egyenlő  szavazattal 
birna,  mindamellett,  hogy  a  kir.  hivatalosság  nálunk 
vagy  hivatalhoz,  vagy  születéshez  van  kötve,  mégis  a 


*)  Norvégiában  az  országgyűlés  storthing,  egészen  képvise- 
lőkből áll.  Ez  maga  közül  egy  negyedrészt  kiválaszt  és  ezek  (Lag- 
thing)  a  többi  három  negyedrésztől  (Odelsthing)  külön  tanácskoz- 
nak. Minden  indítvány  az  Odelsthingben  történik,  s  ha  ott  elfogad- 
tatik,  a  Lagthing-hez  átküldetik  ;  ennek  joga  van  a  törvényjavas- 
latban kétszer  meg  nem  egj'ezni  ;  második  meg  nem  egyezés  után 
az  egész  storthing  egj'ütt  ül  össze  s  a  szavazatok  kétharmadrésze 
határoz.  Szerk. 

magános  érdekek  a  képviseleti  elemek  ellenében  sokkal 
inkább  játszhatnának  nemcsak  nemleges,  hanem  tény- 
leges befolyást  is,  mint  most  játszhatnak.  Nézzük  most 
az  országos  egyházat. .  Erről  egy  dolgozó  társunk,  saját 
tapasztalása  után,  következőleg  itél :  »Erdélynek  egyik 
alkotmánysarka,  miszerint  ott .  a  négy  bevett  vallás 
teljes  jogegyenlőséggel  bir  és  a  törvény  egynek  sem  ad 
elsőséget  a  másik  fölött.  Es  ez  alkotmányilag  bevett 
vallásegyenlőség  adna  Erdély  alkotmányának  némi  első- 
séget a  magyarországi  fölött,  ha  a  dolognak  gyakor- 
latilag oly  kedvező  oldalai  volnának,  mint  némi  jámbor 
magyarországi  távolról  hiszi.  De  vizsgáljuk  a  dolgot  kissé 
közelebb.  Erdély  polgári  élete  annyira  karöltve  járt  min- 
den időben  a  vallással,  hogy  törvénykönyveinek  —  úgy- 
szólva —  lapja  sincs,  melyen  a  vallás,  a  legfontosabb 
hazai  életkérdésektől  kezdve,  legkisebb  körülményig  — 
hogy  egy  nem  régi  találmányú  műszóval  éljünk  —  veres 
fonalként  végig  nem  szövődnék  és  száz  meg  száz  óvás 
nem  tétetnek  a  bevett  vallások  jogegyenlőségére  nézve. 
Szabadságról  mindig  oly  nemzetek  csevegtek  legtöbbet, 
melyek  legkevésbbé  birták  és  Erdély  vallásegyenlőségé- 
vel sincs  különben.  Ez  örökös  rivalitás,  mely  —  tényekre 
utalunk  —  nem  egyszer  már  gyülöletlángra  gyuladt, 
e  kölcsönös  nyomás  a  polgári  élet  minden  phasisaiban, 
ez  örökös  suprematióra  törekvés  egymás  fölött  —  ezek 
azon  anyagok,  melyekből  az  erdélyiek  vallásegyenlősége 
készült  és  annyi  vallást  tárgyaló  törvényeket  szüksé- 
gessé tettek.  Menjünk  először  is  a  megyékbe :  első  belép- 
tünkkor azonnal  szemünkbe  ötlik,  miszerint  itt  a  reform, 
egyház  az  uralkodó  s  mint  igyekszik  felsőbbségét  a  többi- 
nek rovására  megalapitani.  Innen  menjünk  a  szász- 
földre és  ha  a  megyékben  uralkodó  egyházat  láttunk  : 
itt  látni  fogunk  az  evang.  egyházban  zsarnokot,  mely 
a  nemzeti  és  vallási  gyűlölet    minden    elemeit    fölvéve 

magába,  a  vallási,  polgári  és  társas  élet  minden  fordu- 
lataiban oly  önkényt  gyakorol,  minőre  hirtelen  példát 
sem  tudok.  Elhagyva  a  Barczaságot,  forduljunk  be  a 
magyar  eredetiség  classicus  földére,  a  Székelységbe  :  itt 
már  —  némely  vidékeket  kivéve  —  a  r.  cathol.  egyház 
az  uralkodó  és. társai  iránt  annyira  türelmetlen,  hogy 
fiatalabb  koromban  nem  egyszer,  de  számtalanszor  hal- 
Iám  Csikszék  elsőségei  közt  említeni,  sőt  jámbor  taní- 
tóm —  ki,  mellesleg  mondva,  maga  is  csíki  volt  —  a 
földleírásból  sem  tartá  tanácsosnak  kihagyni,  miként 
egész  Csíkben  egyetlenegy  protestáns  sem  lakik.  Ide 
járul  a  kölcsönös  térítés  rendszere,  mely  Erdélyben  még 
nem  nagyon  régen  nagyban  űzetett ;  és  járulnak  még 
az  unitáriusok,  a  három  vallás  suprematiai  törekvésein 
törvény  által  biztosított  jogegyenlőségük  követeléseivel 
keresztülvonulók.  E  rövid  vázlat  nyilvánvalóvá  teszi, 
mennyi  gátoló,  mennyi  hátráltató  befolyásra  van  Erdély- 
ben a  vallás  törvényesen  jogosítva.;  ámbár  a  lelki  nyuga- 
lomnak türelmetlen  zavarása  az  egész  országon  szét- 
terülő egyetemes  szint  nem  ölthet.  A  mi  minket  illet : 
mi  a  vallásoknak  polgári  társaságbani  jogegyenlőségét, 
melynek  lelkünk  egész  erejével,  szivünk  minden  érzel- 
meivel barátai  vagyunk,  akként  értjük  :  hogy.  vallása 
miatt  polgári  jogokban  megszorítva  vagy  csonkítva  senki 
se  legyen  ;  vagyis  inkább  akként  értjük,  hogy  vallás  pol- 
gári jogot  se  adjon,  se  vegyen.  Nézetünk  szerint  ezen 
elv  nyomán  kellene  a  vallások  jogegyenlőségének  kér- 
dését mindenütt  megfejteni.  Most  Erdélyben  a  dolog 
másképen  van  ;  egyrészről  a  négy  bevett  vallás  a  pol- 
gári, kivált  közigazgatási,  jogrészvétre  nézve  positiva 
quaűtitást  képez  s  ezzel  —  mondhatnók  —  Erdély  alkot- 
mányának bizonyos  theocratiai  szint  kölcsönös  és  tömér- 
dek anomáliákat  idéz  elő ;  másrészről  pedig  a  görög 
nem  egyesültek  vallásuk  miatt  minden  politikai  jogok- 

ból  kizárvák  ;  ámde  számuk  igen  nagy  s  ennélfogva,  ha 
megmarad  a  vallásoknak  politikai  befolyása,  kétségkivül 
előbb-utóbb  föl  fognak  lépni,  jogegyenlőséget  követelen- 
dők  —  mikor  aztán  a  logica  vaskaru  hatalma  aligha 
megengedi,  hogy  egy  ötödik  quantitást  ne  képezzenek. 
A    mi    továbbá    a    megyehatósági   rendszert   illeti, 
mely  minálunk  a  nemzet  életének  leghatalmasabb  ténye- 
zője :    itt  a  különbség    már   valóban  nagy  ;    és  ki  a  két 
haza  beléletét  gondosan  vizsgálja,  könnyen  meggyőződ- 
hetik, miszerint  Magyarországon   épen  a  hatósági   rend- 
szer volt  azon  éltető  elem,  mely  a  hazának  vajmi  sokszor 
százfelé   szakadozott    testében    az    életerőt   fenntartá ; 
Erdélyben  ellenben  minő  ingatag  e  hatósági  élet  !     E 
pontot  nem  taglaljuk  tovább,  mert  könnyen  sebekhez 
nyúlhatnánk,  melyeknek  csak  illetésére  is  számosan  fel- 
jajdulnának. Van  még  egy  nevezetes  különbség  Erdély 
és  Magyarország    közt,  melyet    tulaj  donképen  elől  kel- 
lett volna  említenünk.  Erdélynek  három  egyesült  nemzete 
van,  a  magyar  alkotmány  ellenben  csak  a  magyar  nem- 
zetet ismeri  ;  és  ebben  kimondottuk  a  legnagyobb  különb- 
séget a  két  haza  közt  s  egyszersmind  a  legnagyobb  ellen- 
vetést, melylyel  jelesül  a  szászok  a  magyarok  ellen  élni 
szoktak.   Es  pedig  itt  nem  municipális  jogok,   hanem 
egyenesen  három  külön  nemzetiség,  mint  törvények  által 
is  sanctionált  három  históriai  tény  igényel  egymás  elle- 
nében  határozó   befolyást    a   haladási   kérdések   körül, 
melyeknek  ezáltal  lehetetlen  kimondhatlanul  nem  nehe- 
zedniök,   lehetetlen  itt-ott  az  egésznek  javával  magát 
ellentétbe  helyezni  szerető  particularismus  versenyterévé 
nem  lenniök. 

E  futólagos  vázolatból  is  világos  talán,  miként 
Erdélyben  a  reform  barátainak,  a  nálunk  is  honos  aka- 
dályokon kívül,  még  oly  viszonyok  is  nehezítik  haladá- 
sukat, melyekkel  miTvagy  épen    nem,  vagy    legalább 

csak  mint  jogtalan  erőlködésekkel  vagyunk  kénytelenek 
küzdeni.  Vegyük  még  ehhez  Erdélynek  zavaros  múltját, 
vegyük   geographiai   fekvését,   minélfogva   a   nyugotias 
civilisatio  végszélire  helyezve,  határain  a  keleti  szellem 
idegenszerű  fuvalma  leng,  a  nélkül,  hogy  csak  egy  nagy- 
szerű folyam  is  keresztülhömpölyítné  völgyein  a  nyugat 
habjait ;    vegyük  föl,  hogy  Erdélynek  eddigi  országos 
gyűlései  kénytelenül  a  jogsérelmek  körében  forogtak  s  a 
mostani  első,  mely  a  reformok  ösvényére  lép  ;  s  valóban, 
ha  mindezeket  tekintetbe  véve  látjuk,  miket  tőn  már 
csak  eddig  is  :   lehetetlen  öröm,  tisztelet  s  testvéries  von- 
zalom mellett  —  nem  mondom  irigységet,  mert  ez  test- 
véri kebelhez  nem  fér,  hanem  az  elmaradás  arczpirulatát 
nem  éreznünk.   Legyenek  áldottak   erdélyi   testvéreink 
nemcsak  önmagokért,  hanem  miértünk  is  !  Minden  lépés, 
melylyel  felvilágosodott  honszerelmök  az  avult  kor  bal- 
itéletein  s  a  szertehuzó  magánérdekek  szükkeblüségén 
győzelmet  vőn,  félig  nyert  ütközet  minekünk  is.   Ügy 
látszik,  Erdélyen  beteljesedik,  hogy  a  gondviselés  min- 
den helyzetnek  nyújt  irt  s  nyújt  vigasztalást.  Lehetnek 
körülmények,  melyek  egy  nemzetet  századokon  át  vesz- 
teglésre  kényszerítenek  s  ezek  a  lételért  küzdés  ered- 
ményei ;   de   ha  egy  ily  hányatott  nemzet  ép,  egészséges 
jellemét  minden  viszontagságon  keresztül  megmentette, 
a  boldogabb  viszonyok  szárnyai  alatt  haladott  polgária- 
sodás  ő  reá  nézve  sem  veszett  el.  Midőn  a  világosság 
napja  földerül,  évszázadok  tapasztalásait,  miket  a  tapasz- 
talok sok  siralommal  vásárlottak  meg,  rövid  napokon 
megtanulhatjuk,  kik  az  örök  igazságért  a  világnak  bár- 
mely szögletén  küzdöttenek  s  gyüjték  nekünk  is,  mit  az 
értelem  kincseiből  gyüjtöttenek.   Pedig  a  törpe,  ki  az 
óriás   vállaira   lép,    messzebbre   láthat,    mint   az   óriás. 
Boldogok,  kik  ezt  megértik. 

Bánat  és  gondolkodás/) 

Multat  isten  sem  varázsolhat  vissza  többé,  s  azért  a 
földi  élet  pokolkin jaihoz  tartozik  a  haszontalan  emlékezet. 
Haszontalan  pedig  minden  emlékezet,  mely  csak  az  elsza- 
lasztott alkalom  sajnálata  körül  forogván,  gyötör  és  bán- 
kódtat a  nélkül,  hogy  a  jelenben  segítene,  a  jövendőre  taná- 
csot adna.  De  felejteni  embertől  nem  függ.  Cato  a  férfiú 
akaratát  mindenhatónak  mondotta  volt,  pedig  határa  ennek 
is  van  ;  mert  nincs  akarat,  mely  elég  hatalmas  legyen  a  gyöt- 
relmes emlékezetnek  útját  állani.  Minél  inkább  érezzük  a 
sajnálatos  múltnak  keserves  következményeit,  annál  erö- 
sebben  tér  vissza  mindig  emlékezete,  mint  a  kánya,  mely 
Prométheuszt  kínzá  untalan.  És  így  mi  róla  nem  tehetünk, 
hogy  a  mint  körültünk  a  magyar  nemzetiséget  veszélylyel 
fenyegető  jelek  naponként  sűrűbben  s  naponként  jelentőb- 
ben feltünedeznek,  az  emlékezet  átka  örökké  az  1790-ki 
időre  ragadja  vissza  gondolatainkat,  s  Prométheusz  kányá- 
jaként gyötör  szüntelen  azon  fogalom,  hogy  ha  őseink  akkor 
nem  haboznak,  ha  Magyarhonban  a  magyar  nyelvet  akkor 
egy  elhatározott  férfias  lépéssel  diplomatiai  polczra  emelik, 
az  ébredő  nemzetiségek  később  kelt  fuvalma  ártalmatlanul 
lengedezne  most  soraink  között,  az  elhanyagolt  nyelveni 
közigazgatás  nehézségeit  apáink  10 — 15  év  alatt  —  miként 
Frankhonban  XIV.  Lajos  korában  —  legyőzve  látták  volna ; 
nyelvünk  bőségben,  szabatosságban,  tartalmasságban  évtized 
alatt  egy  századot  haladott  volna  ;  mert  szükség  a  nyelv- 
bőségnek leghatalmasabb  mestere  ;  hazánk  idegen  ajkú 
lakosi  bízvást  átengedhetnék  most  magokat  nyelvök  műve- 
lési ösztönének,  a  nélkül,  hogy  —  mint  jelenben  —  a  magyart 
ellenségnek  tekintenék ;  nyelvünknek  közigazgatási  felsőbb- 
ségét  nem  mondom  kétségbe  vonni,  de  még  csak  irígyleni 
sem  jutna  eszébe  most  senkinek  ;  panslavismussal,  illyris- 
mussal  bajunk  vagy  épen  nem,  vagy  nem  oly  természetű 
volna,  mint  most  ;  néni  kellene  fegyverzetten  állani  nemze- 
tiségünk ügyében  tetőtől  talpig,  éjjel  mint  nappal,  s  e  miatt 
legalább  nem  volna  okunk  aggódni  jövendőnk  fölött  !  ! 
Kiknek  a  história  több,  mint  unaloműző  puszta  rege,  a  kik 
tudják,  miként  a  múlt  század  vége  felé  még  alig  nyomott 
valamit  Európa  politikai  mérlegében  azon  hatalom,  mely 
azóta  óriássá  nőtt,  s  a  slavismusnak  nehézkedési  súlypont- 
jává lön  :  az  a  mondottak  valóságáról  nem  igen  kételkeden- 
dik.  És  pedig  nem  mondhatjuk,  hogy  őseink  nyelvünknek 
nemzetiségi  fontosságát  ne  érezték  volna  ;   mert  ennek  az 

*)  Az  1842-iki  oPesti  Hirlap«  183-ik  száméból.  K.  F. 

1791  :  16.  t.-czikk  világos  bizonysága,  mondhatjuk  ellen- 
ben, hogy  egy  férfias  határozó  lépésre  a  beikor ülmények 
oly  kedvezők  tán  soha  sem  voltak,  mint  épen  akkor,  midőn 
a  magyar  nyelv  s  nemzetiség  szerelme  az  elnyomás  miatt 
szűz  lángra  gyúlt  ;  és  e  helyzetben  mit  tettek  őseink  ?  a 
legkülönösebb  logikával  1791  :  16.  törvényczikköket  azzal 
végzik,  hogy  a  közigazgatás  még  most  nuncadhuc  latin 
legyen.  És  Pandora  szelenczéjéből  nem  eredhetett  több 
gonosz  az  emberfajra,  mint  mi  reánk  ezen  i>nunzadhuc« 
szavakból.  Harczot  róttak  nyakunkba,  mely  már  most  is 
50  éves,  s  vége  még  most  sincs,  —  —  a  történetek  pedig 
fejünkre   nőttek. 

Ennyi  függ  sokszor  egy  perczenettől,  melynek  elröp- 
penő alkalmát  nem  adja  vissza  semmi  öröklét.  Ezért  gyötör 
minket  és  hiszszük,  másokat  is  ez  időkornak  emlékezete. 
De  ne  vesztegessünk  fatalisticus  sopánkodásban  időt  s 
erőnket  ;  lássuk  meg  inkább,  mi  a  tanulság  im  e  gyötrelmes 
emlékezetből  ?  és  mit  kell  tennünk  igy,  a  mint  vagyunk  ? 
mert  jövendője  csak  annak  nincs,  a  ki  magáról  önkényt 
lemondott. 

A  tanulság  nézetünk  szerint  abban  áll,  hogy  ezen  példa 
világosabban  mutatja,  mint  más  akármi,  mennyire  káros 
egy  nemzet  életében  az  úgynevezett  fontolvahaladási  poli- 
tika, midőn  minden  körülmény  cselekvésre  int.  Jól  meg- 
gondolja a  törvényhozás,  mi  jó,  mi  rossz  ;  irány  s  czél  iránt 
tisztába  jöjjön  ;  de  miután  ezekre  nézve  tisztába  jött,  óva- 
kodjék a  habozástól,  a  szerencsétlen  féllépéskéktől,  csele- 
kedjék szilárdul,  férfiasan,  határozottan,  cselekedjék  egé- 
szen ;  mert  a  határozatlan  ingatag  féllépéskék  közönsége- 
sen senkit  sem  elégítenek  ki,  sőt  ingerültséget  támasztanak 
mindkét  oldalon,  s  az  új  institutiók  behozatalánál  kikerül- 
hetlen  átalakulási  krizist,  melynek  megrövidítésén  kellene 
törekedni,  szándékosan  meghosszabbítják,  s  így  mintegy 
készakarva  idéz  elő  oly  közállapotot  a  törvényhozó,  melyet 
a  késedelem  méhében  előre  nem  láthatva  rejlő  conjunctu- 
rák  a  gyógyíthatlanságig  megnehezítnek.  Isten  adja,  hogy 
e  tapasztalás  intő  angyalunk  legyen  egyéb  nemzeti  ügye- 
inkben, s  a  nagy  rész  egyetértésével  üdvösöknek  vallott 
nagy  elveket  ne  törpítsük  a  kivitel  részleteiben  töredék - 
parányiakká,  gyötrelmes  emlékezetül  szolgálandókká  az 
utókornak,  miként  nekünk  az  1791  :  16.  t.-czikkely  hatá- 
rozatlansága szolgál. 

Nem  ily  könnyű  a  felelet  a  másik  kérdésre,  t.  i.  hogy 
mit  kell  tennünk  ?  Az  országgyűlés  közéig,  s  a  magyar 
nyelv  és  a  titokban  aláásogatott,  nyíltan  sértett,  gúnyolt, 
megtámadott/  magyar  nemzetiség  ügye  okvetlenül  szőnyegre 
kerül,  —  lehetetlen,  hogy  ne  kerüljön  ;  tessék,  vagy  ne  tes- 

sék,  helyeseljük  vagy  ne  helyeseljük,  okvetlenül  szőnyegre 
kerül.  És  a  megyék  ?  —  —  aggódva  néznek  szét  magok 
körül,  a  magyar  kebel  boszankodásra  hevül,  itt  vizsgálatot 
rendelnek  a  panslavismus  iránt,  amott  az  illyrek  bünte- 
tését sürgetik,  s  a  nyomozás  eredményeit  országszerte 
közöltetni  kérik  ;  de  mi  lesz  aztán  ?  mi  történjék  ország- 
gyűlésileg  a  nyelv  ügyében  ?  erről  még  szót  is  alig  hallot- 
tunk. Pedig  történni  kell  valaminek.  Legyen  szabad  e  fon- 
tos ügyben,  miként  más  ügyekben  is  tevénk,  egy-két  igény- 
telen gondolat  száraz  fölvetésével  eszmecserére  alkalmat 
adnunk. 

Nyelv  és  nemzetiség  ügyében  a  törvényhozástól  három- 
féle intézkedést  látszik  a  jelen  szükség  s  az  előrelátás  igény- 
leni. Egyik  közvetlenül  a  nyelv  ügyét,  másik  a  nemzetiség 
közvetett  erősitését  illeti,  harmadik  pedig  a  körül  forog, 
hogy  a  nemzet  ne  várja  gyáván,  készületlenül  azon  zivatart, 
melynek  egykori  elkövetkezését  mindnyájan  valószínűnek 
hiszszük. 

A  mi  az  elsőt  illeti  :  nézetünk  szerint  egy  önbecset 
érző  férfias  nemzethez,  mely  nemzeties  önállásra  tényleg 
s  törvényileg  jogosítva  van,  illő  más  nem  lehet,  mint  egye- 
dül az,  hogy  egy  határvonalt  állítson  fel,  melyen  belül  jog- 
szerűn mindent,  kívül  semmit  sem  parancsolhat.  Ezen  határ- 
vonal más  nem  lehet,  mint  csupán  az  :  hogy  a  közigazgatás- 
nak minden  ága  Magyarországon  kivétel  nélkül,  valamint 
a  hivatalos  közlekedési  nyelv  is  a  magyar  kormánynyal 
s  a  magyarországi  törvényhatóságokkal  a  magyar  korona 
birtokainak  akármely  részéből  magyar  legyen.  Ennél  keve- 
sebbet tenni  gyávaság,  többet  parancsolni,  zsarnokság  ;  mi 
reánk  nézve  mindkettő  öngyilkolás  volna,  —  öngyilkolás, 
melyet  még  csak  históriai  fény  sem  vesz  körül  ;  mert  a  gyáva 
vagy  zsarnok  nemzettel  akármi  történjék,  sorsát  megér- 
demlette.  Sarkalatos  törvényeinkben  két  czikk  van,  mely- 
hez, s  annak  minden  természetes  következéseihez  a  nemzet- 
nek szorosan  ragaszkodni  kell ;  egyik  az  1791  :  10.  t.-cz., 
mely  arról  biztosít,  hogy  hazánk  szabad  ország,  egész  ország- 
lási  formájára  nézve  független  és  semmi  más  országnak 
avagy  nemzetnek  alája  nem  vetett  ;  másik  az  1791  :  16. 
t.-cz.  azon  szavai,  melyek  által  biztosíttatunk,  hogy  idegen 
nyelv  semmi  dolgokra  nézve  be  nem  hozatik.  Ezen  sarka- 
latos törvények  útmutatása  szerint,  semmit  mint  a  jogot, 
de  mindent,  a  mi  jog,  a  jogot  egészen,  csorbítatlanul  kívánni 
a  nemzetnek  kötelessége.  Nézetünk  szerint  tehát,  a  mit 
sok  megyék  határozatilag  már  kijelentettek,  azt  törvény 
által  is  tanácsos  volna  kijelenteni,  t.  i.,  hogy  a  magyar 
törvényhozás  az  ország  idegen  ajkú  lakosait  nyelvöktől 
megfosztani  nem  csak  soha  nem  szándékozott,  de  sőt  ehs- 

meri,  miképen  a  magányélet  nyelvviszonyaiba  törvény 
által  kényszerítöleg  beavatkozni  jogtalanság  volna,  más 
részről  azonban  joga  van  megkivánni,  hogy  Magyarorszá- 
gon a  közigazgatás,  akár  polgári,  akár  egyházi  legyen  az, 
úgy  a  törvényhozás,  mint  törvényvégrehajtás,  kormányzás, 
igazságszolgáltatás,  közbátorság,  rendőrség,  egyenes  és  mel- 
lékes adók  s  közgazdaság  körében  magyar  legyen.  Ez  által 
honunknak  idegen  ajkú  lakosai,  ha  vannak,  kik  igazán 
tartottak  attól,  hogy  nyelvök  kiirtása  szándokoltatik,  meg 
lesznek  nyugtatva  ;  s  ezzel  a  magyar  nemzet  jognak  s  igaz- 
ságnak tartozik  ;  más  részről  meg  lesz  téve  az,  mit  a  Magyar 
nyelvre  nézve  Magyarországon  jogszerűnek  a  slavismus 
csehországi  szóvezetöi  is  elismernek  ;  s  ezzel  viszont  a  magyar 
nemzet  önnemzeti  életének,  önállásának,  függetlenségének, 
becsületének  tartozik,  s  ebben  akár  a  szláv  literatorok  (! ) 
zajongásai,  akár  az  íWyt  dulongók  bőszültsége  miatt  habozni 
gyávaság  volna  ;  gyávaság  pedig  soha  sem  volt  és  soha  sem 
leszen  is  okosság.  Egy  rövidke  értekezés  körét  haladja,  a 
felállított  demarcationális  vonal  részletes  következményeit 
mind  elszámlálni  ;  de  nekünk  úgy  látszik  ideje,  hogy  a  nyelv- 
surlódásnak  vége  legyen,  s  azért  egész,  világos  és  határozott 
törvényre  van  szükség,  nehogy  jövendőben  is  oly  kérdések 
foglalják  el  a  drága  időt  s  ingereljék  a  kedélyeket,  mint 
például  :  vájjon  a  postahivatal  tértetvényei  németül  lehet- 
nek-e ?  minthogy  a  magyar  nyelvröli  törvény  postákról 
nem  szól ;  —  valljon  az  országbani  hadi  parancsnokságok- 
tól a  törvényhatóságok  német  levelet  elfogadni  tartoznak-e? 
mivel  a  törvény  ezredeket  igen,  de  hadi  parancsnokságokat 
nem  említ  ;  —  vájjon  az  oraviczai  bányakerület  igazgató- 
sága eleget  tesz-e  törvényes  kötelességének,  ha  német  nyel- 
ven vezetett  eljárását  egy  háromsoros  magyar  levél  mellett 
küldi  át  Krassó  megyének  ?  minthogy  a  törvény  csak 
magyar  levelezésről  beszél  ;  —  vájjon  Várasd  vármegye 
tartozik-e  magyar  levelet  írni  a  vármegyéknek  ?  minthogy 
a  törvény  határozatlan  kifejezését  magára  érteni  nem 
akarja  stb.  Ideje,  hogy  az  ily  viták  megszűnjenek  ingerelni 
az  indulatokat ;  s  azért  oly  törvényt  óhajtanánk,  mely  e 
tárgyban  végső  s  utolsó  parancsoló  rendszabály  legyen, 
s  mint  ilyen,  a  közigazgatás  minden  ágaiba  annyira  behozza 
a  magyar  nyelvet,  hogy  mindennek  érvényességére,  a  mit 
akármi  névvel  nevezett  köztisztviselő,  hivatalosan  mint 
actus  publicus-t  kiszolgáltat,  irományi  nyelvül  a  magyar 
okvetlenül  megkivántassék.  Hahogy  a  törvényhozás  vala- 
mely kivételeket  szükségesnek  tart,  ám  nevezze  meg  ;  de 
az  eddigi  szabályt  is  fordítsa  meg  :  ne  úgy  legyen,  tudni- 
illik, hogy  a  közigazgatásnak  csak  azon  része  magyar,  mely 
a  törvényben  világosan  kitétetik,   s  betű  szerint  szorosan 

csak  annyiban,  amennyiben  kitétetik,  hanem  úgy  :  hogy 
a  közigazgatás  minden  ága  magyar,  kivévén  azt,  miről  a 
törvény  világosan  mást  rendel. 

Ezen  jogszerű  s  törvényes  intézkedéshez,  melynél  keve- 
sebb gyávaság,  több  jogtalanság,  nyomban  a  köznevelés 
csatlakozik.  Nekünk  úgy  látszik,  hogy  a  közigazgatási 
nyelvtől  a  köznevelési  nyelv  nem  különbözhetik  ;  —  e  kettő 
egymással  elválaszthatlan  kapcsolatban  áll.  E  részben  úgy 
tetszik,  törvényhozásilag  még  csak  annyi  sem  történt,  meny- 
nyit a  köznevelésnek  közigazgatássali  viszonya  már  csak 
eddig  is  megkívánt  volna  ;  —  ideje,  legfőbb  ideje,  hogy  a 
mulasztás  helyrehozassék,  mi  annyival  könnyebben  meg- 
történhetik, mivel  a  hazafi  szívnek  örömére  válik  tanúságot 
tehetni,  hogy  e  részben  tanítók,  iskolai  kormányok  s  egj'^esek 
buzgósága  által  már  igen  sok  előkészítő  lépés  történt  ;  minél- 
fogva a  magyar  nemzet  közvéleménye  alkalmasint  semmiben 
sem  pontosul  össze  osztatlanabbul,  mint  azon  óhajtásban, 
hogy  hazánkban  közoktatási  nyelvvé  a  latin  helyébe  hala- 
déktalanul a  magyar  nyelv  tétessék.  A  mi  pedig  a  falusi 
népiskolákat  illeti  :  miután  a  státusnak  kötelességében  áll 
gondoskodni,  hogy  az  ország  közigazgatási  nyelvét  meg- 
tanulhatni mindenkinek  alkalma  legyen  :  szükségesnek  tar- 
tanok azon  intézkedést,  hogy  a  magyar  nyelv  minden  falusi 
tanodában  is  okvetlenül  gondosan  taníttassék.  E  végett, 
valamint  általában  a  népnevelés  czélszerü  elintézése  végett 
azonban  pénzalapra  van  szükség,  —  miről  a  népnevelés 
általános  és  különös  kellékeiről  külön  mondandjuk  meg 
véleményünket. 

Mindezeket  azonban  csupán  Magyarországra  kívánjuk 
értetni.  A  mi  az  ütközés  kövét.  Horvát-  (s  hála  Istennek, 
még  nem  lUyr-)  országot  illeti  :  erre  nézve  ismét  úgy  véle- 
kedünk, hogy  demarcationális  vonalt  kell  keresnünk,  mely 
elhatározza,  minél  kevesebbet  kívánni  gyávaság  volna, 
többet  zsarnokság.  Ezen  határvonalat  nézetünk  szerint 
Horvátországnak  Magyarország  iránti  viszonya  határozza 
el.  A  magyar  kormány,  mint  ilyen,  Horvátországot  is  igaz- 
gatja, a  kormánynak  pedig  közigazgatási  nyelve  csak  egy 
lehet.  Ez  igen  természetes,  valamint  az  is,  hogy  a  horvát- 
országi törvényhatóságok  a  magyar  törvényhatóságokkali 
hivatalos  közlekedésben  csak  az  egyetlen  közigazgatási 
nyelvet  használhatják.  Ebből  a  horvát  nemzetiségre  nézve 
legkisebb  kár  sem  következhetik,  mert  mindössze  csak 
annyi  kötelesség  hárul  a  horvátországi  törvényhatóságokra, 
hogy  egy  magyarul  tudó  jegyzőjük  legyen,  ki  a  magyar 
kormánynyal  s  magyar  törvényhatóságokkali  levelezést  és 
hivatalos  közlekedést  vigye,  —  saját  körünkbeni  közigaz- 
gatásra nézve,  az  eddigi  gyakorlat  törvény  által  is  helyben- 

hagyatván.  Másik,  a  mit  Horvátországtól  joggal  kívánhatni, 
az,  hogy  a  ki  a  közös  kormánynál  hivatalt  viselni  akar, 
minthogy  hivataloskodása  nem  kirekesztőleg  Horvát-, 
hanem  Magyarországra  is  kiterjed,  mint  magyarországi 
tisztviselő  magyarul  tudni  köteleztessék  ;  s  e  tekintetből  a 
magyar  nyelv  a  horvátországi  középiskolákban  is  rendes 
tantárgyul  tanittassék.  Ennyi  és  nem  több,  mit  Horvát- 
országtól törvény  által  parancsolólag  követelendőnek  óhaj- 
tunk ;  s  e  miatt  úgy  gondoljuk,  egy  horvát  sem  félthetendi 
nemzetiségét,  ez  ellen  egy  horvát  sem  emelend  szót,  ki 
koronánknak  igazán  híve,  s  nem  idegen  isteneket  bálványoz. 


Igénytelen  nézetek.*) 

ötvenkét  éves  gyürközés,  készülgetés  után  immár 
csakugyan  legfőbb  ideje,  a  nyelvkérdési  vitát  ország- 
gyűlésileg  bevégezni ;  mert  minden  habozás,  minden 
kisszerű  tapasztgatás  csak  a  crisist  hoszszabbítaná,  csak 
az  ingerültséget  növelné.  Föl  kell  tisztán,  határozottan  állí- 
tani, mi  az,  mit  nyelv  dolgában  joggal  parancsolhat  a 
törvényhozás  ?  s  annál  többet  egy  hajszálnyit  sem,  de  azt 
egészen  parancsolnia  kell  és  mint  tökéletesen  bevégzett  tényt 
kell  a  nemzet  előtt  felállítania  ;  mert  e  szóban  :  ^bevégzett 
tény«  kimondhatlan  erő  rejtezik,  megszünteti  az  a  még 
következhető  dolgok  miatti  aggodalmat ;  véget  vet  a  kebel- 
szorító bizonytalanságnak,  mely ly el  a  kétes  jövendő,  mint  az 
alkonyat  árnyóriása,  sötétül  nyúlik  bele  az  életbe  ;  határt 
szab  az  átalakulás  crisisének,  s  a  tisztába  hozott  szám- 
adásnak mindazon  hatalmat  átkölcsönözi,  mely  e  nagy 
szóban  :  »elvégeztetett«  (consummatum  est)  bennfoglaltatik. 
Ha  még  valaki  akadna,  ki  annyira  nem  ismeri  az  idők 
üterének  lüktetéseit,  miszerint  azt  hinné,  igazán  hinné, 
hogy  egyet  vagy  mást  (mint  mondani  szokás)  amúgy  suty- 
tyomban  a  nemzet  közéletébe  besurranthatni,  s  az  átala- 
kulási crisist  holmi  fenékkerítgetésekkel  kijátszhatni,  annak 
meg  kellene  mondanunk,  hogy  egy  csalóka  önáltatásban 
ringatja  magát.  Van  e  korban  egy  megnevezhetlen  valami, 
egy  bizonyos  személyesített  gondolat,  mely  oly  erős  tekin- 
tettel  bír,   hogy   ennek   ellenében   a   szemfényvesztés   ideje 


*)  Az   1842-iki   »Pesti  Hirlap«   184-ik  számából.  K.  F. 

valóban  lejárt,  s  a  phasis  elkö vétkezése  valóban  kikerül- 
hetetlen, mint  a  régiek  fátuma,  melynek  a  mythos  még  az 
isteneket  is  alája  veté  ;  ezen  át  kell  esni,  át  okvetlenül,  és 
mivel  kell :  minél  elébb,  annál  jobb.  Azért  hát  félre  minden 
himezés-hámozással.  »Nyilt  jogszerűség  a  legczélszeriibb  poli- 
tika«,  monda  Washington,  kinek  dicsőségét  még  a  korzikai 
óriás  is  megirigylé.  Ezen  nyilt  jogszerűséget  tartók  sze- 
meink előtt,  midőn  kimondok  véleményünket  a  választó- 
vonal iránt,  mely  nézetünk  szerint  a  nyelv  ügyét  bevégzett 
ténynyé  idomítani  alkalmas  volna  ;  ha  ki  ezen  határvonalat 
szűknek,  ha  ki  tágasnak  tartja,  szóljon  okokkal,  s  mi  örö- 
mest engedünk,  de  arról  határozottan  meg  vagyunk  győ- 
ződve, hogy  valamely  választóvonalat  föl  kell  venni  s  a 
dolgot  végképen  el  kell  intézni ;  különben  mint  a  hózuhatag, 
rohanva  növend  közöttünk  a  visszavonás.  Teljes  bizodalom- 
mal van  okunk  hinni,  hogy  az  ország  karai  és  rendéi  ezen 
végképeni  elintézésben  a  kormánynál  szives  közrehatásra 
találandnak ;  mert  a  kormány  kétségtelenül  átlátja,  hogy 
ha  voltak  is  talán  egykor  idők,  midőn  a  magyar  mint  ellenfél 
létezett,  kitől  tartani  volt  némi  ok,  s  azért  a  magyar  elem 
erőre  kapását  akadályozó  módok  ha  jogszerük  s  helyesek 
nem  is,  de  legalább  megfoghatók  voltak  :  most  már  azon 
idők  rég  elmultak,  s  a  dolog  egészen  megváltozott-  Most  a 
kormány  ereje  a  birodalmábani  különféle  nemzetiségek 
magához  édesítésében  áll,  s  főként  ahozi  szoros  csatlakozás- 
ban, mely  egy  bizonyos  külhatalom  iránt  nemcsak  semmi 
rokonszenvet,  sőt  a  leghatározottabb  ellenszenvet  erezi  — 
és  ez,   a  magyar. 

De  ha  ekkép  a  törvényhozás  közvetlen  föladata  telje- 
sítve lesz  is,  koránsem  lesz  a  dologban  minden  megtéve. 
Közszellem  nélkül  törvény,  alkotmány  csak  egy  henye  gép, 
mely  mozdító  erő  hiányában  vesztegel  hatástalanul.  Itt 
van  a  végetlen  tér  a  munkás  szerény  hazafiságnak,  és  ezen 
hazafiság  meleg  érzete  az,  mitől  a  nemzetiség  virító  jövendője 
függ,  nélküle  pedig,  bármi  törvényekkel  sánczoljuk  azt 
körül,  nem  lesz  egyéb,  mint  egy  üvegházi  hervatag  növény. 
Nézzünk  csak  arra  délkelet  felé,  s  ha  látjuk  azon  jobb  ügyre 
s  jogszerűbb  eszközökre  méltó  energiát,  melyet  a  kárhoza- 
tos   illjrr   ábrándok   álapostolai  hitegetett   híveikben "  felköl- 

töttenek,  valóban  szégyenelnünk  kell  magunkat  a  lágymeleg 
érzelmek  fölött,  mely ly el  a  magyar  nemzetiség  szent  és  jog- 
szerű ügyét  a  legtekintélyesb  körökben  még  mindig  pangás- 
ban tartják.  Isten  őrizzen  minket,  hogy  valaha  jogtalan 
eszközöket  helyeslenénk.  Isten  őrizzen,  hogy  buzdítni  akar- 
nók a  balirányu  enthusiasmust,  mely  a  magyar  nemzetiség 
ellenségeit  nyomás,  gúny,  üldözés,  boszantás  által  akarná 
meghóditani ;  —  ha  vannak  közöttünk  ily  vak,  balgatag 
enthusiasták :  tudják  meg,  hogy  ügyetlen  barátságuk  a 
magyar  nemzetiségnek  többet  árt,  mint  a  legügyesebb 
ellenség  ;  de  midőn  ezt  határozottan  roszszaljuk,  más  részről 
őszintén  el  keU  ismernünk,  hogy  ama  kis  csapat  délkeleten 
oly  energiát  fejt  ki  kárhozatos  ügyében,  melyhez  hasonlót 
ha  mi  magyarok  isten  és  világ  előtt  jogszerű  ügyünkben  e 
század  folytán  mutattunk  volna,  most  nem  keUene  arról 
tanakodnunk :  hogy  mit  tegyünk  ?  De  nálunk  a  magyar 
nemzetiségérti  szent  buzgalom  igen  sokáig  valódi  mart\T- 
sággal  járt,  mindig  parányi  kis  körre  szorult,  s  a  középrend 
szerény  lakaiból  még  mindig  nem  volt  képes  a  fénjrpalotákig 
föl  jutni.  Avagy  mutassatok  nekünk  fővárosunk  díszei  közt 
csak  egyetlenegy  hölgyet  is,  kinek  pompás  estélyein  a  hölgy- 
koszorúban társalgási  nyelv  a  magyar  volna  ;  kinek  meg- 
hívói azon  értesítéssel  díszlenének,  hogy  a  ház  asszonya 
csak  magyar  nyelven  társalgand  magyar  vendégeivel ; 
mutassatok  csak  egyet  ilyet,  s  mi  hódolva  hajtunk  fejet, 
egyike  azoknak,  kik  rá  s  családjára  áldást  kérendnek  le  az 
egekből.  Pedig  minő  hatás  követhetne  egy-két  ily  lépést, 
minő  hatalmasan  bebizonyodnék,  hogy  divat  hatalmasb, 
mint  logika  !  De  nem  akarjuk  ezt  tovább  fejtegetni ;  elég, 
hogy  gyöngéden  rámutatánk  egyikére  azon  parlag  tereknek, 
hol  a  nemzetiség  szent  szerelmének  még  igen  sok  teendője 
van  és  ellentétül  rámutatánk  elleneink  energiájára,  melyet 
ha  vesztünkre  tör  is,  becsülni  tudjuk,  követve  látni  óhajtanok. 
Azon  tömérdek  módok  között,  melyekkel  a  közszellem 
fuvalmától  ihletett  hazafiság  törvényhozásunkat  a  magyar 
nyelv  terjesztése  ügyében  elősegíthetné,  csak  egyet  akarunk 
még  különösen  megemlíteni,  s  ez  az  ügyesen  vitt  népesítés. 
Senki  ne  vélje,  hogy  midőn  népesítésről  van  szó,  a  birtoko- 
sokat  valami   áldozatra   akarnók   buzdítani,    távolról   sem ; 

önhasznukra  akarnók  figyelmeztetni ;  mert  saját  tapaszta- 
lásunkból tudjuk,  miként  még  az  1 — 2  száz  holdnjd  kis 
birtokokban  is  igen  gyakran  van  oly  részecske,  melyből 
semmi  kigondolható  módon  sem  vagyunk  képesek  annyi 
hasznot  venni,  mint  népesités  által.  Hát  még  a  roppant 
terjedelmű  pusztákon,  naelyekről  igazán  el  lehet  mondani, 
hogy    a    föld    jövedelmezésének    nincs    nagyobb    akadálya, 

mint    a    föld    sokasága !  —  — —  A  nagy  puszták 

nagy  birtokosai  ügyesen  intézett  népesités  által  magoknak 
tetemes  hasznot,  a  nemzetiség  ügyének  pedig  fölszámíthat- 
lan  nyereséget  eszközölhetnének.  Sértenök  olvasóink  értel- 
mességet, ha  e  szót  :  »ügyesen  vitt  népesités*  magyaráz- 
gatnék. A  dolog  magában  igen  világos.  Hanem  e  szónál 
legyen  szabad  egy  igénytelen  figyelmeztetés.  P.  Gegö  Elek 
moldvai  utazásából  s  DÓbrentei  Gábornak  Petrás  Incze  pusz- 
tinai  (Moldvában)  magyar  pappali  értekezéséből  (1.  Tudo- 
mánytár, 1842.  jul.,  aug.)  tudjuk,  hogy  Moldvában  még 
most  is  50  ezernél  több  magyar  lakik,  sőt  P.  Gegö  tudósí- 
tása szerint  Bukovinában  (Galiczia  egyik  kerületében)  is 
van  mintegy  7 — 8  ezer  magyar,  s  hogy  ezen  gyarmatok 
székely  szökevények  által  még  most  is  szaporodnak.  Minő 
tetemes  nyomatékot  adna  ennyi  magyar  csak  két-három 
nemzedék  korán  is  a  magyar  érdekeknek,  ha  egy-két  vegyes 
ajkú  megyének  végetlen  pusztáira  szállíttatnának  !  Legyen 
szabad  kérdenünk  :  vájjon  nem  elég  fontos  körülmény-e 
ez,  hogy  figyelmet  érdemeljen  a  magyar  törvényhozástól, 
mely  a  puszták  népesítésére  már  1723-ban  is  kitérj  észté 
(bár  sikeretlenül)  gondoskodását?  S  nem  volna-e  érdemes, 
hogy  a  jövő  országgyűlés  a  kamarai  pusztáknak  státus- 
gazdasági tekintetből  is  annyira  kívánatos  népesítését 
szemügyre  véve,  ezen  külföldi  magyarok  áttelepítésének 
eszközlése  iránt  urunk  királyunk  előtt  óhajtását  ünnepé- 
lyesen kifejezze  ?  Nekünk  a  dolog  fontosnak  látszik  magá- 
ban is,  de  kivált  azon  egybeolvadás  tekintetéből,  mely  50 — 60 
ezer  magyarnak  jól  számított,  ügyes  elhelyezéséből  két-három 
megye  vegyes  ajkú  lakosainál  természetesen  elkövetkeznék. 
Mondottuk  még,  hogy  nyelv  és  nemzetiség  ügye,  a 
magyar  nyelv  iránti  közvetlen  rendelkezésén  kívül  a  tör- 
vényhozástól   még    kétféle    intézkedést    igényel,     melynek 

egyike  a  nemzetiségnek  közvetett  erősítését  illesse,  másika 
•pedig  a  körül  forogjon,  hogy  a  nemzet  ne  várja  gyáván, 
készületlenül  azon  zivatart,  melynek  egykor  elkövetkezését 
mindnyájan    valószinünek    hiszszük. 

A  mi  az  elsőt  illeti  :  már  a  fentebb  említett  népesítés 
is  e  rovatba  tartozik  ;  de  ide  tartozik  különösen  azon  elég- 
szer nem  ismételhető  figyelmeztetés,  hogy  a  magyar  alkot- 
mány áldásait  kell  többekre  s  többekre  kiterjesztenünk,  ha 
szükségét  érezzük,  hogy  a  magyar  alkotmánynyal  ugyan- 
azonos magyar  nemzetiség  hű  védjei  megszaporodjanak. 
Egy  magyar  középrend,  mely  nem  szorítkozik  egyedül  a 
nemesség  szűk  soraira,  —  ez  az,  a  mire  mindenek  előtt  s 
mindenek  fölött  szükségünk  van.  Ha  vannak,  kik  csekély 
lapjainkat  nem  csak  futólagos  időtöltésre  használják  ;  emlé- 
kezni fognak  azokra,  miket  e  tárgyban  a  vámszövetségröl 
s  kir.  városok  rendezéséről  szólva,  több  ízben  fejtegeténk. 
Kár,  nagyon  kár,  hogy  az  időszaki  sajtó  utjáni  polemiázga- 
tást  hivatásuknak  érező  némely  urak  még  csak  annyi 
fáradságot  sem  vesznek  maguknak,  hogy  megolvasnák  azt, 
a  mi  iránt  szót  váltanak  ;  mert  ha  megolvasnák,  mégis  csak 
lehetetlen  volna,  hogy  át  ne  lássák,  miként  a  kérdés  teljes- 
séggel nem  az,  a  miről  ők  declamálgatnak.  Ilyen  az  a  csil- 
lagos jó  ur,  ki  vámszövetségi  nézeteink  ellen  nem  rég  a 
Világban  egy  czikornyás  czikket  írt,  s  annak  mutogatásában 
izzadott,  hogy  nem  a  vámsorompók  tárták  fenn  a  magyar 
nemzetiséget ;  hogy  nagy  logicátlanság  tőlünk  a  német 
vámszövetségtől  félni,  s  az  ausztriávali  szövetségtől  nem 
félni ;  hogy  Olaszországot  a  németekkeli  szoros  érintkezés 
meg  nem  németesí tette  stb.  Boldog  isten  !  mégis  csak  erős 
dolog  ennyire  nem  akarni  tudni,  miről  van  szó  !  ennyire 
ignorálni  valamely  tárgyróli  vitatkozás  stádiumát,  hogy 
ujak'  gyanánt  áruiga tnók  némi  szőrszálhasogató  scholasti- 
cánkat,  melyen  a  vitatkozás  már  régen  túl  van  !  Ismét  meg 
ismét  a  jámbor  angol,  ki  föltalálta  Budapestet,  a  porost  ! 
Ha  valaki  egy  bizonyos  ellenvetésre,  melyre  már  régen 
válászoltatott,  akként  tér  vissza,  hogy  a  válasz  gyámokait 
czáfolgatja  ;  az  nagyon  rendin  van,  s  köszönetet  érdemel, 
mert  egy  fokkal  magasabbra  vitte  a  discussiót  ;  de  ha  valaki 
azon  rég  választott  ellenvetést  kétszersült  gyanánt  eredeti 

egyszerűségében  tálalja  ki,  a  nélkül,  hogy  az  időközben 
történtekről  csak  tudomást  is  venne  :  arra  valóban  felelet 
helyett  csak  bámulnunk  lehet,  s  legfölebb  alázattal  kér- 
denünk :  ha  szokott-e  olvasni  magyar  hírlapokat,  vagy 
talán   most   jött   Chinából,    avagy   —   Japánból. 

Tehát  —  egy  magyar  középrend  az,  mire  a  magyar 
nemzetiségnek  mindenekfölött  szüksége  van.  Rendezzük 
el  a  kir.  városokat,  uraim  !  assimiláljuk  őket  csak  magyarul 
tanácskozható  polgárgyűlések  által  megyei  szerkezetünkhöz, 
ruházzuk  fel  illő  aránylagos  nyomatékkal  a  nemzet  alkot- 
mányos életében,  s  nemzetiségünk  ősi  várát  egy  dönthetlen 
bástyával  erősítettük.  Ide  csatlakozik  nyomban  a  szepes- 
ségi XVI  város  elrendezése.  Ezen  városok  állapot  ja  merő 
anomália',-  pedig  fontosságukat  azonnal  érezni  fogjuk,  ha 
eszünkbe  jut,  hogy  éjszak  felől  honunk  egyik  őrszemét 
képezhetnék  ép  úgy,  mint  a  nagyobb  önállásra  méltó  Tur- 
mező  amott  délkeleten.  Midőn  az  alkotmány  áldásainak 
kiterjesztéséről  van  szó,  titkolni  soha  sem  fogjuk,  hogy  poli- 
tikai hitünk  vezérszavához  híven,  a  munkás  hazafiság  sze- 
retetteljes karjaival  óhajtnók  az  egész  népet  alkotmányunkba 
felkarolva  látni  ;  de  ismerünk  időt  s  körülményeket,  s  azért 
csak  azon  meggyőződésünket  fejezzük  ki,  hogy  ha  a  most 
említetteken  kívül,  még  a  honoratiorok  osztálya,  minél 
tágabb  határokkal  körüliratván,  a  szabados  községek  köve- 
teivel egyetemben  (N. -Kőrös  és  Kecskemét  több  százados 
példája  szerint)  szavazatjoggal  felruháztatik  :  nyugodtabb 
kebellel    bízhatunk    nemzetünk    jövendőjében. 

Azonban  van  a  jövendő  conjuncturák  közt  egy  való- 
színűség, melyet  a  miként  közbeszéd  tárgyává  lőn,  úgy 
nyilvánosan  is  meg  nem  vallani  kábaság  volna.  Külföldi 
hírlapok  különben  is  már  régen  hirdetik,  s  országos  és  megyei 
gyűléseinken,  felírásainkban  a  tárgy  előfordulta  nem  is 
újság,  nem  is  ritkaság.  De  mi  csak  rövid  szót  ejthetünk 
a  kényes  ügyben.  Délkelettől  északnyugatig  karolja  körül 
hazánkat  ama  hatalom,  mely  még  a  múlt  század  vége  felé 
alig  nyomott  valamit  Európa  politikai  mérlegében  és  ma  ? 
Napóleon  monda,  hogy  egykor  Európa  vagy  republicánus, 
vagy  kozák  leend.  Az  elsőt  franczia  hiúság,  a  másikat  mély 
politikai  belátás  mondata  vele  ;  jóslata  teljesedni  ugyan  nem 

fog,  de  csak  úgy  nem  fog,  hahogy  nemzetek  és  kormányok 
jó,  mint  balszerencsét  készen  várva,  nem  hagyják  magokat 
készületlenül  meglepetni  a  jövendő  által.  Egy  oly  hatalom 
nagy  vigyázatot  igényel,  mel3niek  hibáit  —  ha  ugyan  hibáz 
—  mindig  mysteriosus  homály  födi,  s  mely  csak  diadalai- 
ban nyilatkozik.  »Áthathatlan,  mint  a  fátum,  hajthatlan 
mint  a  boszunák  istene,  megsebezhetlen,  mint  egy  ércz- 
szobor«  —  mond  egy  franczia  pubhcista  *)  —  ennek  elle- 
nében a  játék  nehéz,  s  a  legfeszültebb  energiával  párosult 
argusi  vigyázatot  teszi  szükségessé,  örök  békére  biztosító 
levele  még  senkinek  sincs  ;  —  s  ha  egyszer  elkövetkeznék 
a  zivatar,  honunk  talán  már  veszélyben  forogna,  mikorra 
nyugaton  még  csak  tanácskoznának.  És  az  ember  nem  tudja, 
meljdk  ajtaja  n3rilandik  meg  a  szélbarlangnak  :  éjszakon-e, 
vagy  délkeleten  ?  —  és  illyrismus  és  panszlavismus,  annyi 
nyelv  s  vallás  sympathiák.  A  magyar  pedig  ?  Tekintsünk 
vissza  1809-re.  Ilyen  a  hajdan  harczias  magyar  készületle- 
nül !  !  És  mi  felszaggatni  szeretnők  mellünket,  kitárni  "szi- 
vünk minden  redőjét,  hogy  lássa  kiki,  miként  nem  gyáva 
színezés,  hanem  eleven  meggyőződés  szól  belőlünk,  midőn 
kiáltani,  s  ezerszer  kiáltani  szeretnők  :  a  magyar  megérdemli 
a  bizodalmat,  mert  a  magyar  tudja,  hogy  létele  az  ausztriai 
ház  dicsőségéhez  van  csatolva.  Van-e  nemzet  alkotmány- 
szerű  institutiói  közt  két  szó,  mely  örökké  füleinkben  cseng, 
valahányszor  nemzetiségünkre  gondolunk.  S  e  két  szó  ? 
Lustra  és  Exercituatio ,  miként  törvény  s  országos  választ- 
mányok nevezik.  Nemzeti  őrsereg  !  mint  Győr  megye  gyű- 
lésén neveztetett.  Miként  ?  az  más  kérdés  ;  —  de  —  gon- 
dolkozzunk. 

Majorátusok.**) 
I. 

A  nemesi  birtok  Magyarországban  vagy  nem  sza- 
bad, habár  biztos  is  (mint  a  tősgyökeres  jogú  ősi  bir- 
tokok s  különösen  a  majorátusok) ;  vagy  szabad  ugyan, 

*)  Lacroix   Fridrik. 
**)  Az   1842-iki   *Pesti  Hirlap«  186-ik  számából.  K.  F. 

de  nem  biztos  (mint  minden  szerzemény  a  szerzemé- 
nyes  kezei  közt)  ;  vagy  nem  biztos  és  nem  is  szabad 
(mint  az  ingatag  jogú  ősiség).  E  szerint  nemesi  birto- 
kainkból a  szabad  tulajdon  eszméje,  a  nemzeti  hitelnek 
s  közvagyonosságnak  nagy  kárával,  számkivetve  van  ; 
s  az  ember,  a  polgár  a  lelketlen  föld  rabszolgájává  ala- 
csonyult.  Ezen  állapotnak  oka  az  ősiség,  melyet  ha  eltö- 
röltetni óhajtunk,  eltörlésének  czélja  az,  hogy  a  magyar 
nemesi  birtok  szabaddá  és  biztossá,  vagyis  hogy  a  ma- 
gyar nemes  vagyonának  szabad  tulajdonosává  legyen. 
Az  ekként  felállított  czélból  önkényt  következik,  hogy 
merő  anomália  volna  oly  intézkedéshez  nyúlni,  miszerint 
a  föld  itt  szabaddá  tétetnék  csak  azért,  hogy  más  kezek 
közé  kerülhessen,  hol  szabadságát  még  inkább  elveszítse. 
Ebből  ismét  az  következik,  hogyha  ősiség  eltörléséről 
van  szó,  a  hitre-bizottságokat  (majorátusokat,  senio- 
ratu sokat)  jövendőre  megengedni  teljes  lehetetlenség  ; 
mett  a  mely  részét  a  közép-  s  köznemességnek  még  az 
ősiség  semmivé  tenni  nem  birta,  azt  az  ősiségi  törvé- 
nyek fékétől  megszabadult  hitre-bizottságok  emésztenék 
föl  s  az  ősiségnek  ilynemű  eltörlése  a  helyett,  hogy  a 
középnemességet,  a  magyar  nemzet  erejének  eme  mag- 
kövét szabad  és  biztos  tulajdonossá  tegye,  csak  a  már 
különben  is  szerfölött  számos  proletáriusok  sorába  sülyesz- 
tené.  A  hitre-bizottságok  alapításának  jövendőrei  eltil- 
tását tehát  az  ősiség  eltörlése  sine  qua  non  föltételének 
tekintjük,  annyival  inkább,  mivel  a  hitre-bizottságok 
ellen  nemcsak  mindazon  ok  harczol,  mely  az  ősiség  el- 
törlését javasolja  ;  hanem  harczol  mindezen  ok  sokkal 
erősben,  sokkal  nagyobb  mértékben  ;  azonkívül  pedig 
magának  az  1827-iki  országos  választmánynak  előadása 
szerint  is  harczol  még  ellene  a  fekvő  birtok  kevés  kézbe 
torlódása  veszélyességének  politikai  tekintete  ;  harczol- 
nak  ellene  a  közipar  kifej  lésének  igényei  és  harczol  ellene 
az  igazság  és  jogszerűség,  melyet  nem  lehet  megegyez- 
tetni, hogy  egy  rég  elhamvadott  halandós  akaratja  vál- 
tozhatlan  törvényt  szabjon  az  utókor  minden  nemze- 
dékeinek, és  szeszélyének  vaslánczaival  örökre  leköthesse 
a  földet,  melynek  ő  régen  porába  vegyült.  A  minthogy 

elannyira  szembe  is  tűnő,  hogy  a  majorátusokban  van 
yalami  a  közállapot  biztosságát,  föl  virágzását  bajjal,  ve- 
szélylyel  fenyegető,  miszerint  ujabb  időkben  még  pár- 
tolóik között  is  alig  akadt  valaki,  a  ki  azokat  korlát- 
lanul meghagyatni  javasolná,  hanem  ki  egy,  ki  más  óvó- 
szerről  gondolkozik  ;  a  mi  legvilágosabban  mutatja,  hogy 
az  institutió  elvben,  alapban  hibás  és  igazságtalan.  Azon- 
ban a  már  fennálló  hitre -bizottságok  élő  törvények  ótalma 
alatt  s  az  azokba  vetett  bizodalommal  keletkezvén,  elis- 
merjük, hogy  ezekre  nézve  sok  tekintet  van,  mely  gon- 
dos óvatosságot  s  külön  intézkedést  parancsol. 

íme  !  ez  okoskodásunk  rövid  vázlata.  És  most  hala- 
dék nélkül  megmondanók  a  már  fennálló  majorátusokra 
nézve  véleményünket,  ha  időközben  gróf  Széchen  Antal 
ur  a  Világ  76-ik  számában  a  hitre-bizottságok  iránt  szót 
nem  emel  s  a  kérdés  megfejtéséhez  oly  induló  pontot 
nem  igyekszik  kitűzni,  mely  mind  attól  merőben  külön- 
bözik, a  mi  gr.  Széchenyi  István  »Hitel«'e  óta  az  ősiség 
kérdésében  csaknem  általánosan  követtetik. 

Gr.  Sz. —  A. —  ur  ugyanis  az  ősiségi  törvények 
módosításának  szükségét  elismeri  ugyan,  de  koránsem 
azért,  mivel  a  magyar  nemesi  birtokból  a  szabadság 
és  tulajdonosság  eszméjét  kizárják,  tehát  a  fekvő  bir- 
toknak szabad  kézen  forgását  akadályozzák,  hanem  in- 
kább azért,  mivel  a  birtokos  aristocratiát  nem  eléggé 
védik,  nem  elég  erős  fönntartó  eszköznek  mutatkoznak 
s  a  birtokjogi  viszonyokat  mégis  zavarba  hozzák.  Ö  tehát 
(ha  jól  fogtuk  föl  utólagos  észrevételeinek  czélját,  irá- 
nyát) az  ősiségi  törvényeket  rosszalja,  nem  azért,  mivel 
szerfölött  aristocraticusok,  hanem  inkább  azért,  mivel 
kevéssé  azok ;  és  így  ő  a  hitre-bizottságok  eltiltását 
nemcsak  nem  tekinti  az  ősiség  eltörlése  postulatumá- 
nak,  mint  mi  tekintjük,  hanem  inkább  könnyíteni,  sza- 
bályozni s  biztosítani  kívánja  a  majorátusokat ;  s  azokat, 
mint  aristocraticusabb  és  fönntartóbb  jellemű  institutiót 
az  ősiség,  mint  kevésbbé  aristocraticus^  kevésbbé  fönn- 
tartó intézet  helyibe  tenni  kívánja.  Erre  mi  is  azt  mond- 
juk, mit  a  nemes  gróf  nekünk  mondott :  hogy  t,  i.  köszö- 
nettel tartozunk  a  nemes  grófnak  őszinteségeért,  miszerint 

e  fontos  kérdés  iránt  véleményét  oly  egyenesen  kijelen- 
tette ;    mert  ez  valóban  czélra,  irányra  nagyon  világos. 

Két  védokkal  szokás  közönségesen  a  majorátusokat 
támogatni.  Egyik  a  rendelkezési  szabadság,  másik  a 
nemzetségek  conservatiója.  A  mi.  a  rendelkezési  szabad- 
ságot illeti :  elég  annyit  mondanunk,  hogy  a  dologban 
szójáték  van  ;  mert  hiszen  mindazok,  kik  a  majorátu- 
soknak nem  barátai,  ép  azért  nem  barátai,  mivel  a 
rendelkezési  szabadságnak  barátai  s  épen  ez  az,  mit 
az  eredeti  magyar  alkotmány  s  még  11.  András  arany 
bullája  értelmében  is  az  idegenszerű  feudalismus  későbbi 
betolakodásaitól  megtisztítani  kívánnék.  Nem  is  lehet 
nevetségesebb  dolog,  mint  a  rendelkezési  szabadság  nevé- 
ben akarni  egy  oly  institutiót  védelmezni,  melynek  kár- 
hozatos  sajátsága  ép  abban  fekszik,  hogy  minden  szü- 
letendő nemzedékeket  örökre  megfoszt  a  rendelkezési  sza- 
badságtól, tehát  a  valódi  tulajdonosságtól.  Ez  épen 
akként  hangzik,  mintha  valaki  az  ősiségét  egyenesen  a 
birtokszabadság  s  birtokbiztosság  elvéből  oltalmazná. 
A  mi  pedig  a  nemzetségek  conservatióját  illeti  :  erre 
Nagy  Pálnak  ismeretes  szavaival  felelünk  :  »Ha  ki  azt 
hiszi,  hogy  egy  vagy  más  családi  név  fényéhez  van^ 
nem  mondom  a  hon  boldogsága,  hanem  csak  magának 
az  aristocratiának  virágzása  is  csatolva :  adja  be  az 
országgyűlésnek  azon  családok  lajstromát,  melyeket  e 
szerint  az  egész  ország  aristocratiájából  kiemelni  s  külö- 
nösen conserválni  kell ;  hadd  tudjuk  már  egyszer  meg, 
mely  nevek  azok,  melyekben  a  magyar  nemzet  dicső- 
ségének palládiuma  rejtve  van.« 

A  nemes  gróf  érezte  ezen  két  védők  gyöngeségét 
s  azért  az  elsőt  egészen  elmellőzi,  a  második  ellen  pedig 
még  nyiltan  tiltakozik  is,  mondván  :  hogy  nem  egyes 
családok  érdeke  által  vezéreltetik,  hanem  azt  kivánja, 
hogy  a  földbirtok  azoknak  kezeiben  biztosíttassék,  kik 
törvényeink  értelmében  a  közdolgokra  oly  tetemes  be- 
folyással vannak.  ' 

Nekünk  úgy  látszik,  hogy  ebben  ismét  nagy  szó- 
játék rejlik,  mint  ama  szabad  rendelkezési  védokban  ; 
vagy  pedig  heterogén  fogalmak  vannak  egy  kissé  egy- 

másba  szőve,  melyeket  szabatosan  elkülönözni  kellene. 
Azért  hát  induljunk  a  nemes  gróf  iránya  szerint  egé- 
szen aristocraticus  szempontból.  Ha  nem  nyilatkoztatta 
volna  is  ki,  hogy  egyes  családok  érdeke  nem  vezérli, 
ha  ki  nem  mondotta  volna  is,  hogy  a  birtoktalan  nemes- 
ség (aristocratiai  proletariusok)  szaporodásától  fél :  még 
akkor  sem  kételkednénk,  hogy  midőn  aristocratiáról, 
midőn  a  törvények  által  közdolgokrai  befolyásra  hiva- 
tottakról szól,  nem  egy  vagy  más  családot  ért,  hanem 
érti  az  egész  nemességet ;  nem  is  lehet,  hogy  máskép 
értse,  mert  a  magyar  aristocratia,  mely  a  közdolgokrai 
befolyásra  hivatva  van,  nem  Péter  vagy  Pál,  hanem 
az  összes  magyar  nemesség.  Már  pedig  e  szerint  való- 
ban csudálkoznunk  kellene,  ha  valaki  aristocraticus  szem- 
pontból akarná  a  majorátusokat  védeni ;  mert  ha  va- 
lami világos  .és  kétségtelen  e  dologban,  az  bizonyosan 
világos  és  kétségtelen,  hogy  a  majorátusok  a  birtokos 
nemesség  számát  megkevesítik,  tehát  a  birtoktalan  nemes- 
séget —  az  aristocratiai  proletáriusokat  —  szaporítják. 
Ez  pedig  oly  kórállapot,  melynek  eltávolítását  a  nemes 
gróf  a  törvényhozási  bölcs  előrelátás  legfőbb  feladásai 
közé  számítja  :  tehát  önmagával  jönne  ellenkezésbe,  ha- 
hogy  a  majorátusokat  aristocratiai  szempontból  pár- 
tolná, mert  oly  institutiót  pártolna,  mely  egyenesen 
azt  eszközli,  mit  a  nemes  gróf  eltávolítani  kivan.  Sza- 
bad legyen  e  részben  egy  aristocratiai  tekintélyre  hivat- 
koznunk s  ez  az  1827-iki  országos  választmány,  mely 
a  majorátusok  ellen  épen  egyik  legfőbb,  sőt  legelső 
okul  azt  hozza  fel,  hogy  a  birtokos  nemesség  számát 
megkevesítik,  »possessionataruin  famüiarum  numerus  per 
acquisitiones  potentiorum,  ex  coemtis,  vei  aliter  comparotis 
bonis  fídeicommissa  et  majorátus  efformantium  progressive 
diminuitur.«  Ezek  az  országos  választmány  szavai ;  s  mi 
ezeknek  nyomán  nem  kételkedünk  határozottan  oda  nyi- 
latkozni, hogy  a  ki  a  hitre-bizottságok  alapítását  jöven- 
dőre is,  még  pedig  az  ősiség  eltörlése  mellett,  meghagyni 
kívánná :  az  ne  mondja  magát  a  magyar  aristocratia 
barátjának ;  mert  oligarchiái  intézetet  pártol,  —  oly 
oligarchiái  intézetet,  mely  a  magyar  nemességet,  a  ma- 

gyár  nemzet  erejének  eme  magkövét,  semmivé  tenné. 
Menjünk  tovább  az  eszmetaglalatban.  Hahogy  a  nemes 
gróf  a  birtokot  netalán  azért  kivánja  hitre-bizottságok 
által  conserválgatni,  mivelhogy  a  birtokosságot  fönntartó 
elemnek  tekinti,  annak  tehát  súlyt,  nyomatékos  befo- 
lyást kivan  :  nem  akarunk  ezúttal  hite  fölött  vitát  újí- 
tani, melyet  már  a  múlt  év  vége  felé  — -  s  hiszszük,  nem 
a  birtokaristocratiai  fogalmak  diadalára  —  megküzdöt- 
tünk volt ;  hanem  csak  annyit  mondunk,  hogy  ám  legyen 
neki  hite  szerint ;  de  valóban  e  végett  nincs  szükség 
hitre-bizottságokra,  mert  a  birtok,  a  gazdaság,  befolyással 
mindig  birt  és  birand  ;  —  bir  minálunk  is,  ámbár  sar- 
kalatos törvényeink  a  nemesség  körében  teljes  egyenlő- 
séget biztosítanak  ;  ezen  befolyás  a  dolgok  természetes 
nehézkedésében  fekszik  ;  nem  szükség  azt  még  különös 
intézvényekkel  természettulnan  öregbíteni.  Ha  pedig  a 
nemes  gróf  nemcsak  a  birtoknak,  mint  birtoknak,  befo- 
lyását akarná  biztosítani,  hanem  annak  befolyását  bizo- 
nyos kezek  között :  úgy  a  dolog  ismét  oda  megy,  hogy 
ki  kellene  kérnünk  névjegyzékét  azon  bizonyos  kezek- 
nek, melyek  az  örök  godviselés  által  arra  szabadalmaz- 
vák,  hogy  a  hont  birtokuk  befolyásával  fönntartsák. 
Végre  még  emlékezetbe  vetetni  kérjük  :  miként  a  majo- 
rátusok tilalmának  vagy  fennhagyásának  kérdése  nem 
egy  önmagában  elvégzett  külön  egész,  hanem  csak  egy 
ág  a  birtokjogi  viszonyokat  tárgyazta  kérdésekből :  azt 
tehát  nem  rideg  egyedüliségben,  hanem  amazokkali  össze- 
függésben kell  tekinteni  —  és  itt  szemelvény  gyanánt 
csak  a  birhatatlanság  kérdését  veszszük  tekintetbe.  Vagy 
hajlandó  a  nemes  gróf  a  birhatlanságot  eltörülni,  vagy 
nem.  Ha  igen  :  úgy  a  hitre-bizottságokat  aristocratiai 
szempontból  nem  pártolhatja,  mert  szintoly  jól  ismervén, 
mint  mi  ismerjük,  a  vagyonosabb  magyar  aristocratiá- 
nak  —  igen  kevés  kivétellel  — -  eladósodott  állapotját, 
úgy,  hogy  a  bécsi  pénztőzsérek  jegyzékei  szerint  csak 
40 — 50  névhez  100  millió  pengő  forintnál  több  adósság 
csatlakozik ;  tudván  továbbá  bizonyosan,  miként  mi 
tudjuk,  hogy  a  kölcsönt  kereső  birtokosoknak  minő 
lajstroma  forog  most  is  a  bécsi  pénzpiaczon  :  lehetetlen 

el  nem  ismernie,  hogy  a  szerzemények  valószinüsége 
legközelebb  inkább  az  aristocratia  körén  kívül,  mint 
belül  állana,  következőleg,  hogyha  felhagyatnék  a  hitre- 
bizottság alapítása,  azok  legnagyobb  részben  azon  kö- 
rön kívül  keletkeznének,  melyet  a  nemes  gróf  a  köz- 
dolgakrai  befolyással  hivatva  lenni  mond.  Ha  pedig  a 
nemes  gróf  Erdélynek  gyönyörű  példáját  felejtve,  a 
birhatlanságot  továbbra  is  fenntartani  kívánná :  ezen 
esetben  a  majoratusokhozi  ragaszkodása  egyenesen  ki- 
tűzött czéljával  ellenkezőleg  az  aristocratiai  proletáriu- 
sok  szaporítására  vezetne,  mert  (s  itt  az  eszmék  gyak- 
ran tapasztalt  szabatlansága  tekintetéből  figyelmet  ké- 
rünk) akár  lesznek  majorátusok,  akár  nem  lesznek,  akár 
töröltetik  el  az  ősiség,  akár  nem  töröltetik,  e  miatt  a 
nemesség  köréből  jogilag  s  állandólag  még  egy  talpalat- 
nyi föld  sem  kerül  ki ;  minélfogva  világos,  hogy  a  hitre- 
bizottság nem  aristocratiai,  hanem  oligarchiái  intézet, 
mely  a  nemesség  romlására  vezetne,  s  azon  közdolgok- 
rai  befolyást,  melyet  alkotmányunk  az  egész  nemes- 
ségnek ad,  néhány  hyperaristocrata  kezére  játszaná. 
Igenis  a  majorátusok  eszméje  szorosan  oligarchiái  eszme, 
hasonlít  egy  terebély  fához,  melynek  árnyában  minden 
növény  kivész  ;  ezt  nem  lehet  a  magyar  aristocratiának 
önkára  nélkül  pártolnia. 

Lehetne  ugyan  itt  talán  ellenvetni,  hogy  a  magyar 
nemzet  jellemében  nem  fekszik  a  hitrebizottságokrai  haj- 
landóság, mert  lám,  másfél  század  alatt  a  majorátusok 
még  a  szabad  nemesi  birtokot  egészen  föl  ném  emész- 
tek. Erre  kettős  feleletünk  van  :  egyik  a  multat  és  je- 
lent, másik  a  jövendőt  illeti.  Múltra  és  jelenre  dilemmát 
állítunk  fel :  vagy  vnló  az  ellenvetett  tény,  vagy  nem 
való;  ha  való:  úgy  ép  ez  mutatja  a  majorátusok  el- 
tiltásának szükségét,  mert  ha  valamely  institutio  két 
századon  át  nem  volt  képes  a  nemzet  jellemében  s  köz- 
életében gyökeret  verni,  világos,  hogy  idegen  éghajlati 
növény,  mely  a  magyar  ég  alatti  tenyésztésre  nem 
alkalmatos  ;  ha  pedig  a  tény  nem  való,  hahogy  a  majo- 
rátusok már  is  veszélyesen  hatottak  a  birtokos  nemesség 
számának   csökkentésére,  vagyis   az   aristocraticus   pro- 

letariusok  szaporítására  :  úgy  ismét  e  miatt  szükség  azt 
eltörölni.  Ellenben  a  jövendőt  a  mi  illeti :  figyelmet 
kérünk,  miként  mi  a  kérdést  nem  úgy  tevők  fel :  ma- 
radjon-e fenn  jövendőre  is  a  hitrebizottsági  intézet,  vagy 
ne  maradjon  ?  hanem  így  :  lehetséges-e  a  magyar  nemes- 
ség romlása  nélkül  majorátusok  alapítására  adni  enge- 
delmet, ha  az  ősiség  eltöröltetik  ?  Ez  a  kérdést  lényegesen 
megváltoztatja,  hogy  nem  tartanék  fölösleges  mun- 
kának értekezni  azon  állapotokról,  melyek  valószínűvé 
teszik,  hogy  az  ősiség  eltörlésével  s  a  már  alkotott  hitel- 
törvények természetes  postulatumainak  következésében, 
a  majorátusok  jövendőben  sokkal  gyakoriabbak  lenné- 
nek, mint  eddig  voltak  :  ezt  tehát,  valamint-  annak  is 
taglalatát :  vájjon  a  hitre-bizottságok  barátai  által 
szükségesnek  vélt  szabályozások  képesek  lennének-e  az 
alapjában  veszélyes  institutió  ártalmasságát  elhárítani? 
Azon  meggyőződésünket  fejezzük  ki,  hogy  a  magyar 
nemesség  saját  testületi  java  az  ország  összes  javával 
—  istennek  hála  !  —  karöltve  jár  ;  oligarchiái  intézkedé- 
sekből mindkettőnek  romlása  következnék ;  a  birtok 
szabad  forgását  mindkettőnek  java  egyaránt  követeli, 
sőt  a  nemességre  nézve  ez  valóban  életkérdés  is,  miután 
csak  azáltal  emelheti  föl  birtokának  becsét  az  értéknek 
azon  fokára,  mely  nélkül  a  hiteltörvények  igazságos 
hatása  alatt  igen  nagy  része  semmivé  lesz. 


II.*) 

Nem  emlékezünk,  hogy  akadtunk  volna  emberre 
honunkban,  ki  a  hitre -bizottságoknak  jövendőre  is 
minden  korlát,  minden  határ  nélküli  fenntartását  meg- 
szorítás nélkül  föltétlenül  pártolta  volna.  Vissza- 
emlékezünk az  1836-iki  országgyűlés  vitatásaira,  be- 
pillantunk az  1790-iki  s  1827-iki  országos  választmá- 
nyok javaslataiba,  felidézzük  emlékezetünkbe  számos 
megyéknek  majorátusok  iránti  utasításait,  végigtekin- 
tünk gr.  Sz. —  A — 1  véleményén  s  a  »Világ«  szerkesztő- 

*)  Az   1842-iki   »Pesti  Hirlap«   187-ik  számából.  K.  F. 

ségének  előleges  nyilatkozatán  és  mindenütt  azon  el- 
ismeréssel találkozunk,  hogy  határtalanul  a  majorá- 
tusokat nem  tanácsos  megengedni,  hanem  a  meny- 
nyiséget,  a  kiterjedést  korlátok  közé  kell  szorítani : 
kérdjük,  mi  alapon  épül  a  vélemények  emez  összehang- 
zása  ?  Alkalmasint  azon  meggyőződésen,  hogy  igen 
nagy  részét  az  ország  földbirtokának  szabad  forgás- 
ból elvonni,  s  holt  kezekre  juttatni,  ugy  politikai,  mint 
országvédelmi,,  ugy  financziális,  mint  köz-  és  magán- 
gazdasági tekintetből  káros,  sőt  veszedelmes.  Es  való- 
ban ezen  aggodalom  nemcsak  tökéletesen  alapos,  hanem 
alapos  különösen  minálunk  magyaroknál,  és  pedig 
kiváltképen  három  ok  miatt:  1.  azért,  mivel  nagyobb 
földbirtokok  egyes  kezekbe  torlódását  nálunk  sem  a 
szerfeletti  népesség,  sem  a  korszellem  nem  korlátozza  ; 
2.  mivel  holt  kezeken  már  különben  is  igen  sok  birtok 
van  ;  3.  mivel  a  jobbágyi  örökváltság  még  birtokálla- 
potunkat a  feudalismus  maradványaiból  ki  nem  tisz- 
títá.  A  mi  az  első  tekintetet  illeti :  a  hol  —  mint  például 
Francziaországban  —  a  fekvő  birtok  tömérdek  sok 
kezek  közt,  tehát  apró  szeletekre  van  elosztva,  ott 
oly  tömegbirtoknak  összeszerzése,  mely  vagy  a  hitre- 
bizottsági alapítvány  minimumát  felüsse,  vagy  pedig 
általában  majorátusra  érdemes  legyen,  igen  sok  nehéz- 
séggel járna  ;  annyival  inkább,  mivel  ott  a  nagy  birtok 
összeszerzését  az  apró  birtokú  népnek  politikai  előz- 
ményekből könnyen  magyarázható  féltékenysége  csak- 
nem lehetetlenné  teszi ;  elannyira,  hogy  állítani  merjük  : 
habár  visszahozatnék  is  a  majorátusokat  eltörlő  1835. 
május  12-iki  törvény*)  Francziaországban,  a  kisbirto- 
kosok közszelleme  mellett  sohasem  lehetne  attól  tartani. 


*)  Francziaországban  az  1789.  forradalom  a  majorátusokat 
eltörlé.  Napóleon,  a  konzul,  megerősíté  az  eltörlést  (XI.  év  Floreál 
13-ikán  alkotott  polgári  törvény  896-ik  czikke),  de  Napóleon,  a 
császár,  1807-ben  szept.  3-ikán  a  majorátusokat  újra  behozá  ;  a 
restauratió  ezt  helybenhagyá ;  az  1835  május  12-iki  törvény  pedig 
újra  eltörlé.  Ezen  törvény  két  első  szakasza  így  szól :  1.  Jövendőre 
a  majorátusok  alapítása  tUalmaztatik.  2.  Az  eddig  különös  kijelelt 
birtokkal  alapított  majorátusok  csak  két  nemzedékre  terjedhetnek 
ki,    az   alapítót   ide   nem   értve,    stb.  Szerk. 

hogy  a  fekvő  birtok  igen  nagy  része  szabad  forgásból 
elvonatnék.  Ezen  közszellem  nálunk  nemcsak  hiányzik, 
sőt  ellenkező  irányban  hat,  níert  mindennapi  tapasz- 
talás, miként  a  hol  egy  pénzes  birtokos  van,  ott  az 
apró  birtokosok  többnyire  elpusztulnak,  s  a  proletá- 
riusok  számát  nevelik.  Más  országokban,  hol  nincs  ugyan 
az  említett  közszellem  ugy  kifejlődve,  mint  Franczia- 
országban,  de  igen  nagy  népesség  következtében  a 
földbirtok  szerfelett  eldarabolt,  mint  pl.  Wiirtenberg- 
ben,  ott  a  fekvő  birtok  oly  kimondhatlan  nagy,  hogy 
csak  igazán  az  vehet  némi  haszon  reményében  földet, 
ki  maga  kezeivel  műveli:*)  ott  tehát  a  majorátusok 
engedelme  ismét  nem  igen  volna  képes  a  fekvő  birtok 
igen  nagy  részét  holt  kezekre  juttatni.  Honunkban 
ily  népesség  még  koránt  sincs,  s  így  a  birtoknak  min- 
den ősiségi  és  urbariális  kötelektőli  fölmentés  után 
sem  lehet  még  sokáig  oly  szerfelett  nagy  árát  remélleni, 
mely  mellett  a  nagy  birtokszerzés  lehetetlenné,  vagy 
legalább  financziális  kábasággá  legyen.  Es  így,  miután 
nálunk  magyaroknál  jelenleg  is  sok  olyan  birtokos 
van,  ki  ha  ősiségi  törvényeink  nem  gátolnák,  birtoka 
kiterjedésénél  fogva  majorátus-alapításra  ösztönt  érez- 
hetné, miután  továbbá  az  ily  kiterjedésű  birtokszerzést 
sem  a  közszellem  iránya,  sem  a  népesség  tömöttsége 
nem  akadályozza,  ellenben  a  sok  föld  utáni  vágy  nem- 
zeti jellegünkhöz,  mondhatnók,  statusgazdasági  beteg- 
ségeinkhez tartozik,  igen  alapos,  sőt  nálunk  alaposabb, 
mint  másutt  azon  aggodalom,  hogy  a  fekvő  birtok- 
nak holt  kezekre  kerűlhetése  káros,  sőt  veszedelmes 
lehet ;  és  pedig  annyival  inkább  2-szor,  mivel  már  úgyis 
igen  sok  birtok  van  holt  kezeken.  Emlékezzünk  csak 
a  koronái,  egyházi,  kir.  városi  jószágokra ;  jusson 
eszünkbe,  hogy  a  fekvő  birtoknak  ily  holt  kezekbeni 
összetorlódását  törvények  által  korlátozni  őseink  már 
rég  szűkségesnek  tapasztalak  és  nem  fogunk  kételkedni, 
hogy   a   földbirtoknak   szabad   forgásbóli   elvonása,    ha 

*)  Török  úrtól,  a  Magyar  Gazdának.  Würtenbergből  most 
érkezett  érdemes  szerkesztőjótól,  volt  alkalmunk  hallani,  hogy  ott 
egy   hold  föld   2000—2500   pengó   frton  is   kél.  Szerk. 

valahol,  épen  minálunk  káros  lehetne  ;  káros  pedig  3-or 
még  azért  is,  mivel  birtokviszonyaink  átalakulásában 
egyenesen  azt  gátolná,  mit  a  törvényhozás  szent  és 
üdvösséges  czél  gyanánt  immár  kitűzött.  Ertjük  itt 
a  jobbágyi  örökváltságot;  mert  ki  a  gyakorlati  élet 
mezején  nem  ismeretlen,  ki  az  emberi  cselekvények 
szellemi  s  anyagi  rugóit  lélektanilag  mérlegbe  veti, 
kénytelen  lesz  elismerni,  hogy  a  feudalismus  marad- 
ványaiból jobbágy-örökváltság  általi  kibontakozásun- 
kat s  ez  oly  igen  kívánatos  általalakulásnak  akár  a 
mostani  engedelmező,  akár  pedig  általános  kötelező 
törvény  általi  bevégzését,  egy-egy  dolog  alig  akadá- 
lyozza erősebben,  mint  a  holt  kezeken  levő  birtokok 
körében  honos  érdekek  befolyása.  Hahogy  engedel- 
mező törvény  mellett  kivánna  az  ország  maradni  (mit 
mi  nem  hiszünk)  :  mindinkább  tapasztalná  miként  az 
örökváltságok  sehol  nem  mennének  nehezebben,  mint 
a  holt  kezek  birtokaiban  ;  ha  pedig  kötelező  törvényre 
kivan  átlépni  (minek  ideje  nézetünk  szerint  minden 
bizonnyal  elkövetkezendik),  ismét  tapasztalná,  hogy 
a  legnagyobb  akadály  ez  oldalról  jő.  A  minő  igaz  tehát, 
hogy  a  törvényhozás  az  örökváltság  kívánatos  voltáról 
ünnepélyes  hitvallást  tőn  :  ép  oly  tagadhatatlan,  hogy 
a  törvényhozásnak,  hacsak  önmagával  nevetséges  ellen- 
kezésbe jönni  nem  akar,  kitűzött  czéljánál  fogva  gon- 
dosan kell  mindentől  óvakodnia,  mi  a  földbirtoknak 
szabad  forgásbeli  elvonását  szaporíthatná,  s  ezáltal 
az  örökváltság  előmenetelét  szükségképen  akadályozná. 
Meg  lévén  e  szerint  mutatva,  hogy  a  szabad  birtok- 
forgás semmivététele  iránti  aggodalomnak,  melyről 
•korlátozási  terveikkel  még  a  majorátusok  védjei  is  önkény- 
telenül vallomást  tesznek,  honunkban  igen  nagy  alapja 
van :  önkényt  következik  második  kérdésül :  lehet-e 
attól  észszerüleg  tartani,  hogy  az  ősiség  eltörlésével 
gyakoribbak  lennének  a  majorátusok,  mint  eddig 
voltak  ;  tehát  sokkal  tetemesb  részét  elnyelnék  a  szabad 
forgásu  földbirtoknak,  mint  eddig  elnyelek  ?  Mi  e  kér- 
désre habozás  nélkül  azt  feleljük :  hogy  a  politikai 
számtan    ezen    növekedést    kétségtelennek    bizonyítja. 

és  pedig  a  következő  okoknál  fogva  :  1.  Míg  az  ősiségi 
törvények  állanak,   addig  ingatag  és  bizonytalan  min- 
den szerzemény  :  abban  tehát,  hogy  nemzetségünk  fényé- 
nek   megörökítését    ily    ingatag    s    egyáltalában     nem 
örökös    alapra    fektetni    hajlandók    legyünk    bizonyos 
lélektani     ellenmondás     van,    mely     sokkal     nagyobb 
hatást  gyakorol  az  emberi  cselekvényekre,  mint  egye- 
lőre talán  gondolnók  ;  ellenben  töröltessék  el  az  ősiség, 
érezze     sok    ember     annak    lehetségét,    hogy    nevének 
emlékezetét,  utódai  fényét,  biztos  állandó  birtok  által 
megörökítheti  és  sok  emberben  támadand  ösztön,  el  nem 
mulasztani  azt,  mi  a  családias  tekintetben  igen  termé- 
szetes s  egyáltalában  nem  kárhoztató  hiúságnak  oly  na- 
gyon hízeleg.  —  Növekedendik  pedig  ezen  ösztön  az  ősi- 
ség eltörlése  által  2.  még  azért  is,  mivel  az  ősiségi  tör- 
vényeknek egyenes,  de  teljességgel  nem  valósított  czélja 
nem   más,    mint   a   nemzetségek   fenntartása.  A  nemesi 
földbirtokosoknak  azon  osztálya  tehát,  mely  nem  fogta 
fel  tisztán  az  ősiségi  törvények  által  birtokviszonyainkba 
behozott  ingatagságot,  egyenesen  ellenkező  okból  nem 
érze  magában  ösztönt,   majorátusokat  alapítani ;  azért 
tudniillik,  mert  nemzetsége    fényét,  jövendőjét  elegen- 
dőleg  biztosítva  vélte  azon  törvényekben,  melyek  az  ő 
szerzeményére  egyetlen  osztály  vagy  egyenes  örökösö- 
dés által  reá  üték  az  elidegeníthetlenség  csalóka  pecsét- 
jét. Ellenben  töröltessék  el  az  ősiség  és  eloszlik  a  gőz, 
mely  a  nemzetségek  romlását  állandóság  színével  takar- 
gatá  ;    s   hahogy  a  hitre-bizottság   fennhagyatnék,   igen 
természetesen  sok  emberben  ösztön  támadna,  ezen  egyet- 
lennek felhagyott  utón  örökítgetni  nevének  fényét,  me- 
lyet ekkorig  az  ősiségi  törvények  által  biztosítva  vélt. 
3.   Szaporodnának  a  majorátusok  még  azért  is,   mivel 
1836-ig  csak  azon  embertől  lehetett  birtokot  venni,  a  ki 
eladni   akart,  de   az  uj    executionális   s   csőd-   és   hitel- 
törvények óta  a  dolog  másképen  van.  Igen  sok  ember 
adja  el  birtokát,  vagy  igen  sok  embernek  birtoka  adatik 
el,  ki  arra.  keblében  egy  csepp  akaratot,  egy  csepp  hajlan- 
dóságot   sem    érez ;    miáltal    a    tetszésszerinti    birtok- 
szerezhetés  s  ennek  következésébeni  majorátus-alapítás 

alkalma  napról  napra  gyakoribbá  lesz.  Azonban,  ha  ezen 
állapot  azon  karban  maradhatna,  melyben  most  van, 
a  majorátusok  ellen  talán  gyámokul  sem  használnók  ; 
ámde  a  dolog  így  nem  maradhat,  különben  okvetlenül 
az  következik,  hogy  10 — 20  ezer  frtnyi  adósság  100  ezer 
frtnyi  birtokot  is  fölemészt  és  birtokosát  semmivé  teszi. 
És  honnan  van  ez  ?  Onnan  :  hogy  az  árverésre  bocsá- 
tott birtoknak  illendő  áron  vevője  nincs.  És  miért  nincs  ? 
mert,  kereken  szólva,  eszeveszettnek  kellene  lenni,  hogy 
(hacsak  potom  csekély  áron  nem)  oly  birtokot  vegyen 
valaki,  mely  in  saecula  saecvlorurn  birói  zálog  marad, 
melyből  az  embert  minden  pillanatban  kivethetik.  Ez 
eUen  pedig  oly  vevő  sincs  megóva,  kinek  a  legfüstö- 
sebb  nemesi  diplomája  van,  hát  még  a  kinek  nincs  ! 
Miként  legyen  kedve  nemnemes  embernek  birói  árveré- 
seken illendő  árt  adni  jószágért,  melyből  őt  nemcsak 
a  foglalást  szenvedett  birtokos,  vagy  annak  örökösei, 
hanem  a  magyar  aristocratiának  akármely  tagja  is  kivet- 
heti. Innen  van,  hogy  a  ki  adósság  miatt  birói  foglalás 
alá  kerül,  vagy  attól  csak  holmi  ösmeretes  rangierozások 
által  menekszik  meg,  a  fölött  a  lélekharang  bizony  meg- 
kondult, íme,  uraim  !  ismét  a  fontolva-haladásnak  egy 
gyönyörű  szép  eredménye  !  De  ez  nem  maradhat  így, 
ennek  nem  lehet  így  maradnia  ;  a  magyar  birtoknak 
árt  kell  szerezni  s  azért  lehetetlen  kételkednünk,  hogy 
a  jövő  országgyűlésen  törvény  fog  alkottatni,  mely  a 
birói  árveréseken  vett  jószágok  birózálogi  természetét 
bizonyos  időre  szorítandja,  melyen  túl  visszaváltani  ne 
lehessen.  És  az  ősiségi  törvényeknek  már  csak  ezen  egy 
kikerülhetlen  módosítása,  a  birtokos  nemességnek  ezen 
mentő  ladikja  is  oly  tág  tért  nyitand  a  kedv  s  tetszés- 
szerinti  birtokszerzésre,  hogy  könnyen  belátható,  miként 
ezen  egyetlen  ok  is  képes  volna  a  majorátusok  számát 
kevés  idő  alatt  megsokszorozni.  4.  Általában  is  fölvehet- 
jük,  hogy  történjék  sok,  történjék  kevés  az  ősiségi  tör- 
vények eltörlése  körül,  a  szabad  rendelkezési  hatóság 
minden  esetre  tágulni  s  igy  a  birtokszerezhetés,  tehát 
a  majoratus-alapíthatás  is,  könny  ülni  fog.  Végre  még 
5.  azt  sem  tartjuk  említésre  érdemetlennek,  hogy  csak 

mintegy  150  éve  még,  mióta  a  hitre-bizottság  oligar- 
chiái institutióját,  II.  András  aranybullájának  egy  oligar- 
chico-anarchicus  záradékáért  cserébe  kaptuk  s  mégis  már 
mintegy  50  év  óta  (1790-től)  a  majorátusok  eltörlésé- 
nek lehetsége  szóban  forog,  25  év  óta  pedig  már  ország- 
gyűlésen is  postulatumok  között  látható.  Hogy  ahhoz, 
a  minek  jövendője  ily  bizonytalan,  az  ember  magában 
nem  sok  ösztönt  érezhet,  az  nagyon  természetes  ;  de 
múljék  csak  el  ezen  pohár,  sanctionáltassék  csak  az  ősi- 
ségi törvények  eltörlése  mellett  is  a  hitre-bizottságok 
állandósága  és  e  kártékony  institutiónak  rohamát,  való- 
sággal rohamát  tapasztalnók.  Aztán  tekintsünk  magunk 
körül :  egyáltalában  nem  olyan  csekélység  az,  mit  a 
majorátusok  a  szabad  forgásu  birtokból  már  elvontak. 
Avagy  nem  tudunk-e  oly  vármegyét  is,  melynek  két- 
harmada egyetlenegy  majorátusnak  még  csak  nem  is  a 
legnevezetesebb  részét  teszi.?  (és  pedig  minő  haszon  há- 
rult a  honra  ezen  roppant  majorátusból  mind  a  mai 
napig  ?)  Húzzuk  le  csak  az  összes  nemesi  birtokból  a 
koronái,  kamarai,  egyházi,  kir.  városi,  alapítványi  java- 
kat, vonjuk  le  a  felmaradott  tömegből  még  a  már  létező 
hitre-bizottságokat  és  nyomban  meggyőződünk,  miként 
még  az  ősiségi  törvények  mellett  sem  volna  okunk  ma- 
gunkat azzal  mystiíicálgatni,  hogy  a  magyarnak  majorá- 
tusokra hajlama  nincs  ;  annál  kevésbbé  lehetne  pedig 
azon  esetre,  ha  az  ősiség  eltöröltetik,  miután  a  fentebbiek 
szerint  bebizonyítottnak  mondhatjuk,  hogy  ez  a  majorá- 
tusok szaporodásának  progressióját  valószínűleg  nagyon 
növelné.  Ezek  szerint  tehát  bátran  ismételhetjük  :  hogy 
midőn  egyrészről  az  ősiség  mellett  a  földbirtokos  osz- 
tály romlása  naponkint  mindinkább  terjed,  másrészről 
az  ősiség  eltörlése  mellett  a  majorátusok  alapíthatását 
fennhagyni  lehetetlen  anélkül,  hogy  a  középnemesség  sem- 
mivé legyen  s  az  aristocratiai  proletáriusok  száma  mind- 
inkább megszaporodjék.  A  dolog  magában  igen  világos. 
Vagy  eltöröltetik  az  ősiséggel  egyetemben  a  birhatlan- 
ság  is,  vagy  el  nem  töröltetik.  Ha  igen  (a  mit  mi  nem 
csak  óhajtunk,  de  a  birói  foglalások  tekintetéből  elke- 
rülhetlennek  is  tartunk)  :    akkor    egyrészről    a  szabad 

birtokszerzés,  másrészről  a  majorátusok  mind  a  közép- 
nemesség ellen  fordulnak  s  ő  neki  menedéke  még  csak 
a  jobbágytelken  is  alig  van,  miután  földjétől  a  jobbágy 
nehezen  válik  s  különben  is  a  telekszerzés  maximumok 
által  korlátolva  van  ;  ha  pedig  a  birhatlanság  el  nem 
töröltetnék  :  úgy  a  nemesség  még  inkább  semmivé  lenne, 
mert  a  zártkörű  nemesi  birtok,  árt,  becset,  értéket  nevelő 
concurrentia  nélkül  naponkint  inkább  s  inkább  ki  volna 
téve  a  hitre-bizottságok  oligarchiái  becsapongásainak  ; 
míg"  alkotmányunk  egész  szelleme  kitágulás  helyett  (mi 
a  honnak  s  időnek  kellékében  van)  megszűkülne  s  oli- 
garchiái irányt  venne,  melynek  ideje  csakugyan  lejárt, 
mert  —  miként  már  másszor  is  mondók  —  sem  alkot- 
mányos, sem  rationális  alapja  nincs. 

Csak  az  a  kérdés  marad  tehát  fel  jövendőre  nézve,, 
nem  lehet-e  a  majorátusoknak  általánosan  elismert  árté- 
konyságát  valamely  korlátozás  által  paralizálni  ?  Mi  azt 
hiszszük,  hogy  ez  teljes  lehetetlenség.  A  mi  gyökerében 
hibás,  alapjában  kártékony,  azt  jóvá  tenni  lehetetlen. 
Van,  a  ki  azt  mondja  :  maximumot  kell  szabni,  pél- 
dául 500  telket ;  de  hiszen  ezáltal  ép  úgy  kimeríttet- 
hetik  az  ország  összes  vagyona,  épen  úgy  akadályoztat- 
hatok az  örökváltság,  mint  5000  teleknyi  maximum  által ; 
van  más,  a  ki  nem  absolut,  hanem  viszonylagos  maxi- 
mumot javasol,  például :  hogy  kiki  szerzeményének  felét, 
vagy  kétharmad  részét  alapíthassa  csak  majorátusul ; 
de  ez  egy  cséppel  sem  jobb  javaslat  amannál ;  mert 
ha  az  összes  nemesi  birtokot  egy  egésznek  veszszük  s 
abból  kétharmad  részt  egyik,  a  felmaradott  egyharmad 
résznek  kétharmad  részét  másik,  a  hátralévő  egykilen- 
czed  résznek  ismét  kétharmadát  egy  harmadik  s  így 
tovább  majorátusul  alapíthatják  :  ez  utón  ép  úgy  föl- 
emésztethetik az  összes  nemesi  birtok,  mint  500  vagy 
5000  telkek  által ;  minélfogva  mi  csekély  véleményünk- 
kel határozottan  oda  nyilatkozunk,  hogy  a  majorátu- 
soknak jövendőrei  eltiltása  az  ősiség  eltörlésének  mellőz- 
hetlen  postulatuma. 


KOSSUTH    LAJOS     IRATAI.    XH.  28 


434 


Fiume.*) 

Az  Allgemeine  Zeitung  levelezője  azt  javasolván, 
hogy  a  Dunától  Pettauig  (Stájerországban)  építendő 
vasút  által  hozzuk  magunkat  a  becs — triesti  vonallal 
összeköttetésbe,  kiemeli :  miként  mi  magyarok  ezen 
összeköttetést  perhorrescáljuk  s  egy  önálló  magyar  keres- 
kedés létesítéséről  ábrándozva,  Fiúméra  utalunk.  És 
könyörületesen  sajnálkozik,  hogy  magyar  nézeteknél 
mindig  hiúság  és  saját  helyzetünket  túlbecsülő  ismeret- 
hiány lappang  a  háttérben.  Mert  —  úgymond  —  egy 
önálló  kereskedés  vagy  oktalanság  (!)  vagy  minden 
kereskedés  önálló,  mely  saját  termesztményekkel  űze- 
tik ;  űzethetik  pedig  legnyereségesebben  ott,  hol  a  ter- 
mékek leginkább  kerestetnek  és  kerestetnek  leginkább 
.ott,  hol  szállítások  s  visszaszállítások  a  tőkék  forgását 
s  a  fuvarozást  könnyebbítik,  hol  tehát  világpiacz 
keletkezik ;  mert  a  legforróbb  hazafiság  sem  képes 
még  csak  vásárt  is  előidézni,  még  sokkal  kevésbbé  világ- 
vásárt. 

E  helyest  s  helytelent  összezavaró  s  helyzetünkkeli 
ismeretségre  egyáltalában  nem  mutató  nézetekre  min- 
denekelőtt azt  jegyezzük  meg,  hogy  ha  betűről  betűre 
igaz  volna  is,  mi  a  kereskedés  önállásáról  mondatik,  a 
magyarok  még  ezen  esetben  is  igen  helyesen  cselekedné- 
nek, ha  kereskedésüket  Fiúméba  s  nem  Triestbe  kíván- 
ják irányozni,  azon  igen  szembetűnő  okból,  mert  Fiume 
saját  magunké,  Triest  pedig  nem  a  mienk.  Nekünk 
magunknak  van  tengerpartunk,  ha  mi  attól  elvonjuk 
saját  kereskedésünket  s  annak  kiviteli  csatornáját  oly 
tengerparthoz  intézzük,  mely  nem  a  mienk,  igen  termé- 
szetes, hogy  az  éltető  nedvet  vontuk  el  tengerpartunk- 


*)  Az   1842-iki   oPesti  Hirlap«   190-ik  számából.  K.  F. 

tói  s  hogy  ennek  elvontával  az  felvirágzani,  iparmoz- 
galma növekedni,  jóléte  öíegbedni  sohasem  fog.  Már 
pedig  reméljük,  azt  csak  nem  kell  okokkal  bizonyítgat- 
nunk, hogy  saját  tengerpartunk  felvirágzása  —  mellőz- 
zünk bár  kereskedést  s  minden  egyéb  tekintetet  —  már 
csak  azon  egy  czél  végett  is  érdekünkben  áll,  hogy 
tengerpartunk  virágozzék ;  mert  hiszen  mienk,  mert 
része  országunknak,  mert  álladalmunk  testének  tagja  s 
mert  az  országnak  akármely  része  is  induljon  virágzás- 
jiak,  általa  mindenesetre  az  egész  is  nyer,  az  egész  ország 
ereje  is  növekszik,  az  egész  ország  vagyontőkéje  szapo- 
rodik. S  azért  mondani  merjük,  igazán  megérdemelné 
a  magyar  nemzet  egész  Európa  előtt  azon  tudatlanság 
s  önhelyzetét  nem  ismerő  oktalanság  bélyegét,  melyet 
ama  czikk  szerzője  méltatlanul  reámázol,  ha  saját 
tengerpartjának  jövendőjét  elölné  a  végett,  hogy  mást 
boldogítson.  Ez  cosmopoliticus  szempontból  resignatió-' 
nak  igen  szép  lehetne,  de  volna  mindenesetre  oktalan 
öngyilkolás. 

Ezen  tekintet  kétszeres  súlylyal  tünend  fel  előttünk, 
ha  meggondoljuk,  hogy  a  magyar  tengerpart  jövendő 
virágzása  sohasem  lehet  oly  elszigetelt  particuláris  tüne- 
mény, mely  a  hon  közös  jólétének  emelkedésével  semmi 
közvetlen  viszonyban  nem  áll ;  sőt  inkább  e  kettő 
között  oly  szoros  egybefüggés  van,  hogy  ha  egyszer 
honunk  belsejét  könnyű,  biztos  és  olcsó  közlekedési  esz- 
közök által  a  magyar  tengerparttal  összekötöttük,  Fiume 
virágzása  Magyarhon  gyarapodásának  fokmérője  lesz  ; 
mert  hiszen  Fiume  csak  azáltal  lehet  virágzóvá,  hahogy 
az  ország  ki-  s  beviteli  kereskedésének  tengeri  kapujává 
lesz,  azzá  pedig  sohasem  lesz,  ha  mi  Dunánktól  Triesthez 
építenénk  vasutat. 

Igen,  de  a  külföld  bölcsei  cathedraticus  tekintélylyel 
mondják,  hogy  nekünk  magyaroknak  kereskedési  dol- 

gokról  fogalmunk  sincs,  mert  önálló  kereskedésről  álmo- 
dozunk, ez  pedig  oktalanság,  így  szól  a  durvának  gúnyolt 
hun  fajhoz  a  germán  civilisatió  !  Igazán  elmondhatnék 
Hamlettel,  hogy  »van  égen-földön  sokkal  több  dolog, 
mint  miről  egynémi  bölcs  álmodik«,  és  ilyen  az  önálló 
kereskedés  is,  hacsak  valaki  a  szobatudákosság  kedvencz 
vesszőparipáján,  a  szószabatossági  szőrszálhasogatáson 
nem  akar  nyargalózni.  Azonban  ne  szóljunk  hát  wnálló 
kereskedés «-To[,  ha  ez  csakugyan  oktalanság,  hanem  szól- 
junk kereskedési  önállásról,  ez  talán  nem  lesz  oktalanság. 
Különös  dolog,  hogy  a  kereskedési  önállás  eszméje  a 
tudós,  civilisált  germán  előtt  ismeretlen  !  Emlékezzék 
csak  az  angol  gyarmatok  történetére  :  azoknak  keres- 
kedése is  saját  termesztményeikkel  űzetett,  csakhogy 
azon  kereskedés  kapukulcsa  a  gyarmatrendszert  saját 
érdekökben  kezelő  angolok  kezeiben  volt ;  s  kérdjük 
mi :  önálló  volt-e  a  gyarmatok  kereskedése,  mivelhogy 
saját  termesztményeikkel  űzetett  ?  Vagy  hogy  közelebb 
fekvő  példákra  hivatkozzunk,  ha  egy  nemzet  kereske- 
dési önállásához  semmi  más  nem  kell,  mint  csupán 
öntermesztményekkeli  kereskedés,  ha  olyannyira  mind- 
egy :  vájjon  azon  pont,  mely  valamely  nemzet  külkeres- 
kedésének  kapuja,  ugyanazon  nemzetnek,  vagy  pedig 
másnak  birtokában  van-e  ?  Mirevaló  volt  hát  Holland- 
dal az  a  boszus  czivódás,  a  congressusi  végzés  folyam- 
hajózási szabadságot  biztosító  záradékának  »egész  a  ten- 
gerig«  vagy  »egész  á  tengerhe«  értelme  fölött  ?  Mirevalók 
a  németek  folytonos  panaszai,  hogy  a  Schelde  zárva  van, 
a  Rajna  pedig,  a  dicső  német  folyam,  még  most  sem 
szabad  ?  Miért  mondjátok  és  tanítjátok,  hogy  ebben  a 
német  kereskedés  életkérdése  rejlik  ?  Mirevaló  minden 
sóvárgás,  melylyel  a  német  vámszövetség  Hamburgra 
s  Dániára  s  amott  a  német  tengerre,  a  Rajna,  Ems, 
Weser,  Elb  s  Trave  torkolataira,  imitt  Triestre  s  általában 

az  adriai  tengerpartokra  tekintget  ?  Hisz  a  német  keres- 
kedési önállásra  mindez  egészen  szükségtelen,  mert 
Némethon  »saját  termesztményeivd  keresked'ik« !  Satyra, 
édes  urak  !  satyra  az  egész  bölcs  tanítás,  ha  csak  minket 
oly  igazán  oktalanoknak  nem  gondoltok,  hogy  ne  tud- 
nók felfogni,  minő  végetlen  különbség  van  a  kereskedési 
önállásra  nézve  a  közt :  vájjon  a  vasút,  mely  termeszt - 
menyeinket  a  tengerre,  tehát  világkereskedésbe  viszi  s 
annak  viszonszállítványait  hozzánk  hozza,  oly  kikötőbe 
öblözzön-e,  melynek  vámviszonyait  sine  nobis  de  nobis 
intézhetik,  vagy  pedig  oly  kikötőbe,  melynek  vámjai 
jogszerüleg  csak  a  mi  alkotmányos  hozzájárulásunkkal 
szabályozhatók  s  mely  más  érdeket  magáénak  nem  ismer, 
nem  ismerhet,  mint  egyedül  országunk  érdekét  ?  Hisz  e 
kettő  között  a  különbség  oly  szembetűnő,  hogy  ha 
lehetne  eset,  mely  szerint  a  jogot  politikai  hasznosság- 
nak alárendelni  szabad  volna,  (csakhogy  ilyen  nincs  és 
nem  lehet),  menteni  tudnók  a  nemzetet,  mely  háborúra 
kél,  hogy  magának  tengerpartot  s  általa  kereskedési 
önállást  szerezzen.  És  ime,  nekünk  van  tengerpartunk  ; 
és  eljönnek  a  külföld  bölcsei  és  azt  mondják :  hagyjuk 
azt  veszni  s  vigyük  kereskedésünket  oly  kikötőbe,  mely- 
nek kapuja  nem  a  miénk,  hol  mi  nem  rendelkezhetünk, 
hol  a  mi  érdekeinket  számba  venni  nem  tartoznak. 
Bocsánatot  kérünk,  de  ki  kell  mondanunk  :  a  ki  nem 
érti,  minő  roppant  jelentőség  fekszik  e  szóban  :  »keres- 
kedési  önállás«,  az  beszéljen,  a  miről  tetszik,  csak  a  keres- 
kedésről ne  és  ne  a  státusgazdaságról,  mert  e  tanulmá- 
nyait, úgy  látszik,  nem  kedvelék  az  istenek. 

Ámde  azt  mondják :  »Fiuméban  nincs  világpiacz 
s  nem  is  lehet,  mert  ha  kivitele  volna  is,  bevitele  nincs  ; 
kereskedés  pedig  visszfuvar  nélkül  csak  fél  kereskedés  s 
világvásárt  a  legforróbb  hazafiság  sem  képes  teremteni. « 
Mi  ez  állítólagos  axiómákat  föltétlenül  elméletben  sem 

írjuk  alá,  annál  kevésbbé  pedig  a  jelen  esetrei  alkalmazás- 
ban. Általában  véve  igen  kevés  tengerparti  város  van 
a  föld  kerekségén,  melynek  geographiai  helyzete  annyira 
kedvező,  liogy  az  emberi  nem  történeteinek  minden  kor- 
szakán át,  mint  világpiacz  díszlenek,  melynek  közeiében 
semmi  más  helynek  jövendője  nincs.  Es  Triest  ezen  keve- 
sek sorába  minden  bizonnyal  nem  tartozik ;  mert 
hiszen  e  közel  60.000  ember  lakta  virágzó  tengerparti 
város,  mely  1719-ben,  midőn  VI.  Károly  császár  által 
szabad  kikötővé  tétetett,  még  alig  számlált  5  ezer  lakost,, 
sokkal  újabb  históriai  tünemény,  hogysem  a  világpiacz- 
nak  egy  helyhez  ragasztott  örökkévalóságát  saját  lételé- 
vel, úgyszólván  tegnap  ótai  saját  világpiacziságával  meg 
ne  czáfolná.  Henyén  vesztegelve  áll  meg  a  toll  ujjaink 
között  s  emlékezetünk  varázstükrében  feltünedeznek 
akaratlanul  a  földközi  tengerpart  viszontagságának  árny- 
képei. Mennyi  emelkedést,  mennyi  sülyedést  nem  állít 
élőnkbe  a  história  ezen  kimondhatlanul  nevezetes  partok 
évkönyveiben,  Sidontól,  a  kereskedés  anyjától  kezdve 
egész  azon  korig,  midőn  az  iszonyatosan  fölséges  V'elencze 
fény  csillaga  lehunyt !  Amott  Amál  fi,  az  iránytű  (com- 
pas)  feltalálója,  az  újabb  kor  tengeri  codexének  bölcseje, 
romokban  fekszik  ;  itt  pedig  Triest  virágzatának  tán 
fénypontján  áll,  melyre  a  haldoklásából  üdülésnek  indult 
phoenix  Velencze,  úgy  látszik,  árnyat  vetni  készül get.  Es- 
ti ennyi  példával  szemeitek  előtt  azt  mondjátok  :  »világ- 
piaczot  nem  teremt  magának  egy  nemzet  sem«  ;  üssétek 
fel  a  történet  évkönyveit,  lássátok  meg  itt  a  semmiség 
porából  termett  óriást,  amott  sóhajtsatok  föl  a  porba 
dőlt  nagyság  romdüledékein  és  higyjétek  el,  hogy  egy 
nemzet  ereje  sokat  tehet ;  és  higyjétek  el,  hogy  büszke 
dicsőségtek  örökkévalóságra  szabadítéklevéllel  nem  bir. 
De  mi  rég  túl  vagyunk  a  f ellengzések  rózsakorán,  mi  nem 
álmodunk  Fiuménknak  olyan  jövendőt,  hogy  a  büszke 


439 


Adriát  a  magyar  névnek  valaha  nőül  eljegyezhesse, 
mint  a  lagúnák  lakói  tevék  ;  de  azon  szerény  hit  él 
lelkünkben,  hogy  Fiumét  oly  piaczczá  tenni,  mely  ter- 
mesztményeinket  világvásárra  vigye,  gyarmati  szüksé- 
geinket pedig  fedezze  s  minket  úgy  ki-,  mint  beviteli 
kereskedésünkre  nézve,  mind  politikai,  mind  financiális 
tekintetben  Triesttől,  vagy  az.  Adriai  tenger  akármely 
más  kikötőjétől  függetlenné  tegyen  ;  Fiumét  —  mon- 
dom —  ily  világpiaczczá  tenni  csak  minmagunktól  függ. 
És  miért  is  ne  függne  minmagunktól  ?  Talán  mivel 
Fiume  kikötője  rosszabb,  veszélyesebb,  mint  Triesté  ? 
Ámde  Triestnek  tulaj  donképen  kikötője  sincs,  hanem 
csak  révszéle  van,  a  Siroccónak  legalább  szintúgy,  a 
Borának  pedig  jobban  kitéve,  mint  Fiume  ;  húzzunk 
csak  egy  szabályozott  viziútat  a.  farasinai  s  quarnerói 
szorulaton  s  lássuk  el  világítótornyokkal,  és  kikötő  tekin- 
tetében. Fiuménk  Triesttel  minden  bizonnyal  kiállja 
az  egyenvonalt.  Igaz  ugyan,  hogy  Fiume  jelenleg  beho- 
zatali kereskedéssel  épen  nem  bir  és  igaz  az  is,  hogy 
visszfuvar  nélkül  a  kereskedés  csak  félig  az  :  de  miért 
van  ez  .így  ?  Azért,  mert  vasútunk  nincs  Fiúméhoz  s 
termékeinket  a  mostani  terhes  közlekedési  eszközök 
miatt  illendő  áron  s  bizonyos  időre  oda  nem  szállíthat- 
juk ;  a  mire  erősebb  bizonyság  nem  kell,  mint  az,  hogy 
maga  Fiume  legnagyobb  részben  odessai  búzát  eszik, 
olcsóbban  kaphatván  azt,  mint  magyarhonit ;  miért  is 
igen  természetes,  hogy  a  gyarmati  s  délszaki  áruczikke- 
ket  honunk  jelenleg  nem  Fiúméból  (hanem  Triestből) 
fedezi,  mert  e  czikkekkel  terhelt  hajók  Fiúméban  bizo- 
nyos visszfuvarra  nem  számíthatván,  Triestbe  mennek. 
De  legyen  csak  vasútunk  Fiúméhoz  s  annak  segedelmé- 
vel váljék  csak  Fiume  világkereskedésre  alkalmas  ter- 
mékeink állandó  lakhelyévé,  melyből  a  honunkat  dél- 
szaki árukkal  ellátó  hajók  visszfuvarra  szállíthassanak, 

vagy  —  mit  isten  szintúgy  elérnünk  engedend  —  saját 
hajóink  szállítmányt  veendnek,  nálunk  keletes  külhoni 
árukkal  visszatérendők :  és  ép  oly  bizonyos,  hogy 
Fiume  ki-  s  beviteli  kereskedést  üzend  és  szállítással  s 
ellenszállítással  ellátva  leend,  mint  a  minő  szégyen,  hogy 
hazánk  saját  tengerparttal  bírván,  gyarmati  s  délszaki 
kellékeit  Triestből  fedezi.*)  íme,  Triest  egy  mákszem- 
nyivel sem  jobb  kikötője  mellett  honunk  behozatali 
kereskedését  ez  áruczikkekben  egészen  bírja  !.  Miért  ? 
Mert  az  egész  monarchia  adás- vevésének  folyama  oda 
irányoztatott ;  irányozzuk  hazánk  adás- ve  vési  folyamát 
Fiúménak  s  az  szintoly,  —  de  mit  mondunk  ?  —  sokkal 
nyereségesebb  világpiacz  lesz  ránk  nézve,  mint  a  minő 
bármily  nem  is  képzelhetett  kedvezések  mellett  külföldi 
kikötő  valaha  lehetne.  Vagy  talán  azt  gondoljuk,  hogy 
honi  termékeink  nem  eléggé  világkereskedési  czikkek, 
miszerint  Fiuménknak  világpiaczi  fontosságot  tulajdo- 
níthassanak ?  Ámde  ezen  ellenvetést  épen  Triestnek 
példája  czáfolja  meg  legvilágosabban,  miután  tudva 
van,  hogy  Triest  jobbára  most  is  csak  magyar  termékeket 
küld  ki  s  ezért  birja  honunk  behozatali  kereskedését.  Olvas- 
gassuk a  Triestben  megjelenő  »Austriai  Lloyd«  vallomá- 
sait és  látni  fogjuk,  miként  az,  hogy  honunk  világkeres- 
kedési termékekkel  bő  mértékben  bír,  nemcsak  kétségbe 
nem  hozatik,  sőt  Triest  az  emelkedő  Velencze  ellenében 
jövendőjének  minden  reményét  egyenesen  a  magyar- 
honi termékekbe  helyezi ;  olvassuk  meg  egy  triesti 
értelmes  kereskedő  ily  czimü  munkáját :  »Triest  und 
österreichs  Antheil  am  Welthandel  wahrend  der  letzten 
10   Jahre«  —   és   ismét   azon   elismeréssel   találkozunk, 


*)  Ezt  tudva,  mindig  szivszomorodva  olvasók  a  jelentéseket, 
hogy  Fiúméban  ez  s  ez  hónapban,  ennyi  meg  ennyi  ezer  forinttal 
több  volt  a  kivitel,  mint  a  behozatal,  tehát  a  mérleg  nyereségesen 
áll  ;  —  igen  ám,   mert  a  behozatal  mind  Triestből  jött.     Szerk. 

hogy  mihelyt  Magyarhon  termékeinek  Triestbe  szállí- 
tását vasutak  s  folyamszabályozások  könnyítendik,  Triest 
ezáltal  elsőrendű  gabnapiaczczá  változandik  s  Magyar- 
ország termékeinek  a  rendes  tengeri  kereskedés  bizonyos. 
Miután  tehát  termékeink  világkereskedésre  alkalmasok, 
miután  azon  kikötő,  melybe  ezen  termékeink  adás- 
vevési  folyamát  vasutak  által  szivárogtatandjuk,  éppen 
ezáltal  visszfuvart  is  nyerend,  tehát  világkereskedési 
piaczczá  is  válandik  ;  miután  nekünk  magunknak  saját 
tengerpartunkon  oly  kikötőnk  van,  mely  kereskedésünk 
kellékeinek  —  ha  önérdekeinket  felfogni  képesek  leszünk 
—  teljesen  meg  nem  felelhet ;  miután  végre  Fiume  a  keres- 
kedővilágban már  most  sem  ismeretlen,  azt  tehát  honunk 
valódi  kikötőjévé  emelni  sokkal  könnyebb,  mint  egyelőre 
talán  gondolnók  ;  minden  részrehajlatlan  biráló  el  fogja 
ismerni,  hogy  a  ki  minket  triesthezi  csatlakozásra,  tehát 
(a  mi  mindegy)  saját  tengerpartunk  semmivétételének 
öngyilkos  lépésére  ösztönöz,  nekünk  pedig  sajátunkhozi 
vonzalmunkat  gúnyosan  szemünkre  veti,  az  vagy  nem 
tudja,  mit  cselekszik,  vagy  pedig  irántunk  ellenséges 
indulattal  viseltetik.  Mi  bennünk  a  magyar  nemzeti 
érzelem  nem  nyomhatja  el  annyira  az  embert,  hogy 
Triest  virágzásának  ne  örvendenénk  s  gazdag  jövendőt 
ne  óhajtanánk,  öntse  ki  fölibe  a  gondviselés  áldásainak 
bőségszaruját ;  de  hagyjatok  minket  is  kifej  leni ;  ne 
kivánjatok  szemünkfényének  —  tengerpartunknak,  tehát 
kereskedési  önállásunknak  —  romlásán  emelkedni.  Triest- 
nek  a  bécsi  vasút  által  nélkülünk  is  van  jövendője  ; 
nekünk  Fiume  nélkül  önálló  nemzeti  kereskedési  jöven- 
dőnk nincs  :  azért  hát  az  Isten  őrizzen,  hogy  Dunánk- 
tól Triesthez  s  nem  Fiúméhoz  építenénk  vasútat ! 

A  már  létező  majorátusok.*) 

A  majorátusokat  jogtalan  s  a  honra  nézve  erkölcsileg  és 
anyagilag  káros  és  veszélyes  institutiónak  tartjuk  ;  kétszeresen 
veszélyesnek  pedig,  s  épen  a  magyar  nemességre  veszélyesnek^ 
ha  az  ősiség  (a  mint  óhajtjuk,  hiszszük  és  reméljük)  eltörölte- 
tik, vagy  legalább  legkártékonyabb  kinövéseitől  megtisztít- 
tatik. Jövendőre  a  következtetés  igen  könnyű,  igen  egyszerű. 
»Majoratust  alapítani  bármi  alakban  tilalmas «  s  ezzel  vége 
van,  s  nincs  ember  az  egész  hazában,  a  ki  mondhatná,  hogy 
az  ily  értelmű  törvény  miatt  ma  egyetlenegy  fillérrel  keve- 
sebb jövedelme  van,  mint  tegnap  volt  ;  vagy  egy  mákszemnyi 
vagyont  nem  bir  ma,  melyet  tegnap  birt.  Ily  törvényt 
hozhatni  ma  nem  mindennapi  szerencse.  A  castok  szelleme 
töprenkedhetik  néhány  óráig,  s  fölsóhajthat  a  »régi  jó  idők« 
enyészetének  jelei  miatt  :  de  e  tárgy  körül  még  bánata  is 
könnyen  csillapszik  ;  mert  nincs  ember,  kiben  panaszát 
személyesíthetné,  kit  felmutathatna  mint  áldozatot.  És 
azért  ismételjük  :  hogy  egy-két  oligarcha-enthusiastát  talán 
kivéve,  a  majoratus-alapíthatási  jog  megszüntetése  nem  is 
találna  igen  nagy  ellenzésre,  ha  nem  gondolnák,  hogy  az 
elv  logicája  mulhatlanul  a  már  fennálló  majorátusoknak  is 
ellene  fordul.  Itt  van  a  dolog  fájdalmas  része,  itt  van  a  bök- 
kenő. És  —  szóljunk  nyíltan,  mint  férfihoz  illik  s  igaz  ügy- 
ben kell  —  a  kik  így  gondolkoznak,  igazuk  van.  Ellenök 
fordul  kétségtelenül.  Megtiltani  a  majorátusokat  általáno- 
san az  egész  nemzetre,  s  a  nemzet  minden  tagjaira  nézve  ; 
hanem  20  vagy  30  nevet  az  egész  nemzetből  kiszemelni, 
s  a  hon  általános  jogállapotával  merőben  ellenkező  különös 
praerogativa  választott  tulajdonosivá  tenni,  és  pedig  ezt 
nem  is  érdemért,  nem  is  valamely  nemzeti  háladatosság 
ösztönéből,  hanem  csak  azért,  mert  egyiknek  másiknak 
szépapja  sok  vagyont  szerzett  és  majorátust  alapított ;  — 
e  miatt  valakit  in  gpecie  név  és  nevezet  szerint  egy  különös 
törvény  kedvelt  halványává  tenni,  valóban  oly  képtelen- 
ség, melynek  képtelenségét  még  csak  bizony ítni  sem  kell,, 
hacsak    valaki    azon    eszmének    nem    örülne,    hogy    ekként 


*)  Az   1842-iki  oPesti  Hirlap«   191-ik  számából.  K.  F. 

igazán  megkapnók  azon  20 — 30  név  jegyzékét,  melyet  a 
magyar  törvényhozásnak,  mint  a  magyar  álladalom  pallá- 
diumát örök  időkre  conserválni  kell.  A  törvénynek,  hogy 
az  észjog  büntetlenül  nem  mellőzhető  szabályaival  össze- 
hangozzék, különben  is  szükséges,  jelleme  az  általánosság 
(generalitás),  az  egyenlőség  minden  emberre,  miszerint  a 
mi  Péternek  jog  avagy  jogtalanság,  az  Pálnak  is  szintúgy 
az  legyen  ;  és  ezért  van,  hogy  minden  törvény,  mely  jog- 
kivételi iránynyal  bir  s  exceptionális  jogállapotot  teremt, 
az  ily  kivételkép  kegyelteket  mindig  egyenes  harczba  helyezi 
az  általános  jogállománynyal,  s  irigység,  harag,  gyűlölet 
tárgyaivá  teszi  ;  a  hol  pedig  ez  így  van,  ott  nem  a  civismus, 
nem  a  nemzetcsaládias  érzelem,  nem  a  közös  jogérzet  isten- 
ereje, hanem  csak  a  félelem,  s  nyomorú  rettegtetés  tarto- 
gatja a  közállomány  kötelékeit.  Veszélyes  egy  állapot  ! 
hasonló  azéhoz,  kinek  lábai  alatt  egy  vulkán  forrong.  Azon- 
ban, hol  az  ily  exceptionális  jog  és  kedvezés  nem  egy-két 
embernek,  hanem  egy  egész  emberosztálynak  adatik,  mégis 
csak  hagyján  :  —  egy  egész  osztályban  sok  ember  van, 
s  ha  sok  gyűlölséggel  találkozik  is,  sokan  vannak  együtt, 
a  kiket  illet,  és  sok  ember  együtt  sokat  megbir  ;  mert  régen 
írva  van,  miként  a  bajtársság  még  a  szerencsétlenségen  is 
sokat  könnját ;  aztán  legrosszabb  esetre  azzal  szokta  a 
mindennapi  ember  magát  vigasztalni,  hogy  csak  eltart  a 
dolog,  a  meddig  élünk  »ki  utói  megyén,  tegye  be  az  ajtót« 
—  »ein  anderer  Gott  mag  sorgen  für  die  Lebenden«,  mint 
Don  Caesar  szól ;  — ^  de  ha  20—30  embert  szemelne  ki  a  tör- 
vényhozás, mint  valamely  kis  excerptát  és  semmi  néposz- 
tályzati dilutióban,  hanem  rideg  egyéniségben  mutatná  föl 
az  összes  nemzet  irigységének,  gyűlöletének ;  gondoljuk  meg 
csak  !  és  érezni  fogjuk,  miként  ez  szintoly  erkölcsi  lehetet- 
lenség, mint  a  minő  az,  hogy  viszont  ezen  20 — 30  ember 
miatt  megörökítsük  az  engedelmet  arra,  mit  tilalmazni  a 
nemzetnek    önfenntartási    érdeke    ösztönöz. 

Azért  még  egyszer  :  igenis  a  majorátusok  tilalmának 
elve  kétségtelenül  a  már  létező  majorátusoknak  is  ellene 
fordul ;  azonban  ím  ismét  azon  esetek  egyike,  melyekről 
mondani  szoktuk,  hogy  el  jő  az  élet  és  kineveti  a  logicát. 
Mi  abban  erős  sérelmet  látnánk,  hahogy  a  törvényhozás  a 

jövendőben  keletkezhetett  s  a  már  létező  majorátusok  iránt 
rendelkezésében  semmi  különbséget  nem  tenne.  Szabad  legyen 
itt  ismételnünk,  mit  mindjárt  journalisticai  pályánk  kezde- 
tén mondánk  :  »minden  érdek,  mely  a  századokon  át  emel- 
kedett országépület  árnyékában  nyugoszik,  igazság  mellett 
gyöngéd  figyelmet  s  kíméletet  is  követel. «  Igenis,  ha  felada- 
tunknak tűztük  ki  a  törvényes  eszközökkeli  békés  hala- 
dást, úgy  gondjaink  legfőbbikei  közé  kell  számítanunk : 
hogy  közállományunk  átalakításában  a  lehetségig  kevés 
érdeket  sértsünk,  s  magány  jogi  viszonyaiban,  hacsak  lehet, 
senkinek  törvény  által  költött,  törvénybe  vetett  bizodalmát 
meg  ne  hiúsítsuk.  Épen  ez  a  különbség  a  reform  között, 
melyet  forradalom,  és  a  között,  melyet  békés  haladás  esz- 
közöl. Az  idők  folyama  kezet  fog  a  körülmények  hatalmá- 
val és  csomók,  nehéz,  bonyolult  csomók  alakulnak  mindenütt 
az  emberi  társaság  viszonyaiban,  s  e  csomók,  mint  göb  a 
fatörzsökön,  akadályozzák  az  éltető  nedvek  forgását  és  a 
reform  szelíd  szelleme  oldani  törekszik  a  csomót,  míg  a  forra- 
dalom macedóniai  Sándorként  kettévágja ;  ez  multat  nem 
ismer,  hátra  nem  néz  ;  ennek  a  státusállapot  egy  tahula 
rasa,  mel3n:e  milliók  orkánlehelete  huhogja  az  első  betűt  : 
amaz  nem  ignorálja  azt,  a  mi  van  ;  kapcsot  készít  a  tegnap 
és  a  holnap  között ;  elemeket  nem  teremt,  hanem  veszi  azo- 
kat, melyek  vannak,  s  azokból  fejleszt  ki  ujakat  ;  s  a  multat 
respectálja,  a  jelent  kíméli,  a  jövendőt  előkészíti.  Ez  volt 
mindig  s  ez  most  is  nézetünk  a  reform  felől ;  és  óhajtanok, 
hogy  a  magyarnak  jusson  a  dicsőség  valósítani,  mit  még 
nemzet  nem  valósított  :  bevégezni  békés,  nyugalmas  utón 
a  nemzeti  átalakulás  nagy  munkáját.  Erre  közrehatni, 
mennyire  parányi  erőnktől  telik,  életünknek  feladata 
(akármit  szóljon  rólunk  egy  vagy  más  német  író  *)  ;   ez  a 

*)  Ha  nem  éreznők,  hogy  erőnk  parányisága  soha  sem  enge- 
dend  annyit  leróni  a  kötelességből,  melylyel  a  honnak  minden  hazafi 
tartozik,  mennyi  megérdemiené,  hogy  emlékezetünk  átmenjen  az 
utókorra,  talán  boszantana  is  a  sok  nevetséges  kábaság,  mit  imitt- 
amott  csekély  személyünkről  olvasunk.  A  szövedékbeni  eszme- 
folyam eszünkbe  juttatja,  miként  egynémely  német  író  (lásd  öster- 
reich  und  seine  Staatsmanner.  Leipzig  1843.),  ki  mégis  megvallja, 
hogy  a  magyarhoni  dolgokról  sem  saját  ismeret,  hanem  szóbeszéd 
után    itél  ;    ezt    mondja    felőlünk :     >>Kossuth    ist    der    personificirte 

szellemi  zászló,  mely  egyesülési  pontul  szolgál  elvrokonaink 
tömött  sorainak,  melyekben  a  leggyöngébbek  egyikének 
lehetni  dicsőségünknek  tartjuk.  És  elvrokonainknak  (pár- 
tunknak, ha  úgy  tetszik)  eme  készségét,  uraim  !  becsülnö- 
tök kellene,  s  az  irányt  méltányolnotok,  az  igyekezetet  elő- 
segítnetek  ;  és  meg  kellene  emlékeznetek,  hogy  »isten  szel- 
leme leng  a  vizek  fölött «,  hogy  többé  már  rohasztó  vesz- 
teglés  nincs  ;  s  ha  ti  ama  szíves  készséget  visszalökitek, 
ha  pillanatnyi  haszonleséstek  mámorába  nyers  erők  felizga- 
tásával léptek  a  küzdtérre,  hogy  lelket  vásárolván  az  értet- 
len együgyűséggel  visszaéljetek,  az  írás  igéje  testté  válha- 
tandik ;  mert  meg  vagyon  írva  :  »vigyázzon,  a  ki  gödröt 
ás,  hogy  a  föld  fejére  ne  omoljon*.  Ki  amaz  alternatíva 
egyikét  ellenzi,  a  másikat  idézi  elő  ;  mert  a  világnak  forgó 
kereke  senkinek  kedvéért  meg  nem  áll. 

Mi  tehát  hívek  most  és  mindig  nyíltan  vallott  elveink- 
hez, a  törvény  ótalma  alatt  keletkezett  érdekeket  e  kér- 
désben is  kímélni  szeretnők,  s  azért  a  már  létező  majorá- 
tusokra nézve  különös  rendelkezést  óhajtanánk. 

Átlátták  ennek  szükségét  az  1832-ki  országgyűlésen 
együtt  volt  KK.  és  RR.  is,  s  azért  egy  részről  a  majorátu- 
sok jövendőrei  tilalmának  kimondása  mellett,  a  már  léte- 
zők fennhagyásának  lehetetlenségét,  másrészről  azonban  a 
kíméletes  óvatosság  emelkedettebb  politikai  szempontjának 
szükségét  is  méltányolván,  abban  állapodtak  meg,  hogy  a 


Gedanke  des  umwálzenden  Zeitgeistes. «  Igazán  mondhatnók,  legyen 
dicséret,  legyen  gyalázás,  Zu  viel  Éhre  !  !  Ez  a  jó  úr  többek  között 
imígy  is  ír  :  >>Es  ist  sonderbar,  dass  dieser  Mann,  der  in  seiner  ganzen 
Lebensweise  die  Principien  seines  politisehen  Glaubens  bethátigen 
soUte,  sich  geradezu  den  höchsten  aristocratischen  Sitten  hinneigt. 
Sein  Apartement  ist  eben  so  gross  als  fürstlieh  eingerichtet.  Bediente 
mit'  Tressen  und  Achselschnüren  empfangen  den  Eintretenden.  Man 
vermuthet  sich  eher  in  die  Salons  der  höchsten  Noblesse,  nicht  in 
die  bescheidene  Wohnung  eines  Redners  für  bürgerliche  Freiheit 
und  Gleichheit  versetzt.«  stb.  Mondhatnók  :  szegény  bohó  !  ugyan 
ki  tett  bolonddá  ?  >>És  mégis  imígy  faragják  a  históriát «,  mondják 
Las  CaseS'hen  ;  —  de  az  egész  dologban  nem  ezen  rajzhűség  a  leg- 
nevetségesebb, hanem  azon  különös  tiszta  politikai  fogalom,  hogy 
a  ki  a  polgári  szabadság  s  egj^enlóség  barátja,  annak,  ha  elveihez 
hű  akar  lenni,  hordóban  kell  lakni  á  la  Diogenes,  s  csizmáját  magá- 
nak kell  kefélnie  stb.  Ez  aztán  a  logika,  édes  jó  urak  !  !  K.  L. 

már  létező  majorátusok  és  senioratusok  kiváltságolt  termé- 
szetüket csak  a  mostani  birtokosok  halálával  veszítsék  el  ; 
addig  tehát  (de  csak  addig)  a  különben  eltörlött  1687  :  IX. 
és   1723  :  L.  t.-czikkelyek  védelme  alatt  álljanak. 

Mi  nem  kétségeskedünk  vallomást  tenni,  hogy  azon 
kíméletre  nézve,  melylyel  nézetünk  szerint  a  békés  reform  a 
törvény  ótalma  alatt  keletkezett  érdekeknek  tartozik,  a  most 
idézett  1832-ki  javaslatot  keveseljük  ;  és  pedig  azért,  mivel 
a  jelen  pillanatban  birtokban  levő  majorescók  és  seniorok 
személyein  kívül  még  mások  is  vannak,  kik  szintoly  jog- 
gal kívánhatják,  mint  ezek,  hogy  (a  mennyire  lehet)  tör- 
vénybe vetett  bizodalmuk  meg  ne  csalassék,  remény ök  meg 
ne  hiusíttassék.  Értjük  azon  már  életben  levő  polgártársain- 
kat, kikre  a  majoratusi  örökösödés  néz. 

A  kérdés  igen  nehéz,  igen  bonyolult  ;  s  ezért  távol  van 
tőlünk  e  tárgyban  oly  véleményt  adni,  mely  ellen  a  fenn- 
álló körülmények  közt  valami  jobbnak  lehetségét  akként  el  ne 
ismernők,  a  mint  el  nem  ismerjük  arra  nézve,  hogy  a  nemes- 
ségnek a  megyei  háziadó  terheiben  nem  máskép,  mint  a 
néppel  együtt  s  egyenlően,  t.  i.  vagyona  szerinti  arányban 
osztoznia  kell  ;  mely  véleményhez  körömszakadtáig  hajt- 
hatatlanul ragaszkodunk.  Nem  így  a  jelen  kérdésben  ;  itt 
minden  igény  nélkül  mondjuk  el  az  elveket,  melyek  véle- 
ményünkben vezérlettek. 

Első  elvünk  az  :  hogyha  káros  a  hazára  nézve  a  majo- 
ratusi institutió,  meg  kell  azt  szüntetni  a  már  létezőkre 
nézve  is  ;  mert  mi  törvényt  örökre  változhatlannak  el  nem 
ismerünk.  A.  úr  a  minap  kimondhatlanul  megörült,  hogy 
Rotteck  és  Welcker  Staats-Lexiconában,  mely  —  a  mint 
látszik  —  igen  kedves  kézikönyve,  egy  szóalkatra  bukkant, 
mely  valamely  mondásunkkal  egészen  megegyezett.  Mi  nem 
affectáljuk  az  eredetiséget  ismereteinkben,  sőt  elismerjük, 
hogy  a  mi  parányi  keveset  tudunk,  mind  másoktól  tanul- 
tuk, magunk  semmit  sem  teremtettünk,  s  tanultunk  Rot- 
tecktől  is,  ámbár  Encyclopaediájából  bizony  nem  igen  sokat ; 
mert  nem  igen  vagyunk  barátai  a  lexicographicus  tudomány 
mélységének,  s  néha  nagyon  is  unjuk  az  ideolog  német 
doctrinaireket.  Utasítjuk  tehát  A —  urat,  a  kutatás  fáradal- 
maitól   megmentendők,    hogy    a    miket    mondani    fogunk. 

azokra,  ha  nem  csal  emlékezetünk,  Bentham-hsin,  Montes- 
quieu-hen,  Smith  Ádám-hain,  az  angol  parliament  választ- 
mányainak jelentéseiben  és  Voublanc-nál  stb.  stb.  alkalma- 
sint mind  reá  akadhat.  Első  elvünk  az  :  hogy  eltörülhetlen 
örökös  törvényt  el  nem  ismerünk,  és  pedig  azért  nem, 
mert  a  halottaknak  azon  hatalmukat  merőn  tagadjuk, 
hogy  ők  az  élőket  örökre  kormányozhassák.  Inkább  tűrnők 
egy  Nero,  egy  Christiern,  egy  Timur  despotismusát,  mint 
a  halottakét,  azaz  egy  eltörülhetlen  törvényét.  Az  élő  tyrant 
érheti  szeszély,  minélfogva  feloldozza  lánczainkat,  de  a 
halottaknak  még  csak  szeszélyök  sincs,  füleik  pedig  örökre 
süketek  a  jólétért  esdeklő  hon  kiáltási  előtt.  Mi  ismerjük 
korunk  érdekeit,  őseink  ősei  nem  ismerhetek ;  mi  látjuk 
körülményeinket,  őseink  nem  láthaták ;  mi  másfél  század 
tapasztalásával  gazdagabbak  vagyunk,  mint  voltak  azok, 
kik  a  majorátusokat  megengedek.  Már  pedig  ha  e  szerint 
még  csak  eszmének  is  képtelen  egy  gondolat,  hogy  egy  tör- 
vény örökre  lelánczolhassa  a  maradékot,  még  képtelenebb 
gondolat  :  egyetlenegy  rég  elhamvadt  gyarló  embernek 
tulajdonítni  ily  hatalmat.  Pedig  a  majoratusi  institutio 
ilyet  tulajdonít  a  majorátust  alapítónak,  mely  hatalom 
ugyanis  azon  képtelennél  képtelenebb  fogalmon  épül,  hogy 
az  emberi  nemzetnek  egymásra  következő  mindenik  nem- 
zedéke nem  bír  egyenlő  jogot  a  földre  s  a  mi  rajta  van, 
hanem  hogy  a  jelen  nemzedék  tulajdonát  azon  lánczok  kor- 
látozzák, melyet  a  száz  vagy  több  év  előtt  elhalt  emberek 
balitélete  vagy  szeszélye  kovácsolt.  Ezen  elvből  következ- 
tetjük, hogy  a  már  létező  majorátusokat  a  törvényhozás 
joggal  eltörölheti. 

Második  vezérelvünk  az  :  hogy,  hacsak  lehet,  senkinek 
a  törvénybe  vetett  bizalmát  s  reményét  nem  kell  meghiúsí- 
tani. Erre  nézve  Bentham  törvényhozási  bölcsészetének 
egyik  szabályát  véljük  követendőnek,  mely  azt  tanácsolja  : 
hogy  ha  oly  törvényt  kell  hozni,  mely  a  most  élők  reményei- 
vel ellenkezésben  van,  ügyekezni  kell,  mennyire  a  közjó 
megengedi,  a  törvény  hatását  akként  intézni,  hogy  az  mint- 
egy észrevétlenül  s  némi  időköz  után  jöjjön  életbe  ;  misze- 
rint a  törvény  czél jávai  ellenkező  több  és  több  remények 
és  várakozások  keletkezése  megelőztetvén,  a  törvény  életbe- 

lépésének  útja  mintegy  kisimíttassék.  Ezen  elvből  természe- 
tesen azon  kérdés  következik,  hogy  miben  találjuk  föl  a 
majorátusokra  nézve  ezen  kimélet  határmérőjét  ?  És  erre 
következik  feleletül 

A  harmadik  vezérelv  :  hogy  t.  i.  a  kimélet  határa  csak 
addig  terjedhet,  meddig  a  majorátusok  eszméjében  rejlő 
jog  fogalma  megengedi.  E  végre  tehát  a  majorátusok  esz- 
méjét elemezni  kell,  miből  aztán  a  jogelemek  logicus  követ- 
kezményei önkényt  kifej  lendenek. 


Elemezés,  példa  és  alkalmazás.*) 

Mit  cselekszik  tulaj  donképen  az,  a  ki  majorátust  vagy 
senioratust  alapit  ?  Örököst  helyettesít  ;  megszabja  t.  i., 
hogy  legidősb  fia,  vagy  családjának  legöregebb  tagja  legyen 
javainak  örököse  ;  annak  halála  után  pedig  az  örökösödés 
ismét  vagy  a  nemzetség  legöregebb  tagjára,  vagy  az  első 
örökös  legidősb  fiára  szálljon  és  így  tovább.  A  majoratusi 
és  senioratusi  hitre-bizottság  tehát  tulajdonképen  az  örö- 
kösödési   helyettesítésnek    (suhstitutio   haeredis)   kinövése. 

Kinövésnek  mondók  ;  mert  a  jogtudomány  tiszta 
fogalma  szerint  valamint  egyrészről  a  hitre-bizottság  (fidei- 
commissum)  a  helyettesítéstől  (substitutio  haeredis)  lénye- 
gesen különbözik  :  úgy  másrészről  az  örökösödési  helyette- 
sítés eszméjét  jogszerűn  odacsavarni  teljességgel  nem  lehet, 
hogy  a  ki  örököst  nevez,  s  annak  helyébe  mást  helyettesít, 
az  örökségbe  hagyott  javai  tulajdoni  jogát  magával,  nem 
mondom,  örök  időkre  (mint  minálunk),  hanem  csak  egy 
pillanatra  is  sírba  vigye,  vagy  épen  az  utódok  minden  követ- 
kező nemzedékeit  egész  a  legutolsóig  a  tulajdoni  jogtól 
megfoszsza,  s  ő,  ki  maga  már  rég  porrá  lett,  oly  szerepet 
játszszék,  a  mihez  élet  kívántatik. 

ősiségi  törvényeink  eltörlésének  érdekében  meg- 
jegyezzük :  miképen  a  holtaknak  vagyon  dolgában  az  élők 
fölötti  hatalma,  vagyis  a  végrendelkezési  szabadság,  egyedül 
azon  eszmében  találhatja  s  találja  igazolását  :  hogy  a  dolog 
olybá  vétetik,  mintha  a  rendelkező  azon  tulajdoni  jogot,  mely- 
lyel  maga  bir,  ép  ezen  tulajdoni  jognál  fogva  életében  másra 
ruházná  ;  csak  azon  megszorítással,  hogy  a  valóságos  átruhá- 
zás idejéül  saját  élete  utolsó  perczét  szabja  ki.  Kell  tehát  vala- 
kinek lenni,  ki  a  reáruházott  tulajdoni  jogot  átvegye  ;  —  ez 
az  örökös  —  és  ennek,  ha  ember,  élnie,  vagy  ha  erkölcsi  lény 


*)  Az   1842-iki   »Pesti  Hirlap«   192-ik  számából.  K.  F. 

(intézet,  alapítvány),  személyesítve  lennie  kell  ;  mert  tulaj- 
donos csak  személy  lehet.  De  mivel  nem  lehetlen,  hogy  a 
kijelölt  örökös  az  örökséget  át  nem  veszi  vagy  veheti,  azaz 
tulajdonossá  nem  leszen,  természetesen  következik,  hogy  a 
végrendelkező  ezen  esetről  is  intézkedjék,  azaz  mást  jelöljön 
ki  a  tulajdonjognak  élte  utolsó  perczébeni  átvételére. 
És  minthogy  ez  esetben  is  tulajdoni  jog  átvételéről  (mond- 
hatni :  kézből  kézre  vételéről)  van  szó,  ezen  föltételes  örö- 
kösnek is  (legyen  phisikai,  legyen  erkölcsi  személy)  létezni 
vagy  ép  ezen  intézkedés  által  léteibe  hivatni  kell  ;  különben 
nem  volna,  ki  tulajdonossá  legyen  annak  helyében,  a  ki, 
minthogy  lenni  megszűnik,  többé  tulajdonos  sem  maradhat. 
És  íme  itt  vagyunk  az  örökösödési  helyettesítés  (substitutio 
haeredis)  elméleténél. 

Legyen  szabad  egy-két  szóval  elmondanunk  ezen  helyet- 
tesítés gyakorlatának,  vagyis  az  elméleti  jogtan  e  részbeni 
alkalmazásának  eredetét.  A  római  jogra  kell  visszamen- 
nünk ;  mert  ott  van  a  kútfő,  melyből  az  európai  jog  ezt 
is,  mint  jogtudományának  legnagyobb  részét,  hol  tisztán, 
hol  zavarosan  meríté.  A  rómaiaknál  az  örökösödés  bizonyos 
áldozatokkal  járt,  melyek  a  pontificális  jog  által  valának 
szabályozva  ;  innen  van,  hogy  a  római  polgár  gyalázatnak 
tartá  örökös  nélkül  meghalni,  nehogy  ezen  szabályzott 
áldozatok  alól  látszassék  javait  elvonni  akarni  ;  azonban  az 
örökösödéshez  hozzákötött  teher  némely  esetben  oly  súlyos 
volt,  miszerint  nem  ritkán  történt,  hogy  a  végintézetileg 
kirendelt  örökös  az  örökséget  el  nem  vállalá  ;  innen  eredt 
a  helyettesítés  eszméje,  melynek  czélja  koránsem  az  volt, 
hogy  az  örökség  egy  bizonyos  családnál  maradjon,  hanem  az, 
hogy  legyen,  ki  az  örökséget  elfogadja  ;  mert  a  rómaiak 
kezdetben  annyira  szűkében  voltak  az  örökösöknek,  misze- 
rint azokká  gyakran  rabszolgáikat  nevezek.  Ez  volt  az 
örökös-helyettesítés  legelső  módja  ísuhstitutio  vulgáris) ;  másik 
volt  a  substitutio  jnipillaris,  mely  azon  esetre  rendeltetek, 
hahogy  az  örökös  meghalna,  mielőtt  nagykorúvá  lett  (meri 
a  kiskorúak  örökösöd' st  el  nem  fogadhattak,  tehát  örököst 
Jiem  is  rendelhettek,  s  így  a  javak  ismét  örökös  nélkül  marad- 
tak '  volna).  Ekként  eredett  az  örökösödési  helyettesítés, 
melynek,  minthogy  végrendelet  volt,  ez  pedig  Rómában 
a  polgári  nyilvánjog  körébe  tartozva,  mintegy  néptörvény 
alakjában  jelent  meg,  kötelező  hangon,  egyenes  és  paran- 
csoló szavakkal  kellett  szerkesztve  lennie.  És  ebben  külön- 
bözött lényegesen  a  hitre-bizottságtól(fideicommissum),  mely 
mindig  kérő  modorban  hangzott,  olyasmire  kérvén  meg  az 
örököst,  mit  a  végrendelő  maga  nem  eszközölhetett.  A  hitre- 
bizottságra ugyanis  Quintus  Voconius  néptribun  törvénye 
adott   alkalmat,   mely   az   elharapózó   fényűzés   korlátozása 

tekintetéből  a  nőket  bizonyos  összegen  túl  az  örökösödési 
jogból  kizárá  ;  de  adományt  szabad  volt  elfogadniok  :  ha 
tehát  valaki  özvegye  vagy  leánya  birtokába  kivánta  halála 
után  juttatni,  oly  örököst  választott,  ki  az  örökséget  tör- 
vény szerint  elfogadhatá,  s  kivel  Voconius  törvényének 
kijátszására  czélzó  szándékát  előre  tudata  ;  és  ennek  kére- 
lemképen hitére  hizá  (fidei  commisit),  hogy  az  örökséget 
egészen  vagy  részben  annak  adja  át  adománykép,  kit  örö- 
kösödésből a  törvény  kizárt.*)  Ez  a  hitre-bizottság  eredete, 
melynek  eszméjében  bennrejlik  azon  fogalom,  hogy  a  kény- 
szerített  kötelezést  kizárja,  s  csak  a  hűség  s  becsületesség 
iránti  bizodalmon  alapszik. 

Ezen  rövidke  előadásból  világos,  hogy  az  örökösödési 
helyettesítés,  miként  az  a  középkori  aristocratiában  majo- 
rátus alakban  kifejlett,  az  eredeti  jogeszmétől  merőben 
eltért,  s  kötelező  erőt  ruházván  a  hitre  bizottságokra,  egy- 
mástól lényegesen  különböző  eszméket  zavart  össze,  mely 
összezavarásból  oly  abnormis  állapot  jött  létre,  melynek 
megszüntetését  úgy  a  polgári  magányjog  logicája,  mint  a 
köznemzeti  hitelnek,  iparnak  s  az  ország  vagyontőkéje 
nevelésének  tekintete  naponkint  hangosabban  sürgetik.  És 
ím  e  száraz  elemezésben  találjuk  föl  annak  kulcsát,  hogy  a 
majorátusok  eszméjében  rejlő  jog  fogalma  meddig  engedi 
a  már  létező  majorátusok  eltörlésében,  a  törvény  ótalma 
alatt  keletkezett  érdekek  iránti  gyöngéd  kíméletet  terjesz- 
teni ?  El  kell  t.  i.  térni  a  hitre-bizottsági  eszmétől ;  mert 
az  itt  merő  fogalomzavar,  miután  a  majoresco  kezéből  a 
tulajdoni  jog  egészen  ki  van  véve,  s  az  ily  lelánczolt  kezű 
haszonvevőnek  hitére  bízva  (magyar -latinul  szólva  :  fidei 
committálva)  épen  semmi  sincs  ;  és  ettől  eltérvén,  vissza  kell 
vinni  a  majorátusokat  és  senioratusokat  az  örökösödési  he- 
lyettesítés eszméjére,  mely  egyedü  képes  ezen  institutiónak, 
amennyiben  már  létezik,  kímélésére  jogalapot  nyújtani. 


*)  Cicero  (De  finibus  bonorum  et  malorum)  erről  két  érdekes 
«setet  beszél.  Egyiknek  hőse  Sextiis  Peduceus,  ki  hitrebizottság- 
képen  igen  nagy  örökséget  kapott  ;  senki  sem  volt  az  egész  világon, 
a  ki  tudta  volna,  hogy  a  javak  csak  hitére  bízottak  ;  de  ő  elment, 
fölkeresé  a  végintéző  özvegyét,  s  a  roppant  örökséget  neki  egészen 
átadá.  A  másik  eset  Sextiliusről  szól,  Quintus  Fadius  Gálivá  örökö- 
séről, ki  barátaitól  kért  tanácsot :  vájjon  tartozik-e  a  végrendelő 
leányának  kiadni  atyja  vagyonát,  minthogy  abban  csak  hitrebizás- 
sal  lőn  örökössé  ?  Barátai  úgy  vélekedtek,  hogy  nem  köteles  többet 
kiadni,  mint  mennyi  Voconius  törvénye  szerint  a  leányt  megilleti  ; 
és  ő  —  a  fidest  szögre  akasztá  s  a  hasznos  tanács  szerint  cselekedett. 
Teheté  joggal,  bár  nem  erkölcscsel  ;  joggal,  mert  a  hitrebizás  nem 
volt    s    nem    lehet    kényszerítés. 

Ha  érdekelhetné  olvasóinkat  egy  csoportba  össze- 
állítva látni  mindazon  országoknak  substitutionális  tör- 
vényeit, melyekben  az  aristocratia,  mint  testület,  semmi- 
nemű különös  politikai  jogokkal  nem  bir  :  elbeszélnök, 
miként  a  híres  Code  Napóleon,  melyről  alkotója  monda, 
hogy  az,  s  nem  ezernyi  véres  győzelmei  adandnak  halha- 
tatlanságot nevének  ;  —  elmondanók,  hogy  ezen  codex  a 
substitutiókat  eltörölte  :  azt  mindazáltal,  hogy  az  örökség, 
hagyomány  vagy  ajándék  el  nem  fogadása  vagy  el  nem 
fogadhatása  esetére  más  helyettesíttessék,  megengedte ; 
valamint  azt  is,  hogy  a  szülék  gyermekeiknek,  vagy  a  test- 
vér testvéreinek  hagyhatja  oly  módon  vagyonát,  hogy  azt 
első  nemzedékbeli  maradékuk  számára  (de  minden  nem- 
vagy koi'beli  különbség  nélkül)  megtartani  köteleztessenek 
(896,  897,  1048.  ez.),  —  elmondanók,  miként  az  1827.  máj. 
17-kei  franczia  törvény  a  substitutiót  nemcsak  megengedé, 
hanem  a  hagyományos  örököseinek  két  nemzedékéig,  tehát 
összesen  három  nemzedékig,  ki  is  terjeszté  ;  s  hogy  ezen 
törvény,  ámbár  még  eltörölve  maiglan  sincs,  egészen  kiment 
a  gyakorlatból ;  mert  —  miként  Cellier  mondja  —  mit  ér 
annak  két-három  nemzedék,  kinek  kevélysége  örökkévaló- 
ságról álmodott !  —  elmondanók,  miként  az  ausztriai  codex 
(611,  612.  czikke)  a  substitutiót  oly  módon  engedi  meg, 
hogy  a  római  substitv.tió  vulgáris  esetében,  melyet  a  franczia 
törvény  substitutiónak  nem  is  vészen,  életben  levő  személyt 
akárhányat  szabad  substituálni ;  de  ha  még  nemszületett 
egyénekre  is  kiterjesztetik  a  substitutió,  ingatlan  javakban 
az  első,  ingókban  a  második  nemzedéken  túl  nem  terjedhet ; 
—  és  elmondhatnók  Európa  többi  codexeinek  e  részbeni 
rendeletét ;  mind  ez  azonban  minálunk  a  majorátusok 
barátait  nehezen  indítaná  követésre,  miután  egy  részről 
(például  az  ausztriai  s  bajor  codexben)  a  hitre-bizottságok 
egészen  külön  tekintetbe  vétetnek,  s  megengedtetnek  ugyan, 
de  nem  egy  vagy  más  néposztály  külön  kiváltsága  gyanánt 
engedtetnek  meg  ;  miáltal  nem  születési,  hanem  birtokari- 
stokratiai  szint  öltenének  föl ;  másrészről  —  a  mint  már  mon- 
dók —  oly  ország  példája,  melynek  aristocratiája,  mint  külö- 
nös státushatalom,  nincs,  a  példa  minálunk  nem  sokat 
nyom  ;  e  helyütt  inkább  Angliát  emeljük  ki,  mely  fölé  nem- 
csak azéi"t,  mivel  az  nagy,  szabad,  dicső  —  mint  a  halhatat- 
lan Moore  Tamás  velőket  rázó  népdala  szól  —  nemcsak 
azért,  mivel  nyilvánjogunk  elméletében  Angliáéval  tömér- 
dek analógia  van,  hanem  azért  is  sok  szem  vet  honunkból 
sóvár  pillanatot,  mivel  annak  aristocratiája  magát  minden 
vélemény-orkán   daczára   maiglan    fenntartotta. 

Meg  kell  tehát  mondanunk,  miként  a  par  exceUence 
aristocraticus  Angol-  és  Irhonban  az,  a  mit  mi  hitre-bizott- 

ságnak  nevezünk,  tulajdonkép  nem  is  létezik,*)  ott  majo- 
rátus, senioratus  nincs  ;  mert  az  angol  szokásos  törvény 
tisztábban  megmaradt,  mint  más  akármely  európai  tör- 
vény, a  substitutióban  rejlő  jog  fogalmánál,  s  azt  sem  a 
hitrebizottsági  eszmével  össze  nem  zavara,  sem  a  holtaknak 
az  élők  birtoka  fölött  örök  tulajdoni  jogot  nem  engedect  ; 
ámbár  minden  fogalomzavartól  s  névhiusági  törekedéstől  — 
mint  alább  látandjuk  —  egészen  ment  ez  sem  maradott. 

Angolhonban  a  földbirtokosokat  két  nagy  osztályra 
lehet  választani.  Az  első  osztályba  tartoznak  azok,  kiknek 
birtokuk  minden  substitutiótól  ment.  Ezek  tökéletes,  teljes 
tulajdonosai  jószágaiknak  ;  azokat  szabadon  eladhatják, 
életökben  vagy  haláluk  esetére  elajándékozhatják,  sőt  gyer- 
mekeiket az  örökösödésből  ki  is  tagadhatják,  s  határtalan 
rendelkezési  szabadsággal  birnak  ;  mert  az  angol  törvény 
a  mi  értelmünkben  vett  örökségről  semmit  sem  tud,  de  ha 
végrendelet  nélkül  haltak  meg,  javaik  elsőszülött  fiókra 
szállnak.  Másik  osztályba  tartoznak  azon  birtokosok,  kik 
javaikban  substitutio  (vagyis,  mint  ők  nevezik,  entail^ 
latinul  :  feudum  taUiatum)  által  korlátozvák.  Az  e  részbeni 
törvény  koránsem  engedi  meg,  hogy  valaki  a  tulajdoni 
jogot  magával  sírba  vigye  s  határozatlan  időkig  rendelkez- 
hessék ;  sőt  még  csak  az  ő  halála  után  születendő  legelső 
nemzedéket  sem  foszthatja  meg  a  tulajdoni  jogtól,  tehát 
a  rendelkezési  szabadságtól,  hanem  csak  azokat,  kik  vele 
együtt  egyszerre  életben  vannak.  Ugyanis  a  substitutio  csak 
élő  személyekre  terjedhet,  s  egyre  azok  közül,  kik  ezektől 
származandnak.  E  szerint  a  nagyatya,  kinek  fia  s  unokája 
életben  van,  substitutionális  rendelet  által  javainak  haszon- 
vételét fiának  hagyhatja,  ennek  halála  esetére  unokáját 
substituálhatja  szintúgy  haszonvevő  gyanánt,  oly  módon, 
hogy  azon  jószágot  el  ne  idegeníthesse,  hanem  épségben 
tartozzék  majdan  születendő  gyermekére  hagyni  ;  kinek 
kezét  azonban  már  meg  nem  kötheti,  ez  tulajdonossá  lesz, 
a  törvény  említett  korlátai  között  új  substitutiót  alapít- 
hat, s  ahhoz  tetszése  szerinti  föltételeket  köthet,  vagy  pedig 
azt  egészen  megszüntetheti,  szóval  egészen  szabadon  rendel- 
kezhetik, s  e  jogot,  ha  21  esztendőt  ért,  atyja  megegyezése- 
sével már  atyja  életében  is  gyakorolhatja.  E  szerint  tehát 
Angolhonban  a  substitutióval  terhelt  jószágok  legalább 
minden    harm.adik    nemzedéknél    a    holtak    körmei    közű] 


*)  Scotiában  igen  ;  —  ott  van  a  clau  rendszernek,  miszerint 
a  clan  főnöke  úgyszólván  az  egész  nemzetségről  gondoskodni  tar- 
tozott, az  örökös  substitutio,  vagyis  a  majorátus  természetes  követ- 
kezménye ;  míg  minálunk  csak  gyökértelen  idegen  növény,  melynek 
sem  oka,  sem  alapja. 


453 


kimenekszenek,  és  szabad  forgásba  visszakerülnek  ;  és  ha 
mind  e  mellett  is  a  substitutiók  ismét  meg  ismét  megújittat- 
nak,  ha  vannak  esetek,  hogy  egy  ))izonyos  jószág  hódító 
Vibnos  ideje  óta  maiglan  mindig  ugyanazon  egy  nemzet- 
ségnél maradott  ;  ezt  nem  a  törvény  holt  betűje,  nem  a 
halottak  despotismusa,  hanem  az  élők  szelleme  okozá  ;  s 
ez  nemcsak  nem  a  szabad  rendelkezés  eltörléséből,  hanem 
egyenesen  a  szabad  rendelkezésből  eredett  ;  s  az  ilyen  nem- 
zetségi conservativ  nem  egy  töredéken}^  csemete,  mely 
támaszt  soha  sem  nélkülözhet  ;  hanem  ép,  egészséges  élőfa, 
mely  önerejével  él  és  növekszik.  A  mely  nemzetség,  míg 
létezik,  maga -magát  nem  tudja  conserválni,  az  nem  érdemh, 
hogy  különös  törvények  s  privilégiumok  által  conservál- 
tassék  ;  a  mely  pedig  magát  conserválni  képes,  az  természet- 
ellenes küíótalomra  nem  szorult.  Az  angol  törvényben  azon 
aristocraticus  irányon  kívül,  melynek  a  római  substitutió- 
ban  semmi  nyoma,  mi  csak  egy  anomáliát  látunk,  azt  t.  i., 
hogy  a  substitutió  két  nemzedékre  terjedhet  ;  holott  tiszta 
fogalom  szerint  egyetlenegyen  túl  nem  mehetne.  Ezen  elté- 
rés azonban  sokkal  kisebb,  mint  a  majorátusok  eszméjében 
i'ejlő  örökös  substitutiónak  gondolata,  mely  a  földet  száza- 
dokon   át    tulajdonos    nélkül   hagyja. 

— Mi,    minthogy  a    multakra    visszatérni 

lehetetlen,  a  már  létező  majorátusokban  és  senioratusokban 
a  mostani  birtokosokat  örökösöknek,  azokat  pedig,  kik  a 
birtokban  következnek,  helyettesített  örökösöknek  vélnők 
tekintendőknek  ;  s  így  a  már  létező  majorátusokat  nem  a 
mostani  birtokosok  halálával  szüntetnők  meg,  hanem  az 
utánok  következő  nemzedékre  is  (de  tovább  nem)  kiterjesz- 
tenők  oly  módon  :  hogy  ezek,  mint  substituált  örökösök, 
szabadon  rendelkezhető  teljes  tulajdonosokká  váljanak ; 
miután  mostani  törvényeink  szerint  is  a  hagyományos 
szerzeményesi  jogokkal  bir.  E  szerint  a  már  létező  majorá- 
tusok eltörlésében  a  törvény  ótalmába  vetett  reménynyel 
keletkezett  érdekek  egészen  azon  pontig  lennének  kímélve, 
meddig  a  majorátusokban  rejlő  jog  fogalma  megengedi. 
Jövendőre  nézve  a  substitutió  iránt  véleményünk  a  mon- 
dottakból  önkényt   következik. 

Duna  és  Eiume.*) 

Minden  áldások  között,  melyekkel  a  gondviselés 
Magyarhont  megajándékozá,  legfőbb  a  Duna.  E  hazán- 
kon keresztül  hömpölygő  királyi  folyam  roppant  fon- 
tossága sokkal  nagyszerűbb  alakban  tűnik  fel  minden 
gondolkozó  hazafi  előtt,  hogysem  igen  természetesnek 
ne  találnók,  hogy  voltak  s  talán  ma  is  vannak  közöttünk, 
kik  a  Duna  folyam  nagyszerű  fontossága  fölött  a  magyar 
tengerpartot  kellő  figyelemre  méltatni  elfelejtek.  Fiuménk 
iránt  legalább  némi  melegebb,  némi  általánosabb  rész- 
vét csak  mintegy  tegnap  óta  kezd  ébredezni ;  csak  kis 
ideje  még,  hogy  a  kereskedelmi  mozgalmak  nyugaton 
s  politikai  események  keleten,  némi  sejtelmet  kezdenek 
bennünk  éleszteni ;  minélfogva  ama  tárgytalan  körül- 
tekintés, mely  a  szorult  kebel  természetes  sajátja,  ma 
már  néha-néha  tengerpartunkon  ösztönszerűleg  meg- 
állapodik. De  még  minden  csak  sóvárgás,  csak  alaktalan 
vágy,  érzelem  inkább,  mint  gondolat ;  pedig  az  ország- 
gyűlés közéig  s  akármint  Ítéljen  is  valaki  egy  vagy 
más  közügyi  kérdésekről,  akármint  is  legyen  hajlandó 
magát  azzal  vigasztalgatni,  hogy  a  mi  ma  nem  történik, 
majd  holnap  megtörténendik  s  hogy  nemzetek  sorsa 
nem  méretik  maroknyi  napjaink  mértéke  szerint :  ezen 
hérdésról  —  úgymint  honunknak  az  adriai  tengerrel  szo- 
rosb  kapcsolatba  hozása  kérdéséről  —  minden  gondol- 
kozó főnek  el  kell  ismernie,  miként  ha  valamiről  igaz, 
erről  bizonyosan  igaz,  hogy  Magyarország  pillanatai  drá- 
gák, annyira  drágák,  miszerint  itt  e  kérdésben  az  elve- 
szett óraperczet  nem  adja  vissza  semmi  öröklét. 

Azon  tisztelt  honfiak,  kiknél  a  Duna  érdeke  Fiumét 
háttérbe  tolá,  legyenek  szívesek,  ne  sajnálják  bölcs  be- 


*)  Az    1842-iki    »Pesti  Hirlap«   194-ik  számából,  K.  F. 

látásuk  szerint  tekintetbe  venni :  miként  ha  egyrészről 
geographiai  conjiincturák  a  politikának  gyakran  kény- 
szerítő irányt  adnak :  úgy  másrészről  politikai  conjunc- 
turák  a  geographiai  státustudományt  sok  részben  módo- 
síthatják. Az  események  kényszerítő  hatalma  gátló  erő- 
vel szintúgy  bírhat,  mint  bírnak  a  természeti  fekvés 
legyőzhetlen  nehézségei.  Honunk  belsejére  nézve  a  Duna 
fontossága  kétségkívül  egy  önálló  tekintet,  melyen  kül- 
víszonyok  semmit  sem  változtatnak  ;  de  a  Duna,  mint 
kereskedési  ut  keletre,  mint  ér,  mely  Európa  szívét  egy 
más  világrészszel  összeköti,  politikai  viszonyokkal  is  össze- 
függ, melyek  számításunkban  alkalmasínt  határozók. 

A-^olt  idő,  mikor  a  hódítási  szellem  egy  egész  his- 
tóriai korszaknak  jelleme  volt  és  e  korszakban  a  magyar 
nem  mindig  gyönge,  nem  erőtelen.  És  mi,  valahányszor 
egy  elmélkedő  tekintetet  vetünk  a  földabroszra,  mind- 
annyiszor csodálkozunk,  hogy  a  magyar  vitézség,  leg- 
büszkébb korában  sem  vette  magának  soha  állandó  irá- 
nyul, nemcsak  megszerezni,  hanem  birodalmába  elvá- 
laszthatlanul  belé  is  olvasztani  azt,  mire  a  természeti 
fekvés  oly  szembetűnően  ösztönzé  :  a  Duna  vidékét  t.  í. 
le  egészen  a  torkolatig*  Nem  ;  Lajos,  kit  nagynak  nevez- 
nek, igen  szép][ testvéri,  de  nem  a  legpolítikaíbb  lova- 
gíasságból  Nápolyban  vesztegette  a  magyar  erőt  —  előre- 
láthatólag haszontalanul.  Mátyás  pedig,  kiről  mégis  korá- 
hoz képest  az  ember  napóleoni  sastekíntetet  hajlandó 
föltenni,  a  szegény  Podjebrádot  zaklatá,  haszontalanul, 
háladatlanul ;  s  hiúságának  Bécs  meghódításával  tömjé- 
nezett, a  helyett,  hogy  a  Duna  fontosságát  méltány- 
laná.  Aztán  —  isten  tudja,  miért  ?  —  nemzetünk  leg- 
szebb korában  is,  külpolitikánkból  mindig  hiányzott  azon 
állandó  logikai  következetesség,  mely  egyedül  képes  esz- 
közleni, hogy  az  ősök  által  kezdett  munkát  az  unokák 
unokái  szakadatlanul  folytassák.  Elég  az  hozzá,  hogy  — 

legyen  fátum,  legyen  önbününk  —  birodalmunk  kigöm- 
bölyítve nincs  —  és  alkalmasint  többé  nem  is  lesz  ; 
mert  az  események  nyakunkra  nőttek  s  a  Dunára  for- 
dítandó figyelmünknek  oly  eredménye  többé  sohasem 
lehet,  mint  valaha  lehetett  volna.  Nem  így  .az  orosz. 
Midőn  egykor  Katalin  az  ujon-hódított  Krímben  utazott, 
Potemkin  egy  helyütt  diadalivet  emelt  elibe,  ily  fel- 
írással :  ■>>Erre  viszen  az  ut  Konstantináfolyha«  —  és  lát- 
juk (mert  a  dráma  szemünk  előtt  foly),  mily  vaskövet- 
kezetességgel követi  az  orosz  politika  nemzedékről  nem- 
zedékre azon  irányt,  mely  ama  szavakban  ki  van  jelölve. 
Ezen  irányú  politika  eszközlé,  hogy  az  adrianopoli  béke- 
kötés 3-ik  czikkelye  a  Duna  torkolatát  orosz  kézbe  adá  ; 
ezen  irányú  politika  eszközlé,  hogy  a  hunkiár-skelessi 
szerződés  a  Dardanellák  szorosát  s  a  Bosporust  és  így 
a  Fekete  tengerre  juthatást  szükség  esetére,  minden  más 
hatalom  előtt  elzárta.  És  ha  tekintetbe  vévén  a  Duna- 
szabályozási munkákat  föl  egész  Németország  szivéig, 
a  terveket,  melyek  a  Dunát  csatornák  s  vasutak  által 
éjszakon  az  Elbével,  nyugaton  a  Rajnával  összekötendik 
s  ekként  az  éjszaki  (német)  a  Balti  s  a  Fekete  tengert 
(most  pedig  már  a  triesti  vasút  által  az  Adriai  tengert  is) 
közvetlen  érintésbe  hozzák  ;  ha  mindezt  tekintetbe  véve, 
meggyőződünk,  miként  a  Duna  oly  fontossággal  bir,  minő- 
höz hasonlót  nem  mutat  a  fplyamhajózás  története : 
haraghatunk  igenis  s  a  vér  felszökdelhet  erein  ki  en  a 
bosszús  fájdalomtól,  miérthogy  a  Duna  torkolata  el  van 
foglalva  ;  de  orosz  szempontból  véve,  lehetetlen  bölcs- 
nek s  következetesnek  nem  mondanunk  az  említett  irá- 
nyú orosz  politikát ;  mert  a  ki  a  Duna  torkolatát  bírja 
s  ahhoz  (akár  mivelhogy  Konstantinápoly  ura,  akár 
mivelhogy  Konstantinápoly  urának  ura)  a  Bosporust, 
ha  keli,  elzárhatja,  az  a  Fekete  tengerből  magának  egy 
privát  tengertavat  csinált  s  azt  olybá  veheti,  mint  vesz- 

szűk  mi  a  Balatont,  csak  azon  különbséggel,  hogy  a  mi 
nekünk  a  Balaton  lehet  két  vármegye  közt,  az  a  Fekete 
tenger  az  orosznak  két  roppant  világrész  közt. 

Czélunkhoz  nem  tartozik  panaszt  emelni,,  miért  en- 
gedé  Európa,  hogy  a  Duna  torkolata  orosz  kézbe  került ; 
czélunkhoz  nem  tartozik  fölmelegitni  a  tömérdek  saj- 
nálatost, tömérdek  anomáliát,  mit  a  navarini  nap  óta 
följegyzett  a  história  ;  hasztalan  volna  bánkódnunk  ama 
magasztalások  fölött,  melyek  a  győztes  Russia  nagy- 
lelkűségére pazaroltattak,  midőn  a  török  birodalommali 
utolsó  harczában  nyert  diadalának  közvetlen  territoriális 
nyereségéül  a  Duna  torkolatában  fekvő  néhány  mocsaras 
szigetecskénél  többet  nem  kivánt ;  elég ;  hogy  a  Duna  tor- 
kolata s  vele  ezutoni  egész  kereskedésünk  s  mindazon 
jövendő,  mely  valaha  keletről  felénk  mosolyoghatna,  az 
orosz  kezében  van  ;  s  csak  egy  európai  conflagratió 
-óriási  erőködése  lehetne  képes  azt.  egykor  kezéből  kira- 
gadni. 

Hiába  kecsegtetnők  magunkat  az  autokrator  úgy- 
nevezett loyalitásával !  hiába  azzal :  hogy  az  európai  köz- 
jog a  folyók  szabad  hajózását  garantirozza ;  csak  egy 
háború  fergetege  kell  s  mit  gondolnak  loyalitással  I  mit 

Európa  közjogi  elméletével! De  nem  is  kell  háború, 

hogy  a  szellemet  megismerjük,  mely  Dunánk  torkánál  őrt 
áll  ellenünk.  Tudva  van,  miként  a  Dijna  torkolatai  közül 
kissé  nagyobb  hajóknak  már  egyedül  csak  a  szulinai 
hajókázható.  S  ép  ez  az,  mit  Russia  magának  tulaj- 
donított. De  ez  is  ki  van  téve  a  naponkint  nagyobbodó 
homoktorlás  általi  elzátonyosodásnak,  miként  már  a  többi 
ágak  elzátonyosodtak.  No  már  a  török  kormány  indolens 
gondatlansága  Európa  szerte  példabeszéddé  vált  s  mégis 
a  míg  birtokában. volt,  részint  a  folyam  medrét  pallasi- 
dákkal  erősítgette,  részint  pedig  egyenesen  a  végre  ott 
tartott  gépek  által  tisztogattatá.  S  az  orosz  ?  mióta  el- 

foglalá,  e  czélra  csak  egyetlenegy  kezet  sem  emelt ;  a 
minek  következése  lőn  :  hogy  a  torkolat  vízmélysége 
már  is  .közel  egy  harmadrészszel  kisebb,  mint  15  év 
előtt  volt.  De  ez  csak  nemlejíes  ellenségeskedés  ;  a  czár- 
nak  1836*  febr.  7-én  kiadott  s  minduntalan  több-több 
zaklatással  szavainak  szoros  értelmén  túl  foganatban 
tartott  ukáza  egy  kis  positiv  adatot  is  nyújt.  Az  adria- 
nopoli  békekötés  a  török  birtokban  maradandó  Duna- 
torkolat-ág vidékét  hat  mérföldnyire  lakatlan  puszta- 
ságra kárhoztatván,  az  orosz  kézbe  adott  szigetekre 
nézve  is  azt  rendeli,  hogy  kivévén  a  veszteglőket  (qua- 
rantaines),  semminemű  erősséget  építeni,  vagy  telepítést 
tenni  nem  szabad,  A  veszteglő  megengedésében  senki  sem 
akadott  fenn,  mert  igen  természetes,  hogy  a  ki  a  Fekete 
tengerről  a  muszka  birtokban  levő  dunatorkolati  szige- 
tekre lépni  akar,  azt  veszteglés  alá  vetni  joga  van,  t.  i.  a 
maga  birtokára  nézve.  Igen,  de  az  említett  1836-ki  ukáz 
következtében  az  orosz  birtok  közegészségi  ótalmazga- 
tásánál  meg  nem  állapodtak ;  —  miként  néz  ki  a  sem 
erősíttetni  sem  telepíttetni  nem  engedett  Leti  és  Geor- 
giewsh  sziget,  miként  állítgatják,  miként  zaklatják,  akadá- 
lyozzák, minő  politiális  ellenőrségeknek  vetik  ott  alá  az 
orosz  földdel  érintkezésbe  jönni  nem  akaró  hajókat  is  — 
mindez  a  hírlapokban  feltünedező  panaszokból  közön- 
ségesen tudva  van. 

Vegyük  most  ehhez  a  legújabb  keleti  eseményeket. 
A  szerbiai  forradalom,  a  mint  most  már  világosan  kitű- 
nik, orosz  érdekben  történt  és  Szerbiában  úgy,  valamint 
Konstantinápolyban,  orosz  befolyással  előre  készített  s 
azért  a  portát  meg  sem  is  lepte.  Az  az  iljerman  (letevő 
parancs),  mely  GhiJca  herczeget  Havasföld  berezegi  szé- 
kéről elüzé,  orosz  hatalom  dictatuma.  Szóval :  ha  szán- 
dékos vaksággal  szemet  hunyni  nem  akarunk,  el  kell 
ismernünk,  miként  a  Duna  félpartilag  Zimonytól,  Orsó- 

vától  pedig  már  egészen-  orosz  kézben  van.  Amott  Hage- 
meister*)  capacitálja  az  oláhokat  s  moldvaiakat,  miként 
jövendőjük  csak  úgy  lehet,  ha  Oroszország  vetélytársai 
lenni  megszűnnek  ;  itt  Nadeshdin  magasztos  sorokat  ír 
a  magyarországi  rusznyákokról,  kik  annyi  százados  elsza- 
kadás daczára  oroszok  lenni  meg  nem  szűntek  ;  a  minden 
oroszok  czárja  pedig  még  1835  októberben  megmondá 
kereken  a  varsói  küldöttségnek,  miként  ő  a  szláv  nép- 
íajhoz  nem  mint  lengyel  király,  hanem  mint  minden 
oroszok  czárja  beszél ;  s  hogy  boldogság,  valódi  boldog- 
ság ezen  hatalomhoz  tartozni.  Es  ime  a  Duna  Zimonvon 
alól  itt  közvetve,  amott  közvetlenül  eme  kezekben  van* 
Pedig  volna  bár  akármi  más,  de  csakugyan  idegen  kezek- 
ben, mégis  hibának  tartanok  kereskedésünk  egész  jöven- 
dőjét azon  egy  úthoz  kötni,  kereskedésünk  egész  fonalát 
idegen  országoknak  vezetni,  midőn  tengerpartunk  ma- 
gunknak is  van  ;  hát  még  midőn  azon  idegen  kezek  ilye- 
nek, mint  a  milyenek  !  II.  Katalin  volt,  ki  az  európai 
cabinetekbe  a  geographiai  státusrendszer  tanát  behozta  ; 
s  ne  kételkedjünk,  hogy  az  orosz  politika  saját  tanát 
bizonnyal  foganatba  is  veszi. 

Szólhatnánk  még  az  aldunai  hajózásnak  oly  vad 
népek  közötti  természetes  nehézségeiről ;  említhetnők, 
miként  csak  épen  most  is,  egy  triesti  ház  a  Bánságban 
30.000  mérő  repczét  vásárolván,  azt  szállítási  költség- 
kímélés tekintetéből  a  Dunának  küldé  s  négy  hajó  terhe 
elsülyedett ;  s  hogy  az  ily  esetek  épen  nem  ritkák  ; 
minek  következtében  a  biztosító  társaságok  is  maholnap 
csak  vagy  igen  magas  praemiumért,  vagy  épen  nem 
biztosítandnak  ;  mondhatnánk  többet,  ehhez  hasonlót ; 
de  ily  bajokon  más  politikai  conjuncturák  között  emberi 


*)  Hagemeister  ;  Mémoire  sur  le  Commerce  des  Ports  de  la 
Nouvelle  Rixssie,  de  la  Moldavie  et  de  la  Valachie.  1835.  á  Odessa 
et  Simpheropol. 

tehetség  segíthetne,  azoknak  tehát  nagy  fontosságot  épen 
nem  tulajdonítunk,  midőn  a  fentebbi  tekintetek  elég  nyo- 
mósak, hogy  meggyőzzenek,  miként  hazánk  kereskedé- 
sének egész  jövendőjét  oly  vonalhoz  kötni,  mely  nem  a 
mi  birtokunkban  van,  megbocsáthatlan  hiba  volna.  De 
mi  hát  ebből  a  következés  ?  az-e,  hosy  a  Dunának  czélba 
vett  szabályozását  ne  vigyük  nagyobb  erővel,  mint 
eddig  vittük  ?  sőt  igen  ;  nincs  áldozat,  melyet  e  czélra 
sokallanánk,  hanem  azt  akarjuk  következtetni,  hogy 
mulaszthatlan  politikai  képtelenséggé  vált,  mindazon 
jótéteményeket,  miket  nekünk  a  Duna  mint  bei- 
folyam  nyújt,  vasút  által  az  Adriai  tengerrel  saját  ki- 
kötőnkben összekötni,  s  ekként  kereskedési  önállásunk- 
nak  oly  kaput  biztosítani,  melytől  sem  orosz  quaran- 
taine-i  kény,  sem  angol-orosz  háború,  sem  szándéko- 
san gyűlni  hagyott  homokzátony  el  nem  zárhat. 

Mi  a  fiumei  vasút  mulaszthatlanságáról  már  sok- 
szor szólánk,  s  még  sokszor  szólandunk,  mert  szeret- 
nénk csekélységünk  szerint  közredolgozni,  hogy  e  tárgy 
iránt  részvét  ébredjen,  meleg  és  általános  ;  nem  olyan, 
mely  a  fiumei  vasút  ügy  ét.  az  országgyűlési  utasításokra 
kiküldött  választmányok  acta-porai  közé  temesse  fél- 
hideg, félmelegen,  hanem  oly  részvét  ébredjen,  mely- 
nél: »legyen«  szavára  egy-két  év  múlva  a  Porta  unga- 
rica  sziklacsucsai  azt  mondják  :  nnár  van.«  A  pillana- 
tok drágák,  mind  Nyugat,  mind  Kelet  'miatt.  Nyugat 
miatt,  mert  biztos  adatok  után  alig  kételkedni,  hogy 
a  triestiek  eget-földet  mozgásba  fognak  hozni,  hogy 
Fiuménket  eltemetvén,  a  magyarországi  kereskedést 
örökre  monopolizálhassák.  A  Kelet  miatt  pedig  drágák 
a  pillanatok  mindazon  okok  miatt,  miket  elsorolánk, 
s  még  azért  is,  mivel  ily  müveknek  békére  van  szük- 
ségök  ;  a  béke  pedig  nem  tudjuk,  meddig  fog  még  a 
keleti    viszonyok    bonyolódása    közben    tartani.    »Igen, 

—  mondjátok  —  de  a  fiumei  vasút  csak  Horvátorszá- 
gon,  az   illyr   ábrándok   fészkén   mehet   keresztül« ;   — 
igaz,    de    ép    azért     igen     szükséges,     országbiztossági 
tekintetben  szükségesebb,  mint  más  akármi. 
Tehát  vasút  a  Dunától  Fiúméhoz ! 

Országgyűlési  ingyenszállások.*) 

Ha  ki  oly  országokban,  hol  a  poHtikai  jogok  nem  sza- 
badságon, hanem  szabadalmakon  épültek,  hol  egynek  uralma 
másnak  szolgaságát  föltételezé,  a  köz-  és  magányjogi  viszo- 
nyok históriai  fejleményét  az  idők  homályán  keresztül 
első  eredetökig  figyelmes  szemmel  visszakíséri,  sok  oly 
dologra  fog  találni,  mely  ma  már  egyrészről  szentesített 
teher,  másrészről  szentesített  igény  színében  jelenik  meg  ; 
holott  eredetileg  semmi  más  nem  volt,  mint  talán  egy  kis 
elnézés,  egy  kis  udvariasság,  vagy  talán  a  pillanatnyi  körül- 
ménynek pillanatnyi  postulatuma,  melynél  eredetileg  sem 
állandó  követelés,  sem  állandó  teher  nem  ezéloztatott  ;  s 
csak  az  különös,  hogy  a  hosszas  szokásnak  érzelmeinkre 
oly  hatása  van,  miszerint  a  legnagyobb,  de  megszokott 
igazságtalanság  sem  hat  rendesen  oly  kebelrázólag  az  ember 
kedélyére,  mint  hatna,  ha  új  volna,  ha  szokástalan.  Mi  ma 
bizonnyal  visszaborzadnánk  a  kínfaggatás  hóhérkama- 
rájától, míg  azok,  kik  a  kínzásnak  mindennapi  tanúi  voltak, 
azon  nem  igen  háborodtak  föl  ;  mi  még  osak  nemrégiben  is 
nem  igen  botránkozánk  meg  a  fölött,  ha  láttuk,  hogy  urbari- 
ális  hanyagságért  (tehát  nem  criminalitásért)  criminális 
büntetés  használtatotc,  míg  egy-két  nemzedék  múlva  a 
dolog  megfoghatlan  kényuraság  emlékezetét  viselendi.  — 
A  vaskaru  szokás  eme  tompító  hatalmából  lehet  csak  magya- 
rázni, hogy  némely  dolgokat  tűrünk,  melyeknek  csak  esz- 
méjétől is  itt  undorral,  amott  ingerült  boszankodással  for- 
dulunk el  ;  mihelyt  az  alkalmazásnak  más,  még  szokatlan 
alakját  ölti  magára.  Ezeknek  sorába  tartoznak  minden 
bizonnyal  az  országgyűlési  ingyenszállások  is.  Csak  amúgy 
könnyedén  átsikamlunk  a  kérdésen,  ámbár  rablást,  önkényt, 
zsarolást  kiáltanánk,  ha  velünk  életünk  egyéb  körülményei- 
ben akként  bánnának,  mint  mi  bánunk  a  sajnálatra  méltó 
pozsonyi  házbirtokosokkal.  Szinte  meg  tudjuk  fogni,  hogy 
fájdalmuk  erejöket,  tehetségöket  haladó  szavakban  nyi- 
latkozik, miután  minden  utat -módot  hasztalan  kisértgettek, 


*)  Az   1842-iki  .>Pesti  Hirlap«  197-ik  számából.  K.  F. 

hogy  ótalmat,  igazságot  találjanak  a  státusnál.  Ugyanis 
Pozsony  városának  házbirtokosai  a  városi  tanácshoz  nyúj- 
tott folyamodásukban  kijelenték,  hogy  miután  minden 
segédmódot  hasztalan  megkísértettek,  miután  hasztalan 
hivatkoztak  az  igazság  szent  érzetére,  a  nemzet  nagylelkű- 
ségére, kényszerítve  érzik  magokat  oda  nyilatkozni,  hogy 
ők  az  országgyűlési  ingyenszállások  kiszolgáltatását,  ezen 
úgy  törvényen  nem  alapuló,  mint  joggal,  igazsággal,  méltá- 
nyossággal merőben  ellenkező  erőszakos  expropriatiót  többé 
nem  tűrik,  ingyenszállást  többé  nem  adhatnak  és  nem  is 
adnak.  Kérvén  a  ns.  tanácsot,  hogy  ezen  nyilatkozatukat 
legfelsőbb  helyre  terjeszsze,  s  a  törvényhatóságokat  is  ideje- 
korán értesítse.  Erre  a  ns.  városi  tanács  múlt  sept.  27-kén 
(természetesen  németül)  ily  tartalmú  végzést  hozott  :  »Azon 
a  legfelsőbb  akarattal  össze  nem  egyeztethető  kinyilatkoz- 
tatásra nézve,  hogy  a  házbirtokosok  országgyűlési  szálláso- 
kat ingyen  többé  nem  adnak,  a  tanács  kénytelen  felsőbbségi 
rosszalását  kijelenteni  ;  egyszersmind  azonban  a  folya- 
modásnak legfelsőbb  helyre  terjesztését  elhatározza. «  Ha 
ezen  kérdés  oly  igen-igen  egyszerű  nem  volna,  elmondanók 
a  ma  már  annyira  botránkoztató  szokásnak  csekélyes  ere- 
detét s  phasisait,  —  elmondanók,  hogy  törvény  nincs,  mely 
Pozsony  vagy  akármely  más  város  házbirtokosait  ezen  jog- 
talan szolgaságra  kárhoztatná,  —  és  lefestenők  eme  szol- 
gaságnak elviselhetlen  nyomasztó  voltát  ;  azonban  sokkal 
több  bizalommal  vagyunk  nemzetünk  igazságszeretetéhez, 
hogysem  elégnek  ne  tartanok  kérdezni  :  vájjon  a  magyar 
országgyűlés,  mely  a  végett  gyűl  össze,  hogy  törvényt  szab- 
jon, önkényt  korlátozzon,  sérelmet  ostromoljon,  s  a  státus- 
nak és  a  státus  minden  egyes  tagjának  jogállapotát  védje, 
ótalmazza  ;  vájjon  ezen  országgyűlés  egy  ellenséges  tábor-e, 
mely  az  ultima  ratio,  az  erőszak  erejére  támaszkodva,  egy 
békés  várost  erőhatalommal  megszáll,  s  a  lakókat  bérlett 
szállásaikból,  a  házbirtokosokat  saját  lakaikból  ingyen, 
minden  kárpótlás  nélkül  kikergeti  ?  —  ha  igen,  ha  mint 
ellenséges  tábor  jelenik  meg  az  országgyűlés,  s  mint  ilyen 
az  erő  és  hatalom  jogánál  fogva  szállást  ingyen  követel- 
het, a  békés  polgárt  lakából  kiűzheti  s  bútorait  lefoglalhatja, 
teljességgel  nem  látjuk  által,  miért  ne  parancsoljon  ingyen 
ebédet  a  fogadókban,  miért  ne  kívánjon  ingyen  szekerezést 
a  fiakertől,  ingyen  ruhát  szabótól  és  vargától,  ingyen  beme- 
netelt a  színházba  stb.  stb.  ;  mert  isten  látja  lelkünket, 
mindezt  szintoly  joggal  tehetné,  mint  a  minővel  ingyen 
lakást  requirál.  Erőszak  mind  a  kettő,  s  egyik  egy  mák- 
szemnyivel sem  kisebb  erőszak  a  másiknál.  De  ha  a  magyar 
országgyűlés  nem  egy  fegyverrel  győző  ellenséges  tábor, 
úgy  szabad  lesz  talán  kérdenünk  :  minő  arczczal  beszélhetni 

benn  a  teremben  jogról  és  igazságról,  minő  lélekkel  menny- 
döröghetni az  önkény  ellen,  s  proklamálhatni  minden  pol- 
gárnak személyes  és  vagyoni  bátorlétét,  míg  a  teremen 
kívül  a  jog  és  igazság  képviselői,  az  önkény  fékezői,  a  sére- 
lem orvoslói,  a  bátorlét  s  vagyoni  biztosság  ótalmazói  magok 
a  legnagyobb  jogtalanságot,  igazságtalanságot  önkényt  köve- 
tik el  ?  —  Nem  satyra  ebben  a  teremben  elvül  állítani  föl, 
s  az  elvet  törvénybe  is  iktatni,  hogy  egyes  polgár  vagyonát 
a  státus  számára  elvenni  csak  a  törvény  által  kijelölt  ese- 
tekben, s  csak  teljes  tökéletes  kárpótlás  mellett  lehet,  s 
kívül  a  teremen  mégis  a  házbirtokosokat  házuknak  feléből, 
harmadából  minden  czerimonia,  minden  kárpótlás  nélkül 
expropriálni  ?  Azonban  a  találékony  ész  nem  késik  ürügyet 
lelni  mindenre.  Hogy  is  ne  ?  Hiszen  valamit  csak  kell  mon- 
dani. Első  ürügy  tehát  a  régi  szokás  ;  2-ik  :  hogy  fizesse 
a  város,  mert  az  országgyűlés  sok  pénzt  hoz  forgásba,  s  ezzel 
a  városnak  sok  hasznot  csinál ;  3-ik  :  hogy  Pesten  igen  is 
megfizetjük  a  szállásbért,  de  Pozsonyban  nem,  mert  szeret- 
nők Pesten  az  országgyűlést,  s  ha  Pozsonyban  fizetünk, 
a  diétát  sohasem  hozzák  Pestre.  Röviden  felelünk  a  három 
okra  :  (??)  1-ső  a  szokás.  Egy  magyar  közmondás  ekképen 
szól  :  »A  szokás,  ha  hibás,  nem  egyéb,  mint  régi  bűn.«  Ha 
szokás  menthet  jogtalanságot,  úgy  nincs  zsarolás,  ember- 
telenség,  melyet  a  szokás  nem  szentesített.  De  miként  áll 
ezen  ellenvetés  az  ország  törvényhozó  gyűlése  ellenében, 
melynek  hatalmában  áll  nemcsak  a  szokásos  jogtalanságot, 
de  még  bármely  szokásos  jogszerűséget  is  egy  tollvonással 
megszüntetni  ?  A  szokásra  hivatkozás  tehát  még  ürügynek 
is  rossz  ;  —  merő  nevetség.  De  épen  ilyen  a  második  is. 
Felejtsük  kissé  az  országgyűlés  eszméjét,  mert  hiszen,  »mi 
egynek  igazságos,  az  másnak  méltányos*  —  szokták  mon- 
dani. Ám  menjen  valaki  széles  e  világon  a  hová  tetszik, 
keressen  magának  tartományt,  várost  tetszése  szerint,  s 
mondja  ott  a  helytartóságnak  :  íme  uraim  !  én  egy  millió 
forinttal  jöttem  ide,  s  azt  itt  ugyan  nem  dobálom  ki  az 
ablakon,  hogy  az  utczán  felszedhessétek,  hanem  veszek 
érte,  a  mire  szükségem  van,  egyszóval  :  holmiért,  mit 
várostok  lakói  nekem  kívánságom  szerint  adandnak  és 
teendnek,  pénzemet  cserébe  adom  ;  titeket  pedig  kérlek  — 
de  nem  kérlek,  hanem  kényszerítlek  —  hogy  e  jótétemény 
viszonzásául  nekem  adjatok  egy-két-három  esztendőre  ingyen 
szállást  ;  de  nem  sokat,  csak  2324  szobát  és  kamarát,  580 
konyhát,  566  lóra  való  istállót  és  102  kocsiszínt  ;  *)  azt  az 
egy  pár  garas  házbért  pedig,  a  mi  ezen  csekélységért  járulna, 
fizettessétek    meg    a   szabó,    csizmadia,    vendéglő,    dohány- 


*)  Ennyire  megy  a  pozsonyi  ingyen  szállások  statisticája. 

árus  stb.  által,  írert  azoknak  én  sok  keresetet  adtam 

istenért  !  ugyan  nem  tapintatnák-e  meg  ilyforma  előadásra 
literünket,  ha  vájjon  hagymáz  nem  szól-e  belőlünk?  — 
Pedig  így  van,  uraim  !  szorul  szóra  így  van  a  dolog  ország- 
gyűlésünkkel. Végre  a  mi  a  harmadikat,  a  pesti  ország- 
gyűlés utáni  sóvárgást  illeti  :  biz'  uraim  !  ha  nemzetünk 
egyetemes  óhajtása  s  mindazon  fontos  tekintetek,  melyek 
ez  óhajtáshoz  csatolvák,  nem  elegendők  arra,  hogy  kiván- 
ságtok  teljesüljön,  a  pozsonyi  700  házbirtokos  sóhajtásai 
reménytek  hajóját  Pestre  nem  fújják.  Aztán  ha  úgy  volna 
is,  tehetnek-e  arról  a  pozsonyi  szegény  házbirtokosok,  hogy 
az  országgyűlés  nem  Pesten  van,  hanem  Pozsonyban,  hon- 
nan ői:  azt  igen-igen  szívesen  útnak  eresztenék  ?  s  ha  nem 
tehet  ek  róla,  minő  logicával  mondhatjuk  azt,  hogy  mivel 
a  királyi  felség  az  ország  rendéit  nem  Pestre  méltóztatott 
ösc";  hívni,  tehát  foglaljunk  el  ingyen  fejében  2324  szobát 

stb.  ?    Szép   logica,   ha  istentől  A^an  !  —  — Mi  azon 

reményünket  fejezzük  ki,  hogy  a  nemzet,  melyet  Európa 
a  nagylelkű  nemzet  nevével  tisztel  meg,  saját  polgárai  iránt 
megszünend  lenni  igazságtalan,  s  nem  szenvedendi  ország- 
gyűlésén azon  szennyet,  hogy  tőle  az  országos  jogot,  sza- 
badságot és  igazságot  szem^élyesítő  testülettől,  a  pozsonyi 
házbirtokos  félni,  irtózni  legyen  kénytelen,  miként  csak 
ellenséges  tábortól  félhet.  A  kormány  bizonyosan  az  igaz- 
ságban itt  példával  menend  elő  ;  a  törvényhatóságok  nem 
lesznek  oly  szükkeblüek,  hogy  azon  4 — 800,  legfölebb  lOOO 
ftot,  mellyel  a  szállásbér  országgyűlési  költségeiket  éven- 
kint  szaporítandia,  mellyel  azonban  isten  és  világ  igazsága 
szerint  tartoznak,  tovább  is  megtagadnák  :  a  főrendek  pe- 
dig ?  hisz  ezek  csak  nem  veszik  el  a  szegény  polgár  falat - 
kenyerét  ;  ha  pedig  némely  egyes  személyek  akadnának  is, 
kik  szűkebb  erszénynyel  bírnak,  hogysem  az  ingyenszállás 
nekik  jól  ne  esnék,  ezekről  csak  azt  kell  mondanunk,  mJkép- 
pen  abból,  hogy  valaki  nem  gazdag,  még  teljességgel  nem 
következik,  hogy  számára  más  vagyonát  elfoglalni  szabad 
legj^en  ;  mert  ezen  elv  igen  csodálatos  következményekre 
vezetne  !  !  Mi  azt  gondoljuk,  hogy  már  az  is  kötelességen- 
túli áldozat,  ha  az  országgyűlési  tagoknak  valaki  szállást 
adni,  bárha  illendő  bérért  is  kénytelen,  akár  akarjon  adni 
akár  nem  ;  mert  ezen  szolgaság  miatt  országgyűlésen  kívül 
háza  könnyen  üresen  maradhat  ;  s  —  kivévén  Magyar- 
országot —  a  világon  példát  még  csak  ily  kényszerítésre 
sem  találunk.  Azonban  ez  mégis  csak  hagyján  !  de  már  a 
szállások  ingyen  adására  kényszerítést  csakugyan  lehetetlen 
igazsággal,  méltányossággal  s  az  országgyűlés  hivatásával, 
dicsőségével,  tekintetével  nyilván  ellenkezőnek  nem  tartani. 


465 


Adókivetés.*) 

Oly  kérdéseknél,  minő  a  háziadó  arányos  viselésének 
a  nemesség  általi  elvállalása,  közakaratra  bizonyosan  leg- 
vérmesebb reményű  optimistáink  sem  számítottak  ;  s  így 
Fejér,  Szatmár,  Esztergom,  Nptra  és  Zemplén  megyék  ellen- 
kezésével e  kérdés  szerencsés  megoldása  még  compromit- 
tálva  teljességgel  nincs  ;  sőt,  ámbár  nem  kételkedünk,  hogy 
ezen  megyék  ellenkezésében  még  sok  mások  is  osztozand- 
nak,  ámbár  igaznak  valljuk,  hogy  alig  van  kérdés,  melyei 
visszaélni  s  nyers  tömegeket  fanatizálni  oly  könnyű  volna, 
mint  épen  e  kérdéssel  ;  és  ámbár  arról  sem  kételkedünk, 
hogy  voltak,  vannak  s  lesznek  is,  kik  a  háziadó  kérdésé- 
nek ezen  sajátságát  minden  erővel  megragadandják,  habár 
tudnák  is,  hogy  szentségtelen  cselekvésökkel  sírt  ásnak  a 
nemzet  jövendőjének  :  mi  mégis,  bízván  Istenben,  s  az  igaz- 
ság azon  mindenható  erejében,  melynek  hatalma  megtör- 
hetlen,  valahányszor  egy  egész  korszaknak,  egy  egész  világ- 
résznek határozott  iránya  s  jelleme  által  támogattatik,  s 
épen  ez  által  korszerűvé  válik,  és  bízván  végre  az  értel- 
messég túlnyomó  haladásában,  minduntalan  erősen  hiszszük, 
hogy  a  háziadóbani  részesülés  vérhevítő  kérdése  részint 
országgyűlés  előtt,  részint  országgyűlés  alatt  szerencsés  meg- 
oldásig ki  fogja  fejleni,  és  tartózkodás  nélkül  szólván  remé- 
nyűnk s  aggodalmunk  felől :  nem  annyira  attól  tartunk, 
hogy  az  elv  maga  ridegen  elvettetik,  mert  ez  szemközt 
Európával,  szemközt  népűnkkel,  szemközt  saját  lelkiisme- 
retünkkel és  szemközt  hazánk  borongó  jövője  esdekléseível 
egy  kissé  mégis  csak  erős  dolog  ;  hanem  inkább  attól  tar- 
tunk, hogy  a  nem-akarás  a  részletek  sánczaiba  vonuland, 
s  az  igazságos  elvnek  életbeléptetését  oly  előzvények  hínár- 
jába ügyekezendik  fulasztaní,  melyből  vagy  épen  nincs, 
vagy  hosszú  ideig  nincs  menekvés.  A  »becsületes  visszavonu- 
lás«  ezen  sánczaínak  egyike  leend  alkalmasint  az  :  hogy 
fizetünk  igenis,  hanem  először  az  adófelosztásnak  s  kive- 
tésnek igazságos  kulcsát  kell  kidolgozni. 

^i  hiszszük  s  reméljük,  hogy  a  háziadót  a  jövő  ország- 
gyűlésen aránylagosan  elvállalandjuk  ;  azonban  ez  minden- 
esetre csak  hit,  csak  remény,  és  váratlan  eventualítások  a 
legalaposabb  hiedelmet  is  meghiúsíthatják  ;  de  már  azt  teljesen 
bizonyosnak  merjük  mondani,  hogy  a  jövő  országgyűlés  el 
nem  oszlik  a  nélkül,  hogy  a  nemesség  valami  fizetést  el  ne 
vállalna.  Ha  keresztülmegy  a  háziadóbani  részesülés  :  akkor 
alkalmasínt  más  országos  ajánlat,  legalább  egyenes  kivetés 
útján,  nem  történendik  ;    legfölebb  az  indírect  adózás  né- 

*)  Az  1842-iki  »Peati  Hirlap«  198-ik  számából.  K.  F. 

mely^nemei  fognak  talán  például  egy  fiumei  vasútra  föl- 
ajánltatni  ;  de  ha  a  háziadó  elvállalása  akár  elvben,  akár 
részletekben  megbuknék,  talán  jobb  kezünket  mérnők  föl- 
tenni, hogy  az  országos  közlekedési  eszközökre,  vagy  vala- 
mely más  közczélra  tetemes  ajánlat  fog  tétetni,  s  porták 
szerint  ki  is  vettetni,  mint  eddig  vettetett,  —  a  megyék 
közti  kivetésre  ugyanazon  országgyűlés  új  kulcsot  nehezen 
állíthatván  fel,  miután  erre  semmi  elődolgozat  nincs  ;  mert 
habár  az  1827-iki  országos  összeírás  fölvétetnék  is  (pedig 
nem  hiszszük,  hogy  fölvétessék),  az  a  nemesi  ajánlatokra 
kulcsot  teljességgel  nem  nyújthat.  Tehát  porták  szerint  fog 
kivettetni.  Már  pedig,  hogy  a  nemesi  ajánlatoknak  porták 
szerinti  kivetése  a  legigazságtalanabb  kivetés,  melyet  csak 
képzelni  lehet,  azt  könnyű  átlátni,  mihelyt  megfontoljuk, 
miképen  a  porták  szerint  kivetett  nemesi  teher  egyenesen 
oly  birtok  után  vettetik  ki,  mely  után  nem  fizettetik  ; 
kivettetik  t.  i.  az  adózó  birtok  után,  fizettetik  pedig  a  ne- 
mesi birtoktól,  amaz  pedig  ennek  mértékéül  nemcsak  nem 
szolgálhat,  sőt  a  kettő  egymás  iránt  egyenesen  megfordí- 
tott arányban  áll  ;  mert  minél  több  portalis  birtok  van 
valamely  megyében,  annál  kevesebb  van  nemesi,  és  meg- 
fordítva :  következőleg  minél  több  portája  van  valamely 
megyének  kiterjedéséhez  képest,  annál  kevesebb  nemesi 
subsidiumot  kellene  reávetni,  és  megfordítva.  így  áll  a  dolog 
elméletileg  ;  megmondjuk,  miként  áll  gyakorlatilag.  Vegyük 
föl  például  a  nemzeti  színházra  történt  1840-ki  országos  aján- 
latot. A  portaszerinti  kivetés  következtében  egy  hold  nemesi 
birtokra  esett  (csupán  szántóföldet,  rétet  és  szőlőt  véve  föl) 
Szeremben  9  kr..  Torontálban  3  kr.,  Vasban  2  kr.,  Zemplén- 
ben 1  kr.,  Beregben  Vii  krt,  vagyis  egy  ftot  fizetett  Szerem- 
ben 6  2/3  hold,  Torontálban  20,  Vasban  30,  Zemplénben  60, 
Beregben  110  hold  nemesi  birtok;  ha  pedig  még  az  erdő 
s  legelő  is  számba  vétetik,  úgy  a  maximumot  Mosony,  a 
minimumot  Mármaros  képviseli,  s  amott  24,  imitt  pedig 
420  hold  után  esett  egy  frt  szinházajánlat.  A  többi  megyék 
a  két  végpont  közt  állanak  fokozatosan.  Mi  már  most  ebből 
a  következés  ?  egyenesen  az  :  hogy  ha  valaki  irtózik  a 
teherviselésnek  oly  nemétől,  melyet  reá  igazságtalan  kulcs 
szerint  vet  az  országgyűlés,  az  ügyekezzék  a  háziadó  elvál- 
lalásán ;  mert  ha  ez  megbukik  a  jövő  országgyűlésen,  az 
ily  igazságtalan  kulcs  szerint  kivetendő  országos  ajánlatot 
ki  nem  kerüli.  Ellenben  az  igazságos  adókivetési  hátulsó 
ajtócska  a  háziadó  ellen  igen  rosszul  volna  alkalmazva  ; 
mert  e  részben  az  országgyűlés  nem  oszt  terhet  megye  és 
megye  közt,  hanem  csak  elveket  állíthat  föl,  csak  rovato- 
kat szentesíthet,  melyek  szerint  a  megyék  saját  háziadóju- 
kat megállapítandják  s  kivetendik. 

És  erre  nézve  már  csekély  véleményünk  szerint  az  semmi 
különbséget  sem  tehet,  ha  vájjon  részesülünk-e  mi  nemcsak 
a  háziadó  viselésében,  vagy  nem  ?  Mert  ha  nekünk  érde- 
künkben áll  a  dolgot  lehetségig  úgy  intézni,  hogy  a  teher 
tehetségünk  aránya  szerint  essék  vállainkra  :  hasonlót  tenni 
A  népre  nézve,  mely  fölött  atyáskodó  gyámságot  szeretünk 
affectálni,  valóban  már  oly  törvényszerű,  egyszersmind  er- 
kölcsi kötelesség,  mire  nézve  Isten  és  a  hon  előtt  felelősség- 
gel tartozunk  ;  annyival  inkább,  mivel  a  mi  adórendsze- 
rünknek természetes  következménye,  hogy  minden  teher, 
mely  a  kivetésben  egynek  vállairól  levétetik,  a  többieknek 
vállára  hárul.  Ez  más  alkotmányos  országok  adórendszeré- 
ben nem  így  vagyon.  Valamint  hajdan  minálunk  az  ország- 
gyűlési ajánlatok  úgy  a  népre,  mint  a  nemességre  nem  egy 
bizonyos  összegben  mondattak  ki,  hanem  kimondatott  az, 
hogy  adatik  például  minden  jobbágy  telektől  egy  vagy  két 
forint,  következőleg  ha  itt-ott  az  adóztatásból  valamely 
telek  kimaradt  is,  ennek  ugyan  a  kincstár  kárát  vallotta, 
de  a  kimaradt  telek  illetőségét  más  telek  nem  viselte  ;  úgy 
más  alkotmányos  országokban  is  az  adó  hasonlókép  nem 
egy  meghatározott  összegben,  hanem  tárgyszerinti  részle- 
tekben ajánltatik  ;  nem  mondatik  például,  hogy  100  millió 
frt  vettessék  ki  a  népre,  hanem  fölhatalmaztatik  a  kormány 
100  millió  költségre  ;  s  ennek  fedezése  végett  utalványozta- 
tik  például  a  vám,  s  minden  hold  földből,  minden  ablak- 
tól, minden  akó  sertől  stb.  egy  bizonyos  mennyiségű  adó, 
s  ha  a  státusgazdálkodás  elve  megengedi,  az  adónak  egyik 
vagy  másik  neme  leszállíttatik,  vagy  egészen  meg  is  szün- 
tetik. Nálunk  ellenben  az  országgyűlés  kimondja,  hogy 
5.000,000  frt  vettessék  ki,  a  megyék  házi  költségök  fejében 
hasonlókép  egy  meghatározott  mennyiséget  vetnek  ki  :'  itt 
tehát  a  hibás  kivetés  nem  az  országos  vagy  megyei  összes 
adót  kevesíti,  hanem  azon  terhet,  melyet  egynek  kellett 
volna  viselni,  a  többiek  nyakába  rójja.  És  im  ez  az  egyik 
ok,  mely  nálunk  a  mostani  adót  súlyossá  teszi  ;  ez  az  ok, 
mely  a  kormány  financiális  előszám vetését  s  a  felajánló 
országgyűlés  czélzatát  is  a  tömérdek  kikerülhetlen  restan- 
tiákkal  meghiusítja  ;  ez  az  egyik  ok,  minélfogva  nálunk 
az  adónak  legnagyobb  súlya  egyenesen  a  semmit  el  nem 
titkolható  legszegényebb  emberekre  nehézkedik ;  miszerint 
a  Daguerréoti/p  szellemdús  írója  nemcsak  a  nemesség  adó- 
mentessége tekintetében,  hanem  e  tekintetben  is  tökéletes 
alappal  mondhatá  :  hogy  minálunk  az  adó  onnan  vétetik, 
a  hol  nincs,  s  jobb  rendszert  nem  lehetne  kitalálni,  ha  kér- 
désül lenne  feladva :  miként  kell  valamely  népet  elbutí- 
tani, henyévé,  erkölcstelenné,  egyszóval  tönkre  tenni  ? 

Korántsem  akarjuk  azonban   ebből   azt   következtetni, 

hogy  az  országgyűlés  jövendőben  ne  egy  bizonyos  meghatá- 
rozott összegben  ajánlja  föl  a  hadiadót  ;  —  nekünk,  a  mint 
állunk,  ebben  fekszik  számoltatási  jogunknak  legalább  az 
egyenes  adóra  nézve  némi  nemleges  romtöredéke  ;  a  meny- 
nyiben legalább  határt  szabunk  a  direct  adó  út  jani  bevé- 
telnek, habár  a  költségről  számot  nem  veszünk  is  ;  s  ez 
csakugyan  mégis  jobb,  mint  az  erdélyi  rendszer,  hol  az  or- 
szággyűlésnek adómeghatározási  jogát  a  gyakorlat  éppen  a 
miatt  nuUificálta,  mivel  nem  egy  meghatározott  összegben^ 
hanem  telek  és  ház,  és  személy  és  marhaszám  szerint  tör- 
tént egykoron  az  adófölajánlás  ;  —  mi  az  előadottakból  csak 
azt  akarjuk  következtetni,  hogy  rendszerünknél  fogva  az 
adókivetési  hibák  kétszeres  súlylyal  nyomják  népünket,  hogy 
tehát  azoknak  eltávoztatásán  a  lehetségig  iparkodnunk  két- 
szeres kötelesség. 

És  mégis  —  valljuk  meg  őszintén  —  e  részben  ekkorig 
hivatásuknak  —  mondhatnók  :  kötelességöknek  —  sem 
országgyűlés,  sem  megyék,  sem  városok  meg  nem  feleltek, 
lm  !  közel  másfél  százada  már,  hogy  az  állandó  katonaság 
behozásával  a  hadiadó  is  folytonossá  lett,  s  ezen  másfél 
század  alatt  még  csak  egyetlenegyszer  sem  történt,  hogy 
az  adó  valamely  positiv  adatok  nyomán  osztatott  volna  ki 
a  törvényhatóságok  között  ;  mert  a  két  izben  (1723  s  1827- 
ben)  elrendelt  összeírások,  mint  rosszul  készült  költséges 
munkák,  haszonvétlenül  porlanak  el  !  és  azon  való  félel- 
münkben, hogy  ha  egyszer  adózó  népünk  ereje  s  tehetsége 
napfén3n"e  jő,  majd  több  adó  fog  az  országtól  kívántatni, 
ezen  lehető  igény  ellen  nem  alkotmányos  jogaink  érzetében, 
nem  hatóságaink  erkölcsi  erejében  s  nemzetünk  jellemében 
kerestük  a  kezességet  ;  hanem  saját  erényünk,  saját  férfias 
jellemszilárdságunk  iránt  már  előre  kétségbeesve,  a  tit- 
kolózás! mystiíicatióhoz  folyamodánk  ;  és  —  —  kit  csal- 
tunk meg  általa  ?  a  kormányt  talán  ?  —  korántsem,  mert 
hiszen  örökös  panasz  hangzik  a  hazában,  hogy  adózó  népünk 
terhei  elviselhetlenek  !  Hanem  megcsaltuk  önmagunkat,, 
megyét  megyének  ellenében  mint  ellenséget  állítottunk  fel, 
az  adónak  törvényhatóságok  közti  felosztásából,  legszebb 
alkotmányos  jogaink  egyikéből  magunkat  in  praxi  jófor- 
mán kimystificáltuk,  az  egymás  elleni  áskálódást  sanctio- 
náltuk,  az  eskü  alatti  hazugság  rendszeresítésével  népünk 
jellemét  megmérgezők  és  önkényt  bekötők  szemeinket  ; 
nem  ismerjük  népességünket,  nem  ismerjük  művelt  föl- 
dünk kiterjedését,  nem  ismerjük  földművelésünket  ;  nem 
műiparunkat,  nem  kereskedésünket  ;  minden  léptünkben 
titok  és  homály  vészen  körül  ;  s  az  önismeret  híjával  leveri^ 
reformjainkban  vagy  az  elméleti  elvek  körére  szorulunk, 
vagy  pedig  hányatunk  a  suppositio  hullámtengerén,   mint 

az  iránytűt  vesztett  hajó  !  !  Ily  lábon  áll  az  országos  adó 
országos  kivetésének  rendszere  ;  de  itt  még  mulasztásunk 
meg  nem  állapodott.  Azt  hinné  az  ember,  hogy  egy  alkot- 
mányos nemzet  talán  semmire  sem  lesz  oly  féltékeny,  mint 
azon  jogára,  hogy  ö  határozza  meg,  mily  tárgyaktól  fizet- 
tessék a  közadó  ?  s  tette-e  ezt  valaha  az  országgyűlés  ?  ő 
hozta-e  be  az  adókivetési  dicáhs  lajstrom  rubrikáit  ?  meg- 
vizsgálta-e azt  valaha  ?  vagyis  ő  állapította-e  meg,  hogy 
mily  tárgyakra  kelljen  adót  vetni  ?  nem,  sohasem.  Hát 
vájjon  különben  van-e  a  dolog  az  adóügy  másik  alaprészé- 
vel :  a  költségvetés  rovataival  ?  Ki  határozta  meg  ezeket  ? 
Alkotmányos  nemzetnek  hiszszük  magunkat,  s  országgyű- 
lésünk mégis  50  év  óta  belé  sem  szól,  hogy  a  törvényható- 
ságok  minő   czímü   költségekre   legyenek   feljogosítva  ! 

Most  vessünk  egy  pillantást  a  vármegyékre.  A  rovatos 
összeírás  s  adókivetés  ismert  és  közönségesen  elismert  bűnei- 
ről Szólani  nem  akarunk  és  nem  a  rovatokról,  melyek  az 
adó  tárgyait  meghatározzák  ;  mert  ez  nem  a  vármegyék 
készítménye  ;  de  már  azon  arány  meghatározása,  melyben 
az  adó  tárgyai  egymáshoz  állanak,  az  t.  i.,  hogy  egy  ember- 
fejjel adó  tekintetében  hány  hold  föld,  hány  ökör,  hány  kas 
méh,  hány  frt  haszonbér  stb.  parificáltassék  ?  Ez  már  fel- 
sőbb felügyelés  mellett  egyenesen  a  megyéktől  függ,  s 
mástól  nem  is  függhet,  mert  az  aránynak  vidéki  különbség 
szerint  különbözni  kell ;  hogy  azonban  ezen  aránynak  mivolta 
az  adó  súlyát  kimondhatlanul  könnyítheti  vagy  nehezít- 
heti, azt  nem  kell  mutogatnunk.  Ámde  miként  bántak  e 
kimondhatlan  fontos  ügygyei  a  vármegyék  ?  Amúgy  akarom, 
parancsolom  formában  neki  álltak  a  közgyűlésen,  s  a  nélkül, 
hogy  a  megye  népességének  s  vagyonának  statistikája 
előttük  állna,  elméleti  minden  hatósággal  a  priori  elhatá- 
rozák,  hogy  egy  jobbágy  három  leány  =  214  jármas  ökör  = 
1  fejős  tehén  =  10  tinó  =  24  hold  föld  =  1/4  malom  = 
IY2  méhkas  =  5  frt  korcsmabér  stb.,  s  ezt  nevezzüTí  aztán 
adókulcsnak  !  !  Hát  még  a  költségvetési  kezelés  !  Lehet-e 
valami  borzasztóan  könnyelműbb,  mint  a  mikép  az  rend- 
szerint vitetik  ?  Ujabb  időben  ugyan  megszállotta  némely 
megyéket  a  gazdálkodási  kötelesség  érzete  s  itt  a  hajdúk 
ruhájáról  egy  czifra  zsinór  leparancsoltaték,  amott  az  író- 
szerek árcsökkentés  útján  szereztettek  be,  s  ezáltal  meg- 
akadályoztaték,  hogy  a  tekintetes  asszony  a  ruhakelmét 
és  selyemszövetét  a  tekintetes  úr  papirosróli  nyugtatvá- 
nyával  fizetgesse  ;  és  ezer  hála  ím  e  gondoskodásért  a  nemes 
vármegyéknek  !  De  a  főbaj  mégiscsak  a  költségvetési  köny- 
nyelmüségben  fekszik,  mely  annyira  ment,  hogy  divattá 
válnék  olyat  is  felróni,  a  mit  levonni  kellett  volna  és  ezen 
könnyelműségből     magyarázható,    hogy     vannak    megyék, 

melyekben  a  pénztárlopás  10 — 20  éven  át  rendszerítve 
űzetett,  és  100  meg  100  ezerek,  sőt  van  oly  megye,  melj'^ben 
1  millió  eloroztatott,  a  nélkül,  hogy  a  közigazgatás  ez  iszonyú 
pénztárhiány  miatt  felakadt  volna. 


Fiumei  yasut.*) 

Debreczenből  Pestre  utazni  oly  szörnyű  vál- 
lalat, minőt  kevés  ember  mer,  ha  merni  nem  köteles  ;  ha 
pedig  köteles,  úgy  előbb  mindenesetre  számot  vet  istennel 
és  emberekkel,  és  elrendezi  házi  dolgait,  végrendeletet  csi- 
nál, s  könnyes  szemmel  vesz  bucsut  családjától ;  mert 
Debreczentől  Pestig  a  késő  ősz  feneketlen  sarában  az  uta- 
zóval »valami  emberi «  igen  könnyen  megtörténhetik.  És 
e  sár-  s  unalomedzett  jóbarátink,  kik  szüntelen  haladva 
Poroszlón  látták  lehunyni  a  napot,  melyre  Tisza-Füreden 
virradtanak,  s  kiket  nem  egy  kivonhatlanul  utón  hagyott 
szekér  emlékeztetett,  minő  gyors,  élénk  s  biztos  honunk 
fővárosa  s  az  Alföld  első  kereskedési  falu-városa  között 
a  közlekedés,  —  e  jóbarátink  úgy  nyilatkoztak,  hogy 
bármi  fontosak  legyenek  is  mindazon  okok,  melyek 
Fiúménak  a  Dunával  vasút  általi  összeköttetését  java- 
solják, mégis  elsőbb,  sürgetőbb  és  szükségesebb  Pest  s 
Debreczen  közt  vasutat  építeni,  mint  Fiúméhoz  ;  mert 
a  belkereskedés  hiányát  külkereskedés  sohasem  pótol- 
hat ja,  sőt  ezt  magát  is,  a  külkereskedést  t.  i.  az  ország 
belsejébeni  élénk  forgalom  s  közlekedési  könyüség  föl- 
tételezi. 

Mi  ezen  észrevételt,  melyben  —  minthogy  a  köze- 
lebb fekvő  bajt  elevenebben  szoktuk  érezni  —  a  tiszai 
megyék  nagy  része  osztozik,  teljesen  méltányoljuk  ;  és 
elismerjük,  —  a  mint  lehetetlen  is  el  nem  ismerni  —  hogy 
egy  vasút  Debreczentől  Pestig,  még  pedig  nézetünk  sze- 
rint itt  is  csak  lóerőre  számított  lapos  sinü  vasút,  hazánk 
legelső  szükségei  közé  tartozik,  annyival  inkább,  mivel 
e  tájon,  hol  nagy  távolságokban  kő  sehol  sincs,  egy 
ilyen  vasút  az  útépítésnek  csaknem  egyedül  lehetséges, 
mindenesetre    legolcsóbb    neme.    És    valóban    szomorú 


*)  Az   1842-iki  »Pesti  Hirlap«  201-ik  számából.  K.  F. 

dolog,  ha  a  helyett,  hogy  férfias  határozottsággal  úgy  a 
debreczeni,  mint  a  fiumei  vasúthoz  hozzáfognánk,  s  mind- 
kettőt létesitenők,  elsőség  fölött  kell  vitatkoznunk  oly 
két  vonal  iránt,  melynek  nemcsak  haszna,  hanem  mu- 
laszthatlan  szüksége  is  annyira  szembetűnő.  Hahogy  a 
vállalat  erőnket  múlná,  nem  szólnánk,  mert  hol  erő 
hiányzik,  ott  nincs  egyéb  hátra,  mint  resignatió  s  birka- 
türelem ;  de  midőn  a  nemzet-  erejének  hiu  túlbecslése 
nélkül  mondhatjuk,  hogy  csak  a  fizetni  nem  akarással 
ugyanazonos  nemzeti  elszegényülés  szabadítékából  kell 
kivetkezni  és  csak  akarni  kell  a  nemzetnek  erősen,  fér- 
fiasan s  mindkettő  együtt  egyszerre  létesíthető,  —  fáj, 
valóban  fáj,  hogy  elsőség  iránt  kell  vitatkozni  oly  két 
vonal  iránt,  melynek  mindegyike  nemcsak  az  ország 
anyagi  jólétének  hatalmas  tényezője  volna, -hanem  még 
országvédelmi  tekintetben  is  felbecsülhetetlen  fontos- 
sággal bir.  És  ez  az,  mire  nézve  figyelmet  kérünk  olva- 
sóinktól ;  mert  megszoktuk  vasutakról  többnyire  csak 
kereskedelmi  forgalom  szempontjából  szólani.  Ámde  a 
hosszas  béke  örök  nem  lehet  s  e  szomorú  kénytelen- 
ségnek  oly  igen  parancsolok  igényei,  hogy  a  mely  nem- 
zet, ily  conjuncturákban,  mint  a  minők  minket  környez- 
nek, sem  találna  elég  ösztönt,  erejét  kissé  megfeszíteni, 
hogy  a  jövendő  viszontagságaitól  készületlenül  meg  ne 
lépessék,  —  az  ha  buknék,  sorsát  bizonnyal  megérdem- 
lené.  Hogy  pedig  úgy  a  debreczeni,  mint  fiumei  vasút 
országvédelmi  fontossággal  is  bir,  azt  nem  kell  hossza- 
san bizonyítgatni.  A  debreczeni  vasút  t.  i.  része  s  igen 
nevezetes  része  volna  az  erdélyi  vonalnak,  melynek  stra- 
tégiai nyomatékosságát  Erdélyi  József  nyűg.  kir.  igazg. 
mérnök  világosan  megmutatá  :  midőn  arra  emlékezte- 
tett, hogy  vasút  nélkül  Erdélynek  az  éjszakkeletről  be- 
nyomulható ellenség  ellen  rögtön  segedelmet  nem  nyújt- 
hatnánk, minek  következtében  a  testvérhaza  valószínű- 
leg oly  sebeket  szenvedhetne,  melyeket  még  a  későbbi 
győzelem  sem  volna  képes  meggyógyítani.  A  mi  pedig 
a  duna — fiumei  vasutat  illeti :  ennek  stratégiai  fontos- 
sága nyomban  szembetűnik,  ha  fontolóra  veszszük :  mi- 
ként igen  valószínű,  hogyha  egykor  a  keleti  kérdés  sco- 

mója  azon  tanulságos  példa  szerint  oldatnék  meg,  melyet 
Nagy  Sándor  a  csomóoldásról  hátra  hagyott,  vagy  pedig 
{a  mi  egykor  a  két  vetélkedő  hatalomnak  minden  köl- 
csönös jóakarata  mellett  is  alkalmasint  kikerülhetlen) 
a  német  és.  orosz  elem  mint  két  óriás  összeütköznék  : 
ép  oly  hihető,  hogy  az  első  csatatér  az  Alduna  vidékén 
lesz,  mint  valószínű,  hogy  a  német  elem  s  hazánk,  mint 
annak  természetes  szövetségese,  nyugatról  frigyesek  nél- 
kül nem  maradand  ;  azonban  szövetségeseink  a  Bospo- 
rust  alkalmasint  zárva  találnák ;  de  legyen  vasutunk 
Fiúmétól  a  Dunáig  s  ennek  segítségével  szövetségeseink 
10 — ^12  nap  alatt  Oláh-  vagy  Bolgárország  szivében 
üthetnék  fel  táborukat  s  oly  eltérítést  (diversiót)  esz- 
közölhetnének, mely  hazánktól  a  csatamezőség  ínségeit 
elháríthatná.  Ezen  eszme  pedig  nem  uj  s  nem  ismeretlen 
Európában,  írva  találjuk  azt  már  1837-ben  a  hires  Port- 
folio-hdin. 

Midőn  tehát  ezek  szerint  úgy  a  pest — debreczeni, 
mint  a  dujia — fiumei  vasútnak  fontossága  mind  ország- 
biztosság, mind  közjólét  tekintetében  ennyire  szembe- 
tűnő :  igazán  szomorú  dolog,  ha  elsőség  fölött  kell  vitat- 
kozni s  ha  ok  van  aggódni,  hogy  a  nemzet  nem  birand 
elég  erős  akarattal  s  határozott  elszántsággal  mind- 
kettőt egyszerre  megteremteni.  A  dolog  országos  köl- 
csön nélkül,  igaz,  nem  megyén  ;  s  derék  pályatársunk, 
a  Jelenkor,  aggódó  bizalmatlanságunk  ellenében  minap 
úg3^  nyilatkozott,  hogy  ha  egyszer  a  nemzet  magát  köl- 
csönvételre  elhatározza,  az  összegben  föl  nem  akadand 
s  nem  sokat  gondoland  vele,  ha  vájjon  négy  vagy  negy- 
yen  milliót  .vegyen-e  kölcsön  ?  Mi  általában  véve  ugyan 
nem  szeretnők,  ha  a  nemzet  ily  könnyen  gondolkoznék 
a  négy  s  negyven  millió  közti  különbségről :  ezen  eset- 
ben azonban,  hol  a  kölcsön  felszámíthatlan  áldással  gyü- 
mölcsöznék, óhajtanok,  hogy  viszonyaink  ismeretében 
csalatkozzunk  s  tisztelt  pályatársunknak  igaza  legyen. 
De  mi,  fájdalom  !  e  hitben  nem  osztozhatunk  s  azon 
egyszerű  okból  nem,  mivel  a  kölcsönt  meg  is  kell  fizetni 
s  itt  már  bizony,  habár  e  szó  »fízetni  /  /«  nem  volna  is 
oly  rémletes  nálunk,   mint  a   minő  :   négy  és  negyven 

millió  közt  mégis  nagy  különbség  van.  Négy-öt  millió 
kölcsönt  a  fölemelt  sóár  illetékéből  is  letörleszthetünk, 
10 — 15  milliót  indirect  adóval  s  a  naponkint  rémüle- 
tesb  szerzeményekre  terjeszkedő  absentisták  adójával 
fedeznünk  lehet ;  de  már  30 — 40  millió  kölcsönhöz  egye- 
nes országos  adó  is  kell  s  ehhez  —  oly  mértékben,  mint 
a  minőben  e  czél  megkivánná  —  nekünk  a  jövő  ország- 
gyűlésre legkisebb  reményünk  sincs  ;  s  azért  azon  szo- 
morú kénytelenségben  érezzük  magunkat,  hogy  a  két 
igen  szükséges,  igen  hasznos  vonal  közt  egyiknek  első- 
séget adjunk  ;  s  ez  —  nézetünk  szerint  —  a  fiumei,  még 
pedig  azon  egyszerű  okból,  mivel  itt  a  késedelemben 
veszély  fekszik  ;  mert  ha  érezzük,  minő  roppant  érde- 
kek csatlakoznak  ahhoz,  hogy  Fiumét  külkereskedésünk 
virágzó  factorává  tegyük,  a  becs — triesti  vasút  bevég- 
zését minden  áron  meg  kell  előznünk,  különben  nincs 
hatalom,  mely  rajtunk  segítene. 

E  szerint  elmélkedésünk  alapjául  vévén,  hogy  az 
országos  közlekedési  eszközök  rendszerében  a  fiumei  va- 
sút első  helyen  áll,  —  kérdés  :  remélhető-e,  hogy  a  nem- 
zet eltérvén  a  vasutakra  nézve  törvénybe  iktatott  elvek- 
től, egyenesen  az  ország  költségéül  építés  rendszerét 
fogadandja  el  ?  Ha  itt  az  arróli  meggyőződés  határoz- 
hatna, hogy  melyik  rendszer  jobb  és  czélszerübb  ?  nem 
volna  okunk  aggodalomra  ;  mert  habár  nagyobb  részét 
mellőznők  is  azon  okoknak,  melyek  az  országos  költ- 
ségem építés  mellett  felhozattak :  két  ok,  azt  hiszszük, 
igen  eldöntő  erővel  bir  :  egyik  az,  hogy  tapasztaljuk, 
miként  a  raagányvállalkozásra  támaszkodó  törvénynyel 
hat  év  alatt  semmire  sem  mehettünk,  míg  ugyanannyi 
idő  alatt  országos  építési  rendszerrel  a  kis  Belgium  egy 
egész  vasuthálót  teremtett ;  másik  az,  hogy  közlekedési 
eszközöknél  a  lehető  legnagyobb  olcsóság  áll  az  ország 
érdekében,  magányvállalkozók  pedig  természetesen  lehető 
legnagyobb  jövedelemre  néznek  s  így  e  tárgy  körül 
magányvállalkozás  érdeke  az  ország  érdekével  egyenes 
ellentétben  áll.  Azonban  tartunk  tőle,  hogy  a  puszta 
elméleti  meggyőződés  sikere  nagyon  csökken,  ha  kinek 
eszébe  jut,  miként  a  vasút  jövedelme  a  kölcsön  kamatait 

nehezen  fedezendi  s  így  már  csak  erre  is,  annál  inkább 
pedig  tőketörlesztésre  valami  országos  segedelem  —  va- 
gyis, mint  az  önjavunkra  tett  fizetést  nevezni  szoktuk, 
áldozat ! !  kell.  Es  vannak,  kiknek  országos  költségen 
épitéshezi  hajlandóságukat  a  belgiumi  vasutak  jövedel- 
mének német  lapokban  közlött  kimutatása  erősen  meg- 
hűtötte, a  mint  hogy  tagadhatatlanul  nem  is  igen  ösz- 
tönzőleg hat  látni,  miként  oly  népesség,  oly  ipar  s  oly 
kereskedés  mellett,  minővel  Belgium  bir,  a  vasutak  mé- 
gis 3  pcentnél  több  tiszta  jövedelmet  nem  hoznak,  a  mi 
csak  az  illető  országos  kölcsön  kamatainak  fedezésére 
sem  elegendő.  De  a  mi  minket  illet,  mi  e  példában  semmi 
kedvetlenítőt,  semmi  visszataszítót  nem  találunk ;  mert 
az  csak  ott  nyomhatna  valamit,  hol  vasutak  építésénél 
az  egyenes  tiszta  jövedelem  reménye  is  számba  vétetett 
s  azok  oly  financiális  forrásnak  óhajtvák,  melyből  leg- 
alább a  befektetett  költség  visszakerüljön  ;  holott  mi 
kezdet  óta  örökké  úgy  nyilatkozánk,  hogy  a  vasutak- 
ból  az  országnak  egyenes  jövedelemre  nemcsak  nem 
kell,  de  ha  önjavát  ismeri,  nem  is  szabad  számítania  ; 
elannyira  nem,  hogyha  váratlanul  mégis  hoznának  be 
valamit,  mi  a  vételbirt  mindaddig  leszállítani  óhajtanok, 
míg  kivévén  egy  kis  tatarozási  tartaléktőkét,  a  keze- 
lési költségen  felül  egy  fillért  sem  jövedelmeznének,  mert 
az  országnak  mindenek  fölött  a  közlekedés  s  kereskedési 
forgalom  élénkítése  fekszik  érdekében,  ezt  pedig  olcsó- 
ság a  gyors,  biztos  szállításban  kimondhatlanul  elősegíti 
s  azért  a  vitelbérnek  lehetségig  alacsony  állása  a  siker- 
nek mellőzhetlen  föltétele  kivált  minálunk,  hol  a  for- 
galomnak még  csak  a  közlekedés  könnyítése  által  úgy- 
szólván teremtetni  kell.  Minket  tehát  nemcsak  az  vissza 
nem  hökkent,  hogy  az  országos  vasutak  a  népes  s  ipar- 
dús Belgiumban  3  pcentnél  többet  nem  jövedelmeznek, 
hanem  még  az  sem  hökkentene  vissza,  ha  épen  semmit 
sem  jövedelmeznének  ;  mert  a  vasutakban  kölcsöntör- 
lesztési,  avagy  csak  kamatfizetési  forrást  is  találni  fél- 
nénk, keresni  nem  akarunk.  Hozzájárul,  hogyha  ez  nem 
így  volna  is,  segédmódot  mégis  találunk,  mely  az  egyen- 
vonalt  kiegyenlíti ;  igyekezzünk  t.  i.  olcsóbban  építeni 

s  ezt  nemcsak  azáltal  érjük  el,  ha  kivált  a  fiumei  vasút- 
nál a  szomszéd  határőrezredek  katonai  erejét  építésre 
használjuk,  hanem  azáltal  is,  ha  gőzerőre  nem,  hanem 
csak  lóerőre  építtetünk.  Ezáltal  a  költség  közel  felé- 
nkre száll ;  s  megvalljuk,  a  mint  csudálkoznánk,  ha 
Belgium  nem  gőzerőre  épített  volna,  mert  ott  személy- 
szállítás volt  a  főnézet :  úgy  minálunk,  legalább  a  duna — 
fiumei  vasútnál,  a  gőzerőre  építést  nemcsak  szükséges- 
nek nem,  de  sőt  csak  hasznosnak  sem  találnók,  miután 
itt  főképen  áruszállításra  kell  számítani. 

Midőn  mi  ezen  nézetek  s  nagy  pénzalaphiány  tekin- 
tetéből oda  nyilatkozánk,  hogy  hálát  adandunk  Isten- 
nek, ha  első  lépésül  nem  is  Pesttől,  hanem  csak  Eszék- 
től (vagy  talán  inkább  Vukovártól)  építünk  vasutat : 
a  Jelenkor  véleményünkben  nem  osztozott,  hanem  hatá- 
rozottan azt  monda,  hogy  habár  sokkal  többe  kerülne 
is,  minden  esetre  Pesttől  építsük.  Hogy  ez  igen  sokkal, 
tán  kétszer  annyinál  is  többe  kerülne,  az  tagadhatlan  ; 
azonban  ha  tisztelt  pályatársunk  ki  vihetni  reményli,  hogy 
az  ország  ezzel  ne  gondoljon,  hanem  a  szükséges  roppant 
költséget  mind  megszavazza,  mi  annak  minden  bizony- 
nyal csak  örvendhetünk  s  igen  örömest  átmegyünk  véle- 
ményére —  ámde  nekünk  ehhez  most  reményünk  nincs  ; 
s  azért  nem  ártand  megjegyeznünk,  miként  az  aldunai 
rövidebb  vonal  szóbahozására  minket  nemcsak  egyedül 
gazdálkodási  tekintet  vezérlett,  hanem  azt  hiszszük,  hogy 
az  aldunai  megyéket  Fiumével  vasút  által  összekötni 
még  azon  esetben  is  szükséges  lenne,  ha  már  Pesttől 
Fiúméig  vasutunk  volna  s  hogy  ez  utóbbi  tulaj  donképen 
a  közvetlen  czélnak  nem  is  felel  meg  annyira,  mint  az 
aldunai  vonal.  Ugyanis  fiumei  vasútnál  főképen  áru- 
szállításra, még  pedig  külkereskedési  szállításra  kell  szá- 
mítanunk ;  már  pedig  az,  a  mit  Pest  s  a  Pesten 
felüli  vidék  szállíthat,  csekélység  ahhoz  képest,  mit 
Duna  folytában  Pesten  alól  jobbról  mint  balról 
fekvő  megyék  s  Temes,  Torontál,  a  Béga,  az  altiszai 
részek  pedig  és  Maros  vidéke  a  Ferenczcsatorna 
segedelmével  az  aldunai  vasúthoz  szállíthatnának ; 
különben    is    a    mi    Pestről    s    Pesten    felülről    menne 

Fiúméba  s  annak  leszállítása  vízmentiben  a  Dunán  Vuko- 
várig  nem  oly  sokba  kerülne  ;  ellenben  a  most  elszám- 
lált alsó  részek  nehéz  s  kerületes  termékeinek  vízen  fel 
Pestig,  innen  pedig  az  aldunai  .vonalnál  kétszerre  hosz- 
szabb  vasúton  Fiúméba  szállítása  kimondhatlanul  sokba 
kerülne  s  a  vállalat  főczélja  merőben  élté  vesztetnék. 
Ha  van  ember,  ki  azon  eszmének  barátja,  hogy  Pest 
honunk  testének  szive,  az  összes  véríorgásnak  gyülhelye 
legyen :  mi  bizonnyal  hozzá  csatlakozunk ;  de  ezen 
központosítási  eszmét  képtelenségig  vinni  nem  kell ;  kép- 
telenség volna  pedig  akként  intézni  közlekedési  eszkö- 
zeinket, hogy  Magyarország  gabnakamrája,  Temes,  To- 
rontál, Bács  stb.  Fiúméba  küldendő  búzáját,  repczéjét 
Pestre  legyen  kénytelen  felküldeni,  semmi  más  czélból, 
mint  hogy  elmondhassa,  miképen  Pesten  is  volt. 
Azonban  ismételnünk  kell :  elmélkedésünk  korántsem 
oda  megy  ki,  hogy  n.e  örvendenénk,  ha  nemzetünket 
annyira  megszállja  a  honboldogítás  angyalszelleme,  mi- 
szerint elég  erős  leend  magát  egy  pest — fiumei  vasút  rop- 
pant költségeire  elhatározni ;  hanem  csak  oda  kívántuk 
olvasóink  figyelmét  irányozni,  miként  a  fiumei  vasútnál 
Pestet  kiindulási  pontnak,  mint  conditio  sine  qua  non-t, 
honunk  érdeke  nem  kívánja  ;  sőt  ha  Pesttől  Fiúméig 
vasutunk  már  volna  is,  ahhoz  az  aldunai  részekről  egy 
szárnyvonalt  kötni  minden  esetre  szükséges  volna,  s 
azért  ha  conjuncturáink  akként  alakulnának,  hogy  a 
pest — fiumei  vonal  roppant  költségeire  magunkat  el  nem 
határozhatnók  ;  puszta  centralisationális  szerelemből  nem 
kellene  semmit  sem  tennünk,  hanem  építeni  vasutat  a 
Dunától  Fiúméig,  hol  a  legkevesebbe  kerülne  s  melynek 
fölépítésére  valami  szokatlan  uj  teher  s  áldozat  tán 
nem  is  kívántatnék. 


Adalék  a  háziadó  ügyéhez.*) 

Baranya  megyében  a  háziadó  arányos  elvállalása  dicső- 
ségesen keresztülment.  Ha  Borsodban  láttuk,  miként  az 
értelem  s  hazafias  lelkesedés  szelid  hatalma  győzött  a  fel- 

*)  Az   1842-iki  »Pesti  Hirlap«  204-ik  számából.  K.  F. 

izgatott    indulatokon  :     Baranyában    örömmel    szemléljük, 
hogy   azon   magas   nemzeti   szempontot,   melyből   az   ügyet 
tekinteni    kell,    sem    kicsinyded    érdek    szülte    bujtogatás, 
sem  értelmetlen  indulatosság  nem  zavarák.  És  ha  örvende- 
tes volt  látni,  miként  amott  a  szegényebb  nemesség  kebe- 
lében az  egészséges  nemzeti  jellem    magköve  minden  inger- 
lések után  is  annyira    töretlen    épségben  maradt,  hogy  az 
igazság,  a  magasztos  hazafiság,  a  siíket  szenvedély  viharát 
lecsillapítani  s  lecsillapítván  győzni  képes  lőn  :  Baranyában 
bizonnyal     még     örvendetesb    azt    tapasztalnunk,    hogy    a 
megyében  sem  olyan  nem  akadt,  ki  a  vagyontalanok  har- 
czának«  emlegetésével  hiún  hetykélkednék,  sem  olyan,  ki  a 
szűz    vállak     hántorgatását     erszényérdekének     takarójául, 
vagy  követi,  avagy  más  székhez  jutás  eszközéül  használni 
nem  átallaná.  Pedig   szegény    nemesség  ott  is  van,  s  pedig 
olyan  van,  melynek  körében  az  erkölcsmérgező  lélekvásár- 
lás  nem  ismeretlen  ;  de  azért  senki  sem  volt,  ki  a  nagy  kér- 
dést, melyben  e  nemzet  jövendőjének  egjdk  kulcsa  rejhk, 
személyes   érdekek   fegyverévé   alj  ásítaná  ;   senki   sem   volt, 
ki  a  kisértőnek    rókaszerepét    játszotta  volna  ;  és  így  lőn, 
hogy  az  igazságnak   nemcsak    nem  kellett  nyers  erők  viha- 
rával küzdenie,  sőt  a  köznemesség,  mely  ha  egyszerűségé- 
vel a  vétek  vissza  nem  él,  jóra  s  nemesre  mindig  fogékony, 
—  szívvel,  lélekkel  késznek   nyilatkozott   egy  oly  rendsza- 
bályhoz  járulni,    melyet   igazság   kíván,    politika   tanácsol, 
s   az   idő   conjuncturái   sürgetve   követelnek ;    s   mely   első 
lépés  leend  a  nemzeti  erőt   megtízszerezendő  kiengesztelő- 
dés   ösvényén.    Pedig    hiába,   uraim  !   akármint   áltatjuk  is 
magunkat,  e  nemzetnek  erőre  van,  erőre  lesz  szüksége  ;  erő 
nélkül   csak   egy   nagyszerű   sír,    s    a   becsületes    emlékezet 
örökzöld  cyprusa  várhatna  reánk,  de  élet  és  fejlődés  nem  ; 
habár  az,  a  mi  magát  e  népben  nemzetnek  nevezi,  egy  min- 
denható dobbantással  lerázhatná  is   magáról  századok  ón- 
súlyait,  s  egy  merész  röppenéssel  a  civilisatio  hegyére  állana, 
egy  perczben  túlszárnyalván   a  fejlődésnek   mindazon  stá- 
diumait, melyekre  más,  szintúgy  nem  lomha  nemzetek  csak 
százados  munkával  jutottanak. 

S  a  példát,  melyet  Baranya  nyújtott,  e  nemzet  bizony- 
nyal méltánylandja,  s  minden  jobbak  ösztönül  veendik  a 
kitűrésre,  ösztönül  az  önerőbe  vetett  bizodalomra,  mely, 
ha  nem  oktalan,  ha  vakmerő  bizakodássá  nem  fajul,  ered- 
ipény  nélkül  maradni  ritkán  szokott,  s  ha  mégis  eredmény- 
telenül maradna,  legalább  a  becsületesen  teljesített  polgári 
kötelesség  léleknjmgalmát  adja  meg. 

A  hyperaristocraticum  curiatum  dotum  iránti  erőtlen 
kisérletecske,  bármi  váratlan  volt  is  különben,  teljességgel 
nem  olyas  valami,   mit  e  kérdés  megoldásának  gyakorlati 

mezején  egy  új  tényezőnek  tekinthetnénk.  Az  oligarchiái 
jognyesések  ideje  lejárt.  Ennek  jövendője  sem  e  korban, 
sem  e  nemzetben  többé  nem  lehet  ;  —  mert  akárki  s  akár- 
hol tegyen  is  iránta  kísérletet,  mindig  oly  feleletet  fog  elő- 
idézni, mely  a  kisérlőt  saját  fegyverével  győzi  le.  E  hyper- 
aristocraticus  véleménynek  indulópontja  t.  i.  csak  az  lehet, 
hogy  a  költségvetés  s  adófelosztás  politikai  jogához  a  szüle- 
tési qualifikatió  nem  biztosíték,  hanem  értéki  qualifica- 
tiót  kell  fölvenni  ;  a  mire  nézetünk  szerint  soha  sem  kell 
más  felelet,  mint  e  vallomás  szavánál  fogva  azt  mondani  : 
ám  legyen,  adjuk  meg  magunkat  az  európai  státus  jog  gya- 
korlatias irányának,  s  fogadjuk  el  az  értéki  qualificatió  esz- 
méjét, azaz  :  töröljük  el  a  születési  qualificatiót,  tehát  a 
születési  aristocratiát  ;  s  nekünk  úgy  látszik,  hogy  a  hyper- 
aristocraticus  indítványozók  elsők  lesznek,  kik  saját  alap- 
elvök  logicájától  visszariadnak.  E  váratlan  kisérletecske 
tehát  örömünket,  melyet  Baranya  RReinek  közakarattal 
hozott  végzése  fölött  érezünk,  egyáltalában  meg  nem  za- 
varja. 

És  most  engedjék  tisztelt  olvasóink,  hogy  a  szükséges 
tanulság  végett  ellentétül  egy  más  megyéről  —  de  csak 
név  nélkül  —  mondjunk  valamit.  X.  megyében  fényes 
iktatás  volt.  Az  új  főnök  azon  hévvel,  mely  a  hivatalkezdés 
sajátja,  látott  a  beligazgatási  állapotok  kitanulásához  ;  s 
tapasztalván,  miként  a  jobbágy  telket  ülő  nemesek  adózta- 
tásáról szóló  1836  :  XI.  t.-cz.  még  most  sincs  végrehajtva, 
tartózkodás  nélkül  kijelenté,  hogy  ezen  engedetlenség  orvos- 
lása tetteinek  elsőbbike  lesz.  Azonban  jött  a  megyének 
egy  régi  tisztviselője,  s  íigyelmezteté  a  főnököt,  hogy  ebből 
okvetlenül  a  háziadó  arányos  elvállalása  következendik, 
mert  jobbágy  telken  lakó  nemes  azon  megyében  számosan 
van,  s  ha  ez  adót  fizet,  érdekében  fog  állani,  hogy  a  házi- 
adó terheiben  az  összes  nemesség  osztozzék  vele,  mert  így 
ő  reá  természetesen  kevesebb  esik  :  itt  tehát  fontolva  kell 
haladni  s  meg  kell  gondolni,  miként  a  törvény  iránti  enge- 
delmesség nemesi  erszényünknek  kárára  volna ;  —  és  a 
főnök  ? a  hat  éven  át  lábbal  tapodott  törvény  telje- 
sítése többé  szóba  sem  jött.  Már  most  ha  ez  tovább  is 
elnézetik,  ha  a  törvény  szent  hatalma  iránti  engedelmes- 
séget megtörni  tovább  is  szabad  leszen  :  a  háziadó  kérdése 
azon  megyében  természetesen  meg  fog  bukni. 

Igenis  ki  kell  leplezés  nélkül  tisztán  mondanunk,  hogy 
ha  a  háziadó  aránylagos  elvállalásának  kérdése  többséget 
nyerni  nem  találna,  ha  balsorsunk  nem  elégelvén  e  nemzet 
hányatásait,  vaksággal  verne  meg,  miszerint  megragadni 
elmulasztanék  jövendőnk  egyik  biztosítékának  könnyen 
elröppenhető  alkalmát  :  ennek  oka  egyenesen  csak  az  volna, 

hogj''  a  tiszai  megyék  nagy  része  alkotmányos  kötelességé- 
nek meg  nem  felelve,  az  1836  :  XI.  t.-czikket  végrehajtani 
hat  hosszú  éven  át  elmulasztá.  Ezen  tiszteletlenség  a  tör- 
vény iránt  kimondhatlanul  veszélyes  kórállapot  ;  megsza- 
kítja az  a  törvényhozási  logika  természetes  fejleményét,  s 
ekkép  a  békés  átalakulást  is  compromittálja  ;  mert  vala- 
mint a  test  organismusát  megzavaró  rendetlen  élés  okvet- 
lenül betegséget  húz  maga  után,  úgy  a  nemzetek  életének 
természetében  fekszik,  hogy  a  törvény  iránti  tiszteletlen- 
ség megboszulatlanul  soha  sem  marad. 

Mennyire  megzavarja  ezen  tiszteletlenség  azt,  a  mit 
békés  átalakulásnak  nevezünk,  könnyű  belátni,  ha  meg- 
gondoljuk :  hogy  uj  törvény  uj  viszonyokat  idézvén  elő, 
azon  kölcsönhatásnál  fogva,  melyet  az  élet  a  törvényhozásra 
s  ez  viszont  az  életre  gyakorol,  ezen  uj  viszonyok  ismét  uj 
törvényeket  igénylenek.  S  ebben  fekszik  a  törvényhozás 
logicája.  A  mai  törvény,  míg  a  jelen  szükségeit  fedezi,  egy- 
szersmind a  jövendőt  előkészíti,  úgy,  hogy  nem  egy  törvény 
van,  melyben  egy  másiknak  csirái  szembetünőleg  észre- 
vehetők. A  hol  tehát  ezen  kölcsönhatás  processusa  zavar- 
talanul végbe  mehet,  ott  a  békés  átalakulás  biztosítva  van  ; 
de  a  hol  ez  a  törvény  végrehajtásának  elmulasztása  által 
megzavartatik,  hol  tehát  a  már  létező  törvénj^  az  életre 
azon  hatást  nem  gyakorolhatja,  mely  a  jövendő  törvény- 
hozást előkészítené,  ott  a  nemzeti  viszonyok  természetes 
kifejlése  megszakíttatik,  a  kor  igényei  a  korral  magával 
szembe  szállanak,  s  ily  állapotban  minden  kö vétkezhetik, 
csak  békés  átalakulás  nem.  A  mint  az  úrbér  rendszerítte- 
tett,  magában  szembetűnő  volt,  hogy  ebből  az  1836  :  XI. 
törvénynek,  vagyis  annak,  hogy  a  ki  jobbágytelket  használ, 
attól  adót  fizessen,  okvetlenül  következni  kell.  E  törvény- 
ben pedig  világosan  látható  volt  annak  csirája,  hogy  a  házi 
adó  arányos  elvállalásának  kellend  belőle  kifejleni.  A  kik- 
nek tehát  kötelességökben  állott  volna  e  törvényt  végre- 
hajtani, s  azt  holmi  restaurationális  vagy  más  hasonló 
tekintetecskék  miatt  nem  tevék,  a  békés  kifejlés  ^jroces- 
susát  háboriták  meg,  és  tapasztalni  fogják,  miként  ezért 
aligha  meg  nem  lakolandnak  ;  —  mert  ne  hízelegjenek 
azzal  magoknak,  hogy  törvényes  kötelességök  elmulasztásá- 
val az  idők  kerekét  megakasztották  ;  a  minek  történni 
kell,  történni  fog,  hanem  történni  fog  talán  mint  szomorú 
kénytelenség,  úgy  s  akkor,  midőn  már  áldásainak  jobb 
felét  elveszítette,  s  a  kénytelenségnek  súlya  talán  nagyobb 
teherrel  fog  azoknak  vállaira  nehezülni,  kik  a  törvény 
intését  megvetve,  a  békés  átalakulást  könnyelműn  akadá- 
lyozák. 

Nézzünk  csak  vissza  az  úrbér  s  vele  rokon  adófizetés 

történetébe.  Midőn  1715-ben  az  állandó  katonaság  s  e  végett 
a  rendes  adózás  behozatott  ;  a  törvényben  oly  előzmény 
tétetett  le,  melyből  az  úrbérnek  okvetlenül  következni 
kellett  ;  mert  ha  nem  az  összes  nemzeti  érték,  hanem  csak 
egy  bizonyos  rész  viselé  az  egész  terhet,  igen  természetes, 
hogy  azon  résznek  minden  nyirbálások,  fogyasztások  ellen 
biztosíttatnia  kellett.  Őseink  nem  simultak  belé  a  törvény- 
hozás alkotta  viszonyok  eme  természetes  logicájába ;  s 
valljon  az  úrbért  kikerülték-e  ?  az  események  hatalma  nem 
tört-e  magának  utat  a  nemakarás  ellenzékein  ?  oh  !  igenis, 
de  mikép,  de  mely  utón  !  s  az  alkotmányos  élet  mily  sérel- 
mével !  !  Ez  az  egyik  alternatíva.  Erdély  a  másikat  tapasz- 
tala :  ott  az  úrbér  nem  hozatott  be,  s  tudjuk,  mily  rázkód- 
tatásokat  élt,  s  látjuk,  miként  a  baj  már  annyira  bonyolult, 
hogy  a  legjobb  akarat  is  alig  képes  rajta  segíteni  ;  s  miként 
fog  végtére  is  a  csomó  megoldatni  ?  valóban  még  koránt- 
sem   bizonyos. 

A  nemzet,  mely  maga  hoz  magának  törvényt,  de  annak 
nem  engedelmeskedik,  úgy  van  vele,  mintha  öngyilkos 
kezekkel  írt  volna  keserű  satyrát  önmagára.  A  törvény 
iránti  tiszteletlenség  Pandora  szelén  ezé  j  éhez  hasonlít,  mely- 
ből a  rossznak  felszámíthatlan  serege  özönlik  ki.  Mi  azok 
után,  miket  már  e  tárgyban  többször  mondottunk,  ezúttal 
csak  egyet  akarunk  említeni.  A  megyei  rendszer  ellenekkel 
is  bir,  nemcsak  barátokkal  dicsekedhetik  ;  s  újabb  időben 
gyakrabban  hallók,  mint  valaha,  nemcsak  magány-,  hanem 
közhelyeken  is,  hogy  ezen  rendszerrel  nem  lehet  kormá- 
nyozni !  Mi  ezt  tagadjuk,  kereken  ezerszer,  s  ismét  ezerszer  ; 
azonban  annyit  meg  kell  vallanunk,  hogy  ha  van,  a  mi 
megyei  rendszerünknek  nemzeti  alkotmányos  lételünk  pal- 
ládiumát kétségessé  teheti,  az  ily  tapasztalás  az,  minőt 
némely  megyék  az  1836  :  XI.  törvény  iránt  nyújtottak. 
De  nem  akarunk  a  kényes  tárgyról  többet  szólani  ;  remél- 
jük, Isten  nem  fogja  néhányak  bűneit  az  egész  nemzetben 
megbüntetni  ;  s  reményünk  horgonyát  abban  találjuk,  hogy 
alkotmányunk  a  végrehajtó  hatalomnak  elég  erőt  adott, 
mindenkit  törvényes  kötelességére  szorítani.  S  ezt  óhajtjuk 
is  ;  mert  kik  azt  hirlelik,  hogy  a  szabadság  barátai  a  kor- 
mányt erőtlennek  szeretik,  rút  hypocrisit  követnek  el  ;  a 
polgári  szabadság  abban  áll,  hogy  önkénynek  nem,  hanem 
a  mi  hozzájárulásunkkal  alkotott  törvénynek  igenis  enge- 
delmeskedni tartozzunk :  szabad  ember  tehát  szereti  a  kor- 
mánynak törvényszerű  erejét,  mert  ettől  várja  jogainak, 
éttől  azon  szabadságának  ótalmát,  mely  a  nemzet  törvényei 
iránti  engedelmességgel  ugyanazonos.  A  hol  többrendbeli 
hatóságok  önálló  hatáskörrel  működnek,  ott  az  elválasztó 
határ  iránti  kétségek  néha  mellőzhetlenek  ;  de  a  végrehajtó 

hatalom  fényes  tekintetét  sem  ezen  kétségek  miatti  apró- 
lékos súrlódások,  sem  az  alsóbb  régiókban  itt  ott  néha  a 
kor  parancsoló  szükségeiből  kifejlett  ephemer  rendszabályok 
nem  compromittálják ;  hanem  a  tiszta,  világos  törvény 
végrehajtásának  alsóbb  hatóságok  általi  büntetlen  elhanya- 
golása igenis.  Itt  az  alkotmány  nyújtotta  legszigorúbb  esz- 
közök alkalmazása  is  igazolva  van  ;  sőt  azoknak  alkalma- 
zását ép  az  alkotmányos  szabadság  érdeke  kívánja  meg. 
Mert  mi  legyen  szent,  hahogy  a  törvény  nem  szent  ?  Simo- 
nides  ama  háromszáz  spártainak,  kiknek  halála  a  Thermo- 
pylákat  szent  földdé  tévé,  dicsőségére  nem  tudott  szebbet 
mondani,  mint  azt  :  hogy  a  hon  törvényeinek  engedelmes- 
kedtek. És  helyesen,  mert  ez  a  legelső  polgári  erény.  Uraim  ! 
a  ki  törvényt  nem  ural,  az  vagy  előbb-utóbb  anarchiában 
vész  el,  vagy  máM  uraland.  Pedig  csak  a  törvény  uralma 
nem   nyom.   Minden   más  —  járom  ;   ez   szabadság  !  ! 

